
lése,  küzdelmei.  II. 


ÖSSZEGEZÉS. 

I.  A  munka  czélzatát  alkotó  tanúságok.  Utalás  a  már  előbb  vázolt  és 
lefolyt  eseményekre.  Az  összeütközésnek  elemei  Ausztria  között  és 
közöttünk.  Analógia  az  északamerikai  Unió  és  a  monarkhia  viszo- 
nyai között,  főleg  ebben  az  irányban.  Eötvös  jellemzése,  a  helyzet 
alakulását,  a  viszály  kikerülhetlenségét  illetőleg.  Az  osztrák  rend- 
szer ismeretének  szüksége.  A  benyomás,  melyet  az  akkoron  a  hazai 
közvéleményre  tett. 
II.  Metternich  jellemzése.  Ennek  indoka.  Az  ösmerethez  szükséges  anyag. 
Feleségének  naplója.  Metternich  egyénisége,  kiváló  tulajdonai.  Egyes 
vonások  életéből.  Politikája.  A  szent  szövetség.  A  legitimitás  és  a 
forradalomtól  való  irtózás  mint  annak  lényege.  Sok  tekintetben 
helyes  nézetei  voltak.  Hazánkat  illetőleg  a  67-es  kiegyezés  elemei 
felfogásában  megtalálhatók. 

III.  Ferencz  császár  egyénisége  és  rendszere.  Osztrák  politikusok.  Hübner, 
Hartig,  Pillersdorfnak  véleménye  róla.  Ferencz  császár  kormányzati 
elvei.  A  kormánygépezet  hiányai.  A  hátrányok,  melyek  ez  állapo- 
tokból származtak.  A  szellemi  pangás  és  elzárkózás.  A  rendőrség 
nagy  hatalma.  A  pénzügyi  bajok.  Aggodalmai  a  jövőt  illetőleg. 
A  münchengrátzi  jelenet.  Halála  és  végrendelete. 

IV.  Ferdinánd  uralkodása.  Ferencz  császár  rendszerét  folytatják.  Fer- 
dinánd képességeinek  elégtelensége.  A  Staats-Conferenz  mint  a  feje- 
delmi hatalom  letéteményese.  Annak  ösmertetése.  Elégtelensége.  Osz- 
trák politikusok  nézetei  a  helyzet  tarthatatlanságáról. 

V.  A  fejedelem  és  nemzet  között  az  elébbi  kontroverziák  nem  szere- 
pelnek. A  nemzet  beletörődése  a  létező  állapotokba.  A  fejedelmi 
jogosítványok  túltengése  észlelhető  az  egész  vonalon,  a  pragmatika 
SZankczióbÓl  folyó  ügyeknél,  mint  a  belkormányzati  kérdésekben. 
a  törvényhozás-  és  kormányzatban  egyaránt.  A  befolyásnak  köz- 
vetett és  közvetlen  volta. 
VI.  A  nemzeti  szervezetnek  fogyatékossága.  Széchenyi  panasza,  a  nem- 
zetiségi, vallási,  területi  szétdaraboltság  miatt.  Az  országnak  nin- 
en  sem  anyagi,  sem  szellemi  központja.  A  kormányzati  egység 
hiánya.  A  díkaszteriumok  kanczellária,  helytartótanács,  udvari  ka- 
mara. Jogi  és  törvénykezési  különbségek  és  ellentétek.  A  keretek- 
nek gyengese:  észt,  másrészt  a  nemzeti  erőknek'  teljessi 
képezi  a  helyzetnél  túráját. 

VII.  A  nemzeti  erőnek  teljessége  megnyilatkozik  az  1848-ki  átalakulás 
nagy  arányaiban.  Párhuzam  és  ellentét  a  franczia  nagy  forradalom 
műve  és  az  előbbi  között.  Az  1825-ki  országgyűlés  mint  az  akczió 
kezdete.  Az  átalakulásnak  tényezői.  A  nemzeti  öntudat  felébredése. 
Az  eredetiség  mozzanata.  A  nemzet  férfiassága.  A  jelentékeny 
egyéniségek  sokasága.  A  kiváltságos  osztályok  mint  a  mozgalom 
vezérei  és  derékhada.  Annak  ismertetése.  Kül-  és  belföldi  vélemé- 
nyek róla. 

VIII.  A  municipiumok  ösmertetése.  A  városok  és  eredetök.  Lakosságuk 
jellege.  Széchen}ri  véleménye.  A  városok  közjogi  és  politikai  szerve- 
zete. Függésök  a  kormányszékektől.  Panaszok  országgyűlési  magok- 
tartása miatt.  A  kedvező  fordulat,  mely  a  polgárságnál  bekövet- 
kezik. 
IX.  Ellentét  a  város  és  megye  között.  A  megye  kfejlődése  és  jelen- 
tősége. Az  ország  kitűnőségeinek  véleménye  róla.  A  támadások, 
melyekben  részesülnek.  A  konzervatív  és  czentralista  támadás.  Eötvös 
»Reform«  czimű  munkája,  mint  ennek  kifejezése.  A  munkának  téve- 
dései, nemcsak  a  mostani,  de  az  akkori  viszonyok  szempontjából. 
X.  A  megye  működése  és  élete.  Annak  imponáló  volta.  A  pezsgő  élet, 
mely  benne  forrongott.  A  törekvés  az  intézmény  hiányait  különösen 
kormányzati  tekintetben  javítani.  A  szabályrendeletek  kérdése.  A  me- 
gyének igazi  tevékenysége  politikai  természetű,  annak  nagy  arányai. 
A  levelezés  és  utasítások  kérdése.  Ez  utóbbiaknak  jellege  és  ter- 
mészete. Összegezése  az  intézmény  alapgondolatának.  A  politikai 
jogok  legtágabb  értelemben  való  gyakorlásának  eszköze  és  ténye- 
zője. Előmozdította  a  közszellemet  és  az  alkotmányhoz  való  ragasz- 
kodást. A  reform-akeziót  megkönnyítette,  azt  belevitte  a  nemzet 
húsába  és  vérébe.  A  közvetlen  érintkezésnek  haszna  a  vezetők  és 
a  vezérlettek  között.  Oskolája  az  önkormányzati  képességnek.  Azon- 
kívül fejlesztette  az  állameszmét,  nem  volt  a  partikularizmusnak 
melegágya.  Pázmándy  Dénes  Ítélete. 


I. 

A  jelen  kötetben  azt  a  czélt  tűztem  magam  elé,  annak 
a  közjogi  és  politikai  átalakulásnak,  melyen  nemzetünk  az 
1848-diki  törvényhozás  folytán  keresztülment,  lehetőleg  hű 
képét  adni.  Erre  vonatkozólag  elsőrangú  követelménynek  tar- 
tottam, miután  ennek  a  korszaknak  küzdelmei  és  törekvései 
a  politikai  fejlődés  lánczolatában  egy  lánczszemet  képeznek,, 
az  összeköttetést  az  előbbi  hasontermészetü  mozzanatokkal 
létrehozni.  Ha  tekintetbe  veszszük  azt,  hogy  az  alkotmány 
legválságosabb  pillanatában  Deák  Ferencz,  a  haza  bölcse, 
a  jogfolytonosság  felállításában  látta  a  nemzet  üdvét,  ha 
továbbá  tekintetbe  veszszük  azt  is,  hogy  eme  korszak  másik 
titáni  alakja,  Kossuth,  egész  valójával  a  történeti  élet  talajá- 
ban gyökerezett,  és  a  jövőt  abból  kívánta  fejleszteni,  akkor 
ezen  eljárás  bővebb  indokolásra  nem  szorul. 

Az  ily  módon  elém  tűzött  feladatnak  tartalmát  első 
sorban  annak  megvilágítása  képezi,  hogy  a  magyar  nemzet- 
nek ama  képességei  és  tulajdonságai,  melyeknek  csodálatos 
megmaradását  köszönheti,  ezekben  az  időkben  miképpen  vál- 
tak be. 

Meg  kell  továbbá  állapítani,  hogy  az  uj  Magyarország 
átalakulásának  és  alapvetésének  mely  eszmék  és  politikai 
nézetek  adtak  irányt,  kik  voltak  azok,  a  kik  az  életbelépte- 
tés eszközölték.  Vagyis,  más  szóval  fejezve  ki  a  dolgot, 
miből  állott  az  épületnek  anyaga,  és  kik  voltak  az  építő- 
mesterek. 

Végre  az  is  ösmeretes,  hogy  az  uralkodóházhoz  való 
viszony  tekinthető  egész  exisztencziánk  tengelyének.  Ennek 
a  viszonynak  különböző  árnyalatai  töltötték  be  a  közjogi 
69  politikai  fejlődésnek  határvonalai  közt  fekvő  területet. 
A   határvonalak    pedig    korszakokat    választanak    cl,    melyek- 

nek  mindegyike  más  jelleget  képvisel  ama  nagy  küzdelem- 
ben, mely  az  elvesztett  hatalmi  súlypont  visszaszerzéseért 
indult  meg. 

Az  első  fázist  a  fegyveres  mérkőzések  riadalmai  alkot- 
ják. A  másikat  a  passzív  ellenállás  zajtalan  működése  tölti 
be.  A  harmadik,  melynek  előadása  mostan  következik,  a  nem- 
zetélet pezsgő,  életvidor  tevékenysége  és  ebből  folyólag  az 
alkotmánynak  bel-  és  külterjes  erősítése  által  válik  feltűnővé. 
A  külterjes  erősítést,  hogy  az  akkori  mozgalmak  szavajárását 
használjam,  a  nemzetnek  bevitele  az  alkotmány  sánczaiba 
képezte ;  a  belterjesét  ellenben  az  alkotta,  hogy  ezen  élet 
magasabb  nyilvánulásainak  számára  az  alkalmas  formákat 
megtalálja.  Ekképpen  e  formák,  megfelelő  cselekvési  képesség- 
gel ellátva,  a  nemzet  sorsának  intézését  visszahelyezzék  oda, 
a  hova  ez  természeténél  fogva  tartozik. 

Ezen  mozgalom,  mint  tudjuk,  az  1848-ki  törvények 
meghozatalával  nem  ért  véget.  A  törvények,  sőt  a  nemzet 
maga,  egész  exisztencziájában  meg  lett  támadva,  fegyvert 
fogott,  és  ha  akkoron  el  is  bukott,  1867-ben  ügyének  vég- 
leges diadalát  mégis  megérte. 

Igazában  ez  a  harmadik  fázis  megrázó  jeleneteivel  egy 
nagyszabású  drámai  alkotás  jellegével  bir.  Egy  megkapó  tri- 
lógia izgalmas  eseményei  vonulnak  el  előttünk. 

A  korszak,  melyet  most  ecsetelni  fogok,  képezi  az 
expozét,  a  szabadharcz  a  válságot  és  katasztrófát,  míg  az 
1867-ki  kiegyezés  a  kibontakozást. 

Habár  ez  természetesen  új  válságokat  hordott  méhében, 
új  küzdelmeknek  lőn  forrása,  mint  a  hogy  az  már  az  emberi 
dolgok  természetében  rejlik.  De  erre  ki  nem  terjeszkedve,  az 
előbbihez  még  azt  kell  hozzáadni,  miszerint  igazi  hőse  ezen 
fenséges  műnek  a  magyar  nemzet  maga,  megtestesülve  Szé- 
chenyi, Kossuth  és  Deákban,  kiknek  mindegyike  a  drámai 
cselekvényben  megtalálja  vezéri  szerepét.  Az  első,  igaz,  csak 
közvetve,  a  másik  kettő  ellenben  közvetlenül  uralva,  irányítva 
az  egész  cselekvényt. 

Előbbi  munkámban  előadtam  az  ezen  években  kifejlődő 
összetűzés  előzményeit.  Rámutattam  különösen  arra,  a  mit 
a    nemzeti    erő    kreszczendójának,    valamint  arra,    a  mit   az 


osztrák  támadás  dekreszczendójának  neveztem.  Különösen 
kiemeltem  azt  a  körülményt,  hogy  t.  i.  a  nemzet  erejének 
eme  fokozatos  növekedése  mint  kényszeríti  a  dinasztiát  arra, 
miszerint  támadásának  jellegét  mérsékelje.  De  az  ellentétek 
nem  enyésznek  el  és  éppen  ezért  az  összeütközés  kikerül- 
hetlenné  vált.  Ez  a  tanulság  képezi  azt  a  mozzanatot,  melyet 
mindjárt  előtérbe  kell  helyezni,  ennek  következtében  ama 
döntő  természetű  szempontot,  melyet  az  olvasónak  egy  pil- 
lanatra sem  szabad  szem  elől  téveszteni.  Nem  szabad  tévesz- 
teni,   mert  e  nélkül    az  események  megértése  hézagos  lenne. 

Annyira  hézagos  lenne,  mint  a  milyen  hézagos  a  külön- 
ben érdemes  hazai  történetírásnak  felfogása  az  1848  előtti 
és  alatti  események  elbírálásánál,  mert  a  politikai  méltatást 
teljesen  kívül  hagyja,  vagy,  a  mennyiben  alkalmazza,  azt 
tévesen  cselekszi,  egyoldalú  pártpolitikai  czélzatokból  nem 
védhető  álláspontok  számára  keresve  fegyvereket  a  történeti 
események  tárházából. 

Éppen  ezen  megértés  szempontjából,  habár  csak  futó- 
lagosan kívánom  is  említeni  e  körülményt,  nem  felesleges,  de 
már  önmagában  véve  is  felette  érdekes  és  tanulságos,  ha  az 
ember  a  monarkhia  két  államának  helyzetét  egybeveti  az 
1861-ben  kezdődött  amerikai  nagy  polgárháború  előzményei- 
vel. Nem  mondhatok  erre  vonatkozólag  mást,  mint  azt,  hogy 
csakis  ezen  előzmények  tanulmányozása  tette  nekem  is  lehe- 
tővé, hogy  hazánk  ez  időbeni  történetét  oly  módon  foghas- 
sam fel,  melyet  gyarló  képességeim  mellett  kielégíthetőnek 
tekinthettem.  Mert  csak  így  voltam  képes  a  megfelelő  mél- 
tatást a  maga  egészében  keresztülvinni,  miután  a  párhuza- 
mosság adta  meg  nem  egy  mozzanat  számára  a  kellő  kidom- 
borítást. 

Tudni  kell  azt  ugyanis,  miszerint  az  északamerikai 
Egyesült-Államok  keretében  az  úgynevezett  déli  és  északi 
államok,  mint  két  ellentétes  elvnek  képviselői,  állottak  egy- 
mással szemközt.  A  déli  államokat  az  északiaktól  nemcsak 
a  rabszolgaság  kérdése,  mely  is  a  déli  államok  különleges- 
ségét képezte,  de  mélyreható  politikai,  közgazdasági  és  tár- 
sadalmi ellentétek  választották  el.  Az  észak  a  központosítás- 
nak volt  híve,  a  dél  a  legmesszebb  menő  önkormányzatnak 

az  észak  iparüző,  a  dél  nyerstermelő,  az  észak  pénzügyi 
erejével  ki  akarta  a  délt  zsákmányolni,  a  dél  nem  hagyta 
magát  és  ellenállott.  Hosszú  évtizedeken  keresztül  folyt  a  két 
fél  között  az  alkotmányos  küzdelem  a  fennhatóság  felett. 
Óvatos  politikusok  igyekeztek  különböző  palliativ  szerekkel, 
egyezkedésekkel,  kompromisszumokkal  a  tátongó  örvényt 
áthidalni,  míg  végre  egy  igen  tekintélyes  államférfiú :  Seward 
kimondotta,  hogy  két  élesre  fent  kard  egy  hüvelyben  meg 
nem  fér,  azért  az  összetűzés  elnyomhatlan,  tulajdonképpen 
kikerülhetlen,  —  it  is  an  irrepressible  conflict.1 

A  mint  ottan  a  rabszolgaság  és  a  szabad  munka  rend- 
szere közt  egyrészt,  a  déli  és  északi  rész  politikai  és  gazda- 
sági hegemóniája  közt  másrészt,  nem  volt  lehető  a  kiegyen- 
lítés, úgy  nem  volt  a  hagyományos  osztrák  politika  és  a 
magyar  nemzet  önállósága  közt  közvetítés  lehető ;  a  törés- 
nek be  kellett  következnie.  Az  analógia  különösen  abban 
a  tekintetben  is  találó,  mert  a  mint  Amerikában  a  bekövet- 
kező vihart  nem  akarták  meglátni,  nálunk  tényleg,  ha  látták 
is,  nem  méltatták  kellő  figyelemre,  hogy  mi  képezi  voltaképen 
a  kérdésnek  hátterét,  mire  kell  a  helyzetnek  kilyukadnia.  Itt 
mindjárt  ki  kell  emelnem,  hogy  ha  ez  \\y  módon  történt 
meg :  különösen  azon ,  majdnem  példátlan,  jóhiszeműség, 
mondhatni  naivság  számlájára  irandó,  mely  még  1848-ban 
is,  mikor  már  a  reakczió  a  nyilt  támadásba  ment  át,  mindig 
bizott  a  békés  kiegyenlítés  lehetőségében,  és  számtalan  intéz- 
kedést elmulasztott,  melyeknek  foganatosítása  hihetőleg  a  sza- 
badságharcz  kimenetelét  megváltoztatta  volna.  A  mi  termé- 
szetesen annál  élesebb  világításba  helyezi  az  ellenfél  eljárását, 
mely  is  kezdettől  fogva  nem  volt  őszinte  és  hamis  kábák- 
kal játszott.  A  mint  ez  későbben  a  maga  helyén  bővebben 
ki  fog  fejtetni. 

Azon  viszonyt,  melybe  hazánk  1825-től  1848-ig  az 
uralkodóházhoz  és  az  örökös  tartományokhoz  állott,  éppen 
ezen  szempontból  nagyon  találólag  ecseteli  egy  igen  illetékes 
egyéniség :    Eötvös  József.    Ő  ugyanis   a  Bach-korszak   alatt 

1  Lásd  James  Ford  Rhodes :  History  of  the  United  States,  II.  kötet 
344.  lap. 

egy  nagy  feltűnést  keltő  munkát  irt,1  melyben  a  magyar 
alkotmány  helyreállítását  mint  a  monarkhia  hatalmi  állásának 
feltételét  akarta  bebizonyítani.  —  Ezen  munkában  egy  feje- 
zetet szentel  az  említett  viszonynak,  melynek  eszmemenete 
a  következő.  Igaz,  hogy  az  uralkodók  által  a  magyar  alkot- 
mány érvénye  elösmertetett,  de  gyakorlatban  mindez  a  leg- 
szerényebb méretekre  lett  összeszorítva,  úgy  hogy  hazánk 
tulajdonképen  egészen  az  összbirodalom  érdekében  kormá- 
nyoztatott, vagyis  mondjuk  inkább  kihasználtatott.  Az  ural- 
kodók igyekeztek  azon,  hogy  a  húrokat  ne  feszítsék  nagyon 
túlságosan,  míg  a  nemzet  képviselői  is  lehetőleg  simán  visel- 
kedtek ezen  sérelmes  állapottal  szemben. 

De  az  összeütközés  elemei  ennek  folytán  állandósulva 
voltak ;  a  politikai  eszély  elodázhatta,  de  meg  nem  szüntet- 
hette azt,  mert  végre  is  nincs  állam,  mely  meg  tudjon  maradni, 
a  hol  a  törvénysértések  rendszerbe  foglaltatnak.  Ezen  hely- 
zetből, illetve  annak  ellentéteiből,  származtak  az  uralkodó 
irányzatok.  Az  egyik  rész  tisztán  a  jogi  szempontból  indult 
ki,  mig  a  másik  a  birodalom  hatalmi  állását  tartotta  folyto- 
nosan szemei  előtt.  Az  első  rész  tehát  törekvéseiben  a  tény- 
leges állapotokat  a  jogelvek  értelmében  kívánta  módosítani, 
míg  a  másik  az  alkotmány  olynemü  átalakítását  czélozta, 
melyet  a  birodalom  érdekében  szükségesnek  látott. 

Eötvös  súlyt  fektet  azon  körülményre,  hogy  azon  pár- 
tok, melyek  akkoron  nálunk  ezen  ellentétes  irányokat  kép- 
viselték, nem  birtak  kellő  tudatával  annak,  hogy  törekvéseik 
hova  lyukadnak  ki.  Szerinte  a  konzervativek  nem  látták  azt 
be,  hogy  ha  nézeteik  teljesen  érvényesülnek,  akkor  a  magyar 
alkotmány  lényege  áldoztatik  fel.  Ellenben  a  szabadelvű  párt 
nem  vette  figyelembe,  miszerint  programmjának  megvalósu- 
lása az  örökös  tartományokhoz  való  viszonyt  tisztán  névle- 
gessé teszi.  Nem  szükséges  a  kiváló  államférfiú  fejtegetéseit, 
melyeket  illetőleg  nem  kell  elfelejteni,  hogy  azok  az  önkény- 
uralom alatt  Írattak,  tovább  követni ;  amennyiben  szükséges- 
nek mutatkozik,  a  többire  később  ]))c^  visszatérek.  Úgy  véle- 
kedem, hogy  teljesen  elégségesek  arra,  miszerint  ama  mozza- 

1  \n>:  Garantien  Jer  Macht  uml  Einheit  Oesterreichs. 

natot  kiemeljek,  melyet  elébb  a  helyzet  szignaturája  gyanánt 
említettem,  különösen  abban  az  irányban,  hogy  az  adott 
viszonyok  közt  úgy  az  egészséges  haladás,  mint  a  békés 
együttmaradás  egyszerűen  ki  volt  zárva,  hacsak  a  nemzet 
mindarról  le  nem  mond,  a  mi  az  életet  úgy  nemzetek,  mint 
egyének  számára  értékessé  teszi. 

Mindennek  indokát,  úgy  a  mint  az  elébb  is  történt,  az 
Ausztriában  uralkodó  rendszer-  és  személyekben  kell  keres- 
nünk, miután  ezek  a  mostan  vázolandó  időkben  ép  oly  kevéssé 
tudtak  megférni  hazánk  államiságának  fejlődésével,  mint  az 
előbbiekben.  Beszéljünk  előbb  rövidesen  mindkettőről,  sze- 
mélyek- és  rendszerről. 

Nem  igen  tudnám  az  egésznek,  személyeknek  úgy  mint 
rendszernek  egyaránt,  találóbb  leirását  szolgáltatni,  mint  a  hogy 
ezt  egy  kiváló  képességű  osztrák  katona,  Bartels  alezredes 
tette,  ki  szabad  felfogása,  őszinte,  szókimondó  eljárása  foly- 
tán időnap  előtt  nyugdíjaztatott.  A  leirás,  illetve  birálat  tömör, 
epigrammszerü  rövidségben  jelentkezik,  és  éppen  azért  alkal- 
masnak tűnik  fel  arra  a  czélra,  hogy  bevezetés  gyanánt 
szolgáljon.  Az  egész  egy  jelentékeny  munkának  rövid  rész- 
lete, mely  munka  névtelenül  adatott  ki.1  A  munka  oly  jeles 
és  tartalmas,  hogy  különben  is  megérdemli,  miszerint  a  ma- 
gyar olvasó  közönség  figyelme  reá  irányíttassék. 

így  jellemzi  az  osztrák  monarkhiát  az  uralkodó  rend- 
szer alatt:  »Ezen  álladalom  lassan-lassan  egy  csontvázzá 
zsugorodott  össze,  izmok,  velő,  egészséges  vérkeringés  és 
főleg  éltető  szellem  nélkül,  melyet  az  első  vész  felborít.  A  kor- 
hadt gépezet  állott,  mesterséges  szerkezetével  mozgott  is  úgy 
a  hogy,  de  ezzel  édes-kevés  volt  elérve,  mert  hivatalnoki 
kara,  mely  a  főkerekeket  alkotta,  az  alattvalókat  nem  ragasz- 
kodásra, de  ellenszegülésre  ösztönözte,  miután  annyira  nem 
tudott  velők  bánni.  A  közigazgatás  nem  volt  áthatva  a  rend, 
a  pontosság  és  megfelelő  méltányosságtól,  annál  kevésbbé 
volt  képes  államférfiakat  nevelni. «  Ezen  jellemzés,  mely  egy- 
szer a  sülyedő  török  birodalomra  alkalmaztatott,  illik  Ausz- 
triára is,    mely  vele  együtt  a  Byzanczi  császárság  kinövései- 

1  Kritische  Beitráge  zur  Geschichte  des  Krieges  1866.   186.  lap. 

ben  osztozik.  Ámde  nem  kell  elfelejteni,  hogy,  habár  e  szi- 
gorú itélet  a  történeti  igazság  követelményeinek  megfelel, 
a  dolgok  akkoron  egyáltalában  nem  festettek  így,  sem  az 
európai,  sem  a  magyar  közvélemény  előtt.  Nem  kell  azt 
ugyan  egy  pillanatra  sem  elfelejteni,  hogy  bármilyen  korhadt 
és  halálra  szánt  volt  az  osztrák  ancien  régime,  a  külső  fény 
és  a  látszat  akkoron  ilyen  vélekedésnek  ellenmondtak.  Az  a 
politikai  dogmaszerü  közhely,  hogy  ha  Ausztria  nem  létez- 
nék, világrészünk  érdekében  azt  fel  kellene  állítani,1  azon 
időben  általános  kelendőségnek  örvendett.  Az  ancien  régime 
Ausztriája  az  európai  állami  rend  központjának  és  tengelyé- 
nek tekintetett.  A  császári  hatalom  napja  magasan  látszott 
ragyogni  nemcsak  a  monarkhia,  de  egész  Európa  égbolto- 
zatán, úgy  hogy  annak  fénye  elől  elzárkózni  alig  lehetett. 
Ezen  mozzanatnak  kellő  számbavétele  nélkül  nem  vagyunk 
képesek  megérteni  a  politikai  események  menetét,  nem  a 
vezérlő  államférfiak  magatartását.  Valamennyi  politikusnak, 
de  különösen  Széchenyinek,  Deáknak  és  Kossuthnak  maga- 
tartásához ezek  szolgálatják  a  kulcsot.  Széchenyinél  az  aggo- 
dalmat, Deáknál  a  tartózkodást,  Kossuthnál  elébb  a  mérsék- 
letet, később  a  legnagyobb  elszántságot  illetőleg,  melylyel 
a  nemzetet  a  harcznak   vitte. 

Xem  kell  azt  ugyanis  elfelejteni,  hogy  az  a  magyar 
ember,  a  ki  például  Bécsben  járt  —  és  bizonyára  a  vezető, 
hangadó  emberek  mindannyian  egy  vagy  más  alkalommal 
jutottak  ebbe  a  helyzetbe,  —  meggyőződést  szerezhetett 
magának  az  uralkodóház  és  a  monarkhia  fénye-  és  hatal- 
máról. Az  uralkodóház  maga  általános  tiszteletnek  örvendett, 
majdnem  emberfeletti  varázs  övezte  halántékait.  Ferencz  csá- 
szár mintegy  valamennyi  európai  uralkodóház  feje,  pátriár- 
kája állott  mindenki  előtt.  A  bécsi  nép  is  a  legnagyobb  sze- 
retettel és  tisztelettel  vette  körül;  »der  gute  Kaiser  Franz« 
beszéltek  róla,  habár,  mint  később  kisült,  e  kultusz  nem  is 
volt  őszinte.  Éppen  így  állott  a  dolog  Ferdinánddal  is,  még 
az  Erbfeindmk  tekinthető  porosz  király,  IV.  Frigyes  Vilmos 
is  kijelentette,    hogy    ő,    mint  régen   a  császárkoronázásoknál 

1  Lásd  Springer:  (jcschichtc  Österreichs,  I.  kötet,  bevezetés. 

történt,  kötelességének  ösmeri,  lovának  kengyelét  tartani.1 
Azonkívül  azt  is  tudták  hazánkban  a  mérvadó  személyek 
Széchenyitől  Kossuthig,  ki  maga  is  járt  Metternichnél  és  köl- 
csönösen igen  jó  benyomást  tettek  egymásra,  tehát  személyes 
tapasztalatok  alapján,  miszerint  a  mindenható  kanczellár  sza- 
lonja- és  hivatalában  Európa  potentátjai  és  kitűnőségei  talál- 
kát szoktak  adni,  figyelve  az  ő  beszédes  ajkaira,  melyek 
a  politikai  csalhatlanság  és  bölcseség  dogmáját  hirdették  az 
avatottak  és  avatlanoknak  egyaránt. 

Szájról  szájra  járta,  hogy  a  mindenható  Miklós  czár 
egy  napon  úgy  nyitott  be  hozzá,  hogy  eljött  főnökének 
parancsait  átvenni.2  Az  emberekben  élt  a  sejtelem,  hogy  ez 
többet  jelent  mint  egyszerű  udvariasságot,  jelenti  Oroszország 
segélyét  a  fennálló  rendszer  oltalmára,  mely  egész  Európa 
békéje,  nyugalma,  sőt  exisztencziája  talpkövének  tekintetett,  mi 
ha  megbomlik,  az  egésznek  összeroskadását  vonja  maga  után. 

Mindezeken  kivül  ki  kell  azt  is  emelni,  miszerint  a 
monarkhia  látszólag  a  szükséges  eg3rségnek  minden  feltéte- 
lével rendelkezett.  A  hivatalos  nyelv  a  német  volt,  ezen 
a  nyelven  hivataloskodtak  az  összes  hatóságok,  valamint  ez 
volt  az  iskoláknak  nyelve  is,  melynek  előnyei  szembeötlők 
voltak.  A  bécsi  egyetem  tényleg,  különösen  az  orvosi  fakul- 
tásban, a  legjobb  hirnévnek  örvendett.  És  habár  a  tudomány 
és  irodalom  nem  is  volt  képes  Németország  különféle  váro- 
sainak színvonalával  versenyezni,  az  osztrák  főváros  színházai 
az  elsők  voltak  Európában.  A  nagy  nemzetközi  klasszikusok 
mesterművei  sehol  jobban  nem  adattak  elő, .  Shakespeare  mint 
Moliére,  Calderon  mint  Schiller. 

Egészen  úgy  festett  a  dolog,  mint  ha  a  kormányzati 
szerkezet  az  egész  monarkhia  területén  ugyanazon  rend- 
szernek lenne  szüleménye.  Különösen  a  központból  tekintve, 
a  burokra czia  mindenhatónak  és  elég  képzettnek  mutatkozott, 
és .  úgy  látszott,  mintha  az  osztrák  birodalmi  eszménynek 
jelentékeny  szolgálatot  tudott  tenni. 


1  Lásd    Klein  Hallinger    igen    érdekes    munkáját  :    Bismarck  und 
seine  Welt,   112.  lap. 

2  Lásd  Metternich:  Nachgelassene  Papiere,  V.  kötet  432.  lap. 

Hozzájárult  azután  a  jogrendnek  egysége  —  az  osztrák 
polgári  törvénykönyv  képében,  mely  az  egész  monarkhiára 
nézve  hatályban  állott,  s  kétségtelenül  jeles  alkotás  is  volt, 
a  modern  viszonyok  szinvonalán  állott.  Olyannyira  imponált, 
hogy  egyik  legjelesebb  jogászunk  még  1847-ben  is  komolyan 
ajánlotta  annak  reczepczióját.1  Azok  a  honfiak,  mint  láttuk, 
kik  a  hadseregben  szolgáltak,  el  voltak  telve  azon  dicsőség- 
től, melyet  ez  a  Napóleon  elleni  harczokban  szerzett.  A  képzet- 
tebbek meg  azt  is  tudták,  hogy  Radetzky  olaszországi  had- 
gyakorlatai egész  Európában  mintaszerű  jelleggel  birtak  és 
hogy  az  idegen  hadseregek  tisztjei  tódultak  azokra,  okulást 
merítve.  A  monarkhia  kormányzati,  közgazdasági,  pénzügyi 
ereje  Bécsben  volt  összpontosítva,  melyet  annak  szive-  és 
fejének  tartottak.  Ottan  székelt  az  arisztokráczia,  még  pedig 
első  sorban  a  magyar,  férfiainak  pompája,  nőinek  szépsége 
által  általános  feltűnést  keltve,  mely  is  a  birodalmi  eszmének 
teljesen  meg  volt  nyerve.  Annak  csinált  tehát  propagandát 
és  lehangolta  a  kurucz  szellem  nyilvánulásait,  melyek  a  régi 
dicsőségről  álmodoztak  és  melyeknek  visszatérése  nem  a  gya- 
korlati államférfiú  átgondolt  tervezetének,  de  költői  ábránd- 
nak és  képzelgésnek  tekintetett.  Megtörténik  például  az,  hogy 
a  húszas  években  Somsich  Pongrácz,  az  ellenzék  egyik  leg- 
tekintélyesebb tagja,  bizton  látja,  hogy  mindannyiaknak  német- 
nek kell  lenniük.2 

Nem  szükséges  a  mondottakat  tovább  fűzni,  átmehe- 
tünk a  személyek  és  a  rendszer  vizsgálatára,  mely,  a  míg 
a  látszat  csalóka  képét  meghazudtolja,  fel  fogja  tüntetni  még 
jobban  a  kikerülhetlen  viszálynak  indokait. 

II. 

A  ki  a  személyek  között  első  helyen  szemünkbe  ötlik, 
az  Metternich.  Miért  kell  róla  első  sorban  beszélni?  Mert  nem- 
:  az  egész    világ,    de  maga    P'erencz   császár  is  őt  tekin- 
tette az  intéző  szellemnek,  a  kormányosnak,  ki  a  monarkhia 

Lásd  '•■  ■  .ztonyi  :  Ősiség,  56.  lap. 
-'  Lásd  Széchenyi  Naplói,    1  12.  lap. 

hajóját  irányítja.  Magát  a  császár  egyszerű  embernek  tartotta, 
kit  észre  sem  vett  volna  a  világ,  és  ha  mégis  bizonyos  hír- 
névre vergődött,  az  onnan  van,  mert  Metternich  minden  jó 
és  ügyes  dolgot,  a  mi  végrehajtatott,  az  ő  számlájára  íratott 
fel.1  Hozzá  kell  tenni,  hogy  politikai  pályafutása  nem  egy 
érdekes  problémát  vet  fel,  melyeket  ha  nem  is  szándékozom 
megfejteni,  de  azért  méltó  a  figyelmet  rajok  irányítani. 

Metternich  negyven  évig  volt  a  monarkhiának  első 
minisztere  és  neve  az  1848  előtti  osztrák  kormányzattal 
össze  is  van  forrva. 

Személyiségének  kiismerése  czéljából  bő  anyag  áll  ren- 
delkezésünkre. Ott  vannak  ténykedései,  ott  az  európai  nagy 
történeirók,  kik  mind  foglalkoztak  vele,  végre  hátrahagyott 
iratai,  melyek  bemutatják  mint  politikust,  mint  írót,  mint 
magánembert.  Az  iratoknak  az  a  része,  mely  őt  velünk  eme 
minőségében  megismerteti,  feleségének,  a  magyar  születésű 
Zichy-Ferraris  Melanienak  naplójából  áll,  mely  az  érdekes  és 
tanulságos  gyűjteménynek  a  gyöngyét  képezi.  Nem  szabad 
nála  a  magyar  születés  tényét  elhallgatni,  mert  abban  az 
idegen,  udvari  és  nemzetközi  felfogásokkal  telített  légkörben 
a  magyar  vér  és  érzés  minden  lépten-nyomon  felüti  a  fejét. 
Nem  egyszer  könnyet  hullat  Széchenyi  István  miatt,  mert  azt 
hitetik  el  vele,  hogy  bajba  keveri  magát  és  nemzetét.  Ha  ez 
utóbbit  ócsárolják,  beleírja  naplójába,  hogy  igazságtalanok 
iránta,  mert  habár  van  is  ottan  exaltált  fej  és  rossz  ember, 
de  egészben  mégis  jó  ország  az,  a  hol  sok  kitűnő  és  nemes 
jellem  akad.2  Alig  is  lehet  kétség  az  iránt,  miszerint  Metter- 
nichnek egészben  elismerésre  méltó  magatartásában  hazánk- 
kal szemben,  neki  is  kellett  részének  lennie. 

E  mellett  egy  férjét  bálványozó,  eszes,  eredeti  észjárású 
asszonynak  feljegyzéseit  látjuk  bennök.  Ezekben  a  feljegyzé- 
sekben, mint  egy  tükrökkel  telt  csarnokban,  szemlélhetjük  az 
akkori  európai  nagy  világ  minden  nevesebb  emberét  és  alak- 
ját. Elkezdve  Miklós  czár,  valamint  a  szellemóriásoktól,  Hum- 
boldt a  tudós,  a  regényíró  Balzac,  Berryer  a  szónoktól,  nem 

1  Lásd  Metternich  :  Xachgelassene  Papiere,  V.  kötet  628.  lap. 

2  Ugyanott,  VI.  kötet  27.  lap. 

volt  azon  hosszú  idő  alatt  Európában  nevesebb  ember,  diplo- 
mata, politikus,  katona,  grand  seigneur,  iró,  tudós,  művész, 
ki  a  Ballplatz  fényes  szalonjaiban  meg  nem  fordult  és  a  kikről 
ezen  naplókban  egy  találó  megjegyzést  nem  találnánk.  De 
a  mi  az  embert  bennök  megragadja,  az  a  bálványozással 
határos  rajongás  és  szeretet,  a  melylyel  a  szép,  fiatal  her- 
czegnő  nemcsak  idősebb,  sőt  koros  férje  iránt  viseltetik.  Valójá- 
ban a  feleségnek  mintaképe  volt,  kinek  nem  lehet  és  nincs 
más  gondja,  mint  férjének  boldogsága,  egészsége,  jólléte. 

Egy  szerető  leány  nem  ápolhatja  és  gondozhatja  job- 
ban öreg  atyját,  mint  a  hogy  ő  azt  teszi,  valamint  nincs  az 
az  ideális  Júlia,  ki  Rómeója  iránt  nagyobb  imádassál  visel- 
tessék. 

A  mikor  csak  szerét  teheti,  első  dolga  templomba  menni,- 
hogy  érette  és  gyermekeiért  imádkozzék.  Teljesen  beleéli 
magát  férjének  életébe,  hatáskörébe.  Egész  lelkesedéssel  irja 
bele  naplójába,  miszerint  ez  őt  először  tisztelte  meg  azzal, 
hogy  egy  politikai  emlékiratát  felolvasta.  Ünnep  az  neki, 
mikor  vállára  dőlve  urát  dolgozni  látja,  vagy  hallgathatja 
előadását  az  emberiség  boldogítását  illetőleg,  mely  iránt  azon- 
ban a  rossz  emberek  nem  akarnak  vele  egyetérteni.  Mikor 
pedig  ezen  rosszaknak  tartott  emberek  megcsinálják  a  bécsi 
forradalmat,  akkor  nincs  más  gondja,  mint  urával  együtt 
annak,  a  mit  a  jó  ügynek  nevez,  megmentéséért  helyt  állani, 
ha  kell,  annak  oldalán  vérzeni  el. 

Ez  a  része  naplójának  egyszerű,  természetes  előadásá- 
ban igazán  drámai  érdekkel  bir. l  De  vannak  benne  más 
mulatságos  inczidensek  is,  melyek  minden  esetre  érnek  annyit, 
hogy  az  akkori  viszonyokra  érdekes  világot  vetnek.  Ilyen 
például  azon  jelenet,  mely  a  herczegnő  és  Lajos  Fülöp  követe, 
Saint-Aulaire  gróf  között  lejátszódott,  melyet  több  irányban 
való  jellegzetes  volta  miatt  érdemes  felemlíteni. 

Tudvalevő,  hogy  Lajos  Fülöpöt  a  legitimitás  hivei  úgy 
tekintették  mint  bitorlót,  sőt  koronatolvajt,  a  ki,  midőn  1830-ban 
a  írancziák  elűzték  X.  Károlyt,  a  forradalom  kezéből  elfo- 
gadta az  uralkodást.   Egy  ünnepélyen   megjelenik  a  herczegnő 

'  Lásd  uiézeu  munka,  VII.  kotut  :>?,].  lap. 

egész  pompájában,  ragyogó  gyémántokkal  fején.  Saint-Aulaire 
találkozik  vele  és  mélyen  meghajtva  magát  így  szól:  »Minő 
szép  koronát  visel  herczegséged.«  —  Erre  ez  csípősen  azt 
feleli :  »Azt  én  tehetem,  a  korona  jogos  tulajdonom,  azt  én 
nem  loptam  el.«  —  Az  udvarias  franczia  feltalálja  magát 
s  ilyképen  replikáz:  » Cetté  couronne  n'est  pas  volée,  elle  est 
déplacée ;  elle  est  sur  votre  tété,  elle  devrait  étre  a  vos  pieds. « 
(A  korona  nincs  lopva,  de  nincs  a  maga  helyén,  nem  a  főn, 
de  a  lábai  előtt  kellene  annak  hevernie.)  De  a  fordítás  nem 
adja  vissza  az  értelmét.  Különben  az  egészből  nagy  história, 
diplomácziai  jegyzékváltás  származott.  Szerencsére  azonban 
Európa  békéjét  nem  zavarta  meg. 

Metternich  szerencsés  csillag  alatt  született.  Kevés  em- 
berre pazarolt  a  természet  annyi  adományt,  valamint  kevés- 
nek volt  oly  állandó  szerencséje,  mint  neki.  Az  ancien  régime 
talajából  nőtt  ki,  mint  annak  a  kiváltságos  arisztokrácziának 
tagja,  a  melynek  bölcsőjében  ott  feküdt  már  a  szerzett  jog- 
czím  a  legmagasabb  állásokra.  Ez  az  arisztokráczia  azon  idők- 
ben egy  egész  csomó  jelentékeny  embert  állított  ki,  mint  Tal- 
leyrand,  Pozzo  di  Borgo,  Hardenberg,  Castlereagh,  Czartorisky, 
a  kik  mind  igen  tehetséges  emberek  voltak.  Oly  egyének 
voltak  mindannyian,  a  kik  a  munkát  élvhaj hászattal,  a  ledér- 
séget  komoly  joggal  egyesítették,  s  ekként  az  államférfi  műkö- 
dését a  világfi  mázával  vonták  be.  Ezek  között  az  első  és 
legeszesebb  Talleyrand  volt,  kinek  példája  és  személyisége 
eléggé  ösmeretes  és  a  ki  finom  érzéke,  alkalmazkodási  képes- 
sége által  állandó  hírnévre  tett  szert. 

Érdekes  dolog  lenne  kettőjök  között  párhuzamot  vonni, 
habár  ez  nem  annyira  a  politika,  mint  a  lélektan  világába 
tartoznék. 

Bármennyire  eszes  és  szellemes  volt  Metternich,  de  ez 
irányban  Talleyrand  megverte  őt.  De  míg  ez  utóbbi  sántí- 
tott, hozzá  czinizmusa,  rossz  nyelve,  élczeinek  bántó  volta 
kellemetlenül  érintett,  addig  Metternich  szeretetreméltó  és  korá- 
nak egyik  legszebb  és  előkelő  külsejű  emberei  közé  tartozott. 
Egy  oly  éles  és  elfogulatlan  megfigyelő,  mint  Pulszky  Ferencz,1 

1  Lásd:  Eletem  és  korom,   I.  kötet   179.  lap. 

ki  őt  akkor  ismerte,  mikor  már  jól  tul  volt  a  60-ofí,  nem 
győzi  eléggé  dicsérni,  hogy  mily  kellemes  benyomást  tett  az 
emberre  testi  és  lelki  frissesége,  előadásának,  magaviseletének 
lebilincselő  kedvessége  által.  Körülbelül  így  hangzik  az  ame- 
rikai Stilesnek  x  jellemzése.  Középmagasságú  embernek  irja  le, 
szépen  formált  fejjel,  élénk  szemekkel,  finom  metszetű  ajak- 
kal, melyen  rendesen  lekötelező  mosoly  játszik,  előkelő  tar- 
tással és  viselettel.  Egész  megjelenése  és  magatartása  elárulja 
a  szellemi  felsőséget,  és  hogy  teljes  életén  keresztül  a  legjobb 
társaságban  mozgott.  Az  élveknek  volt  embere,  de  azok  köze- 
pette sem  felejtette  el  az  állam  érdekeit,  és  ha  lehet,  elő  is 
mozdította  azokat. 

Különösen  felülmulta  Talleyrand-t  méltóságteljes  maga- 
tartásában, mely  tetőpontját  1848-ban  történt  bukása  alkal- 
mával érte  el.  A  mi  annak  idejében  el  is  fog  mondatni. 

Igen  illetékes  és  elsőrangú  egyéniségek  nagy  vélekedés- 
sel voltak  tehetségeiről.  Az  a  tartalmas  és  komoly  franczia 
államférfi,  Guizot 2  így  ir  róla :  » Metternich  gyakorlati  állam- 
férfi, pozitív  nézpontokkal  és  nagyszabású  elméleti  háttérrel. 
Magasröptű  szelleme  képesítette  őt,  tényeit  az  értelmi  fölény 
zománczával  ellátni.  Egyenesen  haladt  előre  és  útjában  alkal- 
mat adott  ellenfeleinek  mint  barátjainak  az  állambölcselet 
tanait  megvitatni. « 

A  ragyogó  és  lángeszű  angol  államférfi,  Disraéli 3  úgy 
beszél  róla,  mint  egy  rendkívül  eszes  és  felvilágosodott  mo- 
dern államférfiról.  Annyi  bizonyos,  hogy  tehetségeinek  több 
rendbeli  bizonyítékaival  találkozunk,  melyeknek  változatos- 
sága mindenkit  meglep. 

Első  sorban  munkaképes  és  munkabíró  ember  volt. 
Mikor  utódja,  Schwarzenberg  Félix,  teljesen  képtelennek  mu- 
tatkozik a  hivatallal  járó  teendőket  elvégezni  és  egy-két  év 
alatt  letörik,  a  herczegné  nagy  önérzettel  írja  meg  napló- 
jába, hogy  férje  nem  három,  de  harmincz  évig  jóval  többet 
dolgozott  ós  még  sem    roskadt    össze.    Érzékkel    bírt  az  iro- 


1  Lásd:  Austria  in  1848—49.,   60.  lap. 

■   Lásd   Albert  Sorel :  Essais  d'histoire   et  de   critique,    12.    lap. 

"•  Lásd  :  Lord  George  Bentínck,  499.  lap. 

Beöthy  Ákos:  A  magyar  &1U  ejlődése,  küzdelmei.  II.  2 

dalont  és  tudomány  iránt.  A  bécsi  tudományos  akadémia 
neki  köszöni  felállítását.  Szervezetét,  alapszabályait  ő  maga 
dolgozta  ki.1  Szerette  az  irók  és  tudósok  társaságát,  vala- 
mint igyekezett  is  érdekeiket  előmozdítani ;  egy  időben  a 
könyvkereskedést  is  szervezni  akarta.  Irodalmi  képességei 
határozottan  jelentékenyek  voltak.  Műveiben  önálló  dolgoza- 
tok is  találhatók,  melyek  nagy  értékkel  birnak.  Közöttök  van 
egy  jellemzése  Napóleonnak,2  mely  jóval  tartalmasabb  és  iga- 
zabb mint  Taine  híres  rajzolata,  a  hol  az  imperatort  egy 
condottieri  kategóriájába  sülyeszti  alá,  hozzá  halmozott  rész- 
leteivel, csillogó  irodaimári  követelményeivel.  Egészen  elfe- 
lejtve azon  szép  franczia  közmondást:  »Rien  n'est  beau  que 
le  vrai,  le  vrai  seul  est  aimable.«  (Mi  sem  oly  szép  mint 
a  valóság,  csak  az  egyedül  szeretetreméltó.)  Szintén  van  egy 
másik  tanulmánya 8  Francziaország  felett,  mely  egyike  a  leg- 
sikerültebb történeti  összegezéseknek. 

Előre  megjósolja  Lajos  Fülöp  rendszerének  bukását, 
még  pedig  erős  érvelés  alapján.  Kimutatja  az  ő  uralkodásá- 
nak benső  ellentmondását,  nem  lehet  az  monarkhia,  mert 
hiányzik  belőle  a  történeti  és  jogfolytonosság ;  nem  köztár- 
saság, mert  meghamisítja  a  nép  akaratát,  a  kettő  között  az 
űrben  tévelyeg.  Mert  azt  tartja,  hogy  minden  hazugság  egy 
nagy  űrt  hoz  létre,  honnan  az  erkölcsi  támasz  eltűnik. 

A  szellemességet  és  erélyt  megfelelő  módon  párosítani 
is  tudta,  még  pedig  a  földnek  hatalmasaival.  Egyike  a  jobb 
letromfolásoknak  az,  melyben  a  hatalmas  Miklós  czárt  része- 
sítette. Ennek  mindig  Törökország  feldarabolásán  járt  az 
esze,  míg  Metternich  a  török  állam  integritását  fenn  akarta 
tartani.  Miklós  czárnak  erre  meg  volt  ösmert  formulája,  mely 
azután  a  krimi  hadjárat  előzményeiben  is  fontos  szerepet 
játszott.  Ő  ugyanis  Törökországot  mindig  eg}7  nagyon  beteg 
emberhez  hasonlította,  kire  nézve  intézkedésekre  van  szükség. 
Ezzel  a  kérdéssel  Metternichhez  is  fordult,  ki  néki  azon 
sikerült  választ  adta,  hogy  az  egész  dolog  azon  fordul  meg, 


1  Metternich:  Nachgelassene  Papiere,  VII.  kötet   178.  lap. 

2  Lásd  idézett  munka,  I.  kötet  273.  lap. 

3  Idézett  munka,  V.  kötet  81.  lap. 

hogy  a  czár  ezen  kérdést  hozzá  gyógykezelő  orvos,  vagy 
pedig  a  halálra  váró  örökös  minőségében  intézi-e  ?  A  czár  nem 
is  jött  többé  ajánlataival. 

Alig  lehet  kétség  az  iránt,  miszerint  azon  páros  vias- 
kodásban, melyet  Napóleon  szerencsétlen  muszka  kalandja 
után  vele  a  diplomácziai  téren  folytatott,  ő  maradt  felül. 
Treitschke,1  ki  inkább  ellenséges  érzelmekkel  viseltetik  Metter- 
nich iránt,  beismeri,  hogy  ezen  hadjáratot  nagyon  jól  vitte, 
különösen  tudott  gazdálkodni  a  monarkhia  erejével  és  a  kellő 
időben  érvényesítette  azt. 

Ezen  páros  viaskodásnak  legfontosabb  mozzanata  volt 
azon  jelenet,  mely  közte  és  Napóleon  között  játszódott  le. 
Ez  1813-ban  Drezdában  esett  meg,  midőn  is  arról  volt  szó, 
hogy  Ausztria  ki  mellé  álljon,  Napóleon,  vagy  pedig  ellen- 
felei Porosz-  és  Oroszország  mellé,  miután  ettől  függött  a 
háború  koczkája.  Ez  a  koczka  egy  emlékezetes  beszélgetés 
alkalmával  fordult  meg,  mely  az  említett  jelenetnek  tartalmát 
képezte.  Erről  a  beszélgetésről,  miután  tényleg  innentől  lehet 
számítani  Napóleon  bukását,  mely  őt  Szt.-Ilona  szigetére 
vitte,  egy  egész  mondakör  képződött,  míg  maga  Metternich 
annak  hiteles  leírását  nem  adta.  Az  egészet  érdemes  elolvasni.2 
Azok  számára,  kik  nem  olvashatják,  egy  mozzanatot  felem- 
lítek, mely  érdekes  világot  vet  Napóleon  jellemére  és  hely- 
zetére. Metternich  magyarázta  neki  a  béke  szükségét,  melyre 
nézve  neki  bizonyos  engedményeket  kell  tenni.  Ezek  abból 
állottak,  hogy  hódításai  egy  elég  csekély  részéről  mondjon 
le.  Erre  Napóleon  azt  felelte,  hogy  ő  azt  nem  teheti.  Ő  nem 
legitim  uralkodó,  ő  nem  született  a  trónon ;  ezek  össze  van- 
nak forrva  nemzetükkel  és  ha  szerencsétlenség  éri  is  őket, 
ez  talán  erősíti  a  kapcsot  közöttük  és  népeik  között.  Ellen- 
ben ő  csak  addig  ura  a  helyzetnek  és  maradhat  Franczia- 
ország  elén,  míg  dicsőségén  csorba  nem  esik. 

Metternich  erre  igen  helyeseli  azt  jegyezte  meg,  hogy 
ha  a  dolog  így  áll,  akkor  az  ő  uralkodása  alatt  a  háborús- 
kodásnak vége  nem   szakad  soha.   Minden  vereség  ujabb  erő- 

1  Deutsche  Geschichte  II.  kötet  125.  lap. 
Metternich:  Nachgelassene  Papiere,  I.  kötet  155.  lap. 

feszítéseket  fog  követelni,  a  győzelem  pedig  maga  után  fogja 
vonni  a  hódítások  terjesztését,  minek  vége  más  nem  lehet, 
mint  a  világuralom,  minden  uralkodónak  kisajátítása.  Vegye 
tekintetbe  Francziaországot,  mely  elvérzik. 

Napóleon  arra  hivatkozott,  hogy  ő  katona  és  ennek 
érzelmeit  csak  egy  katona  ösmerheti.  Az  ilyen,  ha  czéljának 
eléréséről  van  szó,  nem  néz  arra,  hogyha  bár  százezerek 
borítják  is  a  csatatért.  Az,  a  mit  Metternich  felelt,  szintén 
helyénvaló  volt,  a  mennyiben  sajnálatát  fejezte  ki,  hogy  ez 
négyszem  között  mondatott ;  bizonyára,  ha  meghallanák  az 
emberek,  maga  Francziaország  is  az  ő,  tudniillik  a  béke  párt- 
jára állana. 

Nem  tudtak  megegyezni,  a  háború  tovább  folyt  és 
Napóleon  bukásával  végződött,  a  mit  Metternich  első  pillanat- 
tól kezdve  kikerülhetetlennek  tartott.  Nagyra  is  volt  vele, 
hogy  ezt  Napóleon  egyik  bizalmasának  előre  meg  is  mon- 
dotta. 1 

'Ezen  nagy  eseményről  már  szólottam. 2  Felemlítem, 
hogy  a  monarkhia  akkor  nem  csak  területi  nagyobbodást, 
hanem  megfelelő  egységet  és  kikerekítést  nyert.  Hozzájárult 
ehhez  Német-  és  Olaszország  szétforgácsolása,  valamint  a 
nagyhatalmak  egyetértése,  a  minek  folytán  Ausztria  mérvadó 
hatalom  lett  Közép-Európában.  Ezen  egyetértésnek  nemcsak 
a  becsi  kongresszus,  de  azonkívül  az  ösmeretes  szent  szövet- 
ség volt  az  alapja.  Miután  erről  —  legalább  a  mennyire 
emlékezem  —  magyar  munkában  ösmertetés  nem  található, 
röviden  ezen  hézagot  pótolni  akarom.  A  szent  szövetség  első 
eszméje  a  német  tudós,  Bader  Ferencz  és  egy  előkelő,  zajos 
multu,  elvirágzott  szépségű  hölgy,  Krüdener  báróné  agyában 
fogamzott  meg,  kik  mindketten  el  voltak  telve  misztikus  eszmék- 
kel és  a  kereszténység  tanainak  az  állami  életbe  való  átvite- 
lében látták  a  mentséget,  a  forradalomnak  felforgató  szelleme 
ellen.  Ez  a  Krüdenerné  előbb  szerelmi,  azután  baráti  viszony- 
ban állott  Sándor    muszka  czárral,    kit  hamar    meg  is  nyert 


1  Lásd    Ottokár  Lorenz .    Staatsmánner  des  XlX-ten   Jahrhunderts, 
100.  lap. 

2  Lásd  jelen  munka  I.  kötet  657-ik  lap. 

az  eszmének.    Ez  egy  okmányban  nyert  kifejezést,    melynek 
tartalma  lényegileg  a  következőkben  állott.1 

A  Szent  Háromság  nevében  a  három  fejedelem,  az 
orosz,  az  osztrák  császár,  valamint  a  porosz  király  az  egész 
világ  előtt  kinyilatkoztatják,  hogy,  tekintettel  az  utolsó  évek 
nagy  eseményeire,  melyek  mindenkit  megtanítottak  arra,  hogy 
a  nemzetközi  összeköttetéseket  a  megváltó  által  hirdetett  örök 
igazságokra  kell  alapítani,  el  vannak  a  jövendő  időket  illető- 
leg határozva  szent  vallásuknak  tanait,  a  melyek  az  igaz- 
ságosságot, szeretetet  és  békét  hirdetik,  egyedüli  zsinórmér- 
téknek venni,  úgy  államaik  kormányzatát,  mint  az  egymás- 
hozi  viszonyukat  illetőleg.  A  szentírás  szavait  követve,  mely 
is  azt  parancsolja,  hogy  az  emberek  egymást  testvérekként 
szeressék,  a  három  fejedelem  egymást  mindig  ekként  fogja 
tekinteni  és  kölcsönösen  segítségben  részesíteni.  Népüket  atyai 
szeretettel  fogják  övezni,  azokban  is  a  testvériség  eszméjét 
ápolni  kötelességüknek  tartják. 

Erősen  hangsúlyozva  kijelentik,  miszerint  a  keresztény 
nemzeteknek  nincs  más  souverainjök,  mint  az  Atya,  Fiú  és 
Szentlélek ;  ők,  a  fejedelmek,  csakis  ennek  a  meghatalmazott- 
jai. Kik  is  a  legfőbb  gondoskodásukat  arra  fogják  irányítani, 
hogy  népeiket  a  megváltó  tanításainak  mindennapi  teljesíté- 
sére buzdítsák.  Ez  képezte  a  szent  szövetség  okmányának 
lényegét,  melyet  az  európai  fejedelmek  nagy  része  aláirt,  és 
melyet  maga  Metternich  »verbiage«-nak,  üres  szóbeszédnek 
nevezett.  Az  is  volt,  kétségkívül,  de  azért  mégis  igen  reális 
háttérrel  birt  azon  politikának  létrehozásában,  mely  egész 
1848-ig  mérvadó  lett  Európában,  és  melyre  vonatkozólag  az 
úgynevezett  pentarchia :  Ausztria,  Anglia,  Orosz-,  Porosz-  és 
Francziaország  meg  voltak  állapodva  azt  minden  eszközzel, 
természetesen  karhatalommal  is,  fentartani. 

Ezen  politika  különösen  két  tételben  összpontosult.  Ezt 
azért  vélem  szükségesnek  előadni,  hogy  némileg  az  »audiatur 
et  altéra  pars*  követel  mén  veinek  eleget  tegyek. 


1  Lásd    Bemhardi :    Geschichte    Russlands    und    der  europáischen 
Politík,  I.  kötet  494-ik  lap. 


Az  egyik  volt  az  úgynevezett  legitimitás  nagy  elve, 
mely  is  az  isteni  jog  felsőségét  jelentette  a  népfelség  felett. 
A  másik  az  egyéni  és  politikai  szabadságtól  való  irtózás, 
melyet  még  a  legszerényebb  kiadásban  jakobinus  termék- 
nek tekintettek,  mely  forradalomra,  a  trónok  felforgatására 
vezet.  Tudvalevő,  hogy  főleg  a  szent  szövetség  első  éveiben, 
a  hol  csak  alkotmányos  mozgalmak  voltak,  ottan  mindjárt 
készen  volt  a  fegyveres  beavatkozás.  így  Francziaország 
részéről  Spanyolországban,  Ausztria  részéről  Piemont-  és 
Nápolyban. 

Ennek  a  politikának  legfőbb  támasza  Ausztria  volt.  Ez 
a  viszonyok  természetében  rejlett.  Mint  láttuk,  történetének 
egész  folyamata  alatt  existencziájának  súlypontját  nem  önma- 
gában, de  szövetségekben  kereste ;  most  egyszerre  csak  Euró- 
pának minden  számottevő  hatalmassága  vele  érdekközös- 
ségbe jött.  Ily  módon  azután  Metternich  magát  teljes  jog- 
gal nemcsak  Ausztria,  de  Európa  miniszterének  tekintette. 
Bizonyos  jóhiszeműséget  tőle  megtagadni  nem  lehet.  A  status 
quo  fenntartásának,  valamint  az  isteni  jognak  őszinte  hive  volt. 
Nemcsak  azért,  mert  minden  változás  által  Ausztria  csak 
veszthetett,  de  azért  is,  mert  mindenki,  a  ki  a  franczia  for- 
radalom orkánszerü  kitörésének  egész  folyamatát  végig  élte, 
annak  hatásától  soha  többé  meg  nem  szabadult.  így  azután 
a  jakobinus  veszély  rémlátásai  folytonosan  üldözték.  Meg 
volt  arról  győződve,  miszerint  a  szabadelvüségnek  tett  leg- 
kisebb engedmény  a  forradalomra  vezet.  Mindenütt  azt  a 
veszedelmes  lejtőt  látta  maga  előtt,  melyen  XVI.  Lajos  meg- 
indult, hogy  elvérezzék.  Az  Assemblée  constituante  után 
a  Convention  és  végre  a  vérpad  képezte  szerinte  az  enged- 
mények körfutamát,  melyet  mindenkinek  végig  kellett  járni, 
ha  egyszer  a  végzetes  ponton  áthaladt. 

Bukása  után,  hozzá  80  éves  korában,  megirta  végren- 
deletét, vagyis  annak  alakjában  rendszerének  védelmét.1  Nem 
is  annyira  rendszernek,  mint  inkább  világrendnek  nevezi  azon 
politikát,  melynek  híve  volt  és  mely  nevéhez  fűződik.  A  jogot 
proklamálta    vezércsillagának,    melybe    erőt    kivánt    belevinni. 

1  Metternich :  Nachgelassene  Papiere,  VII.  kötet  633-ik  lap. 

»Kraft  im  Recht«  ezt  hirdette  jelszó  gyanánt.  Látva  azt, 
hogy  a  franczia  mondva  csinált  alkotmányokat  a  legrövidebb 
idő  alatt  elsöpörték  az  események,  az  alkotmányt  a  történeti 
fejlődés  művének  tekintette.  Azt  vélte  magáról,  hogy  abban, 
a  mit  tesz,  történeti  alapon  áll,  és  ily  módon  a  romantika 
terére  nem  kalandozik.  Mondhatni  a  kötetlen,  a  száraz  próza 
embere  volt,  kitől  távol  állanak  a  költői  túlzások  és  ábrándok. 

Az  állam  életetét  szerinte  a  positiv  és  negativ  erők 
küzdelme  képezi.  A  positiv  erő  a  rendnek  nagy  elve.  Szabad- 
ság nem  lehet  rend'  nélkül,  a  szabadság,  bármennyire  óhaj- 
tandó is,  nem  kiindulási,  de  végpontot  képez. 

Ezek  általánosságban  mozgó  dolgok,  melyek  felett  szinte 
felesleges  vitázni,  miután  elméleti  jellegük  és  éppen  általános 
voltuknál  fogva  rendszerének  kulcsát  nem  szolgáltatják. 

Ezen  kulcsot  nyújtják  egyrészt  a  monarkhia  hagyomá- 
nyos politikájának  ösmerete,  melyre  vonatkozólag  az  előző 
kötetben  a  szükségesek  előadattak.  Csakis  azt  kell  itt  még 
hozzájuk  fűzni,  a  mi  a  szent  szövetség  folyományának 
tekinthető. 

Mert  ezen  hagyományos  politika,  mely  a  monarkhiát 
és  annak  népeit  —  mint  már  Deák  Ferenczre  hivatkozva  emlí- 
tem —  az  uralkodóház  majorságának  tekintette,  az  isteni 
jognak  általános  európai  dogmája  természetesen  csalhatatlan- 
sági jelleggel  felruházva  való  nyilvánulásával  csak  fokozott 
önbizalmat  nyert  ez  által,  a  legvégső  következtetéseket  le  is 
vonta.  Másrészt  a  liberalizmustól  való  félelem  az  önkormány- 
zat és  szabadság  legszerényebb  követelményeinek  is  útját 
állották,  nemcsak  a  monarkhiában,  de  Németországban  is. 
Daczára,  hogy  a  bécsi  kongresszus  a  német  szövetséget  meg- 
alkotó intézvény  13-ik  §-ában  elhatározta,  miszerint  a  német 
államokban  képviseleti  intézmények  fognak  behozatni,  ez  meg- 
akadályoztatott, sőt  1810-ben  Karlsbadban  a  sajtó  és  az 
egyetemek  ellen  kényszereszközök  hozattak  be.  Ezek  meg- 
feleltek az  európai  általános  áramlatnak,  a  mi  egy  bizonyos 
pontig  hozzánk  is  átcsapott,  mint  arra  Nagy  Pálnak  felfogá- 
később  idézni   fogom. 

Kzen  politikának  ha  nem  is  mentsége,  de  kellő  meg- 
értése szempontjából  nem  érdektelen  felemlíteni,  hogy  Német- 

országnak  legnagyobb  államférfia,  a  német  egységnek  meg- 
alapítója, Bismarck  berezeg  pályájának  kezdetén  ugyanazon 
nézeteket  vallotta  mint  Metternich.  Az  isteni  jognak  volt 
embere,  midőn  1848-ban  a  Frankfurtban  ülésező  német  par- 
lament a  porosz  királynak  felajánlotta  a  császári  koronát,  ki 
ezt  visszautasította,  ő  azt  a  legitimitás  elvének  alapján  helye- 
selte. Ausztria  állását  Németországban  szintén  politikai  szük- 
ségnek tekintette,  és  hogy  mily  érzelmeket  táplált  a  modern 
világ  és  demokráczia  irányában,  bizonyítja  azon  ösmert 
kijelentése,  hogy  a  városokat,  mint  az  anarkhia  fészkeit,  mind 
le  kellene  rombolni. 

Ha  későbben  másképpen  vélekedett  és  ellentétbe  helyez- 
kedett előbbi  véleményeivel,  nem  kell  elfelejteni,  hogy  ennél 
első  sorban  a  porosz  hegemónia  és  a  Hohenzollern  uralkodó- 
ház álláspontja  volt  mérvadó,  éppen  úgy  mint  Cavournál 
a  Savoyai  ház  térfoglalása.  Habár  e  felfogások  párhuzamosan 
haladtak  később  a  német  és  olasz  egység  nagy  gondolatával, 
a  nemzetiségi  elvnek  olyatén  érvényesülésével,  mely  az  osz- 
trák monarkhia  negáczióját  képviselte,  és  mely  azért  termé- 
szetesen Metternichet  a  sorompóba. hivta. 

Ezt  a  különbséget,  meg  azt,  hogy  a  két  nagy  állam- 
férfi nem  érte  meg  a  franczia  forradalom  rémületeit,  és  azért 
készek  voltak  a  forradalommal  szövetkezni,  tekintetbe  kell 
venni  Metternich  elbírálásánál.  Annyival  inkább,  mert  Bis- 
marck a  szoczializmussal  szemben  kész  volt  az  ancien  régime 
hatalmi  eszközeihez  nyúlni.  Viszont  másrészt  be  kell  ösmerni, 
hogy  Metternichnek  sok  tekintetben  helyes  nézetei  voltak, 
melyek  lényegesen  eltértek  környezetének  felfogásától,  külö- 
nösen tisztában  volt  mindazzal,  a  mi  a  monarkhia  és  ural- 
kodóház fogyatkozásait  illeti.  Ebben  az  irán}Tban  nézetei 
a  szegnek  fejére  találtak.  Még  ma  is  felette  érdekesek  azok, 
valamint  tanulságosak.  Annyi  bizonyos,  hogy  nem  az  önkény- 
nek és  a  militarizmusnak  volt  az  embere,  melynek  díszpéldá- 
nyát az  I.  Napoleon-féle  uralom  szolgáltatta.1 

Leleplezi  József  császárt,  kimutatva,  hogy  telivér  auto- 
krata, ki  szabadéi vüségé vei  folytonosan  kérkedett,  míg  tényei 

1  Metternich :  Nachgelassene  Papiere,  I.  kötet  97.  lap. 


ZÖ 


mást  bizonyítottak.1  Egészen  tisztában  van  a  monarkhia  gépies 
természetével,  meg  hogy  az  összeköttetés  nem  jött  létre  közte 
és  az  uralkodóház  között.  Különösen  hangsúlyozza,2  misze- 
rint a  római  császári  név  viselése  alatt  nagy  osztrák  biro- 
dalom még  névleg  sem  létezett.  Tényleg  arról  mindig  per 
osztrák  ház  vagy  Ausztria  beszéltek.  Ez  oknál  fogva  szük- 
ségesnek tartotta  a  császári  koronázást ,  mely  alkalommal 
biztosítékot  nyújtottak  volna  az  alkotmányok  megtartását 
illetőleg.3 

Állandóan  visszatér  arra  a  nagy  fogyatkozására  az  osz- 
trák rendszernek,  hogy  nem  volt  képes  kormányzatot,  hanem 
csak  közigazgatást  létesíteni.  Ez  alatt  természetesen  nem  értett 
mást  mint  a  monarkhia  valódi  érdekeinek  félreismerését,  minek 
következtében  nincs  kellő  tekintet  a  partikuláris  különféleségre 
és  a  kormányzottak  érdekeire. 

Megmagyarázza  Ferencz  császárnak  egy  emlékiratában, 
melyet  neki  még  1817-ben  benyújtott,  hogy  daczára  a  köz- 
pontosításnak, nincs  igazi  erő  a  kormányzatban.  Erre  külön- 
ben még  1847-ben  is  visszatér  egy  gróf  Ficquelmonthoz,  kit 
örökösének  tekintett,  intézett  levelében,4  a  hol  kiemeli  mint  fő 
teendőt:  »créer  une  force  gouvernementale«. 

Folytonosan  rámutat  a  monarkhiának  partikuláris  ter- 
mészetére, mely  a  federális  elv  számára  engedményeket  köve- 
tel. Mint  látandjuk,  e  felfogása  találkozik  nálunk  Wesselényi 
politikai  programmjával.  A  legnagyobb  nyomatékkal  fejezi 
ki  József  császár  egységesítési,  germanizáló  törekvéseinek 
kudarczát,  valamint  hogy  az  egyes  országok  bizonyos  éghaj- 
lati, nyelvi,  szokási  és  erkölcsi  különféleségekkel  birnak,  melye- 
ket úgy  mint  alkotmányaikat  tiszteletben  kell  tartani,  termé- 
szetesen tekintetbe  véve,  eleget  téve  a  kormányzati  egység 
követelményeinek.5  Jó  lélekkel  mondhatom,  hogy  még  azóta 
sem  olvastam  osztrák  államférfi  részéről  oly  helyes  dolgokat, 
mint  a  mi  az  ő  tollából  kikerült. 

'  Lásd  ugyanott,  272.  lap. 

2  Lásd    VIII.   kötet    .'507.   lap. 

■  Lásd  L  kötet  258.  lap. 

4  Lásd  idézett  munka,  VIII.  kötet  612.  lap. 

5  Lásd   idézett   munka.   III.   kötet   62.   lap. 

Lesz  alkalmam  kiemelni,  hogy  a  magyar  alkotmány 
helyreállítása  körül  minő  érdemeket  szerzett,  és  később  is, 
midőn  a  magyar  aulikusok  annak  felfüggesztését  javallottak, 
ő  volt  az,  ki  e  merényletet  megakadályozta.1  Meg  fogom 
továbbá  ismertetni  híres  emlékiratát  a  negyvenes  évekből, 
melyben  tulajdonképpen  a  magyar  ellenzék  álláspontjára 
helyezkedett,  és  a  képviseleti  kormányrendszer  mellett  fog- 
lalt állást,  tényleg  oly  erős  érveléssel,  mint  senki  azon  időben. 

Befejezés  gyanánt  itten  fel  kívánok  említeni  egy  másik 
munkálatot,  melyben  a  monarkhia  hatalmi  állásának  követel- 
ményeit a  magyar  alkotmányossággal  össze  akarta  egyez- 
tetni, és  mely  keletkezésének  időpontja  mellett  még  azért  is 
érdekes  és  tanulságos,  mert  eszmemenetében  tulajdonképpen 
a  67-es  kiegyezés  csiráját  foglalja  magában. 

Mikor  már  nem  volt  az  ügyek  élén,  mindkét  vezető 
miniszternek,  Schwarzenbergnek  mint  Buolnak  emlékiratokat 
küldött  be,  melyek  a  monarkhia  szervezésére  vonatkoznak. 
Buolnak  megmagyarázza, 2  miszerint  a  monarkhiából  nem 
lehet  egységes  birodalmat  összetákolni,  hogy  a  százados 
viszony  hazánk  és  Ausztria  között  a  perszonál  unió  jellegé- 
vel birt.  Még  messzebb  ment  Schwarzenberg  Felixszel  szemben 
akkor,  mikor  ez  mindenható  volt,  mikor  tényleg  az  újjászer- 
vezés kezeibe  volt  letéve.  1849.  június  26-án  Angliából  egy 
levelet  intézett  hozzá,3  melyben  kifejti  nézeteit,  hogy  Magyar- 
országgal mit  kell  csinálni.  Itten  világosan  kimondja,  hogy 
hazánkat  nem  lehet  a  birodalomba  beolvasztani,  hogy  annak 
politikai  különállását  fenn  kell  tartani.  Igaz,  hogy  azt  a  tör- 
téntek után  fejedelmi  oktrojálással  kivánja  tenni,  de  azért, 
mint  megoldás,  mégis  más  jelleggel  birt  a  Bach  által  kidol- 
gozott és  életbe  léptetett  férezmű.  A  közös  ügyekre  nézve 
sem  tart  czélirányosnak  központi  parlamentet,  hanem  az  a 
nézete,  miszerint  a  két  országgyűlés  küldjön  ki  ezen  czélra 
külön  küldöttségeket.  Lényegében  tehát  az  a  megoldás  lebe- 
gett szemei  előtt,  mely  1867-ben  elfogadtatott,  nem  eg}'séges 


1  Ballagi  Géza  :  Millenniumi  történet,  IX.  kötet  473.  lap. 

2  Metternich  :  Nachgelassene  Papiere,  VIII.  kötet  397.  lap. 

3  Ugyanott,  VIII.  kötet  478.  lap. 


képviselet,  de  delegáczió.  Ha  már  most  tekintetbe  veszszük, 
hogy  Metternichnek  nem  volt  oka  irántunk  az  1848-iki  ese- 
mények miatt  valami  nagyon  barátságos  érzelmekkel  visel- 
tetni, valamint  ha  meggondoljuk,  hogy  akkor  a  bécsi  kor- 
mánykörökben az,  a  mit  magyar  szeparatizmusnak  neveztek, 
milyen  gyűlöletes  volt,  akkor  a  legkevesebb,  a  mit  számára 
engedményezni  kell,  éppen  az,  hogy  az  osztrák  államférfiakat 
magasan  túlszárnyalta. 

Egyénisége  és  működésének  összegezésénél  igazság- 
talanság volna  őt  mással  mint  az  ancien  régime  mértékével 
mérni.  Nem  kisebb  ember  mint  Macaula}T,1  mikor  az  oly 
sokat  ócsárolt  angol  miniszter  Walpoleról  irt,  állítja  fel  azt 
a  helyes  tételt,  hogy  nem  lehet  kívánni,  miszerint  az  emberek 
jobbak  és  erényesebbek  legyenek  mint  koruk  és  környezetük. 
Éppen  azért  nem  a  szabad  nemzetek  eszményi  alakjai :  a  Cato, 
Deák  vagy  Lincoln  mértékét  kell  reá  alkalmazni,  de  azokét, 
kikkel  együtt  élt  és  működött.  Számba  kell  venni,  hogy  a  szent 
szövetség  és  európai  reakczió  csontkamráinak  fojtó  gőze  vette 
körül,  az  osztrák  viszonyok  terméketlen  talaját  kellett  szán- 
tania, frivol  és  szellemtelen  eszközökre  és  környezetre  utalva. 
Mindennek  daczára  legkésőbb  vénségeig  megtartotta  komoly- 
ságát, munkakedvét,  szellemi  frisseségét  és  szabadabb  fel- 
fogását. Ez  utóbbira  magával  Kossuthtal  való  találkozása  is 
elég  bizonyíték.2  Meg  van  ott  irva,  hogy  Kossuthra  mennyire 
hatott  a  kanczellár  egyénisége  és  megnyerő  modora,  míg  ez 
szinte  érezte,  hogy  kiváló  emberrel  áll  szemben  és  úgy  is 
bánt  vele. 

Működésének  elbírálásánál  továbbá  nem  kell  elfelejteni, 
hogy  neki  a  monarkhia  belügyeire  befolyása  nem  volt.  Teljes 
joggal  mondhatta  volna,  hogy  ha  néha  Európát  vezette  is, 
de  a  monarkhiát  soha.  Azt  is  beismerte,  hogy  arra  nézve, 
miszerint  azt  a  reformok  útjára  átvezesse,  a  gépet  össze  kel- 
lett volna  törnie,  a  mire  se  bátorsága,  se  hatalma  nem  volt. 
így  nem  maradt  más  hátra,  mint  a  status  quo-t   fenntartani, 


1  Crítícal    and    historical    Kssays,    II.    kötet    197.    lap.    Tauchnitz 
edition. 

1   Lásd   PulSZky:  Kletem   és  korom,  I.   kötet   230.   lap. 

bizva  a  monarkhia  hagyományos  szerencséjében,  mely  annyi 
hibát  és  mulasztást  helyreütött.  így  is  megtette  a  lehetőt. 
Biztosította  hosszú  időre  az  európai  békét,  az  alkalmat  a 
megújhodás  keresztülvitelére,  a  sóvárgott  nagyhatalmi  állást, 
urának  a  bölcs  tanácsot.  Nem  rajta,  de  elébb  Ferencz  csá- 
száron, utóbb  Lajos  főherczegen  állott,  a  házat  berendezni. 
És  ha  ez  elmaradt,  csak  ismétlése  volt  a  Bourbonok  tévely- 
gésének,   mely  tanulni  nem  akart  és  feledni  nem  tudott. 

III. 

A  ki  ezt  a  politikát  már  úgy  a  hogy  csinálta,  az  Ferencz 
császár  volt.  Az  előző  kötetben  ismertettem  őt,  valamint  kor- 
mányzati rendszerét.  Úgy  vázoltam,  mint  a  hogy  egyénisége 
a  Francziaországgal  vívott  háborúk  idejében  jelentkezett. 
Lényegében  az  maradt  azon  korszakban  is,  mely  a  jelen 
tanulmánynak  tárgyát  képezi.  Mindamellett  jöttek  uj  vonások 
és  mozzanatok  hozzá,  azért  egyet-mást  azokhoz,  a  mik  ottan 
elmondattak,  hozzá  kell  adnom.  Híven  az  »audiatur  et  altéra 
pars«  elvéhez,  mely ly el  munkámhoz  fogtam,  itten  is  főleg 
osztrák  forrásokat  fogok  idézni,  különösen  Hübnert,  Har- 
tigot,  Pillersdorfot.  Ezek  mindannyian  szolgáltak  alatta,  hozzá 
miniszterségig  vitték,  ösmerték  a  gépezetnek  minden  csinját- 
binját  úgyannyira,  hogy  műveik  elsőrangú  forrásmunkáknak 
tekinthetők. 

Hübner  így  nyilatkozik  róla.1  Szerinte  Ferencz  nem 
birt  azon  tulajdonságokkal,  melyek  a  képzeletre  hatnak  és 
az  embereket  magukkal  ragadják,  de  mindamellett  nagy  ural- 
kodó volt.  Alig  volt  fejedelem,  kinek  uralkodása  a  fény  és 
árny,  dicsőség  és  vereség  oly  ellentéteit  tüntetné  fel,  de  ő  min- 
dig ugyanaz  maradt.  Lelkének  egyensúlyát  mi  sem  zavarta 
meg.  Állhatatos  a  szerencsétlenségben,  szerény  és  nem  elbiza- 
kodott a  diadal  mámorában.  Teljes  tudatával  birt  császári 
hatalmának,  de  azért  istenfélő,  igazságos,  más  ember  jogait 
tisztelő,  az  érintkezésben  mékóságos  és  mégis  nyájas  és 
leereszkedő.  Bár  életmódjában   egyszerű,  ha  kellett,  azt  a  jó 

1  Lásd  :  Ein  Jahr  meines  Lebens.  73.  lap. 

izlésü  pompát  tudta  kifejteni,  mely  a  Caesarok  örökösét  meg- 
illeti. Különösen  kiemeli,  miszerint  hű  maradt  ahhoz,  miszerint 
alattvalóival  barátságosan  érintkezzék.  Ezen  tulajdonsága  a 
hetenként  kétszeri  általános  kihallgatásokon  volt  észlelhető, 
a  hová  szabadon  bejuthatott  boldog-boldogtalan.  Itt  azután 
baját  elpanaszolva,  ha  nem  is  segélyt,  de  legalább  jó  szót 
mindig  talált,  esetleg  alaposan  le  is  hordatott,  a  mi  szintén 
kitüntetés  számba  ment,  és  mind  összevéve  népszerűségét 
növelte. 

Eme  látszólagos  ellentétek  megerősítésöket  találják  egy- 
részt abban,  hogy  még  Metternich  is  kitüntetés  számba  vette, 
ha  kezét  megcsókolhatta. x  Míg  másrészt  Metternichné  2  egész 
elérzékenyedve  említi  fel  azt  az  esetet,  mikor  a  császár  had- 
segédével sétálva  egy  szegény  ember  koporsójával  találkozott, 
kit  senki  sem  kisért,  fogta  magát  és  levett  kalappal  ment 
utána  a  temetőig. 

Pillersdorf  is ó  ily  felfogásokat  táplál,  habár  inkább 
a  kormányzati  vonásokat  rajzolja. 

Szerinte  a  császár  magát  tekinté  a  kormány  egyedüli 
központjának.  Az  ő  korlátlan  akaratának  sem  intézvény,  sem 
egy  erőteljes  miniszter  útját  nem  állhatta.  Az  ő  politikája 
a  dinasztia  és  a  birodalom  hatalmát  és  fényét  tekintette  min- 
denek előtt,  de  ennek  eszközeit  csakis  ő  és  senki  más  nem 
határozhatja  meg.  Minisztereit,  főhivatalnokait  nem  tanács- 
adóknak, de  tisztán  alárendelteknek  tekintette.  Különösen  óva- 
kodott attól,  hogy  bármelyik  minisztere  az  összes  ügyek 
feletti  átnézetet  birja,  ezt  magának  tartotta  fenn ;  az  ő  ösmere- 
tök  csakis  egyes  részletekre  terjedt. 

Ez  még  megjárta  volna,  ha  kellő  erélylyel  és  gyor- 
sasággal birt  volna  elhatározásában.  De  ezen  feltételekkel  nem 
rendelkezett,  úgy  hogy  a  gép  akárhányszor  teljesen  meg- 
akadt működésében.  Végre  Hartig  azt  ösmerteti,  a  mit  Ferencz 
császár  rendszerének  lehet  nevezni.    Ennek  előadása  szerint4 


1  Lásd    Wirkner :  Élményeim,  49.  lap. 

-'  Metternich:  Nachgelassene  Papiere,    I.  kötet  292.  lap. 

';  Handschriftlicher  Nachlass,  7.  lap. 

4  Lásd  :  '  der  österreichischen  Re vol  útion,  38.  lap. 

Ferencz  császár  rendszerének  alfáját  a  fejedelmi  teljhatalom 
épségben  tartása  képezte,  még  pedig  Ausztria  népeinek  kizá- 
rásával a  politikai  hatalomban  való  részvéttől.  Ehhez  járult, 
mint  a  törzsöknek  tartozéka,  az  uralkodó  atyai  természetének 
megóvása,  és  azután  a  katholikus  vallás  és  egyház  párt- 
fogolása.  A  fejedelmi  követelmények  teljességének  megóvása 
maga  után  vonta  a  rendőri  hatalmat,  a  sajtó-czenzurát,  a  poli- 
tikai és  egyleti  élet  alákötését,  az  iskolákban  a  tantárgyak 
meghatározását,  az  országgyűléseknek  árnyékokká  való  lefo- 
kozását.  A  patriarchális  jellegből  folyt  az,  a  mit  a  német 
»Vielregiererei  «-nék  nevez,  a  mi  nemcsak  a  szoros  érte- 
lemben vett  kormányzati  teendőknek  kiterjesztésével  párosult, 
hanem  a  magánélet  feletti  gyámkodást  szülte. 

Ezen  gyámkodás  mindenféle  tilalmak  és  rendelkezés 
képében  jelentkezett,  a  melyek  részint  szigorral  vitettek  keresz- 
tül, részint  elnézettek,  a  mi  egyik  esetben  gyűlöletet,  a  másik 
esetben  a  tekintély  csorbulását,  sőt  még  a  nevetségességet  is 
vonta  maga  után. 

A  kormányzati  szerkezetet  illetőleg  fel  kell  említeni, 
hogy  ez  nem  miniszterialis,  de  dikaszterialis  jellegű  volt.  Ez 
kettőt  jelentett.  Először  azt,  hogy  nem  létezett  kabinet,  össz- 
miniszterium,  vagyis  az  összes  kormányzati  ágaknak  egy 
közös  szervbe  való  összefoglalása,  a  mi  a  szükséges  egy- 
séget és  átnézetet  lehetségessé  tette. 

És  nem  léteztek  miniszterek  sem,  a  kik  az  egyes  kor- 
mányzati resszortokban  úgy  az  elveket,  mint  a  kivitelt  illető- 
leg a  szükséges  egységet  létesítették  volna.  Sőt  megtörtént 
az  az  anakronizmus,  hogy  például  volt  pénzügyminiszter,  de 
az  egész  pénzügyi  közigazgatást  a  kamarának  elnöke  vezette.1 

Ily  módon  aztán  a  különféle  kormányzati  hatóságok : 
az  államtanács,  a  kanczelláriák,  főhaditanács,  pénzüg}Ti  kamra, 
egymással  még  főnökeik  által  sem  voltak  megfelelő  össze- 
köttetésben, mind  a  magok  kezére  dolgoztak,  folytonosan 
saját  körükben  forogtak.  Tudvalevő,  hogy  a  rendszer  hozzá 
kollegiális    is    volt,  a  mi    egyszerűen  a  személves    intézkedés 


1  Lásd  Beér:    Die  Finanzen  Österreichs   im    XlX-ten    Jahrhundert, 
86.  lap. 

és  felelősség  kizárását  jelentette.  Nemcsak,  hogy  ezen  külön- 
böző hatóságok  egymásról  tudomást  nem  vettek,  de  hatá- 
rozott ellenkezésben  állottak  egymással.  Az  egyes  dikaszte- 
riumokban  mégis  találkoztak  lelkiösmeretes  tisztviselők,  kik 
akartak  az  állapotokon  segíteni,  kiket  bántott  a  merev  moz- 
dulatlanság, és  a  kik  ily  módon  folytonos  ujj  húzásban  voltak 
azzal,  a  mit  legfőbb  hatóságnak  lehetett  nevezni.  Viszont 
a  monarkhia  különféle  tartományaiban  a  magas  születésű 
kormányzók,  azok  egészen  a  saját  kezökre  dolgoztak,  sőt 
néha  személyes  politikát  csináltak.  Ez  történt  például  Cseh- 
országban gróf  Chotek  részéről,  kinek  nagyoroszé  volt  a  szla- 
vizmus  előidézésében.1 

Azt  a  döntő  természetű  tényezőt,  melyet  Hartig  igen 
helyesen  a  birodalom  kormányzatában  a  legfőbb  rugónak 
nevezett,  azt,  mint  láttuk,  Ferencz  császár  életében  ő  maga 
akarta  helyettesíteni.  Telivér  autokrata  volt,  még  pedig  a  javá- 
ból. Ebben  az  irányban  egy  adoma  maradt  róla.  Egy  alka- 
lommal valami  nagyobb  betegségből  lábadva  ki,  házi  orvosa, 
Stifft,  elmondta,  hogy  ezen  örvendetes  eredmény  arra  vihető 
vissza,  hogy  a  felséges  urnák  jó  a  konstitucziója.  Ez  a  kife- 
jezés még  ebben  az  alkalmazásban  is  ellenszenves  volt  neki 
és  tiltakozott  ellene,  az  egészség  szóval  helyettesítve.  Egy- 
szóval az  összes  szálaknak  az  ő  kezébe  kellett  összefoly- 
niok,  az  egész  politikát  végső  fokon  ő  szabta  meg  és  adott 
irányt  a  különféle  kormányszékeknek,  és  miután  ő  jelen  is 
volt  azoknak  gyűlésein,  szeretett  is  és  akart  is  dolgozni,  mi 
sem  lett  volna  tehát  természetetebb,  mint  hogy  az  egységet 
6^  összekötő  kapcsot  ő  alkossa. 

Ez  azonban  nem  történt  meg.  A  mi  ennek  legfőbb 
indoka  volt,  az  a  bizalmatlanság  saját  maga,  valamint  emberei 
iránt.  A  saját  maga  iránti  bizalmatlanság  arra  vitte,  hogy  az 
elhatározó  lépéseket  állandóan  kerülte.  Erre  vonatkozólag 
elég  egy  körülményt  felemlíteni,  melyet  maga  Metternich 
beszélt  el  Hübnernek.2  Arról  a  bizonyos  munkálatról  volt  szó, 
melyet    Metternich    1817-ben    készített    azon   czélból,    hogy  a 

1  Lásd  Haviig :  Genesis,  K\.  lap. 

2  Lásd:   Kin  Jahr  meines  Lebens,    12.   lap. 


Lajthán  túl  képviseleti  intézmények  hozassanak  be.  Éveken 
keresztül  ott  feküdt  a  tervezet  a  császár  Íróasztalán.  1826-ban 
a  császár  egy  nagy  betegséget  állott  ki.  Felgyógyulta  után 
többször  ismételte :  betegsége  alatt  különösen  fájt  neki,  hogy 
e  fontos  kérdésben  nem  határozott.  Azután  még  tiz  évig  élt 
és  a  kérdés  még  mindég  elintézetlen  maradt. 

Az  embereivel  szemben  tanúsított  bizalmatlanság  viszont 
arra  kényszerítette,  hogy  a  legkisebb  közigazgatási  kérdé- 
seket is  maga  elé  terjesztesse,  a  minek  következtében  min- 
den szorgalma  daczára  a  részletekben  elmerült.  A  mi  tehát 
a  gépezet  működésének  megbénítását  jelentette,  mint  a  hogy 
azt  a  későbbi  események  szemmelláthatólag  feltüntették. 

Ha  tehát,  mint  előbb  említettem,  az  osztrák  vezető  em- 
berek állandóan  panaszkodtak  a  miatt,  hogy  a  monarkhia 
nem  volt  vezetve,  hanem  csak  igazgatva,  nemcsak  azzal 
a  következménynyel  járt,  —  a  mit  már  többször  hangsúlyoz- 
tam —  hogy  a  szervi  összeköttetés  nem  jött  létre,  még  kor- 
mányzati szempontból  sem,  az  uralkodóház  és  az  egyes  tar- 
tományok, meg  ismét  a  különféle  részek  között :  hanem  azt 
is  vonta  maga  után,  miszerint  a  kormányzatban  sem  volt 
meg  sem  a  kellő  Öntudat,  sem  a  kellő  hatály. 

Nem  létezett  kormányzati  politika,  nem  programm,  nem 
összefüggés,  következetesség  a  keresztülvitelben.  És  mert 
mindez  alkatelemei  a  politikai  és  kormányzati  erélynek  hiány- 
zottak, nem  volt  meg  a  szükséges  cselekvési,  sőt  ellentállási 
képesség  sem. 

Az  összhatás,  mint  látni  fogjuk,  1848-ban  nyilatkozott, 
azonban  egy-két  mozzanatot  különös  fontossága  miatt  fel 
kivánok  említeni.  Megvannak  ennek  a  maga  tanulságai,  külö- 
nösen a  magyar  viszonyok  szempontjából,  melyek  fölött  tova- 
siklani  nem  volna  tanácsos.  Az  egyik  mozzanat  abban  jelent- 
kezik, hogy  Ferencz  császár  —  természetesen  még  sokkal 
jobban  mint  maga  Metternich  —  nem  volt  képes  megszaba- 
dulni a  franczia  forradalom  rémképeitől,  és  ennek  folytán 
a  szellemnek  minden  szabadabb  megnyilatkozásától,  akár  benn, 
akár  kinn,  úgy  irtózott  mint  az  alvilág  ura  a  tömjénfüsttől. 
A  szellemi  életet  a  teljes  nyugalom  és  béke  éveiben  is  ható- 
sági felügyelet  alá  helyezte ;  így  volt  ez  a  iskola,  így  a  sajtó 

irányában.  A  külfölddel  szemben  a  monarkhia  állandóan  vesz- 
tegzárban  volt.  Khinai  fallal  volt  körülzárva,  hogy  a  felvilá- 
gosodás ragályát  valahogy  be  ne  hurczolják.  Hübner  maga 
kénytelen  beösmerni,1  hogy  a  monarkhia  ezáltal  örökös  moz- 
dulatlanságra volt  kárhoztatva,  szellemi  erőinek  forrását  elzárta. 
Ezen  állapot  már  maga  igen  könnyen  érthetővé  teszi,  hogy 
mikor  azután  az  újítás  eszméi  rohamosan  jelentkeztek,  a 
katasztrófának  be  kellett  következni. 

Ebből  folyt  azután,  hogy  a  rendőrség  nagy  hatalma, 
mely  a  Ferencz  uralkodásának  első  éveiben,  mint  egy  kivé- 
teles intézkedés  állíttatott  fel,  állandósult  és  megadta  Ausztriá- 
nak a  par  excellence  rendőrállam  jelleget.  Ennek  az  intéz- 
ménynek élén  több  mint  harmincz  éven  át,  egész  1848-ig, 
gróf  Sedlniczky  állott,  ki  egyike  volt  a  monarkhia  leggyű- 
löltebb  embereinek. 

Az  intézménynek  az  volt  a  különlegessége,  hogy  hatalma 
nemcsak  folytonosan  növekedett,  úgy  hogy  a  monarkhiának 
leghatalmasabb  tényezője  lett,  de  hogy  magának  a  császárnak 
a  fejére  nőtt.  Mint  Springer  mondja,2  az  által,  hogy  jelentései- 
ben bizonyos  dolgokat  elhallgatott,  másokat  pedig  túlságosan, 
sőt  rikítóan  kiszínezett,  lényegében  megadta  az  irányt  a  csá- 
szár elhatározásának. 

A  rendőrállammal  kapcsolatosan  a  bürokráczia  azon 
tényező,  mely  az  osztrák  rendszertől  elválaszthatlan.  Hogy 
az  osztrák  bürokráczia  Ferencz  császár  alatt  érte  el  teljes 
megtestesülését  arra  nézve  az  előbbi  kötetben  elmondottam 
a  szükségeseket,  de  különben  is  eme  tény  közhelyszámba 
jön.  Xála  különösen  két  körülmény  járult  hozzá.  A  mint 
ő  önmagát  egy  igazi  Hofrathnak  tekintette,  a  mint  ez  nála 
a  kicsinyes  részletezést  és  pedanteriát  jelentette,  úgy  ezen 
korlátolt  szellem  keresztül  is  hatolt  az  egész  szerkezeten; 
mi  az  alattvalóval  szemben  a  szekatúrák  végnélküli  soroza- 
tában jelentkezett.  Másrészt  alatta  kapta  meg  a  kormányzat 
nemcsak  az  osztrák,  de  a  bécsi  jelleget,  mely  mindent  a  csá- 
szár vörös  szemüvegén  keresztül  tekintett,  és  intézkedéseiben 
a  lokális  felfogást  és  érdekeket  helyezte  előtérbe. 

1   Lásd  idézett  munka,    79.   lap. 
1   Oeschichte  Österreichs,  I.  kötet    118.   lap. 
thy  Ákos:  A  magyar  államiság  fejlődése,  küzdelmei.  :; 

Valójában    nem    nehéz    megállapítani,    hogy    nemcsak 

hazánkra,  de  az  örökös  tartományokra  nézve  is  mennyire 
hátrányos  volt  az,  hogy  —  röviden  kifejezve  a  dolgot  — 
Bécs  Párizs  szerepét  akarta  játszani.  Még  Francziaországban 
is,  a  hol  pedig  az  állami  és  nemzeti  egység  mindenütt  élénk 
rokonszenvvel  találkozik,  nagy  hátrányokkal  járt  a  túlságos 
összpontosítás,  mely  a  központban  vérbőséget,  a  perifériában 
vérszegénységet  idézett  elő.  Mennyivel  inkább  volt  ez  Ausz- 
triában, a  hol  a  periféria  egészen  más  érdekeket  és  felfogá- 
sokat képviselt,  mint  a  központ.  A  48-ki  események,  a  tar- 
tományi nagyobb  városok  magatartása  e  mozgalmas  évek- 
ben tanúsítja  a  reakcziót  Ferencz  császár  fonák  politikájával 
szemben. 

Munkám  első  részében  szintén  többszörösen  volt  alkal- 
mam hivatkozni  arra,  hogy  az  uralkodóház  politikájának 
tévelygései  sehol  sem  mutatkoztak  oly  élesen,  mint  éppen 
a  pénzügyi  téren ;  mert  mióta  e  monarkhia  megalakult,  a  defi- 
czitekből  és  adósságcsinálásból  ki  nem  bontakozott.  A  mint 
az  egyrészt  azon  aránytalanság  folytán,  mely  ereje  és  törek- 
vései között  létezett,  másrészt  azon  kormányzati  slendrián 
következtében,  mely  az  osztrák  régime  különlegességei  közé 
tartozott,  nem  is  lehetett  másképen.  Szintén  az  előző  kötet- 
ben megemlékeztem  az  1811-iki  államtönkről,  mely  ennek 
folyománya  lett  és  oly  véghetlen  bajt  és  szenvedést  hozott 
a  monarkhia  mindkét  államára,  Lajthán  innen  és  túl.  Azt  is 
elmondtam,  hogy  miután  az  1811  -iki  országgyűlés  nem 
fogadta  el  azon  pénzügyi  pátenst,  mely  ezen  pénzügyi  állam- 
csínyt törvényesíteni  akarta,  az  az  alkotmány  ellenére  hajta- 
tott végre.  Ki  kell  itten  emelni,  hogy  ezen  államtönknek, 
mely  a  monarkhia  lakosságát  oly  érzékenyen  sújtotta,  az 
volt  a  mentsége,  hogy  ezen  súlyos  áldozatok  után  a  pénz- 
ügyek teljesen  rendezve  lesznek.  A  monarkhia  népeit  azzal 
biztatták,  miszerint  a  kormány,  okulva  saját  tévedésein,  job- 
ban fog  gazdálkodni,  s  így  a  monarkhia  népei  egy  rendezett 
államháztartás  áldásait  fogják  élvezhetni. 

Hangsúlyozni  kell  ezenkívül  még  azt  is,  miszerint  Fe- 
rencz császár  és  miniszterei  teljesen  szabad  kezet  nyertek 
arra,  hogy  a  mit  helyes-  és  szükségesnek  láttak,    azt  fogana- 

tosíthassák  is.  Merész  vállalkozásukban  senki  sem  akadályozta 
őket,  tervüket,  rendszabályaikat  szabadon  vitték  keresztül.  Az 
eredmény  a  lehető  legrosszabb  volt :  pár  év  alatt  ismét  benne 
voltak  a  csávában. 

Pillersdorf,  ki  akkoron  a  pénzügyi  szolgálatba  lépett, 
ügy  jellemzi  a  helyzetet,  mely  a  bécsi  kongresszuskor,  tehát 
a  diadalmámor  tetőpontján  uralkodott.1  - 

Egyetlen  egy  ágazatában  a  kormányzatnak  sem  ural- 
kodott oly  rendetlenség,  nem  léteztek  oly  zavarok,  nem  for- 
gott fenn  a  rögtöni  segélynek  szüksége,  mint  ottan.  Az  állam- 
nak adósságügye,  az  egész  pénzügyi  szolgálat,  a  pénzforgalom 
a  legóriásibb  rendetlenségben  szenvedtek.  Úgy  a  köz-  mint 
a  magánhitel  teljesen  meg  volt  ingatva.  A  bankóprés,  melyet 
későbben,  1848-ban  Krausz  miniszter  a  monarkhia  Califor- 
niája,  vagyis  aranybányájának  keresztelt  el,  ismét  erősen 
dolgozott,  a  fedezetlen  államjegyek  összege  oly  mérvekben 
növekedett,  hogy  az  ázsió  szédítő  magasságra  emelkedett. 
A  pénzügyek  vezetését  Stadion  vette  át,  az,  ki  előbb  belügy- 
miniszterséget viselt  és  kinek  politikai  működését  már  az  első 
kötetben  ösmertettem. 

Ő  tehetséges,  becsületes  ember  volt,  a  ki  a  pénzügye- 
ket komolyan  rendbe  akarta  hozni.  A  papirpénzgazdálkodás- 
nak  véget  is  vetett  egy  leplezett  devalváczió  által,  és  annyit 
legalább  elért,  hogy  egész  1848-ig  az  érczpénzforgalom  fenn 
is  tartatott,  a  mi  kétségtelenül  a  közgazdasági  életnek  javára 
szolgált. 

A  mi  az  államháztartást  illeti,  itten  egyszerűen  cseber- 
ből vederbe  estek,  a  mennyiben  ezután  az  adósságcsinálás 
a  külföldi  tőzsérek  utján  történt.  A  napóleoni  háborúkat  követő 
korszak  a  nagy  bankárházak  alakulásának  korszaka.  Az 
aacheni  kongresszuson  az  akkori  nagy  bankárok,  Rothschild, 
Hope,  Baring,  Parisch,  Labouchére  szintén  egy  kis  kongresz- 
szust  tartottak  és  a  politikában  érvényesítették  hatalmukat. 
Különösen  Ausztria  volt  az,  mely  egészen  a  markukba  került. - 

1  I.ásd   idézett  munka   X.    lap. 

2  I.ásd  Springer:  (ieschichte  Oesterreichs,  I.  kötet  311.  lap,  — 
továbbá  Claudio  Jonel :  Le  Capital  et  la  spéculation  au  XIX  iéme  siecle, 
XII.    fejezet. 

3* 

Nemcsak  a  külföldi  tőkék  vétettek  igénybe,  hanem  a  bel- 
földi tőkék  azon  központi  intézménye  is,  melynek  pedig  az 
volt  a  czélja,  hogy  a  monarkhia  közgazdaságát,  különösen 
az  ipart  és  kereskedelmet,  a  szükséges  forgalmi  eszközökkel 
ellássa. 

Ez  volt  az  Osztrák  nemzeti  bank,  mely  akkor  azon 
czélból  állíttatott  fel,  hogy  az  összes  közgazdasági  tényezők 
számára  azt  a  központi  nagy  hitel-tartályt  képezze,  mely 
a  vérkeringéshez  szükséges  nedveket  szolgáltassa.  Azonban 
inkább  arra  szolgált,  hogy  a  pénzügyi  kormány  adósságcsi- 
nálásának  kész,  köteles  eszköze  legyen.  Felállítása  után  azon- 
nal kezdetét  vette  közte  és  a  kormány  közt  azon  végzetes, 
egészségtelen  viszony,1  mely  azóta  éppen  ezen  intézet  műkö- 
désétől elválaszhatlan. 

Érdemes  Beér  munkáját,  ebben  pedig  különösen  azt 
a  fejezetet  elolvasni,  melyben  Stadionnak,  ezen  becsületes, 
tehetséges  embernek  a  sisyphusi  küzdelmét  vázolja,  mely  még 
egy  évtized  után  sem  tudott  eredményeket  elérni.  A  mi  min- 
den törekvését  megakadályozza,  az  a  nagyhatalmi  viszketeg, 
a  militarizmus.  Különösen  kifejti  Stadion,  hogy  a  monarkhia 
a  túlfeszített  katonai  terheket  meg  nem  birja  és  redukeziókra 
van  szükség.  Ferencz  ezt  belátja,  nem  is  szereti  a  katonásdit, 
béke  is  van  és  ennek  folytán  rá  is  parancsol  a  Hofkriegs- 
rathra,  hogy  ne  költekezzenek ;  de  ez  mind  hiába  való,  mert, 
mint  Beér  pironkodva  beösmeri,  a  katonai  kormányzat  hatal- 
masabb volt  mint  a  császár.2 

Hogy  ez  a  nagyhatalmi  viszketeg  és  a  militarizmus 
milyen  helyzetekbe  sodorták  a  monarkhiát,  arra  nézve  ele- 
gendő azt  az  egy  jellemző  esetet  felemlíteni,  hogy,  mikor 
a  nápolyi  expediczió  foganatosíttatott  az  ottani  szabadelvű 
mozgalom  elfojtására,  az  osztrák  sereg  már  Rómában  kifo- 
gyott a  pénzből. 

A  római  bankárok  magának  Ausztriának  a  szakállára 
nem  akartak  hitelezni,  hanem  a  porosz  követ,  Niebuhr  volt 
az,  ki  államának  nevében  jótállást  vállalt.3 

1  Lásd  Beér :    Die  Finanzen  Oesterreichs  im  XlX-ten  Jahrhundert. 

2  Ugyanott,   130.  lap. 

3  Lásd   Treitschke :  Deutsche  Geschichte,  III.  kötet  180.  lap. 

Olvastam  valahol,  miszerint  minden  egyes  egyéniség 
értelmességének  mértékét  házasságkötése  és  végrendelkezése 
által  lehet  legjobban  megállapítani. 

Ferencz  császár  házasságai  elég  jól  ütöttek  ki,  ez  irány- 
ban nem  lehet  ellene  panasz.  Általában,  mint  már  az  első 
kötetben  is  említettem,  úgy  családi  mint  magánélete  tisztes- 
séges és  mintaszerű  volt.  Annál  szerencsétlenebbül  ütött  ki 
végintézkezése,  melylyel  elsőszülött  fiát,  Ferdinándot  a  trónra 
emelte. 

Tudvalevő,  hogy  magyar  királynak  még  életében  meg- 
koronáztatta. Igaz,  hogy  de  jure  őtet  illette  a  korona,  de 
úgy  vélem,  nem  lett  volna  nehéz  más  megoldást  találni, 
miután  ő  szegény  testileg  nehéz  nyavalyában  szenvedve,  de 
lelki  ügyefogyottságánál  fogva  is  képtelen  volt  feladatának 
teljesítésére  és  ennek  folytán,  bár  akaratlanul,  nagy  mérvben 
hozzájárult  az  1848-iki  válságok  előidézéséhez. 

Ezt  természetesen  sem  Ferencz,  sem  Metternich  nem 
látták  előre,  de  hogy  nehéz  hivatásának  nem  lesz  képes  meg- 
felelni, az  iránt  teljesen  tisztában  voltak.  Hogy  mennyire  tisz- 
tában voltak,  bizonyítja  azon  nagy  fontosságú  jelenet,  melyet 
előadni  kívánok,  és  mely  különösen  azon  tételt  is  bizonyítja, 
hogy  az  uralkodóház  még  akkor  is,  midőn  hatalmának  tető- 
pontján volt,  mennyire  rászorult  idegen  uralkodók  pártfogá- 
sára, és  azonkívül  is  hazánkra  nézve  végzetes  következést! 
tényeknek  lett  forrása. 

Ezen  jelenet  Münchengrátzban,  Csehországban  játszó- 
dott le  1833-ik  évben.  Miklós  orosz  czár  találkozott  ottan 
Ferencz  császárral ;  herczeg  Windischgrátz,  ki  mindkét  feje- 
delemnél persona  gratissima,  is  jelen  volt  ez  összejöveteleken. 
Egy  alkalommal  Ferencz  császár  keservesen  panaszkodott, 
hogy  mily  nagy  aggodalmakkal  tekint  fiának  jövője  elé,  ki 
is  kevéssel  az  előtt  idegbajának  egy  súlyos  rohamán  esett 
keresztül,  mely  majdnem  életébe  került.  Kérte  tehát  Miklós 
czárt,  hogy  őt  ne  hagyja  el.  Miklós  czár  térdre  esett  és  meg- 
esküdött, hogy  ezen  felhívásnak  eleget  is  fog  tenni.  Mindkét 
fejedelem  ezt  elmondotta  Windischgrátznek,  ki  ennek  folytán 
ezen  hitbizománynak  mintegy  letéteményese  lett.  Későbbi  idő- 
ben is  többször  történt  erre  vonatkozólag  Miklós  czár  része- 

ről  hivatkozás  ós  a  biztosításnak  megújítása.  Igaz,  —  hogy 
többet  ne  említsek  —  1840-ben  Oroszországban  nagy  had- 
gyakorlatok voltak ;  oly  nagyszámú  haderő  volt  ott  össze- 
vonva, mely  odáig  példátlan  volt.  Windischgrátz  is  kapott 
erre  meghívást,  és  az  egész  idő  alatt  a  legnagyobb  kitünte- 
tésekben részesült.  Egy  díszszemle  alkalmával  Miklós  oda- 
fordul hozzá  s  rámutatva  a  hatalmas  tömegekre,  monda,  hogy 
itt  van  az  a  nagy  tartalék,  melylyel  adott  esetben  Windisch- 
grátz rendelkezhetik.  Ez  a  biztosíték  komolyan  nyújtatott 
és  így  is  vétetett.  Tényleg,  midőn  Windischgrátz,  mint  látni 
fogjuk,  1848-ban  az  ellenforradalom  élére  állott,  azt  azon 
feltevésben  tette,  hogy  Oroszország  segélyére  számíthat.  Hogy 
a  számítás  helyes  volt,  azt,  fájdalom,  az  események  megmu- 
tatták.1 

De  a  számításnak  beválása  és  helyessége  folytán  nem 
lehet  egy  rövid  megjegyzést  elhallgatnom,  mely  ezen  és  hasonló 
mozzanatokban  megnyilatkozik  és  mely  önmagában  is  egy 
rezümé  jellegével  bir. 

Jól  mondja  Treitschke,2  miszerint  Ausztria  leroskadt 
ama  hármas  teher  alatt,  hogy  Magyar-,  Német-  és  Olasz- 
országot uralja.  Ez  annyira  áll,  hogy  még  azt  is  hozzá  lehet 
tenni,  miszerint  a  monarkhia,  végzetes  és  századokon  keresz- 
tül tartó  fonák  rendszere  következtében,  oda  jutott,  a  hová 
Lengyelország,  hogy  nem  lehetett  szabatosan  megállapítani 
a  határvonalat,  mely  a  belpolitikát  a  külpolitikától  elválasztja. 
Olaszországi,  németországi  pozicziójánál  fogva  a  belpolitikai 
kérdéseket  más  államokra  való  tekintetek  befolyásolták,  míg 
ellenben  nem  volt  hatalmi  állásának  oly  magas  fokozata, 
a  hol  ne  pályázott  volna  arra,  hogy  necsak  idegen  államok 
pártfogolását  kinyerje,  hanem  általok  területi  integritását  is 
biztosíttassa. 

Ferencz  császár  ezután  nemsokára  elhalálozott.  Pulszky, 
ki  Bécsben  temetése  alkalmával  jelen  volt,3  elborzadt  a  bécsiek 
szívtelen   élczelkedése   felett,  melylyel   az   elhunyt    császárról 

1  Lásd  Helfert :  Geschichte  Österreichs  seit  der  October-Revolu- 
tion  1848.,  I.  kötet  68.  lap. 

2  Deutsche  Geschichte,  III.  kötet  29.  lap. 

3  Életem  és  korom,  I.  kötet  95.  lap. 

beszéltek.  Sőt  rosszabb  is  törtónt;  1848-ban  alig  lehetett 
a  nép  dühétől  megmenteni.  Valamint  mikor  Windischgrátz 
Bécset  támadta,  kicsiny  hija  volt,  hogy  csontjait  nem  tépték 
ki  a  koporsóból,  oda  hurczolva  őket  a  bástyafalakra,  kitéve 
az  ostromlók  golyóinak.1 

Nagyon  kíváncsiak  voltak  az  emberek  végrendeletére 
azon  patriarchális  viszony  folytán,  mely  akkor  látszólag  fenn- 
állott, és  miután  azt  hitték,  hogy  a  császár  mesés  összegek- 
kel rendelkezik.  Meg  voltak  győződve,  hogy  a  végrendelet- 
ben népeiről  is  megemlékezik.  Ezen  végrendelet  egy  pontja 
nyilvánosan,  gyűlésekben,  hivatalokban,  sőt  templomokban  is 
kihirdettetett  és  így  hangzott : 

» Szeretetemet  alattvalóimnak  hagyományozom.  Remény- 
lem, hogy  az  Urnák  színe  előtt  imádkozhatom  érettök ;  fel- 
hívom őket,  hogy  fiam  iránt  annyi  hűséggel  és  odaadással 
viseltessenek,  mint  irányomban.  Hadseregemnek,  tisztviselőim- 
nek hasonlóan  kifejezem  köszönetemet  és  ugyanazon  felszólí- 
tást intézem  hozzájok.«  2 


IV. 


Ferencz  császár  politikai  végrendeletének  lényege  abban 
állott,  hogy  minden  maradjon  úgy  a  mint  volt  őalatta.3 
Ennek  Metternich  is  kifejezést  adott  azon  köriratában,  melyet 
a  monarkhia  képviselőihez  intézett  s  melynek  lényegét  az 
képezte,  hogy  a  császár  meghagyta  fiának,  hogy  az  ne  for- 
gassa fel  azon  alapokat,  melyekre  alatta  a  kormányzati  szer- 
kezet felépült.  '  Mely  alapvetésnek  helyessége,  szerinte,  az 
által  bizonyult  be,  hogy  a  monarkhia  a  legnagyobb  viha- 
rokat átélte,  és  oly  magas  polezra  emelkedett,  mint  elébb 
soha.  Nem  is  kellett  attól  tartani,  hogy  utódja  uj  irányokat 
kezdeményezzen.  Áldott  jó  ember  volt,  de  oly  tehetetlen  és 
ügyefogyott,  hogy  nemcsak  a  kormányzati  teendők  alaki,  de 
még  a  tisztán  szertartásos  részt  is  alig  volt  képes  teljesíteni. 

1  Lásd  óenusis  50.  lap. 

2  Lásd  Springer:  Gcschichtc  Oestcrreichs,  I.  kötet  440.  lap. 
;  Lásd  Hiibner,  idézett  munka  81.  lap. 

*  Lásd  Metternich:  Handschriftlicher  Nachlass,    V.  kötet  <;•"><).  lap. 

Hiszen  erre  vonatkozólag  szálló  igévé  vált  azon  ösmeretes 
mondása,  hogy  tulajdonképen  az  az  uralkodás  nem  is  volna 
valami  nehéz  sor,  csak  azok  az  átkozott  aláírások  ne  lennének. 

lg}'  állván  a  dolgok,  magát  az  államfői  tevékenységet 
kellett  surrogálni  egy  oly  szervnek  a  felállításával,  mely  ezen 
funkcziókat  teljesíti.  Ez  volt  a  hírneves  Staats-Confevenz, 
mely  aztán  szegény  Ferdinándnak  gyámja,  az  egész  mo- 
narkhiának  pedig  legfőbb  kormányzati  hatósága  lett.  Tulajdon- 
kép hivatalosan  tanácskozó  testület  jellegével  lett  felruházva, 
miután  minden  áron  vonakodni  akartak  a  diktatúrától.1  Tag- 
jai voltak  Lajos  főherczeg,  Ferencz  császárnak  legifjabb  öccse, 
ki  őt  már  életében  helyettesítette,  kit  fiának  melegen  ajánlott, 
és  kinek  jellemzésére  elég  annyit  felhozni,  hogy  Metternich 
egy  előterjesztést,  melyet  bizonyos  fontos  kérdésekre  nézve 
számára  készít,  kénytelen  lakonikus  rövidséggel  és  azért 
felületesen  megcsinálni,  mert  attól  tart,  hogy,  ha  hosszúra 
nyúlik,  a  főherczeg  meg  találná  unni.2  Más  illetékes  egyé- 
nek úgy  jellemzik  őt  mint  frivol,  felületes  embert,  kinek  fő 
passziója  mások  felett  elménczkedni,  felültetni,  a  mit  a  bécsiek 
ezzel  a  szóval  szoktak  kifejezni:   »frotzeln«.3 

Teljes  mértékben  megfelel  e  rajznak,  hogy,  míg  hatal- 
mának tetőpontján  minden  reformot  ellenzett,  mikor  a  válság 
1848-ban  bekövetkezett,  nemcsak  hogy  egészen  elvesztette 
a  fejét,  hanem  oly  elfásultság  vett  rajta  erőt,  hogy,  mint 
Kovács  Lajos  jól  kifejezi  magát,4  még  arra  sem  volt  ereje, 
hogy  a  fergeteg  közepette  a  hatalom  tisztességét  megmentse. 
Mintha  e  végleg  elaggott  emberben  a  birodalom  jutott  volna 
az  aggság  kimerüléséhez.  Tagjai  voltak  még  Ferencz  Károly 
főherczeg,  Ferdinánd  testvéröccse,  a  jogosított  trónörökös, 
majd  Metternich,  az  osztrák  kanczellár,  Kolowrat,  kit  Met- 
ternich úgy  ír  le,  mint  a  ki  eszköznek  alkalmas,  de  saját 
fejével  nem  tud  gondolkodni  és  mindig  valaki  által  befolyá- 
soltatik.  A  katonai  ügyek  Ferdinánd  hadsegéde,  gróf  Clam- 
Martinitz  alatt  állottak.    Ő  volt  az,  ki  Széchenyi  életrajzában 

1  Lásd  Metternich,  idézett  munka  VI.  kötet  208.  lap. 

2  Lásd  ugyanott,  VI.  kötet  210.  lap. 

3  Lásd  Ottokár  Lorenz,  idézett  munka   102.  lap. 

4  Széchenyi  István  közéletének  három  utolsó  éve,  II.  kötet  45.  lap. 

annyiban  szerepel,  a  mennyiben  annak  szerelmét,  Meade 
Zelinát  feleségül  vette,  miután  ez  Széchenyit  a  faképnél  hagyta, 
a  mi  őt  akkoron,  mint  naplóiból  tudjuk,  elég  boldogtalanná 
is  tette.  Különben  lehetőleg  sokat  tett  a  hadsereg  emelésére 
s  több  üdvös  reformot  is  vitt  keresztül.  Azonban  a  had- 
seregből valóságos  államot  csinált  az  államban,  és  nagy  mér- 
tékben hozzájárult  ahhoz,  hogy  azon"  igazi  pretorianus  és 
reakczionarius  szellem,  mely  1848-ban  oly  végzetes  szerepre 
lett  hivatva,  elterjedést  és  megerősödést  nyerjen.  Erre  vonat- 
kozólag bővebb  részleteket  találunk  egy  munkában,1  mely 
névtelenül  jelent  meg,  de  szerzője  gróf  Bigot  de  Saint-Quen- 
tin  volt,  ki  1848-ban  ellenünk  harczolt.  Adandó  alkalommal 
bővebben  fogok  róla  szólani,  miután  ezt  a  hadsereg  krédó- 
jának tekintették,  itt  elég  annyi,  hogy  a  szoldateszka  egész 
dölyfe  és  kizárólagossága  nyilatkozik  meg  benne. 

Visszatérve  a  Staats-Conferenzre,  róla  annyit  lehet 
még  röviden  konstatálni,  miszerint  ezen  ad  hoc  intézmény, 
a  mennyiben  a  diktatúrát  akarták  általa  kikerülni,  annyira 
túllőtt  a  czélon,  hogy  a  vezetésben  nélkülözhetlenül  szükséges 
egységet  sem  tudta  létre  hozni.  Igazában  nemcsak  hogy  a 
vezetésre  nem  volt  képes,  de  még  határozathoz,  a  vég- 
zés-hozatalig is  alig  jutott  el.  És  ha  Ferencz  alatt,  Hartig 
szerint,  az  volt  a  baj,  hogy  ha  valamely  lépés  megtételére 
szükség  volt,  a  minisztertanácsban  azon'  akadtak  meg,  hogy 
melyik  lábukkal  lépjenek  előre,  Ferdinánd  korában  még  arra 
sem  voltak  képesek,  hogy  általában  bárminő  lépésre  hatá- 
rozzák el  magukat. 

Ezeket  az  állapotokat  élénken  adja  elő  Kovács  Lajos,2 
Széchenyi  szavait  idézve.  Ez  utóbbi  ugyanis  elmondja,  hogy 
ha  az  ember  valami  dologban  József  nádorhoz  fordult,  az 
Bécsbe  utalja  az  embert.  Ha  Metternichet  kérdezik,  az  József 
nádorhoz  utasít  vissza.  Ha  Kollowratnak  szólunk,  az  Lajos 
foherczeghez  küld  bennünket,  ez  pedig  azt  tanácsolja,  hogy 
a  kabinetiroda  főnökével  beszéljük  meg  a  dolgot.  Egyszóval 
Pontiustól    Pilátusig,    a    nélkül    hogy    tudnók,  hogy    hol  for- 


1   Von  einem  deutschen  Soldaten.   Lipcse,   1847. 

!   Széchenyi  István  életének  három    utolsó  éve.   I.   kötet  64.    I. 

dúlnak  meg  a  dolgok.  Ezen  amabilis  konfúzió  feltűnik  Met- 
ternichnének  is,1  mert  a  végzetes  márcziusi  napokban,  a  sok 
bába  között  (városi  tanács,  polgármester,  tartományi  kormány, 
kanczellária,  rendőrség,  Hofkriegsrath;  elvész  a  gyermek. 

Miklós  czár,  kinek  ezen  intézmény  felállításáról  és  beren- 
dezéséről tudomása  nem  volt,  teljesen  elhibázottnak  tekinti 
azt,  és  a  legnagyobb  aggodalommal  tekint  a  monarkhia 
jövője  felé.2 

A  jövő  kedvező  értelemben  való  alakulásának  esélyeit 
illetőleg  mindenesetre  két  aggályos  mozzanat  állott  fenn.  Az 
egyik  az,  hogy  a  Staats-Conferenz  gyámkodása  ifjabb  erő- 
ket, tehetséges  embereket  egyáltalában  nem  nevelt,  kik  leg- 
alább arra  lettek  volna  képesek  a  megkezdett  politikát,  a 
vezetők  kihaltával,  folytatni.  Széchényi  1848  elején  kétségbe- 
esetten kiált  fel : 3  A  84  éves  Radetzky,  a  73  éves  Metternich 
egyedüli  reményhorgonyaink. 

A  másik  hiba  az  uralkodói  rendszer  teljes  megkövesü- 
léséből  állott,  a  mi  nemcsak  a  politikai,  de  még  a  legcseké- 
lyebb kormányzati  reformot  is  teljesen  kizárt,  melylyel  pedig 
az  önkényuralomnak  is  számolni  kell,  ha  a  gépet  megfelelő 
karban  akarta  tartani.  így  azután  a  legmerevebb  konzer- 
vatizmus,  a  statu  quo-nak  fentartásán  kivül  semmiféle  akczióra 
kilátás  nem  volt  és  nem  lehetett.  Ha  tehát  akár  Ausztriában, 
akár  nálunk  a  változásnak  még  olyan  égető  szüksége  be  is 
következett,  miután  az  intézményben  a  kellő  ruganyosság  és 
hajlékonyság  hiányzott,  az  egésznek  törnie  kellett.  És  hogy 
ezen  rendszerben  mennyire  nem  létezett  a  kellő  erő  még  az 
ellenállásra  sem,  mutatja  azon  csúfos  bukás,  melyben  az 
1848-ban  részesült,  midőn  az  a  kis  utczai  kravall,  a  mi 
akkoron  Bécsben  keletkezett,  elsöpörte  azt  menthetetlenül  és 
visszahozhatatlanul. 

A  jelen  munka  első  kötetének  bevezetésénél  már  tör- 
tént hivatkozás  az  osztrák  czentralisták  által  hangoztatott 
azon  európai    gondolatra,    melyet  ez   osztrák    birodalmi  egy- 


1  Lásd  idézett  munka,  VIII.  kötet  538.  lap. 

2  Lásd  Sybel :  Kleine  historische  Schriften,  III.  kötet  370.  lap. 

3  Lásd  Naplói,  541.  lap. 

ségnek  kellene  képviselni,  és  melylyel  szemben  a  magyar  par- 
tikularizmus  semmi  létjogosultsággal  sem  bir,  miután  alan- 
tasabb állami  jelleget  képvisel.  Ha  az  ember  már  most  azt 
kérdezné,  hogy  a  monarkhia  történetének  mely  korszaka  volt 
az,  mikor  állapota  ezen  európai  gondolatnak  leginkább  meg- 
felelt, bizonyára  az  illető  állambölcsek  nem  lennének  képesek 
mást  felhozni,  mint  azokat  az  éveket,  melyek  1815-től  1848-ig 
terjednek,  azaz  a  Metternich-féle  korszakot.  Ezt  kell  felhoz- 
niuk, mert  az  elébbi  és  utóbbi  régimék  még  annyi  eredményt 
sem  tudnak  felmutatni.  Azt  a  tényt  csakugyan  nem  lehet 
tagadásba  venni,  hogy  akkor  Ausztria  vezető  állam  volt  Euró- 
pában és  annak  országai  és  népei  a  béke  áldásait  élvezhet- 
ték. Ha  ez  áll  is,  de  másrészt  az  is  áll,  miszerint  ezen  kor- 
szak értékéről  úgy  az  európai,  mint  a  magyar  közvéleménynek 
megvan  a  maga  saját  nézete.  Azok,  a  miket  elmondtam, 
szintén  hozzájárulhatnak  ezen  rendszer  elbírálását  megköny- 
nyíteni,  miután  abból  látható,  hogy  ezen  áldások  mily  áron 
szereztettek,  és  hogy  ez  árnak  megfelelő  teljesítés,  a  mo- 
narkhiának  egészséges  alapokra  való  helyezése  nem  követ- 
kezett be. 

Mindezek  mellett  nem  lesz  felesleges  két  osztrák  poli- 
tikus, sőt  végezetül  egy  főherczeg  bírálatát  ide  igtatnom, 
kiket  méltán  lehet  e  kérdésre  nézve,  a  perjog  szerint  kife- 
jezve a  dolgot,  klasszikus  tanuknak  tekinteni.  Az  első  poli- 
tikus, kit  beidézni  akarok,  Hübner  báró.1  Ő  Ferdinánd  ural- 
kodásából indul  ki  és  azon  tényből,  hogy  a  jogar  kisiklott 
a  szánalomra  méltó  császár  erőtlen  kezeiből,  úgy  hogy  a 
szerkezet  mind  rozsdásabb  lett,  a  monarkhia  maga  pedig 
valósággal  a  marasmtts  senilis  nyavalyájába  esett. 

Szomorúknak  tekinti  Hübner  azokat  az  időket.  A  kor- 
mányzat tehetetlensége  folytán  az  intézkedések  megtétele  egy 
csomó  kis  ember  kezébe  került,  a  kik  tulajdonképen  belátták 
az  újítás  szükségét,  mely  ellen  küzdeniök  kellett.  —  Midőn 
a  zivatar  közeledését  lehetetlen  volt  nem  látni,  az  egész  nagy 
monarkhiában  senki  sem  volt,  a  ki  képes  lett  volna  tanácsot 
adni,   valamint    lelket    önteni  a  kétkedőkbe.    Nem    volt  senki, 

1   Idézett  munka,  82.   lap. 

a  ki  képes  lett  volna  a  népek  nemesebb  érzéseire  hivatkozni, 
a  bizalmat  fenntartani  a  monarkhia  együttmaradását  illetőleg. 

A  kormányzat  némaság,  csüggedés  és  mozdulatlanság 
által  tündöklik.  Lehet-e  csudálkozni  azon,  hogy  ily  viszonyok 
között  deákok  és  munkások  képesek  voltak  a  Habsburgok 
trónját  oly  rázkódásnak  kitenni,  hogy  csak  az  isten  őrizte 
meg  a  végleges  rombadőléstől.  Idáig  az  egyik  tanú.  Hallgas- 
suk már  most  Beért,  ő  tőle  is  tanulhatunk.1  A  monarkhia 
pénzügyének  szemlélete  után  ezen  korszak  történetét  azzal 
rekeszti  be,  hogy  több  mint  egy  félszázad  alatt  Törökország 
kivételével  Ausztria  az  egyedüli  állam,  mely  az  összes  kor- 
mányzat terén  egyetlen  egy  reformalkotást  sem  volt  képes 
felmutatni.  Szerinte,  ha  az  ember  a  vezető  kormányférfiak 
személyiségét  tekinti,  megérti  az  ósdi  felfogást,  meg  a  küz- 
delmet a  felvilágosodás  ellen,  meg  a  gyermekes  gyámkodást ; 
miután  uralmukat  s  a  birodalmat  a  legkisebb  szellőtől  félteni 
kellett.  De  a  mit  nem  lehet  érteni,  az  azon  csüggesztő  tény, 
miszerint  a  kormán3Tzat  számára  még  a  szükséges  anyagi 
feltételeket  sem  tudták  megszerezni.  Beér  nem  fogadhatja  el 
az  abszolutizmust  mentség  gyanánt,  hiszen  például  Orosz- 
ország II.  Sándor  czár  alatt  képes  volt  a  reformok  terére 
lépni.  Az  ember  ezután  azt  várja,  hogy  a  jól  tájékozott 
szerző  ezen  meddőségnek  okát  fogja  adni.  Azonban  a  válasz- 
szal  adós  marad  ezen  csodálatos  jelenséget  illetőleg.  Hihetőleg 
azért,  mert  az  ő  álláspontjából  a  monarkhia  eredendő  fogyat- 
kozását, a  szerkezetnek  élettelen,  gépies  voltát,  meglátni  nem 
is  lehet. 

A  kit  még,  végezetül,  bizonyság  gyanánt  akarok  be- 
idézni, István  főherczeg,  hazánk  utolsó  nádorispánja.2  Ő  úgy 
itéli  meg  az  osztrák  kormán}rférfiakat,  mintha  nekik  az  » utá- 
nam az  özönvíz «  lett  volna  a  jelszavuk.  Mind  idős  és  éle- 
medett emberek  voltak  és  azt  hitték,  életük  alkonyáig  minden 
a  régiben  marad,  különösen  a  császárváros  az  ő  élveteg 
kedélyességében,  a  hol  oly  vigan  folynak  a  napok  mint  az 
éjjelek.  A  számításban  azonban  egy  kronológiai  hiba  csúszott 

1  Lásd  idézett  munka  163.  lap. 

9  Lásd:  Stefan   Vidor,  Erzherzog  von  Oesterreich,  189.  lap. 

be.  A  párizsi  forgószél  a  tizenkettedik  óra  előtt  kavarta  fel  a 
hullámokat,  és  a  korhadt  épület  az  első  csapásra  összeomlott. 

Összeomlott  véglegesen  és  menthetetlenül,  mert  bármint 
legyen  is,  annyi  tény,  hogy  daczára  annak,  hogy  a  reakczió 
muszka  segítséggel  teljesen  győzedelmeskedett,  az  ancien 
régime  helyreállításáról  szó  sem  lehetett. 

Az  osztrák  birodalmi  egységnek  legsikerültebbnek  tar- 
tott formája  elbukott  véglegesen  és  halottaiból  nem  támadt 
fel  többé.  Úgyannyira,  hogy  azon  követelménynyel  szem- 
ben, mely  a  magyar  álláspont  merev  tagadását  képviseli, 
jogosan  lehet  felvetni  azon  kérdést,  hogy  vájjon  mikor  jelent- 
keztek azon  politikai  sikerek,  melyek  az  osztrák  elméletek 
értékét  beigazolnák.  Annyi  tény,  miszerint  ezen  jogos  kívá- 
natnak eddigelé  elég  téve  nincs,  valamint  minden  valószínű- 
ség szerint  a  jövőben  sem  lesz. 

V. 

Úgy  vélem,  az  előadottak  is  megmagyarázzák,  hogy 
ezen  kormányzati  rendszer  és  hazánk  közélete  egymással 
össze  nem  férhettek. 

Erre  a  kérdésre  vonatkozólag  különös  fontossággal  bir 
ama  körülmény,  miszerint  azon  indokok  vagy  tényezők, 
melyek  az  elébbi  időszakokban  a  kontroverziáknak  vagy  mér- 
kőzéseknek forrásai  voltak,  a  mostan  vázolandó  események- 
ben nem  szerepelnek.  A  mi  tehát  a  bekövetkezendő  események 
végzetszerű  jellegét  kétségen  kivül  helyezi.  Azokat  a  moz- 
zanatokat, melyek  a  viszályt  okozták,  ezen  munka  első  részé- 
ben bőven  kifejtettem,  úgy  hogy  elégséges,  ha  röviden  emlí- 
tem őket.  Nem  szerepel  az  uralkodóknál  az  az  indok,  mely 
II.  Ferdinándot  és  I.  Lipótot  vezette :  a  hitegység  és  a  teljes 
beolvasztásnak  keresztülvitele. 

És  a  mint  nem  szerepel  azon  indok,  mely  a  Kollonich- 
téle  támadást  sugalmazta,  épen  úgy  nem  szerepel  azon  másik 
indok  sem,  mely  Teréziát  az  elaltatásra,  Ferenczet  pedig 
a  békés  államcsíny  megtételére  serkentette.  Hogy  ez  így  tör- 
tént, arra  nézve  léteztek  személyes  és  tárgyi  indokok  egy- 
aránt. A  személyes    indokok    épen  azon    szégyenítő    meghat- 

ralisnak  és  visszaszívásnak  volt  következménye,  mely  ezen 
kísérletezéseknek  folyománya  volt  és  mely  a  jövőre  nézve 
hasonló  esi  nyéknek  kerülését  sugalmazta. 

Maga  Hartig  beosmeri,1  hogy  mily  nehezen  esett  Fe- 
rencznek  a  peccavi-i  kimondani,  és  hogy  azt  a  nagy  leczkét, 
a  mit  kapott,  egész  életén  keresztül  meg  is  szívlelte. 

Tényleg  azon  időszakban,  mely  1825-től  egész  1848-ig 
terjedt,  az  alkotmány,  legalább  számbavehetőleg,  alakilag  nem 
sértetett  meg,  országgyűlések  tartattak,  sőt  néhány  üdvös 
intézkedés  foganatosíttatott  is. 

A  tárgyi  indok  abban  volt  található,  hogy  a  birodalom 
hatalmi  állásának  követelményei,  melyek  előbbi  időben  annyi 
vér-  és  pénzbeli  áldozatokat  igényeltek,  és  a  korona  és  nem- 
zet között  a  viszálynak  sárkány  fogait  el  vetemény  ez  ték,  ezen 
századnegyedben  nem  birtak  jelentőséggel.  A  nemzetközi 
helyzet,  mint  a  hogy  az  előbb  vázoltatott,  nem  követelte 
többé  a  nemzettől  azon  óriási  áldozatokat,  melyek  Ferenez 
uralkodásának  első  felét  oly  emlékezetessé  tevék.  És  ha  bár 
a  kiszivattyuzásnak  normális  működése  tovább  is  tartott,  az 
emberek  ebbe  már  mintegy  beletörődtek  és  nagyobb  panasz 
nélkül  teljesítették  a  robotolást,  mint  ha  ez  talán  másképpen 
nem  is  lehetne. 

Ezen  beletörődésre  vonatkozólag  igen  jellemző  nyilat- 
kozatot tesz  Pulszky  Ferenez.2  Elmondja,  miszerint  azon 
időkben  ő  is  pontozatokban  állította  össze  a  nemzeti  óhajo- 
kat. Ennek  a  programmnak  tizenkét  pontjában,  úgy  mint 
a  többiekben,  teljesen  hiányzik  az  Ausztriához  való  viszony- 
nak módosítása.  Hiányzik  pedig  azért,  mert  annak  hátrányos 
voltán  ugyan  mindenki  szomorkodott,  de  megváltoztatásának 
lehetőségét  kizártnak  tekintették. 

Ha  voltak  egyesek,  mint  például  Beöthy  Ödön,3  a  kik 
elpanaszolták,  hogy  a  diplomácziai  téren  Ausztria  el^-elte 
hazánkat,  hogy  a  külföld  annak  még  a  nevét  is  elfelejtette, 
hogy  magyar  katonaságról  szó  sincs  és  a  nemzeti  szin  helyét 


1  Genesis,   16.  lap. 

2  Eletem  és  korom,  I.  kötet  85.  lap. 

:í  Lásd  Ballagi  Géza.  '■  Millenáris  történet,  IX.  kötet  373.  lap. 

a  kétfejű  sas  foglalta  el :  ez  kiáltó  szó  maradt  a  pusztában. 
Ugyanez  történt  az  érdemes  Fáy  Andrással,  ki  ennél  még 
messzebbre  is  megy  1  annyiban,  a  mennyiben  a  közös  ügyek 
elintézésére  egy  helyes  eszmét  boesát  világgá.  Ugyanis  azt 
mondja,  hogy  hazánk  felvirágoztatásának  egyik  mulhatlan 
feltétele,  miszerint  érdekei,  a  közvédelmet  kivéve,  a  többi 
örökös  tartományok  érdekeitől  elkülönittetvén,  a  kölcsönös 
viszonyok  a  felséges  uralkodóház  meghatalmazottjai  és  ország- 
gyűléseink között  kötendő  egyezkedésekkel  állapíttassanak  meg. 
Wesselényi  Szózatában  pláné  egy  federális  Ausztria  tervét 
pendíti  meg.  Azonban  világosan  és  határozottan  még  sem 
tudják  kimondani  a  tételt,  hogy  a  nemzet  ne  legyen  többé 
áldozatja  a  szűkkeblű  családi  politikának,  annál  kevésbbé 
határozó  lépésekre  rá  nem  bírhatják  a  közvéleményt,  mely 
keleti  fatalizmussal  látszott  belenyugodni  sorsába. 

Ezen  beletörődésnek,  igaz,  egyik  igen  fontos  indoka  az 
erőknek  azon  vélelmezett  aránytalanságában  állott,  mely  a  nem- 
zetet a  koronával  való  összeütközéstől  óva  intette.  Mikor 
Széchenyi  István  a  » Kelet  népé « -ben  azzal  támadta  Kossuthot, 
miszerint  a  nemzet  zavar  elé  vezettetik,  mely  kifejezés  alatt 
a  forradalmat  értette,  érvelésének  egyik  lényeges  része  épen 
abból  állott,  hogy  a  nemzet  ezen  küzdelemben  a  rövidebbet 
fogja  húzni.  Az  a  sokszor  idézett  fenyegetés  Heisterrel  és 
zsoldosaival,  valamint  azzal,  hogy  a  nemzet  elbukása  nem 
lenne  oly  nagyszerű,  mint  a  hogy  azt  Vörösmarty  [  fenséges 
» Szózata-  megénekli,  ennek  a  félelemnek  eléggé  világos  kife- 
jezést ad.2 

Az  ország  vélelmezett  erőtlenségével  szemben  állott 
a  koronának  igen  reális,  óriási  hatalma,  mely ly el  mérkőzni 
nem  könnyű  vállalkozásnak   volt  tekinthető. 

Jól  mondja  Wirkner,:i  miszerint  a  fejedelem  imponáló 
tény  által  volt  környezve  és  felségjogaiban  nagy  hatalmat 
gyakorolt,  melyet  a  nemzetnek  az  uralkodóház  iránti  jobbágyi 
hűsége,  mint  akkoron  nevezték,  a  kegyeletnek  egész  melegé- 


1  Lásd  :  Kelet  népe  nyugaton,  24.  lap. 

1  Lásd  :  Politikai  programmtöredókek,  28.  lap. 

'■'•  Élményeim,   7.  lap. 

vei  vett  körül.  Eme  mozzanatok  végső  következményeikben, 
mint  másként  alig  lehetett,  az  osztrák  fenhatóság  malmára 
hajtották  a  vizet. 

Például  a  túlhajtott  lojalitási  érzet  magyarázza  meg, 
habár  nem  menti  azon  képtelen  magaviseletet,  melyet  Ferencz 
császár  és  nejének  1820-ban  történt  látogatásánál  Pesten 
a  főrangú  körök  urai  és  asszonyai  tanúsítottak.  így  például 
midőn  Teleki  Lászlónét  a  fejedelemasszony  megcsókolta,  a 
mágnásnék  oda  tódultak,  az  illetőt  össze-visszacsókolták,  hogy 
ők  is  szájukkal  érinthessék  ama  helyet,  melyet  a  királynői  ajkak 
megszenteltek.1 

Széchenyi  maga  is,  és  ebben  is  rejlik  későbbi  maga- 
tartásának kulcsa,  egy  alkalommal 2  következőképpen  fejezte 
ki  hódolatát  Ferencz  császár  iránt.  » Nézzünk  magasabb  helyre 
és  tekintsük  kegyes  fejedelmünket;  ő  általa  a  legnagyobb 
veszélyek  között,  s  mindinkább  erősödött  a  királyi  szék  és  a 
szerencsés  kormányos  végre  minden  zivataron  keresztül  végre 
áldott  békességet  hozott  népeire.  Hozzá  legmagasabb  helyze- 
tében mennyit  fáradoz  és  munkálkodik.  Korán  reggel  és  késő 
este,  midőn  mi  alacsonyabb  helyzetűek  tán  még  álom  kar- 
jaiba, vagy  még  örömök  között  vagyunk,  Urunk  dicső  fen- 
ségében mint  hatalmas  király  él,  de  egyszersmind  legnagyobb 
lelkiösmerettel  gyakorolja  kötelességét. « 

Áttérve  már  most  a  dolognak  politikai  oldalára,  min- 
denekelőtt konstatálni  kell,  miszerint  az  alkotmány  helyre- 
állítása a  koronának  hatalmát  alig  csökkentette.  Mint  a  hogy 
az  előző  kötetben  bővebben  kifejtettem,  a  korona  jogköre 
a  magyar  alkotmány  integráns  részének  tekintetett  és  mint 
ilyen,  hatáskörének  teljességében  továbbra  is  érvényesült.  Külö- 
nösen érvényesült  azon  mozzanat,  a  magyar  felségjogoknak 
az  osztrák  császári  hatalom  általi  kisajátítása,  melybe  a  nem- 
zet, úgy  mint  az  előbbi  századokban,  téves  felfogások  alap- 
ján bele  is  nyugodott. 

így  mindjárt  a  mibe  a  nemzet  beleszólást  nem  követelt, 
az  a  külpolitikának  vezetése  és  irányzása  volt.  Ha  a  szegény 


1  Lásd  :   Kazinczy  és  Dessewffy  levelezése,  III.  kötet  73.  lap. 

2  Hitel,  228.  lap. 

lengyelek  érdekében  az  országgyűlésen  szebbnél  szebb  dik- 
cziók  el  is  hangzottak,  ez  éppen  csak  ennyi  volt  és  tovább 
nem  terjedt.  Senkinek  eszébe  nem  jutott  diplomácziai  akcziót 
kezdeményezni,  vagy  ily  tárgyban  értesülést  kívánni.  Nem- 
csak hogy  a  katonaság  teljesen  osztrák  és  császári  volt,  de 
mikor  egyszer  egy  tüzes  ellenzéki  szónok,  báró  Mesnil  Vik- 
tor, a  főrendiházban  a  kétfejű  sas  ellen  intézett  támadást, 
nem  kisebb  ember  mint  Széchenyi  István  leczkéztette  őt  meg, 
mert  mint  régi  katona  nem  viselhette  el,  hogy  azon  jelvényt, 
mely  alatt  sok  éven  át  büszkén  harczolt,  ócsárolják.1 

Adófizetője  az  ország  az  osztrák  kincstárnak.  Az  ország 
költségvetésének  ösmerete  ezt  kétségbevonhatatlanná  teszi. 
Fényes  Elek 2  az  ország  akkori  költségvetését  a  következő 
összegekben  állapítja  meg,  a  melyek  ma  is  érdekkel  birnak. 
A  bevételek  kitettek  23  millió  forintot.  Ebben  szerepelnek : 
koronái  és  kamarai  uradalmak  1.600,000,  só  tiszta  jövedelem 
5.000,000,  bányászat,  pénzverés  1.000,000,  posta  80,000, 
harminczad  és  vám  4.000,000,  lotteria  155,000,  fiskálitások 
41,000,  hadi  adó  4.400,000,  házi  adó  3.500,000,  deperdita 
910,000.  (Ez  azon  tétel  volt,  mely  az  ország  veszteségét 
jelentette,  azon  a  czimen,  hogy  a  katonaság  számára  szük- 
séges élelmiczikkeket  a  piaczi  árnál  jóval  olcsóbban  kellett 
kiszolgáltatni.)  Zsidók  türelmi  adója  158,000,  katonai  vég- 
vidék 1 .500,000,  rendkívüli  jövedelmek  500,000,  királyi  váro- 
sok adója  37,000. 

Ezzel  szemben  a  kiadás :  királyi  udvartartás  felerészben 
! ."'  >0,000,  állandó  katonaság  6.800,000,  határőri  katonaság 
1.40(1.1  N  N  i.  vármegyék  közigazgatása  3.500,000,  végvidék  köz- 
igazgatása 1100,  a  magyar  kormányszékek  összes  kiadásai 
1.000,000.  A  kiadás  főösszege  16  millióra  rúgott,  és  így 
7  millióra  volt  tehető  azon  összeg,  mely  fennmaradt  és  mely- 
ből hazánkra  egy  árva  garas  sem  költetett. 

Ezen  állapotoknak  ösmerete  vitte  Uessewffy  Józsefet  'Á 
arra,    hogy    elpanaszolja,    miszerint    ha  az  ember    elgondolja. 


1   Lásd  Széchenyi   István  országgyűlési    beszedd,   '■>■','■'>.   lap. 

Magyarország  Statisztikája,  III.  kötet   32.    lap. 
'■'■  Levelezése   Kazinczyval,   III.   kötet   65.    lap. 

Beöthy  Ákos:  A  magyar  államiság  fejlődése,  kjizdelmei,  ll.  < 

hogy  I.  Lipót  óta  mennyi  nemes  érez  ásatott  ki  a  föld  gyom- 
rából és  mi  kevés  marad  ebből  a  magyar  ember  zsebében, 
meg  kell  döbbennünk,  úgy  szerencsétlenségünk  mint  gyáva- 
ságunkon. Épen  így  adófizetője  a  kincstáron  felül  az  osztrák 
közgazdaságnak.  Egy  oly  nagy  és  elfogulatlan  közgazdasági 
tekintély,  mint  Sina  Simon,  mondja  az  aulikus  kanczelláriai 
titkár  Wirknernek,1  hogy  nem  áll  az,  mintha  Magyarország 
nem  járulna  elegendőképpen  a  közös  kiadásokhoz.  Egyszerűen 
azért,  mert  az  olyan  viszonyban  van  az  örökös  tartomá- 
nyokhoz, mint  India  Angolországhoz.  —  Minden  magyar  czikk 
a  határon  magas  vámot  fizet,  a  silány  osztrák  gyártmányok 
elárasztják  az  orzágot.  A  mi  kis  pénz  pedig  megmarad,  azt 
a  magyar  gavallérok  elköltik  Bécsben. 

A  nemzet  összes  politikai  és  gazdasági  ereje  ilyképpen 
Ausztriába  folyt ;  mety  kedvezőtlen  viszonyokon  az  alkot- 
mány helyreállítása  hasonlóképpen  nem  tudott  segíteni.  Nem- 
csak nem  tudott  segíteni,  hanem  azon  már  elsorolt  mozza- 
natok folytán,  melyek  ez  időszakban  az  osztrák  régimeben 
felszínre  kerültek,  némileg  rosszabbodtak. 

így  mindjárt  a  Staats-Conferenz  felállításából  azon  köz- 
jogi természetű  sérelem  származott,  hogy  az  osztrák  befolyás 
mintegy  intéz  vényes  jelleget  nyert.  Nem  kell  elfelejteni,  misze- 
rint az  előbbi  uralkodók,  különösen  Mária  Terézia  és  Ferencz 
alatt,  a  mit  a  magyar  király  felségjogi  kisajátításának  nevez- 
tem, mindég  a  fejedelem  utján  történt,  ki  végre  is  magyar 
király  volt,  és  ily  módon  csak  az  intézkedés  tartalma  képezte 
a  sérelmet.  A  Staats-Conferenzben  azonban  a  fejedelmi  hatalom 
számlájára  oly  személyiségek  rendelkeztek,  kiknek  a  magyar 
közjoggal  semmi  közük,  kiknek  semminemű  jogosítványuk 
a  funkezióra  nem  létezett,  és  kik  az  osztrák  fennhatóságot 
kézzel  foghatólag,  szemmel  láthatólag  képviselték. 

Éppen  így  áll  ott  a  dolog  a  bürokrácziával  is.  Míg 
előbbi  időkben  az  ellenszenv  csakis  a  vezető  minisztereknél : 
Hocher,  Lobkowitz,  Zinzendorf,  Thugut,  Wallisnál  volt  ész- 
lelhető, most  ráragadt  az  egész  testületre.  Nem  volt  az  osz- 
trák   hivatalnoki   karnak  oly  befo^ásos   és  tehetséges  képvi- 

1    Wirkner :  Élményeim.   121.  lap. 

selője,  kinél  ennek  jelenségeit  ne  lehetne  észlelni.  Kübeck, 
a  két  Kraiasz,  Zedlitz,  Pipitz,  Sommaruga,  később  például 
Schmerling  mind  egy  húron  pendültek,  mind  azt  hitték,  hogy 
az  összbirodalom  érdekeinek  oly  módon  szolgálnak,  hogyha 
hazánkat  a  földre  tiporják,  fejét  a  járomba  hajtják.  Egyik 
közülök,  Zedlitz  báró,  kiben  bizonyos  költői  képesség  is  lako- 
zott, ezen  nézeteknek  az  »Augsburger  Allgemeine  Zeitung «- 
ban,  mely  akkoron  Németországnak  legtekintélyesebb  lapja 
volt,  kifejezést  adott.  Azon  czím  alatt  jelentek  meg  »Pia 
Desideria  für  Ungarn«,  melyek  azután  Pulszky  Ferencznek 
alkalmat  szolgáltattak  igen  hatalmas  replikára.  Ezen  czikkek- 
ben  a  sugalmazott  szerző  szidja  a  magyar  ellenzéket,  sőt 
Széchenyi  Istvánt  is,  mint  a  kik  inkább  középkori  arisz- 
tokrata rebellisek,  mint  modern  értelemben  vett  szabadelvűek. 
Szemükre  vetette,  hogy  fel  nem  tudják  fogni  az  osztrák  fel- 
sőség  európai  szükségességét,  melj*  a  valódi  haladás  feltétele. 
Megtámadja  őket,  hogy  elnyomják  a  német  kultúrát,  egy 
szóval  a  czikkek  tele  voltak  magyarfalással,  úgy  hogy  a  hazai 
közvélemény  méltán  felzúdult  miattok.  Általában  az  osztrák 
bürokrácziának  olyan  volt  a  magatartása,  hogy  oly  aulikus 
embert,  mint  Wirkner,  oly  kiegyenlítő  egyéniséget,  mint  Szé- 
chenyi, minduntalan  kihoztak  a  sodrukból. 

Súlyosabb  sérelmet  képezett  ennél  nemcsak  a  két  emlí- 
tetre,  de  hasonlóképpen  az  egész  nemzetre  nézve  a  rend- 
őrség beavatkozása,  gyűlölt  főnökükkel,  Sedlniczky  gróffal  az 
élükön. 

Elég  erre  vonatkozólag  azt  felhozni,  hogy  éppen  úgy, 
mint  az  1811-iki  országgyűlésen  —  a  mire  az  első  kötet- 
ben már  hivatkoztam  —  a  későbbiekben  is  a  titkos  rend-, 
őrség  Pozsonyban  egy  állandó  expoziturát  tartott,  mely 
kettős  feladatot  végezett.  Egyrészt  minden  nevesebb  embert 
folytonos  felügyelet  alatt  tartott,  másrészt  az  általános  hely- 
zetről jelentést  tett.1 

Erről  a  tényről  Kölcsey  is  megemlékezik  naplójában.2 
A    policziát    ottan    hydrának    nevezi,    mely    a   titkos    árulko- 

1  Lásd    Wirkner:  Élményeim,  07.  lap. 
9  Kölcsey  munkái,  VII.  kötet  201.  lap. 

dúst  rendszeresen  űzi.  Annyira  megy,  hogy  a  személynököt, 
Méreyt  is  bevádolja,  miszerint  neki  ezen  szennyes  üzelmek- 
ben  része  van. 

Ugyancsak  Wirknertől,  ki  a  kanczelláriának  előkelő 
hivatalnoka  volt,  különben  tisztességes  és  nagyon  értelmes 
ember,  ki  Ferencz  császárnak  is  megnyerte  tetszését,  és  a 
dolgokba  teljesen  be  volt  avatva,  tudjuk  azt,  hogy,  hason- 
lóan felsőbb  rendeletre,  a  postán  a  leveleknek  felnyitása  rend- 
szeresen űzetett.  Nem  is  volt  ez  titok  a  követi  körökben 
sem.  Szoboszlai  Papp  István,  a  nagyhirü  debreczeni  pap,  ki 
az  1825-iki  országgyűlésen  jelen  volt,  és  onnan  barátjaival 
sűrűn  levelezett,  értésükre  adta,  hogy  az  országgyűlési  dol- 
gokról ez  oknál  fogva  bizonyos  tartózkodással  kénytelen  irni, 
elhallgatva  sok  olyat,  a  mi  igaz  és  megtörtént.1 

Ugyancsak  Wirknertől  tudjuk,2  miszerint  hivatalos  minő- 
ségében minden  héten  meg  kellett  jelennie  a  rendőrségnél,  azon 
oknál  fogva,  hogy  átnézze  a  hazánkat  illető  jelentéseket,  a 
mit  a  pöffeszkedő  rendőrminiszter,  Sedlniczky  hallatlan  és  vak- 
merő beavatkozásnak  tekintett,  és  mi  különben  csakis  üres 
puffogatás  számba  ment. 

Nem  voltak  a  viszonyok  előnyösebbek  azon  a  másik 
területen  sem,  melyet  szoros  értelemben  belkormányzatinak 
szoktunk  nevezni.  A  korona  jogosítványai  uralkodtak  itten 
is  a  helyzeten  és  lidéreznyomásként  nehezedtek  a  nemzetre. 
Ha  nem  is  a  magyar  király  felségjogainak  az  osztrák  csá- 
szári hatalom  által  való  gyakorlása  következtében,  mint  ama 
közös  ügyek  és  érdekű  viszonyoknak  nevezett  kérdésénél, 
hanem  egy  oly  természetű  gyakorlat  által,  mely  a  nemzet 
igazai  és  érdekeivel  szemben  minduntalan  ellentétes  állást 
foglalt  el.  Igaz,  hogy  az  alkotmány  helyreállítása  következ- 
tében azon  hatalom,  melyet  a  legfőbbnek  szoktunk  nevezni, 
a  potestas  legislatoria,  a  törvényhozó  hatalom  ismét  a  nem- 
zetnek birtokába  jutott  és  a  pátensek  általi  önkéirykedés 
véget  ért. 


1  Lásd    Vaszary  Kolozs :    Adatok    az    1825-iki    országg}Tülés  tör- 
ténetéhez. 

2  Élményeim,  76.  lap. 


-     53     - 

De  ennek  megosztása  oly  aránytalanul  történt,  misze- 
rint a  korona  képesnek  érezte  magát  arra,  hogy  a  nemzeti 
akaratot  oly  szorosan  belkormányzati  kérdésekben  is,  mint 
a  városok  rendezése,  közteherviselés,  örökváltság  meghiúsí- 
tani. A  helyzet  elfajulását  éppen  azon  körülmény  biztosítja, 
hogy  a  létező  visszaélések  orvoslása  is  az  uralkodó  hatalmi 
érdekeinek  lett  alárendelve.  Az  örökváltságot  Ferencz  császár, 
mint  látni  fogjuk,  azért  ellenezte,  mert  félt  a  demokráczia 
terjedésétől.  A  nemesség  adómentessége  azért  tartatott  fenn, 
mert  az  elősegítette  a  budget  nélküli  gazdálkodást.  A  városok 
rendezésénél  az  képezett  akadályt,  mert  a  fennálló  szervezet 
azokat  a  kormány  vak  eszközeivé  tette  egyrészt,  másrészt 
megakadályozta,  hogy  a  megyékkel  kezet  fogva  az  ellenzék 
erejét  emeljék. 

Az  eljárást  illetőleg  pár  szó  elegendő,  hogy  a  dolog 
érthető  legyen.  A  törvényhozás  terén  a  korona  birta  a  vétó 
jogát  a  felső  táblánál,  feltétlen  és  biztos  többséggel  rendel- 
kezett nemcsak  az  országos  méltóságok,  főpapság,  főispánok 
és  nagy  urak,  de  még  a  szegényebb  sorsú  főrendek  folytán ; 
kiknek  nem  volt  annyi  jövedelmük,  hogy  az  országgyűlésen 
jelen  lehessenek.  Ezek  a  gyászmagyarok  a  kormánytól  napi- 
díjat húztak  és  ötforintos  mágnásoknak  csúfoltattak.1 

Az  alsó  táblán  némileg  kedvezőbben  álltak  a  dolgok, 
habár  ottan  a  kinevezett  elnök,  a  személy nök  által  vezetve 
is  létezett  egy  udvari  gárda  a  káptalanok  és  városi  követek 
képében.  Ezt  röviden  felemlítem ;  midőn  az  országgyűlésről 
szólok,  lesz  alkalmam  a  korona  illetéktelen  befolyásának  több 
konkrét  példáját  felhozni.  Mert  az  alkotmány  helyreállítása 
daczára  az  illetéktelen  befolyás  tovább  tartott.  Mikor  például 
arról  volt  szó,  hogy  a  megyék  pecsétjeiben  a  latin  felírás 
helyett  magyart  alkalmazzanak,  mely  kívánságot  1840-ben 
az  országgyűlés  is  pártolta,  ez  a  felségjogokra  való  hivatko- 
zással megtagadtatott,  miután  a  hitelesség  és  kiváltság  ezen 
jogkörbe  tartoznak.2 


1    Lásd   Falk  Miksa:   Széchenyi   ístván  és   kora,    106.    lap. 

1   Lásd   PalHgyai:    Megyerendszer   hajdan  és   most,    1.   kötet    166.   1. 

A  mi  ezen  befolyást  és  nyomást  intézvényes,  rendszeres 
jelleggel  Látta  el,  az  onnan  származott,  mert  a  végrehajtó 
hatalom  nagy  központi  szervei:  kanczellária,  helytartótanács, 
udvari  kamara  teljesen  a  koronától  függnek  és  ennek,  illetve 
az  osztrák  politikának  expoziturái.  Még  a  bíróságok,  a  királyi 
és  hétszemélyes  tábla,  a  politikai  természetű  keresetek  —  mint 
például  az  ifjak  és  Kossuth  pereiben  —  éppen  olyan  szégyen- 
letes szerepet  játszanak,  mint  a  hogy  azt  a  Martinovics-féle 
összeesküvésnél  az  ország  oly  szomorúan  tapasztalta,  a  mit 
a  maga  helyén  fel  is  említettem.  Pedig  a  királyi  tábla  élén 
ezen  perek  során  Somsich  Pongrácz  állott,  ki  Ferencz  csá- 
szár alatt,  a  passzív  ellenállás  korszakában,  a  dunántúli  patrió- 
táknak, mint  akkoron  nevezték,  volt  egyik  vezére.  Mikor 
Széchenyi  meglátogatta  őt,  dicsérte  előtte  Anglia  szabadsá- 
gait, a  Habeas  Corpus  törvény  áldásait.1 

Mindez  feledve  lőn.  Ő  bíráival  éppen  úgy  felhasznál- 
tatta magát  a  reformtörekvések  elnyomására,  mint  elődje, 
a  különben  oly  jeles  Ürményi,  a  gyászos  emlékű  Martinovics- 
perben. A  reformtörekvéseknek  legnagyobb  akadálya  a  sajtó- 
czenzura  volt,  mely  a  XVIII-ik  században  visszaélés  folytán 
honosult  meg  és  azután  állandósult.  Az  1827-iki  országgyűlés 
által  kiküldött  bizottságnak  közjogi  —  publico-politica  — 
osztályában,  hihetőleg  József  nádorispán  behatása  következ- 
tében, csakis  Dessewffy  József  emelkedett  fel  igazán  mesteri 
különvéleményében  a  sajtószabadság  magaslatára.2  Maga  az 
illető  bizottság  egy  törvényjavaslatot  is  dolgozott  ki  az  elő- 
zetes könyvvizsgálatot  fenntartva,  melyben  különösen  az  ural- 
kodó személyét,  a  keresztény  vallást  és  annak  erkölcsi  tanait, 
az  ország  alkotmányát,  a  törvényes  kormányzatot  érintő 
támadások,  továbbá  az  erkölcstelenséget  terjesztő,  végre  rágal- 
mazó és  gyalázó  iratok,  egyszóval  körülbelül  mindennek, 
a  miről  csak  irni  lehetett,  meggátlása  czéloztatott.  Törvény 
e  munkálatból  nem  lett,  de  a  czenzura  fennmaradt.  Hatását 
meg  is  érezte  mindenki,  úgy  hogy  Széchenyi  Stádiuma,  Wes- 


1  Lásd  Széchenyi  Naplói,   142.  lap. 

2  Lásd  kivonatban   közölve    dr.  Ferenczy  József:    Gróf  Dessewffy 
József  életrajzában,  32.  lap. 

selényi  Balitéletei,  Bajza  Ellenőrje  mind  külföldön  lettek  nyo- 
matva. Sőt  még  Deák  beszédei  is  megnyirbáltattak,  a  miért 
a  megyegyüléseken  felszólalás  is  történt.1  A  közvetlen  befolyás 
mellett  megnyilatkozik  a  koronának  közvetett  befolyása  is. 
A  mit  már  az  előző  kötetben 2  kifejtettem,  hogy  a  legjóra- 
valóbb  emberek,  azért,  mert  azt  hitték,  hogy  a  magyar  korona 
iránti  jobbágyi  hűségöknek  tesznek  vele  eleget,  oly  útra  téved- 
tek, oly  szellem  által  lőnek  áthatva,  mely  nem  vezethetett  az 
alkotmány  megszilárdításához.  Ez  vezette  például  Czirákyt 
—  kinek  közjogi  iratai  mérhetlen  szolgálatokat  tettek  a  nem- 
zeti érzésnek  —  arra,  hogy  a  pátensek  korszakában  királyi 
biztosként  szerepeljen. 

A  miat  hogy,  midőn  az  1825-iki  országgyűlésen  e  miatt 
megtámadják,  azzal  védekezik,  miszerint  abban  a  hitben  élt, 
hogy  hazájának  ily  módon  tesz  szolgálatot. 

Ez  viszi  Kölcseyt  arra,  hogy  Ferencz  császár  negyven 
éves  uralkodási  ünnepén  olyan  dikeziót  vág,  mely  Mátyás 
királyt  megilletné.  Ez  birja  rá  Dessewffy  Aurélt,  hogy  az 
ifjak  perében  a  kérdést  a  jog  teréről  a  kegyelmezési  térre 
vigye  át. 

Egyszóval  a  magyar  király  felségjogainak  részben  kisa- 
játítása, részben  nemzetellenes  működése  uralkodik  a  hely- 
zeten. És  ha  a  korona  taktikáját  az  elmúlt  időkben  úgy 
vázoltam,  hogy  a  XVII-ik  században  fegyveres  támadással, 
a  XVIII-ikban  elaltatással  akarta  keresztülvinni  czéizatait,  úgy 
a  XlX-ik  századnak  különösen  második  negyedében  az  alkot- 
mány alaki  fenntartása  mellett,  éppen  a  királyi  hatalom  révén, 
annak  lényegét  akarta  meghamisítani,  a  mit  már  az  éles  meg- 
figyelő Springer  is  meglátott. :i  Ennek  folytán  azon  jelenség 
elől  sem  lehet  elzárkózni,  a  mi  különösen  az  elébbi  kormány- 
zati taktikával  való  összehasonlítás  következtében  ötlik  sze- 
münkbe, hogy  az  uralkodóház  az  alkotmány  merev  nega- 
cziója  után  oda  jutott,  hogy  azt  legalább  hivatalosan  fenn 
akarta   tartani. 


1  Lásd  Kónyi :  Deák  beszédei,  I.  kötet  előszó. 
3  Lásd  a  Régi  Magyarország,  306.  és  748.  lapon. 
Geschíchte  Oesterreichs,  I.  kötet  361.  lap. 

Erősen  kidomborodik  ezen  körülmény  Ferencz  császár- 
nak szavaiban,  melyeket  igen  ünnepélyes  pillanatban  mon- 
dott 1832-ben.  Ekkor  tölt  be  ugyanis  uralkodásának  negy- 
venedik éve. 

Egy  fényes,  sok  száz  tagból  álló  küldöttség,  melyet 
a  műbarát  Pyrker  egri  érsek  vezetett,  járult  a  trón  elé  a  nem- 
zet érzelmeit  tolmácsolandó.  Ferencz  beszédében  a  legmere- 
vebb  konzervatív  álláspontra  helyezkedett.  Hivatkozott  a 
magyar  embernek  veleszületett  tiszteletére,  ősi  alkotmányára, 
hogy  ez  oltalmazza  meg  az  újítás  kórságától,  a  külföld  maj- 
molásától.  Annak,  a  mi  felforgató  irányban  kinn  és  benn 
történik,  a  tanúsága  ösztönözze  őket,  hogy  a  trón  körül 
sorakozzanak  és  annak  honatyai  czélzatait  támogassák.  Hogy 
a  korona  részéről  az  ősi  alkotmányra  való  hivatkozás  az 
elébbi  állapotokkal  szemben  nyereség  volt,  az  kétségtelen. 
De  másrészt  az  is  kétségtelen,  miszerint  ezen  magatartás 
a  helyzet  nehézségeit  jelentékenyen  fokozta.  Fokozta  mindjárt 
a  fogalmak  zavarát,  mert  elősegítette  azt  a  látszatot,  mintha 
a  korona  az  alkotmány  védőinek  sorában  állana.  A  mi,  mint 
látni  fogjuk,  oly  határozott  ellenzéki  férfiak,  mint  Nagy  Pál, 
Ragályi  stb.  magatartására  is  befolyást  gyakorolt.  Ily  módon 
azután  megnehezítette  a  reform  művét,  melyet,  mint  majd 
látjuk,  éppen  ezen  akadályok  következtében,  csakis  egy  külső 
esemény,  a  franczia  forradalom  volt  képes  dűlőre  vinni.  Habár 
másrészt  azt  sem  lehet  tagadásba  venni,  miszerint  akkoron 
már  hazánk  közélete  oty  imponáló  erőt  kezdett  kifejteni, 
melynek  a  bécsi  udvar  ellenállását  elébb-utóbb  meg  kellett 
törnie. 

VI. 

Szólottam  elébb  az  erőknek  látszólagos  aránytalansá- 
gáról a  császári  hatalom  és  a  nemzeti  ellentállás  tényezőit 
illetőleg.  Ezen  aránytalanságot  egy  rövid  formulában  oly- 
képpen lehet  kifejezésre  juttatni,  hogy,  míg  Ausztriában,  leg- 
alább látszatra,  az  egység,  vagyis,  ha  nem  is  a  politikai,  de 
a  kormányzati  hatálynak  és  erőknek  összefoglalása  képezte 
a  helyzet  szignaturáját,  nálunk  a  szétdaraboltság,  a  szerte- 
huzás  látszott  napirenden  állani. 

Ha  az  ember  azon  időknek  prózai  vagy  költői  ter- 
mékeit olvasgatja,  minduntalan  találkozik  ezen  kifejezéssel : 
»a  két  magyar  haza*.1  Ez  a  kifejezés  egyszerűen  Erdélyre 
és  a  szűkebb  értelemben  vett  Magyarországra  vonatkozott 
és  jelentette  azt,  hogy  az  országnak  területi,  jogi  és  politikai 
egysége  ketté  van  törve  és  így  annak  erejét  egybefoglalni, 
összpontosítani  nem  lehet.  Széchenyi  erre  így  nyilatkozik : 
» Hazánk  rútul  el  van  darabolva  pártok,  hitvallás,  külön  nem- 
zetiségek és  municzipális  alkotmárryunk  által.  A  pártok  vagy 
öt  részre,  a  hitvallások  talán  hatra,  külön  nemzetiségek  vagy 
tizre,  municzipális  alkotmányunk  ötvenkettőre  és  úgy  összesen 
72-re  vagyunk  tagolva,  ide  nem  számítva  a  szabad  kerüle- 
teket és  királyi  városokat.  Es  mi  gyengeségünk  okát  nem 
látjuk  át,  sőt  sokan  közülünk  nem  is  sejtik,  mily  gyengék 
vagyunk,  pedig  ezen  elbonczolás  teszi  hazánkat  egy  beteg, 
egy  haldokló  testhez  hasonlóvá,  melyben  a  vér  nem  kering. 
És  ha  valóban  tisztán  kívánunk  látni  ebben,  e  szomorú 
heterogeneitásbán  keressük  a  múlt  idők  viszontagságait,  melyek 
annyiszor  gyászba  borították  és  természetellenes  állásban 
keressük  a  jelenkor  szégyenét,  mely  mindeddig  a  nem  ismert 
és  meg  nem  nevezett  kisded  nemzetek  sorába  taszít  bennün- 
ket.«  Tovább  fűzve  eszméit  azt  találja,  hogy  » egyik  ember, 
egyik  megye  nem  gondol  a  másikkal.  Vas  megye  nem 
gondol  Abaujjal,  Kecskemétnek  kisebb  gondja  is  nagyobb, 
mintha  Lőcse  a  föld  közepéig  sülyedne.  Mit  bánja  a  Csalló- 
köz Mosonyt,  habár  a  Dunába  fulladna,  Tolna  vizeit  Pestre 
torlasztja,  Győr  a  Hanságnak  vet  gátat  s  több  efféle  országos 
sérelmeinkben  látható.  Ily  módon  feloszlik  az  úgyis  nem 
nagy  királyság  52  kis  királyságra  és  a  világ  nagy  színpadán 
csak  igen  lassan  és  talán  oly  út  felé  halad,  mint  a  khinai 
gálya  a  fergetegben,  midőn,  a  hogy  beszélik,  mindegyik  hajós 
a  maga  esze  szerint  cselekedvén  sziklák  közé  zavarják  a 
hajót  és  ha  törik  ha  szakad  egyenkint  merítgetik,  lapátol- 
hatják a  vizet,  míg  a  savanyu  nagy  hab  örökre  egyesíti 
őket-.2 


1   Lásd  Fényes,  II.   kötet   115.   lap, 
-'  Lásd    Világ,  63.  lap. 

Széchenyi  ezen  megható  szavai,  melyeknek  a  megyékre 
vonatkozó  részére  később  visszatérek,  nem  merítik  ki  a  szét- 
húzás elemeinek  felsorolását.  Ha  hazánk  akkori  viszonyait, 
a  magok  összeségében  megfigyelés  tárgyává  teszszük,  még 
egy  csomó  más  kedvezőtlen  jelenséggel  is  találkozunk,  melyek 
az  egésznek  képét  még  kuszáltabbá  és  zavarosabbá  teszik, 
így  az  állami  egységnek  még  egy  másik  nélkülözhetetlen 
kelléke  hiányzott  nála,  magának  a  Királyhágón  inneni  Magyar- 
országnak sem  volt  igazi  központja,  fővárosa.  Már  az  is 
rendkiviili  hátrány  számba  jött,  hogy  a  két  testvérváros, 
mely  úgy  a  hogy  a  központ  szerepét  játszotta,  Buda  és 
Pest,  csak  egy  hajóhiddal  volt  egybekötve.  Ez  pedig  a  köz- 
lekedést, a  városi  életre  nézve  oly  fontos  téli  hónapokban, 
a  jégzajlás  miatt  fenntartani  nem  tudta.  Mind  a  két  város 
tulajdonképpen  német  lakossággal  birt,  Kisfaludy  rákosi  szán- 
tója, ki  meghatottan  elpanaszolja,  hogy 

»Pest  Budáról  sok  nép  kijár, 
S  alig  érti  nyelvünket  már« 

nem  a  költői  keserv-  és  képzeletnek,  az  úgynevezett  » poetica 
licentiá«-nak  volt  szüleménye,  hanem  szégyenletes  valóságot 
fejezett  ki.  Az  ország  feje-  és  szivének  már  ez  oknál  sem 
volt  tekinthető,  ha  különben  a  kellékeknek  meg  is  felelt  volna. 
De  nem  felelt  meg,  mert  a  nemzeti  szervezet  legfőbb  orgá- 
numa és  tényezője,  a  törvényhozás,  Pozsonyban  ülésezett, 
annak  hatását  tehát  teljesen  nélkülözte. 

Jogszolgáltatási  és  kormányzati  hatóságok  '  szempont- 
jából látszólag  jobban  mentek  a  dolgok,  a  mennyiben  a  Curia 
és  királyi  tábla  Pesten,  a  helytartótanács  és  kamara  Budán 
székelt,  de  ezeknek  állása  a  testvérvárosok  életében  olyany- 
nyira  elszigetelt  jelleggel  birt,  hogy  megfelelő  mozgalmat  elő- 
idézni egyik  sem  volt  képes.1  Még  a  társadalmi  viszonyok 
élénkítéséhez  sem  járulhattak  hozzá,  mert  ez  a  legszánal- 
masabb pangásnak  volt  kitéve.  József  nádorispán,  ki  hivatva 
lett"  volna  a  társadalom  élén  állani,  Bécsből  folytonosan  gyanús 

1  Lásd  erre  vonatkozólag  Thallóczy  Lajos  :  Gróf  Szécsen  Antal, 
10.  lap. 

szemmel  tekintve,  egyedül  hivatalos  teendőinek,  mintaszerű 
gazdasága-  és  családjának  élt.  Különben  is  az  arisztokráczia 
Bécsben,  a  nemesség  megyéjében  tartózkodott  s  így  nem 
léteztek  azon  elemek,  melyek  pezsgő,  vidor  mozgalmakat  elő- 
idézhettek volna. 

Pest,  valamiként  Buda  —  mert  hiszen  külön  törvény- 
hatóságok voltak,  miután  az  egyesítés  csakis  1872-ben  tör- 
tént —  sem  az  anyagi,  sem  a  szellemi  életnek  nem  voltak 
és  nem  lehettek  központjai.  Jól  mondja  Pulszky  Ferencz, 
hogy  József  nádorispán  szerette  a  serdülő  várost,  de  meg 
sem  álmodta,  hogy  az  világváros  vagy  számottevő  keres- 
kedelmi piacz  lehessen.  Az  ősz  nádor  belőle  egy  olyan  provin- 
cziális-féle  várost  akart  csinálni,  mint  Carlsruhe,  Mannheim. 
Azért  széles  nagy  utczákat  tervezett,  két  vagy  kivételesen 
három  emeletes  házakkal,  könnyű,  kellemes  stílben,  olyat  mint 
a  mostani  földhitelintézet  háza  a  Bálvány  -  utczában,  mely 
akkoron  Pest  legszebb  házának  tartatott.  Ilyenek  épültek 
több  helyen  is,  mert  nagyobbak,  monumentálisabbak  meg- 
rontották volna  az  összhangot. 

Annak  pedig,  hogy  az  egy  nagy  közgazdasági  empo- 
rium  legyen,  az  anyagi  viszonyok  összesége  is  útját  állotta. 
Hiszen  a  mezei  gazdaság  és  ipar  a  középkor  bilincseiben 
nyögött,  elég  siralmasan,  a  munkának  és  birtoknak  kötött- 
sége a  czéhrendszer  korlátozó  szabványai  által  volt  lekötve. 
Ily  módon  a  termelés  egyik  ágban  sem  volt  nagyon  ered- 
ményes és  élénk  forgalomnak  nem  is  igen  képezhette  tárgyát. 
Ezt  a  meglevő  forgalmat  a  fonák  vám-  és  kereskedelmi 
politika  különben  is  még  jobban  megkötötte.  A  kereskedelem- 
nek Pesten  való  összpontosítását  akadályozta  annak  szer- 
vezetlensége. Hitel,  pénzintézetek  nem  léteztek,  a  kereskedői 
osztály  oly  kis  számmal  volt,  hogy  Fényes  1840-ben1  157 
nagykereskedőt,  351  különféle  és  27  termékekkel  való  keres- 
kedőt számlált.  Számottevő  kereskedelem  ily  viszonyok  között 
nem  is  keletkezett.  Némán  folyt  le  a  budai  vár  ablakai  alatt 
a  szóles  fejedelmi  Duna,  de  a  forgalom  rajta  abból  állott, 
hogy    olykor-olykor   leúszott    a    Vágról    néhány   fával  rakott 

1   Lásd   idézett  munka,   I.  kötet   242.   lap. 

tói  talp  és  alulról  felfelé  iszonyú  ostorpattogással  vonta  a 
dohány-  és  gabonahajókat  az  elcsigázott  lovak  hosszú  sora. 
Ez  volt  a  rendes  állapot,  nagyobb  lendületet  csakis  a  négy 
országos  vásár  hozott,  mely  különben  elég  élénk  forgalmat 
hozott  létre,  úgyannyira,  hogy  annak  összegét  egy  szakértő, 
Csaplovics,  tiz  és  húsz  millió  közt  állapítja  meg.1  Ezek  a 
városok  azonban  időszaki  jelleggel  birtak,  nem  is  igen  szár- 
nyalták túl  például  a  debreczeni,  győri  vásárokat.  így  tehát 
nem  voltak  képesek  Pest  számára  azt  a  vezető  pozicziót 
megadni,  melylyel  annak  az  ország  érdekében  birnia  kellett 
volna. 

Éppen  így  állott  a  dolog  szellemi  téren.  Itten  is  annak 
legfőbb  tényezői  hiányzottak.  Állandó  színház,  műintézetek 
nem  léteztek.  Volt  két  magyar  lap,  a  Kulcsár  István  » Ha- 
zai és  külföldi  tudósításai «  és  a  » Magyar  Kurir«,  de  ezek- 
nek együttvéve  nem  volt  annyi  előfizetőjük  mint  a  német 
»Pesther  Zeitung  «-nak.  Kassa,  Debseczen,  Kolozsvár  inkább 
voltak  irodalmi  góczpontok  mint  Pest  maga.  Irodalmi  kör 
sem  verődött  össze,  az  a  néhány  iró,  a  ki  Pesten  lakik, 
vagy  ottan  megfordul,  csakis  egy  magánháznál,  az  érdemes 
Kulcsár  Istvánéknál  talál  társakra  és  rokon  keblekre,  kikkel 
szellemileg  érintkezhetik  és  egy  jobb  jövő  reményének  adhat 
kifejezést. 

Mikor  Széchenyi  István  akczióját  megkezdette,  teljesen 
tabula  rasa-t  talált.  És  ha  ezen  akcziót,  melyet  egy  központ 
alkotására  nézve  Dessewffy  Aurél  akként  jellemzett,  hogy 
annak  végczélja '-  az  állóhid  által  összeforrt,  vasutak  és  víz- 
csatornák által  a  legtávolabb  pontokkal  összekötött,  dúsgazdag 
és  bájossá  varázsolt  Budapest,  sikerült,  úgy  kétségen  kivül  az 
ő  lángesze  és  a  nemzetnek  újjászületése  okozta  azt,  mely 
a  kedvezőtlen  viszonyok  jégkérgét  áttörve,  lassú,  bár  foly- 
tonos menetben  a  gyengeség  helyett  erőt,  a  pangás  helyett 
lendületet  idézett  elő. 

Ezen  kedvezőtlen  viszonyok  szemléje  a  kormányzati 
intézmények    rövid    ismertetéséhez    vezet    bennünket,   melyek 


1  Lásd  Ballagi  Géza  :  Millennaris  történet,   IX.  kötet  64.  lap. 

2  Lásd  XYZ  könyv.  72.  lap. 

kettős  irányban  keltik  fel  figyelmünket.  Részben  abban  az 
irányban,  hogy  az  osztrák  fennhatóság  eszközei,  részben  hogy 
a  kormányzati  erő  és  hatály  dolgában  egy  minimumot  kép- 
viselnek és  ily  módon  az  ország  erejének  fokozásához  mivel 
sem  járulnak. 

Az  országnak  kormányzati  felosztása  a  legtarkább  képet 
mutatta.  A  felosztás  különféle  alapon  és  szempontok  szerint 
történt.  Politikai,  törvénykezési,  egyházi,  katonai,  pénzügyi, 
biztossági,  literáriai,  bányászi  és  postaintézeti  kerületek  létez- 
tek ugyan,  de  ezek  között  semmi  összefüggés  és  összhang 
nem  volt  található.  Ha  ehhez  még  hozzá  veszszük  az  ország 
kezdetleges  közlekedési  állapotait,  be  lehet  látni,  hogy  sem 
a  kormány,  sem  a  kormányzatok  szempontjának  nem  lehetett 
eleget  tenni,  tehát  éppen  azon  követelményeknek,  melyek, 
minden  kormányzat  létjogát  alkotják.  Ezen  egyes  intézmé- 
nyek- és  szerveknek  ösmertetése  messze  vezetne,  csakis  a' 
szorosabb  értelemben  vett  politikai,  vagyis  kormányzati  köze- 
geket és  hatóságokat  illetőleg  kívánok  néhány  tájékoztató 
körülményt  felemlíteni,  főleg  azon  szempontból,  hogy  kiderül- 
jön, miszerint  azok  mennyire  nem  voltak  a  nemzeti  erőknek 
exponensei. 

A  legfőbb  kormányszékek  közé  három  főhatóság  volt 
sorolható :  a  helytartótanács,  a  m.  k.  udvari  kanczellária  és 
a  kamara.  Ezek  dikaszteriumoknak  neveztettek,  mely  elneve- 
zés görög  eredetű  és  a  középkorban  egész  Európában  hasz- 
nálatos volt.  A  helytartótanács  élén  a  nádorispán,  a  kanczel- 
lária élén  a  főkanczellár,  a  kamaráén  pedig  a  tárnokmester 
állott.  Ezen  kormányszékek  mindegyikénél  az  eljárás  kolle- 
giális volt,  vagyis  a  határozathozatal  mindig  tanácsülésben 
történt.  így  például  az  1723  :  XCVII.  t.-cz.  értelmében  a  hely- 
tartótanácsnál legalább   12  tanácsnoknak  kell  jelen  lenni. 

A  kanczellária,  mely,  mint  ösmeretes,  Bécsben  székelt, 
a  mi  már  magában  működésének  természetét  megmagya- 
rázza, azon  orgánumnak  volt  tekinthető,  mely  az  ország  poli- 
tikai vezetését  tartotta  kezeiben.  A  főkanczelláron  kivül  talá- 
lunk statusában  alkanczellárt,  referendariusokat,  titoknokokat, 
fogalmazókat,  összesen  löl  egyént,  kiknek  fizetésök  154  ezer 
forintra   rúgott.    A   referendarius    kifejezés  onnan    származott, 


-     62     - 

mert  az  illető  tanácsosok    személyesen  tették'    meg  jelentései- 
ket a  fejedelemnek.1    Később    azután  a  fontosabb    tárgyak  a 
kanczellária  teljes  ülésében  vétettek  elő  és  szavazással  eldöntve 
terjesztettek  a  korona  elé,  annak  helybenhagyását  és  aláírását 
kinyerve.  Ezen  gyűléseket    illetőleg  a  hallgatás  és  titoktartás 
elsőrangú  követelmény  volt.  Az  erre  vonatkozó  utasítás  követ- 
kezőképpen    hangzott:     »Omnia    in   eo    ipso    consilio    aulico 
fideliter,  et  secrete,  tractare  atque  agere.«  2  A  korona  felség- 
jogainak képviselete,    védelme  volt    ezen  hatóság  legfőbb  fel- 
adata. Ennek  következtében  az    oly  nagy  jelentőségű  királyi 
pecsét    is    az  ő  gondozására   volt  bizva.    A  kanczellária  volt 
az,  melynek  kezébe  a  törvényhozási  akcziónak  szálai  egybe- 
folytak. A  törvényhozás   egybehivása,  vezérlete,  berekesztése 
az    ő    asszisztencziájával  történt.    A    kanczellária    fogalmazta 
a    királyi   előadásokat,    továbbá    hirhedt    leiratait,   a   reskrip- 
tumokat,  mint  akkoron  nevezték.  Hirhedtek  voltak  azért,  mert 
a    nemzeti    követeléseket    vagy    egyszerű    tagadásba   vették, 
vagy,  mint  az  akkori  kornak  egy  alapos  ösmerője  jellemezte,8 
fogalmazása  Pythia   kétértelműségeire   emlékeztet,    mely  csak 
arra  szolgált,  hogy  az  országgyűlést  a  kétértelműség  útvesz- 
tőjébe vigye.    Szintén  az  ő  feladata    volt  az    udvari    politika 
számára   az   országgyűlésen    —    coüte   que  coűte    —  több- 
séget csinálni,   a  miért  is  Kossuth  egy  alkalommal  Wirknert, 
a  kanczellária   egyik   hivatalnokát,    mint    lélekvásárlót   bélye- 
gezte meg.4  Általa  történt    továbbá  az  úgynevezett  konczer- 
táczió,  a  törvényjavaslatoknak  az  országgyűlés  kiküldöttjeivel 
való  szerkesztése,    miről  még   lesz    alkalmam  szólani.    Funk- 
cziói  közé   tartozott    természetesen    minden    rendű    és  rangú 
kinevezés,  adományok,    nemesítések,   kegyelmi  tények,  a  leg- 
főbb kegyúri  jog  gyakorlata.    Beavatkozással  birt  a  jogszol- 
gáltatás   folyamatára.    Ha    esetleg    valaki    pöre    menetelében 
rövidséget  szenvedett,  a  királynál  mint  legfőbb  bírónál  keres- 
hetett orvoslást,  mi  úgynevezett  bírói  parancsok   —  mandata 

1  Lásd    Virozsil :    Das    Staatsrecht    des    Königreichs    Ungarn,   III. 
kötet  75.   lap. 

2  Lásd  ugyanott. 

3  Lásd  Csengeri :  Magyar   szónokok  és  államférfiak,  30.  lap. 

4  Lásd  Horváth :  Huszonöt  év,  II.  kötet  653.  lap. 

judiciaria  —  utján  szokott  történni.  A  kanczellária  viselte  a 
főgyámi  hatóságot  az  ország  összes  árvái  felett,  a  mint 
hogy  hiteles  helynek  —  locus  credibilis  —  tekintetett,  minek 
folytán  előtte  teljes  hatalmú  biztost,  ügyvédet,  jószág-örök- 
vallást bevallani,  végrendeletet,  szerződést  és  más  egyezsége- 
ket lehetett  tenni.  Nála  tartották  az  úgynevezett  királyi  köny- 
veket —  libri  regii,  —  melyek  I.  Ferdinánd  király  ideje  óta 
minden  nemesi,  adományi  és  más  fontosabb  okleveleket  ma- 
gukban foglalnak.  A  kanczelláriának  intézkedései  legfelsőbb 
rendelvénynek  —  decretum  —  neveztettek,  és  az  1741  :  XIII. 
t.-czikk  különösen  hangsúlyozta  azoknak  feltétlen  érvényét. 

A  helytartótanács  kebelzete  huszonnégy  tanácsost,  kik 
az  egyházi,  mágnási,  nemesi  rendből  vétetnek,  titoknokokat  és 
fogalmazókat  és  más  szükséges  személyzetet,  összesen  267. 
egyént  számlált,  298  ezer  forint  fizetéssel.  Ezek  között,  úgy 
mint  a  kanczelláriánál,  találjuk  a  szegények  ügy védjét  —  pau- 
perum  advocatus,  —  a  régi  Magyarország  ezen  helyes  fel- 
fogásra visszavezethető  hivatalát. 

A  helytartótanács  az  ország  legfőbb  közigazgatási  ható- 
ságát alkotta,  hatásköre  megfelel  annak,  a  mit  ma  nagyobb 
méretekben  belügyi,  kultusz-  és  közlekedési  minisztériumnak 
nevezünk.  Ezen  tárgyakra  vonatkoztak  intézkedései,  melyeket 
intimatumoknak,  intézvényeknek  neveztek.  A  helytartótanács 
hatósága,  úgy  mint  a  többi  kormányszékek,  kiterjedt  Horvát- 
országra is.  Igaz,  hogy  Mária  Terézia  1767-ben  egy  külön 
horvát  helytartótanácsot  szervezett,  de  ez  az  1791  :  LVIII-ik 
törvényczikk  által,  magoknak  a  horvátoknak  kívánatára,  meg 
lett  szüntetve,  és  így  az  ország  kormányzati  egysége  helyreállt. 
Bizonyos  érdekkel  bir  a  pecsétnek  kérdése.  Az  1723  :  XCVIII. 
t.-cz.  folytán  a  helytartótanácsnak  pecsétje  a  kétfejű  sas  volt, 
és  közepén  az  ország  czímere.  Mikor  1861-ben  ama  nagy 
kontroverziák  folytak  a  reál-  és  personal-unio  felett,  ezen 
mozzanat  a  fejedelmi  leiratokban  mint  érv  hozatott  fel  az 
első  mellett,  melynek  jelentőségét  természetesen  Deák  külö 
nősen  második  feliratában   megczáíolta.1 

Az  udvari  kamara  személyzetét  alkották:  elnök,  alelnök, 

1   Lásd   KÓnyi:  Deák  beszédei,  III.  kötet   164.   lap 

királyi  tanácsosok,  titoknokok,  fogalmazók  a  királyi  ügyek 
igazgatásával  együtt.  Ez  utóbbi  —  Causarum  regalium  direc- 
tor  —  nem  csak  a  kincstárt  képviselte,  hanem  a  politikai 
perekben  a  közvádlói  tisztet  is  teljesítette  és  mint  ilyennek 
a  királyi  táblán  ülése  is  volt.1  A  kamara  tisztviselői  kara 
233  tagot  számlált,  díjazásuk  összege  222,000  forintra  rúgott, 

A  kamara  azt  a  funkcziót  teljesítette,  mely  a  pénzügy- 
minisztérium feladatát  képviseli.  Az  ország  közjövedelmei  az 
ő  kezébe  folytak,  a  kiadásokat  is  ő  teljesítette,  tulajdonkép- 
pen az  osztrák  udvari  kamara  fennhatósága  alatt,  melytől 
való  függése  példabeszéddé  vált,  mely  ellen  a  törvényhozás 
számtalanszor,  még  pedig  siker  nélkül,  tiltakozott. 

Ezen  kormányszékek  közül  a  kanczellária  és  kamara 
a  bécsi  központi  kormánynak  voltak  expoziturái,  a  helytartó- 
tanács pedig  egyszerűen  semmiségre  volt  kárhoztatva.  Azon- 
kívül a  megfelelő  eszközökkel  nem  rendelkeztek  arra  nézve, 
hogy  az  országot  egy  rendezett  kormányzat  áldásaival  meg- 
ösmertessék,  az  anyagi  és  szellemi  fejlődésnek  eszközei 
legyenek. 

A  szükséges  pénzerőnek  teljes  hiánya  lehetetlenné  tette, 
hogy  az  országban  még  a  nélkülözhetetlen  beruházásokat  is 
megtegyék.  Az  elintézésnek  kollegiális  természete  minden  cse- 
lekvőképességet megbénított.  A  megyei  szervezettel  pedig,  mely 
a  közigazgatást  az  egész  országban  gyakorolta,  szerves  egybe- 
függései  összeköttetésben  nem  voltak. 

Majdnem  állandó  gyakorlattá  vált  a  felsőbb  rendeletek 
tisztelettel  félretétele.  Csekély  dolgokban  részint  inpraktikusok 
voltak,  részint  a  protekczió  miatt,  melyet  gyakoroltak,  nép- 
szerűtlenek, így  történt  ez  Pestmegyében  1842-ben  a  hely- 
tartótanácsnak egy  intimatumával,  mely  a  pesti  mészárosok- 
nak akarván  kedvezni,  azt  rendelte,  hogy  vidéki  csak  úgy 
hozhat  sertéshúst  eladás  végett  a  fővárosba,  ha  beigazolja, 
hogy  az  állatot  maga  nevelte.  A  mi  közhahota  között  temet- 
tetett el.2 

1  Lásd  ezen  hatóságot  illetőleg,  mely  is  az  akkori  jogviszonyokra 
vonatkozólag  számtalan  tanulságos  dolgot  foglal  magában,  Wenczel  Gusz- 
táv :   Magyar  magánjog  rendszere,  I.  kötet  307.  lap. 

2  Lásd  Széchenyi  Beszédei,  294.  lap. 

Nagyobb  dolgokban  azért,  mert  nem  igen  volt  az  illető 
kormányszékeknek  oly  jogosítványa,  mely  az  udvari  politika 
czéljaira  igazán  jog,  törvény  és  igazság  ellen  ki  nem  zsák- 
mányoltatott. 

Erre  szolgáltak  például  az  úgynevezett  mandátumok, 
birói  parancsok,  mely  intézménynek  behozatala  nemes  inten- 
cziókból  indult  ki,  később  azonban  alkalmat  adott  a  Cabinet- 
justiz  gyakorlására,  természetesen  az  udvari  kontra-nemzeti 
politika  érdekében.  így  történt  az  Pestmegyében  a  negyvenes 
években,  midőn  egy  szenzaczionális  váltóhamisítási  bűnügy- 
ben, melyben  a  megyei  törvényszék  által  letartóztatás  is  esz- 
közöltetett, a  kanczellária,  politikai  befolyásnak  engedve,  birói 
parancs  képében  akarta  a  szabadlábra  helyezést  eszközölni, 
mit  a  megye,  Nyáry  Pál  indítványára,  megtagadott.1 

Még  vérlázítóbb  eset  történt  Horvátországban.  Itten 
egy  fanatikus  illyrpárti,  Barthalich  nevű,  egy  földművest, 
kivel  valami  peres  ügye  volt,  agyonütött.  Megindították  ellene 
a  bűnvádi  eljárást,  de  a  kanczellária,  mely  akkor  egészen  az 
illyr  párt  sugallatát  követte,  szintén  ilyen  parancs  utján  beszün- 
tette azt.2 

A  vélemények  tulajdonképpen  egész  egyezők,  az  emlí- 
tett hatóságok  értékét  illetőleg,  ellenzéki  mint  kormánypárti 
részről.  Pulszky  nézetét  abban  összegezi,3  hogy  az  ország 
sehol  sem  érezte  a  haladó  kormányt,  csak  az  akadékoskodót, 
innen  az  ellenszenv,  valamint  a  törekvés  a  megye  hatásköré- 
nek kiterjesztésében  keresne  segélyt.  Majláth  országbíró  egy 
nagy  munkálatában,  melyet  az  1844.  év  végén  készített,4 
konstatálja,  hogy  a  dikaszteriumok,  főleg  a  helytartótanács, 
sokat  vesztett  tekintélyéből,  részben  mert  hatáskörét  megszo- 
rították, részben  mert  nem  oda  való  embereket  neveztek  ki. 
Azt  tartja,  hogy  jobb  semmi  dikaszterium,  mint  az  olyan, 
mely  sem  az  ország,  sem  a  fejedelem  bizalmát  nem  birja. 

Ha  hozzáveszszük  azt,  hogy  az  egész  hosszú  idő  alatt 
József  nádorispán    kivételével    egyetlen  kormányzati  tehetség 

1  Lásd   Horváth  Mihály  :   Huszonöt  év,  II.  kötet  42S.  lap. 

3  Jjc  Gerando :  De  l'esprit  public  en  Hongrie,  337.  lap. 

•  klctem  és  korom,    I.   kötet   251.   lap. 

*  Lásd  Ballagi:  Millennéris  történet,  IX.  kötet  627.  lap. 

Beöthy  Ákos:   A  magyar  államiság   fejlődése,  küzdelmei.  II.  5 

sem  lett  ösmeretessé,  valamint  egyetlen  üdvös  intézkedés  sem 
hirdette  a  kormányszékek  hasznavetőségét,  de  ellenkezőleg 
a  nemzet  velők  magát  mindig  szemben  találta :  akkor  nem 
lehet  csodálkozni  azon,  hogy  a  nemzet  nemcsak  teljesen  elfor- 
dult tőlük,  sőt  irányokban  ellenszenvvel  viseltetett. 

És  azt  is  természetesnek  kell  találni  mindenkinek,  hogy 
például  Klauzál  és  Deák  magok  részéről  erkölcsi  lehetetlen- 
ségnek tekintették  a  kormányba  lépést.  Hogy  Széchenyi  nép- 
szerűségét teljesen  tönkretette  azzal,  hogy  a  helytartótanács- 
nál állást  fogadott  el.  Hogy  az  oly  nélkülözhetetlenül  szük- 
séges földhitelintézet  létesítéséről  még  oly  konzervativ  érzésű 
ember  mint  Ghyczy  Kálmán  lemondott,  mert  belőle  a  kor- 
mány befolyását  kiküszöbölni  nem  tudták.  Nem  igen  hiszem, 
hogy  tévedek,  mikor  azt  mondom,  miszerint  azon  egész  idő- 
szak alatt,  melynek  eseményeit  jelenleg  vázolni  bátorkodom, 
csak  egy  esetben  történt  meg  az,  hogy  a  nemzeti  közvéle- 
mény ezen  hányatott  életű  hatóságok  ténykedésével  egyet- 
értett és  azt  általános  örömujjongással  fogadta.  Ez  pedig 
akkor  történt,  mikor  is  az  1848-iki  törvények  meghozatala 
és  a  minisztérium  kinevezése  után  az  említett  dikaszteriumok 
magokat  feloszlatottaknak  nyilvánították  és  ügyeiket  az  uj 
nemzeti  kormánynak  átadták. 

A  jogszolgáltatásnak  nem  kevesebb  mint  négyféle  for- 
rása volt :  királyi,  megyei,  városi  törvényszékek ;  Ítélkezett 
a  nemesség  és  polgárság,  földesúri  bíróság  a  jobbágy  felett. 
Ellenben  a  házassági  anyag  a  szentszékek  illetősége  alá  tar- 
tozott. A  jogrendnek  két  legfontosabb  ágazatára,  a  tulaj- 
don- és  örökjogra  nézve  minden  osztály  számára  más  sza- 
bályok léteztek.  Más  alapon  és  czímen  birt  tulajdont  a  nemes, 
a  polgár,  a  paraszt,  mint  a  hogy  akkoron  nevezték,  szabados, 
telkes  és  zselléres  jobbágy  alosztályaival  Ezenkívül  még  az 
ország  déli  részében  az  úgynevezett  »Zadruga«  a  házközös- 
ség intézményeivel.  A  nemességnek  is  megvoltak  a  maga 
nem  annyira  alosztályai  mint  árnyalatai,  a  történeti  fejlődésnek 
különlegességei,  melyek  visszahatottak  a  birtokviszonyokra  is.1 

1  Lásd  Wenzel  idézett  munka  252.  lap  és  köv.  Fényes :  Mag3'ar- 
ország-  statisztikája,  II.  kötet  35.  lap. 

Ilyenek  voltak  például  az  egyházi  nemesek  vagy  praedialis- 
ták,  a  kik  eredetileg  jobbágy  állásból  szabadíttattak  fel,  azon 
czímen,  hogy  püspökük  bandériumában  szolgáltak.  Más  árnya- 
latot képviseltek  a  jászok  és  kunok,  hol  azon  mozzanat  sze- 
repelt, hogy  1702-ben  a  német  lovagrendnek  eladattak,  de 
később  Mária  Terézia  alatt  visszaváltották  magokat.  Miután 
azonban  valamennyien  a  megváltás  tényében  nem  vehettek 
részt,  a  redemtus  és  irredemtus  különbözetek  támadtak.  Ne- 
mesi szabadságaikba  behelyeztettek,  azon  megszorítással,  hogy 
a  birtokperekben  tettlegesen  ellenállani  nem  volt  szabad. 

A  hajdúkerületnek  is  megvolt  a  maga  különállása,  mely- 
nek lényegét  azon  körülmény  képezte,  hogy  Bocskay  azon 
kiváltsága,  miszerint  minden  hajdú  egyénileg  nemes  ember, 
országgyülésileg  erősíttetett  meg.  De  itt  a  jogfejlődés  oly- 
irányban  történt,  hogy  bár  adót  fizettek,  de  a  tulajdont  nemesi 
jogosítványokkal  birták,  még,  ellentétben  a  jászok-  és  kunok- 
kal, opponálniok  is  volt  szabad. 

A  nemesi  tulajdon  legerősebb  jogczimének,  az  úgyneve- 
zett gyökeres  jogon  —  ex  radicalitate  juris  —  való  megszer- 
zésnek, a  királyi  adománynak  nem  kevesebb  mint  négyféle 
jogczíme  és  fajtája  volt.  Jelentékeny  eltérés  létezett  a  tiszta, 
a  vegyes,  egyenes  és  uj  adomány  között.1  Még  az  adomány- 
levélnél —  Litterae  seu  privilégium  donationis  —  is  külön- 
böztetni kellett  a  záradékok  között,  mely  záradékok  majd  az 
okot,  minélfogva  a  királyi  fiskusra  visszaháramlott,  majd 
a  jogtartamot,  melylyel  a  jószág  adatott  és  az  adomány 
részeit  fejezték  ki.2 

Éppen  így  állott  a  dolog  az  örökjogot  illetőleg.  Mas 
törvény  és  jogszokás  birt  érvénynyel  a  nemesnél,  más  a  pol- 
gár- és  jobbágynál.  Sőt  még  voltak  ismét  eltérések  a  jászok 
és  kunok,  a  hajdúk  és  a  XVI  szepesi  város  között/5  A  divide 
et  impera  elvét  illetőleg  bő  szüretelés  nyilt  a  felekezetek  és 
nemzetiségek  között. 


1  Lásd    Suhajda  János  :    A  magyar   polgári    magánjog    rendszere, 
1  16.  lap. 

2  Lásd  ugyanott   143.  lap. 

•:  Lásd  Zlinszky  Imre  :  A  magyar  örökösödési  jog.  Il-ik  szakasz. 

Hogy  nemzetiségi  és  vallási  tekintetben  a  dolgok  miként 
festettek,  az  annyira  ösmeretes,  hogy  említésre  is  alig  van 
szükség.  Különösen  szerencsétlenül  állott  a  nemzeti  nyelv 
fejlesztésének  ügye.  Valamennyi  nemzetiség  feltétlenül  uralta 
nyelvével  azon  területet,  melyen  lakott.  Még  a  ki  műveltebb 
volt,  az  is  alig  jutott  hozzá,  hogy  magyarul  tanulhasson. 
A  közép-  és  felső  iskolák  tannyelve  a  deák  volt,  éppen  úgy, 
mint  a  hogy  a  törvényhozás  és  az  összes  felső  hatóságok 
hivatalos  nyelvként  azt  használták.  A  mi  csak  jelentősebb 
jogi  munka  megjelent,  mint  Cziráky,  Bartal,  Virozsil  közjoga, 
Kövv  és  Frank  magánjoga,  az  mind  deákul  Íródott  és  jelent 
meg.  Kölcseytől  tudjuk,  hogy  Cziráky  a  latin  nyelv  hivatalos 
használatát  a  magyar  alkotmány  egyik  biztosítékának  tekin- 
tette. Mikor  a  magyar  nyelv  ügye  mindinkább  tért  hódított, 
egy  ebéd  alkalmával  könnyekre  fakadt,  miután  csakis  rossz 
következéseket  várt  ettől.  Kölcsey  be  is  írja  naplójába:  »Ég 
és  csillagok !  mitől  félsz,  jámbor  gróf,  hogy  a  szent  nyelv 
elveszvén  a  Zendavesztát  más  is  megértheti  és  oda  vész  a  ti 
brahmin  jellegű  bölcseségtök. «  1 

Az  arisztokráczia,  a  városok  polgársága  nagyobbára 
németül  beszélt,  úgy  annyira,  hogy  a  nemzeti  kultúra  egy 
kis  szigetre  szorult  össze  és  kétségesnek  látszott,  hogy  képes 
lesz-e  a  minden  oldalról  betóduló  árnak  ellenállani,  nemcsak, 
hanem  partjait  tovább  terjeszteni,  a  szilárd  államiság  nélkü- 
lözhetlen  határáig. 

Ha  mindezeket  összefoglaljuk,  el  kell  ösmernünk  az 
elébbi  következtetés  helyességét,  hogy  t.  i.  a  nemzeti  élet 
egész  vonalán,  nem  annyira  az  állami  mint  inkább  országos, 
tulajdonképpen  tisztán  tartományi  jellegű  intézményeknek 
minden  pontján  idegen  befolyás,  részben  ziláltság,  szakado- 
zottság  képezte  a  helyzet  szignaturáját.  A  nemzeti  feladatok 
bármelyikét  teszszük  is  vizsgálódás  tárgyává,  akár  az  alkot- 
mány fenntartását  vagy  annak  reformálását,  az  anyagi  és 
szellemi  érdekeknek  még  a  legszűkebb  értelemben  való  védel- 
mét vagy  gyarapítását :  mindenütt  arra  lyukadunk  ki,  misze- 
rint az  intézmények   sehol    sem    voltak  képesek  a  szükséges 

1  Munkái,  VII.  kötet  94.  lap. 

akcziónak  támaszai  lenni.  De  ha  a  nemzeti  szervezetnek 
keretei  és  kapcsai  ily  módon  fogyatékosak  is  voltak,  az  a 
tényező,  mely  ezeknek  tartalmát  képezte,  duzzadt  az  erőtől 
és  képességtől ;  képes  volt  arra,  hogy  szervezetének  hiányait 
teljes  mértékben  kipótolja.  Éppen  ezen  a  ponton  nyilatkozott 
meg  legjobban  az  ellentét  az  osztrák  és  a  magyar  viszonyok 
között;  mert  az  ottan  tündöklő  és  hatalmasnak  látszó  kere- 
tek egy  üres,  tartalom  nélküli  vázat  rejtettek  magokban,  mely 
az  első  fuvallatra  mint  kártyavár  össze  is  omlott.  És  a  meny- 
nyiben a  romokból  uj  erők  bontakoztak  ki,  ezek  nem  az  egy- 
ségnek, de  a  bomlásnak  lőnek  tényezői,  melyeknek  egy  mentő- 
gondolat máig  sem  volt  képes  utjokat  állani.  Ellenben  az,  a 
mit  régi  Magyarországnak  nevezünk,  mint  a  főnixmadár 
támadt  fel  hamvaiból,  hogy  viruló  ifjúságában  egy  nemesebb,, 
magasztosabb  életnek  nyissa  meg  kezdetét.  Ezen  átalakulás 
pedig,  mint  a  hogy  az  az  újjászületés  fogalmából  folyik,  az 
életviszonyoknak  összeségére  terjedt  ki.  A  metamorfózis  ezek 
szerint  a  legnagyobb  arányokban  ment  véghez,  még  pedig, 
mint  látni  fogjuk,  egyszerűen  azért,  mert  a  látszólagos  szag- 
gatottság mellett  mindenütt  léteztek  a  legszilárdabb  konstruk- 
czióra  szükséges  elemek,  melyek  azután,  istennek  hála !  meg- 
találták az  építőmestert  is,  ki  oly  jól  végezte  dolgát,  hogy 
a  világosi  katasztrófa  sem  volt  képes  azt  megingatni. 

VII. 

Mindenki  előtt  ismeretes  dolog,  hogy  az  1848-iki  alap- 
vetés vagy  reform  közjogi,  politikai,  társadalmi,  közgazdasági 
jelleggel  birt.  Úgyannyira,  hogy  nem  létezett  a  nemzetélet- 
nek oly  pontja  és  vonatkozása,  mely  az  átalakulás  nagy 
folyamatában  ne  szerepelt  volna. 

Kiváltság  és  adómentesség  helyett  közteherviselés  és 
jogegyenlőség,  rendiség  helyett  népképviselet,  felelőség  nélküli 
kollegiális  dikaszteriumok  helyett  parlamentáris  kormány  és 
személyes  felelősség,  uralkodó  államvallás  helyett  felekezeti 
egyenjogúság,  ezenzura  helyett  sajtószabadság,  az  embernek, 
a  munkának,  a  földnek  kötöttsége  helyett  teljes  szabadság; 
képezték  tulajdonképpen  az    1848-iki  átalakulás  lényegét. 

Hogy  ezen  átalakulás  igazi  jelentősége  kiderüljön,  nem 
lesz  felesleges  utalni  arra,  miszerint  az,  nagyban  és  egész- 
ben, megfelel  annak,  a  mi  Francziaországban  a  nagy  for- 
radalomnak volt  következménye.  De  két  különbséget  már 
általánosságban  ki  kell  emelni,  fentartva  az  esetleg  szük- 
ségesnek mutatkozó  részleges  mozzanatokra  való  rámutatást. 
Az  egyik  az,  hogy  míg  Francziaországban  a  reform  a  múlttal 
való  teljes  szakítás  folytán  és  véres  polgárháború  következ- 
ményeinek kíséretében  történt,  nálunk  az  mint  szervezeti 
továbbfejlődés  jelentkezett,  és  a  nemzeti  egyetértés  teljes  össz- 
hangjával végződött.  A  másik,  hogy  Francziaország  állami 
és  nemzeti  minősége,  a  polgárisodásra  való  nagy  hivatottsága 
kérdés  tárgyát  egyátalában  nem  képezte.  Nálunk  pedig  mind- 
ezekre nézve  a  helyzet  egy  nagy  kérdőjel  alakjában  állott 
a  kortársak  előtt,  melynek  megfejtése  elé  szorongó  kebellel 
tekintenek. 

Igaz,  hogy  e  kérdőjel  az  adott  viszonyok  közt  azt 
jelentette,  hogy  reánk  nézve  elérkezett  a  pillanat,  melyet 
Schiller  Wallensteinjában  oly  szépen  megénekel : 

»Es  giebt  im  Menschenleben  Augenblicke, 
Wo  man   dem  Weltgeist  náher  ist  als  sonst 
Und  eine  Frage  frei  hat  an  das  Schicksal.« 

Hasonló,  végzetesnek  nevezhető  perez  minden  egyén 
vagy  nemzet  életében  elő  szokott  fordulni. 

Ilyenkor  az  illető  mintegy  a  világszellem  közelébe 
jutva  megérzi  annak  leheletét  és  hozzá  a  lét-  és  nem-létre 
vonatkozólag  egy  kérdést  intézhet,  hogy  eme  szép  fordulatot 
tovább  fűzzem.  A  jogezím  pedig  mindegyiknél  abban  jelent- 
kezik, hogy  a  végzetnek  odadobhatja  a  keztyüt,  mert  érzi 
önmagában  az  erőt  a  diadalmas  kibontakozásra. 

A  kedvező  eredmény,  mely  ilyenkor  a  világszellem  vála- 
szában kifejezésre  jutott,  a  nemzeti  géniusz  vagy  szellemnek 
volt  megnyilatkozása.  Ama  titokzatos  erőnek,  melyet  illetőleg 
be  kell  vallanunk,  hogy  az  úgy  a  maga  egészében,  mint  alkat- 
elemeiben előttünk  ösmeretlen.  És  miután  ez  alkatelemeket 
analizálni  képesek  nem  vagyunk,  rajok  mértéket  nem  alkal- 
mazhatunk, nem  helytelenül  viselik  az  imponderabiliák  nevét. 

De  hogy  ilyen  nemzeti  géniusz  létezik,  ahhoz  kétség  nem 
fér,  miután  oly  határozó  befolyást  gyakorol  a  nemzetek  éle- 
tére, sülyedése-  vagy  emelkedésére.  Távollétének  mint  jelen- 
valóságának nyomait  egyaránt  képesek  vagyunk  minden 
fáradság  nélkül  megállapítani. 

Az  első  kötetnek  legelején  utaltam  már  az  alkatelemek 
szerencsés  vegyületére,  mely  a  magyar  nemzetnek  egyik 
különlegessége  gyanánt  tekinthető  és  mely  a  nemzeti  géniusz 
forrását  képezi.  Valamint  ugyané  kötetnek  további  folyamá- 
ban volt  alkalmam  több  nemzetnek  dekadencziájára  rámutatni, 
melynek  indoka  egyszerűen  a  nemzeti  géniusz  sorvadásából 
származott. 

Tényleg  a  XVIII-ik  században  a  nemzeti  szervezet  oly 
megtámadásoknak  volt  kitéve,  melyek  kérdésessé  tették  a  ked- 
vező kibontakozást.  Különösen  a  nemzeti  nyelv  és  öntudat 
volt  ama  két  tényező,  melyeket  a  legnagyobb  veszély  fenye- 
get. Ezzel  szemben  a  XlX-ik  század  kezdete  óta  mindket- 
tőjöknek  térfoglalása  és  megerősödése  azon  mozzanat,  melyet 
nap  nap  után  jobban  konstatálhatunk.  Ez  képezi  mintegy 
elsejét  a  készülő  konstrukezió  szilárd  elemeinek,  melyhez 
azután  csatlakozik  a  vezető  eszmék  és  egyéniségeknek  önálló 
jellegű  termelése  és  előállítása,  valamint  az  akkori  populus 
Werbőczianusban  és  a  megyének  intézményében  a  czélbavett 
reform  megvalósításának  eszközei. 

Ezek  teszik  lehetővé,  hogy  a  nemzet  politikai  és  kor- 
mányzati szervezetének  fogyatékossága  és  ziláltsága  daczára, 
azt  a  végczélt,  mely  a  nemzet  legjobbjai  előtt  csak  délibáb- 
szerű  káprázatnak  tűnt  fel,  élő,  cselekvő  valósággá  alakí- 
totta át. 

Ezen  térfoglalás  nyilvánulása  az  1825-iki  országgyűlés 
és  Széchenyi  fellépésével  elválaszthatlan  összeköttetésben  van. 
Wirkner,  kit  arra  nézve,  a  mit  konzervatív  felfogásnak  lehet 
nevezni,  méltán  tekinthetünk  feltétlenül  megbízható  tanúnak, 
azon  indokok  között,  melyek  a  régi  rend  bukását  előidézték, 
felemlíti  az  akadémia  alakítását,  meg  azt,  hogy  Széchenyi  a 
főrendiházban,  a  hol  az  eddig  szokatlan  volt,  magyarul  kezdett 
szólani,  a  mi  azután  rohamosan  terjedt,  s  például  a  felvidéki 
megvegyülésekre    is  ráragadt,    melyek  odáig    szintén  a  deák 


nyelvet  használták.  És  ha  József  császár  alatt  a  kormány- 
székek kijelentették,  hogy  nem  képesek  magyar  nyelven  hiva- 
taloskodni,  ha  továbbá  még  a  húszas  években  a  törvényeknek 
nyelve  is  a  deák,  már  a  következő  évtizedben  vegyesen 
magyar  és  deák,  a  negyvenes  években  pedig  egyedül  a  magyar 
használtatik.  A  47-iki  országgyűlést  szegény  jó  Ferdinánd 
magyarul  nyitja  meg,  az  ifjú  trónörökös  pedig,  mint  látni 
fogjuk,  ugyanez  évben  Pestmegye  gyűlésén  szenzácziót  kelt 
szép  magyar  kiejtésével  és  beszédével. 

De  nemcsak  hivatalosan,  hanem  különben  is  hódított 
a  nyelv  és  a  szellem  úgy  bel-  mint  külterjes  értelemben. 

Az  egész  az  által  nyert  kiváló  fontosságot,  mert  mint- 
egy varázsütésre  oly  gazdag  szellemi  élet  keletkezett,  mely 
a  nemzet  hivatottságát  az  önálló  állami,  nemzeti  és  kultu- 
rális exisztencziára  kétségen  kívül  helyezte.  Különösen  feltűnő 
volt  a  fejlődésnek  kreszczendója.  Az  a  két  év  hijján  betöltött 
negyedfél  század,  mely  az  1825-iki  országgyűlés  megnyitásá- 
tól az  1848-iki  törvények  szentesítéséig  terjedt,  a  vezető 
egyének  minőségét,  az  irányeszmék  tartalmát,  a  nemzet  ren- 
delkezésére álló  eszközök  tökéletesedését  illetőleg  oly  rohamos 
haladást  tanúsít,  mel}^  példa  nélkül  áll  a  történetben.  Az 
a  két  kép,  mely  a  nemzet  állapotát  az  említett  korszak 
kezdő-  és  végpontján  feltünteti,  a  sötétség  és  világosság  ellen- 
tétének jelzőjével  ruházható  fel. 

A  mi  a  fejlődésnek  kiugró  pontját  képezi,  a  szellemi 
működés  úgy  irodalmi  mint  politikai  téren  kézzelfoghatólag 
igazolta,  úgy  a  magyar  nyelv  képességét  a  legnehezebb  fel- 
adatok betöltésére,  mint  az  egyének  hivatottságát  ezen  fel- 
adatok teljesítésére.  A  szorosabb  értelemben  vett  költői  és 
szépprózai  irodalom  egy  egész  csomó  kitűnő  tehetséget  tün- 
tetett fel,  kik  annak  minden  ágazatát  sikerdűsan  vették  mű- 
velés alá.  A  teljesen  elhanyagolt,  majdnem  parlagon  heverő 
színészet,  a  nemzeti  színház  megnyitása  után  oly  rendkívüli 
művészi  erőkkel  rendelkezett,  kik  semmiben  sem  álltak  hát- 
rább mint  a  bécsi  Burgnak  hírneves  tagjai.  A  hol  a  nemzet 
egész  tudását,  egész  képességét  dokumentálta,  az  a  publi- 
czisztika  volt. 

Erre  vonatkozólag  elég  ezen  mozzanatnak  előleges  jel- 
zése, a  későbbiek  a  megfelelő  méltatást  úgyis  teljesíteni 
fogják. 

Itten  csak  annyit  említek  fel,  miszerint  a  publiczisztika 
és  ezzel  párhuzamosan  a  politikai  fejlődés  terén  leginkább 
tapasztaljuk  a  nemzeti  gondolkodás  és  politikai  akczió  tel- 
jesen önálló  jellegét.  Oly  körülmény,  melynek  fontosságát  a 
nemzeti  élet  értékére  vonatkozólag  kicsinyleni  nem  szabad. 

Már  az  előző  kötetben  rámutattam  arra,  hogy  a  fran- 
czia  forradalom  sok  tekintetben  transcendentális  elméleteiéi, 
sommás  proczedurája  nem  gyakorolt  számbavehető  befogást 
még  az  1790-iki  törvényhozásra  sem.  Bármennyire  is  élt  az 
emberekben  a  reformok  szüksége,  de  ezen  szükség  folyomá- 
nyaiban nem  ment  túl  azon  a  vonalon,  metyet  egyrészt  a. 
magyar  államiság  alapgondolata,  másrészt  a  törvényes  rend 
és  kormányzati  hatály  megköveteltek.  Utaltam  arra,  hogy 
a  nemzetnek  akkori  legnagyobb  reformpolitikusa,  a  XVIII-ik 
század  Kossuthja,  a  lángeszű  Hajnóczi  mennyire  betartotta 
a  logikai  egymásutánt,  a  szervi  továbbfejlődés  exigencziáit, 
miképpen  elégnek  tartotta  az  ősi  magyar  szabadság  áldá- 
sait a  politikai  jogokkal  fel  nem  ruházott  osztályokra  kiter- 
jeszteni. Viszont  kiemeltem,  hogy  a  szent-szövetség  korszaká- 
ban azon  természetes  visszahatást,  mely  nemcsak  a  politikai 
gyakorlatban,  de  az  elméletekben  a  franczia  forradalom  túl- 
zásai miatt  keletkezett  és  melynek  oly  nagy  tehetségű  emberek, 
mint  De  Maistre,  Bonald,  Haller  és  Gentz  voltak  zászló- 
vivői, nálunk  a  köztevékenységre  érezhető  befolyást  nem 
gyakorolt.  A  mint  az  országos  közvélemény  követelményei 
1790-ben  nem  csapongtak  túl,  úgy  1825-ben  nem  maradtak 
alatta  azon  vonalnak,  melyeket  a  nemzeti  nagy  hagyományok 
állapítottak  meg. 

Ennek  igazi  jelentőségét  nemcsak  a  politikai  józanság- 
ban és  mérsékletben,  de  főleg  az  eredetiség  mozzanatában, 
illetve  azon  képességben  találjuk  fel,  hogy  a  nemzet  politikai 
magatartását  és  fejlődésének  irányait  maga  alkotja  és  szabja 
meg,  és  nem  kell  idegenbe  menni,  hogy  azt,  a  mit  politikai 
delejtűnek  nevezünk,  valamint  a  keresztülvitel  eszközeit,  köl- 
csönbe   kérje    és  kapja.    A   munka    későbbi    folyamában    lesz 

alkalmam  kimutatni,  hogy  maga  az  1848-iki  átalakulás  egyet- 
len egy  uj  eszmét  sem  hozott  be  alkotmányunkba.  Az,  a  mit 
Macchiavelli  az  állami  fejlődéseknél  oly  találóan  ritornar  al 
segno-nak,  vagyis  visszatérésnek  a  kiinduláspontra,  az  alap- 
gondolatra nevezett,  nálunk  is  megtörtént.  Az  egész  1848-iki 
mű  nem  volt  semmi  más,  mint  visszatérés  a  Nagy  Pál-féle 
szittya  rendtartásra,  vagyis  a  nemzet  egészséges  törzsfájának 
megtisztítása  ama  korcskinövések-  és  hajtásoktól,  melyeket  az 
osztrák  rendszer  belé  oltott. 

Aristotelesnek  van  egy  szerencsés  államphilosophiai  esz- 
méje,1 melynek  kifejezésére  az  autarkhia  szót  használja  és 
mely ly el  egy  adott  országban  azon  kedvező  állapotot  fejezi 
ki,  midőn  az  a  nemzetélet  szükségei-  és  követelményeinek 
saját  erejéből  képes  eleget  tenni,  saját  emberségéből  megélni. 
A  mi  természetesen  a  nemzeti  megmaradás  és  tovafej  lődésnek 
leghatalmasabb  biztosítéka  és  emeltyűje. 

Konstatálni  lehet,  hogy  a  mostan  vázolandó  korszak 
ennek  a  követelménynek  eleget  tett,  ebben  az  irányban  elő- 
nyére ütve  el  más  hatalmasabb  nemzetek  történetének  meg- 
felelő időpontjától,  mikor  is  ez  akkori  eredményeknél  külföldi 
pozitív  támogatás  működött.  Ismeretes,  hogy  a  nagy  franczia 
forradalom  előkészítésében  milyen  nagy  szerepet  játszott 
Franklin,  ki  Párizsban  az  amerikai  demokráczia  elveinek 
csinált  propagandát.  A  franczia  Constituante  hírneves  emberi 
jogainak  nyilatkozványát  Lafayette,  még  pedig  amerikai  min- 
ták után,  indítványozta.2 

Még  érdekesebb  Poroszország  újjászületésének  esete 
a  jenai  katasztrófa  után.  Minden  jelentékeny  politikusa :  Stein, 
Hardenberg,  Niebuhr,  Humboldt,  valamint  katonája  Blücher, 
Gneisenau,  York,  Scharnhorst  idegenből  került.  A  nagy  poli- 
tikai reform,  mely  Stein  és  Hardenberg  nevéhez  fűződik,  egy 


1  Lásd  ezt  a  kérdést  tanulságosan  tárgyalva  dr.  Jellinek :  Allge- 
meine  Staatslehre,   395.  lap. 

2  Lásd  Block :  Dictionnaire  général  de  la  Politique.  Déclaration 
des  droits  de  l'homme,  I.  kötet  628.  lap.  Schlieff :  Die  Verfassung  der 
nordamerikanischen  Union,  9.  lap. 

neme    a    kompromisszumnak    volt,    az    elsőnek    angol  l    ós  a 
másodiknak2  íranczia  felfogása  közt. 

Nálunk  mindennek  ellenkezője  történt,  úgy  hogy  jó  lélek- 
kel el  lehetett  mondani,  hogy  a  nemzetre  nézve,  még  pedig 
minden  irányban,  az  idők  teljessége  bekövetkezett.  Mert  a 
mint  képes  volt  arra,  hogy  az  újjászületéshez  szükséges  esz- 
méket, úgy  képes  volt  arra  is,  hogy  a  keresztülvitelre  nél- 
külözhetlen  erkölcsi  erőt  is  előállítsa.  Ezen  erkölcsi  erő  töl- 
tötte meg  a  nemzet  vezéreit,  a  tisztikart,  mint  a  derékhadat, 
melynek  minősége  és  jóravalósága  a  politikai  mint  fegyveres 
mérkőzés  terén  a  végleges  sikernek  legfőbb  zálogát  és  biz- 
tosítékát képezi.  Mint  a  hogy  mondám,  a  magyar  nemzet 
ezen  dicsőséges  korszakban  al  pari  állott  a  világ  legnagyobb 
nemzeteivel,  még  pedig  az  illetők  történetének  legnagyobb, 
korszakában.  Hellasz  a  persa  háborúk,  Róma  Hannibállal  való 
harczában,  Anglia  a  XVII-ik  században,  Hollandia  a  refor- 
máczió  korában,  Francziaország  a  forradalom  alatt,  Német- 
ország, midőn  Bismarck  ezredéves  törekvéseit  megvalósította, 
nem  viselte  magát  jobban  és  derekasabban,  mint  a  hogy 
a  mi  fajtánk  cselekedte  azt  ez  időkben. 

A  mi  a  nemzetet  a  maga  egészében  áthatotta,  az  a  fogé- 
konyság az  eszményiség  iránt,  a  nemzeti  ideálok  kultusza 
volt.  Azt  lehet  mondani,  miszerint  a  sóvárgás  az  ideálok 
után  mint  annak  a  korszaknak  szelleme,  mint  egy  általános 
nemzeti  szükség  jelentkezett,  miután  tényleg  másképpen  a 
nemzet  magatartását  megmagyarázni  nem  lehet.  Ez  teszi 
érthetővé  Széchenyi  fellépésének  hatását ;  ez  azt,  hogy  a  nem- 
zet tőle  elfordult,  mikor  a  sziv  és  érzés  politikája  ellen  állást 
foglalt. 

Ezen  ragaszkodás  nem  tisztán  akadémikus  jellegű  volt. 
Az  áldozatkészségnek  minden  formájában  nyilatkozott ;  ebben 
az  irányban  eme  korszak  és  nemzedék  &  férfias  jellemesség 
netovábbját  érte  el.  A  mi  nemzetek  és  egyesek  életében  a  leg- 
ritkább tulajdonok  közé  tartozik  és  a  sikernek  egyedüli  biz- 
tos zálogát  képezi. 


1   Lásd   Treitschke :  Deutsche  üeschichte,  I.  kötet  274.   lap. 
unott,  279.  lap. 


Magánál  e  magatartásnál  különösen  figyelemre  méltó,  és 
az  éppen  a  mi  a  férfias  öntudatnak  teljességére  vonatkozik, 
azon  körülmény,  hogy  a  mit  a  nemzet  cselekedett,  azt  egé- 
szen és  nem  félig  cselekedte.  Ezt  természetesen  nagy  általá- 
nosságban mondom,  mint  általános  természetű  vonást,  mert 
hogy  ebben  az  irányban  is  találunk  kivételeket,  azt  magya- 
rázni felesleges.  Felfogásának  végső  következményeit  nemcsak 
hogy  le  tudta  vonni,  de  aszerint  cselekedett  is.  Soha  tökéle- 
tesebb összhang  az  eltökélés  és  kivitel  közt  nem  létezett. 

Erre  a  pontra  vonatkozólag  mondotta  Kemény  Zsig- 
mond » Forradalom  után«  czimü  művében,1  hogy  annak,  a  mit 
a  forradalom  előtti  korszaknak  lehet  nevezni,  a  mozgató 
ereje  a  radikalizmus  volt.  Mindjárt  azonban  hozzá  is  teszi, 
hogy  azt  nem  az  európai  értelemben  vett  radikalizmusnak 
lehet  tekinteni.  Úgy  is  van.  A  mit  nálunk  szélső  irányzatnak 
neveztek,  az  egyrészt  a  politikai  felfogásnak  azon  gyökeres 
változásából  áll,  miszerint  a  régi  rend  mellett  haladni  nem 
lehet.  így  esett  az  például  meg,  hogy  ha  előbb  valaki  refor- 
mokról beszélt,  azt  majdnem  hazaárulónak  tekintették,  míg 
később  ugyanazt  a  kijelentést  örömujjongásokkal  fogadták  és 
a  konzervatívokat  lehurrogatták.2  Egy  színdarabban  megtör- 
tént az,  hogy  előkerült  az  » extra  Hungáriám  non  est  vita«, 
a  mit  az  országgyűlési  ifjúság  con  amore  kifütyült.3 

A  mi  továbbá  radikálisnak  tűnt  fel,  az  másrészt  azon 
magatartás-  és  eljárásban  található,  hogy  a  ki  ezen  ideálokat 
a  reform  és  az  államiság  nagy  eszméjét  megtestesítette,  a  ki 
azokat  megvalósítani  akarta  és  meg  is  valósította,  abban 
a  nemzet  bizott,  azt  vérmérsékleténél  fogva  tüntetőleg  követte 
és  nem  hagyta  el  a  vértanuságig,  a  végső  megsemmisülésig. 
Az  első  percztől  fogva,  midőn  Kossuth  a  » Pesti  Hirlap«-ban 
az  akczió  zászlaját  kitűzte  és  a  nemzet  látta  azt,  hogy  mi 
lakozik  benne,  a  küzdelem  minden  fázisában  és  terén  híven 
kitartott  mellette,  nem  tétovázott,  nem  ingadozott  és  megadta 
neki  azt  a  példátlan  népszerűségben  rejlő  tüneményszerű  hatal- 


1  50.  lap. 

2  Lásd  erre  vonatkozólag   Wirkner :  Élményeim,   177.  lap. 

8  Lásd  Cscngeri :  Magyar  Szónokok  és  államfiérfiak,   18.  lap. 


mat,  melylyel  senki  sem  versenyezhetett,  és  mely  lehetővé  tette, 
hogy  éppen  úgy  megalkossa  a  48-iki  törvényeket,  mint  a  hogy 
legyőzze  az  osztrák  kamarillát.  És  ha  az  előre  ki  nem  szá- 
mítható balszerencse  következtében  el  is  bukott,  ezen  buká- 
sában is  annyi  politikai  és  erkölcsi  erő,  valamint  túlsúly 
jelentkezett  a  tisztán  nyers  erőszakot  képviselő  győző  felett, 
hogy  minden  józan  eszű  embernek  be  kellett  látni  a  feltá- 
madás, illetve  végleges  győzelem  kikerülhetlen  voltát.  Mert 
végre  is  az  erkölcsi  világrend  uralma  egyének  és  események 
felett,  a  mi  a  történeti  igazságszolgáltatás  nagy  tényében  jut 
kifejezésre,  a  nagy  mindenségnek  élő  törvénye  ma  úgy,  mint 
évezredek  előtt. 

A  mi  áll  az  eszmékre  és  erkölcsi  tulajdonságokra 
nézve,  áll  az  emberekre  is.  Ezen  időszak  rendkivül  termé- 
keny volt  kiváló  egyéniségekben.  Az  anyaföldnek  termő  ereje, 
mely  száz  évnél  tovább  pihent,  most  helyrepótolta  mulasz- 
tását és  ezen  a  téren  csudákat  művelt.  A  nemzeti  életnek 
minden  szüksége,  minden  nyilvánulása  megtalálta  a  maga 
emberét :  költészet,  politika,  hadviselés  mind  leghivatottabb 
képviselőit  állította  ki.  —  Nagyon  jellemző  erre  vonatkozólag 
Széchenyi  egy  nyilatkozata.  Ezt  a  nyilatkozatot  a  szabad- 
ságharcz  lezajláza  után  tette  egy  levélben,  melyet  titkárához, 
Tasnerhez  intézett.  Ezen  levél,  melyben  a  téboly  révedezései 
mellett  a  legélesebb  itélő  tehetség  nyilatkozik  meg,  röviden 
kifejezve  az  akkori  Magyarország  fiai-  és  leányainak  apotheo- 
sisát  képezi.  Ezt  a  nyilatkozatot  lehetőleg  a  maga  egészé- 
ben idézem,  mert  valójában  méltó  arra ;  megható  közvetlen- 
sége az  igazság  és  valóság  erejének  kinyomatát  képezi,  és 
önmagában  is  a  felállított  tétel  érdekében  a  teljes  próbát  szol- 
gáltatja.1 

-Ha  a  magyar  természettudományokat  cultivál,  huma- 
nitást és  ipart  űz  és  gyakorol  és  a  bibliát  zsinórmértékül 
veszi :  úgy  végre  is,  talán  évszázadok  alatt,  túlszárnyalja  a 
világ  népét,  mert  a  magyar,  —  úgy  amint  Horvát  István  is 
állítja,  —  az  Istennek  azon  népe,  mely  az  utolsó  vízözönnél 
Ázsia  fensikjain  megmaradt.  Jetzt  sehe  ich  es  deutlich !  Jetzt 

1   Lásd  magát  a  levelet  :   Széchenyi  levelei,  III.  kötet  (530.   lap. 

kommen  mir  allé  Menschen  zu  den  Magyarén  gestellt,  wie 
es  gewiss  geworden  wáre,  als  sehr  untergeordnet  und  dumm 
vor.  Én  csak  a  következő  férfiakat  említem :  Pulszky,  Beöthy 
Ödön,  Ujházy,  vSzucsics,  Vukovich,  Eötvös,  Dessewffy  Aurél 
és  Emil,  Majláth  Györg}^  és  Antal,  Lónyai  János,  Vay  Miklós, 
Szentiványi  Vincze,  Babarczi,  Deák,  Teleki  Józsi,  Laczi  és 
Nagy  Pál,  Bartafr,  Lonovics  és  Batthyány  Lajos,  Kossuth, 
Klauzál,  Szász  Károly  stb.  és  említem  a  következő  csalá- 
dokat :  Eszterházy,  Béldy,  Splényi,  Batthyány,  Pálffy,  Orczy, 
Bánffy,  Zichy,  Révay,  Jankovich,  Török,  Kiss,  Vesselényi, 
Inkei,  Szirmai,  Teleky,  Ürményi,  Vay,  Kállay,  Lónyay,  Fes- 
tetich,  Prónay,  Bethlen,  Apor,  Károlyi,  Szapáry,  Kegle\'ich 
stb.  Vannak-e  ilyenek  a  világon,  s  mit  mindent  nem  tettek 
volna !  Hát  a  magyar  irodalom,  a  zene,  a  nyelv,  akadémia, 
a  táncz,  az  öltözet  méltósága,  a  szónoklat  nj'ugalma,  erköl- 
csei, sőt  még  szakácsművészete  is,  —  mind  isteni  volt,  és 
az  élet  a  falun,  a  pusztán  ? !  —  Mind  összetörve,  szétrom- 
bolva, Almásy,  Forray,  Vécsey,  Bernáth,  Péchy,  Meskó,  Török, 
Szentkirályi,  Ráday,  Patay,  Kállay,  Íróink  mind  és  minden 
megyében  mennyi  intelligentia !  s  minő  méltóság !  minő  ékes- 
szólás !  És  Magyarország  ?  a  székelyek,  a  jászok,  kunok, 
a  hajdúk,  mindazon  református  helyek,  mint  Hont  és  Vásár- 
hely, Csongrád  etc.  etc.  És  Budán  a  hivatalok  mi  jól  voltak 
betöltve.  Minő  gazdagság  a  jó  clérusnál?  Mennyi  fundátio, 
minő  fejlődési  képesség  !  és  minő  katonák  ?  most  pedig  becste- 
lennek tekintik.  »0,  der  Jammer  !  Welche  Anstrengung  musste 
Österreich  und  Russland  entwickeln,  um  den  Magyarén,  der 
gar  nicht  vorbereitet  war,  in  den  Ebenen  zu  besiegen?« 
Ezelőtt  a  magyar  mágnás  külföldön  mindenütt  Nr.  I.,  most 
alig  türetik.  A  magyar  éppen  felvirágzásának  perczében  halt 
meg.  Csak  még  néhány  év,  s  vasúti  hálózattal  az  ország 
beépítve,  s  ez  lett  volna  a  föld  paradicsoma.  És  Erdély  ?  Egy 
kert,  s  most  .  .  .  temető.  Az  én  örökös  thémám,  hogy  Magyar- 
ország mindenben  hátra  van  és  veszedelem  környezi,  s  csak 
nemzetisége  a  palládium,  a  nemzet  fiatal  részét  végre  is 
őrültté  tette.  Okos  öreg  emberek  látták  azt,  de  az  árnak 
ellent  nem  állhattak !  —  És  minő  türelmesek  voltak  a  ma- 
gyarok minden  nemzetiség  és  minden  hitvallás  iránt  ? !  S  most 

majdnem  mindenki  leköpi  a  magyart !  a  magyart,  ki  soha 
lebilincselve  nem  volt.  O,  es  ist  entsetzlich !  vorhin  war  Pala- 
tin  in  Ofen,  Teleki  in  Siebenbürgen,  in  Croatien  stets  ein 
ungarischer  Ban,  —  Fiume  mindig  magyar,  —  Velenczében 
Zichy  és  Pálffy  —  s  most?  Gehringer  és  Wallmoden,  — 
Oroszország  nélkül  nincs  legyőzve  Magyarország !  —  És  a 
Wojwodina!  a  Bánát,  Bácska,  hol  több  volt  a  megelégedés, 
a  gazdagság  és  szerencse,  mint  bárhol  más  helyen !  —  Kos- 
suthot mint  egy  misericordianust  kicsúfoltam,  s  ez  legszebb 
titulus.  Olyan  emberek  mint  Bezerédy  István  az  országot 
emelték  volna,  ájtatos,  irgalmas  emberek ;  az  Isten  a  többit 
megtette  volna.  És  asszonyaink !  hol  vannak  szebbek  és 
nemesebbek  ? 

Bolyai,  Stofer,  Kovács  Lajos,  Helmeczi,  Döbrentei,  Vásár- 
helyi, s  mindazon  magyarok,  mint  Wenkheim,  Schuller,  Hiray, 
Rottenbiller,  Vághy,  Járy,  Mentovich,  Schédius,  Chotek  és 
Zsedényi  etc.  etc,  Schey  etc,  hol  vannak  ilyen  emberek  a  vilá- 
gon !  —  —  Georg  Majláth  alléin  hat  mehr  Gehirn  und  so 
hatte  Louis  Batthyány  mehr  Gehirn,  als  das  ganze  jetzige 
Ministerium !« 

Általánosan  ösmert  tény,  miszerint  a  nemzet  újjászüle- 
tésének zászlóvivői  és  derékhada  a  régi  Magyarország  embe- 
reiből teltek  ki.  Eme  nagyfontosságú  tényt  a  nemesség-  és 
rendiségnek  még  oly  ócsárlója,  mint  Grünwald  Béla  is,  kény- 
telen volt  beösmerni.1  Egy  derék  angol  írónő,  Miss  Pardoe,- 
ki  a  harminczas  évek  végén  nálunk  járt,  és  az  említett  alapos 
és  becses  munkát  írta,  csodálkozással  szemléli,  hogy  a  demo- 
kráczia  és  jogegyenlőség  szóvivői  a  fő-  és  középnemességből 
kerülnek  ki.  Míg  másutt  oly  elemek  képezik  az  ellenzéket, 
kik  semmit  sem  veszthetnek,  de  mindent  nyerhetnek,  e  bar- 
bárnak nevezett  országban  a  dolog  éppen  megfordítva  áll. 

Ezt  a  nagy  fontosságú  mozzanatot  nem  lehet  eléggé  ki- 
domborítani, miután  benne  a  magyar  államiság  egész  bölcse- 
lete, a  régi  Magyarország  egész  politikai  értéke  kifejezésre  jut. 


1  Az  uj  Magyarország,  337.  lap. 

2  The  City  of  the  Magyars  or  Hungary  and  her  institutions,,  I.  k. 
247.   lap. 


-     80     - 

Általánosan  ösmert  tény  továbbá  az  is,  hogy  a  meg- 
indult és  befejezett  reformmozgalom  nem  az  uj  Magyarország 
elemei,  nem  a  polgárság  és  jobbágyság  részéről  került  ki, 
valamint  sem  belső,  sem  külső  kényszer  nem  működött  közre 
ez  átalakulásnál.  Nem  is  oly  pillanatnyi  mámornak  volt  az 
a  szüleménye,  mint  a  franczia  nemzetgyűlésen,  az  Assemblée 
nationale  ülésén,  amaz  örökké  emlékezetes  1789.  augusztus 
4-iki  éjszakán,  a  mikor  is  az  áldozatkészség  forró  lázától 
megittasulva,  egymásután  keltek  fel  az  ancien  régime  osz- 
lopai, hogy  romba  döntsék  kiváltságaik  épületét,  és  annak 
alkatelemeit  letegyék  a  haza  oltárára,  hanem  egy  hosszú 
elkeseredett  küzdelemnek  volt  folyománya.  Még  pedig  oly 
módon,  hogy  ezen  küzdelem  alatt  az  illetőknek  élete  nem- 
csak veszélyeztetve  volt,  de  áldozatul  is  esett.  Mint  a  hogy 
az  a  közadó  elvállalásának  kérdésénél  történt,  midőn  a 
nemesség  szine-java  azért  volt  kész  neki  menni  a  biztos 
halálnak  is,  hogy  egy  nagy  politikai  igazságtalanságnak  ves- 
sen véget.  Konstatálni  kell,  hogy  a  jobbágyság  magatartása 
ezt  kellő  módon  honorálta  is,  mint  a  hogy  az  később  ki  fog 
emeltetni. 

Arra  nézve,  hogy  eme  nagy  politikai  folyamat,  mely 
a  maga  nemében  ily  páratlan  eredményeket  ért  el,  jobban 
érthető  legyen,  ennek  az  osztálynak  mintegy  testi  és  lelki 
mivoltáról,  fizikai,  szellemi  és  erkölcsi  tulajdonairól  kell  néhány 
szót  szólanom.  Úgy  vélem,  hogy  a  politikai  méltányosság  is 
megköveteli  azt.  De  tanulságos  is  a  dolog  politikai  tekintet- 
ben, főleg  azért,  mert  egy  konkrét  esetben  láthatjuk,  az  intéz- 
mények és  emberek  egymásra  hatását,  az  egészséges  intéz- 
mények és  egy  derekas  nemzedék  összhangjának  eredményeit. 
A  mi  minden  történeti  sikernek  forrása. 

Munkámnak  első  kötetében *  igyekeztem  előadni  az 
akkori  nemességnek,  a  mérvadó  osztálynak  újjáalakulását  a 
szatmári  békekötés  után.  Elmondottam  azt  a  különben  álta- 
lánosan ösmert  tényt,  hogy  a  magyarság  a  török  hódoltság,  az 
osztrák  önkényuralom  folytán  mennyi  vért  vesztett.  Az  ország 
idegen   elemekkel   lőn  benépesítve,    mi   elnyeléssel    fenyegette 

1  Régi  Magyarország,  759.  lap. 

a  megmaradt  kis  töredéket.  Hozzátettem  azt  is,  hogy  ennek 
éppen  ellenkezője  történt,  a  mennyiben  a  kis  töredék  lett  az, 
mely  a  többségben  levő  uj  elemeket  felváltva  asszimilálta,  saját 
faji,  nemzeti  és  politikai  jellegét  ráütötte. 

Ezen  eredmény  önmagában  véve  is  egyike  a  legérdeke- 
sebb tüneményeknek,  melyek  az  antropológia  és  etnográfia 
legkényesebb  problémáit  világítják  meg.  Oly  kitűnő  tudós, 
mint  Virchow,1  egyáltalában  a  humanizmus  korszakában  a  faji 
hozzátartozóság  érzését  ki  nem  tudja  magyarázni.  A  vegyes 
és  tiszta  fajok  felsőségének  kérdése  a  népek  lélektanának 
legvitatottabb  tételei  közé  számítható,  melyet  még  érinteni 
sem  kívánok  és  csak  azért  említek  fel,  hogy  esetleg  ujj  mu- 
tatás gyanánt  szolgáljon. 

Annyi  azonban  tény,  hogy  hazánkban  a  XVIII-ik  szá- 
zadban jelentékeny  faji  vérvegyület  történt,  a  minek  következ- 
tében Darwin  szerint 2  a  határozott  fajjelleg  eltűnésének  kel- 
lett a  keresztezés  miatt  megtörténni.  Ezt  a  tételt  ő  úgy  fejezi 
ki :  crossing  obliterates  character.  Pedig  ennek  ellenkezője 
esett  meg,  a  mennyiben  a  szittya  vérjelleg-  és  környezetnek 
a  többi  felett  való  felsősége  beigazoltatott. 

Méltán  lehet  a  környezetnek,  a  milieít-nek  faji  olvasztó 
erejéről  írni,  mert  ezt  nemcsak  elméletileg,  de  gyakorlatilag 
be  lehet  bizonyítani.  Azért  mondom  elméletileg,  mert  egy 
jelentékeny  német  író  :'*  a  következőképpen  állította  fel  a  kér- 
dést:  »A  mit  általánosságban  fajjellegnek  nevezünk,  az  nem- 
csak ama  fizikai  ismérv,  melyet  átöröklünk  és  mely  a  fajnak 
fogalmát  ebben  az  értelemben  megállapítja.  E  mellett  van 
még  egy  másik,  egy  reczipiált,  befogadott  ismérv,  mely  lelki 
behatolásokból  származik.  Az  első  fajjelleg  a  vérnek  örök- 
sége, melyet  az  egyed  már  a  világba  lépés  alkalmával  hoz 
magával. 

A  második  ama  benyomásoknak  következménye,  melye- 
ket az  illető    exisztencziájának    egész   során  szerzett  meg  és 

1  Der  Übergang   aus  dem  filosofischen    in    das    naturwissenschaft- 

liche  Zeitaltcr,   30.   lap. 

1  Animals  and  plants,  XVI.  fejezet. 

1  Lásd  Friedrich  Rohmer:  Die  Lehre  von  den  politischen  Partheien, 
177 

Beöthy  Ákos:  A  magyar  államilag  fejlődése,  küzdelmei.  U.  (> 

mely  benyomások  oly  módon  mentek  nála  a  húsba  és  vérbe 
át,  hogy  mint  egy  második  természetté  váltak. «  Azzá,  a  mit 
a  deák  nyelv  a  habitus  szóval  oly  találóan  fejez  ki.  Mennyire 
igaz  eme  tétel,  azt  Amerika  példája  bizonyítja,  hiszen  a  yankee 
jelleget  nemcsak  azok  veszik  fel,  kik  az  Unió  területén  szü- 
lettek, de  azok  is,  kik  ottan  huzamos  időn  keresztül  éltek. 
Ezek  nemcsak  egész  felfogásuk,  világnézletük,  de  még  kül- 
sejükben is  átalakulnak.  A  környezetnek  behatása  testileg, 
lelkileg,  jellemre  és  jellegre  egyaránt  észlelhető. 

Éppen  így  történt  a  dolog  nálunk  nemcsak  faji,  de  a  mi 
a  fődolog,  nemzeti  és  politikai  tekintetben.  Daczára  Mária  Te- 
rézia és  József  erőlködéseinek,  a  magyar  nemzeti  állameszme 
diadalmasan  került  ki  a  tusából.  Ez  eszme  hódító  varázst 
gyakorolt  a  neoacquistikának  egész  társadalmára,  mely  hosszú 
vajúdás  után  kész  volt  felvenni  a  nemzeti  akczió  arany  fona- 
lát, a  XVII-ik  század  nagy  törekvéseinek  értelmében. 

Alig  lehet  kétség  az  iránt,  hogy,  ha  a  széthúzó  elemek 
bomlasztó  működésében  az  egységnek  ily  hatalmas  ténye- 
zője akadt,  az  közjogi  szempontból  tekintve  Werbőczy  kodi- 
fikácziójának  értékére  vall.  Mert  eme  tényező  élt  és  felébe 
kerekedett  azon,  úgy  alulról  mint  felülről  jövő  hatásoknak, 
melyeknek  az  erőtlen  szervezetek  martalékul  esnek.  A  magyar 
szent  koronának,  az  állami  és  nemzeti  egység  megtestesülé- 
sének intézménye,  ama  magasztos  elmélet,  hogy  minden 
nemes  ember  a  szent  koronának  tagja,  mely  gyakorlatilag 
érvényesült  abban,  hogy  az  illető  teljes  személy-  és  vagyon- 
bátorságot  élvezett,  azon  szoros  jogosítvány  és  szabadság, 
mely  politikai  tekintetben  hozzá  fűződött :  érte  el  azt  az  eléggé 
meg  nem  becsülhető  eredményt,  az  állami  és  nemzeti  erő 
szilárd  alapvetését,  és  annak  az  egész  vonalon  érvényesülő 
átható  voltát. 

Elmondottam  azt  is,  hogy,  habár  jobb  lett  volna,  ha 
e  művelet  a  jogegyenlőség  és  nem  a  kiváltságok  firmája 
alatt  történik,  mégis  többet  ért,  hogy  a  rendiség  számláján 
ugyan,  de  az  alkotmány  és  államiság  fenntartatott  és  nem 
pusztult  el,  mint  a  hogy  az  a  szomszéd  Csehországban  meg- 
történt. Különösen  kiemeltem,  miszerint  Mária  Terézia  és 
József   politikája    az    osztrák    abszolút    rendszerhez    vezetett, 

ellenben  a  Werbőczyé  az  1848-iki  törvényeket  készítette  elő. 
E  korszak  és  e  nemzedék  volt  az,  mely  a  régi  Magyarország 
fölényét  a  Salamon  és  Grünwald-féle  tökéletlen  felfogások- 
kal szemben  igazolta. 

A  vajúdási  és  átalakulási  folyamat  tulajdonképpen  már 
I.  Lipót  uralkodásának  kezdetén  be  van  fejezve.  Az  esemé- 
nyek, a  mint  ismeretes,  a  nemzeti  nivellálás  nagy  akczióját 
megakadályozták,  de  1825  után  már  kedvező  szelek  kezde- 
nek fújni,  és  az  eredmény  visszahatás  nélkül  be  is  következik. 

Az  első  mozzanat,  a  mire  rá  kell  mutatni,  az  azon 
körülmény,  hogy  a  Werbőczy-féle,  már  többszörösen  idézett 
»una  eademque  nobilitas«,  vagyis  a  nemességnek  törvény 
előtti  egyenlősége,  a  nemzeti  egység  eme  palládiuma,  ural- 
kodik még  mindig  a  helyzeten.  Mert  ámbár  az  úgynevezett 
populus  Werbőczyanus  több  részre  tagozódott  is,  főpapok, 
mágnások  és  nemesek  rendjére,  mindannyian  politikai  jogo- 
sítványok tekintetében  teljesen  egyenlők  voltak,  kivéve  a  tör- 
vényhozásban való  részvételt,  mely  a  két  első  osztálynál  sze- 
mélyes jelentkezés  alapján  történt. 

A  mi  ezen  osztály  szemléleténél  első  sorban  szembe- 
ötlik, azannak  nagy  száma,  vagyis  annak,  mit  az  osztály  tes- 
tének lehet  nevezni,  jelentékeny  aránya.  Erdély  kivételével 
700,000-re  teszik  a  nemesség  számát.  így  Wirkner  is,1  a  ki 
a  kanczelláriai  kimutatások  alapján  dolgozott.  A  szavazók  ösz- 
szege,  a  papságot  és  mágnásokat  is  ideértve,  Kossuth  sze- 
rint 2  260,000  főt  tett  ki,  a  mi,  úgy  vélem,  a  valóságnak 
tényleg  meg  is  felelt. 

Ha  tekintetbe  veszszük  az  akkori  viszonyokat,  különösen 
azt,  hogy  a  nemesség  nálunk  nem  volt  zárt  testület,  sőt  uj 
elemekkel  minduntalan  szaporodott,  akkor  ezt  az  állapotot 
szűkkeblűnek  tekinteni  nem  lehetett. 

A  politikai  jogok  gyakorlatának  szabadelvű  voltát  eléggé 
bizonyítja  azon  körülmény,  hogy   1848-ig  Francziaországban 


1  Élményeim,   3.  lap. 

2  Lásd  Ferenczy  Zoltán  :    Kossuth   levelezése   Wesselényivel.    Tör- 
ténelmi  Tár    1902-iki   folyam    181.   la 

mindössze  200,000  választó  volt.1  Oly  rendszer  volt  ez,  hogy 
például  Prévost-Paradol,  a  franczia  akadémia  tagja,  nem  lehe- 
tett volna  választó,  miután  a  megkívántató  vagyoni  minősít- 
vény  felett  nem  rendelkezett.2  Aránylagosan  véve  nálunk 
több  szavazó  volt  mint  Angliában  az  1830-iki  reformbill 
után.  Sőt  a  mi  a  társadalmi  osztályok  politikai  súlyát  és 
befolyását  illetőleg  nagy  fontossággal  bir,  Anglia  legnagyobb 
tekintélyei,  mint  Peel,  Palmerston  és  Russel  kimondották  azt, 
hogy  az  alkotmány  egészséges  működése  megkívánja  azt, 
hogy  a  földbirtokos  osztály  legyen  a  parlamentben  az  ural- 
kodó elem,  és  hogy  az  bérlőire  is  ily  értelemben  befolyást 
gyakorolhasson.3  A  mely  tételnek  politikai  jelentősége  arra 
lyukad  ki,  hogy  Anglia  a  par  excellence  kulturnemzet,  a  hol  az 
ipar  és  kereskedelem  oly  jelentékeny  tényezőket  képviseltek, 
a  politikai  hatalom  súlypontját  szintén  azon  osztályra  helyezte, 
mely  az  elmaradt,  ósdi  Magyarország  különlegességének 
tekintetett. 

Nálunk  ez  időkben  még  azon  kuriózummal  is  találko- 
zunk, hogy  a  mit  mostanság  talán  a  XX-ik  század  problé- 
májának lehet  nevezni,  t.  i.  a  női  emanczipácziót  is  részben 
megalkották.  Ezt  úgy  kell  érteni,  hogy  voltak  egyes  vár- 
megyék, a  hol  a  nemes  özvegyek  még  a  követválasztásnál 
is  szavazatjoggal  birtak.  így  történt  ez  Sárosmegyében,  a  hol 
1839-ben  Pulszk}T  Ferencz  120  ilyen  szavazattal  verte  meg 
ellenfelét,  Dessewffy  Aurélt.4 

Ha  már  szavazatjogról  beszélünk  és  annak  politikai 
értékét  hangsúlyozni  kívánjuk,  akkor  nemcsak  a  szavazók 
számát,  de  minőségét  is  tekintetbe  kell  vennünk. 

Az  imént  idézett  Prévost-Paradol-féle  eset  bizonyítékul 
szolgálhat  arra,  hogy  nálunk  barbároknál  az  ilyen  anomália 
mihamarább  orvoslást  nyert.  Az  orvoslás  pedig  egyszerűen 
abból    állott,    hogy  a  negyvenes    években  a  megyék    magok 


1  Lásd  Szalay  László  :  Államférfiak  és  szónokok  köreve,  337.  lap. 

2  Prévost-Paradol :  La  Francé  nouvelle,  324.  lap. 

3  Lásd    Todd :    Parliamentary    Government    of   England,    I.    kötet 
8.  lap. 

Eletem  és  korom,  I.  kötet   153.  lap. 


-     85     — 

ragadták  meg  az  alkalmat  politikai  szervezetünk  fogyatkozá- 
sain segíteni,  és  az  értelmiséget,  a  mennyiben  még  azzal  nem 
birt,  szavazat  joggal  felruházni. 

Ez  volt  az  úgynevezett  honoraczioroknak  szavazat- 
képessége, mely  megyei  szabályrendeletek  utján  állapíttatott 
meg.  Már  az  elnevezésben  is :  a  tisztesebbek,  mennyi  tapintat 
és  helyes  politikai  érzék  nyilatkozott  meg.  Az  ily  módon 
jogosítottak  a  diplomás  egyének,  orvosok,  ügyvédek,  mér- 
nökök, tanítók  voltak,  kik,  ha  nem  bírtak  nemesi  szárma- 
zással, nem  szavazhattak  volna.  Ezen  helyes  reformmal  szem- 
ben a  kormány  volt  az,  mely  állást  foglalt,  ebben  az  eset- 
ben is  megmutatva,  hogy  ki  képviselte  a  szabadelvű  haladás 
irányát. 

A  jogosultak  nagy  száma  többrendbeli  igen  becses 
eredményt  vont  maga  után.  Első  sorban  azt,  hogy  nem 
lehetett  velők  oly  könnyedén  bánni,  továbbá  a  jogegyenlőség- 
nek demokratikus  gondolata  különösen  tápot  nyert  az  által, 
hogy  a  hétszilvafás,  bocskoros  köznemes  éppen  olyan  urnák 
érezhette  és  tarthatta  magát,  mint  azon  számos,  óriási  vagyon- 
nal biró  mágnás.  Az  előmenetel  útja  nyitva  állott  előtte, 
egészen  mint  Werbőczy  előtt,  ki  egyszerű  köznemesből  lett 
palatínus.  A  mint  az  a  Kontók,  Garák  és  Bebekek  között 
foglalt  helyet,  épúgy  vétetett  fel  Pogrányi  uram  is,  kinek 
szép  versét  később  fogom  közölni,  a  Pálffyak,  Andrássyak 
és  Károlyiak  közé. 

A  demokráczia  győzelmét  nagy  mérvben  előmozdította 
az  1832-iki  országgyűlésnek  azon  intézkedése,  mely  az  úrbéres 
telkeken  lakó  nemességet  megadóztatta,  a  mi  a  misera  con- 
tribuens  plebs  és  a  populus  Werbőczyanus  között  az  össze- 
köttetést létrehozta.  És  ha  Nagy  Pállal  előbbi  időkben  meg- 
történt, hogy  mikor  a  nemesség  megadóztatásáról  volt  szó 
non  sttiltizet !  (ne  bolondozzék)  közbekiáltásokkal  zavartatott, 
később  a  közteherviselés    sok    megye    utasításában  szerepelt. 

A  politikai  és  erkölcsi  tartalomra  vonatkozólag,  mely 
az  intézményben  rejlett,  nem  szabad  szem  elől  téveszteni, 
hogy  közjogunk  értelmében  a  nemesítés  az  erénynek  koszo- 
rúját —  laurea  virtutis  —  képviselte.  A  populus  Werbő- 
czyanus bibliájában  ott  állott  azon,  a  tízparancsolat  egyikéhez 

méltó  jogtétel:  »solum  virtus  nobilitat*,  az  erény  az,  mi 
egyedül  nemesít.1 

Ezen  erények  legszebbikét  a  közös  haza  és  a  magyar 
nemzeti  egységhez  való  ragaszkodás  alkotta.  Erre  vonatko- 
zólag történeti  tény  az,  hogy  daczára  annak,  miszerint  a 
nemesség  nyelvi  különbség  nélkül  adományoztatott,  a  ki 
annak  tagja  volt,  törhetlen  hűséggel  viseltetett  a  magyar 
állameszme  iránt.  Mikor  majd  a  horvát  viszonyokról  szólok, 
lesz  alkalmam  a  zágrábmegyei  nemességnek  mintaszerű  visel- 
kedésére hivatkozni. 

A  törvény  rendelkezéseit  az  élet,  az  élő  gyakorlat,  az 
önkormányzatnak  legtágabb  értelemben  való  érvényesülése 
oltotta  bele  az  emberek  húsába  és  verébé.  Igazában  eme 
mozzanatokban  nemcsak  különleges  magyar,  de  általános 
történeti  és  politikai  törvények  nyilatkoznak  meg,  melyek, 
mondhatni,  minden  időszakban  és  minden  éghajlat  alatt  érez- 
tetik hatásukat.  Az  amerikaiak  szabadságharczát  Anglia  ellen 
a  XVIII-ik  században  ilyen  tulajdonok  hozták  létre.  Egy 
nagy  angol  államférfi,  Bürke,2  ki  felfogásában  a  bölcselet 
magaslatára  tudott  emelkedni,  egyikében  amaz  emlékezetes 
vitáknak,  melyek  akkoron  az  angol  parlamentben  napirenden 
voltak,  érdekesen  és  találóan  jellemezte  azokat  az  indokokat, 
melyek  az  illetőket  az  angol  elnyomás  és  kiszivattyuzás  elleni 
felkelésre,  és  a  későbbi  elszakadásra  ösztönözték. 

Bürke  felemlíti  az  amerikaiak  szabadságszeretetét,  melyet 
helyhatósági  intézményeik  is  élesztettek,  és  mely  több  rend- 
beli politikai  eredményt  vont  maga  után.  Ilyen  az  önkormány- 
zathoz való  ragaszkodás,  a  semmit  rólok  nélkülök  elvnek 
hatalma.  Ilyen  az  erős  jogi  öntudat,  mely  a  jogvédelem  kész- 
ségében talál  kifejezést.  E  vonásokat  megtaláljuk  eme  korszak 
fiaiban.  Kölcsey  használta  már  a  kifejezést  » prókátor-nemzet 
vagyunk «,  ez  időkben  keletkezett  a  szójárás  » természete  a 
magyarnak,  hogy  a  jussát  nem  hagyja,  de  ha  vele  bánni 
tudnak,  az  ingét  is  odaadja«.  Ennek  az  önkormán3Tzati  életnek 
a  rugója  és  mozgató  ereje  a  nóbile  officnim,   a   nagymérvű 

1  Lásd  Hármaskönyv,  I.  Rész  4-ik  czím. 

2  Works,  I.  kötet  464.  lap. 


kötelességérzet  volt,  melynek  nagy  részt  lehetett  tulajdoní- 
tani azon  egészséges  légkör  előállításában,  melyből  azután 
a  köz-  és  magánéletnek  egyenes,  szókimondó,  őszinte  jel- 
lege származott,  a  politikai  együttműködésnek,  az  egységes 
nemzeti  akcziónak  előfeltétele. 

Említettem  szintén  az  elébbi  kötetben,  miszerint  az  a 
kép,  melyet  mostanáig  a  derék  búr  nemzet  előttünk  feltün- 
tet, híven  rajzolja  hazánk  akkori  középosztályát.  Ugyanazon 
egyszerű  patriarkális  élet,  szokások  és  erkölcsök,  büszke 
dacz,  nyers  függetlenségi  érzet,  ragaszkodás  az  ősöktől  örök- 
lött házi  tűzhely-,  telek-  és  szabadsághoz  jellemzik  mindkettőt. 

Mocsáry  Lajos  1  ama  sikeres  polémiában,  melyet  Grün- 
wald  felületes,  torz  ecsetelése  ellen  folytatott,  ennek  az  osztály- 
nak igen  tanulságos  leírását,  illetve  lélektanát  szolgáltatta.. 
A  ki  az  akkori  élettel,  annak  összes  vonatkozásaival  meg 
akar  ösmerkedni,  az  olvassa  el  e  munkát,  meg  fogja  benne 
találni  ama  kedves  és  vonzó  világnak  hű  leírását. 

Az  akkori  életnek  eredménye  gyanánt  jelentkezik  a  testi 
és  lelki  épség,  mely  minden  training,  vagyis  előkészítés  és 
iskolázás  nélkül  mintegy  önmagától  fejlődött.  A  hatalmas 
tölgyerdőhöz  hasonlatosan,  melyet  a  kertész  ápoló  keze  soha 
sem  gondozott,  ki  kell  emelni  a  fizikai  épséget,  mely  rend- 
kívüli szolgálatokat  tett  a  szabadságharcz  idejében,  mikor  is 
az  egész  nemzedék  ama  közdelem  óriási  izgalmait  és  fára- 
dalmait játszva  állotta  ki. 

Éppen  úgy  volt  a  dolog  a  lelki  egészséggel  is.  Ha  ama 
nemzedéknek  kulturális  érzéke  némi  kívánni  valót  hasvott 
is  hátra,  mégis  tudott  a  legmagasabb  színvonalra  emelkedni, 
mint  azt  már  a  század  elején  Kazinczy  és  Kölcsey  példája 
bizonyítja.  Mocsáry  különösen  hangsúlyozza  az  akkori  tábla- 
bíró világnak  értelmességet,  becsületességet,  szoliditását.  Ezek- 
nek a  tulajdonoknak-  lehetett  köszönni  azt  az  igazi  uri  fel- 
fogást, mely  az  egész  társadalmat  áthatotta.  Ebből  folyt 
azután,  hogy  az  úgynevezett  fin  de  siccle  elfajulások  és 
visszásságok  gyökeret  nem  tudtak  verni.  Az  akkori  nemzedék 
előtt  a  nagyzási  hóbort  és  kapaszkodási  viszketeg  ösmeretlen 

1  A  régi  magyar  nemes. 

volt.  Elég  jó  helyről  tudjuk,1    hogy  ha  valaki    kormányhiva- 
talt vállalt,  mindjárt  lejárt  embernek  tekintetett. 

Éppen  olyan  ösmeretlen  volt  az  arany  borjú  imádása, 
a  minden  áron  való  gazdagodásnak  kórságos  mételye.  El 
lehet  jó  lélekkel  mondani,  hogy  hazánk  akkori  viszonyai 
közt  a  pénz  szerepet  nem  játszott,  tekintélyt,  befolyást  nem 
adott.  A  vagyontalan  Kossuth,  a  szerény  viszonyok  közt  élő 

Deák  játszva    nyerik  el   az  országos    közvélemény    vezetését 

» 

a  dúsgazdag  Széchenyi,  Wesselényi,  Batthyány  felett. 

E  vezérlet  és  befolyás  tisztán  erkölcsi  és  szellemi 
tényezőkön  alapult.  Erkölcsi  és  szellemi  alapzaton  nyugodott 
a  tekintély,  mely  ezen  időknek  egyik  mozgató  ereje  volt. 
Annyira,  hogy  történetünk  eme  korszakát  méltán  lehet  a 
tekintély  korszakának  nevezni.  Tiszteletre  méltó  mozzanat, 
mely  önmagában  sokat  megmagyaráz.  A  kiváló  egyéniségek 
sokaságát,  kik  kivívják  a  ragaszkodást  és  becsülést,  a  köz- 
vélemény érzékét  a  kultusznak  nemesebb  rugói  iránt. 

Tekintély  adta  a  mérvadó  emberek  számára  a  befolyást, 
mely  a  történeti  névnek,  az  idősebb  kornak  és  főleg  az  érde- 
meknek volt  folyamánya.  A  tekintélyességnek  meg  is  volt 
a  maga  hierarkhiája ;  községi,  megye-,  országos  tekintélyek 
voltak  azok,  kik  mintegy  hármas  fokozatban  vezették  a  köz- 
véleményt, a  mint  az  területileg  megoszlott   és  tagozódott. 

Ennek  irányzatára  nézve  később  lesz  alkalmam  kiter- 
jeszkedni, annak  a  kontroverziának  fonalán,  mely  különösen 
Széchenyi  és  Wesselényi,  majd  ismét  Széchenyi  és  Kossuth, 
vagy  inkább  a  realista  és  eszményi  irányzat  közt  folyt  és 
mely  az  utóbbinak  teljes  győzelmével  végződött. 

A  magyar  közvélemény  meghódolt  az  eszményi  irány- 
nak, a  politikailag  jogosultak  nagy  többsége  ezen  zászló  alá 
esküdött,  és  megszerezte  számára  a  győzelmet.  A  dolognak 
gyakorlati  jelentősége  abban  nyilatkozott,  miszerint  a  közér- 
dek lett  úrrá  minden  osztály  és  felekezeti  érdek  felett.  Látni 
fogjuk  ezt  nemcsak  a  közadózás,  de  az  oly  kényes  egyházi 
kérdésben  ;  itten  a  katholikus  vezető  emberek  válnak  a  protes- 
táns érdekek  és  sérelmek  legbuzgóbb  bajnokaivá. 

1  Lásd  Széchenyi   Naplói,  463.  lap. 


-     89     — 


De  bármennyire  becses  és  tiszteletre  méltó  ama  nemes 
felhevülés,  mely  a  popul us  Werbőczy anust  áthatotta,  ennél 
erősebb  jogczimet  alkot  az  utókor  tisztelete  számára  annak 
a  munkának  értéke,  melyet  ez  osztály  mint  törvényhozó, 
vezető,  kormányzati  tényező  végzett.  A  vezetést  illetőleg  ott 
van  az  újjászületésnek  ténye.  A  törvényhozásra  vonatkozó- 
lag az  1848-iki  törvények  tartalma.  A  kormányzati  savoir 
faire-rc  nézve  a  szabadságharcznak  keresztülvitele,  abban 
az  értelemben,  mennyiben  a  háborúkat  szokták  az  állami 
szervezetek  értéke  nagy  próbájának  tekinteni. 

Ez  indokoknál  fogva  a  magyar  nemesség  értéke  egy- 
forma elbírálásban  részesül  barát  és  ellenség  által  egyaránt. 
Az  a  féktelen  gyűlölség,  mely  a  XVII-ik  században  Lob- 
kovitzot  és  Hochert  elragadja,  ismétlődik  a  XlX-ikben  Schwar- . 
zenberg  Félix  és  factotumának,  Bachnak  intézkedéseiben.  Wirk- 
ner  feljegyezte  1  Schwarzenbergnek  ama  nyilatkozatát,  hogy 
ő  a  magyar  nemességet  javíthatlan  rebellisnek  tartja,  kit  egy- 
szerűen el  kell  pusztítani. 

De  nem  hiányoztak  a  magasztalások  sem.  Első  helyen 
magától  Kossuthtól,  ki  erre  vonatkozólag  a  legilletékesebb 
volt.  Egyrészt  azért,  mert  ő  igen  helyesen  azon  felfogásból 
indult  ki,  melyet  először  tudományosan  Aristoteles  formulá- 
zott, t.  i.  hogy  a  középosztály  az,  mely  a  politikai  tevékeny- 
ség legalkalmatosabb  eleme,  másrészt,  mert  ezen  osztálynak 
kinövéseit,  ha  kell,  ostorozta,  végre,  mert  az  előnyök  és  ked- 
vezmények uralmának  ő  vetett  véget.  Mikor  az  1847-diki 
országgyűlésen  a  közös  teherviselés  kérdése  szóvá  tétetett,2 
következőképpen  szólt :  A  magyar  nemességet  egy  ezredév 
története  a  nemzet  lételének  talapzatává  szentelte  fel.  O  irta 
be  a  magyar  nevet,  a  jövevény  nemzetiség  nevét,  Európa 
nemzeteinek  aranykönyvébe,  melyből  egy  ezredév  viszontag- 
ságai sok  nevet  kitöröltek,  de  nem  azt,  melyet  bele  a  magyar 
nemesség  férfikarja  irt.  Ő  vívta  volt  első  sorban  az  ország 
lételének  harczait,  ő  volt  Európának  táborszeme  századokon 
át  és  minden    viharok  között ;    nem    tűnt  fel  Európában  oly 


1  Élményeim,  2.'W.  lap. 

2  Lásd   Pesti   Hírlap    1847.   clecz.   5-iki   szám. 

korszakalkotó  eszme,  mely  a  nemesség  közreműködése  mel- 
lett hamarább  vagy  később  hazánkba  ne  lett  volna  átültetve. 
Hogy  Magyarország  lett,  hogy  megmaradt,  az  az'  ő  műve, 
És  e  közben  a  magyar  nemesség  az,  mely  jármot  tűrni  nem 
tanult  soha,  mely  a  szabadság  aranyfonalát  kezéből  soha 
egészen  ki  nem  ereszti,  melynek  nevéhez  egy  történeti  emlék 
csatlakozik,  minővel  az  európai  szárazföld  egy  nemzete  sem 
dicsekedhetik ;  azon  történeti  emlék,  hogy  mióta  ez  ország 
Magyarország,  az  önkényuralom  törvényesítve  nem  lett  soha. 

Azok  a  számottevő  idegenek,  kik  hazánkban  megfor- 
dultak, hacsak  politikai  czélzatosság  nem  irányította  pen- 
nájukat, hasonló  értelemben  nyilatkoztak. 

De  Gerando  alapos  munkájának  1  bevezetésében  konsta- 
tálja, hogy  a  magyar  nemesség  a  legutóbbi  ötven  év  alatt 
óriási  munkát  végez.  Egyrészt  megoltalmazza  alkotmányát, 
nemzetiségét  az  osztrák  törekvések  ellen,  másrészt  az  alsó 
néposztályok  felszabadításán  dolgozik.  Oly  törekvések  ezek, 
melyeket  minden  szabad  nemzetnek  támogatnia  kell. 

Egy  másik  derék  franczia 2  munkájának  zárszavában 
elmondja,  hogy  hat  éven  keresztül  élt  hazánkban,  és  hogy 
eme  tartózkodás  minő  édes  emlékeket  hagyott  maga  után. 
Nem  képes  meghatottság  nélkül  gondolni  ez  országra,  mely 
annyi  időn  keresztül  megtartotta  költőiséget,  frisseségét,  ere- 
detiségét. Második  hazájának  tekinti  Magyarországot,  oly- 
annyira szereti  pusztáit,  bérczeit,  erdeit,  mérheti en  síkságait, 
nagy  falvait,  lakóinak  nemes  erkölcseit  és  szokásait. 

Ugyancsak  Liszt  Frigyes,  a  nagy  német  nemzetgazda, 
a  Zollverein  megalkotója,  mely  a  gazdasági  egységgel  később 
a  politikai  egységnek  útját  csinálgatta,  a  negyvenes  években 
szintén  huzamosabb  ideig  tartózkodott  nálunk.  A  legmelegebb 
rokonszenv  fűzte  nemzetünkhöz,  a  vezérlő  embereket  és  osz- 
tályt illetőleg  a  legkedvezőbb  véleményt  táplálta.  Ezen  véle- 
mény gyakorlati  következménye  a  magyar  és  német  nemzet 
barátsága-  és  szövetségében  keresendő,  mely  egy  nagyszabású 
telepítési    műveletben  jutna   kifejezésre.    Az  egyik   elem   hoz 


1  De  l'esprit  public  en  Hongrie. 

2  Lásd  Comte  Latour :  Scénes  de  la  vie  honsroise. 

magával  tőkét,  szorgalmat,  a  rendnek  szeretetét,  műveltséget, 
a  másik  lovagiasságot,  harczias  szellemet,  politikai  és  szónoki 
képességet,  ilyetén  intézményeket  és  rendkívüli  természeti  tulaj- 
donokat. Csakhogy  ennek  úgy  kell  történni,  hogy  az  itt  lakó 
és  bevándorló  németeknek  magyarokká  kell  válniok,  úgy 
hogy  a  magyar  állam  és  nemzet  ily  módon  megerősödve 
Európának  egyik  első  nemzetévé  válna.1 

Széchenyi  naplójában 2  fel  van  jegyezve  a  nemzeti  kaszi- 
nónak egy  nagy  bankettje,  melyen  a  magyar  nemességért, 
mint  a  reformnak  tényezőjéért,  emelt  poharat.  És  ha  a  fehér 
asztalnál  —  intra  pocula  —  természetesen  a  dicséreteket 
némi  fentartással  lehet  fogadni,  mégis  ebben  az  esetben,  ha  fel- 
fogását, valamint  a  tények  valóságát  tekintjük,  azt  a  számba- 
vehető vélemények  közé  igtathatjuk. 

Egy  nem  oly  nagy  tehetségű,  de  azért  helyes  Ítélő- 
képességgel biró  honfitársa,3  ki  éveken  keresztül  tartózkodott 
nálunk  és  keresztül-kasul  járta  az  országot,  megírja  könyvé- 
nek bevezetésében,  hogy  mint  német  ember  élvezte  a  magyar 
vendégszeretetet,  és  el  van  telve  hálával  mindazért,  a  mit 
élvezett.  O  a  legnagyobb  magasztalással  szól  a  Pesti  Hírlap- 
ról, Deákról  és  a  vezető  emberekről.  Azzal  végzi,  hogy 
a  nemzet  okvetlen  a  legszebb  jövendőnek  néz  eléje. 

Ezeket  a  kedvező  véleményeket  sokszorozni  lehetne, 
ha  az  előadottak  csak  némi  kételyt  hagynának  fenn  tartal- 
muk igazságát  illetőleg.  De  miután  ebben  az  irányban  a 
magyar  olvasóközönség  eléggé  tájékozva  van,  úgy  vélem, 
bevégezhetem  eme  fejezetet  és  átamehetek  annak  a  tényező- 
nek ismertetésére,  mely  nélkül  az  akkori  politikailag  jogosul- 
taknak sikeres  akczióját  még  csak  képzelni  sem  lehet,  t.  i.  az 
1848  előtti  vármegyék  intézményére.  Erre  a  kérdésre  vonatko- 
zólag nyilatkozik  Kossuth  egyikében  azon  utolérhetetlen  czik- 
keknek,  melyekkel  egy  csapásra  meghódította  a  közvéleményt 
ós  annak  élére  állott.1  Szavai  kö vetkezőképpen  hangzanak : 

1  '/csammcltc  Schriften,   II.  kötet  211.  lap. 

2  446.  lap. 

;  Lásd  Richler :  Wanderungen  in  Ungarn  und  unter  seincn  Be- 
vvohnern. 

'  Lásd  Pesti  Hírlap.   1841.  42.  szám. 

»A  magyar  nemes,  elhagyván  egy-két  napig  a  Cato 
szerint  a  szabad  emberhez  oly  igen  illő  foglalatosságot,  mely- 
től Cincinnatust  a  nép  bizalma  elhívta,  hogy  dictatorrá  emelje, 
immár  tettleges  részt  vehet  a  nemzet  jövendőjének  előkészí- 
tésében és  megóvni  segíthet  a  polgári  szabadságot  minden 
veszélytől,  és  résre  állhat  felfogni  segítő  minden  nyilat,  melyet 
erőszak  és  ármány  nem  ritkán  honfíkezektől  a  nemzet  szivére 
irányzott.  És  miután  mindezen  buzgó  részt  vőn,  ismét,  — 
mint  az  angol  parlamenti  tag  magasulni  érzi  kebelét  a  gon- 
dolatnál, hogy  világrészek  sorsáról  tanácskozhatik  és  hatá- 
rozhat, akként  minden  magyar  nemes  magasulni  érezheti 
kebelét  a  gondolatnál,  hogy  megbecsülhetlen  megyei  rend- 
szerünknél fogva  ő  is  hivatva  van  a  nemzet  nagy  ügyeinek 
elintézéséhez  hozzá  szólani,  a  nemzeti  jogok  megerősítésében 
tettleges  befolyással  részt  vehetni.  Ennek  a  tevékenységnek 
szintere  volt  a  municzipium,  a  mint  akkoron  nevezték. «  Fog- 
lalkozzunk tehát  vele  kissé  behatóbban. 

VIII. 

A  municzipium  tulajdonképpen  tágabb  fogalöm  mint 
a  vármegye.  Igazában  a  városokat  értették  alatta,  nálunk 
éppen  úgy  mint  másutt.  Kossuth  következőképpen  fejezi  ezt 
ki:1  »A  városok  eredetét  egész  Európában  egy  közös  kút- 
főre lehet  visszavezetni,  jelesen  a  római  municzipiumokra, 
ezeknek  alakulását  pedig  a  közös  oltalom  szükségének  érzeté- 
ből származott  egyesületi  elvnek  szellemére. «  Városaink  nagy 
részének  római  eredetére  nézve  kétség  nem  foroghat  fenn. 
Buda  Acincum,  Pest  Contraacihcum,  Pozsony  Pisonium,  Sopron 
Colonia  Júlia,  Győr  Arrabona,  Fehérvár  Osone,  Trencsén 
Eburnum,  Esztergom  Carpis,  Szombathely  Sabaria,  Körmöcz 
Oslenum  stb. 

Tudvalevőleg  a  város  szó  a  várból  származik.  A  nagy 
tudományú  Kollár  Ádám  2  ezt  így  fejezi  ki :   »plerisque  castris- 


1  Lásd  Pesti  Hírlap  1841.  85-ik  szám. 

-  Históriáé  Jurisque  Publici  regni  Hungáriáé  Amoenitates,  II.  füzet 
151.  lap. 

seu  arcibus  erat  subjectus  vicus  aut  oppidum,  Ungaris  Város 
dictum«.  Kezdetben  tehát  erősség  fajta  volt,  melyben  vagy 
mellette  emberek  laktak.  Nagyobbára  idegen  telepesek  voltak 
azok,  kik  kézművekkel,  iparossággal  foglalkoztak,  a  minek 
fontosságára  való  tekintettel  már  Zsigmond  király  megadta 
a  városok  számára  az  országrendiséget.1 

Habár  természetszerűleg  és  első  sorban  fennállott  rajok 
nézve  is  ama  honvédelmi  kötelezettség,  mert  tökéletesen  igaza 
van  Kossuthnak,  már  elébb  idézett  czikkében,  hogy  nemze- 
tünk csak  azzal  osztotta  meg  alkotmányos  jogait,  csak  azt 
részeltette  ennek  élvezetében,  kit  a  közös  anya  a  hon  védel- 
mében részes  társának  tekintett.  Zsigmond  király  Il-ik  vég- 
zeménye  előszavának  azon  pontja:  »pro  bono  et  pacifico 
statu,  evidentique  utilitate  totius  regni  quosdam  Civitates 
murorum  ambitu  cingendos«,  hogy  t.  i.  a  városok  kötelesek 
fallal  venni  magokat  körül,  éppen  azon  czélból  történt,  hogy 
a  törökök  és  tatárok  dúlásai  elől  védelmet  és  menhelyet 
képezzenek.  Az  is  tudvalevő,  hogy  a  városi  iparosságnak 
egyik  jelentékeny  tényezője,  a  czéhek  katonai  szervezet 
gyanánt  is  szolgáltak,  a  mint  hogy  1848  előtt  a  főbb  városok- 
ban fennálló  polgárkatonaság,  mely  magáról  csakis  oly  alkal- 
makkor szokott  életjelt  adni,  mint  jelenben  az  érdemes  veterán 
egyletek,  szintén  erre  a  mozzanatra  vezethető  vissza. 

A  városok  alapításánál  kétségtelenül  az  iparosság  meg- 
honosításának szüksége  is  szerepelt,  mely  az  idegenből  való 
telepítésnek  előmozdítását  vonta  maga  után,  miután  a  mi  jó 
népünk  a  megfelelő  képesség-  és  érzékkel  nem  igen  birt.  Csak- 
hogy ennél  a  mozzanatnál  különösen  hangsúlyozni  kell  azt 
a  példátlan  vendégszeretetet,  melyet  a  nemzeti  politika  az 
idegen  ajkúak  iránt  folyvást  tanúsított,  a  mi  Szent  István 
híres  végzeményében  első  kifejezését  találta.  Ebből  származott, 
hogy  a  városi  helyhatóságok  mintegy  saját  képükre  alakultak 
és  fejlődtek,  a  minek  folytán  a  két  municipium  utjai  eltér- 
tek egymástól  úgyannyira,  hogy  keresve  sem  lehet  nagyobb 
kontrasztot  képzelni,  mint  a  mi  közöttük  létezett.  A  vár- 
megye a  szittya  rendtartásnak   volt  szülötte,    annak  szelleme 

'  Lásd  a  régi  Magyarország,   133.  lap. 

adott  neki  életerőt,  a  város  ellenben  a  germán  jog-  és  poli- 
tikai képződésnek  nyomait  viselte  magán,  még  pedig  száza- 
dokon keresztül.  A  megyének  törvénykönyve  a  Hármaskönyv, 
míg  nem  egy  városban  a  Sachsenspiegel  szabványai  voltak 
érvényben.1  Míg  a  vármegyében  a  jogosultak  teljes  mérték- 
ben élvezték  az  ősi  vérrel  szerzett  szabadságot,  és  a  leg- 
tágabb értelemben  vett  önkormányzatot  létesítettek,  addig 
a  szabad  királyi  város  polgársága  minden  volt,  csak  nem 
szabad,2  és  helyhatósági  élete  teljesen  elcsenevészedett.  És 
így  tovább  az  egész  vonalon,  amint  azt  még  kifejteni  fogom. 

A  német  származás  iránt  tehát,  nagy  általánosságban 
szólva,  kétség  nem  lehet.  Igen  érdekesen  tanúsítja  ezt  a  királyi 
városoknak  Mátyás  király  korabeli  esküjök,  mely  német  nyel- 
ven van  tartva.3  A  viszonyok  még  a  múlt  század  közepe 
felé  sem  igen  voltak  jobbak,  a  mennyiben  Széchenyi  István 
következőképpen  ír  a  városi  lakosságról : 4 

»A  polgárság,  mely  úgyszólván  egyedüli  képviselője 
az  ország  művészeti  és  mesterségi  értelmességének,  nagyobb 
részt  nem  magyar,  és  nem  is  vágyik  azzá  lenni ;  holott  a 
magyar  hazának  levegőjét  szívja,  kenyerét  eszi,  borát  iszsza, 
és  nincs  is  egyéb  hazája  a  tágas  világ  hátán  a  magyar  föl- 
dön kívül. 

Ellenben  az  is  igaz,  hogy  a  felsőbb  rendek  nem  is 
igen  édesgetik  magokhoz  és  nem  nagy  pártolásra  méltatják 
azon  státust,  mely  gyakorlati  értelmessége,  kereskedési  tudo- 
mánya által  oly  sok  hasznot  tehetne  hazánknak.  Úgy  hogy 
a  szó  valódi  értelmében,  derék  művészeti,  mesterségi  és  keres- 
kedői rend  nincs  honunkban  még,  és  mindaddig  nem  is  leend, 
míg  a  törvény  személyét  és  vagyonát  a  lehető  legerősebb 
védelme  alá  nem  veendi,  és  a  közönség,  mint  eddig,  nagyobbra 
nem  becsülendi.« 


1  Lásd   Virozsil  :    Staatsrecht    des  Königreichs    Ungarn,    III.  kötet 
115.  lap. 

2  Lásd  Ungarn  im  Jahre   1841.,  6.  lap. 

3  Lásd  Kovachich :  Supplementa  ad  Vestigia  Comitiorum,  II.  kötet 
137.  lap. 

*  Világ,  68.  lap. 


—     95      - 

A  szabad  királyi  városok  —  civitates  libcrac  regiae,  — 
melyek  az  ország  negyedik  rendjét  képezték,  összesen  49-en 
voltak.1  A  szabad  jelzőnek  jelentősége  abból  származott,  hogy 
sem  megyei,  sem  földesúri  hatóság  alatt  nem  állottak,  saját 
helyhatósági  szerkezettel  birtak,  és  úgy  tekintettek  mint  a 
korona  illetősége,  tartozéka,  melyet  attól  elválasztani  nem 
lehet.  Civitates  liberas  esse  Peculia  Regia.  Rex  est  eorum 
Dominus  terrestris,  correlatio  eorum  ad  sacram  regni  Coro- 
nam,  regiamque  Majestatem,  semper  intacta  et  inalterata 
manet.2 

A  városok  közjogi  állására  vonatkozólag  azon  saját- 
szerű jelenséggel  találkozunk,  hogy  minden  királyi  város, 
vagyis  a  bennlakó  polgárok  összege  együttvéve,  egy  nemes 
ember  számba  jött  —  collective  Juribus  nobilitaribus  fruun- 
tur  —  és  mint  ilyen  testületileg  a  többi  nemesekhez  hasonló 
jogokkal  birtak.  Az  egyes  polgárok  azonban  nemeseknek  nem 
tekintettek,  úgy  hogy,  mint  a  föld  népe,  a  közadónak,  a  ka- 
tonai szállásolásnak,  ujonczozásnak  ki  voltak  téve.3 

Nagyobb  baj  volt  ennél  az,  hogy,  mint  mondám,  a  váro- 
sok erőteljes  önkormányzatot  nem  voltak  képesek  létesíteni, 
úgy  hogy  polgármestereik,  a  tanács,  követjeik  választásába 
nem  folytak  be,  mely  ilyformán  egy  oligarkha  jellegű  klikk- 
nek lőn  a  képviselete. 

Deák  ezt  az  állapotot  egyik  követjelentésében  követ- 
kezőkép ecseteli:4  » Zsibbasztó  volt  már  századok  óta  váro- 
saink szabadabb  kifejlésére  ama  régi  hibás  és  igazságtalan 
rendszer,  miszerint  a  városok  minden  szabadválasztási,  tör- 
vényhozási, közigazgatási  jussokat,  a  polgárok  egész  töme- 
gének kizárásával,  csak  azon  csekély  számú  testület  gyako- 
rolja, mely  önmagát  választja,  kiegészíti  és  utasítja,  és  minden 
polgári  jussokban  a  többi  polgárok  még  csak  közvetve  sem 
vesznek    részt.    Egy    szóval    semmi    sem    történt  a  mi  váro- 

1  Lásd    Virozsil,  idézett  munka,  II.  kötet  368.  lap. 

2  Lásd  Opinio  excelsae  Regnicolaris  Deputationis  circa  objecta 
publico-politica  ad  eam  relata,  100.  lap.  Az  1827-ki  országos  választ- 
mány jelentése. 

1   Lásd   Fényes:  Magyarország  statisztikája,    III.   kötet    175.   lap. 
*   Lásd   Könyinál,  I.   kötet    163.   lap. 

sainkban,  mi  egy  önálló,  független  polgári  rendnek  alakítását 
eszközölte,  pedig  ezt  a  hiányt  közviszonyaink  összegében 
súlyosan  érezzük. « 

A  helyhatósági  élet  gyengesége  vonta  maga  után  füg- 
gésüket a  kormányszékektől,  a  helytartótanácstól  politikai, 
a  kamarától  pénzügyi  tekintetben.  A  már  elébb  említett 
országos  választmány  kimutatja  ennek  hátrányait  kormány- 
zati szempontból,  mondván:  »Tapasztalás  bizonyítja,  hogy 
ezen  kétféle  függés  a  közügyekben  nagy  hátramaradást  oko- 
zott, kivált  miután  lehetetlen  oly  bizonyos  határvonalakat  fel- 
állítani, melyek  minden  esetben  kétségtelenül  kimutatnák,  hogy 
melyik  ügy  minő  természetű  és  hová  tartozik. « 

Sokkal  hátrányosabb  volt  a  függés  politikai  tekintetben, 
mely  a  városokat  az  udvari  politika  eszközeivé  tette,  a  mi 
főleg  országgyűlési  szereplésökben  nyilatkozott. 

Ez  a  városok  országrendiségének  volt  következménye, 
mely  a  törvényhozási  részvételben,  a  követküldési  jogban  jutott 
kifejezésre.  Ennek  előfeltétele  volt  a  városnak  beczikkelye- 
zése.  Ha  nem  volt  az  illető  város  beczikkelyezve,  még  ha 
szabad  királyi  volt  is,  mint  például  Arad,  Pécs,  akkor  az 
országgyűlésen  meg  nem  jelenhetett.1  A  városoknak  függése 
magánál  a  beczikkelyezésnél  óvatosságra  intette  a  rendeket, 
mert  minden  ilyen  uj  beczikkelyezés  a  kormány  gárdáját 
növelte  ottan.  Ezen  aggály  kifejezésre  jutott  például  az 
1687  :  XVII.  törvényczikkben,  a  hol  ki  van  mondva,  miszerint 
rendkívüli  körülmények  kivételével  a  városok  száma  szapo- 
ríttatni  nem  fog. 

így  is  elég  szép  számmal  voltak,  mert  miután  mind- 
egyik város,  éppen  úgy  mint  a  megyék,  két  követet  küld- 
hetett, átlag  70-re  lehet  mennyiségöket  tenni.  Mikor  az  ország- 
gyűlésekről lesz  szó,  elő  fogom  adni,  miképpen  történt  azon 
különös  és  az  elvont  jog  szempontjából  igazságtalan  intéz- 
kedés, hogy  az  összes  városi  követek  szavazata  egy  sza- 
vazatnak számíttatott.  Tény  az,  hogy  annak  számíttatott. 
Magok  tartása  olyan  volt,  mely  más  eljárást  alig  tett  lehe- 
tővé.   Széchenyi  István,    ki  a  legjobb    indulattal  volt  irántok, 

1  Lásd  Palugyai :   Megyerendszer  hajdan  és  most,  I.  kötet   105.  1. 

maga  is  kénytelen  volt  bevallani,  hogy,  ha  a  városoknak 
több  szavazatjuk  lenne,  az  országgyűlés  az  osztrák  úgyne- 
vezett Posttilaten-Landtag-dk  jelentéktelenségére  sülyedne.1 
Egy  jeles  publiczista,  Orosz  József,  tanulságos  munkájában,2 
melyben  az  országgyűlésekről  elmélkedik,  így  ecseteli  a  váro- 
sok és  követjeik  szereplését.  Ő  is  hangsúlyozta  a  városok 
függését  a  dikasztériumoktól,  a  minek  folytán  az  esetleges 
ellenzéki  magatartás  súlyos  következményekkel  járhatott  az 
illetőkre.  Miután  ilyeténképpen  a  városi  követek  soha  sem 
merészkedtek  az  ellenzékkel  még  csak  szavazni  is,  viszont 
ha  a  kormány  mellett  felszólaltak,  az  keserűséget  idézett  elő, 
rendesen  két  tűz   közé  szorítva  hallgatni  voltak  kénytelenek. 

A  mostan  vázolandó  korszakban  csakis  egy  városi 
követ  volt,  ki  feltűnt  és  jelentőségre  tett  szert,  ez  Szalay 
László  volt,  mint  Korponának  követe.  Ezt  is  csak  egyszer 
küldöttek  fel  az  országgyűlésre,  különben  is  nem  a  polgár- 
sághoz, de  a  nemességhez  tartozott. 

Ki  kell  azonban  emelni,  hogy  már  a  negyvenes  évek- 
ben, tehát  kevés  időre  rá,  mikor  Széchenyi  könyvét  megírta, 
a  városok  hivatalos  jellege  ugyan  a  régi  maradt,  de  magá- 
nak a  városi  polgárságnak  magatartásában  örvendetes  vál- 
tozás kezdett  nyilatkozni.  Ha  a  magyar  nyelv  terjedése  kissé 
lassan  haladt,  mégis  haladt  az,  ellenben  a  nemzeti  szellem 
óriásilag  megerősödött.  A  megyéknek  szabadelvű  akcziója 
nem  lett  volna  olyan  sikeres,  ha  a  városi  polgárság  nem 
szekundált  volna  hűségesen,  nem  képezte  volna  számára 
a  visszhangozó  háttért.  Nem  kell  elfelejteni,  hogy  a  megyei 
gyűlések  mind  a  főbb  városokban  tartattak,  a  gyűlések  ter- 
meit a  polgárság  is  látogatta,  a  tüntetéseknél,  a  fáklyás 
meneteknél,  melyek  akkor  a  közvélemény  megnyilatkozásá- 
nak leghatalmasabb  eszközei  voltak,  ők  is  mindig  ott  voltak 
a  lelkes  hallgatóság  soraiban,  az  egészet  imponáló  jelleggel 
ruházva  fel.  így  viselkedtek  később  is.  A  honvédség  felállí- 
tásánál jó  példával  mindjárt  ők  mentek  elől,  az  első  tiz 
zászlóalj   jóformán  mind  városi  elemekből  került  ki. 

1  Széchenyi  Beszedd,    190.   lap. 
'i  erra  incognita,  244.  lap. 

Beöthy  Ákos.  A  magyar  államiság  fejlődése,  küzdelmei.  11.  " 

A  ki  csak  mérvadó  ember  volt  az  országban,  be  is 
látta  a  városi  ügy  és  annak  szabadelvű  szellemben  való  meg- 
oldásának fontosságát.  Az  1827-ki  országos  választmány  ki 
is  dolgozott  egy  törvényjavaslatot  erre  a  czélra.  A  » Pesti 
Hirlap«-nak,  sőt  a  többi  lapoknak  is  állandó  thémájok  volt 
a  városi  ügy.  A  megyei  követek  közül  Szentkirátyi  buz- 
gólkodott leginkább  ezen  a  téren.  Ő  első  rangú  szaktekin- 
télynek tartatott  e  kérdésben  és  az  ő  munkálata  szolgált 
a  törvényhozási  tárgyalásoknak  alapul.  Úgy  az  1844-iki 
országgyűlésen,  a  hol  az  életbevágó  reform  a  főrendek  ma- 
kacsságán szenvedett  hajótörést,  mint  az  1847-ikin,  mikor 
a  párizsi  események  az  ő  törvényjavaslatának  megvitatásá- 
nál bombaszerüleg  ütöttek  be.  így  azután  a  többi  nagy  kér- 
désekkel a  városi  ügy  is  végre  megoldást  nyert. 

IX. 

Más  világba  lépünk,  ha  a  megyék  szervezetét  és  életét 
teszszük  a  vizsgálat  tárgyává.  Azon  megyéét,  melyről  oly  jól 
monda  Kossuth,  hogy  tér  nyilik  benne  az  észnek,  a  szívnek. 

Rajok  vonatkozólag  az  elébb  idézett  1827-ki  országos 
választmány  munkálatában  megolvashatjuk,  hogy  az  ő  g}rülé- 
seik  a  törvénynek  nemcsak  végehajtó  szervei,  de  egyszersmind 
őrei  is.  Quippe  congregationes  Comitatuum  legalia  potestatis 
executiva  organa,  una  verő  legum  custodes  sünt.1 

A  történeti  igazság  érzete  mondatta  azt  a  megyei  rend- 
szer számos  híveivel,  hogy  ezen  intézmény  nélkül  hazánk 
élete  más  irán}^  vesz.  Hogy  minő  fontos  intézmény  volt 
a  megye  és  annak  hatósága,  bizonyítja  azon  körülmény,  hogy 
emez  emlékezetes  korszaknak  egyetlen  nagy  konkrét  polémiája 
lényegében  a  megyei  intézmény  felett  vívatott.  Értem  azt 
a  nagy  kontroverziát  a  központosítás  és  önkormányzati  elv 
között ;  a  mi  szintén  csak  azt  bizonj'ítja,  hogy  a  megye  volt 
a  közéletnek  központi  szerve,  mehTben  annak  egész  műkö- 
dése kifejezésre  jutott. 

E  munka  első  kötetében  lehetőleg  dióhéjba  szorítva  elő- 

1  Terra  incognita,  62.  lap. 


-     99     - 

adtam  a  megyei  intézmény  előzményeit,  fejlődésének  különféle 
fázisait.  Láttuk  ottan  születését,  mint  a  honvédelem  eszközét. 
A  vegyes  királyok  alatt  főleg  a  jogszolgáltatási  jelleg  az, 
mi  nála  szemünkbe  ötlik.  A  török  hódoltság  alatt  az  ország- 
nak mikrokozmosaként  áll  előttünk,  mely  az  államot  kicsiben 
képviseli.  Tehát  a  közjogi  mozzanat  az,  a  mi  előtérbe  nyo- 
mul. A  XVIK-ik  században  a  helyhatósági  tevékenység  és 
élet  az,  mely  a  megyének  keretét  betölti,  szerveit  fejleszti, 
erejét  gyűjti.  Ezen  korszakban  szülemlik  a  passzív  ellenállás 
gondolata,  —  mely  József,  valamint  Ferencz  czászár  táma- 
dásaival szemben  oly  nagy  eredményeket  ér  el,  hogy  a  me- 
gyéket az  alkotmány  védbástyájának  dicsfényével  övedzi  körül. 

Annyira  áll  ez,  hogy  az  úgynevezett  czentralista  irány 
kivételével,  mely  igen  tehetséges,  de  számra  csekéfy  töredé- 
ket képviselt,  —  és  melynek  nézeteire  később  visszatérek  — 
nem  volt  jelentékeny  publiczistája  az  országnak,  ki  a  megyé- 
ről   nem  a  legnagyobb    magasztalás    hangján    beszélt    volna. 

Wirkner,  a  kinek  hivatalos  működésében  annyi  borsot 
törtek  a  megyék  az  orra  alá,  tulajdonképpen  elragadtatással 
beszél  rólok.  Konstatálja  nagy  hatalmukat,  elmondja,  misze- 
rint a  végrehajtó  hatalom  nagyrészt  kezökben  van,  az  igaz- 
ságszolgáltatás, közigazgatás,  az  adónak  behajtása,  az  ujon- 
czok  kiállítása,  tehát  mindaz,  a  mit  azon  időkben  »nervus 
rerum  gerendarum  «-nak  neveztek. 

Az  utasítás-adásban  rejlő  jog  által  részese  a  szuverén 
törvényhozásnak.  Gyűlései  nyilvánosak,  mindinkább  nyernek 
fontosságukban.  Korlátlan  szólásszabadság  uralkodik  bennök, 
ébren  tartják  a  közszellemet.  Dessewffy  Aurél  és  Kossuth 
egy  pontra  nézve  se  értenek  egyet,  de  a  megyének  kultuszá- 
ban versenyeznek  egymással.  A  » Világ «  czimü  lapban,  mely- 
nek szerkesztését  az  előbbi  azért  vette  át,  hogy  az  utóbbinak, 
a  veszedelmes  agitátornak,  útját  állja,1  imígyen  ír:  »A  megyék 
municzipális  jogaik  alkotmányunk  alapját,  nemzetiségünk  ke- 
zességét teszik  annyira,  hogy  míg  megyei  szerkezetünk  meg- 
marad, érjen  bár  bennünket  akármi  csapás:  alkotmányunkat 
mindig  ismét  visszaszerezhetjük. 

1   Lásd   72-ik  számút. 

Ezer  más  tekinteteket  mellőzve,  az  az  egy  ok  elég 
arra,  hogy  minden  hazafi  ezen  kincsek  megőrzését  tegye 
politikai  krédójának  első  hitágazatává. « 

De  a  megyerendszerre  vonatkozó  felfogás  nemcsak  egy 
sommás  jellegű  krédó  alakjában,  hanem  egy  részletesen  kidol- 
gozott országlási  elmélet  képében  jelentkezett.  Már  e  munka 
első  kötetében  hivatkoztam  azon  országlási  elméletre,  mely 
az  1825-iki  országgyűlés  után  keletkezett.  Ennek  az  elmé- 
letnek reális  hátterét  az  imént  említett  rendkivüli  szolgálatok 
tették,  melyeket  a  megye  József  és  Ferencz  császár  kísérle- 
tezései alatt  teljesített.  Nagy  Pál  és  Ragályi  Tamás  voltak 
az  elsők,  kik  e  tant  hirdették,  nálunk  azonban  nagyobb  sze- 
repet játszott  Wesselényi  Miklós,  ki  az  egészet  gyakorlatilag 
úgy  mint  elméletileg  nyélbe  ütötte. 

Gyakorlatilag  úgy  csinálta  a  dolgot,  hogy,  midőn  Er- 
délyben megkezdette  harczát  az  önkény  ellen,  egy  csomó 
lelkes  hazafival,  kiknek  élén  gróf  Kendeffy  Ádám  állott,  megye- 
gyülésről  megyegyülésre  utaztak,  minek  folytán  vándorpatrio- 
táknak  nevezték  őket,  —  hogy  ottan  dikcziózzank,  lelkesítse- 
nek, szabadelvű  indítványokat  vigyenek  keresztül.1  Ez  a  szokás 
átjött  azután  Magyarországra  is;  itten  Kovács  Lajos,  Puk}^ 
Miklós,  Madarász  László,  Somogyi  Antal  voltak  az  úttörők, 
kiket  Dessewffy  Aurél  commis  voyageur-öknek  nevezett  el, 
a  mi  azután  megtiszteltetés  számba  ment.  Fel  kell  említeni, 
hogy  ezen  Dessewffy  által  természetellenesnek  jellemzett  álla- 
pot 2  kétféleképpen  szokott  igazoltatni.  Először  is  a  régi  gya- 
korlat és  szokás,  hogy  t.  i.  minden  nemes  embernek  joga  volt 
más  megyéknek  gyűlésein  részt  venni  és  megjelenni,3  meg 
hogy  a  gyűlések  nyilvánosan  —  ut  Congregationes  Generales 
palám  et  publice  celebrentur  —  tartatnak. 

Elméletileg  pedig  Wesselényi  egy  munkában  4  fejtegette 
rendszerét.  Ezen  rendszernek  két  oldala  volt,  egy  negatív  és 
ismét    egy    pozitív.    A  negatív    oldal  a  többszörösen   említett 

1  Lásd  Kemény  Zsigmond  Tanulmányai,  II.  kötet  62.  lap. 

2  Lásd  X.   Y.  Z.  könyv,  113.  lap. 

3  Lásd  Madarász  József:  Emlékirataim,  105.  lap;  valamint  Palu- 
gyai :  Megyerendszer  hajdan  és  most,  I.  kötet  214.  lap. 

4  Balitéletek,   159.  lap. 

vis  inertiae  alkalmazásából  állott,  mely  a  kormány  törvény- 
telenségeivel szemben  a  passzív  ellenállást  foganatosította.  En- 
nek a  vis  inertiae-nek  megvoltak  a  maga  fokozatai,  melyek 
egy  bizonyos  skálában  következtek.  Először  a  rendeletek 
elleni  felirás,  később  a  tisztelettel  való  félretétel,  azután  jött 
a  kijelentett  végre-nem-hajtás,  és  esetleg  mint  ultima  ratio 
az  ellenszegülés.  Ennek  is  megvoltak  a  maga  fokozatai  és 
különféle  árnyalatai,  a  mit  egy-két  példával  megvilágítok.  így 
De  Gerando  is  beszél  el  egy  ilyen  esetet.1  Mikor  a  Bécs  és 
Stájerország  közötti  vasutat  építették,  a  vasúti  igazgatóság 
egy  állomást  a  szükséges  vámházzal  együtt  magyar  terüle- 
ten állított  fel  a  nélkül,  hogy  a  megye  engedelmét  kikérte 
volna.  A  megye  karhatalommal  lerontatta  az  épületet,  az  osz- 
trák személyzetet  pedig  továbbították  osztrák  területre.  Egy 
másik  eset  volt  az,  melyre  már  előbb  is  hivatkoztam,  midőn 
Nyáry  Pál  Pestmegyében  bűnügyi  vizsgálat  czéljából,  és  egész 
helyesen,  egy  igen  befolyásos  egyént  letartóztatni  rendelt. 
A  kanczellária  megparancsolta  a  szabadlábra  helyezést,  mi 
azonban  megtagadtatott.  Különösen  hangsúlyozni  kell,  hogy 
az  ilyen  proczedurák  mindig  csak  akkor  estek  meg,  mikor 
a  kormány  intézkedéseinél  a  törvényes  alap  hiányzott.  Hor- 
váth Mihály,2  ki  az  előbbi  tényt  szintén  megemlíti,  nagy 
nyomatékkal  hangsúlyozza,  hogy  arra  alig  volt  eset,  hogy 
a  kormány  törvényes  rendeleteit  végre  ne  hajtották  volna. 

A  ki  azonban  ezen  rendszert  megtestesítette,  annak  végső 
következményeit  levonta,  reá,  mint  mindenre,  a  mihez  nyúlt 
hatalmas  egyéniségének  bélyegét  rásütötte,  az  Kossuth  volt. 
Ily  módon  egy  nemét  a  természetes  összhangnak  létesítve 
az  ország  legjelentékenyebb  embere  és  intézménye  közt.  Erről 
a  fontos  mozzanatról  néhány  szót  kell  szólanom. 

Nagyon  szépen  fejezi  ki  Kossuth  viszonyát  a  megyei 
kérdéshez  Dessewffy  Aurél.3  Ugyanis  azon  vitában,  mely 
Kossuth  és  Széchenyi  között  a  -Kelet  Népe«  felett  folyik, 
elmondja    azt,    hogy    míg    Széchenyi    a    társadalmi,    Kossuth 


1  De   l'esprit  public  en  Hongrie,    133.   lap. 

2  Huszonöt  év  Magyarország  történetéből,  II.  kötet  1.  lap. 

■   X.    Y.   Z.   könyv.   73.    lap. 


-      102     - 

a  megyei  központosítás  híve.  Az  a  megye,  mely  politikai 
hitvallásának  általános  talpkövét  képezi.  Ennek  a  sajátszerű 
intézménynek  sajátosságait  senki  nálánál  jobban  nem  ösmeri, 
behatott  annak  minden  ágazatába,  nincs  előtte  titka,  játszva 
gombolyítja  le  a  szövevényes  fonalakat,  szivvérébe  szivta  fel 
annak  életnedvét.  így  történt  azután  az,  hogy  nálánál  a  me- 
gyei élet  fontosságát  soha  senki  lelkesebben  fel  nem  fogta, 
remekebbül  nem  ábrázolta.  Országlási  rendszerében  a  megye 
utján  való  központosítás  oly  módon  szerepel,  hogy  létezik 
egy  megye,  mely  vezéremberei,  gyűlései,  valamint  hírlapjai 
által  a  többi  megyéknek  irányt  ad ;  ezek  annak  végzéseit 
elfogadják,  melyek  ily  módon  az  országgyűlésen,  mint  a  nem- 
zeti akarat  kifolyása,  érvényesülnek,  természetesen  mindez 
a  nyilvánosság  ellenőrzése  alatt. 

Kossuth  illetékességének  kérdésére  nézve  egy  másik 
klasszikus  tanút  birunk  Kemény  Zsigmondban,  ki  is  Kossuth 
ellen  írt  szenvedélyes  pamfletjében  1  beösmeri,  hogy  a  hang- 
adó egyéniségek  közt  úgy  a  megyei  mint  országos  okmá- 
nyokat és  előzetes  eseteket  senki  nálánál  jobban  nem  ösmerte, 
legfeljebb  Deák  állott  vele  al  pari. 

A  megye  értékének  kérdése  a  Széchenyi  és  Kossuth 
közötti  polémiában  is  szerepel.2  Széchenyi  tudvalevőleg  nagy 
hive  az  eszmék  súrlódásának,  mely  az  ő  oly  sokat  ismételt 
logikai  egymásutánjának  első  lánczszemét  képezi,  azután  jön 
a  jó  törvény,  ily  módon  a  szabad  biztos  birtok  és  kedvessé 
tétele  a  hazának.3  Kossuth  figyelmezteti,  hogy  ennek  a  megye- 
gyülés  mily  alkalmas  eszköze.  Elmondja,  hogy  az  utóbbi 
hét  évben  az  összes  megyékben  2184  közgyűlés  volt  —  tehát 
sokkal  több,  mint  Angliának  meetingjei  azon  idők  alatt,  — 
melyek  a  legfontosabb  kérdésre  nemcsak  irányt  adtak  a 
közvéleménynek,  de  cselekvőleg  befolyásolták  az  országos 
politikát. 

Ha  már  most  tovább  megyünk  és  Kossuth  felfogását 
és  működését  a  maga  összeségében  veszszük,  úgy  láthatjuk, 


1  Forradalom  után,  112.  lap. 

2  Lásd  :  Felelet  gróf  Széchenyi  Istvánnak,  49.   lap. 

3  Kelet  Népe,  296.  lap. 

hogy  a  megyei  rendszer  értéke  és  becsének  úgy  negatív  mint 
pozitiv  oldalával  teljesen  tisztában  volt.  A  negatív  alatt  az 
alkotmány  védelmét,  a  pozitiv  alatt  a  korszerű  haladás  esz- 
közét értem.  Tanulmányai,  tapasztalatai  folytán  valójában,  úgy 
mint  senki,  tudta  azt,  hogy  az  idegen  hatalommal  szemben 
az  mily  becses  szolgálatokat  teljesített,  továbbá  mily  kipró- 
bált intézmény  volt.  Nem  akarta  tehát  azt  mással  felcserélni, 
nem  veszélyes  kísérleteket  eszközölni.  Látta  azt  is,  hogy 
a  kormány  és  a  főrendek  ellenzése  folytán  az  alsó  tábla 
mennyire  meg  van  bénítva,  azért  annál  tágasabb  hatáskört 
akart  adni  a  megyének,  miután  azoknak  keze  odáig  el  nem 
érhetett.  Ily  módon  a  haladás  tényezőjévé  tévé  azt. 

Meg  volt  arról  győződve,  hogy  a  megyét  mennél  köze- 
lebb hozzák  a  nép  mindennapi  életéhez,  mentől  inkább  tágít- 
ják úgy  a  hatáskört,  mint  a  jogosítványok  gyakorlatát,  annál 
biztosabban  fog  a  nemzet  a  nélkülözhetlen  reformok  útjára 
léphetni,  sőt  azokat  teljesíteni  is. 

Jól  ösmerte  a  megyei  élet  hiányait,  fogyatkozásait  és 
hibáit.  Mindjárt  a  » Pesti  Hirlap«  első  számai  egyikében 
—  gondolom  a  12-ben  —  » Nemzeti  veszély «  czim  alatt 
élesen  megrója  azokat.  A  miért  Széchenyi,  ki  vele  szemben 
a  kákán  is  csomót  keres,  a  » Kelet  Népé « -ben  meg  is  támadja, 
de  minden  hatás  nélkül,  mert  a  magyar  közvélemény  józan 
felfogása  itten  is  belátta,  hogy  az  alapos  bírálatra  és  ellen- 
őrzésre égető  szükség  van. 

És  mert  itten  lehetőleg  szabatosan  akarom  a  megyét 
ismertetni,  azért,  úgy  vélem,  leghelyesebben  cselekszem,  ha 
munkám  ezen  pontján  foglalkozom  ama  nagy  kontroverziá- 
val,  mely  a  megyei  intézményre  vonatkozólag  keletkezett. 

A  vitatkozás,  vagy  ha  úgy  akarjuk:  a  támadás  két, 
egészen  ellentétes  oldalról  indult  meg.  Az  egyik  rész  a  kon- 
zervatívokból állott,  Dessewffy  Auréllel  élükön.  Igaz,  hogy 
ezen  kiváló  egyéniség,  mint  említem,  a  municzipalizmusnak 
volt  törhetetlen  híve,  de  midőn  látta  a  megyei  életnek  sza- 
badelvű irányban  való  nagy  térfoglalását,  például  a  statutárius 
jog  terén,  különösen  a  már  említett  szavazati  joggal  való  fel- 
ruházásakor a  honoraczior  osztálynak,  egy  erélyes  támadást 

intéz  ezen  soi-disant  visszaélés  ellen.1  Azt  kérdezi  az  illető 
megyéktől,  hogy  hol  születtünk  és  hol  vagyunk,  mely  poli- 
tikai forma  az,  mely  alatt  élünk  ?  Alkotmányos  monarkhia  és 
nem  szövetséges  köztársaság  a  mi  kormányformánk.  A  kik 
oly  tulságokra  vetemedtek,  úgy  látszik,  az  északamerikai 
Egyesült-Államok  példáját  forgatják  fejükben,  a  hol  tényleg 
az  egyes  államok  a  központi  hatalommal  szemben  a  leg- 
tágasabb hatáskörrel  vannak  felruházva.  De  nálunk,  a  hol 
a  törvényalkotási  jog  meg  van  osztva  a  fejedelem  és  nemzet 
között,  oly  fontos  materiát,  mint  a  politikai  jogokkal  való 
felruházást,  a  megyék  jogkörébe  utalni  a  másik  két  tényező 
jogainak  kijátszása  nélkül  nem  lehet.  A  kérdés  ily  módon 
felállítva  egyike  az  érdekesebbek-  és  bonyolultabbaknak,  a  mi 
megérdemli,  hogy  pár  szóban  foglalkozzam  vele,  miután  oly 
tárgyakat  is  érint,  melyekre  nézve  sok  balfogalommal  talál- 
kozunk, a  mi  ezen  időknek  megítélését  elhomályosítja. 

Annyi  bizonyos,  hogy  a  megyéknek  azon  tág  jogköre, 
melylyel  birtak,  nem  fért  meg  egy  központosított  egységes 
monarkhia  eszméjével.  Czélzattal  használom  a  kifejezést  esz- 
méjével, mert  a  gyakorlat,  mint  Kossuth  egyszer  oly  találóan 
mondotta,  kineveti  az  elméletek  logikáját.  De  különösen  nem 
fért  meg  a  magyar  államiság  eredeti  konczepcziójával.  Az 
előző  kötetben  előadtam,  hogy  a  nemzet  miért  szakított  szá- 
zados hagyományaival,  és  mi  okozta  a  megyei  intézmény  azon 
különleges  alakulását,  metyhez  atyáink  annyira  ragaszkodtak. 

Azt  azonban  nem  kell  elfelejteni,-  hogy  már  azon  idők- 
ben is  létezett  a  monarkhiának  nemcsak  egységes,  de  szövet- 
séges példánya  is,  mint  a  római  szent  birodalom.  És  hogy  ezen 
kormányforma  nem  zárja  ki  a  politikai  erőt  és  szilárdságot, 
azt  annak  idején  V.  Károly  példája  bizonyítja,  éppen  úgy  mint 
a  hasonlóképpen  szövetségi  jelleget  képviselő  jelenlegi  német 
birodalom.  A  köztársaságokat  illetőleg  pedig  Dessewffy  tel- 
jesen megtévedett,  a  mennyiben,  úgy  látszik,  azon  nézetben 
volt,  mintha  a  köztársasági  forma  nem  férne  össze  az  állam- 
hatalom szilárd  szerkezetével,  az  államfői  jogosítványok  nagy 
mértékével.    A  mi  az  államfői   jogosítványokat   illeti,  már  az 

•  1  Lásd  X.   Y.  Z.  könyv.  Törvényhozás  és  megyei  hatóság. 

ő  idejében  is  úgy  állott  a  dolog,  hogy  az  északamerikai 
Unió  elnöke    sokkal  több   joggal    birt  mint  az  angol  király.1 

Tökéletesen  igaza  van  Bluntschlinak  abban,  hogy  téve- 
dés a  monarkhia  és  köztársaság  közötti  különbséget  abban 
keresni,  hogy  az  államhatalomnak  vagy  az  államfőnek  az 
első  államformában  több,  a  másodikban  kevesebb  a  hatalma. 
Róma,  valamint  Velencze  köztársaságok  voltak  és  az  állam- 
hatalom századokon  keresztül  oly  szilárdul  volt  megalkotva, 
mely  az  önkényuralommal  felért.  Viszont  különösen  a  keleti 
despocziákról  tudjuk,  hogy  az  illető  despoták  mily  kevés 
effektív  hatalommal  birnak.  Sőt  még  a  legtisztább  demokrá- 
cziával  sem"  áll  ellentétben  a  személyes  uralomnak  oly 
nemű  feszítése,  mely  a  legöntudatosabb  fejedelmeknél  is  rit- 
kítja párját.  Az  amerikai  Unió  élén  1824  és  1833  közt 
Jackson  állott,  ki  egy  nemét  a  demokrata  imperializmusnak 
gyakorolta.  Mondhatni,  sokkal  inkább  képviselte  azt  az  esz- 
mét:  »az  állam  én  vagyok«,  mint  XlV-ik  Lajos,  mert  igen 
reális  hatáskörén  kívül  a  tömegekre  támaszkodhatott,  melyek- 
nek bálványa  volt.2 

És  éppen  az  angol  királyság  és  az  amerikai  elnöki  jog- 
kör közötti  párhuzam  szempontjából  azon  igen  érdekes  jelen- 
séggel találkozunk,  hogy  míg  Angliában  a  korona  vétójoga 
Anna  királyné  óta,  ki  tudvalevőleg  a  XVlII-ik  század  leg- 
elején élt,  nem  gyakoroltatott,3  addig  éppen  az  elébb  említett 
Jackson  elnök  ezen  jogát  con  amore  gyakorolta.  Gyakorolta 
a  bankkérdésben,  a  minek  következtében  Amerika  nagy  pénz- 
ügyi, sőt  közgazdasági  válságnak  tétetett  ki.4 

Visszatérve  a  megyékre,  Dessewffynek  tévedése  éppen 
abban  állott,  hogy  ő  egészen  figyelmen  kívül  hagyta  azon 
okokat,  a  melyek  a  törvényhatóságok  térfoglalásait  magok 
után    vonták.    A    kormányzati    akczió    teljes   hiánya  a  török 

1  Lásd  Bluntschli ;  Deutsche  Staatslehrc,  89.  lap.  —  Henry  Sum- 
ner  Maine  :  Popular  Government,  214.  lap. 

2  Lásd  IIolsL:  The  Constitutional  and  political  History  ot  the 
United  States,  II.  kötet  30.  lap. 

'■'■  Lásd  Todd :  The  patiiamentary  Government  of  England,  I.  kötet 
ő-ik   lap. 

*  Lásd   Holsi,  idézett  munka,  II.  kötet  43.   lap. 


-     106     - 

hódoltság  alatt,  párosulva  az  osztrák  illetéktelen  befolyással, 
a  mihez  járultak  a  kormány  és  főrendiház  mulasztásai  az 
("»  korában,  képezték  forrását  azon  sok  tekintetben  visszás 
helyzetnek,  melybe  a  municzipiumok  jutottak.  A  megyék 
eljárásának  méltatása  éppen  azon  fordult  meg,  hogy  azon 
üdvös  intézkedéseket,  melyeket  a  felső  tábla  és  korona  ma- 
kacsul és  rosszakaratulag  ellenzett,  ők  saját  hatáskörükben 
ily  módon  akarták  keresztülvinni,  és  az  országot  középkori 
elmaradottságából  kirántani.  Dessewffy  tévedése  a  felhozotton 
kívül  még  a  felsőtábla,  valamint  a  korona  helyzetének  teljes 
félreösmeréséből  származott  a  közvélemény  megnyilatkozásá- 
val szemben.  Ugyanis  ezen  két  tényezőnek  jogai  a  refor- 
mokat illetőleg  egyáltalában  nem  abszolút,  de  csakis  halasztó 
hatályt  vonhatnak  maguk  után.  Ez  oknál  fogva  a  franczia 
Constituante  nagy  vitái,  a  vétónak  ezen  kétféle  természetére 
vonatkozólag,  a  kérdésnek  kiugró  pontját  érintették.  A  főren- 
deknek s  a  koronának  ellenállási  joga  soha  sem  mehet  any- 
nyira,  miszerint  a  nemzeti  akarat  érvényesülését  végleg  meg- 
akadályozza. Ezen  jogosítvány  arra  való,  hogy  azon  esetben 
gyakoroltassák,  ha  esetleg  a  közvélemény,  mondjuk  egy  erő- 
szakoskodó kisebbség  által,  meg  van  hamisítva. 

Erre  a  czélra  szolgál  a  vétó,  hogy  a  közvélemény 
valódi  akaratának  védelme  legyen.  De  ha  kiderül,  miszerint 
a  nemzet  többsége  az  illető  intézkedés  mellett  van,  akkor 
a  többi  tényezőknek  —  még  pedig  jó  képpel  —  engedniök 
kell.  Hogy  ez  mennyire  áll,  azt  az  1830-iki  angol  reformbill 
példája  eléggé  bizonyítja,  a  mi  akkor  általánosan  ösmert  dolog 
volt.  Itt  ugyanis  az  történt,  hogy  IV.  Vilmos  király,  ki  a 
szavazatjog  kitágításának  ellene  volt,  látva  azt,  hogy  a  köz- 
vélemény követeli  a  reform  keresztülvitelét,  a  felsőház  reni- 
tencziáját  úgy  törte  meg,  hogy  engedélyt  adott  a  különben 
általa  gyűlölt  Grey-féle  kormánynak,  hogy  annyi  felsőházi 
tagot  nevezzen  ki,  mennyi  az  alsóház  által  már  elfogadott 
törvényjavaslat  diadalát  a  lordoknál  biztosítja.1 

Fájdalom,  a  korona  nálunk  ennyi  belátással  éppen  úgy 

1  Lásd  William  Nassau  Molesworth :  The  history  of  England, 
I.  kötet.   277.  lap. 

nem  birt,  mint  a  főrendek  sem.  Ezen  oktalan  eljárás  volt  az 
oka,  hogy  a  megyék  a  kontroverziák  terére  léptek,  miben 
őket  sem  anarchikus  ösztönök,  sem  partikuláris  czélzatok, 
sem  önző  egyéni  érdekek  nem  vezették.  Hanem  vezette  a  köz- 
életnek azon  nemesebb  felfogása,  mely  végre  is  a  1848-iki 
törvényekben  kifejezésre  jutott  s  melynek  ily  alakban  való 
megnyilatkozása  —  ezt  nem  lehet  eléggé  hangsúlyozni  — 
unikumot  képezett  a  politikai  fejlődés  történetében.  A  konzer- 
vativek  tévedése  abban  állott,  és  ez  később  még  jobban  ki 
fog  emeltetni,  hogy  a  kor  szellemét  éppen  úgy  nem  voltak 
képesek  megérteni,  mint  az  ország  viszonyát  az  uralkodó- 
házhoz és  az  örökös  tartományokhoz.  így  történt  az,  hogy 
ezen  különben  tiszteletre  méltó  párt,  mely  jó  hazafiakat,  nagy 
tehetségű  embereket  számlált,  nemcsak  hogy  kénytelen  volt 
azt  megérni,  hogy  az  események  felette  napi  rendre  tértek, 
hanem  azt  is,  hogy  nyilatkozványai  és  tényei  az  utókor 
előtt  a  politikusok  számára  intelmül  szolgálnak,  hogy  mit 
nem  kell  mondaniok,  mit  nem  kell   tenniök. 

A  másik  támadás  nem  a  reformok  ellenzői,  de  azok 
barátjai  részéről  történt.  Ez  az  úgynevezett  czentralisták 
csoportja  volt,  mely  az  ország  majdnem  legtehetségesebb  és 
európai  értelemben  is  nagy  műveltségű  és  képzettségű  egyé- 
nekből állott,  kiknek  mindenike  arany  betűkkel  véste  be  nevét 
hazánk  évkönyveibe.  Eötvös  József,  Szalay  László,  Kemény 
Zsigmond,  Csengery  Antal,  Trefort  Ágoston,  Lukács  Móricz 
voltak  azok,  kik  ezen  irányt  képviselték.  Ezen  kiváló  egyének 
közlönye  a  » Pesti  Hirlap«  volt,  melyet  Kossuth  kibuktatása 
után  Szalay,  majd  Csengery  és  Kemény  vettek  át. 

Nem  minden  él  nélkül  fejti  ki  Pulszky x  közöttük  a 
különbséget.  Szerinte  a  » Pesti  Hirlap«  Kossuth  alatt  szószék 
volt,  melyről  felvillanyozta  a  megyéket  és  irányt  adott  a  poli- 
tikának, most  kathedra  lett,  melyről  a  nemzetet  arra  tanítot- 
ták, miképp  fejlett  ki  a  parlamentáris  rendszer  más  ország- 
ban, mely  a  szabadságnak  újkori  formája.  Kossuth  mindég 
a  napi  eseményekből  indult  ki,  midőn  az  úttörő  indítványokat 
tette,  melyeket  a  megyék    vitattak  és  elfogadtak.    A  czentm- 

1   Életem  és  korom,  I.  kötet  228.  lap 

listák  fejtegették  a  politikai  tudományok  józan  elméletét, 
melyet  a  nemzet  műveltebb  elemei  különben  is  megismertek 
a  Rotteck-Welker-féle  Staats-Lexikon-ból,  melynek  akkor  nagy 
keleté  volt.  Működésük  ilyformán  politikai  akczió  jellegével 
birt,  és  annak  nyomait  nem  is  állapíthatjuk  meg,  csakis  az 
eszmék  tisztázása,  az  eszmék    előkészítése  lőn  osztályrészük. 

A  czentralisták  által  képviselt  felfogást  rendszeresen  és 
összefüggően  Eötvös  tárgyalta,  több  czikksorozatban  mely 
» Reform «  czim  alatt  megjelent  és  a  hatvanas  években  új  kiadást 
is  ért. 

Ezen  jelentékeny  munkában  ő  hadat  izent  a  megyei 
rendszernek  és  a  központosítást  írta  zászlójára.  Akkor  tájban 
ezen  oskola  követői  meglehetősen  népszerűtlenek  voltak,  mit 
—  mint  látni  fogjuk  —  az  adminisztrátori  rendszer  behoza- 
tala fokozott,  úgy  annyira,  hogy  maguk  is  a  kérdés  tár- 
gyalását levették  a  napirendről,  a  mint  az  a  » Pesti  Hirlap« 
1846.  január  1-ei  számában  ki  is  mondatott.  Tudvalevőleg 
az  1848-iki  törvényekben  elveik  diadalra  jutottak,  különösen 
a  parlamentáris  rendszer,  a  miniszteriális  kormányzat  képében, 
melyet  legnagyobb  ellenfelük,  Kossuth  írt  zászlójára,  és  biztos 
kézzel  és  ellenálhatatlan  erővel  segített  a  diadalra. 

Meg  kell  azonban  a  félreértés  kikerülése  végett  jegyezni, 
hogy  azon  helyzet  között,  melyben  Kossuth  a  czentralisták 
programmját  részben  elfogadta,  és  a  között,  mely  hazánkban 
az  említett  programm  megállapításánál  létezett,  óriási  különb- 
ség volt.  A  különbség  abban  állott,  hogy  1848-ban  teljes 
joggal  lehetett  hinni,  hogy  az  osztrák  befolyás  a  magyar 
kormányszékekre  vonatkozólag  végleg  megbukott.  És  mert 
ez  bevégzett  ténynek  tekintetett,  azért  lehetett  is  esetleg  a  köz- 
ponti kormánynak  a  megyével  szemben  több  hatalmat  adni. 
Ellenben  akkor,  midőn  Eötvösék  akcziójukat  megkezdették, 
csakugyan  sok  koczkázattal  járt,  a  nemzeti  ellenállásnak  oly 
hatályos  intézményét,  mint  a  milyen  az  önkormányzatban 
rejlett,  gyengíteni.  Ha  valaha  lehetett  egy  programmról  mon- 
dani, hogy  az  ugrás  akart  lenni  a  sötétbe,  erről  bízvást  el 
lehetett  mondani.  Kossuth  felfogásának  és  eljárásának  helyes- 
ségét, mi  sem  bizonyítja  jobban,  mint  az  1848-iki  XVI-ik  tör- 
vényczikk  tárgyalásánál  tartott  beszéde. 

A  törvény  maga  is  az  ő  műve,  a  beszéd  fontosságát 
neveli  azon  körülmény,  hogy  már  akkor  miniszter  volt  és 
felelősségének  teljes  tudatával  szólt.  Ebben  a  beszédében  kije- 
lenti, hogy  központosítást  nem  akar ;  oly  államból,  melyben 
e  rendszer  uralkodik,  számkivetné  magát,  mert  neki  oly 
szerkezet  kell,  hol  az  egyén,  a  család,  a  község  a  maga 
körében  mindegyik  szabadon  mozogjon.  O  a  minisztérium 
felelősségét  s  hatalmát  nem  akarja  tovább  terjeszteni,  mint 
hogy  mellette  a  municzipium  megélhessen.  A  szabadságnak 
nincs  nagyobb  ellensége,  mint  a  »Zti  viel  regieren«J  s  kifejezi 
azon  reményét,  miszerint  lehetséges  lesz  a  parlamentáris  kor- 
mány és  a  megyei  autonómia  hatáskörét  egymással  kiegyeztetni. 

Visszatérve  a  czentralisták  bírálatára  a  megyei  hatás- 
kört és  állapotokat  illetőleg  konstatálni  kell,  hogy  azok  bírá- 
lata a  meg  vekkel  szemben  a  lehető  legigazságtalanabb  volt. 
Hogy  mennyire  igazságtalan  volt,  elég  azt  a  tényt  felhozni, 
hogy  a  derék  Szalay  László  még  a  horvátok  fészkelődését 
is  a  municzipalizmus  számlájára  írta.  Tudvalevő,  hogy,  mint 
később  még  meglátjuk,  a  központosítás  behozatala  után  1848- 
ban  a  horvát  akczió  még  élesebben  jelentkezett.  Egyszerűen 
azért,  mert  nem  ezen  forrásból,  hanem  a  bécsi  és  nemzeti 
politika  közötti  ellentétből  származott,  mely  ellentét  elébb 
csak  lappangott,  később  pedig  teljes  erővel  kitört.  Valamint 
azt  sem  lehet  elhallgatni,  miszerint  a  központosításnak  oly 
rendszere  állott  előttünk,  melyet  az  akkori  mértékkel  mérve 
is  elfogadhatatlannak  kellett  tekinteni,  mert  a  mellett  a  parla- 
mentáris rendszer  egészséges  működése  lehetetlenség.  Sőt 
az  iránt  sem  lehet  kétség,  hogy  a  képviseleti  intézmény  alap- 
feltételei és  működését  illetőleg  kellő  otthonossággal  és  tájé- 
kozottsággal nem  birtak. 

Az  a  központosítás,  az  a  parlamentáris  élet,  mely  előt- 
tük állott,  a  Lajos  Fülöp  uralkodásának  országlási  rendszere 
volt,  kormányzati  mindenhatóságával,  a  kormányhatalom  óriási 
nyomásával,  a  választásokon  a  közvéleménynek  kijátszása-  és 
meghamisításával.  A  minek  következtében,  miután  az  orvos- 
lásnak normális  lehetősége  megakadályoztatott,  a  franczia 
nemzet  a  forradalom  végzetes  eszközéhez  nyúlt.  Egy  szóval 
a  képviseleti  rendszernek    azon    tor/képe,  mely  nálunk    1875 

óta  divatozik,  és  melyért  a  nemzet  oly  óriási  árt  fizet  erkölcsi 
erejének  elpárolgása  és  politikai  jellemességének  szétmállása 
képében. 

Elvakíttatva  azon  tetszetős  formulától,1  miszerint  a  köz- 
igazgatásba be  kell  hozni  az  egységet,  hogy  egy  központi 
hatóságnak  kell  léteznie,  mely  annak  minden  szálát  kezében 
tartja,  nem  jutott  eszökbe,  hogy  az  állampolgárnak  is  van 
a  bürokráczia  túlkapásai  ellen,  mint  az  alantos  tisztviselőnek 
felebbvalójával  szemben,  oltalomra  szüksége. 

Nem  vették  figyelembe,  hogy  még  a  franczia  közigaz- 
gatás is  létesítette  a  contenUeux,  a  közigazgatási  jogorvoslat 
intézményét,  mely  ha  nem  is  kielégítő,  de  legalább  ennek 
a  nagyfontosságú  szempontnak  kifejezést  ad.  Ez  éppen  úgy 
kikerüli  figyelmöket,  mint  a  szolgálati  pragmatikának  szüksége. 

Viszont  másrészt  egészen  elfelejtették  azt,  hogy  azon 
dualizmus,  mely  nálunk  a  központi  kormányszékek  és  a  me- 
gyei törvényhatóságok  között  létezik,  Anglia  parlamentariz- 
musának egyik  alkateleme  és  előfeltétele.  Velős  rövidséggel 
helyesen  mondja  Gneist,  miszerint  Angliának  kormányzati 
szervezetében  a  megyei  és  városi  selfgovernment  azon 
tényező,  mely  mint  közbenső  hatósági  szerv  az  egész  intéz- 
mény működésébe  behatolva,  annak  ruganyosságot,  az  egyes 
tagoknak  politikai  önállóságot  ad.2 

Ezek  a  helyhatósági  kötelékek  és  közegek  voltak  azok, 
melyek  az  állami  akaratot  átruházott  hatáskörben,  de  a  viszo- 
nyokhoz mért  önállósággal  és  szabad  mozgási  képességgel 
végrehajtották.  A  mely  funkcziójuk  által  megmentették  a  nem- 
zetet attól,  a  mi  minden  központosításnak  átka,  a  mire  nézve 
mi  is  oty  szomorú  tapasztalatokat  tettünk,  hogy  minden  kér- 
dés a  központban,  a  miniszteri  burokban  dől  el,  míg  más- 
részt minden  egyes  miniszter  az  exponált  közegekben  egy 
egész  kis  hadsereggel  rendelkezik.  Mely  mindinkább  tért 
foglaló  szervezetnek  ereje,  mint  említve  volt,  különösen  a 
választásoknál  nyilatkozik,  meghamisítva  a  népképviseletnek 
amaz    elsőrangú    követelményét,    hogy    a   kormány   függjön 


1  Lásd  Eötvös:  Reform,   11.  lap. 

2  Lásd:  Venvaltung,  Justiz  und  Rechtweg.    91.  lap. 

a  parlament,  illetve  a  választókerületek  akaratától,  nem  pedig 
megfordítva. 

Tanulságos  dolog,  hogy  az  angolok,  kiknek  képviseleti 
rendszerük  1688  óta  a  szakadatlan  fejlődés  és  megszilár- 
dulás utján  halad,  és  a  kormány,  vagy  ha  úgy  akarjuk, 
a  korona  befolyásától  teljesen  mentesül,  mégis  mennyire  fáz- 
tak attól,  a  mi  a  központosításnak  átkát  képezi,  t.  i.  a  hiva- 
talnoki túltengéstől,  attól  a  mit  a  francziák,  kiknek  ezen  a 
téren  oly  bő  tapasztalatuk  van,  fonctionarisme-nek  neveznek. 

Mikor  ugyanis  1856-ban  behozták  a  közigazgatási  ver- 
senyvizsgákat, a  mf  náluk  competitive  examinationnak  hiva- 
tik,  sokan  és  tekintélyes  egyének  ebben  a  bürokráczia  veszé- 
lyes lejtőjén  az  első  lépést  látták.  Tény  az,  miszerint  a  franczia 
állapotok  ijesztő  példája  nagy  szerepet  játszott  a  vitában. 
Szerepelt  különösen  egy  kiváló  franczia  államférfi,  gróf  Mon- 
talembert  véleménye,1  ki  is  következőképpen  nyilatkozik  ezen 
kérdést  illetőleg :  » A  közigazgatási  központosítás  megnöveszti 
a  hivatalok  számát.  Ez  képezi  az  angol  társadalom  legnagyobb 
veszélyét.  E  veszély,  ha  nem  is  oly  nagy  mint  a  kontinens 
államaiban,  mégis  nem  kicsinylendő. 

»Az  államférfiaknak  meg  kellene  gondolniok,  hogy  a 
hivataléhesség,  az  állások  elnyerésére  szolgáló  törekvés,  a  mos- 
tani korszak  legnagyobb  nyavalyája.  Ezen  törekvés  a  nem- 
zetben a  szolgalelkűség  és  az  önmagát  eladni  készség  érzetét 
legnagyobb  mértékben  fokozza.  Ezen  törekvés  egy  egész 
osztályt  képez,  mely  mindenre  képes,  csakhogy  álláshoz  jus- 
son. Egy  hivatalkereső  nemzet  az  utolsó  a  világon.  Nincs 
az  az  aljasság,  a  mire  nem  volna  képes  vetemedni. « 

Az  angolokat  a  hivatalnoki  túltengésnek  franczia  példája 
ennyire  megrémítette.  Mennyivel  inkább  kellett  volna  nálunk 
óvatosnak  lenni,  kiknek  szemei  előtt  ezen  politikai  és  szocziális 
nyavalyának  egy  sokkal  ijesztőbb  példája  állott :  az  osztrák 
rendőrállam  és  Beamterwirthschaft. 

Azok  között  a  vádak  között,  a  melyeket  a  megyei 
intézmény  ellen  még  Eötvös  is  felhozott,  nagy  szerepet  ját- 
szott az  is,  hogy  egyaránt  ellene  van  a  rendnek,  mint  a  hala- 

1  De  l'avenir  politique  de  l'Angleterre,  III.  lap. 

dásnak.  Mikor  nálunk  a  képviseleti  kormány  eszméjét  szembe 
állították  az  önkormányzattal,  akkor  a  kérdés  a  diskusszió 
terén  úgy  állíttatott  fel,  hogy  miképpen  lehet  a  miniszter 
felelős  egy  intézkedés  végrehajtásáért,  midőn  a  megye  rende- 
leteit tisztelettel  félre  teszi  és  a  foganatosítást  megtagadja.  Ez 
az  ellentét  azonban  már  azon  időszakban  is  megtalálta  a  maga 
kiegyenlítését,  az  elmélet-  és  gyakorlatban  egyaránt,  valamint 
nálunk,  úgy  az  ország  határain  kívül.  Ugyanannyira,  hogy 
ezen  kifogást  komolyan  venni  csakugyan  nem  lehetett. 

Tudvalevő  dolog,  hogy  oly  államokban,  melyek  a  par- 
tikuláris elv  érvényesülésének  terén  jóval  messzebb  mentek 
mint  mi  1848  előtt,  a  municzipálizmusnak,  a  részeknek  reni- 
tencziája  az  összeség  akaratával  szemben  megfelelő  meg- 
oldást nyert.  Az  akkori  német  szövetség,  mely  egészen  nem- 
zetközi alapon  volt  szervezve,  a  hol  az  egyes  részek  oly 
államokból  állottak,  mint  Porosz-  és  Bajorország,  ösmerte  és 
megállapította  az  esetleges  szükséglet  esetére  a  kényszervégre- 
hajtást —  Bundes-Execution,1  —  Svájczban  a  főtanács  — 
Nationalrath  2  —  van  hivatva  az  illetékességi  Összeütközéseket 
a  cantonok  és  kormány  között  elintézni.  Észak-Amerikában 
pedig  a  szövetségi  legfőbb  biróság  —  Supreme  Court  of 
the  United  States  —  volt  azon  intézmény,  mely  az  Unió 
keletkezése  óta  a  közösség  nélkülözhetetlen  egységének  oly 
életerős  szerve  volt,  melynek  működését  ez  irányban  gáncs 
nem  érhette.3  Nálunk  is  fennállott  a  kormánybiztosi  intéz- 
mény, és  ha  ennek  szereplése  nem  is  volt  valami  rokon- 
szenves, mégis  azt  nem  kell  elfelejteni,  hogy  az  éppen  azért 
történt,  hogy  mikor  kiküldettek,  nem  állottak  a  törvényes 
téren.  De*  egészen  másképpen  kell  festeni  a  dolognak,  hogy 
ha  például  egy  nemzeti  felelős  kormány  találkozott  volna 
a  megyék  ellenállásával,  főleg  ha  az  törvényes  téren  állott 
volna.  Ez  oly  kézenfekvő  különbség  volt,  mely  előtt  szemet 
hunyni  alig  lehetett. 

1  Lásd  dr.  Ottó  Meyer :  Einleitung  in  das  deutsche  Staatsrecht, 
187.  lap. 

3  Lásd  Bluntschli :  Deutsches  Staatsrecht,   146.  lap. 

3  Lásd  Schliejf ;  Die  Verfassung  der  Nordamerikanischen  Union, 
23-ik  fejezet. 

Igen  érdekes  jelenség,  hogy  éppen  Eötvös,  ki  pedig  az 
európai  áramlatokat  úgy  ösmerte,  mint  kevés  külföldi  tekin- 
tély, és  ki  hangsúlyozza  is,  hogy  egész  Európa  a  közpon- 
tosítás felé  törekszik,1  nem  látta  azon  óriási  veszélyt,  mely 
a  kormányhatalom  növesztésében  áll  és  melylyel  szemben  az 
önkormányzati  intézményeket  és  az  egyéni  szabad  mozgás 
terét  nem  lehet  eléggé  tágítani  és  fejleszteni. 

Be  kell  vallani,  hogy  míg  más  tekintetben  a  nagy  angol 
elmélkedővel,  John  Stuart  Miilel  szellemi  képesség  dolgában 
egészen  al  pari  áll  és  »A  XIX.  század  uralkodó  eszméinek 
befolyása «  czimü  művében  oly  munkát  végzett,  mely  nevét 
az  európai  tudomány  terén  halhatatlanná  tette,  mégis  angol 
vetélytársa  a  szabadságról  irt  kitűnő  könyvében  ezen  veszély 
létezését  jobban  felösmerte.  Igaz,  hogy  a  veszély  ott  nagyobb 
is  volt. 

Éppen  így  áll  a  dolog  azon  másik  váddal,  hogy  a 
megyei  rendszer  mellett  kulturális  haladás  lehetetlen.  Svájcz 
és  Amerika  példája  tanúsítja,  hogy  a  legmesszebb  menő 
deczentrálizáczió  épúgy,  sőt  sokkal  alkalmasabb  a  modern  élet 
követelményeinek  megfelelni,  mint  a  hol  a  kormány  a  földi 
gondviselés  szerepét  játszsza.  A  mi  a  franczia  közigazgatás- 
ban kifejezésre  jut  a  ttitelle  administrative  intézményében, 
mely  a  községeket  és  városokat  még  gazdasági  ügyeikben  is 
kiskorúaknak  tekintette  és  a  préfet  gyámkodása  alá  helyezte.2 

Általában  a  ki  nálunk  azt  a  korszakot  átélte,  mint  a  hogy 
ez  Eötvös  és  társaival  történt,  lehetetlenség  volt,  hogy  szemet 
hunyjon  azon  óriási  haladás  felett,  mely  csak  ama  két  évtized 
alatt  az  1825-iki  országgyűléstől  azon  időpontig,  mikor  Eötvös, 
akczióját  megkezdte,  létre  jött.  És  ha  hozzá  veszszük  azt 
a  körülményt,  hogy  a  kormány  minden  politikai,  kulturális 
reformot  ellenzett,  továbbá  a  pénzerő  elégtelen  voltát,  akkor 
csakugyan  a  czentralisták  elszigeteltsége,  népszerűtlensége  tel- 
jes mórtékben  érthető  lesz.  A  mi  természetesen  sem  egyéni- 
ségük értékét,  sem  czélzataik  tisztaságát  nem  csökkenti,  mely 
iránt  a  hála  és  elösmerós  adóját  később  le  is  rovom. 

1  Lásd  :   Reform,   33.   lap. 

2  Lásd  BlOCkl  Dictionneire  de  l'administrution  francaise,  azon 
fejezet  alatt. 

Beöthy  Ákos:  A  magyar  államilag  fejlődése, .küzdelmei.  II.  8 

X. 


Áttérhetek  most  már  a  megye  élete  és  működésének 
vázolására ,  melynek  szemlélete  ezen  korszakban,  melyet 
méltán  lehet  a  megyék  aranykorának  nevezni,  imponáló  és 
lélekemelő  látványt  nyújtott.  Deák  Ferencz  egy  nagy  beszé- 
dében, melyet  1867-ben  az  úgynevezett  hevesi  ügyben  tar- 
tott,1 hivatkozva  arra,  hogy  életének  javát,  nem  ugyan  mint 
fizetéses  tisztviselő,  a  megyének  önkormányzatában  töltötte, 
úgy  minősítette  azt,  hogy  az  nemcsak  támasza,  de  iskolája 
volt  az  állam  életének.  Tanácskoztak  benne  a  közigazgatás 
legalsó  fokától  a  magasabb  közjogi  kérdésekig,  minden  elő- 
forduló tárgyakról.  És  midőn  a  gyakorlati  élet  tapasztalatai- 
ból kindulva,  fejtették  ki  nézeteiket,  éppen  úgy  tanultak 
magok  mint  kioktattak  másokat,  és  eszközlői  voltak  az  esz- 
mék tisztába  hozatalának. 

Az  az  értelmes  franczia,  De  Gerando  -  nem  is  tud  vele 
eltelni.  Ebben  egész  lelkesedéssel  irja  le  a  megyei  gyűléseket, 
a  választásokat  és  azzal  végzi,  hogy  a  megyei  élet  túlhaj- 
tásaiban  is  a  nemzet  lelke  az,  a  mi  megnyilatkozik.  A  dolog 
úgy  is  van,  mert  a  mi  minden  alkotmányos  intézmény  élet- 
erős működésének  előfeltétele,  a  jogosítottak  részvéte  és  érdek- 
lődése, a  legmagasabb  fokot  érte  el.  Az  évneg3redes  megye- 
gyülések  alkalmával  a  meg3re  termei  zsúfolásig  megteltek 
érdeklődő  és  résztvevő,  jogaikat  gyakorló  közönséggel.  — 
A  populus  Werbőczyanus  jogegyenlősége  itt  különösen  tün- 
döklött. A  mágnás,  a  főpap,  nagybirtokos,  kisbirtokos,  bocs- 
koros köznemes  egyenlő  joggal  vettek  részt  a  vitában  és 
szavazásban.3 

Nem  tekinthetem  feladatomnak  a  megyének  egész  életét, 
szervezetének  alkatelemeit,  azoknak  működéseit  vázolni.  Rész- 
ben utalnom  kell  arra,  a  mit  az  előző  kötetben  erről  szóltam, 


1  Lásd  Kónyi,  V.  kötet  271.  lap. 
-  De  l'esprit  public  en  Hongrie,    128.  lap. 

3  Lásd  a  megyei  élet  ezen    sajátságait    illetőleg    Madarász  József 
érdekes  leírását  a  fehérmegyei  gyűlésekről  Emlékirataiban. 

miután  annak  struktúrája  1825  után  nem  változott.1  Csak 
egy-két  mozzanatot  kívánok  felemlíteni,  melyek  mint  uj  jelen- 
ségek járultak  az  ott  előadottakhoz  és  melyek  különösen 
alkalmasak  arra,  hogy  a  viszonyok  azon  nagy  változását, 
melyre  már  hivatkoztam,  a  megyénél  is  feltüntetik.  A  változás 
itten  is  abban  az  irányban  fog  jelentkezni,  a  mely  a  nem- 
zeti erőnek  expanziójáról,  tehát  fokozásáról  és  térfoglalásáról 
tanúskodik. 

Ezek  közé  tartozik  azon  törekvése  a  megyének  magá- 
nak, mint  kormányzati,  közigazgatási  intézménynek  javítása, 
oly  karba  hozása,  hogy  képesítve  legyen  magasabb  igények- 
nek is  megfelelni.  Beöthy  Ödön,  Biharmegye  alispánja,  hozza 
be  azon  szokást,  hogy  az  alispán  a  megye  minden  érdekei- 
ről, állapotáról,  a  tisztviselők  működéséről  tüzetes  jelentéssel 
számol  be.  A  rendek  erre  ilyetén  végzést  hoznak:  »Ezen 
jelentés,  a  mennyiben  a  megye  rendéinek  alkalom  adatott 
a  közdolgok  helyzetét  egy  tekintettel  felvetni  és  mód  nyúj- 
tatott arra,  miszerint  figyelmöket  a  mutatkozó  hiányokra  is 
kiterjeszszék,  meglepő  és  kedves  tudomásul  szolgált. «  2 

Ez  a  szokás  a  legrövidebb  idő  alatt  általános  elterjedést 
nyert.  Egy  másik  jeles  alispán,  Sréter,3  ezt  nyomtatásban  ki 
is  adta,  mely  azon  időknek  egyik  legbecsesebb  okmánya  és 
számtalan  helyes,  általános  természetű  megjegyzést  tartalmaz. 

Helyesen  fejezi  ki  e  munkában 4  a  felfogásoknak  tar- 
talmasabb voltát:  »A  vármegyék  belkormányzásának  szép 
jogai  századokon  át  sértetlenül  jöttek  reánk,  a  nélkül  hogy 
a  kötelességek  súlyát  eléggé  éreztük  volna.  És  így  a  korral 
változott  viszonyok  és  kormány  formák  között  állanak  hel}*- 
hatósági  intézményeink  úgy  mint  a  letűnt  kor  hagyományai, 
de  élve,  sőt  több  életerővel  mint  valaha,  sehol  másutt  nem 
létező  szabadságok  elemeivel.  És  ez  intézmények  fennállhattak 
a  nélkül,  hogy  a  belhelyzetek  ösmeretének  szüksége  mutat- 
kozott   volna,    a    nélkül,    hogy  azokat    illetőleg   a   szükséges 

1  Lásd  :  Régi  Magyarország,  780.  lap. 

2  Lásd  "Pesti  Hírlap*   1841-iki  folyam  51.  szám. 

•  Lásd  Nógrádmegye  beligazgatásának  állapotáról  hivatalos  jelen- 
tés. Pest,   1842. 

4   Idézett   munka,   .">.   lap. 

- 

nyomozások  megejtettek  volna.  De  nem  többé.  Azok  nemzeti 
létünk  gyermekévei  voltak,  de  mihelyt  azokból  kinőttünk, 
mint  a  hogy  az,  Istennek  hála,  megtörtént,  mindinkább  erő- 
sebb  lesz  önhelyzetünk  ismeretének  szüksége. « 

Pestmegye,  mely  méltán  tekintetik  az  ország  vezér- 
megyéjének, ennél  tovább  megy.  1840-ben  kiküld  egy  bizott- 
mányt, melynek  Fáy  András  és  gróf  Ráday  Gedeon  is  tagjai, 
jegyzője  pedig  Nyáry  Pál,  azon  czélból,  miszerint  a  megyei 
tisztviselők  számára  hivatalos  foglalatosságukban  útmutatásul 
szolgáló  szabályokat  dolgozzák  ki.  Ez  el  is  jár  tisztében, 
s  munkáját  oly  jól  végzi  el,  hogy  a  többi  vármegyék  nagy 
része  ezen  munkálatot  szintén  zsinórmértékül  elfogadja.1 

Nagy  tevékenység  fejtetett  ki  a  statútumok,  a  szabály- 
rendeletek terén.  Mikor  az  előző  kötetben  Werbőczy  Hármas- 
könyvét ismertettem,  hivatkoztam  arra,  hogy  már  ennek  ren- 
delkezései szerint  a  megye  közönségének  azon  jogosítványa 
fel  van  említve,  hogy  ügyeinek  szabatosabb  ellátására  ily 
nemű  redeletet  kibocsáthat,  s  ennek  csakis  az  képezi  pozitív 
korlátait,  hogy  az  ország  törvényeivel  nem  ellenkezhetik. 
A  mi,  tekintetbe  véve  azon  körülményt,  hogy  hazánk  nem 
annyira  az  írott,  mint  a  szokásjognak  volt  hazája,  jelentékeny 
szélességet  jelentett.  Azt  is  felemlítettem,  hogy  a  török  hódolt- 
ság folytán  bekövetkezett  felsőbbségi  és  kormányzati  elár- 
vulása  az  országnak  mily  mérvben  növelte  a  megyei  ható- 
ságnak mindennemű  térfoglalását.  Ha  ezen  jogosítványok 
a  XVIII-ik  században  aludtak  is,  a  dolog  természeténél  fogva 
feléledtek,  midőn  a  nemzeti  élet  exigencziái  az  ébredésnek 
tárogatójába  belefújtak.  Ezen  mozzanat  mintegy  önmagától 
jelentkezett  akkor,  midőn  a  kormány  rövidlátása  és  rossz- 
akarata az  országgyűlés  tevékenységét  megbénította  és  meg- 
akadályozta, hogy  ottan  az  égető  szükséget  kielégítő  törvé- 
nyek alkotása  megtörténhessék.  Természetszerűleg  kínálkozott 
az  alkalom  ezt  az  űrt  a  megyei  statútumok  által  betölteni. 
Tényleg  a  megyék  nagy  tevékenységet  fejtettek  ki  ebben  az 
irányban.  Nem  egy  megye  megadta,  mint  már  említem,  az 
úgynevezett  honoráczior  osztálynak  a  szavazatjogot  a  megyei 

1  Lásd  Nyáry  Pál :  Javaslat  Pestmegye  közigazgatási  rendszere  iránt. 

és  követválasztásoknál,  mint  általáben  az  aktiv  részvétel  lehe- 
tőségét a  megyei  élet  egész  vonalán. 

Pestmegye  Nyáry  Pál  indítványára  behozza  a  büntető 
eljárásban  a  szóbeliséget  és  nyilvánosságot.  Dessewfíy  Aurél 
önmagából  kikelve  adja  elő,1  hogy  ez  egy  28  lapnyi  röpirat 
alapján,  hat  órai  bizottsági  és  két  órai  közgyűlési  tanácskozás 
után,  történt.   A  bomladozás  tüneteit  látja  mindenben. 

Nógrádmegye  szintén  ezen  jogi  alapon  rendelte  el  a  bir- 
tokosok megadóztatását  azért,  mert  a  rossz  termés  folytán 
okvetlen  éhinség  következik  be,  ha  közmunkák  által  kenyeret 
nem  adnak  a  népnek.  Nem  találkozott  senki  a  megye  bir- 
tokosai közül,  a  ki  ezen  túlkapás  ellen  felszólalt  volna,  hanem 
a  rá  rótt  terhet  készséggel  fizette.2 

Biharmegye  egyik  közgyűlésén  Beöthy  Ödön  emléke- 
zetükbe hozza  a  rendeknek  azon  lelkes  elszántságát,  mely- 
lyel  a  nemzet  képviselői  megállapodtak  abban  és  egymásnak 
Ígéretet  is  tettek,  a  kormánytól  többé  mit  sem  várva,  hanem 
önerejükre  támaszkodva,  ember-,  valamint  pályatársaik  kikép- 
zésére mindent  megtenni  a  törvény  korlátain  belől  és  ezért 
indítványozza,  hogy  a  megye  kisdedóvókat'  állítson  fel.3  — 
Ugyancsak  Zalamegye  egy  bizottságot  küld  ki  az  iskolák 
jó  karba  hozására.  Más  megyékben  ismét  a  börtönrendszer  javí- 
tása és  dologházak  felállítása  érdekében  történnek  intézkedések. 
A  nemzeti  színház  felállítása  is  Pestmegye  rendéi  buzgalmá- 
nak és  áldozatkészségének  köszönhető. 

Ki  kell  azonban  emelni,  hogy  a  megyék  ezen  akcziója, 
főleg  a  mi  a  szabályrendeletek  körére  vonatkozott,  felső  helyen 
a  legnagyobb  visszatetszésben  részesült  és  ettől  eltiltattak. 
Ez  a  helytartótanácsnak  egy  sok  port  felvert  intézvénye  utján 
történt,  mely  1842.  január  18-ról  keltezve  valamennyi  megyé- 
nek megküldetett.4 

Ebben  kimondatott,  miszerint  ő  Felsége  méltó  vissza- 
tetszéssel értesült  némely  megyének  abbeli  törekvéséről,  melv 


1  X.    Y.  Z.  könyv,   134.   lap. 

9  Lásd   Pulszky :  Klctem  és  korom,   I.   kötet   373.   lap. 

3  Lásd  Hallali  Géza:  Millenáris  történet,  IX.  kötet  441.  lap. 

4  Lásd  Palugyai :  Megyei   alkotmány,   1 7Q.   lap. 

a  törvényhozó  hatalom  jogkörének  bitorlásából  származik, 
és  a  törvény  értelmében  a  koronás  királynak  és  az  ország- 
gyűlésen egybesereglett  rendeknek  van  fenntartva.  Hogy  tehát 
e  példa  tovább  ne  terjedjen,  ő  Felsége  értésökre  adja  az  ille- 
tőknek, hogy  ezt  tűrni  nem  fogja  és  az  ily  módon  hozott 
végzéseket  érvényteleneknek  nyilvánítván,  megsemmisíti.  Ez 
és  ehhez  hasonló  erőlködések  azonban  czélhoz  nem  vezetnek, 
és  midőn  később,  mint  látni  fogjuk,  a  kormány  az  adminisz- 
trátorok kinevezésével  a  megyék  rendszabályozásának  terére 
lépett,  ezen  végzetes  intézkedés  csak  olajat  öntött  a  tűzre 
és  az  egész  ancien  régime  bukását  elősegítette. 

Ha  imént  említettem  a  megyének  elébbi  időkben  való 
jellemvonását  és  ezzel  fejlődésének  különféle  stádiumait  meg- 
jelöltem, úgy  azt  a  mostanira  is  kell  tennem,  még  pedig 
olyformán,  hogy  a  szignaturát  a  politikai  megye  jelzőjében 
fejezem  ki.  Bátran  ki  lehet  mondani,  miszerint  a  megye 
1825-től  1848-ig  par  excellence  politikai  intézmény  volt,  mely 
az  országnak  politikáját  csinálta,  vagyis  meghatározta  azon 
irányzatot,  mely  annak  sorsára  befolyást  gyakorolt. 

Jól  mondotta  az  akkori  viszonyoknak  alapos  ösmerője, 
Pulszky  Ferencz,1  hogy  ha  Aristoteles  szerint  az  ember  zoon 
politikon,  vagyis  politikai  állat,  akkor  a  magyar  ember  külö- 
nösen ez  időszakban  ezen  meghatározásnak  teljes  mértékben 
megfelelt.  Politikáról  beszéltek,  azt  csinálták,  azt  szítták  be, 
azzal  aludtak  el  és  ébredtek  ismét  fel. 

A  megyéknek  főszereplése  mégis  az  országos  politika 
körében  mozgott.  A  kérdések  megvitatása,  előkészítése,  az 
utasításokban  való  konkrét  kifejezésre  juttatása,  ez  képezte 
a  megye  mozgalmas  életének  tengelyét. 

Jól  jegyezzük  meg:  az  országos  politika,  vagyis  a  me- 
gyei helyi,  partikuláris  érdekeken  felülemelkedő,  a  közér- 
deket, az  általános  érdeket  képviselő  állami  irányzat.  Az  előző 
kötetben  kifejtettem,  hogy  ennek  egyik  eszköze  volt  a  me- 
gyéknek egymással  való  levelezése,  mely  lehetővé  tette  a 
szétszórt  részek  tömörülését,  az  együttes  országos  akcziót. 
Elmondottam    azt  is,    miszerint    József   császár   rájött   ennek 

1  Idézett  munka,  I.  kötet  277.  lap. 

—  saját  szempontjából  tekintve  —  veszélyes  voltára.  El  is 
tiltotta  azt,  valamint  Ferencz  császár  önkényes  kísérletezése 
hasonlóképpen  minden  áron  megakadályozta  a  megyék  egy- 
mással   való    érintkezését,    az  ellenállás  országos  szervezését. 

Ez  volt  oka  annak,  hogy  az  1825-iki  országgyűlésen 
éppen  ezen  levelezések  kérdése  a  fősérelmek  között  foglalt 
helyet.  Diadalra  is  jutott  és  megszerezte  a  jövőre  a  teljes 
érvényesülést.  Természetesen  ma,  a  hírlapok,  táviratok  és 
vasutak  korszakában,  ezek  a  levelezések  semmi  jelentőséggel 
sem  birnak,  de  akkor  ezen  proczedura  volt  az  egyedüli, 
mely  egy  közös  országos  akcziót  létesíthetett. 

Ezeknek  a  levelezéseknek  felhasználása  és  szereplése, 
átiratok  vagy  köriratok  elnevezés  alatt,  képezték  legjobb  czá- 
folatát  annak,  hogy  Széchenyinek  azon  keserves  panasza  és 
aggodalma,  melyet  elébb  felhoztam,  hogy  t.  i.  az  egyik  megye 
nem  gondol  a  másiknak  ügye  és  bajával,  nemcsak  túlzott, 
de  alaptalan  is  volt.  Az  egyes  megyei  vagy  az  országos  sérel- 
mek ily  módon  tárgyaltattak  az  összes  törvényhatóságok 
által.  Deák  Ferencz  beszédei  között *  találunk  több  rendbeli 
felszólalást,  melyek  Zalamegyének  gyűlésén,  például  a  bihari, 
honti,  zágrábi  események  és  körlevelek  alapján,  történtek  és 
az  egész  országban  visszhangra  találtak. 

De  nemcsak  az  alkotmány  védelme,  hanem  a  reform 
keresztülvitele  is  megtalálta  támaszát  a  megyék  működésében. 
Lesz  alkalmam  később  még  szólani  az  1827-iki  országgyűlés 
bizottságairól  és  azoknak  nagyszabású  reformmunkálatairól, 
melyek,  miután  elkészültek,  a  megyéknek  elküldettek,  a  hol  is 
nagy  arányokban  áttanulmányozták  és  megvitatták.  A  megyék 
ezt  oly  módon  eszközölték,  hogy  szűkebb  bizottságoknak 
adták  ki  tanulmányozás  és  jelentéstétel  végett.  A  szatmári 
bizottságnak  -például  Kölcsey  volt  a  jegyzője,  ki  is  egy  oly 
jelentést  készített,  mely  azután  az  egész  országban  vissz- 
hangra talált  és  kijelölte  az  irányt  az  országgyűlés  számára. 
Ily  formán  a  reform-akczió  súlypontja  a  megyékbe  tétetett  át, 
mindenütt  programmok  és  programmpontozatok  keletkeztek, 
melyek  az  utasításokban  is  kifejezésre  jutottak. 

1  Lábd   Kónyi  művet,  I.  kötet. 

A  mondottak  szerint  ezen  korszakban  a  megyék  leg- 
fontosabb teendőjét  az  utasítások  adása  képezte.  Nem  érdek- 
telen erre  vonatkozólag  az  elébb  említett  országos  választ- 
mány közjogi  bizottságának  véleményét  ösmerni,  mely  egy 
törvényjavaslatban  az  országgyűlés  belszervezetéről  —  Coor- 
dinatio  Comitiorum  —  foglaltatott.1  A  törvényjavaslat  azt 
mondja,  hog}^  a  mennyiben  az  utasítások  a  nemesség  sar- 
kalatos jogaira  és  a  megyének  különleges  sérelmei  és  kivá- 
nataira  vonatkoznak,  kötelezők,  a  mennyiben  pedig  az  országos 
ügyekre  vonatkoznak,  azokat  érdeklik  csak,  tanácsok  jellegé- 
vel birnak  és  az  országgyűlés  czélzatát  meg  nem  hiúsíthatják. 

Annyi  minden  esetre  áll  és  a  következő  időszak  azt 
fényesen  bizonyítja,  miszerint  az  utasítás-adás  volt  ama 
fogantyú,  melylyel  a  megye  a  törvények  alkotására  befolyt, 
és  az  országgyűlésen  felmerült  kérdéseknél  a  megye  gyako- 
rolta is  azon  jogát,  miszerint  az  országgyűlésen  megejtendő 
szavazat  tartalmát  megállapította ;  mert  az  volt  a  közfelfogás, 
sőt  állandó  gyakorlat,  fiogy  az  nem  volt  a  követ  tetszésére 
bizva.  Azóta  ezen  rendszer,  mint  a  mely  a  képviseleti  kor- 
mányforma alapgondolatával  ellenkezik,  eltöröltetett. 

Ez  utóbbi  rendszernek,  melyet  parlamentárisnak  is  neve- 
zünk, hazája  Anglia  és  mindannyiszor,  midőn  annak  elveivel 
meg  akarunk  ösmerkedni,  a  boldog  szigetország  tekintélyei 
azok,  kikhez  felvilágosítás  szempontjából  fordulunk.  Ezt  a  fel- 
világosítást Anglia  egyik  nagy  szónoka  és  államfér  fia,  Bürke 
Edmund  egy  sokszor  idézett  nyilatkozatában  találjuk.  O  az 
angol  szónoklat  aranykorában  Pitt  és  Foxszal  együtt  ké- 
pezte azt  az  elérhetetlen  szentháromságot,  melyre  ma  is  min- 
den törekvő  fiatal  erő,  ott  és  másutt,  irigy  szemekkel  tekint. 
Ha  szónoki  erőben  a  másik  kettőt  nem  éri  is  el,  de  felfogásá- 
nak mélységében,  beszédei  művészi  szerkezetében  túlhaladja 
őket.  Ezen  nyilatkozat  akkor  történt,  midőn  1774-ben  Bristol 
városa  képviselőnek  választotta  és  akkor  utasítással  kívánták 
ellátni.  Erre  ő  azt  válaszolta,2  hogy  »ő  minden  őszinte  véle- 


1  Lásd :    Opinio  excelsae    regnicolaris    deputationis,  circa    objecta 
publico-politica  ad  eam  relata,  20.  lap. 

2  Lásd  :  The  works  of  Edmund  Bürke,  I.  kötet  447.  lap. 

meny  iránt  tisztelettel  viseltetik,  különösen  fontosnak  tartja 
egy  választókerület  nézetét,  melyet  alapos  elmélkedés  tár- 
gyává is  fog  tenni.  De  mandátumot,  kötelező  utasítást,  mely 
esetleg  meggyőződésével  ellenkezik,  nem  fogadhat  el.  Ezen 
követelés  ösmeretlen  az  ország  törvényeiben  és  ellenkezik 
a  képviseleti  alkotmány  természete-  és  szellemével.  A  parla- 
ment nem  kongresszus,  a  hol  különféle  és  ellentétes  hatóságok 
képviselői  egymásnak  érdekeiket  szembe  állítják,  hanem  egy 
tanácskozó  testület,  melyet  egy  közös  érdeknek  kell  vezé- 
relni,   és    melyet  a  vitának,  a  rábeszélésnek  kell  eldöntenie. « 

A  képviseleti  rendszer  elmélete  ezen  szavakban  helyesen 
jut  kifejezésre.  Elmélete,  mondom,  mert  a  gyakorlat  —  fáj- 
dalom —  másképpen  fest,  az  országgyűlési  tárgyalásoknál 
a  kapaczitácziónak,  a  rábeszélésnek  hatása  alig  van.  Ösme- 
retes  azon  angol  parlamentáris  adoma,  hogy  egy  képviselő 
bevallotta,  hogy  a  vitában  történt  rábeszélés  folytán  egyszer 
megtörtént  vele,  hogy  nézetét  megváltoztatta  és  saját  pártja 
ellen  szavazott,  de  később  azt  is  megbánta. 

De  ha  a  képviseleti  rendszer  szakított  is  az  utasítás- 
adással, nem  lehet  tagadni,  hogy  azon  időkben  fontos  érvek 
szólottak  mellette.  Ezeket  Orosz  József1  következőképpen 
adja  elő :  Szerinte  az  utasítás  a  magyar  alkotmány  szelle- 
mében találja  forrásait.  Benne  rejlik  a  követnek  erőssége.  Ez 
oltalmazza  őt  a  kormány  befolyásával,  sőt  gyengeségével 
szemben,  azon  csábításoknak  hatása  ellen,  melyek  hivatal, 
kitüntetések,  anyagi  kedvezmények  alakjában  jelentkeznek. 
Hiszen  a  korona  is  ad  utasítást  közegeinek,  ilyet  kap  a  nádor, 
a  főispánok,  maga  a  kanczellár  a  konczertácziónál,  ebből  folyik 
annak  szüksége  a  nemzetre,  mely  e  nélkül  mintegy  védte- 
lenné válnék.  A  koronára  is  üdvös  a  küldőknek  utasítása, 
megösmeri  azoknak  kívánságait  és  a  követelés  is  ennek  foly- 
tán mérsékeltebb  lesz,  mert  nem  az  egyes  követ  pillanatnyi 
szenvedélyének,  de  egy  egész  testület  megfontolt  határozatá- 
nak folyománya. 

A  mi  már  most  az  utasírásnak  kötelező  erejét  illeti,  arra 
nézve  egy  különböztetést  kell  tenni.  Jelesen  azt,  hogy  ámbár, 

1   Terra  incogníta,  289.   lap. 


—      122      — 

mint  előbb  említem,  a  közfelfogás  és  állandó  gyakorlat  azt 
kötelezőnek  tekintette,  ennek  kötelező  volta  mégis  tulajdon- 
képpen csakis  a  választó  és  a  választott  közötti  viszonyra 
vonatkozott,  de  az  országgyűlésen  a  szavazást  nem  befolyá- 
solta. 

A  követ  szavazott  meggyőződése  szerint,  esetleg  uta- 
sítása ellenére,  ez  az  országgyűlésen  számon  nem  kéretett, 
a  már  adott  szavazatot  nem  erőtlenítette.  Sőt  az  is  megtör- 
tént, hogy  egy  megyének  két  követe  egymás  ellen  szavazott, 
egyik  például  az  utasítás  mellett,  a  másik  ellenére,  de  soha 
sem  történt  az,  hogy  az  országgyűlés  számon  kérte  volna 
a  dolgot,  hogy  hát  melyiknek  van  igaza ;  hanem  érvényes 
volt  mindkettő,  a  minek  folytán  egyik  a  másikat  hatálytalanná 
tette,  a  mit  elidálásnak  neveztek.1 

A  megyének  jogában  állott  ezért  a  követet  visszahívni, 
valamint  utasítását  meg  is  változtatni.  Erre  többszörös  példa 
van.  Legfontosabbak  azok,  a  melyek  az  1832 — 36-ki  ország- 
gyűlésen történtek,  a  hol  a  kormány  működése  folytán  nem 
egy  megye  az  úrbér  kérdésében  szabadelvű  utasítását  meg- 
változtatta. Ez  történt  Szatmármegyében  is,  a  minek  követ- 
keztében Kölcsey  követi  állásáról  leköszönt. 

Az  ilyen  fondorlatok  nem  minden  esetben  sikerültek. 
Az  ellenzéknek  ezen  az  országgyűlésen  egyik  leglelkesebb 
tagja  volt  Balogh  János  barsi  követ,  a  hírneves  idősbb  Ba- 
logh Jánosnak  fia.  A  kormány  mindent  elkövetett  ellene,  még 
pedig  oly  módon,  hogy  visszahivassék,  de  megyéje  híven 
kitartott  mellette  és  az  ellenzék  számára  szolgálatát  meg- 
tartotta. 

Ennek  a  dolognak  lefolyása  a  megyei  élet  átértésének 
szempontjából  különben  is  oly  érdekes,  hogy  azt  röviden 
ösmertetni  kell.2  A  visszahívásnak  az  volt  az  ürügye,  hogy 
Balogh  ellen  felségsértési  kereset  indíttatott  egy  kemény  ellen- 
zéki beszéde  miatt.  Midőn  Barsmegye  rendéi  összejöttek,  hogy 
ezen  kérdés    felett  határozzanak,    egy  derék  ellenzéki  ember, 


1  Lásd  Deák  Ferencz  :  Adalék  a  mag}^ar  közjoghoz,   14.  lap. 
-  Lásd  Horváth  Mihály  :   25  év  Magyarország  történetéből,  I.  kötet 
461.  lap. 

Dombi  Márton,  kezébe  vette  a  törvényt  és  pontról  pontra 
felolvasta  annak  rendelkezéseit,  mindannyiszor  kérdést  intézve 
a  közönséghez,  hogy  hát  a  törvény  illető  rendelkezései  ellen 
vétett-e  Balogh?  Miután  tényleg  nem  vétett  és  eljárásából 
csakugyan  törvénysértést  kieszelni  nem  lehetett,  a  válasz 
minden  pontnál  egy  harsogó  »nem!«  volt.  Ennek  következ- 
tében nemcsak  hogy  vissza  nem  hivatott,  hanem  azonkívül 
még  a  gyűlés  részéről  utasítás  adatott  a  megyei  ügyésznek, 
hogy  a  keresettel  szemben  a  megye  nevében  védelmezze  meg 
képviselőjét. 

Annyi  bizonyos,  hogy  ezen  egész  dicsőséges  korszak- 
ban az  utasítások  kérdése  a  megye  működésének  értelmi 
erejét  nagy  mérvben  fokozta.  Állandó  bizottság  létezett 
erre  a  czélra,  melyben  a  megyének  vezéremberei  foglaltak 
helyet,  és  mely  azokat  a  legkisebb  részletekre  kiterjeszkedve 
meg  is  szerkesztette  s  a  megyének  közönséges  gyűlései  elé 
terjesztette. 

Hogy  ennek  megfeleljenek,  a  politikai  kérdéseket  a  leg- 
nagyobb érdeklődéssel  kisérték,  hogy  azok  által  tűi  ne  halad- 
tassanak. Rendes  összeköttetésben  voltak  a  központtal,  a  többi 
megyékkel ;  minden  egyes  pont  és  kérdés  a  megyei  közgyű- 
lésen fel  is  vétetett,  megbeszéltetett  és  eldöntetett.  Természe- 
tes, hogy  az  értelmiség  előszeretettel  ragadta  meg  az  alkal- 
makat, hogy  szebbnél  szebb  szónoklatok  által  érvényesüljön, 
és  miután  a  szabadelvű  haladás  volt  a  delejtű,  mely  az  em- 
bereket irányította,  nem  nehéz  kitalálni,  hogy  az  melyik 
táborban  talált  legtöbb  követőre. 

A  kormány  ezzel  szemben  a  nyers  tömegre,  az  ügy- 
nevezett bocskoros  nemességre  támaszkodott,  melylyel  a  megye- 
gyűléseket  ellepte,  hogy  ottan  vele  a  szabadelvű  párt  és  irány 
felett  diadalmaskodjék.  —  Ezen  tömegeknek  szereplése  előbbi 
időkben  ösmeretlen  volt.  Csakis  1825  utánra  tehetjük  ennek 
kezdetét,  mely  Nógrádmegyében  történt  először  Gyürky  Pál 
ottani  tekintélyes  birtokos  kezdeményezésére.1 

Alighogy  e  praktika  Ösmertté  lett,  mihamarább  terjedt 
az  tovább  és  nyert  mind  nagyobb  kiterjedést,  a  melynél  azután 

1   Lásd    Wirkner :  Klményeim,   30.   lap. 

telekvásárlás,  itatás,  verekedések  is  napirenden  voltak.  A  mik- 
nek elfajulásait  egy  szellemes  szabadelvű  főúr,  Andrássy 
Károly,  Gyulának  édes  atyja,  bunkokrácziának  keresztelte  el.1 
Nem  a  tömegek  részvételében  volt  az  öreg  hiba,  hanem 
abban,  hogy  az  az  értelmiséggel  szembe  állítva  kezeltetett, 
így  történt  az,  hogy  Deák  az  1843-iki  országgyűlésre  azért 
nem  akart  mandátumot  vállalni,  mert  saját  pártja  is  kény- 
telen volt  megválasztása  érdekében  ily  eszközökhöz  folya- 
modni. A  maga  helyén  erre  még  visszatérek. 

Fel  lehet  említenem  mellesleg,  hogy  ezen  kifejezés  » kor- 
tes*, »korteskedés«,  mely  a  választási  akcziónak  egyik,  nem 
éppen  szűzies  tisztaságú  alkatelemét  jelenti,  Spanyolországból 
származott,  az  ottani  »cortes«  szótól  veszi  eredetét,  mely  alatt 
a  törvényhozást  értik.  így  történt  a  liberális  párt  elnevezéssel 
is,  melyet  először  az  ottani  ellenzék  használt  a  kormány- 
párttal szemben,  és  mely  azután  egy  általános  európai  irány- 
zat megjelölésére  szolgált. 

Mint  mondám,  a  korteskedés  nemtelen  eszközeinek 
kihasználása  az  ellenzék  és  a  legnemesebb  reformtörekvések- 
kel szemben  képezte  ezen  korszakban  a  megyei  élet  egyik 
sötét  vonását.  De  hangsúlyozni  kell,  hogy  ezen  sötét  voná- 
sokat a  fényesek  kétségtelenül  túlszárnyalták,  és  hogy  végre 
is  az  utóbbiak  egyszer  mégis,  mint  látni  fogjuk,  diadalra 
vergődtek.  Mindannak  daczára,  még  pedig  kiváló  egyének 
részéről,  ezen  kétségtelen  hátrányok  tisztán  és  egyedül  a 
megyei  rendszer  számlájára,  a  teherlapra  Írattak.  Hog}T  mily 
igazságtalanság  rejlett  ezen  eljárásban,  a  mai  kor  emberei 
előtt,  úgy  vélem,  eléggé  ösmeretes.  Hiszen  az  oly  sokat  ócsá- 
rolt municzipálizmus  helyett  mostanság  központosítás  és  mi- 
niszteri mindenhatósággal  találkozunk,  mint  szintén  a  kiváltság 
helyét  a  jogegyenlőség  foglalta  el,  és  a  korteskedésnek,  a 
hatalmi  presszió,  valamint  a  korrupcziónak  sokkal  undokabb 
eszközei  foganatosíttatnak,  mint  azok,  melyek  felett  akkoron 
a  nemzet  jobbjainak  lelkiösmerete  oly  nemes  méltatlankodás- 
ban  tört  ki. 

Ezekben   előadván   mindazokat,  a  miket    ezen    érdekes 

1  Lásd  »Pesti  Hirlapc    1843.  ápril  27-iki  szám. 

intézmény  megértésére  nézve  szükségesnek  látok,  nem  nehéz 
azon  politikai  gondolatot,  azon  szervi  életelvet  megjelölni, 
mely  a  megyékben  kifejezésre  jutott.  Annyira  igaz  volt,  hogy 
valóban  közhely  természetével  birt  akkor  és  bir  részben  ma  is. 
Annyira  igaz  volt,  miszerint  azon  kontroverziákban,  melyek- 
ről imént  szóltam,  szintén  szerepet  játszott  és  mint  kedvencz 
érv  szerepelt.  Tényleg  a  municipalisták  a  megyét  mint  a 
magyar  nemzet  géniuszának  szülöttét  állították  oda.  Ezt 
a  mozzanatot  azért  is  fel  kívánom  említeni,  mert  itt  egy 
konkrét  példában  mutathatom  be  eme  titokzatos  erőnek  meg- 
nyilvánulását, melyről  elébb  csak  általánosságban  szóltam. 
A  dolog  úgy  is  állt ;  a  megyei  intézmény  nem  bírhatott  volna 
azon  folytonosan  tanúsított  ruganyossággal,  századokon  ke- 
resztül nem  lett  volna  képes  arra,  hogy  jellege  azon,  különben  jó 
értelemben  vett,  kaméleon  színezetű  változatosságot  feltüntesse, 
hogy  ha  a  nemzet  nem  ezen  intézményben  juttatta  volna 
kifejezésre  azon  politikai  képességeket,  melyek  nemzeti  egyé- 
niségének erkölcsi  és  szellemi  állagához  tartoztak.  Ez  volt 
azon  tényező,  mely  őt  képesítette  arra,  hogy  a  politikai 
helyzet  exigencziáinak  értelmében  fennmaradása  érdekében 
megtalálja  a  kereteket,  a  formákat,  melyek  erejének  kifejtésére 
legalkalmasabbak. 

A  történet  minden  tanúsága  arra  tanít  bennünket,  mi- 
szerint azon  tényező,  melyet  nemzeti  géniusznak  nevezünk, 
az  éppen  azon  különleges,  más  népfajoknál  nem  található, 
képességben  rejlik :  a  szükséghez  mérten  bizonyos  saját- 
lagos intézményeket  vagy  jelleget  megalkotni,  életerősen 
fenntartani. 

Minden  nemzet  történetében,  különféle  intézményeiben 
találunk  ily  sajátlagos  vonást.  Az  angol  parlamentáris  kor- 
mányzat egyik  legilletékesebb  magyarázója,  Walter  Bagehot,1 
elmondja,  mennyi  ékesszólás  fordíttatott  annak  beigazolására, 
hogy  az  angol-szász  faj  nyers  érzéke  miképpen  vetette  meg 
e  művészi  szerkezetű  kormány  formának  ágyát. 

Ebből    a  szempontból    indult  ki    az    aulikus    irányzatú, 


The  english    Constitution,  2.   lap. 

bár  helyes  közjogi  érzékkel  biró  Kollár  Ádám  l  azon  kijelen- 
tésében, miszerint  az,  mit  Vegetius  a  római  légiókra  mondott, 
t.  i.  hogy  isteni  sugallatnak  alkotásai,  a  megyékre  alkal- 
mazható. 

Midőn  az  előző  kötetben  a  megyék  eredetéről  szóltam, 
szerény  fejtegetésemet  emez  idézettel  vezettem  be,  és  csakis 
a  történeti  igazságnak  teszek  eleget,  ha  dicsőséges  pálya- 
futásuk vázlatának  bezártával  ismét  arra  hivatkozom. 

De  a  befejezést  nem  eszközölhetem  a  nélkül,  hogy  az 
elmondottak  után  az  összegezésnek  kulcsát  ne  keressem. 
Ennek  megtalálása  czéljából  ama  mozzanatból  fogok  kiin- 
dulni, melyet  a  megyei  rendszer  legnagyobb  kinövésének 
tekintettek,  ug3ranis :  a  tömegeknek  részvétéből  a  megyének 
működésében,  például  annak  gyűléseiben.  És  ennél  az  elbí- 
rálásra vonatkozólag  azon  döntő  természetű  mozzanattal 
állunk  szemben,  hogy  bármenn}ri  visszaélés  követtetett  el  az 
úgynevezett  »korteshad«  részéről,  azoknak  behozatala  mégis 
végeredményében  áldásosnak  bizonyult. 

Annak  a  nagy  politikai  elvnek  helyessége,  mely  a  tiszta 
demokráczia,  vagy  ennek  leghatalmasabb  kifejezése,  a  nép- 
szuver énség  nagy  elvében  rejlik,  t.  i.  a  politikai  jogoknak 
nagy  mérvben  és  arányokban  mentől  közvetlenebb  módon 
való  élvezete,  itten  is  éreztette  jótékony  hatását.  Ha  ugyanis 
el  kellett  fogadnunk  azon  tétel  igazságát,  miszerint  a  szent 
korona  testében  való  részesedés  az  alkotmány-  és  államhoz 
való  ragaszkodásnak  leghatalmasabb  emeltyűjévé  vált,  úgy 
bizonyára  a  politikai  jogokkal  való  élés,  ezeknek  folytonos 
gyakorlata  ennek  az  érzésnek  reális  alapot  adott.  A  fejlő- 
désnek azon  kreszczendója,  mely  hazánk  közéletének  szig- 
naturáját  alkotta,  a  nemzeti  öntudat  fokozódásában  mind- 
inkább megnyilvánult  és  egyikét  képezte  azon  hatványok- 
nak, melyek  a  nemzeti  ügy  gj'őzelmét  biztosították. 

Sőt  éppen  a  reformok  keresztülvitelének  szempontjából 
is  áldásosnak  bizonyult  a  részvét,  az  érdeklődés.  Föl  kell 
említeni,   mint  egyik   jellemző  vonást,    hogy  nagy  mértékben 

1  História  Juris  publici  regni  Hungáriáé  Amoenitates.  VI.  füzet 
24.  lap. 

elősegítette  az  érdeklődést  az  az  elnézés,  melyet  általában 
a  közönség  a  szónokok  iránt  tanúsított.  Erre  vonatkozólag 
írja  Kernén}''  Zsigmond,1  hogy  ha  ezen  megyegyüléseken  bár- 
kinek is  valami  a  szivén  feküdt,  elmondhatá  bátran,  mert 
arra  nézve,  hogy  kihallgattassék,  nem  volt  szükséges  sem 
tudományos,  sem  czifra,  de  még  összefüggő  előadás  sem. 
Azonkívül  a  közönség  megvárta  a  helybeli  tekintélyektől  a 
nyilatkozatot  minden  fölmerülő  kérdésre  nézve,  akár  értettek 
a  dologhoz,  akár  nem.  A  tömeg  mindig  visszhangozó  hát- 
tért képezett  a  szónokok  mögött,  és  a  ki  egy  külön  szónok- 
latot a  legrövidebb  alakban  sem  mert  elmondani,  azért  tett- 
leges és  kiegészítő  hatást  gyakorolt  helyeslő  vagy  rosszaló 
rivalgások  által,  melyek  szintén  számításba  jöttek  és  a  betöl- 
tött kötelességérzetet  csepegtették  minden  statisztába. 

Természetesnek  kell  találni,  hogy  ily  hangulatok  és 
viszonyok  közt  a  fegyver  éle  az  udvari  politika  ellen  fordult, 
a  mikor  a  kortestömegeket  a  reform  ellen  mozgósították. 
Nem  lehetett  kétség  az  adott  viszonyok  közt  arra  nézve, 
hogy  az  egész  köznemesség  azok  után  indult,  kikkel  folyvást 
együtt  élt,  kiket  becsülni  megtanult  és  kiket  természetes 
vezetőinek  tekintett.  Az  az  ösmeretes  eset,  melyre  később 
még  visszatérek,  midőn  Biharmegyében  egy  gyűlésben  a 
behozott  tömeget  atyám  ékesszólásával  megfordította,  jelleg- 
zetes a  helyzet  megítélésére  nézve.  De  különben  is  el  lehet 
képzelni,  minő  jelentőséggel  birt  a  szabadelvű  haladásra  nézve, 
ha  Kossuth  Pest-,  Deák  Zala-,  Klauzál  Csongrád-,  Kölcsey 
Szatmár-,  Szemere  Borsodmegyében  és  így  tovább  az  egyes 
reformok  fontosságát  magyarázták.  Azok  az  1848-iki  refor- 
mok soha  sem  mentek  volna  át  oly  módon,  mint  a  hogy  az 
történt,  a  nemzet  húsába  és  vérébe,  ha  a  jogosultak  előzete- 
sen egy  ily  nagy  politikai  preparandián  nem  mentek  volna 
keresztül.  Ezen  közvetlen  kitanítás  eszközölte,  hogy  a  nem- 
zet mint  egy  ember  állott  fél  érettük. 

Nagy  előny  származott  belőle  a  vezető  emberekre  is. 
A  parlamentáris  rendszernek  legbecsesebb  alkateleme  éppen 
azon  edző"  é^  fejlesztő  befolyásban  van,  melyet  a  nyilvánosság 

1  Porradalom   után.  20.  lap. 

nagy  színpadán  való  állandó  működés  létrehoz.  A  szellemi 
és  jellembeli  képességnek  nincs  jobb  előkészítő  iskolája,  mint 
hogyha  a  közélet  embere  nézeteinek  kifejtését  rendszeres 
támadás  között  a  vélemények  összetűzésében,  a  harcznak 
izgalmai  és  változatos  esélyei  között  kénytelen  folytonosan 
eszközölni.  Az  Allgemeine  Zeitung  egy  jól  irott  czikkben, 
mely  magyarra  is  fordíttatott,1  élénk  képét  adja  egy  oly 
megyei  gyűlésnek,  mely  sok  ezernyi  nemcsak  hallgatóság,  de 
résztvevő  és  szavazó  tagjaival  valami  oly  sajátszerű  látványt 
nyújtott,  mely  példátlan  volt.  Egy-egy  sikerült  beszéd  tün- 
tetésekre és  ellentüntetésekre  adott  alkalmat,  és  minduntalan 
lehetett  attól  tartani,  hogy  a  két  tábor  egymásra  ront.  Külö- 
nösen kiemeli  a  czikkiró  az  elnöklő  alispán  ügyességét  és 
leleményességét,  hogy  ha  nem  is  a  nyugalmat,  de  a  rendet  oly 
módon  fenn  tudta  tartani,  hogy  a  gyűlés  eredményes  legyen 
és  a  határozat  meghozathassék.  Csengery  Antal  is,  Beöthy 
Ödön  életrajzaiban,2  úgy  rajzolta  a  meg\Tei  küzdelmeket,  mint 
háborgó  tenger  bősz  áradatát,  mely  nem  egyszer  életveszélyt 
hordott  méhében,  és  mely] y el  ember  legyen,  a  ki  szembe  szál- 
lott. Hogy  ily  természetű  küzdelem  azt  a  nemzedéket  igazán 
aczél  idegekkel  látta  el,  az  kétségtelen. 

Annak  a  folytonos  érintkezésnek  is,  melyet  a  megyei 
élet  magával  hozott,  meg  volt  a  jótékony  eredménye,  még 
pedig  több  irányban.  A  mi  különben  oly  természetes,  hogy 
bővebb  kifejtésre  nem  is  szorul. 

Nemcsak  az,  hogy  az  illető  megtanult  a  nép  nyelvén 
beszélni,  és  bele  élvén  magát  annak  életébe,  meg  is  ösmerte 
szükségeit  és  érdekeit,  hanem  azon  belső  kapocs,3  mely  a 
vezető  és  a  sereg  között  létrejött,  tette  azt  lehetővé,  hogy 
a  hatalom  minden  erőlködése  megtörött  azon  gránittalapzaton, 
melyet  a  kölcsönös  bizalom  és  ragaszkodás  létrehozott.  Ezen 
kapcsot  egy  más  körülmény  is  szilárdította,  és  ez  azon  egy- 
másra való  utaltságból  származott,  mely  a  megyének  vezető 
elemei  és  annak  közönsége  közt  létezett.  Ezen  viszony  az 
egyes  megyéknek  aránylag  izolált  helyzetéből   vette  eredetét, 

1  Lásd  »Pesti  Hirlap«    1841.  folyam  6-ik  szám. 

2  Szónokok  és  államférfiak,  26.  lap. 

minek  folytán  mindegyik  egy  külön  kis  világot  és  szigetet 
képezett  úgyannyira,  hogy  nemcsak  politikai,  de  majdnem 
egész  exisztencziájának  feltételeit  valójában  magából  volt 
menteni  kénytelen. 

Jól  mondja  Kemény  Zsigmond,1  »a  megyei  élet  meg- 
tanította az  embereket  a  központi  kormány  nélkülözésére  oly 
határokig,  meddig  másutt  lehetségesnek  nem  tartják.  A  tábla- 
bíró magára  volt  hagyatva.  Ritkán  esett  meg  rajta,  hogy 
utasítást  nyert  volna  akár  Bécsből,  akár  Pestről.  Különben  is 
a  felülről  jött  figyelmeztetésre  nem  igen  szeretett  hallgatni. 
Intézte  a  környék  ügyeit  egy  barátságos  tanácskozmány- 
ban  és  egy  felszínes,  hibás,  de  egészben  könnyen  forgatható 
mekhanizmus  által,  mely  megyéjét,  ha  a  szükség  kívánta, 
a  szomszéd  megyékkel  gyorsan  összekapcsolta.  A  nép  az 
alispánt  talán  a  királyon  kivül  a  legfontosabb  lénynek  kép- 
zelte és  történeti  kegyelettel    volt  a  megyei  igazgatás  iránt. « 

Ez  az  önkormányzati  képesség  különösen  kivált  ebben 
a  korszakban.  A  mint  ezen  rendszer  tette  azt  is  lehetővé, 
hogy  a  48-iki  gyökeres  reformok  minden  rázkódás  nélkül 
mentek  át  a  nemzet  életébe,  éppen  úgy  csakis  ezen  erős, 
igazi  önkormányzati,  helyhatósági  »savoir  fairé «  tette  azt  lehe- 
tővé, hogy  a  szabadságharcz  nagy  követelményeinek  a  nem- 
zet eleget  tudott  tenni  és  minden  megye  saját  erejét  mozgó- 
sítva a  hadseregeket  csak  úgy  a  földből  növesztette  ki.  De 
míg  egyrészt  a  megyei  önállóságnak,  tehát  annak,  a  mi  a  par- 
tikuláris szellemnek  melegágya  szokott  lenni,  következményei 
ily  nagy  eredményeket  értek  el,  másrészt  a  nemzeti  és  állami 
egység  nagy  gondolata  rövidséget  nem  szenvedett.  A  mint 
1848  előtt,  mint  látni  fogjuk,  az  országos  szempontok  mind- 
inkább kezdenek  felszínre  vergődni,  a  mint  az  ellenzék  köz- 
ponti vezetése  mindinkább  irányt  ad  a  szét  nem  ágazó  néze- 
teknek, úgy  a  veszély  növekedésével  a  nemzeti  csatlakozás 
és  tömörülés  mind  szilárdabb  lesz.  Tehát  nem  centrifugál,  de 
centripedál  erő,  vagyis  nem  a  széthúzás,  de  az  összefoglalás 
elve  uralkodik  az  elméken.  Fájdalom,  igaz,  miként  a  nem- 
zetiségek   valójában    a  Kárpátoktól  az  Adriáig,    tehát  a  szél- 

1   Forradalom   után,   IS.   lap. 
Beöthy  Ák<»     A  magyar  államiság  fejlődése,  küzdelmei.  II.  í) 

rózsa  különféle  irányaiban  felütik  fejüket  és  támadják  az 
államot.  Csakhogy  mindez  nem  az  önkormányzati  hatáskör 
paizsa  alatt  történik  és  nem  a  megyei  intézmény  lesz  az 
ő  táborhely ök.  Ha  Amerikában  és  Svájczban  a  kantonális 
hatalmi  kör,  az  elsőben  a  nagy  polgárháború,  a  másodikban 
szinte  a  Sonderbund  felkelés  előkészületeinek  lett  a  szolgá- 
latra kész  eszköze,  ilyen  nálunk  teljesen  ki  volt  zárva.  Az 
állami  és  nemzeti  eg}^séget  megbontó  partikularizmus  sem 
ebben,  sem  más  értelemben  nem  képes  a  megye  szervezeté- 
ben helyt  foglalni  és  azt  a  maga  czéljaira  kizsákmányolni. 
A  48-iki  törvények  alkotását  megelőző  mozgalmakban  egyet- 
len egy  megye  sem  vállalkozik  semminemű  subversiv  sze- 
repre, mint  nem  később  arra,  hogy  egy  második  Vendée 
legyen.  Az  1848-iki  törvényeknek  és  kormánynak  nincs  a 
megyénél  engedelmesebb  eszköze,  a  szabadságharcz  alatt  még 
azon  megyék  is,  melyeket  az  ellenség  megszállott,  kiállítják 
és  expediálják  ujonczaikat,  a  miért  is  például  Petőcz  pozsonyi 
alispán  életével  lakolt.  A  48-iki  törvényekben  rejlő  politikai 
igazságok  közt  bizonyára  a  legigazabb  a  XVI-iknak  azon  tétele, 
miszerint  ezen  intézmény  az  alkotmánynak  védbástyája  volt, 
egész  odáig,  míg  a  nemzet  a  népképviseletben,  a  miniszteri 
felelősségben,  a  sajtó  teljes  szabadságában  erősebb  biztosíté- 
kokat vélt  alkotmánya  számára  találhatni.  Nagyon  szépen 
adott  ezen  felfogásnak  kifejezést  e  korszak  egyik  legkomo- 
lyabb és  tehetségesebb  képviselője  az  1848-iki  képviselőház- 
nak elnöke,  Pázmándy  Dénes.  Mikor  ugyanis  a  48-iki  tör- 
vényeket alkották  és  a  megyei  kérdés  volt  napirenden,  ő  az 
április  3-iki  ülésben  összetűzött  Kossuthtal,  a  ki  akkoron  is 
a  megyét  a  lehető  legtágasabb  hatáskörben  akarta  fenntar- 
tani. Pázmándy  a  központosításnak  volt  hive  és  a  két  elvnek 
összeférhetlenségét  akarván  kimutatni,  a  következő  kijelentést 
tette:  »a  municzipiumot,  melynek  emlőjén  nőttem  fel,  én  is 
oly  erős  védbástyának  tekintem,  mely  külső  ellenség  ellen 
bennünket  megtartott.  De  valamint  a  legnemesebb  gyümöl- 
csöt kemény  héj  fedi,  mely  azt  a  tél  zivatarjai  között  a  rom- 
lástól megőrzi,  ezen  héjnak  azonban,  mikor  jön  a  szép 
kikelet,  fel  kell  pattanni,  hogy  az  uj  virágzatnak  helyt  adjon, 
úgy  a  municzipiumot  is,  melyen  annak  idején  védő  kéreg  volt, 

most,  midőn  erősebb  biztosítékok,  sajtószabadság,  felelős  kor- 
mány állíttattak  helyére,  fel  kell  pattannia,  különben  az  Isten 
áldása  nem  fog  kikelhetni  és  az  ég  felé  emelkedhetni. « 

Itt  az  ideje  tehát,  hogy  immár  rátérjek  annak  a  folya- 
matnak ecsetelésére,  midőn  a  védő  kéreg,  az  ősi  alkotmány 
lassan  felpattant  és  a  visszaszerzett  szabadság  éltető  sugarai 
alatt  az  Isten  áldása  az  ég  felé  kezdett  terjeszkedni.  Vagyis 
másképpen  fejezve  ki  a  dolgot,  annak  a  nagy  reformakczió- 
nak  jellemzésére,  mely  a  nemzetnek  az  alkotmány  sánczaiba 
való  bevitele  által  az  elveszett  hatalmi  súlypont  visszaszer- 
zésére törekedett.  Ennek  a  folyamatnak  szemlélete  be  fogja 
igazolni  előbbi  állításomat,  hogy  t.  i.  a  nemzetre  nézve  az 
időknek  teljessége  elérkezett.  Látni  fogjuk,  hogy  ezen  nem- 
zedék ama  hármas  feladatot :  az  1 848-iki  reformok  előkészí- . 
tését,  kivívását,  megoltalmazását  miképpen  oldotta  meg. 

Látni  fogjuk  úgy  a  katonai,  mint  a  polgári  erényeket 
teljes  megvalósulásukban.  Ezek  mindketten  annyi  politikai  és 
erkölcsi  tőkét  képviseltek,  hogy  maga  a  fejedelem  csakis  ennek 
értékesítésével  vélte  az  abszolút  rendszer  óriási  csődjét,  mely 
Solferinót  és  Königgrátzet  idézte  elő,  az  egész  monarkhia 
számára  átfordítani.  Mennyiben  teljesült  ama  remény,  annak 
megvizsgálása  nem  e  lapoknak  körébe  tartozik.  Habár  annak 
az  intelemnek  szabad  kifejezést  adni,  hogy  az  ily  tőkét  elpa- 
zarolni nem  szabad,  de  azt  hasonló  tényezőkkel  fenntartani, 
sőt  növelni  kell. 


MÁSODIK  KÖNYV. 

A  KÍSÉRLETEK,  tapogatódzások  korszaka. 

A  NEMZETI  AKCZIÓNAK  VÉDELMI  JELLEGE. 
TÖREKVÉSEK  AZ  ALKOTMÁNY  KÖRÜLSÁNCZO- 

LÁSÁRA. 

AZ  1825-IKI  ORSZÁGGYŰLÉS  MEGNYÍLTÁTÓL 
A  „PESTI  HÍRLAP"  MEGJELENÉSÉIG. 


ÖSSZEGEZÉS. 

I.  Széchenyi  István  jellemzése.  A  vezérlő  szempont  élete  és  működé- 
sének elbírálásánál.  Kemény,  Falk,  Grünwald  és  Zichy  Antal  élet- 
rajzai. A  közvélemény  hullámzása  egyéniségének  megítélésénél.  Éle- 
tének drámai  jellege,  Hamletszerü  vonásai.  Az  ezekből  származó 
ellentétek.  Kiváló  tulajdonságai,  melyeknek  jótékony  hatását  túl- 
ságos idegessége  és  érzékenysége  megrontja.  Fellépésének  kedvező 
előfeltételei.  Kezdetben  szereplése  politikai  természetű,  mely  későb- 
ben elhalványul.  Nem  csatlakozik  a  politikai  pártokhoz,  sem  az 
országgyűlésen,  sem  a  megyében.  Nincs  politikai  programmja.  Mun- 
kái nem  képviselnek  olyant,  még  közgazdaságit  sem.  A  »Hitel«-nek 
és  közgazdasági  nézeteinek  bírálata.  Ezeknek  egyoldalú  haszonelvi, 
merkantil  jellege.  Homlokzatváltozása,  az  ellentmondások,  melyekbe 
keveredik.  Kemény  és  Grünwald  összegezése.  Némely  különleges- 
ségei. A  lélektani  hatások  a  politikára.  Irodalmi  kontroverziája 
Wesselényivel  és  Kossuthtal.  Tévedései  úgy  az  anyagi  kérdéseknek 
nem  politikai  jellege,  mint  az  osztrák  kormány  czélzatait  illetőleg. 
Összegezés.  Széchenyi  katasztrófájának  indokai.  Eg}Ténisége  és  mű- 
ködésének méltatása. 
II.  Különbség  a  két  korszak  között,  melynek  határvonalát  a  »Pesti 
Hirlap*  keletkezése  alkotja.  Az  első  korszaknak  ingadozó  jellege. 
Az  irány  még  nem  domborodik  ki  teljes  határozottsággal.  A  vezér- 
let hiánya.  Az  1825-iki  országgyűlés  egybehivásának  előzményei. 

III.  Az  országgyűlések  általános  esmértetése.  A  karok  és  rendek 
fogalma.  Az  országgyűlés  egybehivása.  Az  országgyűlés  felosztása 
és  alkatelemei.  Ez  utóbbiak  szavazatjoga.  Az  országgyűlési  napló 
hiányossága.  Az  országgyűlés  és  hatásköre.  Cziráky  nézetei.  A  ha- 
táskör összezsugorodása  a  politikára  való  befolyás  tárgyában.  Szer- 
vezeti bajok.  A  személynök  elnökösködése.  Tanácskozási  rend  és 
házszabályok  hiánya.  Az  országgyűlési  tárgyak  tartalma.  Az  ülések 
osztályozása.  A  kerületi  ülések  és  azok  jelentősége.  A  törvények 
alkotásának  folyamata.  Az  országgyűlési  akczió  nehézségei.  A  ked- 
vező eredmények,  melyek  mindezek  daczára  eléretnek.  Azoknak 
indokai. 

IV.  Az  1825-iki  országgyűlés  ösmertetése.  A  fejedelmi  vezeklés  mint 
kiindulási  pont.  A  sérelmek  tárgyalása,  valamint  a  sorrend  kérdése. 
A  november    ít.  és  2<)-iki    két    leirat.    A  törvényhozási    eredmények 

elégtelensége.  A  vezéregyéniségek  rövid  jellemzése.  A  viták  tartal- 
mából leszürődött  politikai  nézetek  ösmertetése.  Nagy  Pál  és  Des- 
sewffy  József  nézetei  a  helyzet  magaslatán  állanak. 
V.  A  visszaléjlődési  folyamat.  Reviczky  kanczellár  szerepe  benne.  Nagy 
kegyben  áll  a  császárnál,  másrészt  népszerű  politikát  csinál.  Az 
ellenzéki  emberek  alkalmazása.  A  közvélemény  abban  a  hitben  él, 
hogy  az  alkotmány  biztosítva  van  és  küzdelemre  nincs  szükség. 
Az  1830-iki  országgyűlés.  Annak  lojális  hangulata.  A  franczia  for- 
radalomtól való  idegenkedés.  Ferdinánd  trónörökös  megkoronázása. 
Annak  közjogi  jelentősége.  A  hitlevél  kérdése.  Az  a  felett  folyt 
viták.  Az  ujonezok  megszavazása.  Annak  feltételei.  Közjogilag  elő- 
zetes esetet  képeznek,  mikre  még  később  is  történik  hivatkozás. 
VI.  Az  1830-iki  országgyűlés  befejezése  után  a  visszafejlődés  nem- 
csak megfordul,  de  az  apály  helyét  a  dagálynak  lassú  bár,  de  foly- 
tonos áramlata  foglalja  el.  Különbség  a  mozgalomnak  társadalmi 
és  irodalmi,  valamint  politikai  részei  között.  Míg  az  elsőnél  Széche- 
nyinek befolyását  meg  lehet  állapítani,  a  reformakeziónak  kezdete 
tisztán  az  1827-iki  országos  választmány  munkálatainak  köszön- 
hető. A  felállított  tétel  rövid  indokolása.  Széchenyi  irodalmi  és  tár- 
sadalmi működése.  Az  országos  választmány  ismertetése.  Munkála- 
tainak terjesztése.  Az  1832-iki  országgyűlés  egybehivása.  A  válasz- 
tások jellege.  Az  ellentétes  irán}rzatok  feltűnése.  Az  eszményi 
irányzat  felülkerekedése. 
VII.  Kölcseynek,  az  eszményi  irányzat  első  apostolának,  méltatása.  Szár- 
mazása. Elete  és  egyéniségének  Összhangja.  Aránylagos  szegény- 
sége, egyedülisége.  Tehetségei,  képzettségének  gazdagsága.  Szónoki 
egyénisége.  Miképpen  fogja  fel  követi  hivatását.  A  hazaszeretetnek, 
a  magyar  koronának  meghatározásai.  Ellentét  közte  és  megyéje 
között.  Leköszön  a  követségről.  Búcsúja.  Kora  halála.  Fegyvertársa, 
Bezerédy  Istvánnak  rövid  jellemzése. 
VIII.  Wesselényi  Miklós  élete  és  működése.  Kölcsey  tanítványa.  Az  uj 
korszaknak  legelső  országgyűlési  vezére.  Származása.  Erdéby  álla- 
potai mint  egyéniségének  háttere.  Atyjának  szereplése.  Magának 
rendkívüli  tulajdonságai.  Barátsága  Széchenyivel.  Politikai  ellenté- 
tek közöttük.  Wesselényi  nézeteinek  jelentősége  és  politikai  értéke. 
Ellenzéki  akcziójának  jellege.  A  veszélyek,  melyek  ebből  reá  haram- 
iának. Perbe  fogatása,  elitéltetése.  Megvakulása.  A  polgári  halott. 
Ellentét,  mely  elébbi  nézetei  és  Kossuth  között  kifejlődik. 
IX.  Az  1832-iki  országgyűlés.  A  forrásoknak  gazdagsága,  az  előbbiek- 
nek gyér  voltával  szemben.  Ez  országgyűlésnek  nagy  jelentősége 
úgy  személyi  mint  tárgyi  tekintetben.  A  Kölese}'  által  formulázott 
jelszavak.  Az  eszmén}ri  irányzat  kidomborítása.  Az  úrbér,  a  vallás 
és  lengyelek  ügye.  Deák  Ferencz  feltűnése,  mint  a  jogérzet  meg- 
testesülése. Ez  országgyűlésen  kifejtett  nézetei.  Azoknak  pragma- 
tikus  jellege.    Ferencz  halála  és  Ferdinánd  trónralépte.    A  czimkér- 

dés,  az  ellenzék  győzelme.  A  szólásszabadsági  sérelem.  Wesselényi 
pere  és  elitélése.  Kossuth  országgyűlési  tudósításai.  Ezek  által  fel- 
tűnik. Reménye  a  nemzet  jövőjében.  A  kedvező'  fordulat  a  közszel- 
lemben. Az  áramlat  megindulása. 
X.  Az  országgyűlési  ifjúság  mint  a  jobb  jövendőnek  egyik  tényezője. 
A  tehetség,  mely  benne  megnyilatkozik.  Irányzatának  komolysága 
és  tisztessége.  Az  önképző  kör.  Az  ifjúság  lelkes  magatartása  az 
ellenzék  üg3rének  nagyot  használ.  Az  udvar  gyanús  szemmel  tekinti 
mozgalmait.  A  reakczió  ottan  lábra  kap.  Reviczky  bukása.  Pálffy 
Fidél  mint  kanczellár.  A  hajsza  kezdete.  Az  ifjak  elleni  perek.  Lo- 
vassy  László  Biharból  az  első  áldozat.  A  Kossuth  elleni  támadás 
Elfogatása,  pere,  elitéltetése.  Fogsága.  Férfias  magaviselete  a  meg- 
próbáltatás napjai  alatt. 

XI.  Az  1839-iki  országgyűlés.  A  reakczió  bukása.  A  választások  jel- 
lege. Az  ellenzéki  és  aulikus  pártok  körvonalai  mindjobban  feltűn- 
nek és  a  választási  mozgalmaknál  szerepelnek.  Az  országgyűlésen 
is,  hol  a  konzervatív  párt  Dessewffy  Aurél  alatt  szervezkedni  kezd. 
Az  alsó  táblán  Deák  Ferencz  teljesíti  a  vezérletet.  A  sérelmek  sze- 
repe a  tárgyalásokban.  A  Ráday-  és  szólásszabadsági  sérelem.  Az 
ellentét,  mely  e  kérdéseknél  Dessewffy  és  Deák  felfogása  közt  meg- 
nyilatkozik. Eötvös  és  Széchen}ri  beszéde.  Kísérlet  a  kiegyenlítésre. 
Az  amnesztia.  Az  országgyűlés  eredményei.  A  mezei,  rendőrségi  és 
váltótörvény.  A  büntető  törvénykönyv  szerkesztésére  kiküldött  bi- 
zottság. A  büntető  törvénykönyv  ismertetése.  A  politikai  helyzet 
az  országgyűlés  végén. 

XII.  Deák  Ferencz  jellemzése.  Párhuzam  közte  és  Kossuth  között.  Deák 
kivételes  állása  és  egyénisége.  Annak  imponáló  volta.  A  táblabírák 
legnemesebb  példánya.  Rendkívüli  elmebeli  képességei.  Beszédeinek 
Tacitusra  emlékeztető  tartalma.  A  törvényhozónak  mintaképe.  A  poli- 
tikai kérdések  eldöntésénél  bírói  felfogást  tanúsít.  Ily  módon  nála 
a  jogi  szempontok  felsősége  érvényesül  a  politikai  felett.  Ennek 
bizonyítékai.  Az  előnyök  mint  a  hátrányok,  melyek  ezen  külön- 
legességéből származnak.  Maga  is  belátja  a  hátrányokat,  a  minek 
következtében  törekszik  a  kettőt  eg}rmással  összhangba  hozni,  a  mi 
csakis  a  hatvanas  években  történik.  Eletének  és  működésének  összege. 


I. 

Természetesnek  fog  látszani  mindenki  előtt,  hogy  azon 
nagy  fejlődési  folyamatnak,  mely  a  régi  Magyarországot 
átalakította,  vázolását  Széchenyi  István  jellemzésével  és  poli- 
tikai méltatásával  vezetem  be.  Pedig  kifejezést  kell  adni  ama 
felfogásomnak,  miszerint  Széchenyi  István  élete  és  működésé- 
nek alapgondolatát  tulajdonképpen  nem  a  reform-akczióhoz 
való  tevőleges  viszonya  állapítja  meg. 

Ez  a  viszony  legfelebb  közvetett,  és  semmi  esetre 
azon  közvetlen  értelemben  vehető,  melylyel  ő  maga  életének 
nagy  katasztrófáját  azzal  összeköttetésbe  hozta,  és  mely  az 
eddig  elfogadott,  hivatalosnak  nevezhető  felfogás  alapján  át 
is  ment  a  köztudatba. 

Ezen  hivatalosnak  nevezhető  felfogás  kétségtelenül  egy- 
oldalú jelleggel  bir.  Az  egyoldalúság  pedig  abban  találja  kife- 
jezését, miszerint  jellemzésénél  oly  tények  hagyatnak  figyel- 
men kivül,  melyek  a  nemzet  életének  legfontosabb  mozzanatai 
közé  tartoznak,  és  melyek  nélkül  az  események  egymásután- 
jában hézag  keletkezik.  Az  egyoldalú  eljárás  mellőzése  maga 
után  vonja  nemcsak  a  fénynek,  de  az  árnynak,  nemcsak  az 
erények  és  kiváló  tulajdonoknak,  de  a  fogyatkozásoknak  is 
kidomborítását.  Ezt  kívánja  a  politikai  igazság,  melytől  Szé- 
chenyinek legkevésbbé  van  oka  tartani,  mert  ez  éppen  úgy 
nem  csökkenti  az  ő  nagyságát,  mint  nem  a  napnak  foltjai 
és  fogyatkozása  annak  éltető  jelentőségét. 

Tudvalevő,  miszerint  hányatott  életének  végszakában 
a  tébolyig  fokozódott  nála  az  önszcmrehányás :  bár  soha 
se  ébresztette  volna  fel  nemzetét,  ha  azt  oly  gyászos  sorra 
juttatá.  Megrázó  erővel  irja  bizalmasa,  Tasnernek,  a  döb- 
lingi tébolydából,  hogy  el  van  kárhozva,  mert  eladta  a 
magyart   a    rom    istenének,    pedig    ha    felhagy    vele,    minden 


—      140     — 

a  legszebb  virágzásnak  fog  indulni.1  Viszont  ezzel  ellentétben 
jelentékeny  egyéniségek  azt  hirdették,  és  a  szabadságharcz 
szerencsétlen  kimenetele  után  e  tétel  egy  nemét  a  politikai 
krédónak  képezte,  hogyha  a  nemzet  reá  és  nem  Kossuthra  hall- 
gat, a  dolgok  minden  esetre  jobb   fordulatot  vettek  volna. 

Ki  kell  mindjárt  mondani,  hogy  ez  állításokban '  nagy- 
fokú tévedések  foglaltatnak.  Széchenyi  soha  sem  ébresztette 
fel  a  nemzetet,  egyszerűen  azért,  mert  erre  a  műveletre  szük- 
ség egyáltalában  nem  volt.  Már  idézett  levelének  végsora  is 
ezt  bizonyítja,  éppen  úgy  mint  a  » Kelet  népé « -ben 2  beös- 
merte  maga  is,  miszerint  az  ország  1760  óta  kimondhatlan 
haladást  tett.  Kossuth  a  » Kelet  népé « -re  irt  válaszában  ezen 
ellentmondásokra  már  akkor  rámutatott.3  Kifejtette  a  József 
és  Ferencz  császár  önkény kedése  elleni  visszahatást,  Széchenyi 
munkáinak,  az  országos  bizottmányok  munkálatainak  nagy 
hatását,  melyek  nem  következhettek  volna  be,  ha  a  nemzet 
álomkórságban  dermedezett  és  az  életre  hivó  tárogató  üdítő 
hangjaira  tényleg  szükség  lett  volna. 

Mi  történt  volna,  ha  a  nemzet  reá  hallgat,  az  nem 
állapítható  meg.  «De  annyi  tény,  hogy  a  kikre  a  nemzet  vele 
szemben  hallgatott :  Kölcsey,  Wesselényi,  Deák,  Kossuth  azon 
az  utón  vezették,  melyet  jobbik  végzete  kijelölt,  és  melynek 
irányát  még  a  világosi  katasztrófa  sem  változtatta  meg. 

Az  indok,  melynél  fogva  egyéniségét  elkülönítve  elő- 
zetesen kell  tárgyalni,  már  az  elmondottakban,  illetve  egyé- 
nisége, állása  sajátszerűségében  rejlik.  Tényleg  teljesen  a  maga 
utján  haladt,  és  nem  egyszer  hangsúlyozta,  miszerint  a  nagy 
országos  pártok  egyikéhez  sem  tartozik.  Egyéniségének  átér- 
tése  a  legnehezebb  politikai,  lélektani  problémák  közé  tar- 
tozik, melynek  megfejtése,  fájdalom,  idáig  nem  sikerült. 

Jelentékeny  irók  nagy  szabású  monográfiákban  foglal- 
koztak vele.  Kemény,  Falk,  Grümvald,  Zichry  Antal  művei 
közkézen  forognak.  A  probléma  nehézségeit  eléggé  feltünteti 
azon   sajátszerű    mozzanat,    hog}'  mindegyik   kiváló  iró  más 


1  Széchenyi  István  levelei..  III.  kötet  630.  lap. 

2  Lásd  ugyanott,  2.  lap. 

3  Lásd  ugyanott.   19.  lap. 

felfogással  irta  meg  művét,  másképpen  oldotta  meg  Széchenyi 
életének  nagy  problémáját.  Kemény  a  kulcsot  abban  találta, 
hogy  Széchenyi  esze  által  akart  zsarnokoskodni  szivén,  a  mi 
nem  sikerült.  Grümvald  az  egész  kérdést  a  psychiatria  körébe 
utalta.  Falk  az  összviszonyok  keretébe  való  beillesztést  látta 
a  megoldás  helyesebb  módjának,  bizonyos  tartózkodással 
kezelve  a  kérdéseket.  Ellenben  Zichy"  Antal  műve  a  feltétlen 
magasztalást  fejezi  ki.  Tény  az,  hogy  mindegyiknek  Szé- 
chenyije más  benyomást  tesz  az  olvasóra. 

Valamennyinél  észlelhető  ama  körülmény,  hogy  művét 
más  időben  irta  meg,  mint  vagy  elődjei  vagy  utódjai. 

Az  ember  önkénytelenül  kiérzi,  hogy  a  közfelfogásnak 
háttere  mindegyik  korában  változott,  és  hogy  nálok  vissza 
is  tükröződik  a  közvéleménynek  ama  nagyfokú  hullámzása, 
mely  Széchenyivel  szemben  megtörtént.  A  véleményeknek 
emez  ingadozása  már  önmagában  véve  is  bizonyítja  a  pro- 
bléma nehézségeit.  Talán  nem  lesz  felesleges,  ha  néhány  rövid 
szóval  a  hangulatnak  változásait  visszaadom. 

Nyilvános  pályafutásának  első  évtizedében  Széchenyi 
István  ugyanis  népszerű  és  ünnepelt  ember  volt.  Ennek  a 
ténynek  1840.  november  19-én,  midőn  a  pestmegyei  gyűlé- 
sen a  vegyes  házasságok  ügyét  tárgyalták,  kifejezést  adott 
Kossuth  Lajos  az  által,  hogy  elkeresztelte  őt  a  » legnagyobb 
magyar  «-nak. 

Azután  jön  a  fordulat :  a  teljes  népszerűtlenség,  közbe 
oly  epizóddal,  hogy  Deák  nyilvános  helyen  szóba  sem  akar 
vele  állani,1  sőt  hogy  oly  ebédekre  sem  hívják  meg,  a  hol 
ellenzéki  emberek  vannak  jelen,  miután  nem  közibök  való. 

A  szabadságharcz  gyászos  kimenetele  után  egész  legenda 
képződik  körülötte.  Úgy  tekintetik  mint  próféta,  kinek  egyedül 
volt  igaza  a  közvéleménynyel  szemben. 

Oly  jelentékeny  iró,  mint  Kemény  Zsigmond,  űgy  raj- 
zolja őt,  mint  a  hajdankor  szent  könyveinek  látnokait.  Igaz, 
hogy  ugyanakkor  maga  is  beösmeri,  miszerint  ama  sötét 
jóslat,  melyet  Széchenyi  Kossuthtal  szemben  hangoztatott,  az 
utóbbinak    a    közteherviselés    miatti    hírlapi    czikkeiből    szár- 

1  Lásd  Széchenyi   István  naplói,  251.    lap. 

mázott,  a  mi  tehát  itt  inkább  dicséretet,  mint  megrovást 
érdemelt.  A  forradalom,  melyet  megjósolt,1  szocziális  termé- 
szetű volt,  a  vagyontalanok  harczát  képviselve  a  vagyon  ellen. 
De  mindennek  daczára  ama  tény,  hogy  általában  ily 
jóslat  keletkezett,  egészen  elégséges  volt  egy  politikai  hit- 
regének képződésére,  mely  Széchenyi  nevét  a  megcsalódott 
jövendőmondásnak  dicsfényével  övezte  körül.  Ennek  a  benyo- 
másnak hatása  alatt  szülemlett  Arany  János  költeményének 
ezen  versszaka : 

El  kellé  buknunk,  haj  !  milyen  tanulmány, 
Meg  kellé  törnöd,  oh  mily  áldozat, 
Hogy  romjaidra,  romjainkra  hullván, 
Adjunk,  Igaz,  te  neked  igazat ! 

Később  azután,  a  mint  a  politikai  helyzet  javult,  a  sza- 
badságharcz  nagy  politikai  és  erkölcsi  tőkéje  kamatozni  kez- 
dett és  a  dicső  múlt  eseményei,  megtisztulva  az  elfogultság 
földi  salakjától,  mind  tisztábban  állottak  a  nemzet  előtt.  Kos- 
suth kultusza  ismét  fölébe  kerekedett,  még  pedig  a  fokozat 
kilátásával.  Úgyannyira,  hog}'  a  túlsúly,  mely  Széchen3Ti  éle- 
tét folytonosan  keserítette,  halála  után  még  inkább  rá  fog 
nehezedni.  Ezen  tény,  mely  Széchenyi  életének  összegezését, 
sommázatát  foglalja  magában,  természetszerűen  képezi  azt 
a  mozzanatot,  a  mit  a  német  leitmotivnak  nevez,  vagyis 
Széchenyi  életének  alaphangját.  Ezen  alaphang  is  hozzájárul, 
hogy  az  ő  mozgalmas  élete,  változatos  ritmusával,  gyászos 
kimenetelével,  egy  hatalmas  drámai  alkotás  minden  elemeivel 
rendelkezzék. 

Az  a  drámai  hős,  kinek  ösmert  alakja  Széchenyi  exisz- 
tencziájában  visszatükröződik,  ugyanaz,  kit  a  szinműirók 
fejedelme,  Shakespeare,  mesterművében,  » Hamlet « -ben  halha- 
tatlanná tett.  A  ki  ezt  a  fenséges  alakot  legjobban  érthetővé 
tette,  az  nem  kisebb  ember  mint  maga  Göthe,  kinek  jellem- 
zését, egy  másik  jelentéken}'  német  történetíró,  Gervinus,2 
kit  Angliában  is  mint  Shakespeare-kommentátort  első  rangú 
tekintélynek  tartanak,  magáévá  tette. 

1  Politikai  programmtöredék,   137.  lap. 

2  Shakespeare,  II.  kötet,  98.  lap. 

Göthe  ugyanis  a  boldogtalan  dán  királyfinak  azon  sza- 
vaiban :  »The  time  is  out  of  joint,  and  I  must  set  it  right 
(jaj  nekem,  kifordult  sarkából  a  világ  és  nekem  kell  nyélbe 
ütnöm),  mint  egy  tükörben  látja  saját  magának  hasonmását. 

Göthe  szerint  Shakespeare  itt  egy  nagy  tehetségű  egyént 
akart  bemutatni,  kinek  egy  óriási  feladatot  kell  teljesíteni, 
mely  képességeit  túlhaladja.  » Hamlet «  úgy  áll  előtte  mint 
egy  hatalmas  tölgy,  melynek  őserdőben  van  helye,  metyet 
azonban  egy  finom  virágtartóba  helyeztek  el,  úgy  hogy 
a  terjengő  gyökerek  szétrepesztik  a  törékeny  keretet. 

Egy  nemesen  érző,  magasztos  egyéniség,  ki  nem  bir 
azon  aczél  idegekkel,  melyeket  az  élet  viharai  megkövetel- 
nek, tönkre  megy  egy  oly  kötelesség  teljesítésében,  mely  reá 
háramlóit  és  mely  Ível  együttesen  a  szenvedélyek  orkánszerü 
kitörései  közé  jutott,  egy  ingó  sajka  a  torony  magasságra 
csapkodó  habok  között. 

Lehetetlen  dolgok  kívántatnak  tőle,  nem  önmagukban 
lehetetlenek,  de  erejéhez  mérten.  Bármennyire  feszíti  erejét, 
a  viszonyok  mind  fejére  nőnek  és  végre  is  elbukik. 

Hogy  Széchenyi  István  egyénisége-,  élete-  és  helyzeté- 
ben az  ellentéteknek  folytonos  és  állandó  tusája  nyilatkozott 
meg,  az  iránt  kétség  nem  lehet.  Metternichre  ösmeretségük 
kezdetén  azt  a  benyomást  teszi,  hogy  forró  vére  mellett 
mélyen  tud  számítani.  Tényleg  nemesen  érző  szive  volt,  de 
játszotta  a  hideg,  számító  ész  emberét,  ki,  mint  Kemény 
mondja,1  mindent  fonttal  mér,  a  szellemi  súlyokra  keveset 
ad  és  a  sikert,  a  hogy  Vespasian  császár  a  pénzt,  jószagu- 
nak  tartja,  akárhonnan  vétetik  is  az.  Úgy  akart  ott  állani, 
mint  a  ki  az  embereket  eszköznek  tartja,  kiket  utilizálni  kell. 
Akár  mint  Macchiavellinek  legén gedelmesebb  tanítványa. 

A  logikai  egymásután  volt  jelszava,  nemzetét,  hogy 
saját  kifejezését  használjam,  az  ok  nemzetévé  akarta  idomí- 
tani, de  sem  eszméibe,  sem  tényeibe  ezen  alkatelemet  bele- 
vinni nem  volt  kópés.  A  katonai  bravúr  és  bátorság  netovább- 
jáig tudta  vinni,  de  oly  érzékenységgel  és  gyenge  idegekkel 
birt,  melyek    minduntalan    megzsibbasztották    erélyét.  akczió- 

1  Lásd  Csengeri:  Magyar  szónokok  és  államférfiak,  339.  lap. 

képességét.  Vagy  esetleg  oly  szenvedélyes  kitörésekre  ragad- 
ták, melyeket  nyugodt  óráiban  maga  is  megbánt. 

Fajszeretetben,  a  nemzetéhez  való  ragaszkodásban  senki 
sem  érte  őt  utol.  Mégis  azt  kell  mondani,  hogy  azzal  szem- 
ben egész  életén  keresztül  idegen  maradt.  Nem  hatolt  be 
intézményeinek  szellemébe,  története  nem  vonzotta,  mind- 
ezen tényezők  összege  igazában  terra  incognita  maradt  előtte. 
Nem  is  értette  meg  a  magyar  lelkületet,  egy  közös  dob- 
banásban az  ő  és  nemzetének  szive  nem  találkozott,  és  így 
nem  is  tudott  annak  nyelvén  beszélni,  nem  találta  el  az  utat, 
mely  a  magyar  ember  érzelemvilágához  vezet. 

Tökéletesen  igaza  volt  Kossuthnak,  mikor  azt  mondotta, 
hogy  könyveinek  nemleges  az  eredménye.  »Vous  serez  étonné, 
quand  vous  étes  arrivé  au  bout  de  ne  leur  rien  avoir  per- 
suadé  du  tout.«  1 

Akármiképpen  is  igyekezett,  a  tőzsgyökeres  magyar  tár- 
saságban otthonossá  lenni  nem  tudott.  Hogy  úgy  mondjam, 
kissé  finnyás  természete  folytán  annak  nyerseségén  folyto- 
nosan fennakadt.  Nem  egyszer  megütközött  azon,  hogy  Deák 
étkezése  az  etiquette  szabályainak  meg  nem  felel,  a  mint  vele 
soha  nem  is  tegeződött.  Telivér  arisztokrata  volt,  a  hogy  ezt 
Falk,  ki  őt  személyesen  jól  ösmerte,  kiemeli,2  és  mégis  radi- 
kális eszméknek  volt  szóvivője,  hadat  izent  az  előitéleteknek. 
Igaz,  a  mint  látni  fogjuk,  nem  teljes  következetességgel. 

Közvetíteni  akar  a  trón  és  nemzet  között.  Nagyon 
szépen  elmondja,3  hogy  az  a  czélja,  egyrészt  eloszlatni,  itt 
nálunk,  azon  lidérczet,  hogy  Bécsben  szívtelen  kombinácziókon 
törik  a  fejüket  ellenünk,  míg  ottan  azt,  hogy  a  nemzetet 
forradalminak,  szakadárnak  tartják.  Úgy  tekinti  magát,  mint 
a  jó  barát,  ki  a  perlekedő  házastársak  közt  békét  csinál.  De 
végzete  az,  hogy  két  szék  közt  a  pad  alá  kerül.  A  mi  tehát 
azt  jelenti,  a  mit  Kossuth  meg  is  mond  neki,  hogy  a  bizal- 
mat fenn  is,  lenn  is  elvesztette.  Ez  a  legrövidebb  idő  alatt 
be  is  következik.  Szóról  szóra   el    is   panaszolja,   még   hogy 


1  Lásd:  Felelet  gróf  Széchenyi  Istvánnak,   18.  lap. 

2  Széchen5'i  István  és  kora,  34.  lap. 

3  Lásd  :   »Kelet  népe«,  30.  lap. 

Batthyány  apostatát   lát  benne,    míg  Metternich l   megrémült 
konvertitának  nézi. 

Nemcsak  ez  történt  meg  vele,  hanem  az  is,  hogy  ő,  ki 
par  excellence  dinasztikus  ember  volt,  oly  helyzetekbe  látta 
magát  sodortatni,  melyeknek  végső  következménye  az  lett, 
a  mit  saját  szempontjából  forradalomnak  tekintett. 

Ezeknek  az  ellentéteknek  tusája  az,  mi  egyénisége-  és 
működésének  a  Hamlet-szerü  szinezetet  adja. 

Életének  szomorujátéka  ezen  említett  összeütközések- 
ben jut  kifejezésre.  Ily  módon  azután  ő,  ki  nemzetének  vezére 
akar  lenni,  ezen  emésztő  körülmények  következtében  azon 
nagy  versenyfutásban,  mely  az  első  hely  miatt  folyik,  nem- 
csak hogy  a    díjat  nem   nyeri  el,  hanem    egyszerűen  letörik. 

Áttérve  most  már  magára  Széchenyinek  egyéniségére, 
úgy  az  ő  kiváló  származása  és  előnyei  önkénytelenül  eszünkbe 
juttatják  azon  találó  képet,  melyet  Macaulay  lord  Byronra 
alkalmaz. - 

Az  orleansi  herczegnő,  Francziaország  regensének  anyja 
(ez  utóbbi  tudvalevőleg  XIV.  és  XV-ik  Lajos  uralkodása  közt 
kormányzott  és  nagy  tehetségek  mellett  még  nagyobb  fogyat- 
kozásokban szenvedett)  szokta  volt  mondani,  hogy  fia  szüle- 
tése alkalmával  valamennyi  tündért  meghívták  egynek  kivé- 
telével. A  kik  eljöttek,  azok  mind  elhozták  adományaikat 
fényes  tehetségek  képében.  De  azon  egy  tündér,  kit  elfeledtek 
meginvitálni,  bosszúból,  a  mindenik  szép  tulajdonnak  meg- 
felelő hibát  is  beleoltotta  a  gyermekbe,  minek  folytán  az  a 
hibák  és  erények  csodálatos  vegyülékévé  fejlődött.  Széche- 
nyinél nem  ment  annyira  a  dolog,  mert  számos  erényei  nem 
mételyeztettck  meg.  De  egy  fogyatkozással  mégis  sújtatott, 
mely  maga  elegendő  volt  képességeinek  jótékony  hatását 
megbénítani,  t.  i.,  a  miről  már  szólottam,  nagyfokú  ideges- 
sége. Említettem  már,  hogy  egyik  életirója  Grünwald  Béla 
ezen  baját  tekinti,  hozzá  még  a  bajt  magát  is  fokozva,  Szé- 
chenyi politikai  egyénisége  és  működése  kulcsának. 

Ebben    a    tág    értelemben    felfogásom    szerint    a    dolog 

1   Lásd:   Naplói,   434,   és  457.   lap. 
1  i'itical   and   historical    Essays,   I.   kötet  309.   lap. 

Beöthy  Ákos:  A  magyar  államiság  fejlődése, „küzdelmei.  II.  io 

nem  áll.  Széchenyinek  jellemét,  eljárását  ezen  szempontból 
megítélni  nem  lehet.  A  psychiatria  nem  nyújt  arra  nézve 
támpontot,  hogy  p.  o.  Széchenyi  miért  akart  az  észnek  és 
nem  a  szivnek  embere  lenni,  miért  kereste  a  gazdagodás 
utján  a  szabadságot,  miért  nem  akart  semmi  áron  sem  ellen- 
zéki ember  lenni,  sőt  inkább  azt  lehetne  mondani,  hogy  ezen 
czélzatok  oly  fokú  számító  képességre  engednek  következ- 
tetni, melyek  az  agyvelőnek  normális  működését  feltétlenül 
megkövetelik,  sőt  bizonyítják  is. 

Továbbá  az  is  tény,  hogy  Széchenyi  István,  midőn 
70  éves  korában  golyót  röpített  agyába,  fizikailag  teljes 
egészségnek  örvendett,  valamint  hogy  25  éves  nyilvános 
szereplése  alatt  a  legnagyobb  szellemi  és  testi  erőfeszítésekre 
képes  volt,  —  ezeket  igazán  játszva  tűrte. 

Ily  módon  tehát  méltán  lehet  kérdeni,  mennyiben  aka- 
dályozta őt  idegessége  dicsőséges  pályafutásában.  Hogy  erre 
felelhessünk,    röviden    meg    kell    állapítani    bajának   mivoltát. 

Nincs  szükség  oly  aprólékos  részletekbe  menni,  mint 
a  hogy  ez  Grümvald  könyvében  történt,  a  hol,  kit  a  kérdés 
érdekel,  a  bővebb  felvilágosításokat  megtalálhatja.  Arra  a 
czélra,  a  mit  magam  elé  tűztem,  elég  konstatálni  annyit, 
hogy  baja  testi  mint  lelki  természetű  volt.  A  testi  baj  ideges 
rohamok-,  álmatlanság-,  étvágytalanság-,  főfájásokból  állott, 
mely  kóros  tünetek  úgy  g3Tötörték,  hogy  nem  egyszer  öngyil- 
kosságra gondolt. 

Természetes,  miszerint  a  testi  bajnak  lelki  háttere  is 
volt,  mi  a  legnagyobb  fokú  érzékenységben  jut  kifejezésre. 
Egyszer  a  főrendiházban  egy  izgatott  vita  alatt  ájultan  rogy 
össze.  —  Igazán  csekélységek  kihozzák,  még  pedig  teljesen, 
sodrából.  így  például  az,  hogy  egyszer  egy  banketten  reá, 
mint  jövendő  nádorispánra  ürítenek  poharat,  mert  ezen  tün- 
tetés esetleg  József  nádornak  nehezére  talál  esni.  Viszont 
ezzel  ellentétben,  ha  egy  estétyre  vagy  egy  ebédre  például 
nem  hivják  meg,  vagy  ha  meghivták  s  a  háziasszony  nem 
neki  nyújtja  karját,  úgy  ezen  semmiségek  elégségesek  arra, 
hogy  magát  teljesen  elhagyatottnak  érezze.  Világfájdalom, 
búskomorság  minduntalan  elfogják,  a  legsötétebb  sejtelmek- 
kel tekint  maga  és  nemzete  jövendője  elé. 

Mint  Falk  előadja,1  órák  hosszat  ül  éjjelenként,  mély 
gondolatokba  merülve,  szellemi  szemei  keresik  a  világosságot, 
mely  reményt  nyújtana.  » Pesti  por  és  sár«  czimü  művében 
elmondja,  hogy  azért  szeret  kőszénnel  fűteni,  mert  órákig  is 
elpislog  lassú  lánggal  és  álmatlan  éjjeleken  mintegy  társaságot 
nyújt  neki. 

Ha  már  most  tekintetbe  veszszük,  hogy  a  ki  egy  nem- 
zet élére  akar  állani,  annak  első  sorban  nemcsak  abban,  de 
önmagában  is  biznia  kell,  azonkivül  vas  következetességgel 
és  angyali  türelemmel  kell  felruházva  lennie,  akkor  bizonyára 
ezen  lelkiállapot  is  elégséges  volt  oly  akadályt  képezni,  mely 
mellett,  főleg  azon  viszonyok  között,  melyek  őt  körülvették, 
zöld  ágra  jutni  lehetetlenség  volt.  Valamint  ha  nem  is  álta- 
lános iránya,  de  túlhajtásai  teljesen  érthetők  lesznek.  Pedig, - 
mint  látni  fogjuk,  más  körülmények  is  járultak  hozzá. 

Különben  annyi  bizonyos,  hogy  a  tündérek  mind  meg- 
jelentek bölcsője  körül  és  elhalmozták  őt  azon  előnyökkel, 
melyek  egy  nagy  hivatás  teljesítésére  szükségesek.  Maga 
mondja  egyik  munkájában,2  hogy  a  magyar  alkotmány  min- 
den áldását  egy  ép  velejü,  fiatal,  egészséges,  gazdag  mágnásra 
összehalmozta,  kiről  jó  lélekkel  el  lehet  mondani,  miszerint 
ő  a  honnak  kedveltje.  Hogy  szénája  rendben  volt,  tudjuk 
onnét,  hogy,  midőn  az  akadémia  alapítására  egy  évi  jöve- 
delmét adta  oda,  ezt  ő  saját  maga  azon  időben  60,000  frtra 
becsülte.  Kevés  életben  lévő  családnév  volt  az  országban, 
melyhez  több  történeti  emlék  fűződött  volna,  mely  felfelé 
úgy,  mint  lefelé  több  becsülés-  és  tiszteletnek  örvendett.  Igaz, 
ezeknek  összeegyeztetése  nem  ment  mindig  simán,  a  mit 
maga  Széchenyi,  mint  előbb  mondtam,  olyformán  fejezett  ki, 
hogy  a  család  minduntalan  két  szék  közt  a  pad  alá  kerül, 
de  azért  atyja,  a  mint  a  korona  kegyéből  elnyeri  az  arany- 
gyapjút, úgy  a  nemzeti  hála  kifejezését  is  megkapja  nagy 
adományaiért.  Ezek  mellett  dúsan  meg  volt  ajándékozva 
a  sziv,  az  ész,  a  férfiuság  adományaival. 

Első  sorban,  a  mit  különösen  hangsúlyozni  kell,  a  sziv 

1  Széchenyi   István  és  kora,    104.   lap. 

2  Lásd  :  Világ,  90.  lap. 

embere  volt.  Tudott  forrón  és  mélyen  szeretni.  Hazaszere- 
tete egész  a  rajongásig  ment.  Szüleihez  való  viszonya  minta- 
szerűnek tekinthető,  édes  atyjának  utolsó  levelét,  mely  szel- 
lemi végrendeletét  tartalmazta,  egész  életén  keresztül  egy  külön 
tokban  magánál  hordta. 

Igaz  barát  volt.  Barátsága  Wesselényi  irányában  azon 
korban  is,  midőn  az  életviszonyokban  az  érzelmek  egészen  más 
szerepet  játszottak  mint  mai  napság,  a  ritkaság  számba  ment. 
Gazdag  volt,  szivének  élete  is  az.  A  mit  a  németek  úgy  mint 
a  francziák  az  »örök  nőies  «-nek  neveznek,  nagy  szerepet 
játszott  történetében.  Szeretett  boldogan  és  boldogtalanul,  de 
midőn  végre  sok  hányattatás  után  eszményképét  oltárhoz 
vitte,  oly  házi  életet  élt,  mely  mindenkit  csodálattal  tölthet  el. 

Egyike  volt  kora  legeszesebb,  legkellemesebb  emberei- 
nek. Különösen  ki  kell  emelni,  hogy  a  humor  s  a  páthosz 
egyaránt  rendelkezésére  állottak,  a  társalgásban,  Írásban  és 
a  szónoklat  terén. 

Érdekes  megolvasni,  hogy  Kossuth  miképpen  jellemzi 
és  irja  le  őt  mint  szónokot.  Országgyűlési  tudósításaiban 
egy  főrendi  ülésről  így  ír :  » Wesselényi  mázsás  szentencziák- 
kal  teljes  beszéde  után  Széchenyi  szólalt  fel.  Beszédét  a  szép 
gondolatok  és  szikrázó  képletek  tömött  masszájának  lehet 
nevezni.  Szólott  mint  ezt  a  nagy  alkalom  megkövetelte,  mint 
arra  nemes  lelkének  felhevülése,  keblének  istene  készteté  és 
azért  gyakran  eltért  tárgyától  és  áradozott  beszédében.  Ily 
beszédet,  hacsak  maga  a  szónok  nem  teszi  azt,  más  kellőkép- 
pen visszaadni  nem  képes.  Beszéde  a  maga  nemében  párat- 
lan és  gyönyörű  volt,  habár  nem  is  tartozik  azon  kate- 
góriába, melybe  Wesselényi  szónoklatai  tartoznak,  a  tömör, 
élénk  logikai  rendű  nyilatkozatok  osztályába.  Beszédjén  szem- 
betűnően meglátszik  az  angol  tisztán  elbeszélő  parlamentáris 
modor.1 

Ezen  magasztaló  bírálatban  is  történik  ráutalás,  de 
különben  sem  lehet  elhallgatni,  hogy  szellemi  termékeinél 
mind  a  két  téren  meglátszik  a  figyelem  és  kitartó  munkás- 
ság hiánya.    Meglátszik   ez   nemcsak    egyes  műveit    illetőleg, 

1  Lásd:   Széchenyi  naplói,  241.  lap. 

de  általában  tevékenysége,  sőt  észjárásában.  Igen  érdekes 
adatot  hoz  fel  erre  Kovács  Lajos.1  Tudniillik  felhozza  azt, 
hogy  Széchenyit  nem  lehetett  soha  kapaczitálni,  »mert  agya 
annyira  túl  volt  terhelve,  hogy  legjobb  akarata  mellett  sem 
tudott  figyelmet  fordítani  más  ember  érvelésére ;  míg  vitat- 
kozás közben  maga  érvelt,  addig  csak  gondolt  a  tárgyra, 
de  a  mint  a  másikra  került  a  szólás  sora,  gondolatai  önkény- 
telenül másfelé  ragadták  és  az  ember  tulajdonképpen  borsót 
hányt  a  falra «. 

Kétségtelenül  azon  fogyatkozásban  szenvedett,  miszerint 
szellemi  erejét  állandóan  egy  pontra  irányítani  nem  tudta, 
hanem  ide  és  tova  ugrándozott,  ug}rannyira,  hogy  műveiben 
rendszert,  az  érvelés  teljességét,  az  eszmék  összefüggését 
hiába  keressük. 

Nem  érdektelen,  hogy  egyénisége  és  szellemi  tevékeny- 
ségének ezen  ugrándozó  és  rhapsodikus  természete  hamar 
feltűnik  egy  jóakarója,  herczeg  Windischgrátz  előtt,  kit,  habár 
később  ellenünk  küzdött,  komoly,  férfias  és  nemes  érzésű 
embernek  kell  minősítenünk.  Ez  figyelmezteti  is  őt,  hogy 
e  fogyatkozásán  igyekezzék  segíteni.2 

Különben  eme  fogyatkozásával  maga  is  tisztában  volt. 
így  például  » Hitel «  czimü  könyvét  az  azt  követő  » Világ «- 
ban 3  egy  tömkelegnek  nevezi.  Innen  származott  részben 
viszonya  Kovács  Lajoshoz,  kit  folytonosan  utilizált,  ha  rend- 
szeres munkára  volt  szüksége.  Vele  csináltatta  nagy  közle- 
kedési munkálatát,  melyet  az  országgyűlésekhez  beadott.4 
Éppen  így  az  1848-iki  márcziusi  napokban  midőn  rendkívüli 
izgatottsága  miatt  eszméit  nem  tudja  rendbe  szedni,  és  beszé- 
dét vele  csináltatja.5  Olyannyira  érzi  Kovács  közreműködé- 
sének szükségét,  hogy  midőn  követté   választatja  magát,  fel- 


1  Széchenyi  István  közéletének  három  utolsó  éve,  I.  kötet  39.  lap. 

2  Lásd  Zichy  Antal  :  Széchenyi  életrajza,   150.  lap. 

3  Lásd  ugyanott,  XXXIV.  lap. 

4  Lásd  Kovács:    Széchenyi  István    közéletének    három   utolsó  éve, 
II.  kötet    19.  lap. 

1  Ugyanott,  46.  lap. 

szólítja,  hogy  minden  áron  szerezzen  magának  mondátumot, 
hogy,  ha  kell,  helyette  szólni  tudjon.1 

De  a  hol  a  logikai  rendre,  a  szerves  egész  követelmé- 
nyeire nem  volt  szükség,  mint  például  az  (ismeretes  Bitek- 
nél, ott  tudott  oly  művet  alkotni,  mely  velőtrázó  páthoszával 
és  beretva  élességü  gunykaczajával  a  világirodalom  remekei 
közé  tartozik  és  nem  áll  mögötte  Juvenalis,  Montaigne  Swift 
szatíráinak.  Tökéletesen  igaza  van  Fáiknak,  midőn  azt  mondja, 
hogy  ebben  skorpiókkal  ver  végig  nemzetének  hóhérain. 

Oly  külsővel,  bírt,  mely  már  maga  lekötötte  az  emberek 
figyelmét.    Még  az  ősz  Desseffwy  József  is  megénekelte  azt. 

»Friss  barna  orczádon  mikor  ég  piros 
Tűzláng,  szemed  gyújt,   szíveket  ejteget 
S  széles  szemöld  boltbul  kitörve 
Osztogat  és  mosolyog  sok  érzés. « 

Tényleg  jupiteri,  széles  homloka  volt,  melyen  mély  barázdá- 
kat szántotta  gond  és  az  elmélkedés.  Sürü  szemöldökei,  melyek 
alatt  sas  tekintete  villámokat  szórt.  Napbarnított  arczához 
jól  illett  a  ruganyos  test,  mely  az  edzett  férfiuság  megtes- 
tesülésének képében  áll  előttünk.  A  mi  csak  testi  gyakorlat 
és  sport  létezett,  azt  buzgalommal  és  sikerrel  gyakorolta. 
A  katonai  pályán  a  magyar  huszárnak  kiváló  tulajdonságai 
mind  megtalálhatók  voltak  nála. 

A  napóleoni  háborúk  egyik  legszebb  fegyvertényét  az 
ő  lélekjelenlétének  és  vitézségének  lehetett  köszönni.  Ez  Olasz- 
országban történt  Murát  nápolyi  király  ellen  a  tolentinoi 
csatában.  Öt  szakasz  huszár  szemben  találta  magát  egy 
nápolyi  lovas-  és  gyalogezreddel.  A  huszárság  a  túlnyomó 
ellenség  láttára  habozva  megáll.  Egyszerre  csak  siri  csend 
következik  be,  mely  alatt  az  ellenséges  tömeg  mind  közelebb- 
közelebb  nyomul.  Széchenyi,  ki  áz  egyik  szakasznak  parancs- 
noka volt,  merész  elhatározással  riadót  fúvat  és  vitézei  halált 
megvető  elszántsággal  neki  rúgtatnak  az  ellenségnek.  Egyik 
közhuszár    —    Szilágyi    nevű    —    előre    vágtat    az    ellenség 

1  Lásd  Kovács :  Széchenyi  István  közéletének  három  utolsó  éve, 
I.  kötet  217.  lap. 

parancsnoka,  Romána  herczegre  veti  magát  ós  azt  egy  csapás- 
sal levágja  lováról.  A  magyarság  mindinkább  vérszemet  kap 
és  kevés  időre  rá  majdnem  az  egész  nápolyi  lovasság  össze 
van  kaszabolva.  Az  érdekes  a  dolognál,  hogy  Széchenyi,  ki 
a  Terézia  rendet  érdemelte  volna,  mi  kitüntetést  sem  kapott, 
Szilágyi  is  nem  az  arany  vitézségi  érmet,  de  csak  az  ezüstöt 
nyerte  el.1 

Széchenyi  nem  egyedül  az  irás-  és  szónak,  de  a  tettek 
embere  is  volt.  Tudott  nagy  arányú  akcziókat  is  végrehaj- 
tani. Akármilyen  ötletes  és  rhapszodikus  észjárása  és  egész 
eljárása,  ha  egyszer  neki  durálta  magát  valaminek,  a  mi  egy 
konkrét  és  megfogható  czél  alakjában  jelentkezett,  azt  végre 
is  hajtotta  emberül.  Ahogy  azon,  nem  kedvező  természetű 
időkben  vállalataink,  úgymint  lánczhid,  Duna-gőzhaj ózás, 
Tisza-szabályozás  számára  megszerezte  a  pénzt,  a  műszaki 
erőket  és  azokat  foganatosította,  bizonyítja,  hogy  ha  lelki- 
állapotában nem  találkozik  akadályokkal  és  kedvező  körül- 
mények között  a  legnagyobb  akczióban  is  meg  tudta  volna 
helyét  állani. 

Azt  a  mozzanatot  sem  lehet  nála  figyelmen  kivül  hagyni, 
hogy  milyen  hatást  gyakorolt  az  emberekre.  Mindent  össze- 
véve oly  személyiség  volt,  a  ki  a  merre  járt  a  legheteroge- 
nebb  körökben  is  a  figyelmet,  a  rokonszenvet  meg  tudta 
magának  szerezni.  A  mit  ebben  az  irányban  a  jó  Cornelius 
Nepos  Alcibiadesről  mond,  egészen  reá  illik. 

Franczia  és  angol  államférfiak,  Thiers,  Palmerston,  Met- 
ternich, diplomaták,  a  félig  barbár  orosz  nagyherczeg  Kon- 
stantin, tehát  a  legheterogénebb  egyéniségek  nem  tudtak  sze- 
mélyiségének delejes  varázsa  alól  menekülni,  ezeket  éppen 
oly  kedvezően  hangolta  maga  iránt,  mint  a  tiszaszabályozási 
expedicziójában  a  nyakas  alföldi  nemességet.  Mily  imponáló 
erővel  volt  képes  fellépni,  bizonysága  azon  kiküldetésnek 
végrehajtása,  mely  a  lipcsei  csata  előtt  érte,  és  különben  is 
egyike  volt  a  legkoczkáztatottabb  vállalatoknak.  Tudvalevő- 
leg Lipcsénél  Napóleonnak  központi  fekvése  volt  és  ő  a  szö- 

1  Lásd    Gróf  Thiirheim :    Die    Reiterregimenter    der    k.   k.    oester- 

rcichischen  Armee,    II.  kötet   124.   lap. 

vetséges  seregeket  egymástól  elválasztotta.  Délről  jött  az 
orosz  és  osztrák  fősereg  Schwarzenberg  alatt,  keletről  a  poro- 
szok Blücher,  északról  a  svédek  a  trónörökös  (előbb  franczia 
tábornagy)  Bernadotte  alatt,  ki  arra  számított,  hogy  ha  Napó- 
leon megbukik,  esetleg  franczia  király  lesz,  és  azért  minden- 
áron kerülte  az  összetűzést  a  francziákkal. 

Arról  volt  szó,  hogy  ezeket  egy  összpontosított  táma- 
dásra meg  lehessen  nyerni.  Széchenyinek,  az  egyszerű  huszár- 
kapitánynak, lett  ez  feladata,  melynek  keresztülviteléhez  az  is 
járult,  hogy  a  francziák  által  megszállott  területen  kellett 
átlovagolni.  Széchenyi  ezt  a  nehéz  feladatot  a  legnagyobb 
sikerrel  oldotta  meg.  Blüchernél  könnyen  ment  a  dolog,  de 
annál  nehezebben  Bernadottenál ,  Széchenyi  azonban  nem 
tágított  és  annyira  lelkére  beszélt,  úgy  a  sarokba  szorította 
a  nagyszabású  szerencselovagot,  hogy  kénytelen  volt  becsület- 
szavát lekötni,  hogy  a  végzetes  találkozón  megjelenik,  a  mit 
be  is  váltott. 


Az  előadottak,  úgy  vélem,  elég  hiven  adják  vissza 
azokat  az  előnyöket  és  képességeket,  melyek  Széchenyi  Ist- 
vánt abban,  a  mit  hivatásának  tekintett,  t.  i.  hazájának  ujjá- 
alkotója  lehetni,  támogatták.  És  erre  vonatkozólag  különösen 
hangsúlyozni  kell,  hogy  akármilyen  bizalmatlan  is  volt  maga 
irányában,  a  nemzettel  szemben  a  legnagyobb  követelésekkel 
lépett  fel,  még  pedig  olyképpen,  hogy  ő  és  senki  más  van 
hivatva  azt  az  Ígéret  földjére  elvezetni,  annak  nemcsak  ordi- 
náriusa,  de  nevelője  is  lenni. 

Mikor  a  Kossuth-féle  viták  javában  folytak  —  a  mire 
később  fogok  visszatérni,  —  1842-ben  az  akadémiában  tar- 
tott, hozzá  nagy  port  felvert  beszédében  monda  azon  emlé- 
kezetes szavakat,  hogy  axióma  tisztaságban  véli  látni  nézeté- 
nek kirekesztő  helyességét,  a  mefy  állítása  a  gyakorlatban 
végre  is  szellemi  diktatúrát  jelentett. 

Vagyis,  hogy  Kossuth  szavait  idézzem,1  Széchenyi  a 
nemzetet  lábbadozó  betegnek  tekinti,  magát  pedig  a  hivatott 
orvosnak,    ki  is  asszistensei    segélyével    már  15  év  óta  gyó- 

1  Felelet  gróf  Széchenyi  Istvánnak,   19.  lap. 

gyítgatja  és  a  ki  birtokában   van  az  arcanum-triplicatumnak, 
mely  a  gyógyítást  eszközli. 

Kossuth  helyesen  választotta  hasonlatát  az  orvosi  tudo- 
mányból. Azon  nagy  polémiában,  melyet  Széchenyi  Deákkal 
a  védegylet  ügyében  folytatott,1  szemére  veti  Deáknak,  hogy 
rosszul  állapítja  meg  a  nemzet  bajának  diagnózisát.  És  bár 
felszólítja  Deákot,  hogy  legyen  vezér  és  követni  fogja,  mégis 
saját  nézetei  számára  bizonyos  fölényt  követel,  miután  Deák 
tisztán  a  belviszonyok  szempontjából  tekinti  az  ügyeket,2 
vagy,  mint  egy  más  alkalommal  mondotta,  »a  megyeház 
ablakából«.  Tényleg  a  Kossuth  elleni  egyik  filippikában 3 
világosan  és  határozottan  állította,  hogy,  midőn  1825-ben 
politikai  pályára  lépett,  a  mit  tett,  nem  pillanatnyi  felhevü- 
lésben,  nem  rögtönzés  folytán  történt.  Azonban  nemcsak  azon. 
feltevése,  hogy  hazáját  szolgálja,  de  minden  lépte  és  cselek- 
ménye egyelőre  megfontolt  tervnek  volt  szüleménye.  A  nagy 
közönség  előtt  ebben  az  irányban  annyira  túlhajtja  a  dolgot, 
hogy  Teleki  László  egyszer  az  országgyűlésen  megtámadja, 
hogy  mindig  csak  magáról  beszél.4  Föl  kell  említeni  erre 
vonatkozólag,  miszerint  Kemény  konstatálta,5  hogy  két  oly 
klasszikus  tanú,  mint  Dessewffy  Aurél  és  Wesselényi  Miklós 
a  leghatározottabban  állították,  hogy  éppen  akkor,  vagyis 
pályájának  kezdetén  Széchenyi  közjogi  és  politikai  ismeretei 
a  legszerényebb  keretben  mozogtak,  a  mi  már  magában  úgy 
a  tervszerűség  értékét,  mint  a  vezérségre  való  jogczímet 
jelentékenyen  csökkenti. 

Úgy  vélem  azonban,  hogy  Széchenyi  politikai  egyéni- 
ségének méltatása,  vagyis  inkább  balsikereinek  magyarázata 
nem  ezen  fordul  meg. 

Ha  működésének  kezdetén  és  derekán  Deák,  Kossuth, 
Dessewffy  József  és    Aurél    közjogi  és  politikai    ismereteivel, 

1  Lásd  Széchenyi  István  hírlapi  czikkei,  II.  kötet,  a  szent-groti 
czikksorozat. 

2  Lásd  ugyanott,  045.  lap. 

3  Lásd  :   »Kelet  népe*,  20.   lap. 

*  Széchenyi   István  beszédei,    274.  lap. 

5  Csenjfcry  Antal  :  Magyar  szónokok  és  államférfiak  könyve, 
36*.  lap. 

sőt  tehetségeivel  nem  mérkőzhetett  is,  de  nemcsak  hogy  nem 
lepett  teljesen  készületlenül  a  közpályára,  hanem  oly  tapasz- 
talatai voltak,  melyekkel  az  emiitettek  nem  versenyezhettek, 
és  melyeket  könnyen  lehetett  kamatoztatni. 

Mikor  Széchenyi  István  az  országgyűlésen  szerepelni 
kezdett,  már  harminczöt  évet  számlált,  nagy  szellemi  képes- 
ségei mellett  művelt,  olvasott  és  világot  látott  ember  volt. 
Széles  Magyarországon  senkit  sem  lehetett  találni,  a  ki  az 
emberiség  nagy  színpadán  oly  eseményekben  lett  volna  részes 
és  annyi  kiváló  emberrel  érintkezett  volna,  mint  éppen  ő.  Nem 
egyszer  hivatkozott  arra,  hogy  a  napóleoni  háborúkat  a  fő- 
vezér, Schwarzenberg  főhadiszállásán  küzdötte  végig,  a  hol 
hatalmas  fejedelmek,  hadvezérek-  és  államférfiakkal  volt  min- 
dennapi összeköttetésben. 

Ott  volt  Parisban  akkor,  mikor  Napóleon  uralmát  a 
Bourbonoké  váltotta  fel  és  szintén  az  országgyűlésen  egy 
alkalommal  felemiitette,  hogy  az  akkori  válságos  helyzet  minő 
tanulságokat  tartalmazott.  Beutazta  majdnem  egész  Európát 
és  nyilt  szemmel  vizsgálgatta  azon  különbségeket,  melyek 
a  nemzetek  és  kormány  formák  gazdag  változataiban  kifeje- 
zésre jutnak. 

Mint  mondám,  elméleti  ismeretekben  sem  szűkölködött. 
Olvasta  Montesquieu,  de  Lolme  és  Bentham  műveit.  Az  első 
az  általános  politika,  a  másik  Anglia  alkotmányának  volt 
nagyszerű  szerzője,  míg  az  utolsó  radikális  irányt  képviselte. 
Valamint  olvasta  Ürményi  magyar  közjogát,1  nemcsak,  ha- 
nem a  magyar  közjog  akkori  első  tekintélye,  Cziráky,  elő- 
adásokat tart  neki  a  hazai  alkotmányból  és  ez  alkalommal 
alaposan  megmagyarázza  növendékének  a  magyar  közjog 
történeti  fejlődése  sarkalatos  tételeit,  a  királyválasztást,  az 
aranybullát,  meg  hogy  országgyűlés  nélkül  nem  lehet  adót 
és  katonát  kivetni  az  országra,    sem  törvényt  alkotni. 

Megösmeri  tehát  alkotmányunk  lényegét.  Családjának 
története  és  viselt  dolgai  nyújtottak  számára  elegendő  tám- 
pontokat arra,  milyennek  kell  lenni  a  nemzet  politikájának 
és  mily  irányban  kell  azt  vezérelni.  Széchenyi  Pálnak,  a  dicső 

1  Naplói,  139.  lap.. 

kalocsai    érseknek,    emléke    folytonosan    ott  lebeg  az  utódok 
lelki  szemei  előtt. 

Atyja,  kiről  valójában  helyesen  mondja,  hogy  minden 
polgári  erényekben  ékeskedett,  kétszer  hagyja  ott  fejedelmé- 
nek szolgálatát.  Egyszer  József  császár  alatt  1 786-ban,  más- 
szor Ferencz  alatt  1812-ben,  miután  az  államcsínyeknek  nem 
akar  részese  lenni. 

Oly  idők  voltak  ezek,  hogy  Pál  testvére  csodálkozik 
azon,  hogy  magyar  ember  szolgál  a  katonaságnál,  miután 
az  kénytelen  zsandárszolgálatot  teljesíteni.1 

Ezen  benyomások  folytán  maga  is  rájön  arra,  hogy 
nálunk  azt,  ki  tiszteli  a  törvényt  és  felügyel  a  végrehajtásra, 
lázadónak  tekintik,  ellenben  ki  hízeleg,  megszegi  a  törvényt 
és  esküjét,  az  jogczimet  nyer  a  hivatalokra.2 

Nem  zárkózhatik  el  azon  tény  elől,  hogy  a  király  külön 
van  választva  az  alkotmánytól,  nemcsak,  hanem  látja  is  a 
vegyes  házasság  veszélyeit  annak  folytán,  hogy  a  fejedelem 
Ausztriában  abszolút  uralkodó.  Mikor  az  országgyűlés  meg- 
nyílik, kénytelen  kikelni  az  örökös  hizelkedés  ellen  és  olyan- 
nak találja  az  aulikusok  magatartását,  hogy  felveti  a  kérdést, 
van-e  nekünk  alkotmányunk.3 

Különösen  hangsúlyozni  kell,  miszerint  ezen  az  ország- 
gyűlésen Széchenyinek  tevékenysége  olynemü  volt,  mely  a 
legszebb  reményekre  jogosított,  t.  i.  abban  az  értelemben, 
hogy  ő  politikailag  a  nemzet  vezére  fog  lenni.  Ezen  vezérlet 
követelményeinek  minden  irányban  eleget  tesz.  A  főrendi- 
házban oly  határozottan  lép  fel,  hogy  a  nádor  többszöri 
rendreutasítását  vonja  magára. 

Tudjuk,  úgy  tőle  mint  Metternich  emlékirataiból,  mire 
különben  még  lesz  alkalom  visszatérni,  hogy  midőn  Ferencz 
császár  1825.  november  9-én  oly  leiratot  küldött  az  ország- 
gyűlésnek, mely  az  önkényuralom  teljes  meghazudtolását 
nem  jelentette  ki,  és  e  miatt  az  alsó  táblán  roppant  inge- 
rültség   támadt,    ő    a  mindenható    kanczellárnál    kihallgatásra 


1  Széchenyi  István  naplói,   139.  lap. 

■  Ugyanott,  140.  lap. 

:  Zichy  Antal:    Széchenyi   István   életrajza,   1.   kötet    150.   lap. 

jelentkezett  és  kérte  őt,  hogy  az  alkotmányosság  exigencziái- 
nak  tegyen  eleget. 

Fel  kell  azt  is  említeni,  hogy  Széchenyi  belátja  a  párt- 
szervezkedés szükségét.  Pozsonyban  az  említett  országgyűlés 
alatt  első  dolga  egy  klubbot  alakítani  a  rokonérzelműek  szá- 
mára. Ő,  Wesselényi  és  Erdődy  Káról}7  állnak  ennek  élén. 
s  azért  őket  tripartitumnak  nevezik.1 

Közülök  ez  utolsó  kevésbbé  ösmeretes,  bár  megérdemli, 
hogy  róla  feljegyeztessék,  miszerint  Ferencz  önkényuralma 
ellen  a  szombathelyi  káptalannál  tiltakozását  beigtatta.  A  mit 
később  Cziráky,  mint  kormánybiztos,  megsemmisíteni  rendelt, 
nemcsak,  hanem  Erdődyt  Bécsbe  ad  audiendum  rendelték, 
a  hol  fejedelmi  dorgálásban  részesült.2 

Később,  1839-ben,  Széchenyi  még  egy  sokkal  határo- 
zottabb lépést  tett,  melyet  báró  Fiáth,  tanulságos  és  élveze- 
tes könyvében 3  jegyzett  fel  számunkra,  és  mely  más  szem- 
pontból is  érdekes.  Ugyanis  egy  napon  meghívta  őt  magához 
többekkel  értekezletre.  Összegyűlvén  a  társaság,  Széchenyi 
előadta,  hogy,  tekintve  az  ország  anyagi  és  szellemi  hátra- 
maradását, a  javulás  leküzdhetlen  nehézségeit,  a  nemzet 
fogyatékos  erejét,  a  számtalan  ellenséget,  mely  bennünket 
környez.  Ő  nem  lát  más  mentséget  mint  a  beolvadást  Ausz- 
triába, ezen  eszmét  akarná  velők  megbeszélni. 

Egymásután  keltek  fel  utána  Wesselényi,  Dessewffy 
Aurél,  kik  általános  helyeslés  'mellett  ellene  nyilatkoztak.  Ismét 
felállott  Széchenyi,  örömét  fejezte  ki,  hogy  ezen  nézeteket 
vallják.  Igazában  ez  az  ő  véleménye  is,  ő  is  fenn  akarja 
minden  áron  tartani  az  ország  államiságát,  csakhogy  refor- 
mokra van  szükség,  erre  egy  pártot  kell  alakítani,  ez  volt 
az  összejövetel  tulajdonképpeni  czélja. 

Ki  is  küldetett  egy  bizottság,  mely  a  programmot  lett 
volna  kidolgozandó.  Ez  a  bizottság  azonban  soha  össze  nem 
ült.  Széchenyi,  úgy  látszik,  mást  gondolt,  és  az  egész  terv 
kútba  esett.  Később  is,  a  negyvenes  években,  midőn  tényleg 


1  Lásd  Csengery  Antal  :   Magyar  szónokok  és  államférfiak,  361.  1. 
8  Lásd  Széchenyi  naplói,    144.  lap. 

2  Életem  és  élményeim,    I.  kötet   149.  lap. 

a  pártok  megalakultak,  Széchenyi  egyikhez  sem  csatlakozott, 
utoljára  attól,  a  mit  együttes  akcziónak  lehet  nevezni,  foly- 
vást tartózkodott. 

Mi  volt  ezen  tartózkodás  indoka?  Oly  valami,  a  mit 
méltán  lehet  konstituczionális  fogyatkozásnak  nevezni,  vagyis 
azon  tulajdonságok  és  kellékek  hiányának,  melyek  az  ille- 
tőt bizonyos  feladatok  teljesítésére  alkalmatlanná  teszik.  Alig 
lehet  kétség  ugyanis  az  iránt,  hogy  Széchenyinél,  daczára 
azon  Dalailáma-szerü  követelményeknek,  melyekben  leiedzett, 
éppen  azon  feltételek  nem  váltak  be,  melyek  a  politikai  vezér- 
kedésnek  conditio  sine  qua  non-ját  képezték  minden  időben 
és  így  az  ő  idejében  is. 

Zichy  Antal,  ki,  bár  irányába  a  legnagyobb  rajongás- 
sal viseltetik  és  szintén  prófétának  tünteti  fel,  hasonlóképpen 
beismeri  azt.1  Elmondja,  hogy  természeténél  fogva  nem  volt 
és  nem  is  lehetett  pártvezér.  Míg  egy  más  helyen 2  nem 
kevésbbé  fontos  kijelentést  tesz  és  ez  az,  hogy  magatartá- 
sába az  alsó  táblával  szemben  mágnási  gőg  is  vegyült. 

Mindezek  után  balsikereinek  kulcsát  könnyen  meg  lehet 
találni.  Idegessége  a  kiegyenlíthetlen  ellentétek  közti  örökös 
ingadozás  és  hullámzás,  az  elme  komprehenziv  voltának, 
hozzá  a  meggyőződésben  való  következetességnek  hiánya,  a 
mint  képtelenné  tették  arra,  hogy  pozitív  politikai  program- 
mot  adjon,  másrészt  éppen  úgy  nem  erezett  magában  sem 
hajlandóságot,  sem  képességet  arra,  hogy  tevékenységének 
súlypontját  oda  helyezte  volna,  a  hol  általában  sikereket 
lehetett  felmutatni,  vagyis  az  országgyűlés  és  megye  termébe. 

Tartózkodása  ebben  az  irányban  oly  hamar  észrevehető, 
hogy  egy  alkalommal  egy  oly  higgadt  és  jóindulatú  ember 
mint  Fáy  András,  figyelmezteti, ,}  hogy  ha  nem  akar  pártember 
lenni,  okvetetlen  népszerűtlen  lesz.  Még  akkor  is,  midőn  a  negy- 
venes években  a  pártoknak  körvonalai  mind  jobban  kezdet- 
tek kidomborodni  és  a  47-es  országgyűlés  előtt  egymásután 
jelentek    meg    úgy    a    konzervatív,     mint    szabadelvű    pártok 


1  Lásd:   Széchenyi    naplói,    102.   lap. 

zédei,    104.  lap. 

2  Lásd  Széchenyi   István  naplói,  289.   lap. 

programmjaij  » Politikai  programmtöredékek«  czimü  munkáját 
Kossuth  elleni  támadó  czélzatai  mellett  azért  is  adja  ki,  mert 
az  idézett  pártok  egyikéhez  sem  csatlakozhatik.1 

Széchenyi  István  működésének  egészen  különleges  sui 
generis  jellegét  nagyon  jól  jellemezte  Dessewffy  Aurél.  Egy 
híressé  vált  czikkében,  mely  különben,  mint  azt  később  ki 
fogom  mutatni,  egész  téves  politikai  felfogásból  indul  ki,2 
Kossuth  és  Széchenyi  politikai  rendszerét  egymás  mellé  állítva 
úgy  jellemzi  ez  utóbbit,  hogy  abban  anyagi  középpont  az 
állóhíd  által  összeforrt  vasutak  és  csatornák  által  a  könnyen 
hozzáférhető,  dúsgazdag,  bájossá  varázsolt  Budapest,  szellemi 
középpont  maga  a  tisztelt  gróf  és  rokonszenvü  barátai,  kik- 
kel »en  petit  comité«  működik,  eszközök  a  nemes  gróf  iratai 
és  a  helybeli  egyletek  és  intézetek,  hatáskör  az  országgyűlé- 
sen kívül  a  vélemények  előkészítése,  országg}mlésen  a  főrendi- 
házi ellenzék.  Eltekintve  tehát  a  főrendiházi  ellenzéktől,  mely- 
nek politikai  sútya,  fájdalom,  igen  kevés  volt  és  melylyel  Szé- 
chenyi jóformán  folyvást  ujjat  húzott,  ezen  összes  tényezők 
az  akkori  politikai  befolyások  keretén  kívül  állottak  és  nem 
egy  ily  természetű   akczióra  engedtek  következtetni. 

A  dolog  úgy  is  volt,  Széchenyi  működése  nagyban  és 
egészben  nem  a  közélet  megszokott  területén,  nem  a  megyei, 
nem  az  országgyűlési  termekben  mozgott,  tehát  nem  ott, 
a  hol  annak  rendje  és  módja  szerint  dús  aratás  kínálkozott. 
Inkább  kerülte,  mint  kereste  azokat.  A  mit  Kossuth  is  szemére 
hányt.3 

Egy  illetékes  eg3réniség  megírta  pestmegyei  szereplését.4 
Elmondja,  hogy  Széchenyi  megválasztatta  magát  táblabíró- 
nak, és  mindenki  azon  hitben  élt,  hogy  tevékeny  részt  fog 
venni  a  megyei  közéletben,  különösem  a  nagy  politikai  kér- 
dések vitatásában.  De  ez  nem  történt  meg.  Hosszú  évek 
során  tevékenysége  két-három,  inkább  társadalmi,  kérdés  fej- 
tegetésére szorítkozott.    így  a  nemzeti    színház,  a  birtokmini- 

1  Lásd  :  Politikai  programmtöredékek.  Előszó. 

2  X.   Y.  Z.  könyv,  72.  lap. 

3  Lásd  :  Felelet  gróf  Széchem'i  Istvánnak,  43.  lap. 

4  Fáy  András  :  Széchem'i  pestmegyei  működése.  » Budapesti  Szemle«, 
15.  kötet. 

mum  kérdése,  meg  azon  rendelkezés,  hogy  az  adósok  még 
a  hátralékos  kamatoktól  is  fizessenek  kamatot.  Különben  is 
zárkózott  természete  igen  megnehezítette  az  együttműködést. 
Majdnem  másfél  évtizeden  keresztül  tartott  ezen  közönyös 
magatartás.  Kossuth  sikerei  után  eljárása  megváltozott,  akkor 
látogatni  kezdte  a  gyűléseket,  folyton  ellene  és  az  ellenzék 
ellen  dolgozva. 

Ezt  azonban  a  megye  közönsége  és  a  közvélemény 
tisztán  személyes  természetű  hareznak  tekintették,  a  vitákban 
a  rövidebbet  húzta,  leszavazták,  úgy,  hogy  Fáy  megvonva 
munkásságának  mérlegét,  mindennek  tekinti,  csak  eredményes- 
nek nem. 

Éppen  így  vagyunk  országgyűlési  működésével.  Kemény 
többszörösen  konstatálja,1  hogy  bár  Széchenyi  kiváló  szónoki 
képességgel  birt,  de  ezen  tevékenységére  nem  nagy  súlyt 
fektetett.  Az  1833-iki  országgyűlésen  önként  visszavonult 
Wesselényi  előtt.  A  későbbieken  a  legfontosabb  kérdésekben 
hallgatott.  Hallgatott  pedig  különösen  akkor,  midőn  a  sérelmek 
tárgyalására  került  a  sor,  hogy  a  nemzet  megtámadott  igazai 
védelmeztessenek.  A  mikor  támogatására  legnagyobb  szükség 
volt,  és  az  saját  befolyására  nézve  legjobban  is  kamatozott 
volna.2  Működése  mindenesetre  ötletes  és  rendszertelen  jel- 
leggel birt,  és  nélkülözte  azt  a  határozott  politikai  irányt, 
melyet  Kossuthnál,  Deáknál,  vagy  Dessewffynél  mint  Eötvös- 
nél találunk. 

A  mondottakon  mit  sem  változtat,  hogy  később  az 
1847-iki  országgyűlésen,  mikor  Kossuth  meg  lett  választva, 
ennek  ellensúlyozása  szempontjából  még  követnek  is  meg- 
választatja magát. 

Egyrészt  azért  nem,  mert  önálló  politikát  ott  sem  csinált, 
hanem  egyszerűen  a  konzervativek  teljesen  megfeneklett  sze- 
kerét tolta,  másrészt  azért,  mert  saját  bevallása  szerint  a  kel- 
lemetlen csalódások  egész  sorát  hozta  meg  számára,  melyet 
kénytelen  saját  fogyatkozásának  számlájára  feljegyezni. 

Kiemeltem  már  elébb,  hogy  világos,  szabatos  programmot 

1  Lásd   Csmgery  idézett  munka,  437.  lap. 
-•  Lásd  ugyanott,  438.  lap. 

nem  adott,  illetve  azzal  nem  birt  és  így  a  nemzet  gondol- 
kodását határozott  czélok  felé  nem  is  irányította.  Ennek  bizo- 
nyítékát nem  nehéz  szolgáltatni.  Nem  nehéz  daczára  annak, 
hogy  megírta  »  Stádium  «  czimü  könyvét,  melyet  maga  leg- 
sajátosabb értelemben  programmjának  tekintett  és  melynek 
tartalmát  a  következő  reformok  megjelölésére  képezte.  Hozas- 
sék  be  a  hitelemelésre  a  váltójog.  Az  ősiség  és  a  fiskusnak 
háramlási  joga  törültessék  el.  Mondassék  ki  a  nem-nemesek 
birtokszerzési  képessége.  A  törvény  előtti  egyenlőség  állapít- 
tassák meg.  A  nem-nemesek  választhassanak  maguknak  ügy- 
védet, ki  a  tagosítási  és  aranyosi tási  perekben  őket  képviselje. 
A  házi  pénztár  és  az  országgyűlési  költségek  terheinek  hor- 
dozásához mindenki  birtokarányban  járuljon.  A  fő  közlekedési 
vonalak  az  országgyűlés  által  jelöltessenek  ki.  A  monopó- 
liumok, regálék  és  czéhek  töröltessenek  el.  Csakis  magyar 
nyelven  irott  törvény  legyen  kötelező.  A  törvényhatóságok 
csakis  a  helytartótanács  által  hallják  a  fejedelmi  szót.  A  tör- 
vénykezésnél úgy  a  tanácskozások,  mint  az  Ítéletek  nyil- 
vánosan húzassanak.  Ezen  tizenkét  törvényezikk,  mint  ahogy 
Széchenyi  nevezte,  van  arra  hivatva  Hunnia  minden  lakosá- 
nak polgári  létet  adni.1 

Mindenki  belátja,  hogy  ezen  felsorolást  politikai  pro- 
grammnak  tekinteni  nem  lehet.  Midőn  ezt  mondom,  alatta 
mást  nem  értek,  mint  azt,  hogy  ebben  oly,  különben  helyes 
természetű  intézkedéseket  akar  foganatosítani,  melyek  egy 
abszolút  államban  ép  annyira  lehetségesek,  mint  egy  alkot- 
mányosban és  melyben  csakis  a  magyar  nyelvre  vonatkozó- 
lag van  tekintet,  azokra  a  nagy  közjogi  és  politikai  kontra- 
verziákra,  melyek  az  uralkodóház  és  nemzet  között  állandóan 
szerepeltek  és  melyeknek  megoldását  a  mostan  vázolt  kor- 
szak első  sorban  czélozta.  Elég  erre  vonatkozólag  a  már 
hivatolt  Pulszky-féle  programmot,  a  szatmári  12  pontot,  vala- 
mint az  1848.  márczius  15-én  a  pesti  ifjúság  által  formulázott 
kivánatokat,  a  Stádiumban  közölt  felsorolással  egybehasonlítani. 

De  e  mellett  még  az  is  megtörtént  vele,  miszerint  ezen 
munkáját,    már    t.    i.  a  Stádiumot    be   nem    végezte,    és    így 

1  Stádium,  29.  és  következő  lapok. 

a  mire  saját  szempontjából  szükség  volt,  a  programm jávai 
el  nem  készült.  Az  tehát,  a  mint  természeténél  fogva  óhaj- 
tandó volt,  a  maga  teljességében,  mint  a  hogy  kellett  volna, 
nem  állott  a  közvélemény  előtt.  De  ez  nem  minden,  mert 
ott  is,  a  hol  a  programm  egyes  pontjait  ki  akarta  fejteni, 
miként  ezt  már  Kemény  Zsigmond  maga  is  kénytelen  volt 
beösmerni,  nagy  felületességgel  dolgozott.1 

Eléggé  bizonyítja  azt  törvényjavaslata  az  ősiségről. 
Ezen  intézményt,  melynek  úgy  közjogi,  mint  magánjogi 
vonatkozásai  voltak,  mely  a  nemzet  összes  életviszonyaiba 
belejátszott,  miután  a  tulajdon  a  család,  az  örök-  és  kötelmi 
jogra  döntő  természetű  befolyást  gyakorolt,  a  következőkép- 
pen kívánta  a  törvényhozás    elé    hozni  és  általa  megoldatni : 

Törvényjavaslat  az  ősiségről. 

Az  ősiségi  jog  —  jus  aviticitatis  —  eltöröltetik. 

Kifejtés.  Akármilyen  birtokot  valaki  ezen  törvény  kihir- 
detése után  az  illető  felek  tudatával  elad,  azt  a  vevőtől  vagy 
annak  hagyományosától  sem  az  eladó,  sem  annak  nemzetsége 
semmi  ürügy  alatt  többé  visza  nem  veheti,  és  az  örökös 
eladásokat  soha  meg  nem  semmisítheti.2 

Közbevetőleg,  a  dolog  megértése  végett  tudni  kell,  hogy 
az  ősiség  értelmében  a  birtok  feletti  tulajdonjog  az  egész 
családé  vagy  nemzetségé  volt,  mely  egy  nagy  jogközösséget 
képezett.  Ebből  folyt  az  eladás  esetére,  a  mit  akkoron  örök- 
vallásnak, fassio  neveztek,  valamennyi  oldalrokonnak  bele- 
egyezése, mely  nélkül  az  eladást  mindig  meg  lehetett  támadni, 
vagy  a  vételárért  visszaváltani.3  Innen  származott  az  a  szálló 
ige:  »fassiones  aliquondo  valent,  non  valent«  (ha  akarjuk 
vemhes  vagy  nem  vemhes). 

Visszatérve  Széchenyinek  megoldására,  nemsokára  mun- 
kájának közzététele  után  maga  is  rájön,  hogy  az  ily  sommás 
utón  még  sem  eszközölhető,  éppen  azért  két  jeles  jogtudós 
Lissovényi  és   Fabriczy    által    erre    nézve    egy    törvényjavas- 


1  Lásd  Csengery  idézett  munka,  407.  lap. 

2  Lásd   Stádium,  30.  lap. 

;  Lásd    erre  vonatkozólag  Goszionyi  :  Ősiség.    Köuy :  Magyarhoni 
magános  torvénytudomány,  XXI.   fejezet. 

Beöthy  Ákos    A  magyar  államiság  fejlődése,  küzdelmei.  II.  ]  i 

latot  is  dolgoztat  ki.1  A  minek  azonban  nem  sok  hasznát  vette, 
mert  mikorára  az  elkészült,  Széchenyi  ez  álláspontját  feladta. 

De  ha  Széchenyi  műveit  nem  is  mérhetjük  egy  reális 
politikai  programm  szigorú  mértékével,  és  ha  a  Stádiumon 
kívül  többi  könyveit  és  nyilatkozatait  is  hozzáveszszük, 
még  akkor  is  hasztalan  keressük  nála  a  nemzet  bajának  kellő 
megösmerését,  ebből  folyólag  az  orvoslásnak  czélravezetősé- 
gét.  Annyival  inkább  nem  találunk  nála  összefüggést,  követ- 
kezetességet, legkevésbbé  pedig  öntudatos  akcziót  ebben  az 
irányban.  Azt  a  szoros  összefüggést  az  elmélet  és  a  gyakorlat 
között,  mely  a  vezető  államférfiakat  alkotja,  mint  a  hogy 
az  megtörtént  Kossuthtal  a  negyvenes,  Deákkal  a  hatvanas 
években.  Akárhogy  okoskodunk,  az  egész  a  legkedvezőbb 
értelemben  lángeszű  rögtönzésnek  tekinthető,  mely  éppen  úgy 
elfelejti  a  tegnapot,  mint  nem  veszi  számba  a  holnapot,  a  pil- 
lanatnak hangulata  az,  mi  uralkodik. 

Midőn  a  Széchenyi  műveiről  szólok,  a  Hitelt,  Világot, 
Stádiumot  értem  alatta,  tehát  azt  a  három  munkát,  mely  is 
életének  czélzatait,  vag}^  ha  ehhez  a  kifejezéshez  kötjük  magun- 
kat, annak  programmját,  még  pedig  a  maga  tárgyilagos  vol- 
tában, tartalmazta.  Erre  vonatkozólag  az  utolsó  pontra  súlyt 
fektetek,  mert  ettől  külön  kell  választani  a  Kossuth  elleni 
polémiát,  mely  egészen  más  jelleggel  bir  és  melyet  annak 
folytán  később  fogok  elbírálni. 

Itten  elég  annyit  felemlíteni,  miszerint  ezen  polémiából 
sem  lehet  semmi  pozitív  irányzatot  kihámozni,  ellenben  élesség 
dolgában  túlhaladtak  mindent,  a  mit  a  magyar  irodalom  ter- 
melt. Csakis  hatalmas  »Blick«  munkája,  melyet  később  Bach 
miniszter  ellen  intézett,  múlja  azt  felül,  nemcsak  kíméletlenség, 
de  a  mi  a  fő,  igazságban  is.  Nálunk  azonban  e  hang  és 
támadás  szokatlan  volt,  úgy  hogy  igaza  volt  Kossuthnak, 
mikor  válaszában  kiemelte,  hogy  Széchenyi  őt  oly  gyanúsí- 
tásokkal illette,  milyennel  az  utolsó  Frangepán  óta  magyar 
ember  még  felségsértési  perben  sem  vádoltatott.2 

1  Lásd   Vécsey  Tamás  :  Széchenyi   és  a  mag3rar  magánjog.  17.  lap. 

2  Lásd  :  Felelet  gróf  Széchen}'!  Istvánnak,  3.  lap. 

Ezen  polémiát  szenvedély,  vagy  hogy  Schillernek  egy 
kifejezését  használjam,  pathologiai  szenvedély  sugalmazta. 
Habár,  mint  később  látni  fogjuk,  Széchenyi  jóhiszeműségéhez 
kétség  nem  férhet.  Ezen  szenvedély  azonban  idegen  alkat- 
elemeket kevert  nézetei  közé,  a  minek  következtében  már 
ennélfogva  sem  lenne  alkalmas  programmja  tárgyilagos  részé- 
nek megállapítására. 

De  visszatérek  munkáinak  rövides  elemzésére,  a  miből 
mindinkább  kiderül,  mennyibe  nélkülözik  azok  az  öntudatos 
irányítás  alkatelemeit,  úgy  a  pragmatikus  jelleget  mint  a  kö- 
vetkezetességet illetőleg. 

Tudvalevőleg  a  » Hitel «  volt  az  első  ily  értelmű  műve 
Széchenyinek,  miután  az,  a  mit  a  » Lovakról «  irt,  ebbe  a 
kategóriába  nem  tartozik.  A  második,  a  » Világ «  válasz  volt' 
Dessewffy  Taglalatára,  melyet  ez  utóbbi  a  » Hitel «  ellen  intézett, 
igazában  csakis  ennek  bővebb  kifejtése,  magyarázata.  A  har- 
madik pedig,  a  »Stádium«,  arra  volt  hivatva,  hogy  az  esz- 
méket konkrét  formákba  öntse,  esetleg  a  törvényhozással 
elfogadtassa.  A  három  könyv  tehát  együttvéve  egy  szerves 
egésznek  tekinthető,  és  az  elbírálás  számára  a  szükséges 
anyagot  szolgáltatja.  A  » Hitel «  maga  kétségtelen  teli  van  szép 
és  helyes  gondolatokkal ;  az  ország  állapota  és  bajai  nem 
egy  helyt  találó  vonásokkal  vannak  rajzolva  és  a  megoldáso- 
kat illetőleg  is  egyes  jó  dolgok  vannak  benne ;  de  ismételnem 
kell,  hogy  éppen  úgy  nem  volt  alkalmas  az  akkor  fennálló 
állapotok  és  intézmények  tarthatatlanságát  kimutatni,  mint  az 
uj  korszak  krédóját  képezni.  Ezen  munka  nemcsak,  mint  emlí- 
tem, példátlan  rendszertelenség  által  tűnik  fel,  de  elméletileg, 
mondhatni,  alapvető  tévedéseket  tartalmaz.  Gyakorlatilag  sem 
tudja  a  teendőket  kellő  módon  formulázni,  valamint  a  leg- 
nagyobbb  mértékben  igazságtalan  az  ország  iránt. 

Tökéletesen  igaza  van  egyik  bírálójának,  Ponori  Thew- 
rewk  Józsefnek, 1  kire  nézve  Zichy  Antal  is  beösmeri,  hogy 
Széchenyinél  jártasabb  volt  az  anteaktákban,  és  nem  egy  köz- 
jogi tévedését  igazította  helyre/2  miszerint  Dessewffynek  válasza 

1   Töredékes  jegyzetek   Széchenyi    »Világ«    műve   felett,   7.    lap 
1   Lásd  :   Széchenyi   hírlapi   czikkei.   lievezetés. 

11* 


-      1 64      - 

minden  tekintetben  felülmúlja  a  » Hitel*  érvelését.  Éppen  úgy 
mint  Wesselényi  »Balitéletei«  és  Gosztonyi  műve  az  » Ősi- 
ség «-ről. 

Nem  érdektelen  dolog  a  hivatalos  könyvvizsgálónak, 
Petőfi  nagy  emberének,  a  jó  öreg  Resedának  véleményét  róla 
megolvasni.1  Ez  megdicséri  a  munkát,  különösen  kiemelve 
benne  azt,  hogy  teljesen  hiányzik  belőle  a  magyar  önállóság 
miszticzizmusa.  Oly  dicséret,  mely  már  magában  véve  is 
minden  esetre  a  politikai  érték  rovására  esik. 

Ennek  a  könyvnek  az  ajánlata  a  magyar  asszonyok- 
nak szól,  és  ottan  a  hitel  úgy  van  feltüntetve,  mint  az  adott 
szó  szentségének,  a  cselekedet  egyenességének  kifejezése  és 
eredménye.  Tehát  a  képzelhető  legtágabb,  nemcsak  anyagi, 
de  erkölcsi  értelemben  van  véve. 

Azonban  mindjárt  ezután  egy  » Tudnivalók «  czimü 
rövidke  kis  fejezetben  Széchenyi  kijelenti,  hogy  a  hitel  szót 
a  legszorosabb  közgazdasági  értelemben  tekinti.  Azt  mondja, 
—  saját  szavait  idézem  —  hogy  alatta  creditumot  ért,  vagyis 
bizonyos  lekötelezések  által  más  kezében  levő  ingó  vagy 
ingatlan  vagyonúnkból  nyert  bizalom  és  bátorságot,  a  mi 
tehát  más  szóval  kifejezve,  az  a  mozzanat,  mely  is  az  adós 
és  hitelező  közti  jogviszony  alapját  képezi. 

A  hitelre  pedig  ebben  az  értelemben  azért  fektet  oly 
nagy  súlyt,  mert  az  ország  bajainak  orvoslását  benne  találja. 
A  baj  pedig  szerinte  abban  áll,  hogy  a  magyar  ember  és 
nemzet  nem  oly  gazdag,  mint  a  milyen  lehetne  és  kellene 
lennie.  Ennek  természetesen  sok  oka  van.  Okai  nem  annyira 
a  kormány,  mint  magunk,  meg  hogy  nincs  kereskedésünk ; 
hozzá  járulnak  még  a  feudális  birtokviszonyok  az  ő  kötött- 
ségükkel. Az  orvosság  tehát  szabad  birtok,  különösen  váltó- 
kereskedelmi törvény,  mely  a  földmívelés  és  kereskedés 
gyarapodásának  talpkövét  képezi.2  Nagy  mértékben  szükség 
van  egy  nemzeti  bankra,  mely  Széchenyi  szerint  még  a  kór- 
házaknál is  hasznosabb  intézmény.3 


1  Lásd  azt  egész   terjedelmében  Széchenyi  Naplói,  206.  lap. 

2  Lásd  Hitel,   156.  lap. 

3  Lásd    ugyanott,   146.  lap. 

Későbben  a  » Kelet  népé « -ben  ismét  beszél  egy  mester- 
séges pénzkibocsátó  bankról,  de  hogy  ennek  érczfedezetre 
van  szüksége,  arról  tudomást  nem  vesz,  arra  nézve  semmi 
megoldása  nincs,  mint  arra  sem,  hogy  ki  állítsa  fel  azt. 

A  tőkék  megszerzése  kérdésénél  természetesen  inkább 
külföldi  tőkére  gondolt,  a  mit  azután  egy  későbbi  művében  l 
egy  beszélgetésben  magyaráz  meg,  mely  egy  hollandi  tőke- 
pénzes, Van  Peng  és  egy  magyar  nagybirtokos,  Simaházy 
közt  folyik  és  mely  arra  lyukad  ki,  hogy  a  hollandi,  ki  pén- 
zét el  akarja  helyezni,  az  akkori  birtok-  és  jogrendszer  alap- 
ján, mely  az  eladás  és  végrehajtás  akadályai  mellett  a  hitelező- 
nek megfelelő  biztosságot  nem  nyújt,  nem  akar  kölcsönözni, 
és  re  infecta  haza  siet.  A  mi  végre  is  nem  volt  valami  nagy 
szerencsétlenség,  mert  a  külfölddel  való  eladósodásnak  leg- 
alább annyi  hátránya  mint  előnye  van. 

Különösen  hangsúlyozni  kell,  hogy  közgazdasági  elme- 
futtatásaiban, mert  műveit  csakugyan  másnak  tekinteni  nem 
lehet,  az  anyagi  gyarapodás  és  előmenetel  első  regulájának 
a  takarékosságnak  sincs  meg  a  kellő  méltatása,  vagyis  ez 
nem  történik  meg  ama  mindent  háttérbe  szorító  kidomborí- 
tással,  melyet  eme  nagy  mozzanat  a  nemzeteknek  közgaz- 
dasági működésében  elfoglalt,  és  mely  főleg  a  mi  viszonyaink 
közt  a  kategorikus  imperativus  természetével  birt.  Igaz,  hogy 
Széchenyi  megírja,2  hogy  minden  gazda  embernek  jövedel- 
ménél kevesebbet  kellene  költeni.  De  ez  is  csak  úgy  futólag 
van  odavetve,  nem  a  kellő  kifejtés,  méltatás  és  életbeléptetés 
czélzatával.  Jól  választom  ezen  kifejezést,  mert  igazában  ennek 
az  egész  elméletnek  gyakorlati  alkalmazása,  például  a  takarék- 
pénztárak felállításában  jutott  volna  kifejezésre.  Ez  azonban 
nem  a  Széchenyi,  de  Fáy  András  műve  volt.  Széchenyi  az 
egész  akczióban,  ugyan  a  Fáy  kedvéért  pro  forma  részt  vett, 
de  egyáltalában  nem  méltányolta  azt.:5 

Egy  nemzetnek  gazdasági  életében  fontos  körülmény 
az,  hogy  minő  arányban  állanak  annak  munkástagjai  a  dolog- 
talan részéhez. 

1  Lásd  Stádium,  80.   lap. 

2  Lásd  Hitel,    107.  lap. 

'■'•   Lásd  Széchenyi  beszédei,  142.  lap. 

Nem  szenved  kétséget,  hogy  hazánknak  akkori  elmaradt 
viszonyai  között  a  nemzetnek  különösen  azt  kellett  volna 
lelkére  kötni,  hogy  nem  becsüli  meg  eléggé  a  munkát,  hogy 
az  uralkodó  osztály  nem  dolgozik,  a  ki  dolgozik,  a  jobbágy,  az 
kényszermunkát,  robotot  végez,  a  melyben  nincs  köszönet. 

És  nem  szenved  kétséget  továbbá  az  sem,  hogy  annak, 
ki  a  hazája  újjászületését  akarta  előmozdítani,  különösen 
ezen  húrokat  kellett  pengetnie. 

Nem  vonom  kétségbe,  hogy  nála  megolvashatok  a  robot- 
nak hátrányai,  sőt  egyes  helyeket  találunk,  mint  például,1 
a  hol  Széchenyi  azt  mondja,  hogy  a  munka  a  nemzeti  gaz- 
dagság talpköve,  meg  ismét,2  a  hol  felhozza,  hogy  minden- 
napi munka  által  sokat  lehet  tenni,  a  mire  nézve  idézi  Nagy 
Péter  czár,  Apelles  Demosthenes  eseteit.  De  nem  ezen  eszme 
képezi  könyvének  központi  eszméjét,  mint  a  hogy  ezt  Smith 
Ádámban  megolvasta,  hanem  ehelyett  a  hitelnek  irja  meg 
az  apotheozisát,  mely  az  elébbi  mellett  másodrangú  fontos- 
sággal birt.  Hangsúlyozni  kell  azonban  azt,  hogy  a  hitel 
kérdésével  sem  volt  egészen  tisztában,  és  hogy  ezen  műve 
nem  volt  alkalmas  arra,  hogy  egy  megfelelő  hitelszervezet 
körvonalait  feltüntesse.  Ő  még  azt  az  egészen  kézenfekvő 
dolgot  sem  ösmerte,  legalább  nem  vett  róla  tudomást,  hogy 
a  gazdaembernek  más  természetű  hitelre  van  szüksége,  mint 
a  kereskedőnek.  Mikor  tehát  csakis  a  váltóhitel  meghonosítá- 
sáról beszél,  a  nélkül  hogy  földhitelintézetek  felállítását  java- 
solná, különösen  pedig  javasolná  ennek  előfeltételeit,  a  telek- 
könyvek behozatalát,  a  logikai  egymásután  törvényei  ellen 
vét,  mintha  a  ház  építését  felülről  kezdené.  Igen  tanulságos, 
hogy  ebben  az  irányban  a  gazdaközönségnek  már  akkoron 
mennyire  helyes  érzéke  volt,  mert  mikor  azután,  mint  a  hogy 
erről  lesz  még  szó,  a  negyvenes  években  behozták  a  váltó 
intézményét,  úgy  vagyok  informálva,  hogy  a  birtokos  osz- 
tály mintegy  point  d'honneurnek  tartotta  vele  nem  élni.  Mely 
tényt  különben  Horváth  Mihály  is  megerősíti.3 


1  Lásd  Széchenyi  beszédei,  103.  lap. 

2  Lásd  ugyanott,  35.  lap. 

3  Huszonöt  év  Magyarország  történetéből,  II.  kötet  226.  lap. 

Csakis  a  szabadságharcz  lezajlása  utáni  nehéz  idők  vet- 
ték a  gazdaközönséget  arra,  hogy  ezzel  éljen,  a  mi  nagy 
mérvben  hozzájárult  azon  nagy  kisajátítási  folyamat  meg- 
indításához, mely  birtokos  osztályunkat  érte. 

Jól  mondja  Roscher,1  hogy  a  hitel  kétélű  fegyver,  mert 
a  jó  gazda  éppen  úgy  használja,  mint  a  tékozló,  az  okszerű 
beruházásoknak  éppen  úgy  eszköze,  mint  a  gondtalan  fecsér- 
lésnek.  Ezt  a  különböztetést  szintén  nem  teszi  meg  Széchenyi, 
a  mint  a  hitelnek  rákfenéje,  az  uzsora  is  elkerüli  teljesen 
figyelmét  és  így  nem  inti  és  nem  tanítja  ki  kellőképpen  nem- 
zetét, hogy  azt  a  hitelt  csakis  produktív  czélokra  kell  fel- 
használni. 

Végre  az  adósságcsinálás  magában  nem  elég  a  boldo- 
gulásra, miután  azt  vissza  is  kell  fizetni,  sőt  a  kamatokat  is 
elő  kell  teremteni. 

Ez  a  mozzanat  nagyon  jellemzően  szerepel  az  ő  iro- 
dalmi hadjáratában.  Mint  már  említem,  Dessewffy  »Tagla- 
latá«-ra  Széchenyi  válaszolt  a  » Világ  «-ban,  szokása  szerint 
élesen,  kíméletlenül.2  Maga  Zichy  Antal  is  beösmeri,  hogy 
nem  volt  tárgyilagos,  maró  gúnyt  szórva  Dessewffy  ősz  fejére, 
pellengérre  állítja  őt.  Ezen  válaszában  egyebek  között  szemre- 
hányás gyanánt  azt  is  felhozza  Dessewffy  ellen,  hogy  nem 
fizette  tartozásait.8  Bizonyára,  ha  jól  is  volt  a  dologban  érte- 
sülve Széchenyi,  akkor  is  be  kellett  látnia,  hogy  Dessewffy- 
nél  nem  a  jóakaraton  múlt,  de  a  képességen.  Oly  körülmény, 
mely  másoknál  is  előfordult  volna;  és  a  mi  csak  azt  bizo- 
nyítja, hogy  naturál-gazdasági  állapotokból  pénz-,  sőt  pláne 
hitelgazdasági  rendre  átmenni  nem  könnyű  feladat.  A  meg- 
oldást tehát  ugrásokkal  megcsinálni   nem  lehetett. 

Az  iránt  nem  lehet  kétség,  hogy  Széchenyi  teljes  mér- 
tékben az  anyagelvi  vagy  haszonelvi  utilitariamis  irányzat- 
nak híve,  melynek  apostola  a  nagyhírű,  ma  teljesen  elfelej- 
tett angol    bölcsész,    Bentham  Jeremiás    volt,  ki  azon  időben 


1   System  der  Volkswirtschaí't,    II.  kötet  369.  lap. 
'■  Széchenyi   hirlapi   czikkei,  bevezetés,  XXVI.   lap. 
;   Lásd  Világ,  44.   lap. 

sok  tekintetben  irányító  befolyást  gyakorolt  az  egész  európai 
közvéleményre.1 

Szó  szerint  idézi  az  említett  bölcsész  egyik  alapvető 
tételét,  hogy  minden  állam  politikája  a  legnagyobb  részt  bol- 
dogi tására  legyen  irányítva.2  Mely  tételének  forrását  Kossuth  3 
rá  is  olvassa.  Ez  végre  nem  volna  baj,  de  benne  az  érdekes, 
hogy  Széchenyi  oly  eszközöket  alkalmaz,  melyeket  ma  a  teli- 
vér merkantilisták  vallanak.  A  mint  buzgólkodott  a  kamatok 
kamatja  mellett,4  úgy  nem  létezett  olyan  váltószigor,  melyet 
ne  alkalmazott  volna.  Egész  melegséggel  sikra  száll  a  lehető 
legsommásabb  eljárás  mellett,  követeli  az  azonnali  dobraütést.5 
A  váltóeljáráshoz  tartozott  akkor  a  személyes  letartóztatás, 
Széchenyi  a  legnagyobb  lelkesedéssel  kardoskodik  mellette.6 
Valaki  kiböngészte  számára,  hogy  bizonyos  esetekben  Wer- 
bőczy is,  II.  rész  68.  czim,  III.  r.  28.  czim  megendi  a  dolgot. 
Ezt  tehát  kellő  nyomatékkal  fel  is  hozza.  Tényleg  mikor 
később  a  váltótörvényt  megcsinálták,  ezen  képtelen  intézkedés 
benne  is  volt.  Deák  azonban  az  osztrák  pénzemberek  nagy 
bosszúságára  kihagyatta.7 

Széchenyi  felfogásának  egyoldalúsága  mindenből  kivi- 
láglik. Kiviláglik  például,  ha  összevetjük  DessewrTy  Emil 
» Alföldi  levelei « -vei,  melyek  a  gazdasági  kérdéseket  sokkal 
pragmatikusabb  módon  tárgj^alják.  Soha  eszébe  nem  jutott 
a  mezei  gazdaság,  az  ipar  nagy  problémáit  azzal  a  buzga- 
lommal fejtegetni,  melyet  a  hitelnek  szentelt.  A  szabad  föld 
mellett  nem  találjuk  a  munkaszabadságnak,  az  örökváltság- 
nak nagy  gondolatát.  Kossuth  teljes  joggal  szemére  veti,8 
hogy  a  » Stádium  «-nak  törvényjavaslatai    között  fájdalommal 


1  Deontolgy  or  the  Science  of  Morality.  Reá  és  rendszerére  vonat- 
kozólag Leslie  Stephen  :  The  english  Utilitarians,  továbbá  Mohi  Róbert  : 
Geschichte  und  Literatur  der  Staatswissenschaften,  III.  kötet  XVIII.  fejezet. 

2  Lásd  Hitel,  214.  lap. 

3  Felelet  gróf  Széchenyi  Istvánnak,   133.   lap. 

*  Lásd   Vécsey :  Széchenyi  és  a  magánjog,  30.  lap. 

5  Lásd  Hitel,  246.  lap. 

6  Lásd  ugyanott,   189.  lap. 

7  Lásd  Pulszky :  Életem,  I.  kötet   175.  lap. 

8  Felelet  gróf  Széchenyi  Istvánnak,    113.  lap. 

nélkülözte  az  urbérre  vonatkozót,  mely  nélkül  anyagi  fejlő- 
désről szó  sem  lehetett,  és  mely  mellett  Wesselényi  oly  meg- 
győző érveket  tudott  felhozni. 

Nemcsak,  hanem  mikor  Kossuth  elleni  gyűlölete  a  » Poli- 
tikai programmtöredékek«-ben  a  végletekig  vitte,  a  szocziális 
forradalom,  a  Hóra-Kloska-féle  rémjeleneteknek  megjövendö- 
lése, részben  a  Kossuth  által  oly  melegen  ajánlott  örökvált- 
ságnak ötletéből  idéztetett  fel.1  Az  egyoldalúságra  vonatko- 
zólag még  egy  más  mozzanatot  akarok  felemlíteni.  És  ez  az, 
hogy  a  társadalom  különféle  osztályai  közt,  éppen  a  közép- 
osztály, a  nemesség  volt  az,  melynek  anyagi  érdekei  iránt 
Széchenyi  legkevesebb  kimélettel  és  érzékkel  viseltetett.  Míg 
ennek  birtokát  mozgósítani,  teljesen  szabadjára  akarta  bocsá- 
tani, addig  a  kötöttséget  úgy  a  mágnások,  a  nagybirtok, 
a  parasztság,  kisbirtok  számára  fenn  akarta  tartani,  mert 
a  kötöttségben  látta  a  megmaradás  biztosítékait.  Ezt  akarta 
a  hitbizományokkal,  meg  a  birtokminimummal,  mi  azt  jelen- 
tette, hogy  a  harmincz  hold  alatti  birtok  fel  ne  daraboltassék.2 

Bizonyára  helyes  dolog  volt  Széchenyitől  a  nemzetet 
arra  figyelmeztetni,  hogy  a  haladásnak  feltételeit  önmagában 
és  tevékenységében  keresse. 

De  Széchenyi  elfogultságával,  melylyel  minden  hibát 
a  nemzet  nyakába  akart  varrni,  a  kormányt  pedig  ebben  az 
irányban  teljesen  mentesítette,  nem  mondom,  hogy  elrontotta 
a  dolgot,  de  mindenesetre  csökkentette  a  hatást,  kétessé  tette 
az  eredményt.  Csökkentette  pedig  egyszerűen  azért,  mert 
ezen  felfogás  a  tárgyilagosság  követelményeinek  nem  felelt 
meg.  Mikép  lehetett  volna  nálunk  bárminő  együttes  akcziót 
kifejteni,  mikor  ennek  eszközei,  a  sajtó,  a  czenzura  bilincsei- 
ben nyögött,  és  mindennemű  szövetkezést  a  rendőrség  Argus- 
szemekkel  kisért,  sőt  megtorolt.  Maga  Széchenyi  tett  ez 
irányban  igen  tanulságos  tapasztalatot.  Midőn  már  mint  hely- 
tartósági tanácsos,  tehát  felsőbb  engedelemmel,  tiszaszabályo- 
zási   műveit    megkezdette,    Szentiványi    Vincze   személyében, 

1  Felelet  gróf  Széchenyi    Istvánnak,    120.   lap. 

2  Lásd    Vécsey  :  Széchenyi   és  a  magyar  magánjog,  32.   lap. 

mintegy  rendőri  felügyelet  alá  helyezték,  a  mi  őt  vérig 
sértette.1 

Széchenyi  panaszkodott  afelett,  hogy  nincs  az  ország- 
nak kereskedelme. 

Erre  vonatkozólag  több  okot  hozott  fel,  például,  hogy 
hiányoznak  a  közlekedési  eszközök,  valamint  a  helytelen 
vámpolitikát.  De  mindebben  már  csakugyan  a  kormány  volt 
a  hibás,  mert  az  országos  jellegű  utakat  mégis  csak  annak 
kellett  volna  építtetnie ;  azokból  a  jövedelmekből,  melyeket  az 
országból  húzott,  az  utak  építése  bőven  kitelt  volna.  Azon- 
kívül éppen  ezen  években  a  törvényhozás  feliratilag  is  for- 
dult a  királyhoz,  hogy  a  katonaság  hasznos  közmunkák  tel- 
jesítésére szoríttassék.2 

A  legerősebb  bizonyítékot  az  ő  felfogása  ellen,  hogy 
t.  i.  ezen  mulasztások  a  kormány  és  nem  a  nemzet  számlá- 
jára írandók,  hasonlóan  helytartósági  tanácsossága  szolgál- 
tatta, melynek  czélja  egy  nagyszabású  kormányzati  akczió 
volt,  a  közlekedésügy  országos  rendezése  czéljából,  a  mi  egész 
tevékenységét  igénybe  is  vette. 

Nemcsak  ezen  kérdéseket,  de  a  vám-  és  kereskedelmi 
politikát  illetőleg  Dessewffy  József3  válaszolt  Széchenyinek, 
még  pedig  oly  módon,  hogy  azt  czáfolni  nem  lehetett.  Helyesen 
hozza  fel  Dessewffy  ottan,  hogy  ha  Széchenyi  mindazt,  a  mit 
1791  óta  az  országgyűlések  mondottak  és  irtak,  olvasta 
volna,  bizonyára  a  legnagyobb  részét  annak,  a  mit  irt,  meg 
nem  irja. 

Mert  azokban  az  országgyűlési  tárgyalásokban  ki  van 
mondva,  hogy  elődeink  kötések  által  csatolták  magokat  a 
szomszéd  fejedelem  alá,  de  csupán  a  köz-  és  viszonos  véde- 
lem tekintetében,  nem  pedig  azért,  hogy  akár  szorgalmuk, 
akár  kereskedelmük,  akár  más  törvényes  jussok  ugyanazon 
fejedelem  országainak  alá  legyen  vetve.  És  mégis  például 
megtörténik  az,  hogy  a  jó  külföldi  posztók  helyett  az  örökös 


1  Lásd  Kovács  Lajos  :    Gróf  Széchenyi  életének  három  utolsó  éve, 
I.  kötet  107.  lap. 

2  Lásd  Kónyi  Manó  :    Deák  Ferencz  beszédei,  I.  kötet  429.  lap. 

3  A  »Hitel«  czimü  munka  taglalatja,   130.  és  következő  lapok. 

tartományok  rossz  kelméit  kénytelen  drága  pénzen  vásárolni, 
míg  ellenben  a  mi  termesztményeinknek  nincs  megfelelő 
piaczuk.  A  kölcsönösség  és  viszonosság  követelményeinek 
nincs,  mint  a  hogy  kellene,  elég  téve. 

Tökéletes  igaza  volt  abban  Dessewffynek,  mikor  azt 
mondotta,  hogy  Széchenyi  az  országgyűlési  munkálatokat 
nem  olvasta,  vagy  ha  igen,  kellő^  figyelemre  nem  méltatta. 
Tudvalevőleg  ezen  bizottságokat  az  1825-iki  országgyűlés 
küldötte  ki  azon  czélból,  hogy  az  1791-iki  országgyűlési  kül- 
döttségek kitűnő  jelentéseit  átdolgozza,  illetve  a  változott 
viszonyokhoz  alkalmazza.  Rólok  lesz  még  később  is  szó.  És 
mert  e  munkálatok  az  egész  országban  el  voltak  terjedve, 
a  legnagyobb  hatást  is  eszközölték,  főleg  az  óriási  anyag 
feldolgozásának  alapos  és  rendszeres  volta  folytán,  tehát  éppen 
azon  előnyök  felett  rendelkezve,  melyek  Széchenyi  munká- 
latainál teljesen  és  tökéletesen  hiányzottak. 

Saját  jól  felfogott  érdekében,  vagyis  a  komoly  és  mara- 
dandó hatásnak  szempontjából,  Széchenyinek  czélba  vett 
reformakcziójában,  könyvében,  melyet  e  czélra  irt,  okvetlen 
ezen  munkálatokból  kellett  volna  kiindulni.  Azokat  a  refor- 
mokat, melyek  általa  ajánltattak,  vagy  elfogadni,  vagy  elvetni, 
vagy  a  szükségesekkel  pótolni  kellett  volna.  Széchenyi  mindezt 
nem  cselekedte.  Sem  nem  vett  ezen  munkálatokról  tudomást, 
sem  az  egész  közgazdasági  helyzetet  pragmatice  nem  fogta  fel. 

Nemcsak  hogy  ezt  nem  cselekedte,  hanem  ellenkezőleg 
egész  programmját,  mint  a  hogy  mondani  szoktuk,  vissza- 
szítta, azzal  ellentétes  állást  foglalt  el.  Ez  történik  mindjárt 
kedvencz  gyermekével,  a  váltónak  intézményével.  Azon  hosszú 
polémiában,  melyet  Deákkal  a  védegylet  ügyében  folytatott, 
mit  a  maga  idejében  elemezni  fogok,  kisüti,  hogy  a  váltó 
a  cambium  mercantile,  a  hogy  folytonosan  nevezi,  nemcsak 
hogy  nem  panacea,  hanem  igenis  nagy  bajokat  okoz. 

Éppen  így  áll  a  dolog  másik  nagy  tételével,  a  szabad 
földdel,  vagyis  a  birtoknak  mozgósításával.  Mindaddig,  míg 
a  tervezgetés  mondhatni  plátói  jelleggel  bir,  nincs  az  ősiség- 
nek halálosabb    ellensége,    tulajdonképpen  a  legszélsőbb  radi- 

'   Lásd  Széchenyi   hírlapi  czikkei,    II.   kötet  575.   lap. 

kális  irány  az,  a  minek  hódol.  Mihelyt  azonban  az  1847-iki 
országgyűlésen  látja  azt,  hogy  az  intézménynek  napjai  meg 
vannak  számlálva,  felszólal  többszörösen  mellette.1  Elmondja, 
hogy  a  legnagyobb  óvatossággal  kell  e  kérdésben  eljárni.  Az 
ősiség  eltörlésének  esetére  a  nemzetiséget  biztosítani  kell. 
Különösen  óvatosságra  inti  földiéit,  az  idegeneknek  beözön- 
lése és  birtok  vásárlásai  esetére.  És  ezt  azután  teszi,  miután, 
mint  épp  elébb  említem,  a  » Stádium  «-ban  azon  lovagolt,  hogy 
Van  Peng,  az  idegen  tőkének  képviselője,  az  ősiség  miatt 
nem  vehet  birtokot,  miután  a  jogközösségben  levő  rokonok 
minduntalan  igényt  támaszthatnak  reá. 

Ily  viszonyok  közt  csakugyan  nem  lehet  csodálkozni, 
ha  az  emberek  nem  követik.  Nézetei  vagy  nem  fognak,  és 
a  mennyiben  fognak,  megtagadja  őket.  Tényleg  az  irány- 
zatok határozott  állásfoglalása  és  tusája  közt  hasonlóképpen 
létrejön  nála  a  két  pad  közötti  helyzet,  az,  a  mit  maga  csa- 
ládja és  önmaga  végzetének  tekint. 

Ez  utóbbi  mozzanattól  eltekintve,  utalni  kell  arra,  hogy 
a  mit  Széchenyi  István  arczélváltozásának  lehet  nevezni,  nem 
kerülte  el  életrajzíróinak  figyelmét.  Kemény  Zsigmond  2  kiemeli 
az  ellentéteket  a  harminczas  és  negyvenes  évek  Széchenyije 
közt.  Konstatálta  azt,  hogy  a  közvélemény  az  elébbi  felfogás- 
nak adott  igazat  az  utóbbival  szemben,  és  hogy  közte  és 
a  közvélemény  között  a  hézag  mind  nagyobb  lett,  melyet 
betölteni  többé  nem  is  lehetett.3  Grümvald  Béla  következő- 
képpen összegezi  ama  mélyreható  fordulat  eredményeit.  E  for- 
dulat után  Széchenyi  egy  oly  nézet  mellett  tör  lándzsát,  mely 
a  magyar  nemzetnek,  csakis  arisztokratikus  alapon  való  fenn- 
tartását tartalmazza.  Azt  hangoztatja,  hogy  a  demokrácziának 
térfoglalása  a  magyar  nemzetiséget  a  legnagyobb  mértékben 
veszélyezteti. 

A  robot  és  ősiség  eltörlése,  sőt  még  a  szabad  tulajdon 
is  aggodalmat  kelt  nála,  az  örök  váltság  és  közös  teher- 
viselés kérdései  megoldásának  egymástól  függővé  tételét  for- 


1  Lásd  Beszédei,  549.  lap. 

2  Lásd  Csenge ry :  Magyar  államférfiak  és  szónokok,  482.  lap. 

3  Lásd  az  Uj  Magyarország.  467.  lap. 

radalomra  vezető  eljárásnak,  a  nemesség  megadóztatását 
igazságtalanságnak  és  vagyoni  állása  megingatásának  tartja. 
A  népnevelés  előmozdítását  illetőleg  is  komoly  aggályai 
vannak,  mindezekben  veszélyt  lát  a  magyar  nemzetiségre 
nézve,  a  zsidó  emanczipácziónak  is  ellene  szavaz. 


Ha  talán  kissé  terjedelmesebben  foglalkoztam  Széchenyi 
politikai  és  közgazdasági  programmjával,  illetve  programm- 
talanságával,  mint  egy  ily  természetű  munkának  ökonómiája 
megkívánja,  úgy  ennek  mentsége  abban  található,  hogy  a 
lehető  komolysággal  kívántam  megindokolni  felfogásomat, 
mely  lényegesen  eltér  az  elfogadottaktól.  Hiszen  még  eme 
korszak  legutolsó  történetirója,  Ballagi  Géza *  úgy  ir  róla, 
mint  ki  az  egész  országban  az  egyedüli  ember  volt,  ki  látta 
a  czélt,  mely  felé  a  nemzetnek  törekedni  kell,  ha  élni  akar, 
és  a  ki  helyesen  meg  tudta  állapítani  a  haladás  irányát  és 
a  teendők  sorrendjét.  Tehát  éppen  azt  tulajdonítja  neki,  a  mi 
a  programmok  tartalmát  alkotja. 

Rá  kell  még  egy  másik  igen  fontos  körülményre  mu- 
tatni, mely  nála  határozottan  politikai  érzékhiányra  vezethető 
vissza.  Ezen  körülmény  pedig  abból  áll,  hogy  ő,  ki  annyit 
volt  Angliában,  sőt  abban  szenvedett,  a  mit  anglo-mániának 
neveznek,  Anglia  alkotmányát,  közéletét  korántsem  becsülte 
kellőképpen,  figyelmét  általában  nem  költötte  annyira  fel, 
mint  a  hogy  az  ember  egy  politikustól  megvárhatja.  És  ez 
annál  sajnálatra  méltóbb,  mert  azon  korszak,  melynek  fejlő- 
dését sokszoros  ottléte  folytán  szemlélhette,  Angliának  egyik 
legnagyobb  és  tanulságosabb  korszakának  tekinthető.  Akkor 
fejeződött  be  az  alkotmány  súlypontjának  az  alsó  házba  való 
végleges  áthelyezése,  akkor  kezdődött  a  demokráczia  mind- 
inkább térfoglaló  érvényesülése,  azok  a  gyökeres  reformok, 
a  katholikusok  emanczipácziója,  a  választási  jog  kiszélesítése, 
a  szabad  kereskedés  térfoglalása,  mindezen  időknek  voltak 
eredményei.  Látta  és  hallotta  a  nagy  szónokokat:  Camingot 
alkonyán,  O'Connelt,  Peelt,  Broughamot  délpontján,  Disraélit  és 
Gladstonet  mint  felkelő   csillagokat. 

1  Millenáris  történet,  IX.   kötet,   187.   lap. 

A  parlamentarizmus,  a  kormány  felelőssége,  a  pártok 
szervezete  és  tusája,  sajtószabadság,  birói  függetlenség,  Anglia 
politikai  nagyságának  alkatelemei  mindennapi  rendes  műkö- 
désükben ott  állottak  előtte. 

Minő  nagy  dolgot  cselekedett  volna,  ha  ezeknek  átplán- 
tálását  tekinti  vala  életének   főtörekvése  gyanánt. 

Ha  ily  módon  könyvei,  beszédei  tevékenysége  annak 
lett  volna  szentelve,  hogy  a  magna  charta  hajtásait,  a  melyek 
szerencsés  viszonyok  közt  teljes  virágzásnak  indultak,  az 
aranybulla  ép  és  egészséges  törzsökébe  akarta  volna  beol- 
tani, vagy  ha  ezen  egészséges  törzset  osztrák  illetéktelen 
befolyás  élősdi  növényeinek  burjánzatától  meg  akarta  volna 
tisztítani. 

Minderről  Széchenyi  nem  vesz  oly  alakban  tudomást, 
mely  határozottan  politikai  érzékre  vallana.  Angliának  nagy- 
szabású közélete  éppen  úgy  nem  vonzza  őt,  mint  hazánk 
közjoga  és  története. 

A  Politikai  programmtöredékekben  1  imigyen  ir  :  » Felette 
nagy  tévedésben  vannak  azok,  kik  őseinket  oly  nagyon  bá- 
mulják, mert  alkotmányos  és  nemzeti  fennmaradásunkat  bizony 
nem  nagy  eszüknek  vagy  kitűnő  erényüknek  köszönhetjük, 
hanem  egyszerűen  a  szerencsés  véletlennek. «  A  nemzet  múlt- 
ját úgy  tekinti  mint  meg  nem  szűnő  irigy  fondorlatoknak 
tárházát,  különösen  rátámad  a  kurucz  szellemre,  mely  csak 
gyásznapokat  hozott  az  országra  és  századokra  dobta  vissza 
nemzetünk  kifej  lését. 

Alig  van  rá  eset,  hogy  különféle  szellemi  termékeiben 
hivatkozás  történik  a  nemzeti  történet  nagy  eseményeire. 
Megesik  rajta,  a  mire  már  Kemény  Zsigmond  2  is  rájött,  hogy 
midőn  azt  akarta  bebizonyítani,  hogy  a  múltban  nincsen 
valódi  nemzeti  nagyság,  egyszerűen  plágiumot  követett  el 
Benthamon;  mert  a  mit  az  a  francziák  Szent  Lajosa-  és 
XIV.  Lajosáról  irt,  azt  Széchenyi  a  magyarok  Nagy  Lajosa- 
és  Hunyadi  Mátyására  alkalmazta.    . 

Nem    igen    irtak    szebb   és  magasztosabb    dolgot,    mint 


1  Lásd  66.  lap. 

2  Lásd  Cscngey  Antal  idézett  munkáját,  454.  lap. 

azt,  melylyel  Széchenyi  a  » Hitel «  czimü  munkáját  befejezte, 
melyet  úgy  tekintenek,  mint  életének,  törekvéseinek  összegét 
Ebben  elmondja  magáról,  hogy  kerüli  a  szélsőségeket, 
inkább  a  lehető  jót,  mint  a  képzeltet  kivánja  elérni,  ily  módon 
akarva  a  különféle  politikai  és  egyházi  felekezeteket  egyesí- 
teni. Ő  nem  azt  nézi,  hogy  mik  voltunk,  de  azt,  hogy  mik 
lehetünk.  A  múlt  az  kiesett  kezünkből,  de  annálinkább  vagyunk 
urai  a  jövendőnek.  Ne  bajlódjunk  hiábavaló  reminiszczen- 
cziákkal,  de  vigyük  inkább  az  anyaföldet  szebb  virradás  felé. 
Sokan  azt  gondolják,  hogy  Magyarország  volt,  ő  azt  szereti 
hinni,  hogy  az  lesz. 

Mindebben  csak  az  volt  a  hiba,  hogy  ezen  tétel  nála 
nem  nemzetünk  szervi  életének  talajában  gyökeredzett.  Mert 
Magyarország  jövendőjét  a  múltnak  nagy  harczai  és  küz- 
delmei állapították  meg  és  biztosították.  —  Azoknak  a  hagyo- 
mányoknak értékét  és  jelentőségét  éppen  az  adta  meg,  hogy 
ezek  tanították  azt,  hogy  az  állami  és  nemzeti  élet  arany- 
fonalát miképpen  kell  tovább  fűzni. 

Hiszen  éppen  a  nemzetnek  a  múltban  tanúsított  erényei 
és  képességei  képezték  zálogát  a  jobb  jövőnek.  Ennélfogva 
akármelyik  téren  kellett  a  harezot  felvenni  a  jövőnek  Magyar- 
országáért, csakis  a  múlt  Magyarországának  történeti  esemé- 
nyei mutatták  meg  a  hareztért,  jelölték  meg  a  fegyvereket, 
valamint  erősítették  a  hitet,  miszerint  Bocskay,  Bethlen,  Rá- 
kóczy fegyverei  éppen  úgy  czélhoz  vezettek  mint  például 
ugy  az  1790-  mint  az  1825-iki  országgyűlésnek  békésebb 
eszközei. 

Hasonló  fogyatkozásokban  leledzik  Széchenyinek  jogi 
felfogása,  mely  úgy  az  egész  Corpus  Juris,  mint  különösen 
a  Hármaskönyvre  vonatkozó  nézeteiben  jut  kifejezésre.  Be  kell 
ösmerni,  miszerint  nem  jóakaratán  múlik,  hogy  fogyatkozásait 
betölteni  nem  tudja.  Igazában  szomjúhozza  a  tudást,  főleg 
a  törvénytudományt.  Tanárt  keres,  ki  jól  tudja  a  magyar 
jogot  és  az  ékesszólást.  A  vége  pedig  az,  hogy  mindezeket 
avas  obscurit ásóknak  tekinti.  Ennek  folytán  úgy  a  magyar 
törvénytár,  mint  Werbőczy  kilencztizedét  tűzbe  kell  dobni.1 

1  Lásd  Vécsey  Tamás  idézett  munkájának  I.  fejezetet. 

Történik  ez  akkor,  mikor  Németország  nagy  tudósa, 
Savigny  az  egész  jogászvilágot  meglepi  azon  nagy  gondo- 
latával, hogy  a  jogi  intézmények  a  nemzet  jogalkotó  erőinek 
eredményei  gyanánt  jelentkeznek.  A  miből  tehát  következik, 
hogy  Vécsey  Tamás  1  szép  kifejezését  használjam,  hogy  mind- 
azok a  régi  törvények  a  jogfejlődés  menetét  jelző  vezér- 
kagylók, és  mint  ilyenek,  nagy  értéket  képviselnek.  Történik 
ez  nála  továbbá  akkor,  mikor  nem  egy  konkrét  példa  állott 
előtte,  mely  az  avas  obscuritásoknak  gyakorlati  értékét  bizo- 
nyítgatta, ott  járt  Angliában,  a  hol  a  jogélet  alapvető  intéz- 
ményét az  előzetes  esetek,  a  preczedensek  képezik. 

Amondó  vagyok,  hogy  ha  a  közdolgok  iránt  meg  lett 
volna  az  az  igazi  meleg  érdeklődése,  melyet  például  Dessewffy 
Aurél  Angliában  létekor  kifejtett,  könnyen  szerezhetett  volna 
magának  ebben  az  irányban  igen  érdekes  és  tanulságos 
értesüléseket. 

így  például  huszárezredének,  a  mostani  ötödiknek,  tulaj- 
donosa IV.  György  angol  király  volt,  ki  is  ennek  Széchenyi 
utján  egy  gyönyörű  selyem  zászlót  küldött  ajándékba.2  Ez 
még  atyja  életében  régens  lett,  mert  az  őrülési  rohamokban 
szenvedett.  Ezen  kérdés  az  angol  parlament  legnehezebb  és 
legélesebb  kérdései  közé  tartozott,  különösen  Pitt  és  Fox  ver- 
senygése  miatt.  Akkoron  a  parlamentben  előkeresték  a  pre- 
czedenseket,  volt  ilyen  1217.,  1326.,  1377-ből,  végre  meg- 
állapodtak az  1455-diki  előzetes  eseten,3  és  ennek  alapján 
állapították  meg  az  uralkodásban  való  helyettesítést.  Oly 
dolog,  melyről  Angliában  általánosan  beszéltek  és  melyet 
alig  lehetett  figyelem  nélkül  hagyni.  De  nálunk  is  a  királyi 
biztosok  ügye,  mely  az  1825-iki  országgyűlésen  előkerült  és 
melyre  még  visszatérek,  szolgáltatott  bizonyítékot  a  régibb 
törvények  értékét  illetőleg. 

De  mindezek  múlékony  hatást  gyakoroltak  reá,  nem 
vésődtek  oly  mélyen  lelkébe,  mint  azon  kortársainál,  kiknél 
a  jogi  öntudat    sokkal    erősebben    domborodott  ki,    és  a  kik 


1  Lásd  idézett  munka. 

2  Lásd  Zichy  Antal :  Széchenyi  életrajza,  I.  kötet  109.  lap. 

3  Macaulay :  History  of  England,  I.  kötet  26.  lap. 

e  mellett  a  reformok  terén  is  jóval  messzebb  mentek,  mint 
a  miről  Széchenyi  István  akár  csak  álmodott.  Mindezt  más- 
képpen magyarázni  nem  lehet,  mint  a  megfelelő  érzéknek 
nem  egyszerű  elhalványulásával,  hanem  hiányával. 

Ezen  fogyatkozása  nélkül  meg  lett  volna  felfogásában 
a  kellő  egyensúly  és  nem  lett  volna  kénytelen  az  űrben  ég 
és  föld  között  lebegni,  valamint  akcziójának  súlypontját  is 
oda  helyezte  volna,  a  hol  annak  lennie  kellett,  a  gúlának 
nem  tetejére,  de  talapzatára. 

Annak ,  a  mit  Széchenyi  országlási  rendszere,  egyik 
különlegessége,  mint  szinte  fogyatkozásának  lehet  tekinteni, 
az  azon  viszony,  melybe  nála  a  politika  a  lélektan  elemeivel 
jutott.  Nem  lehet  a  dolgot  mellőzni,  mert  egyénisége,  illetve 
felfogásának  méltatására  vonatkozólag  alapvető  fontossággal 
bir.  Felfogását,  vagy  ha  úgy  akarjuk,  elméletét  ebben  az 
irányban  nem  minősíthetem  eredetinek,  mert  az  másoknál  is 
előfordult,  habár  nála  egyéni  fordulatokkal  lőn  megtoldva  és 
rendkívül  szellemesen  adatott  elő.  De  nem  ezen  fordul  meg 
a  méltatás,  hanem  annak  hangsúlyozásán,  hogy  az  egész 
elméletet  a  politikai  fantazmagóriák  csoportjába  kell  beillesz- 
teni, melyeknek  felállítása  tehetséges  egyéniségeknek  alkalmat 
nyújt  arra,  hogy  eszméikkel  a  legnagyobb  virtuozitással  lab- 
dázzanak, tűzijátékot  rendezzenek,  melynél  a  kérdések  szem- 
léletét a  vakító  fény  és  koromsötétség  ellentétei  közé  helye- 
zik, a  mi  a  helyes  megítélést  egyszerűen  lehetetlenné  teszi. 

így  például  politikai  álláspontjának  meghatározásánál, 
felette  nagy  súlyt  helyez  azon  mozzanatra,  a  mi  tudvalevő- 
leg más  elmélkedőknél  is  gyakorta  észlelhető,  hogy  az  emberi 
életkor  különféle  szakait  átültesse  a  nemzetek  fejlődésére  és 
ezen  alapon  csinálja  a  politikát.  Azonban,  a  mi  a  magyar 
nemzetet  illeti,  itt  azután  még  a  különféle  életkorok  reá  való 
alkalmazását  is  összezavarta,  mert  azt  hol  kimerült  és  sir 
•lén  állónak,1  hol  ismét  fiatalnak  állította. - 

Nem    volt    nehéz    Kossuthnak3    ezen    ellenmondásokat 

1   Lásd:   Kelet  népe,    10.   lap. 

9  Lásd  :  Hitel,  136.  és  Világ,  99.  lap. 

3  Felelet  gróf  Széchenyi   Istvánnak,  9-ik   lap. 

thy  Ákos:  A  magyar  államiság  fejlődése,  küzdelmei.  12 

nemcsak  kimutatni,  hanem  azt  is  beigazolni,  hogy  ezen  egész 
felfogás  egy  szóvirágon  alapszik,  melynek  fiatalsági,  vénségi 
hasonlatai  nagyon  sántikálnak,  és  melyeket  az  emberiség  és 
egyes  nemzetek  folyvást  fokozódó  tökéletesedési  képessége 
minduntalan  megczáfol. 

Még  nagyobb  szerepet  játszott  nála  a  különböztetés 
az  ész  és  sziv  politikája  közt.  Ebben  szőrszálhasogatásban 
annyira  ment,  hogy  a  nemzetek  egyéniségét  is  e  szerint  osz- 
tályozta és  sikereik,  valamint  balsikereik  kulcsát  ebben  találta. 
Az  angol  nemzet  az  ész  megtestesülését  képviseli,  az  angolok 
azért  vitték  oly  nagyra.  Ellenben  más  nemzeteket,  mint  a 
francziákat,  a  sziv  embereinek  tekinti,  ezek  azért  nem  jutot- 
tak zöld  ágra. 

Az  egész  » Kelet  népe«  és  azon  éles,  kiméletlen  polémia, 
melyet  Kossuth  ellen  folytat,  ezen  különböztetésen  fordul 
meg.  Kossuth  a  sziv  embere,  ezért  dönti  romba  a  hazát, 
a  mi  annál  sajnálatosabb,  mert  Széchenyi  vele  az  elvekre 
egyetért,  de  a  modorban,  a  taktikában  hibázza  el l  a  dolgot, 
mert  nem  az  értelemre,  de  a  szenvedelmekre  hivatkozik.2 

De  itt  ismét  azon  sajátszerű  jelenséggel  találkozunk, 
hogy  ha  Kossuthban  Széchenyi  az  érzelgősséget  mégis  támadja, 
mégis  másrészt  saját  személyében  azon  tényezővel,  a  mit 
a  sziv  politikájának  nevezett,  nem  akart  feltétlenül  hadi  lábra 
helyezkedni. 

A  » Kelet  népé « -ben  3  hangsúlyozza,  hogy  az  ő  ország- 
lási  rendszerében  az  észnek,  úgy  mint  a  szivnek,  külön 
működési  köre  van.  —  Fájdalom  azonban  ezt  a  kört  nem 
töltötte  be,  az  nála  teljesen  parlagon  maradt.  Ha  tevékeny- 
ségét vizsgáljuk,  rájövünk  arra,  hogy  egyáltalában  nem  a 
nemzet  érzelemvilága  volt  az,  mely  őt  érdekelte,  melybe 
beakart  hatolni.  —  A  mint  a  nemzet  állapotának  kutatásánál, 
a  diagnózis  megállapításánál,  nem  az  erkölcsi  és  szellemi  hat- 
ványok mibenlétét  vizsgálta,  nem  ezek  voltak  azon  érzelmek 
és  rugók,  a  melyekre  hivatkozott  és  melyeket  mozgásba  akart 


1  Lásd:  Kelet  népe,   116.  lap. 
9  Ugyanott,   160.  lap. 
3  Ug)ranott,   156.  lap. 

hozni.  Mikor  azt  a  nagy  számvetést  megcsinálta,  a  melyből 
a  nemzet  javára  felesleget  akart  kihozni,  az  erkölcsi  tényezők 
ebből  egyszerűen  kimaradtak.  Még  ott  is,  a  hol  erre  alkalom 
lett  volna,  például  a  nyelv  és  nemzetiség  kérdésénél,  mondhatni 
megijedt  saját  merészségétől  és  követelte  a  teljes  leszerelést. 

Politikai  pályájának  kezdetén  is  ^lső  kontroverziája  is 
azt  bizonyítja,  hogy  annak,  a  mit  érzelemvilágnak  lehet 
nevezni,  a  gyakorlatban,  legalább  az  ő  működési  körében, 
édes  kevés  szerep  jut.  Ezen  nézeteltérés  közte  és  Wesselényi 
közt  jött  előbb  létre,  hogy  később  más  alakban  Kossuthtal 
szembe  felüsse  fejét. 

Nagyon  érdekesen  ösmerteti  Kossuth  kettőjök  között 
a  különbséget,  azt  ily  formán  adva  elő,1  Széchenyi  azt  mondja 
legyünk  csak  gazdagok,  majd  szabadok  leszünk. 

Ellenben  Wesselényi  megfordítva  azt  tartja,  hogy  a 
szabadság  meghozza  a  vagyonosodást  is.  Az  első  nézet  mel- 
lett fel  lehet  hozni  azt,  hogy  a  gazdaggal  nem  lehet  pacz- 
kázni   kény  és  kedv  szerint,    a  vagyonosság    önállást    nyújt. 

Századunk  iránya  az  anyagi  érdekeknek  úgy  is  ked- 
vező, ez  utón  haladnunk  nem  lesz  oly  nehéz,  mert  ha  enge- 
délyre szólíttatik  fel  a  hatalom,  anyagiakban  engedékenyebb 
lesz,  mint  szellemiekben. 

Ezek  féltékenységet  gerjesztenek,  míg  azoknál  kedvez- 
het az  idő,  az  alkalom,  az  istenek.  —  Különben  is  minden 
lépés  előre  anyagiakban,  szinte  egy  lépés  előre  értelemben, 
pedig  szabadsághoz  értelem  kell.  Ha  neveljük  a  kényelmet, 
sok  erő  benn  marad,  mely  künn  elnemzetlenedik.  De  találjon 
csak  itthon  kényelmet,  akkor  itt  is  marad,  megszereti  a  hazát 
és  a  nemzeti  erő  gyarapodik.  És  ha  valamit  a  betűkbe  fog- 
lalt jogból  fel  is  adunk,  Isten  neki,  hiszen  örökre  nem  veszett 
el,  mert  az  általa  nyert  anyagi  fejlődés  megéri  az  áldozatot. 

Ezzel  szemben  meg  lehet  állapítani  —  még  mindig 
Kossuthot  idézem  —  a  következőt.  A  történet  az  ellenke- 
zőre tanít.  Nem  lehet  nemzetet  felmutatni,  mely  is  gazdag- 
ság által  jutott  szabadságra,  de  igenis  olyanokat,  melyek 
gazdagság  által  szabadságukat  elvesztették. 

1  Felelet  gróf  Széchenyi  Istvánnak,  23.  lap. 

12* 

( látónak  igaza  volt  akkor,  midőn  azt  mondotta,  félő, 
hogy  a  kincsek  fogva  tartanak  bennünket,  nem  mi  őket. 
Csak  oly  gazdagság  nem  veszélyes  a  szabadságra,  mely  a  nem- 
zet anyagi  és  erkölcsi  kifejlődéséből  származik,  de  az,  a  mit 
kegyelem  nyújt,  a  mi  jogok  árán  vásároltatik,  tartós  jólétet 
soha  sem  szül.  Ne  adjunk  fel  szabadságainkból  semmit,  sőt 
oszszuk  meg  azokat  mentől  többekkel. 

A  szabad  szellem  csodákat  művel  az  anyagon  is.  Azért 
jog  és  szabadság  legyen  jelszavunk.  Tudvalevő,  miszerint 
a  nemzet  Wesselényi  és  Kossuth  felfogásának  adott  igazat. 
Elösmerte  tehát  az  ideálizmus  felsőségét  a  realizmus  felett 
és,  a  mint  később  kiderült,  nem  is  volt  oka  megbánni  azt. 

Ennél  az  egész  kérdésnél  azt  azonban  ki  kell  emelni, 
hogy  ha  Széchenyinél  a  lélektan  és  politika  határvonalai  szaba- 
tosan nem  váltak  külön  és  így  az  egész  dologról  tiszta 
képet  nem  alkotott,  mégis  egy  igen  gyakorlati  megkülön- 
böztetésből indult  ki,  habár  így  is  egész  elméleti,  történeti 
és  politikai  indokokból  tévesnek  kell  tekintenünk.  Jól  ösz- 
szegezte  Kossuth  a  dolgot,  mikor  azt  mondotta,  hogy  Szé- 
chenyi azon  hitben  él,  miszerint  a  hatalom  az  anyagiakban 
engedékeny  fog  lenni.  Csengery  Antal  —  ki  azon  időket  élte 
és  annak  publiczisztikai  harczában  részt  vett  —  úgy  jellemzi 
ez  irányban  a  helyzetet,1  hogy  Széchenyi  azért  akarta  a  poli- 
tikai kérdéseket  a  napirendről  levenni  és  helyettök  a  köz- 
gazdasági térre  áttenni  az  akcziót,  mert  itten  nem  tartott 
az  osztrák  kormán}^  féltékenységétől. 

Kemény  Zsigmond  is  többször  hivatolt  tanulmányában  2 
úgy  állítja  oda  a  dolgot,  hogy  Széchenyi  mindig  szeme  előtt 
tartá,  hogy  az  anyagi  és  ipari  vállalatokban  elől  mindig  azok 
soroztassanak,  melyek  nekünk  hasznosak,  de  az  osztrák  érde- 
keket nem  sértik.  A  baj  azonban  éppen  abban  állott,  hogy 
minden  lépés,  mely  hazánkat  gazdaságilag  erősíti,  osztrák 
részről  ellenzésre  talál,  mert  megszünteti  a  gyámságot,  a 
gyarmati  viszonyt,  melynek  létezését,  mint  a  hogy  arról  ezen 

1  Lásd  Deák  Ferencz   emlékezete,  47.  lap. 

2  Idézett  munka,  502.  lap. 

munka  első  kötetében  is  szóltam,  még  József  császár  is 
beösmerte. 

De  egész  általánosságban  is  tekintve  a  kérdést  Széchenyi 
tévedése  éppen  abban  rejlett,  miszerint  nem  látta  be,  hogy 
az  anyagi  kérdések,  határozottan  politikai  jelleggel  bírnak  és 
oly  fontosak,  hogy  a  legtöbb  esetben  a  nagyszabású  nem- 
zetközi küzdelmek  hátterét  alkotják.  Nem  is  kellett  nagyon 
messzire  menni  a  történetben,  hogy  erre  nézve  támponto- 
kat szerezzen.  Napóleon  versenygése  Angliával  kereskedelmi 
politikai  tartalommal  birt.  Az,  hogy  1812-ben  Oroszországnak 
hadat  izent,  tisztán  onnan  származott,  mert  az  nem  akart 
részt  venni  azon  vámháboruban,  mely  kettőjük  között  folyt, 
és  mely  az  európai  kontinensről  az  angol  czikkeket  ki  akarta 
tiltani,  hogy  így  Angliát  gazdaságilag  tönkre  tegye. 

Különösen  téves  volt  azt  hinni,  hogy  az  akkori  kormány, 
még  ha  Metternich  jóakaratát  hatványozni  is  lehetett  volna, 
bele  fog  abba  egyezni,  hogy  hazánk  magát  gazdaságilag 
Ausztriától  emanczipálja.  Az  előbbi  kötetben  többszörösen 
elé  lett  adva,  hogy  az  uralkodók  a  nemzet  minden  ilynemű 
kísérletét  megakadályoztak,  és  semmi  jelenség  nem  engedett 
arra  következtetni,  hogy  a  gazdasági  paritás  napjai  elérkez- 
tek. Széchenyi  az  osztrák  kormány  irányában  az  illúziók 
egész  tömkelegébe  került  bele,  a  mefyből  kibontakozni  többé 
nem  birt. 

Ezen  állapotot  legjobban  jellemzi  Metternichhez  való 
viszonya,  melynek  szintén  megvannak  a  tanulságai.  Először 
abban  az  értelemben,  hogy  az  ellentétek  tusája,  a  mit  nála 
a  szív  és  ész  közötti  küzdelemnek  lehet  nevezni  ezen  viszony- 
ban, úgy  mint  életének  minden  vonatkozásában,  hasonlóképpen 
kifejezésre  jut.  Szóltam  már  elébb  arról,  hogy  az  1825-iki 
országgyűlés  alatt  Széchenyi  politikai  tekintetben  minő  szép 
reményekre  jogosító  magatartást  tanúsított,  és  hogy  egy  alka- 
lommal Metternichnél  is  kihallgatást  kért,  hogy  a  kormányt 
kedvezően  hangolja  az  országgyűlési    követeléseket    illetőleg. 

Ugy  vélem  ezen  találkozás,  melyet  azután  később  több 
ily  természetű  összejövetel  követett,  nemcsak  egy  állandó 
politikai  összeköttetésnek  vetették  meg  alapját  közöttük,  ha- 
nem annyiban  forduló  pont  volt  Széchenyi  életében,  ameny- 

nyiben  azon  téves  elhatározást  érlelték  meg  benne :  a  kor- 
mánynyal szemben  nem  az  ellenzék  szerepét  játszani,  hanem, 
amennyire  csak  lehet,  annak  aegise  alatt  dolgozni.  Úgylát- 
szik,  hatottak  reá  Metternichnek J  oktatásai  a  Szögyényihez 
irott  levélben,  melyben  megmagyarázza  neki,  hogy  Magyar- 
országon az  ellenzék  egy  része  jakobinus  jellegű,  —  Károlyi 
Györgyöt  is  ityennek  tekinti  —  hogy  Széchenyi  elveszett 
ember,  hogy  később,  a  kik  most  vele  vannak,  mind  ellene 
fognak  támadni :  azért  hát  csak  bizzék  benne,  kövesse  taná- 
csát, ő  neki  és  hazájának  javát  akarja. 

Ezeket  a  javaslatokat  nemcsak  Metternich,  de  az  egész 
haute  créme-től,  különösen  az  asszonyoktól  hallja,  még  pedig 
folytonosan.  Nem  lehet  csodálkozni,  ha  ezen  beszédek  fognak 
rajta,  ha  azt  hiszi,  hogy  ha  nem  ellenzékeskedik,  hanem 
a  hatalmas  kanczellárral  jóban  lesz,  őt  reform-czélzatai  szá- 
mára utilizálhatja  és  hazája  érdekében  így  cselekszik  leg- 
helyesebben. 

A  » Világ «-ban  ki  is  mondja,  hogy  az  udvartól  jót  lehet 
várni.  Falk  Miksa  ösmerteti  is  azon  levelezéseket,  melyeket 
Metternichhel  és  Kolowrattal  folytatott,  s  ezeket  valódi  diplo- 
mácziai  remekműveknek  tekinti.  Az  egyikben  megígéri  az 
utóbbinak,  hogy  az  ő  beleegyezése  nélkül  mit  sem  fog  kez- 
deményezni.2 

Igaz,  hogy  Metternichet,  főleg  a  saját  mély  és  erkölcsi 
felfogásából  kiindulva,  felületes  embernek  tartja.3  Nemcsak, 
hanem  annyira  elkeseredik,  hogy  Deáknak  szövetséget  ajánl 
Metternich  megbuktatására.  Miről  különben  Deák  jellemzé- 
sénél kívánok  bővebben  szólani.  Természetesnek  kell  azt  is 
találni,  hogy  a  legnagyobb  megvetéssel  viseltetik  a  bécsi 
főemberek  és  beamterek  szellemi  képessége  iránt.  Egy  alka- 
lommal Wesselényi  beszél  a  bécsi  kamarilláról,  tagjainak 
ármányairól.  Mefisztóhoz  hasonlítja  őket,  csodálkozik  azon, 
hogy  nem  látja  náluk  a  kecskelábokat  és  az  ördögi  szarvakat. 
Erre  Széchenyi  azt  válaszolja,    hogy  ő  igenis  látott  az  illető 


1  Nachgelassene  Papiere,  IV.  kötet  235.  lap. 

2  Lásd  Falk :  Széchenyi  és  kora,  98.  lap. 
8  Lásd  :  Naplói,   173.  lap. 

fejeken  valamit  a  mi  kinyúlik,  csakhogy  közebebb  megvizs- 
gálva őket  azt  találja,  hogy  azok  nem  szarvak,  hanem  szamár- 
fülek.1 

Ugyanott  Kovács  Lajos  2  ír  le  egy  mozzanatot,  a  mely 
a  maga  nemében  oly  jellemző  ebben  az  irányban,  hogy  azt 
elhagyni  nem  lehet.  Egy  előterjesztést  imigyen  végez:  »Wenn 
meine  Antráge  nicht  angenommen  werden,  so  ist  meine 
Stellung  unhaltbar    und  ich    muss    mit  langen    gefühlen  aus- 

rufen« a    mi    itten   következik,    póriasságánál    fogva 

vissza  nem  adható.  A  kit  a  dolog  érdekel,  az  ugyanezen 
mondatot  megtalálhatja  Göthének  »Götz  von  Berlichingen«- 
jében,  kinek  azt  a  nagy  német  iró  szájába  adta,  mikor  meg- 
adásra szólítják  fel.3 

Még  az  országgyűlésen  is  kitör  belőle  az  ádáz  harag. 
Elmondja,  hogy  a  kormány  nem  ért  minket,  mi  pedig  a  kor- 
mányt nem  értjük. 

Egy  más  alkalommal  kifejti,  hogy  minden  bajnak  oka  a 
heterogén  összeköttetés  Ausztriával,  melybe  hazánk  soha  sem 
tudja  magát  bele  találni.  Megrovással  beszél  azon  előkelő 
egyénekről,  kik  születés,  állás,  személyes  tulajdonaik  folytán 
legjobban  eszközölhették  volna  az  ország  előmenetelét.  De 
az  udvari  fénytől  elvakítva  feledik  a  szegény  hazát,  sőt  odáig 
jutnak,  hogy  a  boldogtalannak  megrövidítésében  keresik  saját 
boldogulásukat  és  gyarapodásukat.4 

Az  is  megtörténik  vele,  hogy  követeli,  miszerint  az 
osztrák  miniszterek  tanuljanak  meg  magyarul.  Ha  jó  nekik 
az  ország  arra,  hogy  mentől  többet  facsarjanak  belőle,  jusson 
legalább  eszükbe,  hogy  nyelvét  is  megtanulják.5 

De  ezek  kivételek,  melyek  után  a  viszony  még  szoro- 
sabb lesz.  Ama  kedves  költő,  Terentius  Afer  ösmert  mondása 
»Amantium  ira,  amoris  integratio«  (a  szerelmi  czivakodás 
annak  megerősítése)  itt  is  érvényesül.  Széchenyi  végre  maga 

1  Kovács  Lajos  idézett  munka,  I.  kötet  86.  lap. 

2  Idézett  munka,  79.  lap. 

3  Ill-ik  felvonás. 

*  Lásd  Zichy  Antal  :  Széchenyi  István  hírlapi  czikkei,  I.  kötet 
346.  lap. 

■  Jkszédei,    108.   lap. 

is  beüsmeri,  hogy  tulajdonképpen  nem  ellenzéki  embernek 
való,1  tényleg  kormányhivatalt  vállal.  Helytartósági  tanácsos 
lesz,  ottan  egy  uj  osztályt  szerveznék  számára,  a  közlekedés- 
ügyi osztályt,  melynek  élén  ezt  a  parlagon  heverő  tért  mű- 
velni, hasznosítani  akarja.  Eljárásának  van  is  annyi  ered- 
ménye, hogy  az  1847-iki  országgyűlésre  meg  is  történik  az 
előterjesztés  egy  nagyszabású  közlekedésügyi  akczióra.  Nem 
akarom  ennek  értékét  csökkenteni,  de  ha  tekintetbe  veszszük 
azt,  hogy  Széchenyi  Magyarország  közéletét  akarta  a  maga 
egészében  reformálni,  és  ha  továbbá  tekintetbe  veszszük,  hogy 
azután  pár  hónap  múlva  Kossuth  ezen  reformot  mily  nagy 
arányokban  vitte  keresztül,  akkor  nem  lehet  azon  másik 
tanulság  elől  elzárkózni,  hogy  Széchenyi  István  taktikája  egy- 
szerűen nem  vonhatott  maga  után  más  eredményt,  mint  a 
nemzeti  erő  lefokozását,  az  egész  nemzetélet  összezsugorí- 
tását.  Azon  állapotot  idézte  volna  elő,  melyet  1861-ben  Deák 
azzal  jellemzett,  hogy  Ezsau  egy  tál  lencséért  eladta  egész 
örökségét.  Ha  a  48-iki  törvények  a  maguk  összeségükben 
méltán  képezik  az  uj  Magyarországnak  nemcsak  hitvallását, 
de  eleven  tartalmát,  akkor  mindenki  elképzelheti  magának, 
hogy  vájjon  Széchenyi  vezérlete  alatt  a  nemzet  valaha  eljutott 
volna-e  oda,  a  mit  méltán  lehetett  az  igéret  földjének  nevezni. 
Igaz,  hogy  a  48-iki  törvények  gyors  keresztülvitele, 
mint  ösmeretes  és  mint  még  látni  fogjuk,  egy  szerencsés 
véletlennek,  a  1 848-iki  franczia  forradalomnak  köszönhető.  Azt 
azonban  ne  feledjük,  és  lesz  alkalmam  kimutatni,  hogy  az 
állapotok  e  nélkül  teljesen  tarthatatlanok  voltak,  a  mi  tehát 
azt  jelentette,  hogy  a  Széchenyi  által  támogatott  irány  a  kivá- 
natos  megoldást  nem  létesítette.  De  még  így  is  kiderült  Szé- 
chenyi politikai  felfogásának  téves  volta.  Ő  világosan,  hatá- 
rozottan azt  ajánlotta  a  nemzetnek,  hogy  akaszsza  szegre 
úgy  jogos  sérelmei  orvoslását,  mint  valójában  igen  szerény 
reformköveteléseit.  Elszántan  sorakozzék  a  trón  körül,  ismé- 
telje a    » vitám    et    sanguinem«    komédiáját.2    Azért   mondom 


1  Lásd  :  Politikai  programmtöredékek,  26.  lap. 

2  Lásd  erre    vonatkozólag    Kovács  Lajos  :    Gróf   Széchenyi  István 
közéletének  három  utolsó  éve,  II.  kötet  50.  lap. 

komédiának,  mert  a  későbbi  események  megtanítottak  ben- 
nünket arra,  hogy  ennek  is  ujabb  lefőzés  lett  volna  a  vege. 
A  nemzet  nem  követte  Széchenyi  tanácsát  és  hogy  helyesen 
cselekedett,  mikor  nem  követte,  azt  a  történet  egész  folyamata 
megerősítette,  daczára  annak,  hogy  az  események  kedve- 
zőtlen fordulata  eleinte  neki  látszott  igazat  adni,  a  miből 
keletkezett  azután  a  legenda  a  látnökról,  meg  a  szent  köny- 
vekről, melyekből  olvas,  melyre  már  előbb  utaltam  volt.  Sőt 
azon  bizonyító  erő,  —  nervus  probandi-nak  nevezi  a  logika, 
—  mely  az  események  menete  egészében  rejlik,  súfyban 
növekedik  az  által,  hogy  azoknak  egy  része  egy  darab 
ideig  Széchenyi  felfogásának  malmára  látszottak  a  vizet  haj- 
tani. Mert  végre  is  kettőjük  közt  azon  fordul  meg  a  koczka, 
hogy  a  nemzet  törhetetlen  ősereje,  mint  szabadság-szeretete, 
a  melyre  Kossuth  Széchenyivel  szemben  politikáját  támasz- 
totta, nemcsak  hogy  nem  mondott  csütörtököt,  hanem  a  ked- 
vezőtlen esélyek  összetorlódása  daczára  mégis  diadalmaskodott. 


Mindezek  után  összegezve  a  mondottakat,  nem  nehéz 
Széchenyi  István  gyászos  kimenetelének  kulcsát  megtalálni. 
Lélektanilag  igaza  volt  Keménynek  *  abban,  a  mit  már  emlí- 
tettem, hogy  Széchenyi  esze  által  akart  zsarnokoskodni  szi- 
vén, a  mi  nem  sikerült,  mert  érzelmeinek  orkánszerü  kitörése 
áttörte  a  gyenge  kereteket  és  féket  vesztve  átcsapott  azokon 
a  határokon,  melyeken  a  beszámíthatóság  végződik.  Politi- 
kailag azonban  úgy  áll  a  dolog,  hogy  nála  a  katasztrófát 
ama  kikerülhetlen  összeütközés  örvénye  idézte  elő,  melybe 
akarata  ellen  és  önhibáján  kívül  sodortatott.  A  ki  az  osztrák 
régime  és  magyar  nemzeti  fejlődés  közt  közvetíteni  akart, 
azt  a  két  oldalról  betóduló  zajló  áradat  elseperte.  A  köz- 
vetítésnek lehetlen  volta  képezte  a  Hamlet-szerü  hetyzetnek 
forrását. 

Ha  azonban  eme  általános  szignatúra  mellett,  konkré- 
tebb formulázást  keresünk,  akkor  különösen  három  mozza- 
natra  fogunk  bukkanni,  melyekben   egyéniségének,  helyzeté- 

1  Lásd  Tanulmányok,  I.  kötet  164.  lap. 

nek  ellentmondásai  kifejezésre  jutnak,  az  utókor  számára  meg- 
szívlelendő tanúságokat  tartalmazva. 

Az  egyik  az  a  körülmény,  hogy  a  nemzetet  vissza 
akarta  tartani  még  a  legcsekélyebb  politikai  akcziótól  is,  nem 
is  szólva  a  küzdelmekről,  akkor,  a  mikor  eredmények  e  nél- 
kül sehol  és  egy  nemzet  által  sem  érhetők  el.  Akkor,  a  mikor 
egy  fiatal,  életvidor  nemzetnek  ez  képezi  a  legméltóbb  tevé- 
kenységét, ez  tölti  meg  létét  a  legbecsesebb  tartalommal. 

A  másik  az,  hogy  Magyarország  haladásának  mértékét 
az  osztrák  kormány  által  vélte  megállapíthatni. 

Valójában  nem  lehet  mást  mondani,  mint  azt,  hogy 
hatóságilag  engedélyezett  reform  lett  volna  belőle.  Hogy  ez 
hány  pénzt  ért,  azt  azon  vélemény,  melyet  róla  ő  maga  táp- 
lált, legjobban  megállapítja. 

A  legvégzetesebb  tévedés  az  uralkodóház  irányában  tör- 
tént. Széchenyi  itten  abban  a  hibában  leiedzett,  a  melyben 
századokon  keresztül  a  legj  óra  valóbb  emberek  az  országban. 
Nem  vette  észre,  hogy  a  magyar  korona  firmája  alatt  rész- 
ben családi,  részben  osztrák  császári  politika  követtetik.  Nem 
vette  észre,  sőt,  fájdalom,  nem  okult  a  múlt  tapasztalatain, 
hogy  mily  rút  visszaélés  történik  azokkal,  a  kik  a  korona 
iránti  loyalitás  folytán  tényleg  oly  érdekeket  szolgáltak,  melyek 
első  sorban  a  magyar  korona  felségjogait  és  integritását 
támadták.  Alig  lehet  kétség  az  iránt,  hogy  Széchenyi  48-iki 
vértanuságának  okai  leginkább  azon  csalódásban  keresendők, 
melyek  onnan  származtak,  hogy  a  reakczió  és  kamarilla 
istentelen  támadása  éppen  a  magyar  apostoli  királyi  szentséges 
neve  alatt  történt,  ki  minden  magyar  embernél,  és  így  Szé- 
chenyinél is,  kiváló  kegyeletnek  tárgyát  képezte. 

Nagyon  érdekesen  és  tanulságosan  illusztrálja  ezt  maga- 
tartása a  nemzeti  nagy  hajótörés  után.  Például  Kossuthról 
a  legnagyobb  kímélettel  szól,1  nemcsak,  hanem  azon  bizonyos 
levélben,  melyet  Tasnernek  igazán  szivének  vérével  irt,  és 
melyről  elébb  szóltam,  azt  is  elmondja,  bárcsak  ne  ellen- 
kezett volna  vele.  Ezt  azzal  a  Kossuthtal  szemben  teszi,  a  kit 
mindig  azért  támadott,  hogy  forradalomba  sodorja  az  orszá- 

1  Lásd  Falk  Miksa  :  Széchenyi   István  és  kora,  314.  lap. 

got,  még  pedig  annak  a  lehető  leggyászosabb  kimenetele 
után.  Ellenben  a  mindenható  minisztert,  Schwarzenberg  Felixet 
oly  módon  támadja  meg  és  teszi  mindenért  felelőssé,  mely  az 
izzó  vassal  történő  megbélyegzéssel  felér.1  Elmondja  róla, 
hogy  az  ő  elvetemedett  lelketlensége  tette  a  monarkhiát  oly 
végtelen  nyomorulttá. 

Szemére  veti,  hogy  Angliában  megvetés  tárgya  volt, 
hogy  Miklós  czár  tiltakozott  az  ellen,  nehogy  mint  osztrák 
követet  Pétervárra  küldjék.  Úgy  tünteti  fel,  mint  oly  egyént, 
a  kit  a  természet  minden  képzelhető  tulajdonsággal,  előnynyel 
és  képességgel  mégáldott,  de  a  kinél  hiányzik  a  vallás,  az 
erkölcs,  a  jellem  és  a  ki  kéjekbe  és  érzékiségbe  elmerülve 
egy  valódi  szörnyeteggé  vált,  mert  életunt  csontjait  fel  akar- 
ván rázni,  a  politikára  vetette  magát. 

Ezen  vampyr  lett  a  19  éves,  tapasztalatlan  fejedelem 
tanácsadója,  hogy  nemzetünket  vérbe  fojtsa,  becsületét,  életét 
elrabolja,  a  kit  mindezekért  verjen  is  meg  a  Mindenható  átka. 

így  folyik  a  dolog  tovább,  mint  rémes  jajkiáltása  a  leg- 
szentebb érzelmeiben  megtámadott  embernek. 

És  e  támadás,  mint  fájdalommal  tudjuk,  nem  volt  az 
utolsó.  Jött  egy  közvetlenebb,  személyibb  természetű,  mely- 
nek folytán  a  szenvedés  pohara  kicsordult  és  a  szent  aggas- 
tyánnak fegyvert  adott  kezébe,  hogy  saját  kezével  áldásos 
és  hányatott  életét  kioltsa. 

A  rendőrség  házkutatását  értem  Döblingben  1860.  már- 
czius  3-kán,  továbbá  Thierry  rendőrminiszter  fenyegetését, 
hogy  a  tébolyda  megszűnik  számára  menhely  lenni,  a  mit 
Széchenyi  börtönbe  vetésnek  tekintett,  melytől  való  irtózás 
a  halálba  kergette  őt.2  És  ha  azon  rémes  éjszakán,  midőn 
szándéka  tetté  érlelődött,  végig  tekintett  életének  küzdel- 
mein, melyeket  Kossuthtal  folytatott  a  miatt,  hogy  meg  kell 
barátkoznunk  a  gondolattal,  hogy  a  kormány  szándékai  nem 
elég  alkotmányosak,  meg  hogy  néha-néha  az  abszolút  szem- 
üveget kell  feltennünk  :  bizonyára  igazat  kellett  adnia  Kossuth- 
nak, hogy  azon  rendszerrel  szemben,    mely  ily  galádságokra 


1  Ein  Blick  auf  den  anomynen  Rückblick,  457.  lap. 

2  Lásd  Falk  idézett   munka,  341.  lap. 

vetemedik,  nincs  más  oltalom,  mint  irtó  háború  körömszakad- 
tig, utolsó  leheletig.  A  mint  nem  lehet  kétség  az  iránt,  hogy 
ha  kimenetelét  előre  láthatta  volna,  az  első  félreértéstől, 
vagyis  a  » Kelet  népé « -tol  fogva  oda  állott  volna  nagy  vetély- 
társa oldala  mellé,  hogy  egyesült  erővel  szabadítsák  meg 
imádott  hazájukat  azon  rendszertől,  melytől  mást  mint  vészt 
és  kárhozatot  várni  csakugyan  nem  lehetett. 

Lesz  alkalmam  ezen  küzdelem  egyes  mozzanataival 
a  magok  helyén  bővebben  foglalkozni,  lesz  alkalmam  kimu- 
tatni, hogy  bár  Széchenyi  jóhiszeműségéhez  kétség  nem  fér- 
het, a  helyzet  ebben  az  irányban  oly  világosan  állott,  hogy 
téves  felfogását  már  akkoron  meglehetett  állapítani,  mint 
a  hogy  mepállapította  Deák  és  az  egész   közvélemény. 

Arra  a  czélra,  a  mit  Széchenyi  István  szomorú  játéka 
kulcsának  neveztem,  úgy  vélem,  ez  is  elég,  mint  bizonyára 
elég  arra  is,  hogy  annak,  a  kit  méltán  a  legnagyobb  magyar- 
nak neveztek,  valódi  képe  tisztán  álljon  előttünk. 

Ezen  képnek  összbenyomása  mindennek  daczára  a  leg- 
kedvezőbbek közé  tartozik.  Mert  egy  rövid  formulában  fejezve 
ki  eg3^éniségének  összegét,  az  a  hazaszeretetet  és  hazafiság 
eszményképe  gyanánt  áll  előttünk.  Törekvései  ebben  az  irány- 
ban a  legtisztábbak  .és  legnemesebbek  voltak.  Az  úttörők, 
még  pedig  a  rögös  utakon  haladók  kategóriájába  tartozik, 
valamint  érdemei,  alkotásai  halhatatlanok. 

Ezen  eredmény  és  összegezésnek  tündöklő  volta,  mint 
már  említem,  bizonyára  csak  fokozódik  az  által,  ha  az  eré- 
nyek és  kiváló  tulajdonok  mellett  a  fogyatkozásoknak,  a  fény 
mellett,  annak,  a  mit  árnynak  lehet  nevezni,  a  megfelelő  hely 
a  méltatásban  kijutott. 

Széchenyire  nézve  a  magasztalás  netovábbja  abban  jut 
kifejezésre,  hogy  a  legszigorúbb  mértékkel  is  mérve,  el  lehet 
róla  mondani,  hogy  igazán  nagyot  akart  és  nagyot  hajtott 
végre. 

Ha  valaha  volt  értelme  a  klasszikusok  azon  bölcs  mon- 
dásának »In  magnis  et  voluisse  sat  est«  (nagy  dolgokban 
a  szándék  is  érdem),  úgy  az  Széchenyire  nézve  áll,  kinél 
az   akarat    különben    sem    maradt    irott  malaszt,    hanem   oh' 

alkotásokban  nyilatkozott  meg,  melyek  élni  fognak  mind- 
addig, míg  nemzet  él  a  hazán. 

Abban  az  úgynevezett  autobiografiai  töredékben,  melyet 
a  » Kelet  népé « -ben x  a  Kossuth  elleni  fllippikában  szolgál- 
tatott, teljes  joggal  mondhatá  magáról,  hogy  mióta  élt,  kimond- 
hatatlan vágy  lakozott  benne  Magyarország  kifejtésére.  Meg- 
esküdött magának,  hogy,  habár  vesznie  kell  is,  ezt  meg  fogja 
cselekedni.  A  legszigorúbb  Ítéletnek  úgy  kell  hangoznia, 
miszerint  fogadalmát  híven  betartotta.  Ki  kell  mindjárt  mon- 
dani, hogy  azt  a  hivatást,  melynek  magát  szentelte,  soha, 
sem  előtte,  sem  utána,  senki  szebben  nem  formulázta. 

»Az  emberiségnek  egy  nemzetet  megtartani,  sajátságait 
mint  ereklyét  megőrizni  és  szeplőtlen  minőségben  kifejteni, 
nemesíteni,  erőit,  erélyeit,  és  így  egészen  uj,  eddig  nem  ösmert 
alakokban  kiképezve,  végczéljához,  az  emberiség  feldicsőítésé- 
hez vezetni,  ez  a  feladat. 

Hivatásunk  nem  csekélyebb,  mint  a  világot  egy  uj 
nemzettel  gazdagítani,  a  mit  azonban  csak  kitűzött  terv  által 
érhetünk  el.« 

Ezt  a  hivatást  pedig  csak  egy  egységes  nemzet  telje- 
sítheti. Azért  mondja  egy  helyen : 2 

»A  főczél  az,  hogy  a  hazai  erőket  központosítsuk,  me- 
gyei, városi,  nemesi,  mágnási,  polgári,  vallási,  nemzeti  különb- 
ségek olvadjanak  össze.  Az  ember  pedig  nem  czímere  és 
állása,  de  belbecse  szerint  jelöltessék. « 

Úttörő  volt  abban,  a  mit  alkotott  és  a  mit  szóval  és 
írásban  közzé  tett.  Zrínyi  óta  nem  volt  magyar  ember,  a  ki 
olyan,  a  vesék  oszlásáig  ható  pathoszt  és  lelket  tudott  nyi- 
latkozványaiba  önteni.  És  ha  műveiben,  mint  már  utaltam 
reá,  nem  is  tudta  megtalálni,  főleg  úgy  mint  nagy  vetély- 
társa, azon  hangot,  mely  a  magyar  embert  mozgásba  hozza, 
ezen  megbocsátható  fogyatkozás  érzéseinek  tisztaságát  és 
értékét  nem  csökkenti.  És  ha  továbbá  munkái  nem  is  felel- 
tek meg  egy  politikai  programm  követelményeinek,  de  az, 
hogy    különösen    azon    fejletlen    korban    a    diskusszió    terére 

1  Lásd  ott,  a  25.  lapon. 

2  Kelet  népe,   27.   lap. 

lépett,  még  pedig  neki  rontva  az  előítéleteknek ;  egy  uj  világot 
tárt  fel  a  nemzet  előtt,  az  eszmék  ily  alakban  való  nyilvá- 
nulásának  világát,  mely  leghamarább  meg  is  teremtette  gyü- 
mölcseit. Meg  aztán  különösen  ő  azon  eszmeáramlatnak,  mely 
1848-at  megelőzte,  egyik  elsőrangú  tényezője.  Akármilyen 
arisztokrata  volt  is  tulajdonképpen,  de  ezen  a  téren  a  de- 
mokrácziának  fegyvereit  használta  fel,  ennek  lett  zászlóvivője. 
Éppen  ilyen  úttörő  volt  az  egyéni  és  társadalmi  akczió  terén. 
Egyrészt  megmutatta  azt,  hogy  a  hatósági  működésén  kívül 
az  egyéni  kezdeményezésnek  is  van  jelentékeny  szerepe,  mely 
nagy  alkotásokra  is  képes.  Másrészt  megmutatta  azt,  hogy 
a  politikai  tevékenység  mellett  a  társadalom  számára  is  nyilik 
a  munkásságnak  tere,  hogy  a  populus  Werbőczianus  hiva- 
talos szerkezete  mellett  létezhetnek  más  csoportosulások  is, 
melyek  a  nemzeti  czélokat  szintén  képesek  előmozdítani.  Azt 
a  nagy  eszmét,  hogy  az  önkormányzat,  öntevékenység,  még 
pedig  minden  téren,  a  » Segíts  magadon,  az  Isten  is  meg  segít « 
nagy  elvét  ő  hozta  be  hazánk  közéletébe.  Kétségtelen,  hogy 
a  mit  a  XlX-ik  század  nagy  vívmányának  nevezünk,  a  tár- 
sadalom összeköttetése  a  politikai  nemzettel,  nemcsak  hogy 
a  magyar  politikusok  közt  ő  előtte  derengett  először,  hanem 
kortársait  ez  irányban  határozottan  túlszárnyalta. 

És  ha  ezt  tekintetbe  veszszük,  akkor  reá,  mint  poli- 
tikusra, helyesen  alkalmazható  azon  franczia  ösmert  közmon- 
dás, hogy  »il  avait  les  qualités  de  ses  defants«,  azaz  fogyat- 
kozásainak előnyeit  is  birta,  vagyis:  a  mit  a  politikai  réven 
vesztett,  a  társadalmi  vámon  visszanyerte.  —  Ezt  úgy  kell 
érteni,  hogy  igazában  társadalmi  tevékenysége  kipótolta 
azt  az  űrt,  melyet  közjogi  és  politikai  érzékhiánya  fenn- 
hagyott. 

Különösen  ki  kell  még  azt  is  emelni,  hogy  ha  egész 
működésében  túlságos  óvatossága  vagy  idegessége  folytán 
veszélyt  látott  ott  is,  hol  az  valószínűen  nem  létezett,  hát 
ne  feledjük,  hogy  ettől  a  veszélytől  nem  önmagát,  de  hazáját 
kívánta  megoltalmazni.  Erre  vonatkozólag  pedig  Deák  Fe- 
rencz  volt  az  a  bölcs  ember,  a  ki  kimondotta,  hogy  a  ki 
maga   nem    fél,    de   félti    a   hazát,    melyért    mindent   szabad 

áldozni,  csak  magát  a  hazát  nem :  azt  félénknek  nevezni 
nem  lehet  és  elitélni  nem  szabad. 

Éppen  ez  a  hazaszeretet  volt  azon  indíték,  mely  kettős 
vértanúságot  hozott  számára,  a  lelki  halált  48-ban,  öngyil- 
kosság által  a  fizikai  halált  1860-ban,  mert  azt  hitte,  hogy 
a  nemzet  hajója  a  kikötő  előtt  szenvedett  ismét  hajótörést, 
és  ezt  az  irtóztató  csapást  többé  elviselni  nem  tudta. 

Áldassék  mindörökre  emlékezete !  Nem  létezik  e  hazá- 
ban sírbolt,  mely  több  dicsőséget  és  szenvedést  takarna,  mely 
méltóbb  czélja  lehet  a  kegyeletes  zarándokiásnak.  És  ha  a 
nemzet  imája  felszáll  az  egek  urához,  hogy  áldását  kérje  ki 
hányatott  élete  számára  és  erőt  adjon  a  további  küzdelemre, 
akkor  bizonyára  az  ő  nagy  lelkének  fohásza  az,  mely  első 
sorban  csatlakozik  hozzája. 

II. 

Széchenyi  István  egyéniségének  jellemzésével  elkészül- 
vén, hozzáláthatok  azon  mozzanatok  előadásához,  melyek,  mint 
tudjuk,  az  1848-iki  nagy  reformokban  kifejezésre  jutottak. 

Ha  szem  előtt  tartjuk  azon  hármas  mozzanatot,  ugyanis 
a  nemzeti  erőknek  mind  hatalmasabb  nyilvánulását,  továbbá 
a  48-iki  eszmék  genezisét  és  a  vezéreknek  igényét  a  vezér- 
letre, végre  a  kikerülhetlen  összeütközésnek  uralkodó  befolyá- 
sát, mely  befolyás,  habár  a  háttérben  lappang  is,  döntő  ter- 
mészettel bir :  akkor  az  1825-től  1848-ig  terjedő  évek  két 
részre,  vagyis  inkább  két  korszakra  oszthatók. 

A  határvonalat  Kossuth  fellépése  mint  a  » Pesti  Hirlap« 
szerkesztője  képezi.  A  mit  Springer  x  is  akként  jellemez,  hogy 
ezen  újság  megjelenése  egy  uj  korszak  kezdetét  jelenti  Ma- 
gyarország történetében.  Ezen  kiváló  fontosságú  esemény, 
mint  később  látni  fogjuk  1841.  január  1-én  következett  be. 
Ezen  két  korszak  közötti  különbség  —  mint  a  számtalan 
kevésbbé  fontosat  itten  mellőzve  —  különösen  három  lénye- 
ges jelenségben  jut  kifejezésre.  Az  egyik  az,  hogy  a  mit  az 
eszményi  irányzat  hatalmának,  vagyis  hogy  Széchenyi  meg- 
határozását használjam,  a  sziv  uralmának  az  ész  felett  lehet 

1  í/eschichte  Oesterreichs,  I.  kötet  508.  lap. 

nevezni,  párosulva  a  nemzeti  öntudat  térfoglalásával,  oly  erős 
lett,  hogy  azt  a  cselekvés  teréről  többet  visszatartani  nem 
lehetett.  Nem  lehetett  annyival  inkább,  mert  az  igazán  uj 
életre  ébredő  fiatal,  hatalmas  nemzedéket  minden  alkatelemei- 
ben és  az  egész  vonalon  oly  cselekvési  kedv  ragadta  meg, 
mely  az  életnek  minden  jelenségeiben  meg  is  nyilatkozott. 
Megnyilatkozott  az  akaratnak  belterjessége  folytán,  minden 
akadályt  áttörő  erővel  a  lángésznek  és  nagyfokú  szellemi 
képességeknek,  melyekkel  e  nemzedék  megáldva  volt,  és  mely 
ekkor  kezdett  érvényesülni,  kisugárzása  által  oly  tündöklő 
fénynyel  és  ragyogással,  hogy  a  később  bekövetkező  reak- 
czió  sötét  éjszakája  sem  volt  azt  képes  elnyomni.  Hasonla- 
tosan az  éjféli  napnak  csodás  tüneményével. 

A  második  mozzanat  az,  hogy  a  nemzet  eme  gazdag 
nemzetéletnek  egy  góczpontban  való  összefoglalására,  továbbá 
pedig  az  irányítási  akczióra  az  egyedül  alkalmas  vezért  Kos- 
suth személyében  meg  is  találta.  Ő  volt  ugyanis  azon  egyé- 
niség, a  ki  a  nemzet  hangulata  és  a  helyzet  exigencziáinak 
megfelelőleg,  nemcsak  az  irányelveket  legszabatosabban  for- 
mulázta, de  szükség  szerint  taktikát  tudott  változtatni, 
a  mennyiben  —  hogy  lehetőleg  röviden  és  világosan  fejez- 
zem ki  a  különbséget  —  a  defenzívából  átment  az  offenzí- 
vába. Vagy  hogy  Kemény  x  formuláját  használjam,  a  sérelmi 
térről  a  haladásra  lépett  át.  A  mi  azt  jelentette,  hogy  az 
alkotmányban  és  nemzeti  közvéleményben  rejlő  erőt  nem- 
csak arra  kell  felhasználni,  hogy  a  kormány  támadásai  vissza- 
verettessenek, hanem  arra  is,  hogy  a  nemzet  jogos  kíván- 
ságai erélyes  akczió  folytán  megvalósíttassanak,  azon  általa 
kimondott  jelszó  alapján,  hogy  a  nemzet  nem  kér,  de  követel. 

Ezen  exigencziáknak  —  mint  azaz  utóbbiakból  teljes 
bizonyító  erővel  ki  fog  tűnni  —  sem  Széchenyi,  sem  Deák 
nem  tudtak  megfelelni.  Széchenyi,  mint  azt  már  kifejtettem, 
letört,  Deák  pedig  főleg  önszántából  kimaradt  a  versenyből. 
A  harmadik  jelenség  azon,  már  magában  is  nagy  érdekkel 
biró  körülmény,  hogy  ezen  viszonyok  nyomása  alatt  még 
az    osztrák    kormány   is  kénytelen   volt    taktikát    változtatni, 

1  Forradalom  után,  61.  lap. 


-      193     - 

s  ezt  nemcsak  annyiban  bevallani,  de  mint  programmot  oda 
állítani.  Míg  ugyanis  elébb  a  merev  non  possumus  állás- 
pontjára helyezkedett,  ezután  maga  érezte  annak  szükségét, 
hogy  a  reformokat  kezdeményezze.  Ekkor  mondotta  Szé- 
chenyi István  azt,  hogy  az  1839/40-iki  országgyűlés  után 
egész  uj  korszak  virad  hazánkra.  El  -van  döntve,  hogy  ha- 
ladnunk kell.  Hatalmas,  a  királyi  székhez  közel  álló  egyéni- 
ségek lépnek,  hazánk  legjobbjaitól  üdvözölve,  a  nemzetiség 
és  alkotmányosság  szent  mezejére,  nem  úgy  mint  idáig, 
a  mikor  néhány  szerényebb  állású  közlegény  volt  kénytelen 
dagály  és  orkán  ellen  Horatius  Coclesként  küzdeni.1  —  Igaz, 
hogy  ez,  mint  látni  fogjuk,  oly  módon  történik,  hogy  az 
ellentét  a  kormán}7  és  a  nemzet  között  mind  élesebb  és  áthi- 
dalhatlanabb  lett,  úgyannyira,  hogy  nem  lehetett  kétség  az 
iránt,  hogy  a  katasztrófa  valamely  alakban  be  fog  követ- 
kezni. De  azért  a  két  korszak  közötti  különbséget  ezen  moz- 
zanat maga  kellőképpen  kifejezi. 

Az  első  korszak  sem  birt  teljesen  egységes  jelleggel 
sem  a  kormány,  sem  a  nemzet  magatartását  illetőleg.  Abban 
az  osztrák  politika  hű  maradt  magához,  hogy  ez  alkalommal, 
mint  máskor,  gyengeség  és  erőszak  között  váltakozik.  Ha 
pedig  engedményeket  kell  tenni,  azokat  lehetőleg  visszaszíjja, 
a  fontosakat  megnyirbálja,  minden  esetre  meghamisítani  akarja 
őket.  De  ezen  általános  természetű  jellemvonás  mellett  ész- 
lelhető bizonyos  különbség  Ferencz  császár  uralkodása  alatt 
és  után.  Ferencz  császár  alatt,  látni  fogjuk,  hogy  miután 
ő  1825-ben  kénytelen  volt  önmagát  meghazudtolni  és  elvileg 
az  alkotmányosságnak  az  el  nem  odázható  engedményeket 
megtenni,  alakilag  respektálta  is  a  törvényeket,  kerülte  az 
összeütközést.  Ezt  annyival  inkább  tehette,  mert  az  alkot- 
mányosság czége  alatt  is  fenn  tudta  személyes  uralmát  tar- 
tani és  nem  egy  jogosult  óhajnak  útját  állani.  Halála  után 
azonban  mindjárt  megkisérlette  az  udvar  az  erőszak  és  félem- 
lítés politikáját,  a  mi  teljes  fiaszkóval  végződött,  hogy  a  negy- 
venes években,  mint  már  mondám,  kénytelen-kelletlen,  de 
mégis  a  reformok  álláspontjára  helyezkedjék.  A  nemzet,  illetve 

1    Lásd    -Kelet  népe-,  40.   lap. 

thy  Ákos:  A  magyar  államiság  fejlődése,  küzdelmei.  II.  13 

inkább  a  politikai  személyiségek  magatartásában  is  fogunk 
észlelni  változásokat,  melyek  részben  az  apály  vagy  dagály 
jellegével  birnak.  Ezek  egyszerűen  az  ingadozásra  vezethetők 
vissza,  a  vezérletet  és  czélokat  illetőleg  és  a  maguk  helyén 
ki  is  fognak  emeltetni.  Éppen  ezen  czélból  következő  fejte- 
getéseimben az  események  történeti  sorrendjét  lehetőleg  meg 
kívánom  tartani,  hogy  így  azoknak  fonalán  a  főbb  mozza- 
natok egymás  után  kiemelkedjenek. 

Föl  kell  itten  még  éppen  az  események  előadására 
vonatkozólag  egy  körülményt  említenem,  mely  hasonlóképpen 
hozzá  fog  járulni  a  Kossuth  fellépése  előtt  és  után  következő 
korszak  megvilágításához.  Ezen  körülmény  pedig  egyszerűen 
abban  rejlik,  hogy  míg  az  elsőben  az  országgyűlés  képezi 
a  szintért,  melyen  a  fontosabb  események  lejátszódnak, 
a  másikra  nézve  a  sajtó,  az  egyleti  élet,  a  megyei  gyűlések 
tevékenysége  ragadja  meg  figyelmünket. 

A  magyarázat  kézen  fekszik.  Egyik  részben  a  nemzet- 
életnek gazdagabb  és  változatosabb  nyilvánulásaiban  találja 
indokát.  Másik  részben  bizonyítja  Kossuth  személyiségének  min- 
den más  tényezőt  háttérbe  szorító  jelentőségét.  A  hol  Kossuth 
működik :  sajtó,  megye,  egyletek,  az  lesz  a  nemzetéletének 
központja,  a  hol  ő  nincs,  ottan  lankad  a  részvét  és  figyelem. 

A  jelen  munkának  első  kötetében  vázoltam  ama  moz- 
zanatokat, melyek  az  1825-iki  országgyűlés  előtti  éveket  em- 
lékezetessé teszik.  Előadtam,  hogy  a  Napóleon  leverése, 
továbbá  a  szent  szövetség  erejében  vetett  bizalom,  Ferenczet 
és  a  bécsi  kamarillát  arra  ösztönözték,  hogy  a  magyar  alkot- 
mányt még  alakilag  sem  tartják  fenn,  országgyűlést  ne  hív- 
janak többé  össze,  valamint  törvén}^ek  helyett  pátensekkel 
kormányozzák  az  országot.  Elmondtam  azt  is,  hogy  az 
államtönk,  a  devalváczió  az  országgyűlés  ellenére  hajtatott 
végre,  ujonczok,  valamint  a  közadók  törvénytelenül  rovattak 
rá  a  nemzetre  és  erőszakkal  be  is  hajtattak. 

Utaltam  arra  is,  hog}^  a  passzív  ellenállás  ezen  oktro- 
jálással  szemben  mind  erősebb  hullámokat  vert,  valamint 
hogy  a  külpolitikai  helyzet  mind  bonyolultabb  és  válságosabb 
lett.  Kiemeltem  azon  rendkívüli  fontosságú  körülményt,  hogy 
a   mint   a    monarkhia    első    s   legnagyobb    külügyminisztere, 

Kaunitz,  József  császár  alatt,  a  nagyhatalmi  állás  érdekében 
követelte  a  magyar  alkotmány  helyreállítását,  éppen  úgy  cse- 
lekedett Metternich  is,  ki  hasonló  értelemben  ostromolta  Fe- 
rencz  császárt.  Erre  nézve  Metternichnek  többrendbeli  nyi- 
latkozata van.  A  legérdekesebb  ezek  közül  az,  melyről  már 
szóltam,  t.  i.  azon  levél,  melyet  Schwarzenberg  Felixhez 
intézett,  hazánk  különállásának  érdekében.  Hivatkozik  itten 
hosszas  tapasztalataira,  különösen  arra,  hogy,  mihelyt  a 
monarkhia  élére  jutott,  belátta  azt,  hogy  József  császár  beol- 
vasztási politikája  kudarczot  vallott,  valamint  hogy  a  bécsi 
körök  nem  helyesen  fogják  fel  a  magyar  ügyeket.  Ferencz 
császár  maga  szólította  őt  fel,  hogy  foglalkozzék  hazánk 
dolgaival,  minek  folytán  legjobb  meggyőződése  alapján  azt 
a  tanácsot  adta,  hogy  az  országgyűlést  egybe  kell  hivni. 

Ebben  az  irányban  nem  is  volt  nála  hiba,  csakis  abban, 
hogy  a  franczia  forradalomtól  való  aggodalom  lidércznyomá- 
sától  jó  sokáig  szabadulni  nem  tudott.  Innen  származott  ezen 
időkben  fogamzott  azon  megkülönböztetése,1  hogy  nálunk  két 
ellenzék  van,  az  egyik  az  alkotmányos,  a  másik,  mely  min- 
den tekintélynek  ellensége.  De  ha  ezen  meghatározásban  meg- 
tévedt is,  nem  tévedt  meg  abban,  a  mit  komoly  és  lelki- 
ösmeretes  politikusnak  tennie  kell.  Azt  hirdette  és  hangoztatta, 
hogy  mindennek  daczára  az  alkotmányt  helyre  kell  állítani ; 
azután  a  loyális  ellenzék  a  trón  körül  sorakozik,  a  másik- 
kal pedig  meg  kell  küzdeni.  Be  kell  azt  is  ösmerni,  hogy 
Ferencz  maga  sem  akart  vagy  mert  a  végletekig  menni. 
O  saját  személyére  nézve  is  hangsúlyozta  egy  ily  tárgyalás- 
kor az  alkotmányhoz  való  ragaszkodását,  készségét  koroná- 
zási esküjét  megtartani.2  Ily  módon  el  is  határoztatott  az 
országgyűlés  egybehivása.  Az  emlékezetes  okmány  1825. 
július  3-ról  Bergamóból  van  keltezve  és  megnyitása  szep- 
tember 11-ikére  kitűzve. 

Jól  mondja  Horváth  Mihály,3  hogy  ezen  királyi  leirat- 
nak hatása  megfelelt  annak,  melyet  József  császár   1790.  jan. 

1  Lásd  Handschriftlieher  Nachlass,  IV.  kötet  235.  lap. 

2  Ugyanott,  VIII.  kötet  480.  lap. 

3  Huszonöt  év  Magyarország  történetéből,  I.  kötet  137.  lap. 

28-án  hasonló  czélból  kiadott  okmánya  előidézett.  A  közöröm 
kitörései  a  kivívott  győzelem  felett  annál  erősebbé  tették 
a  nemzetben  azt  az  érzést,  hogy  ez  ősi  alkotmányt  nemcsak 
fenntartani,  de  szilárdabbá,  az  ellenállásra  alkalmasabbá  kell 
tenni.  Az  alkotmány  körülsánczolásának  szüksége,  a  melyet 
az  akkori  hivatalos  diák  nyelven  »de  obvallanda  constitutione« 
kifejezéssel  jelöltek,  volt  a  jelszó,  mely  az  utasításokban  ke- 
reszti! lhangzott,  párhuzamosan  az  elkövetett  sérelmek  meg- 
orvoslásával.  Igaz,  hogy  a  nemzeti  közvélemény  még  ekkorá- 
ban nagy  általánosságban  nem  emelkedett  oda,  hogy  az  csak 
magának  az  alkotmánynak  erősebb  védelmére  szolgál,  ha  a 
kiváltságoltak  helyett  az  egész  nemzet  az,  mely  a  sánczba 
bevétetik,  valamint,  hogy  a  kormányzattal  szemben  is  hatá- 
sosabb biztosítékokra  van  szükség.  De  már  egyes  hangok 
akkor  is  emelkedtek  ebben  az  értelemben  és  kétség  nem  lehe- 
tett, hogy  az  eszmeáramlatnak  meg  kellett  indulnia,  és  hógör- 
geteg  módjára  nőni  és  gyarapodni. 

III. 

Mielőtt  ezen  országgyűlés,  valamint  a  többi  következők- 
nek fontosabb  eseményeit  ecsetelném,  pár  szót  kell  szólnom 
magának  a  törvényhozásnak  összealkotásáról,  szervezete-, 
hatásköre-  és  működéséről.  Fontossággal  birnak  ezen  moz- 
zanatok már  önmagukban  véve,  mint  érdekes  és  tanulságos 
emlékeknek  felelevenítése,  de  szükségesek  azért  is,  mert  egész 
szereplését  könnyebben  érthetővé  teszik. 

Az  országgyűlés  az  ország  karainak  és  rendéinek  volt 
az  egyetemes  gyülekezete.  Cziráky  szerint l  mindazon  elemek, 
melyek  az  országgyűlésen  I.  Ferdinánd  óta  testületileg  vagy 
egyenkint  megjelentek,  karok  és  rendeknek  neveztettek.  — 
A  dolognak  meg  volt  a  maga  jelentősége,  melyben  azon 
különbség,  mely  a  modern  világnézletet  a  középkorétól  elvá- 
lasztja, kifejezésre  jutott.  De  azok  után,  miket  az  alkotmány 
jellegét  és  fejlődését  illetőleg  az  előző  kötetben  elmondottam, 
nem  szükséges    fejtegetni  a  különbséget,  a  mi    a  magyar    és 

1  Conspectus  Juris  publici,  II.  könyv  I.  fejezet. 

más  országok  rendisége  és  rendi  országgyűlése  között  léte- 
zett. Az  egyik  a  magyar  rendiségnél  a  hűbéri  előzmények, 
valamint  a  zártkörű  kaszt  jellegnek  hiánya,  annak  népies 
vonatkozásai  és  ereje.  A  másik  az  országgyűlésnek  közjogi 
jelentősége,  melyet  ideig-óráig  el  lehetett  homályosítani,  de 
mely  végre  is  a  komor  felhőkön  át -tudott  törni. 

A  magyar  alkotmány  egészséges  alapgondolata  mind- 
járt azon  körülménynél  jutott  kifejezésre,  hogy  azon  moz- 
zanat, miként  az  illető  testület,  megye  vagy  város,  követet 
küldjön  és  ez  által  képviseltesse  magát :  a  magyar  közjog 
értelmében  nemcsak  jog,  de  kötelesség  volt.  A  közjognak 
egészséges  gondolata  abban  nyilatkozott  meg,  hogy  az  alkot- 
mányban való  részvétet,  a  közdolgok  feletti  tanácskozást  és 
határozathozatalt  annyira  közérdekűnek  tartották,  miszerint 
ezt  kötelesség  jellegével  ruházták  fel.  Olyannyira,  hogy  ha 
a  követküldés  bárminő  ürügy  miatt  elmaradt,  a  szóban  forgó 
testület  a  királyi  tábla  utján  perbe  fogatott.  Éppen  így  állott 
a  dolog  a  követség  elvállalásával  is.  El  nem  fogadás  esetére 
az  is  pénzbirsággal  sújtatott,  valamint  az  elmaradás  is.  Az 
1498  :  I.  és  1662  :  LIK.  törvényczikkek  szólnak  erről.  Mikor 
az  1843-iki  választások  alkalmával  Deák  Ferencz  a  zalai 
követséget  visszautasította,  rá  a  szenvedélyektől  felkorbácsolt 
megyei  gyűlésen  a  lehető  legnagyobb  pressziót  gyakorolták ; 
egyebek  közt  az  is  felhozatott,  hogy  reá  a  törvény  által  meg- 
határozott büntetést  fogják  alkalmazni.1 

Ebbe  a  kategóriába  tartozik  az  említett  1662  :  L1II.  tör- 
vényczikknek  azon  intézkedése,  hogy  a  törvényhozás  tagja 
a  személynök,  illetve  a  nádorispán  engedelme  nélkül  azt  el 
nem  hagyhatja.  A  törvény  1848-ig  pontosan  és  lelkiösmerete- 
sen  meg  is  tartatott.  Fiáth  beszéli,2  hogy  az  1843-iki  diétán, 
melyben  ő  mint  Fehérmegye  követe  részt  vett,  alig  volt  eset, 
hogy  valaki  engedély  nélkül  távozni  merészelt.  Különösen 
a  követek  mindig  helyükön  voltak,  és  nem  történt  meg  azon 
botrányos  c^et,  a  mi  a  mostani  országgyűléseken  nem  egy- 
szer történik    meg,    hogy  a  ház  nem    egyszer    határozatkép- 

1  Lásd   KÓnyi  :  Deák  beszédei,   I.   kötet    ">45.   lap. 

2  Ivletem  és  élményeim,  II.   kötet    13.    lap. 

telén,  és  a  legfontosabb  szavazásoknál  a  távollévőknek  száma 
a  százat  is  meghaladja. 

Az  országgyűlés  egybehivása,  vagy  mint  berekesztése 
a  király  felségjogaihoz  tartozott.  Az  1861-iki  országgyűlésen 
Tisza  Kálmán  azt  vitatta,  hogy  megszűnvén  az  országgyűlés 
megtartásának  akadályai,  az  önmagától  is  összejöhet.  Ezzel 
szemben  Deák  Ferencz  1  kimutatta,  hogy  a  magyar  ország- 
gyűlés csakis  királyi  meghívásra  jön  össze  és  ülésezik.  Hivat- 
kozott arra,  hogy  1790-ben,  midőn  hitlevél  tervezete  tárgyal- 
tatott, az  hozatott  javaslatba,  hogy  az  országgyűlés  minden 
harmadik  évben,  május  1-én  önmagától  is  összejöjjön.  De  ez 
azon  okból  nem  fogadtatott  el,  mert  az  összehívás  fejedelmi 
jognak  tekintetett. 

Fel  kell  azonban  annyit  említeni,  hogy  az  1608  :  III. 
t.-czikk  értelmében  az  országbíró  is  bir  azon  joggal,  az  esetre, 
ha  a  nádorispán  halála  után  egy  évre  a  fejedelem  nem  hiv 
egybe  országgyűlést,  ezt  saját  jogkörében  eszközölni.  Azon- 
ban ezen  jog  soha  sem  gyakoroltatott.  Az  országgyűlés  szék- 
helye azon  időben  Pozsony  volt.  Az  1790-iki  országgyűlés 
tudvalevőleg  Pesten  ülésezett,  az  akkori  szorult  viszonyok 
kényszerítették  a  koronát  a  nemzeti  közóhajnak  ebben  az 
irányban  engedni.  Később  ismét  visszatértek  a  határszéli  vá- 
rosba, részint  mert  kényelmesebb  volt  a  Bécshez  való  közel- 
ség miatt,  részben  mert  így  mintegy  el  akarták  különíteni 
a  nemzeti  élet  góczpontjából. 

Az  országgyűlés  két  táblából  állott.  Az  elébbi  kötetben 
előadtam  azon  mozzanatokat,  melyek  az  országgyűlésnek 
1608-ban  történt  rendezését  előidézték.  Ezen  rendezés  lénye- 
gét az  képezte,  hogy  az  ország  négy  rendéi  közül  a  főpapok 
és  mágnások  a  felső  táblán,  a  megyék  és  városok  az  alsó 
táblán  foglaltak  helyet.  A  felső  tábla  czime  volt  »Excelsa 
tabula  procerum«,  az  alsó  tábláé  »Inclyta  tabula  statuum«, 
a  miből  folyt  a  méltóságos  főrendek  és  tekintetes  karok  és 
rendek  megszólítás.  Tudvalevő,  hogy  az  országgyűlésnek  két 
táblára  való  oszlásában  semmi  közjogi  szempont  tekintet  nem 
nyilatkozott,  a  jogegyenlőség  nagy  elvének  következtében,  mely. 

1  Lásd  Kónyi  Manó,  III.  kötet  31.  lap. 

mint  többszörösen  említtetett,  a  politikai  jogosultságnak  egyik 
következménye  volt.  Ezen  jogosultság  jutott  kifejezésre  Wer- 
bőczy hires  meghatározásában  (Il-ik  rész,  4-ik  czim),  a  popu- 
lust,  a  népet  illetőleg,  mely  úgy  hangzott,  hogy  az  említett 
elnevezés  alatt  tisztán  a  főpapok,  mágnások,  nemesek,  a  nem- 
telenek kivételével  értetnek,  kik  ugyanegy  szabadságot  élvez- 
nek, mert  egyiknek  sincsen  több  vagy  kevesebb  szabadsága 
mint  a  másiknak. 

A  törvényhozásnak  kettéválasztása  tudvalevőleg  onnan 
vette  eredetét,  hogy  megfelelő  helyiség  mindannyiak  szá- 
mára nem  volt  és  így  azután  az  egyszőrü-bőrü  emberek 
összeültek.  Voltak  erre  példák  már  az  1 565-iki  országgyűlésen, 
a  hol  az  urak  az  esztergomi  érseknél,  a  követek  a  barátok 
zárdájában,  1608-ban  az  elébbiek  a  nádornál,  az  utóbbiak 
az  országházban  gyűléseztek.  De  ámbár  már  az  1608-iki 
törvény  állapította  meg  a  két  tábla  szervezetét,  a  végleges 
kettévállás,  vagyis  inkább  kétfelé  ülésezés  csak  1681-ben 
a  soproni  diétán  történt.1  De  azért  az  országgyűlés  egy  egész- 
nek, egy  testnek  tekintetett,  megfelelve  annak  a  nagy  köve- 
telménynek, mit  a  törvényhozás  egységének  lehet  nevezni, 
és  a  mi  már  kifejezésre  jutott  Zsigmond  királynak  1435-iki 
végzemén vében :  » Status  et  ordines  totum  corpus  Regni,  cum 
pleno  facultate  absentium  representantes. «  Ez  azt  teszi,  hogy 
az  országgyűlésnek  karai  és  rendéi  az  ország  egész  testét 
és  egyetemét,  a  távollevőket  is  bele  értve,  képviselik.  Mikor 
a  két  táblára  oszlás  megtörtént,  a  viszony  olyan  volt  és 
maradt,  mint  a  szivnek  két  kamrájának  összetartozósága. 
Ebből  a  szerves  egység  gondolatából  a  vegyes  ülések  intéz- 
ménye is  következett,  melyet  később  ösmertetek. 

Ennek  a  felfogásnak  következtében  tekintetett  hasonló- 
képpen a  nádorispán  az  egész  országgyűlés  fejének  —  caput 
diaetae,  —  a  minek  következtében  a  közös,  vagy  úgyneve- 
zett elegyes  ülésben  az  elnökségi  tisztet  ő  viselte.  Rende- 
sen a  főrendiházban  elnökölt,  egy  hosszú  zöld  asztal  élén, 
melynek  jobboldalát  az  egyházi,  baloldalát  a  világi  főrendek 
ülték  rangfokozat  szerint.    Az  egyházi  főrendekhez  tartoztak 

1  Lásd    az    egész  anyagot    Virozsil :    Staatsrecht   des   Konigrcichs 
•arn,   III.   kötet  31.   lap. 

az  ersekek,  a  püspökök  és  három  nagyprépost.  A  világiakhoz 
a  zászlós  urak,  főispánok,  fiumei  kormányzó,  született  mág- 
nások és  Horvátországnak  egy  követe.  Kissé  bonyolultabbak 
voltak  a  viszonyok  az  alsó  táblán.  Az  elnökséget  a  királyi 
tábla,  tulajdonképpen  annak  elnöke,  a  személy nök  —  perso- 
nalis  praesentiae  regiae  in  judiciis  locumtenens  —  kezeiben 
volt,  ki  is  bíráival,  itélőmestereivel,  az  országos  ülések  jegy- 
zőivel és  a  két  horvát  követtel,  emelvényen  a  többiektől  egy 
korlát  által  elkülönítve,  foglalt  helyet.  Lenn  a  teremben  három 
hosszú  asztal  volt  felállítva,  melyen  a  káptalanok  küldöttei, 
a  megyék,  szabad  kerületek,  városok  követei  helyezkedtek 
el.  Ide  tartoztak  még  szintén  az  1690-iki  I.  törvény  alapján 
a  távollevő  főrendek,  vagy  azok  özvegyeinek  képviselői  — 
absentium  ablegati,  —  kik  azon  joggal  birtak,  hogy  magukat 
az  országgyűlésen  képviseltethették,  csakhogy  ezek  nem  a 
főrendek,  de  a  követek  tábláján  foglaltak  helyet. 

Tulajdonképpen  minteg}r  közvetítőt  képeztek  a  követek 
és  egy  más  azon  érdekes  tényező,  az  országgyűlési  ifjúság 
között.  Ezen  ifjúságban,  mely  az  ország  színét  és  virágát  fog- 
lalta magában  és  jelesbjei  később  országos  hírnévre  tettek 
szert,  a  főszerepet  ismét  a  jurátusok  vitték.  A  királyi  tábla 
és  az  ügyvédek  gyakornokait  nevezték  így,  jurati  tabulae 
regiae  notarie  volt  hivatalos  czimök ;  oda  tartoztak  még  az 
országgyűlési  követek  írnokai.  Ezeknek  hivatalos  teendőjük 
volt  az  országgyűlési  irományokat  lemásolni,  a  mit  dictaturá- 
nak  neveztek.  Ezek  is  az  illető  megyék  legtehetségesebb  ifjai 
közül  kerültek  ki.  így  a  nagyhírű  író  és  műítész,  Bajza  is 
mint  ilyen  szerepelt  az  1825-iki  országgyűlésen.  Különben  az 
állandó,  mintegy  szervezett  hallgatóságot  képezték,  mely  tény- 
leg nem  egyszer  hatalommá  nőtte  ki  magát  mint  az  ellenzék 
főtámasza.  Már  ebből  is  lehet  látni,  miszerint  a  tanácskozási 
terembe  való  bejutás  nem  járt  nehézséggel,  és  hogy  ebben 
az  irányban  jelentékeny  szabadság  uralkodott.  Rendesen  nagy 
is  volt  a  hőség,  a  miért  egyszer  Széchenyi  az  üléstermet 
kutyabarlangnak  nevezte,  a  hol  az  ember  elájul.  A  belépés- 
nek szabadsága  ellentéte  volt  az  angol  eljárásnak,  mely  még 
ma  is  hivatalosan  tiltja  az  idegeneknek  jelenlétét  még  a  ház 
karzatán  is.    Hiszen  alig    pár  éve    történt  az  a  különös  eset, 

hogy  egyik  irlandi  képviselő  kiüríttette  a  karzatot,  melyen 
a  trónörökös  is  helyt  foglalt.1  Ezen  szokás  még  régmúlt  idők- 
ben gyökerezik,  midőn  a  parlament  harczban  állott  a  koroná- 
val és  ily  módon  akarták  meggátolni,  nehogy  a  korona  a 
vitának  egyes  mozzanatait  megösmerje  és  esetleg  az  ellenzék 
férfiain  bosszút  állhasson.  Nálunk  a  felfogás  ellenkező  irányban 
mozgott,  a  mi  még  maradványa  volt  azon  időknek,  midőn  az 
országgyűlésen  mindenki  személyesen  megjelenhetett  és  részt- 
vehetett a  határozathozatalban.  Később,  miután  a  jogosítottak- 
nak száma  szűkebbre  szabatott  és  az  országgyűlések  nem 
a  Rákoson,  de  zárt  helyiségben  tartattak,  az  ülések  még  min- 
dig teljes  nyilvánossággal  történtek,  sőt  magába  a  terembe 
minden  tisztességes  külsejű  ember,  magyar  vagy  egyenruhá- 
ban bejuthatott.  Ez  zavart  nem  csinált,  mert  a  mit  szavazás-, 
nak  nevezünk,  az  az  1825  előtti  országgyűléseken  általában 
ismeretlen  volt.  Kivéve  a  XVII.  századbeli  nádorispán-válasz- 
tásokat, mely  többször  személyes  szavazással  ejtetett  meg.2 
A  régi  magyar  közjogban  azon  elv  uralkodott :  »vota  non 
numerantur,  sed  ponderantur«,  vagyis  a  szavazatokat  nem 
számlálni,  de  mérlegelni  kell.  Ez  egy  tiszteletre  méltó  hagyo- 
mányból származott,  mely  megfelelt  a  Hármaskönyv  Vll-ik  rész 
2-ik  czimének.  Ezen  czim,  mint  arra  már  az  első  kötetben 
hivatkoztam,  azt  irja  elő,  hogy  a  határozathozatalnál  a  józa- 
nabb és  tehetségesebb  rész  —  saniora  et  potiora  pars  — 
kijelentése  a  mérvadó. 

Idők  folytán  azonban  ezen  szokás  elfajult,  visszaélésekre 
adott  alkalmat,  mert  ily  módon  az  elnökség,  az  alsó  táblán 
a  személynök,  a  felső  táblán  a  nádorispán,  a  végzés  kimondá- 
sánál önkényesen  jártak  el.  Az  1825-iki  országgyűlésen  dűlőre 
jött  a  kérdés.  Az  alsó  táblán  ugyanis  az  1826.  márczius  9-iki 
ülésen  szavazás  történt  és  ekkor  a  személynök,  Szögyényi 
Zsigmond,  a  városok  szavazatát  —  nyolcz  szavazat  —  számba 
vette.3    Ez   hihetőleg    azon    alapon    történt,    mert  a  többször 

1  Lásd  Pressensé:  L'Irlande  et  L'Angleterre,  355.  lap. 

2  Lásd :  Opinio  excelsac  regnicolaris  Deputationis,  articulo  8. 
1825/7.  cxmissac,  circa  objecta  publico   politicarum  relata,  46.  lap. 

;  Lásd  Vaszary  Kolos:  Az  adatok  az  1825-iki  országgyűlés  tör- 
ténetéhez,   15.   lap. 


-      202      - 

említett  1608-iki  törvényben  8  város  van  megemlítve,  mely 
üléssel  bír. 

A  megyék  követei  ebbe  nem  nyugodtak  bele.  A  politikai 
indok  abból  származott,  mert  a  városok  követei,  mint  már 
említem,  teljes  függésben  voltak  a  kormányszékektől  és  a 
képviseleti  rendszer  első  követelményének,  a  függetlenségnek, 
meg  nem  feleltek.  A  közjogi  mozzanat  abban  jutott  kifeje- 
zésre, hogy  a  város  szavazata  csak  egy  nemes  emberével 
ért  fel,  holott  a  megyei  követ  sok  ezer  választót  és  még 
több  ezer  adófizetőt  képviselt,  mint  a  hogy  Nagy  Pál  ennek 
kifejezést  is  adott.1  A  dolognak  az  is  lett  a  vége,  hogy  innen 
kezdve  az  összes  városoknak  szavazata,  éppen  úgy  mint 
a  káptalanoké,  egy  szavazatnak  vétetett.2  A  vitában  teljes 
szabadsággal  vehettek  részt  és  ez  képezte  közöttük  és  a  távol- 
levők követei  között  a  határvonalat,  miután  ezeknek  sem 
szavazati,  sem  szólási  joguk  nem  volt. 

Fájdalom  azonban,  hogy  ezen  viták  tartalmát  illetőleg 
a  lehető  legsoványabban  vagyunk  informálva.  Vezettetett 
ugyan  egy  napló  —  Diarium,  —  sőt  1825-től  magyar  nyel- 
ven is,  jegyzőkönyv  név  alatt,  éppen  úgy,  mint  a  hogy  az 
irományok,  leiratok,  feliratok,  izenetek  az  úgynevezett  Acta 
Comitiorumban  vannak  közölve.  A  személynök  természetesen 
ezek  szerkesztésébe  is  befolyt  és  oly  önkényesen  járt  el,  hogy 
például  Nagy  Pál  jelentése  a  papirospénz  tárgyában,  mely 
egy  igen  jelentékeny  munkálat  volt,  a  naplóba  be  nem  vétetett. 
Különben  az  megvan  és  Vaszarynál  olvasható.8  Ily  módon 
a  beszédek  megnyirbálva,  élők  eltompítva  jelentek  meg.  Hozzá- 
járul, hogy  a  szónokok  nevei  soha  sincsenek  közölve,  úgy- 
annyira, hogy  a  legtöbb  esetben  még  erre  nézve  is  kutatásokat 
kell  tenni.  Elég  utalni  arra,  hogy  a  hivatalos  jelentés  mély- 
ségesen hallgatott  Széchenyi  István  nagy  adományáról  az 
akadémiára  vonatkozólag,  melyet  az  1825.  november  3-iki 
ülésben    tett.    Az    volt  a  szerencse,    hogy    azóta    több   napló 


1  Lásd  Vaszary  idézett  munkáját,  31.  lap. 

2  Lásd  erre    vonatkozólag  a  városok    különvéleményét    az  idézett 
1827-iki  országos  választmány  munkálatában,  47.  lap. 

3  Lásd  idézett   munka,  219.  lap. 

került  nyilvánosságra,  melyet  egyes  egyének  vezettek,  kik 
egy  vagy  más  minőségben  részt  vettek  az  országgyűlésen. 
Ezek  között  a  legnevezetesebb  egy  akkori  ösmert  iró  és  ben- 
czés  pap,  Guzmics  Izidor  birtokában  volt,  mely  egy  ismerősé- 
től származott  és  az  ország  későbbi  herczegprimása,  Vaszary 
Kolozs  által  kiadatott.  A  mint  előbb,  úgy  utóbb  is  többször 
fogok  reá  hivatkozni,  miután  sok  becses  adatot  tartalmaz. 
Főleg  a  személyi  mozzanatok  lépnek  nála  kellő  módon  előtérbe, 
miután  mindenütt  megnevezi  a  szónokokat  és  általában  a  tár- 
gyalásokról lehető  hű  képet  ad.  A  későbbi  országgyűlése- 
ken, mint  látandjuk,  a  helyzet  ebben  az  irányban  mind  ked- 
vezőbb lesz. 

Az  alkatelemek  után  az  országgyűlési  hatáskör  az,  mely 
méltán  felhívja  figyelmünket.  Az  akkori  korszaknak  nagy 
jogtudósai  mind  foglalkoznak  ezen  kérdéssel  és  mintegy 
taxative  sorolják  fel  azon  tárgyakat,  melyekben  az  ország- 
gyűlés jogosítványai  kifejezésre  jutnak.  Czirák}' *  a  következő 
1 2  pontban  foglalja  össze.  Ezek  közé  tartozik  a  király  koro- 
názása, a  nádorispán  és  koronaőrök  választása,  idegenek 
honosítása,  királyi  városoknak  szavazatjoggal  való  felruhá- 
zása, biztosok  választása,  a  határok  kiigazítása  végett,  az 
úrbér  rendezése,  a  törvényszékek  szervezése,  adóügy  és  az 
adóalapnak,  az  úgynevezett  portáknak  megállapítása,  a  lakos- 
ság összeadása,  az  ujonczoknak  megszavazása,  a  nemesi  fel- 
kelésnek elrendelése. 

Mindezekre  nézve  Cziráky  törvényeket  idéz,  melyek  ezen 
jogosítványok  értelmében  hozattak.  A  tévedés  nála  abban  rej- 
lett, hogy  ő  az  idézett  törvényeket  mintegy  a  törvényhozás 
korlátjaiként  tekinti,  holott  ennek  határai  csakis  a  fizikai 
lehetetlenség  által  állapíttatnak  meg.  Ezen  tételt  az  ösmert 
franczia  iró,  de  Lolme 2  az  angol  parlamentre  nézve  azon 
sokszor  idézett  mondatban  fejezte  ki,  hogy  az  angol  par- 
lament  mindent  tehet,    csak  az  asszonyt    férfira  nem  változ- 


1  Jus  publicum  regni  Hungáriáé,  IV.  könyv  59.  fejezet. 

2  Constitution  de  l'Angleterre  ou  état  du  gouvernement  anglois, 
comparée  avec  la  forme  républicainc  et  avec  les  autres  monarchies  de 
l'Kurope.    1771. 

tathatja  át  és  megfordítva.  Cziráky  tévedését  menti  azon 
körülmény,  hogy  ő  közjogát  a  fennálló  gyakorlatból  merí- 
tette, mely  tényleg  ezen  korlátolt  hatáskörnek  meg  is  felelt, 
a  minek  következtében  az  országgyűlés  legfontosabb  jogosít- 
ványaival nem  élt,  és  így  igazán  a  főbenjáró  kérdésekre  be- 
folyást nem  gyakorolt.  így  nem  gyakorolt  befolyást  a  katonai, 
külügyi,  vám-,  kereskedelmi  és  valuta-politikára.  Megszavazta 
a  hadi  és  házi  adót,  de  az  elébbinek  hovafordítását  nem 
appropriálta,  nem  határozta  el,  számadást  róla  nem  kéretett. 
Nemcsak,  hanem  azon  sajátságos  jelenséggel,  inkább  fogyat- 
kozással találkozunk,  hogy  míg  a  véradónak,  az  ujonczoknak 
megajánlása  törvény  utján  történt,  mely  ajánlások  mindegyike, 
a  Corpus  Jurisban  meg  is  található,  az  adókra  vonatkozólag 
a  törvények  között  intézkedés  nem  foglaltatik.  A  hadi  adót 
illető  országgyűlési  végzést,  melyhez  mindkét  tábla  hozzá- 
járult, és  mely  conclusum  diaetale  czimet  viselt,  csakis  az 
országgyűlési  irományokban  fedezhetjük  fel.  Oka  ennek  abban 
rejlett,  a  mi  minden  ilyen  okmányban  záradékként  előfordul, 
hogy  a  rendek  az  összeg  behajtásáért  szavatosságot  nem 
vállalnak,  a  mi  törvényczikk  esetében  ki  lett  volna  zárva, 
miután  annak  egész  teljességében  végre  kell  hajtatni. 

Az  eljárásban  egy  adag  önámítás  volt,  a  pénzt  mégis 
behajtották,  de  a  közjogi  hézag  megmaradt.  Még  rosszabbul 
állottak  a  dolgok  a  többi  állami  jövedelmekkel,  a  bányák,  az 
állami  jószágok,  a  vámjövedelmek,  melyek  harminczad  nevet 
viseltek,  a  sóegyedáruság  jövedelmei  még  az  országgyűlés 
szine  elé  sem  kerültek. 

Ilyen  csonka  volt  a  hatáskör  az  országgyűlés  belszerve- 
zetében.  A  tájékozott  ember  nem  fogja  tagadásba  venni,  hogy 
minő  csorbát  üt  az  egy  testület  önrendelkezési  jogán,  ha 
a  vezetés  nem  egy  általa  választott  elnöknek  kezeibe  van 
letéve.  Nagyon  találók  erre  vonatkozólag  Szemere  Bertalan 
szavai,  ki  hires  követjelentéseinek  egyikében  a  személynök 
elnökléséről  a  következőképpen  n3nlatkozott : 1  »Egy  képviselő- 
testületben sem  ösmerek  oly  szerencsétlen  tüneményt,  mint 
nálunk  a  személynök.  Ez  biró  tehát,   nem  tagja  a  kormány- 

1  Lásd  Csengery  Antal  munkái,  II.  kötet  224.  lap. 

nak,  mégis  ő  védi  a  kormánynak  előtte  legtöbb  esetben  tel- 
jesen ösmeretlen  tényeit.  Beszél,  igaz,  de  szavazata  nincs, 
javasolhat  módosításokat,  de  nem  kezdeményezhet.  Az  igaz- 
ságszolgáltatást birói  társaival  elhagyja,  hogy  bámulja  a  tör- 
vényhozást. Jelenléte  a  táblán  a  kémkedés  természetével  bir> 
és  nem  rendet,  de  időpazarlást  és  ingerültséget  okoz.« 

Éppen  ilyen  fogyatékos  természetű  volt  a  táblának  ható- 
sága saját  tagjai  felett.  Az  igazolási  eljárást,  a  bíráskodást 
a  választások  érvénye  felett,  nem  az  országgyűlés,  hanem 
a  megyék,  az  akkori  választókerületek  gyakorolták.1 

A  konzervatív  párt  egyik  vezérszónoka,  Babarczy  Antal, 
ezt  imigyen  magyarázta,2  hogy  a  különbség  a  hazai  és  fran- 
czia,  mint  angol  eljárás  között  onnan  ered,  mert  ottan  a 
választókerület  tulajdonképpen  nyilvánjogi  és  állandó  jellegű 
jogi  személyiséget  nem  alkot,  csak  egyszer  jön  össze  a  válasz- 
tási ténykedésre.  Míg  nálunk  a  megye,  mely  választ,  nyilván- 
jogi személyiség,  municzipium,  nagyfokú  autonómiával  bir, 
a  minek  az  igazolási  jog  folyamánya. 

Az  érvelésben  a  fennálló  gyakorlat  eredetét  és  indokait 
illetőleg  volt  egy  bizonyos  igazság,  a  tévedés  csak  onnan 
származott,  hogy  nem  vétetett  figyelembe,  miszerint  a  megye, 
egy  személyben  fél  és  biró  nem  lehet,  valamint, .  hogy  az 
országgyűlés  mégis  csak  felette  áll  a  vármegyének  és  a  tör- 
vények végrehajtásának  őre  és  legfőbb  hatósága.  De  a  dolog 
azért  így  állott  és  az  országgyűlés  illetékességének  csonka 
voltát  bizonyította. 

Hasonlóképpen  nem  léteztek  házszabályok,  tanácskozási 
rend.  Szemere  e  felett  említett  követjelentésében  imigyen 
panaszkodik:  » Semmi  rend,  semmi  fegyelem.  Mindenki  any- 
nyiszor  beszél,  ahányszor  akar,  a  kérdések  feltevésére  sincsen 
semmi  állandó  szabály,  felettök  dönt  a  pártok  közötti  foly- 
tonos versengés  és  küzdelem,  tulajdonképpen  még  azt  sem 
gátolja  semmi  korlát,  hogy  azon  határozat,  mely  az  ülés 
elején  hozatott,  annak  végén  fel  ne  forgattassék.  Ki  is  gátolja  ? 


1  Lásd     Kemény    Zsigmond     tanulságos    czikksorozatát     a    » Pesti 
Hírlap "    1847.  augusztusi  számában. 

2  Lásd   » Pesti   Hírlap «    1847.   november  28-iki  szám. 

a  kerületi  elnök  ?  ennek  nincs  hatalma,  ez  csak  a  végzéseket 
regisztrálja.  A  személynök  ?  ennek  pedig  az  ösmert  okoknál 
nem  lehet  semmi  hatalmat  adni,  miután  ez  csak  arra  való 
lenne,  a  tanácskozások  szellemét  meghamisítani. « 

Igen  sajátszerű  volt  a  helyzet,  azt  illetőleg,  a  mit  az 
országgyűlés  fegyelmi  hatóságának  lehet  nevezni.  Ebben  a 
kérdésben  azon  jogelv  divatozott,  melyet  a  római  jog  úgy 
fejezett  ki  »minima  non  curat  a  praetor«,  a  biró  a  csekélyebb 
dolgokkal  nem  foglalkozik.  Vagyis,  —  hogy  a  büntetőjog 
terén  maradjunk  —  míg  a  kisebb  fajta  parlamentáris  vét- 
ségek és  kihágások  ellen  törvényes  intézkedés  nem  létezett, 
a  nagyobb  bűntényekre  nézve  igenis  állott  fenn  úgy  törvén}r, 
biróság,  mint  eljárás.  A  törvény  az  1723  :  VII.  t.-cz.  volt,  mely 
különösen  hangsúlyozza,  hogy  az  ország  dolgát  mérséklettel 
és  komolysággal  kell  tárgyalni.  Hogy  ez  biztosítva  legyen, 
hogy  az  országgyűlésnek  tagjai  és  családjai  a  szükséges 
bátorságot  élvezzék,  elrendeltetik,  hogy  a  felsorolt  követel- 
mények ellen  vétők  a  királyi  tábla  előtt,  a  királyi  ügyész 
által  perbe  fogassanak  és  esetleg  a  nagyobb  hatalmaskodás 
bűntényében  marasztassanak  el. 

Az  1832-iki  országgyűlésen  előadta  magát  azon  eset, 
hogy  az  eljárás  megindíttatott,  mire  később  még  visszatérek. 

Be  kell  ösmerni,  hogy  a  dolgok  ilyetén  állása  mellett, 
a  hatáskör  nagyon  fogyatékos  volt,  mert  hiszen  a  tanács- 
kozási rend  elleni  folytonos,  habár  kisebb  természetű  vétségek 
teljesen  megakaszthatják  a  tárgyalást,  még  ha  nagyobb  hatal- 
maskodások  és  sérelmek  nem  is  követtetnek  el.  De  viszont 
másrészt  a  legnagyobb  elégtétellel  megállapíthatjuk,  hogy  a 
fegyelmi  eljárás  szüksége  fenn  nem  forgott.  Úgy  annyira, 
hogy  azon  negyedfélszázad  alatt,  melyről  beszélünk,  mely 
hosszú  idő  alatt  az  országgyűlésen  a  szenvedélyeknek  vihara 
nem  egyszer  oly  nagy  arányokban  dúlt,  mint  előtte  és  utána 
soha,  ezen  korlátok  hiánya  az  eredményes  működést  nem 
zárta  ki.  Bátran  lehet  állítani,  hogy  a  törvényhozás  munka- 
képes volt,  a  vezetők  felett  a  fejetlenség  hullámai  nem 
csaptak  össze.  Oly  jentékeny  eredmény,  mely  kötetekre 
menő  dicsérettel  felér,  főleg  ha  tekintetbe  veszszük,  hogy 
nem  egyszer  úgy  a    kormány    mint    pártja    részéről    a    ma- 

gatartás  olyan  volt,  melyet  jóhiszemünek  csakugyan  nem 
lehetett  nevezni. 

Az  országgyűlés  működése  két  sarkpont  körül  forgott, 
a  melyet  akkoron  propositiones,  továbbá  gravamina  et  postu- 
lata  czimen  neveztek.  Az  első  királyi  előterjesztéseket,  a  másik 
pedig  az  ország  kívánságait  és  sérelmeit  foglalta  magában. 
A  királyi  előadásokra  nézve  már  az  1495  :  XXV.  t.-czikkben 
találunk  intézkedést  olyképpen,  hogy  ő  Felsége  mindenek  előtt 
előadja  azon  indokokat  és  szükségeket,  melyek  az  ország- 
gyűlés egybehívására  indították.  —  Ut  ante  omnia  sua  Majes- 
tas,  causas,  rationes  et  necessitates  suas  ac  Regni  propter 
quae  dietam  constituit,  proponat.  —  Későbben  is  az  1791. 
országgyűlésnek  egyik  czikkelye,  úgymint  a  13-ik,  megszabja, 
hogy  mindenek  előtt  a  királyi  előterjesztések  tárgyalandók, 
melyeknek  megvitatása  után  az  ország  igazságos  sérelmeit 
kell  orvosolni.  Miképpen  történtek  ezek,  arra  nézve  később 
többet  fogok  mondani,  itten  csak  arra  szorítkozom,  a  mi  az 
eljárási  módozatokra  vonatkozik.  Az  országgyűlésnek  tár- 
gyalási rendje,  melyről  már  az  előző  kötetben  szóltam,  körül- 
belül abban  az  állapotban  maradt,  csakhogy  élesebben  dom- 
borodott ki.  Főleg  azon  vonások  váltak  élesebbekké,  melyek- 
ben a  rendeknek  önállóságra  való  törekvésök  jelentkezett, 
valamint  azon  törekvés,  a  hatalom  súlypontját  oda  helyezni, 
a  hova  az  természet  szerint  tartozott,  a  követeknek  táblájába. 

A  törvényjavaslat  kezdeményezése  feltétlenül  az  alsó 
tábla  jogaihoz  tartozott.  Míg  Angliában  ez  csakis  a  pénzügyi 
természetű  előterjesztésekre  áll,1  nálunk  az  egész  törvényhozási 
anyagra  vonatkozott. 

Az  eljárásnak  eredete  visszavezethető  a  két  táblára 
való  szétoszlás  tenyéré.  Kölcsey  2  szerint  a  vitatásoknak  vala- 
hol kezdődni  kellett  és  így  tetszés  szerint  a  követeknél  tör- 
tént az.  A  magyarázat  abban  van,  hogy  míg  a  követek  az 
egész   nemesség   képviseletének    tekintettek,   a  főrendek  csak 

1  Thomas  Hrskire  May:  Das  englische  Parlament  und  sein  Ver- 
fahren.  XVIII.  fejezet.  E  kitünö  angol  munkát,  melyet  német  fordításban 
idézek,  és  mely  ebben  az  irányban  európai  hírnévnek  örvend,  minden- 
kinek melegen  ajánlom. 

2  Munkái,  VII.  kötet  201.  lap. 


—     208     — 

magokat  képviselték.  Ez  a  megkülönböztetés,  majdnem  vala- 
mennyi országgyűlésen  szerepelt,  különösen  a  midőn  a  két 
tábla  egymással  versenygett.  Minduntalan  ki  lett  emelve, 
hogy  mit  akar  az  az  500  embert  számláló  mágnási  tábla, 
a  követekével  szemben,  mely  700,000  nemest  és  hozzá  az 
egész  adózó  népet  képviseli,  mint  a  hogy  ezt  már  először 
Nagy  Pál  az  1825-iki  országgyűlésen  hangoztatta1  és  attól 
az  időtől  állandó  tétel  lőn,  melyet  nemcsak  az  ellenzéki  köve- 
tek, de  a  főrendek  szabadelvű  tagjai  is  felhoztak.  A  kon- 
zervatív felfogásnak  leghivatottabb  képviselője,  a  nagyhírű 
országbíró,  Cziráky,  ennek  következtében  az  1832-iki  ország- 
gyűlésen 2  azt  állította,  hogy  ennél  veszedelmesebb  szó  soha 
az  országgyűlésen  nem  mondatott,  világos  ellenére  az  ősi 
alkotmánynak,  mely  a  két  tábla  egyenjogúságát  állapítja  meg. 
Kölcsey  azzal  vágott  vissza,  hogy  az  országgyűlés  épúgy 
egy  testület,  mint  a  megyének  törvényhatósága,  és  ha  ott 
a  nemesség  fejenként  leszavazza  a  főembereket,  úgy  kell 
annak  lenni  a  törvényhozásban  is.  Az  egész  az  egyensúly- 
nak kérdése  volt,  és  miután  a  rendek  táblája  fizikailag  és 
szellemileg  is  többet  nyomott,  természet  szerént  magához 
ragadta  a  kezdeményezést,  az  első  szót.  És  habár  viszont  az 
alkotmány  értelmében  az  utolsó  szó  a  koronáé  volt,  mégis 
ezzel  szemben  is  érvényesítette  akaratát.  Ez  kifejezésre  jutott 
mindjárt  a  korona  képviselője,  a  személynök  befolyása  alól 
való  menekülésben,  még  pedig  egyszerűen  azért,  hogy  a  ha- 
tározathozatalra való  döntő  befolyás  a  megyei  követeknek 
biztosíttassék,  szemben  a  városi  és  káptalani  követekkel,  az 
udvari  befolyásnak  ezen  engedelmes  eszközeivel.  Ezen  törek- 
vés azáltal  nyert  megvalósulást,  hogy  a  tárgyalások  súly- 
pontja a  kerületi  ülésekbe  lett  áthelyezve. 

Ennek  megértésére  tudni  kell,  hogy  az  üléseknek  három 
fajtája  divatozott.  Az  egyik  volt  az  úgynevezett  elegyes  ülés 
—  sessio  mixta,  —  melyben  a  főrendek  is  megjelentek  s  mely 
ülésen  a  nádorispán  elnökölt.  Igazában  ezen  gyűlés  az  egész 
törvényhozást  foglalta  magában.  Előbbi  időben  nem  egy  fon- 

1  Lásd    Vaszary  idézett  munka,    131.  lap. 

2  Lásd  Kolcseynél,  VII.  kötet  204.  lap. 

tos  kérdés  ebben  a  gyűlésben  döntetett  el,  például  az  1791  : 
XXVI.  t.-czikk,  mely  a  protestáns  vallás  jogállását  biztosí- 
totta. Később  a  nádorispán  és  koronaőrök  választásán  kivül 
ottan  érdemleges  határozatok  nem  hozattak.  Főtárgyát  a  királyi 
leiratok  átadása  és  felovasása  képezte. 

A  második  volt  a  karok-  és  rendeknek  országos  ülése 
—  regnicolaris  sessio,  —    melyben  a  királyi    tábla   elnöklete 
alatt  az  összes  jogosultak  résztvettek  és  melyben  de   jure  a 
végzések  hozattak  is.  Jogilag  mondom,  mert  tényleg  a  kérdések 
a  kerületi  ülésekben  —  circularis  sessio  —  döntettek  el.  Ezek  az 
országos  üléstől  abban  különböztek,  hogy  bennök  a  királyi  tábla 
nem  volt  jelen  és  e  szerint  az  elnöklést  a  követi  kar  választottai 
vitték.  Két   követ  elnökölt,    egyik  a  tiszai,    a  másik  a  dunai 
megyékből,    hetenként    váltakozva,    még    pedig    oly   módon, 
hogy  mindig  ékes  dikczióval    foglalták  el  helyüket  és  váltak 
meg    tőle.    A  jegyzői    tisztet    is  a  követek    teljesítették,    még 
pedig    rendesen  a  legjobb  tollú   egyének  alkalmaztattak.    így 
Platthy,    Bartal,    Kölcsey,    Szemere,    Szentkirályi.    Az   előző 
kötetben  előadtam  ezen  ülések  eredetét.  Elébb  tanácskozások 
voltak,  még  pedig  az  ország  négy  kerülete  részéről,  honnan 
az  elnevezés  is  származott.    Csakhamar    rájöttek    annak  elő- 
nyére,   hogy  az  elnökség    saját    megbízott    emberök  kezében 
volt,    a  mi  a  tanácskozás    menetére,    a  kérdés    feltevésére  és 
a  szavazás    keresztülvitelére    döntő    befolyást    gyakorolt.    Ily 
módon  nem  voltak  kitéve  annak,  hogy  a  személynök  a  vitát 
befolyásolja,    a  követeket    rendszabályozza,    a  kérdést   abban 
az  alakban    tegye    fel,    mely   a  többség    akaratát   kiforgassa, 
vagy  a  városi  és  káptalani  követekkel  azt  leszavaztassa.  Azon 
igyekeztek  tehát,  hogy  a  tényleges  döntés  a  kerületi  ülésben 
történjék,    a  hol  a  nemzeti    közvéleményt    képviselő    megyék 
vitték  a  nagy  szót,  és  az  országos  ülés  csak  arra  szolgáljon, 
hogy  az  ekként  létrejött  határozatot  a  rendek  táblája  formás 
végzésre  emelje.    Ez  el  is  éretett  s  állandó   gyakorlattá  vált, 
hogy  midőn  az  országos  ülésbe  a  kerületi  ülésben  elfogadott 
határozatot  behozták,   az  vita  nélkül  egy  dörgedelmes  »ma- 
radjon"   kiáltással   végzés-erőre  emeltetett. 

Az  ellenzéki  szélien]  ottan   teljes  erővel   dolgozott,  a  mi- 
nek folytán  Metternich,  ki  a  jakobinus  rögeszméktől  ez  alka- 
Beöthy  Ákos:  A  magyar  államiság  fejlődése, 'küzdelmei.  II.  14 

lommal  sem  tudott  szabadulni,  azokat  az  anarkhia  fészkeinek 
nevezte.  Ellenben  Deák  azt  a  nagy  jelentőségű  bizonyítványt 
állította  ki  rólok,  hogy  tárgyalásaik  tartalmassága  nem  egy 
megyét  reábirt  arra,  hogy  utasításait  megváltoztassa,  termé- 
szetesen a  szabadelvű  irányra  vonatkozó  kedvező  értelemben.1 
Ebben  a  tekintetben  nem  volt  hiba.  A  hiba  a  főrendi- 
háznál kezdődött,  mely  az  udvari  befolyásnak  és  az  ósdi- 
ságnak igazi  bagolyfészke  volt.  Akármilyen  üdvös  is  volt  az 
alsó  tábla  határozata,  akármilyen  meggyőző  érvekkel  volt  is 
az  kifejezve,  a  minek  foglalatját  izenetnek  —  nuncium  — 
nevezték,  az  legtöbb  esetben  nem  talált  kedvező  fogadtatásra, 
hanem  visszaküldetett.  Mint  a  hogy  ez  a  szólásszabadsági 
sérelemnél  történt,  mely  23  izenetváltást  tett  szükségessé, 
fájdalom,  eredmény  nélkül.  Ha  azonban  kivételesen  a  két 
tábla  mégis  megegyezett,  akkor  az  egész  egy  alázatos  felirat 
—  liuniillima  repraesentatio  —  alakjában  a  koronának  fel- 
terjesztetett. A  korona  beleegyezése  egy  kegyelmes  királyi 
határozatban  —  benigna  resolutio  —  adatott  tudtára  a  ren- 
deknek. Ezen  két  intézményből  állapíttatott  meg  azután  a  tör- 
vény szövege.  Ennek  részesei  voltak  a  két  tábla  képviselői, 
a  királyi  kanczellária  kiküldöttei,  kiknek  működését  concer- 
tatio-nak  nevezték,  mely  alkalommal  azonban  a  legtöbb  eset- 
ben sok  félreértés  és  nézeteltérés  mutatkozott.  Sőt  még  az  is 
megtörtént,  hogy  a  kanczellária  emberei  a  feirályi  leiratoknak 
a  kifejezéseit  elcsavarták,  kihagyták,  ily  módon  akarva  a  már 
kieszközölt  engedményeket  visszaszívni.  Sőt  arra  is  volt  eset, 
hogy  egyes  szavaknak  betoldása  által  követtek  el  az  ország 
jogain  sérelmeket.  Széchenyi  István 2  maga  is  egy  esetben 
felhozta,  hogy  az  1791  :  XX.  t.-czikkbe,  mely  a  só  árának 
meghatározásáról  szólt,  a  mit  az  országgyűlés  saját  jogának 
tekintett,  ezen  czikkbe,  elösmert  rendkívüli  körülmények  ese- 
tére, be  lett  csúsztatva  a  felhatalmazás  —  extremae  itrguen- 
tes  circumstantiae,  —  hogy  a  király  maga  az  ár  emelését 
országgyűlésen  kivül  is  eszközölheti.  Hogy  ezen  kijátszások- 
nak egyszer  s  mindenkorra   elejét    vegyék,    a  rendek  későb- 

1  Lásd  Kónyi  Manó  :  Deák  Ferencz  beszédei,  I.  kötet  76.  lap. 

2  Beszédei,  87.  lap. 

ben  kész  törvényjavaslatokat  terjesztettek  fel.  Mire  később 
még  visszatérek. 

Az  elmondottak  lehetőleg  híven  adják  vissza  az  ország- 
gyűlés alkatelemeit,  szervezetét  és  működését.  Ezen  ténye- 
zőknek tárgyilagos  vizsgálata  azon  következtetéshez  vezet 
bennünket,  hogy  alig  létezett  testület,  mely  kedvezőtlenebb 
helyzetben  lett  volna  arra,  hogy  akaratának  érvényt  tudjon 
szerezni.  Nem  birt  a  megfelelő  kellékekkel  sem  önmagában, 
sem  lefelé,  sem  felfelé.  Önmagában  azért  nem,  mert  alkat- 
elemeinek különfélesége,  szervezetének  csonka  volta  —  mely 
a  kellő  összeköttetést  az  elnökség  idegen  voltánál  fogva  a  fej 
és  a  test  között  nélkülözte  —  egy  egységes  akarat  képző- 
dését megnehezítette. 

Felfelé  nem,  mert  azon  eszközökkel,  melyeket  a  hata- 
lommal szemben  érvényesíthetett  volna,  a  legfogyatékosabban 
rendelkezett.  Még  azt  sem  volt  képes  megakadályozni,  hogy 
a  korona  a  törvényhozás  tagjaival  szemben  a  hatalmaskodás 
terére  ne   menjen  át. 

Erre  nézve  egy-két  esetet,  a  dolog  könnyebb  megértése 
czéljából,  fel  is  említek. 

József  nádorispán  egyaránt  gyakorolt  czenzurát  mág- 
nások és  követek  felett.  Széchenyi  Istvánt 1  alaposan  meg- 
leczkézteti,  hogy  csakis  nagyérdemű  édes  atyjának  köszön- 
heti, hogy  meggondolatlan  szavait  nem  részesíti  súlyosabb 
elbírálásban.  Károlyi  Györgyöt  a  vallás  ügyében  még  szóhoz 
sem  engedi  jutni.2  Barsmegye  követét,  Balogh  Jánost  szintén 
feddésben  részesíti,  mert  egy  alkalommal  az  a  megye  nép- 
szerűtlen főispánjának  elmozdítását  követeli.3 

Ezek  az  enyhébb,  szelídebb  eszközökhez  tartoztak,  vol- 
tak azonban  olyanok,  melyek  komolyabb  színezettel  birtak. 
Az  1832-iki  országgyűlésen  Tarnóczy  Kázmér,  Barsmegye 
követe,  dörgedelmes  filippikát  tart  a  főrendek  ellen.  Ennek  foly- 
tán egy  királyi  leirat  intéztetik  a  rendekhez,  melyben  Tar- 
nóczy ezen  eljárásáért  a  legszigorúbban  megró vatik.   »Enun- 


1   Lásd   Beszédei,    51.   lap. 

■   Lásd  Kölcsey  munkái,   VII.  kötet  241.   lap. 

3    Vaszary :  Adatok  az   1835-iki   országgyűlés  történetéhez,  247.  1. 

ciationem  autem  Barsiensis  deputati  severissime  damnamus«, 
mi  alkalmat  adott  azután  Deáknak  1  egy  hatalmas  tiltakozó 
beszédére. 

De  történtek  ennél  súlyosabb  beavatkozások  is,  oly 
módon,  hogy  a  legmagasabb  helyen  visszatetszésben  részesülő 
követek  kénytelenek  e  miatt  odahagyni  az  országgyűlést.  Ez 
az  1825-iki  országgyűlés  alatt  esett  meg  a  hires  trencséni 
követ,  Borsiczkival ;  az  1 840-ikin  pedig  a  pestmegyei  követ, 
Ráday  Gedeonnal,  ki  egyszerűen  letiltatott  a  megjelenéstől, 
úgy  hogy  végtére  maga  köszönt  le,  nehogy  a  viszálykodás 
sárkány  fogát  képezze  a  király  és  nemzet  között. 

A  király  tekintélye  az,  a  mit  a  tárgyalásoknál  mind- 
untalan latba  vetnek. 

Ez  a  tekintély  az,  mely  minden  kormányzati  vissza- 
élést képes  palástolni. 

Egy  alkalommal  még  maga  Széchenyi  István  is  elveszti 
a  türelmét  és  felszólal  ezen  bitorlás  ellen.  Ámde  a  főrendi- 
házban, a  hol  ez  történik,  József  nádorispán  az  elnöki  szék- 
ből azonnal  közbeszól,  hogy  ezen  gáncsolódás  tulajdonképpen 
a  királynak  szól  és  így  nem  helyén  való. 

Idézi  Werbőczy  Il-ik  rész  Ill-ik  czimét,  mely  szerint 
az  uralkodás  és  kormányzat  a  király  kezébe  van  letéve,  és 
éppen  azért  a  közdolgokban  ezen  kettős  mozzanatot  egy- 
mástól elválasztani  nem  szabad.  »Ouod  régimen  et  impérium 
solum  apud  principem  est.  Ergo  in  pertractationibus  publicis 
semper  de  principe  esse  loquendum,  non  de  regimine,  et 
istam  differentiam  non  esse  faciendam  censeo.«  2 

Ennek  a  felfogásnak  tévedései  korán  felismertetnek.  Wes- 
selényi 3  kifejti,  hogy  a  kormányzat,  igazgatás  alatt  koránt- 
sem kell  a  király  személyét  érteni.  A  király  személye  szent 
és  sérthetetlen,  kormánya  azonban  felelős,  és  igen  szomorú 
lenne,  ha  minden  hibáért  és  tévedésért,  a  mit  a  kormány  tesz, 
a  király  személyét  lehetne  felelőssé  tenni.  Ő  éppen  úgy  hivat- 
kozik II.  Ulászló   1507-iki  törvényére,  a  kormány  felelősségét 


1  Kónyi  Manó  :  Deák  Ferencz  beszédei,  I.  kötet  38.  lap. 

2  Lásd  Széchenyi  István  naplói,  255.  lap. 

3  Balítéletekről,  298.  lap. 

illetőleg,  mint  a  hogy  ez  az  1825-iki  országgyűlésen  a  királyi 
biztosok  garázdálkodásával  szemben  felhozatott.  De  ez  mind 
nyári  zivatar  számba  megy,  és  míg  Francziaországban  ama 
korban  a  Polignac-minisztérium  vád  alá  helyeztetett,  Pálffy 
Fidél  kanczellár,  ki  ezt  valójában  megérdemelte,  szárazon, 
sőt  kitüntetéssel  ellátva  viszi  el  bőrét. 

Igaz,  hogy  az  ujonczok  és  ezek  költségeinek  megtagadása 
a  törvényhozásnak  hatalmában  állott.  De  vagy  nem  volt  mód- 
jában e  fegyverrel  élni  egyszerűen  azért,  mert  országgyűlés 
nem  tartatott,  vagy  pedig,  ha  tartatott  és  vele  élni  akart, 
mint  a  hogy  erre  az  1840-iki  országgyűlésen  maga  Deák 
kész  is  volt,  akkor  az  országgyűlés  alkatelemeinek  tömörség- 
hiánya képezte  az  akadályt. 

Lefelé  is  korlátozva  volt  a  hatáskör.  Részint  a  köz- 
vélemény szervezetlensége,  részint  az  országgyűlés  tárgya- 
lásai közzétételének  fogyatékos  volta  miatt.  Ezen  fogyatkozás 
vitte  rá  a  követi  táblát,  hogy  folytonosan  sürgette  az  ország- 
gyűlési hirlap  alapítását,  mely  a  beszédeket  hiven  visszaadja ; 
de  ezen  követelés  egész  1848-ig  zöld  ágra  vergődni  nem 
tudott. 

Mindennek  daczára,  mint  látni  fogjuk,  az  elért  ered- 
mény csodálatos  és  rendkívüli  volt.  Ennél  az  oknál  fogva 
nem  tehetem  magamévá  az  érdemes  Tóth  Lőrincz  1  vélemé- 
nyét, ezen  időszak  országgyűléseit  illetőleg,  melyet  különben 
sok  tekintetben  jellemző  és  tanulságos  voltánál  fogva  idézni 
kívánok.  Imígyen  ír : 

» Záradékot  záradékra  kovácsolni,  azokat  körömsza- 
kadtáig védeni,  míg  a  lassanként  elcsábított,  a  kanczellária 
kiküldöttjei,  valamint  a  személynök  által  megpuhított,  olykor 
hivatalok,  czímek,  keresztek  árán  megvásárolt  többség  ellené- 
ben hasztalan  lett  minden  védelem ;  roppant  fontosságot  tulaj- 
donítani a  sorozatnak,  a  sorozat  és  elsőbbség,  a  királyi  elő- 
adások vagy  a  nemzeti  sérelmek  elébbi  vagy  együttes  tanács- 
kozás alá  vétele  feletti  vitákban  úgy  elpazarolni  a  drága 
időt,  hogy  végre  egyik  tárgyat  sem  lehetett  befejezni ;  sokat, 
túlságos  sokat  követelni,  hogy  legalább  valamicskét  nyerjünk; 

1  »Hazánk«  folyóirat,  I.  kötet  165.  lap. 

ujjongó  örömet  érezni  valamely  izenet  elfogadása  felett,  melyet 
a  bécsi  resolutio  úgy  is  tönkre  fog  silányítani,  ellenben  el  nem 
fogadás  esetére  egy  csomó  izenetet  váltani,  mindannyiszor 
végig  döngetni  a  hazafiatlan,  csökönyös  főrendeket,  s  ez  által 
teljesen  kielégítve  lenni ;  falrengető  éljenzéssel  fogadni  a  kegyel- 
mes királyi  leiratokat,  melyek  valamely  sérelem  orvoslását 
Ígérték ;  óvásokat  tenni,  ha  a  személynök  valami  ügyetlen 
szót  használt ;  sallangos  beszédeket,  melyek  általános  szép- 
ségű mondatokkal,  sőt  olyankor  Rotteck-Welcker-féle  elméle- 
tekkel voltak  tömve :  ez  körülbelül  képe  a  magyar  ország- 
gyűlésnek  1825 — 1 847-ig. « 

Ennél  az  Ítéletnél  sokkal  igazságosabbnak  találom  a  Sze- 
meréét, ki  is  már  idézett  követjelentésében  erre  a  kérdésre 
nézve  következőképpen  nyilatkozik: 1  »A  követi  tábla  ez  ország- 
gyűlésen, mint  az  elébbiekben,  sokat  dolgozott,  a  nagy  élet- 
és  alapkérdések  megoldásához  bátor  kebellel  nyúlt.  Ha  a  ne- 
hézségek sokaságát  és  eszközeinek  hiányos  voltát  tekinti  vala, 
vissza  kellett  volna  rettennie,  de  szivében  csakis  a  köteles- 
ségérzet uralkodott,  mely  mellett  elbukni  igen,  de  elcsüggedni 
nem  volt  szabad. « 

Szemerének  eme  verdiktjét  az  elfogulatlan  utókornak 
meg  kell  erősíteni.  Hangsúlyozni  kell,  hogy  a  régi  jó  tábla- 
bírák munkájokat  elvégezték,  s  tudtak  dolgozni,  még  pedig 
derekasan.  Wirkner 2  megírja,  hogy  a  rendek  minden  alka- 
lommal minő  hangyaszorgalommal  láttak  a  munkához.  Zichy 
Antal,3  kinek  módjában  állott  erre  vonatkozólag  személyes 
tapasztalatokat  szerezni,  hasonlóan  bizonyítja,  hogy  az  a  buz- 
galom, melyet  az  akkori  követek  kifejtettek,  nem  is  hason- 
lítható a  mostani  parlamenti  bizottságok  tessék-lássék  tárgya- 
lásához. Az  utolsó  1847-iki  országgyűlés  pláne  oly  gőzerővel 
dolgozott,  hogy  Somssich  Pál  nyilt  ülésben  pár  napi  pihenőt 
kért,  hogy  idő  legyen  a  felgyűlt  anyagot  megemészteni. 

Meg  is  volt  a  fáradozásoknak  a  kellő  sikere  és  ered- 
ménye, részint  közvetett,  részint  közvetlen  pozitív  értelemben, 


1  Csengery,  idézett  munka,  II.  kötet  224.  lap. 

2  Élményeim,   105.  lap. 

3  Széchenyi  naplói,  542.  lap. 

természetesen  ez  utóbbinak  inkább  szerény  méretekben,  habár 
ennek  hatása  itten  is  áttörte  a  kereteket. 

Az  'eredmények  igen  egyszerűen  a  kérdések  előkészí- 
tésében állottak.  Nem  lehetett  volna  az  egész  1848-iki  kodi- 
fikácziót  körülbelől  három  hét  alatt  megalkotni,  hogyha 
annak  ágyát  az  elébbi  országgyűlések  meg  nem  vetik. 

Pozitiv  eredményt  képviselt  már  jóval  elébb  például 
a  magyar  nyelv  ügye,  főleg  ha  tekintetbe  veszszük,  hogy 
minő  konok  és  megátalkodott  volt  ezzel  szemben  az  udvar 
ellenállása.  Az  is  későbbi  következményeiben  nagy  horderejű 
dolognak  tekinthető,  hogy  Ferencz  császár  csökönyös  maradi- 
ságával  szemben  a  kormány  kénytelen  volt  a  reform  szük- 
ségét elösmerni,  sőt  annak  zászlóvivője  gyanánt  jelentkezni. 
És  akármilyen  nagy  volt  az  űr,  mely  a  kormány  és  nemzet 
kiindulási  és  végpontja  között  tátongott,  de  már  emez  ered- 
ménynél sem  lehetett  elvitatni  azt,  hogy  a  rendek  táblájának 
magatartása  országgyűlésről  országgyűlésre  imponálóbb  lesz 
és  a  kormányt  egyik  állásából  a  másik  után  szorítja  ki. 

Az  indokok  a  viszonyok  természetében  rejlettek,  me- 
lyekre vonatkozólag  a  szükségeseket  részben  már  elmondtam. 
És  ha  e  tételek  itten  újra  ismételtetnek,  ennek  magyarázata 
abban  található,  mert  valamennyi  konkrét  vonatkozásokra 
való  alkalmazhatóságukat  politikai  értékök  próbaköve  gyanánt 
lehet  tekinteni. 

Az  egyik  indok  az  osztrák  rendszer  gépies  voltában 
rejlett,  mely  a  rövidebbet  húzta  a  magyar  intézmény  szervi 
erejével  szemben.  Akármilyen  nagynak  látszott  is  az  osztrák 
hatalom  terjedelme,  az  egy  holt  sűlyt  képviselt,  mely  nem 
volt  képes  kibírni  a  harczot  egy  kisebb  terjedelmű,  de  élő 
tényezővel.  Mert  ámbár  korlátolt  volt  is  a  hatáskör,  szét  is 
hűztak  az  országgyűlés  alkatelemei,  mégis  mindezek  meg- 
találták ellensúlyukat  a  megyei  követek  minőségében,  a  szer- 
ves összefüggésben  küldőikkel  és  magának  az  országgyűlés- 
nek nagy  történeti  és  közjogi  hagyományaiban. 

Különösen  sokat  tett  ebben  az  irányban  a  megyei  köve- 
teknek minősége,  azon  egyéni  súly,  melylyel  birtak  és  mit 
kifejtettek,  és  ebben  ama  nagy  politikai  folyamatnak,  mely  már 
a  szatmári  békekötés  után  megindult,  értéke  kifejezésre  jutott. 

Ezen  súly  és  minőség  egyéni,  társadalmi,  politikai  alkat- 
elemekből  állott,  és  az  egész  követi  karnak  már  önmagában 
véve  rendkívüli  tekintélyt  és  erőt  kölcsönzött.  Annak  a  ha- 
talmas  osztálynak  és  nemzedéknek,  melyet  elébb  bemutattam, 
a  követek  táblája  szinét  és  virágát  képezte.  Mindegyik  megye 
becsületbeli  kötelességének  tartotta  két  legkitűnőbb  fiát  úgy 
szellemi  mint  társadalmi  tekintetben  az  ország  nagy  taná- 
csába —  magnum  consilium  ad  ardua  regni  negotia  —  fel- 
küldeni.  Mindannyian  egyszőrü-bőrü  emberek  voltak,  úgy 
tekintették  egymást  mint  egy  családnak  tagjai,  a  patriarkhális 
vonás  az,  a  mi  közöttük  uralkodott.  Megfelelt  ez  a  régi 
hagyománynak,  bogy  a  nemesség  képviselői,  még  ha  külön 
párton  vannak  is,  összetartoznak. 

Az  általános  életviszonyok  is  előmozdították  ezt.  A  kö- 
vetek egymásra  voltak  utalva,  részint  mert  Pozsony  mind- 
egyikre nézve  idegen  talaj  volt,  részint  mert  a  klub-,  kávé- 
ház-, vendéglőélet  nem  volt  annyira  kifejlődve  mint  mostanság. 
A  családos  követek  elhozták  családjukat  magukkal,  a  kik 
nem  voltak  házas  emberek,  vagy  nem  birtak  háztartással,  azok 
összeállottak,  szakácsot  fogadtak  és  úgy  étkeztek.  Ez  tör- 
tént például  a  konzervatív  Andrássy  Józsefnél,  kinél  24  követ, 
pártkülönbség  nélkül,  étkezett,  és  hol  mindegyiknek  joga  volt 
vendéget  hivni.  Pulszky  1  kiemeli,  hogy  ez  összejövetelek  nagy 
mérvben  hozzájárultak  az  élesség  és  durvaság  kizárásához. 
Nyilt  házat  vittek  az  egyház  tagjai,  ők  különösen  érez- 
ték, hogy  aulikus  magaviseletök  folytán  a  mit  a  politikai 
vámon  veszítettek,  a  társadalmi  réven  kell  visszaszerezni, 
mindent  is  elkövettek  a  jó  egyetértés  létrehozására.2 

A  nőiség  varázsa  és  hatalma  szintén  kiveszi  a  maga 
részét  az  összhangzatosság  előmozdításában.  Kölcse3^től 3  tud- 
juk, hogy  Somssich  személynöki  kinevezésénél  sokat  tett  az 
ellenzéki  követek  előzékeny  magatartása,  mely  onnan  szár- 
mazott, hogy  Beöthy  Ödönnek,  ki  oda  látogatóba  ment,  meg- 
esett   a    szive  a  család    nőtagjainak    keservén,   ha  az  előlép- 


1  Életem  és  korom,  I.  kötet  170.  lap. 

2  Fiáik :  Eletem  és  élményeim,   II.  kötet   13.  lap. 
8  Munkái,  VII.  kötet  210.  lap. 

tetés  nem  sikerül.  A  konzervatív  Zsedényi  az  ifjúságnál  főleg 
azért  népszerű,  mert  a  vigalmak  rendezésében  nagy  virtuo- 
zitást fejt  ki.  Csekély  fontosságú  dolgoknak  látszanak  mind- 
ezek, de  beillesztve  az  összviszonyok  keretébe,  kiegészítik 
a  korrajznak  hűségét. 

A  követi  karnak  működésében  is  kifejezésre  jutnak 
a  patriarkhális  vonások.  Mint  egy  nagy  család  tagjai  között 
a  név-  és  évforduló  napok  ünnepeket  képeznek,  kölcsönös 
üdvözlések  és  jókivánatok  alkalma.  Annyira  megy  ez,  hogy 
Deák  Ferenczet,  mikor  nem  is  volt  követ,  névnapjának  ötle- 
téből a  kerületi  ülésből  gratulálják  meg. 

Ezen  ünnepélyeknek  főrendezője  és  szónoka,  Borsodnak 
nagyhírű  követe,  Palóczy  László  volt,  a  régi  jó  táblabirák- 
nak  mintaképe,  kiről  oly  jól  mondotta  követtársa,  Szemere, 
hogy  tiszteletben  megőszült  haja  mint  egy  fehér  zászló  a  bé- 
két jelenti. 

Ösmerte  az  egész  országot,  minden  családot,  tudta 
annak  minden  csínját-bínját,  eredetét,  történetét,  viselt  dolgai- 
kat, azonkívül  a  világ-  és  hazai  történetnek  minden  neveze- 
tesebb eseményeit.  Ebben  az  irányban  egy  élő  krónika  és 
naptár  volt,  mert  nem  létezett  oly  felszólalása,  hogy  annak 
a  napnak  dátumát  valami  történeti  példával  ne  tudta  volna 
fűszerezni. 

A  mi  a  fődolog  volt,  az  az,  hogy  az  alsó  tábla  a 
gentlemanek,  az  uri  emberek  gyülekezetét  képviselte.  Az 
uri  felfogás  volt  az,  mely  közöttük  mindenek  felett  uralko- 
dott. Első  sorban  és  főleg  az  egyéni  tisztesség,  kifejezve  a 
modorban  és  magatartásban,  volt  az,  a  mi  követeltetett.  Több 
példát  lehetne  erre  idézni  —  csak  azért  mellőzöm,  mert 
nomina  sünt  odiosa,  —  hogy  minő  szigorú  elbánásban  része- 
sült azon  egyén,  ki  annak  szabályai  ellen  vétett.  Nem  léte- 
zett soha  testület,  mely  a  magán-  és  közélet  integritását  oly 
magasra  tartotta  volna.  Egy  angol  írónő,  Miss  Pardoe,1  ki 
a  harminczas  évek  végén  nálunk  járt  és  minden  irányban 
alaposan    informáltatta   magát,    a  legnagyobb    lelkesedéssel  ír 


1    Te    City    Of    tbc     Magyar,    Of    Hungary,    and    her    Institutions, 
III.  kötet. 

azon  benyomásokról,  melyeket  az  egész  nemzetről,  de  külö- 
nösen az  országgyűlést  illetőleg  szerzett. 

Attól  tart,  azzal  kezdi,  hogy  nem  lehet  elég  igazságos 
a  magyar  parlament  iránt,  melyről  neki  Bécsben  mint  egy 
lengyel  országgyűlésről  beszéltek.  Jól  esik  kimondania,  hogy 
ezen  testület  méltó  képviselete  egy  országnak,  mely  az  ön- 
kényuralom sivatagában,  mely  őt  minden  oldalról  környezi, 
a  szabadság  oázisa  gyanánt  jelentkezik.  Nagy  benyomást 
tesz  reá  azon  körülmény,  hogy,  míg  másutt  rendesen  az  ellen- 
zéken olyanok  vannak,  kik  csak  nyerhetnek  és  nem  veszt- 
hetnek, nálunk  az  országnak  vagyonos  és  képzett  elemei 
foglalnak  helyt  annak  soraiban.  Elösmeréssel  szól  a  reform- 
párt törekvéseiről,  mely  a  szabad  sajtót  és  az  erőteljes  közvéle- 
mény nyomását  nélkülözi.  Konstatálja,  hogy  ezek  mind  a 
megyei  nemesség  tagjai,  mert  a  városok  képviselői  nem  mer- 
nek önállóan  fellépni,  különösen  nem  a  kormánynak  ellenzé- 
ket csinálni.  Nyomatékkal  fejezi  ki,  hogy  ritkán  látott  annyi 
férfias,  jellemes  arczot  egy  rakáson.  Éppen  így  szól  a  tár- 
gyalások menetéről,  mely  komolyságban  és  szónoki  minősé- 
gében nem  áll  mögötte  az  angol  parlamentnek. 

A  követi  kar  minőségére  nézve  igen  találók  egy  akkori 
ösmert  publiczista,  Orosz  József  megjegyzései,  ki  1832-ben 
Kossuthtal  egy  darabig  társszerkesztő  volt,1  ki  is  rólok  kö- 
vetkezőképpen ir : 

»A  megyei  követek  feladatuk  színvonalán  állanak, 
miután  az  ország  közéletét,  intézményeit,  közjogát  teljes 
mértékben  ösmerik. 

Ezt  leginkább  annak  köszönhetik,  hogy  az  egész  életök 
a  megyei  közigazgatás  és  közélet  terén  folyt  le  és  ebben  az 
irányban  oly  gyakorlati  ösmereteket  szereztek  magoknak,  mint 
alig  más  országban.  A  megyei  élet  oskolája  kettős  irányban 
észlelhető.  Egyrészt  a  vitának  keresetlen  egyszerűségében, 
mely  a  készített,  betanult  beszédeket  mellőzve,  nagyobbára 
rögtönzésből  állott,  de  mindig  a  szeg  fejére  talált.  Másrészt 
az  írásbeli  fogalmazványok,  üzenetek,  jelentések,  törvényjavas- 
latok tartalmas  voltában,  mezeknek  közjogi  és  politikai  érté- 

1  Terra  incognita,    259.  és  következő  lap. 

két  az  aulikus  felfogású,  nagy  tudományú  Virozsil J  is  el- 
ösmeri. 

Mint  a  hogy  kénytelen  volt  az  osztrák  hivatalnoki  kar 
legnagyobb  kodifikaczionális  tekintélye,  Pilgram  báró,  hasonló 
értelemben  nyilatkozni,  nemcsak,  hanem  a  magyar  törvények 
minőségét  az  osztrákok  fölé  helyezni.  2« 

Az  akkori  magyar  kodifikáczió  jellegét  az  alkotta,  hogy 
az  nem  külföldi  majmolás-  és  kompiláczióból  származott,  ha- 
nem a  hazai  viszonyok  talajából  és  az  emberek  ösmeretéből 
nőtt  ki.  A  törvényhozók  lelkiösmeretes  gonddal  és  fáradság- 
gal, saját  bő  tapasztalataik  és  önálló  felfogásuk  alapján,  ma- 
gyar emberek  és  magyar  viszonyok  számára  csinálták  a  tör- 
vényt. Az  úrbéri,  a  mezei  rendőrségről  szóló  törvények  ebben 
az  irányban  mintaszerűek,  és  még  ott  is,  a  hol  a  külföldi 
behatásokat  nem  lehetett  mellőzni,  mint  a  váltótörvénynél  és 
a  büntető  törvénykönyv  javaslatánál,  még  ott  is  kifejezésre 
jut  az  eredetiség  mozzanata,  ez  utóbbinál  egyesítve  a  leg- 
nagyobb jogi  értékkel. 

Ha  már  most  a  követi  kart  szembe  állítjuk  a  kormány- 
nyal és  annak  közegeivel,  rögtön  fel  lehet  ösmerni  azon  óriási 
fölényt,  melylyel  a  nemzet  képviselői  az  udvar  emberei  felett 
állottak. 

Nem  lehetett  szemet  hunyni  a  politikai  és  erkölcsi  tar- 
talomnak súlya  előtt,  mely  oly  emberek  mint :  Kölcsey,  Deák, 
Klauzál,  Beöthy  Ödön  és  társaiknál  található  volt  és  melylyel 
szemben  ellenfeleik  másra  mint  a  hatalomnak  »ultima  ratio«- 
jára  nem  hivatkozhattak.  De  ettől  egészen  eltekintve,  mihelyt 
a  kormány  és  párthívei  az  alkotmányos  vitatkozás  és  eszme- 
csere terére  lépett,  okvetlenül  a  rövidebbet  kellett  huzniok. 
Ama  számtalan  törvény  és  előzetes  eset,  a  melyeknek  ösme- 
rete  az  ellenzék  vezéreinek  kis  ujjában  volt,  biztosan  maga 
után  vonta  a  kormány  teljes  vereségét,  mihelyt  nem  hatal- 
maskodással,  de  érvekkel  akart  operálni. 

Az  alternatíva  tehát  mindig  úgy  volt  felállítva:  vagy 
nincs  országgyűlés,    de  ezt  a  monarkhia    helyzete  nem  bírta 

1  Staatsrecht  des  Königreichs  Ungarn,    I.  kötet  60.  lap. 

2  Lásd    Wirkner,  idézett  munka,    105.   lap. 

ki,  vagy  összehitták,  s  akkor  ez  mindig  az  ellenzék  politikai  és 
erkölcsi  győzelmével  végződött. 

A  másik  mozzanat  volt  az  összeköttetés  azon  ereje, 
mely  a  követi  táblát  küldőivel  egybekötötte.  Ez  a  viszony 
lényegesen  különbözött  attól,  mely  más  időben  a  képviselőt 
választóihoz  fűzi.  Bármennyire  biztosnak  érzi  magát  egy 
képviselő  kerületében,  bármily  erős  is  a  kötelék,  mely  őt 
választóihoz  fűzi,  az  meg  sem  közelítheti  azon  kapcsok 
szilárdságát,  mely  az  akkori  választóközönség  testületi  szer- 
vezésében rejlett.  Mert  míg  mostanság  a  kerület  csak  egyszer 
jön  össze,  t.  i.  a  választásnál,  akkor  a  megye,  a  48  előtti 
választókerület,  folytonos  működésben  és  akczióban  volt.  Hoz- 
zájárult a  közjogi,  politikai,  társadalmi  érdek  közössége,  mely 
a  popul us  Werbőczianus  minden  egyes  tagját  fecskefészek- 
szerü  szilárdsággal  kötötte  egymáshoz.  Ezt  darabokra  kellett 
törni,  ha  a  hatalom  győzni  akart,  de  rést  benne  ütni  csak- 
ugyan nem  lehetett.  Erre  vonatkozólag  azok,  miket  elébb 
elmondottam,  éppen  úgy  bizonyító  erővel  birnak,  mint  a  későb- 
ben felhozandók.  Soha  azon  kifejezés  egy  húsból  való  hus, 
egy  vérből  való  vér,  egy  lélekből  való  lélek  olyannyira  meg 
nem  valósult,  mint  ezen  viszonyban.  Igaz,  hogy  az  ország- 
gyűlés színhelye  messze  volt,  táviró  és  újság  nem  hozott 
minden  nap  hírt  az  ottan  történtekről.  Sőt  ha  érkeztek  is 
levelek,  jelentések,  pótutasításokat  kérve,  ezek  még  sem  dolgoz- 
tak elegendő  közvetlenséggel.  De  mikor  a  követek  hazajöttek, 
az  egész  megyének  szine  előtt  megtették  jelentésöket,  előadták 
küzdelmüket  az  alkotmányért,  elpanaszolták  a  remények  meg- 
hiúsultát, akkor  a  jogosultak  ezrei  áhítattal  hallgatták  mindezt. 
Annyival  inkább,  miután  közöttük  oly  mesterművek  léteztek, 
mint  például  Deák  vagy  Szemere  követjelentései.  A  szellemi 
hatás  mellett  az  ősi  dacz,  a  büszke  függetlenség  érzete  fel- 
ütötte fejét,  nem  tágítani  fogytig :  az  volt  a  jelszó,  folytatni 
a  harczot  az  ellenállás  minden  eszközével,  hogy  végre  is 
dűlőre  jussanak. 

Mihelyt  az  országgyűlés  összeült  és  dolgozni  kezdett, 
a  történeti  hagyományok  egész  özöne  lepte  el  az  elméket, 
miből  kitartást,  bizalmat  merítettek.  Mikor  az  1 825-iki  ország- 
gyűlés kezdetén,  azon  szép  szokásnak  engedve,    hogy  a  két 

tábla  egymást  küldöttségek  által  üdvözli,  a  felső  tábla  kül- 
döttsége, a  szent  életű  Szepessy  pécsi  püspökkel  élén,  a  követ- 
kezőképpen köszöntötte  a  követi  kart:  »Hogy  egy  Istenünk, 
hazánk  és  alkotmányunk  van  és  hogy  tanácskozásunkat  egy 
lélek  vezérelje,  az  egyetértés  lelke «,  akkor  mindenki  átértette, 
hogy  ezen  szép  szavaknak  minő  történeti  és  politikai  hátterök 
van,  mennyi  erő  és  hatalom  nyilatkozik  meg  bennök. 

A  magyar  álladalom  testi  és  lelki  egysége  a  törvény- 
hozásban találta  kifejezését  és  megvalósulását,  hozzá  mind- 
egyik országgyűlés  nagyon  jól  tudta  azt,  hogy  ő  ama 
számtalan  gyülekezetnek  volt  jogutódja,  melynek  nyomai  az 
őshazába,  Skythiába  vezették  vissza,  mely  elfoglalta  és  szer- 
vezte az  országot,  Árpádot,  szent  Istvánt,  Hunyadi  Mátyást 
ültette  a  fejedelmi  székbe,  mely  letette  Salamont,  fogságba 
vetette  Zsigmondot. 

Mikor  Nagy  Pál  önérzetesen  kimondotta  az  ország- 
gyűlésen,1 hogy  a  fejedelem  felett  áll  a  törvény,  neki  a  »lex 
animata«-nak  kell  lennie,  kezeiben  tartotta  a  Corpus  Jurist, 
mely  szakadatlan  lánczolatban,  szent  Istvántól  egész  a  leg- 
utolsó diéta  végzeményeig,  magába  foglalta  az  ország  igazait, 
melyekre  a  fejedelem  az  Isten  szine  előtt  megesküdött  és 
melyhez  hasonló  jogi  erőt  még  a  büszke  Albion  sem  tudott 
felmutatni. 

Mint  Deáktól  többszörösen  hallottam  »vidimus  alios 
ventos«,  más  zivatarokat  láttunk,  volt  azon  derék,  nyakas 
ellenzéki  embernek,  idősbb  barsi  Balogh  Jánosnak  jelszava. 
Igaza  is  volt,  akárhog\r  önkénykedtek  és  henczegtek  a  bécsi 
urak,  a  vége  mégis  az  volt,  hogy  a  törvényhozást  egybe 
kellett  hivni,  esetleg  vezekelni,  mint  a  hogy  azt  mindjárt  látni 
fogjuk. 

1  Lásd    Vaszary,  idézett  munka,   128.  lap. 

IV. 


Ezen  vezeklés  az  1825-iki  országgyűlés  egyik  jelen- 
tősebb mozzanata  volt,  melynek  folyamatáról  a  következők- 
ben kívánok  beszámolni.  A  kényszerhelyzetnek  szorító  voltát 
mi  sem  bizonyította  jobban,  mint  a  királyi  előadások  és  a 
trónbeszéd,  melynek  úgy  hangja  mint  tartalma  teljesen  kielé- 
gítő volt. 

Mellesleg  fel  lehet  említeni,  hogy  ezen  trónbeszéd  készí- 
tésénél találkozunk  azon  Bábel  tornyához  hasonlítható  nyelv- 
zavarral, mely  Széchenyi  István  érdemes  akcziójának  a  ma- 
gyar nyelv  érdekében  egyik  indító  oka  lett.  Megírta,1  hogy 
a  politikai  kérdések  akkoron,  otthon  németül,  a  táblán  esetleg 
magyarul  vitattatnak  meg,  azután  deákra  fordítva  felküldet- 
nek. Ott  németül  szerkesztik  meg  a  választ,  ezt  ismét  lefor- 
dították latinra,  és  így  megy  a  curriculum  ismét  visszafelé. 
Tényleg  a  trónbeszédet  németül  szövegezték  és  a  klasszikus 
latinságu  Cziráky  Antal  Mózes  fordította  deákra.2 

A  tartalma  minden  esetre  olyan  volt,  hogy  az  akkori 
kényesebb  közjogi  felfogást  is  kielégítette.  Széchenyi  ezt  irja 
róla:3  »Az  Isten  áldja  meg  íróját,  bárki  volt  légyen.  Annyi 
fegyvert  ad  kezünkbe,  hogy  azzal,  ha  ügyesen  tudjuk  hasz- 
nálni, alkotmányunkat  jó  soká  megvédhetjük. «  Tényleg  mikor 
Ferencz  megindulva  elolvasta,  a  »vivátok«-nak  vége-hossza 
nem  volt. 

A  trónbeszéd  áradozik  a  dicséretektől  a  magyar  nem- 
zet erényeit  illetőleg,  valamint  a  törvények  és  alkotmány 
megtartását  fogadja.  A  háború  alatt  tanúsított  vitézség,  a 
forradalmi  tévtanok  ragályától  való  mentesség,  mind  kiváló 
elösmerésben  részesülnek.  Ferencz  császár  nem  is  kivan  mást, 
mint  a  mi  saját  javunkra  szolgál.  » Nihil  a  vobis  postulamus 
praeter  incolumitatis  vestrae  stúdium. «  Az  ősz  fejedelem,  ki 
érzi  korának  hanyatló  voltát  —  »progreditur  aetas  nostra  et 

1  Naplói,    95.  lap. 

3  Ballagi  Géza:  Millenáris  történet,  IX.  kötet  134.  lap. 

3  Lásd  Naplói,   155.  lap. 


-      223      -     . 

mortalium  anni  in  manibus  Domini  sunt«,  —  hív  magyarjait 
fiainak  tekinti,  az  ország  javát  kívánja  előmozdítani  és  azt 
törvényes  intézményekkel  gyarapítva  akarja  felséges  maradé- 
kaira átszármaztatni.  »Regni  constitutionem  semper  ac  for- 
tius  obvallatam,  tam  augustis  nostris  successoribus  quam 
ipsis  quoque  Hungaris,  quos  pro  percharis  filiis  habemus, 
nos  relicturos  esse  laeti  intueamur.« 

A  királyi  előadások  nem  is  tartalmaztak  mást,  mint 
a  királyné  megkoronázását,  az  1790-iki  reformbizottságok 
munkálatainak  felvételét,  valamint  a  törvénytelen  1811-iki 
pénzügyi  devalváczió  által  teremtett  jog-  és  pénzügyi  viszo- 
nyok rendezését.  A  mint  a  tárgyalások  megkezdődtek,  mind- 
járt ennél  a  kérdésnél  egy  nagy  kontroverzia  támadt  a  tár- 
gyalások sorrendjét  illetőleg. 

Már  elébb  is  megemlékeztem  arról,  hogy  az  1791  :  XIII. 
t.-czikk  elrendeli  a  királyi  előadások  elsőbbségi  jogát  a  tár- 
gyalásoknál. Ebből  azon  visszaélés  származott,  mely  Ferencz 
összes  előbbi  országgyűléseinél  szerepelt,  hogy  t.  i.  mihelyt 
a  királyi  előadások  megszavaztattak,  vagyis  az  udvar  a  kivánt 
pénz-  és  katonasegélyt  megkapta,  az  országgyűléseket  haza 
küldték  és  a  sérelmek  orvoslásának  üthették  bottal  a  nyomát. 

Különben  is  ezen  törvényczikk  abból  az  egészen  ter- 
mészetes felfogásból  keletkezett,  hogy  a  törvények  betartat- 
nak, miután  ezen  felfogásnak  ellenkezője  minden  törvény- 
alkotást feleslegessé  tesz.  Ebben  az  esetben  van  a  dolognak 
értelme,  hogy  a  királyi  előadásokat  első  sorban  tárgyalják, 
de  lényegileg  megváltozik  a  helyzet,  ha  a  sérelmek  a  tör- 
vények be  nem  tartásából,  sőt  azok  megsértéséből  származ- 
nak. Kétségtelen,  hogy  ilyetén  sérelmek  nyomása  alatt  tovább 
működni  nem  lehet,  míg  azok  meg  nem  orvosoltatnak,  az 
*in  integrum  restitutio*  meg  nem  történt,  a  jogalap  teljessége 
helyre  nem  állíttatott.  Mi  értelme  van  uj  törvények  alkotásá- 
nak, ha  a  meghozottaknak  érvénye  és  hatálya  nincs  bizto- 
sítva ;  hova  lesz  egy  nemzetben  a  törvények  iránti  tisztelet, 
ha  azok  között  ily  végzetes  megkülönböztetés  történik,  hogy 
az  egyik  rész  betartatik,  a  másik  nem. 

Tudvalevő,  hogy  csakis  idők  multán,  a  f)0-as  évek  mes- 
teri felirataiban,   lett  ezen   kérdés  véglegesen  tisztázva  és  meg- 

oldva  is,  a  mikor  az  egész  nemzet  a  jogfolytonosságot  irta 
zászlójára  és  daczára  annak,  hogy  az  uralkodó  többszörösen 
kijelentette,  miszerint  az  1848-iki  törvényeket  in  integro  soha 
elösmerni  nem  fogja,  a  nemzet  uj  törvények  alkotásába  bele 
nem  bocsátkozott,  mig  a  régiek  hatálya  el  nem  ösmertetett, 
és  azok  tényleg  helyre  nem  állíttattak. 

Az   1825-iki  országgyűlés   első  nyilatkozványában  egé- 
szen a  sérelmi  téren  mozgott.    Ez  felelt  meg  a  közhangulat- 
nak és  különösen  kifejezésre  jutott  ezen  hangulat  képviselői- 
nél, a  követeknél.    Itten    találkozunk    először    a    sérelmeknek 
azon    meghatározása    és    osztályozásával,    mely  az  egész  48 
előtti  korszakban  meg  is  maradt,  t.  i.  az  előzetes  sérelmeknek 
—  gravamina  praeferentiaria  —  kategóriája,  melyeknek  ismér- 
vét azon   körülmény  képezte,  hogy  azokat  minden  más  kér- 
dés felvétele  előtt  tárgyalni  kell.  Ezen  elv  azonban  a  későbbi 
országgyűléseken  sem  állott  fenn  teljes  merevségében,  hanem 
oda  módosíttatott,    hogy   sérelmek  és  királyi    előadások  kap- 
csolatosan  tárgyaltattak.    Ez    volt   az    ösmeretes    »jttnktim« 
eredete.  Ezen  meghatározás  az  akkori  alsó  tábla  felirati  ter- 
vezetének szövegében  fordul  elő,  mely  szokás  szerint  a  kerü- 
leti ülésben  állapíttatottt  meg.  Ennek  volt  egy  részlete,  mely 
sérelem  gyanánt    hozza  fel  azon  százados    panaszt,  hogy  az 
ország  az  örökös    tartományok    módjára  kormányoztatik,  és 
a  mellett   azt  is  élesen  kiemeli,    miszerint  hazánk  Ausztriától 
függ,    úgy    vétetik    mint    annak    tartománya    és    az    ország 
vagyona  és  ereje  az  osztrákok   javára  vétetik  igénybe.    »Re- 
gnum  Hungáriáé  an  si  esset  provincia  Austriae,  in  statu  depen- 
dentiae  servatur,    opes  et  vires    regni  ad  commodum    populi 
Austriaci  convertantur.«  Ezen  utóbbi  pontot  kifogásolta  a  sze- 
mélynök,  azzal  az  érveléssel,  hogy  ezen  szemrehányást  beiga- 
zolni nem  lehet,    miután    semmi    eszköz    nem   létezik    annak 
megállapítására,  hogy  a  bevételek  és  kiadások  miképpen  osz- 
lanak meg  hazánk  és  az  örökös  tartományok  közt  és  mennyi 
jövedelem   fordíttatik   az    egyikre    vagy  a  másikra.    Tényleg 
ezen  pont  ki  is  hagyatott.1 

1  Lásd   Vasz.iry,  idézett  munka,  55.  lap. 

Igaz,  hogy  enélkül  is  a  sérelmek  lajstroma  igen  tekin- 
télyes volt,  a  mennyiben  Ferencz  összes  törvénytelenségei 
felsoroltattak. 

Különösen  hangsulyoztatott  az  adónak  és  ujonczoknak 
törvényellenes  kivetése,  a  megyék  levelezésének  tilalma,  az 
azok  nyakára  küldött  királyi  biztosoknak  garázdálkodása, 
továbbá  az  alkotmány  biztosítékainak  fokozása. 

Az  adó  kérdésénél  nagy  szerepet  játszott  azon  körül- 
mény, hogy,  a  mennyivel  a  rendes  adónál  több  vettetett  ki, 
az  a  jövő  adóba  beszámíttassék.  Ezt  imputacziónak  nevezték. 
Azon  kivánat  is  kifejeztetett,  miszerint  mindaddig,  míg  az 
előadottra  megnyugtató  válasz  nem  érkezik,  a  királyi  elő- 
adások tárgyalásába  bocsátkozni  nem  lehet. 

Ezen  nagy  fontosságú  okirat,  mely  méltóan  nyitja  meg 
az  uj  Magyarország  parlamentáris  történetét,  miután  tartal- 
mára nézve  a  két  tábla  között  teljes  egyetértés  jött  létre, 
1825.  október  22-én  terjesztetett  fel.1  A  királyi  válasz,  mely 
ugyanazon  év  november  9-ről  volt  keltezve,  egyáltalában  nem 
volt  kielégítő.  Sőt  mondhatni,  inkább  olajat  öntött  a  tűzre. 
Nem  jelentett  az  igazi  szakítást  a  múlttal,  még  a  sérelmeket 
sem  orvosolta  teljesen,  a  mennyiben  az  adók  végrehajtását 
sem  függesztették  fel ;  nem  nyújtatott  kellő  biztosíték  a  jövőre. 
Ismét  hangoztatott  az  önkényuralmat  magában  foglaló  azon 
elv,  melylyel  már  az  1811-iki  országgyűlésen  is  találkoztunk, 
t.  i.  hogy  szemben  az  újítók  mindent  felforgatni  akaró  vak- 
merő vágyaikkal,  rendkivüli  eszközhöz  kellett  folyamodni, 
melyeknek  szükségét  és  horderejét  csakis  ő  Felsége  képes 
megítélni  s  melyeknek  szerencsés  alkalmazása  teljes  sikert 
ért  el. 

Ezen  leirat  óriási  elkeseredést  szült.  Ha  már  elébb  a 
szenvedett  sérelmek  emléke  a  vitákat  élesekké  és  szenvedélye- 
sekké tette,  azon  tudat,  hogy  a  megrögzött  osztrák  politikával 
a  fejedelem  szakítani  nem  akar,  most  már  e  szenvedélyeket 
oly  izzókká  fokozta,  hogy  a   végletektől  kellett  tartani. 


'   Lásd   Horváth  Mihály,    idézett  munka,    I.  kötet  115.  lap,    a  hol 
a   felirat  terjedelmes  kivonatban  olvasható. 

Beöthy  Ákos:   A  magyar  államiság  fejlődései  küzdelmei.  II.  15 

Springer,1  ki  története  megírásánál  osztrák  levéltári  for- 
rásokat használt  és  így  színezni  is  jobban  tudott,  úgy  adja 
elő  a  dolgot,  hogy  most  már  a  vitákba  nem  egyedül  a  kor- 
mány, de  a  fejedelem  személye  is  be  lett  vonva.  Szemére 
hányták,  hogy  az  önkénykedési  ösztön,  a  magyar  alkotmány 
elleni  ellenszenv  nemcsak  az  ő  különlegessége,  de  a  Habsburg- 
családi politikai  velejét  képezi.  Kimondották,  hogy,  ha  a  feje- 
delem a  törvényen  kivül  áll,  akkor  ne  hivatkozzék  törvényes 
jogaira,  és  ha  esküjét  nem  tartja  be,  akkor  a  nemzettől  sem 
kívánhat  hűséget  és  engedelmességet  stb. 

Ez  az  elkeseredés  vitte  Széchenyit  arra,  miről  már  jel- 
lemzésénél szóltam  is,  hogy  Metternichtől  kihallgatást  kérjen 
és  őt  reábirja,  hogy  lépjen  közbe  Ferencznél  és  tegye  lehe- 
tővé, hog}7  azt  a  kellemetlen  benyomást  eloszlassa,  melyet 
kirohanása  tett.  Nemcsak  szóbelileg  kérte  őt  fel,  hanem  ebben 
az  értelemben  egy  emlékiratot  is  nj^ujtott  át  számára,  mit 
ez  sajátkezű  jegyzeteivel  el  is  látott.  Ezen  érdekes  találkozás- 
ról, mint  már  említem,  mind  a  két  félnek  birjuk  hiteles  tudó- 
sítását. Úgy  a  Széchenyiét,  mint  a  Metternichét,  különösen 
azon  már  többször  idézett  levélben,  melyet  ez  Szőgyényi 
Zsigmond  személynökhöz  intézett.2  A  mi  ezen  beszélgetésnek 
Széchenyire  vonatkozó  személyes  részét  illeti,  arról  már  szól- 
tam, itt  csak  a  politikai,  a  konkrét  helyzetre  vonatkozó  részt 
említem  meg.  Széchenyi  elpanaszolja,  hogy  a  törvények  min- 
dig a  korona  előnyére  és  a  nemzet  hátrányára  magyaráztat- 
nak. Előadja  a  sérelmi  felirat  előzményeit,  a  melyre  oly  válasz 
érkezik,  melyben  az  önkényuralom  szelleme  nyilatkozik  meg. 
Az  ember  ily  viszonyok  közt  méltán  vetheti  fel  a  kérdést, 
hogy  van-e  a  nemzetnek  alkotmánya?  Metternich  az  alkot- 
mányról a  legnagyobb  tisztelettel  beszél,  azt  a  drága  ékszer- 
hez hasonlítja,  melyet  meg  kell  őrizni,  fenn  kell  tartani.  A  baj 
azonban  a  bizalmatlanság,  a  gyanakodás,  a  mi  a  magyarban 
megvan,  habár  a  nemzet  nagylelkűségét  elösmeri.  A  másik 
baj  a  felforgatás  szelleme,    mely  Széchenyire    és   barátaira  is 


1  Geschichte  Oesterreichs,  I.  kötet  338.  lap. 

2  Lásd    Széchenyi    naplói,    175.    lap.    —     Aus    Metternichs    nach- 
gelassenen  Papieren,  IV.  kötet  235.  lap. 

ráragadt,  a  minek  folytán  őt  elveszett  embernek  tartja.  Min- 
dennek daczára  ezen  beszélgetésnek  mégis  volt  Metternichre 
annyi  hatása,  hogy  az  ország  érdekében  Ferencznél  közbe- 
vetette magát. 

A  ki  azonban  feladatának  magaslatán  állott,  az  József 
nádorispán  volt.  A  mikor  csak  tehette,  magyar  vérből  való- 
nak mondotta  magát.  Széchenyinek  feltűnt,  hogy  Ferenczről 
sohasem  mint  császárról,  de  mindig  mint  királyról  beszélt. 
Nádorispáni  tisztét  is  a  törvények  értelmében  gyakorolta. 

Mátyás  király  1485  :  V.  czikkelyének  azon  rendelkezése, 
hogy  t.  i.  a  nádorispán  a  korona  és  nemzet  között  közben- 
járni van  hivatva,  nem  képezett  számára  holt  betűt,  de  élő 
szabványt.  Mielőtt  az  alsó  táblának  legerélyesebb  hangon 
tartott  tiltakozó  felirata,  mely  a  kerületi  ülésben  elkészült,  az 
országos  ülésben  keresztülment  volna,  a  rendek  részéről,  kik 
magok  is  lehetőleg  kerülni  akarták  a  törést,  kérés  intéztetett 
hozzá,  hogy  eszközöljön  ki  valami  megnyugtató  nyilatkozatot. 

József  ezt  elvállalta,  fel  is  ment  azonnal  Bécsbe,  meg  is 
fogalmazta  az  uj  leiratot,  mely  a  császár  és  az  államtanács 
által  el  is  fogadtatott,1  és  november  26-iki  kelettel  az  ország- 
gyűlésnek át  is  adatott. 

Ezen  leirat  a  48  előtti  korszaknak  egyik  legérdekesebb 
okmánya,  sőt  egy  bizonyos  tekintetben  ritkítja  párját  a  más 
országokban  is  szokásos  ily  természetű  fejedelmi  szózatok 
között.  Az  egésznek  lényegét  azon  körülmény  képezi,  misze- 
rint Ferencz,  ki  a  fejedelmi  tekintélynek  valójában  fanatikus 
hive  volt,  itt  legalább  megtett  annyit,  hogy  hibáit  népei  előtt 
őszintén  és  férfiasan  bevallja,  és  fogadást  tesz,  hogy  az  alkot- 
mányt épségben  fogja  tartani ;  kijelenti,  hogy  az  elmúlt  rend- 
kívüli események  atyai  szivének  is  fájdalmat  okoztak.  Ezen 
gyakran  idézett  pont  így  hangzott :  praeteritos  eventus  pa- 
temo  cordi  nostro  aeqite  ingratos  fuisse.2 

Alaposan  félreértették  őt,  ha  azt  hitték,  hogy  a  ha- 
talom túlhajtásából  jogokat  akarna  a  jövőre  formálni.  Ő  el- 
ösmeri  a  nemzet  minden   törvényes  jogát,    részint  teljesíti  az 

1  Ballagi  Géza:  Millenáris    történet,  IV.  kötet   147.  lap. 

2  Lásd   Acta  ("omitiorum,   I.   kötet  90.   lap. 

országgyűlés  kivánatait,  részint  elvárja  azok  előterjesztését. 
Ezen  leirat  egy  elegyes  ülésben  hirdettetett  ki  s  általános  meg- 
elégedést szült.  Józsefnek  köszönetet  szavaztak  és  így  az 
országgyűlés  hozzá  is  láthatott  munkájához. 

Ezen  országgyűlés  összesen  45  törvényczikket  alkotott, 
melyekben  egyebek  közt  Metternich  magasztalása  is  foglal- 
tatik, a  ki  szerzett  érdemei  alapján  honfiusíttatott,  vagyis  az 
akkori  terminológia  szerint  az  indigenák  közzé  felvétetett. 
A  többi  törvényczikkek  gazdagok  voltak  elvi  kijelentésekben, 
soványok  a  sérelmek  tényleges  orvoslásában,  még  soványab- 
bak gyakorlati  eredményekben.  Három  t.-czikk,  a  harmadik, 
negyedik,  ötödik,  megerősíti  és  ujonan  fogadja  a  sarkalatos 
törvények,  különösen  az  1791  :  X.,  XII.  és  XIX.  t.-cz.  meg- 
tartását. Beösmeri,  hogy  adót  és  katonát  országgyűlésen  kivül 
szedni  nem  lehet,  valamint  azt  is,  hogy  minden  harmadik 
évben  országgyűlést  fog  tartani.  Igen  gyengén  ütött  ki  az 
adók  beszámításának  kérdése.  Ezen  jogos  követeléstől,  miután 
Ferencz  makacsságát  az  országgyűlés  hasonló  magatartással 
nem  viszonozta,  egyszerűen  elállott,  csakis  annyit  vitt  keresz- 
tül, hogy  a  még  fennmaradt  adóhátralékok  elengedtettek. 

A  mi  a  törvények  között  pozitív  eredményt  képviselt, 
az  a  magyar  tudományos  Akadémiát  felállító  törvény  volt.1 
Igazában  ez  is  egyesek  nemeslelkü  adományából  gyűlt  össze, 
melyet  Széchenyi  István  kezdeményezett,  ki  Nagy  Pálnak 
a  nemzeti  nyelv  ügyében  1825.  november  3-án  tartott  láng- 
lelkü  szónoklata  által  elragadtatva  egy  évi  jövedelmét,  a  mi 
60,000  frtot  tett  ki,  felajánlotta,  mely  hazafias  példát  akkoron 
mások  is  követték.  De  a  mi  a  magyar  nyelvnek,  mint  a  magyar 
államiság  és  nemzeti  egység  egyik  legfőbb  követelményének, 
hivatalos,  törvényes  szentesítését  illeti,  arra  nézve  ezen  ország- 
gyűlésen semmi  sem  történt,  a  miben,  mint  mindjárt  látni 
fogjuk,  az  alsó  tábla  hibásnak  nem  tekinthető. 

Az  előző  kötetben2  elmondottam  édes  hazai  nyelvünk 
lassú  fejlődésének  siralmas  históriáját.    Elmondtam,   hogy  az 


1  Lásd    magának    az    alakításnak    részleteit.    Szász  Károly    és   az 
Akadémia  alapítása. 

2  A  régi  Magyarország,   844.  lap. 

1791-iki  országgyűlésen  a  magyar  nyelv  ügye  a  hitlevél  ter- 
vezetbe is  felvétetett,  de  ez  Lipót  makacssága  folytán  el  nem 
fogadtatott.  Csak  annyi  éretett  el,  hogy  az  1792  :  VII.  törvény- 
czikkben  elrendeltetett,  hogy  az  iskolákban  a  magyar  nyelv 
kötelező  tantárgy  legyen  és  hogy  a  köztisztviselők  is  azt 
megtanulják.  Az  1805  :  IV.  törvényczikk  valamivel  tovább 
viszi  a  fejlesztést,  a  mennyiben  a  megyéknek  megengedik, 
hogy  felirataikat  magyar  nyelven  intézhessék  a  koronához, 
mint  szintén  a  kormányszékekhez.  A  törvényes  intézkedések 
fonala  itt  megszakadt ;  hogy  tovább  nem  fűződött,  nem  raj- 
tunk múlt.  Azon  múlt,  a  miről  szintén  az  első  kötetben  már 
szóltam,  hogy  úgy  az  1807-iki,  mint  az  1811-iki  ország- 
gyűlés minden  törekvése  hajótörést  szenvedett  a  korona  ellen- 
állásán, így  volt  a  dolog  az  1825-diki  országgyűlésen  is.. 
A  megyei  követek  részéről  egy  egész  csomó  követeléssel 
találkozunk  a  nemzeti  nyelv  érdekében. 

Hogy  a  törvények  magyar  nyelven  szerkeztessenek, 
hogy  a  vezénynyelv  a  Szent  István  koronájának  országaiból 
származó  ezredeknél  a  magyar  legyen,  az  iskolákban,  a  hiva- 
talokban terjedelmesebben  miveltessék,  és  annak  kötelező  volta 
jobban  hangsúly oztassék,  ezek  az  egész  helyes  és  jogos  indít- 
ványok mind  megtétettek,  de  zöld  ágra  jutni  nem  tudtak. 
Bizonyára  érdemes  feljegyezni,  hogy  ellenök  az  ellenzék  a 
legkülönfélébb  elemekből  és  jelszavak  alatt  verődött  össze. 
A  horvátok  partikuláris  irányzatokkal,  a  városok  a  német 
nyelv  érdekében,  a  főrendek  s  a  személynök,  meg  József 
nádorispán  a  császárnak  akarván  kedveskedni,  mind  sorakoz- 
nak a  nemzetellenes  zászló  alá.  A  törvények  magyar  nyelven 
való  szerkesztésének  József  volt  a  leghevesebb  ellenzője,  azzal 
a  képtelen  okoskodással,  hogy  miután  a  törvények  hivatalos 
szövegének  megállapítása  a  kanczellária  dolga,  mely  azokat 
ezen  felül  a  megyéknek  megküldi,  és  miután  ennek  nyelve 
a  latin,  a  törvényeket  másképpen  mint  deákul  szövegezni 
nem  lehet. 

Nagy  fontossággal  birt  következményeiben  a  nyolczadik 
törvényczikk,  mely  egy  sereg,  úgynevezett  regnicolaris  depu- 
tatiót  küldött  ki  az  1791.  választmány  munkálatainak  átdol- 
gozására. 

Az  első  kötetben  már  elmondtam,  miszerint  akkoron 
kilencz  ily  bizottság  lett  megválasztva  és  működött.  Az  első- 
nek feladata  volt  az  országgyűlés,  a  helytartótanács,  a  megyék, 
a  városok  rendezése.  A  második  a  közadók  kivetése  és  keze- 
lésével, valamint  a  katonaság  ellátása  és  beszállásolásával  volt 
megbízva.  A  harmadik  az  úrbéri  viszonyok,  a  negyedik  az 
anyagi  kérdések,  különösen  az  ipar  és  kereskedelem  előmoz- 
dítására, az  ötödik  a  bányákra,  a  hatodik  a  jogszolgáltatásra, 
perjog,  büntető-  és  váltótörvény,  a  hetedik  a  vallás  ügyére, 
a  nyolczadik  a  közoktatásra,  a  kilenczedik  végre  a  sérelmek 
és  panaszok  összeállítására  kapott  utasítást. 

Ezen  bizottságok  munkálatai,  melyek  az  állam  egész 
életét,  szervezetének  összeségét  és  a  szükséges  javítások 
egyetemét  felölelték,  Ferencz  elébbi  országgyűlései  alatt  soha 
tárgyalva  nem  lehettek.  Igaz,  hogy,  mint  elébb  utaltam  reá, 
most  a  trónbeszédben  maga  kívánta  ezek  tárgyalását.  Kézen 
feküdt  a  fogás,  hogy  ezeknek  elővételével  csak  az  czéloz- 
tatott,  hogy  az  országgyűlés  a  kormány  törvénysértései  felett 
térjen  a  napirendre,  és  hogy  ily  módon,  ha  nem  is  a  meg- 
torlás, de  legalább  a  megszégyenítés  elmaradjon.  A  ren- 
dek, mint  láttuk,  nem  mentek  bele  a  hálóba  annyival  inkább, 
mert  helyesen  jegyezte  meg  Ghyczy  Ferencz,  Komárommegyé- 
nek követe,  hogy,  miután  a  munkálatok  még  ki  sem  lettek 
nyomtatva,  a  megyék  nem  ösmerve  azokat,  utasításokat  nem 
adhattak.  A  vége  az  lett,  hogy  újonnan  bizottságok  küldettek 
ki,  melyek  a  munkálatokat  felülvizsgálták  és,  ha  kell,  át  is 
dolgozzák,  —  miután  tényleg  a  viszonyok  azóta  lényegesen 
változtak  és  sok  intézkedésnek  aktualitása  megszűnt. 

Ezen  bizottságokba  a  nádor  vezetése  alatt  huszonöt  egy- 
házi és  világi  főrend,  a  rendek  táblájából  nyolcz  királyi  táblai 
biró,  két  horvátországi,  öt  káptalani,  huszonnyolcz  megyei, 
kilencz  városi  követ  választatott  meg.  Ennek  a  választmány- 
nak működéséről  és  munkálkodásának  eredményéről  később 
számolok  be. 

Az  áldott,  jólelkű  Guzmics,  ki  úgy  látszik  másnemű  elfog- 
laltatása  miatt  nem  volt  képes  az  országgyűlés  bezárását 
megvárni,  azzal  fejezi  be  ily  módon  némileg  csonkának  tekint- 
hető naplóját,   hogy  eltelve    csendes  megadással,  azt  kívánja 

olvasói  számára,  hogy  a  következő  években  öröm  lakozzék 
velük,  szelíd  tavasz  mosolyogjon  reájok  és  ne  legyen  közöt- 
tök  aggság  vagy  emésztő  betegség. 


Ha  az  országgyűlés  vívmányainak  sovány  voltát  kon- 
statálnunk is  kellett,  mégis  nagyon  igazságtalanok  lennénk, 
hogy  ha  az  ottan  szereplő  egyénekről  csekély  vélekedéssel 
lennénk. 

Ennek  az  országgyűlésnek  emberei  megütik  a  mértéket. 
Csakhogy  nem  szabad  egy  pillanatnyira  sem  feledni,  hogy 
e  mérték  egyszerűen  a  régi  Magyarországnak  mértéke,  mely 
az  óriási  fejlődés  folytán  részint  alacsonynak  mutatkozik, 
részint  a  nagy  arányokat  befedni  nem  képes. 

A  főemberek,  úgy  azok,  a  kik  már  az  elébbi  ország- 
gyűlésen szerepeltek,  valamint  kik  csak  ekkor  lettek  először 
megválasztva,  kevés  kivétellel  annyira  beleélték  magokat  a 
rendi  világba,  a  korona  iránti  jobbágyi  hűségbe,  valamint 
a  normális  ellenzékiségnek  inkább  akadémikus  természetű  for- 
máiba, hogy  mikor  azután  a  kiváltságok  ellen,  még  pedig  az 
egész  vonalon,  roham  intéztetett,  valamint  az  ellenzék  az 
alkotmányosnak  vélelmezett  királyi  parancsszóval  is  szembe 
szállt,  végre  pedig  az  ellenzéki  mozgalom  forró  lüktetéssel 
kezdte  dagasztani  a  közvélemény  ütereit,  nemcsak  teljesen 
átsiklottak  az  udvari  táborba,  de  készek  voltak  a  Martinovics 
szomorujátéknak  második  előadására  is. 

Annak,  a  mit  rendi  felfogásnak  nevezhetünk,  a  kis  káté- 
ját megtalálhatjuk  Nagy  Pál  magyarázatában,  melyet  egy 
alkalommal  Pulszky  Ferencznek  *  tett,  és  melyet  tanulságos 
és  érdekes  voltánál  fogva  megemlítek.  Szerinte  a  magyar 
alkotmány  nem  konstituczió  modern  értelemben,  hanem  hűbéri 
természetű  kiváltság,  mely  politikai  jogokkal  ruházta  fel  a  ne- 
mességet, a  katonakötelezettség  terhe  alatt.  A  nemes  e  kötele- 
zettségnek, azóta,  hogy  a  rendes  seregek  lábra  kaptak,  job- 
bágya által  felelt  meg,  ki  az  ő  alhűbérese,  mert  minden  föld, 
kivéve  a  városi  határt,  a  nemességé.  A  jobbágyságnak  véradó 

1  Kletem  és  korom,  I.  kötet  79.  lap. 

teljesítése  vonta  volna  maga  után    a   bevételt    az  alkotmány 
sánczaiba. 

A  magyar  alkotmány  e  magyarázata  egyáltalában  nem 
felel  meg  annak  jellege-  és  politikai  minőségének,  a  mit  az 
előző  kötetben  nagy  vonásokban,  és  elébb,  midőn  az  ország- 
gyűlésekről szóltam,  rövidebben  kifejtettem,  és  melynek 
lényegét  nemleges  értelemben  a  hűbériségnek  teljes  hiánya, 
tevőlegesen  pedig  a  szent  korona  testének  egysége,  és  annak 
népies  jellege  képezte. 

Talán  szabad  itt  még  hozzátennem,  a  találóbb  szinezés 
szempontjából,  hogy  Nagy  Pál  értelmezése  megfelel  az  angol- 
nak. Ottan  egy  oly  elsőrangú  tekintély,  mint  Disraéli,1  a  múlt 
század  hatvanas  éveiben,  nagy  öntudattal  állította,  hogy  az 
angol  alkotmány  még  akkor  is  hűbéri  jelleggel  birt.  A  poli- 
tikai jogosítványok  szerinte  kiváltság  jellegével  birnak.  Az 
alsóház  a  karok  és  rendek  gyülekezete,  lényegében,  ha  nem 
is  méreteiben,  úgy  mint  a  Plantagenetek  korában.  Ebből 
folyólag  találunk  is  analógiákat  az  angol  high  toryk  és  a  mi 
vaskalapos  konzervativeink  viselkedésében.  A  nagyhirü  angol 
iró  Croker,  ki  a  tory  folyóiratnak,  a  »Quarterly  Review«-nak 
volt  szerkesztője,  s  kivel  Macaulay  a  whig  » Edinburgh  Review«- 
ben  oly  kiméletlen  harczot  folytatott  1832  után,  mikor  a 
demokráczia  kezdett  a  parlamentbe  bevonulni,  ott  hagyta  azt, 
miután  nézete  szerint  megszűnt  Anglia  gentlemanjeinek  gyüle- 
kezete lenni.  Erre  lyukad  ki  Czirákynak  és  több  elvbarát- 
jának eljárása,  kik  soha  a  lánczhidon  át  nem  mentek,  mert 
a  hídpénz  megfizetése  a  nemességnek  adómentessége  ellen 
való  merényletnek  tekintetett,  a  mi  megkondítja  a  halálharan- 
got fejei  felett.  Mindegyik  felfogásnak  hivei  meg  voltak  győ- 
ződve arról,  hogy  az  illető  alkotmányok  csak  úgy  tarthatók 
fenn,  ha  ősi  jellegökből  ki  nem  vetkőztetnek. 

A  vezérlet  ez  országgyűlésen  egy  triumvirátus :  Nagy 
Pál,  Ragályi  Tamás  és  Vay  Ábrahám  kezeibe  van  letéve. 
Közülök  a  két  utóbbi,  ha  nem  is  versenyezhet  az  elsőnek 
rendkívüli  szónoki  képességével,  de  nem  nagyon  marad 
mögötte.  Vay  Ábrahám   tőről  metszett,  zamatos  magyarsága 

1  Speeches  on  parliamentary  reform,  388.  lap. 

mindenkinek  feltűnik.  Szenvedélyes  támadásai  folytán  Metter- 
nich ]  az  országgyűlés  első  demagógjának  tekinti.  Különben 
dúsgazdag  ember,  ki  az  akadémiára  jelentékeny  összeget  ir 
alá,  és  oly  úrias  felfogása  van,  hogy,  úgy  mint  Széchenyi, 
semmi  áron  sem  akarja,  hogy  neve  a  törvényben  megörö- 
kíttessék, mert  a  jobb  kezének  nem  kell  megtudni,  mit  a  bal 
kéz  tesz ;  a  mit  tett,  nem  hiúsági  viszketegből,  de  hazaszeretet- 
ből tette.2 

Fájdalom  azonban,  nem  sokáig  marad  az  ellenzék  hive, 
az  országgyűlés  után  grófi  rangra  emeltetik  és  a  30-iki  ország- 
gyűlésen már  az  aulikusokhoz  tartozik. 

.  így  van  a  dolog  Ragályi  Tamással  is.  Ez,  egy  ősrégi 
felvidéki  családnak  ivadéka,  fiatal  korában  irodalommal  is  fog- 
lalkozott, amiért  az  akadémia  tagja  lett;  politikai  nézeteiben 
a  megyei  ellenállásnak,  a  vis  inertiae  tanának  egyik  apostola, 
ki  szenvedélyes  támadásai  által  majdnem  valamennyin  túl- 
tesz. De  ezen  támadásokban  nem  egyszer  nagy  politikai  igaz- 
ságok foglaltatnak,  melyek  mai  napság  sem  vesztették  el 
becsüket.  Például  akkor,  mikor  a  fejedelem  iránti  bizalom,  az 
aulikus  uraknak  ezen  állandó  vesszőparipája,  szóba  kerül, 
ő  azt  válaszolja,  hogy  ezen  érzés  kétségtelenül  szép  dolog, 
de  mégis  a  követnek  az  a  feladata,  hogy  ezt  a  törvény  s  az 
ország  iránti  kötelességgel  összeegyeztesse.  De  szüntelen  a 
fejedelem  iránti  bizalmat  hirdetni  és  ennek  örve  alatt  törvény- 
telenségeket elkövetni,  azt  kárhoztatni  kell.  Ha  az  önérdeket 
látom  a  Felség  iránti  bizalom  palástja  alatt  bujkálni,  akkor 
azt  mondom  :  » Isten  mentse  meg  hazánkat  az  ilyen  bizalom- 
tól.* Az  alkotmány  végre  is  úgy  állhat  erős  lábon,  ha  a  nem- 
zet jellemessége  tartja  fenn.:} 

Ezen  szenvedélyes  ellenzékiség  folytán  oda  viszi  a  kor- 
mányt, hogy  azaz  1830-iki  országgyűlésen  saját  megyéjében, 
Borsodban,  megbuktatja.  Tornamegye  azután  megválasztja. 
Ezen  országgyűlésen  és  a  következőn  még  megmaradt  ellen- 
zékinek, de  később  kormánypárti  lesz,  hivatalt  kap,  népszerű- 


1  Nachgelassene  Papiere,  IV.  kötet  196.  lap. 

2  Széchenyi   naplói,   181.   lap. 

3  Lásd    Vaszary,  idézett  munka,  271.  lap. 

ségét  teljesen  elveszti.  Ennek  ellentéte  Deák  Antal,  Ferencz- 
nek  bátyja,  a  vir  integer  mintaképe,  kit  Széchenyi  István  az 
ország  legerényesebb  emberének  nevez,  ki  később  egy  neki 
szánt  fejedelmi  kitüntetést  önérzettel  utasít  vissza.  Epúgy, 
mint  a  hogy  követi  fizetését  nem  vette  fel,  hanem  saját  költ- 
ségén élt  az  országgyűlésen.1 

Pázmándy  Dénes  Komáromból  a  Corpus  Jurisnak  és 
az  úgynevezett  anteactáknak,  az  egyes  kérdések  előzményei- 
nek, legalaposabb  ösmerője.  Szigorúan  ragaszkodik  a  törvény- 
hez, de  azért  nem  akarja  törésre  vinni  a  dolgot  és  azon 
már  említett  kontroverzián  a  királyi  előadások  és  sérelmek 
sorrendét  illetőleg  úgy  akar  segíteni,  hogy  kieszeli  a  jank- 
tim-nak  keresztelt  megoldást,  hogy  a  két  materiát  együttesen 
tárgyalják.2  Törvényalkotó  képességének  fényes  bizonyítékát 
szolgáltatja  az  1840-iki  mezei  rendőrségről  szóló  törvény, 
mely  az  ő  műve. 

Az  ellenzéki  követek  közt  a  legedzettebbek  és  kipró- 
báltabbak  közé  tartozik  Borsiczky  István,  Trencsénmegye 
alispánja  és  követe.  A  királyi  biztosok  garázdálkodása  alatt 
egyike  volt  azoknak,  kik  legkeményebben  tartották  magukat. 
Ezért  ad  audiendum  verbum  regium,  vagyis  legmagasabb 
megdorgálás  végett  az  uralkodó  szine  elé  idéztetett.  Fogta 
magát  elment  Budára,  Pozsonyba,  Esztergomba,  Fehérvárra, 
mint  a  mely  városokat  törvény  szerint  fejedelmi  székhelyek- 
nek lehet  tekinteni,  bizonyítványt  állíttatott  ki,  hogy  a  királyt 
ott  nem  találta  és  honn  maradt.  Kölcsey  dicséri  olvasottságát, 
elmondja,  hogy  nála  külföldi  államtudományi  munkákat  is 
látott.  Az  1830-iki  országgyűlésen  ő  hozta  fel  a  miniszteri 
felelősség  kérdését. 

Azon  időben  szokásban  volt  epigrammokban  jellemezni 
a  követeket.  Ilyenek  léteztek  ezen  országgyűlésről  is.3  Ba- 
bothyról,  Nyitra  követéről  azt  mondja :  »a  kis  fazék  hamar  fel- 
forr*. Tényleg  ezen  kis  termetű  egyéniség,  ki  nem  tud  folyé- 
konyan csak    deákul    beszélni,    szintén  illó  tempore  megyéjé- 

1  Kónyi  Manó  :  Deák  Ferencz  beszédei,  I.  kötet  7.  lap. 

2  Tóth  Lőrincz  :  A  két  Pázmándy  jellemrajza,  a  »Hazánk«  folyó- 
irat I.   kötetében. 

3  Lásd  » Hazánk «,  folyóirat,  III.  kötet  78.  lap. 

ben  a  pátensek  ellen  a  legkétségbeesettebb  küzdelmet  folytatta, 
az  országgyűlésen  is  borsot  tör  minduntalan  a  kormány  orra 
alá ;  ő  az,  a  ki  felállítja  azt  a  követelményt,  hogy  a  katona- 
ságot az  alkotmányra  kell  felesketni. 

A  tizenhárompróbás  ellenzékiségnek  legtisztább  expo- 
nense az  ősz  Balogh  János,  Barsmegye  követe,  ki  Ferencz 
valamennyi  országgyűlésén  jelen  volt.  —  Ennek  az  intran- 
sigens  ellenzékiségnek  dogmáját  Angliában  egy  hírneves  par- 
lamenti tag,  Tierney  Vilmos  szolgáltatta,  ki  egyebek  között 
Pittel  párbajt  is  vívott.  Ezen  dogma  abból  áll,  hogy  az  ellen- 
zék semmit  sem  proponál,  de  mindennek  opponál.1  Balogh- 
nak  is  az  volt  a  krédója:  mindig  az  ellenkezőjét  tenni  és 
mondani  annak,  a  mit  a  személynök  akar.  Róla  maradt  fenn 
azon  kedves  adoma,  melyet  Deák  Ferencz  örömest  elmondo- 
gatott, hogy  törik-szakad  vitázott  a  személynökkel  egy  pont 
felett.  Midőn  az  nézetét  elfogadta,  azonnal  elállott  tőle,  mert 
azt  nem  lehetett  helyesnek  tekinteni,  a  mire  az  udvar  kép- 
viselője rááll.2 

Mikor  Barsban  mint  alispán  az  ellenzéknek  lelke  volt, 
Platthy  Mihály  volt  főjegyzője,  és  ez  irta  azon  mesteri  fel- 
iratot az  önkényuralom  ellen,  melyről  már  az  előző  kötetben 
szóltam  és  mely  Kossuth  elragadtatását  vívta  ki.  Soha  sem 
felejtem  el,  midőn  egy  izben  nagy  hazánkfiának  Turinban 
tiszteletére  voltam,  ezen  felirat  nevezetesebb  pontjait  könyv 
nélkül  idézte  nekem. 

így  József  császár  jellemzését :  »Princeps  justus,  aequus, 
sapiens,  quem  praeceps  boni  publici  fervor  et  peregrina  juri- 
bus  nostris  consilia  lege  praescriptos  cancellos  siverunt  per- 
rumpere.«  (A  bölcs  méltányos,  igazságos  fejedelem,  kit  a 
közjó  iránti  buzgalma,  valamint  jogainkkal  szemben  idegen 
tanácsok  arra  birtak,  hogy  a  törvények  által  előirt  korlátokat 
áttörje.)  Meg  azon  helyet,  a  hol  Tacitusra  emlékeztető  tollá- 
val irja  le  a  királyi  biztosok  garázdálkodását,  valamint  annak 
hatását  az  elmékre:   »Stupor  insolitus  perculit  mentes  nostras 


1    Todd :    The    parliamentary    Government    of    England,    II.    kötet 
283.  lap. 

9  Lásd  Csengery  Antal  :   Deák  Ferencz  emlékezete,  33.   lap. 

dum  virum  e  nobili  praesapia  natum  in  vicina  provincia 
Nittriensi  procedere  videbamus.  Armatus,  violát  curias,  laesi 
magistratus,  prostrata  legum  sanctitas.  Recrudescunt  antiqua 
gentis  Hungarae  vulnera.«  (Szokatlan  ámulat  hatotta  át  keb- 
lünket, midőn  nemes  származású  férfiút  láttunk  eljárni  a 
szomszéd  Nyitra  vármegyében.  Fegyveresen  sérti  meg  a  ne- 
mesi lakóházakat,  a  tisztviselőkön  sérelem  esik,  és  alá  van 
tiporva  a  törvények  szentsége.  Magyarországnak  régi  sebei 
megujultak.)  Ez  utóbbi  pont  különösen  azért  volt,  a  mint 
ma  mondani  szoktuk,  szenzácziós  hatású,  mert  tudvalevőleg 
Rákóczy  hírneves  kiáltványából  van  véve. 

Platthynak  méltó  versenytársa  Pozsonymegye  alispánja, 
Bartal  György.  Az  utókor  előtt  jobban  ösmeretes  nagy  köz- 
jogi munkája:  »Commentarium  ad  históriám  Status  jurisque 
publici  Hungáriáé «,  mely,  fájdalom,  csak  II.  Lajosig  terjed. 
Az  országgyűlésen  is  feltűnik  alapos,  széleskörű  tudásával, 
nemcsak  jeles  tolla,  de  kiváló  szónoki  képességével,  mely 
a  sérelmek  megállapításának  terén  mindenki  figyelmét  magára 
vonja.  Későbben  is  az  országos  bizottságok  munkálkodásá- 
nál alapvető  tevékenységet  fejt  ki. 

Ezen  jelentéken}7  egyéniségek,  ha  nem  is  szorosan  az 
ellenzék  állandó  törzskarát  alkotják,  de  annak  álláspontját 
védelmezik,  fejtegetik.  Méltán  lehet  kérdenem,  hogy  kik  vol- 
tak az  udvarnak  hívei,  zászlóvivői  és  hány  pénzt  értek.  Va- 
szary 1  ezek  közé  sorolja  Németszeghy  Mosony-,  Kajdacsy 
Baranya-,  Kászonyi  Torontál-,  Dőry  Tolna-,  Szinnyei  Sáros-, 
Marich  Fehérmegye  követeit.  A  vezérszerepet  Németszeghy 
vitte,  ki  a  régebbi  országgyűlésen  ellenzéki  volt,  de  azután 
megfordult.  Úgy  látszik  ezen  művelet  értelmi  erejét  nem  fo- 
kozta ;  az  említett  epigrammszerü  megjegyzésekben  az  mon- 
datik róla,  hogy  a  vén  muzsikus  minden  nap  egy  nótát  felejt. 
Széchenyi  is  úgy  adja  elő,  hogy  beszédei  zsörtölődés-,  eset- 
leg dühöngésből  állottak,  a  mit  kinevettek.  Az  igazi  kormány- 
párti gárda  és  szónokok  a  káptalanokból  teltek  ki.  Jordánszky 
az  esztergomi,  Csausz  a  kalocsai,  Miskolczy  a  pécsi  káptala- 
nok küldöttei.    Jordánszky  elég  jól  beszélt,  ő  volt  a  küldött- 

1  Idézett  munka,  57.  lap. 

ségek  szónoka,  és  inkább  tartózkodó  magatartást  tanúsított. 
Annál  kihívóbban  és  hányavetibb  módon  viselte  magát  a  má- 
sik kettő,  a  minek  folytán  Nagy  Pál  alaposan  meg  is  lecz- 
kéztette  őket.1 

Szellemi  értékök  ilyformán  számba  alig  jöhetett,  általá- 
ban rólok  még  a  későbbi  országgyűléseken  is,  mint  pártról 
csak  a  kifejezésnek  nem  valódi  értelmében  lehetett  szólni. 

Az  angol  parlamenti  tagok  különféle  kategóriái  között 
a  silent  member,  a  hallgató  képviselő  az,  ki  nem  egyszer 
sokszoros  dicséretben  részesül,  a  legmagasabb  szellemi  képes- 
ség is  feltételeztetik  náluk.2 

Ezen  országgyűlésnek  hallgatag  tagjai  közt,  az  absen- 
tiumok  sorában  csendesen  meghúzódva,  ült  egy  fiatal  sátor- 
aljaújhelyi ügyvéd,  báró  Révay  Ferenczné  küldöttje.3  Egy 
kortársa,  ki  azon  években  a  ránki  fürdőben  találkozott  és 
meg  is  ösmerkedett  vele,4  úgy  írja,  hogy  férfias  szépséggel, 
igéző  szemek,  nyájas  ajkak,  véghetetlenül  kellemes,  csengő 
hanggal  és  különösen  azon  tulajdonsággal  birt,  hogy  minden, 
a  mit  mondott  és  állított,  czáfolhatlannak  tűnt  fel.  Birt  azon 
képességgel,  hogy  hallgatóit  teljesen  el  tudta  bűvölni  és  ma- 
gával ragadni.  Mindennek  daczára  némán  ült  az  országgyű- 
lésen, de  annál  nagyobb  áhítattal  hallgatta  és  figyelte  meg 
Platthy  Mihály  fenséges  nuncziumait,  Nagy  Pál  szívhez  szóló 
szónoklatát.  Halvány  arczát  ilyenkor  nemes  pír  borította  el ; 
magasabban  dobogott  keble,  midőn  a  nemzet  igazairól  és 
törekvéseiről  volt  szó.  Nem  sok  időre  rá  túlszárnyalta  vala- 
mennyit, és  így  e  kettőt  is,  a  szónokot  és  az  írót.  Mert 
ő  volt  az,  a  ki  a  nemzet  minden  igazait,  törekvéseit  önma- 
gába egyesítette  és  megvalósította.  Cselekedte  mindezt  pedig 
olyképpen,  hogy  hire  nemcsak  a  kis  magyar  hazát,  de  az 
öt  világrészt  bejárta.  Ezen  háttérben  maradt,  ösmeretlen  ifjú 
Kossuth  Lajos  volt. 


1  Lásd   Vaszary,  idézett  munka,  51.  lap. 

2  Lásd  Macdonogh  :  The  book  of  Parliament,  74.  lap. 

3  Lásd    Vaszary,  idézett  munka,   26.  lap. 

*  Lásd    Kdszonyi    Dániel  :     Egy    régibb     kor    férfiai    a    »Hazánk« 
folyóirat,  IV.  kötet  524.  lap. 

Az  országgyűlés  tárgyalásai  alkalmat  szolgáltatnak 
arra,  hogy  ezen  kiváló  egyéniségek  magas  értelmi  minősé- 
güket, nemkülönben  érzéküket  az  alkotmány  és  nemzeti 
érdekek  iránt  beigazolják.  Meg  lehet  állapítani,  hogy,  ha  nem 
tudták  az  ország  dolgát  előbbre  vinni,  az  nem  azon  múlt, 
hogy  az  említett  követelmények  hijjával  voltak,  vagy  azokat 
kellőképpen  fel  nem  használták  volna.  Nagyon  jellemző  erre 
a  királyi  biztosoknak  a  dolga.  Ezeknek  megbüntetésétől  a  ren- 
dek elállottak,  nagyban  és  egészben  igazuk  is  volt,  miután 
az  általuk  istápolt  rendszer  csakugyan  eltemettetett  és  sze- 
mélyenként le  is  járták  magokat.  Minden  esetre  azonban  tör- 
tént annyi,  a  mennyi  szükséges  volt  az  egész  kérdés  úgy 
jogi  mint  politikai  oldalának  kellő  világításba  helyezésének 
czéljából.  Általánosan  elösmerték  Ulászló  törvényeinek  érvé- 
nyét a  kormányon  ülő  férfiak  felelősségét  illetőleg,  valamint 
azoknak  a  jelen  esetben  alkalmazhatóságát.  Mikor  felhozatott, 
hogy  a  törvény  eddig  nem  alkalmaztatott,  Vay  Ábrahám, 
Borsodmegye  követe,  azt  felelte  reá,  hogy  azért,  mert  Isten- 
nek hála  idáig  nem  volt  eset,  hogy  valaki  a  törvények  ellen 
vétsen ;  ezen  körülmény  nem  képez  mentséget  azok  számára, 
kik  azt  megszegni  merészkedtek.  De  ha  meg  nem  is  lettek 
büntetve,  oly  szellemi  vesszőfutáson  estek  keresztül,  mely 
súlyosabb  volt  a  törvény  szigoránál.  A  legélesebb  kifakadások 
hangzottak  ellenök  úgy  a  felső  mint  az  alsó  táblán.  Mikor  az 
adó  kérdésénél  esetleg  egy  elegyes  ülésről  van  szó  az  eltérő 
nézetek  kiegyenlítése  végett,  az  alsó  táblán  felhangzik  a  til- 
takozás, hogy  nem  lehet  ülésezni  oly  testülettel,  melynek 
azon  királyi  biztosok  tagjai,  kik  a  törvénytelen  adókat  erő- 
szakkal behajtották.  Dessewffy  József  csak  abban  az  esetben 
hajlandó  a  mixta  sessio-ra  elmenni,  ha  a  nádorispán  megkére- 
tik, hogy  távolítsa  el  onnan  azokat  az  urakat,  kik  pirulni  nem 
képesek  és  megtérni  nem  tudtak.  Az  erkölcsi  felháborodás  érzé- 
sére a  koronát  Nagy  Pál  teszi  fel  egy  rettenetes  beszédben, 
melynek  csak  halvány  vázlatát  birjuk,1  mely  hosszú  ideig  vissz- 
hangzott az  egész  magyar  hazában.  Elmondja  ebben,  hogy  hiába 
küzd  az  udvari  párt  a  büntetés  ellen,  két  hatalmas  biró  meg  fogja 

1  Lásd   Vaszary,  idézett  munka,  63.  lap. 

büntetni  őket,  ha  az  már  meg  nem  történt  volna  is.  Egyik 
a  közvélemény,  azon  erős  itélő  biró,  mely  Indiában  rákény- 
szeríti az  özvegyet,  hogy  férjét  kövesse  a  tűzhalálba,  mely 
a  párbajt  a  törvény  daczára  kötelezővé  teszi,  mert  az  elvesz- 
tett becsületet  másképpen  visszaszerezni  nem  lehet.  Ez  a  köz- 
vélemény bünteti  meg  a  királyi  biztosokat,  kiséri  átkaival 
sirjokba,  sőt  azon  túl  is.  Másik  az  Isten  hatalma.  Elérte  az 
már  nagy  részben  az  alkotmány  erőszakos  megsértőit,  mint 
hajdan  azokat,  kik  a  szentirás  szerint  a  frigyládához  nyúlni 
merészkedtek.  Az  alkotmány  az  az  arca  foederis,  a  nemzet- 
nek frigyládája,  és  megbűnhődtek  annak  megrontói.  Láttuk 
az  egyik  biztosnak  fiát  agyonlövetni,  a  másiknak  tulajdonában 
lévő  javakat  égi  tűz  által  felemésztetni,  a  harmadikat  életének 
délpontján  abból  kiragadtatni.  Mit  mondjunk  a  többiekről  ?  Nem 
késhetik  soká  azoknál  sem  a  Mindenhatónak  igazsága  stb. 

Ha  ezen  országgyűlés  tárgyalásait  figyelemmel  kisérjük, 
nem  lehet  kétség  az  iránt,  hogy  annak  vezérférfiai  a  nemzet- 
élet exigencziái  iránt  is  sok  tekintetben  helyes  nyomon  jár- 
tak. És  habár  később,  mint  látni  fogjuk,  nem  képesek  lépést 
tartani  az  eszmék  hatalmas  fejlődésével,  úg}r  hogy  azok,  kik 
a  törvényhozásban  a  mozgalom  élén  jártak,  egyszerre  csak 
a  hátvédben  találták  magokat,  még  mindég  át  vannak  hatva 
az   1791-iki  hagyományoktól. 

Senkinél  sem  tűnik  fel  ez  jobban,  mint  Nagy  Pálnál, 
a  ki  mindinkább  tértfoglaló  konzervatív  hajlamai  daczára 
nem  volt  képes  elzárkózni  a  reform  szüksége  és  egészséges 
irányzata  előtt.  Ő  volt  az,  ki  többszörösen  hangoztatta  a  kor- 
mányzat felelősségét,  tőle  származott  az  a  mondás,  hogy  az 
alkotmány  sánczaiba  a  nem  kiváltságos  osztályokat  is  be 
kell  venni.  Kereken  kimondotta,  hogy  hiában  beszélünk  a 
constitutio  obvallálásáról,  ha  hét  millió  ember  annak  csak  ter- 
hét erezi.  Nemcsak  a  nemesség,  de  az  adózó  nép  képviselőjé- 
nek tekinti  magát.  Mikor  az  imputáczió  kérdése  napirenden 
van,  felkiált:  » Isten  szava  az,  add  meg  Istennek,  a  mi  Istené, 
a  császárnak,  a  mi  a  császáré,  én  meg  hozzáteszem,  add  meg 
a  népnek,  a  mihez  jussa  van.-  l 

1    Vaszary,  idézett  munka,    142.  lap. 

Az  is  felhozatik,  hogy  a  király  többet  lakjék  az  ország- 
ban, meg  hogy  a  trónörökösnek  magyar  nevelést  kell  adni, 
hiszen  törvény  van  reá,  hogy  az  egri  érsek  legyen  az  ő 
nevelője. 

Ugyancsak  követeli,  hogy  a  magyar  katonaság  az  alkot- 
mányra feleskettessék.1  Egy  más  alkalommal2  magasztalja 
a  magyarok  hűségét  az  osztrákokéval  szembe.  Hivatkozik 
arra,  hogy  a  franczia  háborúk  alatt  nem  volt  rá  eset,  hogy 
a  magyar  katonákat  akár  szép  szóval,  akár  fenyegetésekkel  el 
lehetett  tántorítani,  ellenben  Bécsben  még  a  polgárság  között 
is  találkoztak  olyanok,  kik  a  francziáknak  jelentékeny  szol- 
gálatokat tettek.  Követeltetett  a  nemesi  felkelés,  vagyis  a 
magyar  hadsereg  állandósítása. 

A  hadügy  és  külügy  természetes  összeköttetésben  álla- 
nak egymással.  Ennél  a  kérdésnél  is  érvényesültek  a  nemzeti 
szempontok.  Dessewffy  József  nagyfokú  sérelemnek  rója  fel 
azt,  hogy  a  diplomácziai  vonatkozásokban  hazánk  Ausztria 
egyik  tartozéka  és  hogy  a  külföldi  udvaroknál  levő  követek 
Magyarországot  nem  képviselik,  hogy  a  magyar  pénzeken 
német  felirás  van.3  A  nemzeti  nevelés  is  igen  nagy  szerepet 
játszik  a  vitákban.  Például  a  derék  Szucsics  József  bács- 
megyei  követ  elmondja,  hogy  a  hazaszeretetet  már  a  gyer- 
meknek szivébe  kell  beoltani,  a  mi  nemcsak  a  szülei  háznál, 
de  az  iskolákban  kell  hogy  történjék.  Nagy  baj,  hogy  a  szülők 
leányaikat  nevelőbe  adják,  a  hol  idegen  szokásokat  és  nyel- 
veket tanulnak.  A  főiskolákban  is  csaknem  egészen  idegen 
nyelv  uralkodik,  a  minek  főleg  a  bécsi  egyetemtől  való  füg- 
gés az  oka.  A  bécsi  egyetem  küldi  az  országra  az  idegen 
tanárokat,  kik  sem  az  ország  nyelvét,  sem  annak  szokásait 
nem  ösmerik.  Még  a  deák  nyelvet  is  némettel  akarják  helyet- 
tesíteni. 

A  szónokok-  és  szónoklatoknak  egész  sorozata  az,  mely 
a  nemzeti  nyelv  mellett  síkra  száll.  Közöttük  Nagy  Pál  után 
elől   jár    Dessewffy  József,   a  mire    Guzmics  örömében  meg- 


1  Vaszary  idézett  munka,  39.  lap. 

2  Ugyanott,  91.  lap. 

3  Ugyanott,  203.  lap. 

jegyzi,  hogy  elbámulának  mindannyian  oly  szavakat  egy 
gróftól  hallani.  Irtóztató  elvnek  tekinti,  hogy  a  kormány- 
székek nyelve  nem  magyar.  Mert  hát  az  idegen  nyelv  kioltja 
a  szivből  a  nemzeti  gondolkodásmódot  és  így  azután  nem 
csoda,  ha  más  nemzetek  elkorcsosodással  vádolnak  bennün- 
ket. Pedig  hát  a  magyarnak  több  eszének  kell  lennie  mint 
a  németnek.  Mert  hát  nálunk  jobban  fejlődik  úgy  a  test  mint 
a  lélek.  A  test  azért,  mert  jobban  táplálkozunk ;  hol  van  oly 
kitűnő  búza  és  bor  mint  nálunk,  továbbá  azt  sem  kell  felej- 
teni, hogy  az  alkotmánynak  is  minő  hatása  van  a  nemzet  lel- 
kületére. Nálunk  mindenki  szabadon  gondolkodhatik,  ezt  ki 
is  fejezheti,  ifjainknak  jussuk  van  gyűléseinken  megjelenni, 
hol  épülhetnek,  okulhatnak. 

Az  anyagi  kérdések,  főleg  az,  a  mit  akkor  depaupera- 
tionis  systemának,  vagyis  hazánknak  Ausztria  által  való  gaz- 
dasági kiszivattyuzásának  neveznek,  állandó  thémát  képez 
a  tárgyalásokban.  Nincs  a  kérdésnek  olyan  oldala,  mely  meg 
nem  világíttatnék.  Dessewffy  József  kiemeli,  hogy  a  közgaz- 
dasági, kereskedelmi,  vámpolitikai  kérdésekben  a  fejedelem  két 
országa  közt  nincs  kölcsönösség  és  viszonosság,  a  kormány 
bennünket  csak  in  incommodis  akar  részeltetni,  vagyis  a  hát- 
rány a  mienk,  az  előny  az  övék.  A  rendje  az  volna,  hogy 
köztünk  és  Ausztria  között  érdekeink  megóvása  alapján 
szerződések  köttessenek.  De  ettől  annak  folytán,  hogy  az 
osztrák  császár  és  a  mi  királyunk  egy  személy,  el  vagyunk 
ütve.  Nem  ösmerjük  a  kereskedelmi  forgalom  összegét,  mennyi- 
ségét, minőségét  a  két  állam  között ;  szükséges  volna  tehát, 
hogy  azon  bizottságban,  mely  a  közgazdasági  kérdésekre 
nézve  ki  van  küldve,  a  minisztérium  képviselve  legyen  és 
a  szükséges  adatokat  rendelkezésünkre  bocsássa.1  Majdnem 
minden  szónok  felhozza,  miszerint  az  ország  pénze  Ausztriába, 
Bécsbe  vándorol,  onnan  vissza  nem  tér ;  hozzá  az  osztrák 
bank  helytelen,  szűkkeblű  politikája  ostoroztatik. 

A  kormánynak  pénz- és  hitelpolitikája,  mely  az  1811-iki 
devalváczióban  oly  gyalázatosan  jutott  kifejezésre,  érdemlett 
elitélésben  részesül.  Nagy  elégtétel  ez  Nagy  Pálnak,  a  ki  már 

1    !  'aszary,  idézett  munka,  87.  lap. 
Jíeöthy  Ákos:  A  magyar  államiság  fejlődése,  küzdelmei.  II.  \Q 

az  1807-iki  országgyűlésen  is  előre  megjósolta  a  bekövetkező 
katasztrófát,  a  mi  egyik  oka  volt,  hogy  Ferencz  császár  mindent 
elkövetett,  hogy  az  érdemes  férfiú  az  1811-iki  országgyűlésre 
meg  ne  választassék,  a  hol,  mint  tudjuk,  az  államtönköt 
elrendelő  finánczpátenst  akarták  az  országra  ráerőszakolni. 
Az  1825-iki  országgyűlés  ennek  a  bevégzett  tényével  állott 
szembe,  a  mit  megváltoztatni  nem  lehetett.  De  ha  ez  nem  is 
történt  meg,  a  vitákban  legalább  kiderült  a  józan  táblabírói 
felfogás  fölénye  az  osztrák  kormányzati  slendrián  és  tudat- 
lanság felett,  a  mit  Springer  1  is  elösmeréssel  konstatál,  mond- 
ván, hogy  a  rendek  valójában  látnoki  tehetséggel  jósolták 
meg  a  jövendőt. 

Az  eredmények  csakugyan  a  jövendő  számára  voltak 
fenntartva.  Mindaz,  a  mi  kifejezésre  jutott,  az  irott  malasz- 
tok kategóriájába  tartozott.  Ennek  okait  részben  megtaláljuk 
a  következőkben,  melyeknél  az  egyes  mozzanatok  egybe- 
vetése és  méltatása  minden  nehézség  nélkül  kezünkbe  adja 
a  kulcsot  a  helyzet  megértésére,  a  mi  eddigelé  nem  teljes 
mértékben  sikerült. 

V. 

Először  meg  kell  állapítani,  hogy  ama  rövid  korszak, 
mely  beköszöntött,  méltán  viseli  magán  az  apály  jellegét. 

Nem  szokatlan  tünet  az  átmeneti  idők  történetében. 
Macaulay 2  Angliának  történetében  nem  egyszer  látott  ilyen 
fel  és  alá  hullámzásokat  az  akczió  és  reakczió  egymásután- 
jában, melyek  azonban  a  haladás  folytonosságát  csakis  lassí- 
tották, de  be  nem  szüntették.  Járultak  hozzá  nálunk  —  mint 
mindenütt  a  világon  —  úgy  személyes  mint  tárgyi  indokok. 
A  személyes  indokoknál  megkülönböztethetünk  negatív  és 
pozitív  mozzanatokat.  A  negatív  mozzanatokban  nyilatkozik, 
hogy  nem  találkozott  senki,  a  ki  a  nemzeti  iránynak  élére 
állott  volna.  Széchenyi  meg  se  kísérletté  azt,  Nagy  Pál  pedig,  ki 
teljes  mértékben  hivatott  lett  volna  reá,  nem  sokára  végrehaj- 

1  Geschichte  Österreichs,  I.  kötet  345.  lap. 

8  Essays,  II.  kötet  301.  lap.  Tauchnitz  edition. 

totta  azt  a  műveletet,  a  mit  chassé-croisé-nak  szoktak  nevezni. 
A  pozitív  pedig  abban  a  lélektani  jelenségben  észlelhető,  a  mit 
a  szükség  és  nagyravágyás  ördögének  nevezhetünk  és  a  mi 
nálunk  is  ebben  az  időben  megkövetelte  a  maga  áldozatait. 
Igaz,  hogy  ezen  nemzedék,  a  mint  hogy  azt  elébb  is  emlí- 
tettem, nagyban  és  egészben  ment  volt  ezen  mételytől,  de 
voltak  akkor  is  olyanok,  kik  stréberkedtek.  Ennek  felel  meg  l 
egy  vén  aulikus  táblabíró  tanácsa:  » opponálni,  követnek, 
alispánnak  lenni  mind  jó  dolog,  de  akkor  az  okos  ember 
bukfenczet  vet  és  felmegy  a  dikaszteriumokhoz,  mert  az  üti 
rá  az  egészre  a  pecsétet «. 

Azonban  másrészt  azt  nem  kell  felejteni,  hogy  léteztek 
oly  indokok,  melyek  az  eljárást  nagyon  érthetővé  teszik.  Ezek 
közé  tartozott  első  sorban  gróf  Reviczky  Ádám  kanczellárrá 
kinevezése,  a  ki  bizonyos  tekintetben  kivételt  képez  a  régi 
Magyarország  aulikus  nagyságai  között.  Ezen  érdemes  egyé- 
niség azon,  a  kör  négyszögítéséhez  hasonló  műveletet  nagy 
sikerrel  hajtotta  végre;  ugyanis  egyrészt  Ferencz  császár 
kegyeit  megnyerni,  megtartani,  de  a  mellett  hazája  érdekeit 
is  híven  szolgálni,  természetesen,  amennyire  az  adott  kedve- 
zőtlen viszonyok  között  általában  lehetséges  volt.  Talán  nem 
szükséges  magyarázni,  miszerint  a  helyzetet  és  a  szereplő 
egyéniségek  működését  nem  a  mai  szemmel  kell  tekinteni, 
a  mikor  legalább  is  három  nemzedék  tevékenysége  számtalan 
kérdést  megoldott  és  akadályt  elhárított,  melyek  akkoron 
úgy  a  tiszta  felfogást  mint  a  legjobb  törekvést  megnehezítet- 
ték. Reviczky  Ádám  egyszerű  köznemes  családból  származott. 
Apja  előbb  a  pesti  egyetemen  tanár,  majd  a  királyi  tábla 
közbirája  volt.  Az  ifjú  Ádám  a  Teréziánumban  nevelkedett, 
polgári  pályára  készült,  de  a  napóleoni  háborúk  alatt  beál- 
lott katonának  és  több  hadjáratban  részt  is  vett.  Háború 
után  visszatért  a  polgári  pályára,  elébb  a  bíróságoknál  volt 
alkalmazva,  azután  jött  a  közigazgatáshoz,  részint  Olasz-, 
részint  Lengyelországban,  honnan  a  pénzügyi  szolgálatba 
ment  át,  mint  az  udvari  kamara  alelnöke.  Mindezen  fontos, 
nagy    felelősséggel   járó    állásokban    kitűnt   szorgalma,    meg- 

'   Pttlszky:  Életem,  I.  kötet   187.  lap. 

nyerő  modora,  őszintesége  által,  mely  tulajdonai  még  alá- 
rendelt minőségében  is  meg  tudták  nyerni  Ferencznek  tet- 
szését. 

Említettem  volt  még  az  előző  kötetben,  hogy  Ferencz 
minden  fontos  kérdést  véleményezés  végett  megbízott  embe- 
reinek adott  át,  sőt  olyanoknak,  kik  szabadelvű  hírben  álltak. 
Ezt  a  császár  az  ő  alkotmányának  nevezte.  Az  osztrák 
ügyekre  például  Pillersdorfban,  a  magyarokra  Reviczkyben 
találta  meg  azon  férfiút.1  így  vitte  fel  Isten  a  dolgát  a  gróf- 
ság- és  kanczellárságig.  De  másrészt  az  ellenzék  tagjai  is 
elösmeréssel  voltak  iránta.  így  egy  alkalommal  Biharmegye 
ülésén  Beöthy  Ödön  a  legnagyobb  dicsérettel  szólt  róla, 
mondván,  hogy  a  nagy  urak  közt  az  egyetlenegy,  kit  be- 
csülni tudott.2 

Ő  a  maga  részéről  mindent  elkövetett  az  ellenzéki  em- 
berek alkalmazása,  megnyerése  czéljából.  Oly  neves  és  tekin- 
télyes egyéniségek,  mint  Platthy,  Bartal,  Somssich,  Pongrácz, 
Szerencsy  mind  államszolgálatba  léptek.  A  kik  nem  léptek,  rang- 
emelésben, kitüntetésekben  részesültek.  Nem  lehet  elhallgatni, 
hogy  ezen  eljárás  akkoron  nem  részesült  azon  súlyos  elbí- 
rálásban, mint  egy  évtizeddel  később,  a  mikor  hivatalt  vál- 
lalni egyértelmű  volt  a  népszerűség  teljes  elvesztésével ;  a  mi 
szintén  amaz  ismérvek  közé  tartozik,  mely  a  két  korszak 
közötti  különbséget  megállapítja. 

De  az  ország  hangulatában  is  megvolt  a  megfelelő 
háttér,  a  mit  Széchenyi  » Világ «  czimü  művében  úgy  fejezett 
ki,  hogy  megváltozott  hazánk  diagnózisa.  —  Az  történt  ez 
alkalommal,  a  mi  máskor  is  megesett  rajtunk,  a  közvélemény 
nézeteiben,  érzelmeiben  bizonyos  lefokozáson  ment  keresztül. 
Részben  az  elernyedés  a  küzdelem  után,  részben  azon  véle- 
mény, hogy  az  alkotmány  biztosítva  van,  meg  a  nemzetben 
levő  dynasztikus  érzés  tette  azt,  hogy  az  országgyűlés,  mely 
eleinte  oly  kurucz  szellemben  működött,  ha  nem  is  hódolt 
teljesen  a  labancz  irányzatnak,  egy  bizonyos  összhangot 
hozott    létre    közte    és    a    fejedelem    között.    A  minek    maga 

1  Wirkner :  Élményeim. 

2  Ballagi  Géza:  A  millenáris  történet,  IX.  kötet  416.  lap. 

Ferencz  is  az  országgyűlést  berekesztő  beszédében  kifejezést 
is  adott,  hozzá  különösen  hangsúlyozva,  hogy  az  alkotmányt 
épségben  fogja  tartani.  Az  ország  hangulatának  egyik  indo- 
kát Nagy  Pál  jól  értesült  életrajzirója  a  következőképpen 
fejezi  ki : 1 

»A  magyar  közdolgok  vezetői,  közöttük  Nagy  Pál  is, 
az  uralkodó  hangulatában,  valamint  környezete  egyéniségei- 
ben kedvező  alkalmat  véltek  találni,  hogy  Reviczky  kanczel- 
lár  által  a  magyar  érdekeknek  az  összes  monarkhia  tanácsá- 
ban és  politikájában  addig  nem  birt  befolyást  és  nyomatékot 
szerezzenek.  E  tekintetben  szükségesnek  látták,  hogy  az 
illető  kormányférfi  a  nemzet  és  különösen  az  országgyűlés 
által  felkarolva,  segítve,  a  hatásban  erősítve  érezze  magát  és 
egyszersmind  az  uralkodó  is  azonnal  láthassa  a  magyar  párt 
iránti  hajlamának  jó  következéseit. « 

Hogy  ezen  számítás  szokás  szerint  mennyire  nem  vált 
be,  arra  nézve  már  részben  az  1 830-iki,  de  főleg  az  1 833 — 
36-iki  országgyűlés  eseményei  is  a  kellő  adatokat  szolgáltat- 
ják. A  nemzet  ezután  saját  kárán  okul  is  és  magatartása 
többé  hullámzásnak  nem  lesz  kitéve.  Annyi  azonban  bizonyos, 
hogy  az  1830-diki  országgyűlésnek,  melynek  viselt  dolgait 
ezennel  rövidesen  vázolni  akarom,  nagy  részében  az  összhang 
teljes  volt.  —  Az  a  tényező,  mely  az  elébb  felsoroltak  mel- 
lett ezen  eredményt  előidézte,  az  a  forradalmi  kitöréseknek 
több  irányban  való  feltűnése  és  sikere  volt.  Lengyelország, 
Belgium,  de  különösen  Francziaország  —  mely  a  Bourbon 
uralkodóháznak  idősebb  ágát  és  annak  fejét,  X-ik  Károlyt 
elűzte,  —  nemcsak  az  udvarok  és  miniszteri  kabinetek,  de 
a  szabadelvűnek  tartható  higgadtabb  elemben  is  aggályokat 
idéztek  fel  annyiban,  amennyiben  attól  tartottak,  hogy  a  nagy 
franczia  forradalom  túlcsapongásainak  második  kiadását  lesz- 
nek kénytelenek  elszenvedni.  Ezek  közé  tartozott  első  sorban 
Nagy  Pál  is,  ki  annak,  a  mit  nála  valójában  szó  szerint  Pál- 
fordulásának lehet  nevezni,  míveletét  ez  ötletből  hajtotta  végre. 
A  miből,  mint  később  látni  fogjuk,  sok  félreértés  származott 
és  népszerűségébe  is  került.  Tény,  hogy  ettől  az  időtől  fogva 

1  Csenjfery  Antal  :  Magyar  szónokok  és  államférfiak,   13.  lap 

a  haladás  helyett  a  maradiságnak  lett  szószólója.  Habár  nem 
is  szűnt  meg  teljesen  alkotmányos  érzelmű  embernek  lenni, 
azonban  a  demokrácziában  a  legnagyobb  veszélyt  látta  és 
különösen  kész  volt  a  kormánynak  mindazokat  az  eszközö- 
ket megszavazni,  melyeket  a  soi-disant  franczia  forradalmi 
propaganda  leküzdésére  szükségesnek  tartott. 

Érdemes  egyik  nagyobb  beszédjének  egy  pontját  idézni, 
mely  indokait  tartalmazza: 

» Alkotmányunkat  nyolczszáz  év  óta  nem  fenyegette 
oly  veszély,  mint  jelenleg.  A  tatárok  és  törökök  feldúlták  az 
országot,  de  abból  önként  vagy  kényszerítve  kitakarodtak. 
Jelenleg  azonban  erkölcsi  hatalom  fenyeget  bennünket,  mely- 
nek iránya  egyenes  ellentétben  van  azzal,  a  mit  nekünk 
szentnek  kell  tekintenünk.  Minden  el  van  telve  a  demokrá- 
czia  jelszavaival.  Ezek  az  elvek  tűzárként  terjednek  és  arisz- 
tokratikus rendszerünket  végromlással  fenyegetik. «  Tudvalevő, 
hogy  a  nemzet  ezen  rémlátások  okozta  aggodalmakat  hamar 
kiheverte  és  ment  arra,   a  merre  jobbik  sugallata  irányította. 

Egy  darabig  volt  ez  aggályoknak  befolyásuk  a  köz- 
gondolkozásra és  a  helyzetnek  ilyetén  alakulása  érlelte  meg 
az  irányt  adó  körökben  az  országgyűlés  egybehi vasának 
eszméjét.  Soha  még  ezen  kritikus  testület  igénybevétele  nem 
látszott  oly  alkalom-  és  időszerűnek,  mint  éppen  ezen  évben, 
melyet  a  júliusi  forradalom  jelzőjével  szoktak  megkülön- 
böztetni. 

Ferencz,  Metternich  és  Reviczky  tisztában  voltak  azzal, 
hogy  az  országgyűlés  nemcsak  a  hadsereg  készenlétbe  helye- 
zésének feltételeit,  az  újonc zokat  szavazza  meg,  de  ezenkívül 
lesz  még  alkalom  egy  nagy  dynastikus  tüntetésre.  Ezen  tün- 
tetés pedig  arra  fogna  szolgálni,  hogy  megmutassa  az  álmél- 
kodó világnak,  hogy  akkor,  mikor  másutt  a  trónok  ingadoz- 
nak, a  koronák  porba  hullnak,  szent  István  koronája  a  leg- 
nagyobb ünnepélyességgel  fog  még  az  uralkodó  Ferencz 
király  életében  elsőszülött  fiának,  Ferdinándnak  fejére  fel- 
tétetni. 

Sajátszerű  jelenség  minden  esetre,  hogy  azon  expediens, 
t.  i.  a  még  élő  király  uralkodása  alatt  az  utódot  megkoro- 
náztatni,   mi    a    választási   elv   idejében    divatozott,    akkor  is 

használtatott,  mikor  az  örökösödési  elv  elfogadása  által  a 
trónutódlás  háborítlan  folyamata  biztosítva  volt.  Mely  bizto- 
sításért, mint  tudjuk,  annyi  vér  ontatott ;  a  mi  csak  azt  bizo- 
nyítja, hogy  az  örökösödés  intézményében  rejlő  erő  nem 
képes  pótolni  a  nemzeti  lelkesedés  nagy  hatványát,  melynek 
szüksége  sehol  sem  mutatkozott  annyiszor,  mint  az  ural- 
kodóház történetében.  De  másrészt  Ferencz  császár  oppor- 
tunizmusa is  kellő  világításban  részesül,  ha  látjuk,  hogy  a 
törvény  megtartásának  kötelezettségét,  melytől,  ha  csak  sze- 
rit tehette,  szabadulni  vágyott,  kész  volt  a  legünnepélyesebb 
és  legszigorúbb  formában  elismerni,  mihelyt  politikai  előnyö- 
ket vélt  bennök  feltalálni. 

Hogy  a  nemzetet  a  lehető  legjobb  hangulatba  hozzák, 
a  reformmunkálatokat  is  elő  akarták  vétetni.  De  ez  nem 
ment,  mert  az  előbbi  országgyűlésen  kiküldött  bizottságok 
még  készen  nem  voltak,  a  minek  folytán  ezek  tárgyalása 
a  jövő  törvényhozásra  maradt.  Az  országgyűlésre  meghívó 
levelekben,  mint  az  egybehivásnak  indoka,  különösen  ki  volt 
emelve  azon  körülmény,  hogy  Ferencz  királynak,  ki  már 
harmincznyolcz  éve  kormányozza  az  Istentől  gondjaira  bizott 
népeket,  atyai  szive  sóvárog  az  után,  hogy  elsőszülött  fiát, 
Ferdinánd  főherczeget  megkoronáztathassa.  A  koronázás  meg 
is  történt,  de  azon  világos  kikötéssel,  mely  törvénybe  is 
igtattatott,  hogy  az  újonnan  megkoronázott  király,  Ferencz- 
nek  —  ki  fejedelmi  jogai  teljességének  birtokában  maradt  — 
és  az  országgyűlésnek  beleegyezése  nélkül  ezen  jogokat  nem 
gyakorolhatja.  »Neocoronatus  rex  in  nullám  administrationem 
Regni  absque  Suae  Majestatis  expressa  specifica  voluntate 
Regnicolarumque  assensu,  immissurus  sit.« 

Ezen  koronázási  tény,  ha  például  összevetjük  a  várnai 
csatában  oly  szerencsétlen  véget  ért  hős,  I.  Ulászló  koronázá- 
sával, megfelelő  módon  domborítja  ki  alkotmányunk  ezen 
sarkalatos  intézményének  igazi  jelentőségét.  Ezen  jelentőség 
pedig  abban  áll,  hogy  bárminő  tisztelet  is  környezze  szent 
István  koronáját,  bármilyen  döntő  fontosságú  is  az  államfőre 
nézve  ezen  ékességgel  való  felavatás,  a  lényeg  mégis  az 
ország  akaratában  és  annak  megnyilatkozásában  áll.  I.  Ulászló 
példájának    tartalmát  és  tanulságét    az    képezi,    hogy    tudva- 

levőleg  az  ország  szent  koronája  Zsigmond  király  leánya, 
Erzsébet  által,  férjének,  Albertnek  halála  után,  Visegrádról 
eloroztatott,  még  pedig  azon  czélból,  hogy  ily  módon  a  ki- 
rályságot csecsemő  fiának  —  ki  történetünkben  utánszületett 
László  néven  szerepel  —  biztosíttassék.  Erre  pedig  azért  volt 
szükség,  mert  a  nemzet  nem  akarván  az  országot  az  inter- 
regnum veszélyeinek  kitenni,  Ulászlót,  a  derék  lengyel  királyt 
választotta  meg  fejedelmül.  Miután  azonban  a  korona  nem 
volt  a  nemzetnek  birtokában,  a  felavatást  nem  ezzel,  hanem 
egy  másikkal,  mely  szent  István  koporsóját  díszítette,  eszkö- 
zölték. Nagyobb  hitel  okáért  a  rendek  1440.  július  1 7-én  kelt 
végzésökben  kimondották,1  hogy  a  koronázás  az  ország  aka- 
ratától függ  és  a  korona  ereje  abban  találtatik:  »Quod  sem- 
per  Regum  Coronatio  a  Regnicolarum  voluntate  dependet  et 
virtus  Coronae  in  ipsorum  approbatione  consistit.« 

Míg  tehát  ez  alkalommal  a  fejedelem,  daczára  annak, 
hogy  az  ország  szent  koronájával  megkoronázva  nem  volt, 
uralkodói  jogait  a  magok  összességében  élvezhette,  addig 
Ferdinánd,  ki  ezen  követelménynek  megfelelt,  királyi  hatal- 
mával nem  élhetett,  mert  a  lényeges  kellék,  a  törvényhozás 
szankcziója,  ez  esetben  épúgy  hiányzott,  mint  a  hogy  az 
Ulászlónál  meg  volt. 

Ferdinánd  király  letette  esküjét  és  kiadta  koronázási 
hitlevelét.  Az  első  még  az  országgyűlés  törvényei  közé  igtat- 
tatott  be,  míg  az  utóbbi  beczikkelyezése  csakis  a  következő 
országgyűlésen  történt,  akkor,  mikor  Ferencz  halála  után  az 
uralkodást  úgy  jogilag,  mint  tényleg  átvette.  Ezen  hitlevél 
kiállításánál  ugyanazon  fontos  kérdés  merült  fel  és  adott  vi- 
tákra és  tárgyalásokra  indokot,  mint  az  emlékezetes  1790-iki 
országgyűlésen. 

Az  előző  kötetben,  midőn  erről  szólottam,  felhoztam, 
hogy  az  ország  rendéi  nem  akartak  megelégedni  azon  hit- 
levéllel, melyet  Mária  Terézia  adott,  hanem  egy  uj  okmányt 
kívántak  szerkeszteni,  mely  azon  ujabb  biztosítékokat  is  magá- 
ban foglalja,  melyeket  ez  alkotmány  hatásosabb  védelme  czél- 
jából  beveendőknek  tartottak. 

1  Czirdky :  De  modo  consequendi  summum  Impérium  in  Hungária, 
233.  lap. 

E  felfogás  uralkodott  ezen  az  országgyűlésen  is.  Erre 
nézve  is  azon  szerencsés  helyzetben  vagyunk,  mint  az 
1827-ikire,  amennyiben  teljesen  megbizható  értesüléseket 
birunk  egyik  távollevők  követétől,1  ki,  épúgy  mint  Guzmics, 
sok  oly  mozzanatot  jegyzett  fel,  melyek  az  országgyűlési 
naplóban  nem  foglaltatnak.  Oly  jól  végezte  dolgát,  hogy,  mint 
Kölcsey  naplójából  tudjuk,  még  az  1832-iki  országgyűlésen 
is  őt  akarták  megbízni  a  közlemények  szerkesztésével,  mi 
azonban  Kossuth  Országgyűlési  Tudósításai  folytán  feles- 
legessé vált. 

A  követek  táblájának  felfogása  oda  lyukadt  ki,  hogy 
a  királyi  meghívó  levélnek  azon  pontja,  miszerint  az  újonnan 
megkoronázandó  király  a  szokásban  levő  megállapított  hit- 
levelet —  erga  praemittendam  praestabilitae  diplomaticae 
assecurationis  acceptationem  —  fogja  kiállítani,  annyiban 
sérelmes,  amennyiben  az  országgyűlést  elütné  azon  jogától, 
hogy  az  elébbi  hitleveleken  az  ország  érdekében  módosításo- 
kat eszközölhessen.  Tényleg  az  alsó  táblán  a  követi  utasítá- 
sok értelmében  több  rendbeli  követelmények  merültek  fel, 
melyek  az  uj  diplomába  felveendők  lettek  volna.2 

így  szóba  lett  hozva  a  hadseregnek  az  alkotmányra 
való  felesketése,  nemkülönben  a  miniszteri  felelősség,  a  mely 
utolsóra  nézve  az  ország  joga  a  régi  törvények  értelmében 
kétségtelen.  Galicziát  is  be  akarták  az  országba  kebelezni, 
miután  ez  elébb  szent  István  koronájához  tartozott  és  Mária 
Terézia  tényleg  ezen  a  jogczimen  foglalta  el.  A  papírpénz 
kérdését  is  rendezni  akarták,  különösen  pedig  az  érczfogalom 
helyreállítását.  Arra  nézve  is  kívántak  intézkedni,  hogy  az 
uj  király  az  országban  lakjék.  Ezen  jogos  és  üdvös  követelé- 
sek keresztülvitele  részben  megakadt  az  alsó  táblán,  de  külö- 
nösen megtört  a  főrendek,  valamint  a  korona  ellenállásán. 
Annyit  azonban  a  rendek  mégis  kijelentettek,  hogy  a  hitlevél 
bővítéséhez  az  országgyűlésnek  jussa  van,  habár  ezúttal  — 
hac  vice  —  az  ország  rendéi  bele  is  nyugodtak  abba,  hogy 
az  változatlanul  megmaradjon. 

1  líerlha  Sándor:   Országgyűlési   tárcza    1880-ból. 

2  líerlha,  idézett  munka,   17.   lap. 

Nagyon  érdekes  és  tanulságos  volt  azon  vita,  mely  ezen 
kérdésben  közvetlenül  az  országgyűlés  bezárása  előtt  folyt, 
mikor  már  a  törvények  szövegezése  felett  történt  az  egyez- 
kedés. Ezen  egyezkedést,  mint  már  említem,  konczertácziónak 
nevezték,  mely  egyrészt  az  országgyűlés  küldöttsége,  más- 
részt a  kanczellária  mint  a  korona  képviselete  közt  szokott 
volt  létrejönni.  A  kanczellária  felsőbb  utasítás  alapján  ragasz- 
kodott ahhoz,  hogy  az  ezúttal  kifejezés  kihagyassék,  a  mi 
tehát  a  diploma  változhatlan  kiállítását  jelentette  volna.  Erre 
vonatkozólag  deczember  18-án  egy  elegyes  ülés  tartatott, 
a  hol  az  eszmecsere  nagy  arányokat  öltött.1  A  kormánypárt 
legnagyobb  jogi  tekintélyei,  Majláth  György,  a  személy nök, 
Cziráky,  az  országbíró,  tulajdonképpen  elösmerték  a  változ- 
tatás jogosultságát.  Majláth  ezt  abban  az  értelemben  vette, 
hogy  a  kötlevél  csekélyebb  részeit  vagy  hozzáadásokkal, 
vagy  elvételekkel  módosítani  lehet,  főleg  akkor,  mikor  a  nem- 
zet egyes  igazait  meggyengítetteknek  tartotta,  vagy  valamely 
sarkalatos  törvényét  nagyobb  bátorságba  akarta  helyezni. 

Cziráky  akként  nyilatkozott,  hogy  a  vita  kiugró  pontját 
az  képezi :  mit  kivan  a  jelenlegi  ország  igaza.  A  történeti 
részét  illetőleg  a  dolognak  kiemeli,  hogy  királyi  kötések  nem- 
csak az  osztrák  ház  uralma,  de  a  vegyes  és  árpádházi  királyok 
alatt  is  divatoztak,  fenn  is  maradtak.  Természetes,  hogy  I.  Fer- 
dinándtól egész  I.  Józsefig  más  természetűek  voltak  a  diplomák 
mint  jelenben,  mert  akkor  a  választási  jog  fennállott  és  az 
intézmény  mintegy  a  választás  feltételeit  foglalta  magában. 
Hogy  ezen  tulajdonsága  a  kötésnek  az  örökösödés  meg- 
állapításával és  az  elsőszülöttre  való  ruházásával  megszűnt, 
senki  sem  tagadhatja.  Azonban  az  is  áll,  hogy  a  nemzet 
a  megállapított  örökösödés  és  az  alkotmány  fentartásán  kivül 
uj  fejedelmével  más  mellékesebb  feltételekről  értekezhetik.  Ezen 
érvelésbe,  mely  lényegében  megfelelt  Borsiczky,  Ragályi,  Páz- 
mándy,  —  a  kik  az  ellenzéki  felfogást  képviselték  —  véle- 
ményének, a  két  tábla  többsége  belenyugodott  és  álláspontját 
fenntartotta.  Mindennek  daczára  két  napra  reá,  deczember  20-án 
a  rendek    mégis   reáállottak,    hogy   a    kérdéses    ezúttal   kife- 

1  Bertha,  idézett  munka,  249.  lap. 

jezés  a  diplomából  kihagy  assék,1  a  mint  az  tényleg  Ferdinánd 
király  hitlevelében  nem  is  fordul  elő.  Ezt  József  nádorispán 
kérésére  tették,  főleg  azon  általa  hangsúlyozott  indokokból, 
hogy  a  többi  kérdésekben  az  országgyűlés  óhajait  a  korona 
teljesítette. 

Ezen  óhajtások  legfontosabbika -az  ujonczok  megszava- 
zásának feltételeire  vonatkozott,  mely  az  országgyűlésnek 
második  nagy  horderejű  intézkedését  foglalta  magában.  Az 
ujonczok  összegét  a  kormány  50,000  emberben  akarta  meg- 
állapítani. Az  országgyűlés  hangulata  nagyban  és  egészben 
kedvező  volt  a  kivánatot  illetőleg.  Azoknak  az  élén,  kik  az 
előterjesztést  —  mondhatni  —  lelkesedéssel  üdvözölték,  nem 
kisebb  ember  mint  Nagy  Pál  állott,  a  kit  konzervatív  rög- 
eszméje ezen  a  ponton  a  végletekig  vitt.  Ez  a  felfogás  nyilat- 
kozott meg  az  országgyűlésnek  november  5-iki  feliratában, 
mely  egyebek  közt  a  következő  pontot  tartalmazta:  »Az 
ország  rendéi  azon  tántoríthatlan  hűségnél  fogva,  melylyel 
a  Felség  dicső  háza  iránt  viseltetnek,  azon  szeretetnél  fogva, 
melylyel  hazájukat  és  legjobb  apjukat  keblökre  ölelik,  nem 
engedhetik  meg,  hogy  őseik  dicső  tetteikkel,  melyekkel  a  Fel- 
ségnek boldog  emlékezetű  nagyanyja  alatt  a  birodalom  meg- 
tartatott, őket  valaha  felülmúlják.  Igaz,  hogy  a  rendek  béke- 
szeretők, de  azért  igazságtalan  megtámadtatás  esetére  nem 
irtóznak  attól,  hogy  fegyvert  fogjanak,  valamint  készek  arra 
is,  hogy  utolsó  csepp  verőkkel  a  hazától  akármely  vesze- 
delmet elhárítsanak.  És  miután  a  legjobb  fejedelemmel  a  sze- 
retet- és  hűségnek  aranykapcsaival  vannak  összekötve,  bizva 
a  nemzet  erősségében,  nyolczszázados  alkotmányuk  révpart- 
járól a  hadak  és  vélemények  zivatarait  rettenthetlenül  és 
nyugodt  lélekkel  fogják  szemlélni. « 

Ily  áradozás  és  ömledezés  kíséretében  teljesíttetett  a  kor- 
mány kivánata.  De  ha  a  népies  közmondás  szerint  a  kecskét 
jól  tartották,  a  káposztát  is  igyekeztek  megtartani,  amennyi- 
ben az  ajánlat  a  politikai  fentartások  és  közjogi  záradékok 
oly  mérvű  alkalmazásával  történt  meg,  mely  az  elébbi  ország- 
gyűlési proczedurával  szemben  jelentékeny  haladást  képvisel. 

1   Iíertha,  idézett    munka,  260.  lap. 

Olyannyira,  hogy,  midőn  később,  a  hatvanas  években,  a  korona 
és  nemzet  között  az  országgyűlés  jog-  és  hatáskörét  illetőleg 
a  kontroverziák  folytak,  Deák  legerősebb  érveit  az  1832  :  VII. 
és   1839  :  Il-ik  törvény czikkből  merítette.1 

Különösen  kiemelte  Deák  azt,  hogy  az  országgyűlés 
nemcsak  azt  követelte  magának,  hogy  ajánlatát  szabad  akarat- 
ból tegye,  hanem  azt  is,  hogy  a  hadsereg  állapota,  valamint 
a  küldolgok  fennforgó  körülményei  előtte  felfedeztessenek. 
Ezen  jogot  éppen  úgy  követelte  magának,  mint  azt,  hogy 
a  katonaállításnak  módját  és  feltételeit,  a  szolgálatnak  időtar- 
tamát önként  határozza  meg,  tekintet  nélkül  arra,  hogy  az 
örökös  tartományokban  mindezen  mozzanatok  miként  állapít- 
tattak meg.  Tényleg  az  idézet  törvény  világosan  megmondja : 
» Status  et  Ordines  de  rerum  externarum  atque  statu  Mili- 
tiae  hungaricae  edocti,  cognita  necessitate«,  a  mi  magyarul 
azt  teszi,  hogy  a  karok  és  rendek  kitanítva  a  külviszonyok, 
vnlamint  a  hadsereg  állapotáról,  meggyőződve  a  szükségről 
szavazzák  meg  az  ujonczokat. 

Ezt  a  kitanításnak  nevezett  felvilágosítást  a  főhaditanács 
elnöke,  gróf  Gyulai  Ignácz  horvát  bán  adta  meg. 

Ennek  meghallgatására  bizalmas  természeténél  fogva 
egy  külön  országos  bizottság  küldetett  ki  vegyesen  a  két 
tábla  részéről.  Az  elnöklést  az  országbíró,  Cziráky  teljesítette, 
tizenkét  főrend  és  harminczhat  alsó  táblai  tag,  a  királyi  tábla, 
Horvátország,  a  káptalanok,  a  megyék  és  városok  mind  kép- 
viselve lévén  benne.  Igaz,  hogy  azon  felvilágosítások,  melyeket 
a  haditanács  adott,  mint  azt  ellenzéki  követek  ki  is  mon- 
dották, körülbelül  megfeleltek  azoknak,  melyekben  a  delegá- 
cziók  mostanság  részesülnek,  azaz  az  ember  annyit  tud  e  dol- 
gokról mint  elébb ;  de  legalább  az  elv,  a  törvényhozás  jog- 
körét illetőleg  meg  volt  mentve  abban  az  irányban  is,  hogy 
a  véradó  megállapításánál  az  országos  szempontok  több- 
szörösen kifejezésre  jutottak  és  érvényesültek.  Igaz  továbbá 
az  is,  hogy  a  miket  nemzeti  követelményeknek  lehet  nevezni, 
ezek  közé,  fájdalom,  nem  tartoztak.  Nem  éretett  el  azon  óhaj, 
hogy  a  vezényszó    magyar    legyen,    a  mit    Ragályi   hangoz- 

1  Kónyi  Manó  :  Deák  Ferencz  beszédei,  III.  kötet  161.  lap. 

tátott,1  de  ez  még  a  kerületi  ülésben  sem  tudott  többségre 
vergődni.  Hanem  az  igenis  ottan  legalább  elfogadtatott,  hogy 
a  tisztek  magyarok  legyenek,  valamint  hogy  a  magyar  ezre- 
dek számára  külön  létszámkeret  és  előléptetési  sorozat  álla- 
píttassák meg,  mely  kivánatok  közül  azonban  csak  annyi  ment 
a  törvénybe,  hogy  a  született  magyarok  alkalmazása  lehető- 
leg elő  fog  mozdíttatni. 

A  mit  a  rendek  elértek,  az  éppen  a  törvényhozás  jogai- 
nak magában  a  törvény  tartalmában  rejlő  világos  és  két- 
ségbe nem  vonható  kifejezésében  állott.  Sovány  eredmény 
volt  biz  ez,  de  mégis,  annyiban  a  mennyiben,  birt  fontos- 
sággal. A  főrendek  például  nem  akarták  elösmerni  az  ország- 
gyűlés azon  jogát  sem,  hogy  akár  felvilágosításokat  kérhes- 
sen, akár  feltételeket  szabhasson.  A  törvény,  mint  láttuk,  ezen 
elösmerést  tartalmazta,  valamint  nem  50,000,  de  48,000  ezer 
lett  magszavazva,  még  pedig  két  részletben  28  és  20,000 
emberrel.  A  szolgálati  idő,  a  hadfogadás  módja,  a  behivatás 
ideje  mind  meghatározva  és  részletezve  lettek,  valamint  a 
második  részletnél  az  a  követelmény  is,  hogy  azt  csakis  az 
örökös  tartományoknak  ellenségtől  való  megtámadása  esetére 
használtassék. 

A  magyar  nyelv  érdekében  is  történt  némi  haladás. 
A  VIII.  t.-czikk  elrendeli,  miszerint  a  helytartótanács  azon 
törvényhatóságoknak,  melyek  hozzá  magyarul  irnak,  ne  csak 
magyarul  feleljen,  de  általában  vele  ezen  nyelven  érintkezzék. 
A  királyi  főtörvényszékek  a  magyar  nyelven  vitt  perekben 
magyarul  Ítéljenek.  Közhivatalt  ezután  más  ne  viselhessen 
mint  a  ki  magyarul  tud,  éppen  úgy  ügyvédi  vizsgára  senki 
ne  bocsáttassék,  ki  a  magyar  nyelvet  nem  bírja,  valamint 
az  országban  levő  katonai  hatóságok  és  a  magyar  korona 
országainak  ezredei  kötelesek  legyenek  az  ezen  nyelven  kiál- 
lított irományokat  elfogadni. 

Ezen  országgyűlés  törvényei  a  Corpus  Jurisban  az  utol- 
sók, melyek  tisztán  deák  nyelven  szerkesztvék.  A  következő 
két  országgyűlésen  már  párhuzamosan  magyar  és  deák  szö- 
veggel találkozunk,  míg  az  1844-diki  végzemények  végre 
valahára  egyedül  a  magyar  állam  nyelvén  állíttattak  ki. 

1   lícrlha,  idézett  munka,   12.'5.   lap. 


-      254      - 


VI. 


Mikor  az  érdemes  Bertha  Sándor  említett  naplóját  1842- 
ben  kiadta,  előszavában,  melylyel  dolgozatát  ellátta,  az  általa 
vázolt  törvényhozás  tevékenységét  oly  módon  jellemezte,  hogy 
az  nevezetes  lesz  a  késő  ivadék  előtt,  mert  annak  folytán 
sok  oly  örökmag  csírázott  ki,  mely  századok  óta  várt  nap- 
fényre, hazánk  anyagilag  és  szellemileg  parlagon  heverő  tér- 
ségein. Széchenyi  Istvánnak  í  is  volt  egy  kedves  hasonlata 
melyet  szintén  a  nagy  természet  távházából  kölcsönzött,  t.  i. 
hogy  a  kisded  makkból  hatalmas  tölgyfa  lesz,  ha  el  nem 
tapostatik,  mely  szavajárásában  a  jövendő  prognózisát  vélte 
kifejezésre  juttatni.  E  hasonlatoknak,  egyiknek  úgy  mint  a 
másiknak,  minden  esetre  megvan  az  az  értéke,  hogy,  ha  történe- 
tünk egyes  fázisait  a  finomabb  árnyalás  követelményei  szerint 
akarjuk  osztályozni,  a  mi  tényleg  nem  egyszer  a  politikai 
méltatás  exigencziái  közé  tartozik,  akkor  azt  kell  mondanunk, 
hogy  azon  idők,  melyekről  most  szólni  kívánok,  évköny- 
veinkben a  teremtés  és  termelés  nagy  mívelete  kezdetének 
tekinthetők.  Ha  ugyanis  a  lehető  legnagyobb  szabatossággal 
és  pontossággal  akarunk  eljárni,  akkor  nem  elébb  és  nem 
később,  mint  1830  után  észlelhetjük  az  uralkodó  eszméknek, 
habár  igen  szerény  alakban,  de  mégis  megfigyelhető  felsar- 
jadozását,  mely  azután  oly  hatalmas  tölgyerdővé  nőtt  ki, 
hogy  elgázolni  többé  nem  lehetett;  és  ha  1849-ben  le  is  tarol- 
tatott, az  csak  arra  szolgált  hogy  még  magasabbra  emel- 
kedjék és  büszke  koronájával  eget  kérjen.  Innentől  kezdve 
lassan  bár,  de  fokozatosan  oly  szabatos  kifejezésre  jut  az 
egész  fejlődés,  hogy  világosan  észrevehető  és  megállapítható, 
mert  pompája,  dísze  annyira  feltűnő,  szembeötlő.  Vagy  ha 
imént  az  1825  utáni  korszakra  részben  az  apály  jelzőjét 
használtam,  a  már  hivatolt  időponttól  kezdve  méltán  lehet 
a  dagály  megindulásáról  szólni. 

Ezen  áramlat  tartalma  és  irányzatának  pontos  meg- 
határozása  már    azért    is    fontossággal    bir,    mert    tájékozást 

1  »Kelet  népe«,  24.  lap. 

nyújt  úgy  az  eszmék  hatása,  mint  a  vezető  egyéniségek 
befolyását  illetőleg.  Munkám  szövedékében  ezek  képezik  a 
veres  fonalakat,    azért  figyelemmel  is  kell   rajok  lennünk. 

Látni  fogjuk  azt,  hogy  míg  Széchenyi  hatása  részben 
társadalmi,  sőt  egy  bizonyos  pontig  irodalmi  téren  is  meg- 
nyilatkozik, ilynemű  eredmény  politikai -tevékenységénél  éppen- 
séggel nem  vehető  észre,  holott  ez  utóbbi  az,  a  mi  az  újjá- 
születés szilárd  talapzatát  képezi.  Politikai  téren  a  mozgalom 
megindítását  más  tényezőknek  köszönhetjük,  a  mihez  még 
az  is  hozzájárul,  hogy  annak  legerősebb  rugója,  az  eszményi 
törekvések,  a  Széchenyi  által  hangoztatott  elvekkel  sarka- 
latos ellentétben  állanak. 

A  reformakcziót,  úgy  mint  az  az  1832-iki  országgyű- 
lésen megindult,  határozottan  az  országos  munkálatoknak  kö- 
szönhetjük. Az  ezen  munkálatokban  formulázott  kérdések 
képezik,  lényegökben,  a  törvényhozási  tárgyalások  állagát, 
nem  pedig  a  Széchenyi  által  pengetett  eszmék.  Kölcsey  mind- 
össze csakis  egy  mozzanatra,  a  kilenczed  megváltására  vo- 
natkozólag említi  fel,  hogy  azt  Széchenyi  » Hitel « -ében  aján- 
lotta.1 Különben  is,  mint  látni  fogjuk,  az  említett  országgyű- 
lésen inkább  távolléte  és  hallgatása  által  tündököl.  Nem  kell 
azt  sem  felejteni,  hogy  eszméi  legnagyobbrészt  határozott 
visszautasításban  részesülnek.  Egy  egész  irodalom  támad, 
mely  ellene  fordul.  Nem  egy  vármegyében  megégetik  a  » Hi- 
tel «-t;  a  Hunyadiak  nagynevű  történetirója,  Teleki  József, 
sajnálkozását  fejezi  ki  könyvének  tartalma  miatt,2  sőt  még 
Gentz  is  elitéli  azt. 

Természetes,  hogy  e  megjegyzés  csakis  a  politikai  sze- 
replésre vonatkozik,  a  mire  nézve  a  mondottak  hasonlókép- 
pen bizonyítják,  hogy  azt  mérvadónak  tekinteni  nem  lehetett, 
hogy  az  a  nemzet  gondolkodását  nem  befolyásolta,  műkö- 
dését nem  irányította. 

De  hogy  e  mellett  mégis  a  politikai  érdeklődésnek  elő- 
mozdítására, az  eszmecserének  sokkal  nagyobb  arányokban, 
mint    az   időig  történt,    megindítására   jótékonyan  hatott,  azt 


1   Kölcsey  munkái,  VII.  kötet   153.  lap. 

8  Széchenyi  István  naplói,  210.  és  következő  lapok. 

viszont  elhallgatni  nem  szabad.  Ezen  körülmény,  mint  egész 
életének  folyamata,  Széchenyi  egyénisége  kettős  jellegének 
kidomborítására  szolgál. 

A  miben  azonban  Széchenyi  törekvései  teljes  sikerre 
vezettek,  az  Pestnek  emelése  volt.  Részben  az  ő  fáradozásá- 
nak segélyével  ez  elhagyott  város  az  ország  központjává 
kezdett  válni.  Működésének  meg  voltak  anyagi  mint  szellemi 
eredményei.  Irodalmilag  is  sokat  tett  és  gyámolított.  Nagyot 
lendített  ebben  az  irányban  összeköttetése  Helmeczyvel  és 
Döbrenteyvel.  Helmeczy  az  ő  segélyével  és  pártfogásával 
a  » Jelenkor «  czimü  újságot  indította  meg,  mely  odáig,  míg 
a  » Pesti  Hirlap«  a  vezérletet  kezébe  nem  ragadta,  az  ország 
legtekintélyesebb  lapja  volt.  Később  is  mindvégig  Széchenyi 
közlönye  maradt,  ott  megjelent  czikkeivel  majdan  talál- 
kozunk. 

Helmeczy  körül  egy  egész  csomó  tehetséges  fiatal  em- 
ber sorakozott.  Ezek  a  lapot  irodalmilag  magas  színvonalra 
emelték,  még  az  is  megtörtént,  hogy  a  lap  busásan  jövedel- 
mezett. Azt  a  szerepet,  melyet  előbb  a  Kisfaludy  Károly  által 
szerkesztett  » Aurora «  zsebkönyv  játszotta,  később  a  » Jelen- 
kor«  töltötte  be,  csakhogy  a  dolog  természeténél  fogva  foko- 
zott hatással,  mint  a  hogy  ez  egy  zsebkönyv  és  hirlap 
közötti  különbségből  önként  folyik.  A  szellemi  téren  azon- 
ban nagy  mértékben  hozzájárult  ahhoz,  a  mi  után  Kölcsey  1 
sóvárgott,  a  fejléshez,  a  part  felé  induláshoz. 

Döbrentey  az  Akadémiának  főtitkári  állását  töltötte  be, 
mely  nagyszerű  egyesület  1832-ben  meg  is  kezdette  műkö- 
dését. Ennek  fontossága  főleg  abban  mutatkozott,  hogy  ily- 
képpen  létesült  végre  a  nemzeti  tudomány  és  irodalom  szá- 
mára egy  hatalmas  szerv,  mely  a  nemzet  szellemi  törekvéseit 
egy  góczpontba  foglalja,  míg  másrészt  a  végső  fórumot 
alkotta  ama  nagy  kontroverziákat  illetőleg,  melyek  a  nyelv- 
újítás körében  megindultak,  minek  jelentőségét  eléggé  mél- 
tatni nem  lehet. 

Éppen  így  állott  a  dolog  a  vállalatokra  és  főleg  a  vál- 
lalkozási szellem  felébresztésére  nézve  is.  Ekkor  kezdette  meg 

1  Lásd  munkái,    VII.  kötet   16.  lap. 

Széchenyi  működését  a  lánczhid  építése  és  a  Dunagőzhajózás 
megindításának  czéljából.  Ebben  az  irányban,  a  propaganda 
és  a  korteskedés  terén,  valódi  virtuozitást  fejtett  ki,  melyre 
vonatkozólag  Kovács  Lajos  könyvében  több  kedves  adoma 
olvasható.  Itt  vetette  meg  az  ágyát  ama  nagy  bizalomnak, 
melylyel  munkálatai  iránt  a  közvélemény  viseltetett,  mely  még 
később  sem  hagyta  el,  midőn  politikai  szempontból  a  köz- 
vélemény teljesen  elfordult  tőle. 

A  propaganda  czéljaiból  választatta  meg  magát  Pest 
vármegye  táblabirájává,  valamint  a  fővárosi  száz  tagú  tanács 
tagjává.1 

A  társadalmi  összhang  és  egyetértés,  valamint  a  fővá- 
rosi élet  emelésének  egyik  leghatalmasabb  eszközének  tekint- 
hető a  Nemzeti  kaszinó  alakítása.  A  máig  fennálló  hármas 
igazgatói  állás  olyképpen  töltetett  be,  hogy  mindig  egy  mág- 
nás, egy  nemes  ember  és  a  polgárságnak  egyik  tagja  lett 
beválasztva.  Az  egylet  rövid  idő  alatt  nagy  virágzásnak 
indult,  tagjai  száma  folyvást  szaporodott,  még  Metternichet 
is  beverbuválták.2  Közebédek,  hangversenyek,  tánczmulatsá- 
gok,  felolvasások  váltakoztak  benne,  melyek  a  fővárosi  élet- 
nek egész  más  szint  adtak.  Tényleg  azzá  vált,  a  mit  Szé- 
chenyi egyik  pohárköszöntőjében  éppen  a  pesti  polgárságnak 
adott  ebédjén  kimondott :  az  ország  szivévé.3 

A  példa  követőkre  talált,  az  ország  minden  neveze- 
tesebb városában  is  alakultak  hasonnemü  egyletek,  melyek 
az  irányt  a  központi  anyaintézettől  vették  és  melyek  a  tár- 
sadalom ama  nagy  mozgalmaiban,  melyek  a  negyvenes  évek- 
ben megindultak,  létrehozták  a  megfelelő  egységet.  Csakis 
ennek  az  egységnek,  mely  a  közvéleményt  a  politikai,  tár- 
sadalmi, irodalmi  összhang  által  egy  befűzte,  lehetett  köszönni 
azt  a  bámulatos  eredményt,  hogy  az  uralkodó,  oly  hatal- 
masnak látszó  rendszer  egy  fuvallatra  elsepertetett. 

Imént  említettem  az  országos  bizottságot,  melyet  az 
1827-iki  törvényhozás  választott  az  1791-iki  országgyűlési 
küldöttségek  munkálatai  átvizsgálása  czéljából.  Ebben  a  bizott- 

1  Lásd  Naplói,  224.  lap. 

2  Ugyanott,  210.   lap. 

3  Ugyanott,   204.   lap. 

íicothy  Ákos:  A  magyar  államiság  fejlődése,  küzdelmei.  II,  17 

ságban  Nagy  Pál  kivételével,  kit  sikerült  az  udvar  törekvé- 
seinek, akkori  határozott  ellenzéki  magatartása  folytán,  be 
nem  választatni,  az  országgyűlés  értelmiségének  szine  és 
virága  foglalt  helyet.  A  főrendek  közül  ott  voltak  Szepessy, 
a  pécsi  püspök,  az  ecclesia  militans  szent  életű,  nagy  tudo- 
mányú tagja,  Cziráky,  az  országbíró,  Eötvös  Ignácz,  József- 
nek atyja,  kitől  minden  túlzott  aulikus  nézetei  daczára  a 
nagy  értelmességet  és  kormányzati  jártasságot  elvitatni  nem 
lehetett,  Teleki  József,  a  Hunyadiak  korának  nagynevű  szer- 
zője, Keglevich  Gábor,  Sztára}^  Albert,  a  szabadelvű  főúr,  ki 
a  negyvenes  években,  mint  látni  fogjuk,  első  veti  fel  a  ne- 
messég adózásának  eszméjét.  A  rendek  táblájáról  Dessewffy 
József,  Bartal,  Platthy,  Szucsics,  Pázmándy,  Ragályi.  Az  elnök- 
séget József  nádor  vitte,  ki,  miután  a  bizottságok  Pesten  ülé- 
seztek, és  a  tél  folyamán  a  Duna  járható  nem  volt,  erre 
a  czélra  a  Károlyi-palotába  tette  át  lakását.  Bő  tapasztalatait, 
nagy  ösmereteit  bocsátotta  a  bizottságok  rendelkezésére.  Ez  a 
bizottság  egész  fiókparlamentté  nőtte  ki  magát,  és  nagy  mér- 
tékben hozzájárult,  hogy  az  ország  fővárosa  —  a  mi  eddig 
nála  hiányzott  —  politikai  tekintetben  is  vezérszerepet  vigyen. 

Csengery  Antal,1  ki  értesüléseit  tudvalevőleg  a  legjobb 
forrásokból  merítette,  beösmeri,  hogy  az  1848  előtti  szabad- 
elvű párt  vagy  irányzat  tantételeit  ezen  országgyűlési  bizott- 
ságok munkálataiból  állította  össze.  Ez  iránt  kétség  nem 
foroghat  fenn.  A  munkálatok  rendkívül  értékesek  és  a  magok 
nemében  unikumot  képviselnek. 

Az  unikum  abban  áll,  hogy  sem  elébb,  sem  utóbb, 
sem  nálunk,  sem  máshol  ily  teljes  törvényhozási  és  kormány- 
zati programm  nem  létezett.  Az  1791-iki  bizottságok  mind- 
egyike megfelelt  annak  a  kormányzati  resszortnak,  a  melyet 
ma  egy  minisztérium  ügyköre  tölt  be.  így  azután  az  által, 
hogy  külön-külön  minden  egyes  bizottság  az  ország  köz- 
állapotainak rá  vonatkozó  részét  vizsgálódásának  körébe 
bevonta,  a  bajokat  megállapította,  az  orvosszereket  megha- 
tározta, a  közvélemény  kitanításának  szempontjából  hozzá- 
járult   egy    oly    összefoglaló    természetű    teljességéhez    a  fel- 

1  Összegyűjtött  munkái.    II.  kötet   17.  lap. 

fogásnak  úgy  mint  a  teendőknek,  mely,  mint  említem,  párját 
csakugyan  nem  találja.  Különösen  ha  tekintetbe  veszszük 
jelentéseik  minőségét,  mire  nézve  elégséges,  ha  Kossuth x 
magasztaló  véleményét  említem,  mely  abból  áll,  miszerint 
a  XlX-ik  század  gyermekeinek  becsületére  válhatnának,  pedig 
az  államtudomány  még  akkor  rendszeresítve  nem  volt. 

Ezen  munkálatot,  mely  már  kezdetben  képes  volt  a 
legmagasabb  igényeknek  megfelelni,  dolgozta  át  az  újonnan 
kiküldött  bizottság.  Átdolgozta  a  megfelelő  elméleti  előké- 
szültséggel,  az  ország  viszonyainak  teljes  ösmeretével  és  a 
szükséges  pragmatikus  jelleggel.  Az  általános  szempontok 
nem  vesznek  el  a  részletek  kidolgozásánál,  valamint  ők  magok 
a  nemzet  élete  összeségének  exponensei  gyanánt  jelentkez- 
nek. A  mi  lényeges  mozzanat,  az,  hogy  mindenütt  átvillan 
bennök  a  gyakorlati  felfogás,  az  élet-  és  viszonyoknak  ösme- 
rete.  Első  látszatra  feltűnik,  hogy  e  munkálatok  szerzőiben  oly 
emberekkel  van  dolgunk,  kik  egész  életüket  a  közügynek 
szentelték,  kik  közvetlenül  érintkeztek  az  ország  népével,  lát- 
ták annak  bajait,  megösmerték,  mi  az  egyedi,  mi  az  össz- 
állapotok  számlájára  irandó,  és  a  kik  oly  orvoslásokat  keres- 
tek,   melyeket  a  gyógykezelt    személyiség    bevesz  és  megbír. 

A  munkálatok  közül  három  birt  akkoron  közvetlen  ér- 
tékkel. Az  egyik  az  úrbéri  javaslat,  melyről  nincs  mit  szólni, 
miután  az  később  az  1832-iki  országgyűlésen  megoldást  nyert, 
és,  a  mennyiben  szükséges,  annak  vázlatánál  tárgyaltatik. 
A  másik  a  közjogi  és  politikai,  melyet  már  többszörösen 
idéztem  s  melynek  czíme  így  hangzik:  »Opinio  excelsae 
regnicolaris  deputationis,  motivis  suffulta,  circa  objecta  ad 
deputationem  publico-politicam  relata.«  A  munkálat  törvény- 
javaslatokból, indokolások-  és  különvéleményekből  áll.  Talá- 
lunk benne  ilyeneket  az  országgyűlés,  a  helytartótanács,  a 
megyék,  a  szabad  királyi  városok  rendezéséről,  a  főispánok- 
ról. A  hol  rendezésről  van  szó,  ott  mindenütt  a  coordinatio 
kifejezést  találjuk,  pl. :  » Coordinatio  Jurisdictionum  separatas 
portás  habentium«,  a  mely  akkoron  szervezést  jelentett. - 

1  Felelet  Széchenyi   Istvánnak,    14.  lap. 
9  liartal :  Magyarországi    latinságszótára. 

Erdély,  valamint  az  elszakadt  részeknek  —  Partes  a 
regno  avulsae  —  visszacsatolására  nézve  tehát,  az  integritás- 
nak elégteendő,  egy  indokolt  vélemény  terjesztetett  elő,  miután 
ez  nem  tisztán  a  magyar  törvényhozásra  tartozott. 

A  honosítás,  az  izraeliták  jogviszonyainak  rendezése, 
közegészségi  ügyek,  könyvvizsgálat,  a  mértékek  egysége,  nép- 
számlálás, tűzrendészet  és  számos  más  kevésbbé  jelentős  tár- 
gyak mind  tárgyaltattak  a  bizottság  által  és  megoldásokra 
részint  törvényjavaslatok,    részint  pedig    indítványok  tétettek. 

Ezekre  vonatkozólag  általánosan  meg  lehet  jegyezni, 
hogy  a  mi  az  egyes  kérdések  közjogi  részét  illeti,  ott  a  leg- 
alaposabb történeti  és  jogi  fejtegetésekkel  találkozunk.  Bár- 
kitől származtak  is  azok,  —  mert,  fájdalom,  a  nevek  csakis  a 
különvéleményeknél  vannak  kitéve,  mint  p.  o.  a  már  említett 
Dessewffyé  a  sajtószabadságról,  vagy  a  Ragályi  Tamásé  a 
grófok  és  bárók  szavazatára  nézve,1  —  annyit  meg  kell  rólok 
mondani,  hogy  a  legjobbak  közé  tartoznak,  mik  e  nemben 
írattak,  és  ma  is  intézményeink  múltját  sikerrel  lehet  bennök 
tanulmányozni. 

Igaz,  hogy  az  1848-iki  nagy  reformok  eszméiből  nem 
sokat  tartalmaznak.  De  ezt  az  adott  viszonyok  közt  kivánni 
csakugyan  nem  lehetett.  Annyival  inkább  nem  lehetett,  mert, 
mint  látni  fogjuk,  azok  még  a  negyvenes  években  is  lassan 
értek  és  fejlődtek.  A  fődolog  abból  állott,  a  törvényes  álla- 
potot megtisztítani  attól  a  homálytól,  mely  a  pseudo-alkot- 
mányosságnak  volt  következménye,  másrészt  pedig  a  kor- 
mányzati hibák  és  állapotok  leplezetlen  feltárása.  Ha  ez  meg- 
történt, mint  a  hogy  erre  a  jelen  esetben  hivatkozhatunk  is, 
akkor  biztosítva  volt  az  alkotmány  zavartalan  működése 
alapján  a  gyökeres  megoldásoknak  mulhatlan  bekövetkezte. 
Ebben  az  értelemben  kell  venni  Csengery  előbb  idézett  véle- 
ményét a  munkálatok  hatását  a  szabadelvű  pártra  vonat- 
kozólag. Nem  kell  elfelejteni,  hogy  a  magyar  alkotmányban 
ab  ovo  mily  hatalmas  popularis  elem  volt.  Mihelyt  az,  a  mit 
a  helyes  felfogás  törzsének  lehet  nevezni,  meg  lett  tisztítva 
a  politikai  szofizmák  élősdi  növényeitől,  az  egészséges  hajtás 
és  sarjadzás  magától  bekövetkezett. 

1  Idézett  munka,  41.  lap. 

Hogy  publiczisztikai  tekintetben  ama  korszak  mérvadó 
emberei  teljesen  tájékozva  voltak,  azt  mindenki  természetes- 
nek fogja  találni.  Nem  egészen  természetesnek  tűnik  azonban 
fel  ama  mozzanat,  hogy  közgazdasági  téren,  melyet  most  is 
sokan  terra  incognitaként  tekintenek,  a  bizottsági  munkálat 
egyike  a  legderekasabb,  mondhatni  a  helyes  elmélet  és  gya- 
korlat magaslatán  álló  műveknek.  Ennek  a  czíme :  »Opinio 
excelsae  regnicolaris  deputationis,  circa  objecta  ad  deputa- 
tionem  commercialem  relata.«  Fel  kell  említenem  már  az 
1791-iki  bizottság  rokon  természetű  dolgozatát:  »Elaborata 
excelsae  regnicolaris  deputationis,  in  commercialibus.  Descriptio 
physico-politicae  situationis  regni  Hungáriáé  relata  ad  commer- 
cium  per  Nicolaum  Skerletz.«  A  mint  megírva  van,  e  dol- 
gozat Skerletz  Miklós  tollából  folyt  és  tényleg  hazánk  köz- 
gazdasági állapotainak  oly  teljes  rajzát  szolgáltatja,  mely 
szerzőjét  legkiválóbb  közgazdasági  iróink  sorába  helyezi. 

Az  1827-iki  opinio  ilyen  erőteljes  alapon  állott  és  annak, 
a  mit  egy  kérdés  felfogásánál  a  pragmatikus  jellegnek  lehet 
nevezni,  teljes  mértékben  megfelelt.  Hazánk  közgazdasági 
életét  mint  egy  szerves  egészet  fogta  fel.  Ez  alatt  azt  kell 
érteni,  hogy  miután  egy  nemzet  anyagi  tevékenysége,  ha 
fejlődni,  ha  sikereket  elérni  akar,  az  őstermelés,  az  ipari 
munkásság  és  a  kereskedelem  összhangzatos  működésében 
találja  meg  legtökéletesebb  kifejezését,  a  kormányférfinak  erre 
a  mozzanatra  kell  a  hangsúlyt  helyezni.  A  bizottság  mun- 
kálatában a  Iil-ik  részben,  ezen  czím  alatt:  » Objecta  oecono- 
miae  publicae  9  articulorum  projectis  comprehensa«  —  ki  van 
emelve,  hogy,  miután  hazánk  közgazdaságilag  inkább  a  nyers- 
termények előállításával,  mintsem  iparossággal  foglalkozik,  és 
bár  e  szerint  az  elébbi  különös  gondoskodás  tárgyát  kell  hogy 
alkossa,  mégis  az  utóbbinak  fejlesztését  és  gyarapodását  ré- 
szint az  akadályok  elhárítása,  részint  kedvezmények  kiosztása 
által  előmozdítani  kell.  Az  is  hangsúlyozva  lett,  hogy  miután 
az  emberi  munkának  döntő  természetű  fontossága  a  népes- 
ség szaporodását  teszi  szükségessé,  ezt  nem  egyes  törvények, 
hanem  inkább  a  törvényhozási  intézkedések  összege  és  ered- 
ménye —  potius  rcsultatum  totius  legislationis  —  által  lehet 
elérni. 

Élénk  leírását  birjuk  benne  az  alvidék  hátramaradásá- 
nak, a  kultúra  hiánya  és  főleg  a  lakosság  gyér  volta  miatt. 
El  van  mondva,  hogy  a  tágas  és  elhagyott  térségeken  és 
pusztákon  latrok  és  szegény  legények  ütnek  tanyát.  Külö- 
nösen rendszeresen  űzetik  az  eltol  vaj  lás.  Az  a  népesség,  mely 
ottan  lakozik,  el  van  szakítva  az  emberi  társadalomtól,  nem 
hallja  sem  embertársa  szavát,  sem  az  Isten  igéjét ;  ily  formán 
a  gyermekek  semmiféle  oktatásban,  még  valláserkölcsiben  sem 
részesülnek.  Ebből  származik  a  benépesítésnek,  a  telepítésnek 
szüksége,  melyre  vonatkozólag  a  kidolgozott  törvényjavaslat 
megfelelő  kedvezményeket  igér.  Éppen  ilyen  kedvezmények 
Ígérteinek  azoknak,  kik  az  őstermelés  terén  uj  művelődési 
ágakat  honosítanak  meg,  vagy  a  létezőket  fejlesztik. 

Intézkedések  javasoltattak  a  szántóföldek-  és  kaszálók- 
nak czélszerübb  kihasználására.  Elő  lett  mozdítva  a  birtokok- 
nak árkokkal  vagy  kerítésekkel  övedzése  és  védelme.  Épúgy 
kedvezményekben  részesültek  azok,  kik  különösen  a  falvak- 
ban az  épületeket  nem  fából  vagy  gyúlékony  anyagból,  ha- 
nem olyanokból  emelték,  melyek  a  tűzkár  ellen  több  biztossá- 
got nyújtottak.  Ezzel  összeköttetésben  állott  az  erdőknek  is 
megfelelő  védelme  a  pusztítás  ellen. 

Ebbe  a  kategóriába  tartozik  a  közlekedési  ügy,  a  hasz- 
nos közmunkák  kérdése  —  lásd  az  V-dik  részt:  de  vehi- 
culis  communicationis  commercialis.  —  Itten  a  főszempont 
volt  az  ország  útrendszerének  megállapítása,  mely  természe- 
tesen akkor  nem  vasutakból  állott.  Az  alapgondolat  az  volt, 
a  mit  később  Széchenyi  vasúti  rendszerébe  átvett,  s  mi 
általában  hazánk  politikai  és  közgazdasági  helyzetéből  folyik, 
t.  i.  Pestet  központnak  tekinteni,  melyből  mint  góczpontból 
a  különféle  vidékek  felé  a  sugarak  kiágaznak.  Hét  nagy 
állami  ut  kontempláltatok,  mely  az  összeköttetést  a  főváros  és 
a  periféria  közt  létesítette  volna.  Ezeknek  költségei  országos 
alapból  voltak  fedezendők,  míg  a  megyék  kötelessége  volna  a 
megyei  csatlakozásokat  kiépíteni.  Ezután  jött  a  folyóvizeknek 
hajózhatóvá  tétele,  csatornák  ásatása,  valamint  a  mocsarak 
kiszárítása,  levezetése,  a  szabályozó  társulatok  alapítására  vo- 
natkozó intézkedéseknek  törvényjavaslatba  foglalása. 

Az   iparosság    előmozdítására    vonatkozólag    —  lásd  a 


-      263      - 

II-ik  részt :  de  provehendis  opificiis,  fabricis,  et  quaestu  — 
négy  törvényjavaslat  lett  fogalmazva.  Az  indokolás  szépen 
és  helyesen  adja  elő,  hogy  a  jótevő  anyaföld  az,  mely  az 
embernek  a  fentartásra  és  táplálkozásra  szükséges  eszközö- 
ket szolgáltatja.  Az  élet  fokozódó  szükségletei  mihamarább 
megtanították  az  emberiséget,  iparűzés  által,  kényelmét  sza- 
porítani. Ebből  származott  azután  a  javak  kicserélésének 
mozzanata,  úgy  hogy  ezen  három  nagy  tényező,  mezei  gaz- 
daság, ipar  és  kereskedés  képezik  a  közállomány  anyagi  léte 
és  felvirágozásának  legbiztosabb  alapjait.  Gyakorlati  alkal- 
mazásként folyik  mindezekből  az  iparűzés,  a  gyárak  emelése 
és  építése  és  a  kereskedelem  lehető  támogatása,  mely  kon- 
krét intézkedések  indítványozásában  kifejezésre  jutott. 

A  munkálat  fénypontját  azonban  a  kereskedelmi  for- 
galomra vonatkozó,  vagyis  a  vámpolitikai  rész,  illetve  jelen- 
tés képezte  —  lásd  az  I-ső  részt :  objectum  regulationis  prin- 
cipiorum  Vectigalis  tricesimalis. 

Ezen  rész,  a  mit  a  kodifikaczionális  technika  kényesebb 
követelményeinek  nevezhetünk,  megfelel.  Dessewffy  követe- 
lései teljesítve  lőnek,  mert  igen  terjedelmes  statisztikai  kimu- 
tatásokkal van  felszerelve.  Ki  van  tüntetve  hazánk  összfor- 
galmának mérlege  1816-tól  1826-ig,  azután  az  egész  részle- 
tezve árucsoportok  szerint,  úgy  a  behozatal  mint  kivitel,  nem- 
csak Ausztriába,  de  a  külföldi  többi  országokba  is.  Továbbá 
mellékelve  vannak  a  főbb  idegen  államok :  Francziaország, 
Anglia,  Württemberg,  Bajor-,  Porosz-,  Lengyel-  és  Orosz- 
országnak beviteli  vámjai,  azon  czikkeket  illetőleg,  melyek 
hazánk  kivitelét  képezik.  A  dolog  ma  annálfogva  is  érdekes, 
mert  oly  mozzanatokra  vet  világot,  melyek  már  teljesen  meg- 
szűntek és  melyekre  vonatkozólag  értesülést  csakis  a  leg- 
nagyobb utánjárással  és  fáradsággal  lehetne  szerezni.  így 
például  Angliában  akkoron  fennállottak  a  gabonavámok,  még 
pedig  az  úgynevezett  sliding  scale,  a  mozgó  skála  vagy 
hullámzó  tarifa  alapján,  melynek  lényegét  az  képezte,  hogy 
ha  a  búza  quarterjének  ára  67  shillinget  tett  ki,  a  behozatal 
vámmentesen  történt,  ellenben  ha  alatta  maradt,  a  vámtétel 
a  búza  olcvWi<_;ának  arányában  növekedett.  Észlelhető  azon- 
kivül  a  politikai    viszonyokban   történt  változás.    Így,  miután 

a  Zollverein,  annál  kevésbbé  a  Reich  nem  létezett,  a  különféle 
német  államok  vámjaikat  magok  állapították  meg.  Hasonló- 
képpen vámsorompók  állottak  fenn  Orosz-  és  Lengyelország 
között.  Lengyelország  akkor  I.  Sándor  czár  nagylelkűsége 
folytán  több  állami  önállóságot  élvezett  mint  Magyarország, 
mit  az  1830-iki  forradalom  miatt  vesztett  el.  Aligha  nem  lesz 
alkalom  a  későbbieknek  fonalán  erről  még  szólni. 

A  jelentés  érdemleges  része  hazánk  kereskedelempoli- 
tikai helyzetét  összes  vonatkozásaiban  ösmerteti,  részint  teljes 
alapossággal,  részint  a  legegészségesebb  felfogással.  Azonban 
ennek  csak  fő  vonásaiban  való  előadása  jelenleg  messze  vezetne, 
a  mitől  annyival  inkább  tartózkodhatom,  miután  a  védegyleti 
mozgalom  vázolásakor  egyes  mozzanataira  vissza  kell  még 
térnem. 

A  mondottak  után  nem  lehet  csodálkozni  azon,  hogy 
József  nádorispán,  ki  teljes  joggal  elmondhatá  a  munkálatokra : 
quorum  pars  magna  fui,  —  büszke  volt  az  eredményre,  és 
elkövetett  mindent  azok  terjesztésére,  különösen  arra,  hogy 
a  közvélemény  részéről  mentől  inkább  hozzáférhetők  és  fel- 
használhatók legyenek.  A  mi  teljes  mértékben  meg  is  történt. 

Nagy  Pál  életrajzában *  ki  van  emelve,  hogy  azon 
időkben  ellenzéki  körökben  általában  oly  felfogás  uralkodott, 
miszerint  József  nádorispán  a  munkálatoknak  nyilvánosságra 
hozatala  által  oly  lökést  kívánt  adni  a  közszellemnek,  mely- 
nek folytán,  tekintve  a  bécsi  hangulatot,  Reviczky  kanczellár 
meg  ne  állhasson.  Tényleg  ezen  két  hatalmas  egyéniség  egy- 
mással  a  lehető  legrosszabb  lábon  állott,  a  mit  azután  az 
ellenzék  okosan  kizsákmányolva  állásának  megerősítésére  hasz- 
nosított. Annyi  bizonyos,  hogy  a  kész  munkálatok  sok  pél- 
dányban nyomattak  ki  és  magánosok  is  megszerezték  úgy- 
annyira, hogy,  mint  az  éppen  felhozott  életrajz  alapján  már 
idéztem,  az  egész  szabadelvű  párt  tanait  belőlük  merítette. 
Nagy  mértékben  hozzájárult  mindehhez  azon  igen  komoly 
és  hasonlóképpen  példa  nélküli  felhasználás  és  elbírálás, 
melyben  a  vármegyék  ezen  munkálatokat  részesítették. 
A  munkálatok  bizottságoknak  adattak  ki,  mely  bizottságok- 
ban az  illető    megyének  első  emberei  foglaltak  helyet.    Ezek 

1  Cscngery,  idézett  munka,   17.  lap. 

a  bizottságok  a  lehető  legnagyobb  nyilvánossággal  üléseztek, 
vitatták  meg  a  kérdéseket,  tettek  a  megye  közönségének  jelen- 
tést, a  mi  természetesen  maga  után  vonta  a  közgyűléseken 
való  vitát.  A  dolog  többrendbeli  következményekkel  járt, 
melyek  a  jövő  alakulásához  nagy  mérvben  hozzájárultak. 

Az  egyik  az  volt,  hogy,  míg  elébb  a  megelőző  évek- 
nek mozgalmai  közjogi  természetűek  voltak,  csakis  a  sérel- 
mek orvoslására  szorítkoztak,  most  az  ország  állapotának 
megvizsgálása  és  a  reformok  irányzata  került  napirendre. 
A  másik,  hogy  a  megyei  közvélemény  nem  egyes  kérdése- 
ket, hanem  első  sorban  az  államéletnek  egészét,  még  pedig 
rendszeres  alapon,  tette  vizsgálat  tárgyává,  és  ily  módon  hozzá 
szokott  a  törvényhozási  előkészítés  feladatának  magasabb 
szempontokból  való  átvizsgálásához.  Végre  a  vita  nem  tisz- 
tán akadémikus  jelleggel  birt,  hanem  az  országgyűlési  utasí- 
tásokban gyakorlati  megoldást  nyert.  A  dolog  úgy  történt, 
hogy  az  országgyűlés  összehívása  1832.  év  végére  éppen 
azon  czélból  történt,  hogy  az  1790  óta  folytonosan  haloga- 
tott javítása  a  közállapotoknak  végre-valahára  dűlőre  jusson, 
még  pedig  az  által,  hogy  az  ezen  egész  idő  alatt  elodázott 
úgynevezett  operatamok,  vagyis  bizottsági  munkálatok,  végre 
a  törvényhozás  által  tárgyaltatva  törvényerőre  emeltethessenek. 

A  választási  mozgalom  tehát  ezen  az  alapon  folyt  le, 
szokatlan  élénkséggel  és  érdeklődéssel.  Mindenki  abban  a  meg- 
győződésben volt,  hogy  a  nemzet  nemcsak  nagy  idők  elő- 
estéjén állott,  hanem  hogy  oda  jutott,  midőn  a  jövendő  utjai 
szétágaznak,  és  neki  a  különféle  irányok  vagy  czélpontok 
között  választani  kell.  A  kérdés  tárgyilagos  vonatkozásában 
úgy  állott,  hogy  a  nemzetnek  választania  kellett  a  konzer- 
vatív vagy  reform  irány,  másrészt  a  realizmus  vagy  idea- 
lizmus között.  Vagy  ha  a  kérdést  személyes  térre  viszszük, 
a  legkiválóbb  képviselőit  az  illető  irányzatoknak  szemelve  ki, 
akkor  Nagy  Pál  és  Széchenyi  egyrészt,  másrészt  Wesselényi 
és  Kölcsey  között.  Az  alkalmazás  teljes  mértékben  talál,  Nagy 
Pált  ugyanis  a  konzervatív,  Széchenyit  a  realista  felfogás  sze- 
mélyesítoje  gyanánt  vehetjük,  ellenben  Wesselényi  és  Kölcsey 
a  reform  és  eszményi  irányzat  zászlóvivőiként  állanak  kor- 
társaik előtt. 

Ha  eme  különbözet  a  választásoknál  nem  is  szerepelt, 
ha  nem  is  képezte  a  jelszót,  mely  a  táborokat  egymástól 
elválasztotta,  mégis  oly  határozottan  kidomborodott,  hogy 
hozzájok  kétség  nem  férhetett.  Széchenyi  » Hitel « -ében  az 
anyagelviség,  a  gazdagodás  álláspontjára  helyezkedik,  ezzel 
szemben  Wesselényi  a  polgári  erényt  tekinti  egy  ország 
egyedüli  gazdagságának.  Még  a  gazdagodásnak  is  hasonló- 
képpen egyedüli  kútfejeként  a  lelki  műveltséget  állítja  oda.1 

Széchenyi  már  ekkor  az  udvar  hivének  tekinti  magát, 
Kölcseyt  is  rá  akarja  beszélni,  hogy  a  nemzet  vesse  magát 
az  udvar  karjaiba.2  Wesselényi  ellenben  kijelenti,  hogy  ő  az 
ellenzéket  hasznos  és  szükséges  dolognak  tartja  és  azért 
annak  tagja  is  lesz.3  A  leghatározottabban  visszautasítja  Szé- 
chenyi ajánlatát,  hogy  együtt  a  sokaságra  hassanak.4 

Míg  Wesselényi  Széchenyi  ellen  foglal  állást,  Kölcsey 
hasonlóan  cselekszik  Nagy  Pállal.  Naplójában  minduntalan 
találkozunk  megjegyzésekkel,  melyek  a  nagyhírű  követ  maga- 
tartását gáncsolják.  A  közvélemény  lelkének  fájdalmával  fejezi 
ki,  hogy  az  1825-diki  országgyűlés  ellenzékének  vezére  már 
régóta  a  kormány  kenyerét  emészti.5 

Ezen  vád  onnan  származott,  mert  ekkoron  neveztetett 
ki  Nagy  Pál  a  Pálffy  Ferencz-féle  csőd  tömeggondnokává, 
a  mi  dús  javadalmazást  hozott.  Ezt  összeköttetésbe  hozták 
az  oly  érdemes  férfiúnak  irányváltozásával.  Nagy  Pál  egész 
pályafutása,  a  legilletékesebb  bizonyítékok  alapján,6  indokai- 
nak tisztasága  mellett  bizonyít,  habár  másrészt  Kölcsey  fel- 
háborodása nagyon  érthető,  annyival  inkább,  mert  a  tényt, 
hogy  az  ő  támogatását  a  szabadelvű  reform  ügye  elvesz- 
tette, tagadni  nem  lehetett. 

A  következménye  pedig  mindezeknek  abban  jelentkezett, 
hogy  nem  ő  és  Széchenyi  irányítják  a  nemzet  gondolkozásmód- 

1  Balítéletekről,   103.  lap. 

2  Kölcsey  munkái,  VII.  kötet   150.  lap. 

3  Ugyanott,  296.  lap. 

4  Ugyanott,  150.  lap. 

5  Ugyanott,  242.  lap. 

6  Lásd  Csengery :  Magyar  államférfiak  és  szónokok  könyvében 
életrajzát. 

ját,  megtöltve  azt  a  legnemesebb  eszményiség  kultuszának 
tartalmával.  Csakhogy  meg  kell  érteni  jól,  hogy  ez  eszményi 
irányzat  alatt  nem  révedezések,  nem  elérhetlen  ábrándok 
értendők,  melyeknek  képviselői  rendesen  a  felhők  és  csillagok 
között  bolyonganak,  elvesztve  a  talajt  lábaik  alatt.  Az  az 
eszményi  irányzat,  melynek  megteremtője  Kölcsey,  politikai 
vezérei  előbb  Wesselényi,  később  pedig  Kossuth  volt,  más  jel- 
leggel birt.  Az  lélektanilag  egy  nagy  és  nemes  lélek  kedély- 
világának tiszta  forrásából  fakadt.  Bizalom  az  emberiségnek 
magasztos  rendeltetésében,  valamint  az  ősi  erényben  intézte 
törekvéseit.  És  ha  e  törekvések  magasra  szárnyaltak  is,  oly- 
annyira nem  tértek  el  a  biztos  alaptól,  hogy  senki  náluknál 
a  föld  felszabadításának  érdekében  többet  nem  tehetett. 

A  kezdeményezés  ebben  az  irányban  feltétlenül  Kölcsey 
és  Wesselényi  érdeme.  Illő,  hogy  ezen  minőségökben  beha- 
tóbban foglalkozzam  velők,  annyival  inkább,  mert  pálya- 
futásuk egyes  mozzanatai  a  politikai  méltatás  számára  nem 
egy  figyelemre  méltó  mozzanatot  fognak  tartalmazni. 

VII. 

Annak  az  irónak,  ki  Kölcseyt  magasztalni  akarja,  arány- 
lag könnyű  feladat  jut  osztályrészül.  Nevét  és  emlékét  szár- 
nyaira kapta  a  hir,  melyet  valaki  oly  találóan  a  feledés  örök 
királyának  nevezett. 

íróink  fényes  csarnokában  az  elsők  között  foglal  helyet, 
habár  mint  politikus,  elég  igazságtalanul,  kevésbbé  méltányol- 
tatott  is.  Pedig  helyesen  mondja  róla  Pulszky  Ferencz,1  ki  őt 
személyesen  ösmerte  és  bámulta,  hogy,  ha  Wesselényi  távo- 
zása után  Deák  volt  az  ellenzék  feje  vagy  esze,  annak  szive 
és  értelmi  központja  gyanánt  Kölcseyt  kellett  tekinteni.  Pulsz- 
kyra  is,  realista  hajlamai,  kritikai  elméje  daczára,  leirhatlan 
hatást  gyakorolt,  gyönyörű  kerekded  előadása,  gondolatainak 
nemes  emelkedettsége,  egész  lényének  mélabús  szelídsége 
folytán.  Teljes  nyiltsággal  ösmeri  be,  hogy  Kölcsey  volt  az, 
ki    megmagyarosította    érzelmeiben,    ki    labancz    előzményei 

1   Életem  cs  korom,  I.  kötet  92.   lap. 

daczára  a  nemzeti  ügy  bajnokává  avatta  őt  fel.  Kölcsey  ezt 
a  hatást  gyakorolta  mindenkire,  egész  környezetére,  és  habár 
az  általa  képviselt  eszmék  akkoron  mintegy  a  levegőben  röp- 
ködtek, a  kezdeményezés,  a  formulázás  dicsősége  minden 
esetre  és  első  sorban  őt  illeti  meg. 

Egy  alkalommal,  midőn  Kölcsey  a  szatmármegyei  gyű- 
lésen magasztos  szózatát  a  jobbágyság  érdekében  felemelte, 
egyike  a  konzervativeknek  megrótta  őt,  hogy  ezen  beszéd 
nem  illik  Ond  vezér  ivadékához.  A  dolog  úgy  is  állott,  Köl- 
csey a  hét  vezérek  egyikétől  származott,  sződemeteri  kisded 
birtoka  az  első  foglalás  óta  volt  nemzetségének  tulajdonában. 
A  család  ilyeténképpen  a  tiszai  vármegyék  középnemességé- 
hez tartozott.  Ezen  osztálynak  akkori  egyénisége,  élete  körül- 
belül megfelel  azon  képnek,  melyet  ma  a  derék  búr  nemzet 
elénk  tár.  Ugyanazon  patriarkhális  életmód,  szokások  és 
erkölcsök,  ugyanazon  büszke  dacz  és  nyers  függetlenség- 
érzet, ragaszkodás  az  ősidőktől  öröklött  szabadsághoz,  a  csa- 
ládi tűzhely-  és  telekhez,  melyért  mindannyiszor  kész  volt 
vért  és  életet  áldozni. 

Századokon  át  különösen  a  tiszai  vármegyék  voltak 
leginkább  a  kurucz  szellem  fészkei.  Ezek  csatlakoztak  leg- 
hamarább a  Rákóczy  zászlóihoz,  és  1848  végén,  midőn  már 
minden  elveszettnek  látszott,  különösen  ezen  osztály  hazafias 
és  áldozatkész  magatartása  vetett  gátot  a  fenhéjázó  ellenség 
előnyomulásának.  És  habár  nála  a  kulturális  érzék  nem  is 
volt  erős,  de  hogy  tudott  egyes  képviselőiben  magas  szin- 
vonalra  emelkedni,  azt  Kazinczy  és  Kölcsey  példája  bizo- 
nyítja. Mindegyik  méltán  viseli  a  magyar  Lessing  nevet. 

Kölcseynél  az  képezi  a  fődolgot,  hogy  nemcsak  irodalmi 
és  politikai  működése,  de  egész  élete  és  egyénisége  az  ideáliz- 
musnak megtestesüléseként  tekinthető.  Nála  az  ember,  az  iró, 
a  politikus  mind  szépséges  összhangban  egyesült.  Ezen  ered- 
mény érdemességét  fokozza  az,  hogy  mindent  magának, 
a  viszonyoknak  pedig  édeskeveset  köszönhetett.  A  kivel  csak 
összeköttetésbe  jutott,  annak  ő  mindent  adott,  a  nélkül  hogy 
cserében  valamicskét  kapjon.  A  legtágasabb  értelemben  self 
ma  de  ember,  vagyis  -saját  fáradozásai,  sőt  nélkülözéseinek 
szülötteként    áll    előttünk.    Anyagi    viszonyai    a   lehető    leg- 

szűkebbek  és  sanyarúbbak  voltak.  Mikor  az  atyátlan,  anyátlan 
árva  kis  vagyonkáján  testvéreivel  megosztozott,  egy  jó  ösme- 
rőse  figyelmeztette,  hogy  a  mije  marad,  az  még  az  ő  szerény 
életmódja  mellett  is  édeskevés;  jó  lenne  tehát  kissé  megtol- 
dani. Önérzettel  azt  felelte:  » megtoldom  lelkem  függetlensé- 
gével«.  A  mi  ennél  nagyobb  baj  volt,  az,  hogy  talán  egész  életén 
keresztül  a  szeretet  melegét  nem  érezte.  Szülőitől  korán  meg- 
fosztotta a  sors,  egyetlen  nagy  vonzalma  nem  viszonoztatott. 

Gyenge,  beteges  gyermek  volt,  himlő  folytán  még  egyik 
szemére  meg  is  vakult,  jóformán  egészen  magára  hagyatva 
teltek  el  a  gyermeknek,  az  ifjúnak,  a  férfiúnak  évei.  A  deb- 
reczeni  kollégiumban,  a  hol  tanult,  épúgy  magára  volt  ha- 
gyatva, mint  szerény  falusi  lakházában,  melyben  éveken  és 
éveken  át  visszavonulva  élt  és  búvárkodott.  De  ezt  a  magányt 
fényessé  tette  lángeszének  ragyogása,  betöltötte  a  világiro- 
dalom nagy  mestereivel  való  foglalkozás,  termékenynyé  tette 
az  a  nagyszabású  tevékenység,  mely  a  szellemi  élet  majdnem 
minden  ágazatában  megfelelő  művelési  tért  talált. 

Kevés  ember  irodalmi  működése  nyújt  oly  gazdag,  vál- 
tozatos képet,  mint  a  Kölcseyé.  Költemények,  novellák,  bírá- 
latok, irodalmi,  bölcseleti,  természettudományi,  történeti,  köz- 
jogi fejtegetések,  a  szónoklat  minden  neme,  akadémiai,  ország- 
gyűlési, alkalmi,  sőt  még  perbeszédek  is  azok,  melyek  össze- 
gyűjtött műveiben  a  legnagyobb  lelki  gyönyörűséget  nyújtják 
az  elbűvölt  olvasónak.  A  Hymnusz,  a  Vanitatum  vanitas, 
a  magok  nemében  éppen  oly  mesterművek,  mint  a  Kölcsey 
Kálmán  számára  írt  erkölcsi  útmutató  Parainesis,  mint  Wes- 
selényi védelme,  a  Kazinczy  és  Berzsenyi  feletti  emlékbeszéd 
és  azon  különféle  tanulmányok  a  Mesmerizmusról,  a  törté- 
netről, a  bölcseletről,  a  melyek  a  hírneves  angol  essay-eknek 
méltó  vetélytársaiként  említhetők. 

És  mit  mondjak  róla  mint  politikai  szónokról  ?  Kossuth  x 
a  következőképpen  rajzolja  őt :  » November  10-ike  volt  1834- 
ben  és  Pozsonyban  a  karok  és  rendek  terme  tömve  hallgató- 
sággal egész  a  fuladásig.  Az  embertömeg  reggeli  tiz  órától 
egész    napnyugatig    ernyedni    nem    tudó    részvéttel    csüggött 

1     Pesti   Hírlap?   1842.  évf.   105.  szám. 

a  szónokok  ajkain,  kiket  a  nemzeti  bizalom  egy  uj  korszak 
előharczosai  gyanánt  tüze  ki. 

Ezen  az  emlékezetes  napon  a  tiszai  követek  asztalánál 
egy  férfi  állott,  kinek  halk  szózata  szent  kegyelet  ihletéseként 
rezgett  végig  hallgatóin.  Egy  erős  lélek  törékeny  test  lánczai 
között.  Tarkóját  őszbevegyült  kevés  hajszál  fedte  be,  szín- 
telen arczán  ezernyi  virrasztott  éjnek  tikkadtsága  ült,  egyet- 
len szemében  a  nemzet  minden  múlt  és  jövő  bánata  tükrö- 
ződött vissza.  Szava  tompa,  mély  és  ércztelen,  mint  egy  síri 
hang,  melyet  a  minden  nemesért  égő  szenvedély  még  tom- 
pábbá tőn,  összeszorított  öklei  takarták  el  csak  a  vihart,  mi 
keblében  dúlt.  Úgy  állott  mindannyiunk  előtt  mint  egy  túl- 
világi lény,  néma  csendben,  áhítattal  hallgattuk  őt,  midőn 
azokat  a  soha  el  nem  felejthető  szavakat  kimondá:  »hogy 
ha  elvettetik  az  örökváltsági  törvényjavaslat,  hazánkban  a  sza- 
bad "városi  polgáron  kivül  csak  két  emberosztály  lészen  sza- 
bad, a  földesúr,  ki  a  helységet  birja  s  a  koldus,  ki  a  helység 
utczáin  hajadon  fővel  és  mezítláb  irgalom  és  kenyér  után 
kiáltozik «.  A  síri  csendet  csak  ily  szavaknál  szakította  félbe 
az  érzelmeknek  villanyos  kitörése,  melyről  lord  Brougham 
szokta  mondani,  hogy :  »a  nép  szavában  néha  a  mennyek- 
nek dörgése  hallatszik. « 

Hogy  miképpen  fogta  fel  hivatását,  arra  nézve  álljon 
itt  naplójának  egy  pontja,  melyet  követségének  kezdetén  irt 
vala  meg.1 

»Ime  ez  a  haza,  mely  gyermekségem  álmaiba,  mely 
ifjú-  és  férfikorom  érzelmeibe  lángvonásokkal  szőtte  bele 
szent  képét.  Ez  a  haza,  melynek  dicsőségéért  meghalni  oly 
régi  és  oly  szép  gondolata  vala  lelkemnek  és  melynek  három- 
száz évi  sebeit  szivem  alatt  ezerszer  érzem  megújulni. 

És  Te  mit  fogsz  érette  tenni  ?  Midőn  álmok  helyett  való 
pálya  nyilik  előtted  ?  Lesz-e  erőd  létre  hozni  azon  eszméket, 
melyek  húsz  év  óta  boronganak  kebledben.  Lesz-e  bátorságod 
szembe  szállani  minden  akadálylyal,  mik  az  uj,  ismeretlen 
pályázó  útját  ezerfelől  elzárják.  Fogsz-e  tűrni  rettentést. 
Fogsz-e  tűrni    hálátlanságot  és  félreértést.    Fogsz-e    ostromot 

1  Kölese}'  minden  munkái,   VII.  kötet  7.  lap. 

megállani  a  kísértések  között.  Fogsz-e  hiven  maradni,  ha  tán- 
torodásodra  bér  tétetik.  Fogsz-e  szél  és  hab  ellen  küzdeni, 
ha  minden  elhagy,  ha  bűnnek  mondatik,  a  mit  angyalod  keb- 
led mélyén  sugalmazott,  ha  minden  való  és  jó,  minden  szép 
és  nagy  legyőzetve  sülyedez.  Oh,  jól  érzem  én  mit  és  meny- 
nyit kellene  tennem.  Te  pedig,  népek  és  világok  ura  ott  fenn, 
vagy  keblemnek  istene  itt  benn,  ki  mind  eddig  tisztán  meg- 
őrzéd  e  kebelt,  adj  segédet  mindvégiglen. « 

Érdemes  felemlíteni,  miképpen  magyarázza  meg  a  haza- 
szeretetet. Egy  beszédében,  melyet  megyéjének  gyűlésén  a 
mohácsi  gyásznap  emlékére  1826-ban  tartott,  mint  természeti 
szükséget  magyarázta  meg  azt.1  Elmondja,  hogy  minden  állat 
keres  magának  fekhelyet,  minden  madár  fészket,  hová  nap- 
pali vergődése  után  nyugodni  visszatér,  és  egyedül  az  em- 
beren feküdnék-e  a  sors  legnehezebb  átka,  vándornak  lenni 
az  egész  bujdosó  csillagon  keresztül  és  mindenütt  lenni,  hogy 
mindenütt  idegen  maradjon.  Viselhet-e  az  egész  emberi  nem 
iránt  tiszta  szent  szerelmet  szivében,  ki  saját  kis  háznépe 
körében  nem  érzi  boldognak  magát.  És  mi  a  haza  egyéb  az 
összetartozó  nagy  háznép  egészénél. 

És  mert  Isten  egy  szívnek  egy  kebelt  teremtett,  úgy 
egy  embernek  egy  hazát.  Semmi  sem  lehet  erős,  semmi  sem 
nagy  és  következményeiben  tiszteletreméltó,  a  mi  czél  és 
határ  nélkül  összefolyik,  a  minek  nincs  olyan  pontja,  melybe 
összevonuljon  és  ismét  szétágazzék.  Azért  kell  mindegyik 
embernek  saját  hazájáért  munkálkodni,  azért  kell  szerelme 
egész  erejét  hazájára  függeszteni,  azért  kellett  a  legszebb, 
a  legrendkivülibb  tetteknek  csak  ily  szerelem  kutforrásából 
származni.  Egész  világért,  egész  emberiségért  halni,  azt  csak 
egy  Isten  teheti,  ember  meghal  háznépéért,  halandó  sziv  töb- 
bet meg  nem  bir. 

Egy  másik  beszédében,  melyet  szintén  megyéjében  a 
nemzeti  játékszín  ügyében  tartott,2  a  haza  fogalmát  eszmé- 
nyesíti,  a  mennyiben  annak  tartalmát  mintegy  az  emberi 
kebelbe  helyezi.    A  hazának    szent  neve    nem  csatolja  magát 


'   Kölcsey   munkái,   II.   kötet    lö'i.   lap. 
2   Ugyanott,    108.   lap. 

a  földnek  porához.  Ezen  tartomány,  melynek  kiterjesztését 
most  magyar  hazának  nevezzük,  évezred  előtt  más  néptől 
mondatott  otthonának.  Őseink  a  Don  mellett  is,  a  Kaspi  tenger 
partjain  is  magokkal  hordozták  a  magyar  hazát  és  magok- 
kal hozták  azt  ide.  Emberek  teszik  a  valóságos  hazát,  nem 
az  élet  nélkül  való  halmok  és  térségek,  melyek  ezerféle 
népnek  egyforma  érzéketlenséggel  adhatnak  lakást.  Valamint 
a  franczia  lélek  lángolása  a  számkivetés  helyét  is  franczia 
földdé  változtatja,  úgy  ellenkezőleg  a  magyar  lélek  kialvása 
születésünk  helyét  idegen  földdé  fogja  változtatni.  Fajuljunk 
el  csak  és  bizony  e  levegő,  melyet  dicső  elődeink  vérpárá- 
jától megterhesítve  szivünk,  a  kenyér,  melyet  az  ő  sirhal- 
maik  felett  aratunk,  a  czimerek,  melyeket  igazában  már  csak 
koporsóikra  tűzhetünk,  nem  fogják  itt  a  magyar  hazát  fenn- 
tartani, nem  fogják  eszközölhetni,  hogy  a  nemzetiség  eny ész- 
tével magunk  is  el  ne  en}^észszünk. 

A  haza  szent  fogadalmának  kiegészítése  gyanánt  jelent- 
kezik nála  a  magyar  királynak,  a  szent  koronának  nagy 
gondolata,1  melyet  következőképpen  juttatott  kifejezésre.  Nem 
az  nekünk  a  király,  a  mi  sok  más  népeknek.  Mi  egy  évez- 
red óta  birunk  polgári  alkotmányt,  melyért  az  európai  népek 
még  most  is  kinos  vonaglásban  sóvárognak.  Ennek  az  alkot- 
mánynak a  király  elengedhetlen  kiegészítő  része.  Őseink  az 
ország  egyetemes  érdekeit,  az  igazokat,  miket  egyes  polgár 
önmagában  sem  birni,  sem  gyakorolni  nem  képes,  a  koroná- 
ban testesítették  meg. 

Ezt  a  koronát  tették  fel  a  választott  főre,  hogy  legyen 
az  az  alkotmányos  közszabadság  fenntartásának  képviselője. 
Szentnek  nevezték  a  koronát,  mert  a  legszentebbnek  gon- 
dolatát kötötték  hozzá. 

Gondolatát  a  szabad  nemzet  egy  testbe  foglalásának, 
mel}r  ne  csak  idegen  bitorló,  de  egyes  honfiak  féktelensége 
ellen  is  bonthatlan  gátat  emeljen.  Nem  kellett-e  ennek  folytán 
szentnek  tartaniok  a  személyt,  ki  e  koronát  viselte?  És  nem 
következett-e  mindebből,  hogy  a  korona  nélkül  magyar  alkot- 
mányt képzelni  nem  tudtak  ?  íme  ez  nekünk  a  király.  Ezt  értjük 

1  Kölese}'  munkái,  II.  kötet   180.  lap. 

a  magyar  királyi  név  alatt,  hiszen  ki  nem  mondhatjuk  az 
ő  felséges  nevét  visszaemlékezés  nélkül  ama  megbonthatlan 
esküvésre,  melyet  az  ég  és  föld  hallatára  elzengett.  Ki  nem 
mondhatjuk  visszaemlékezés  nélkül  a  nemzeti  egység  és 
szabadság  felségére,  melynek  fenntartása  és  megoltalmazá- 
sáért  az  Isten  szine  előtt  az  eskü  tétetett. 

Ezek  a  szemelvények,  úgy  vélem,  elég  hiven  adják 
vissza  Kölcsey  politikai  hitvallásának  értékét  és  tartalmát, 
mely  minden  felszólalásában,  minden  cselekvényében  kifeje- 
zésre jutott.  A  közélet  embereinek  legmagasabb  Ítélőszéke,  az 
utókor,  a  történetírás  meg  fogja  állapítani,  mikép  azon  fohász, 
melyet  imént  idéztem,  teljesült.  Teljesült  pedig  egyszerűen 
azért,  mert  a  mit  keblének  Istene  sugalt,  hogy  Kossuth  ezen 
kedvelt  kifejezését  használjam  —  azt  hiven  meg  is  csele- 
kedte. Megcselekedte  még  akkor  is,  a  mikor  az,  a  mit  valónak 
és  helyesnek  tartott,  veszendőbe  ment  és  sülyedni  kezdett. 
Ezt  úgy  kell  érteni,  hogy  két  éves  ragyogó  országgyűlési 
pályájának  közepette,  mely  alatt  egyik  diadalát  a  másik  után 
aratta,  megyéjének  szabadelvű  szelleme  megváltozott  és  Köl- 
csey nézeteivel  ellenkező  utasítást  adott  országgyűlési  köve- 
teinek és  így  neki  is. 

Erre  Kölcsey  követtársával  lemondott,  és  kettőjük  nevé- 
ben az  országgyűléstől  következőképpen  búcsúzott  el : 

»Ide  jöttünkkor  többek  között  két  kívánat  élt  lelkünk- 
ben :  emelkedést  adni  az  adózó  népnek,  valamint  a  földbir- 
tokot állandóbb  és  biztosabb,  azaz  teljesen  szabad  alapra 
helyezni.  Azt  hivők,  hogy  e  kettőnek  keresztülvitelére  itt 
a  tizenkettedik  óra,  valamint  a  legszebb  alkalom,  midőn  tör- 
vényhozási utón  fejedelem  és  nemzet  közötti  békés  tanács- 
kozásban lehet  azt  eszközölni,  a  miért  másutt  vérpatakok 
folytak  és  sanyarú  inség  borította  el  az  országot.  Küldőink 
ezen  fontos  kérdésre  egyszerre  csak  más  vélekedést  nyertek 
és  oly  utasítást  adtak,  melynél  fogva  az  előbbitől  egészen 
ellenkező  utón  kellett  volna  haladnunk.  Ily  módon,  ha  előbbi 
pályánkat  követnők,  elhagyatva  érezendtük  volna  magun- 
kat. Ellenben  azt  a  másikat,  mely  élőnkbe  szabatott,  nem 
Ösmertük,  és  mert  tétovába  bolyongani  nem  akartunk,  inkább 

iieöthy  Ákos:  A  magyar  államiság  fejlődése,  küzdelmei.  II.  18 

leszállottunk  helyünkről,  mintsem  botlás  és  tévedés  veszélyé- 
nek tegyük  ki  magunkat. 

Jelszavunk  vala  haza  és  haladás.  Azok,  a  kik  a  haladás 
helyett  maradást  kivannak,  gondolják  meg,  miszerint  a  mara- 
dásnak tudvalevő  többféle  magyarázat  adható. 

A  korszellem  szerinti  megmaradás  állandó  bátorlétet 
hoz  magával,  ellenben  a  vesztegmaradás  egyszerűen  seny- 
vedést  és  elposványodást  okoz. 

Szivünk  mondja,  hogy  nem  cselekedtünk  helytelenül. 
Küldőink  másokat  fognak  helyettünk  választani,  mi  pedig 
megnyerjük  személyes  szabadságunkat.  Mi  most  otthon,  vagy 
a  hova  sorsunk  vezérlend,  ismét  vivhatunk  elveink-,  törek- 
véseinkért, törekedhetünk  azok  számára  győzelmet  aratni. 
Isten  óvja  meg  a  hazát  minden  gonosztól,  Isten  virassza  fel 
a  nemzetre  a  teljes  felvirágzás  szép  napját. «  1 

Midőn  e  fenséges  szavak  elhangzottak,  az  ülés  véget 
ért,  a  követi  kar  képtelennek  érezte  magát  tanácskozni.  Köl- 
csey visszavonult  megyéjébe,  beváltani  igéretét,  küzdeni  az 
igaz  ügyért.  De  nem  sokáig  teljesítheté  nemes  hivatását, 
a  kérlelhetlen  halál  1838.  augusztus  hó  24-én  ragadta  el 
életének  48-ik  évében.  El  lehetett  róla,  rólunk  mondani,  hogy 
vérrel  szerzett  szabadságunknak  vártornya  akkor  omlott  össze, 
mikor  harangjai  a  legszebb  akkordokat  zenghették  volna.  A  ki 
őt  legjobban  szerette,  becsülte  és  ösmerte,  Wesselényi,  azzal 
búcsúzott  el  tőle:  többet  ért  valamennyiünknél,  igazán  nem 
is  volt  közibünk  való. 

Kölcsey  mellett  egy  másik  férfiról  is  meg  kell  emlé- 
keznem, a  ki  az  eszményiségért  való  nemes  küzdelemben  hű 
fegyvertársként  csatlakozott  hozzá.  Szellemileg  is  számottevő 
ember  volt  annyi  jeleseink  között,  habár  amannak  szinvo- 
nalat nem  érte  el.  Erkölcsi  tekintetben  teljesen  al  pari  állot- 
tak. Czélzatainak  tisztaságára,  lényének  eszményi  nemes- 
ségére senki  sem  multa  felül  Bezerédj  Istvánt,  Tolnamegye 
követét,  e  dicsőt,  ki  szintén  elől  járt  a  viadalban,  mint  az 
emberi  igazságnak  felkent  bajnoka,  melynek  nevében  a  vezér 
mellett    vitte  is  a  lobogót.    Követtársai    éppen   azért  az  örök 

1  Kölcsey  munkái,  VI.  kötet  151.  lap. 

igazságnak  keresztelték  el,  mely  nevet  soha  senki  inkább 
meg  nem  érdemelte.  Már  ez  országgyűlésben  felvette  Haj- 
nóczy nagy  gondolatát,  a  nemesi  szabadságokat  az  adózó 
népre  is  kiterjeszteni.1  Nemcsak  szóval,  de  tettel  is  működött. 
Ha  az  örök  váltságot  le  is  szavazták,  ő  jobbágyait  egyez- 
kedés utján  szabaddá  tette.  Az  anyagi,  szellemi .  művelődés 
terén  egyaránt  üdvös  tevékenységet  fejtett  ki,  nem  kiméivé 
költséget,  nem  fáradságot.  A  selyemtenyésztés  behozatala, 
a  kisdedóvók  felállítása  mind  az  ő  áldott  nevéhez  fűződik. 
Fel  van  róla  jegyezve,  hogy  még  a  nagy  nemzeti  hajótörés 
után  is  abban  találta  elbúsult  lelkének  vigaszát,  hogy  a  job- 
bágyat emberré  tették,  adva  neki  tulajdont  és  polgári  jogot. 
És  ha  Deák  Ferencz  egy  emlékezetes  alkalommal  az  alkot- 
mány helyreállítása  után  felemlítette,  hogy  a  nemzet  nem 
lett  volna  képes  a  nagy  csapást  kiheverni,  ha  a  nép  fel  nem 
szabadíttatik,    ebben    Bezerédjnek    dicsőítése  is  benfoglaltatik. 

VIII. 

Wesselényi  politikai  méltatásánál  első  sorban  ki  kell 
emelni,  miszerint  a  XlX-ik  század  nagy  parlamentáris  vezérei- 
nek fényes  sorozatát  ő  nyitja  meg.  Horváth  Mihály  2  felemlíti, 
hogy  az  1832-iki  országgyűlés  kezdetén  Wesselényi  volt 
nemcsak  a  főrendiház,  de  az  alsó  táblai  ellenzéknek  vezére. 
A  barátságos  értekezletekből  kifolyólag,  melyeken  a  követi 
kar  kitűnőségei  részt  vettek,  ő  adta  az  irányt  mindaddig, 
míg  Erdélybe  kelletvén  távoznia,  helyét  Deák  Ferencz  fog- 
lalta el. 

Ha  Kölcsey  az  őshazából,  Skythiából,  a  Wesselényiek 
Morvaországból  eredettnek  vallják  magokat.  Mig  Kölcsey  a 
közép-,  addig  Wesselényi  a  főnemességből  származott.  Nádor- 
ispánt, a  nagyhírű  Ferenczet,  Széchy  Mária  férjét  számítja 
övéi  közé.  Osztozik  e  dicsőségben  a  ma  élő  Perényi,  Pálffy, 
Nádasdy,  Draskovich  családokkal.  Míg  a  Forgáchok,  Batthyá- 
nyiak, Eszterházyak  nemcsak  nádort,  hanem  primást  is  szám- 

1   Kölcsey  munkái,  VII.  kötet  188.  lap. 
"  Huszonöt  év,  I.  kötet  295.  lap. 

Iáinak    tagjaik    között,    és  így  a  törzsben  a  legfőbb    egyházi 
és  világi  méltóság  disze  egyesül. 

Én  még  ösmertem  őt.  Láttam  világtalanul  a  szánandó 
polgári  halottat  —  mint  ahogy  magát  nevezé  —  zsibói  kas- 
télyában, melyről  Kemény  Zsigmod  mesteri  tanulmányainak 
egyikében 1  azt  irja,  hogy  az  egy  tartalomdús  könyvhez 
hasonlít,  melyben  a  sziv  legszentebb  meséitől  kezdve  a  bősz 
indulatok  vad  történetéig  és  a  honszeretet  megszentelt  álmáig, 
annyi  vonzó  és  idegfeszítő  jelenetekre  találunk,  mint  a  regé- 
nyes iskola  bármelyik  költeményében.  1847-ben,  zsenge  gyer- 
mekéveimben boldogult  atyámmal  jártam  ottan,  és  jól  emlé- 
kezem, miszerint  figyelmeztetett  magának  a  helynek  történeti 
nevezetességére,  felsorolva  azokat,  melyek  e  festői  vidék  egyes 
pontjaival  összeköttetésben  voltak.  Ezen  emlékek  magyarázata 
abban  rejlik,  mert  a  Wesselényi  család  egyes  tagjaival  Erdély 
története  sok  tekintetben  össze  van  nőve.  Ennek  következté- 
ben bérezés  hazájának  közélete,  alkotmánya  képezi  természet 
szerint  azon  keretet,  melyben  életének  tündöklő,  habár  vál- 
tozatos és  viszontagságos  eseményei  lefolytak.  Az  ő  egyéni- 
ségének méltatásánál  erről  is  kell  szólni,  hogy  az  megfelelően 
kidomborodjék.  Annyival  inkább  kell  szólni,  mert  annak  poli- 
tikai tanulságai  oly  természetűek,  hogy  a  szűkebb  értelembe 
vett  Magyarország  intézményeinek  és  politikai  fejlődésének 
teljesebb  megértéséhez  hozzájárulnak.  Azért  történik  ez,  mert 
az  ellentét,  mely  a  két  ország  intézményei-  és  közéletének 
alakulata  közt  létrejött,  világosabbá  teszi  azok  jellegét. 

Munkám  első  kötetében  nem  egy  lapot  szenteltem  Erdély 
aranykora  ecsetelésének,  mely  azt  a  jelzőt  a  Királyhágón 
inneni  országrész  akkori  szomorú  állapotával  szemben  meg- 
érdemelte. Szóltam  bibliaolvasó  nagy  fejedelmeiről,  kultúrája, 
politikai  és  lelkiösmereti  szabadságának  lélekemelő  gyakor- 
latairól. Ezen  tényezők  csakugyan  másképpen  festettek,  mint 
nálunk  az  osztrák  és  török  iga  embertelen  nyomása,  vala- 
mint másrészt  azon  üldözés,  melyben  igazaiért  a  nemzet  és 
annak  legjobbjai  részesültek.  Igaz,  hogy  az  aranykor  elmúlt 
és    bekövetkezett    a  jámbor    Apaffy   Mihály    országlása   alatt 

1  Lásd  ezeknek  I.  kötetét  5.  lap. 

azon  komoly  pillanat,  mely  nemcsak  a  rézkorszak,  de  a 
vaskorszak  kezdetének  tekinthető,  midőn  ugyanis  a  törökök 
leverése  után  Lipót  császár  pártfogása  alá  vette  Erdélyt,  mit 
egy  dominikánus,  páter  Dunod,  oly  módon  adott  tudtokra  az 
elszörnyűködő  rendeknek,  hogy  »volentes-nolentes  proteget 
vos  sua  Majestas«.  Ámde  ezen  állapot  legalább  alakilag  más 
szinezettel  bírt  mint  a  mienk,  melynél  a  jogeljátszás  elmélete 
és  a  hódítás  joga  helyeztetett  előtérbe.  Erdély  megkapta  a 
Leopold-féle  hitlevelet  és  ebben  minden  szabadságait  meg- 
erősítették. Ezek  között  pedig  oly  jogosítványok  is  voltak, 
melyekkel  Magyarország  a  Habsburgok  jogara  alatt  soha 
sem  birt  és  mefyek  a  parlamentáris  rendszer  végső  követ- 
kezményeit a  legközvetlenebb  alakban  juttatták  kifejezésre. 
Ezen  hitlevélben  *  világosan  benne  van  az  országgyűlésnek 
azon  szabadalma,  miszerint  az  úgynevezett  sarkalatos  hiva- 
talokat, mint  kormányzó,  kanczellár,  a  nemzeti  hadak  vezére, 
kincstárnok,  királyi  táblai  elnök,  a  három  itélőmesteri  hiva- 
talt választás  által  töltse  be,  illetve  azokra  a  szükséges  egyé- 
neket kijelölje,  hogy  azután  királyi  megerősítést  nyerjenek. 
Igaz,  hogy  ezen  hitlevélnek  volt  egy  pontja,  a  tizenhetedik,  mely 
az  idők  folyamában  részben  azon  archimedesi  pontot  képezte, 
mely  Erdélyt  alkotmányos  sarkából  kiforgatta.  Ez  pedig  úgy 
hangzott,  hogy  a  császári  katonaság  parancsnoka  más  mint 
német  generális  nem  lehet.  Tényleg  ezen  német  generálisok 
nemcsak  a  katonai,  de  a  polgári  hatalmat  is  egyesítették 
önmagukban,  diktátori  parancsszóval  uralkodtak  Erdélyben, 
így  például  magának  a  pragmatika  szankcziónak  kimon- 
dása 1722-ben  Virmont  tábornok  közbenjárásával  történt.2 
Később  egy  másik  hírhedt  katona,  Buccovv  az,  ki  a  székelyek, 
különösen  a  mádéfalviak,  lemészárlásával  vérrel  írja  be  utá- 
latos nevét  az  ország  történetébe.  Az  utána  következő  Ödön- 
nel tábornok  3  szintén  nevezetes  szerepet  játszik,  mint  főkor- 


1  Dósa  Elek  :  Erdélyhoni  jogtudomány,  50.  lap. 

2  Lásd  Salamon:    A  magyar    királyi  szók    betöltésének    története, 
115.  lap. 

3  Lásd    ennek    életrajzát    Jakab    Klektől    a   »Hazánk«    folyóirat  I. 
kötében. 

mányzó.  Ennél,  miután  nem  volt  erdélyi  honos,  a  törvényt 
azzal  játszották  ki,  hogy  őt  altér  egónak,  vagyis  a  király 
személye  teljhatalmú  biztosának  nevezték. 

Ez  volt  azon  proczedura,  melylyel  különösen  a  válasz- 
tási jogosultságot  semmivé  tették.  Országgyűlést  egyszerűen 
nem  tartottak,  valamennyi  hivatal  a  királyi  helyettesítés  utján 
töltetett  be. 

Ha  pedig  tartattak,  mint  például  József  halála  után 
1791-ben,  akkor  a  helyett  hogy,  mint  nálunk,  az  ország 
igazai  legalább  a  törvénytárban  világosabb,  határozottabb  for- 
mulázást  és  megerősítést  nyerjenek,  Erdélyben  az  alkotmány 
épületéből  az  ékkövek  legnagyobb  részt  kiszedettek,  az  épület 
térszíne  keskenyebb  lett,  az  irott  szabadság  lejebb  szállít- 
tatott.1 

Munkám  első  kötetében  igyekeztem  vázolni  azon  nagy 
in  integrum  restitutio  műveletét,  melyet  Magyarország  a 
XVIII-ik  században  végrehajtott.  Különösen  kiemeltem,  hogy 
a  nemzeti  egység  érzete,  továbbá  a  középosztály  újjáalakulása 
és  szervezkedése,  végre  a  megyei  önkormányzat  térfoglalása 
és  eleven  gyakorlata  képezték  azon  hatványokat,  melyeknek 
ezt  köszönhetjük.  Ezen  tételnek  helyessége  az  erdélyi  viszo- 
nyokban rejlő  ellentétek  szembeállítása  által  kétségbe  nem 
vonható  beigazolást  nyer.  Míg  ugyanis  a  Kiráfyhágón  innen 
ezen  három  tényező  az  országot  a  sülyedésből  kimelte,  ennek 
hiánya  a  Királyhágón  túli  országrészt  azon  aránylagos  magas- 
latról, melyet  elfoglalt,  leszállította. 

Nagyon  tanulságos  dolog  az  például,  hogy  egy  intéz- 
mény, mely  a  középkori  állapotok  és  a  nemzeti  fejedelmek 
uralma  alatt  a  nemzeti  és  vallási  béke  és  összhang  létesítése 
alapján  a  politikai  erőnek  forrása  volt,  idegen  uralom  és  az 
ujabb  kor  fokozottabb  igényei  következtében  ennek  ellen- 
kezőjét, a  teljes  erőtlenséget  vonta  maga  után.  Ezen  intéz- 
mény a  három  nemzet :  a  magyar,  székely  és  szász,  valamint 
a  négy  bevett  vallás :  katholikus,  ágostai,  helvét  hitvallás, 
végre  az  unitárius  törvényben  biztosított  jogi  különállása  és 
politikai    alakulata   volt.    Az    első  fázis    ezen    folyamatban,  a 

1  Kemény  Zsigmond  tanulmányai,  II.  kötet  43.  lap. 

három  nemzet  szervezkedése  és  szövetsége,  tudvalevőleg  már 
a  XV-ik  századra  tehető.  1437-ben  történt,  mikor  a  Havas- 
alföldről importált  szocziális  forrongások  folytán  az  illetők  a 
csekély  erőnek  összpontosítás  általi  növelése  czéljából  egymás- 
közt frigykötést,  egyesületet,  uniót  hoztak  létre.  Ezen  szerző- 
dés az  ország  törvényei  közé  1630-ban  egyesületi  törvény- 
czikk  —  unionis  articulus  —  nevezet  alatt  beigtattatott  és 
egész  1848-ig  jogi  hatálylyal  és  erővel  birt.1 

Ezen  okmányban  világosan  és  határozottan  ki  van 
mondva,  hogy,  ha  bármelyik  nemzet,  vagy  annak  egyes  tagja 
a  legkisebb  jogsérelmet  szenvedi,  a  többi  is  kötelezve  van 
minden  törvényes  eszközzel  oda  hatni,  hogy  a  jogorvoslat 
megtörténjék.  A  négy  bevett  vallás  intézménye,  mint  már 
arra  hivatkoztam,  a  XVI.  század  szülötte,  akkoron  unikum 
volt  a  világban  és  az  áldott  kis  országnak  a  lelkiösmereti 
szabadságot  biztosította.  A  biztosíték  benfoglaltatott  úgy  a 
szövetségi  okmányban,  mint  a  Lipót-féle  diplomában.  A  biz- 
tosítékok közé  azon  intézkedés  is  tartozott,  hogy  az  orszá- 
gos, mint  megyei  hivatalok  betöltése  az  illető  felekezetek  és 
nemzetek  között  a  teljes  paritás  arányában  osztassék  meg. 
Egy  szóval  megtörtént  minden,  aminek  következtében  a  fel- 
sorolt tényezők,  vagy  mondjuk  egyedek  különleges  egyénisége 
mint  érdekköre  lehetőleg  kidomboríttassék,  a  többitől  külön- 
választassék,  hogy  ily  módon  azután  a  nemzeti  egység 
ellentételének,  a  legmesszebb  menő  partikularizmusnak  tág 
kapu  nyittassék.  Oly  állapot  volt,  a  mely  is  a  divide  et  impera 
elv  alkalmazását  az  egyik  nemzetnek,  valamint  felekezetnek 
a  másik  ellen  való  kijátszását  valójában  nemcsak  elősegítette, 
de  formaliter  kihitta.  Hogy  pedig  ezen  kínálkozó  alkalmat 
az  osztrák  uralom  fel  is  használta  a  nemzeti  alkotmányos 
elv  gyengítése  czéljából,  arról  Erdély  közéletének  minden 
lapja  tanúskodik. 

Ezen  szakadozottság,  valamint  a  találkozási  pontoknak 
szétfoszlása  nemcsak  politikai,  de  társadalmi  tekintetben  is 
kivette  a  maga  részét.  Az  erdélyi  nemes  családok  jelentékeny 
reze   bárói  és  grófi    rangra  emeltetett.    Megalkudtak  a  hely- 

1   Dósa  idézett  munka,  69.   lap. 

zettel  és  a  kormányzókkal,  a  hivatalokat  monopolizálták, 
melyek  az  egyes  családok  között  felosztattak,  és  ez  oly  lelki- 
ösmeretes  óvatossággal  vitetett  keresztül,  hogy  például  egy 
alkalommal  báró  Bruckenthal  kormányzó  kijelentette,  hogy 
miután  egy  elhalálozott  kormánytanácsos  a  Telekiek  közül 
való  volt,  utána  egy  Bethlennek  kell  következnie.  Párosult 
ezzel  a  legnagyobb  kizárólagosság  1  úgyannyira,  hogy  az  is 
czélba  vétetett,  miszerint  az  egyenetlen  és  rangon  alóli  házas- 
ságok megakadályoztassanak.2 

A  középosztálynak  ilyetén  szétmállása  folytán  a  kellő 
tartalomhiány  miatt  a  megyei  élet  keretei  is  összezsugorodtak. 
Míg  a  XVIII-ik  században  Magyarországon  a  törvényható- 
ságok jelentősége  fokozatosan  nőtt  és  fejlődött  úgyannyira, 
hogy  a  kormány  hatalmával  szembeszállt,  Erdélyben  az  mind- 
inkább tért  vesztett  és  igazában  a  kormány  hatalmi  eszköze 
lett.  A  tisztviselők  választása  fikczióvá  sülyedt,  igaz,  hogy 
a  megye  névleg  választott,  de  ezt  megelőzte  a  főispáni  kije- 
lölés, követte  a  felső  megerősítés,  úgy  hogy  ezen  két  malomkő 
szétmorzsolta  az  önkormányzatot.  Azonkívül  bonyolította  a 
dolgot,  hogy  a  mint  minden  országos  tisztségre  valamennyi 
bevett  vallásfelekezetből  kellett  három  egyént  kijelölni,  ez 
a  megyei  állásokra  is  követeltetett.  Azonban  a  szabad  válasz- 
tásnak ezen  paródiája  sem  sokáig  maradt  érvényben,  mert 
a  mint  a  főkormányszékeknél  a  kinevezés  általi  helyettesítés 
jött  divatba,  úgy  történt  ez  a  törvényhatóságoknál  is.  A  büro- 
kráczia  lett  tehát  az  úr  a  központon  mint  a  perifériában  és 
az  országos  és  megyei  gyűlések  zajló,  eleven  tevékenységét 
a  hivatalszobák  néma,  gépies  működése  váltotta  fel. 

Mint  Kemény  3  mondja,  a  múlt  század  elején  egy  neme 
a  mákonyszerü  hatásnak  kötötte  le  az  elméket  és  sziveket. 
Huszonhárom  évig  nem  is  volt  országgyűlés.  1830-ig  a  megye- 
gyülésekre  kíváncsiságból  többnyire  csak  a  gazdasági  tisztek 
és  az  unatkozó  szomszéd  kisbirtokosok  jártak.  A  hivatal- 
nokok, kik,  mint  láttuk,  választás  alá  nem  jöttek,  igazítottak 


1    Wesselényi:  Balitéletek,  69.  lap. 

8  Kemény  Zsigmond  tanulmányai,  II.  kötet   128.  lap. 

3  Tanulmányai,  I.  kötet  49.  lap. 

el  minden  tárgyat.  A  művelt  és  vagyonos  osztály  méltóságán 
alólinak  tartotta  csekélységekkel  foglalkozni,  a  kormányzó 
fényes  estélyein,  a  vidám  társaskörökben,  a  szép  és  szellemes 
női  szalonokban  feledte  dicsőségvágyát,  kinevette  és  zsémbes- 
kedőknek  tartotta  azokat,  kik  kötelességérzetről,  és  ábrán- 
dozóknak,  kik  a  hazáról  beszéltek. 


Ezen  korba  esik  Wesselényi  fellépte.  Oly  férfiú  volt 
ő,  ki  hatalmas,  igazán  titáni  szenvedélylyel  és  erővel  rázta 
fel  nemzedékét  közönye-  és  tespedéséből.  Eme  kedvezőtlen 
viszonyok  csak  fokozták  nála  a  szenvedélyt  és  tetterőt,  tény- 
leg oly  hatással  dolgozott,  hogy  a  teljesen  tönkrevert  aulikus 
rendszer  kénytelen  volt  a  legmesszebb  menő  önkény  állás- 
pontjára helyezkedni,  mely  Erdélynek  az  ostromállapotot 
szerezte  meg.  Wesselényit  pedig  a  vádlottak  padjára  helyezte, 
természetesen  állandó  siker  és  eredmény  nélkül. 

Ez  a  titáni  szenvedély  és  erő,  hozzá  a  nemzeti  érzés 
teljessége,  valamint  a  daczolás  az  önkénynyel  és  erőszakkal, 
a  helyzetnek  végletekig  való  feszítése,  mintegy  öröklött  vonás 
volt  e  hatalmas  családnál,  mely  vonások  egyikét-másikát 
érdemes  felemlíteni. 

Az  egyik  ős,  ki  a  Rákóczy-felkelés  alatt  élt,  szintén 
élő  bizonyítéka  volt  azon  tételnek,  melyet  már  egyszer  kife- 
jeztem, hogy  a  labancz  urak  nagy  részének  két  lelkök  volt, 
és  hogy  az  osztrák  politika  a  magyar  érzést  elnémítani  nem 
tudta.  Ezen  tételnek  az  illető  egy  elég  kirívó  példáját  nyúj- 
totta. A  jelen  munka  első  kötetében  emlékeztem  a  Rákóczyra 
oly  végzetes  kimenetelű  zsibói  csatáról,  mely  azért  veszett 
el,  mert  oláh  kémek  ösmeretlen  hegyi  utakon  a  császári 
csapatok  egy  részét  a  magyar  sereg  hátvéde  mögé  vezették, 
mely  így  két  tűz  közé  szorítva  majdnem  teljesen  megsem- 
misült. Wesselényi  Szolnokmegye  főispánja  volt  és  a  laban- 
czok  közt  harczolt.  Midőn  a  katasztrófa  után  kastélyába 
tért  pihenőre,  a  tornácz  előtt  ott  találta  a  rónai  oláh  papot, 
ki  nagy  lelki  gyönyörűséggel  elmesélte,  hogy  ő  volt  az,  ki 
az  osztrákokat  sikeres  műveletükben  kalauzolta,  neki  lehet 
köszönni  a  kuruczok  tönkreverését,  a  miért  is  eljött  jól  kiér- 

demelt  jutalmát  elveendő.  A  kiérdemlésre  nézve  Wesselényi 
csakugyan  egy  nézetet  vallott  vele,  az  eltérés  azonban  igen 
ényeges  volt  annak  mértékére  nézve,  mert  a  dijat  oly  módoni 
szolgáltatta  ki  az  áruló  számára,  hogy  hajdúi  által  rövid 
utón  kertjének  egyik  fájára  felhuzatta.  Ennek  unokája  volt 
az  idősebb  Miklós,  kinek  működése  és  élete  sokkal  jelenté- 
kenyebb politikai  szinezettel  bir.  Ez  kiváló  testi  és  szellemi 
tulajdonságokkal  volt  felruházva,  hozzá  oly  szilaj  tűzzel,  mely 
életét  a  drámai  jelenetek  egész  sorozatával  töltötte  be.  Egy 
igazi  középkori  oligarkha,  egy  második  Götz  von  Berlichin- 
gen  áll  előttünk,  annak  minden  fény-  és  árnyoldalaival,  mely 
előbbiek  közé  az  irodalom  iránti  érdeklődése  is  tartozik.  Mária 
Terézia  alatt  huszárkapitány  volt,  Galicziában  állomásozott. 
Általánosan  feltűnt  nagyurias  viselkedése  által,  melyben  lekö- 
telező szeretetreméltóság  visszataszító  gőggel  párosult.  Ez 
utóbbinak  ingerlő  sugallata  vitte  azon  csin}^  elkövetésére,  hogy 
az  ottani  kerületi  főnökkel,  ki  a  fodrászi  mesterségből  került 
hivatalos  állásába,  haját  felfodoríttassa.  Természetes,  hogy 
az  operáczió  nem  ment  a  nélkül,  a  mit  a  kortes-termino- 
lógia  alapján  szelid  nyomásnak  neveznek.  E  miatt  el  kellett 
hagynia  a  katonaságot,  a  mi  megtörténvén,  birtokaira  vonult 
vissza. 

Feleségét,  Cserey  Ilonát,  ki  a  nőiességnek  mintaképe 
volt  és  valójában  nemtőjévé  vált,  a  zárdából,  hol  nevelését 
nyerte,  rabolta  el.  Az  élet,  a  mely  Zsibón  folyt,  szilaj  és  zor- 
don jelleggel  birt.  A  cselédség,  jobbágyság  teljesen  katonai 
szervezetet  nyert.  Osztagokká  csoportosult  és  megfelelő  kikép- 
zésben részesült.  Czéllövészetek,  test-  és  vivógyakorlatok, 
vadászatok,  lovak  idomítása,  hihetetlen  merészségű  vállal- 
kozások kocsin  és  lóháton  voltak  napirenden.  Wesselényi 
a  lóidomítás  terén  páratlan  eredményeket  ért  el  és  ennek 
folytán  olyan  koczkázatoknak  tette  ki  vendégeit,  melyek  egy- 
szerűen hajmeresztők.  így  például  négyes  fogatán  kivitte  őket 
kocsizni,  mikor  egy  meredek  hegynek  lejtőjéhez  jutott,  mely 
a  Szamos  folyóhoz  vitt,  közibük  vágott  lovainak,  oda  dobta 
a  gyeplőt  és  a  lovak  a  legszilajabb  vágtatásban  rohantak 
lefelé,    mondhatni  a    biztos   halálnak.    Egyszerre    csak   egyet 

füttyentett  és  fogata  mintegy  varázsütésre  megállott.  Ferencz 
császár  is  Zsibón  való  létekor  részesült  ezen  tréfában.1 

Az  egyik  szomszédságát  a  gorbói  vár  és  uradalom 
képezte,  melynek  birtokosával,  gróf  Hallerrel,  egy  nyugodt, 
rendszerető,  hozzá  aulikus  úrral  Wesselényi  folytonosan  hadi 
lábon  állott.  A  viszálynak  hadizenet  lett  a  vége  és  egy  szép 
napon  Wesselényi  cselédjeivel,  jobbágyaival  a  régi  családi 
ágyukat  maga  elé  véve  megindult  Gorbót  ostrom  alá  venni. 
Hallernek  csak  annyi  ideje  volt,  hogy  meneküljön.  Az  ostrom 
meg  is  indult  úgyannyira,  hogy  a  várban  maradt  uradalmi 
tisztségnek  és  személyzetnek  nem  volt  más  mit  tenni,  mint 
derék  védelem  után  magát  megadni. 

Természetes,  hogy  a  dolog  nem  maradt  abban.  József 
császár  elhatározta  példás  büntetéssel  sújtani  a  vakmerőt,  ki 
a  német  várurak  fejetlenségét  ültette  át  országaiba.  Katona- 
ság ment  Wesselényi  elfogására,  kit  kétségbeesett  harcz  után 
hatalmokba  ejtettek  és  megkötözve  két  lovas  közt  hurczolva 
vitték  Kolozsvárra,  hol  a  bíróság  által  több  évi  börtönre  Ítél- 
tetett, melyet  a  kufsteini  várban  kellett  kitöltenie. 

A  fogságnak  különben  is  szigorú  rendje  még  szigorúbb 
lett  a  következő  eset  folytán.  Egy  napon  a  börtönőr  Wesse- 
lényi zárkája  előtt  megállott  egy  perezre.  Ez  azt  kérdezi  tőle, 
mi  újság.  Semmi  más  —  volt  a  válasz,  —  mint  hogy  most  hoz- 
tak ide  egy  kutya  magyart.  Wesselényi  felbőszülve  megragadta 
az  ablakrostélyon  keresztül  nemzetének  gyalázóját,  iszonyú 
erővel  megrázta  és  a  lépcsőkön  ledobta.  De  végre-valahára 
a  büntetés  évei  is  véget  értek.  Wesselényi  otthonába  tért, 
a  hol  felesége  az  ő  távollétében  a  legnagyobb  gondossággal 
kezelte  ügyeit.  A  szenvedések  nem  törték  meg  vasjellemét, 
sőt  ellenkezőleg  fokozták  annak  nyilvánulásait.  A  politikára 
vetette  magát  és  József  halála  után  az  alkotmányos  élet 
megnyilta  az  ellenzék  soraiban  találta  őt,  melynek  vezére, 
a  kormány  és  pártjának  sujtoló  ostora  lett.  Egyik  filippikája 
után  történt  az,  hogy  az  országgyűlés  elnöke  azt  a  fenye- 
getést   intézte    hozzá,    hogy,    úgy    látszik,    Szolnok    megye 

1  Wurzbach :  Biografisches  Lexikon  des  Kaiserthums  österreich, 
LV.  kötet   138.  lap.     ' 

követe  elfeledkezett  azon  időkről,  melyek  alatt  távol  kellett 
lennie.  Erre  a  példátlan  tapintatlanságra  Wesselényi  óriás 
termete  egyszerre  csak  felemelkedett  helyéről  és  szikrázó 
szemekkel  indult  meg  az  elnöki  szék  felé.  Az  emberekben, 
kik  ösmerték  Wesselényi  féktelen  természetét,  valójában  meg- 
hűlt a  vér  és  mindenki  aggódva  várta,  hogy  mi  fog  már 
most  történni.  Wesselényi  a  legnagyobb  dühvel  hatolt  az 
elnöknek  tőszomszédságába,  ki  halálsápadtan  tekintett  reája. 
Wesselényi  ráteszi  annak  vállára  kezét  és  nyugodt,  bár  elfoj- 
tott hangon  imígyen  szólt  hozzá :  »Értettem,  hogy  kegyelmes- 
séged mire  czélozott ;  de  jegyezze  meg  magának  jól,  hogy 
József  császár  engem  ugyan  szenvedni  megtanított,  de  félni 
nem  /« 

Wesselényi  lelkesedése,  törhetlen  buzgalma  nem  termetté 
meg  gyümölcseit  oly  hamar,  hogy  azokat  maga  élvezhesse. 
Azon  korszakba  jutott  bele,  a  melyben  Ferencz  császár  a 
magyar  alkotmány  felett  meg  akarta  kondítani  a  halálharan- 
got. Természetes,  hogy  Erdély  annyival  inkább  ki  lett  szen- 
tencziázva,  miután  ott  ennek  biztosítékai  nem  voltak  oly 
szilárdak.  Ezen  korba  esik  Wesselényi  halála,  melyet  a  nem- 
zeti közvélemény  mind  a  két  magyar  hazában  meggyászolt. 
Berzsenyi  egy  fenséges  ódában  örökíté  meg  az  elhunyt  emlé- 
két, melynek  utolsó  versszaka  ekként  hangzott : 

» Tekints  le  hozzánk  hős  elődeid  közül. 
Lebegj  körültünk,  légy  szeretett  hazád 
Vedlelke,  s  oh  add  vissza  fényes 
Díszeidet  deli  magzatokban. « 

Ez  a  deli  magzat,  az  ifjabbik  Miklós,  apjának  díszeit 
fokozottabb  mértékben  örökölte.  Titáni  egyéniség  volt  ő  is 
testileg,  lelkileg,  az  a  kategória,  a  melyet  az  ujabbkori  német 
irodalom  az  »Übermensch«  fogalma  és  jelzőjével  fejez  ki. 
Elméjének  komprehenziv  természete  képes  volt  a  legnehezebb 
problémák  megfejtésére ;  egyaránt  birta  a  toll  és  szó  hatalmát. 
Kossuth  szerint  beszédei  mázsás  szentencziákkal  voltak  telítve. 
Hallgatóit  magával  tudta  ragadni,  míg  két  munkája  tanúsítja, 
hogy,  ha  rendszeresen  ráadja  magát  a  politikai  jellegű  iro- 
dalmi tevékenységre,  a  legelsők  közé  tartózott  volna. 

•  Annak,  a  mit  sportnak  nevezünk,  minden  ágát  a  leg- 
nagyobb sikerrel  művelte.  Jól  mondja  magáról,  hogy  földi 
félelmet  nem  ösmer.1  Mert  valójában,  úgy  mint  édes  apja, 
ő  is  oroszlánszivvel  birt,  eltelve  viaskodási  kedvvel,  mely 
kereste  az  alkalmat,  hogy  ellenfeleivel  birokra  menjen.  Pár- 
bajainak száma  légió  volt.  Ezek  között  a  legnevezetesebb 
egy  gróf  Wurmbranddal  vivott  párbaja,  mely  politikai  hát- 
térrel birt.  Gróf  Wurmbrand  a  hadsereg  legjobb  vivójának 
tekintetett,  ki  Wesselényit  ellenzéki  nézetei  miatt  gyűlölte  és 
őt  meg  akarta  leczkéztetni.  A  párbaj,  melynél  Wesselényi 
segéde  Dessewffy  Aurél  volt,  karddal  vivatott  Mező-Telegden 
Biharmegyében,  még  pedig  a  szabadban,  úgy  hogy  a  jelenet- 
nek még  nézőközönsége  is  volt.  Wesselényi  mellén  kapott 
sebet,  erre  egy  irtóztató  csapással  majdnem  ketté  vágta  ellen- 
felének karját,  úgy  hogy  az  egész  életére  béna  maradt. 

Mint  tizenkét  éves  ifjoncz  a  szathmári  felkelő  seregben 
kapitányságot  viselt.  Csapatjának  élén  való  megjelenése  oly 
délczeg,  oly  festői  volt  és  hozzá  oly  kitűnően  vezényelte 
századát,  hogy  Kazinczy  egész  lelkesedéssel  énekelte  meg. 
Éppen  úgy,  mint  a  hogy  már  feltűnt  akkor  előtte  kora 
érettsége,  tanulási  szomja  és  buzgalma  által. 

Wesselényi  pályájának  kezdetén  egyike  a  legérdekesebb 
és  fontosabb  mozzanatoknak,  megösmerkedése  és  barátsága 
Széchenyivel. 

Ezen  ösmerkedésnek  hiteles  leirását  magától  Széchenyi- 
től birjuk.  Mikor  már  utaik  elváltak  és  Széchenyinek  a  nem- 
zeti sovinizmust  kárhoztató  1842-iki  akadémiai  beszéde  miatt 
Wesselényi  őt  megtámadta,  Széchenyi  egy  hosszú  czikk- 
sorozatban  válaszolt,  a  mely  egy  akkori  hirlap,  a  » Jelenkor « 
hasábjain  jelent  meg.2  Ezen  czikkben  elmondja  Széchenyi, 
hogy  1820-ban  Debreczenben  ösmerkedett  meg  vele.  » Hazá- 
juk szomorú  sorsa  volt  beszélgetésük  legfőbb  tárgya. «  Pirul- 
tak annak  elhagyott  állapotán,  elhatározták,  rajta  együtt 
működve,  vállvetve  segíteni.  Útnak  indultak  a  külföldre,  hogy 
üsmereteik   körét  tágítva  annál  sikeresebben    működhessenek. 

1  Balítéletek,  296.  lap. 

rfóf  Széchenyi  István  hírlapi  czikkci,  I.  kötet   ''>'>0.   lap. 


—     286      - 

Wesselényi  maga  bevallotta,  hogy  sokat  köszönhetett  Széche- 
nyinek. Ő  tanította  például  angolul,  valamint  külföldi  össze- 
köttetései nagy  hasznára  váltak.  Viszont  azonban  ezekkel 
szemben  igényelte  magának,  hogy  a  honszeretet  lángját  ő 
oltotta  bele,  valamint  kétségen  kivül  túlhaladta  őt  politikai 
érzék,  képesség  és  mindazon  ösmeretekben,  melyek  a  poli- 
tikai pályára  és  vezérkedésre  szükségesek.  Az  tény  és  Szé- 
chenyi maga  nem  csinált  titkot  belőle,  hogy  Wesselényi  nálánál 
mind  fizikai,  mind  szellemi  tulajdonainál  fogva  alkalmasabb 
ember,  hogy,  mint  magát  kifejezte,  a  kolomppal  előljárjon.1 
Ugy  képzelte  kettőjök  között  a  viszonyt,  hogy  ő  sugalmazza 
Wesselényit,  ez  pedig  vezeti  majdan  a  közvéleményt,  az  ő 
nézeteinek  szellemében.  Csalódás  lett  a  vége  mindkettő  szá- 
mára. Széchenyi  szerint  Wesselényi  hiúsága  után  indult, 
a  tapsoktól  megittasult  és  szerelmes  lett  a  faltörő  politikába. 
Konstatálni  kell,  hogy  a  mit  faltörésnek  nevezett,  azon  jogo- 
sult törekvés  volt,  hogy  a  nemzet  fogházának  falait  áttörje  és 
élvezze  azon  szabadságot,  mely  minden  emberi  lényt  megillet. 

Wesselényi  felfogásának  alapossága,  komolysága  és  jogo- 
sultsága egész  pályája  által  igazoltatik.  És  hogy  a  vezető 
szerepre  nem  vállalkozott  megfelelő  előkészület  nélkül,  annak 
a  » Szózat «  czimü,  meg  a  »Balitéletekről«  irt  könyve  kiáltó 
bizonyítékát  szolgáltatják. 

Nem  vagyok  azon  helyzetben,  hogy  nézeteit  még  csak 
kivonatosan  ösmertessem.  Jó  lélekkel  mondhatom,  hogy  nem 
volt  a  magyar  közéletnek  oly  problémája,  melyet  fel  ne  ölelt 
volna  és  melyre  vonatkozólag  nemcsak  államférfiúi  felfogást, 
de  előrelátást  ne  tanúsított  volna. 

A  megyerendszer  fontossága,  a  parlamentáris  rendszer 
alapelve,  különböztetés  a  fejedelem  és  tanácsosai  között,  az 
ellenzék  feladata  és  hivatása,  mind  a  legkorrektebb  módon 
vannak  tárgyalva.  A  dákoromán  propaganda  veszélyei,  a 
keleti  kérdés  felvetése  és  az  abból  származó  bonyodalmak, 
Ausztriában  az  alkotmány  szüksége  federális  alapon,  Porosz- 
országnak elkerülhetlen  hegemóniája  mind  oly  modorban  tár- 
gyaltatott,  mely   prófétai   szellemről  tanúskodik.  Örök  dicső- 

1  Kemény  Zsigmond  tanulmányai,  I.  kötet  57.  lap. 

ségére  szolgál,  hogy  azon  idők  egyik  legnehezebb  kérdését, 
a  jobbágyság  felszabadítását,  a  legnagyobb  alapossággal  fej- 
tegette. Neki  lehetett  leginkább  köszönni,  hogy  a  kérdés  az 
1832-iki  országgyűlés  napirendjére  került. 

Mikor  a  kérdés  a  főrendek  tábláján  megakadt,  akkor 
Wesselényi  ilyképpen  hallatta  félelmes  szózatát:  »Ti  harczra 
szálltok  a  karok  és  rendek  ellen,  oda  dobjátok  nekik  a  kez- 
tyüt,  jól  van,  én  felveszem.  De,  dölyfös  oligarkhák,  gondol- 
jatok ez  órára  és  emlékezzetek  reám,  ha  lelketlen  és  önző 
eljárástok  által  kényszerítve  a  nemesség  egyesül  az  adózó 
néppel,  hogy  roppant  jószágaitokon  megosztozzék. « 

A  magyar  országgyűlésen  különben  nem  soká  maradt, 
miután  Erdélyben  is  megnyílt  az  országgyűlés  és  oda  kellett 
mennie  az  ellenzék  vezérletét  átvenni. 

Általában  erdélyi  tevékenysége  az,  mely  ellenzéki  műkö- 
désére az  igazi  jelleget  rásüti.  Itt  vivta  legelkeseredettebb 
harczait,  az  országos  közvélemény  ezért  ajándékozta  meg 
a  halhatatlanság  koszorújával,  a  hatalom  pedig  itt  kovácsolta 
számára  a  büntetés  rablánczait.  Egészen  tisztában  volt  a  poli- 
tikai küzdelmek  természetével,  úgy  általánosságban,  mint  a 
magyar  ellenzékével  az  ő  különleges  vonatkozásában.  Tudta 
azt  nagyon  jól,  hogy  a  politikai  harcz  nem  gyermekjáték,  nem 
sport,  nem  is  színpadi  sikerekre  való  vadászat,  de  komoly, 
esetleg  élethalálharcz,  mely  a  hatalomért,  nagy  elvekért,  életbe- 
vágó érdekekért  folyik,  mely  gyakran  végzetesebb  következ- 
ményekkel jár  mint  a  legvéresebb  ütközet. 

A  mivel  pedig  mindenek  felett  tisztában  volt,  az  a  párt- 
közi helyzetnek  sui  generis  alakulata,  ama  viszony  folytán, 
melyet  Széchenyi  találó  hasonlattal  Ausztriával  való  vegyes 
házasságnak  nevezett.  Ennek  következtében  az  udvari  párt 
és  az  ellenzék  közt  a  lojális  harcz  első  követelménye,  az 
egyenlő  fegyverrel  való  mérkőzés,  teljesen  hiányzott.  Mert 
akkoron  az  udvar  emberét  jutalom  és  kitüntetés,  az  ellenzéki 
férfiút  mellőzés,  ha  nem  üldözés  várta  osztályrész  gyanánt. 
Tudta  azt,  hogy  ily  viszonyok  között  csakis  győzelem  vagy 
megsemmisülés  volt  az  alternatíva,  mely  előtte  állott.  így 
azután  az  ellenzéki  akcziót  nem  keztyüs  kézzel,  de  vas- 
marokkal   intézte,    nem  kért  és    nem   adott  pardont.    Termé- 


-     288     - 

szctcs,  hogy  nem  olyan  félhivatalos  ellenzék  volt  az  övé, 
melyet  a  kormány  jóviseletéért  megdicsér,  hanem  olyan, 
melyért  ellene  minden  engedett  és  meg  nem  engedett  eszközt 
felhasználtak :  a  spadassin  fegyverétől  egész  a  börtönig,  ha 
kell  a  vérpadig. 

Az  a  stratégia,  melyet  ily  viszonyok  nyomása  alatt 
kezdeményezett  és  melyet  később  Kossuth  a  legnagyobb 
virtuozitással  kezelt,  úgy  viszonylott  a  régi  lassú  ellenzéki 
ellenálláshoz,  mint  a  Napoleon-féle  stratégia  a  XVIII-ik  század 
nehézkes  és  mesterkélt  harczmodorához.  A  kíméletlen,  soha 
sem  lankadó  offenziva :  ez  volt  Wesselényi  politikai  eljárásá- 
nak a  regulája.1 

Nyugalmat  nem  ösmert,  felkereste  az  ellenséget  a  poli- 
tikai sakktábla  egész  területén,  annak  minden  koczkáján,  vagyis 
pontján.  A  sikságon,  mint  a  hegyek  ormain,  vizén  úgy  mint 
szárazon,  éjjel  és  nappal.  Vészes  fergetegként  rohant  reá 
annak  megrémült  soraira,  mint  a  hogy  a  szélvész  teszi  a  poly- 
vával,  szétszórva  azt. 

Mikor  nem  volt  együtt  az  országgyűlés,  barátjaival, 
kiket  vándor  patriótáknak  neveztek,  egyik  megyegyülésről 
a  másikra  utazik,  ostorozva  a  kényuralmat.  Ha  a  gyűlés- 
termet  bezárják,  a  népet  viszi  magával  a  református  tem- 
plomba, s  ott  mennydörög  a  jogtiprás  felett.  Az  országgyűlési 
naplót  betiltják,  ő  könyvnyomdát  vesz  és  eszközli  a  kiadást. 
Az  ellenzéki  szellem  oly  erős,  hogy  a  törvényhozást  széjjel- 
kergetik, kihirdetik  az  ostromállapotot,  őt  magát  főbenjáró 
kereset  alá  fogják. 

Még  sem  fognak  ki  rajta.  Erdély,  igaz,  el  van  előtte 
zárva,  de  Magyarország  még  szabad,  ott  lehet  még  küzdeni, 
oda  siet  tehát.  Az  első  stáczió  Szatmármegye,  hol  az  ő  külön- 
legessége, az  úrbéri  kérdés  van  napirenden.  Ennek  érdekében 
tart  egy  beszédet,  melyből  lázítási  czélzatot  sütnek  ki.  Ezért 
is  perbe  fogják,  el  is  marasztalják,  három  évi  börtönre  Ítélik. 

A  Damokles  kardja,  mely  ily  módon  feje  felett  lebeg, 
nem  akadályozza  meg  abban,   hogy   1838-ban  a  pesti  árviz- 

1  Lásd  a  két  stratégia  közötti  különbséget  Delbriick  :  Das  Lében 
des  Feldmarschalls  von  Gneisenau,  I.  kötet  54.  lap. 

veszély  alkalmából  ne  álljon  oda  a  mentők  közé,  számtalan 
életet  ragadva  ki  a  halál  torkából.  Vörösmarty  » Árvízi  hajósa  «- 
ban  őt  énekelte  meg.  Ama  szép  sorok: 

»Őt  minden  elhagyja, 
Az  ember,  a  világ, 
Csaknem  maga  maradt 
Mint  téli  fán  az  ág. 

Sorvasztók  napjai, 
Kietlen  álmait 
Gyógyszer  nem  üzi  el, 
Nem  orvosolja  hit« 

hiven  rajzolják  lelkének  szomorú  állapotát. 

Különben  ő  maga  egy  franczia  úrhölgynek  emlékköny- 
vébe a  következő  sorokat  írta:  »Szép  hazádba  térsz  te  vissza, 
és  téged  otthon  enyhhely  fogad,  én  pedig  hazámban,  melyet 
oltalmaztam,  úgy  élek  mint  egy  üldözött  vad.  Midőn  az  erdők 
tollas  lakója  bizton  rakhatja  fészkét  annak  sudár  fáira,  én 
az  én  fészkemből  ki  vagyok  zavarva  és  hontalanná  lett  a 
honnak  fia.«  1 

Ez  azonban  még  mind  csak  tűrhető  lett  volna,  de  a  mi 
helyzetét  igazán  siralmassá  tette,  az  veszedelmes  szembaja 
volt,  mely  a  leggondosabb  ápolás  daczára  mindinkább  súlyos- 
bodott. Wesselényi  elvesztette  szeme  világát,  letűnt  a  cselekvő 
élet  színpadáról,  befejezte  dicsőséges  pályáját. 

Ő  maga  legalább  így  tekintette  a  dolgot,  polgári  halott- 
nak nevezvén  magát.  Ezen  irtóztató  csapás  erejének  teljé- 
ben és  virágában  megfosztotta  nemzetét  attól,  hogy  elveinek 
diadalra  jutásában  és  megvédésében  hatalmas  egyéniségének 
egész  súlyát  dobja  bele  az  események  mérlegébe.  Ösmeretes, 
hogy  azon  iránynak,  a  melyet  képviselt,  kétségtelenül  egy 
nálánál  jelentékenyebb  egyéniség  állott  élére,  az  általa  is  bál- 
ványozott Kossuth  Lajos,  ki  miatt  barátsága  Széchenyivel  is 
megszakadt.  Igaz,  hogy  később,  mint  az  ösmeretes  is,  midőn 
a  katasztrófa  a  reakczió  támadása  folytán  bekövetkezett, 
Wesselényi  utai  eltértek  a  Kossuthétól,  de  ez,  úgy  vélem, 
nem    ez    utóbbinak    számlájára    írandó,    hanem    Wesselényi 

1   Ballagi:  Millenáris  történet,  IX.  kötet  266.  lap. 
Beöthy  Ákos:  A  magyar  államiság  fejlődése,  küzdelmei.  II.  19 

betegségének    volt  folyománya,    mely  őt  tetterejében    teljesen 
megbénította. 

Kemény  Zsigmond,  ama  tévelygése  következtében,  mely 
oda  vitte,  hogy  minden  bajt  a  Kossuth  nyakába  akart  varrni, 
igen  hatásos  módon  irja  le  azon  valójában  drámai  jelenetet,1 
mely  1848.  augusztus  havában  a  világtalan  Wesselényi  és 
Kossuth  közt  lejátszódott. 

Az  elébbi  minden  áron  vissza  akarta  tartani  Kossuthot 
a  soi-disant  forradalmi  lépésektől,  melyek  akkoron  a  jogosult 
önvédelem  minimumát  képviselték.  Töprengéseire,  aggályaira, 
melyeket  természetesen  honszerelme  sugallt,  Kossuth  azt  felelte, 
hogy  a  »Corpus  Juris«-szal  a  hazát  többé  meg  nem  mentjük, 
a  régi  jó  világnak  vége,  más  emberek-  és  eszmékre  van  szük- 
ség. A  mit  Wesselényi  a  legnagyobb  felindulással  a  haza  rom- 
lásának és  maga  iránti  fekete  hálátlanságnak  tekintett. 

A  később  előadandóknak  lesz  fenntartva  Kossuth  fel- 
fogásának helyességét  kimutatni.  Itt  csak  annyit  kell  felemlí- 
teni, hogy  ezen  magatartása  teljes  mértékben  megfelelt  Wes- 
selényi egyéniségének  és  taktikájának,  melyet  egész  életén 
keresztül  követett.  És  ha  ő  maga  ezen  végzetteljes  pillana- 
tokban a  harminczas  évek  lánglelkü,  harezrakész  Wesselé- 
nyijével némileg  ellenmondásba  jutott,  azt  csakugyan  másnak 
tekinteni  nem  lehet,  mint  testi  baja  következményeinek.  Ez 
bénította  meg  lelki  erejét,  akadályozta  meg  főleg  abban,  hogy 
azon  lét-  vagy  nemlét  feletti  tusában,  melynek  nemzete  elő- 
estéjén állott,  a  zászlót  elől  vigye,  még  pedig  úgy,  hogy  első 
sorban  saját  személyét  tegye  ki  ezer  veszélynek.  Az  ő  egyé- 
niségének az  a  politikai  krédó  felelt  meg,  melynek  első  hit- 
ágazata abból  állott,  hogy  egyesek  úgy  mint  nemzetek  életé- 
ben fordulnak  elő  oly  válságos  helyzetek,  midőn,  hacsak  az 
illető  az  egész  világ  és  önnön  maga  becsülését  végleg  nem 
akarja  elveszteni,  az  élet-halálharcz  elől  kitérni  nem  lehet. 
Erre  vonatkozólag  soha  nagyobb  igazságot  nem  mondottak, 
mint  Schiller  szép  drámájában  az  »Orleansi  szűz«-ben,  mely 
a  francziáknak  hősi  harczait  eszményíti  meg  az  idegen 
uralom   ellen.    A  nagy   német  költő    az  emberi   jogoknak  és 

1  Cscngery  Antal  :  Szónokok  és  államférfiak,  183.  lap. 

szabadságoknak  hivatott  lantosa,  egyik  franczia  leventének 
ama  örök  igazságú  szavakat  adja  szájába:  » Semmire  való 
azon  nép,  mely  nem  képes  mindenét  feláldozni  becsületeért. « 

IX. 

Bármint  legyen  is  a  dolog,  Kölcsey  és  Wesselényi  irány- 
zata mérvadó  lett  az  1832-iki  országgyűléstől  kezdve  hazánk 
közéletében,  és  diadallal  vonult  be  törvényeink,  a  tisztes  »Cor- 
pus  Juris«-ba,  egy  uj  világrendet  alkotva  meg.  Politikailag 
az  eszményi  irányzatot  másképpen  megmagyarázni  nem  lehet, 
mint  úgy,  hogy  az  kizárt  minden  egyéni  és  hatalmi  önzést, 
és  a  közérdeket  tette  úrrá  minden  felekezeti  és  osztályérdek 
felett,  ily  módon  az  arisztokráczia  aranybulláját  az  1848-iki 
törvényekben  a  demokrácziáéval  váltja  fel. 

Határozottan  eldőlt  a  kérdés,  szemben  Széchenyi  anyag- 
éi viségével,  mint  eldőlt  a  koczka  a  vezérletre  nézve  is,  mely 
mozzanattal  itt,  azok  után,  miket  elmondtam,  rövidesen  végez- 
hetek. Azért  cselekszem  ezt  itten,  miután  erre  az  ország- 
gyűlés tevékenységének  ismertetésénél  nem  lesz  alkalom,  mert 
ottani  működése  nemleges  természettel  birván,  róla  nincs  mit 
mondani. 

Igaz,  hogy  ezt  fizikai  indokok  is  idézték  elő,  a  mennyi- 
ben vállalatainak  érdekében  több  rendbeli  utat  kellett  tennie. 
Ámde  ezenkivül,  már  az  akkori  viszonyok  között  is,  kezdett 
tartózkodó  taktikája  megnyilatkozni,  melynek  forrása  részint 
a  politikai  érzék  hiányára  vezethető  vissza,  részint  arra,  hogy 
a  kormány  embereivel  —  saját  kifejezését  használva  —  nem 
akart  ujjat  húzni.  így  azután  a  legfontosabb  kérdések  tár- 
gyalásánál hallgatott.  Ennek  lehet  tulajdonítani,  hogy,  kivéve 
a  magyar  nyelvet  és  az  első  vallásbeli  üzenetet,  ennek  többi 
stádiumaiban,  az  úrbér,  a  szólásszabadsági  sérelmek  nagy 
vitáiban  nem  találjuk  a  küzdők  sorában.  Ez  utóbbi  eset  ötle- 
téből való  hallgatása  annál  fájdalmasabb,  mert  hiszen  Wes- 
selényi legjobb  barátja  volt,  és  éppen  a  felső  táblán  égető 
szükség  számba  ment  az  ő  érdekében  szint  vallani.  Széchenyi  ez 
arany  alkalmakat  elmulasztotta,  maga  mondott  tehát  le  arról, 
hogy  a  közvélemény  ;i   nemzeti   ügy    bajnokai  között  keresse. 

19* 

Nem  kereste  és  nem  is  találta  fel,  a  mit  később,  mint 
tudjuk,  maga  Széchenyi  leginkább  zokon  vett. 

Az  1832-iki  országgyűlést  illetőleg,  melynek  jellemzését 
mostan  megkísérlem,  —  már  sokkal  szerencsésebb  helyzetben 
vagyunk,  mint  az  előbbiekre  nézve.  Ez  alatt  azt  értem,  hogy 
ezen  országgyűlés  lefolyásának  megösmerése  és  átértése  szem- 
pontjából oly  elsőrangú  forrásokkal  rendelkezünk,  mint  Köl- 
csey naplója,  Deák  követjelentése,  valamint  Kossuth  ország- 
gyűlési tudósításai,  melyekben  ő  az  ottan  elmondott  beszé- 
deket saját  lángeszének  sugarai  által  megaranyozva  adta 
vissza.  Ezen  országgyűlésnek  egyik  jellegét  abban  lehet  kife- 
jezésre juttatni,  hogy  a  jelenleg  vázolt  korszaknak  az  1848-iki 
után  ez  volt  a  legfontosabb  országgyűlése.  Már  maga  azon 
körülmény,  hogy  Wesselényi,  Kölcsey,  Deák,  Kossuth  ez 
országgyűlésen  tűntek  fel,  hogy  míg  a  két  elsőnek  napja 
itten  áldozott  le,  a  két  utóbbié  akkor  emelkedik  fel,  elegendő 
lenne  arra,  hogy  annak  történetét  minden  magyar  előtt  örökké 
emlékezetessé  tegye.  Tárgyilagos  jelentősége  pedig  abban  jut 
kifejezésre,  hogy  már  ezen  országgyűlésen  világosan  és  hatá- 
rozottan kiderült,  a  mit  a  későbbi,  1843-diki  országgyűlés 
lefolyása  még  jobban  beigazolt,  hogy  a  mit  politikai  és  tár- 
sadalmi reformnak  lehet  nevezni,  azt  a  kormány  politikája 
mellett  keresztülvinni  nem  lehet.  A  ki  ennek  tárgyalását  figye- 
lemre méltatja,  annak  már  itten  kell  látnia,  hogy  a  nemzet 
előtt  nem  volt  más  kibontakozás,  mint  hogy  választania  kel- 
lett a  törés,  valamint  a  hátramaradás,  önkény  és  kizsákmá- 
nyolás között.  A  mi  a  két  tényező  közötti  ellentétet  nemcsak 
kiélesíti,  de  különösen  emlékezetessé  teszi,  s  ennek  a  nagy 
tusának  egyik  legfontosabb  mozzanatát  alkotja,  az  azon  nag}^ 
szellemi,  erkölcsi  és  politikai  fölény,  melyet  a  nemzet  kor- 
mányával szemben  a  küzdelemben  kifejteni  képes.  S  ez  főleg 
ezen  országgyűlésen  kezd  nyilvánvalóvá  lenni,  hogy  azután 
később  mind  fokozatosabban  emelkedjék. 

A  nemzet  és  ennek  képviselete,  a  követek  táblája,  el 
van  telve  a  legnemesebb  czélzatokkal ;  ennek  oly  módon 
ad  kifejezést  az  országgyűlési  tárgyalásokon,  mely  tartal- 
masságánál fogva  a  legnagyobb  elösmerésre  tarthat  igényt. 
Ezzel    szemben  a  kormány   mást    nem  tud  a  harczba  vinni, 

mint  a  vármegyékben  a  szabadelvű  utasításoknak  vagy  nyers 
erőszak,  vagy  a  nemtelen  ösztönökre  való  hivatkozással  meg- 
változtatását, a  főrendeknek  szellemtelen  hallgató  tagadását, 
a  korona  felségjogainak  tulhajtását,  részben  lekenyerezés, 
részben  a  megfélemlítés  fegyvereit  használva. 

Kölcsey x  szerint  az  országgyűlés  szótárában  három 
nevezetes  szó  él  és  mozog ;  ezek :  a  korszellem,  a  junktim 
és  per  excerpta.  Tökéletes  igaza  volt ;  ezek  híven  adták 
vissza  az  alsó  tábla  irányzatát,  valamint  a  főbb  mozzanato- 
kat annak  történetéből,  melyet  most  nagy  vonásokban  ösmer- 
tetni  kívánok. 

A  korszellem  volt  azon  mozgató  erő,  mely  a  követi 
kar  kitűnőségeit  és  többségét  működésökben  vezérelte,  hiszen 
ebben  látták  a  legfőbb  indokot  az  ősi  alkotmány  reformá- 
lására. 

A  junktim  nem  ösmeretlen  a  mai  nemzedék  előtt,  sze- 
repelt az  az  ujabbkori  parlamenti  tárgyalásokban,  eredetére, 
első  alkalmazására  mindjárt  rá  fogok  térni. 

Annál  ösmeretlenebb  az  excerpta,  mely  a  mi  különleges 
latinságunknak  volt  műszava,  és  igazi  értelmét  csakis  az 
akkori  konkrét  helyzet  alakulata  adja  meg.  Az  ellentétet  a 
rendszeres,  a  systematice  tárgyalás  képezte,  mely  az  összes 
országos  munkálatoknak  logikai  összefüggésökben  felvételét 
követelte.  Ez  kétségtelenül  megfelelt  volna  az  elméleti  köve- 
telményeknek, de  minden  valószínűség  szerint,  az  akkori  tár- 
gyalási nehézségek  mellett,  a  teljes  megfeneklést  vonta  volna 
maga  után.  így  keletkezett  tehát  az  az  egész  gyakorlati 
módozat,  a  legfontosabb  tárgyaknak  összefüggésökből  kisza- 
kítása,  ezt  értették  az  említett  kifejezés  alatt  napirendre  tűzni. 

A  dolog  nem  volt  egészen  könnyű ;  ott  voltak  először 
a  sérelmek,  melyek  között  különösen  nagy  szerepet  játszot- 
tak a  vallásügyiek.  De  azonkívül  két  törvényalkotást  köve- 
telő kérdés  versengett  egymással  az  elsőség  felett :  az  úrbéri 
ügy  és  a  kereskedelmi  választmány  munkálata.  E  munkálat 
pedig  azért  szerepelt  az  előzetesség  kérdésénél,  mert  a  követi 
kar  többsége    abból  az  egészen    helyes    felfogásból  indult  ki, 

1  Munkái,  VIÍ.  kötet  68.  lap. 

hogy  miután  az  úrbéri  kérdés  megoldása  a  földbirtokos  osz- 
tályra nézve  súlyos  anyagi  károsodással  fog  járni,  helyes  és 
czélszerü  az  anyagi  viszonyok  általános  javítása  által  szá- 
mukra kárpótlásról  gondoskodni.  A  dolognak  fontosságát 
emelte  azon  körülmény,  hogy  itt  tulajdonképpen  az  ország 
nak  majdnem  kétszázéves  sérelméről  volt  szó.  Az  anyagi 
helyzet  a  legszorosabb  viszonyban  állott  a  vám-  és  keres- 
kedelmi politikával,  mely  már  a  XVI-ik  század  óta  az  örökös 
tartományok  egyoldalú  pártfogolására  volt  irányítva.  Mint  az 
előbbi  kötetben  is  utaltam  reá,  alig  múlt  el  országgyűlés, 
hogy  e  miatt  ékesenszóló  panaszok,  feliratok  ne  intéztettek 
volna  a  koronához,  de  mind  hasztalan.  Elég  komoly  indokok 
szóltak  tehát  mellette,  hogy  az  ügy  végre  dűlőre  jusson. 

A  kormány,  mint  mondani  szoktuk,  érezte  a  pecsenye- 
szagot s  úgy  akart  a  kellemetlen  thémától  szabadulni,  hogy 
a  királyi  előadásokba  felvette  az  urbérügyet.  Hogy  mennyire 
nem  volt  igaz  szándéka,  azt  az  úrbér  tárgyalása  és  elinté- 
zése fogja  bizonyítani.  El  is  követett  mindent  arra  nézve, 
hogy  ezen  ügy  felvételének  az  elsőséget  biztosítsa,  illetve, 
hogy  ily  módon  a  másik  kellemetlen  és  csiklandós  kérdés 
ad  graecas  calendas  elnapoltassék.  A  czélzat  sikerült  is,  habár 
tisztán  és  egyedül  egy  véletlen,  vagyis  a  szélsőségeknek  cso- 
dálatos összetalálkozása  folytán  jött  létre.  A  kormány  akcziója, 
mely  ezen  csiklandós  tárgyat  feltétlenül  el  akarta  odázni,  talál- 
kozott Wesselényinek  és  Kölcseynek  a  legnemesebb  érzések- 
től sugalmazott  törekvésével,  a  jobbágyság,  a  szegény  adózó 
nép,  a  »misera  contribuens  plebs«  sorsán  való,  minden  más 
szempontot  túlhaladó  javítási  czélzatával.  A  fenkölt  idealiz- 
musra való  hivatkozás  diadalt  ült,  az  úrbéri  ügy  felvétele  el 
lett  határozva. 

Igaz,  hogy  azon  záradékkal,  hogy  az  úrbér  után  mind- 
járt a  közgazdasági  bizottság  munkálata  vétessék  fel  és 
együttesen  terjesztessék  királyi  szentesítés  alá.  Ez  volt  az 
úgynevezett  junktim  első  szereplése,  mely  Pázmándy  Dénes 
találmánya  volt.  Sajátszerű  expediens  minden  esetre,  mely 
magán  viseli  azon  félig  alkotmányos,  félig  abszolút,  félig 
nemzeti,  félig  osztrák  rendszer  jellegét,  mely  kénytelen  volt 
ily  kétes  értékű  eszközökhöz  folyamodni,  a  hol  egyik  fél  sem 

találta  meg  számadását,  következőleg  a  megoldást  más  téren 
kellett  keresni. 

A  válaszfelirat  azonban  mégis  foglalkozott  a  kereske- 
delempolitikai kérdéssel,  még  pedig  igen  tanulságos  módon. 
Ezen  feliratnak  egyik  igen  jelentős  pontja  az  volt,  melyben 
a  rendek  kérelmezték,  hogy  úgy  a  magyar  országgyűlés, 
valamint  az  örökös  tartományok  megbizottjaiból  alakult  kül- 
döttségei jöjjenek  össze  és  különös  megállapodás  folytán  kös- 
senek egy  vám-  és  kereskedelmi  szerződést,  mely  természe- 
tesen az  érdekközösség,  kölcsönösség  és  viszonylagosság  köve- 
telményeinek eleget  tegyen.  —  »Humillimis  exoremur  precibus, 
dignetur  Sua  Majestas  e  vicinis  hereditariis  Suis  Provinciis 
nunc  statim  Commissiones  nominare  quae  cum  Deputationibus 
e  presentis  Regni  Comitiis  delegandis  non  de  dilucidatione 
duntaxat  negotii  Consilia  conferendi,  verum  ipsum  etiam  reci- 
procum  mutuum  definitivum  iractahim  sub  his  ad  hisce 
Comitiis  effective  consummandi  omnigena  provisae  sint  pote- 
state  et  auctoritate.«  * 

Ferencz  császár  ezen  óhajtást  ridegen  visszautasította. 
Mint  őse,  III.  Károly,  a  pragmatika  szankczió  alkalmával,  ő  is 
azon  ponton  állott,  hogy  az  örökös  tartományokat  abszolút 
hatalmával  csakis  ő  képviseli,  és  ily  módon  egyedül  ő  van 
hivatva  megállapítani  azt,  hogy  a  kereskedelmi  viszonyok 
miképpen  rendeztessenek.  —  »Nec  id  Fidelitates  Vestras  fugiet 
in  iis,  in  quibus  relate  ad  Operatum  commerciale  mutuo 
consensu  coalitum  ac  per  Nos  sanctione  donatum  fuerit  in 
reliquis  Nostris  hereditariis  ditionibus  ex  asse  ad  effectum 
deducendis  Nos  pleno  frui  jure  atque  potestate.«  2 

Nem  érdektelen  azon  körülmény,  hogy  a  derék  Sprin- 
ger a  legkeményebben  elítéli  a  császár  eljárását  és  azon  véle- 
ményének ad  kifejezést,  miszerint  a  kormány  azon  törekvése, 
hogy  hazánkat  ily  módon  az  örökös  tartományoktól  elszige- 
telje, a  legvégzetesebb  lépések  egyike  volt.  Ő  akként  érvel, 
hogy  hazánknak  természetellenes  viszonya  Ausztriához  főleg 
az  által  indokoltatott,  hogy  Magyarország  a  Lajthán  túlnani 


1  Acta  Comitiorum,  I.  kötet   161.  lap. 
9  Ugyanott,   107.  lap. 

állapotról  más  tudomást  sem  vesz,  mint  azt,  hogy  ez  egy 
oly  kormánynak  van  alávetve,  mely  gyűlöli  az  alkotmányt 
és  lesben  áll  annak  megrontására. 

Ezen  vélemény  a  magyar  nemzetben  gyűlöletet  vont 
maga  után  az  osztrák  kormány  és  tisztelethiányt  az  örökös- 
tartományok nemzetei  iránt.  A  dolog  csak  megvolt,  míg 
Ausztriában  minden  dermedt  hallgatásban  élt,  de  komoly 
következményekkel  járt,  midőn  az  alkotmányos  mozgalmak 
vérkeringése  ottan  is  megindult.  Ha  az  1832-iki  országgyűlés 
óhajai  teljesülnek,  egy  érintkezési  pont  létesül,  mely  talán 
elejét  vehette  volna  azon  politikának,  mely  miatt  patakokként 
omlott  a  vér.1 

Ugy  vélem,  ezen  okoskodás  a  következéseket  illetőleg 
messze  megy.  Ha  áll  is  az,  hogy  1848-ban  az  osztrák  kor- 
mány, mint  a  Reichsrath  magatartása  hazánk  irányában  a 
lehető  leginkorrektebb  volt  és  egyebet  nem  tett,  mint  a  reak- 
czió  malmára  hajtotta  a  vizet,  mégis  a  hogy  a  dolgok  akkor 
állottak,  az  ellenkező  eljárás  sem  sokat  lendített  volna  a  dol- 
gon az  osztrák  kamarilla  hatalma  és  czélzatainál  fogva. 

De  hogy  a  magyar  országgyűlés  politikája  ezen  kér- 
désben a  helyzet  színvonalán  állott,  valamint  Ferencz  csá- 
száré alatta  maradt,  annak  bizonyítéka  ez  alkalommal  is  egy 
érdekes  és  becses  adattal  szaporodott. 

Az  úrbéri  kérdés  tehát  felvétetett.  Szépen  és  jól  jel- 
lemzi Horváth  Mihály  2  ezen  kérdés  tárgyalásának  jellegét. 

Elmondja,  miszerint  ezen  tárgyalás  alkalmat  adott  a 
szabadelvű  ellenzék  vezérférflainak :  Deák,  Kölcsey,  Bezerédi, 
Beöthy  Ödön  és  Balogh  Jánosnak  ékesszólásuk  diadalmas 
erejével  kellő  világításba  helyezni  a  népek  milliói  polgári  jogo- 
sításának szent  ügyét.  Különösen  kiemeli,  hogy  az  ország 
azon,  a  világtörténetben  páratlan  jelenetnek  lőn  tanuja,  hogy 
egy  részről  a  kiváltságos  magyar  nemesség  többsége  kivált- 
ságai és  saját  oszályérdekei  ellen  s  az  elnyomott  adózó  nép 
mellett  szállott  síkra.  Ellenben  az  atyáskodó  szerepéből  kiesett 
kormány  a  kiváltság   mellett,    a  nép   felszabadítása,  személy- 

1  Geschichte  Oesterreichs,  I.  kötet  470.  lap. 

2  Huszonöt  év,  I.  kötet  366.  lap. 

és  tulajdonjogának  biztosítása  ellen  foglalt  állást.  A  nemes- 
ség lett  legalább  javarészben  ekként  a  jobbágyság  bajnokává, 
a  kormány  pedig  ellenségének  tekintette  a  parasztság  védel- 
mezőjét. 

Az  igazság  érdekében  itt  azonban  ki  kell  emelni,  hogy 
arra  nézve  majdnem  minden  illetékes  tényező  egyetértett, 
miszerint  nálunk  a  jobbágyság  helyzete  jóval  kedvezőbb  volt 
mint  másutt,  különösen  az  örökös  tartományokban.  Ebben 
a  nézetben  volt  József  nádor  és  jószágkormányzója,  egy  értel- 
mes bajor  ember,  báró  Steinlein,  —  ki  indigenátust  nyert,1  — 
továbbá  a  viszonyoknak  oty  alapos  ösmerője,  mint  Wirkner,2 
ki  általánosságban  kiemeli  a  magyar  földesurak  igazságszere- 
tetét és  jó  szivét.  így  gondolkozott  Dessewffy  József,8  végre 
Fényes  Elek,4  ki  igen  terjedelmes  párhuzamot  vont  a  hazai 
és  külföldi  viszonyok  közt.  Sőt  Kossuth 5  Angliában  hivat- 
kozott is  arra,  hogy  oly  embertelenségek,  mint  ottan,  a  hol 
például  lady  Strafford  15,000  bérlőcsaládot  űzetett  el  birto- 
kairól, nem  történtek. 

Az  országgyűlés  működésének  volt  is  némi  eredménye. 
Egy  külfödi  író,  ki  a  hozott  törvényeket  ismerteti,  pláne 
annyira  megy,  hogy  azokat  az  aranybullával  hozza  párhu- 
zamba.0 Ez  természetesen  túlzásszámba  megy,  de  a  parasztság 
terhein  mégis  jelentékenyen  könnyítve  lett  és  az  több  joggal 
ruháztatott  fel  mint  a  mennyi  elébb  volt.  Igaz,  hogy,  a  mit 
a  legfontosabbnak  lehetett  tekinteni,  az  örökváltságot,  vala- 
mint a  földesúri  hatóság  alóli  teljes  mentességet,  a  miért  az 
ellenzék  a  legnagyobb  lelkesedéssel  és  áldozatkészséggel  küz- 
dött, megtörött  Ferencz  császár  makacsságán.  Azért,  mert, 
mint  Wirkner  7  mondja,  az  ósdi  felfogású  és  autokrata  haj- 
lamú fejedelem  azon  nézetet  vallotta,  hogy  ez  által  egy  uj, 
ösmeretlen    néposztály,    azaz    társadalmi    és  politikai  tényező 

1  Ballagi:  Millenáris  történet,  IX.  kötet  346.  lap. 

8  Élményeim,  65.  lap. 

3  A   »Hitel «  czimü  munka  taglalatja,  20.  lap. 

4  Magyarország  statisztikája,  II.   kötet   110.   lap. 
r'  Irataim  az  emigráczióbúl,   II.   kötet  167.   lap. 

6  Hallali  idézett  munka,    347.  lap. 
1  Ugyanott,  71.  lap. 

alakul  s  ennek  következményeitől  elrémült.  Tényleg  oly 
kevéssé  ösmerte  hazánkat,  hogy  az  itteni  viszonyokat  min- 
dig franczia  kaptákra  .húzta.  A  másik  fontos  kérdés,  a  mely- 
ben az  akkori  országgyűlés  alsó  táblája  a  szűkkeblű  osztály- 
os felekezeti  érdekek  fölé  emelkedő  felfogásának  kifejezést 
adott,  a  vallás  kérdése  volt.  Ennél  az  érdekes  mozzanat 
abban  jelentkezett,  miszerint  a  protestánsok  ügyét  katholikus 
vallású  követek  karolták  fel. 

Különösen  egyike  ez  utóbbiaknak  lett  ezen  ügy  legmeré- 
szebb és  legernyedetlenebb  bajnoka.  Wirknertől  *  tudjuk,  hogy 
magának  Ferencz  császárnak  is  szemet  szúrt,  hogy  más 
vallásúak  azok,  kik  a  következményekkel  nem  törődve  ily 
módon  síkra  szállottak.  Az  a  követ,  ki  meggyőződése  szóza- 
tának jellemesen  engedelmeskedett,  az  én  boldogult  édes  atyám, 
Beöthy  Ödön,  Bihar  vármegye  követe  volt.  A  vállalkozás 
nehézsége  a  protestáns  követeket  teljesen  visszariasztotta, 
ők  magok  ostromiák  kéréseikkel,  hogy  hagyjon  fel  czélzatá- 
val;  de  a  lelkes  férfiú  nem  tágított  és  megtette  indítványát.2 
Ezen  tárgyalás  adott  alkalmat  az  úgynevezett  Tagen-féle 
inczidensre,  mely  több  szempontból  annyira  érdekes,  hogy 
e  helyen  nem  mellőzhető.  A  vallás  kérdése  azon  sérelemből 
nőtt  ki,  mely  a  protestánsok  jogait  biztosító  1791  :  XXVI. 
t.-czikk  be  nem  tartásából  származott.  Biharmegyének  utasí- 
tása —  melynek  boldogult  atyám  követe  volt  —  tizenhat 
ilyen  sérelmet  tartalmazott.  Ezek  között  a  legsúlyosabbak- 
nak  egyike  volt  az  úgynevezett  hat  heti  hitoktatás.  Ez  abból 
állott,  miszerint  a  protestáns  hitre  áttérőt  kényszerítették  arra, 
hogy  hat  heti  oktatásban  részesüljön,  nehogy  a  törvény  szavai 
szerint  az  áttérés  meggondolatlanul  történjék. 

A  hitoktatás  azonban  az  illető  hitoktatók  részéről  annyi 
huzavonával  történt,  miszerint  évek  és  évek  multak  el  és 
az  befejezést  nem  nyert.  Voltak  esetek,  hogy  ifjú  emberek 
aggastyánok  lettek  és  át  nem  térhettek.  Megtörtént  az  is, 
hogy  az  illető  ennek  folytán  meg  nem  házasodhatott  és  teme- 
tése egyházi    szertartás  nélkül  folyt  le,    miután  úgy  vétetett, 


1  Élményeim,  66.  lap. 

s  Horváth  Mihály,  idézett  munka,  I.  kötet  313.  lap. 


-     299     - 

hogy    egyik    egyházhoz  sem    tartozott.    Már   nem    tekintetett 
katholikusnak,  de  protestánssá  még  nem  vált. 

Midőn  Beöthy  Ödön  a  tényállást  előadá,  Tagén,  nagy- 
váradi nagyprépost,  az  ottani  káptalan  követe  közbekiáltott, 
hogy  mindezeket  kereken  tagadja.  Erre  iszonyú  vihar  támadt. 
A  becsületében  imigy  megtámadott  követ  felállott,  hogy  magát 
igazolja,  de  a  személy nök,  Mérey  megijedve  bezárta  a  gyűlést. 

Ez  azonban  nem  sokat  használt,  sőt  inkább  olajat 
öntött  a  tűzre.  A  dolognak  lényege  abban  állott,  és  ez  képezi 
annak  jellegzetes  mozzanatát,  miszerint  az  akkori  követi  kar- 
nak oly  erős  becsületérzése  volt,  hogy  azt  mindenki  hallatlan 
esetnek  tartotta,  hogy  egy  követet  az  országházában  valótlan- 
ság mondásával  vádoljanak.  Az  egésznek  súlyát  fokozta  azon 
körülmény,  a  mit  Kölcsey  J  naplójában  ezen  szavakkal  fejezett 
ki,  hogy  egy  derék  és  társaitól  tiszteletben  tartott  férfiú 
hazugnak  szidalmaztatva,  meg  nem  vigasztalva  tér  szállására, 
mert  megakadályoztatott  abban,  hogy  magát  tisztázza. 

A  másnapi  —  1833.  február  22-ikén  volt  —  ülésben 
a  kínos  ügy  befejezést  nyert.  A  felháborodás  általános  volt 
és  egyebek  között  a  személynök  ellen  is  irányult,  ki  az  ülés- 
nek rendellenesen  véget  vetett,  és  ily  módon  a  kérdés  azonnali 
tisztázását  megakadályozta.  Az  ülés  tényleg  az  ő  mentegetőd- 
zésével  kezdődött,  azon  az  alapon,  hogy  a  berekesztés  azért 
történt,  mert  ily  módon  a  szenvedélyek  lecsillapultát  remény- 
iette. Beöthy  Ödön  erre  felállott  és  nagy  mérséklettel  és 
nyugalommal  fejezte  ki  fájdalmát,  hogy  egy  egész  éjszakán 
át  kellé  viselni  egy  jogtalan  megtámadás  terhét,  mely  becsü- 
letére nehezült  és  utasításával  és  hivatalos  adatokkal  bizonyí- 
totta be  állításainak  igazságát,  valamint  azt,  hogy  előadásá- 
ban inkább  enyhítette,  mintsem  túlozta  a  tényállást. 

A  nagyprépost  nem  volt  szerencsés  védekezésében.  Nem- 
csak hogy  tévedését  be  nem  ösmerte,  hanem  kihivó  maga- 
viselete által  az  ingerültséget  még  növelte.  A  személynök 
ezért  kénytelen  is  volt  ellene  az  1723  :  VII.  t.-czikk  értelmében 
becsületsértés  vétsége  miatt  a  keresetet  elrendelni  és  a  jelen- 
lévő   királyi    ügyigazgatót    annak    felvételére    utasítani.    Ez 

1  Munkái,  VII.  kötet  98.   lap. 

azonban  nem  csillapította  le  a  szenvedélyt,  mely  abban  kere- 
sett elégtételt,  hogy  a  követek  Tagennel  együtt  tovább  nem 
ülésezhetnek.  Erre  nézve  majdnem  teljesen  egyértelmű  volt 
a  követi  kar  nézete,  melynek  még  az  oly  szelid  lelkületű 
Kölcsey 1  is  kifejezést  adott  beszédében,  hogy  vagy  Tagén 
hagyja  el  a  termet,  vagy  ők  távoznak  mindannyian.  A  sze- 
mély nök,  ki  fejét  teljesen  elvesztette,  a  prépostot  tényleg 
ki  is  utasította  a  teremből.  Másnap  azonban  belátták,  hogy 
az  első  felhevülésben  túllőttek  a  czélon  és  kimondatott,  hogy 
az  illető  helyét  elfoglalhatja.  Ez  azonban  nem  következett  be, 
Tagén  maga  leköszönt  állásáról  és  a  káptalan  más  követet 
küldött  helyette. 

A  mi  magának  a  kérdésnek  érdemleges  részét,  a  vallás- 
ügyi sérelmek  orvoslását  illeti,  arra  nézve  az  történt,  hogy 
az  alsó  tábla  az  indítványokat  magáévá  tette.  De  a  főrendek 
az  ily  módon  létrejött  határozatot  mereven  visszautasították, 
daczára  Wesselényi,  Széchenyi  István  és  néhány  derék  főúr 
lelkes  támogatásának.  Nem  kevesebbszer  mint  hatszor  tette 
meg  a  követi  tábla  üzenete  az  utat  a  felső  táblához,  de 
mindannyiszor  siker  nélkül,  mert  annak  tartalma  ottan  süket 
fülekre  talált,  úgy  a  lelkiösmereti  szabadság  követelményeire, 
mint  a  törvény  megtartására  vonatkozólag.  Ilyformán  azután 
Bihar  követe  maga  1833.  július  10-én  a  kérdésnek  a  napi- 
rendről való  levételét  ajánlotta,  a  mi  el  is  fogadtatott.  A  beszéd, 
melynek  kíséretében  az  illető  követ  szomorú  kötelességét  teljesí- 
tette, akkoron  némi  feltűnést  keltett  és  nem  érdemetlen  arra, 
hogy  felemlíttessék.  Egy  történeti  áttekintés  után,  metyben  a 
vallási  ügy  több  mint  kétszázados  viszontagságait  összefoglalta, 
rájött  indítványának  megszülemlésére,  melyet  kezdetben  egy 
gyenge  gyermekhez  lehetett  hasonlítani.  De  a  nemzet  képvise- 
letének ápoló  kezei  alatt  gyönyörű  viruló  hajadonná  nőtt  az. 
Fájdalom  azonban,  a  mostoha  viszonyok  folytán  boldogítását 
nem  voltak  képesek  eszközölni,  ámde  azért  az  ügynek  levé- 
tele még  nem  jelenti  eltemetését.  Reá  is  azt  lehet  mondani, 
a  mit  édes  Üdvözítőnk  Jairus  2  leányára  vonatkozólag  mon- 


1  Munkái,  VI.  kötet  79.  lap. 

2  Lásd  Márk  ev.  5,  41.    -   Luk.  8,  54. 

dott :  nem  halt  meg  a  leányzó,  csak  aluszik.  Úgy  is  van 
a  dolog ;  aludjék  a  leányka  békén  és  csendesen  azon  virág- 
pompától környezve,  melylyel  a  rendek  nyugágyát  feldíszítek 
mindaddig,  míg  a  jobb  idők  hajnala  bekövetkezik  és  szender- 
géséből ismét  felébreszthetjük. 

A  mi  pedig  a  főrendek  szűkkeblű  eljárását  illeti,  azon 
általában  nem  csodálkozunk,  mert  hiszen  ott  azok  viszik 
a  nagy  szót,  kik  a  pátensek  korszakában  az  önkény  pártjára 
állottak,  fegyverrel  rontottak  a  nemzetre.  Velők  szemben 
hazánk,  a  művelt  világ  és  az  utókor  tanúságaira  hivatkozunk, 
hogy  miattuk  polgártársaik  nyugalmát,  békéjét  vissza  nem 
adhattuk,  lelki  üdvösségük  elérésében  nem  gyámolíthattuk. 
Jaj  és  káromszoros  jaj  háramlik  egy  oly  kormány  fejére, 
mely  csakis  egy  osztályt,  csakis  egy  érdeket  pártfogol,  a 
többieket  pedig  köteles  oltalmától  megfosztja. 

Azon  kérdések  közt,  melyeket  az  ideális  jelzővel  ha- 
tározhatunk meg,  volt  a  lengyel  kérdés,  a  rokonszenv 
ezen  boldogtalan  nemzet  iránt.  Ez  ugyanis  kevéssel  az  előtt 
1832.  február  26-án,  szabadságharczának  szerencsétlen  ki- 
menetele után  egy  császári  ukáz  által  eltöröltetett  a  föld 
színéről  és  bekebeleztetett  az  orosz  birodalomba.  Az  előző 
kötetben 1  foglalkoztam  Lengyelország  állapotaival  és  annak 
felosztásával.  Azért  kellett  ezzel  foglalkoznom,  mert  úgy 
vélem,  hogy  annak  tanulságai  értékesíthetők  a  mi  közálla- 
potaink megítélésénél.  Az  1830-iki  katasztrófáról  is  kell  pár 
szóval  megemlékeznem,  még  pedig  azért,  mert  ez  az  Ausztriá- 
val való  vegyes  házasságra  vett  érdekes  világot.  Ezen  tanul- 
ságnak lényege  pedig  abban  rejlik,  hogy  Lengyelország,  mely 
Oroszországgal  szemben  hódított  tartomány  volt,  ettől  jobb 
elbánásban  részesült,  szélesebb  jogkörnek  örvendett,  mint 
hazánk  az  uralkodóház  részéről,  holott  azt  mi  szabad  válasz- 
tás utján  ültettük  a  magyar  trónra. 

A  dolog  úgy  történt,  hogy  I.  Sándor  orosz  czár,  kiben 
kétségkívül  volt  egy  bizonyos  nemes  vonás,  elhatározta, 
miszerint   jóvá  teszi  azt,  a  mit  ősei  Lengyelország  ellen  vét- 

1  Lásd:  A  régi  Magyarország,  150.  lap. 


-      302      - 

keztck.1  ő  tehát  a  napóleoni  háborúk  után  nemcsak  hogy 
alkotmányt  adott,  de  jóformán  teljes  állami  függetlenséget. 
Lengyelországnak  országgyűlése,  minisztériuma,  külön  had- 
serege, önálló  vámterülete  és  nemzeti  bankja  volt.  A  leg- 
szorosabb perszonáluniónak  tekinthető  a  viszony  a  két  állam 
között.  A  közösség  csakis  a  külügyben  jutott  kifejezésre, 
a  mennyiben  az  orosz  külügyminisztérium  volt  a  nemzetközi 
képviselettel  megbízva.  Közgazdasági  tekintetben  is  megvolt 
a  teljes  elkülönítés,  még  pedig  oly  módon,  hogy  Lengyel- 
ország kereskedelmi  és  vámpolitikáját  saját  érdekei  alapján 
intézte  és  tényleg  nagy  virágzásnak  is  indult.  Indult  pedig 
nemcsak  anyagilag,  de  szellemileg,  sőt  nemzetiségileg  is.  Ezt 
különösen  előmozdította  azon  körülmény,  hogy  a  helytartó, 
Konstantin  nagyherczeg,  a  czár  testvére,  egy  szép  lengyel 
nővel,  Grudzinska  grófnővel  élt  morganatikus  házasságban, 
a  kit  annyira  szeretett,  hogy  érette  lemondott  1825-ben  az 
orosz  trónról,  mely  bátyjának,  Sándornak  halála  után  őt 
illette.2  Ez,  bár  hóbortos,  szeszélyes  ember  volt,  rokonszen- 
vezett a  lengyelekkel,  különösen  szivébe  zárta  a  lengyel 
hadsereget,  úgy  hogy  még  azt  sem  engedte  meg,  hogy  az 
1828-iki  orosz-török  háborúban  részt  vegyen,  nehogy  az  em- 
berekben kár  essék.  Igaz,  hogy  nem  is  volt  barátja  a  háborús- 
kodásnak, mert  azt  találta,  hogy  rontja  a  hadsereget.  Voltak, 
főleg  a  múlt  szomorú  emlékeinél  fogva,  ellentétek,  sőt  súrló- 
dások az  orosz  és  lengyel  között,  de  nagyban  és  egészben 
oly  állapot  volt,  mely  úgy  jogi  mint  tényleges  eredményeiben 
messze  felülhaladta  azt  a  helyzetet,  melyben  mi  Ausztriával 
szemben  még  1867  óta  is  létezünk.  Úgy  vélem,  fenn  is 
lehetett  volna  ez  állapotot  tartani,  de  az  1830-iki  franczia 
forradalom  után  bekövetkezett  az  a  szerencsétlenség,  hogy 
ennek  hatása  alatt  Varsóban  egy  orosz  diákkravall  támadt, 
melyben  a  lengyel  katoríaság  is  részt  vett.  Konstantin  nagy- 
herczeg elvesztette  a  fejét  és  az  orosz  csapatokkal  elvonult. 
Az   érettebb    és  komolyabb    elemek  belátták  azt,    hogy 


1  Juraschek :  Reál-  und  Personalunion,  56.  lap. 

2  Lásd    ezen    viszonyokra    vonatkozólag    Masson :    Mémoires    du 
comte  Moriolles. 


—     303     - 

tulajdonképpen  szakításra  nincsen  ok,  valamint  hogy  a  kitűnő 
lengyel  hadsereg  daczára  nem  képesek  az  orosz  túlerővel 
megküzdeni.  Ennek  folytán  küldöttségek  mentek  Konstantin- 
hoz és  Miklós  czárhoz.  Könnyen  rendbe  is  lehetett  volna  az 
ügyeket  hozni,  de  Miklós  czár,  kinek  a  lengyel  alkotmány 
úgyis  szálka  volt  a  szemében,  megragadta  az  alkalmat,  hogy 
leszámoljon  a  szerencsétlen  nemzettel,  melynek  alkotmányát 
különben  hiven  esküjéhez  odáig  respektálta.  A  lengyelek 
a  leghősiesebb  ellenállás  után  le  is  verettek  és  ámbár  —  nem 
úgy  mint  nálunk  1849-ben  —  minden  résztvevő  amnestiát 
nyert,  az  alkotmány  és  nemzeti  exisztenczia  megsemmisít- 
tettek.1 

Egész  Európában,  de  különösen  nálunk  nagy  voli 
a  rokoszenv  az  elnyomott  nép  irtánt.  Egyik  megye  a  másik 
után  nyilatkozott  érdekében  és  az  országgyűlési  utasítások 
is  ebben  az  értelemben  készültek.  Balogh  János,  Barsmegye 
szabadelvű  követe,  hozta  a  kérdést  napirendre,  mely  a  főren- 
deknél Wesselényi,  az  alsó  táblán  Kölcsey  ékesszólását  hivta 
a  sorompóba.  Az  alsó  tábla  gyűlése  azért  is  emlékezetessé 
vált,  mert  ez  adott  Deáknak  először  alkalmat  arra,  hogy 
megmutassa  azon  képességet,  mely  benne  lakozik.  Andrássy 
József,  Esztergommegye  konzervatív  követe,  ugyanis  a  len- 
gyelek ellen  beszélve  azt  magyarázta,  hogy  a  történtekbe  bele 
kell  nyugodni,  miután  az  a  történet  megszokott  menete,  hogy 
nemzetek  támadnak  és  vesznek  el. 

Ebből  indult  ki  Deák  is  és  egy  megkapó  rögtönzésben 
fejtette  ki,  hogyha  ezen  vastörvény  létezik  is,  az  nem  indok 
arra,  hogy  egyik  nemzet  a  másik  baja  iránt  ne  viseltessék 
részvéttel,  sőt  segítsen  is,  ha  teheti.  Találóan  jegyezte  meg, 
hogy  a  magyar  nemzet  nem  gondolkozott  így,  midőn  Habs- 
burgi  Rudolfot  segítette  a  hatalmas  cseh  Ottokár  ellen.  Ha 
tehát  most  nem  is  mehet  annyira,  de  legalább  fejezze  ki 
óhaját,  hogy  a  letiprott  szomszéd  polgári  szabadsága  helyre 
állíttassák,  mert  szabadság  nélkül  tiszta  ós  állandó  boldogság 
nem  lehet. 

'   l'uzircwszky :  Der  polnisch-russische  Krieg   1831.,  III.  kötet. 

Ha  az  idealizmus  képezte  ezen  emlékezetes  ország- 
gyűlés működésének  egyik  szignaturáját,  a  jogok  védelme, 
esetleg  érvényesítése  képezte  a  másikat.  Míg  az  egyik  moz- 
zanat Kölcsey  nevével  lép  összeköttetésbe,  a  másik  Deák 
Ferencz  működésével  van  kapcsolatban,  a  ki,  mihelyt  testvér- 
bátyja, Deák  Antal,  leköszönése  után  követ  lesz,  fokról-fokra 
emelkedik  fel  a  vezéri  polczra.  Később  lesz  alkalmam  politikai 
egyéniségét  jellemezni,  itten  csak  ezen  országgyűlés  vázlatá- 
nak keretében  annyit  szükséges  elmondani,  a  mennyinek 
folytán  már  ekkor  őt  méltán  a  jogérzet,  a  nemzet  jogi 
öntudata  leghivatottabb  képviselőjének  lehet  tekinteni,  és 
a  mennyiben  ezen  jogi  öntudat  képződéséhez  hozzájárult. 
Tudva  levő,  hogy  mindjárt  első  felszólalásainak  valamelyike 
után  a  nagytekintélyű  komáromi  követ,  idősebb  Pázmándy 
Dénes,  azzal  üdvözölte  őt,  hogy  tiszteli  Zalamegye  ifjú  köve- 
tének szép  igyekezetét.  Kölcsey  eldicséri  erős  hangját,  lelkes 
érzelmét  és  nem  közönséges  ékesszólását.  Azonban  nagy- 
szabású nyilatkozatai  ennél  jóval  megtiszt előbb  epithetont 
érdemeltek  meg.  A  mi  nála  a  kiválóságot  alkotta,  a  mivel 
különösen  a  törvényhozásnak  és  tárgyalásainak  szellemi  tőké- 
jét gyarapította,  az  a  magyar  közjog  komprehenziv  ösmerete- 
és  kifejtésében  állott. 

Azon  számos  jelentékeny  egyéniség  között,  kik  ezen 
az  országgyűlésen  szerepeltek  és  a  kiknek  ereje  a  Corpus 
Juris,  a  joggyakorlat  és  előzetes  esetek  ösmeretében  állott, 
Deák  azért  foglalta  el  az  első  helyet,  mert  a  mit  az  alkot- 
mány pragmatikájának  lehet  nevezni,  annak  ő  volt  leghiva- 
tottabb képviselője  Magyarországon.  Az  egész  anyagot  nem- 
csak felölelte,  de  uralkodott  is  rajta.  A  legapróbb  részletek 
között  ép  oly  otthonos  volt,  mint  a  hogy  behatolt  az  alkot- 
mány szellemébe,  a  minek  következtében  az  egyetemlegesség 
az  általánosítás  nagy  követelményeinek  teljes  mértékben  eleget 
is  tudott  tenni.  Már  ezen  az  országgyűlésen  elmondott  beszé- 
deiből a  magyar  közjognak  egy  kis  tanfolyamát  lehetne 
összeállítani,  melyet  nemcsak  az  egyes  tételeknek  súlya  tesz 
emlékezetessé,  de  főleg  ha  egymással  összeköttetésbe  hozat- 
nak, mert  éppen  ez  által  tűnik  ki  az,  a  mit  komprehenziv 
vagyis  összefoglaló  felfogásnak  szoktunk  elkeresztelni,  s  Deák 

Ferencz  1838.  május  1-én  foglalta  el  helyét  a  törvényhozás- 
ban. Május  2-án  a  kerületi  ülésben  megtartotta  szűz  beszédét 
a  botbüntetés  korlátozása  tárgyában,  mely  mindössze  négy 
nyomtatott  sort  tesz  ki.1  De  már  egyik  legközelebbi  ülés- 
ben 2  megvalósul  nála  a  diák  közmondás  »ex  ungue  leonem«  : 
az  oroszlánt  karmairól  lehet  megösmerni.  A  mit  egész  életén 
keresztül  hirdetett,  a  magyar  közélet  nagy  igazságát,  melyet 
azután  a  hatvanas  években  sarkalatos  tétel  gyanánt  állított 
fel,  hogy  t.  i.  azon  jogokat,  mikről  a  nemzet  önként  lemon- 
dott, mi  sem  hozta  többé  vissza,  azt  itten  kifejezésre  juttatja 
s  történeti  példákkal  igazolja.  Elmondja,  hogy  az  1608  :  Il-ik, 
valamint  az  1681  :  IV-ik  t.-czikk  értelmében  a  nemzet  birta 
a  hadindítás  és  békekötés  jogát.  A  végrehajtó  hatalom  azon- 
ban a  nemzet  mellőzésével  a  maga  körébe  vonta  ezen  jogo- 
sítványokat. Később  azután  az  ősök  panaszolták  is  a  törvény- 
sértést, de  miután  annak  kellő  időben  útját  nem  állották,  már 
a  főrendek  1830-ban  a  koronának  ezen  követelésére  úgy 
hivatkoztak,  mint  a  melyet  jogszokás  és  törvényes  gyakorlat 
szentesített,  és  így  a  nemzet  tőle  el  is  üttetett.  így  volt 
a  dolog  a  magyar  tisztekkel  is  a  magyar  ezredekben.  Eleinte 
csak  ezek  voltak  alkalmazva,  de  utóbb  lassan  lábra  kapott 
a  szokás  idegen  tiszteket  is  alkalmazni  és  kinevezni.  Az 
országgyűlés  néma  hallgatással  bele  nyugodott,  végre  hosszú 
idő  után  megemberelve  magát  feliratokat  intézett  a  koroná- 
hoz, a  honfiak  kizárólagos  jogát  hangsúlyozva.  De  ezeknek 
szintén  nem  volt  foganatjuk,  mert  ismét  az  elnézés  folytán 
létrejött  gyakorlattal  igazolták  a  visszaélést. 

A  nemzetnek  viszonya  az  uralkodóházhoz,  a  koronához, 
a  végrehajtó  hatalomhoz  állandó  thémája  az  ő  nagybecsű 
fejtegetéseinek.  Megtisztítja  őket  azon  homálytól,  melyet  a 
XVIII-ik  század  aulikus  rendszere  rájuk  borított. 

A  dézsma  kérdésénél 3  a  váradi  káptalan  követével 
szemben  kifejezi,  hogy  nálunk  a  nemzeti  akarat  minden  jog- 
nak   a    forrása,    és    így    a    nemzet    adta    a    jogosítványokat 


1  Kónyi :  Deák  Ferencz  beszédei,  9.  lap. 

2  Ugyanon,   12.  lap. 

2  Ugyanott,  I.  kötet  84.  lap. 
Beöthy  Ákos:  A  magyar  államiság  fejlődése,  küzdelmei,  n.  20 

a  fejedelemnek  és  nem  megfordítva.  Az  ellenkező  felfogást 
olyannyira  veszedelmesnek  ítéli,  hogy  nem  lehet  eléggé  han- 
gosan tiltakozni  ellene. 

Egy  másik  esetben  magával  a  személynökkel  tűz  össze, 
a  törvényhozó  és  végrehajtó  hatalom  egymás  közti  viszonya 
felett.  Törvényekre  és  előzetes  esetekre  hivatkozva  megálla- 
pítja, hogy  a  végrehajtó  hatalom  alá  van  a  törvényhozónak 
rendelve,  mert  hiszen  ez  utóbbi  a  közjogi  tényezők  egye- 
temét:  a  fejedelmet  és  a  nemzetet  tartalmazza.1  Különösen 
tiltakozik  az  uralkodóház  családi  politikája  ellen,  mely  egyes 
országait  egyszerűen  majorságnak  tekinti  és  azokat  mint 
lelketlen  tárgyakat  családi  osztály  tárgyaivá  teszi.  Az  ilyen 
osztozkodás,  mint  tudjuk,  többszörösen  megtörtént  az  osztrák 
ház  történetében,  és  hogy  ez  ne  ismétlődhessék,  ki  lett  mondva 
a  pragmatika  szankczióban  az  elválaszthatlan  és  feloszthatlan 
birtoklás.  Ezen  mozzanat  képezi  azon  kifejezésnek  igazi  jelen- 
tőségét, de  nem  azon  felfogás,  mintha  hazánk  kiegészítő  része 
lenne  az  osztrák  császárságnak,  mely,  fájdalom,  a  királyi 
leiratok  tartalmából  kihangzik.  Ez  fonák  és  balmagyarázat. 
Magyarország  nemcsak  független,  de  önálló  államisággal  bir 
Ausztriával  szemben.2 

Az  alkotmányos  monarkhia,  a  parlamentáris  felelősség 
egészséges  gondolata  nyilatkozik  meg  azon  beszédében,  mely- 
ben megmagyarázza  a  főrendeknek,  tulajdonképpen  pedig 
József  nádornak,  hogy  a  kormány  és  fejedelem  nem  egy 
és  ennek  következtében  a  kormány  eljárását,  cselekvényeit 
bírálni  nemcsak  jog,  de  kötelesség.  Hivatkozik  számtalan 
előzetes  esetre,  a  miből  azt  a  következtetést  vonja  le,  hogy 
ha  áll  a  főrendek  érvelése,  akkor  vagy  nem  szent  és  sért- 
hetetlen a  fejedelem  személye,  vagy  akárhányszor  megtorlás 
nélkül  lett  az  az  előbbi  tárgyalások  során  megsértve.3 

A  legnagyobb  nyomatékkal  hangsúlyozza  a  kormány 
felelősségét.  Nemcsak  azon  büntetőjogi  felelősségét  érti  ez 
alatt,  melyet  már    II.   Ulászló  törvényei,   a  Vl-dik  és  YH-dik, 


1  Kónyi :  Deák  Ferencz  beszédei,  I.  kötet  38.  lap. 

2  Ugyanott,   166.    lap. 
8  Ugyanott,   147.  lap 

megállapítottak  és  mely,  mint  láttuk,  az  1825-iki  ország- 
gyűlésen oly  nagy  szerepet  játszott ;  de  a  politikai,  sőt 
erkölcsi  felelősséget,  mely  a  nemzet  jóléte-  és  boldogulásáért 
őt  terheli.  Ezt  csakis  a  véleménynek,  a  bírálatnak  teljes 
szabadsága  adhatja  meg.  Csakis  ezen  felelősségnek  egészben 
való  érvényesülése  nyújt  a  fejedelemnek  biztonságot  arra 
nézve,  hogy  kormánya  a  nemzet  érdekeit  az  ő  érdekeitől 
szét  nem  választotta.  Különösen  figyelmezteti  a  hatalom 
embereit  a  közvélemény,  a  közbizodalom  ápolására,  melyet 
minden  kormány  a  legnagyobb  kincsének  tart.1 

A  magyar  alkotmánynak  azon  nagy  politikai  és  köz- 
jogi ténye,  mely  szerint  a  királyság  a  nemzeti  akarat  kifolyása, 
és  ilyformán  a  felségjogok  átruházás  utján  szállottak  át 
a  koronára,  a  miből  azon  jogi  vélelem  származik,  hogy 
kétség  esetére  a  korona  és  nemzet  jogai  között  az  elsőség 
ez  utóbbit  illeti :  szintén  kifejezésre  jut  egyik  beszédében.2 
Ez  oly  módon  történt,  hogy  felemlíttetett  a  király  azon  joga, 
mely  szerint  az  országgyűlést  tetszés  szerint  feloszlathassa. 
Ezt  Deák  azon  az  alapon  vette  tagadásba,  miután  erre  nézve 
pozitív  törvényre  hivatkozni  nem  lehet,  és  az  nemzetünk 
egész  országlási  rendszerével  ellentétben  van.  A  mi  pedig 
ezen  felségjogok  gyakorlatát  illeti,  a  helyes  megkülönböztetés 
a  magyar  király  és  osztrák  császár  felségjogai  között  kifeje- 
zésre jut  nála  a  katonaság  kérdésénél,  miután  ennél  követelte 
a  magyar  vezényszót,  továbbá  azt,  hogy  csakis  magyar 
honosok  alkalmaztassanak  a  tiszti  karnál,  valamint  hogy  a 
magyar  hadseregben  az  illető  ezredeknél  a  lépcsőzetes  elő- 
menetelt különválaszszák  a  többi  császári  hadsereg  tiszti 
karának  csoportjától.3  Hogy  a  hadsereg  létszámára  és  mennyi- 
ségére nézve  abból  indul  ki,  hogy  a  monarkhia  katonai  szer- 
vezete a  védelemre  és  nem  a  hódításra  vagy  a  támadásra 
szolgál,  az  természetesnek  tűnik  fel  mindenki  előtt  s  csakis 
a  hitelesség  megállapításának  szempontjából  említem  fel.  Éppen 
ezért  a  legnagyobb    erélyt    fejti    ki  a  militarizmus  túltengése 


1  Kónyi :  Deák  Perencz  beszédei,  174.  lap. 
Ugyanott,   170.  lap. 
U      anott,   242.   lap. 

ellen  és  gúnyosan  jegyzi  meg,  hogy  ilyeténképpen  oda  jutunk', 
hogy  az  emberek  a  tartós  békét  nagyobb  csapásnak  fogják 
tekinteni  a  háborúnál  is.1 

A  nemzeti  szuverenség  gyakorlati  alkalmazását  a  tiszt- 
viselők választásában  találja.  Annyira  megy  e  tekintetben, 
hogy  a  felső  bíróságok  tagjainak  az  országgyűlés  általi 
választását  ajánlja,  a  mint  hogy  utal  arra  is,  hogy  régebben 
a  királyi  tábla  tagjai  is  ily  módon  választattak,  mint  azt  sok 
törvény,  különösen  a  1601  :  33-dik  t.-czikk  bizonyítja.2  Az 
akkori  idők  viszonyaira,  a  megyei  tisztviselők  erkölcsi  szín- 
vonalára azon  igen  örvendetes  véleménynek  ad  többszörösen 
kifejezést,  hogy  a  választás  utján  betöltött  megyei  törvény- 
székek alapos  panaszokra  okot  nem  adnak  és  helyöket  meg- 
felelő módon  töltik  be. 

A  törvényes  szabadság  és  tulajdon  utáni  vágyat  tekinti 
az  emberiség  leghatalmasabb  érzelmei  gyanánt,  és  a  hol  ez 
századokon  át  szunnyadoz  is,  végre  csak  ismét  előtör,  érvé- 
nyesülni akar.  Ezen  felfogás  vezette  egyebek  között  azon 
állásfoglalásban,  melyet  a  hitbizományok  irányában  tanúsított ; 
úgy  hogy  annak  eltörlésére  szavaz.3  Érvelésének  lényegét 
az  képezte,  hogy  nem  tartja  helyesnek,  hogy  a  végrendel- 
kező még  a  sírban  is  örök  törvényt  szabjon  az  élőknek. 
A  hitbizomány  ösmeretlen  volt  a  mi  jogfejlésünkben,  nemzeti 
királyaink  alatt,  az  ország  legvirágzóbb  korszakában.  Idegen 
plánta  volt  az,  melyet  I.  Lipót  hozott  be,  hogy  az  oligarchiát 
megjutalmazza  azért,  hogy  az  aranybulla  ellenállási  záradéka 
ellen  és  az  örökös  királyság  mellett  szavazott.  Nem  fogja 
soha  sem  elösmerni,  hogy  a  régi  nevek  és  nemzetségek  fenn- 
tartása magasabb  érdek  lenne,  mintsem  hogy  az  ország 
polgárai  mentől  nagyobb  mérvben  jussanak  azon  helyzetbe, 
hogy  a  haza   földéből  maguk  számára   részt  szerezhessenek. 

Úgy  vélem,  hogy  ezen  rövid  kivonatok  —  melyeket 
sokszorosítani  lehetne  és  melyek  ez  országgyűlés  szellemi 
tőkéjének  alkatelemeit  képezik  és  mint  ilyenek  ide  tartoznak  — 


1  Kónyi :  Deák  Ferencz  beszédei,  207.  lap. 

2  Ugyanott,  52.  lap. 

3  Ugyanott,  76.  lap. 

elégségesek  arra,  hogy  legalább  némiképpen  fogalmat  adhas- 
sanak arról,  hogy  a  haza  bölcsének  nevezett  férfiú  kezdettől 
fogva  miképpen  szerzi  ezen  kitüntetésre  a  jogezimet,  mennyire 
kész  ember  volt  már  akkor  is,  és  hogy  a  közjogi  kérdéseket 
a  szerint,  a  mint  az  alkalom  kínálkozott,  minő  rendszeresen 
dolgozta  fel  és  tárgyalta.  Fáradozásai  vagyis  inkább  taní- 
tásai nem  is  voltak  egészen  eredménytelenek,  két  esetben 
sikerre  vezettek  azok.  Az  első  volt  a  czimkérdés  Ferdinánd 
trónra  lépte  alkalmával.  Tudvalevő,  hogy  előtte  már  négy 
Ferdinánd  viselte  a  magyar  koronát,  minek  következtében  őt 
az  V.  Ferdinánd  czimezés  illette  meg.  Ez  tulajdonképpen  meg- 
felelt az  osztrák  uralkodási  rendnek  is,  mert  hiszen  az  illető 
fejedelmek  nemcsak  hazánk,  de  az  örökös  tartományok 
felett  is  uralkodtak,  a  mint  hogy  például  a  cseh  királysági 
czim  is  ugyanezen  sorrend  szerint  állapíttatott  meg.  Ámde, 
mint  az  már  az  előző  kötetben  is  kifejtetett,  a  Habsburg 
uralkodók  császári  czimöket  a  római  szent  birodalomtól 
vették,  ezt  használták  és  ezen  a  néven  voltak  ösmeretesek. 
A  Corpus  Jurisban  minden  fejedelem  czimezése  azzal  kezdő- 
dik:  »electus  Romanorum  imperátor  semper  Augustus«.  Mai- 
akkor is  megtörtént,  hogy  a  két  sorrend,  a  császári  és  magyar 
királyi,  nem  egyezett,  mint  például  Mária  Terézia  atyjánál,  ki 
is  mint  római  császár  Ví-ik,  mint  magyar  király  III.  Károly 
nevet  viselt. 

Elbeszélésem  folyamatán  előadtam,  hogy  Ferencz  letette 
a  római  szent  birodalmi  császára  czimet  és  helyette  az  osz- 
trák császárit  vette  fel,  minek  folytán  uj  czimezési  sorrend 
lett  az  uralkodók  számára  ezen  minőségökben  megállapítva, 
a  mi  mindjárt  nála  helyt  foglalt,  a  mennyiben  mint  római 
császár  II.,  mint  osztrák  császár  I.  Ferencz  czimet  viselte. 
Tudvalevő,  hogy,  midőn  ezen  czimváltozás  megtörtént,  az 
1  <S<  4-dik  évi  pátensben,  melyben  az  kihirdettetett,  világosan 
ki  lett  mondva,  hogy  ezen  tény  a  monarkhia  államai  és 
országai  szerzett  jogai-  és  alkotmányaiban  semminemű  válto- 
zást vagy  jogsérelmet  előidézni  nem  fog.1  Természetes,  hogy 

1  Manz :    Die  Staats^rundgesetze    der  im    Rcichsrathe    vertretenen 
Koni^reichc   und   Lander,  9.   lap. 

ezen  kijelentésre  a  magyar  közjog  szempontjából  semmi 
szükség  nem  volt,  miután  annak  biztosítéka  saját,  fejedelmi 
esküvel  megerősített  törvényeiben  állott;  de  mégis  kiemelendő, 
hogy  a  fejedelem  maga  is  úgy  kontemplálta  a  változást,  mint 
ahogy  ez  a  korrekt  közjogi  állapotnak  megfelelt. 

Az  1830-iki  országgyűlés  vázolásánál  elmondtam,  hogy 
Ferdinánd  még  atyja  életében  Szent  István  koronájával  meg- 
koronáztatott, valamint  hogy  törvény  hozatott,  mely  őt  az 
uralkodási  jogok  gyakorlatától  apja  életében  távol  tartotta. 
Ferencz  császár  1835.  márczius  2-án  elhalálozott,  tehát  ezen 
országgyűlés  folyama  alatt  szűnt  meg  uralkodni  és  így  Fer- 
dinánd, mint  már  megkoronázott  király,  egyszerűen  utána 
a  trónra  lépett.  Első  dolga  az  volt,  hogy  azon  diplomácziai 
iratokban,  melyek  nevében  kibocsáttattak,  egyszerűen  I.  Fer- 
dinándnak czimezte  magát,  tehát  mellőzésével  a  magyar  királyi 
különleges  V-ik  jelzőnek. 

Az  országgyűlés,  illetve  az  alsó  tábla  nem  nézhette 
el,  hogy  a  kérdés  homályban  hagyassék,  ennélfogva  annak 
a  tisztába  hozatalát  oly  módon  akarta  eszközölni,  hogy  az 
országgyűlés  által  felküldendő  felirat  borítékán  a  korrekt 
czimezés  használtassék,  t.  i.  Ferdinánd,  mint  ausztriai  császár 
első,  mint  magyar  király  ötödik.  Itt  kezdődött  azután  a  bujósdi 
játék,  melyben  részt  vettek  a  kormány,  a  főrendek,  a  nádor, 
a  személynök,  s  mely  mind  arra  czélzott,  hogy  a  helyes  meg- 
oldás elkerültessék.  Különféle  indítványok  tétettek  tehát,  pél- 
dául hogy  a  borítékon  ne  legyen  a  fejedelem  neve  mellett 
a  szám  kitéve,  hogy  ne  használtassék  semmi  boríték,  hogy 
küldöttség  vigye  fel  a  feliratot  stb.,  melyek  mind  eléggé 
jellemzők  úgy  az  akkori  helyzetre,  mint  azon  proczedurákra, 
melyek  divatoztak,  és  melyeknek  analógiáit  mai  napság  is 
meg  lehetne  találni.  Azonban  a  követi  tábla  nem  engedett, 
és  annyiban  volt  eredmény,  a  mennyiben  a  kormány  egy 
királyi  leiratban,  mely  1836.  márczius  28-ról  van  keltezve, 
eleget  tesz  a  közjogi  követelményeknek.  Az  okmán3T  kezdete 
így  hangzik :  » Ferdinandus  primus,  Austriae  imperátor,  et 
Hungáriáé  hujus  nominis  quintus  rex  apostolicus«  .  .  . 

A  másik  kérdés,  melyben  a  nemzeti  követelmények 
diadalt  arattak,  a  nyelv  kérdése  volt.    Jelesen  arról  volt  szó? 

hogy  a  törvények  magyar  nyelven  is  szerkesztessenek,  az  addigi 
kizárólagos  latin  szöveg  helyett.  Ez  sem  ment  könnyen.  Ha 
kezünkbe  veszszük  ugyanis  a  törvénytárt,  ott  azzal  a  furcsa 
jelenséggel  találkozunk,  hogy,  míg  a  törvények  párhuzamos 
magyar  és  latin  szöveggel  olvashatók,  a  törvények  legfonto- 
sabbika, Ferdinánd  király  hitlevele,  pusztán  latin  nyelven 
pompázik  közöttük.  Ezt  a  különös  tényt  Deák  1  követjelen- 
tésében olyformán  mag3^arázza,  hogy  a  magyar  szöveg  is 
megvolt,  de  a  kanczellária  ragaszkodott  hozzá,  hogy  a  hiteles 
szöveg  latin  legyen,  a  magyar  csak  fordításnak  tekintessék, 
és  így  nem  volt  mit  tenni,  mint  a  magyar  nyelv  lefokozását 
ily  módon  megakadályozni.  A  többi  törvény  szerkesztésénél 
rájöttek  a  dolog  nyitjára  oly  módon,  hogy  kijelentették, 
miszerint,  ha  nem  a  magyar  szöveg  vétetik  a  hitelesnek, 
inkább  egy  törvényt  sem  terjesztenek  fel. 

Ez  hatott,  az  ellenállás  megtörött,  ismét  igazolván  azon 
régi  tanulságot,  hogy  nem  az  engedékenység  és  udvariasság 
azon  eszköz,  mely  a  nemzeti  követeléseket  illetőleg  zöld 
ágra  vezet. 

Természetesen,  hogy  ehhez  is  kitartás  kellett.  És  hogy 
a  kitartáson  fordul  meg  az  életben  minden,  azt  ez  alkalom- 
mal is  a  szólásszabadsági  sérelem  nagy  kérdése  tanúsítja, 
mely  ezen  országgyűlésen  merült  fel,  hogy  a  későbbi  1839-iki 
országgyűlésen  is  folytattassék  és  alkalmat  adjon  a  két  tábla 
között  nem  kevesebb  mint  23  üzenetváltásra.  Igaz,  hogy  ezen 
üzenetváltások  közvetlen  eredményt  nem  értek  el,  de  köz- 
vetve, mint  látni  fogjuk,  mégis,  a  mennyiben  kegyelmi  tény 
színe  alatt  a  kormány  csúfos  meghátrálásával  végződtek. 

Ezen  sérelem  Wesselényi  peréből  indult  ki,  melyre 
vonatkozólag  a  következőket  kell  előadni.  Mikor  Kölcsey 
egyéniségét  jellemeztem,  elmondottam,  hogy  az  úrbér  kér- 
désében Szatmármegye  az  ő  szabadelvű  nézeteivel  ellen- 
kező utasítást  hozott,  és  hogy  a  nemes  nagy  férfiú  nem 
akarván  szent  meggyőződésével  ellenkező  ügyet  szolgálni, 
követi  állásáról  lemondott.  Azon  harezban,  melyet  elébb 
Szatmármegyében    vívott,     Wesselényi    is   segítségére    sietett. 

'   Kónyi,  idézett  munkája,  í.  kötet   252.   lap. 

v-  hatást  keltő  beszédében  súlyosan  ostorozta  a  kormány 
eljárását,  melyet  az  úrbér  kérdésében  követett.  Támadásában 
a  kormányt  azzal  vádolta,  hogy  a  népnek  zsírját  szívja, 
hogy  kétszínű  politikát  követ,  mert  míg  atyáskodó  szerepben 
áll  előtte,  mindent  elkövet  arra  nézve,  hogy  boldogulásában 
megakadályozza,  és  hogy  erre  a  czélra  felhasználja  úgy  a 
főrendeket,  mint  a  nemességet.  Figyelmezteti  a  birtokos  osz- 
tályt, hogy  szűkkeblű  magatartása  a  jobbágyság  szivében 
a  gyűlöletnek  sárkányfogait  fogja  elveteményezni ;  hogy  kitö- 
réstől lehet  tartani,  a  mit  —  ha  a  kormány  karhatalommal  el 
is  fog  nyomni  —  az  mind  nemzeti  függetlenségünk  árán  és 
rovására  fog  történni. 

Ezen  beszédéért  a  kormány   őt  hűtlenségi  perbe  fogta. 

Nagyon  jellemző  —  még  pedig  örvendetes  értelemben  — 
a  viszonyokra,  hogy  miképpen  keletkezett  a  pör.  Konstatálni 
kell,  hogy  Szatmármegyében,  daczára  az  ellentéteknek,  melyek 
ottan  ezen  kérdésben  dúltak,  senki  sem  találkozott,  a  ki  a 
kormánynak  oly  értelmű  tudósítást  küldött  volna,  hogy  Wes- 
selényi ellen  fel  lehessen  lépni.  A  kormány  egész  véletlenül 
jutott  a  dolognak  tudomására,  még  pedig  olyképpen,  hogy 
Biharmegye  egyik  tekintélyes  birtokosa,  Péchy  László,  a  ki 
az  emlékezetes  gyűlésen  jelen  volt,  hazatértében  baráti  kör- 
ben az  egészet  elmondta.  Ezen  közlés  egy  levélben  megíra- 
tott, mely  érdekes  tartalmánál  fogva  lemásolva  közkézen  for- 
gott és  így  a  hivatalos  körökig  is  elhatott.  Ezen  levél  volt 
az,  mely  a  kutatásra  okot  adott,  melyet  a  kormányköze- 
gek több  buzgalommal  mint  alapossággal  végre  is  hajtottak, 
és  a  bűnvádi  keresetet  a  Bécsből  jövő  rendeletre  meg  is  indí- 
tották.1 A  védelmet  tudvalevőleg  Kölcsey  vitte,  ki  is  mesteri 
védiratában  beigazolta,  hog}f  a  keresetnek  sem  jogi,  sem 
ténybeli  alapja  nincs,  és  hogy  a  vád  még  azt  sem  tudta  bebi- 
zonyítani, miszerint  Wesselényi  a  neki  bűnül  felrótt  szavakat 
mondotta  volna.2  Mégis,  mint  arra  már  hivatkoztam,  elitél- 
tetett. A  perbe  fogatás  önmagában  véve  is  súlyos  sérelmet 
képezett,    még  pedig  azért,    mert  a  politikai    üldözés  minden 


1  Kölcsey  minden  munkái,  VIII.  kötet  7.  lap. 
3  Ugyanott,  VIII.  kötet  36.  lap. 

ismérvét  magában  foglalta.  Éppen  azért  természetes,  hogy 
az  országgyűlés  szó  nélkül  nem  hagyhatta  az  ügyet.  A  ki 
azt  szóvá  tette,  az  Beöthy  Ödön  volt.  Az  1835.  június  15-diki 
kerületi  ülésben  tette  meg  indítványát,  hogy  a  koronához  fel- 
irat intéztessék,  hogy  a  törvénytelen  eljárás  megsemmisíttes- 
sék. Hivatkozott  arra,  hogy  a  perbe  fogás  a  szólásszabadságot 
támadja  meg,  a  magyar  nemzetnek  azon  ősi  jussát,  melyet 
József  nádorispán,  a  ki  pedig  a  törvényes  gyakorlat  értelmé- 
ben az  országgyűlés  feje,  az  alkotmány  palládiumának  neve- 
zett. Hivatkozott  arra,  hogy  törvényeink  alapján  szóval  sem 
felségsértést,  sem  hűtlenséget  nem  lehet  elkövetni.  Wesselényi 
tulajdonképpen  még  széksértést  sem  követett  el,  mert  hiszen  a 
fennálló  joggyakorlat  szerint,  ha  olyan  kifejezés  esik  egy  gyű- 
lésben, meJy  ilynemű  elbírálást  von  maga  után,  az  ottan  helyben 
intézendő  el  és  megorvosolandó,  mely  czélból  a  g3Tülésterem 
ajtai  azonnal  bezáratnak,  hogy  senki  el  ne  távozhassék,  míg 
a  sérelmes  ügy  le  nem  tisztáztatott.  Mert  ha  a  sértett  fél 
a  teremből  eltávozott,  ellene  további  eljárásnak  helye  nincs. 
Ezt  őseink  bölcsesége  azért  állapította  meg  így,  nehogy  az 
illető  egész  életén  keresztül  kínos  bizonytalanságban  marad- 
jon, a  mi  minden  esetre  a  vélemények  nyilvánítását  meg- 
nehezítené. 

Nagyon  szépen  fűzte  Deák 1  ezen  gondolatmenetet 
tovább.  Felemlítette,  hogy  a  mi  politikai  szervezetünkben 
a  megyének  milyen  fontos  hivatása  van.  Ebből  azon  követ- 
keztetést vonta  le,  hogy  csakis  a  szabad  szónak  legszélesebb 
méretekben  való  használata  akadályozta  meg,  hogy  a  megye 
valahogy  haszontalan  franczia  prefekturává,  vagy  vak  enge- 
delmességhez szokott  császári  Kreishauptmannschafttá  ne  vál- 
tozzék át. 

Ha  az  országgyűlésnek  nélkülözhetlen  kelléke,  hogy 
a  szólásszabadságot  a  maga  teljességében  élvezhesse,  úgy 
erre  a  törvényhatóságnak  még  sokkal  nagyobb  a  szüksége. 
Ennél  a  kérdésnél  különösen  tekintetbe  kell  venni  azt,  hogy 
kik  azon  férfiak,  kik  ott  összegyűlnek  a  közdolgokról  tanács- 
kozandók.  Nem  a  nagyszabású  nemzetközi  élet  szövevényei- 

1  Kónyi,  idézett  munka,  I.  kötet   133.  lap. 

vei  megbarátkozott  és  minden  egyes  szótagot  csak  gondos 
latolgatás  után  kimondó  diplomaták,  hanem  ép  értelmű  fiai 
a  hazának,  kik  a  földmívelés  békés  foglalatossága  mellől  jön- 
nek össze  alkotmányunk  erkölcsi  oltalmára,  alkotmányos  iga- 
zaik gyakorlatára.  Ők  a  közdolgok  iránt  élénk  részvéttel 
viseltetnek,  férfias  egyenesség  adja  a  szót  ajkaikra  és  teljesen 
képtelenek  a  diplomatikus  fontolgatásra.  Ezt  a  latolgatást 
tőlök  követelni  annyi  lenne,  mint  őszinteségöknek  gyökerét 
elmetszeni.  Az  alsó  tábla  engedett  is  ezen  érveknek,  de  a 
főrendiház  nem  járult  hozzá,  hogy  ily  tartalmú  felírás  intéz- 
tessék, miután  felfogása  szerint  a  sérelem  nem  követtetett  el, 
a  miből  az  következett,  hogy  az  alsó  táblának  nincs  oka 
a  kérdést  annak  tekinteni  és  aggodalmának  súlyát  a  királyi 
széknél  nyilván  elmondani.1 

Az  a  szellem,  mely  ezen  magatartást  sugalmazta,  kiter- 
jedt a  nemzetélet  más  vonatkozásaira,  így  az  oktatásügyre  is. 
Nemcsak  hogy  a  Ludovika  akadémia  —  daczára  annak,  hogy 
a  pompás  épület,  melyet  a  hazafiak  áldozatkészsége  emelt, 
készen  állott,  —  hanem  még  a  műegyetem  felállítását  sem 
voltak  képesek  a  rendek  keresztülvinni,  ámbár  a  szükséges 
pénzeszközöket  a  kormány  rendelkezésére  bocsátották. 

A  jogos  felháborodás  keserű  szavai  Beöthy  Ödön  ajkai- 
ról hangzottak  el.  » Midőn  —  űgymond  —  a  nép  kifejlesz- 
tésén munkálkodunk,  melyet  a  maradiság  százados  politikája 
tudatlanságban  hagyott,  azt  kértük  talán,  hogy  bennünket 
a  kormány  eladósodott  kincstárából  segítsen?  Nem.  —  Mi 
megmondottuk,  hogy  minden  költséget  magunk  teljesítünk. 
És  minő  választ  nyertünk?  Azt,  hogy  várjuk  meg  a  kor- 
mány intézkedéseit.  Kérdem  én,  mit  várhatunk  azon  kor- 
mánytól, melytől  soha  semmi  jó  nem  származik?  Talán  teg- 
nap óta  kormányoz  bennünket  ?  És  ha  annyira  szivén  fekszik 
hazánk  java,  vájjon  nem  volt  három  század  óta  elég  ideje 
valamicskét  is  tenni  annak  javára?  Éppen  holnap,  midőn 
ezen  az  országgyűlésen  utoljára  gyűlünk  össze,  ez  áll  a 
napi  evangéliumban:  » Elmegyek  ahhoz,  a  ki  engem  küldött, 
és  ti  menjetek,    hirdessétek    az    Isten    igéjét    napkelettől  nap- 

1  Kónyi,  idézett  munka,  I.  kötet  256.  lap. 

nyugtáig«.  Menjünk  tehát  mi  is  hirdetni  az  igét,  eltelve  azon 
sivár  érzelmekkel,  melyeket  ezen  szűkkeblű  eljárás  folytán 
keblünkben  magunkban  viszünk. « 

Bezerédj  István  szelid  szivét  is  elborította  az  ádáz  harag 
szenvedélye.  Engedelmet  is  kér  a  rendektől,  ha  talán  nem 
tudja  magát  eléggé  érthetően  kifejezni,  mert  a  királyi  válasz 
hallatára  a  fájdalom  és  ingerültség  fojtja  el  hangját.  Figyel- 
mezteti a  kormányt,  hogy  önlelkiösmerete  ellen  vét,  ha  tőlök 
megtagadja  a  gyermekeik  és  polgártársaik  neveltetéséhez 
szükséges  eszközöket.  De  mindennek  van  határa,  még  a  türe- 
lemnek is.  Vigyázzon  a  kormány  a  maga  tetteire,  az  ő  eljá- 
rása szükségképpen  arra  kényszeríti  a  nemzetet,  hogy,  miután 
tőle  sem  erkölcsi,  sem  anyagi  kifejlését  nem  várhatja,  önma- 
gában keressen  segedelmet.  És  bár  merítene  is  a  nemzet  ezen 
forrásból,  bizonyosan  megtalálná  ott  a  mit  keres. 

Az  előadottak,  ügy  vélem,  kellőképpen  igazolják  azon 
állításomat,  mely  különben  anélkül  is  átment  a  köztudatba, 
hogy  az  imént  vázolt  országgyűlés  ezen  korszaknak  —  a 
48-ikitól  eltekintve  —  legfontosabb  országgyűlésének  minősít- 
hető. Azon  rendkívüli  haladás,  mely  ezen  nagy  jelentőségű 
testület  egész  működését,  sőt  beléletét  jellemzi,  kifejezésre  jut 
magának  a  kodifikácziónak,  a  törvényalkotásnak  technikájá- 
ban, melyre  vonatkozólag  szintén  kell  néhány  felvilágosító 
megjegyzéssel  szolgálnom.  Említettem  fentebb,  midőn  az 
országgyűlések  szervezetéről  szóltam,  azon  eljárást,  melyet 
konczertácziónak  neveztek.  Hogy  ennek  visszaélései  megaka- 
dályoztassanak, de  különben  is,  mivel  a  parlamentáris  szín- 
vonal emelkedése  ezt  természetszerűleg  maga  után  vonta,  az 
alsó  tábla  elhatározta  a  jövőre  nézve  kész  törvényjavasla- 
tokat készíteni  és  ezeket  terjeszteni  fel  a  főrendekhez  és 
királyi  szankczió  alá.  Ez  történt  már  az  úrbéri  törvény- 
javaslatoknál és  onnantúl  állandó  szokássá  vált.  A  jellemző 
az,  hogy  mindennek  daczára  a  bécsi  kormány,  vagyis  annak 
kepében  a  kanczellária,  nem  akart  a  konczertáczióról  lemon- 
dani,1 éppen  mert  itt  is  a  régi  játékot  kivánták  folytatni, 
t.  i.,  ha  lehet,  a  már  mind  a  három  tényező   által  elfogadott 

1   Konyi :  Deák  beszédei,  I.  kötet  250.  lap. 

szövegen  is  az  aulikus  felfogás  érdekében  változtatást  esz- 
ölni.  Tényleg  történt  ily  kísérlet,  melyet  azonban  a  nagy 
tekintélyű  országbíró,  a  konzervatív  gróf  Cziráky  Antal  Mózes 
hiúsított  meg,  mondván:  hogy  a  királyi  szóval  játszani  nem 
szabad.  A  mibe  a  Felség  egyszer  már  beleegyezett,  azt  ily 
módon  megváltoztatni  nem  lehet.1 

Említettem  Kossuth  » Országgyűlési  Tudósítás  «-ait  és 
azt  is,  hogy  az  ő  napja  is  ezen  az  országgyűlésen  tűnt  fel. 
A  távollevők  követe  szerény  állásában  húzódott  meg  és 
egész  ambicziója  abból  állott,  hogy  egy  országgyűlési  hírlap 
szerkesztése  ruháztassék  reá.  Ennek  szüksége  általánosan 
érzett  volt.  Eleinte  Bertha  Sándorral  akarták  csináltatni,  de 
Kossuth  oly  jól  végezte  a  dolgot,2  hogy,  ha  hivatalosan  nem 
is,  de  tényleg  ő  lett  azzal  megbízva.  Tudjuk  azt  is,  hogy 
egy  gyorssajtót  szerzett  be,  de  az  a  kormány  által  lefoglalta- 
tott ;  és  így  csak  az  országgyűlési  ifjúság  által  másoltatta  le 
tudósításait,  melyekben  az  országgyűlési  beszédek  foglaltat- 
tak az  ő  feljegyzései  alapján.  A  Tudósítások  több  száz  pél- 
dányban írattak  és  küldettek  szerteszét  az  országba,  min- 
denütt óriási  hatást  keltve.  Wesselényi  például  három  példányt 
járatott  Kolozsvárra.  Mikor  a  lap  oda  megérkezett,  ki  lett 
adva  a  református  kollégiumba,  a  hol  az  ifjúság  által 
diktandó    ismét    több    példányban    leíratott  és  továbbíttatott.3 

Érdemes  ide  igtatni  az  országgyűlés  bevégezte  után, 
mikor  tudósításai  természetesen  véget  értek,  hogy  miképpen 
búcsúzik  el  olvasóitól.  »Ezen  szavakban  (Buffon  ismeretes 
mondása:  »az  irály  az  ember  maga«)  a  jövendő  események 
nem  annyira  árnyékukat  vetik  előre,  hanem  igenis  egész 
fenyőket  és  ragyogásukat,  mert  a  hazaszeretet,  valamint  a 
közjóért  áldozni  akaró  törekvés  éltető  napjának  sugarai  tün- 
dökölnek azokon  keresztül,  nyomukban  mindenütt  új  életet 
varázsolva. 

És  íme  zárvák  az  ország  termének  ajtai,  és  az  ország 
szava  ily  formán  elnémult.  Leléptem  én  is  a  helyről,  melynek 

1  Horváth  Mihály  :  Huszonöt  év,  I.  kötet  479.  lap. 

2  Kölcsey  munkái,  VII.  kötet  29.  lap. 

3  Lásd  a  »Hazánk«  folyóiratban  egy  jeles,  névtelenül  írt  czikket. 
Kossuth  mint  szónok  és  iró,  II.  kötet  89.  lap. 

negyvenegy  hónap  alatt  megkóstolgattam  rózsáját,  megizzad- 
tam vaspályáját.  Név,  ösmeret,  pártfogó  nélkül  jöttem  Po- 
zsonyba, porszemként  elveszve  a  fövénytengerben,  én  oly 
semmi  annyi  jeles  között.  Nem  hoztam  semmi  egyebet  ma- 
gammal mint  tiszta  honszeretetet,  erős  akaratot  és  meleg 
érzetet  a  tennivalók  szükségét  illetőleg.  És  így  nyújtottam 
ki  reszkető  kezemet  egy  kis  pislogó  mécset  gyújtani,  mely 
a  távolság  titkainak  homályán  keresztül  egy-két  jó  barátom- 
nak egy  szikra  világot  tudjon  gyújtani.  De  annyi  nemes 
barátságra,  annyi  gyámolító  szívességre,  annyi  kegyes  biza- 
lomra találtam  váratlanul,  hogy  a  pislogó  mécs  égő  szövét- 
nekké  vált.  Köszönet  érte,  forró  köszönet.  Én  igenis  érzem 
hibáimat,  gyakran  ütöttem  véresre  homlokomat  a  töretlen 
ösvény  göröndjén  bukdácsolva,  de  hazám  szent  nevére  fogad- 
hatom, hogy  lelkemet  e  kétes  harczból  tisztán  hoztam  ki. 
E  kijelentéssel  önmagamban  az  embernek  tartozom,  csak  az 
az  egy  szomorít  és  csak  az  volna  képes  a  sors  ellen  zugo- 
lódásra  indítani,  hogy  minek  adott  nekem  ily  erős  akaratot 
hazámat  szolgálni,  ha  megfelelő  tehetséget  nem  adott  hozzá. 
Azonban  ez  már  nem  tőlem  függ,  csakis  annyi,  a  lehetőt 
megtenni. « 

Akkori  életéről,  melyben  ezen  első  munkálatát  megcsi- 
nálta, és  mely  számára  a  halhatatlanságnak  kezdete  volt, 
keveset  tudunk.  Nem  tudjuk,  mikor  támadt  benne  azon  szikra, 
mely  nem  szövétnekké,  hanem  egy  egész  égi  testté  fejlődött, 
egy  uj  világot  gyújtva  meg  nemzetének  elborult  láthatárán. 
Csak  egy  mozzanatot  jegyzett  fel  egyik  kortársa,  ki  később 
nehéz  munkájában  becsületesen  támogatta  és  neki  segédkezett. 
Pulszky  Ferencz  *  írja,  hogy  Deáktól  hallotta,  hogy  Kossuth 
esténként  lakására  kisérte  őt,  és  beszélgetés  közben  bizalmát 
fejezte  ki  hazájának  nagy  jövőjét  illetőleg.  »És  miként  hiszed 
te,  hogy  ily  változás  bekövetkezhetik  ?«  kérdezte  ilyenkor  Deák. 
Bármi  módon  —  felelte  Kossuth,  —  végre  is  mit  tudom  én, 
európai  forradalom  vagy  háború  utján,  de  be  fog  következni. « 
Jól  mondja,  hogy  ezen  erős  meggyőződés,  mely  Kossuth 
későbbi  működését    mindig  áthatotta,    adta  neki  azon  biztos- 

1   Életem  és  korom,   I.   kötet  94.  lap. 

itj    mely    egész    fellépését   jellemezte    és  mindig    bizalmat 

jesztett  számára. 

Eme  megjegyzés  csakis  Kossuthra  vonatkozik,  de  a 
jövendőbe  vetett  hit  és  remény  létezett  másoknál  is.  Létezett 
Wesselényinél,  ki  minduntalan  mondogatta,  hogy  a  jó  Isten 
az  ő  választott  népét,  a  magyart  nem  hagyhatja  el.1 

Mondhatta  is,  mert  neki  szintén  kellett  tapasztalni  ama 
kedvező  ellentétet,  mely  az  1832-iki  országgyűlés  és  a  köz- 
vetlenül elébb  lefolytak  között  létezett,  és  melyet  röviden 
kiemelni  kívánok,  mint  a  politikai  méltatás  egyik  fontos  moz- 
zanatát. Tapasztalta  mindjárt  saját  személyét  illetőleg,  mert 
míg  az  1830-iki  diétán  József  nádorispán  azt  lobbantotta  sze- 
mére, hogy  jövevény  és  a  magyar  dolgokat  nem  ösmeri,  ez 
országgyűlésen  mind  a  két  táblára  nézve  vezérszerepet  vitt. 
lelkes  követőkre  talált.  Azon  körülmény,  mely  az  elébbi  két 
országgyűlésnek  legnagyobb  fogyatkozása  volt,  hogy  a  hajó 
kormányos  nélkül  bolyongott,  ellentétes  szelek  és  habok 
között,  immár  véget  ért,  a  vezető  és  irányító  szellemek  fel- 
tűntek, biztos  kézzel  tudták  az  alkotmányt  vezetni  a  sóvár 
szemmel  tekintett  révpart  felé. 

Nagyon  jellemző  volt  továbbá  a  vezető  emberek  maga- 
tartása. Az  1825-iki  országgyűlésnek  majdnem  minden  szá- 
mottevő politikusa  átment  a  kormány  táborába :  Nagy  Pál, 
Ragályi,  Vay  Ábrahám,  Platthy,  Bartal,  Somssich  mind  végre- 
hajtották azt  a  végzetes  arczél változást,  mely  mindegyiknek 
népszerűségébe  került.  Nem  úgy  az  országgyűlésen.  Az  ellen- 
zék főemberei,  Deák,  Klauzál,  Beöthy  Ödön,  megmaradtak  ere- 
deti álláspontjuk  mellett.  Az  ellenzék  csakis  egy  ösmertebb 
tagjának  elvesztését  sajnálta,  a  Kölcsey  által  lelkesnek  neve- 
zett baranyai  követet,  Siskovicsét,  de  ez  is  nem  annyira 
a  maga  hasznáért,  mint  azért  történt,  mert  sógora,  Somssich 
Pongrácz,  személy  nőkké  lépett  elő.2 

Ugyancsak  Kölcsey  naplójában  fel  van  jegyezve  egy 
más  mozzanat,  mely  a  feltétlen  haladás  számlájára  Írandó. 


1  Kölcsey  munkái,  VII.  kötet  224.  lap. 
8  Ugyanott,  247.  lap. 

Ezt  ő  imigyen  adja  elő: !  »Az  emberek  ebben  a  gonosz 
világban  vagy  makacsok,  vagy  legalább  is  pajkosok,  de 
semmi  esetre  kalaplevéve,  vagy  hátgörbítve  állani  többé  nem 
tudnak.  Vannak  ugyan  most  is,  mint  fájdalom,  voltak  min- 
dig, kik  örömest  bolyonganak  és  csúsznak,  csakhogy  vala- 
micskét nyerhessenek,  de  tudjátok  nagyon  jól,  miként  a  csá- 
szárnak módja  is  alá  van  vetve  a  divatnak,  most  már  a 
férgek  is  elevenebbek  és  bátrabb  mozgást  tanultak.  Annyit 
mondhatok,  miszerint  a  hosszú  életű  főpohárnok,  Eötvös,  ki 
már  soK  vegyes  bizottságban  elnökölt,  a  hol  főrendek  és 
követek  vegyesen  foglaltak  helyet,  nehezen  tapasztalt  valaha 
a  megyei  küldöttekben  ily  keresetlen  viseletet,  ily  kíméletlen 
ellentmondást,  a  győzelemnek  ily  biztos  kilátását,  ily  figyel- 
metlenséget a  félszázados  bókolás  és  tűrés  után,  valamint 
a  czímeknek  homályos  utakon  való  keresését  illetőleg. « 

És  így  állott  a  dolog  az  országgyűlés  befejezését  követő 
hangulat-  és  magatartásra  nézve  is.  A  demokráczia,  a  forra- 
dalom veszélyétől  való  irtózásnak,  a  lojalitás  ama  túlhajtott 
nyilatkozatainak,  melyet  különösen  az  1870-iki  országgyű- 
lésen tapasztaltunk,  vége  van,  a  közvélemény  fellépése  nem- 
csak bátor,  de  kihívó  lesz,  kész  a  koczkázatokat  magára 
vállalni.  Különösen  tapasztalható  volt  ez  azon  elemnél,  mely 
természeténél,  vérmérsékleténél  fogva  gyúlékonyabb,  a  végle- 
tekre inkább  hajlandó,  az  ifjúságnál.  Tapasztalható  volt  pedig 
nemcsak  ebben  az  irányban,  hanem  összekötve  oly  mozza- 
natokkal, melyek  az  eszményi  törekvésekből  folynak,  a  ma- 
gasztos, nemes  eszmék  iránti  hevüléssel,  valamint  azon  ko- 
molysággal és  igyekezettel,  melyek  a  fejlődésnek  és  haladás- 
nak egyedüli  biztosítékát  képezik. 

1   Kölcsey  munkái,  VII.  kötet  231.  lap. 

X. 


Többszörösen  emlékeztem  már  meg  az  országgyülc.-i 
ifjúságról,  melynek  tagjai  ottan  a  királyi  táblán,  főrendek, 
követek  mellett  hivatalos  és  félhivatalos  minőségben  szerepel- 
tek. Konstatálni  kell  mindenek  előtt,  hogy  igen  tekintélyes 
számmal  voltak.  így  Wirkner l  össze-vissza  1 200-ra  teszi 
őket.  Képviselve  volt  bennök  az  ország  szine  és  virága ; 
a  legtehetősebb  és  előkelőbb  családok  igyekeztek  azon,  hogy 
fiaik  jelen  lehessenek  az  országgyűlésen,  mely  politikai  és 
jogi  képzettségűknek  a  legnagyobb  mértékben  előnyére  szol- 
gált. A  később  oly  nagy  szerepet  játszott  egyének,  mint 
Pulszky  Ferencz,  Pázmándy  Dénes,  Vukovics  Sebő,  Szemere 
Bertalan,  Kazinczy  Gábor  szintén  tagjai  voltak  ennek  a  tes- 
tületnek. A  mi  az  egész  ifjúság  magatartásánál  kiemelendő, 
hogy  annak  jellege  az  előbbivel  szemben  teljesen  átváltozott, 
még  pedig  kedvező  értelemben.  Míg  előbb  egy  bizonyos 
betyárkodás,  parlagi  modor,  léhaság  és  duhajkodás  jellemezte 
őket,  —  most  egyszerre  komolyság,  tanulási  ösztön,  nemes 
idealizmus  vett  rajtok  erőt.  Említettem  már  előbb,  miszerint 
Pulszky  kiemelte,  hogy  Kölcsey  mily  jó  hatással  volt  reá; 
ezt  egy  másik  tanú  is  megerősíti,  ki  szintén  akkor  Pozsony- 
ban joggyakornok  volt,2  és  a  ki  ezen  kedvező  fordulatot 
Kölcsey,  Wesselényi  és  különösen  Kossuth  befolj'ásának  tulaj- 
donítja, ki  is  tudósításainak  lemásolása  által  velők  folytonos 
érintkezésben  állott. 

így  született  az  eszme  egy  ifjúsági  önképzőkör  alakí- 
tására. Az  első  lökés  a  szövetkezeti  propaganda  apostolától, 
Széchenyi  Istvántól  származott.  Nem  érdektelen,  hogy  mi- 
képpen indult  meg  az  akczió.  Kászonyi  úgy  adja  elő  a  dol- 
got, hogy  az  ifjúság  Széchenyinek  fáklyásmenetet  akart  adni. 
Megfogadták  a  katona  zenekart,  csakhogy  ez  később  letilta- 
tott. Abban   az  időben    még  oly  lojális  egyénnek,    mint  Szé- 


1  Élményeim,  91.  lap. 

2  Kászonyi:  Egy  régibb  kor  ifjai,  a    >Hazánk«  folyóirat  IV.  kötet 
562.  lap. 

chenyinek  ünneplése  is  szálka  volt  a  hatalmasok  szemében. 
Segítettek  magokon  másképpen.  Az  ünneplés  mégis  megtör- 
tént, a  megfelelő  dikeziók  kíséretében.  Ekkor  hangoztatta 
Széchenyi  a  lelkes  fiuknak  az  egyesülés  szükségét,  a  mi 
azután  termékeny  talajra  is  talált.  El  lett  határozva  az  ala- 
kulás, az  alapszabályokat  nem  kisebb  ember  mint  Deák  Fe- 
rencz  csinálta,  különös  tekintettel  arra,  hogy  a  reakezió  bele 
ne  köthessen.  Hangsúlyozta  az  önképzést,  ellentétben  a  poli- 
tikai izgatással.  Ezen  az  alapon  történt  meg  az  alakulás  és 
az  egylet  működni  is  kezdett,  habár  mindent  elkövettek,  hogy 
az  ifjakat  az  abba  való  belépéstől  visszatartsák.  így  Kászonyit 
a  személynök,  sőt  még  József  nádor  is  magához  hivatta, 
hogy  kapaczitálja,  azonban  minden  eredmény  nélkül.  A  mű- 
ködés szavalatok-,  felolvasások-,  vitatkozásokból  állott.  A  leg- 
tekintélyesebb követek  is  eljárogattak  közéjük.  Az  egyletnek, 
általában  a  változott  kor  szellemének  meg  is  volt  a  maga 
jótékony  hatása.  Nagyban  ápoltatott  a  külföldi  irodalom, 
különösen  azok  a  termékek,  melyek  a  demokratikus  és  szélső 
szabadelvű  irányt  képviselték,  mint  például  Börne  » Párizsi 
levelei «  vagy  Lamennais  »Paroles  d'un  croyant«  czimű  műve, 
melyek  azon  kornak  irodalmi  nagy  szenzácziói  voltak.1 

Ez  utóbbinak  irányát  —  gondolom  —  Heine  oly  módon 
jellemezte,  hogy  a  keresztre  a  jakobinus  sapkát  tette  fel.  Az 
ifjaknak  társaságokban  való  viselkedése  is  igen  kedvező  meta- 
morfózison ment  keresztül.  Kászonyi  nagy  önérzettel  beszéli, 
hogy  míg  előbbi  időkben,  ha  valaki  juratus  volt,  az  a  tisz- 
tességes házaknál  és  társaságokban  inkább  kerültetett,  mint- 
sem szívesen  láttatott.  Ezután  a  helyzet  ellenkező  irányban 
változott.  A  társaságnak,  melynek  a  politika  lőn  legkedvesebb 
thémája,  legkeresettebb  tagjai  lettek  a  fiatalok.  A  politikai 
irány  pedig,  mely  ezen  érintkezésekben  kifejezésre  jutott, 
a  leghatározottabban  ellenzéki  volt.  Az  aulikus  követek  ellen 
tüntetni,  a  szabadelvű  szónokokat  ünnepelni :  ezt  tekintette 
az  ifjúság  legfőbb  feladatának.  Kétségtelen,  hogy  azon  nehéz 
küzdelemben,  melyet  az  ellenzéki  férfiak  vívtanak,  az  ifjú- 
ságnak ezen  hazafias  magatartása  megbecsülhetlen  szolgálatot 

1    Horváth  Mihály:   Huszonöt   év,   í.   kötet  487.   lap. 
Beöthy  Ákos    A  magyar  államiság  fejlődése    küzdelmei.  II.  21 

tett  a  nemzeti  ügynek.  Ellenben  a  kormány  támogatói,  főleg 
ha  előbb  ellenzékiek  voltak,  súlyosan  érezték  az  ellenszenv- 
nek hatását. 

Az  elébbi  országgyűléseken  oly  ünnepelt  Ragályi  Tamás, 
mert  a  kormánypárttal  kezdett  kaczérkodni,  az  ifjúságnál  és 
általa  teljesen  elvesztette  népszerűségét.  Nagy  Pálnak  is  sokat 
kellett  szenvednie  ósdi  felfogásáért.  Mikor  azután  az  ország- 
gyűlés végeztével  bekövetkezett  az  apostolok  oszlása,  ezen 
lelkes  tábor  is  nyakába  vette  az  országot,  hirdetni  az  igét. 
Feltüzelve  az  ellenzéki  szónokok  dicső  példái  által,  a  szó 
hatalmát  elsajátítva,  annak  felhasználására  kellő  módon  kita- 
nítva és  begyakorolva,  úgy  tértek  a  fiatal  apostolok  haza, 
hogy  ottan  a  követválasztásoknál,  a  megyei  gyűléseken  ők 
maguk  is  teljesíthessék  azon  tisztet,  melynek  a  törvényhozás 
termei  oly  lélekemelő  példáit  szolgáltatták.  Ily  módon  az 
ország  közéletében,  mely  eddigelé,  habár  határozottan  alkot- 
mányos, sőt  ellenzéki  volt,  de  mégis  nagyban  és  egészben 
inkább  táblabírói  jelleggel  birt,  egy  uj,  egészen  modern  alakú 
tényező  vegyült  bele,  az  ifjúságnak  nemcsak  lelkes,  de  szen- 
vedélyes akcziója,  mely  a  vis  inertiae  passzív  működése 
helyett  az  izgató  és  támadó  elemet  hozta  túlsúlyra.  Tény, 
hogy  az  a  hatalmas  törzskar,  mely  a  negyvenes  években 
a  reform  nagy  harczait  vívta,  mely  nélkül  az  zöld  ágra  ver- 
gődni csakugyan  nem  lett  volna  képes,  ama  szerény  ifjúsági 
kör  helyiségeiből  került  ki. 

Fel  lehet  még  itten  említeni,  hogy  ezen  helyes  irányt 
az  ifjúság  a  későbbi  országg3'ülésen  is  betartotta.  Egy  a 
hazai  állapotokat  alaposan  ösmerő  német  utazó l  elmondja, 
miszerint  az  1844-iki  országgyűlési  ifjúság  egy  csomó  kitűnő 
tehetséget  számlál  tagjai  között,  és  hogy  mindannyiszor, 
mikor  a  népszerű  képviselők  által  megintetik,  annak  helyt 
is  ad.  Hasonló  kedvező  véleményt  olvasunk  a  47-iki  fiatal- 
ságról.2 Ezen  félhivatalos  munkában  a  szerző  kiállítja  róla 
a  bizonyítván37t,  miszerint  a  válságos  napokon  magaviselete 
n3mgodt  és  méltóságos  volt. 

1  Richler :  Wanderungen  in  Ungarn,   130.  lap. 

2  Stefan  Viktor,  Erzherzog  von  Oesterreich,  217.  lap. 

Visszatérve  az  elébb  vázolt  mozgalmakra,  természetes- 
nek kell  találnunk,  hogy  az  akkori  kormány  ösmeretes  fel- 
fogása folytán  azokat  —  mindenütt  rémeket  látva  —  nem 
nézhette  nyugodtan.  Ferencz  császár  elhalálozott  és  azon 
keserves  tapasztalatok ,  melyeket  ő  szerzett ,  melyek  az 
1 825-iki  nagy  vezeklésre  kényszerítefték,  valamint  arra  intet- 
ték, hogy  a  nemzettel  való  ujj  húzástól  tartózkodjék,  nyom- 
talanul siklottak  el  utódjainak  korlátoltságán  és  elbizakodásán. 
Nem  a  jólelkű,  gyenge  Ferdinándot  értem  ez  alatt,  hanem 
a  tényleges  uralkodási  hatalmat,  mely  a  Staatsconferenzben 
szerveztetett  és  melynek  politikai  és  kormányzati  természetét 
illetőleg  a  szükségesek  előadattak.  Ösmeretes,  hogy  Lajos 
főherczeg  Ferencz  császárnak  minden  hibáit  örökölte,  annak 
jó  tulajdonságai  nélkül.  Kolowrat  a  cseh  mágnás  gőgjét 
párosította  az  osztrák  bürokrata  ellenszenvével,  hozzájárult 
Clam-Martinitz,  a  katonai  hatalmaskodás  és  elbizakodás  mozza- 
nataival, végre  a  rendőrség  feje,  a  hirhedt  Sedlniczky,  a  kinek 
mesterségét  képezte  a  hajtóvadászat  minden  nemesebb  és 
szabadelvűbb  jelenséggel  szemben.  Ezekből  kitört  a  magyar 
elleni  gyűlölség  és  az  a  törekvés,  a  mit  a  bécsi  kormány- 
férfiak úgy  szoktak  nevezni:  »ein  Exempel  statuirem<,  pél- 
dát adni.  Ezen  hajszába  —  hihetőleg  akarata  ellen  —  Met- 
ternich is  bele  ment.  Azért  mondom  akarata  ellen,  mert 
tényleg  ellentétbe  jött  azon  felfogással,  melyet  a  magyar 
ügyekben  úgy  elébb  mint  utóbb  elfoglalt.  Ma  már  tudjuk, 
hogy  maga  is  megbánta  később  a  dolgot,  hibáját  el  is 
ösmerte,  sőt  azt  egy  bizonyos  pontig  jóvá  is  tette.  Széchenyi 
István  volt  az,  ki  elmondotta,1  hogy  neki  a  kanczellár  ily 
természetű  vallomást  tett,  különösen  kiemelve,  miszerint  a  kor- 
mány Kossuthtal  szemben  nem  a  helyes  utón  járt.  Emlék- 
irataiban 2  találunk  egy  részletet  egyik  leveléből,  melyet  fele- 
ségének irt  és  a  mely  elhatározásának  némi  magyarázatát 
szolgáltatja.  Ezen  levél  Pozsonyból  van  keltezve,  az  1836-iki 
országgyűlés  berekesztését  jelenti  és  arról  szól,  hogy  Metter- 


1  Kovács  Lajos  :    Gróf  Széchenyi   István  közéletének  három    ut< 
éve,  87.   lap. 

2  Xachgelassene   Papiere,   VI.   kötet  95.   lap. 

nich  milyennek  látja  akkoron  nálunk  a  hangulatot.  Ezen 
levélben  bevallja,  hogy  életében  sokat  dolgozott  és  bajosko- 
dott,  de  ehhez  fogható  kellemetlenséggel  alig  volt  dolga  életé- 
ben. Az  ország  törvények,  szokások,  erkölcsök  dolgában  sok 
századdal  hátrább  áll  mint  más  állam.  Van  azonban  egy 
csomó  ember,  ki  bele  van  bolondulva  a  nyugateurópai  polgá- 
rosodás elfajulásaiba.  Ő  azon  felfogásból  indult  ki,  hogy 
a  nemzetek  életében  meg  lehet  különböztetni  a  gyermek-,  férfi- 
és  öregkort,  és  miután  Magyarország  a  férfikort  még  nem 
érte  el,  most  ki  van  annak  a  kísérletezésnek  téve,  hogy  a 
haladásnak  ezen  futó  bolondjai  nem  az  érett  kor  gyümöl- 
cseit, de  a  dekadenczia  korcsnövéseit  akarják  beleoltani. 

Természetesen  ennél  a  kérdésnél  soha  sem  kell  nála 
elfelejteni  a  rögeszmét,  az  irtózást  a  jakobinus  üzelmektől. 
És  ez  annyira  ment,  hogy  ug3^anazon  időben  Károly  főher- 
czeg  leányának  kezét  a  franczia  trónörököstől,  Lajos  Fülöp 
elsőszülött  fiától,  Orleáns  herczegtől  megtagadták.1  A  fiatal- 
sági mozgalmaknál  is  külföldi  példák  voltak  azok,  melyek 
nyugtalanságot  keltettek.  így  az  a  nagy  német  fiatalsági 
mozgalom,  a  Burschenschaft,  mely  politikai  gyilkosságra  is 
vetemedett,  szintén  ijesztő  rémként  állott  a  kormányférfiak 
előtt.  És  ha  az  osztrák  politika  in  illó  tempore  követelte  ezek 
ellen  a  fellépést,  a  maga  háza  előtt  is  kellett  sepernie. 

Az  első,  a  ki  áldozatul  esett,  az  Reviczky  kanczellár 
volt.  Ő  különben  is  ab  ovo  sok  ellenséget  szerzett  magának. 
Magyar  érzelmei,  köznemes  származása  a  gőgös  antimagyar 
udvari  körökben  felköltötték  a  reakcziót.  Hozzájárult  József 
nádor  versengése  is,  ki  tőle  hatalmát,  befolyását  féltette. 
Ferencz  császárban  elvesztette  egyedüli  pártfogóját,  végre 
hegyibe  jött,  hogy  nálunk  nem  úgy  mentek  a  dolgok,  a  mint 
a  kamarilla  szerette  volna.  így  azután  buknia  kellett,  Flo- 
renczbe  küldetett  követül.  A  ki  helyébe  kanczellárnak  jött, 
az  Kolowrat  rokona  és  teremtménye,  gróf  Pálffy  Fidél  volt, 
a  gyászmagyaroknak  mintaképe,  egyike  a  legszomorúbb  ala- 
koknak, a  kik  valaha  a  kanczelláriai  állást  betöltötték,  és 
a  ki  a  többiekkel  együtt  oly  nagy  mérvben  hozzájárult,  hogy 

1  Nachgelassene  Papiere,  VI.  kötet   101.  lap. 

ezen  hivatal  az  országos  közvélemény  előtt  oly  népszerűt- 
lenné lőn.  A  kanczellárságát  megelőzött  időkben  különösen 
az  által  tűnt  ki,  hogy  a  főrendiházban  a  reakcziónak  egyik 
főoszlopa  gyanánt  tekintetett.  Össze-vissza  oly  badarságokat 
állítgatott,  hogy  az  eléggé  konzervativ  országbiró,  Cziráky, 
nem  egyszer  kénytelen  volt  megczáfoíni.  Egy  árva  szót  sem 
tudott  magyarul,  és  midőn  az  osztrák  kamara  elnöke,  Colloredo, 
őt  állásába  beiktatta,  németül  üdvözölte  hivatalnokait.  Hogy 
milyen  hatást  gyakorolt  e  kinevezés,  Széchenyi  Naplói  tanú- 
sítják,1 ki  is  megírja,  hogy  most  már  tűzbe,  romba  lát  min- 
dent. Elgondolható,  hogy  ha  a  hatalmas  Wesselényit  nem 
kímélték,  mi  sors  várhatott  a  kisebb  emberekre.  Méltán  lehetett 
itten  alkalmazni  azokat  a  megható  szavakat,  melyeket  az 
idősebb  Wesselényi  Miklós  érdekében  egyik  ellenzéki  vezér- 
szónok az  erdélyi  országgyűlésen  mondott,  mikor  annak  egy 
éles  támadása  miatt  széksértési  keresetet  akartak  ellene  indí- 
tani. Azon  ellenzéki  férfiú  akkor  figyelmeztette  az  ország- 
gyűlést, hogy  e  kereset  által  a  szólásszabadságot  támadják 
meg,  és  ha  az  ország  büszkeségével  imígyen  bánnak  el,  ki 
lesz  többé  biztos  azon  falak  között,  ki  fogja  megvédeni 
utána  a  nemzet  igazait?  Idézi  a  klasszikus  mondást,  melyet 
Zrínyi  a  költő,  gyászos  halálakor  használtak:  »Alma  ruit 
cédrus,  silvae  trepidate  minores.«  (A  büszke  czédrusfa  ledőlt, 
apró  cserjék  remegjetek.)  Az  apró  cserjék  ebben  az  esetben 
a  szegény  ifjú  emberek  voltak ;  első  sorban  ellenök  indult 
a  hajsza,  a  támadás.  A  kolomposok  közül  valamennyi  ellen 
megindították  az  akcziót.  így  Pázmándy  Dénest,  Pulszky 
Ferenczet,  Vukovics  Sebőt,  Szemere  Bertalant  is  kereset  alá 
akarták  fogni,  de  felhagytak  vele.  A  ki  azonban  mindnyá- 
jokért  meglakolt,  a  ki  ellen  a  kormány  egész  dühe  kitört, 
az  Lovassy  László  volt  Biharból.  Ez  az  ifjúság  legtehet- 
ségesebb, legmerészebb,  legtevékenyebb  tagjaként  volt  ösme- 
rctes.  Rendkívüli  szónoki  tehetséggel  rendelkezett ;  a  hol  csak 
az  ifjúság  nevében  szónokolni  kellett,  —  így  például  Wessc- 
lén\  i  üdvözlésénél  —  ott  mindenütt  ő  állott  ki  a  síkra. 
Bc-xédjei,     melyeket     ilyenkor    tartott,     kitűntek     szépségök, 

1  Lásd   idézett   munka,   302.   lap. 

radikalizmusok,  vakmerő  bátorságuk  által.  Biharmegyének 
gyűlésein  is  magára  vonta  a  közfigyelmet.  Barsmegyében 
szintén  erősen  dolgozott,  mikor  a  kormány  Balogh  Jánost 
vissza  akarta  hivatni,  az  ellenzéket  buzdítva,  bátorítva. 

A  hajsza  oly  módon  vette  kezdetét,  hogy  néhány 
társaival  elfogatott  és  börtönbe  vettetett.  A  királyi  ügyek 
igazgatója  ellene,  a  királyi  tábla  előtt,  összeesküvésre  alapított 
felségsértési  pert  kezdett.  A  vádpontok  abból  állottak,  hogy 
a  pozsonyi  ifjúság  egyesületének  tagja  volt.  Azután  három 
lengyel  menekültet  magánál  tartott  és  ezek  egyikének  emlék- 
könyvébe azt  irta  bele,  hogy  republikánus.  A  kereset  alatt 
álló  Wesselényit  üdvözölte  és  lázító  beszédet  mondott.  To- 
vábbá egy  barátjának  azt  irta,  hogy  a  népfelségi  elvek,  hála 
Istennek,  terjednek.  Végre,  hogy  a  barsi  követválasztáson 
a  kormány  ellen  izgatott.  Ezen  az  alapon  kérik  ellene  a  fej-  és 
jószágvesztés  büntetését  alkalmazni.  Mint  látható,  ezen  üldözés 
a  Martinovics-per  második  kiadását  képezte,  éppen  olyan 
elrémítési  czélzatból  indulva  ki,  mint  az  anyaper.  A  mi  a  leg- 
szomorúbb, az,  hogy  a  bíróság  éppen  azon  törvénytelen  pro- 
czedurákat  alkalmazta,  melyek  azt  a  Cabinetsjustiz  jellegével 
ruházták  fel.  A  Martinovics-per  törvénytelen  praktikái  újonnan 
előkerestettek  és  alkalmaztattak.  A  feladó  nevét  nem  hozták 
a  vádlottak  értésére.  A  törvény  által  biztosított  védelemtől 
is  elüttettek,  mert  ügyvédjüktől  titoktartási  esküt  kértek, 
a  minek  sem  az,  sem  a  vádlottak  magukat  alá  nem  vetették. 
A  terhelő  tanukkal  nem  lettek  szembesítve,  a  kihallgatás  is 
nem  a  tábla  előtt,  de  a  börtönben  ejtetett  meg.  Hozzá  az 
egész  tárgyalás  is  a  nyilvánosság  teljes  kizárásával  történt, 
úgy  hogy  még  a  hiteles  jegyzőket  is  kiparancsolták  a  tár- 
gyalási teremből.  Lovassy  László  és  édes  atyja  az  egész  per 
alatt  a  legkorrektebbül  viselkedtek,  folytonosan  tiltakoztak 
a  törvénysértések  ellen,  igazságot  követelve,  elveikből  semmit 
fel  nem  adva,  s  azok  jogszerűségét  bizonyítgatták.  Maguk 
a  birák  közül  is  ketten,  Földváry  Ferencz  és  Császár  Sándor 
mindannyiszor  felemelték  szavukat  a  jogtalanságokkal  szem- 
ben, valamint  teljes  felmentésre  szavaztak.  De  hiába,  daczára 
annak,  hogy  a  derék  ifjú  ellen  semmi  büntetésre  méltó  cselek- 
vényt sem  lehetett  beigazolni,  oly  oktondi  ráfogások  alapján, 

hogy  a  vádlott  minden  törvényes  renddel  ellenkező,  romlott 
erkölcsű  viseletet  tanúsít,  valamint  a  tisztes  társadalmi  szo- 
kásokkal és  erkölcsökkel  ellentétben  álló  veszedelmes  nézete- 
ket ápol,  elmarasztaltatott  és  tiz  évi  várfogságra  ítéltetett. 
A  büntetést  abban  az  elátkozott  börtönben,  a  Morvaország- 
ban fekvő  Spielbergben  kellett  kiülnie,  igaz,  hogy  az  nem 
tartott  tovább  három  évnél,  mert  azután,  mint  látni  fogjuk, 
a  többi  elitéltekkel  együtt  kegyelmet  kapott ;  de  a  súlyos 
fogság  az  élénk  képzelődésü,  ideges  ifjú  elméjére  oly  iszonyú 
benyomást  tett,  hogy  megtébolyodott  és  soha  többé  ki  nem 
gyógyult.  Én  fiatal  éveimben  még  láttam  a  boldogtalant,  és 
minden  érző  kebellel  együtt  bánkódtam  szomorú  sorsán  és 
átkoztam  a  rendszert  és  biráit,  kik  ide  juttatták. 

Ez  a  törvénytelen  per,  annak  lefolyása  és  kimenetele 
mozgásba  hozták  az  egész  országot.  A  megyegyülések  min- 
denfelé visszhangzottak  a  legélesebb  tiltakozások,  a  legelkese- 
redettebb szónoklatoktól.  A  derék  Fáy  András  1  költői  ihlettől 
sugalmazott  szavai,  hogy  a  magyar  nemes,  minden  szép 
szabadsága  mellett,  csak  lombos  fán  ülő  madár,  melyre  minden 
órán  fel  van  vonva  a  vadász  fegyvere  —  szomorú  megvalósu- 
lást nyertek.  A  magyar  szabadságnak  két  legfőbb  palládiuma, 
a  szólás-  és  személyes  szabadság  —  ez  utóbbi  az  angol 
Habeas  Corpus  nagy  jogosítványa  —  meg  voltak  támadva, 
és  a  mit  ezek  legfőbb  biztosítékának  tekintettek,  —  a  birák 
függetlensége,  —  az  nem  védő,  de  támadó  fegyverré  változott 
az  osztrák  kamarilla  szolgálatában.  A  tiltakozó  megyék  között 
Bihar  után  elől  jár  Pestmegye.  Egyik  szónok,  Patay  követeli 
az  országgyűlés  összehívását  és  az  igazságtalanul  itélő  birák 
példás  megfenyítését.  Egy  másik  —  Ráday  Gedeon  —  indít- 
ványozza annak  kimondását,  hogy  a  haza  veszélyben  van. 
Egy  számos  tagból  álló  küldöttséget  menesztenek  a  trón 
zsámolya  elé,  mely  azonban  még  el  sem  fogadtatik.2  Más 
megyék  is  megcselekszik  ezt,  de  hasonló  nemleges  eredményt 
érnek  el. 


1  Kletrajza  Badics  Fercncztől,  340.   lap. 
■  Ugyanott,  357.  lap. 

Ezen  tiltakozások  alig  hangzottak  el,  már  egy  másik 
törvénytelen  elfogatás  híre  járta  be  az  országot,  a  Kossuth 
Lajosé.  Abban  a  tényben,  hogy  az  ifjak  ellen  elkövetett  tör- 
vénytelenség oly  nagy  zajt  ütött,  és  az  ellenhatás  oly  hatalmas 
méreteket  öltött,  magának  Kossuthnak  igen  nagy  része  volt. 
Az  eszközt,  mely ly el  a  közvéleményt  felriasztotta,  egy  irott 
lap,  a  » Törvényhatósági  Tudósítások«  képezte.  Látva  a  hatást, 
melyet  Országgyűlési  Tudósításai  elértek,  érezvén  azt,  hogy 
egy  általános  politikai  szükség  az,  mely  kielégítést  követel, 
t.  i.  a  szabadelvű  akcziót  folytatni  a  megyeg\^üléseken  és 
ennek  számára  a  nyilvánosság  egy  közlönyét  megalkotni, 
vitte  őt  arra,  hogy,  mindjárt  a  törvényhozás  bezárása  után,  egy 
másik  irott  lap  szerkesztéséhez  és  kiadásához  fogjon,  mely 
a  megyei  gyűlések  és  az  ottani  fontosabb  esemé^^ek  leírását 
tartalmazza.  Első  dolgának  tekintette  az  összeköttetéseket, 
melyeket  az  országgyűléseken  szerzett,  vállalata  érdekében 
hasznosítani.  Ez  sikerült  is  neki  oly  módon,  hogy  a  leg- 
kiválóbb egyének  ellátják  közléseikkel.  Első  sorban  Deák 
Ferencz,  ki  annyira  támogatja,  annyira  bizalmas  viszony- 
ban van  vele,  hogy  hasonlóképpen  kereset  alá  akarják  fogni. 
A  vállalat  megindul,  még  pedig  a  nádorispán,  mint  a  hely- 
tartótanács főnöke  határozott  tilalma  ellenére.  Van  vagy 
140  előfizetője,  köztük  20  megye.  Az  előfizetési  dij  évenként 
50  frtra  van  téve.1  A  lap  irva  jelenik  meg  és  levelek  alak- 
jában küldetik  szét,  a  legnagyobb  akadályokkal  küzdve ;  mert 
azok,  különösen  ha  előfizetési  pénzeket  tartalmaznak,  mind- 
untalan elvesznek.2 

Az  annyira  higgadt  József,  látva,  hog}^  tilalmának 
nincsen  foganatja,  teljesen  elveszti  fejét,  és  mint  Pestmegyé- 
nek főispánja,  elég  inkorrektül,  a  megyének  mellőzésével  kiadja 
a  rendeletet,  mety  őt  a  lap  további  folytatásától  eltiltja. 
Kossuth  ennek  a  tilalomnak  sem  engedelmeskedik.  Erezve, 
hogy  törvényes  alapon  áll,  egyszerűen  el  van  határozva  a 
végletekig  menni,  bármi  sors  érje  is  miatta.  Az  az  oroszlán- 
szív   és    bátorság,    mely    egész    pályafutásán   jellemezte,    itt 

1  Lásd  Kossuth  előfizetési  felhívását  a  »Hazánk«  VI.  kötet  234.  1. 

2  Ballagi  Géza  :  Millenáris  történet,  IX.  kötet  432.  lap. 

nyilatkozik    meg    legelőször.     Ugocsamegye    főjegyzőjének,1 

kinek  lapja  folytatását,  a  tilalom  daczára,  elküldi,  megírja, 
hogy  a  parancs,  melyet  vele  közöltek,  a  fenyegetés  villámai- 
val van  tele.  Ily  viszonyok  közt  hol  fog  az  önkény  és  erő- 
szak megállani,  azt  nem  tudja.  De  azt  igenis  tudja,  hogy, 
ha  a  spanyol  inkviziczió  minden  borzalmát  felelevenítik  is 
vele  szemben,  soha  gyáván  polgári  jogainak  gyakorlatától 
elállani  nem  fog.  Szenvedni  megtaníthatják,  de  félni  nem. 

Erre  a  legrövidebb  idő  alatt  nyilt  is  számára  alkalom. 
Az  osztrák  önkényuralom  tovább  űzi  gonosz  játékát  és  1837. 
május  5-én  a  budai  hegyeken,  hova  egészsége  miatt  üdülni 
ment,  éjjel  elfogják,  és  Budán  azon  börtönbe  zárják,  mely- 
ben Martinovics  és  társai  szenvedtek.  A  megyék  —  első 
sorban  Pestmegye  —  tiltakoznak  ezen  törvénytelen  eljárás 
ellen,  és  megindítják  Kossuth  érdekében  az  akcziót.  A  megye 
végzésileg  kimondja,  miszerint  a  trón  zsámolya  elé  felhívással 
járul,  melyben  kifejezi  azon  óhajtását,  hogy  Kossuth  szabadon 
bocsáttassék,  valamint  a  polgári  becsületén  ejtett  csorba  helvre- 
hozassék.  Azonkívül,  tekintve  azon  körülményt,  miszerint 
Kossuth  Lajos  családja,  az  ő  bebörtönözése  által,  egyetlen 
gyámolától  elesett,  elhatározza,  hogy  ennek  számára  segede- 
lem czimén  aláírást  nyit,  és  hogy  a  begyülendő  pénzek 
a    megyei    pénztár    és  számvevőség  által  fognak    kezeltetni.  - 

Meg  kell  ez  utolsóra  vonatkozólag  jegyezni,  hogy  ezen 
gyűjtés  igen  szép  eredményt  mutatott  fel.  Aláirtak  jelentékeny 
összegeket  Széchenyi,3  Wesselényi.  Annyi  gyűlt  össze,  hogy 
még  Kossuth  szabadon  bocsátása  után  8000  frt  maradt, 
a  mit  ő  egy  közczélra  adományozott. 

A  megyék  közbelépése,  melyek  rendkívüli  országgyűlés 
egybehivását  is  követelték,  nem  sokat  használt  az  üldözött 
embernek.  Bosszút  állani  rajta,  megfélemlíteni,  esetleg  ártal- 
matlanná tenni :  ez  volt  a  czélzat.  Az  államügyészség  a  leg- 
képtelenebb ürügyekből  összetákolva  fogalmazta  a  keresetet ; 
titkos    társaság    alakítása,    lázítás,    a    legfőbb    parancs    elleni 


1  Lásd     Hazánk*,  III.  kötet  95,  lap. 

■  Székely  József:   Kossuth   fogsága  és  Pest  vármegye    rendéi,   22.  1. 

•  Lásd  Kaplóí,  863.  lap. 

engedetlenségből  állottak  a  vádpontok.  Hogy  milyen  dőre 
felfogások  szerepeltek  a  birói  karnál,  bizonyítja  az,  hogy 
a  személy  nök,  Somssich  Pongrácz,  még  azt  is  felrótta,  hogy 
tudósításaiban  a  lármás  megyei  gyűléseket  hosszasan,  a  csen- 
deseket röviden  vagy  éppen  nem  közölte.1  Ily  módon  elitél- 
tetett, a  21  hónapos  vizsgálati  fogságon  kivül,  a  királyi  tábla 
által  három  évre,  a  mit  a  Curia  négyre  emelt  fel.  Hogy  a  köz- 
vélemény ezen  ítéleteket  miképpen  fogadta,  arra  érdekes  vilá- 
got vet  azon  körülmény,  hogy  az  akkori  két  legelső  hitszónok, 
Albach  és  Gegő,  mindketten  prédikácziójok  alkalmával  kár- 
hoztatták azokat  és  fájdalmas  hangon  ecsetelték  az  ország 
szomorú  helyzetét."2  A  megpróbáltatás  nehéz  óráiban,  sőt 
éveiben  Kossuth  egy  pillanatra  sem  veszti  el  lélekjelenlétét, 
bátorságát.  Bebörtönzésének  napján  leveleket  ír  Wesselényi- 
nek, szüleinek,  melyekben  férfias  jelleme  egész  valóságában 
megnyilatkozik,  Wesselényinek  azt  irja :  »Én  fogva  vagyok. 
Mi  okért?  Ők  tudják,  kik  elfogtak,  én  nem.  Jelszavam  tör- 
vény és  törvényesség,  így  áldozat  lehetek,  de  bűnös  nem. 
Adjunk  hálát  az  Istennek,  hogy  ennyit  cselekedtünk,  misze- 
rint üldözésre  érdemesnek  tartanak. « 

Szüleit  pedig  imigyen  biztatja,  vigasztalja:  » Tudom, 
a  csapást  tűrniök  nehéz  lesz,  de  Istenre,  mindenre,  a  mi  szent 
és  azon  nemes  érzésre  kérem,  mely  az  ártatlan  ember  és 
tántoríthatlan  hazafi  keblét  bármilyen  helyzetben  deríti,  törül- 
jék le  könnyeiket  és  legyenek  büszkék,  hogy  a  haza  géniusza 
engemet  méltónak    talált  arra,  hogy  a  hazáért    szenvedjek.  3« 

Valójában  a  szenvedésnek  ürömpoharát  majdnem  fenékig 
ki  kellett  ürítenie.  Vizsgálati  fogsága  a  lehető  legsúlyosabb 
volt.  Börtönének  ablaka  kétharmadáig  be  volt  falazva,  az 
őrség  tisztjének  jelenléte  nélkül  még  a  porkoláb  sem  nyit- 
hatott be  szobájába.  Olvasmányt,  Írószert  általában  nem 
adtak  neki,  látogatót  mást  védő  ügyvédjén,  Benyovszky  Pé- 
teren kívül,  nem  fogadhatott.  Teljes  oka  volt  kész  lenni  min- 


1  Kerékgyártó :    Kossuth    főbenjáró    bűnpere    »Hazánk«,  IX.  kötet 
20.  lap. 

2  Pulszky;  Életem  és  korom,  I.  kötet  136.  lap. 

3  Ballagi  Géza. :  Millenáris  történet,  I.  kötet  436.  lap. 

denre,  leszámolni  az  élettel.  A  Martinovics-per  áldoza íjainak, 
Őz  Pálnak,  Hajnóczynak  véres  árnyai  ott  lebegtek  szemei 
előtt.  Semmi  biztosíték  nem  volt  arra  nézve,  hogy  reá  is 
nem  a  bakó  pallosa  vár.  Azok  nálánál  semmivel  sem  voltak 
bűnösebbek,  valamint  a  hatalom  emberei  előtt  azon  indokok, 
melyek  őket  a  vesztőhelyre  vitték/ az  ő  elpusztítása  mellett 
is  szólottak. 

És  ha  életét  meg  is  kímélik,  nem  várhatott-e  reá,  éppen 
úgy  mint  például  Lovassyra,  a  legiszonyúbb  csapás,  a  lelki 
halál?  Ki  állhatott  érette  jót,  hogy  gyenge  szervezete  éppen 
úgy  fel  ne  mondja  a  szolgálatot,  mint  a  hogy  az  a  másik  ártat- 
lanul szenvedőnél  megesett.  Kedélyállapotáról  a  következő- 
képpen nyilatkozott,  utólagosan.  » Gyakran  össze  kellett  szed- 
nem egész  lelki  erőmet,  hogy  a  foglalatosság  nélküli  örökös 
magányban  a  képzelődés  rajongásainak  megállást  parancsol- 
hassak. Meg  tudom  fogni,  hogy  a  kevesebb  lelkierejü  foglyok 
magánfogságban  megtébolyodnak.  A  képzelődés  túluralma 
ellenében  gyakorlati  tárgyak  feletti  elmélkedéshez  folyamod- 
tam. Számot  adtam  magamnak  hazánk  állapotáról,  intézmé- 
nyeink hiányairól,  levontam  tapasztalataim,  ismereteim  tanul- 
ságait, meghánytam  magamban  minden  kérdést  és  véleményt 
képeztem  magamnak  a  megoldásról.  Ezen  elmélkedéseknek 
később  nagy  hasznát  vettem.  Míg  fogva  voltam,  nem  egy- 
szer töprenkedtem  a  felett,  hogy  mennyire  hátramaradottnak 
tapasztalom  magamat  a  haladó  világ  mögött,  ha  majdan 
kiszabadulok.  Nem  maradtam  hátra.  Fogságom  magányában 
tanultam  meg  elmélkedés  utján,  mire  az  élet  oktatott. « 

Nem  hiszem,  hogy  a  világtörténetben  a  lelkierőnek  ennél 
fényesebb  bizonyítékát  tudná  valaki  felmutatni.  Nem  hiszem, 
hogy  azon  nagy  emberek  között,  a  kik  nemzetük  életére 
elhatározó  befolyást  gyakoroltak,  lett  légyen  csak  egy  is, 
a  ki  fényes  pályájára  való  előkészületét  hasonló  nehéz  körül- 
mények között  hajtotta  volna  végre.  A  mostani  nemzedék 
előtt  Bismarck  herczeg  az,  a  ki  a  jellemerőnek  azon  legma- 
gasabb fokát  képviseli,  melyet  a  vasember  jelzővel  szoktak 
kifejezni.  De  bárminő  megpróbáltatások  voltak  is  azok, 
a  melyek  felett  erélye  diadalmaskodott,  úgy  vélem,  egyik 
sem  járt  közel  azon  huszonegy  hónapig   tartó  intenzív  szén- 

védéshez,  mely  felett  Kossuth  Lajos  lánglelke  és  aczélkemény 
jelleme  győzelmet  ült.  Győzelmet  ült  oly  módon,  hogy  min- 
den pillanatját  arra  fordította,  hogy  szellemét  erősítse,  hogy 
azt  annál  nagyobb  súlylyal  vethesse  nemzete  sorsának  mér- 
legébe. 

Tudva  van,  hogy  elitéltetése  annyiban  könnyebbülést 
hozott  számára,  amennyiben  könyveket  szabad  volt  olvasnia. 
Ezt  arra  használta  fel,  hogy  megtanuljon  angolul.  A  britt 
szellemóriás  Shakespeare  lett  kedvencz  szerzője.  A  hatalmas 
történeti  drámákban  Anglia  s  Róma  nagy  alakjai,  küzdelmei 
ismét  felelevenedtek  szemei  előtt.  Coriolánban  megolvasta 
a  demokráczia  győzelmét  az  oligarchia  felett,  valamint  azt 
a  csodás  honszerelmet,  mely  ha  pillanatra  meg  is  tévedt, 
később  annál  erősebben  nyilatkozik  meg.  Július  Caesarban 
látta  a  haldokló  szabadság  harczát  megtestesülve  Brutus  és 
Cassius  személyében,  kiket  Cremutius  Cordus  az  utolsó 
rómaiaknak  nevez  vala.  János  királyban  a  »magna  charta « 
adományozása  méltán  eszébe  juttatja  az  aranybulla  kelet- 
kezésében, a  magyar  alkotmány  alakulásának  fölén3Tét  az 
egekig  magasztalt  angol  felett. 

Az  egyéni  kitűnőség,  a  nemzeti  lét  és  szabadság  har- 
czai,  a  világ  első  költőjének  gazdag  képzelete  által  megara- 
nyozva, áthatották  fogékon}7  keblét.  Vigaszt,  reményt,  példát 
szolgáltattak  számára,  hogy  ha  majdan  börtönének  kapui 
megnyílnak,  őt  is  kalauzolják  tövises  utain.  De  az  a  haszna 
is  származott  belőle,  hogy  Shakespeare  nyelvét,  fenséges  nyel- 
vezetét el  is  sajátította  oly  módon,  hogy  ha  az  avoni  hattyú 
maga  is  feltámad  vala,  még  az  sem  hallgathatta  volna  elmé- 
jének szüleményét  több  gyönyörrel,  mint  a  hogy  hallgatták 
Anglia  és  Amerika  népei,  midőn  e  csodálatos  ember  szó- 
zatos  ajkairól  elhangzott.  Irodalmi  remekművek  és  énekes 
madarak  képezték  e  szerint  egyetlen  társaságát.  Ez  utóbbia- 
kat, midőn  végre  ütött  számára  a  szabadulás  órája,  kibocsá- 
totta. Az  ablakba  azonban  kendermagot  hintett  el,  hogy  ha 
megtérnek,  szokott  eledelöket  ott  találják.  Másnap  utána  is 
nézett,  hogy  vájjon  nem  tértek-e  vissza.  Azonban  ez  nem 
történt  meg :  a  szabadság  nekik  is  kedvesebb  volt  koczkáza- 
taival,  mint  a  gyámkodás  nyújtotta  biztos  exisztenczia.  Mikor 

Pestmegyének  rendéi  előtt  megjelent  és  hálájának  kifejezést 
adott,  egyebek  között  ihletett  hangon  fogadalmat  tett,  »hogy 
ha  majdan  elkövetkezik  a  tettek  és  áldozatok  ideje,  a  nem- 
zete iránt  erezett  hálája  óriássá  feszítendi  keblében  a  törpe 
erőt,  és  ő,  ki  egyike  a  leggyöngébbeknek,  versenyre  kelend 
a  legerősebbekkel,  nem  hirért,  nem  dicsőségért,  nem  jutalomért, 
hanem  versenyre  áldozatban  a  nemzetért «.  És  ha  Achillesnek 
haragja  egy  Homér  számára  méltó  tárgynak  kínálkozott, 
hogy  halhatatlan  költeményét  megírja,  úgy  nekünk  magya- 
roknak, ha  már  Homerünk  nem  született,  mindannyiunknak 
emlékezetünk  ércztábláiba  kell  bevésnünk  azon  eseményeket, 
melyek  bizonyítják,  hogy  a  haza  hű  fiának  hálája  miképpen 
teljesíttetett. 


XI. 


Az  előadottakban  némileg  elébe  vágtam  a  történtek- 
nek. Kossuth  kiszabadulása  csakis  az  1839 — 40-iki  ország- 
gyűlés végével  történt  meg,  mint  következménye  ezen  tör- 
vényhozás viselt  dolgainak  és  magatartásának.  Ezen  ország- 
gyűlésről is  kell  szólanom,  mert  ennek  lefolyása  több  rendbeli 
fontos  mozzanatot  tartalmaz,  melyeket  figyelmen  kivül  hagyni 
alig  lehet.  Emlékeztetnem  kell  tisztelt  olvasóimat  azon  felfogá- 
somra, hogy  ez  országgyűlés  azon  időszaknak,  melyet  az 
egész  nagy  nemzeti  átalakulás  első  stádiuma  gyanánt  jelle- 
meztem, végpontját  képviseli.  Úgy  adtam  elő  a  dolgot,  hogy 
azon  évek,  melyek  ez  országgyűlés  befejezte  után  egész 
1848-ig  tartanak,  lényegileg  más  jelleggel  birnak  mint  azok, 
melyeknek  főbb  eseményeit  éppen  elébb  együtt  megfutottuk. 
Ez  később  ki  fog  fejtetni,  itt  elégséges  azon  körülményre 
rámutatni,  hogy  az  országgyűlés  kezdete  előtt  már  észlel- 
hetők egyes  fontos  tünetek,  melyek  a  kormány  támadási 
c^  megfélemlítés!  kísérletének  teljes  fiaszkóját  jelentik. 

Előadtam,  hogy  Reviczky  kanczellár  azért  menesztetett, 
mert  a  kamarilla  nem  találta  személyét  elég  megbízható- 
nak. Erélyes  embert  véltek  fogni  Pálffyban,  a  ki  majdan  a 
daczoskodó  magyarokat  ránczba  szedi.  Mihelyt  azonban  az 
országgyűlés    egybehi vasának    szüksége    kikcrülhetlenné  vált, 

a  mi  ez  esetben  a  hagyományos  esetlegességeknek  és  szo- 
kásoknak megfelelőleg  ismét  a  katonai  kormányzat  követe- 
lései folytán  jött  létre,  —  lévén  annak  megint  regrutákra 
szüksége  —  felső  helyen  belátták  azt,  hogy  a  népszerűség 
Molochjának  áldozatul  kell  dobni  nemcsak  Pálffyt,  hanem  az 
országbírót,  Czirákyt  s  a  személynököt,  Somssichot  is,  kik 
mindannyian  éppen  a  politikai  hajszák  folytán  teljes  lehetet- 
lenekké váltak. 

Bizonyára  egyike  a  legtanulságosabb  jelenségeknek,  hogy 
akkor,  mikor  a  reakczió  azt  véli,  hogy  az  ellenzéki  hydrának 
nyakára  tette  a  lábát,  a  diadalmi  ünnepből  a  vezéregyénisé- 
gek számára  halotti  tor  válik. 

A  választások  magok  azért  is  nagy  érdekkel  birnak, 
mert  ekkor  tűnik  fel  először  a  későbbi  két  nagy  pártnak 
szervezkedése  és  mérkőzése.  Nemcsak,  hanem  innen  kelet- 
kezett az  egyiknek,  a  konzervativ  pártnak,  gúnyneve,  a  » pe- 
csovics«  jelző.  Pecsovics  ugyanis  Tolnában  gróf  Festetics- 
nek tiszttartója  és  a  konzervati veknek  főkortese  volt,  míg 
az  ellenzéknek  egyik  kortesét,  egy  becsületes  timármestert, 
Kubinszkynak  hívták.  Rólok  pártjokat  is  elkeresztelték,  mely 
név  azután  kiterjedt  az  egész  országra,  olyképpen,  hogy  egy 
alkalommal  egy  nagy  ellenzéki  értekezleten  Batthyány  Lajos 
azt  indítványozta,  hogy  az  országos  pártok  e  két  nevet 
vegyék  fel.1  Különben  mindenütt  a  kormánypárt  részéről  hal- 
latlan erőszak  és  vesztegetés  alkalmaztatott,  még  pedig  rész- 
ben sikerrel.  így  Biharban,  a  hol  Beöthy  Ödön  kimaradt,  Tol- 
nában, hol  Bezerédj  megbízó  levelét  ki  nem  adták ;  de  mind- 
ketten pár  hónap  alatt  mégis  megjelentek  az  országgyűlésen, 
miután  az  ellenzék  mihamarább  többségbe  jutott.  Pestmegyé- 
ben az  ellenzék  egyik  vezérét,  a  ki  különösen  kikelt  a  bíró- 
ságok törvénytelen  eljárása  ellen,  Ráday  Gedeont  választották 
követül.  Ekkor  azzal  a  fogással  éltek  vele  szemben,  hogy 
ezen  támadás  miatt  perbe  fogták  és  úgy  mint  büntető  kereset 
alatt  álló  egyént  letiltották  az  országgyűlésről,  a  mi  azután 
szintén  egyik  sérelme  lett  a  tárgyalásoknak.  De  mindennek 
daczára  az  ellenzék   nagy    erővel  jött  fel  az  országgyűlésre, 

1  Madarász  József  emlékiratai.  97.  lap. 

úgy  hogy  az  egész    idő  alatt    uralta  is  a  helyzetet,    ha  nem 
is  alakilag,    de    lényegében   a   kormány    vereségét    az    egész 
vonalon    megpecsételve,  a  mint    hogy  az  mindjárt  előadandó 
lesz.  Mindennek    daczára   ezen    mozzanatok    még  sem  adják 
meg    ezen    országgyűlésnek    azt  a  jelleget,    melynek  folytán, 
mondjuk,  a  második  stádium  keretébe  beilleszthető  lenne,  egy- 
szerűen azért,  mert  nincs  benne  a  nemzeti  szempontok  érvé- 
nyesítését illetőleg  azon  határozottság,   mely  utóbb  az  egész 
közvélemény  magatartásában  oly  feltűnően  észlelhető  és  végre 
a    48-diki   törvényekben    kifejezésre   jut.    Ezen   országgyűlés 
tárgyalásaira  vonatkozólag    egy  elég  jó  forrásmunkával  ren- 
delkezünk. E  forrásokra   nézve  ug}^anis  ezen  cziklus  szintén 
az  elébbi  korszakhoz  tartozik.  Azért  tartozik  pedig  oda,  mert 
a  hírlapirodalom  csakis  ezen  országgyűlés  bezárása  után  nyeri 
meg    azon    formát  és  tartalmat,   mely  a  törvényhozás  folya- 
matának   megfelelő    és    szabatos    visszaadása   által    a    kívánt 
igényeknek  is  eleget    tud    tenni.    Az    országgyűlési  tárgyalá- 
sokra   nézve    ennek    folytán    csakis    a  hivatalos    naplókra  és 
irományokra  volnánk  utalva,  melyek  bizony  eléggé  szárazon 
vannak  szerkesztve,  bár  annyiban  az  elébbi  állapottal  szemben 
haladást   jelentenek,    amennyiben    ekkor    már   a    főrendek    is 
vezetnek    naplót.    Azonban    valamint    az    1830-dikira   Bertha 
Sándor,    úgy  erre  nézve    Konkoly  Thege  Pál *    adott  ki  egy 
jól  csinált    összegezést,    mely    eléggé   hasznavehető    és   meg- 
könnyíti   a    tanulmányozást.    A  baj    csak  az,    hogy    akkor  a 
szónokok  megnevezése  meg  volt  tiltva.  Ennek  következtében 
az  érdemes  szerző   bizonyos   jelzőket  használt,    hogy  azokat 
megösmertesse.    Több  esetben    rá  lehet   jönni    kiről  van  szó, 
de,  fájdalom,    nem   mindenütt.    Deák    mint    nagynevű   követ, 
Palóczy  mint  ősz  kerületi  jegyző,  Szentkirályi  mint  a  központi, 
Klauzál  mint  alföldi,    Beöthy    mint    egy  nagy  megye  követe 
szerepelnek.    A   főrendeknél    Dessewffy  Aurél    mint    lángeszű 
gróf,  Eötvös  mint  ifjú  báró,  Lonovics  mint  széles  tudományú 
püspök  említtetik.    Ezeknek  a  neveknek  említése  rávezet  egy 
másik    mozzanat    megállapítására,    mely    hasonlóképpen  ezen 
országgyűlés    jellemzésére  vonatkozik.  —    Ugyanis   lefolyása 

1  Lásd:  Az  1840-iki  országgyűlés,  két  kötet. 

alatt  a  pártok  alakulása,  csoportosulása  és  szereplése  mind 
határozottabban  domborodik  ki.  Ha  ezen  domborodás  nem 
is  kapta  még  meg  ekkor,  a  szervezés  befejezése  által,  úgy 
mint  az  később  történt,  a  formának  teljes  határozottságát, 
valamint  az  általános  európai  jelleget  habár  különleges  ma- 
gyar színezettel,  mely  a  reform  vagy  szabadelvű  és  konzer- 
vatív elnevezés  alatt  ismeretes,  de  mint  » kormánypárt «  és 
» ellenzék «  szintén  elegendő  határozottsággal  jelentkezik,  köz- 
életünk egyik  fontos  tényezőjét  alkotván.  Különösen  a  főrendi- 
ház volt  az,  mely  e  tekintetben  igen  előnyös  változáson  ment 
keresztül.  Míg  elébb  ottan  az  ellenzéknek  nyoma  sem  volt 
és  általában  az  a  diskusszió  hiánya  és  az  alsó  tábla  köve- 
telményeinek egyszerű  leszavazása  által  lett  emlékezetessé, 
az  országgyűlés  már  egészen  más  képet  nyújt.  Egy  csomó 
tehetséges  fiatal  mágnás  tűnik  fel,  kik  megoszolva  a  két  párt 
között,  egyrészt  megalkotják  az  összeköttetést  az  alsó  tábla 
elemeivel,  másrészt  cselekvőleg  részt  is  vesznek  a  vitában. 
Pro  és  kontra  megered  a  vitatkozásoknak  áramlata,  mennyi- 
ségileg mind  nagyobb  méretekben,  minőségileg  mind  több  és 
több  tartalmat  képviselve. 

Dessewffy  Aurél,  Apponyi  György,  Jósika  Sámuel  azok, 
még  pedig  első  sorban,  a  kik  a  kormánypárt  részéről  a  sorom- 
póba lépnek,  míg  ellenben  Batthyány  Lajos,  Eötvös  József, 
Teleki  László,  néhány  lelkes  elvtársaikkal  együtt,  megalkotják 
a  főrendiház  ellenzékét.  Szerény  a  kezdet  és  kevesen  vannak, 
számra  majdnem  elenyésznek  az  óriási  többség  mellett,  de 
fokozza  jelentőségöket  értelmi  súlyok,  az  országos  közvéle- 
mény támogatása,  a  haladás  nagy  eszméjének  folyvást  fej- 
lődő, gyarapodó  hatása.  A  parlamentáris  követelményeknek 
az  a  körülmény  is  kedvez,  hogy  a  vezetés  kormánypárton 
és  ellenzéken  egy  kézben  összpontosul.  A  kormánypártot 
Dessewny  Aurél  vezeti,  ő  az,  a  ki  az  alsó  tábla  kormány- 
pártjának is  irányt  ad,  viszont  Deák  nemcsak  az  alsó  tábla 
többségével  feltétlenül  rendelkezik,  de  a  főrendi  kisebbség 
készségesen  követi  kipróbált  tanácsait.  A  vezérlet  alaki  köve- 
telményeinek is,  mondhatni,  a  parlamentáris  kis  káté  értel- 
mében mindkét  kiváló  egyéniség  teljes  mértékben  eleget  tesz. 
Dessewffy  Aurél  az  első  érdemleges  ülésben  magához  ragadja 

a  vezérletet  egy  feltűnést  keltő  beszédben.  Expozéját  adja 
azon,  különben  —  mint  látni  fogjuk  —  teljesen  téves,  néze- 
teknek, melyeket  a  főrendiház  egész  idő  alatt  magáénak  val- 
lott. Éppen  így  történik  az  alsó  táblán  az  első  országos 
ülésben. 

A  személynök,  Szerencsy  István  ugyanis,  a  ki  ellen- 
tétben elődeivel  elég  ügyesen  és  tapintatosan  vezeti  a  kor- 
mánypártot, egy  programmszerü  nyilatkozatot  tesz,  melyben 
a  kormány  és  előterjesztései  mellett  hangulatot  akar  csinálni 
oly  módon,  hogy  a  kérdést  a  sérelmi  térről  a  fejedelem  iránti 
bizalom  terére  akarja  átjátszani.  Alig  hogy  bevégezte  beszédét, 
Deák  szólásra  jelentkezik,  pontról  pontra  megczáfolja  a  sze- 
mélynök előadását.  Különösen  kiemeli,  hogy  nem  hiszi,  hogy 
a  panaszló  szónok  elmondása  bizalmatlanságot  jelent.  Több 
bizalom  nyilatkozik  meg  abban,  ha  a  követi  tábla  elmondja 
királyának,  hogy  vannak  sérelmek,  melyek  hív  magyarjainak 
annyira  fájnak,  hogy  míg  azok  meg  nem  orvosoltatnak, 
a  fejedelmi  parancsot  teljesíteni  nem  képesek,  mint  ha,  bete- 
gen bár,  de  annak  eleget  tesznek.1 

Ezen  kis  idézet  is  képes  visszaadni  annak  a  kontro- 
verziának  tartalmát,  mely  akkor  a  kormány  és  országos 
közvélemény  között  fennállott.  Ezen  kontroverziának  első  és 
legfontosabb  elemét  éppen  a  tárgyalás  elsőségének  kérdése 
képezi  a  sérelmek  és  királyi  előadások  között.  A  sérelmeknél 
magoknál  is  szerepelt  a  megkülönböztetés  az  előzetes,  azután 
országos,  megyei,  a  vallásfelekezetek,  egyes  községek,  pol- 
gárok sérelmei  között.  Ez  utóbbiakra  nézve  meg 'kell  jegyezni, 
hogy  azok  az  illető  bizottság  összeállítása  alapján  öt  osz- 
tályba soroztattak.  Ezen  osztályok  közül  mindegyik  jelen- 
tékeny mennyiséget  képviselt,  esetleg  felül  a  százas  számon 
is.  Legfontosabbaknak  tekintettek  —  ősi  szokás  szerint  — 
az  előzetes  sérelmek,  melyek  közül  különösen  kettő  vert  fel 
nagy  port. 

Az  első  volt  a  pestmegyei,  a  Ráday-féle  sérelem.  Ez 
abból  állott,  mint  már  említem,  hogy  Ráday  a  kormány  által 
a    megjelenéstől    eltiltatott,    illetve    értésére    adatott,    hogy  ha 

1  Lásd   Konkoly,  idézett  munka,  I.  kötet  36.   lap. 

Beöthy  Ákos  :  A   magyar  államiság  fejlődése,  küzdelmei.  II.  22 

helyét  cl  akarná  az  országgyűlésen  foglalni,  karhatalommal 
i'og  abban  megakadályoztatni.  A  kérdés  mindjárt  az  első 
ülésen  szóba  került,  még  pedig  kettős  értelemben.  Egyrészt 
abban  az  értelemben,  hogy  az  országgyűlés,  egy  jogosított 
tagjának  távoltartása  folytán,  nincs  kiegészítve,  tehát  integri- 
tásában meg  van  csonkítva.  A  minek  folytán  az  országot 
a  maga  egészében  nem  képviselvén,  nem  alkothat  törvényt. 
Másrészt  abban,  hogy  a  végrehajtó  hatalom,  ezen  túlkapása 
által  jogtalanul  a  törvényhozó  hatalom  fölé  helyezkedvén, 
a  jövőre  nézve  minden  neki  nem  tetsző  követet  a  megjele- 
néstől eltilthat,  és  úgy  az  alkotmány  helyett  önkényuralom 
honosulna  meg.  A  konklúzió  tehát  az  volt,  hogy  a  rendek 
Pestmegye  választását  törvényesnek  tekintik,  annak  eltiltott 
követét  a  tábla  jogosult  tagjának  és  követtársuknak  elösmerik, 
az  ügyben  oly  sérelmet  látnak,  melyet  rögtön  orvosolni  szük- 
séges s  ennek  folytán  egy  alázatos  felírást  határoztak.1 

A  főrendiház  ezen  felirathoz  hozzá  nem  járult.  Dessewffy 
Aurél  vállalta  azt  a  szomorú  szerepet  magára,  hogy  a  hatalmi 
felfogásnak  szócsöve  legyen.  Beszédje,  mely  másutt  is  meg- 
jelent,2 habár  kétségtelenül  nagy  tehetségeinek  kellő  bizonyí- 
tékát szolgáltatja,  mégis  a  tévtanok  és  szofizmák  oly  halma- 
zatát képviseli,  mely  méltó  fájdalmat  okoz  az  olvasónak.  Itt 
látjuk  először,  hivatalos  alakban,  azon  hamis  helyzetnek  követ- 
kezményeit, mel3rbe  ő  és  társai  magukat  belesodorták.  Csak 
azt  a  beszédet  kell  olvasni,  hogy  az  ember  megértse,  hogy 
nagy  tehetségök,  hazafiuságuk  mit  sem  használt,  sem  nekik, 
sem  az  országnak.  Azon  törekvésük,  hogy  az  osztrák  ancien 
régime-t  a  nemzet  érdekeivel  összeegyeztessék,  pályafutásu- 
kat egy  circulus  vitiosus  végzetes  körfutamává  változtatta 
át.  A  dolognak  mindig  az  volt  a  kiindulási,  mint  végpontja, 
hogy  az  osztrák  fennhatóságra  lettek  visszaszorítva.  Mit  mond- 
jon az  ember  az  otyan  érveléshez,  midőn  Dessewffy  Ráday nak 
a  kormány  által  való  letiltását  azzal  indokolja,  hogy  az  ország- 


1  Konkoly,  idézett  munka,  I.  kötet  23.  lap,  —  továbbá  Deák  követ- 
jelentése Kónyinál,  I.  kötet  411.   lap. 

2  Toldy  István  :  A  magyar  politikai  szónoklat  kézikönyve.  I.  kötet 
416.  lap. 

gyűlésre  való  királyi  meghívó  levélben  az  1625  :  LXII.  t.-cz. 
értelmében  azon  záradék  foglaltatik,  miszerint  a  megyék' 
békeszerető  —  piiblicae  pacis  amantes  —  követeket  küldje- 
nek az  országgyűlésre,  tehát  ezen  feltételből  magából  követ- 
kezik a  végrehajtó  hatalomnak  azon  joga,  hogy  a  követeket, 
kiket  perbe  fogott,  onnan  ki  is  tilthassa.  Mikor  ezen  felfogás 
következménye  gyanánt  kiemeltetett,  hogy  ily  módon  az 
összes  ellenzék  mandátuma  a  kormány  kezében  van,  mert 
hiszen  bűnvádi  kereseteket  minden  képzelhető  ürügyek  alap- 
ján a  legártatlanabb  emberek  nyakába  is  lehet  varrni,  akkor 
az  ifjú  lángeszű  kormány  férfi  azzal  áll  elő,  hogy  az  is  meg- 
történhetik, hogy  a  megyék  csupa  rovott  életű  egyéneket 
küldhetnének  a  törvényhozásba.  A  végrehajtó  hatalom  gyám- 
kodását a  törvényhozás  felett  akarja  ekként  Dessewffy  meg- 
állapítani. De  oly  feltevésre  támaszkodva  teszi  azt,  melyre 
nézve  példákat  felhozni  nem  képes,  és  mely  eshetőség,  t.  i. 
a  fegyházba  való  emberek  tömeges  beválasztása,  ha  bekövet- 
kezik, akkor  kétségtelenül  igaz,  hogy  hazánk  érett  lett  volna 
az  önkényuralomra ;  de  akkor  sem  abban  az  alakban,  hogy 
a  kormány  a  követek  közt  kiselejtező  műveleteket  hajthasson 
végre,  hanem  abban  az  alakban,  hogy  az  ilyen  hitvány 
alkotmányosdi  játéknak  véget  kell  vetni.  A  mint  az  ilyen, 
tudvalevőleg,  kártyaházként  össze  is  szokott  omlani. 

A  letiltás  ellen  az  is  jogosan  felhozatott,  hog}^  ez  által 
Ráday  már  itélet  nélkül  büntettetik  politikai  jogainak  elvesz- 
tése által,  holott  ez  csak  elitélésének  lehet  folyománya.  Des- 
sewffy erre  is  kisüti,  hogy  ám  tisztázza  magát  a  vádlott, 
de  addig  a  vélelem,  a  praesumtio  juris  ellene  van.  Ezen, 
prókátorfogással  kész  a  büntető  eljárás  azon  alapvető  két 
elvét,  egyrészt,  hogy  accusanti  incumbit  probatio,  a  bizo- 
nyításnak terhe  a  vádlottat  illeti,  másrészt,  hogy  a  vélelem 
nem  a  bűnösség,  de  az  ártatlanság  mellett  szól,  feje  tetejére 
állítani,  csakhogy  a  kormányzati  erőszak  ne  hazudtoltassék 
meg.  Tényleg  a  felső  tábla  nem  engedett.  Több  rendbeli 
izenetek  váltattak,  végre  is  az  ellenzék  maga  elég  helytelenül 
abban  állapodott  meg,  hogy  mondjon  le  Ráday  követségéről, 
hogy  így  a  zsákutczából,  melybe  a  törvényhozás  jutott, 
kimeneküljenek.  í  íabár  természetesen,  mint  a  hogy  ezt   Deák 

követjelentésében  ki  is  jelentette,  ez  a  megfelelő  óvással  és 
fenntartással  is  történt,  hogy  t.  i.  a  nemzet  törvény  és  gya- 
korlat által  biztosított  szabad  választási  jogához  továbbra  is 
ragaszkodik. 

A  dolog  azonban  a  kormánynak  mit  sem  használt ; 
hátra  maradt  még  az  igazi  fekete  leves,  a  szólásszabadsági 
sérelem.  Ez  részben  az  előbbi  országgyűlésnek  volt  vég- 
zetes öröksége  —  damnosa  hereditas,  —  a  mennyiben  a 
Wesselényi  elleni  kereset  már  akkor  indult  meg  és  nem 
kevesebb  mint  17  üzenetváltásra  adott  okot,  még  pedig 
siker  nélkül.  Most  a  sérelem  állaga  megnőtt,  a  mennyiben 
az  ifjak  és  Kossuth  elitéltetése  is  beléje  vonatott.  Tényleg  az 
egész  kérdés  magának  az  alkotmánynak  kérdésévé  nőtt  ki, 
és  éppen  azért  a  parlamentáris  érvek  és  eljárás  fegyvertárá- 
ból a  leghatalmasabb  fegyverek  kerestettek  elő  és  használ- 
tattak fel.  Az  ellenzéki  szónokok  —  első  sorban  Deák  Fe- 
rencz  —  felülmúlták  önmagukat.1  Deák  Ferencz 2  elmondja, 
hogy  vannak  olyan  közönségesen  elösmert  igazságok,  melyeket 
okokkal  támogatni  nemcsak  felesleges,  hanem  magára  az  igaz- 
ságra nézve  káros  volna.  Ilyen  az,  hogy  szólásszabadság 
nélkül  nem  lehet  törvényhozás,  nem  lehet  alkotmányos  ország. 
Ilyen  az,  hogy  ezen  megsértett  szólásszabadságot  minden 
önkény  ellen  meg  kell  oltalmazni.  Önkényesnek  és  törvény- 
telennek mondotta  a  biróság  eljárását,  melyet  az  titkos  felsőbb 
rendeletre  állapított  meg,  és  mely  oly  természetű  volt,  hogy 
nemhogy  az  ország  jogászai,  de  még  magok  a  birák  sem 
tudták  volna  előre  megmondani,  hogy  az  tulajdonképpen 
minő  szabványokból  fog  állani.  Lehet-e  az  ily  eljárást  nyil- 
vános szokás-  és  proczedurának  tekinteni,  mely  a  jogbizton- 
ság első  követelménye.  Azon  törvények,  melyek  nálunk  ki- 
mondják, hogy  senki  törvényes  bíróságaitól  el  ne  vonassék, 
ezen  feltétel  alatt  nemcsak  a  bi rakat,  de  a  megállapított  for- 
mákat és  mondókát  is  értették.  Ezektől  a  formáktól  eltért 
a  Curia,  felsőbb  parancsnak  engedelmeskedve.  És  éppen  azért, 
mert    a  hatalommal    szemben  nem  volt  képes    függetlenségét 

1  Lásd  Széchenyi  naplói,  385.  lap. 

2  Kónyi,  I.  kötet  276.  lap. 

megoltalmazni,  éppen  azért  nem  áll  az  az  okoskodás,  melylyel 
a  főrendek  előállanak,  hogy  azért  nem  kell  az  ítéleteket  boly- 
gatni, mert  ez  a  birói  függetlenségre  nézve  sérelmes.  Az  ilyen 
függetlenség  nemcsak  hogy  a  függetlenségnek  szatírája,  hanem 
a  birót  a  törvényhozás  fölé  helyezi.  Igen  szépen  magyarázza 
ezt  ki  különösen  azon  viszonyból,  mely  a  kormány  és  a  fő- 
rendek elmélete  szerint  a  végrehajtó  és  a  birói  hatalom  közt 
létrejön,  főleg  ha  a  kormány  és  fejedelem  egynek  vétetik.  Ha 
a  kormányt  valaki  bírálja,  akkor  a  bíróság  kimondja,  hogy 
az  szent  és  sérthetetlen  és  kérlelhetlenül  sújtja  a  vakmerőt. 
Viszont,  midőn  a  birót  felelősségre  akarják  vonni,  akkor 
a  kormány  veszi  szárnyai  alá,  mert  ha  ítélete  törvénytelen 
is,  azt  világért  sem  szabad  érinteni.  Ily  módon  tehát  az  Ítélő- 
szék a  kormányt,  ez  meg  a  törvényszéket  védi  meg  törvény- 
telensége daczára,  de  az  állampolgárt  senki  sem  védi  meg 
kettőjük  ellen;  mert  a  törvényt,  mely  hivatva  van  ezt  csele- 
kedni, mindketten  lábbal  tiporják.  Ezen  kapcsolat  következ- 
tében oda  jut  az  ország,  hogy  e  törvénysértés  ellen  még 
a  törvényhozás  termében  sem  lehet  felszólalni,  mert  ha  ez 
megtörténik,  az  ügyészség  az  illetőt  nyakon  ragadja  és 
pár  évre  becsukatja.  Nem  lehet  ez  ellen  mit  sem  tenni, 
mert  ha  mindezek  után  végre  a  birót  törvénytelenségéért 
meg  akarják  számoltatni,  kisütik,  hogy  fenekestől  felfordul 
az  állam. 

Maguk  a  főrendek  belátják  a  helyzet  tarthatatlanságát, 
belátják  különösen,  hogy  az  ártatlanul  elitélt  embereket  sza- 
badon kell  bocsátani.  De  a  kérdést  a  jog  teréről  át  akarják 
játszani  a  kegyelmi  térre.  Mind  azon  okoskodnak,  hogy  a 
sérelmeket  le  kell  venni  a  napirendről  és  egy  feliratban  a 
királytól  kegyelmet  kérni,  a  mi  bizonyosan  megadatik.  Deák 
Ferencz  >  erre  is  megfelel.  Elmondja  követjelentésében,  misze- 
rint a  legbuzgóbb  részvétnek  meleg  érzése,  a  barátság  és  m 
szeretet  édes  kötelességei  buzdító  ösztönül  szolgáltak  nekünk 
is  arra,  hogy  a  szenvedők  sorsát  enyhíteni,  nekik  az  elvesztett 
szabadságot  visszaszerezni,  őket  a  hazának,  valamint  szeretteik- 
nek visszaadni    minden  utón  igyekezzünk.    De  egy    szentebb 

1   Kónyi.  idézett  munka,    I.  kötet  420.   lap. 

és  magasabb  kötelesség  áll  előttünk,  melynek  hatalmas  sza- 
vánál minden  egyéb  érzelmeknek  el  kellett  némulni,  és  ez 
a  kötelesség  a  haza  iránti  kötelesség  volt.  Mi  a  nemzet  képvi- 
selői valánk,  annak  nevében  szólaltunk  fel  sértett  törvényeink 
oltalmára.  Mi  egyes  polgárok  enyhítéséért  a  nemzet  igazait 
oda  nem  adhattuk,  a  polgári  szabadság  sérelmeit  elhallgatnunk 
vétek  lett  volna  még  akkor  is,  midőn  annak  fenntartásához  a 
reménynek  utolsó  szikrája  is  elenyészett,  mert  a  mit  a  hatalom 
ront  meg,  az  ismét  feléledhet,  de  a  mit  a  nemzet  könnyel- 
műsége önkényt  oda  vet,  vagy  gyávasága  elhanyagol,  azt 
visszaszerezni  alig  lehet.  Mi  nem  tehetünk  semmi  olyast, 
mi  által  elveinket  megtagadva  tettleg  törvényesítettük  volna 
mindazt,  a  mit  a  polgári  szabadságra  nézve  oly  igen  veszé- 
lyesnek hittünk.  Már  pedig  a  nemzet  sérelmeinek  panasz- 
lása  helyett  kegyelemért  esdekelni  annyi  lett  volna,  mint  a 
történteket  tettleg  helyeselve  a  véteknek  bélyegét  nyomni  a 
szenvedőkre  és  a  nemzet  jussai  árán  szerezni  nekik  szaba- 
dulást. Ilyen  áron  szabadulni  kínosabb  lett  volna  nekik  a 
szenvedésnél. 

A  helyzet  tarthatatlansága  visszatükröződik  a  főrendi- 
házi kisebbségben  létező  ellenzék  érvelésében.  Eötvös  József 
az,  ki  rendkívüli  tehetségeit  a  jog  és  szabadság  nagy  elvei 
mellett  először  viszi  a  küzdtérre,  egy  csapással  meghódítva 
a  hallgatóságot.  Játszva  elbánik  azon  nagyképű  fontoskodás- 
sal, hogy  vasszigorra  van  szükség,  mert  különben  kormá- 
nyozni nem  lehet.  A  korlátolt  monarkhiának,  az  alkotmányos 
rendszernek,  mondhatni  a  bölcselete  nyilatkozik  meg  mély 
értelmű  fejtegetéseiben.  Megmagyarázza,  hogy  minden  alkot- 
mány, hol  a  királyi  hatalom  szabadsággal  párosul,  szükség 
szerint  oly  elveket  foglal  magában,  melyek,  önmagokban 
és  külön-külön  szemlélve,  a  másik  tényezővel  ellentétben 
állanak.  így  a  királyi  hatalomnak  oly  széles  a  jogköre,  hogy, 
ha  csak  ezt  tekintjük,  az  abszolutizmus  küszöbén  látjuk  magun- 
kat, viszont  a  nemzet  egyeteme  és  egyes  polgárok  annyi 
szabadsággal  rendelkeznek,  hogy,  ha  csak  ezeket  és  a  vissza- 
élésnek lehetőségét  tekintjük,  attól  lehet  tartani,  hogy  az 
állami  rendet  ily  módon  fenntartani  majdnem  lehetetlenség. 
De   nem  kell   felejteni,    hogy  ezen  kölcsönös  jogkörök  felett 


—     343     — 

egy  nagy  kötelességérzetnek  kell  állania,  t.  i.  annak  a  köl- 
csönös kötelességérzetnek,  mely  egymás  jogait  tiszteletben 
tartja.  A  nemzet  tiszteli  a  korona  jogait,  ezek  terjedelme  meg- 
védi a  kormány  tekintélyét,  a  nemzet  sem  kivan  mást,  mint 
szabadságainak  oltalmát,  mely  alatt  békében  akar  élni,  úgy 
mint  eddigelé. 

Tagadja,  hogy  a  nemzet  haladási  törekvése  forradalmi 
ösztönökkel  van  telítve,  csakhogy  nem  kell  az  ósdiaknak 
minden  jajveszékelését  készpénz  gyanánt  venni.  Ha  a  kis 
dézsma  megszűnik,  ők  az  országot  veszélyben  látják ;  a  bot- 
büntetés korlátoztatik,  ők  az  alkotmány  romlása  felett  kesereg- 
nek ;  szó  van  az  örök  váltságról,  ők  a  tulajdon  szentségét 
látják  sértve :  nem  lehet  igazságos  törvényt  hozni  a  nélkül, 
hogy  számtalan  panasz  és  szemrehányás  ne  érné  annak 
szerzőit. 

Igen  hatásos  érvelést  használ  a  reform  ellenségeinek 
irányában.  Ezek  legnagyobbrészt  csak  olyanok,  kik  idáig 
csak  élvezetnek  éltek,  és  nehezteléssel  néznek  arra  a  korra, 
mely  tőlök  áldozatot  kivan.  Miután  nagyon  el  vannak  telve 
állásuk  fenséges  voltával,  nem  tudják  elszivelni,  ha  más  is 
magasabbra  emelkedik,  hogy  őket  elérje.  Vannak  emberek, 
kik  csak  magokkal  gondolnak,  de  a  közügy  nekik  semmi, 
mint  ahogy  Ciceró  monda:  »Numulos  curant,  villulas,  hortulos, 
non  Rempublicam«.  Látnoki  tehetséggel  rajzolja  meg,  minő 
következmények  származnak,  ha  a  főrendiház  ragaszkodik 
a  non  possumus  merev  álláspontjához. 

A  kormány  hihetőleg  folytatni  fogja  előbbi  eljárását. 
De  váljon  ez  fogja-e  növelni  tekintélyét,  erősíteni  a  bizalmat 
iránta,  mely  annak  mégis  legnagyobb  erősségét  szokta  képezni. 
A  kormány,  igaz,  hatalmas  lesz,  de  a  közvélemény  annál 
gyengébb.  És  ha  büntetni  fog  továbbra  is,  a  nemzet  helyben- 
hagyása nélkül  történik  majd  ez.  A  kormány  akcziójának 
eredménye  gyanánt  hallgatás  és  a  sirok  csendé  fog  honolni 
az  országban.  Hallgatni  fog  az  ellenzék,  de  hallgatni  fognak 
a  kormány  pártolói  is.  Az  ilyen  állapotból  erőt  szivni  nem 
lehet.  Es  hogy  fog  a  dolog  állani  a  nemzetre  nézve?  A  tör- 
vények szigora  fenn  fog  állani,  lesznek  majdan  árulók,  úgy 
mint    áldozatok,    lelkesedós,    úgy  mint    alávalóság,    a  nemzet 

élete  ezen  végletek  közt  fog  hullámzani  fel  s  alá.  De  ez 
mind  nem  fog  használni  semmit,  e  fájó  emlékek  és  komoly 
következmények  meg  fognak  maradni  a  lábak  alatt,  aka- 
dályozva a  haladást,  az  összhangot  fejedelem  és  nemzet 
között. 

Széchenyi  is  teljesen  elvesztette  türelmét  és  mérsékletét. 
Feltüzelve  Eötvös  szavai  által,  ugyanaz  nap,  1840.  ápril  22-én 
oly  kuruez  beszédet  tart,  mely  nála  feltétlenül  kivétel  számba 
ment,  és  mely  megmutatja,  mire  lett  volna  képes,  ha  e  fel- 
lépés nála  rendes  szabály  gyanánt  jelentkezik.  Igen  jellemző, 
hogy  általánosan  el  volt  terjedve,  hogy  az  egész  kieszelt 
játék  volt  közte  és  a  kormány  között.1 

Eszem  ágában  sincs  ennek  hitelt  adni,  inkább  úgy 
hozom  fel  mint  ama  félszeg  helyzetnek  ismérvét,  melybe 
mindinkább  sodortatott,  és  mely  nap  nap  után  kezdett 
akutabbá  válni. 

Ő  a  bajnak  forrását  nem  az  emberekben,  de  az  intéz- 
ményekben, jelesen  az  Ausztriával  való  heterogén  összeköt- 
tetésben, illetve  abban  találja,  hogy  Ausztriának  nincs  alkot- 
mánya, nekünk  pedig  van.  És  mert  ez  az  alkotmány 
meg  van,  a  kormánynak  kötelessége  lenne  ezt  nemcsak 
épségben  tartani,  de  annak  kifejtésében  munkálkodni.  Ennek 
ellenkezője  történik  és  még  azt  is  megcselekszi,  miszerint 
bérelt  embereivel  és  pennáival  rágalmakat  szór  a  nemzetre, 
mindent  elkövetve,  hogy  a  külföldi  közvéleményt  ellenünk 
ingerelje.  így  például  azt  olvasta  egy  külföldi  lapban,  hogy 
a  kormánynak  csak  bizonyos  zsilipeket  kellene  felvonni,  és 
a  kiváltságos  osztályoknak  végok  van. 

Méltán  felforr  az  ember  ereiben  a  vér,  különösen  ha 
visszatekint  Mária  Terézia  korszakára,  a  Napóleon  elleni 
harezra,  mikor  a  nemzetnek  fejedelmei  iránt  való  hűsége 
próbára  tétetett.  Mi  történt  volna  akkor,  ha  a  nemzet  azon 
bizonyos  zsilipeket  hasonlóképpen  fel  akarta  volna  emelni? 
Hagyjon  fel  a  kormám'  végre  beolvasztó  politikájával,  mert 
ez  többé  nem  eszközölhető.  Meggyilkolhatnak,  de  az  osztrák 
tartományokba    többé  be  nem    olvaszthatlak.    Sőt  az  is  kér- 

1  Falk  :  Széchenyi  és  kora,   116.  lap. 

dés,  hogy  meggyilkolhatnak-e  bennünket.  Ő  nem  tartja  lehető- 
nek, főleg  ha  tekinti,  hogy  az  utolsó  tizenöt  évben  mennyit 
haladt  az  ország,  de  maga  a  főrendiház  is.  Minő  a  különb- 
ség a  között,  mikor  először  szólalt  fel  magyar  nyelven  e 
teremben  és  ma,  Eötvös  József  szelleme  és  magyar  érzelmei- 
nek felvillanyozása  után.  Bizzék  a  kormán}^  emberséges  szándé- 
kunkban és  mi  is  megbízunk  benne.  Legyen  az  újjászületésnek 
eszköze,  a  mely  addig  lehetetlen  marad,  mig  mi  nem  értjük 
a  kormányt,  valamint  az  nem  ért  meg  minket.  Itt  az  egyesülés 
ideje  és  éppen  azért  terjesztessék  fel  a  korona  elé  a  szólás- 
szabadságon ejtett  sérelem. 

De  ez  mind  nem  használt  semmit.  A  helyzet  pedig 
különösen  azért  vált  kritikussá,  mert  az  alsó  tábla  a  sérelmek 
felterjesztését  tartalmazó  követelését  megtoldotta  bizonyos 
záradékkal,  különösen  azzal,  hogy  sem  az  adó-,  sem  az 
ujoncz-ajánlatot  nem  fogja  megtenni,  vagy  ha  meg  is  teszi, 
nem  fogja  addig  még  a  főrendiházhoz  sem  felterjeszteni,  míg 
a  sérelmek  nem  orvosoltatnak.  Ezen  politikát,  a  záradékok 
politikáját,  első  sorban  Deák  Ferencz  képviselte  a  maga  teljes 
ereje-  és  merevségében.  Barátai  és  fegyvertársai  közül  külö- 
nösen a  derék  és  érdemes  Klauzál  Gábor  nevéhez  tapadt 
a  magyar  parlamentáris  életnek  ezen  különlegessége.  Jól 
emlékezem,  hogy  mint  kis  fiu,  midőn  deákul  kezdtem  tanulni 
és  különféle  mondatokat  kellett  magolgatni,  boldogult  édes 
atyám  a  következő  epigrammra  tanított  meg  :  » Klauzál  nomen 
et  ómen  clausulae  habét «,  a  mely  egy  akkori  elméncznek  volt 
szüleménye  és  a  magyar  gravaminális  politika  erejét  és 
gyengeségét  ecsetelte.  így  volt  az  a  jelen  esetben  is,  a  mennyi- 
ben Deák  ellenzése  daczára,  főleg  Nagy  Pál  közvetítése  követ- 
keztében —  a  ki  ez  esetben  némileg  a  Suttyomberki  Dárius 
szerepét  játszotta  —  eltértek  azon  merész  eredeti  állásponttól, 
hogy  a  hadügyi  kormányzattal  az  ujonczok  végett  még 
szóba  sem  állanak.  Ez  az  eltérés  megtörtént,  és  a  hazafiak 
kebelében  tért  foglalt  azon  aggodalom,  hogy  az  alsó  tábla 
az  engedmények  veszélyes  lejtőjén  tovább  fog  haladni.  Gyö- 
nyörűen jellemzi  Deák  azon  lelki  állapotot,  mely  ebből  kelet- 
kezett. Követjelentésében  úgy  adja  elő  a  dolgot,  minek 
tanúsága    ma    is  értékkel  bir.   Kétes   helyzetünk    keserűségét 

nevelte  azon  leverő  gondolat,  hogy  a  kitartani  nem  tudásnak 
nyomasztó  átka  még  súlyosabb  csapással  is  sújthatja  hazán- 
kat. Lankadni  fog  majd  a  sikertelen  küzdésben  kifáradt 
nemzeti  buzgóság  és  végre  a  többség  elveinket  megtagadva 
felírásunk  érdemétől  vagy  eláll,  vagy  abban  oly  módosításo- 
kat tesz,  melyek  által  a  sértett  törvények  melletti  buzgó 
felszólalás  puszta  kérelemmé  válik  és  eképpen  a  nemzet 
önmaga  dúlja  fel  legszentebb  jussait,  melyeket  a  hatalom 
megsértett  ugyan,  de  meg  nem  ronthatott.  Az  ilyen  bukás 
mindenkor  gyávaság  szülte  öngyilkosság,  ez  pedig  a  legbor- 
zasztóbb halál,  mert  a  meggyilkolt  jellemmel  sirba  száll  a  szebb 
jövőnek  reménye  is ;  olyan  halál,  melyet  nem  kisérnek  részvét 
könnyei,  mert  a  mely  nemzet  önmagát  elhagyja,  az  sorsát 
csakugyan  meg  is  érdemli. 

Ha  ennyire  nem  is  jutott  az  országgyűlés,  de  annyi 
tényleg  megtörtént,  hogy  az  illető  ajánlatok  megtétettek, 
a  koronához  fel  is  terjesztettek  és  erre  bekövetkezett  az 
elitéltekre,  Wesselényi,  Lovassy  és  Kossuthra  nézve  a  teljes 
amnesztia,  mely  1840.  május  elsején  József  nádorispán  által 
elegyes  ülésben  ki  is  hirdettetett. 

A  közfelfogásnak  adott  Deák  kifejezést,  midőn  kimon- 
dotta, hogy  a  nemzet  képviselői  ezt  teljes  mértékű  orvos- 
lásnak nem  tekinthetik  és  kifejtett  elveiktől  semmiben  sem 
állhatnak  el.  Ezeket  az  elveket,  a  mint  azok  23  izenetük- 
ben  kifejtettek,  továbbra  is  fenntartják  és  azoknak  kivivását 
és  biztosítását  a  nemzetnek  és  a  jövő  országgyűlésnek  át 
is  adják. 

Az  a  történeti  példa,  mely  a  jeruzsálemi  templom  épí- 
tésénél történt,  a  hol  Nehemiás  próféta  vezérlete  alatt  a  zsidók 
egyik  része  harczolni  volt  kénytelen  és  a  másik  serényen 
dolgozva  a  falakra  hordotta  az  anyagot,  ez  országgyűlés 
tevékenységére  is  alkalmazható.  A  tevékenység  egyik  része 
a  jogvédelemből  állott,  a  másik  az  alkotásnak  volt  szentelve. 
Különösen  két  törvény  az,  mely  tanúságot  tesz  a  törvény- 
hozás és  illetve  tagjainak  képessége-  és  képzettségéről. 

Wirknertől 1    tudjuk,   hogy  egy  akkori  ösmert    osztrák 

1  Élményeim,  105.  lap. 

szaktekintély  —  Pilgram  báró  —  a  legnagyobb  elismeréssel 
szólt  róluk,  beösmerve,  hogy  az  osztrák  kodifikácziót  felül- 
múlják. Az  egyik  volt  a  mezőrendőrségi  törvény,  ez  leg- 
nagyobb részt  Pázmándy  Dénes  műve  és  a  magyar  tábla- 
bírói józan  ész,  valamint  a  gyakorlati  élet  és  viszonyok 
ismeretének  fényes  próbája.  Az  embernek  igazán  jól  esik  ezt 
a  törvényt  elolvasni,  főleg  jelenlegi  alkotásaink  után,  melyek- 
nél mindenütt  meg  lehet  ösmerni  a  külföldi  hasonló  intézmények 
szellemtelen  átültetését  és  másolását,  néha  oly  laza  és  pon- 
gyola szövegezéssel,  a  mi  csak  félreértéseknek  és  zavarnak 
a  forrása.  A  másik  a  váltótörvény  volt.  Igaz,  hogy  itt  kül- 
földi példákra,  sőt  egy  osztrák  szakemberre,  Wildnerre  volt 
szükség.  De  legalább  az  átvétel  nem  volt  gépies,  több  rend- 
beli czélszerü  módosítások  történtek  rajta,  így  egyebek  közt 
—  mint  már  elébb  említettem  —  a  személyes  fogság  elhagyása, 
a  mi  Deák  Ferencznek  köszönhető.1  Az  osztrák  váltótörvény- 
ben —  mint  Angliában  és  Frankhonban  —  ezen  középkori 
szigorítás  bennfoglaltatott,  úgy  hogy  a  Bach-korszakban, 
midőn  a  magyar  törvények  hatályon  kivül  helyeztettek,  be 
is  hozatott  az  adósok  börtöne. 

Ez  országgyűlés  küldte  ki  továbbá  kebeléből  azon 
hírneves  bizottságot,  mely  a  magyar  büntető  törvénykönyv 
készítésével  bízatott  meg.  Tudvalevőleg  ezen  bizottságnak 
lelke  és  intéző  szelleme  gyanánt  Deák  Ferenczet  lehetett 
tekinteni.  Felfogását  eléggé  jellemzi  azon  kijelentése,  melylyel 
kezdetben  meghatározta  annak  irányát,  t.  i.  hogy  a  törvény- 
könyv nem  csupán  a  birok  és  ügyvédek,  hanem  főleg  a  nép 
számára  készül,  annak  tehát  oly  nyelven  kell  írva  lennie, 
hogy  minden  vádlott  megérthesse.  E  szerint  legyen  egyszerű, 
világos  és  főleg  kerülje  az  olyan  műszavakat  és  kifejezéseket, 
melyeket  az  igénytelenebb  emberek  nem  értenek  meg.  Ezen 
munkálatról  Németországnak  akkori  első  büntetőjogi  tekin- 
télye, Mittermayer,2  igen  hizelgőleg  nyilatkozott.  Azt  mondta, 
hogy  nem  ösmer  kodifikatorius  munkálatot,  mely  egészen 
eredeti    felfogása    mellett    a    korszellem    követelményeit    és  a 

1   Lásd  I'ulszky  Fc-rencz  :   Életem,  I.  kötet   175.  lap. 
1  Die  Strafgesetzgebung  in  ihrcr  Fortbildung,  219.  lap. 

tudomány  vívmányait  olyannyira  egyesítené  magában,  mint 
ezen  munkálat.  A  magyar  tudományos  akadémia  szolgálatot 
tett  a  művelt  közönségnek,  mikor  az  egész  anyaggyüjteményt 
szakavatott  kéz  szerkesztésében  közre  bocsátotta.1 

A  ki  ezen  dicsőséges  korszaknak  szellemébe  be  akar 
hatolni,  olvassa  azt  a  legnagyobb  figyelemmel  át,  mert  e 
szellem  kiváló  voltának  oly  emlékművét  fogja  benne  felta- 
lálni, mely  az  ereznél  maradandóbb  alkotás.  Nincs  arra  való 
képességem,  de  nem  is  e  szerény  munka  körébe  tartozik 
e  javaslatnak,  —  mely  a  büntető  jog  anyagi  és  alaki  részére 
vonatkozott  —  főbb  mozzanatait  bárcsak  rövidesen  is  vázol- 
gatni.  Csak  egy-két  pont  az,  melyet  rendkívüli  politikai  vonat- 
kozásánál fogva  futólagosan  érinteni  kívánok.  Az  első  moz- 
zanat a  személyi  illetékességre  tartozik,  főleg  oly  értelemben, 
hogy  az  a  szolgálatban  álló  katonaságra  is  kiterjesztetett.  - 
Ez  eredetileg  nem  volt  a  szerkezetben.  Deákot  és  társait,  kik 
ezt  ajánlották,  a  bizottság  többsége  leszavazta,  ellenben  a  köve- 
tek táblája,  Vukovics  Sebő  indítványára,  elfogadta  azt.  Abból 
indultak  ki,  hogy  a  haza  legszentebb  érdeke  azt  követeli, 
hogy  a  polgárok  eg3^eteme  osztálykülönbség  nélkül  ugyan- 
azon törvény  hatálya  alatt  álljon.  Általában  a  katonai  osztályt, 
melyet  mostanság  államnak  lehet  az  államban  tekinteni,  mind- 
inkább össze  kell  forrasztani  a  haza  többi  polgáraival,  hogy 
az  ne  képviseljen  külön  érdeket,  hanem  egyazon  törvény, 
bíróság  és  eljárás  alatt,  egyenlő  sorsban  részesüljön. 

A  másik  érdekes  mozzanat  a  minősítésre  vonatkozott, 
a  mennyiben  bizonyos  politikai  tények  bűncselekményekké  nyil- 
váníttattak. Ebben  a  kérdésben  sem  volt  a  bizottmány  Deák- 
kal egy  nézeten,  de  az  alsó  tábla  hasonlóképpen  neki  adott 
igazat.  A  kérdéses  pont  a  büntetőtörvénykönyv  44-ik  fejezeté- 
nek 429.  §-ában,  mely  a  hűtlenségi  eseteket  tartalmazta,  foglalt 
helyett.3  Itten  a  javaslat  három  a),  b),  c)  pontja  mellé  Deák 
egy  negyediket  indítványozott,  mely  ekként  hangzott :  4   »A  ki 

1  Lásd  Fayer  László  :  Az  1843-iki  büntető  javaslatok  anyaggyüj- 
leménye. 

2  Lásd  idézett  munka,  III.  kötet  9.  lap. 

3  Idézett  munka,  I.  kötet  97.  lap. 

*  Idézett  munka,  I.  kötet   139.  lap. 

valamely  alkotmányos  jogot  erőhatalommal  felforgató  királyi 
rendeletnek  kiadása  vagy  végrehajtásában,  akár  egyenesen 
és  határozottan  kijelentett  tanácscsal  és  tettleges  teljesítéssel 
részt  vesz,  —  büntetendő. «  Ezt  a  kerületi  ülés,  valamint  az 
országos  ülés,  a  személynök,  Szerencsy  István  ellenzése 
daczára,  ki  egy  nagy  beszédben  lényegileg  a  büntetlenség 
mellett  foglalt  állást,  —  elfogadta.  A  szeg  fejére  ütött  a  külön- 
ben konzervatív  hajlamú  Ghyczy  Kálmán  azon  kijelentésével; 
hogy  hiába  hozzák  fel  ezen  javaslat  ellen,  hogy  nem  a  szó, 
a  vélemény,  de  csak  a  tett  büntetendő ;  mert  a  királyi  taná- 
csosok hivatala  éppen  abból  áll,  hogy  a  korona  tanácsában 
véleményöket  jelentsék  ki,  az  ő  szavaik  ily  értelemben  nem 
puszta  szó  jellegével  birnak,  hanem  igen  nagy  fontosságú  és 
horderejű  cselekvényt  képviselnek. 

Azon  körülmény  is  határozó  volt  náluk,  legalább  Deák 
erre  különös  súlyt  fektetett,1  hogy  a  jó  Dobzse  László  király 
annyit  idézett  VI.  decretuma  7.  czikkelyének,  mely  a  király 
tanácsosainak  felelősségét  mondja  ki,  nem  létezett  megfelelő 
szankcziója.  Mint  a  hogy  azt  Ferencz  császár  önkényuralmi 
kísérlete  alatt  a  nemzet  keservesen  tapasztalta  is.  Kétségtelen, 
hogy  ezen  felfogás  mellett  fel  lehetett  hozni  egy  nagy  törté- 
neti és  általánosan  ösmert  előzetes  esetet,  még  pedig  a  kor- 
mány felelősségének  mintaországából,  Angliából. 

Strafford,  I.  Károly  angol  király  hírhedett  miniszterének 
esete  ez,  ki  hasonló  bűntény  miatt  a  hóhér  bárdja  által 
veszett  el.  Ő  nem  elkövetett  cselek  vény  ért,  hanem  tanácsért, 
illetve  azon  kísérlet  miatt  büntettetett,  melylyel  az  angol  alkot- 
mányt fel  akarta  forgatni.2 

A  pernek  jelentős  mozzanata  abban  áll,  hogy  az  angol 
alsóház,  mely  a  felsőház  előtt  a  vádat  emelte,  főleg  magá- 
nak Straffordnak  rendkívüli  ékesszólása,  erős  jogi  fejtegetései, 
törhetetlen  bátorsága  következtében,  melyhez  szép  férfias  kül- 


1  Idézett  munka,   I.  kötet   137.   lap. 

2  Haliam:  The  constitutional  History  of  England,  II.  kötet  105. 
lap,  —  továbbá  Bissel :  The  Struggle  for  paHiamentary  Government  in 
England,  I.  kötet,  —  végre  Mohi:  ÍJ>ic  Verantwortlichkeit  der  Minister, 
632.    lap. 

seje  is  járult  —    úgy  hogy  az  egész    női   hallgatóság  mind- 
untalan   tüntetett    mellette,    —    nem    volt    képes  a  terheltnek 
erőszakos,    kegyetlen,    önkényes    és    a    czélzatot    mindenben 
megerősítő    ténykedéseit   a  létező    törvény   kaptájára  ráhúzni 
és    bűnösségét   jogilag    megállapítani.    Ekkor    történt    azután 
a   jogszolgáltatás   szempontjából    azon    hallatlan  és  a  Justiz- 
mord  jellegét  magán  hordó  eljárás,    hogy  az  alsóház  a  vád- 
indítványt ugyan  visszavonta,  hanem  e  helyett  egyszerű  tör- 
vény által  —  Bili  of  attainder  —  rendelte  el  a  halálos  ítéletet, 
melyet    erős    presszióval  a  király    és  a  lordok   által   elfogad- 
tatott. Ennek    még  az  is  volt   a   következménye,    hogy  ezen 
törvény,  mely  a  cselek  vény  megtörténte  után  hozatott,  tulaj- 
donképp visszaható  erővel  is  láttatott  el,  mely  minden  egész- 
séges jogfogalomnak  arczulcsapása.  De  mindezen  jogsérelmek 
daczára    nincs    egyetlen  egy  számbavehető  angol  történetíró, 
ki  az  alsóház  magatartását  ne  helyeselné,  miután  úgy  fogják 
fel,  hogy  tényleg  ezen    végzetes  koczkajátékban    Anglia  sza- 
badsága   felett    esett   a    döntés.    Ezen    végzetes    koczkajáték 
Károly    király  és  minisztere    egyrészt,    másrészt  a  parlament 
között    folyt    és  Anglia   szabadsága    volt    a   játszmának  ára. 
Igen    tanulságos,    a  mit   erre   vonatkozólag    Macaulay,1    a  ki 
maga  is  később  miniszter  volt,  mond.  A  büntetés,  különösen 
ha  visszaható  erővel  ruháztatik  fel,  minden  esetre  számottevő 
és  nagy  horderejű  dolog.  A  politikusok  oly  osztályának  szól 
e  félelmetes  leczke,    kegyenczek-  és  minisztereknek  egyaránt, 
kiknek  erre  csakugyan  nagy  szükségök  van.    Ezen  hatalmas 
és  elbizakodott   embereket    figyelmezteti    az    ily    eljárás  arra, 
hogy    eljön    még    a    megszámoltatás    napja,    ha   hazájuknak 
romlására  működnek. 

De  másrészt  éppen  Macaulay 2  volt,  ki  az  1 688-diki 
úgynevezett  dicsőséges  angol  forradalom  egyik  legnagyobb 
vívmánya  gyanánt  hozta  fel  a  miniszterek  büntetőjogi  fele- 
lősségének a  politikaival  való  helyettesítését,  a  melynél  a  bün- 
tetés nem  az  élet  vagy  szabadság,    de  a  hatalom  elvesztésé- 


1  Critical  and  historical  Essays,    I.  kötet   140.  lap.     —    Tauchnitz 
edition. 

2  Idézett  munka,  II.  kötet  344.  lap. 

ben  állott.  Ez  a  parlamentáris  rendszer  különlegessége,  szem- 
ben a  nem-parlamentáris,  habár  alkotmányos  rendszerrel,  a 
milyen  volt  az  angol  1688,  a  mienk  1848  előtt.  A  meg- 
oldás a  helyettesítésben  rejlett,  de  hogy  mindaddig,  míg  ez 
nem  történt  meg,  különösen  az  osztrákkali  vegyes  házasság 
folytán  valami  törvényes  eljárás-  és  szankczióról  gondoskodni 
kellett,  az  kétségtelen,  mert  végre  is  azok  a  tisztán  akadémikus 
lehordások,  melyekben  a  királyi  biztosok  az  1825-diki  ország- 
gyűlésen részesültek,  kielégítők  nem  lehettek. 

Hogy  Deák  egy  magyar  Strafford  esetében  miképpen 
alkalmazta  volna  a  törvényt,  az  természetesen  csakis  a  találga- 
tások közé  tartozik,  annyival  inkább,  mert  az  akkori  aulikusok 
közt  erre  alkalmas  embert  kapni  nem  lehetett.  Annyi  azon- 
ban bizonyos,  hogy  halálra  már  azért  sem  volt  Ítélhető,  mert 
a  javaslatból  a  halálbüntetés  kimaradt.  Azon  nagyszabású 
vitában,  mely  általában  a  halálbüntetés  eltörlése  felett  tarta- 
tott, a  garast  Szemere  tette  le  fényes  szónoklatával,  melyről 
jól  mondja  Csengery,1  hogy  a  kimerítő  parlamentáris  beszé- 
dek legszebb  példányai  közé  tartozik,  mit  e  helyen  felemlí- 
teni kedves  kötelesség  számba  vehető. 

A  munkálat  perjogi  részére  nézve  még  azt  kell  felem- 
líteni, hogy  az  esküdtszéki  intézményt  is  meg  akarta  hono- 
sítani, mi  azonban  mind  csak  irott  malaszt  maradt,  mert 
a  főrendek  háza  mindenféle  ürügyek  alatt  nem  járult  hozzá 
a  követek  táblája  által  elfogadott  törvényjavaslathoz. 

Az  1840-iki  országgyűlést  a  közvélemény  és  történet- 
írás úgy  tekintették,  mint  a  mely  a  kibékülés  nagy  moz- 
zanatát létrehozta  a  korona  és  a  nemzet  között.  Fel  kell 
említenem,  hogy  Dessewffy  Aurél,  ha  nem  is  foglalt  el 
a  szólásszabadsági  sérelem  kérdésében  korrekt  álláspontot, 
mégis  lehetőleg  azon  igyekezett,  hogy  az  elitéltek  szabad- 
ságukat visszanyerjék.  Érdekes  elolvasni,  hogy  ő  milyennek 
tekintette  akkoron  a  pártok  közötti  hangulatot.  Erre  nézve 
álljanak  itt  saját  szavai.2  Ezekben  előadja,  miszerint  a  múlt 
országgyűlés     végével     bizonyos    különös    jóakarat    szállotta 


1  Magyar  szónokok  könyve,  72.  lap. 
!   X.    Y.  Z.  könyv,  49.   lap. 

meg  a  különböző  vélemények  képviselőit.  Sok  hónapos  küz- 
dés után  bámulva  látták  magukat  a  népszerűség  emberei  igen 
közel  állani  az  ellenpárt  egyes  tagjaihoz,  a  képzelt  ellenség- 
ben barátra  találtak,  látták,  hogy  az  is  azon  munkálkodik, 
a  mit  önkeblük  is  óhajt,  t.  i.  a  bizalom  helyreállításán. 

Ezen  vonatkozás  főleg  Deákra  volt  értve,  a  ki  a  maga 
részéről,  habár  hivatalosan  merev  elvi  álláspontot  foglalt  el 
és  ennek  szabatos  kijelentéséből  nem  is  engedett,  de  mégis 
nem  állotta  útját  annak,  hogy  a  fonál  ketté  ne  vágassék  és 
egy  utolsó  kísérlet  tétessék,  a  korona  és  a  nemzet  között 
az  együttműködés  közös  alapjának  helyreállítására.  Kétség- 
telen tény,  hogy  Deák  ekkoron  hatalmának  és  befolyásának 
tetőpontján  állott.  Valamint  továbbá  az  is  tény,  hogy  a  48-iki 
nagy  elvek  az  ő  politikai  programmjának  éppen  úgy  vég- 
pontjait képezték,  mint  Kossuthnak  és  az  egész  szabadelvű 
pártnak.  Ebből  tehát  önként  azon  eredménynek  kellett  követ- 
keznie, hogy  ő  lett  volna  hivatva  az  előkészítő  mozgalom 
élére  állani,  azt  dűlőre  vinni.  Ez  azonban,  mint  látni  fog- 
juk, nem  történt  meg.  Mellőzve  azon  körülményt,  hogy 
mindegyik  országgyűléstől,  mely  a  negyvenes  években  össze- 
jött, távol  tartotta  magát,  mi  inkább  véletlen  inczidensnek, 
mint  czélzatosságnak  volt  folyománya:  a  dolognak  az  lett 
a  vége,  hogy  nem  ő,  a  kire  minden  szem  tekint,  vezeti  a  köz- 
véleményt, hanem  szerencsésebb  pátyatársa,  kire  ezen  minő- 
ségben senki  sem  gondol,  nyeri  el  a  nagy  díjat,  míg  ő  a  ver- 
senyből egyszerűen  kiesik.  Ezen  mozzanat  két  körülménynek 
volt  a  következménye.  Egyik  a  politikai  viszonyok  alakulása, 
a  mi  később  fog  előadatni,  a  másik  saját  egyénisége,  annak 
előnyeivel  és  hátrányaival,  melyet  most  kivánok  körvonalozni. 

XII. 

Deák  jellemzésénél  előre  kell  bocsátanom,  hogy  ámbár 
itt  csak  a  negyvenes  évek  emberével  van  dolgom,  mégis 
kénytelen  vagyok  későbbi  pályafutásának  egyes  mozzana- 
taira is  kiterjeszkedni. 

Azért  cselekszem  ezt,  mert  csakis  ezen  körülmények 
számbavétele  adja  meg  személyiségének  helyes  méltatása  szá- 

mára  a  megfelelő  világítást.  Annyival  inkább  nem  követek  el 
anakronizmust  ezen  életrajzi  anticipatio  által,  mert,  míg  egy- 
részt az  egész  magyar  közvélemény  csakis  a  hatvanas  évek- 
Deákját  ösmeri,  másrészt  ő  tényleg  már  ezen  években  kész 
ember,  egy  teljesen  bevégzett  egyéniség  volt.  Sem  súlya,  sem 
mértéke  többé  számbavehetőleg  nem  fokozódott,  későbbi  hatása 
és  befolyásának  minden  tényezőjével  már  ekkor  is  körülbelül 
rendelkezett.  Nem  is  igen  érte  volna  el  1861  után  azon  rend- 
kívüli állást,  ha  erre  éppen  előzményei  folytán  teljesen  alkal- 
masnak nem  tekintetik. 

Imént  említettem,  hogy  az  1839-iki  országgyűlés  alatt 
hatalmának  tetőpontján  állott.  A  már  elébb  idézett  angol  irónő, 
Miss  Pardoe,  következőképpen  jellemzi  őt.  Elmondja  róla, 
hogy  éveken  és  éveken  keresztül  hangyaszorgalommal  készült 
pályafutására.  Szerinte  feltűnő  külsővel  bir,  rendkívül  fényes 
szemei  vannak,  mély,  érczes  hangja,  melylyel  kitűnően  tud 
bánni.  Közjogi,  politikai  és  érzelmi  mozzanatok  váltakoznak 
beszédeiben.  Rendesen  egy  neme  a  bánatos  megadásnak  vonul 
végig  szavain,  mely  a  hallgatóra  leirhatlanul  megindító  benyo- 
mást tesz.  Bátyjával,  az  erényes  Deák  Antallal  együtt  él, 
kivel  birtokukban  meg  sem  osztozott.  A  támadás  éppen  úgy 
távol  áll  tőle  mint  a  gúny,  attól  is  tartózkodik,  hogy  a  szen- 
vedelmekre hivatkozzék. 

Hasonlóképpen  szép  és  találó  az  érdemes  Tóth  Lőrincz  1 
jellemzése,  ki  saját  tapasztalatai  nyomán,  különösen  követtár- 
saival való  bizalmas  érintkezéseiben  mutatja  be.  Látjuk  a  po- 
zsonyi szép  ligetben,  hol  kísérete  áhítattal  hallgatja  fejtege- 
téseit, az  értekezleteken,  hol  ő  az,  a  ki  a  keresett  megoldáso- 
kat feltalálja,  az  országgyűlésen,  hol  Neptunként  szigonyával 
simítja  el  az  ellentéteket. 

Az  iránt  tisztában  vagyok,  hogy  ra  politikai  méltatás 
szempontjából  a  Kossuthtal  való  párhuzamból  kell  kiindulni. 
1  íiszen  közhelyszámba  jön,  hogy  az  uj  Magyarország  átala- 
kítása tulajdonképpen  kettőjük  műve.  Mindegyik  más  fel- 
adatot teljesít,  hogy  azután  egymást  kölcsönösen  kiegészítsék. 
Kossuth    nélkül    nem    lett    volna    48,    Deák    nélkül    nem    lett 

Cngcry  :  Államférfiak  és  szónokok,  30.   lap. 
öthy  Ákos:    A  magyar  államiság  fejlődése,  küzdelmei.  II.  23 

volna  07,  nem  legalább  abban  az  alakban,  a  mint  ez  emlé- 
kezetes és  hatalmas  alkotások  előttünk  állanak.  Azon  moz- 
zanat, hogy  Kossuth  Deák  nélkül  vívja  ki  a  48-at,  míg  Deák 
Kossuth  ellenére  csinálja  meg  a  kiegyezést,  nem  változtat 
semmit  ez  állítás  igazságán.  Tudnivaló,  hogy  a  48-as  esz- 
mék Deáknak  is  krédójához  tartoztak,  a  mint  hogy  a  67-es 
kiegyezés  előfeltételét  a  jogfolytonosság  és  a  48-iki  törvények 
hatályának  elösmerése  képezte.  Viszont  Kossuth  is  a  48-as 
törvények  alkotásánál  a  pragmatika  szankczióból  indult  ki, 
és  ha  később  erre  nézve  magatartása  meg  is  változott,  ez 
elébbi  felfogásának  tárgyi  jelentőségét  aligha  képes  meg- 
ingatni. 

Újonnan  hangsúlyozni  kell,  hogy  a  párhuzamnál  nem 
az  ellentétekből,  de  az  összhangból,  a  kölcsönös  kiegészítésből 
kell  kiindulni,  miután  mindegyiknél  más  tulajdonságok,  más 
képességek,  a  közéletnek  más  vonatkozásai  jutnak  kifejezésre, 
vagy,  ha  úgy  akarjuk,  más  politikai  érát  és  elvet  képvisel. 
Erre  nézve  méltán  lehet  Gentznek  egy  gyönyörű  tételét 
idézni,  mely  eg}Tik  Johannes  Müllerhez  irt  levelében  fordul 
elő.  Szerinte  két  nagy  elv  uralkodik  az  erkölcsi  és  értelmi 
világ  felett. 

Egyik  a  fejlődésnek,  másik  a  szükséges  határolás-,  kor- 
látozásnak törvénye.  Hacsak  az  első  elv  érvényesülne,  akkor 
e  föld  kerekségén  semmi  képződés  vagy  intézmény  meg  nem 
szilárdulhatna,  a  nemzetek  élete  a  szeleknek  és  haboknak 
játékává  válnék.  Ha  ezzel  ellentétben  a  második  vergődnék 
feltétlen  uralomra,  akkor  annak  megkövesülés,  sőt  rothadás 
lenne  kikerülhetlen  következménye.  Az  emberiség  legboldogabb 
korszakai  azok,  a  midőn  e  két  elv  szép  egyetértésben  és 
összhangban  működik. 

Hogy  a  mit  az  uj  Magyarország  megalakítása-  és  meg- 
védésének lehet  nevezni,  ez  összhangzatos  működés-  és  kiegé- 
szítésnek eredménye :  az  oly  kétségbevonhatlan  tény,  melyet 
bizonyítgatni  felesleges.  Éppen  olyan  közhely  számba  jön 
mindkét  nagy  ember  egyénisége  eltérésének  megállapítása. 
Akárkit  is  kérdezünk  meg  e  széles  hazában,  hog}^  jellemezze 
ez  elteréseket,  körülbelül  egyértelmű  választ  fogunk  nyerni. 
A  válasz  mindenfelől    akként  fog  hangzani,  hogy  míg  Deák- 

ban  a  nemzet  életének  jogi,  addig  Kossuthban  annak  politikai 
vonatkozásai  jutottak  kifejezésre.  Bizonyára  hangsúlyozni 
fogja,  hogy  ez  utóbbi  el  volt  telve  a  nemzeti  nagy  ideálok- 
kal és  érdekekkel.  Gyors  tempóban  és  előre  törve  akarta  őket 
kivívni  és  megvalósítani ;  míg  a  másik  inkább  a  realizmus- 
nak hódolt,  a  létezőnek  szilárdítása  és  biztosítása  volt  legfőbb 
igyekezete.  Kossuth  par  excellence  reformer,  a  haladás,  a  fej- 
lődés varázslatának  igézete  alatt  állott.  Mindenek  felett  a  cse- 
lekvés, az  offenzíva  nagy  gondolata  vezette  lépteit.  Egyetlen- 
egy nap  századok  munkáját  vélte  elvégezhetni,  hozzá  optimista, 
kész  volt  a  harczra,  a  koczkázatra.  Deák  a  konzervativek 
mintaképe,  a  szilárd,  szabatos  viszonyoknak,  az  állami  jog- 
rendnek volt  embere,  igazi  ereje  a  defenzívában,  a  régi  tábla- 
bírói vis  iuertiae-ben  állott,  és  habár  tudta  azt,  hogy  min- 
den napnak  megvan  a  maga  munkája  és  feladata,  de  az 
idők  folyamatának  jótékony  hatásában  is  bízott,  mely  nem 
egy  nehéz  problémát  mintegy  magától  megold. 

Ha  nem  is  pesszimista,  de  erősen  kritikus  elme ;  azért 
inkább  kerülte  az  összetűzést,  a  békés  kiegyenlítést  kereste, 
nem  a  harcz  véletlen  esélyeit. 

Kossuth  az  érzelmekre  hatott,  az  ő  fegyvere  a  lelke- 
sedés volt,  Deák  az  értelemre  hivatkozott,  a  reábeszéléssel, 
a  meggyőzéssel  dolgozott.  Ha  nem  is  ragadta  magával  hall- 
gatóit, de  megnyugtatta,  felvilágosította  őket.  A  mi  igen 
sokat  jelentett :  vezérlete  alatt  követői  biztosságban  érezték 
magukat,  mint  a  hajós  nép,  mely  a  nap  fáradalmai  után 
nyugodt  lélekkel  adja  át  magát  az  üdítő  álomnak,  tudva  azt, 
hogy  kormányosa  alatt  veszély  nem  érheti. 

Deák  Ferencz  a  maga  nemében  páratlanul  áll  a  világ- 
történet nagy  alakjai  között.  Az  egész  művelt  világ  verdiktje 
őt  illetőleg  úgy  fog  hangzani,  hogy  a  polgári  erények  meg- 
testesüléseként tekinthető.  Aristides,  az  uticai  Cato,  Hampden 
János  Angliában,  Lincoln  Amerikában,  igaz,  szintén  igényt 
tarthatnak  eme  megkülönböztetésre.  De  mégis  több  mozzanat 
létezik,  mi  által  Deák  valamennyit  felülmúlja.  Az  egyik  rend- 
kívüli értelmi  felsősége,  mely  az  illetők  fölé  helyezi.  A  másik, 
hogy  neki  ellensége  tulajdonkeppen  nem   volt. 

23* 

Sajátszerüen  világítja  ezt  meg  sorsának,  kimenetelének 
különböző  volta,  ha  az  említettekhez  hasonlítjuk.  Aristidest 
száműzték  honfitársai,  Cato  önmaga  oltá  ki  életét,  Hampden 
csatában  halt  meg,  Lincoln  orgyilkos  kezeáltal  vérzett  el.  Ez 
természetesen  így  magában  mit  sem  bizonyít,  a  bizonyításnak 
ereje,  illetve  tanulsága  abban  jelentkezik,  hogy  Deák,  daczára 
annak,  hogy  ellenségei  nem  voltak,  egyáltalában  nem  tekint- 
hető olyan  egyéniségnek,  ki  irigykedésre  ne  adott  volna  okot, 
vagy  pedig  szint  ne  vallott  volna,  melyek  rendesen  ezt  a 
kétes  értékű  eredményt  létesítik. 

Az  egész  dolognak  gyakorlati  következménye  ama  fel- 
tétlen bizalomban  és  becsülésben  észlelhető,  melyet  Deák  poli- 
tikai ellenfeleivel  szemben  is  ki  tudott  vívni  és  mely  annyira 
nem  plátói  jellegű  volt,  miszerint  lehetővé  tette  azon  óriási 
problémát,  a  67-es  kiegyezést  megoldani.  Úgy  vélem,  maga 
azon  tény,  hogy  mint  magánember,  hivatalos  állás  és  meg- 
bízás nélkül,  de  puissance  a  puissance,  ahogy  diplomatice 
fejezik  ki,  vagyis  egyenrangú  hatalmasságként,  tárgyal  a  világ 
egyik  legelső  szuverénjével,  sem  tud  példát  felmutatni.  Tanul- 
ságos gyűjteményt  lehetne  összeállítani  a  külföld  elösmeréséből. 
Csak  egyet  említek,  melyet  véletlenül  nem  régiben  olvastam. 
Olivier  Emiltől,1  III.  Napolen  hires  miniszterétől  ered,  ki  a  kör 
négyszögesítéséhez  hasonlatos  problémát  akart  megoldani :  a 
császárságot  kibékíteni  a  szabadsággal.  A  franczia  államférfi 
elmondja,  miszerint  egész  életén  keresztül  Deák  méltó  csodá- 
latának tárgya  volt,  erkölcseinek  tisztasága  és  bátor  értelmes- 
sége  folytán.  A  megpróbáltatások  éveiben,  melyeken  Olivier 
keresztül  ment,  Deák  példája  vigasztalás  volt  reá  nézve.  Deák 
értesülve  volt  erről,  buzdította  is  őt.  Ezen  tény  legkedvesebb 
emlékei  közé  tartozik. 

Deák  Ferencz  jellemzése-  és  megítélésénél  lehetetlen 
mellőzni  egyéni  hatásának  kiemelését,  mely  nélkül  aligha  lett 
volna  képes  oly  példátlan  sikereket  elérni,  metyek  önmaguk- 
ban véve  is  értékének  próbakövét  képezik.  Ennél  a  mozza- 
natnál azon  szerencsés  helyzetben  vagyok,  hogy  saját  sze- 
mélyes benyomásaimat  használhatom  fel.  Úgy  vélem,  szabad 

1  L'empire  libéral,  I.  kötet  358.  lap. 

itt  annyit  felemlítenem,  hogy  1854  óta  haláláig  vele  folytonos 
összeköttetésben  voltam.  Az  egész  idő  alatt  —  mondhatom  — 
atyai  jóindulata-  és  pártfogásával  dicsekedhettem.  Alkalmam 
volt  vele  úgy  mint  magánemberrel,  valamint  a  politikussal  és 
államférfiuval  érintkezhetni.  Eletének  nem  egy  fontos  pilla- 
natában közelében  voltam.  Ekként  elhatározásának  indokait 
épúgy  megösmertem,  mint  tapasztaltam  azt  is,  hogy  nézetét, 
véleményét  mikép  volt  képes  hallgatóival  elfogadtatni,  magán- 
beszélgetéseken, értekezleteken  és  gyűléseken  egyaránt.  Azt, 
a  mit  hatása  nem  annyira  [  titkának,  mint  inkább  kulcsának 
lehetett  nevezni,  ily  módon  ösmeretessé  vált  előttem.  Ennél 
a  kérdésnél  különösen  ki  kell  emelni,  hogy  rábeszélni,  meg- 
győzni épúgy  tudott,   mint  imponálni. 

Egyéniségének  ezen  utóbbi  oldala  életiróinál  teljesen 
mellőztetik.  Erre  vonatkozólag  tudok  annyit  mondani,  hogy 
hozzá  foghatót  soha  sem  láttam.  A  fizikai,  szellemi,  erkölcsi 
súlynak  oly  mértékével  rendelkezett,  mely  egyedül  állott  és 
mely  alól  senki  sem  volt  képes  magát  emanczipálni.  Erőtel- 
jes, termetes  alkata,  jupiteri  homloka,  sűrű  szemöldei,  villámló 
tekintete,  mély  hangja,  szellemi  felsőségének  egész  érzete  hatá- 
rozottan az  oroszlánnak  benyomását  tették.  Nem  egy  ilyen 
jelenetet  éltem  keresztül  úgy  társalgásban,  mint  a  parlament- 
ben és  pártértekezleteken,  és  mindig  azt  tapasztaltam,  hogy 
a  legjelentékenyebb  egyéniségek  apró  embereknek  tűntek  fel 
mellette,  valamint  a  legbátrabbnak  is  az  inába  szállt  a  bátor- 
sága. Igaz,  hogy  az  ilyen  jelenetek  a  kivétel  számba  jöttek. 
A  normális  hangulatú  Deák  Ferenczet  egyszerűség,  igény- 
telenség, szívj  óság  jellemezte,  mely  tulajdonok  a  legszorosabb 
összeköttetésben  vannak  személyiségének  saját  nemzetét  kép- 
viselő jellegével.  Természetesen  nagyobbrészt  emberi  és  tár- 
sadalmi, sem  mint  politkai  vonatkozásait  véve  szemügyre.  Ha 
az  angolok  beszélnek  a  »merry  old  England«  —  a  vidám 
régi  Angliáról,  —  mi  is  beszélhetünk  a  régi  jó  Magyarország- 
ról, az  ő  kedélyes,  egyszerű,  patriarkhális  szokásai  és  erköl- 
csei-, valamint  embereiről,  kiknek  a  régi  jó  táblabírák  képez- 
ték mintegy  hivatalos  képviselőit.  Deák  Ferencz  volt  az  összes 
táblabiráknak  táblabírája,  hozzá  a  felországnak  keresztkomája, 
mert  alig    létezett    ösmertebb   család,    mely  ne  tartotta  volna 

szerencséjének  a  megszületett  polgártárs  számára  a  haza 
bölcsét  nyerni  meg  keresztapa  gyanánt,  abban  a  reményben, 
hogy  talán  az  ifjú  hajtásból  hozzá  hasonló  fejedelmi  tölgy 
válik.  Ösmert  is  mindenkit,  szabadon  is  járult  hozzá  mindenki, 
előadva  ügyét-baját ;  meghallgatta  nézeteit  úgy  a  maga  mint 
az  ország  dolgáról.  Egész  repertóriumát  birta  az  apró  tör- 
téneteknek, a  jóizű  adomáknak,  melyen  mindenütt  átcsillám- 
lott  az  egészséges  észjárás,  a  meleg  kedély  és  azon  derült 
humor,  a  mely  az  akkori  időknek  jellemvonása  volt. 

Ezen  sokoldalú  és  folytonos  érintkezés  igen  magas 
fokra  emelte  nála  azon  tulajdonságot,  hogy  a  legnehezebb 
kérdéseket  oly  módon  magyarázta  meg,  hogy  a  legigény- 
telenebb emberek  is  megértették.  Igazi  virtuozitással  értett 
hozzá,  hogy  a  bonyolódott  helyzetekben  lehető  egyszerű 
módon  fejezhette  ki  véleményét.  Több  ilyen  tőről  metszett 
itélet  van  róla  feljegyezve.  Egy  alkalommal  szó  volt  arról, 
hogy  Majláth  Antal  kanczellár  helyett  vissza  kellene  Reviczkyt 
hívni.  Vele  is  közölték  a  dolgot,  mire  azt  válaszolta,  hogy 
ő  nem  törődik  a  magas  politikával,  inkább  azon  jár  az  esze, 
miképpen  lehetne  a  házi  tücsköt  kipusztítani,  mely  a  kandalló 
mellett  folytonos  czirpelésével  bosszantja  az  embert.  Igaz, 
hogy  azt  tanácsolták  neki,  fogjon  meg  egy  mezei  tücs- 
köt, mert  ez  a  házit  kipusztítja.  De  az  orvosság  se  sokat  ér, 
mert  a  mezei  tücsök  bennmarad  és  még  jobban  lármázik. 
Úgy  tudom,  hogy  a  tanácsot  kérők  megértették  a  tréfás  böl- 
cseséget  és  a  szerint  cselekedtek. 

Az  is  érdemes  a  felemlítésre,  hogy  mikor  1866-ban 
kétszer  akart  a  hadi  kormány  ujonczozni,  azzal  tromfolta  le 
a  kiküldöttet,  ki  ebben  az  irányban  puhatolódzni  jött  hozzá, 
hogy  az  azért  lehetetlen,  mert  a  magyar  anyák  évenként 
csak  egy  csecsemőt  hoznak  a  világra.  Kedvencz  hasonlata 
volt  továbbá,  mikor  az  osztrák  kormány  hazánk  irányában 
követett  kiegyezési  politikájának  tévedéseit  akarta  kimutatni, 
hogy  az  hasonlatos  ahhoz,  mint  mikor  az  ember  kabátját 
rosszul  gombolta  be,  t.  i.  az  illető  gombot  nem  a  megfelelő 
gomblyukba  illesztette  be.  Ilyenkor  nincs  más  mit  tenni,  mint 
kigombolni  és  a  műtétet  újra  kezdeni.  Egy  fennhéjázó  osz- 
trák miniszter  azzal  vélte  letromfolni,  hogy  azt  felelte  rá,  de 

hiszen  a  gombot  le  is  lehet  vágni.  Ezt  meg  lehet  cselekedni, 
válaszolt  Deák,  csakhogy  a  kabát  még  sem  lesz  begombolva. 
Tényleg  neki  lett  igaza:  a  kabátot  ismét  ki  kellett  gombolni, 
az  októberi  diplomát  és  februári  pátenst  vissza  kellett  szívni. 

Elmebeli  képességei  a  legmagasabb  színvonalon  állottak. 
Itten  különbséget  kell  tenni  a  minőség  és  mennyiség  között, 
a  hangsúlyt  az  első  tulajdonságra  helyezve.  Felfogási  képes- 
sége talán  nem  működött  oly  villámgyorsasággal,  mint  má- 
soknál, de  a  mit  bevett,  azt  meg  is  emésztette,  és  megbíz- 
ható emlékező  tehetsége  folytán  állandóan  rendelkezésére 
állott.  Éppen  így  volt  az  eszmék  és  gondolatok  létrehozásá- 
val is.  Ha  nem  is  ment  a  dolog  nála  azon  játszi  könnyű- 
séggel, mely  Kossuthot,  Dessewffy  Aurélt,  Eötvöst  jellemezte, 
de  a  mit  kimondott,  az  meg  volt  rágva  töviről  hegyire, 
kiváló  minőség  és  erő  jellemezte,  gondolatai  az  érczbe  vésett 
szentencziák  benyomását  tették. 

Hozzájárult  rendkívüli  itélőtehetsége,  mely  az  emberek 
és  dolgok  megítélésében  mindenkit  megelőzött,  a  mi  minden 
szavában  és  cselekvésében  meg  is  nyilatkozott. 

Egyéniségének  ezen  tulajdonságai  kifejezést  találtak 
beszédeiben  is,  melyek  egészen  sut  geueris  jelleggel  birtak. 
Igen  érdekes  és  tanulságos  volt  reám  nézve,  hogy,  midőn 
1861-ben  annyit  hallottam  őt  és  egészen  el  voltam  telve 
szónoki  egyéniségének  imponáló  voltával,  a  következő  évben 
jó  sorsom  Angliába  vitt,  hol  természetesen  a  parlament 
üléseit  nagy  buzgalommal  látogattam.  így  oly  szerencsés 
voltam,  a  szónoklat  ama  két  mesterét,  Gladstonet  és  Disraelit 
hallani  és  összehasonlításokat  eszközölni.  Lesz  talán  még 
alkalom  e  két  nagy  alak  küzdelmeiről  szólni ;  itt  elég  annyit 
mondani,  hogy  Deák,  ki  semmi  esetre  sem  állott  alattuk,  egy 
más  kategóriát  képviselt,  másnemű  indokok  késztették  a  nyilat- 
kozatra. A  szignaturát  azon  körülmény  adta  meg,  hogy 
személyét  illetőleg  a  kötelességérzet,  a  viszonyokra  vonat- 
kozólag a  létért  való  küzdelem  késztette  a  megnyilatkozásra. 
Akármilyen  szerény  volt  a  mi  országgyűlésünk  kerete,  az 
angol  parlamenthez  hasonlítva,  de  mindenki  érezte,  hogy  itt 
az  ország  sorsa  forog  koczkán,  és  a  mit  mond,  talán  szá- 
zadokra   hathat  ki;    míg    ellenben    ottan    a  harcz    kimenetele 

Angliának  a  fennmaradását,  nagyságát  nem  érinti.  A  két 
viador  közül  bármelyik  lesz  is  a  győztes,  a  legyőzött  fél 
semmi  esetre  sem  maga  a  nemzet  leend.  Deák  működése  és 
amazoké  között  a  különbség  némileg  a  csillogó  hadgyakor- 
latok és  a  valóságos  csaták  közötti  ellentétet  tüntette  fel. 
Természetes,  hogy  mikor  hazájának  sorsa  forgott  a  koczkán, 
az  óriási  felelősség  érzete  hatotta  át  felszólalását,  mely  kiha- 
tott annak  úgy  tartalmára  mint  formájára. 

Ily  módon  azután  felszólalásai  legnagyobb  részt  remek- 
művek, életbevágó  alkalmak  méltó  szülöttei.  Egy  alkalommal 
Peel  Róbert  azt  mondotta  Cobden  Richárdról,  a  szabad  keres- 
kedelem apostoláról,  hogy  ügyének  diadalát  nagy  mérvben 
előmozdította  keresetlen  ékesszólása  —  unadorned  elo- 
quence.  —  Ilyen  volt  a  Deák  ékesszólása  is,  kerülte  a  szónoki 
piperét  vag}^  szóvirágot,  sőt  még  az  elménczkedést  is,  utálta 
a  dagályt.  Az,  a  mit  a  deák  nyelv  oly  jól  fejez  ki  a  gravitas 
szóban,  a  tartalmas  komolyság,  mely  egész  lényét  elöntötte, 
jellemezte  beszédeit.  Természetszerűleg  jött  nála  létre  az  erő 
a  tartalomban,  a  választékosság  a  formában.  Nekem  maga 
mondotta  Montalembert,  ki  pedig  értett  a  dologhoz,  hogy 
az  1861-iki  felirati  beszéde  Tacitus  színvonalán  áll,  vagyis, 
a  hogy  Rómának  nagy  történésze  irt,  Deák  úgy  tudott  beszélni. 
Az  ítélet  valójában  nincs  túlozva.  így  például  a  bevezetés, 
melyben  hazánk  állapotát  az  önkényuralom  alatt  rajzolja,  min- 
den egyes  mondatában  egy  képet  foglal  magában,  olyannyira 
élesen  domborodik  ki,  oly  festői  benyomást  tesz  az.  Beszé- 
deiben, —  természetesen  most  már  általánosságban  szólva  és 
valamennyit  véve  —  feltűnő,  hogy  minden  kiválóságuk  mellett 
éppen  nem  teszik  a  kidolgozásnak  benyomását.  Különösen 
nem  azt  a  benyomást,  melyet  gyakorlott  parlamentáris  em- 
berek oly  könnyen  felismernek,  az  íróasztal  mellett  történt 
kidolgozás  benyomását. 

Ebben  az  irányban  Deák  ellentéte  volt  a  nagy  angol 
szónok  Burkenak,  kiről  oly  jól  mondja  Macaulay,  hogy  szó- 
noklatai tulajdonképpen  irott  értekezések  voltak.  A  dolgot 
úgy  lehet  magyarázni,  hogy  nála  az  elmének  szüksége  volt 
azon  segítségre,  melyet  a  kifejezésnél  az  irás  nyújt,  mely 
a   gondolatokat    látható    formába   önti.    Deák    ezen   támaszt 

bátran  nélkülözte.  Az  ő  hatalmas  agyvelejének  működésében, 
melyet  egy  egész  élet  megfeszített  munkássága  a  legnagyobb 
szabatossággal  ruházott  fel,  a  gondolatok  nemcsak  szoros 
logikai  egymásutánban,  hanem  diszes  és  tömör  formában  is 
jelentkeztek,  úgy  hogy  elérték  azt  a  tökélyt,  melyet  a  leg- 
kiválóbb elmék  csakis  bizonyos  időre  és  ráfordított  munká- 
val képesek  létrehozni ;  de  annyira  élesen  domborodtak  ki 
lelki  szemei  előtt,  hogy  mintegy  leolvashatta  őket,  akár 
mintha  már  papírra  lettek  volna  téve.  Pulszky í  irja,  hogy 
midőn  az  1 843-iki  büntetőtörvénykönyv  készült,  Deák  volt  az, 
ki  majdnem  minden  kérdésnél  a  vitát  összegezte  és  a  czikkelye- 
ket  lediktálta.  így  született  a  hires  húsvéti  czikk  is,  melyet 
Salamon  Ferencznek  mondott  tollba.2 

Ugyanily  módon  látott  napvilágot  a  kiegyezés  terve- 
zete, mely  legelőször  a  »Debatte«  czimü  bécsi  lap  hasábjain 
jelent  meg.3 

A  ki,  részben  ezen  szempontból,  a  parlamentáris  rög- 
tönzés és  összegezés  egy  kiváló  mintájával  akar  megösmer- 
kedni,  olvassa  el  azon  beszédet,  melyet  ugyancsak  a  61-iki 
felirat  részletes  tárgyalásánál  V.  Ferdinánd  király  trónlemon- 
dása tárgyában  tartott.4  Itten  szemlélni  fogja  a  legnehezebb 
szónoki  műveletek  egyikét,  t.  i.  egy  bonyolódott  és  kényes 
tárgy  exposéját,  egy  oly  polémia  keretében,  mely  a  pillanat 
hatása  és  exigencziái  folytán  keletkezett. 

Midőn  arról  volt  szó,  hogy  miképpen  lehet  megszerezni 
a  megfelelő  készséget,  mindig  hivatkozott  Ciceró  azon  ösme- 
retes  mondására:  » Poéta  nascitur,  orator  fit«,  a  költő  szüle- 
tik, a  szónok  azzá  válik,  vagyis  képezi  önmagát.  Folytonosan 
hangoztatta,  hogy  akármilyen  jónak  is  tartja  az  illető  saját 
elméjének  termékét,  mégis  mentől  többet  felülvizsgálni,  gyalulni, 
pallérozni  kell  azt.  Horácznak  bölcs  tanácsát :  »Nonumque  pre- 
matur  in  annum«,  hogy  akár  kilencz  évig  javítsa  az  ember 
munkáját,  gyakran  hallottam  általa  idézni.    Sohasem  felejtem 


1  Életem  és  korom,  I.  kötet  197.  lap. 

1  Kónyi :  Deák  Ferencz  beszédei,  III.  kötet  307.  lap. 

Lá    I   ugyanott,  III.  kötet  '.Víl .  lap. 
*  Lásd  ugyanott,  III.  k.  78.  lap. 

el,  hogy,  midőn  ifjú  koromban  némi  Írásbeli  dolgozatokról 
szóltam,  melyekkel  foglalkoztam,  azt  a  kérdést  intézte  hozzám, 
hogy  nem  éreztem-e  szükségét,  hogy  abból,  a  mit  irtam, 
szorgalmasan  törölni  is  kell  ? 

Azon  törekvés,  sohasem  elégedni  meg  saját  munkájával, 
nagyon  érdekesen  megnyilatkozott  nála  legeslegutolsó,  az 
állam  és  egyház  közötti  viszonyt  illető  beszédénél.  Ez 
1874-ben  történt,  és  már  ekkor  együtt  képviselők  valánk. 
Annak  egyes  részleteit  a  képviselőház  folyosóján  hol  egyik, 
hol  másik  társának  elmondotta.  Igaz,  hogy  ezen  kérdésnél 
tekintetbe  kell  venni  azt,  hogy  az  évek  hosszú  sora  alatt 
nem  volt  napirenden,  hogy  —  ha  szabad  vele  szemben  ezen 
kifejezést  használnom  —  némileg  kijött  belőle,  úgy  hogy 
ezen  művelet  körülbelől  tanulmány  számba  jött,  a  mennyiben 
közben  maga  is  mindinkább  beléje  tanult,  valamint  látköre 
is  tágult.  Több  izben  is  voltam  jelen  ilyen  előadásokon  és 
tapasztaltam,  mint  nyert  a  dolog  úgy  formában,  mint  tarta- 
lomban. Hozzá  kívánom  tenni  azt,  hogy  ezen  emlékezetes 
beszédet  minden  jegyzet  nélkül,  egész  szabadon  mondotta  el. 
Ennek  folytán  mindannak,  a  minek  kifejezést  adott,  óriási 
súlya  volt.  Az  olyan  tételek  például :  hogy  jobban  tudja 
hazáját  szeretni,  mint  gyűlölni  ellenségeit,  vagy  a  hazáért 
mindent  lehet  áldozni,  csak  a  hazát  nem,  más  embernél  köz- 
hely számba  jöttek.  Tőle  kimondva  rendkívüli  benyomást 
tettek,  mert  mindenki  érezte  bennök  nemcsak  a  meggyőződés 
erejét,  hanem  annak  tartalmas,  nagy  hátterét.  Képes  is  volt 
a  legnehezebb  problémák  megoldására,  szellemének  nagy  ará- 
nyai folytán.  Magam  részéről  az  államférfiak  működésénél 
a  legnehezebb  feladatnak  tekintem  a  törvényhozói  funkcziót 
teljesíteni,  vagyis  nemzetük  életrendjét  határozni  meg.  A  mily 
értelemben  ezt  Mózes,  Solon,  Lykurg  eszközölték. 

Reám  Deák  egyénisége  mindig  azt  a  benyomást  tette, 
hogy  szellemének  megvolt  azon  nagy  komprehenziv  mérete, 
mely  a  hajdankor  nagy  törvényhozóit  jellemezte.  Határozottan 
ez  azon  szellemi  kategória,  melybe  őt  soroznám.  Bármiképpen 
vélekedik  az  ember  a  67-es  kiegyezés  benső  értékét  illetőleg, 
de  ha  tekintetbe  veszszük  azt,  hogy  az  egész  Deák  elme- 
beli szüleménye,  hogy  teljesen  praecedensek  nélkül  dolgozott, 

és  hogy  ez  intézményben  minő  ellentéteket  kellett  kiegyen- 
líteni, akkor  bizonyára  nem  túlzás  reá  ezen  legmagasabb 
mértéket  alkalmazni. 

Törvény,  jog  és  igazság  azon  fogalmak,  melyeket  Deák 
személyiségétől  elválasztani  nem  lehet.  Úgy  tekintjük  őt, 
mint  a  jogérzet  és  jogöntudat  megtestesülését,  és  éppen  azért 
a  birói  nemes  tisztség  eszményi  képviselőjét  méltán  üdvözöl- 
hetné benne  bármelyik  ország  szülötte.  A  mint  a  törvény- 
hozónak, úgy  a  bírónak  is  eszményképe  volt.  A  kivel  csak 
dolga  akadt  vagy  vitába  ereszkedett,  az  tőle  mindig  azon 
benyomással  távozott,  hogy  nem  ellenséggel,  nem  peres  féllel, 
de  igazságos  bírójával  állott  szemben,  a  kinek  ítéletébe  bele- 
nyugodhatik,  mert  az  az  örök  igazság  szózatát  képviseli. 
Ezen  mozzanat  kiemelése  nemcsak  belső  értéke  és  jelentő- 
ségének, valamint  szellemi  és  erkölcsi  fizionomiája  megálla- 
pításának, de  sok  tekintetben  politikai  működésének  megér- 
téséhez szolgáltatja  kezünkbe  a  kulcsot.  A  birói  funkcziónak 
teljesítéséhez  nem  egyedül  részrehajlatlanság  és  igazságérzet 
kívántatik,  hanem  azonkívül  az  elmének  oly  nemű  tulajdon- 
sága, mely  az  illető  tényállást  minden  oldalról  képes  legyen 
megvilágítani,  a  pro  és  kontrát  akként  mérlegelni,  hogy  az 
osztás  művelete  mi  kívánni  valót  se  hagyjon  hátra.  A  bírák- 
nál a  kontradiktorius  eljárás  keresztülvitele  ezt  a  műveletet 
megkönnyíti.  Deák  érdeme  abból  állott,  hogy  ezt  a  nehéz  és 
bonyodalmas  műtétet  minden  fontos  kérdésnél  önmaga  haj- 
totta végre  és  csak  ezután  foglalt  állást.  Ez  irányban  a  leg- 
tanulságosabb dolgok  közé  tartozik  egyik  mesterművének, 
az  1861-iki  felirati  javaslatnak  indokolása.  Tudvalevőleg  a 
kontroverzia  akkor  a  két  országos  párt  között  azon  pont 
felett  forgott,  hogy  váljon  az  országgyűlés  első  nyilatkozatá- 
nak formája  felirat  vagy  határozat  legyen.  Ezen  indokolásá- 
ban Deák,  miután  az  ellennézet  még  akkoron  nem  nyilat- 
kozott, elmondott  minden  érvet,  a  mit  a  határozati  álláspont 
mellett  fel  lehetett  hozni.  Ezen  okoskodást  olyan  jól  meg- 
csinálta, hogy  az  illetők  magok  sem  voltak  képesek  azt 
jobban  formulázni.  Mikor  ezt  így  megcselekedte,  az  egész 
érvelést  egy  ellenérveléssel  valójában  pocsékká  verte.  A  hatá- 
rozati pártnak  egyik  vezértagja,   Nyáry   Pál,  képéből  kikelve, 

az  izgatottságtól  reszkető  hangon  tiltakozott  ez  eljárás  ellen, 
miután  a  párt,  mint  ilyen,  nézeteit  a  parlamentben  ki  sem 
fejtette  és  úgy  a  czáfolatnak  jogosultsága  elesett.  Erre  felelt 
k,  még  pedig  a  lényeget  tekintve  oly  módon,  mely  a  kifo- 
gást teljesen  elnémította,  mondván,  hogy  ő  nem  szándékozott 
állást  foglalni  létező  vagy  nem  létező  pártokkal  szemben, 
hanem  csak  azt  tette,  mit  helyes  parlamentáris  szokásnak 
tart,  hogy  számot  vetett  azon  más  természetű  megoldásokkal 
is,  melyeket  a  kérdésnek  természete  megengedett,  hogy  ily 
módon  a  legczélravezetőbb  utat  követhesse.  Az  ilyen  eljárás 
a  parlamentáris  életnek  inkább  előnyére  mint  hátrányára 
szolgál. 

Tényleg  minden  polémiája  vagy  czáfolata  a  birói  nyu- 
galom és  tárgyilagosság  mintaképei  közé  tartozik.  Akármilyen 
szenvedélyes  volt  a  vita,  akármennyire  fel  volt  is  háborodva 
ellenfeleinek  magatartása,  szofizmái  felett,  sohasem  volt  éles 
vagy  személyes,  a  gúnynak  fegyverét  a  világért  sem  használta. 

Még  ilyenkor  is  beszéde  úgy  hangzott,  mint  a  birónak 
Ítélete,  ki  egy  bizonyos  érvelést  nem  fogadhatott  el  és  ki 
indokait  méltóságteljes  részrehajlatlansággal  adja  elő.  A  ki 
erre  nézve  egy  klasszikus  példát  akar,  tanulmányozza  alapo- 
san végig  az  1861-iki  országgyűlésen  mondott  czáfolatát 
Révész  beszédére,  a  pragmatika  szankeziót  illetőleg.  Pedig 
igen  nagy  megpróbáltatáson  ment  keresztül,  tekintve  a  hely- 
zet rendkivüli  komolyságát,  azon  hitét,  hogy  felirati  javaslata 
megbukik,  ellenfeleinek,  a  határozati  pártnak,  kíméletlen  vádas- 
kodásait és  magának  Révésznek  mesterkélt,  kifacsart  okosko- 
dásait, minek  súlyát  ez  maga  is  annyira  érezte,  hogy  a  kép- 
viselőségről lemondott. 

A  jogi  szempontok  felsősége  a  politikai  ok  felett 
megnyilatkozott  nála  az  1849.  április  14-diki  függetlenségi 
nyilatkozat  megítélésében.  Azon  felfogással  szemben,  melynek 
például  Tisza  Kálmán  is,  az  1861-iki  határozati  indítványt 
pártoló  beszédében,  kifejezést  adott,  hogy  miután  az  uralkodó 
az  1849.  márczius  4-iki  oktrojált  alkotmám'  által  széttépte 
a  köteléket  a  korona  és  nemzet  között,  a  nemzet  is  hasonló 
eljárást  követett :  ő  azt  a  nézetet  vallotta,  hogy  kétoldalú 
kötéseknél   az    egyik  félnek    renitencziája    nem  szabadítja  fel 

a  másikat  a  kötelem  ereje  alól,  hanem  igenis  követelnie  kell 
a  szerződés  teljesítését,  a  mi  természetesen  a  biróság  eset- 
leges közbenjárását  vonja  maga  után.  Igaz,  hogy  ennek  elő- 
feltétele, hogy  általában  ilyetén  biróság  létezzék  és  hogy 
végzéseinek  érvényt  tudjon  szerezni,  a  mi  sem  az  akkori, 
sem  más  hasonló  természetű  válságoknál  még  eddig  nem 
létezett.  De  ha  ezen  felfogásnak  nem  is  volt  és  nem  lehetett 
gyakorlati  következménye,  később  mégis  a  67-es  kiegyezés 
létrejötténél  nagy  szolgálatokat  tett.  Valamint  igen  tanulságos 
Deák  egyénisége  és  alapvető  nézeteinek  megértésére.  Mire 
nézve  még  a  következők  birnak  fontossággal. 

Alig  lehet  kétség  az  iránt,  hogy  azon  mozzanatot,  a  mit 
észjárása  és  egész  egyénisége  nemcsak  jogi,  de  igazában  birói 
jellegének  neveztem,  egész  valóját  uralta  és  következményeit 
éreztette  is  —  mondhatni  —  az  egész  vonalon. 

Erre  vonatkozólag  elégséges  lesz  két  mozzanatot  fel- 
említeni. Egyik  magaviseletére,  másik  felfogására  vonatko- 
zik. A  magaviselet  abba  a  kategóriába  tartozik,  melyet  a 
latin  collisio  officiorum,  a.  kötelességek  összeütközésének 
nevez  és  mely  Deáknál  abban  az  alakban  jelentkezett,  hogy 
a  mit  egyénisége  integritása  követelményének  tekintett,  nem 
volt  képes  feláldozni  barátai,  sőt  a  közérdek  iránti  kötelezett- 
ségének sem.  Ez  az  1843-iki  követválasztáson  történt,  mert 
választása  érdekében  oly  üzelmek  történtek,  melyeket  helye- 
selni nem  tudott.  Maga  ezt  így  fejezte  ki :  »Mit  mondanánk 
akkor,  ha  majd  az  országgyűlésen  szót  emelek  a  tiszta 
választások  mellett,  a  korteskedések  ellen.  Azt  fogják  mondani, 
hogy  az  ur  szól  a  korteskedés  ellen,  kinek  választása  30,000 
frtba  került  a  kortesvezéreknek ;  az  ur  szólal  itten  fel,  kinek 
neve  oly  zászlókra  volt  felírva,  melyek  alatt  emberhalál  tör- 
tént, nő  férje,  atya  gyermeke,  testvér  testvér  nélkül  maradt.*1 
Tényleg  nem  fogadta  el  a  mandátumot,  daczára  annak,  hogy 
tudta  azt,  hogy  az  ügy,  melyet  képvisel,  rövidséget  szenved, 
hogy  barátai  úgy  vélekedtek  róla,  mint  a  ki  árulást  követett 
el    mindkettőtökön    és    hideg    megvetéssel    fordultak  el    tőle.2 

1  Kónyi,  I.  kötet  509.   lap. 

2  Lásd    -Pesti   Hírlap*    1  H4.'í.   szeptember   10-iki   szám. 

Tette  ezt  azért,  mert  a  jogi  öntudat  nála,  ki  önmagát  az 
igazság  felkent  papjának  tekintette,  oly  erős  volt,  hogy  mint- 
egy erkölcsi  öngyilkosság,  saját  lelkiösmerete  elleni  főbenjáró 
bűnként  vette  azt,  ha  annak  parancsai  ellen  vét. 

De  befolyásolta  felfogását  is.  Ha  ugyanis  az  ember 
egész  életén  keresztül,  úgy  mint  az  nála  történt,  megszokja 
a  dolgokat  minden  oldalukról  tekinteni,  folytonosan  a  pro 
és  kontrát  mérlegelni,  akkor  természetesen  ment  lesz  az 
egyoldalúságtól,  de  el  is  veszti  azon  képességét,  hogy  lelke- 
sedjék és  hogy  ennek  folytán  azon  buzdító,  lendítő  erő  felett 
rendelkezzék,  melyet  csakis  egy  belterjes  lobogó  szenvedély 
képes  teremteni.  Erre  vonatkozólag  jó  lesz  megolvasni,  a  mit 
egyszer  a  hazaszeretetről  mondott.1  Elmondotta  akkor,  hogy 
a  magyarnak  honszeretetét  nem  a  multak  lelkesítő  emlékezete, 
sem  a  hiúság,  sem  az  önzés  nem  támogatják  annyira,  mint 
más  nemzeteknél.  A  hatalmas  Rómának,  a  fenséges  Hellasnak 
szabad  polgárai  lelkesedést  meríthettek  hazájok  történetéből, 
büszkék  valának  nemzetök  nagyságára  és  dicsőségére,  érezték, 
hogy  az  ő  hazájok  a  legjobb  és  legboldogabb.  De  a  magyar- 
nak mindebből  édes  kevés  jutott.  A  mi  történetünk  csak 
átok  szülte  viszálykodásokra,  csak  a  fenntartás-  és  megmara- 
dásért vivott  harezokra  tanít  bennünket.  Kevés  ezen  tör- 
ténetekben a  polgári  erények  tiszta  példája,  kevés  a  fény- 
pont, mely  keblünket  forró  önérzettel  dagasztani  képes  lenne. 
Hiúság  nem  kecsegtethet  bennünket,  mert  hiszen  Európa 
alig  tudja  létezésünket.  Afrikának  nem  egy  tartománya  talán 
ösmertebb  a  külföld  előtt  mint  a  mi  édes  hazánk,  melyet 
Ausztria  termékeny,  de  műveletlen  gyarmataként  ösmertek 
odakünn. 

Se  multunk,  se  jelenünk  nem  oly  fényes  vagy  boldogító, 
hogy  e  részben  más  nemzetekkel  vetélykedhessünk.  Jövendőnk 
Isten  kezében  van,  és  hogy  fényes  kilátásokat  igérne,  arra 
csakugyan  nagymérvű  optimizmusra  van  szükség.  És  mégis, 
mindennek  daczára,  van  az  ember  keblében  egy  tiszta,  forró 
érzés,  mehT  mindezen  támaszok  nélkül  buzgón  ragaszkodik 
ezen  sorsüldözött  hazához,  és  nem  habozom  kimondani,  hogy 

1  Lásd  Kónyi,  I.  kötet  303.  lap. 

nem  tartom  jó  embernek,  nem  tartom  jó  magyarnak,  ki  e 
szegény,  e  nyomorult,  szenvedő  hazát  ne  szeretné  jobban, 
mint  akármilyen  fényes  országát  Európának. 

Nem  lehet  mást  mondani,  mint  hogy  a  megadásnak, 
sőt  egy  bizonyos  pontig  a  csüggedésnek  érzése  az,  mely 
ezen  szavakban  megnyilatkozik.  És  ha  bár  természetesen  az 
érzelmeknek  ez  alaphangja  a  szeretet  teljességét  nála  nem 
csökkenté,  mert  nem  bénította  meg  a  kötelességeknek  teljesí- 
tését, még  sem  fokozódhatott  odáig,  hogy  a  nemzetet  és  az 
illető  egyént  igazi  hősies  magatartásra  hevítse. 

Bölcs  latin  közmondás:  Contraria  se  juxta  posita 
magis  elucescunt,  az  ellentétek  egymás  mellé  állítva,  jobban 
megvilágítják  a  kérdést.  Kossuthnak  is  birjuk  hasonló  ter- 
mészetű nyilatkozatát.1  Olvassuk  meg  azt,  élvezetet  és  okulást 
meríthetünk  belőle.  Ő  imígyen  ir : 

» Előttem  állott  a  magyar  hazának  történetkönyve,  láttam 
annak  lapjain  a  sokat  hányatott  szegény  nemzetet,  mint  mar- 
czangolá  annak  kebelét  az  ádáz  viszálykodás.  Láttam  e  vérrel 
és  bánattal  telt  lapokban  vetélykedni  egymással  a  bűnnek 
legkülönfélébb  fajtáit,  melyek  szülőföldünk  felett,  mint  zsák- 
mány felett  koczkáztak.  Láttam  gyöngének  a  törvényt,  vala- 
mint erősnek  az  erőszakot,  szakadás  és  jogtalanság,  dölyf 
és  gyávaság,  külső  erőszak  és  belső  árulás  váltakoztak 
gyors  egymásutánban,  úgy,  hogy  nem  egyszer  közel  voltunk 
a  feloszláshoz.  És  ha  mégis  század  és  század  után  él  nem- 
zet e  hazán,  méltán  lehet  kérdezni,  hogy  minő  isteni  csoda 
okozta  ezt?  Én  a  csoda  kulcsát  abban  találom,  hogy  nem 
volt  multunknak  olyan  szomorú  pillanata,  melyben  a  nemzet 
valamely  nagy  eszme  iránt  ne  lett  volna  képes  lelkesülni. 
A  mely  nemzet  legalább  egy  eszmét  bir,  mely  hevülésre 
ragadja,  azt  külső  erőszak  elnyomhatja,  de  dicsőségtelenül 
öngyilkos  sorvadásban  nem   fog  meghalni. « 

A  történeti  elmélkedés  ezen  két  eredményének  egybe- 
vetése már  önmagában  is  feltüntetheti  a  két  nagy  ember 
egyénisége  és  felfogása  között  a  különbséget.  Kossuth  semmi- 
vel   sem   tekinti    rózsásabban  nemzeti    multunkat   mint    Deák', 

1  Lásd   »Pesti  Hírlap*    L843.  306.  szám. 

de  míg  ez  utóbbi  arra  lyukadt  ki,  a  mit  a  megadás  érzésé- 
nek neveztem,  mely  minden  akczióképességet  megbénít,  a 
másik  annak  következtében,  mert  egy  nagy  vigasztaló,  egy 
biztató  mozzanatot  lát  benne,  szerencsésen  oda  jut,  hogy 
kutassa  és  megtalálja  a  nagy  eszmét,  melyet  a  végletekig 
vitt  cselekvési  képességgel  szolgáljon,  és  a  politikai  újjászüle- 
tést keresztülvigye.  Az  ezen  hatalmas  érzéstől  való  teljes 
áthatottság,  azon  képesség,  hogy  egész  erélyét,  sőt  lényét 
ezen  egy  czél  felé  irányítsa,  az  események  mérlegébe  bele- 
dobja, tette  azt,  hogy  a  versenyben  elsőnek  jött  be  Deák 
felett,  holott  az  vele  szemben  a  szerencsés  esélyeknek  össze- 
gével rendelkezett. 

Deák  Ferencz  jogérzete  azon  tulajdonságával,  a  mit 
nála,  és  méltán,  bölcsességnek  neveztek,  a  legérdekesebb 
módon  lépett  összeköttetésbe.  Ez  is  oly  mozzanat,  mely 
jelentős  problémákat  vet  fel,  a  melyek  nemcsak  hazai  viszo- 
nyainkban, de  általános  vonatkozásokban  is  nem  egyszer 
tűnnek  fel.  A  bölcseséget  rendesen  a  koczkázattal  szokták 
ellentétbe  helyezni.  így  tette  azt  egyik  jellemzője,  Tóth  Lőrincz,1 
mondván:  Deák  mint  államférfi  nem  bátor,  de  bölcs.  Maga 
is  ellentétbe  helyezte  őket,  midőn  1861-iki  felirati  javaslata 
indokolásánál 2  a  következőket  mondotta : 

» Lesznek  sokan,  kik  az  én  politikámat  félénknek  fogják 
tartani.  Beösmerem,  miszerint  az  én  felfogásom  nem  a  kocz- 
káztató  merészség  politikája,  hanem  az  óvatosságé,  nem  félénk, 
de  az  ország  ereje-  és  helyzetéhez  van  mérve.  Harczban, 
általában  a  cselekvés  terén,  gyakran  szükséges  a  merészség, 
mert  az  erőt  fokozza  és  az  által  a  sikert  biztosíthatja.  De 
köztanácskozásokban  inkább  szeretem  a  szilárdsággal  párosult 
óvatosságot.  Merészség  a  politikában  csak  akkor  van  helyén, 
midőn  tetemes  erőre  támaszkodik,  a  nélkül  mindég  koczka, 
mely  többnyire  vakra  fordul. 

Félénk,  sőt  gyáva  az,  ki  önszemélyét  félti,  de  a  ki 
maga    nem   fél,    de    félti    a  hazát,    óvatos   nem    azért,    hogy 


1  Lásd  Csengery :  Államférfiak. 

2  Lásd  Kónyi,  III.  kötet  37.  lap. 

magát    baj  ne  érje,    hanem  hogy    a  haza  ne   szenvedjen,    az 
nem  félénk,  nem  gyáva. 

Önsorsunkról  magunk  rendelkezhetünk,  ha  koczkára 
teszszük  azt,  önmagunk  szenvedjük  kárát.  De  mások  sorsát, 
mit  a  bizalom  hitünkre  bizott,  a  haza  sorsát,  mely  becsesebb 
előttünk  saját  életünknél,  féltenünk  kell  minden  veszélytől 
és  a  szeretet  óvatosságával  kell  azt  megőriznünk. 

Koczkáztathatunk  mindent  a  hazáért,  de  a  hazát  magát 
koczkáztatnunk  nem  szabad. « 

Ez  bizonyára  mind  igen  szépen  hangzik,  a  baj  benne 
csak  az,  a  mi  minden  általánosságnak  árnyoldalát  képezi, 
t.  i.  hogy  semmi  útmutatást  nem  foglal  arra  nézve,  hogy 
hol  létezik  azon  határvonal,  mely  az  óvatosságot  a  koczká- 
zattól  elválasztja.  Ezen  határvonal  tárgyilagos  ismérvének 
megállapítása  alkotná  a  sublim  mathezisnek  azon  fokoza- 
tát, melyet  méltán  lehetne  bölcseségnek  elkeresztelni.  Úgy 
vélem,  nem  tévedek,  ha  azt  mondom,  hogy  ilyen  tárgyilagos 
ismérv  egyáltalában  nem  létezik.  A  legtöbbször  a  határvonalat 
az  illető  egyéniségnek  természete,  vagy  helyzetének  konkrét 
alakulata  vonja  meg.  Bismarck  herczeg  sok  dolgot  nem  tekin- 
tett koczkázatnak,  a  mitől  Deák  visszariadt  volna.  Tényleg 
neki  sikerült  azon  merénylet,  a  mi  Polignac  alatt  X.  Károlynak 
trónjába  került.  Vagy  azon  hadi  művelet,  melyet  Napóleon 
sohasem  mert  megkisérleni,  például  szétválasztva  menetelni, 
együttesen  ütközni,  a  számító,  mérlegelő  Moltke  által  sikerrel 
hajtatott  végre.  Igaz,  hozzá  kell  tenni  azt,  hogy  a  távírás 
intézményében  oly  eszköz  felett  rendelkezett,  mely  a  veszélyek 
esélyeit  jelentékenyen  csökkentette. 

Visszatérve  Deákra,  az  ő  eljárásánál  az  igen  tanulságos, 
hogy  minden  óvatosságának  daczára  mégis  voltak  esetek, 
mikor  a  koczkázatokat  magára  vállalta,  nem  törődve  azok 
esélyeivel.  Ez  minden  olyan  alkalommal  történt,  a  mikor 
a  jogi  és  törvényes  álláspont  fundamentumát  érezte  maga 
alatt.  Ebben  az  irányban  valójában  felfedezés  és  megnyilat- 
kozás számba  jön  magatartása  a  48-iki  események  egyik 
legválságosabb  perczébcn.  A  válság  pedig  onnan  következett- 
be, hogy  1848.  szeptember  havában  Jellasich  betörése  után 
alig  lehetett  kétség  az   iránt,  hogy  ;i  dolog   uralkodó  és  nem- 

Beöthy  Ákos:  A  magyal  államiság  fejlődése,  küzdelmei.  II.  24 

zet  között  kard  élére  kerül,  annak  minden  rizikójával,  egye- 
sekre, nemzetre  nézve  egyaránt.  Ekkor  történt  az,    hogy  az 
országgyűléshez    megérkezett    a    feloszlatási    parancs.    Egy 
bizonyos    ingadozás    fogta  el  a  kedélyeket.    Mindenki    érezte 
azt,  hogy  a  nemzet  oty  választó-uthoz  jutott,  mely  a  legvég- 
zetesebb válságba  sodorhat.  Egyrészt  látták  azt,   hogy  azon 
feloszlatás  a  bécsi  kamarilla  műve,  mely  a  nemzeti  ellenállás 
központját    akarja  megtörni.    Másrészt   a  feloszlatási   jog  oly 
kétségtelen    felségjoga    a   koronának,    hogy    ezzel    szemben 
a  renitenczia  forradalmi  természetű  intézkedésnek  volt  tekint- 
hető,   melytől    még    a    legbátrabbak    is   fáztak.    Ekkor    állott 
elő    Deák,    hivatkozva   az    1848  :  IV.    t.-cz.    6.  §-ának   azon 
rendelkezésére,    hogy    a    költségvetés    megszavazása    előtt    a 
házat    feloszlatni    nem    lehet.    Mindenki    fellélekzett,   mert    az 
együttmaradásra  a  törvényes  indokot  Deák  megtalálta,  habár 
senki  sem  zárkózott  el  azon  súlyos    következmények  tudata 
elől,    melyek    ezen    lépésnek    kíséretében   jártak.    Éppen   úgy 
történt  a  dolog  1861-ben  a  második  felirat  alkalmából.  Itten 
Deák  határozottan    és  világosan  kijelentette,    hogy  rebus  sic 
stantibus  korona  és  nemzet  között  a  tárgyalás    fonala  meg- 
szakadt.   Oly  nagy  horderejű    lépés  volt  ez,    mely  az  akkori 
európai  viszonyokat  tekintve,  hazánkat  Ausztriától  való  elvá- 
lását   éppen  úgy    maga  után    vonhatta  volna,    mint  Kossuth 
valamennyi    akcziója,    mely  forradalmi   jellegűnek    találtatott. 
És  ha    Deáknak  ezen  radikális  eljárása  daczára   a  kiegyezés 
fonala  ismét  felvevődött,  ennek  indoka  az  osztrák  politikának, 
legalább  ideig-óráig  tartó  azon  homlokzatváltozásában  található, 
mely  Kossuth  vezérkedése  idejében,  fájdalom,  be  nem  követ- 
kezett. Mi  képezte  mindezen  esetekben  az  indokokat,  melyek 
folytán  birt  azon  bátorsággal  a  nemzetet  kitenni    oly  követ- 
kezményeknek,   melyeket  talán    azon  mozzanat,    a  mit  bölcs 
számításnak  nevezünk,    vissza  is  utasíthatott  volna.    Egysze- 
rűen a  törvényesség  ereje,  mely  eg3Téniségéből  kifolyólag  meg- 
adta neki  azt  a  támpontot,  melyre  szüksége  volt,  és  mety  nél- 
kül nem  lett  volna  képes  a  küzdelem  bizonytalan  esélyeinek 
neki  menni.    Míg    másrészről    a   szentségtörés   egy   nemének 
tekintette  volna,    feladni    a   jogalapot,    melynek    őre   gyanánt 
tekintette    magát,    mintegy    egész    valójának    örök    törvénye 

következtében.  Azon  jogalapot,  mely,  ha  megmarad,  egy 
boldogabb  jövendő  tovább  építhet  rajta,  mert  azt  vissza  is 
szerezheti,  míg  azon  jogokat,  mikről  a  nemzet  önként  lemond, 
el  is  veszítette  visszahozhatatlanul. 

Mindezekből  önként  következik,  hogy  igazában  akkor 
érezte  elemében  magát,  ha  a  küzdelem  a  szerzett  jogok  kiví- 
vásáért folyt.  Ha  a  nemzet  nagy  érdekei  ezen  jogczimmel 
nem  birtak,  ha  a  küzdelemnek  tisztán  politikai  jellege  volt, 
akkor  is  természetesen  ott  volt  a  küzdők  sorában,  de  a  veze- 
tés kisiklott  kezeiből,  mert  hiányzott  nála  a  szükséges  erő- 
feszítésre a  rugó,  az  indíték.  Mindazokból  a  mik  előadattak 
látható,  hogy  nem  is  volt  az  akcziónak,  a  cselekvésnek  embere 
abban  az  értelemben,  a  mely  értelemben  azt  Kossuthra,  sőt 
Széchenyire  is  alkalmazni  lehet.  Kétségtelenül  érezte,  hogy 
nem  alkalmas  reá,  és  ennek  folytán  mihelyt  erélyesebb  és 
tevékenyebb  egyéniségek  léptek  előtérbe,  inkább  félrevonult. 
És  ha  tekintetbe  veszszük  azt,  hogy  ezen  megindult  történeti 
események  hazánk  közjogi,  politikai,  társadalmi,  gazdasági 
rendjét  teljesen  átalakították,  lerombolva  a  régi  Magyaror- 
szágot, felépítve  az  ujat ;  ha  továbbá  tekintetbe  veszszük  azt, 
hog}'  ezen  czélra  a  legnagyobb  szabású  politikai  akczióra 
volt  szükség,  először  magának  a  reform  eszméjének  meg- 
nyerni az  országos  közvéleményt,  másrészt  az  ügyet  győze- 
lemre vezetni,  megküzdve  azon  akadályokkal,  melyek  a  siker- 
nek útja  elébe  torlódtak ;  ha  végre  tekintetbe  veszszük,  hogy 
azon  egyéniségnek,  ki  ezen  mozgalomnak  élére  állott,  mennyi 
lelkesedéssel,  sőt  cselekvőképességgel  kellett  birnia:  akkor 
nem  lehet  csodálkozni  azon,  hogy  nem  Deák  volt  az,  ki  ezen 
feladat  exigencziáinak  meg  tudott  felelni.  Azt  újonnan  hang- 
súlyozni kell,  hogy  ö  más  helyzetek  embere  volt.  Midőn  egy 
ilyen  helyzet  bekövetkezett,  épúgy  tudott  rajta  uralkodni, 
mint  nem  tudott  azon,  melynek  kifejlése  a  következőkben 
előadandó  lesz. 

A  miket  itten  elmondottam,  úgy  vélem,  olyannyira 
kézen  fekszenek,  hogy  különös  bizonyítékok  előadása  aligha 
szükséges.  Nem  igen  hiszem,  hogy  valaki  tagadásba  vehesse, 
természetesen  nagy  általánosságban  véve  a  dolgot,  hogy 
azon    irányzatok    és    áramlatok    közepette,    melyek    uralkodni 

kezdettek.  Deák  némileg  idegennek  érezte  magát.  Nem  volt 
és  nem  lehetett  közötte  és  a  közhangulat  között  a  megfelelő 
szoros  kapocs.  Egész  lényéből  természetszerűleg  következett, 
hogy,  bár  teljes  mértékben  azonosította  magát  a  nemzeti 
törekvésekkel,  mégis  az  eszményiségnek  kultuszszerü  hódo- 
lata  aligha  dagasztotta  (keblét.  Azt  lehet  mondani,  hogy 
értelmisége-  és  itélő  tehetségének  hatalmas  fuvallata  szétreb- 
bentette  az  illúziók  aranyködét,  mely  e  hódolat  kíséretét 
képezte.  Hozzá  oly  ember  volt,  ki  nemcsak  a  mai  napra,  de 
a  holnapra  is  gondolt,  annak  bizonytalansága  ólomsúlyként 
nehezedett  rája.  A  fejlődés  gyorsasága  az  ugrás  veszélyét 
hordozta  magában,  az  alakulásnál  nem  látta  maga  előtt 
a  jogi  szabatosság  biztosítékait,  mi  neki  életeleme  volt,  az 
akcziónak  erőteljessége  a  reakeziót  helyezte  kilátásba,  oly 
valamit,  a  mitől  irtózott.  Ilynemű  irtózás  volt,  mely  a  67-iki 
kiegyezés  megkötésénél  is  oda  vitte,  hogy  Königgrátz  után 
sem  követelt  többet  mint  előtte. 

Léteznek  oly  mozzanatok,  még  pedig  ebből  a  korszak- 
ból, melyek  egyikét-másikát  eme  feltevéseknek  megvilágítják. 
Érdekes  egy  adat,  a  mit  Pulszky  *  felhoz.  Abban  az  időben 
jelent  meg  Lamartine  hírneves  műve  Histoire  des  Girondins, 
mely  ragyogó  nyelvezettel,  a  festői  képek  gazdagságával, 
a  költői  eszmék  magas  szárnyalásával  a  nagy  forradalom 
apotheozisát  képviselte.  Pulszky  szerint  Deák  haragudott 
miatta,  hűvös  felfogása  nem  szerette  a  szenvedélyek  fel- 
korbácsolását,  restelte,  hogy  a  könyvet  oly  mohón  olvassák, 
mértéken  tul  becsülik.  »Bele  élitek  magatokat  ezen  időkbe 
—  így  szólt  ismételten,  —  mindegyikőtök  választ  magának 
egy  kedvencz  hőst  a  franczia  forradalom  szomorujátékának 
szereplői  közül,  és  azt  hiszi,  hogy  e  szerepet  el  is  fogja  ját- 
szani. Lamartine  könyve  veszedelmes  egy  olvasmány,  sem 
nem  történelem,  sem  nem  regény,  de  legkevésbbé  biblia, 
a  mit  pedig  ti  csináltok  belőle. «  Ennek  a  véleménynek  kiugró 
pontja  nem  abban  jelentkezik,  mint  ha  a  48-diki  események 
és    a  franczia   forradalom   között    analógia   léteznék,    hanem 


1  Életem  és  korom,  I.  kötet  305.  lap. 

igenis  abban,  mint  fogta  fel  Deák  a  helyzetet,  minő  veszélye- 
ket látott  maga  előtt. 

Eljárásának  szignaturáját  a  tartózkodás,  a  visszahúzó- 
dás képezi  azon  években,  melyeknek  leírása  alább  következik. 
Nagyon  jellemző  e  tartózkodás,  valamint  annak  mértéke  egyes 
konkrét  esetekben,  melyek  tényleg  más  magatartást  vonhattak 
volna  magok  után.  Néhányat  felemlítek.  Midőn  a  » Pesti  Hír- 
lap* megjelenésével  Kossuth  akcziója  megkezdődött,  melyet 
mindjárt  bővebben  fogok  ösmertetni,  úgy  Széchenyi,  mint 
Dessewffy  követelték  Deák  vezérkedését,  mintegy  kilátásba 
helyezvén,  hogy  abba  ők  is  bele  nyugosznak,  illetve  támogat- 
ják. Valószínűen  csalódás  lett  volna  belőle,  miután  Deák  az 
ő  politikájuk  számára  nem  állott  volna  kötélnek.  De  ez 
talán  indokul  szolgálhatott  arra,  hogy  a  helyzet  tisztázásá- 
hoz a  maga  részéről  szintén  hozzájáruljon.  Ugyanis  azon 
vita,  mely  Kossuth  és  Széchenyi  között  keletkezett,  moz- 
gásba hozta  az  egész  országot. 

Mint  látni  fogjuk,  egy  kis  irodalom  keletkezett,  a  minek 
következtében  egy  egész  csomó  nemes  ember  bele  is  szólt 
a  vitába.  De  a  ki  legilletékesebb  lett  volna  igazságot  szolgál- 
tatni a  peres  felek  között,  Deák,  az  egyszerűen  hallgatott. 
Csengery  elő  is  hozakodik  több  rendbeli  védekezéssel.  Beszél 
Deák  szerénységéről,  idegenkedéséről,  a  hírlapi  polémiákba 
való  beleavatkozást  illetőleg,  valamint  arról,  hogy  sokkal 
több  belátása  és  emberösmerete  volt,  mintsem  közbeszólásá- 
tól akár  az  ügyre,  akár  személyes  viszonyaira  nézve  a  két 
férfiú  iramában  jó  eredményt  várhatott  volna. 

Magyarázat  gyanánt  mindez  el  is  fogadható,  annyival 
inkább,  mert  hitelességéhez  kétség  nem  férhet,  és  az  tényleg 
hozzá  is  járul  a  mondottaknak  megerősítéséhez.  Mert  bizo- 
nyára az  adott  viszonyok  között  Deáknak  támogatni  kellett 
volna  Kossuthot.  A  mint  azt  megtette  Eötvös,  ki  pedig 
Kossuthot  nem  szerette ;  '  annyival  inkább  megtehette  volna, 
miután  magántársalgásban  körömszakadtáig  védelmezte.-  Vala- 
mint fel  kellett    volna  használni  a  Hírlapot,  hogy    nézeteinek 


1  Pulszky :  Életem  és  korom,  I.  kötet  200.  lap. 

2  Széchenyi  naplói,  404.   lap. 

propagandát  csináljon.  Úgy  vélem,  hogy  ez  a  tevékenységi 
ösztönnek  oly  természetes  következménye,  hogy  bizonyítást 
csakugyan  nem  igényel. 

Széchenyitől,  kinél  a  nézeteknek  bizonyos  fel  és  alá 
hullámzását  többször  konstatálhatjuk,  más  irányban  is  kapott 
felszólítást.  A  felszólítás  Metternich  megbuktatására  czélzott. 
Csengery  x  beszéli  el  a  dolgot,  ki  azt  Deáktól  hallotta.  Úgy 
vélem,  hogy  ezen  beszélgetést  vissza  kell  adni,  már  a  Deákra 
való  vonatkozás  szempontjából  is.  Széchenyi  abban  remény- 
kedett, hogy  ha  ők  ketten  szövetkeznek,  esetleg  hivatalt  vállal- 
nak, a  helyzet  jobbra  fordulása  sikerülni  fog.  Sajátlagos  szen- 
vedélyes modorában  kérte,  követelte  Deáktól,  hogy  segítsen, 
tetézve  mindent  azzal,  hogy  nem  tartja  hazafinak,  sőt  becsü- 
letes embernek  sem,  ha  megtagadja.  »És  mire  támaszkodik 
a  gróf  tervei  kivitelében  ?«  kérdezi  Deák.  Széchenyi  az 
uralkodót,  V.  Ferdinándot  említé.  Ösmerve  a  felséges  urnák 
igénytelenségét,  Deák  elkezdi  fejét  csóválni.  Erre  Széchenyi 
előhozakodik  Szigetvár  ostromával,  a  hol  Szokoli  Mehemed 
nagyvezér  Szolimánnak  holttestét  is  felhasználta  a  küzdelem 
segélyére.  » És  ki  lenne  ebben  az  esetben  a  nagyvezér  ?«  tuda- 
kolja tovább  Deák.  »Mi  ketten «,  feleli  Széchenyi.  »Ez  reám 
nézve  azért  is  erkölcsi  lehetetlenség,  végzi  Deák  a  párbeszé- 
det, mert  tudvalevőleg  a  nagyvezér  Szokoli  Mehemed  rene- 
gát volt.« 

Kétségtelen,  hogy  azon  magas  etnikai  felfogás,  mely 
ezen  szavakban  nyilatkozik,  egészen  megfelel  Deák  egyéni- 
ségének, de  az  is  kétségtelen,  hogy  a  fonálnak  ily  élesen 
való  kettévágása  nagy  mértékben  a  politikai  kezdeményezés 
hiányára  irandó.  A  dolog  minden  esetre  megérdemelte  volna, 
hogy,  ha  más  nem,  legalább  több  tájékoztató  lépés  történjék. 
Csengery  még  egy  más  esetet  is  említ.  A  védegyleti  akczió- 
nak,  melyről  a  maga  helyén  bővebben  szólok,  egyik  neve- 
zetes mozzanata  volt  Deáknak  szent-gróti  beszéde,  hol  az 
akcziót  határozottan  támogatta.  Széchenyi  ez  ellen  egy  hosszú 
czikksorozattal  szállott  síkra,  melyben  Deákkal  sokat  foglal- 
kozott,   őt    ez  által  válaszra  hiva    ki.    Deák    nem    válaszolt. 

1  Lásd:  Deák  Ferencz  emlékezete,  51.   lap. 

Széchenyit  a  dolog  bántotta,  ujabb  támadást  intézett  ellene. 
Deák  azonban  tovább  hallgatott.  Széchenyi  a  dolog  felett 
neheztelt,  egy  nemét  a  kicsinylésnek  látta  benne,  és  midőn 
1848-ban  miniszterek  lettek,  kérdőre  vonta  Deákot.  Ez  azzal 
ütötte  el  az  egészet,  hogy  nem  lett  volna  czélja  a  repliká- 
nak, miután  mindketten  szenvedélyes  emberek,  ki  tudja  hova 
vitt  volna  a  vita.  Így  pedig  nem  vesztek  össze,  barátok 
maradtak. 

Nem  vétek  a  Deáknak  tartozó  kegyelet  ellen,  ha  azt 
mondom,  hogy  eljárása  mulasztás  számba  jön.  Annyival 
inkább  mulasztás  számba  jön,  ha  tekintetbe  veszszük,  hogy 
az  1840-iki  országgyűléstől  1848-ig,  a  büntetőtörvénykönyvi 
munkálkodásán  kívül  szellemileg  jóformán  mit  sem  hozott 
létre,  holott  ez  általánosságban  a  publiczistikai  tevékenység- 
korszaka  volt,  a  hol  kiki  tehetsége  szerint  a  haza  szellemi 
oltárán  áldozott. 

Ha  már  erről  szólok,  még  azt  is  ki  kell  fejeznem,  hogy 
még  nagyobb  mulasztás  számba  jön,  hogy  a  szabadságharcz 
után  irodalmilag  nem  működött.  A  mint  legjobbjaink  egyike, 
Szalay  László,  kinek  ez  voltaképpen  nem  is  volt  szakmája, 
hozzáfogott  a  nemzet  történetének  megírásához,  mert  annak 
múltjában  vigaszt  és  bizalmat  keresett  egy  jobb  jövőt  illető- 
leg, úgy  Deáknak  az  ország  közjogát  kellett  volna  megírnia, 
ahogy  ezt  az  öreg  Cziráky  megcselekedte,  ki  ily  tárgyú  köny- 
vét akkor  adta  ki.  Annyival  inkább  szükség  lett  volna  erre, 
miután  valamenyi  munka,  mely  1848  előtt  az  alkotmányról 
megjelent,  a  Cziráky,  Bartal,  Virozsil,  Lakits,  Ürményi-félék, 
bármily  jelesek  is  különben,  mind  a  konzervatív,  vagyis 
inkább  udvari  felfogást  tükrözik  vissza,  melylyel  szemben 
a  hamisítatlan  nemzeti  álláspontnak  érvényesítése  érdemes 
cselekedet  lett  volna.  Hogy  mily  módon  oldotta  meg  Deák 
a  feladatot,  arra  nézve  a  Lustkandl-féle  polémia  útmutató 
gyanánt  szolgálhat.  A  mint  főleg  útmutatóképpen  szolgál 
abban  az  irányban,  hogy  feltünteti,  hogy  az  erős  indíték, 
a  kötelességérzet  hangos  szózata  mindannyiszor  a  sorom- 
póba léptette  őt.  Tudvalevő,  hogy  a  Lustkandl-féle  munka 
akkor  jelent  meg,  mikor  a  nemzet  jogai  nemcsak  tagadásba 
vétettek,     de    azoknak    történeti    alapja    is    elhomályosíttatott. 

Deák  érezte,  mi  forog  a  koezkán,  fel  is  szólalt,  míg  ha  ilyen 
Kant-féle  kategorikus  parancsolat  nem  működött,  a  küzdtér 
porondjától  távol  tartotta  magát. 

A  negyvenes  években  ilyen  formán  Deák  kevés  részt 
vesz  a  közélet  mozgalmaiban.  Mintegy  tartalékban,  a  hát- 
térben marad.  De  azért  az  egész  közvélemény  tudja,  hogy 
mifyen  erőt  és  támaszt  bir  benne  a  nemzet  igaz  ügye,  és 
hogy  az  első  hívásra,  a  rendezőnek  csengetyüszavára  meg 
is  jelenik,  hogy  szerepét  betöltse,  melynek  hivatott  szeméi ye- 
sítője  csak  ő  és  senki  más. 

Jól  mondotta  Beöthy  Ödön  x  az  1 843-iki  országgyűlés 
kezdetén,  mikor  Deák  távolléte  felett  mindenki  kesergett,  és 
a  vita  folyamán  annak  kifejezést  is  adott,  hogy  úgy  a  mint 
hajdanán  a  német  koronázási  ünnepélyeken  kérdés  intéztetett, 
hogy  váljon  egy  Dahlberg  jelen  van-e,  mert  nélkülök  fontos 
cselekményeket  képzelni  sem  lehet :  úgy  minden  ülés  kez- 
detén szintén  kérdezni  kellene,  hogy  itt  van-e  Deák  Ferencz, 
mert  az  ő  hijjával  eredményes  működés  nem  várható.  De 
ha  nem  is  volt  jelen,  tanácsa,  sőt  jelenléte  a  közügynek 
mindég  szolgálatára  állott.  Ugyanezen  az  országgyűlésen, 
midőn  annak  első  nyilatkozatáról  volt  szó,  és  megállapodni 
nem  tudtak,  egy  küldöttségszerü  társaság  lerándult  hozzá 
Kehidára  és  ő  elkészíti  a  remek  válaszfeliratot.2 

Mikor  az  1847-iki  ellenzéki  nyilatkozatot  kellett  szer- 
keszteni, a  municzipalisták  és  czentralisták  hajba  kapnak  egy- 
mással. Deák,  a  ki  éveken  át  egy  ellenzéki  értekezleten 
sem  vett  részt,  Deus  ex  machinaként  megjelenik  és  olyan  jól 
megirja  azt,  hogy  mindnyájuk  örömére  létrehozza  az  egyet- 
értést.3 

Az  1848-iki  törvények  alkotása,  a  kormány  megalakí- 
tása napirendre  kerülvén,  az  első,  a  kit  megkerestek,  a  ki 
nélkül  egyik  mint  másiknak  keresztülvitele  lehetetlenségnek 
látszott,  az  természetesen  ismét  csak  ő  volt.  A  mint  1848. 
szeptember    havában    a    reakezió    fondorlatai    nyomán    kitör 


1   Cscngery :  Államférfiak  és  szónokok. 

8  Lásd  Pulszhy :  Életem  és  korom,  I.  kötet  220.  lap. 

3  Kemény  Zsigmond  :  Forradalom  után,  92.  lap. 

a  válság,  az  összeütközés  az  uralkodóházzal  kikerülhetlennck 
látszik,  Deák  az,  ki  felmegy  Bécsbe  a  béke  érdekében  az 
utolsó  kisérletet  megtenni.  Windischgrátz  herczeg  betör  az 
országba,  egy  békekövetségre  van  szükség,  mely  az  oroszlán 
torkába  hatoljon :  Deáknak  hiányozni  nem  lehet.  Abban  a  vég- 
zetes játszmában,  mely  készült  és  megindult,  ő  volt  a  nem- 
zetnek utolsó  ütő  kártyája,  az  ultima  ratio,  a  mennyiben  az 
értelem  és  igazság  számít  és  nyom,  és  ha  az  többé  nem  hasz- 
nál, a  megsemmisülés  következik. 

Deák  Ferencz  életének  összegét  az  képezi,  hogy  a  játsz- 
mát végre  is  ő  nyerte  meg,  mert  igazságossága,  értelmi  felső- 
sége  végre  is  diadalt  ült.  Ennek  legfényesebb  bizonyítéka 
magának  Ferencz  József  fejedelemnek  nyilatkozata.  Az  ural- 
kodó első  találkozása  után  következőképpen  szólt  róla :  ez 
aztán  a  becsületes  ember,  tele  meggyőződéssel,  és  milyen 
hatalmas  az  érvelése,  a  logikája.1 

Ennél  a  mozzanatnál,  a  mit  élete  összegének  neveztem, 
igen  fontos  körülményt  képez  az,  hogy  bár  a  negyvenes 
években  működése  a  cselekvőség,  a  kezdeményezés  szem- 
pontjából minimum  gyanánt  tekinthető  és  több  irányban 
kívánni  valót  hagyott  hátra,  ezzel  ellentétben  a  hatvanas 
években  a  teljesítés  maximumát  érte  el.  Igaz,  hogy  magya- 
rázat gyanánt  hozzá  kell  tenni,  miszerint  ezen  években  azt 
a  szilárd  jogalapot  érezte  lábai  alatt,  az  1848-iki  törvények 
megvédésénél,  melyet  nem  érzett  elébb,  midőn  a  reformokat 
ki  kellett  vívni. 

Sőt  meg  kell  azt  is  állapítani,  hogy  egy  nagy  lépéssel 
tovább  is  ment.  Mert  nemcsak  azt  cselekedte,  hogy  a  jog- 
védelem terén  oly  imponáló  és  hatalmas  magatartást  tanúsí- 
tott, mely  bátorság,  jogérzet  és  szellemi  felsőség  szempontjá- 
ból soha  senki  által  sem  éretett  utói ;  hanem  a  kiegyezés  meg- 
alkotása és  keresztülvitelében  a  kezdeményezést  és  vezérletet 
nemcsak  elfogadta,  de  követelte  azt,  nem  tűrve,  hogy  más 
bele  avatkozzék  és  kártyáit  összezavarja.  És  hogy  az  ellentét 
ezen  és  előbbi  eljárása  közt  még  szembeötlőbb  legyen,  ő,  a  ki, 
mint    említettem,    a    negyvenes    években    semmi    felszólításra 

1  Kónyi:  Deák  beszédei,  II.  kötet  304.  lap. 


—      378      - 

nem  volt  arra  bírható,  hogy  hírlapi  polémiába  bocsátkozzék, 
a  húsvéti  czikket  egy  másodrangú  bécsi  félhivatalos  újság, 
a  Botschafter  támadására  irta,  mely  maga  sem  tudta,  hogy 
miképpen  tett  szert  arra  a  kitüntetésre,  hogy  a  haza  bölcse 
czáfolja  meg.  Úgy  vélem,  jól  ítélem  meg  eljárását,  ha  azt 
mondom,  hogy  éppen  azon  tanulságok,  melyeket  passzivitá- 
sából merített,  vitték  arra,  hogy  taktikát  változtasson.  Oly 
körülmény,  mely  önmagában  véve  is  a  legnagyobb  elösmerést 
érdemli,  mert  mindenki,  a  kinek  csak  némi  élettapasztalata 
van,  tudja,  hogy  úgy  a  magán-,  mint  a  közéletben  egyike 
a  legritkább  tüneményeknek,  hogy  valaki  hibáját  belássa  és 
a  szerint  cselekedjék. 

Azt  a  párhuzamot,  melyet  közte  és  Kossuth  között 
fel  szoktak  állítani,  és  melynek  lényegét  jellemzésem  kez- 
detén vissza  is  adtam,  rendesen  azzal  fejezik  be,  hogy  belőle 
végtanulság  gyanánt  az  egyik  vagy  a  másik  nagy  ember 
fölényét  vonják  le.  Ilynemű  kombináczióktól  távol  állok,  mert 
annak  gyakorlatilag  sem  czélja,  sem  értelme  nincs.  Embereket 
egymással  összemérni  képtelenség,  mert  két  teljesen  hasonló 
egyén  nem  létezik ;  továbbá  a  viszonyok  összhatásában,  mely 
a  sikernek  egyik  alkateleme  szokott  lenni,  rendesen  nagy 
eltérések  mutatkoznak.  Ilyetén  mérlegelésekkel  szemben  mind- 
örökké igaz  marad,  a  mit  Göthe  mondott,  mikor  meghallotta, 
hogy  őt  Schillerrel  állítják  ellentétbe,  mondván :  inkább  annak 
kellene  örülni,  hogy  a  német  haza  két  oly  derék  legényt 
szült  és  nevelt  fel,  minők  ők  ketten.  Úgy  vélem,  mi  is 
elfogadhatjuk  a  bölcs  tanácsot,  örvendve,  hogy  mi  is  abban 
a  helyzetben  vagyunk,  hogy  politikailag  két  nagy  ember  bir- 
tokának örvendhetünk. 

De  az  örömnek  ebben  az  esetben  mélyebb  értelme  van. 
A  mélyebb  értelem  azon  összeköttetésben  észlelhető,  mely 
ezen  tényben,  valamint  Nagy  Pálnak  egy  tételében  található, 
melyet  jobbik  meggyőződésének  egy  pillanatában  hangoztatott 
és  melyben  nemzetünk  történetének  egész  bölcselete  foglalta- 
tik. Azt  mondotta,  illetve  kérdezte:  »Ha  őseink  akkor,  mikor 
e  földet  elfoglalták,  makacsul  ragaszkodtak  volna  bálván3raik- 
hoz,  törvényen  kivüli  állapotjukhoz,  és  ha  nem  alkalmazkod- 

tak  volna  az  európai  társadalom  szabványához,  vájjon  fenn- 
állana-e  még  ma  is  szittya  rendtartásunk?*1 

Az,  a  mit  Nagy  Pál  az  európai  társadalom  szabványá- 
nak, vagyis  jobban  mondva  örök  törvényének  nevezett,  az 
azon  követelményekből  állott,  hogy  a  nemzetnek  mindannyi- 
szor meg  kellett  érteni  a  kor  szózatát  és  az  intézményeket 
annak  megfelelőleg  átalakítani.  Oly  probléma,  oly  követel- 
mény, mely  századról  századra,  váltakozó  alakban,  de  min- 
dég megújulva,  ütötte  fel  fejét ;  melynek  megoldása  végett 
Vörösmarty  szerint  annyi  hű  kebel  szakadt  meg  és  onta 
vért,  habár,  Istennek  hála,  nem  hiába. 

Ha  Nagy  Pál  említett  mondását  e  helyen  idézem,  az 
azért  van,  mert  annak  a  helyzetnek,  mely  1840.  év  végén 
létrejött,  a  nyitját  képezi.  Láttuk  azt,  miszerint  1825  óta  tágabb, 
1832  óta  pedig  szorosabb  értelemben  a  probléma  fel  volt  vetve 
a  nemzet  előtt,  még  pedig  szfinxszerü  rejtelmességgel  és  vesze- 
delemmel ;  mert  ha  azt  a  problémát  megoldani  nem  tudja  vala, 
hasonló  sors  várakozott  reá,  mint  Thebának  szerencsétlen 
lakóira,  kikhez  az  említett  szörnyeteg  végzetes  kérdéseit  in- 
tézte. Tényleg  ezen  évek  terhesek  voltak  az  idővel,  a  nélkül 
hogy  az  ige,  a  tett,  a  vezető  oly  módon  jelentkezett  volna, 
hogy  a  probléma  megoldását  lehetővé  tegye.  Végre  feltűntek 
a  vezetők,,  habár  megfordított  sorrendben ;  elébb  Deák  a  meg- 
tartás és  biztosítás,  utóbb  Kossuth  a  kivívás  és  fejlődés  em- 
bere. De  meg  tudták  ejteni,  hogy  helyet  cseréljenek,  és  a  mint 
egykoron  a  tejjel  és  mézzel  folyó  Kánaánt  népök  számára 
Mózes  és  Józsue  egyesült  működése  szerezte  meg,  úgy  és 
akként  az  állami  és  nemzeti  egység  igéretföldjét  hasonló- 
képpen e  két  nagy  ember  találkozó  és  egybefolyó  működése 
szerzi  és  tartja  meg  nemzetök  számára.  Elérkeztünk  oda,  hol 
e  működésnek  összes  eredményeit  megösmerjük,  a  mint  sikeres 
egymásutánban  a  lehetetlennek  tartott  czélt  elérni  fogják. 

1  Lásd  Wirkner :  Élményeim,  72.  lap.  Ezen  beszédet  Nagy  l'úl 
az  úrbéri  kérdésben  tartotta,  maga  egészen  leírta  és  Bécsbe  is  felküldtek, 
hogy   Ferencz  császár    megolvashassa. 

a  kedélyeket.  Annak  különféle  fázisai.  A  magyar  nyelv  hivatalos 
nyelvvé  emeltetik.  A  főrendiház  csökönyös  magatartása  meghiusítja 
a  reformok  nagy  részét.  Büntetőtörvénykönyv,  városi  ügy,  a  köz- 
teherviselés gyakorlati  keresztülvitele,  a  földhitelintézet  felállítása 
mind  hajótörést  szenvednek.  A  válság  kitör  a  vámpolitikai  kérdés- 
nél. Az  ország  gyarmati  helyzete  és  Ausztria  általi  kizsákmányo- 
lása. A  vámpolitikai  bizottság.  Annak  munkálata  igen  magas  szín- 
vonalon állott  és  sok  előrelátást  tanúsított.  A  felirat,  mely  a  nem- 
zet sérelmeit  elpanaszolja  és  orvoslást  kér.  A  kormány  elutasító 
válasza.  Klauzál  bizalmatlansági  szavazata,  mel}r  az  alsótáblán  egy- 
hangúlag elfogadtatik.  Az  országgyűlés  vége.  Az  általános  elége- 
detlenség. A  parlamentáris  kormányzatra  való  törekvés  lesz  a  küz- 
delem jelszava. 


I. 

A  jelen  munkának  folyama  alatt  többszörösen  szóltam 
a  mostan  vázolandó  korszakról,  elkeresztelve  azt  a  Kossuth 
akcziója  korszakának,  melynél  a  vezérlet,  már  annak  követ- 
keztében is,  az  ő  kezeibe  került,  mert  mint  látni  fogjuk, 
Széchenyi  egyszerűen  letörik,  Deák  pedig  kiesik  a  versenyből, 
melyre  vonatkozólag  igaz,  be  kell  ösmernem,  hogy  az  részben 
azon  tempónak,  volt  folyománya,  melylyel  Kossuth  a  futamot 
—  hogy  a  hasonlatnál  megmaradjunk  —  vezette.  Azt  is  állí- 
tottam, hogy  az  ő  akcziója,  a  maga  lefolyása-  és  egymás- 
utánjában, lényegileg  a  támadás  jellegével  birt,  ellentétben  az 
elébbivel,  mely  a  legjobb  esetben  sem  ment  tovább  a  passzi- 
vitásnál, vagyis  az  alkotmány  elleni  merénylet  visszautasí- 
tásánál. 

Kénytelen  voltam  arra  is  rámutatni,  hogy  az  adott 
viszonyok  alapján  az  összeütközés  az  osztrák  és  magyar 
rendszer  között  kikerülhetlenné  vált,  melynek  a  történeti 
viszonyok  általános  indokai  mellett,  a  különleges  indítékai  az 
előadás  fonalán  elő  fognak  adatni.  így  állván  a  dolog,  könnyen 
érthető  a  következtetés,  hogy  az  összeütközésnek  Kossuth 
volt  az  előidézője,  hogy  az  egész  nála  egy  bizonyos  czél- 
zatossággal  történt.  Valamint  az  is  feltehető,  hogy  eme  czél- 
zatosságnáJ  részben  személyi,  részben  tárgyi  mozzanatok 
szerepeltek.  A  személyes  mozzanatok  között  bizonyára  sze- 
repelt a  hiúság,  a  nagyravágyás,  a  kiállott  szenvedés  miatti 
bosszú.  A  tárgyiak  között  magának  az  átalakulásnak  rend- 
szeres, programmszerü  felállítása,  mely  az  izgatás  minden 
eszközeinek  felhasználásával  keresztül  is  vitetett,  tekintet  nél- 
kül a  következményekre. 

De  ezek  a  feltevések,  melyek  azon  időben  ellenfelei 
részéről  minduntalan  hangoztattak  és  még  ma  sem  némultak 

el  teljesen,  a  tényeknek  száraz  előadása  által  meg  fognak 
czáfoltatiú. 

Készséggel  beösmerem,  hogy  abban  az  értelemben  nem 
fognak  megczáfoltatni,  a  mennyiben  Kossuth  egyéniségének 
hatalmas  volta  az  indokoknak  egyik  igen  jelentékeny  ténye- 
zőjét alkotta,  épúgy  mint  a  hogy  ez  Bismarcknál  is  megtör- 
tént. De  a  mint  a  törekvés  a  német  egységre  ő  előtte  is 
létezett,  továbbá  mint  a  hogy  a  Poroszország  és  Ausztria 
közötti  versenygést  nem  ő  csinálta,  úgy  áll  a  dolog  Kos- 
suthra nézve  is.  Csakhogy  míg  Bismarck  később  határozot- 
tan törésre  vitte,  ilynemű  czélzat  Kossuthtól  teljesen  távol 
állott  és  határozott  fellépése  daczára  a  legnagyobb  türelem- 
mel és  mérséklettel  dolgozott,  főleg  abban  az  irányban,  hogy 
minden  hatalmi  tényező  a  reform  ügyének  megnyeressék. 
Csakis  ennek  a  törekvésnek  teljes  fiaszkója  s  a  helyzetben 
levő  erő  volt  az,  mely  lépésről  lépésre,  nyomról  nyomra 
a  válságot  előidézte. 

Abban  a  kombináczióban :  határozottság  mellett  mérsék- 
lettel dolgozni,  lélektanilag,  valamint  politikailag  nincsen  semmi 
ellentmondás.  Megfelel  annak  az  ösmert  latin  közmondásnak : 
»fortiter  in  re,  suaviter  in  modo«.  Határozottan  eljárni  a 
lényegben,  simán  a  formában.  Ott  van  Deák  működése  a 
hatvanas  években,  mely  ezen  követelményeknek  teljes  mér- 
tékben megfelelt.  És  a  mérséklet  mellett  Kossuthnál  több 
fontos  indok  dolgozott.  Egyik  az  volt,  hogy  a  kibékülés 
a  kormány  és  nemzet  között  úgy  a  hogy  meg  lévén  kötve, 
melynek  szabadulását  köszönheté,  neki  különösen  tartózkodni 
kellett,  nehogy  az  érdes  fellépés  személyes  szinezettel  bír- 
jon, a  bebörtönzésért  való  bosszú  színével.  Tényleg  lehetett 
továbbá  azt  is  hinni,  hogy  a  kormány  akarja  a  reformokat, 
a  minek  következtében  az  1843-iki  országgyűlési  előterjesz- 
tések bizonyíték  gyanánt  szolgálhattak. 

Azt  sem  kell  elfelejteni,  hogy  a  vezéri  akcziót  illetőleg 
magára  volt  hagyatva.  Deák  nem  segítette,  Széchenyi  fel- 
lépett ellene.  Hogy  pedig  oly  roppant  hatalommal  birjon, 
mint  a  hogy  az  bekövetkezett,  azt  maga  sem  álmodta  meg. 
Állása  minden  körülmények  között  óvatosságot  igényelt,  a  mi 
annyira   uralkodott    a   helyzeten,    hogy   az   1848-diki   törve- 

nyékben  kifejezett  reformok  hirdetése,  felállítása  csak  lassacs- 
kán történt. 

Hozzá  járul  még  azon  körülmény  is,  hogy  ámbár  e 
reformeszméket  ő  hirdette,  terjesztette  leginkább  s  a  közvéle- 
ményt számukra  ő  hódította  meg,  mégis  tartózkodott  attól, 
hogy  ebben  az  irányban  hivatalosan  vezéri  követelmények- 
kel lépjen  fel.  Az  első  programmszerű  alkotást,  a  szatmári 
12  pontot,  melyről  később  lesz  szó,  habár  az  ő  eszméit  tar- 
talmazták, nem  ő  kezdeményezte. 

Mennyi  óvatosság  és  tartózkodás  jellemezte  eljárását, 
valamint  az  egész  ellenzékét,  legjobban  bizonyítja  azon 
körülmény,  hogy  annak  daczára,  miszerint  a  szóban  levő 
eszmék  csakugyan  már  a  levegőben  szállongtak  és  az  egész 
közvélemény  hitágazatát  alkották,  mégis  csak  1847-ben  jutott 
a  dolog  egy  programm  megállapításáig,  melynek  keresztül- 
vitele a  messze  távol  ködében  lappangott.  Még  az  1847-iki 
országgyűlés  kezdetén  is  a  kormány  ötven  perczentre  kial- 
kudhatott volna,  oly  kétesen  festett  a  helyzet.1 

Sokat  tett  csillapító  irányban  a  küzdelemnek  akadémikus 
jellege.  Ezt  olyképpen  értem,  hogy  arról  szó  sem  lehetett, 
hogy  az  ellenzéki  férfiak  hivatalhoz  jussanak,  természetesen 
főleg  abból  a  czélból  véve  a  dolgot,  hogy  reformjaikat  még- 
is valósítsák.  Említettem  már  Klauzál  és  Deák  nyilatkozatát 
a  kormányhivatal  vállalását  illetőleg.  így  volt  az  Kossuthtal, 
és  ő,  mikor  követté  megválasztották,  nyilvánosan  fogadalmat 
tett,  hogy  ezt  tenni  nem  fogja.2 

Igaz,  hogy  ezzel  szemben  felhozható  ama  kifogás,  hogy, 
ha  nem  létezett  programm  és  ennek  megvalósítása  végett 
czéltudatos  akczió,  akkor  miképpen  lehet  úgy  Kossuth  mint 
ama  nemzedék  számára  követelni  azt  a  magasztaló  minő- 
sítést, melyet  a  történet  csakis  abban  az  esetben  szokott 
kimondani,  mikor  ezen  tényezőknek  meglevését  világosan  és 
szabatosan  megállapítja. 

Erre    vonatkozólag  is  előzetesen    csak    annyit    kívánok 


1  Lásd  erre  vonatkozólag  Kemény  tanulságos  felsorolását  :   Forra- 
dalom  után,  52.  és  56.  lap. 

a   »Pesti  Hirlap«,   1847.  október  21-iki   szám. 

felemlíteni,  hogy  ha  a  kérdés  úgy  is  állana,  az  még  akkor 
sem  csökkentené  az  érzelmeket,  melyeket  mindketten,  Kossuth 
mint  nemzedéke,  hazájok  újjászületése  szempontjából  szerez- 
tek. Nem  pedig  azért,  mert  ha  nem  is  ők  idézték  volna  fel 
az  eseményeket,  melyek  a  nemzeti  ügy  diadalát  létrehozták, 
tényleg  azok  nem  találták  őket  készületlenül.  A  helyzet  ma- 
gaslatán állottak,  az  alkalmat  üstökénél  fogva  meg  is  ragad- 
ták és  oly  jól  végezték  a  dolgukat,  hogy  előre  megállapított 
terv  esetére  sem  járhattak  volna  el  különben.  Egy  oly  grá- 
nittalapzatra építek  fel  alkotásukat,  melyet  semmi  vész  vagy 
vihar  megingatni  nem  birt. 

Azon  időpontnak  jelentőségét,  midőn  a  » Pesti  Hirlap« 
megindult,  következőképpen  jellemzi  Széchenyi.1  Szerinte  a 
múlt  országgyűlésnek  végszaka  hasonlított  ahhoz,  mikor 
Napóleon  leveretése  után  a  szövetséges  seregek  Parist  meg- 
szállották. Akkor  ugyanis  a  mérvadó  egyéniségek  közt  az 
volt  az  általános  nézet,  hogy  a  földi  dolgok  olyannyira  össze- 
bonyolódtak, miként  az  emberek  felfogása  nem  sokat  nyom 
többé  és  az  istenség  közvetlen  beavatkozása    veszi  kezdetét. 

Eötvös  József 2  egyetért  Széchenyivel  a  helyzet  fontos- 
ságára nézve,  csak  abban  tér  el  tőle,  hogy  a  döntést  az 
emberi  szabad  akarat  tárgyává  teszi.  Azt  mondja  ugyanis, 
hogy  ezen  pillanatok  a  magyar  nemzet  életében  olyatén 
természettel  birtak,  a  mikor  a  jövendőnek  irányát  illetőleg 
annak  különféle  utak  között  kell  választania.  Csakhogy 
a  nehézség  abban  állott,  hogy  az  utak  mindegyikének  vég- 
pontja kétes  kimenetelű  volt,  miután  egyiknél  úgy  mint 
másiknál  a  siker,  vagy  ellenkezőleg  a  balsiker  esélyei  körül- 
belül egyenlően  mutatkoztak. 

Ilymódon  tehát  Kossuth  vállalkozása  a  közvélemény 
tájékozatlanságának  közepette  az  útmutató  jellegével  birt. 
Hogy  erre  mennyire  volt  szükség,  azt  első  ellenfele,  Széchenyi 
István 3  is  beösmerte.  Ő  azt  a  nézetet  vallja,  hogy  a  haladás- 
nak egy  oly  orgánumra  van  szüksége,  mely  mintegy  Ariadne- 


1  Kelet  népe,  41.  lap. 

2  Kelet  népe  és  a  Pesti  Hirlap,   1.  lap. 
8  Kelet  népe,  58.  lap. 

fonál  gyanánt  szolgáljon  a  különféle  nézetek  útvesztőjében. 
Szükség  van  pedig  ezen  fonálra  azért,  hogy  nagy  és  kicsiny, 
gazdag  és  szegény,  azonkívül  minden  erő,  érdek,  sőt  szen- 
vedély egy  czél  felé  vezéreltessék,  mely  nem  egyéb,  mint 
teljes  biztosíték  mind  az  önkény,  mind  az  anarkhia  szörnye- 
tege ellen.  Dessewffy  Aurél 1  is  belátta  az  irányítás  helyes- 
ségét. Ő  különösen  abból  indult  ki,  hogy  miután  az  előbbi 
országgyűlés  bevégeztével  a  kibékülés  a  pártok  között  meg- 
történt és  a  nyugodt  eszmecsere  ideje  bekövetkezett,  ennek 
különösen  a  jövő  törvényhozás  előkészítése  szempontjából 
megfelelő  orgánumokra  van  szüksége. 

Dessewffy  ugyan  jobb  szerette  volna,  ha  a  tájékoztatás 
egy  havi  folyóirat  alakjában  jött  volna  létre,  de  végre  egy 
napilapnak  megjelenésével  is  megbarátkozott.  A  közvélemény 
maga  a  legnagyobb  horderejű  eseménynek  tekintette  ezen 
kezdeményezést,  az  egyik  rész  a  haza  újjászületését,  a  másik 
annak  végromlását  vélte  benne  láthatni.2 

A  lap  1841.  január  2-án  jelent  meg  Landerer  kiadásá- 
ban, még  pedig  60  előfizetővel,  a  másik  félévben  azonban 
e  szám  már  400-ra  szaporodott/5  később  pedig  a  hatezerét 
meghaladta.  Ezen  siker  mostanság  is  szép  eredménynek 
tekintetnék,  de  akkoron  példátlan  esemény  számba  ment. 
A  lap  programmja  minden  hangzatosságot  került.  ígérte 
a  mérsékletet  és  illedelmet,  mely  a  jó  szándék  és  az  igazság 
bélyege,  továbbá  hangsúlyozta,  hogy  szennyes  érdekek  vezetni 
sohasem  fogják.  Meggyőződése  nem  leend  eladó.  Az  ész 
felsősége,  az  érvelés  ereje  előtt  mindig  meg  fog  hajolni,  de 
sem  a  hatalmasok  komor  tekintete,  sem  polgártársainak  heve 
sohasem  fogja  kitűzött  útjáról  eltántorítani.  A  lap  már  mind- 
járt kezdetben  oly  gazdag  tartalommal  jelent  meg,  hogy 
a  közönség  igényeit  teljesen  kielégítette.  Legfontosabb  része 
az  első  czikk  volt,  mely  rendesen  Kossuth  tollából  került  és 
országos  és  közérdekű  kérdéseket  tárgyalt,  és  az  e  fajta 
czikkeket  Kossuth  az  azóta  általánosan  elfogadott  vezér  czikk 
névvel  jelölte  meg. 

1  X.  Y.  Z.,  50.  lap. 

2  Kelet  népe  és  a  Pesti   Hirlap,  7.  lap. 

1   Kossuth:  Felelet  gróf  Széchenyi  Istvánnak,  61.  lap. 

Nem  érdektelen  megösmerni  azon  thémákat,  melyeket 
a  lap  els©  számaiban  megbeszélés  tárgyává  tett  és  melyek 
irányát  illetőleg  elég  hangzatosan  beszélnek. 

Az  első  vezérczikk  a  pénz  szűkéről  szól,  a  második 
a  nyelv  ügyével  foglalkozik.  III.  A  nemzeti  színház  jövője. 
IV.  Betyárizmus.  V.  Pálinka  mirigy.  VI.  Kínvallatás.  VII.  Tör- 
vényszéki tárgyalások  nyilvánossága.  VIII.  Nem  -  nemesek 
birtokképessége.  T.  i.  akkor  még  a  lehetetlenségek  sorába 
tartozott,  hogy  nem-nemes  ingatlanokat  vehessen,  csakis  az 
1 844-iki  országgyűlés  hozott  erre  megfelelő  törvényt.  IX.  Le- 
lenczházak  szüksége.  X.  Pesti  református  főiskola.  XI.  Halál 
és  nyomor.  XII.  Örökváltság.  XIII.  Nemzeti  hivatás.  A  ma- 
gyar táncz  hódítása  a  társaséletben.  XIV.  Műipar.  XV.  Kis- 
dedóvás. XVI.  Nemzeti  veszély,  egyes  vármegyékben  tör- 
tént verekedések.  XVIII.  Halottasházak,  nehogy  tetszhalottak 
eltemettessenek.  XVIII.  Nemzeti  színház  ügye.  XIX.  Bűn- 
ügyi kérdések.  XX.  Gyermekkórház.  XXL  Unió  a  protestáns 
felekezetek  között.  XXII.,  XXIII.  Ősiség.  XXIV.  Játékszen- 
vedély. XXV.  Bot,  vessző  és  korbács,    mint  testi    fenyítékek. 

XXVI.  Aprócska   kény  urak,    megyei    és    községi    zsarnokok. 

XXVII.  Realizmus,  humanizmus  és  így  tovább. 

A  felsorolt  czímek,  úgy  vélem,  eléggé  jellemzik  a  czikkek 
tartalmát  és  bizonyítják  azt,  hogy  kezdetben  inkább  társa- 
dalmi és  kulturális  kérdéseket  tárgyalt,  csakis  később  ment 
át  bizonyos  óvatossággal  a  közjogi  és  politikai  problémákra, 
azonban  mindig  nyugodtan  és  mérsékelten  tárgyalta  ezeket. 
De  azért  így  is  mindjárt  két  röpke  szólamot  hozott  forga- 
lomba, melyek  jelszavakká  váltak,  hatást  és  ellenhatást  keltve 
fel.  Az  egyik  a  32-ik  vezérczikkben  található  fel,  mely  az 
iparegyesületekről  szólt  és  a  szabadelvűek  azon  sajátszerű 
kategóriáját  jellemezte,  kik  barátai  voltak  a  szabadelvüségnek, 
míg  kegyelem  színében  jelentkezett;  de  a  gondolat  fejökre 
nőtt  és  érzelmeiket  sérti  a  jelen  nemzedék,  melynek  kegyelem 
nem  kell,  de  jogot  és  igazságot  követel.  A  másik  szintén 
nagy  jelentőséggel  birt.  » Hivatás «  czímen  tulajdonképpen 
a  főrendeknek  szólt,  de  a  régi  közmondás  szerint  ángyom- 
asszonynak mondám,  de  komámasszony,  vagyis  a  kormány 
érthetett    belőle.    Ez  képezte  a    Széchenyi-féle    polémia    sark- 

pontját  úgy  annyira,  hogy  még  hat  év  multán  a  Politikai 
program  mtöredékek-ben  is  hangoztatja,  sőt  bevádolja,  hogy 
ám  járja  Kossuth  tovább  is  a  felvett  » nélkületek,  sőt  elle- 
netek« -féle  villi-tánczot.  Somssich  pláne  azt  találta,  hogy  a 
kormány  elleni  taktika  jut  benne  kifejezésre.1 

Érdemes  ezen  czikket  ma  is  elolvasni/  Álljon  itt  belőle 
e  néhány  sor :  »Ne  gondolja  senki,  hogy  a  nivellálás  eszméje 
erőt  vett  volna  a  nemzeten,  vagy  annak  történetén.  Mi  sze- 
retjük nemzetünk  múltját  és  sohasem  fogjuk  azt  elfelejteni. 
Hazánknak  múlt  időkrőli  képe,  nagy  vonásaiban,  a  magyar 
ember  előtt  mindig  szívemelő,  még  szerencsétlensége  árnyék- 
latában  is  igéző,  még  botlásaiban  is  érdekes  marad.  Pedig 
vannak  nevek,  melyek  a  múlt  idők  dicsőségével  összeforraszt- 
vák.  Ha  ilyen  név  tűnik  fel  a  nemzet  előtt  az  életben,  csak 
szólni,  csak  tennie  kell  az  irányban,  melyet  a  hazafiság  meg- 
jelöl és  első  szavánál  a  nemzet  figyelme  és  bizalma  felé 
^fordul  és  első  lépteinél  felkarolja  azon  roppant  erő,  mely 
nélkül  ma  már  az  ébredés  korában  jót  sem  lehet  tenni. « 

» Kiknek  már  nevöknél  fogva  ily  hatáskör  'nyillott,  — 
melyet  mások  csak  hosszadalmas  munkálkodással  érhetnek 
el,  —  ezekre,  ha  akarják,  szép  jövő  vár.  Ha,  mint  bizton 
hiszszük,  néhány  lelkesebb  tagjaik  példája  által  ösztönöztetve, 
képesek  kivetkőzni  a  szűkkeblűség,  szeretetlenség,  elnemzet- 
lenedés  lepleiből,  ha  erezik,  hogy  igazságosnak  lenni  nem 
áldozat,  akkor,  ha  e  nemzetnek  hivatása  és  rendeltetése  van, 
az  bizonyára  teljesülni  fog  velők  és  általok,  ha  nekik  tet- 
szik, nélkülök,  sőt  ellenökre  is,  ha  kell!« 

Úgy  vélem,  az  előadottakban  minden  határozottságuk 
mellett  semmi  sincsen,  a  mi  a  politikai  ildom  és  szabályosság 
ellen  vétene,  a  mi  ellentétben  állna  azzal,  a  mit  Kossuth 
magatartására,  még  mérsékletére  nézve  is  mondottam.  Kétség- 
telenül megnyilatkozik  benne  az  akcziónak,  sőt  a  támadó 
akcziónak  gondolata,  csakhogy  elébb  a  hatalmi  tényezőket 
lojálisán  kínálja  meg  az  együttműködéssel  a  reformokat  illető- 
leg, melyeket  ők  magok  is  halaszthatlanoknak  tartottak,  és 
melyeknek    mértéke    az    ellenzék    részéről     a    legszerényebb 

1   Kónyi  :  Deák  beszédei,  II.   kötet  5.   lap. 

alakban  lőn  megállapítva.  Csak  hogyha  ezen  ildomos  és  mél- 
tányos fellépés  eredménytelen  marad,  akkor  következik  be 
azon  állapot,  mely  egymással  szemben  találja  őket.  Ha  mégis 
e  sorok  hatást  és  ellenhatást  idéztek  elő,  úgy  ennek  indoka 
részint  a  bennök  foglalt  igazságban  rejlett,  részint  abban, 
hogy  néha  az  igazság  a  legj  óra  valóbb  egyéneket  is  kelle- 
metlenül érinti.  És  végre  főleg  abban,  hogy  az  osztrák  rend- 
szer lidércznyomása  folytán  oly  fülledt  és  villamossággal 
megtelt  légkör  keletkezett,  melyben  a  legkisebb  szikra  képes 
volt  gyújtani.  Említettem  Kossuth  mérsékletét.  Hangsúlyozni 
kell,  még  pedig  mindjárt  kezdetben,  hogy  ezt  mások  is  beös- 
merik.  így  Horváth  Mihály  1  a  közadózás  kérdésére,  továbbá 
Kemény  Zsigmond  2  az  általa  vezetett  ellenzék  magatartására 
nézve.  Sőt  még  Somssich  Pál  is,  ki  vele  1847-ben  szembe 
szállott,  a  szabadságharcz  leverése  után  irt,  nagy  feltűnést 
keltő  munkájában  3  az  igazság  érdekében  nem  késik  mellette 
ily  értelemben  tanúságot  tenni.  Végre  ezen  korszaknak  leg- 
újabb történetirója4  például  különösen  kiemelte,  mint  óva- 
kodott Kossuth  attól,  hogy  az  iparegyesületi  mozgalmakba 
a  politikát  belekeverje.  Még  a  mért  leginkább  megtámadták, 
a  sovinista  rajongásra  nézve  is,  Eötvös  József  kiállítja  szá- 
mára a  bizonyítványt,  hogy  a  magyarosodás  ügyében  talán 
senki  sincs,  a  ki  lelkesedésében  több  mérséklettel,  a  nem  ma- 
gyar ajkú  honfitársak  iránt  több  tisztelettel  szólna,  mint 
Kossuth.5  Horvátországot  illetőleg  Pestmegye  1842.  június 
10-én  elfogadta  Kossuth  azon  indítványát,  hogy  az  törvény- 
hozási és  kormányzati  autonómiát  kapjon.6  Tehát  a  viszonyt 
már  akkor  úgy  kívánta  megállapítani,  a  mint  hogy  azt 
Deák  később  létre  is  hozta.  Mindjárt  rá  fogunk  jönni,  hogy 
Széchenyi  irányában  is  mennyi  előzékenységet  tanúsított, 
hogy  párhuzamosan  haladjanak.  Metternichnek  is,  látva  annak 
jóindulatát    személye    és  az  ország  iránt,    Ígéretet  tett,    hogy 

1  Huszonöt  év,  II.  kötet   143.  lap. 

2  Forradalom  után,  57.  lap. 

8  Das  legitimé  Recht  Ungarns  und  seines  Königs,   18.  lap. 

4  Millenáris  történet,  IX.  kötet  558.  lap. 

5  Kelet  népe  és  a  Pesti  Hirlap,   18.  lap. 

6  »Pesti  Hírlap*,   1842.  június  19-iki  száma. 

oly  kérdéseket,    melyek  a  kormányt   kellemetlenül    érintik  és 
annak  reformakczióját  megnehezítik,  hallgatással  fog  mellőzni.1 

Igen  tapintatos  volt  magatartása  azon  korszak  egyik 
legégetőbb  kérdésében,  a  vegyes  házasságok  kérdésében, 
mely  kombinálva  a  reverzálisok  mozzanatával,  sok  port  vert 
fel  és  a  szenvedélyeket  mozgásba  hozta,  miután  az  élet- 
viszonyok legfontosabbikát,  a  sziv-  és  családi  életet  akarta 
szabályozni.  Kossuth  maga  is  vegyes  házasságban  élt,  maga 
ágostai,  neje,  Meszlényi  Teréz,  római  katholikus  hitvallású 
volt.  Daczára  annak,  hogy  ebben  neki  is,  mint  minden  fel- 
világosodott embernek,  meg  volt  a  saját  álláspontja,  mégis, 
nehogy  czikkeit  személyes  indokok  sugallatának  tekintsék, 
a  kontroverziában  részt  nem  vett.  Mely  tartózkodását  maga 
is  felemlíti.2  Ott  volt  egy  másik  kényes  kérdés,  a  házi  adó- 
nak a  nemesség  általi  elvállalása,  mire  később  visszatérek. 
Itt  csakis  az  összefüggés  szempontjából  hozom  fel. 

Alig  hogy  a  » Pesti  Hirlap«  megindult,  a  visszahatás 
ellene  megkezdődött.  Az  első  mozzanat  volt  a  kormánypárti 
közlönynek,  a  » Világ «-nak  alakítása.  A  lap  kezdetben  nem 
volt  szerencsés  kezekben.  Szerkesztője,  Jablanczy,  mint  a  hogy 
Kossuth  megtorlólag  felemlíté,3  daróczos  rivalgásokkal,  durva, 
otromba  személyeskedésekkel,  nemtelen  gyanusítgatásokkal 
dolgozott.  Maguk  a  lapnak  pártfogói  belátták,  hogy  ez  egy 
teljesen  czéltévesztett  eljárás,  és  így  a  legrövidebb  idő  ■  alatt 
egy  méltó  vetélytárs,  Dessewffy  Aurél  lépett  a  porondra  és 
irta  gyönyörű  czikkeit,  melyek  összegyűjtve  meg  is  jelentek,4 
míg  csak  a  kora  halál  el  nem  ragadta.  Halála  után  a  lap 
fivére,  Emil  kezeibe  ment  át.  Ezen  lap  működése  a  korrekt 
eszmecsere  és  vitatkozás  terén  mozgott,  tulajdonképpen  alkat- 
eleme volt  a  konzervatív  ellenakcziónak,  melyről  később  lesz 
alkalom  szólni. 

Némileg  más  kategóriába  tartozik  Széchenyi  támadása, 
melyről    itten    kell    szólnom,   nemcsak    azért,    mert    összeköt- 


1  Horváth  Mihály:   Huszonöt  év,   II.   kötet   304.   lap. 

1  »Pesti   Hírlap*    1843.  augusztus   13-iki   szám. 

■  »Pestí   Hírlap*    1841.  október   10-iki   szám. 

4  X    Y.   Z.   könyv. 

tetősben  van  a  » Pesti  Hirlap«  alakulásával,  hanem,  mert 
Kossuth  működésének  kezdetére  vet  jellemző  világot ;  vala- 
mint a  kettőjök  közötti  viszonyra  vonatkozólag  alapvető 
fontossággal  bir,  főleg  mint  azon  állításomnak  bizonylata, 
mely  Kossuthnak  azon  becsületes  törekvésére  vonatkozik, 
meghozni  minden  áldozatot  azon  czélból,  miszerint  a  Széche- 
nyivel való  együttes  és  válvetett  működést  létre  hozza,  és 
a  mérvadó  elemek  segédkezését  a  reformakczió  számára  meg- 
nyerhesse. 

Széchenyi  ugyanis  ekkor  kezdte  meg  sajnálatos  hom- 
lokzatváltozásának végrehajtását,  melyet  méltán  lehet  salto 
mortale-nak  nevezni,  mert  hiszen  úgy  saját,  mint  nemzeté- 
nek sorsára  kártékony  befolyást  gyakorolt.  Az  egész  eljárás- 
nak más  magyarázatot  adni  nem  lehet,  mint  hogy  —  majd- 
nem egyedül  az  egész  országban  —  mintegy  sejtelemszerüleg 
kiérezte,  hogy  nagy  vetélytársában  minő  titáni  erő  lakozik,  és 
hogy  képes  lesz  az  egész  országot  fenekestől  felforgatni.  És 
ő  e  válságtól  az  ország  érdekében  rettegett.  Az  ország  érdeké- 
ben, miután  könnyen  megállapítható,  hogy  jóhiszeműségé- 
hez kétség  nem  férhet.  Széchenyi  Istvánról,  már  személyisége 
értékességénél  fogva  nemcsak  fel  kell  ezt  tételeznünk,  de  erre 
a  pontra  nézve  a  teljes  próbával  rendelkezünk. 

Az  egész  kontroverziának,  mely  közte  és  Kossuth 
között  ezen  idő  alatt  folyt,  éppen  ezen  szempontból  kiugró 
pontját  érinti  egy  nyilatkozata,  mely  a  » Kelet  népe«  közzé- 
tétele után,  későbben  a  »Jelenkor«  hasábjain  1843.  február 
13-án  jelent  meg1  és  mely  ezen  kérdésre  névé,  mondhatni, 
perdöntő  bizonyítékot  képez.  Ebben  azt  mondja,  hogy  Kos- 
suthnak minden  bűnét  megbocsátja,  sőt  hozzá  szegődik,  ha 
politikai  fölényének  azt  a  bizonyítékát  szolgáltatja,  miszerint 
az  államélet  jelenlegi  rozoga  épülete  helyett  egy  dicső  és 
tartós  lakást  tud  emelni.  Ha  ezt  meg  tudja  tenni,  akkor  köte- 
lessége minden  magyar  embernek  neki  magát  alárendelni. 
Nem  az  a  kérdés,  ki  első,  ki  utolsó,  hanem  hogy  felemel- 
kedjék a  haza.  Ösmeretes,  hogy  ezen  igéretét  az  1848-iki 
márcziusi  napokban  fényesen  be  is  váltotta.  Ez  azonban  nem 

1  Széchenyi  István  hírlapi  czikkei,  I.  kötet  395.   lap. 

másítja  meg  azt  a  tényt,  hogy  Széchenyi  Istvánt  már  a  Hirlap 
első  számai  teljesen  kihozták  sodrából.  Kossuth  maga  felemlíti,1 
hogy  alig  kezdte  meg  újságja  pályafutását,  máris  Széchenyi 
a  kaszinóban,  magántársaságokban,  a  hol  csak  megfordul, 
ékesszólásának  minden  fegyverével  azon  dolgozik,  hogy  a 
magasabb  körökben  a  lap  ellen  ingerültséget,  gyűlölséget 
keltsen.  Szükségét  látja,  tudtára  adni  az  embereknek,  hogy 
Kossuthtal  hajba  fog  kapni  és  ellene  nem  hírlapi  polémiát 
kezd,  de  egész  könyvet  ir. 

Ezt  teszi,  daczára  annak  2  hogy,  saját  bevallása  szerint, 
többen  jóakarói  és  barátai  közül  ezen  ballépésről  lebeszélik, 
mit  különösen  Deák  Ferencz  azzal  pecsétel  meg,  hogy 
a  Hirlap  még  nagyon  rövid  életű  arra,  miszerint  irányának 
hasznos  vagy  ártalmas  voltáról  végleges  Ítéletet  lehetne  mon- 
dani. Ezen  könyv  a  » Kelet  népe«  volt,  melyet  az  összefüggés 
miatt  itten  úgy  előzményei  és  következményei,  valamint 
tartalmát  illetőleg  röviden  ismertetni  kell. 

Széchenyi  fellépése  az  egész  közvélemény  előtt  annyival 
inkább  csodálatot  keltett,  mert,  mint  tudjuk,  egy  évtized  óta 
könyvet  nem  irt,  még  a  Stádiumot  sem  fejezte  be.  Általában 
attól,  a  mit  politikai  akcziónak  lehet  nevezni,  lehetőleg  távol 
tartotta  magát.  Hozzá,  mint  látni  fogjuk,  támadásának  semmi 
tárgyilagos  alapja  nem  volt,  úgy  hogy  Kossuth  joggal  szól- 
hatott róla,  mint  megbotlott  óriásról.3  A  közönség  fejéből 
nem  is  lehetett  kiverni  azt  a  gondolatot,  hogy  egy  neme 
a  megbántott  hiúságnak  vezérelte  eljárását.  Finoman  és  szelle- 
mesen ad  ennek  kifejezést  a  » Pesti  Hirlap «  egy  későbbi  száma4 
mondván,  hogy  Széchenyi  egy  ifjú  sziv  gerjedelmével  sze- 
reti hazáját.  Mint  egy  újkori  Rómeó  azt  hiszi,  hogy  csak 
ő  boldogíthatja  imádottját  és  ha  más  udvarlót  lát  közelében, 
nem  tudja,  hogy  hová  legyen  féltékenysége  miatt. 

Minden  esetre  e  hasonlat  annyiban  a  szeg  fejére  talált, 
mert  a   » Kelet  népe,    azon  dolgozatok    közé  tartozik,  miket 


1  Felelet  Széehenyi   Istvánnak,  72.  lap. 

2  Kelet  népe,   372.    lap. 

lelet  Széchenyinek,   12.  lap. 
*   1847.  július  18-án. 

Beöthy  Ákos:  A   magyar  államiság  fejlődése,  küzdelmei.  III. 

hirneves  szerzője  valójában  szivének  vérével  irt  meg.  Jelige 
gyanánt  ott  találjuk  Virág  Benedeknek,  annak  a  szent  aggas- 
tyánnak, mély  értelmű  mondatát:  »Jó  hazafinak  lenni  nehéz, 
de  nem  lehetetlen «.  Egy  jegyzetben  még  azt  is  hozzá  teszi 
Széchenyi,  hogy  ezen  mondatot  Londonban  találta  egy  ösmert 
költőnél,  Bowringnál,  ki  gyűjteményes  könyvébe  felvette.  Azon 
számtalan  személyes  vonatkozásnál  fogva,  mely  benne  talál- 
ható, úgy  Kossuth,  mint  Dessewffy  és  Eötvös  autobiografiá- 
nak  keresztelték  el  azt.  E  két  utóbbi  azt  is  találta,1  hogy 
ezen  vonatkozásokat  azért  is  lehetett  volna  mellőzni,  mert 
azok  a  nemzet  szivébe  a  hála  betűivel  vannak  bevésve. 

Bizonyára  akkor  teljes  mértékben  igazuk  is  volt  e  kiváló 
magyarázóknak,  de  a  késő  utódok,  kik  nem  voltak  azon 
helyzetben,  hogy  Széchenyi  működésének  tanúi  lehettek  és 
annak  minden  mozzanatát  ösmerték  volna,  csak  hálával  tar- 
tozhatnak érette,  hogy  a  munka  ily  természetű  szinezettel 
birt,  miután  annak  éppen  ezen  részei  bő  anyagot  szolgál- 
tattak a  » legnagyobb  magyar «  megértésére.  A  » Kelet  népé«- 
nek  egyes  részei  folytonosan  idéztettek  és  fognak  is  idéztetni, 
míg  csak  jeleseink  élete  érdeklődést  kelt  e  haza  fiaiban. 

A  munka  kezdetén  Széchenyi  örömrivalgásba  tör  ki 
a  felett,  hogy  a  nemzet  ujabb  időben  mennyit  haladt,  azóta, 
a  mióta  ő  az  életre  hivó  tárogatót  harsogtatta.  De  a  leg- 
nagyobb aggodalom  fogja  el,  mert  Kossuth  és  a  » Pesti  Hir- 
lap«  izgatása  a  nemzetet  válságba  sodorja. 

Magára  az  izgatásra  nézve  azon  nézetben  van,  hogy 
annak  szüksége  legalább  egyelőre  megszűnt.  Megszűnt  pedig 
azért,  mert  hiszen  a  múlt  országgyűlés  óta  hatalmas,  a  királyi 
székhez  közel  álló  egyének  léptek,  hazánk  legjobbjaitól  üdvö- 
zölve, a  nemzetiség  és  alkotmány  szent  mezejére,  kezökben 
a  haladás  zászlójával,  a  minek  következtében  egészen  uj  idő- 
szak derül  hazánkra.  De  ettől  egészen  eltekintve,  Kossuth 
izgatásait,  a  taktikát,  melyet  ez  izgatásban  követ,  ő  olyannak 
tekinti,  mely  hazánkat  a  legrövidebb  idő  alatt  a  megsem- 
misülés   elé   vezeti.    Kötelességének    tartja    kijelenteni,    hogy 

1  Dessewffy:  X.  Y.  Z.  könyv,  39.  lap. 


-      19     - 

nem  kételkedik  *  a  » Pesti  Hirlap«  szerkesztője  szándékának 
tisztaságában.  Sőt  elveit  is,  jobbadán,  főbb  vonásaiban  osztja, 
azokat  legnagyobb  részben  magáénak  vallja,  csakis  azon 
modor  ellen  van  kifogása,  melyet  követ,  melyről  Kossuth, 
úgy  látszik,  azt  hiszi,  hogy  felemeli  a  hazát,  míg  ő  az  ellen- 
kezőről van  meggyőződve.  Ennek  a  modornak  vagy  taktiká- 
nak 2  a  hibája  pedig  abban  áll,  hogy  a  képzelet  és  gerjedel- 
mek  fegyverével  dolgozik,  a  szívhez  szól,  a  helyett  hogy  az 
észhez  szólana.  Roppant  hatású  szózatát  az  érzelem  és  nem 
az  értelem  köréből  veszi.  Az  országiásnak  tehát  azt  a  rend- 
szerét követi,  melyet  a  franczia  forradalom  férfiai,  Danton, 
Marat,  Robespierre,  alkalmaztak,  bizonyára  hasonló  követ- 
kezésekkel. 

Áttér  azután  konkrét  vádakra  is.  Nézetei  szerint  a  Hír- 
lap minden  érdeket  éllel  egymás  ellen  állító,  a  kicsinyeket 
a  nagyok  ellen,  a  szegényeket  a  gazdagok  ellen  feluszító, 
felingerlő  működést  fejt  ki.3  Továbbá  az  a  czélja,  hogy  minél 
gyűlöletesebbé  tegye  a  főrendeket  a  nemesség,  viszont  vala- 
mennyi kiváltságos  osztályt  a  nagy  tömeg  előtt.4  Oda  viszi 
a  dolgot,  hogy  minden  birtok,  minden  felsőség  gyűlöltté  fog 
lenni  a  közvélemény  előtt.5  Ily  módon  azután  nem  mirigyei- 
ből kigyógyítani,  de  meggyilkolni  fogja  a  hazát.'5  Annyira 
elragadja  a  szenvedély,  hogy  azt  is  kisüti,7  hogy  Kossuth- 
nak a  fogságban  milyen  jó  dolga  volt,  és  hogy  nálánál 
mennyivel  többet  szenvedtek  azok,  kik  hosszú  évek  során 
négy  falaik  közt  elzárkózva  éltek,  életöket  az  ország  tudo- 
mányos és  irodalmi  fejlődésének  szentelve,  dicsőség  és  köszö- 
net nélkül. 

A  » Kelet  népe«  tudvalevőleg  egész  kis  irodalmat  terem- 
tett. A  mi,  mint  Springer  8  helyesen  megjegyzi,  Kossuth  állá- 


1  Kelet  népe,    1 17.   lap. 

2  U.  ott,    153.  és   169.  lap. 
a  U.  ott,  99.  lap. 

*  U.  ott,   105.  lap. 

6  U.  ott,   220.  lap. 
'■  I'.   ott,    100.   lap. 

7  U.  ott,  86.  lap. 

chichte  Osterreichs,   II.   kötet  4.T».    lap. 

sának  nagy  jelentőségét  bizonyította.  A  dii  minorum  gen- 
i hunokat  nem  említve,  válaszolt  maga  Kossuth  azon  tartal- 
mas és  méltóságos  röpiratban,  melyet  már  Széchenyi  jellem- 
zése alkalmából  idéztem,  továbbá  Eötvös,1  Fáy  András,-  majd 
Dessewffy  Aurél  a  » Világ «  czimü  lapban,  mely  felelet  az  X. 
Y.  Z.:i  munkában  olvasható.  Sőt  még  Vörösmarty  is  Hazai 
Gábor  álnév  alatt  az  Athenaeum  hasábjain.4  Csak  egy  ember 
hallgatott  a  nyilvánosság  szine  előtt,  a  ki  pedig  legilletéke- 
sebb lett  volna  nemcsak  a  pernek  birája  lenni,  de  a  felmerült 
kérdésekre  nézve  Ítéletet  mondani. 

Fájdalom,  Deák  Ferencz  volt,  a  ki  már  itt  kezdte  tanú- 
sítani a  közügy  nagy  kárára  passiv  magatartását,  melyet 
csakis  egy-két  esetben  szakított  később  meg. 

Ezen  magas  színvonalon  álló  polémiát,  az  elsőt  ily  nagy 
arányokban  mozgót  politikai  irodalmunkban,  érdemes  ma  is 
elolvasni.  Itten  csak  néhány  mozzanatra  szándékozom  kiter- 
jeszkedni, melyek  a  már  előadottaknak  bővebb  megértésére 
szolgálnak.  Mindenekelőtt  konstatálnom  kell,  hogy  egyedül 
Dessewffy  Aurél  volt  az,  ki  Széchenyinek  segélyére  sietett, 
habár  ő  is  kénytelen  volt  modorának  kíméletlenségét  kiemelni. 
Kossuth  válaszát  illetőleg,  melyet  Dessewffy  visszatartásnak, 
a  » Kelet  népe«  édes-keserü  kritikájának  és  Széchenyi  politikai 
pályája  kíméletlen  bonczolgatásának  tekintett,5  maga  Szé- 
chenyi elösmerte,  hogy  jól  kivágta  magát/1  A  legfőbb  váddalr 
az  izgatás  vádjával  szemben  Kossuth  nagyon  szerencsésen 
különböztette  meg  az  izgatásnak  kettős  természetét.7  Még 
ha  beösmerné  is  azt,  hogy  a  kormányzattal  szemben  az  izga- 
tás szüksége  megszűnt,  nem  szűnt  meg  a  nemzetre  nézve 
a  reformkérdések  iránti  érdekeltséget  illetőleg. 

Ösmerve  a  magyar  nemzet  kissé  indolens  keleti  termé- 
szetét, attól  lehet  tartani,  hogy,  ha  a  sajtó  a  tüzet  nem  éleszti, 

1  Kelet  népe  és  a  Pesti  Hirlap. 

2  Kelet  népe  nyugaton. 

3  A  38.  és  következő  lapokon. 

4  Ballagi:  Miilenaris  történet,  IX.  kötet  521.  lap. 

5  X.   Y.  Z.  könyv,   41.  lap. 

6  Naplói,  411.  lap. 

7  Felelet  gróf  Széchenyi  Istvánnak,    144.  lap. 

az,  mint  szalmaláng,  hamar  eloszlik.  Érdekesen  hozza  ezt 
összeköttetésbe  a  haladási  versenypályával,  illetve  annak 
három   stádiumával.1 

Az  első  mozzanat  az,  mikor  a  nemzet  érzi,  hogy  köz- 
állapotai meg  nem  felelők.  Ekkor  kell  belépni  az  izgatás  stá- 
diumába. A  második  a  meggyőződés,  hogy  másképpen  is 
lehet,  ezt  a  vitatkozás  stádiuma  hozza  létre.  A  harmadik, 
midőn  tisztába  jőve,  arra  dolgozunk,  hogy  másképpen  legyen, 
ez  a  cselekvés  stádiuma.  Azon  nézetet  vallja,  hogy  a  köz- 
vélemény a  főkérdésekre  nézve  már  az  első  stádiumon  túl 
van,  sőt  vannak  olyanok,  melyekre  nézve  a  cselekvés  ideje 
is  elérkezett,  ilyen  az  ősiség,  az  adó,  az  örök  váltság,  a  bir- 
tokjog, az  országos  közmunka,  a  népnevelés  és  a  királyi 
városok  kérdései. 

Széchenyi  azon  vádját,  hogy  gyűlöletet  szít  kormány 
és  különféle  osztályok  ellen,  sikerrel  fordítja  vissza,2  kimu- 
tatva, hogy  semmivel  sem  gyakorolt  erősebb  kritikát,  mint 
melyet  maga  Széchenyi  például  a  » Hitel «  és  » Világ «  czimü 
könyveiben  magának  megengedett,  a  mely  állítását  az  illető 
munkákból  vett  egész  csomó  idézettel  támogatta.  Általában 
nagy  elismeréssel  szólt  Széchenyi  működéséről,  melynek  hat- 
hatós volta  onnan  magyarázható,  mert  a  kor  szükségeinek 
hatalma  őt  alkalmas  perczben  ragadta  meg.3  Ő  korának  szó- 
csöve lett,  a  nemzet  gondolatának  szavakat  adott.  Figyel- 
mezteti arra,  hogy  ki  korának  óramutatója,  az  nem  lehet 
annak  Prometheusa,  és  éppen  azért  nem  szabad  azt  hinnie, 
hogy  az  óramutató  teremti  az  időt,  és  hogy  annyi  időnek 
kell  lenni,  a  mennyit  ő  mutat.  Ebből  aztán  az  következik, 
hogy,  miután  az  idő  folytonosan  halad,  a  mutató,  még  ha 
az  órát  felhúzzák  is,  előbb  vagy  utóbb  okvetlenül  megkésik. 
Az,  a  mit  Széchenyi  tesz,  voltaképpen  semmi  más,  mint  a 
nemzetéletnek  összezsugorítása.  Képletesen  kifejezve,  a  nemzet 
itczéjének  az  ő  számvetése  meszelyes  üvegébe  való  beszorí- 
tása.  Ellenkezőleg  saját  terveit  illeszsze  be  a  nemzet  életébe. 
Vegyen  részt  annak  működésében,  például  a  megyében,  mely 

1  Idézett  munka,   151.   lap. 

2  U.  ott,    19.*3.  lap. 
:*  U.  ott,   18.  lap. 

iránt  hideg  közönyösséggel  viseltetik.1  Akkor  nem  történhetik 
meg  rajta,  a  mi  felett  mostan  panaszkodik,  hogy  két  pad 
között  a  földre  esett,  hogy  minden  kombinácziójából  ki  van 
forgatva,  hogy  a  nemzeti  élet  mozdonyán  hátul  kell  állani, 
a  hol  csak  port  és  sarat  lát.  Akkor  ott  lesz,  a  hol  egy  Szé- 
chenyinek lenni  kell,  a  nemzet  élén,  mely  bizonyosan  követni 
is  fogja. 

A  vitában  az  első  helyet  azonban  Eötvösnek,  Dessewffy 
által  is  gyönyörűnek  nevezett,  replikája  foglalta  el.  Termé- 
szetes is  volt,  miután  neki,  mint  nem  érdekelt  félnek,  a  köny- 
nyebb  rész  jutott.  Ezen  replikában  Széchenyinek  úgy  poli- 
tikai és  történeti  tévedéseit,  mint  ellentmondásait  fényesen 
mutatta  ki.  A  kérdés  velejét  érintette,  midőn  kimutatta,  hogy 
Széchenyi  oly  követelésekkel  lépett  fel  a  »Pesti  Hírlap  «-pal, 
mint  a  sajtónak  egyes  orgánumával  szemben,  melyeknek  talán 
az  egész  hírlapirodalom  a  maga  egyetemében,  de  egy  újság 
tisztán  egyedül  eleget  nem  tehet.  Megmagyarázta,  hogy  ha 
Széchenyi  Kossuthtal  az  elvekre  nézve  egyetért,  akkor  a  tak- 
tikára való  eltérés  ily  élességre  alig  adhat  igényt.  Melegen 
kelt  védelmére  a  sziv  és  érzelem  politikájának.  Nemes  felhe- 
vüléssel  állítja,  hogy  ha  a  történet  évkönyveiből  kitöröltetik 
mindaz,  a  mit  a  sziv  a  maga  lelkesedésében  tett,  akkor  annak 
véres  lapjain  nem  marad  más  hátra,  mint  nyomorúságunk 
bizonyítéka,  a  szolgaságnak  és  szégyennek  viselt  dolgai. 

Követeli  a  sajtó  számára  az  ellenőrzésnek,  a  bírálatnak 
legteljesebb  szabadságát.  Attól  tart,  hogy  ha  Széchenyi  néze- 
tei érvényesülnek,  akkor  annak  levét  nem  Kossuth  és  a  » Pesti 
Hirlap«  iszszák  meg,  hanem  a  szabad  vitatkozás  nagy  gon- 
dolata, általában  az  időszaki  sajtónak  intézménye,  melyet 
nálunk  zsenge  voltánál  fogva  inkább  istápolni  kell. 

Horváth  Mihály 2  úgy  vonja  meg  a  vitának  mérlegét, 
hogy  Széchenyi  nemcsak  semmi  czélt  nem  ért  el  polémiá- 
jával, hanem  az  egyszerűen  megfosztotta  őt  teljesen  nép- 
szerűségétől. 

A  közvélemény  vállalatait  ezután  is  bizalommal  kisérte, 


1  Idézett  munka,   44.  lap. 

2  Huszonöt  év  Mag3rarország  történetéből,  II.  kötet  66.  lap. 

mert  gyakorlati  eredményük  iránt  nem  létezett  kétség,  szó- 
noklatait meghallgatták,  iratait  olvasták,  de  nem  hogy  lelke- 
sedés, hanem  még  csak  rokonszenv  sem  nyilatkozott  személye 
iránt  oly  módon,  mint  annak  előtte.  Különösen  tapasztalta 
volt  ezt  későbben  bekövetkezett  pestmegyei  szereplésében, 
a  miről  már  megemlékeztem,  és  a  hol  szintén  megkezdette 
hadjáratát  Kossuth  ellen.  Ott  is  a  vitában  a  rövidebbet  húzta 
és  folytonosan  leszavazták.1  Mely  kedvezőtlen  eredményt 
némileg  maga  is  beösmerte.2  Egy  más  alkalommal  helyzetét 
a  következőkép  vázolja:  »Itt  állok  hát,  utolérve,  túlszár- 
nyalva, hátrahagyva.  Ennek  folytán  természetesen  mindent 
csak  hátulról  látok  meg,  a  mi  emberi  gyöngeségem  miatt, 
megvallom,  nem  igen  jól  esik.« 

Kossuth  válaszában  határozottan  kiemelte,3  hogy  Szé- 
chenyivel szemben  nem  szándékozik  »a  milyen  az  adjon  Isten, 
olyan  a  fogadj  Isten « -féle  mérték  szerint  eljárni.  Ez  úgy  is 
volt,  mert  a  mint  a  páros  viaskodás  közöttük  ezen  tárgy 
felett  véget  ért,  a  legnagyobb  előzékenységet,  mondhatni  alá- 
rendeltséget tanúsította  irányában.  Olyannyira  szivén  feküdt, 
hogy  nagy  ellenfelét  egy  közös  akczióra  megnyerje,  mely- 
nek hatása  —  mint  a  hogy  azt  magyarázni  felesleges  — 
a  nemzet  beléletére  csak  üdvös  természetű  lett  volna. 

Ezen  közeledésre  vonatkozólag  magának  Széchenyinek 
irataiban  és  feljegyzéseiben  számtalan  bizonyítékot  találhatunk. 
Midőn  Széchenyi  később  egy  alkalommal  ellene  a  hírlapi 
polémia  terére  akar  lépni,  Kossuth  melegen  üdvözli  őt  a 
sorompók  között.  Kijelenti,  hogy  tért  és  fegyvert  kész  olyant 
elfogadni,  a  minőt  Széchenyi  választani  fog.4  Általában  elkö- 
vet mindent  arra  nézve,  hogy  egy  utón  haladjanak,  vállvetve 
működjenek.  El  is  megy  Széchenyihez,  a  politechnikum,  ipar- 
egyesület, közhasznú  ösmeretek  tárára  nézve  kikérni  közre- 
működését, támogatását,  mit  ez  mereven  visszautasít.5 

1  Fáy  András  :  Széchenyi  pestmegyei  működése.  > Budapesti  Szemle* 
XV.  kötet   108.  lap. 

1   Politikai   programmtöredékek,  62.  lap. 
«  Idézett  munka,  202.  lap. 
*  Széchenyi  naplói,  428.  lap. 
r'  Lásd   naplói,     106.   [ap. 

.Majd  egy  alkalommal,  az  1842.  márczius  1  ö-iki  pestme- 
gyei gyűlésen  megkínálja  a  vezérséggel.1 

Egy  fontos  reformkérdésben,  az  »Adó  és  két  garas «- 
ban  ajánlott  telekadó  kérdésében  is  Kossuth  hasonlóképpen 
a  legnemesebben  viselte  magát  Széchenyi  iránt. 

Azon  czikksorozatban,2  melyben  Széchenyi  segélyére 
siet,  önérzettel  konstatálja,  hogy  daczára  annak,  miszerint 
Széchenyi  mindent  elkövetett  az  ő  népszerütlenítésére,  ez 
annyira  nem  sikerült,  hogy  ime  Széchenyi  saját  bevallása 
szerint  csak  abban  az  esetben  fog  a  czélba  vett  akcziójához, 
ha  Kossuth  hozzájárulását  megnyerheti.  Ezt  az  előbbi  nyil- 
vánosan nyugtázta  is.  Elismerte  a  » Pesti  Hirlap«  szerkesz- 
tőjének lelkes  és  loyalis  magatartását.  Még  pedig  ezt  oly 
módon  tette,  hogy  kiemelte,  miszerint  ő  Kossuth  irányában 
kíméletlen  volt.  Azt  hozzá  tette,  hogy  Kossuth  nem  is  helye- 
selte a  dolgot,  mert  egyoldalú,  félszeg  intézkedésnek  tekin- 
tette, mégis  támogatta,  csakhogy  nyomorult  hazánk  elmaradt 
helyzetéből  kivergődjék. 

Széchen}^  méltányolja  Kossuth  önmegtagadását  és  elfo- 
gadja azt.8  A  mi  azonban  nem  gátolta,  mint  azt  később 
látni  fogjuk,  hogy  utóbb,  még  pedig  többszörösen,  a  leg- 
nagyobb élességgel  ismét  megtámadja. 

Visszatérve  már  most  a  » Pesti  Hirlap«-ra  és  annak 
további  sorsára,  valamint  Kossuthnak  munkálkodására  és  a 
közvélemény  irányítására,  megállapíthatjuk,  hogy  ezeknek 
kiugró  pontját  azon  körülmény  képezte,  hogy  kevés  kivé- 
tellel mindig  a  megfelelő  tapintattal,  alig  létezett  olyatén 
fontos  reförmkérdés,  mely  akkoron  a  közvéleményt  foglal- 
koztatta, vagy  a  melynek  felvetése  mintegy  a  viszonyoknak 
követelménye  volt,  melyet  alaposan  és  szakszerűen  ne  vita- 
tott volna  meg,  illetve  szőnyegre  ne  hozott  volna.  A  miket 
az  adózás,  a  városok  rendezése,  vámpolitika,  a  Horvátország- 
hoz való    viszony,   a   hitbizományok   kérdése   —  ez  utóbbit 


1  Széchenyi    naplói,    478.  lap.    —    Badics    Ferencz  :    Fáy    András 
életrajza,  460.  lap. 

2  »Pesti  Hirlap«,   1843.  deczember   17.  szám  és  folytatva. 

3  Széchenyi  István  hírlapi  czikkei,  II.  kötet  369.  lap. 

Szécsen  Antallal  vitázva  —  irt,  azoknak  mindegyike  roppant 
olvasottságra  valló  monográfia  számba  jön,  melyeket  ma  is 
élvezettel  és  tanulsággal  lehet  olvasni.  Abban  az  időkben 
hatásuk  olynemü  volt,  hogy  nem  túlzás  rólok  azt  állítani, 
hogy  a  nemzet  gondolkozásmódját  befolyásolták.  Ebben  rej- 
lett előnye  mindegyik  felett,  tulajdonképpen  azt  cselekedte 
meg,  a  mit  sem  Széchenyi,  sem  Deák  nem  voltak  képesek 
elérni.  Ezen  nagy  eredmény  bizonyítéka  a  negyvenes  évek 
utasításainak  tartalmában  található.  Olyannyira  feltűnő  ez, 
hogy  egy  osztrák  történetíró  maga  azon  következtetésre  jut, 
hogy  ezen  említett  utasítások  a  » Pesti  Hirlap«  vezérczikkei 
alapján  készültek.1 

Kossuth  három  és  fél  évig  állott  újságának  élén,  mikor 
a  kiadóval  meghasonolván,  a  szerkesztéstől  visszalépett,  és 
az  a  már  szintén  kiváló  Szalay  László  kezeibe  került.  Mint 
a  hogy  » Országgyűlési  tudósításai  «-nak  befejezésekor,  úgy 
a  »Hirlap«-tól  való  eltávozása  alkalmából  szintén  önérzettel 
vonta  meg  működésének  mérlegét.  Megírja,  hogy  miként  a 
pálmafa  a  teher  alatt  nő,  úgy  erősödött  az  ő  állása  is,  mely- 
nek a  » Pesti  Hirlap«  odáig  orgánuma  volt.  Az  ő  pártja 
ellenében  nem  lehetett  többé  büszke  szemöldökkel  kicsinybe- 
vételt szenvelegni,  nem  lehetett  akként  nézni  reá,  mint  a 
haladás  nyomatéktalan,  hatástalan  deklamátorára,  mert  akár 
a  törvényhatóságok  utasításaira  és  egyéb  működésére,  akár 
a  társadalmi  élet  jeleneteire  vetjük  figyelmünket,  mindenütt 
elösmerve  és  elfogadva  találjuk  az  irányt,  melyben  ezen  párt 
kitűzött  czélja  felé  törekedett. 

Ezen  czél  pedig  a  szabadság  és  alkotmányos  jog  min- 
den magyarnak,  a  nemzeti  jólét,  mely  a  szabadság  gyökeré- 
ből dús  növényzetet  hajtson.  Közös  teherviselés  osztály- 
különbség nélkül,  az  alkotmányos  szabadság  közös  élvezete, 
azon  intézvényes  formák  kifejtése,  a  népképviselet  kellékei- 
hez való  idomítása  által,  melynek  köszönhetjük,  hogy  »él 
magyar,  áll  Buda  még«.  Vagyis  egy  szóban  kifejezve,  ma- 
gyar formákhoz  szabott  valódi  népképviselet.  Azért  hang- 
súlyozza ezen  szót,  mert  ez  mindent  magában  foglal. 

1  Springer:  Geschichtc  Österrcichs,  II.  kötet  57.  lap. 

Kossuth  azon  reményben  vált  meg  lapjától,  hogy  maj- 
dan engedélyt  fog  kapni  saját  személyében  egy  lap  kiadá- 
sára. Kihallgatást  is  nyert  ezen  czélra  Metternichtől,  kire,  úgy 
mint  Gervay  államtanácsosra,  egy  igen  befolyásos  aulikus 
emberre,   a  lehető  legkedvezőbb  benyomást  tette.1 

Ugyancsak  Wirknernél  megolvasható  ezen  találkozás 
tartalma,  melyet  neki  maga  Metternich  beszélt  el.  Ennek 
lényegét  az  képezte,  hogy  a  hatalmas  kanczellár  mindent 
elkövetett  arra  nézve,  hogy  a  fiatal  újságírót  a  kormánynak 
megnyerje.  Kossuth  a  fényes  ajánlatokat  köszönettel  vissza- 
utasította, hangsúlyozván,  hogy  a  mennyiben  a  kormány 
őszintén  akarja  a  reformokat,  ezen  támogatás  részéről  ingyen 
is  meg  fog  történni ;  különben  pedig  függetlenségét  többre 
becsüli  mindennél. 

Metternich  azon  volt,  hogy  számára  a  hírlapi  engedély 
megadassék,  de  a  magyar  kormány  igen  helytelen  szükkeblü- 
ségből  megtagadta  azt.  Ez  azonban  nem  sokat  használt. 
Kossuth  oly  sokoldalú  tehetség  volt,  hogy  így  is  talált  módot 
arra,  hogy  a  közvélemény  élén  maradjon  és  azt  a  vezérsé- 
get, melyet  a  » Pesti  Hirlap«  számára  megszerzett,  többé  kezei- 
ből ki  ne  adja. 

Ebben  az  irányban  már  elébb  is  nagy  segítségére  vol- 
tak a  pestmegyei  gyűlések,  a  hol  csodálatos  ékesszólása  leg- 
először megnyilatkozott  és  mihamarább  országos  hírnévre 
emelkedett.  Ezt  nagyon  elősegítette  azon  körülmény,  hogy 
a  pesti  gyűlések  közönsége  nemcsak  a  megyéből,  de  a  fővá- 
rosból, sőt  még  az  ország  legtávolabbi  részeiből  került  ki. 
Ez  úgy  történt,  hogy  a  megye  gyűléseit  évnegyedenkint,  az 
országos  vásárok  alkalmával  tartották,  a  mikor  a  mindenün- 
nan  összesereglett  vidékiek  nem  mulasztották  el  azokat  meg- 
látogatni, hogy  meghallják,  mi  történik  az  ország  vezér- 
megyéjében. Épülhettek  is  a  látványon,  Kossuthot  szembe 
látva  Széchenyivel,  Dessewffy  Auréllal,  vagy  a  kormánypárt 
más  kitűnőségével.  Nem  szükséges  mondanom,  hogy  a  hall- 
gatóság szemében    mindig    Kossuth  maradt    felül    és   a   köz- 

1  Horváth  Mihály,  idézett  munka,  II.  kötet  301.  lap.   —   Szécheny 
naplói,  461.  lap. 

vélemény   úgy    tekintett    reá,    mint   a    kit    sem    szóval,    sem 
tettel  legyőzni  nem  lehet. 

Hogy  ez  így  volt,  vagy  hogy  a  vezérséget  meg  is 
szerezte  magának,  azt  az  akkori  viszonyok  oly  alapos  isme- 
rője, minő  Horváth  Mihály  1  maga.  is  elösmeri,  mellesleg  hibáz- 
tatva Deákot,  a  miért  ez  ily  módon  történhetett,  és  nem  véve 
számításba,  hogy  ebben  az  esetben  azon  mélyen  fekvő  indo- 
kok működtek,  melyek  a  viszonyok  és  egyéni  tulajdonságok 
gyökérszálaira  vezethetők  vissza. 

II. 

Ezen  a  ponton  nem  lesz  felesleges  arról  is  szólni,  hogy 
első  sorban  a  » Pesti  Hirlap«  miképpen  lett  Kossuth  hatalmá- 
nak básisa,  hogyan  szerezte  meg  számára  a  döntő  természetű 
befolyást.  A  viszonyok  átértése  szempontjából  ennek  szellőz- 
tetése alig  mellőzhető. 

Ő  maga  szingazdag  nyelvezetében  hírlapjának  rendel- 
tetését úgy  jellemezte,  hogy  annak  az  a  feladata,  hogy  óra- 
mutatója legyen  a  nemzet  életének,  úgy,  mint  a  hogy  hajnal- 
csillagává válik  a  világosság  napjának.  A  jelen  idők  izzadó 
munkása  az,  ki  előkészíti  a  jövendők  élesztő  fuvallatát ;  a 
rejtekben  csillámló  szellemi  szikra  őrszeme  a  jogszerűségnek, 
reményhorgonya  a  szenvedőknek,  zászló,  mely  körül  tábort 
ütnek  azok,  kiket  egyenlő  elvek  vezérelnek  s  kiknek  szivében 
egyenlő  érzelem  lángol.  Azon  eszköznek,  a  sajtónak,  mely 
ily  sokoldalú,  és  tegyük  hozzá,  nemes  hivatást  képes  teljesí- 
teni, a  hatalomnak  minden  eszközei-  és  kellékeivel  kellett  fel- 
ruházva lennie.  Ennek  következtében  nem  hiábavaló  fáradság 
vele  úgy  általánosságban,  mint  az  akkori  viszonyokat  illető- 
leg kissé  foglalkozni. 

A  nagyhirü  tanár  és  tudós,  Lorenz  Stein,  igazán  klasz- 
szikus  munkájában  2  a  sajtót  mint  közművelődési  intézményt 
mutatja  be.  Szerinte  a  műveltségnek  olyatén  hatásos  eszköze 
az,  melyben  az  egyes  ember  az  egész  közönségre  és  viszont 


'  Idézett  munka,  II.  kötet  289.  lap. 
2  Verwaltungslehre,  VI.  kötet. 

ez  utóbbi  az  egyénre  hat  és  működik.  Ez  kétségen  kivül 
áll,  de  még  inkább  áll,  hogy  a  sajtó  ezen  tulajdonságánál 
fogva  politikai  tényező,  még  pedig  elsőrangú  hatalmi  tényező. 
Nyilvánvaló  lett  ezen  tény  éppen  azon  időben,  mely  a  bécsi 
kongresszustól  1848-ig  terjed,  részint  természete,  részint  azon 
korszak  különleges  jellege  folytán.  Már  természeténél  fogva 
nagy  hatalommá  kellett  a  sajtónak  válnia,  mert  kiválóan 
szellemi  tényező,  mert  a  közvéleménynek  hivatott  kifejezője, 
mert  a  nyilvánosság  eszközeivel  vagy  fegyvereivel  dolgozik. 

Nem  nehéz  rájönni,  hogy  ezen  mozzanatok  közül  mind- 
egyik olyan,  mely  a  sajtót  különösen  és  főleg  az  önkény- 
uralom ellenségévé  teszi.  Már  általánosságban  maga  azon 
körülmény,  hogy  ily  természetű  intézmény  csakis  a  szabad- 
ság éltető  levegőjében  tenyészik  és  virul,  továbbá  az  önkény- 
uralom vagy  a  korlátlan  kormányhatalom  mindig  és  mindenütt 
anyagi  eszközökkel,  esetleg  erőszakkal  működik,  tehát  oly 
tényezővel,  mely  az  emberi  szellemmel  és  annak  nyilatkoz- 
ványaival  hadi  lábon  áll.  Hasonlóképpen  hadi  lábon  áll  orszá- 
gának közvéleményével,  mert  hiszen  hatalmi  önzésből  annak 
érdekei  ellen  vét.  Kerülnie  kell  a  nyilvánosságot,  mert  a  mit 
és  a  miként  cselekszik,  azt  titkolnia  kell.  Tényleg  ebben  az 
irányban  nem  tesz  különbséget,  ha  az  önkény  felülről  vagy 
alulról  jön.  Egyik  esetben  úgy  mint  másikban  bekövetkezik 
az  üldözés. 

Tiberius  császár  éppen  úgy  elitélte  a  derék  publiczistát, 
Cremutius  Cordust,  mert  Brutust  és  Cassiust  az  utolsó  két 
rómainak  nevezte, 1  mint  Robespierre  Desmoulins  Camille-t, 
mert  a  kegyelem  mellett  szólt  és  a  rémuralommal  szembe 
szállott.  Mind  a  kettő  életével  lakolt,  irataik  megégetése  ren- 
deltetett el.  Az  autodafé  nem  használt,  mint  a  hogy  azt 
a  két  áldozat  maga  megsejté  és  bátran  kimondotta.  Camille 
Desmoulins  önérzettel  válaszolt :  »brűler  rí  est  pas  répondre« 
(a  megégetés  nem  czáfolat).2 

Cremutius  Cordus  reményét  fejezte  ki,  hogy  nevét  nem 
felejtik   el,    Tacitus  pedig   erre  ráüti   a  pecsétet,    kimondván, 

1  Tacitus :  Annales,  4.  könyv  34.   fejezet. 

1  Lamartine:  Histoire  des  Girondins,  VII.  kötet  400.  lap. 

hogy  balgaság,  a  mikor  a  fennálló  hatalom  azt  hiszi,  hogy 
az  utókor  emlékezetének  is  képes  parancsolni. 

Éppen  a  sajtó  fokozódó  jelentősége  és  hatalmassága 
okozta  azt,  hogy  a  kormányok  mindent  elkövettek  annak 
ellensúlyozására  és  ártalmatlanná  tételére.  Ezt  a  legszigorúbb 
büntetésekkel,  majd  később  az  enyhébb  természetű  előzetes 
vizsgálattal  —  censura  praeventiva  —  akarta  elérni,  melynek 
lényegét  az  képezte,  hogy  a  neheztelt  munka  vagy  egyes  pont 
közzététele  megakadályoztatott.  Ez  utóbbi  eljárás,  mint  már 
említem,  uralkodott  nálunk  is,  nem  ugyan  törvény,  hanem 
az  osztrák  kormány,  illetve  a  rendőrség  bitorlása  alapján. 
Akadtak  honfitársaink  között  is  pártolói,  így  az  1827-es 
országos  választmány  többsége,  sőt  maga  Széchenyi x  is,  ki 
azt  mondja:  » Éljünk  csak  a  sajtóval  minden  czél  és  korlát 
nélkül,  engedjük  meg  azt,  hogy  vele  mindenki  kénye  és  kedve 
szerint  élhessen  —  és  lesz  köztünk  elég,  kinek  kezében 
a  sajtójog  a  gyilkos  gyilkánál,  a  gyújtogató  kanóczánál 
nagyobb  átokká  fog  válni. «  Ilyetén  felfogások  ellen  szállott 
különösen  sikra  Dessewffy  József  már  említett  különvélemé- 
nyében.2 O  határozottan  a  sajtószabadság  álláspontjára  helyez- 
kedett, kiemelve,  hogy  az  embernek  legnemesebb  és  üdvösebb 
joga :  véleményét,  nézeteit  szabadon  kimondani  és  közölni. 

A  legnagyobb  szellemi  felsőséggel  foglal  állást  az  elő- 
zetes könyvvizsgálat  ellen,  mely  a  pápák,  még  pedig  nem 
is  ezek  legerényesebbike,  vagyis  Borgia,  VI.  Sándor  által 
1496-ban  hozatott  be.  Azt  a  nézetet  vallja,  hogy  egy  könyv- 
vizsgáló több  bajt  csinál  mint  száz  rossz  könyv  összevéve. 
Kifejti  annak  képtelenségét,  hogy  a  könyvvizsgáló  vádló  és 
biró  egy  személyben,  a  nélkül,  hogy  a  szerző  még  csak  abban 
a  helyzetben  is  lenne,  hogy  magát  védhesse. 

Felhozza  ama  számos  nagy  szellemek  példáját,  kik 
műveikkel  az  emberiséget  gazdagították  és  kik  valójában 
annak  jótevői  és  kiket  nézeteiknek  nyilvánításában  mi  sem 
korlátolt.    A  kereszténység  győzelmét    is  ama  ténynek    tulaj- 


'   Kelet  népe,   171.  lap. 

2  Opinio  excelsae  regnicolaris  Deputationis  circa  objecta  ad  depu- 
tationcm  publico-politicam  relata,   147.  lap. 

donítja,  hogy  az  abban  rejlő  igazságok  szabadon,  nemcsak 
szóval,  de  Írásban  is  terjesztettek.  Ösmeri  a  sajtó  bajait,  de 
azt  hiszi,  hogy  az  az  általa  ejtett  sebeket  maga  legjobban 
tudja  orvosolni. 

Az  összes  államok  intézkedéseit  fel  is  sorolja  és  bírálja. 
Ezek  közül  az  angol  eljárásnak  adja  az  elsőséget,  mely  az 
előzetes  könyvvizsgálatot  nem  ösmeri,  a  vétségek  elbírálását 
pedig  az  esküdtszékekre  bízza.  Abban  a  hitben  él,  hogy 
ha  az  angol  méltó  a  szabad  sajtóra,  a  magyarnak  is  annak 
kell  lennie.  Angliának  polgárosodását,  szabadelvű  intézményeit 
az  angol  szabadságnak,  közte  a  gondolatinak,  lehet  köszönni, 
nem  pedig  megfordítva.  Ezek  után  bizalommal  adja  át  véle- 
ményét nemcsak  az  országgyűlésnek,  de  honfitársainak,  sőt 
az  utókornak  is. 

A  könyvvizsgálatnak  eredendő  fogyatkozása  abban 
állott,  hogy  az  egészet  lehetetlenség  volt  rendszerbe  önteni, 
elvi  alapra  fektetni,  szabatosan  megállapítva,  mit  és  miért 
lehet  vagy  nem  lehet  közölni.  Ily  módon  azután  az  egész 
a  rendőrközegek  önkényére  volt  bizva,  a  kik  a  legképtelenebb 
dolgokat  neheztelték ;  a  minek  az  volt  a  fotyománya,  hogy 
az  intézmény  nemcsak  gyűlöltté,  de  nevetségessé  is  vált. 
Dessewffy  elébb  idézett  munkálatában  felemlíti  a  franczia  könyv- 
vizsgálatnak azt  a  tényét,  hogy  ezt  a  kifejezést  »Pardieu« 
(istenemre)  nem  engedték  kinyomatni,  mert  az  Isten  nevét 
hiába  felvenni  nem  szabad,  úgy  hogy  »Morbleu«-vel  (terin- 
gette)  helyettesíttetett.  A  magyar  ellenzéki  » Ellenőr «  zseb- 
könyv is  hoz  fel  néhány  példát  arról,  hogy  az  akkori  czen- 
zura  miképpen  működött.1 

Degré  Alajos  egyik  vígjátékában  egy  elvetemedett  ficzkót 
Lázárnak  keresztelt.  Lázár  más  nevet  kapott,  mert  a  czen- 
zura  felfogása  szerint  gazembert  nem  szabad  Lázárnak  hivni. 
Egy  másik  iró  egyszer  egy  nagyhasu  apátról  irt.  Az  apát 
kitöröltetett,  mert  a  nagy  has  tiszteletlenséget  jelent  a  magas 
klérus  iránt,  de  a  nagy  has  jelző  megmaradt.  Kossuth  lent 
járt  egyszer  Fiumében  és  ottan  társulatot  akart  létrehozni 
a  vasútépítésre.  Ezt  megírták  egyik  újságba,  a  czenzor  kitö- 

1  Idézett  munka,  224.  lap. 

rölte.  Miért?  kérdezi  a  szerző.  Azért,  válaszolt  a  Cerberus, 
mert  ez  dicséret  gyanánt  hangzik,  az  ellenzék  emberét  gyalázni 
igen,  de  dicsérni  nem  szabad.  Kossuthnak  kedvencz  kifejezése 
volt :  keblünk  Istene.  Ezt  is  kifogásolták,  mert  polytheismus- 
nak  tekinthető.  Szerencséjére  eszébe  jutott,  hogy  ezt  a  kifeje- 
zést már  Berzsenyi  is  többszörösen  használta,  még  pedig 
a  felsőség  engedélyével.  így  azután  megmaradt. 

Francziaország  sajtótörvényei  közül  az,  mely  a  Bour- 
bonok hazatérése  után,  1814-ben  keletkezett,  egy  érdekes 
megkülönböztetést  tett,  mely  voltaképpen  a  sajtó  jelentőségét 
elég  világosan  megjelölte.  Ezen  törvény  azt  az  intézkedést 
tartalmazta,  hogy  a  könyvek,  általában  a  nagyobb  munkák, 
vizsgálatmentesek,  szabadon  nyomtathatók,  csakis  a  hirlapok, 
röpiratok,  melyek  harmincz  oldalnál  kevesebbet  számlálnak, 
esnek  korlátozás  alá.  Az  akkori  belügyminiszter,  Montesquieu, 
nagyon  eldicsekedett  vele,  hogy  e  rendszabály  nem  érinti 
a  tudományt,  az  irodalmat,  sem  ama  nagy  szellemek  mun- 
kálkodását, kik  embertársaik  ösmereteit  gazdagítják,  nemes 
élvezetekben  részesítik,  csakis  olyanokat,  kiknek  kenyerük 
az  ócsárlás,  becsmérlés,  kik  polgártársaik  felizgatásában  lelik 
kedvöket.1 

Eme  törvénynek,  mely  később  Németországban  is  után- 
zásra talált,2  horderejét  a  sajtó  befolyásának  a  többi  szel- 
lemi termékekkel  szemben  való  elösmerése  képezi.  A  jelentő- 
ség a  hirlapok  gyors  forgalmában,  elterjedésében,  azon  esz- 
közeiben rejlik,  melylyel  a  nagy  közönségre,  vagy  ha  úgy 
akarjuk,  a  tömegekre  hathat.  Míg  a  könyveket  aránylag 
kevesen  szerezhetik  meg,  az  újság  mindenkinek  szolgálatára 
áll.  Egy  könyvet  megírni  vagy  elolvasni  sokkal  hosszabb 
és  fáradságosabb  dolog,  mint  egy  hírlapot  átnézni.  A  hírlap- 
irodalom, a  maga  egészében  véve,  nem  egy  kisebbségnek, 
osztálynak  vagy  felekezetnek,  hanem  az  egész  nagy  közön- 
ségnek szócsöve,  mely  esetleg  a  nagy  világnak  szól.  A  kinek 


1  Benjámin  Omstant :  Cours  de  politiquc  constitutionnelle,  I.  kötet 
481.  lap.  —  Duvergier  de  Haurannc :  Histoire  du  gouvernement  parle- 
mentaire  en  Francé,   II.  kötet  259.   lap. 

2  Lorenz  v.  Stein:  Verwaltungslehj'e,  VI.  kötet  108.  lap. 

csak  egy  jóravaló  gondolata  támad,  óhaja,  panasza,  sérelme 
találkozik,  annak  a  hírlapirodalom  rendelkezésére  áll,  hogy 
azt  közzé  tegye,  és  ily  módon  az  köztulajdonná  váljék.  Ebben 
az  irányban  nagyon  érdekesek  és  tanulságosak  az  angol 
lapok.  Nem  múlik  el  nap,  hogy  ott  a  legkülönfélébb  közlések 
ne  fordulnának  elő,  melyek  ebbe  a  kategóriába  tartoznak. 
Különösen  ha  valami  közérdekű  esemény  adja  magát  elő, 
akkor  a  rovatok  megtelnek  a  felszólalásokkal,  melyek  nem 
egyszer  igen  figyelemreméltó  észrevételeket  tartalmaznak.  De 
különben  is  a  sajtó  az,  mely  minden  jelentős  eseményt 
a  közönség  tudomására  hoz,  övé  az  első  szó  annak  mélta- 
tásánál, a  mi  tekintetbe  véve  azon  körülményt,  hogy  az 
emberek  nagy  része  nem  gondolkodik  és  szivesen  veszi,  ha 
más  neki  kész  véleményt  ad  rendelkezésére,  gyakran  döntő 
fontossággal  bir.  Ily  módon  minden  helyzet  és  alkalom  meg- 
találja szózatát,  mint  a  visszaélés  is  megtorlását,  az  érdem 
jutalmát.  A  sajtó  elsodor,  eltipor,  felemel,  lesújt,  büntet,  jutal- 
maz egyaránt,  mint  a  hogy  azt  Deák  maga  többszörösen 
ismételte. 

Azon  hivatás  és  feladat  ez,  melyet  az  antik  tragédiák- 
ban a  choros  teljesített.  Ennek  az  volt  a  rendeltetése,  hogy 
a  vázolt  esemény  felett  a  közönség  lelkiösmeretének  szózata 
legyen.  A  sajtónak  is  hivatása  keresni  és  érvényre  juttatni 
az  igazságot,  a  minek  egyik  következményét  olyan  jól  fejezi 
ki  Deák,  mondván,  hogy  tulajdonképp  a  sajtótörvénynek 
csak  egy  tételből  kellene  állania  és  ez:  hogy  hazudni  nem 
szabad. 

Ez  a  tétel  a  sajtónak  ily  természetű  feladatát,  illetőleg 
megvilágítását,  esetleg  bizonyítékát  találja  ama  jelentős  mozza- 
natban, mely  a  névtelenség  kérdéséből  áll.  Jelesen  azon  körül- 
ményben, hogy  az  iró  megnevezze-e  magát,  mint  az  illető 
közlemény  szerzője,  vagy  sem  ?  Treitschke  x  a  névtelenséget 
erkölcstelennek  tekinti,  mely  a  lelki  gyávaságnak  és  megrom- 
lásnak forrása.  Elösmerem  annak  a  tételnek  helyességét,  hogy 
a  köz-  és  magánéletben  nyilt  sisakkal  kell  dolgozni,  és  főleg 
soha  sem  szabad  a  felelősség  alól  kibúvni  akarni,    de,    hogy 

1  Politik,   I.  kötet  174.  lap. 

e  szabály  kivételeket  megenged,  bizonyítja  Angliának  zsur- 
nalisztikája, melynek  szignaturáját  a  névtelenségben  kell 
keresnünk. 

Ebből  a  szempontból,  de  önmagában  véve  is,  az  angol 
publiczistikának  talán  legérdekesebb  esete  Június  működése,1 
ki  a  XVIII.  század  hetvenes  éveiben  ezen  álnév  alatt  irta 
czikkeit,  melyeket  mesterműveknek  tekintenek  ügy  forma  mint 
tartalom  dolgában,  és  melyek  a  mily  éles  támadásokat  tar- 
talmaztak egy  önkényeskedő  kormány  ellen,  az  alkotmány 
és  népjogok  ügyét  épp  olyan  meleg  és  hatásos  védelemben 
részesítették.  Szerzőjük  személyazonossága  még  ma  sem  álla- 
pítható meg.  Úgy  látszik  ebben  a  tekintetben,  személyazonos- 
ságának kérdésében,  XIV.  Lajos  vas  álarczu  embere  rejtélyes- 
ségének második  kiadása  lesz.  Ily  módon  szó  sem  lehet  arról, 
hogy  eljárásának  indokait  még  csak  gyaníthassuk  is.  Meg 
van  engedve  a  feltevés,  hogy  a  névtelenség  leple  alá  azért 
rejtőzött,  hogy  éles,  kíméletlen  személyeskedéseinek  követ- 
kezményei elől  meneküljön,  és  ebben  az  értelemben  a  név- 
telenség ellen  intő  példa  gyanánt  fel  is  lenne  hozható.  Más- 
képpen hangzik  a  Rémusat  összegezése,  melyet  igazi  franczia 
szellem  és  eleganczia  jellemez.-  Ő  a  névtelenség  indokát  abban 
találja,  hogy  Június  saját  neve  helyett  ezen  fejedelmi  jelző 
alatt  kívánt  élni  az  utókor  előtt.  Büszkesége  abban  talált 
kielégítést,  hogy  ily  módon  semmi  gáncs  vagy  homály  nem 
érheti  e  fenséges  nevet,  mely  talán  saját  személyiségének  fel- 
derítése által  a  lehetőségek  sorába  tartozott,  e  szerint  gyűlölt 
és  megvetett  ellenségeit  diadalra  segítve.  Fel  lehet  tételezni, 
hogy  egy  nemét  a  zordon  lelkesültségnek  érezte  e  lélekván- 
dorlásszerü  névcsere  folytán,  mikor  saját  gyarló  egyéniségét 
Júniusnak  hatalmas,  halhatatlan  és  törhetlen  személyiségével 
helyettesíthette. 

Annyi  bizonyos,  hogy  Angliának  első  irodalmi  és  poli- 
tikai tekintélyei,  kik  vele  és  irataival  foglalkoztak,  névtelen- 
sége miatt  nem    kárhoztatták  és  hogy  a  névnek   elhallgatása 

1  John  Wade :  The  letters  01  Június,  továbbá  Rémusat:  L'Angle- 
terre  uu   dix-huitieme   siecle,  II.   kötet. 

1   Idézett  munka,   II.   kötet   2570.  lap.  , 

líeothy  Ákos  :  A  magyar  államiság  fejlődése,  küzdelmei.  III.  3 

az  angol  publiczistika  legszámottevőbb  közlönyeinek  állandó 
regulája  maradt,  a  közéletnek  minden  hátránya  nélkül. 

Nálunk  is  szerepelt  e  kérdés,  miután  Dessewffy  Aurél 
czikkeit  névtelenül  irta,  mely  eljárását  azzal  indokolta,1  hogy 
nem  az  a  kérdés,  hogy  ki  mit  mond  vagy  ir,  hanem  hogy 
mi  az,  a  mi  mondatik  vagy  iratik.  A  dologban  van  is  bizo- 
nyos igazság,  a  mennyiben  a  személyiségnek  eltűnése  a  nyi- 
latkozatokat a  tárgyilagosság  szinével  ruházza  fel,  az  iró 
egyedül  saját  súlyára  támaszkodik. 

Fel  kell  említenem  még  egy  más  körülményt  is,  mely- 
nek jelentősége  az  összefüggésben  van,  mint  az  akkori 
helyzetnek  egyik  szignaturája.  Azon  fejlődési  folyamatban, 
mefyben  a  különféle  társadalmi  osztályok,  arisztokráczia, 
középosztály,  demokráczia,  politikai  befolyásukat  és  érvénye- 
sülésüket illetőleg  keresztülmentek,  azon  a  sajtó  is  átment 
történetének  egymásutánjában.  A  dolog  természete  szerint 
először  csakis  az  előkelő,  vagyonos  osztályok  azok,  melyek 
magoknak  ezt  a  fényűzést  megengedik,  hogy  lapot  tartanak. 
A  megdrágítás  a  kormányok  részéről  czélzatosan  is  történt, 
erre  szolgált  a  hirlapbélyeg  és  az  óvadék,  éppen  azért,  hogy 
e  veszedelmes  fegyver  ne  állhasson  a  tömegek  szolgálatára. 
Hogy  pedig  ma  a  dolog  oda  jutott,  hogy  a  tömegek  is  hozzá- 
jutnak az  újságolvasáshoz,  azt  a  mindennapi  előttünk  álló 
példa  bizonyítja.  Ez  a  tény  maga  is  bizonyítja,  hogy  bizo- 
n}ros  átmeneti  időszak-  és  állapotnak  kellett  léteznie,  ez  pedig 
akkoron  történt ;  a  középosztály  volt  az,  melyből  a  tulaj  don- 
képpi  olvasó-kontingens  kikerült.  Különben  is  ezen  évek  voltak 
a  középosztáfy  felülkerekedésének  korszaka.  A  hires  franczia 
elmélkedő  Sieyés  2  már  az  előbbi  kötetben  említett  röpirata, 
mely  a  franczia  forradalom  kezdetének  tekinthető  és  melyben 
megállapította,  hogy  akkoron  a  középosztály  vagy  harmadik 
rend  —  Tiers  état,  —  mint  a  hogy  nevezték,  semmi  befo- 
lyással sem  bir,  pedig  mindennel  kell  birnia,  a  jövendő  ese- 
mények árnyékát  vetette  előre.  A  középosztály  részint  köz- 
vetve, részint  közvetlenül  döntő  tényezővé  kezdett  válni.  Köz- 

1  X.   Y.  Z.  könyv,   14.  lap. 

2  Lásd  Alberic  Néton  :    Sieyes  czimű  tanulságos  művét. 

vetve  Németországban,  habár  ott  közélet  nem  létezett,  de 
azért  jelentőségre  mégis  szert  tett,  anyagi  és  szellemi  súlyá- 
nál fogva.  Közvetlenül  Angliában,  a  hol  az  1832-iki  Reform 
bili  uralmát  biztosította.1  Közvetlenül  továbbá  Francziaor szag- 
ban is,  a  hol  a  Bourbonok  visszajö vétele  a  polgári  osztály- 
nak, a  bourgeoisie-nak  ténye  volt,  mely  kedvező  helyzetét 
ki  is  aknázta.2 

A  középosztálynak  úgy  mint  a  sajtónak  befolyása  ezek- 
ben az  időkben  párhuzamosan  kezdett  emelkedni.  A  sajtó 
már  oda  vitte,  hogy  a  hatodik  nagyhatalom  jelzőjével  ruház- 
ták fel,  a  minek  az  volt  a  magyarázata,  hogy  akkoron  öt 
nagyhatalom  létezett,  az  úgynevezett  pentarchia:  Anglia, 
Ausztria,  Franczia-,  Porosz-  és  Oroszország.  Ezek  voltak  az 
európai  rendnek  őrei  és  intézői  és  képviselőik,  a  czéhbeli 
miniszterek  és  diplomaták,  tényleg  kénytelenek  voltak  elszen- 
vedni, hogy  az  odáig  jelentéktelennek  tartott  témrező  kivegye 
a  maga  osztályrészét  a  politikai  befolyásból. 

Senkinek  sem  imponált  a  dolog  jobban  mint  Metter- 
nichnek. Egy  köriratában  3  elösmeri  a  sajtónak  nagy  jelentő- 
ségét, sőt  félelmes  voltát,  valamint  a  rendezésnek  szükségét. 
Ezt  ő  általános  európai  érdeknek  tekintette,  kész  is  lett  volna 
egy  nemzetközi  akcziót  megindítani,  de  az  események  fejére 
nőttek.  Az  is  ösmeretes,  hogy  Németország  legjobb  erőit, 
Gentzet,  Pi latot,  Jarckét  a  külügyi  hivatalba  alkalmazta,  hogy 
annak  közlönyében,  a  »Beobachter«-ben,  politikáját  kifejtsék, 
annak  számára  hiveket  toborzzanak. 

Nem  érdektelen  néhány  futó  vonással  a  sajtóviszonyo- 
kat a  három  fő  kulturnemzetnél  ecsetelni.  Több  rendbeli 
tanulságos  mozzanat  önként  szemünkbe  ötlik,  melyek  egye- 
bek között  azt  a  nagy  különbséget  is  érintik,  a  hol  a  nem- 
zeti jellem-  ós  közéletnek  természete  mindegyiknél  más  fajta 
képződésekben  kifejezésre  jut. 

Anglia  sajtóviszonyainál  az  első  körülmény,  a  mi  mél- 
tán   feltűnik,    az    annak     szabadsága,    még    pedig    abban    az 


1  Homersham  Cox :  The  reform  bilis,  180(5.,  1867. 
-'   LOUÍS   Blanc :  Ilistoire   de   dix   ans.   Bevezetés. 
3  Nachgelassene   Papiere,    VII.  kötet  215.  lap. 

időben,  midőn  másutt  az  irodalom  a  korlátozottság  békóiban 
nyögött.  Ez  is  az  1688-diki  dicsőséges  forradalomnak  volt 
a  vívmánya.1 

Nem  kell  azonban  azt  hinni,  hogy  ez  a  büntetlensé- 
get jelentette.  A  megtorlási  törvényhozás  terén  Anglia  elég 
messzire  ment,  különösen  a  hol  a  magánbecsületen  ejtett 
sérelem  megtorlásáról  volt  szó.  Erre  nézve  ők  egy  büntető- 
jogi fogalmat  alkottak,  a  libel  fogalmát,  mi  mindennemű 
gúnyiratot  jelentett.  Azon  összeköttetést,  mely  a  szabad  sajtó 
és  a  magánbecsület  oltalma  között  létezik,  bizonyítja  azon 
tény,  hogy  nem  kisebb  ember  mint  a  hires  szónok  és  sza- 
badsághős, Fox  nevével  van  az  első  ilynemű  x'ÓTwény  össze- 
köttetésben. III.  György  32-ik  törvénye  azért  Fox  Libel  Act- 
nak  is  neveztetik.2 

Természetesen  még  így  is  voltak  ott  a  sajtónak  rossz 
napjai,  a  fő  biztosítékot  azonban  az  esküdtszéki  eljárás  képezte, 
mely  ha  néha-néha  a  közv élemény  reakcziós  áramlatainak 
közepette  el  is  vesztette  fejét,  nagyban  és  egészben  meg- 
őrizte Anglia  közszabadságának  palládiumát,  a  mire  vonat- 
kozólag egyik  legnagyobb  szónokuk  és  államférfiuk,  Sheridan, 
azt  mondotta,  hogy  ha  egy  országnak  szabad  sajtója  van, 
az  maga  elégséges  az  önkényuralom  megtörésére. 

Voltak  ott  is  politikai  természetű  sajtóperek,  mint  a 
megfélemlítés  eszközei.  Egyről  röviden  megemlékezem,  mert 
alkalmat  nyújt  részben  a  törvényszéki  szónoklat  egyik  leg- 
szebb példájával  megösmerkedni,  főleg  pedig  megvilágítja 
Angliának,  mint  a  sajtószabadság  őrének,  helyzetét. 

Ez  a  múlt  század  elején  történt,  mikor  a  nagy  Napó- 
leon és  Anglia  között  béke  volt.  Egy  franczia  menekült,  Pel- 
tier  élesen  támadta  meg  lapjában  a  mindenható  imperátori, 
a  miért  is  perbe  fogatott  és  ügye  az  esküdtszék  elé  került. 
Anglia  egyik  legkiválóbb  jogásza  és  szónoka,  Mackintosh, 
kinek  életrajzát  Szalaynk  is  megírta  az  Államférfiakról  szóló 

1  Macaulay :  Histonr  of  England,  VIII.  kötet  64.  lap.  Tauchnitz 
edition. 

2  Lásd  erre  vonatkozólag  Starkie :  A  treatise  on  the  law  of  Slan- 
der  and  Libel.  Különben  az  egész  anyag  elég  jól  összeállítva  Stein  :  Ver- 
waltungslehre,  VI.  kötet   124.  lap. 

könyvében,  vállalta  el  védelmét,  a  mikor  egyebek  között  a 
következő  feljegyzésre  méltó  szavakat  mondta :  1 

» Abban  a  nehéz  helyzetben,  melyben  védenczem  léte- 
zik, vigasz  és  remény  töltik  be  kebelét,  hogy  egy  angol 
esküdtszék  előtt  állhat.  Különösen  eltelnek  szemei  azzal  a 
bátorító  jelenséggel,  hogy  akkor,  midőn  Európa  szárazföldén 
a  nagy  franczia  forradalom  fergetege  elsepert  trónokat  és 
intézményeket,  elveket  és  törvényeket,  melyekhez  kegyelet  és 
tisztelet  tapadt,  mi  itt  tovább  szolgáltatjuk  az  igazságot, 
atyáink  és  megállapodott  jogszokásaink  módjára,  'azoknak 
százados  szentélyében.  És  erre  annyival  inkább  szükség  van, 
mert  nem  zárkozhatik  el  azon  szédítő  különbség  előtt,  mely 
öt  vádlójától  elválasztja.  Ő,  a  vádlott,  egy  hazátlan  üldözött, 
vádlója  pedig  a  Caesarok  utódja,  a  világ  leghatalmasabb  feje- 
delme, kivel  szemben  nincs  más  oltalma,  mint  Anglia  esküd- 
teinek félelmet  nem  ösmerő  igazságszeretete. 

»De  eme  fontos,  életbevágó  körülmény  mellett  még  egy 
másik  döntő  fontosságú  mozzanat  az,  mi  Önök  figyelmét 
igénybe  veszi,  ez  a  sajtó  szabadságának  kérdése,  mely  ma 
egyedül  a  szabad  brittek  földén  talált  menhetyet.  Mintha  egy 
nagy  földindulás  nyelte  volna  el,  a  mi  idáig  csak  biztosíték 
és  oltalom  létezett  a  gondolat-  és  véleményszabadság  szá- 
mára, a  legszabadabb  államokban  északtól  délig,  kelettől 
nyugatig,  az  ma  már  mind  romban  hever,  csak  nálunk  egye- 
dül áll  az  fenn  büszkén  és  méltóságteljesen,  polgártársaink 
erős  karja,  félelmet  nem  ösmerő  lelke  által,  mely  Cicerónak 
önérzetes  szózatát  harsogja  oda  a  fenhéjázó  triumvirnak : 
>'Contempsi  Catilinae  gladios,  non  pertimescam  tuos«.  (Meg- 
vetettem Catilina  tőrét,  nem  félek  a  tiedtől)«. 

A  sajtószabadság  behozatala  megteremtette  gyümöl- 
cseit. A  XVÜI-dik  század  eleje  már  a  sajtó  aranykorának 
nevezhető.  Kiváló  irók  akadtak,  kik  e  téren  működtek,  az 
újságnak  majdnem  nagyobb  volt  a  hatása  mint  ;i  parlament- 
nek,   a  mit  Macaulay    annak   tulajdonít,-    mert    a    parlamenti 


1  Lytton  Bulwer:   Historical  characters,  II.  kötet  21,  lap.  Tauch- 
jiitz  edition. 

■  Crítical  and  historical  Essays,  V.  kötet  107.  lap. 

beszédeket  nem  volt  szabad  közölni,  és  úgy  azokat  nem 
olvashatta  senki,  de  a  tory  Swift  és  a  whig  párti  Addison 
czikkei  mindenkinek  kezén  forogtak. 

Nem  volna  czélja,  de  nem  is  birok  a  szükséges  ösme- 
retekkel  arra,  hogy  a  sajtó  fejlődését  és  történetét  a  vázolt 
korszakig  levezessem.  Csak  azt  emlitem  fel,  a  mi  azt  a  néhány 
vonást,  melyet  papírra  vetettem,  kiegészíti.  Az  egyik  az,  hogy 
az  angol  sajtónak  is  az  a  jellege,  a  mi  közéletének.  A  mi 
mindenek  felett  feltűnik  nála,  az  a  jelentékeny  publiczistai 
tartalom  és  komolyság.  A  sajtó  is  természetesen  kifejezésre 
juttatja  a  pártkülönbözeteket,  de  azért  kevés,  lázas  természetű 
időszakot  kivéve,  a  kérdések  mérséklettel,  kölcsönös  méltá- 
nyossággal tárgyaltatnak.  Nagyot  lendít  ezen  az,  hogy  kiváló 
parlamenti  emberek  szintén  működnek  a  zsurnalisztika  terén 
és  ott  fentartják  azt  a  művelt  hangot,  melyet  a  tanácsterem- 
ben használnak. 

Ők  magok  is  felhasználják  a  névtelenség  kedvezményét, 
de  hogy  ez  megóvható  legyen,  oly  módon  írnak,  mely 
kizárja  a  gyanút,  hogy  az  álarcz  oltalma  alatt  csakis  bosszú- 
jukat akarják  elleneiken  tölteni,  mire  talán  nyílt  sisakkal  nem 
mernének  vállalkozni.  Nemcsak,  hanem  azon  sajátszerű  jelen- 
séggel találkozunk,  hogy  a  parlament  legélesebb  szónokai, 
kiknek  az  invektiva,  a  személyes  támadás  legerősebb  fegy- 
verök,  mint  Canning,  Brougham,  Disraeli,  ki  magát  szintén 
egyszer  a  sajtó  gentlemanjei  közé  tartozónak  vallotta,  ira- 
taikban, czikkeikben  mintegy  kesztyűs  kézzel  dolgoznak, 
a  mi  azután  kihatott  az  egész  sajtónak  irmodorára  és  maga- 
tartására. 

Nem  szorul  bővebb  magyarázatra,  hogy  a  korszak, 
mely  a  Waterlooi  csata  után  következett,  a  mint  óriási  fej- 
lődés korszaka  volt  az  angol  közéletre,  úgy  a  sajtóra  is  az 
volt.  Anglia,  mely  egyedül  harczolt  a  többi  államok  között 
győzelmesen,  vizén  úgy  mint  szárazon,  Napóleon  ellen,  rop- 
pant dicsőséggel  és  anyagi  előnyökkel  bontakozott  ki  a  küz- 
delemből. Azonkívül  pénzereje,  ipara  és  kereskedelme  által 
uralta  az  öt  világrészt.  Beléletében  pedig  az  illető  évek  a 
reform  évei  voltak,  melyek  politikai,  társadalmi,  közgazdasági 
szervezetét  új,  szélesebb  alapokra  fektették.  A  kérdések  szűk- 

ségelt  vitatása  a  sajtó  terén  különféle  árnyalatokat  teremtett. 
A  napi  sajtó  mellett  látjuk  a  heti,  havi,  sőt  évnegyedes  folyó- 
iratokat, melyek  az  átszűrődött,  szakszerű,  magasabb  szem- 
pontú véleményeknek  képezik  az  otthonát.  Az  évnegyedes 
folyóiratok,  a  Quarterly  Revievv  tory,  az  Edinburgh  Review 
whig  szellemben,  egy  irodalmi  különlegességet  teremtenek, 
az  essay-t,  mely  tetszetős  formában  és  tömören  képes  oly 
kérdéseket  tárgyalni,  melyek  csakis  vaskos  kötetekben  talál- 
nak helyt,  és  így  alkalmat  ad  a  művelt  nagy  közönségnek, 
hogy  rólok  legalább  némi  képet  alkothasson. 

Ebben  az  időben  lesz  igazán  világlappá  a  » Times «, 
mert  az  egész  Orbis  terrarum-ot  behálózza  tudósítóival.  Az 
oly  gyakran  idézett  our  own  Correspondent  kitétel  európai 
fogalommá  válik.  Másrészt  szerencsés  tapintattal  egy  párt- 
nak sem  lesz  közlönye,  hanem  megérzi  a  közvélemény  hul- 
lámzásait, mely  a  két  országos  párt  között  hol  az  egyik,  hol 
a  másik  felé  fordul,  és  e  szerint  irányítja  vitorláit.  Tényleg 
oly  hatalommá  válik,  hogy  nem  egyszer  képes  kormányo- 
kat buktatni.1 

Hozzá  kell  tenni,  hogyha  az  angol  sajtó  hatása  jelen- 
tékeny volt  is  az  ország  beléletére,  az  még  sem  igen  lépte 
által  a  szigetország  határait.  Az  angol  nyelv  ösmerete  még 
nem  volt  eléggé  általános,  a  közlekedés  sem  történt  könnyen, 
azonkívül  a  czenzura  is  tiltólag  lépett  fel  vele  szemben,  nehogy 
a  mételyt  behurczolja.  Különösen  áll  ez  Ausztria  és  hazánkra 
is,  mely  ennek  folytán  az  angol  sajtó  termékeit  inkább  csak 
hiréből  ösmerte. 

Francziaor szagban  mindenben  ellenkező  viszonyok  ural- 
kodnak. A  La  Manche  tengerszoros,  mely  a  két  államot  elvá- 
lasztja, két  külön  világnak  mossa  partjait.  A  két  nagy  nemzet 
egészen  ellentétes  állást  foglal  el  a  nemzeti  jellem,  szokások 
ós  erkölcsök  képződését  illetőleg,  valamint  azon  nagy  problé- 
mákra vonatkozólag,  a  melyek  az  egyéni,  mint  a  közösség 
életének  alapvető  rendjét  állapítják  meg.  Míg  az  angol  nem- 
zet, különösen  a  XVIII-dik  és  XlX-dik  század  határvonalán, 
a  történeti  hagyományok    és  a  jogfolytonosságnak  kultuszát 

1  Bagehot:  The  english  Constitution,  22.  lap. 

a  lényegben  és  legapróbb  formaságokban  fenntartotta,  addig 
a  franczia  tabula  rasat  csinált  egész  múltjából  és  az  emberi 
értelem  elvont  szabványai  alapján  kívánta  exisztencziáját  be- 
rendezni. És  a  mint  azon  félszázad  alatt,  mely  az  1789-ki 
alkotmányozó  országgyűléstől  Lajos  Fülöp  trónjának  képzelt 
megszilárdulásáig  terjed,  a  köztársaság  és  monarkhia  min- 
den képzelhető  válfaját  meghonosította,  úgy  a  sajtóviszonyok 
terén  a  különféle  állapotok  és  rendszerek  egész  hanglétrá- 
ját megfutotta.  A  forradalom  kezdetén  teljes  szabadság,  sőt 
féktelen  szabadosság,  a  hol  Marat  és  Hébert  lapjokban  a 
gyilkosságot  és  fosztogatást  hirdették,  mint  a  testvériség 
g3'őzelmének  legbiztosabb  eszközeit.  Viszont  a  császárság 
alatt  majdnem  tilalmi  rendszer  uralkodott  a  szellemi  téren. 
A  mint  az  imperátor  egész  Francziaországból  egy  nagy 
kaszárnyát  csinált,  a  hol  a  szellemi  működésnek  is  komman- 
dóra kellett  történni,  úgy  a  »Moniteur«  száraz  rovatai  is 
csak  akkor  élénkültek  meg,  mikor  a  Grandé  armée  virágos 
nyelven  irott  győzelmi  bulletin-jei  láttak  napvilágot.  A  nagy 
ember  körülbelül  úgy  volt  a  sajtó  termékeivel,  mint  Omar 
khalifa  a  Koránnal ;  a  mi  jó  volt,  az  az  ő  hivatalos  lapjában 
úgy  is  benne  volt,  a  mi  más  természettel  birt,  azt  bízvást 
a  tűzbe  lehetett  dobni.  A  franczia  szellem  és  leleményesség 
túljárt  azonban  a  világ  urának  eszén,  megteremtve  a  tárczát, 
a  fetiilleton-x,  ezt  a  franczia  különlegességet,  mely  könnyű, 
játszi  formában,  hozzá  még  szűk  keretben  képes  volt  az 
ösmereteknek  egész  területét  művelni ;  különösen  az  irodalmi 
termékek  bírálata  megadta  a  lehetőséget  oly  kérdéseket  is 
szellőztetni,  melyek  különben  tiltva  voltak.1 

A  császárság  bukása  után  természetszerűen  kellett 
a  közéletnek  és  irodalomnak  tágabb  értelemben,  a  sajtónak 
pedig  szűkebb  értelemben  fellendülnie.  » fater  arma  silent 
musae«  ;  a  fegyverzörej  elmúlt,  a  múzsák  hangja  felszabadult. 
Alkotmány  is  adatott,  XVIII.  Lajos  charte-]a,  mely  ha  nem 
is  volt  teljes  parlamentáris  alkotmány,  de  tért  nyitott  a  poli- 
tikai tevékenységnek.    Azon  neg}redfél  század  alatt,    melynek 

1  Lásd  erre  vonatkozólag  Schmidt  Julián :  Geschichte  der  fran- 
zösischen  Literatur  seit  der  Revolution,  I.  kötet  171.  és  következő  lapok. 

világraszóló  izgalmai  az  illető  nemzedék  feje  felett  elvonultak, 
abban  a  nagytehetségű  nemzetben  roppant  szellemi  tőke 
gyűlt  össze,  mely  egyszerre  dúsan  kezdett  kamatozni,.  Kiju- 
tott ebből  már  természet  szerint  a  sajtónak  is,  de  járultak 
hozzá  különös  körülmények,  melyek  annak  fontosságát  növel- 
ték. A  cselekvő  és  szenvedőleges  választói  census  igen  magas 
volt,  úgyannyira,  hogy  a  képviselőség  révén  csakis  egy  cse- 
kély kisebbség  vehetett  részt  közvetve  a  törvényhozás  mun- 
kájában. Hozzájárult  a  parlamentáris  élet  szokatlansága,  a  mi- 
ből az  irodalom  fokozódottabb  jelentősége  származott,  úgy 
hogy  egészen  találó  Macaulay  megjegyzése,  ki  azt  mondotta, 
hogy,  míg  Angliában  a  politikusok  váltak  hirlapirókká,  ez 
Francziaországban  megfordítva  történt.1 

Megkönnyítette  a  dolgot  a  sajtó  aránylagos  szabadsága. 
Itt  azon  érdekes  jelenséggel  találkozunk,  hogy  a  legitim  király- 
ság és  a  Bourbon  uralkodóház  őszinte  hívei,  Francziaország 
legnagyobb  politikai  és  írói  tehetségei,  így  Staél  asszony, 
Chateaubriand,  Constant  Benjámin,  kit  méltán  lehet  a  parla- 
mentáris elmélet  első  apostolának  tekinteni,-  Royer-Collard, 
a  doktrinerek  feje,3  mind  érezték  a  császári  czenzura  szigorát, 
és  azért  a  sajtószabadság  mellett  foglaltak  állást.  így  született 
a  jeles  1819-iki  sajtótörvény,4  mely  csakugyan  az  irodalom 
és  a  sajtó  számára  oly  fényes  időszakot  teremtett,  mely  suga- 
raival egész  Európát  bevilágította.  A  minek  egyik  érdekes 
mozzanata,  hogy  maga  XVIII.  Lajos  is,  ki  igen  tanult,  szel- 
lemes ember  volt,  nem  egy  ujságczikket  irt.'' 

Az  irodalmi  és  zsurnalisztikái  hirnév  biztos  út  volt  az 
előmenetelre  és  befolyásra.  Megkönnyítette  az  eredményt 
a  névaláírás,  a  minek  következtében  a  közönség  kedvenczeit 
név  szerint  megösmerte,  sikereiket  jutalmazta.  Bizonyos  hát- 
rányos   következményekkel    is  járt  a  dolog,    azon   személyes 

1  Critical  und  historical  Essays,  V.  kötet  82.  lap. 

2  Lásd  hires  művét  :   Cours  de  politique  constitutionnelle,  két  kötet. 

3  Lásd  életrajzát  Haranlc  :  La  vie  politique  de  Koyer-Collard, 
két  kötet. 

4  íJuverjfier  de  ílauranne :  Histoire  du  gouvernement  parlementaire 
en  Francé,  V.  kötet  XIX.   fejezet. 

11  Rockon:  Geschichte  Frankreichs,  I.  kötet  49.  lap. 

hang  és  cl,  a  mi  kikerülhetetlenné  vált,  különösen  ha  hozzá- 
veszszük  azon  óriási  ellentéteket,  melyek  a  franczia  nemzet 
nyugalmát  feldúlták  és  egyik  válságból  a  másikba  kergették. 

A  párbajok  napi  renden  voltak,  melyeknek  Franczia- 
ország  egyik  legtehetségesebb  és  nemesebb  jelleme  és  zsurna- 
listája,  Carrel  Armand  áldozatul  esett.  Nem  kisebb  ember, 
mint  John  Stuart  Mill  irta  meg  életrajzát.1  Ellenfele  Girardin 
Emil  volt,  tehetségre  párja,  de  jellemre  messze  alatta  állva, 
ki  annak,  mit  a  sajtó  viczinalizmusának  lehet  nevezni,  volt 
megteremtője.  Viharos  is  volt  élete,  az  ellenzék,  sőt  kollegái- 
nak egy  része  élethalálharczot  vivott  ellene,  de  ő  felül  maradt 
a  küzdelmekben,  igazán  fürdött  ellenfeleinek  gyűlöletében. 
Ettől  eltekintve  par  excellence  zsurnalista  volt,  ki  sokat  tett 
az  újságok  tágabb  körben  való  elterjesztésére,  amennyiben 
»La  Presse «  czimü  hírlapját  a  többiekkel  szemben  az  elő- 
fizetési összegnek  felére  leszállítva  tette  közzé.  O  honosította 
meg  a  tárczában  a  regények  közlését,  a  mit  nálunk  azután 
Dessewffy  Emil  lapjában,  a  » Budapesti  Hiradó«-ban  utánzott. 
Szalay  László  2  meg  is  támadta  érte,  hogy  helytelen  példát 
követ,  és  hogy  ez  árt  a  sajtó  komolyságának. 

Carrel  Armandnál  szerencsésebb  volt  szerkesztőtársa 
Thiers.  Hogy  hova  emelkedett,  az  eléggé  ösmeretes,  a  mit 
legnagyobb  részt  hírlapírói  tevékenységének  köszönhet.  OI57 
hatalommá  vált,  hogy  X.  Károly  és  uralkodóháza  bukásában 
neki  jelentékeny  része  volt.  Mikor  már  látni  lehetett,  hogy 
X.  Károly  és  az  uj  Francziaország  közt  a  béke  nem  lehet- 
séges, Thiers  volt,  a  ki  az  1688-ki  angol  forradalom  meg- 
oldását hozta  javaslatba,  az  idősebb  ág  helyett  az  ifjabbat, 
az  Orléans-ágat  ültetni  trónra.3  Midőn  az  államcsíny,  az 
alkotmány  felfüggesztése  bekövetkezett,  az  első  tiltakozást 
a  hírlapok  nevében  Thiers  fogalmazta.4 

X.  Károly  elüzetése  után  Lajos  Fülöp  uralkodása  alatt 
a  közélet    szabadabb  kifejlést  nyert,    a  mi  a  sajtóra  is  kiter- 

1  Dissertations  and  Discussions,  I.  kötet  211.  lap. 

2  »Pesti  Hirlap«    1844.  deczember  1 9-ki  szám. 

3  Thureau-Dangin  :  Le'parti  libéral  sous  la  Restauration,  VII.  fejezet. 

4  Lásd  ennek  szövegét  Louis  Blanc :  Histoire  de  dix  ans,  I.  kötet 
506.  lap. 

jedt.  A  sajtó  mennyiségileg  és  minőségileg  is  Európa  vezető 
sajtója  lett.  Nem  volt  a  hírlapnak  oly  ága  és  rovata,  mely 
nem  elsőrangú  emberek  által  vezettetett  volna.  A  politikai 
czikkek  mellett  a  műbirálat,  Sainte-Beuve,  Nisard,  Jules 
Janin,  Gustave  Planche  kezében,  mintaszerűnek  tekintetett. 
A  nagy  regényirók,  Soulié,  Sand,  Dumas,  Sue,  műveiket  mind 
elébb  a  lapok  utján  hozták  forgalomba.  Sue-nek  » Párizsi  tit- 
kai «-t  egész  Európában  utánozták.  Nálunk  is  Nagy  Ignácz 
» Magyar  titkai «,  Kuthy  Lajos  » Hazai  rejtelmei «  erre  a  kap- 
tára készültek. 

Németországban  a  sajtóviszonyok  nem  lehettek  ked- 
vezők. A  közélet  hiánya,  a  nemzeti  szellem  nehézkessége 
volt  ennek  indoka.  A  Napóleon  elleni  visszahatás  szülte  az 
első  jelentékeny  hirlapi  vállalatot,  a  »Rheinischer  Mercur«-t, 
melyet  egy  nagy  tehetségű,  lánglelkü  német  hazafi,  Görres, 
szerkesztett.1  A  bécsi  kongresszus  és  a  szent  szövetség  korá- 
ban jött  a  visszahatás,  a  sajtónak  bilincsekbe  verése.  Az  ellen- 
hatás az  egyetemekből  indult  ki,  a  mint  hogy  ezek  vol- 
tak a  politikai  és  publiczistikai  irodalomnak  fészkei.  Többen 
a  híresebb  tanárok  közül  az  újságírásra  adták  magokat, 
közöttök  Gervinus,  kinek  nevével  művem  első  kötetében 
többször  találkoztunk.  Ő  a  negyvenes  években  egy  » Deutsche 
Zeitung «  nevű  hírlapot  indított  meg,  mely  nagy  tekintélynek 
örvendett,  habár  czikkeinek  megvolt  a  kathedra-izök,  a  minek 
következtében  a  nagy  közönség  előtt,  Hamlettel  szólva,  köz- 
lönye egyszerűen  kaviár  maradt.2 

Németországnak  ebben  az  időben  egy  elsőrangú  hír- 
lapja volt,  az  Augsburgban  megjelenő  »Allgemeine  Zeitung «. 
Német  nyelven  jelent  meg,  de  tulajdonképpen  kozmopolita  lap 
volt.  Német  nemzeti  érzésről,  politikai  törekvésekről  édes-kevés 
volt  benne,  annál  inkább  tárgyalta  más  országok  eseményeit, 
melyekre  vonatkozólag  kitűnően  volt  informálva  és  melyeknek 
mindennemű  mozgalmai,  a  német  tudományos  világ  legelső 
képviselői  által  szakavatott  módon  tárgyaltattak.  Be  kell  val- 
lani, hogy  ebben  az  irányban  oly  tökéleteset  produkált,  hogy 

1   Lásd  jellemrajzát  Sepp-U"A. 

1  Lásd  Németország  szellemi  életének  e  korból  való  mesteri  rajzai 
Treitschke :  Deutsche  Geschichte,   II.   kötetében. 

a  mai  sajtó  is  alig  éri  utói.  A  világ  bármely  részében  adta 
elő  magát  valami  fontosabb  esemény  vagy  jelenség,  az  e  lap 
hasábjain  oly  méltatást  talált,  mely  a  legkényesebb  igényű 
olvasót  is  kielégítette,  és  melyet  tartalmasság  dolgában  sem 
az  angol,  sem  a  franczia  lapok  felül  nem  multak. 

Külföldön  mindenütt  el  volt  a  lap  terjedve,  valamint 
nálunk  is,  a  minek  egyik  indoka  az  volt,  hogy  más  külföldi 
lap  járatása  nem  volt  megengedve.1  Deák  maga  nem  egyszer 
nagy  dicsérettel  szólt  nekem  a  lapnak  értékéről.  Pulszky 2 
felemlíti,  hogy  a  lap  eleinte  nem  viseltetett  előzékenységgel 
a  nemzeti  törekvések  iránt,  a  bécsi  körök  befolyása  alatt 
állott.  Azonban  felvette  Pulszky  czikkeit,  nemcsak,  hanem 
Lukács  Móricz  személyében  egy  kitűnő  levelezőre  tett  szert, 
ki  a  magyar  ügyeket  oly  módon  adta  elő,  mely  a  lapnak 
úgy  mint  neki  becsületére  válik.3 

Nálunk,  mint  mindenben,  a  hírlapirodalom  terén  is  hátra 
valánk.  Létezett  ugyan  idáig  egj'-két  hirlap,  de  a  mit  hírlap- 
irodalomnak lehetne  nevezni,  nem  létezett.  így  a  » Nemzeti 
Újság «,  melyet  Kulcsár  István,  a  »Hirnök«,  melyet  Orosz 
József,  a  » Jelenkor «,  melyet  Helmeczy  szerkesztett.  Érdemes, 
buzgó  emberek  mindannyian,  kik  azonban  hivatásukat  nem 
mint  művészek,  de  mint  mesteremberek  fogták  fel,  és  a  kik 
mindenre  képesek  lehettek,  csak  arra  nem,  hogy  lendületet 
adjanak   czikkeiknek. 

Széchenyi  ugyan  irogatott  a  » Jelenkor  «-ba,  de  czikkei- 
vel  érdekeltséget  nem  volt  képes  sem  maga,  sem  tárgyai 
iránt  kelteni,  a  sajtó  ügyét  előbbre  nem  vitte,  nagy  hivatá- 
sának öntudatát  beleönteni  nem  tudta.  Maradt  egyszerűen 
a  hírszolgálatnak  egyik,  mondhatni  gépies,  eszköze.  A  köz- 
vélemény pedig  át  volt  hatva  azon  érzettől,  mely  mint  köz- 
szükség jelentkezett,  hogy  a  reform  szellemének  ezen  a  téren 
is  hódítania  kell. 

A  nemzet  kilépett  azon  állapotból,  melyet  idylli  csend- 
életnek lehetett  nevezni    és    mely    még    nem    régen  is  exisz- 


1  Gyulai  Lukács  Móricz  munkái,  I.  kötet.  Bevezetés. 

2  Életem  és  korom,.   I.  kötet   170.  lap. 

3  Lásd  az  egész  czikksorozatot  már  előbb  idézett   munkájában. 

tencziájának  lényeget  alkotta.  Ez  élettörténeti  jelleget  öltött 
magára,  a  mi  azt  jelentette,  hogy  a  tágas  kettős  hazában 
minduntalan  oly  dolgok  történtek,  melyeket  érdemes  vala  fel- 
jegyezni. Merültek  fel  problémák,  melyeket  vitatni  kellett, 
támadtak  egyéniségek,  kiknek  szavát  honfitársaik  mind  több- 
ször kívánták  hallani  és  kiknek  cserekvéseivel  a  nemzet  nyil- 
vánosan akart  foglalkozni.  A  hivatalos  mint  nem  hivatalos 
Magyarország  annak  is  szükségét  érezte,  hogy  egy  szélesebb 
keretben  és  könnyebben  mozgó  orgánumra  tegyen  szert. 
A  nem  hivatalos  Magyarország  egyszerűen  azért,  mert  ilyen- 
nel nem  birt,  a  hivatalos  pedig  azért,  mert  orgánumai,  az 
országos  és  megyei  gyűlések,  melyek  ezt  a  feladatot  idáig  tel- 
jesítették, nem  voltak  elégségesek  arra,  hogy  mindazt  vissza- 
tükrözzék, a  mit  a  nemzet  cselekedett  és  a  mi  fejében  meg- 
fordult. Az  intézmények  magok,  bármennyire  életképesek 
voltak  is,  egyedül  többé  a  czélnak  meg  nem  feleltek  és 
kiegészítésre  szorultak.  Az  áramlat  növekedésének  tágasabb 
mederre  volt  szüksége.  Tudvalevő,  hogy  a  gyűlések  nem 
jöttek  oly  gyakran  össze,  a  részvevők  száma  mint  a  tárgy- 
sorozat korlátolt  volt,  hozzá  inkább  a  hallgatóságnak  mint 
a  nagy  közönségnek  szóltak.  A  fejlődő,  haladó  viszonyokkal 
szemben  immár  egy  oly  közlöny  alakítása  kikerülhetlenné 
vált,  mely  a  lehető  gyors  egymásutánban  az  összes  politikai 
és  kulturális  eseményeket  feljegyzi,  ezeket  megfelelő  módon 
kommentálja,  és  mely  azonkívül  nyitva  áll  mindenki  számára, 
hogy  panaszát,  óhajait,  nézeteit  előadhassa,  azokat  az  ország 
szine  elé  hozhassa.  Az  eszmék  és  események  nagy  vérkerin- 
gésének a  szívhez  hasonló  orgánumot  kellett  létesíteni.  A  mint 
az  emberi  sziv  a  systola  és  diastola  kettős  folyamatában 
felváltva  kiürül  és  megtelik,  éppen  úgy  ezen  központi  szerv- 
nek azon  képességgel  kellett  birnia,  hogy  önmagába  fel  tudja 
venni  az  ország  egész  közéletének  hullámverését,  hogy  az 
a  benne  rejlő  képességnél  fogva  szükséges  irányítást  nyerve, 
a  testnek  minden  egyes  alkatelemét  éltető  nedűvel  ellássa. 
Igen  sajátszerű,  hogy  .Széchenyi  István  ezen  is  fennakadt. 
Támadásában  különösen  kifogásolta,  miszerint  Kossuth  nap- 
ról napra  uj  indítványokat  tesz  és  ez  által  a  nemzeti  erőket 
szétforgácsolja;    de  az  emberek    erre  nézve    másképpen  gon- 

dolkoztak.  Ha  azon  eszmék  között,  melyeket  megpendített, 
van  olyan,  mely  Budapesten  még  ma  sincs  megvalósítva,  mint 
pl.  Mátyás  király  szobra,  mégis  sokat  tett  a  nemzet  szellemi 
tőkéjének  gyarapítására,  a  látkör  tágítására  nézve. 

Erre  vonatkozólag  fel  kell  említeni  szorgalmát  és  mun- 
kásságát. Azon  tulajdonság  ez,  mely  nélkül  semmit  és  leg- 
kevésbbé  politikai  nagyságot  és  eredményeket  képzelni  nem 
lehet,  olyannyira,  hogy  találkoznak  sokan,  kik  minden  nagy 
siker  okát  ebben  vélik  találni.  Eléggé  ösmeretes  például,  hogy 
Napóleon  minő  óriási  munkabírással  és  képességgel  bírt.  Ez 
a  tulajdonság  meg  volt  Kossuthban  is,  úgy  mint  senkiben  az 
országban,  egész  életén  keresztül.  De  mutatkozott  a  » Pesti 
Hirlap«  szerkesztőségénél  is.  Pulszkytól  tudjuk,1  hogy  meny- 
nyire elfoglalta  idejét  a  lap  szerkesztése,  mert  nem  elégedett 
meg  azzal,  hogy  a  vezérczikkeket  irja,  de  még  a  levelezések 
és  újdonságok  irmodorát  is  pontosan  kijavítgatta. 

Ezzel  nem  akarom  munkatársait  kicsinyíteni,  mert  be 
kell  ösmerni,  hogy  jól  kioktatta  őket,  úgy  hogy  később 
azután  egy  egész  táborkar  állott  rendelkezésére.  Nem  igen  volt 
az  országnak  nevesebb  embere,  kinek  nevével  a  » Pesti  Hír- 
lap* hasábjain  nem  találkozunk.  A  mágnások  közül  is  sokan 
voltak,  kik  mintegy  állandó  dolgozótársakként  jelentkeztek. 
így  Pejacsevics  János,  az  ország  egyik  legjelesebb  közgazdája, 
ki  viszont  más  oldalról  nagyon  befolyásolta  Kossuth  közgaz- 
dasági nézeteit,2  Andrássy  Károly,  a  volt  miniszterelnök 
Andrássy  Gyula  apja,  szellemes  ember,  kitől  származott  a 
»bunkokráczia«  epitheton,  melylyel  a  nyers  kortestömegek 
garázdálkodását  megbélyegezte,3  Zay  Károly,  a  pánszlávizmus 
ostora,  Széchenyi  János,  Zichy  Hermán,  a  későbbi  Bach- 
huszár,  ki  egyike  a  legtüzesebb  ellenzékieknek,  Fáy  András, 
almási  Balogh  Pál,  Lónyay  Gábor,  Záborszky  Lajos,  Tóth 
Lőrincz,  Pulszky,  Trefort,  Szentkirályi,  Bezerédj,  Eötvös 
József,  részben  Agricola  álnév  alatt,  kik  a  napi  kérdések 
megvitatásában    leginkább   részt  vesznek.    Nagy  szerepet  ját- 


1  Eletem,  I.  kötet   199.  lap. 

2  Csengery  Antal  összegyűjtött  munkái,  399.  lap. 

3  » Pesti  Hirlap«,   1843.  apr.  27.  szám. 

szottak  a  megyei  élet  akkori  fontosságánál  fogva  a  vidéki 
evelezők.  Ezek  az  ország  legtehetségesebb  embereiből  állot- 
tak ;  különösen  a  fiatal  gárda  jött  itten  szóba,  úgy  annyira, 
hogy  akkoron  a  » Pesti  Hirlap«  levelezősége  az  értelmiség 
diplomája  gyanánt  tekintetett.  Szemere  Borsodból,  Kazinczy 
Gábor  és  Lukács  György  Biharból  irfák  jelentéseiket.  Ez  utób- 
binak például  levelei  megkapóan  és  igazi  drámai  erővel  írják 
le  a  biharmegyei  ellenzék  hősies  küzdelmét  a  hatalmi  önkény 
ellen.  Ha  mindezekhez  már  most  hozzá  veszszük  az  országos 
közvéleményt,  az  ország  nagy  közönségét,  mely  mint  egy 
kész  hadsereg  állott  a  hangoztatott  eszmék  mögött,  akkor 
azután  ezen  három  tényező  :  vezér,  táborkar,  hadsereg  együtt- 
működésében a  politikai  befolyás  oly  tényezőjét  szemléljük, 
melyre  odáig  példa  nem  volt,  valamint  azután  sem  akadt. 
Ezen  akczió  a  tollnak,  az  irálynak  oly  művészetével  történt, 
melynek  értékére  nem  létezett  és  nem  létezik  nézetkülönbség 
barát  és  ellenség  között.  Jól  mondja  egy  igen  illetékes  biró, 
Kaik  Miksa,1  hogy  úgy  még  nem  irt  senki  hazánkban.  Dús 
keleti  színpompa,  valódi  déli  tűzzel  párosult  bűvös  kert  volt 
ez,  telve  a  legbájosabb  virágokkal,  melynek  illata  az  olvasót 
annál  inkább  elmámorítá,  mentől  tovább  haladt.  Nem  volt 
ott  egyetlen  puszta,  sivár  helyecske  sem,  minden  galyon 
madárdal  hangzott,  majd  valami  vidáman  csattogó  pacsirta 
dala,  majd  ismét  búsongó  csalogány  éneke,  mely  az  olvasó 
fülébe  csengett,  és  mindig  úgy  képzelte  az  ember,  mintha 
rég  ösmert  dalok  volnának,  melyek  csak  saját  keblében 
szenderegtek  és  egyszerre  csak  varázshatalom  által  uj  életre 
ébredtek.  Buffon  közhelyt  képező  mondása,  »le  style,  c'est 
l'homme«,  az  irály  maga  az  ember,  soha  sem  volt  oly  ann}rira 
igaz,  mint  Kossuth  irmodorára  alkalmazva.  Mert  ennek  a 
bűbájos  nyelvnek  kulcsa  az  ő  személyiségében,  lelkületében 
rejlett.  Annak  egész  nemes  tartalmát  lehelte  bele  az  élettelen 
hetükbe.  Ez  azért  történhetett,  mert  a  humanizmus  és  idea- 
lizmus, általában  a  bizalom  az  emberiség  szebb  jövőjében 
lelkesítette,  hatotta  át  egész  valóját.  Ezen  érzelmeknek  lán- 
goló hevülete    párosult  a  fantáziának  adományaival,    melyről 

1   Széchenyi   István  és  kora,    121.   lap. 


-      48      - 

oly  jól  mondja  Shakespeare,  hogy  a  költő  tekintetét  szép- 
séges mámorban  ragyogtatja,  mi  által  mint  egy  megnyilnak 
előtte  a  jövendő  elzárt  titkai.  Ennek  birtoka  vezér czikkeit 
prózában  irt  költeményekké  változtatja.  Azonkívül  felfogásá- 
nak jogi  iskolázottsága  megadta  eszméinek  azon  szabatossá- 
got, mely  a  megértésnek  oly  nélkülözhetlen  kelléke.  Valamint 
a  jelentékeny  külföldi  irók,  költők,  mint  a  szép  prózának 
mesterei  figyelmeztették  az  irodalmi  disznek  azon  követel- 
ményére, mely  az  egyszerű  dolgokat  is  művészi  zománcz- 
czal  veszi  körül.  Fel  kell  említeni,  hogy  dolgozatai  elárulják 
azt  a  nagy  olvasottságot,  mely  felett  rendelkezett.  Hume, 
Smith  Ádám,  Blackstone,  Bürke,  Montesquieu,  Paolo  Sarpi, 
Moore,  Chateaubriand,  Lamartine,  az  angol  parlamenti  viták 
nem  egyszer  szerepelnek  nála  idézetek  alakjában.  Még  egy 
másik  érdekes  vonás  az,  mely  irályánál  szembetűnő.  Foxról 
mondja  Macaula}^,1  hogy  történeti  munkája  a  szónoklatoknak 
egész  sorozatából  állott,  mert  mikor  irt,  akkor  is  szónokolt, 
így  van  a  dolog  Kossuthnál  is.  Rendkívüli  szónoki  képesége 
czikkeiben  is  kifejezésre  jutott  és  hatásának  egyik  titka  abban 
rejlik,  mert  a  közvetlenség  eszközeivel  működött.  Ha  például 
valaki  azt  a  fáradságot  veszi  magának,  hogy  fenhangon 
olvassa  azokat,  akkor  ezen  sajátságuk  azonnal  kiderül.  Lépten- 
nyomon azon  megszólítással  találkozunk  bennök,  » Uraim «, 
akár  mintha  csak  a  szószékről  hangzanának.  Nem  egy  em- 
berrel történt  meg  akkoron,  hogy  híresebb  czikkeit  könyv 
nélkül  megtanulta.  Példa  reá  Szontagh  Pál.2  Későbben  pedig, 
midőn  Kossuth  Hírlapjába  dolgozott,  azt  mondák,  hogy 
a  mit  irt,  lángszavakkal  van  irva  és  tűznyomokat  hagyott 
maga  után. 

Természetszerűleg  következik  ebből,  hogy  ily  módon, 
a  mint  később  ezt  nagyobb  keretben  magával  a  nemzettel 
is  megcselekedte,  a  sajtót  is  nemes  hivatásának  öntudatára 
ébresztette.  A  sajtó  kezei  alatt  nem  tisztán  a  hírszolgálat 
gépies  eszköze,    de  a  nemzeti  közvélemény  vezére  lett,   mint 


1  Critical    and    historical    Essays,    II.  kötet    276.    lap.    Tauchnitz 
edition. 

2  Pnlszky :  Életem  és  korom,  I.  kötet  226.  lap. 

lelkiösmeretének  letéteményese  és  megnyilatkozása,  az  igaz- 
ság hirdetője,  a  derekas  cselekedetek  buzdítója,  a  tévtanok 
és  visszaélések  ostora.  Minden  esetre  a  sajtónak  oly  tiszteletre- 
méltó és  fontos  állást  adott,  melylyel  elébb  nem  birt  és  mely 
azóta  sem  szárnyaltatott  tul.  Emez  emlékezetes  korszak  moz- 
galmainak és  törekvéseinek  előadása  csonka  lenne,  ha  a  mél- 
tatás kellő  módon  nem  domborodnék  ki. 

Ily  viszonyok  között,. politikai  szempontból,  a  legnagyobb 
fontossággal  azon  mozzanat  bir,  hogy  mily  általános  termé- 
szetű irányzatok  voltak  azok,  melyeknek  ezen  utolérhetlen 
nyelvezet  szolgálatában  állott.  Általános  irányzatról  van  szó 
és  nem  egyes  kérdések  konkrét  megoldásáról,  mert  hiszen 
ezek  mögött  minden  politikusnál  találunk  bizonyos  világnéz-, 
letet,  melyben  mintegy  egész  valója  megnyilatkozik.  Ennek 
alkatelemei  között  egyike  a  leglényegesebbeknek  volt,  mint 
az  eszményiség  folyománya,  a  felfelé  való  törekvés  érzete. 
Longfellow  fenséges  költeménye,  az  Excelsior  vándorának, 
ki  feljebb-feljebb  halad  a  csillagok,  a  halhatatlanság  felé,  kürt- 
hangjai törtek  keresztül  minden  egyes  során,  a  nemzetet 
buzdítva,  bátorítva.  Az  ő  tollából  biztató  szózat  szállott  az 
emberekhez,  hogy  igenis  alkossannak  bátran  ideálokat,  mert 
megvan  bennök  a  képesség  azokat  megvalósítani.  Nagyon 
sajátszerüen  észlelhető  itt  is  az  ellentét  közte  és  Széchenyi 
között,  magának  a  hírlapirodalom  feladatának  megjelölésénél 
is.  Széchenyi  azt  találja,1  hogy  egy  újság  akkor  végzi  jól 
a  dolgát,  ha  nemcsak  előre  nógatja  a  nemzetet,  de  adott 
esetben  lassítja  is  a  menetet,  ha  éppen  úgy  csillapítja  a  szen- 
vedélyeket, mint  ahogy  felriasztja  a  tespedésből.  Nála  ez  a 
praxisban,  mint  látni  fogjuk,  oda  lyukadt  ki,  hogy  minden 
lényeges  kérdésben,  a  nyelv,  a  védegylet,  az  adó  kérdésé- 
ben szembe  szállott  a  reformtörekvésekkel,  az  iránytűt  teljesen 
elveszítve. 

Kossuth  nem  így  fogta  fel  a  dolgot.  Ösmerte  nemzetét, 
annak  szalmát űzszerü  fellobbanását,  jól  tudta  azt,  hogy  ha 
egy  akczió  megindul  és  rögtön  megállíttatik,  az  oly  elkedvet- 
lenedést    szül,    hogy    akár    egy    emberöltőre    le    kell    minden 

1   Kelet  népe,  58.   lap. 

thy  Ákos :  A  magyar  államitág  fejlődése,  küzdelmei.  111.  i 

haladásról  mondani.  Szabad  folyást  engedett  tehát  a  törekvé- 
seknek, nem  helyezte  magát  velők  ellentétbe,  sőt  mérséklettel 
biztatta  is  őket,  tudva  jól,  hogy  a  követelésekből  nem  szük- 
ség magának  a  nemzetnek  lealkudni,  mert  azt  a  műveletet 
a  hatalmi  tényezők  úgy  is  végre  fogják  hajtani.  A  lángeszű 
irlandi  szónok-  és  hazafinak,  O'Connelnek  gyakorlati  felfogása, 
axiómája,  melynek  kiugró  pontja  abból  állott,  hogy  a  végből, 
hogy  Irland  egy  shillinget  kapjon  Angliától,  egy  font  sterlinget 
kell  követelnie,  fajdalom,  a  mi  viszonyainkra  is  illett,  akkoron 
éppen  úgy,  mint  mostanság.  Sőt  még,  hogy  a  Széchenyi  által 
olyannyira  kedvelt  taktikának  kérdését  felemlítsük,  a  fellépés- 
nél is  a  büszke  dacz,  a  nyers  erő  alkalmazása  mindig  jobban 
bevált,  mint  az  engedékenység,  a  sima  hajlékonyság.  Ez  volt 
éppen  azon  mozzanat,  melyet  »a  nemzet  nem  kér,  de  köve- 
tel«  elvének  gyakorlati  alkalmazásánál  érvényesíteni  kellett. 
Az  arisztokráczia  és  demokráczia  közötti  ellentét  szintén 
arra  szokott  szolgálni,  hogy  a  Széchenyi  és  Kossuth  közötti 
kontroverziának  egyik  alkatelemét  képezze.1  Annyi  bizonyos, 
hogy  Kossuth  szívvel-lélekkel  demokrata  volt,  a  nép  embere. 
Ha  valaha  állott  az,  hogy  a  demokráczia  sarktétele  az  Üdvö- 
zítő azon  tanítására  vezethető  vissza:  » szeresd  felebaráto- 
dat, miként  tennenmagadat « ,  az  ő  felfogására  nézve  ezen 
tény  világosan  állt.  Hirlapirói  működésében  szabály  gyanánt 
tekintette,  ha  thémája  természete  ezt  lehetővé  tette,  embersze- 
retetbe mártott  tollal  irni  meg  czikkeit.2  Ezzel  azt  nyerte, 
hogy  Széchenyi  István  elnevezte  őt  »misericordianus  fráter- 
nek«.  Ezt  pedig  olyan  hibának  tekintette,  melynek  folytán 
még  vezéri  képesítését  is  tagadásba  vette.3  Ez  nemcsak  a 
» Kelet  népé « -ben  történt,  hanem  évek  multán  a  » Politikai 
Programmtöredékek«  azon  hírneves  és  sokszor  idézett  részle- 
tében is,  melyet  minden  áron  egy  orákulum  megnyilatkozá- 
saként akarnak  feltüntetni,  és  mely,  mint  látni  fogjuk,  azon 
nemes  és  nagy  férfiúnak  talán  egyik  legnagyobb  tévedése  volt. 
Ama  szenvedélyes    kifakadások  között,    melyekkel  Kossuthot 


1  Falk  Miksa:  Széchenyi  István  és  kora,   122.  lap. 
á  Felelet,   184.  lap. 
3  Kelet  népe,   102.  lap. 

elhalmozta,  a  következő  vád  is  hangzott,  hogy  ő,  midőn 
magát  politikai  Messiásnak  képzelte,  soha  sem  birt  maga- 
sabbra emelkedni,  mint  egy  jószívű  irgalmas  szerzetes  állás- 
pontjára, ki  minden  kis  sebre  írt  szeretne  kenni,  hézagos 
számítások  alapján  kenyeret  is  süttet  a  szegények  számára 
és  a  ki,  borzasztóan  előmozdítva  a  dologtalanságot,  el  van 
talán  látva  tehetséggel  egy  nemzeti  nagy  kórház  megalapí- 
tására, de  sülyedésnek  indult  nemzetét  regenerálni  soha  sem 
fogja.  Közbevetőleg  figyelmeztetem  az  érdemes  olvasót,  hogy 
később  az  elébb  idézett  Tasner-féle  levélben  beösmerte,  hogy 
az  irgalmasságban  mennyi  dicséretre  méltó  van.  Ezt  a  vádat 
azért  vonta  Kossuth  magára,  mert  lapjában  az  emberszeretet 
követelményeinek  lehető  tág  teret  nyitott.  A  szabadság,  egyen- 
lőség elvei  mellett  a  testvériség  intő  szózatának  senki  nálánál 
jobban  nem  áldozott,  mint  ahogy  ezt  Széchenyihez  intézett 
feleletében  maga  is  bevallja.1  Ugyanis  azt  mondja,  hogy  az 
emberszeretetnek  is  megvannak  a  maga  igényei  és  a  társas 
életben  a  magános  erényt  sokszor  a  szentségtelen  pillanat 
tettekre  szólítja,  mely  tetteket  ugyan  a  számoló  közgazda- 
ság elmélete  rosszalni  tanítja,  de  melyek  joggal  csak  akkor 
rosszalhatók,  ha  el  nem  mulasztá  jó  előre  megnyitni  azokat 
■a  kutforrásokat,  valamint  létre  hozni  azon  intézkedéseket, 
melyek  az  oly  végzetes  pillanatoknak  elejét  veszik.  Ezek 
-a  nézetek  a  mai  szocziális  felfogásnak  minimumát  képvisel- 
nék. Akkor  még  a  maximumnál  is  többet  jelentettek,  egy- 
szerűen azért,  mert  ezen  tér  idáig  nálunk  teljesen  parlagon 
hevert.  Igaz,  hogy  ennek  megvoltak  a  maga  indokai.  Részint 
az,  hogy  primitív  gazdasági  helyzetimben,  mely  hazánk 
akkori  közállapotainak  folyománya  volt,  azon  szocziális  beteg- 
jog, a  mit  nyomornak  lehet  nevezni,  nem  igen  létezett,  miután 
a  vagyon  megosztása  és  az  egész  közgazdasági  rend  követ- 
keztében sem  túlságos  szegény,  sem  gazdag  emberek  nem 
voltak ;  részint  mert  a  társadalmi  összműködés  érzete  még 
bölcsőjében  szendergett.  Annál  nagyobb  érdeme  Kossuthnak', 
hogy  ezen  a  téren  is  úttörő  volt  és  a  társadalmat  köteles- 
ségeire   intette,    habár  ezen  akczió  t<"»bbi    vonatkozásaiban  és 

1   Idézett   munka,    177.   lap. 

elemeiben  természetesen  elösmerte  Széchenyi  nagy  érdemeit. 
A  mi  az  ország  jogi  szervezetének  kontempláczióját  illeti, 
az  alapot,  melyen  az  vizsgáltatik  és  az  érzelmeket,  melyeket 
az  költ,  hasonlóan  élénken  illusztrálja  az  ellentétet  közöttük. 
Széchenyi,  mint  arra  már  az  ő  jellemzésénél  hivatkoztam, 
az  egész  Corpus  Jurist,  valamint  Werbőczy t  avas  obscuritás- 
nak  nevezte,  külföldi  példák  után  indult,  minek  az  lett  a  vége, 
hogy  teljesen  megingott  akcziójában.  Ellenben  Kossuth  annyira 
otthonos  volt  a  nemzet  jogéletében,  mint  alig  valaki.  Hiszen 
tanára,  a  hires  jogtudós  Kövy,  midőn  előtte  vizsgázott,  azt 
mondta  róla,  hogy  jobban  tudja  a  törvényt  mint  az  egész 
királyi  tábla.  Óriási  a  különbség,  midőn  például  az  ő  bírálatát 
olvassuk  az  ősiségről,  vagy  a  Széchenyiét.  Igen  jellemző 
Széchenyi  tájékozatlanságát  e  kérdést  illetőleg,  hogy  ő  a  két 
kérdést  ősiség  és  a  nem-nemesek  birtokképtelensége  —  inca- 
paciias  possessoria  —  egymással  összezavarja.  Kossuth 
figyelmezteti  is  reá,1  a  mit  azután  bizonyított  azon  körül- 
mény, hogy  az  1843 — 44-ki  országgyűlés  ki  is  mondja,  hogy 
a  nem-nemesek  birtok-  és  hivatalképesek  lesznek,  míg  az 
ősiség  fennmarad,  hogy  megszűnte  csakis  az  1848-ki  tör- 
vények által  mondassék  ki. 

A  támadás,  melyet  a  tarthatlan  állapotok  ellen  intézett, 
a  lehető  legerősebb,  mely  odáig  közzététetett.  De  azért  tudja 
azt,  hogy  ha  az  intézmények  túl  is  élték  magokat,  azok 
mindamellett  a  nemzet  géniuszának  szülöttei,  melynek  hatá- 
sától úgy  a  jövőben  mint  a  múltban  nagy  eredményeket 
várt.  Ezen  őserő  iránt  mindannyiszor  le  is  rója  tartozását, 
mint  ahogy  vizsga  szeme  felösmeri  annak  forrásait,  mely 
forrásokat  az  alkotmányban  fenn  is  akarja  tartani  és  ujakkal 
is  gyarapítani.  Ezen  felfogás  mondatja  vele  azt,2  hogy  saj- 
nálkozik a  felett,  hogy  a  kiváltságos  osztály  minden  hatal- 
mat monopolizál,  hiszen  a  hatalom  nem  lesz  csekélyebb,  sőt 
több,  ha  másokkal  megosztatik. 

Széchenyi    beteges  felhevülésében 8    a  magyar  embertől 


1  Felelet  Szécherrpnek,   158.  lap. 

2  U.  ott,  48.  lap. 

3  Politikai  programmtöredékek,   79.  lap. 

még  a  lovagiasság  tulajdonát  éppen  úgy  megtagadja,  mint 
a  » Kelet  népé « -ben  *  a  magyar  népet  minden  alkotmányos 
népek  között  a  legalacsonyabb  fokon  állónak  nevezte.  Ellen- 
ben Kossuth  vitatja,  hogy  ellenkezőleg  a  magyar  nemzet 
a  szabadelvű  kifejlés  dolgában  talán  egyetlen  példát  mutat 
fel.  Nemcsak,  hanem  a  hivatalos  magyar  nép,  a  populus 
Werböczianus  számára  követeli  továbbára  is  a  vezetést,  a 
döntő  természetű  befolyást.2  Ottan  nyíltan  kimondja,  hogy 
a  jogszerűség,  polgáriasodás  és  alkotmányos  élet  legfőbb 
tényezőjét  a  középrendben  keresi,  mely  nem  áll  oly  magasan, 
hogy  osztályérdekeit  a  nemzeti  tömeg  érdekeivel  ellentétben 
képzelné,  de  nem  is  áll  oly  alant,  hogy  mások  felsőségi 
vágyának  zsámolyává  alacsonyulna.  Mindezek  után  nem 
paradoxon  azt  állítani,  hogy  akkoron  nem  volt  az  ország- 
ban olyan,  az  általános  emberi  érzésektől  áthatott  modern 
felfogású  ember,  mint  szintén  olyan  sem,  a  kiben  annyira 
meg  lett  volna  úgy  az  ősi  alkotmány,  mint  a  nemzeti  egye- 
diség kultusza.  Az  egésznek  magyarázata  abban  áll,  hogy 
nem  volt  senki  sem,  a  ki  annyira  meg  volt  győződve  a 
magyar  nemzetben  rejlő  tökéletesedési  képességről,  mely  akár- 
meddig élne  is,  megújhodási  képességét  nem  veszti  el.  Mint 
hasonlóképpen  arról  is,  hogy  az  európai  kultúra  felvétele 
mellett  is  a  nemzet  minden  izében  magyar  marad.  Ezen 
érzéseknek  összhangja  és  az  azoktól  való  teljes  áthatottság 
tette  képessé  arra,  hogy  őket  híveibe  és  nemzetébe  is  bele 
tudta    oltani.    Valamint,    hogy    az  _1 848-ldtön[én^ej5eJ^já^' 

-_tudta  megalkojn^j^^ 
_j^ön3^irü    gondolatát,    az  európainagy    közösséget  egy  uj, 

.^^et^deú  nejTTzeti^egyéniséggel  gazdagítani. 

Már  most  összegezve  a  mondottakat,  Kossuth  fellépé- 
sének sikere  természetesen  azon  elvek  és  eszmék  minőségé- 
ül erejében  kereshető,  melyeket  hangoztatott  és  melyek  a 
magyar  nemzet  érdek-  és  érzelemvilágának  voltak  kifejezői. 
Állott  továbbá  a  sajtó  hatalmának  felösmerésében  és  kihasz- 
nálásában, melyet  éppen  oly  virtuozitással  kezelt,  mint  a  poli- 


1  Idézett   munka,   4~>.   lap. 

2  » Pesti    Hírlap*    1841.    14.   számában. 

tikai  működés  minden  más  eszközeit:  a  szónoklatot,  a  tár- 
sadalmi, politikai  és  törvényhozási  tevékenységet,  végre  a  had- 
viselés és  győzelem  szervezését.  Egy  szóval,  ezen  a  téren. 
mint  mindegyiken,  melyen  működött,  egyéniségének  csodálatos 
hatalma  az,  mely  mindent  megmagyaráz. 

III. 

Említettem  már  az  1839-iki  országgyűlés  vázolásánál 
a  konzervatív  párt  kezdeteit.  Ennek  a  pártnak  szervezésére  és 
működésére  nagy  befolyást  gyakorolt  a  » Pesti  Hírlap «  kelet- 
kezése. Kossuth  is  konstatálja,1  hogy  a  politikai  irányzatok 
határozottabb  színezetet  nyertek.  A  miből  azt  a  következ- 
tetést vonja  le,  hogy  a  nemzet  szélesebb  körben,  mint  valahar 
eszmél  és  gondolkodik.  Ettől  kezdve  a  konzervatív  párt 
akcziója  mindjobban  domborodik  ki,  míg  végre  egy  programm 
közzététele  az  egészre  mintegy  a  hivatalos  pecsétet  ütötte  rá. 

Tény,  hogy  azon  mozzanat,  a  mit  hazánkban  rendes 
parlamentáris  pártközi  mozgalomnak  és  küzdelemnek  nevez- 
hetünk, ez  időben  vette  kezdetét.  A  fejlődés  a  maga  során 
mindkét  pártot  illetőleg  elő  fog  adatni ;  előbb  azonban  helyén 
valónak  látom  ezen  a  ponton  amaz  elmélkedéseket  beszőnir 
melyek  a  politikai  pártok  nagy  kérdésével  elválaszthatlan 
kapcsolatban  vannak.  Amaz  elmélkedéseket,  melyek  a  pártok 
szerepével  és  rendeltetésével  kivannak  foglalkozni  és  melyek, 
úgy  vélekedem,  hazánk  pártküzdelmei  számára  a  magyarázd 
háttért  szolgáltatják. 

Ezt  annyival  inkább  vélem  tehetni,  miután  e  kérdés  az. 
általános  publiczisztikában  alig,  nálunk  pedig  —  legalább 
tudtommal  —  egyáltalában  nem  tárgy  altatott.  Úgyannyira, 
hogy  ennek  következtében  sem  a  múlt,  sem  a  jelen  párt- 
mozgalmai a  megfelelő  méltatásban  nem  részesültek  és  általá- 
ban ebben  az  irányban  nap  nap  után  egy  csomó  helytelen 
következtetés  vonatik  le.  A  miket  előadni  fogok,  pártmozgal- 
maink számára  talán  hasznosítható  bevezetés  gyanánt  fognak 
szolgálhatni. 

1   "Pesti  Hirlap«,    1841.  decz.  29-iki  szám. 

Kétségtelen  tény,  hogy  az  államok  politikai  története, 
már  t.  i.  ott,  a  hol  közéletről,  ennek  megnyilvánulásáról  lehet 
szólni,  pártjaiknak  viselkedésével  és  történetével  elválaszthatlan 
kapcsolatban  áll. 

Súlyt  kell  itten  helyezni,  még  pedig  első  sorban,  az 
állam  integritására,  főleg  annak  részeivel  szemben.  Ez  azt 
teszi,  hogy  a  pártok  külön-külön  mindig  az  államnak  csakis 
egyes  részét  teszik  ki,  nem  képviselik,  illetve  nem  alkotják 
magát  az  egész  államot.  És,  habár  minden  pártban  meg  is 
van  azon  jogosult  törekvés,  hogy  akaratát  az  egész  állam 
akaratává  tegye,  az  összeségnek  szerepét  önmagában  nem 
látszhatja,  fellépése  által  az  államot  nem  helyettesítheti,  érdekei 
számára  a  feltétlen  érvényesülést  nem  követelheti.  Ezen  érvé- 
nyesülés csakis  az  állami  felségjogoknak  lehet  folyománya, 
melyek  a  szuverén  közérdeket  teszik  úrrá  minden  képzelhető 
külön  és  pártérdek  felett. 

De  viszont,  ezzel  ellentétben,  az  is  áll,  hogy  az  egyes 
pártok  magatartásától  és  működésétől  azokat  az  eredménye- 
ket, melyeket  csakis  az  összesség  együttes  akcziója  hoz  létre 
követelni  nem  lehet.  Őket  az  egésznek  mértékével  mérni  nem 
szabad.  Az  egyes  párt  maradjon  meg  a  maga  szerepében, 
igyekezzék  egyoldalú  felfogását  érvényesíteni,  mely  viszont 
megtalálja  a  maga  ellensúlyát  a  többiek  működésében,  mint 
a  hogy  viszont  ő  is  másokkal  szemben  ellensúlyt  képez.  Éppen 
úgy,  mint  a  hogy  a  jogszolgáltatás  terén  a  biró  és  peres  felek 
közös  hozzájárulása  folytán  őrlődik  ki  az  igazság,  melyet 
önmagában  egyik  fél  sem  tud  létrehozni,  éppen  ilyen  folyamat 
megy  végbe  a  pártmozgalmaknál  is.  A  mint  a  jogszolgáltatás 
egyes  tényezőitől  nem  lehet  követelni  azt  a  hatást,  melyet 
csakis  mindannyian  hozhatnak  létre,  úgy  a  pártok  elbírálásá- 
nál is  különböztetni  kell  a  közvélemény  egyes  csoportjának 
működése  és  ismét  az  egésznek    együttes  eredménye  között. 

Súlyt  kell  továbbá  helyezni  az  illető  nemzetek  jelle- 
mére és  véralkatára  is,  a  mi  közéletének  minden  nyilvánulását 
befolyásolja. 

A    hol    a    nemzet    közönyös   egykedvűséggel    viseltetik 

i  >rsa  iránt,  a  hol  semmi  tevékenységet  nem  fejt  ki,  ott,  igaz, 

nincsenek  pártok,  de  közélet  sincs;  ez  csak  éldegélés  s  inkább 

a  vegetáczió  fogalmának  felel  meg.  Míg  ellenben,  hol  a  nem- 
zet érzékkel  viseltetik  sorsa  iránt,  ott  találunk  pártokat  és 
azok  küzdelmeit,  következményeikkel,  mezeknél  az  előnyök 
a  hátrányokat  messze  túlszárnyalják.  Elég  utalni  azon  körül- 
ményre, hogy  oly  országban,  a  hol  nagyarányú  pártszerve- 
zetek léteznek,  melyek  az  egész  perifériát  hálózatukkal  bevon- 
ják, ott  az  egyes  állampolgár  mennyivel  jobb  kedvvel  és  érzés- 
sel megy  bele  az  akczióba,  mint  a  hol  magára  van  hagyatva, 
vagy  kis  csoportokban  működik.1 

A  ki  egyszer  például  oly  gyűlésen  vett  részt,  a  hol 
pártcsoportok  nem  léteznek,  észreveheti  annak  a  tájékozatlan 
összevisszaságnak  bomlasztó  hatását,  mely  ily  tanácskozás- 
ban bekövetkezik.  Ez  pedig  önkéntelenül  rámutat  arra  a  meg- 
oldásra, mely  a  sorakozásban  és  fegyelmezésben  található  és 
mely  a  legtarkább  mozgalmakba  is  rendszert,  öntudatot  visz 
bele.  Annyival  inkább,  mert  ellenpártoknak  létezése  különösen 
hozzájárul  a  többiek  öntudatának  fokozásához.  Az  ellennéze- 
tek feltűnése  képezi  saját  nézetének  igazi  mértékét  és  pró- 
báját s  eredményezi  azt,  hogy  nagyobb  hévvel  és  tevékeny- 
ségi ösztönnel  ragaszkodik  saját  felfogásához  és  igyekszik 
azt  dűlőre  juttatni. 

Az  ezekből  támadó  ellentétek  teszik  az  illető  nemzet- 
nek közéletét  élénkké,  érdekessé  és  hatásuk  magára,  esetleg 
az  emberiségre,  politikailag  jótékony  eredményeket  szül,  a  mint 
az  a  később  előadandókból  ki  fog  derülni. 

A  pártok  képződése  a  szövetségi  és  társulási  elvnek, 
a  » segíts  magadon,  Isten  is  megsegít «  alkalmazása  a  politikai 
működésre.  Megmondta  már  Cicero,  hogy  a  pártoknak  élet- 
elvét és  alapgondolatát  az  idem  sentire  de  republica,  a  köz- 
dolgok iránt  azonos  érzéssel  és  értelemmel  lenni,  képezi.  Poli- 
tikai értékét  ezen  mozzanatnak  magyarázgatni  felesleges.  Az 
elv  felállításának  szellemi  tartalma  van,  a  benső  kapocsnak, 
melyet  alkot,  erkölcsi,  a  cselekvésnek,  az  akcziónak,  mely 
mindebből  származik,  jelenteken}^  politikai  tartalma :  hiszen  az 
egész  politika  főleg  akczió,  tevékenység. 


1  Lásd  erre  a  kérdésre    vonatkozólag  az  amerikai  pártszervezetek 
leírását  Bryce :   The  American  Commomvealth  Il-ik  kötetében. 

És  ha  tehát  a  közdolgok  iránti  érdeklődés  az  állam 
egészségének  egy  hatásos  alkateleme,  ha  az  embereket  vég- 
elemzésben érdekeik  előmozdítása  vezeti,  és  ha  ebben  az 
irányban  az  érdekrokonokkal  való  társulás  a  megvalósítás- 
nak egyik  tényezője,  akkor  hasonlóképpen  nincs  szükség 
hosszú  bizonyítgatásra,  hogy  ebben  az  irány  a  pártosság, 
mely  kifejezés  alatt  a  pártalakulásokat  és  akcziót  értem,  minő 
jótékony  hatást  gyakorol. 

Éppen  azért  azt  is  találjuk,  hogy  a  politikailag  előre- 
haladt és  kifejlett  népeknél  leginkább  jelentkezik  a  hajlandó- 
ság, hogy  ily  irányban  működjenek.  Ennek  következtében 
azon  követelmény,  hogy  az  egyes  polgárnak  nem  szabad 
közönyösnek  lenni  az  ország  dolgai  iránt,  hanem  magának 
rólok  véleményt  kell  alkotni  és  ilyképpen  a  pártok  vala- 
melyikéhez tartoznia  kell,  méltán  foglal  helyet  a  politikai 
kötelességek  között.  A  bölcs  Solonnak  talán  egyik  legbölcsebb 
intézkedése  volt,  mely  által  Athén  polgárait  büntetéssel  súj- 
totta, ha  pártokhoz  nem  tartoztak.1 

Pár  szót  kell  arról  is  szólnom,  a  mit  a  pártok  lelkének 
lehet  nevezni,  t.  i.  czélzataik-,  irányzataikról,  vagyis  más  szóval 
arról,  a  mit  programmnak  szoktak  tekinteni.  Természetesen 
csakis  a  legnagyobb  általánosságban  történik  mindez.  Mely 
szempontból  konstatálni  lehet,  hogy  a  pártküzdelmek,  még 
pedig  a  legrégibb  időktől  fogva,  közjogi,  politikai,  társadalmi 
és  közgazdasági  kérdések  körül  forognak,  a  pártok  is  tehát 
ezen  kategóriákba  oszthatók.  Az  őket  elválasztó  demarkaczio- 
nális  vonalok  ily  módon  azután  a  felsorolt  talajokon  húzód- 
nak keresztül.  A  közjogi  pártok  az  alkotmány  alapvető  intéz- 
ményei feletti  kontroverziák  szülöttei.  Azok  a  kérdések,  hogy 
egy  államban  az  uralkodási  forma  monarkhia  legyen-e  vagy 
köztársaság,  korlátlan  vagy  korlátolt  egyeduralom,  továbbá 
a  különféle  uralkodó  házak  egymás  közötti  versenygése 
alkotják  a  közjogi  pártokat.  Ezen  pártok  jellemvonása  keret- 
jeiknek merevsége,  mely  a  pártok  közötti  anyagcserére  nem 
kedvező,  valamint  az  államélet  azon  sarkalatos  törvénye  ellen, 


'    Cicero  levelei   Atticushoz,   X.   levél   I-ső  cxim. 

mely  a  közjogi  alap  szilárdságát  megköveteli,  minduntalan 
kell  vétenie. 

Az  államélet  exigencziáinak  leginkább  a  politikai  pártok 
felelnek  meg,  melyeknek  ezerjók  a  törvényhozás  és  kormány- 
zat rendes  menetére  befolyást  gyakorolni,  azon  elvek  és  néze- 
tek keresztülvitele  czéljából,  melyeknek  előmozdítása  a  párt 
programmjának  vagy  czélzatának  tárgya.  A  határvonalat  köz- 
tük és  a  közjogi  pártképződések  között  éppen  azon  körül- 
mény képezi,  hogy  nálok  a  közjogi  alap  nem  jön  kérdés  alá, 
ezek  a  politikai  változások  keretén  kívül  állanak.  Az  ilyen 
pártműködés,  az  alap  szilárdsága  mellett,  a  vélemények  fel 
és  alá  hullámzását  feltételezi,  mely  hol  az  egyik,  hol  a  másik 
pártnak  adja  a  többséget,  a  mi  az  úgynevezett  váltógazda- 
ságnak alkalmat  nyújt  a  meghonosulásra.  Ennek  folytán  a 
felekezeti  és  nemzetiségi  pártok  némileg  külön  árnyalatot 
képviselnek,  a  mennyiben  ezeknél,  éppen  úgy  mint  a  közjogi 
pártoknál,  a  keretek  merevségével  találkozunk,  mi  a  hullám- 
zást hasonlóképpen  kizárja.  Ez  képezi  például  Ausztriában 
a  parlamentáris  rendszer  nehézségét,  miután  ott,  a  cseheknél 
mint  a  németeknél,  a  közvélemény  nemzetiség  szerint  csopor- 
tosulván, egyiknél  sem  jöhet  létre  az,  hogy  a  közvélemény 
a  napi  kérdések  szerint  állást  foglalva,  egyiknek  vagy  má- 
siknak juttassa  a  többséget,  mint  a  hogy  az  Angliában  állan- 
dóan történik. 

Szintén  a  politikai  kategóriába,  habár  már  csakis  tága- 
sabb értelemben  véve  a  fogalmat,  sorozhatok  a  társadalmi 
és  közgazdasági  pártok  is.  Rómában  a  patricziusok  és  ple- 
bejusok, Németországban  a  szoczialisták  küzdelme  tanúsítja, 
hogy  e  kérdések  nincsenek  helyhez  vagy  időhöz  kötve. 
A  közgazdasági  pártok,  mint  például  védvámos  és  szabad 
kereskedelmi,  agrárius  vagy  merkantilista  párt,  nem  jelentenek 
egy  országban  állandó  természetű  képződéseket,  csakis  addig 
tartanak,  míg  a  kérdés  egy  vagy  más  irányban  eldől.  Erre 
vonatkozólag  a  gabonavámok  feletti  küzdelem  szolgáltatja  az 
ideiglenes  jellegre  nézve  a  legtalálóbb  példát.  Bármilyen  erős 
volt  a  két  felfogás  közötti  küzdelem,  mihelyt  a  gabona  vámok 
eltörlésével  a  kérdés  letűnt  a  napirendről,  a  dolog  pártpoli- 
tikai jelentősége  elenyészett. 

Ezek  a  kérdések  mind  elvi  jelleggel  és  természettel  bír- 
nak és,  mint  ilyenek,  politikai  jogczimet  alkotnak  a  zászló 
körüli  sorakozásra.  Némileg  ellentétben  állanak  ezzel  az  úgy- 
nevezett személyes  pártok,  melyeknek  egyes  jelentékeny  egyé- 
niség képezi  a  létokát,  a  raison  d'étre-t.  Az  ilyen  pártok 
egy  bizonyos  fokig  rossz  birben  állanak,  az  erkölcsi  és  poli- 
tikai jogczim  meg  szokott  tőlök  tagadtatni.  Rendesen  úgy  vétet- 
nek mint  egyes  egyének  nagyravágyásának,  esetleg  hiúságá- 
nak eszköze.  Ezen  ítélkezés  a  maga  merevségében  határo- 
zottan túlhajtott  és  meg  nem  állhat. 

Akármilyen  fontosságot  tulajdonítanak  az  elveknek  és 
rendszabályoknak,  ezeknek  sikeres  keresztülvitele  legnagyobb 
részt  a  vezető  emberektől  függ.  Nagyon  szépen  adott  ennek 
kifejezést  Anglia  egyik  legnagyobb  szónoka  és  államférfia, 
Canning.  Egy  fontos  alkalommal  imigyen  szólt : l  » Hagyjunk 
fel  egyszer  már  azon  üres  fecsegessél,  hogy  rendszabályokra 
és  nem  emberekre  van  szükség,  mintha  a  hám  húzná  a  sze- 
keret és  nem  a  ló,  mely  a  hámba  fogva  van.  Ellenkezőleg 
én  azt  mondó  vagyok,  hogy  a  rendszabályok  önmagokban 
kevés  értékkel  birnak,  de  annál  többel  az  ember,  a  férfin. 
Különösen  válságos  időkről  szólok,  midőn  rendszerek  romba 
dőlnek  és  általános  szabályok  csütörtököt  mondanak.  Ily 
esetben  nem  a  rendszabály,  bármily  helyes  legyen  az  gon- 
dolatban, menti  meg  a  közállományt,  hanem  igen  is  egyes 
személyiségek  jelleme  és  erélye.  Ilyenkor  dőlnek  romba  vagy 
emelkednek  nemzetek  nem  a  tanácsok  tartalma,  hanem  a  sze- 
rint, hogy  milyen  kaliberű  emberek  állnak  élükön. « 

A  dolog  így  is  van.  Németországnak  nem  eszmére, 
elvre  vagy  rendszabályokra,  de  Bismarck  hatalmas  egyéni- 
ségére volt  szüksége,  hogy  zöld  ágra   jusson. 

Egészen  természetes  dolog,  hogy,  ha  egy  nagy  férfiú 
akad,  az  emberek  biznak  benne,  követik,  a  párt  nemcsak 
vezetőjének,  de  központjának  tekinti,  sőt  a  pártnak  nevét  is 
adja.  Hogy  az  ily  pártképződés  korrekt  módon  történhetik 
és  jót  is  eredményezhet,  azt  Deák  Ferencz  és  pártjának  pél- 


1  Henry  Lytton  liulwer :  Historical  Characters,  II.  kötet   184.  lap. 
Tauchnitz  edition. 

dája  mutatja.  így  volt  ez  egyszer  Angliában  is.  Peel  Róbert 
híveit,  kikkel  a  Toryk  közül  kivált,  »Peeliták«-nak  nevezték.1 
Kis  csoport  volt,  de  tehetsége,  tagjainak  számottevő  súlya 
által  nagy  befolyást   gyakorolt  az  események  folyamatára. 

Magában  értetődik,  hogy  a  lélekkel  a  testnek  fogalma 
is  vele  jár ;  tényleg  a  pártoknak  nemcsak  lélekkel,  de  testtel 
is  kell  birniok,  a  mi  a  testület,  a  szervezet,  a  keretek  moz- 
zanatában jut  kifejezésre.  A  politikai  programmnak,  gondolat- 
nak, czélzatnak  határozott  volta  mellett  a  szervezet  kifejlett- 
sége, a  maga  hierarchikus  tagozatában,  a  keretnek  szilárdsága, 
mely  a  párt  lelkesedésének,  összetartásának,  a  zászlóhoz  való 
ragaszkodásának  erős  támasza :  mind  oly  tényezők  és  felté- 
telek, melyek  a  siker  kivívásánál  nagy  szerepet  játszanak. 
Ezekre  tehát  legalább  is  oly  gondot  kell  fordítani,  mint 
a  hadviselésnél  a  megfelelő  védelmi  szervezetre,  valamint 
azon  szellemi  és  erkölcsi  tényezőkre,  melyek  a  hadsereg 
szellemének  neve  alatt  ösmeretesek.  Ez  oknál  fogva  fontos- 
sággal birnak  a  pártok  működésénél  a  külsőségek  is.  így 
első  sorban  a  pártoknak  elnevezése,  vagyis  annak  megállapí- 
tása, a  mit  hivatalos  czímnek  lehet  nevezni.  Ezek  között 
legfontosabbak  azok,  melyek  már  önmagokban  véve  is  a  pár- 
tok nézeteire  engednek  következtetni.  Ilyenek  a  felekezeti, 
nemzetiségi  jelzők.  A  klerikális,  protestáns,  nihilista,  német, 
olasz,  cseh  pártjelző  mindjárt  megérteti  velünk  azt  az  állás- 
pontot, melyet  az  illetők  magokénak  vallanak.  Vagy  azok, 
melyek  a  politikai  elvek  tartalmára  nézve  adnak  felvilágosítást, 
mint  konzervatív,  reform,  doktrinár,  czentralista,  federalista 
stb.  párt.  Vagy  azok,  melyek  az  illető  pártnak  a  gyűlés- 
teremben való  elhelyezéséből  indul  ki :  jobb,  bal,  közép  párt, 
vagy,  mint  a  franczia  konventben,  a  »Hegy«  —  montagne  — 
mely  a  felső  padokon,  a  » Lapály «  —  plaine,  —  mel\r  az 
alsókon  foglalt  helyet.  Sőt  volt  még  » Posvány «  —  marais  — 
is,  melynek  tagjait  kuruttyoló  békáknak  nevezték  —  les 
crapauds  du  marais  qui  coassaient.2  —  A  franczia  forra- 
dalom különösen  termékem7    volt  a  pártelnevezések  föltalálá- 


1  Wemyss  Reid :    The  life  of  William  Ewart  Gladstone,  335.  lap. 

2  Taine :  Les  origines  de  la  Francé  contemporaine,  III.  kötet  224.  1. 

sában.  Határoztak  ebben  az  irányban  a  klubbhelyiségek : 
Feuillants,  Cordeliers,  Jacobins,  melyek  mindannyian  elébb 
kolostorok  voltak  s  később  az  illető  pártok  tanyái.  Nagy 
szerepet  játszanak  a  vezér  utáni  elkeresztelések :  brissotista, 
héber  tista,  maratista,  dantonista  stb.  pártok.  így  szerepeltek 
a  családok  nevei,  mint  Colonna,  Orsini  Rómában,  Montecchi, 
Capuletti  Veronában,  Shakespeare  által  halhatatlanná  téve,  sőt 
még  a  fövegek  is,  mint  sipkák  és  kalapok  pártja  Svédor- 
szágban.1 

A  gúnynevek  is  kiveszik  a  magok  részét,  önérzettel 
viseltetnek  és  történeti  hírnévre  tesznek  szert.  így  történik 
ez  Németalföldön  a  II.  Fülöp  ellenzékével,  melyet  minisz- 
terei kicsinylőleg  koldusoknak  —  gueux  —  neveznek.2  így 
a  »Whig«  és  »Tory«  névvel  is.  Az  első  savanyodott  tejet 
jelentett,  mely ly el  Skócziában  a  puritánokat  gúnyolták.3  A  má- 
sik zsiványt  jelentett  és  Irlandban  volt  használatos.4 

Ebbe  a  kategóriába  tartoznak  a  jelvények,  első  sorban 
a  szinek.  A  színeknek  szereplése  kinek  nem  juttatja  eszébe 
a  rózsák  véres  harczát  Angliában,  York  fehér  és  Lancaster 
piros  rózsája  között.  A  ki  Londonban  jár,  ne  mulassza  el 
a  Themse  partján  és  a  Fleetstreet  közt  fekvő  tisztes  jog- 
iskolákat, az  Inner  Temple  és  Middle  Temple-t  felkeresni. 
A  Themse  partján  látható  azon  kert,  a  honnan  ezen  jel- 
vények vétettek.  Shakespeare  VI.  Henrikjében5  olvashatjuk, 
hogy  a  versenyző  lordok  két  vezére,  Plantagenet  és  Somerset, 
mint  tűzte,  az  első  a  fehér,  a  másik  a  piros  rózsát  keblére, 
hogy  lássa  meg  mindenki,  hol  van  az  igazság,  melyért  küz- 
deni akar.  A  nagy  gróf  Warwick,  kit  kingmaker-nek,  király- 
tevőnek neveztek,  kimondja  mindezekre  ama  jóslatszerü  vég- 
zést, hogy  azon  viszály,  mely  az  nap  a  templom  kertjében 
a  rózsák  között  pártharczczá  változott,  ezrek  és  ezrek  szá- 
mára meg  fogja  hozni  a  halál  sötét  éjjelét.  A  pártok  létezé- 

1  Schlosser :    Geschichte  des   18-ten  Jahrhunderts,  III.  kötet   126.  1. 

2  Motley :  The  Rise  of  the  dutch  Republic,  I.  kötet  438.  lap. 
CarlyU:  The  I.ettcrs  and  Speeches  of  Olivér  Cromwell,  II.  kötet 

48.   lap. 

4  Lingard:  Eiístory  of  England,  XI.  kötet  145.  lap. 
'   I.   rész,  II.   felvonás  G-ik  szin. 

sének,  mint  mindennek  a  világon,  tehát  jó  és  rossz  oldala 
van.  Hazájuk  sorsára  éppen  úgy  áldást-  mint  vészthozólag 
működhetnek,  a  mint  a  helyes  vagy  rossz  utat  választották. 
itt  van  helye,  hogy  pár  szóval  az  egészséges,  vagy  egészség- 
telen pártképződéseket  illetőleg  a  mi  szükséges    elmondassék. 

Ezen  megkülönböztetés  már  a  hajdankorban  a  rómaiak 
előtt  nem  volt  ösmeretlen,  úgyannyira,  hogy  megfelelő  jel- 
szóval is  ruházták  fel.  A  partes  és  a  factio  elnevezés  az 
egészséges  és  nem  egészséges  pártalakulásokat  jelentette  és 
általános  használatban  volt.  Livius 1  beszél  factio  Barcina- 
ról,  Tacitus 2  Partes  Julianae-ról.  A  mi  modern  elméletünk 
és  gyakorlatunk  szintén  átvette  ezen  terminológiát,  mindun- 
talan említtetnek  is  azok,  esetleg  klikk  vagy  koteria  jelző 
alatt  is.  Nekünk  magyaroknak  a  fakczióra  megfelelő  kifeje- 
zésünk nem  igen  van.  SzaJay  László,  gondolom,  a  felekezet 
kifejezést  használja,  a  mi  ellen  nem  igen  tehető  kifogás.  A  baj 
csak  akkor  kezdődik,  mikor  a  szót  melléknév  és  jelző  gya- 
nánt akarjuk  alkalmazni,  mert  ott  kétértelművé  válik,  a  mennyi- 
ben nemcsak  politikai,  de  egyházi  értelemmel  is  bir. 

A  politikai  felfogásnak  az  lenne  a  feladata,  a  kettő 
között  a  különbséget  megállapítani,  meghúzni  a  határvonalat, 
mely  az  egészséges  pártot  az  egészségtelen  felekezettől  elvá- 
lasztja. Bluntschli,  a  ki  a  kérdést  teljes  illetékességgel  tár- 
gyalja,3 úgy  állapítja  meg  a  demarkaczionális  vonalat,  hogy 
a  fakcziót  csakis  önző  czélok  vezérlik,  hogy  saját  különér- 
-dekét  többre  becsüli  az  államérdekeknél. 

Ezen  megkülönböztetés  egészen  helyes,  a  baj  csak  ott 
kezdődik,  hogy  igen  nehéz  meghatározni,  hogy  a  pártok 
jogos  önérdeke,  melylyel  a  dolog  természeténél  fogva  birnak, 
sőt  bírhatnak,  mikor  csap  át  a  jogosulatlan  önzés  területére, 
miután  erre  nézve  tárgyilagos  ismérvek  alig  léteznek.  Ily 
esetekben,  mint  sok  másban,  csakis  a  pártatlan  közvélemény 
teljesítheti  az  elbírálás  nehéz  tisztjét,  még  pedig  oly  módon, 
hogy    az  egyiket  elejti,  a  másikat    felkarolja.    Végelemzésben 


1  Lásd  XXI.  könyv  II.   fejezet. 

2  Annales,  I.  könyv  II.   fejezet. 

3  Charakter  und  Geist  der  politische  Partéién. 

tehát  a  pártok  szereplésének  sikere  a  nemzet  politikai  egész- 
ségétől függ.  Tényleg  a  pártok  az  egészséges  közéletnek, 
a  felekezetek  ellenben  a  sinlődőnek  termékei.  Ez  azon  tétel, 
melyet  szabály  gyanánt  lehet  felállítani,  a  mi  azonban  nem 
zárja  ki,  hogy  a  legvirágzóbb  nemzetek  pártjainál  találunk 
oly  elfajulásokat,  melyek  elégségesek  "arra,  hogy  az  illető  nem- 
zetet, ha  nem  is  éppen  a  megsemmisülés  örvényébe  sülyesz- 
szék,  de  oda  vigyék  —  a  mi  közel  jár  hozzá,  —  hogy 
legalább  is  idegen  befolyás  alá  hajlítsák. 

A  reformáczió  korszakában  egy  nagy  franczia  párt,  az 
úgynevezett  »Liga«,  tulajdonképp  a  spanyol  király,  II.  Fü- 
löp karjaiba  vetette  magát,  az  ő  segélyével  akart  ellenfelein 
győzedelmeskedni.1  A  XVIII.  században  Svédországban  a  két 
nagy  párt :  a  kalapok  és  sipkák  pártja  közül  egyik  Orosz-, 
másik  Francziaország  befotyása  alatt  állott.2  Angliában  XIV.  La- 
jos korában  az  ellenzék  ettől  pénzt  fogadott  el,  első  sorban 
annak  feje  Sidney  Algernon,  ki  később  vérpadon  halt  meg, 
és  kit  a  hazafiak  és  szabadsághősök  között  honfitársai  az 
elsők  közé  soroztak.3 

Méltán  vethető  fel  azon  kérdés,  hogy  miután  létezik 
azon  nagy  tényező,  melyet  politikai  morálnak,  vagyis  a  köz- 
és  pártélet  erkölcstanának  nevezünk,  mi  képezi  annak  tartal- 
mát, mik  annak  tárgyilagos  ösmérvei. 

Első  sorban  a  hazaszeretet,  ebből  kifolyólag  a  poli- 
tikusra nézve  azon  törekvés,  elveinek,  nézeteinek  győzelmé- 
vel a  közösséget  vagy  a  közt  boldogítani.  Ez  forrása  a 
meggyőződés  tisztaságának,  valamint  azon  hűség  és  követ- 
kezetesség, melylyel  az  illető  egyéniség  vagy  párt  elveihez 
ragaszkodik.  Erkölcsi  szempontból  döntő  itt  a  jóhiszeműség 
kérdése.  Erre  súlyt  kell  helyezni,  mert  akárhányszor  történik 
az,  hogy  az  emberek  világos  tévtanokhoz  törhetlen  szilárd- 
sággal ragaszkodtak,  mig  ellenben  a  mit  politikai  igazságnak 
lehetett  nevezni,  olyanok  által  követtetett,  kik  tisztán  önzésből 
csatlakoztak    zászlói    alá.     Erre    vonatkozólag    tanulságosan 


1  Jlausser  :  Gcschichte   des   Zcitalters  der   Reibrmation,  442.  lap. 

2  Schlosser :  Geschichtc  des  18-ten  Jahrhunderts,  III.  kötet  126.  lap. 
':  Micaulay :  History  of  England,  I.  kötet  224.  lap. 

domborodtak  ki  az  ellentétek  egyrészt  Francziaorságban, 
mikor  is  a  legféktelenebb  jakobinusokból  Napóleon  egyedural- 
mának engedelmes  eszközei  váltak,  másrészt  nálunk,  mikor 
a  3ach-huszárok  nagy  része  a  függetlenségi  párthoz  csatla- 
kozott. Mindkét  esetben  a  hivatkozás  a  politikai  igazságra 
és  ennek  meggyőző  erejére  történt. 

De  azért  a  regula  mégis  az,  hogy  az  ellenfélnél  a  jóhi- 
szeműséget fel  kell  tételeznünk.  Ez  azon  vélelem,  melyből 
a  politikai  és  pártküzdelmeknél  ki  kell  indulni,  mert  ha  ez 
nem  történnék,  akkor  a  parlamentáris  hadviselés  kannibali 
jelleget  öltene  magára.  Ez  természetesen  nem  zárja  ki  a  hara- 
got, a  szenvedélyt,  mely  minden  becsületes  meggyőződésnek 
folyománya,  de  épúgy  a  mint  a  háborúkban  mérgezett  fegyve- 
reket és  robbanó  anyagokat  nem  használunk,  épúgy  a  poli- 
tikai küzdelmet  is  becsületes  és  tisztességes  fegyverekkel  kell 
vivni.  Deák  egyszer  magánbeszélgetésben  úgy  definiálta  a  dol- 
got, hogy  sohasem  kell  olyat  tenni,  mit  az  ellenfélnél  meg 
nem  engedettnek  tekintünk. 

A  választási  eljárásnak  története  ebben  az  irányban 
valójában  megszivlelendő  példákat  tartalmaz.  Általános  a 
törekvés  a  választások  tisztaságát,  vagyis  a  tisztességes  esz- 
közök alkalmazását  biztosítani.  A  vesztegetés,  az  etetés,  itatás, 
felülről  s  alulról  való.  nyomásnak  megakadályozása  mind 
ennek  a  dicséretes  czélnak  szolgálnak. 

Érdekes  és  tanulságos  problémákat  vett  fel  ezen  kö- 
vetelmény a  parlamentáris  vitatkozás  terén,  mely  hasonló- 
képpen alkalmas  arra,  hogy  az  engedett  és  meg  nem  enge- 
dett fegyverek  és  eszközök  használatát  illetőleg  útbaigazítson. 
Mindenki  tudja,  hogy  a  szó  és  beszéd  hatalmában  a  közélet 
minő  hatásos  eszközzel  és  fegyverrel  rendelkezik,  mely  felemel 
vagy  lesújt,  elsodor  és  eltipor.  Az  ügynek,  melyet  a  szó- 
nok támogat,  épúgy  használhat,  mint  megfordítva  ellenfelének 
kiszámíthatlan  kárt  tehet.  Shakespeare  eg}rik  mesterművében, 
Július  Caesarban  ama  történeti  tényben,  Antonius  gyászbeszé- 
dében Caesar  felett,  megkapó  realizmussal  rajzolja  a  szónok- 
latnak közvetlen  hatását,  barátra  és  ellenségre  nézve  egyaránt. 
Ezen  beszédben  már  a  rhetorikai  fogásoknak  felmenő  és 
lemenő    skáláját    szemlélhetjük,    mely    az    ellenfelet    bemártja 

és  saját  hiveit  felmagasztalja.  Ezeknek  a  proczeduráknak 
is  megvan  a  magok  elmélete.  Még  a  nagy  angol  bölcselő 
Bentham  is  irt  róla.1  Ebben  annyira  megy,  hogy  külön-külön 
felsorolja  úgy  a  kormánypárti,  mint  az  ellenzéki  fogásokat, 
illetve  szofizmákat,  melyekkel  az  ellenfelet  tőrbe  lehet  ejteni. 
Ujabban  egy  német  iró  is  2  foglalkozik  e  kérdéssel,  több  oly 
praktikákat  sorolva  fel,  melyek  a  nyilvános  vitatkozás  terén 
szóval  és  Írásban  forgalomban  vannak. 

Nem  igen  szükséges  velők  foglalkozni,  alkotmányos  éle- 
tünk tapasztalatai  kioktattak  bennünket.  Mindenki  előtt  ösme- 
retes  a  proczedura,  a  tényeknek  és  egyéneknek  pártállás  sze- 
rint kedvező  és  kedvezőtlen  értelemben  való  szinezése.  A  mit 
az  ellenpárt  tesz,  az  mind  a  közügy  vesztére  szolgál,  a  mit 
a  saját  tábor,  abból  a  haza  felvirulása  következik.  Az  egyik- 
nek beszéde  színarany  igazság,  a  másiké  szofizmák  lánczo- 
lata.  A  saját  párthívek  oly  tiszták  mint  az  angyalok,  az 
ellenfelek  feketék  mint  az  ördögök.  Az  egyiknek  minden 
ténye    győzelem,    a  másiké  vereség. 

Mikor  Soult  tábornagy  franczia  miniszterelnök  volt, 
ki  tudvalevőleg  Wellingtonnal  szemben  az  el  nem  döntött 
toulouse-i  csatát  vivta,  ha  erről  a  kormánypárti  lapokban 
volt  szó,  az  mindig  mint  nyert,  az  ellenzékieknél  mint  vesz- 
tett csata  szerepelt. 

Körülbelől  ebbe  a  kategóriába  tartoznak  nálunk  a  válasz- 
tási harcztérről  való  bulletinek,  mind  a  két  oldal  a  győzelem- 
nek több  mint  biztos  kilátásával  bir,  mi  azonban  egyáltalában 
nem  zárja  ki  még  azt  az  eshetőséget,  hogy  inter  duos  liti- 
gantes  tertius  gaudet,  vagyis,  a  mint  szoktuk  mondani,  a  har- 
madik a  gajdos. 

Szinte  megszokott  eszköz  a  következtetések  és  jövendő- 
mondások használata,  mely  egyáltalában  nem  orákulumszerü 
kétértelműséggel,  de  feltétlen  biztosság-  és  határozottsággal 
szokott  világgá  bocsáttatni,  főleg  ha  az  érvek  fogyatékán 
vannak.  Súlyosabbak  ennél  a  gyanúsítás  és  rágalmazás  esz- 
közei,   melyek    közül    főleg    az    első   a  megszokottabb    fegy- 

1  The   book  of  fallacies. 

2  Paulsen  :  I'arteipolitik   und   Morál. 

Beöthy  Ákos:  A  magyar  államiság  fejlődése,  küzdelmei.  III.  r> 

verek  közé  tartozik,  habár  akárhányszor  vannak,  fájdalom, 
esetek,  mikor  a  közélet  embereit  nem  tiszta  indokok  vezetik, 
úgy  annyira,  hogy  a  mi  gyanúsításnak  vétetik,  egész  jogo- 
sult következtetés.  A  mi  mindannyiszor  önkéntelenül  akkor 
jön  létre,  valahányszor  a  hatalmi  szenvedély  világos  és  hatá- 
rozott ellentmondásokat  hoz  létre,  melyek  az  illetőnél  a  múlt- 
nak egyszerű  megtagadását  képviselik. 

Ez  a  mozzanat  a  közélet  egyik  legnehezebb  és  leg 
kényesebb  problémáját  érinti,  jelesen  azt,  mikor  a  közérdek 
a  politikustól  saját  elveinek  feláldozását  kövefeli,  és  esetleg 
tört  szívvel  neki  végre  kell  hajtani  azon  műtétet,  melyet  az 
olasz  oly  találóan  sacrificio  delV  intelletto-nak  nevez,  a  mit 
mi,  ha  nem  is  éppen  köpenyegforgatásnak,  hanem  szépen  kife- 
jezve »Pál  fordulásának «  nevezhetünk,  és  mi  természetesen  az 
indokokat  illetőleg  az  elébbivel  szemben  éles  ellentétet  képez ; 
annál  a  hatalmi,  ennél  pedig  a  közérdek  lévén  a  mérvadó 
és  döntő  természetű  szempont. 

Anglia  története  többrendbeli  példát  tüntet  fel.  Ilyen 
volt  Peel  Róbert  esete,  ki  1846-ban  feladta  előbbi  álláspont- 
ját, mely  a  gabonavámok  fenntartását  irta  zászlójára,  és 
melyeknek  megszüntetését  óriási  küzdelem  után,  saját  pártja 
ellen,  keresztülvitte. 

Ilyen  volt  Gladstone  esete,  a  ki  szintén  előbb  kézzel- 
lábbal ellene  dolgozott,  hogy  Irland  autonóm  kormányzatot 
kapjon,  és  ezzel  ellentétben  az  úgy  nevezett  Home-rule  törvény- 
javaslatot ő  terjesztette  be  a  parlamentbe. 

Mindezekben  az  esetekben  nem  lehetett  kétség  az  iránt, 
hogy  ezt  a  súlyos,  saját  és  pártjok  jövőjét  koczkáztató  lépést 
csakis  azon  indok  sugalmazta,  hogy  a  közügy  a  homlokzat- 
változást megköveteli.  Nem  is  lehet  kétség  az  iránt,  hogy, 
bármii}'  éles  megtámadásnak  volt  is  kitéve  mindkettő  elébbi 
párthiveik  részéről,  kik  pártjuk  elárulásával  vádolták :  a  tör- 
ténet verdiktje  nemcsak  felmenti  őket,  de  sőt  a  legnagyobb 
magasztalással  fogja  illetni. 

Némileg  ellenlábasa  ezeknek  Disraeli  eljárása,  ki  1 866-ban 
megbuktatott  egy  mérsékelten  szabadelvű  választási  törvényt, 
hogy  a  következőben  egy  radikál  szelleműt  vigyen  keresztül, 
főleg  azért,  hogy  ez  által  pártját  kormányon  tartsa  és  ellen- 


-tíz- 
féléit lefőzze,  a  mit    kollegája,    Derby   lord    egész  czinikusan 
be  is  vallott,1  ezen  kifejezést  használva:   »dishing  the  Whigs« 
{a  Whigeknek    felfalása),    habár    nem    minden  alap  nélkül  fel 
lehetett  hozni  azt  is,  hogy  a  kérdést  végre  meg  kellett  oldani. 

Be  kell  ösmerni,  hogy  Disraelinak  akkori  minisztertársa, 
ki  később  mint  lord  Salisbury  sokáig  miniszterelnök  volt  és 
ki  vele  e  miatt  meghasonolva  székét  oda  hagyta,  a  képvise- 
leti rendszer  és  politikai  morál  egészséges  elveit  hangoztatta, 
mondván  : 2  Az  angol  alkotmánynak  nem  az  képezi  az  elvi  alap- 
gondolatát, hogy  a  politikusok  egy  csoportja  kormányra  jutva, 
azt  cselekedje,  a  mit  egy  esetleges  többség  jónak  lát.  A  mi 
alkotmányunknak  egészséges  elmélete  azt  követeli,  hogy  a  ház 
mindegyik  oldalán  oly  emberek  üljenek,  kik  határozott  elvek- 
kel birnak  és  ezek  mellett  helyt  is  állanak,  még  pedig  olykép- 
pen, hogy  azon  nézeteket,  melyeket  az  ellenzéken  magokénak 
vallottak,  a  kormányon  is  hűségesen  szolgálva  megvalósítsák, 
úgyannyira,  hogy  mindenki  tudja,  hogy  a  kormányrajutás 
vagy  létei  bizonyos  elvek  győzelmét  jelenti.  Ha  szakítunk 
ezen  felfogással  és  azt  hirdetgetjük,  hogy  akármilyen  nézettel 
birt  is  valaki  az  ellenzéken,  mihelyt  a  miniszterszékbe  beleül, 
azt  szegre  akaszthatja,  akkor  alkotmányunknak  erkölcsi  alap- 
ját dúljuk  fel  és  a  képviselőházat  a  stréberség  versenypályá- 
jává alacsonyítjuk.  Ily  módon  minden  tisztességes  ember 
elidegenedik  a  közélettől  és  politikai  kalandorok  fogják  őket 
működésökben  felváltani,  és  a  nézetnyilvánítások  az  őszinte- 
ség helyett  a  furfang-  és  fogásoknak  lesznek  búvhelyei. 

Azt  kell  mondani,  hogy  az  államférfinak  ezen  tételt  kell 
zsinórmérték  gyanánt  elfogadni.  A  következetesség  képezi  a 
politikai  működés  legbiztosabb  kalauzát,  kisebb  baj  az  a  köz- 
életre, ha  talán  a  reformok  ily  módon  valamivel  későbben 
vitetnek  is  keresztül,  mintha  a  szélkakasság  és  köpenyfor- 
gatás állandósul  a  vezérembereknél. 

Az  elébbi  ellen  van  mentőszer,  míg  az  utóbbi  a  teljes 
elzülléshez  vezet  ós  egyik  indokát  képezi  annak,  a  mit  Taci- 


1  Wemyss  Reid :  The   liíc  of  Gladstone,  493.   lap. 

2  Hamersham  Cox:  The  history  of  the  Reformbills  of  1868—1867., 
245.   lap. 

tus  is  már  kiemelt,  hogy  az  alkotmányos  rendszert  könnyebb 
magasztalni  mint  biztosítani.1 

A  hazaszeretetből,  vagyis  a  közérdeknek  a  pártérdekek 
fölé  való  helyezéséből  másnemű  következések  is  folynak. 
Ezek  közé  tartozik  azon  tétel,  hogy  bizonyos  helyzetek 
között  az  ellenfelet  még  abban  az  esetben  is  támogatni  kell, 
midőn  az  a  párt  elveivel  ellenkezik.  Ez  válságos  időkben, 
például  a  külháboruk  alkalmával  szokott  történni,  mikor  az 
ellenzék  lemond  arról,  hogy  a  kormányt  támadja,  nehogy 
a  nemzetnek  megoszlása  az  ellenség  malmára  hajtsa  a  vizet. 
Erre  vonatkozólag  elég  az  utolsó  angol-bur  háborúra  utalni. 
Szintén  ebbe  a  kategóriába  tartozik,  habár  ez  már  más 
árnyalatot  képvisel,  azon  követelmény,  hogy  tekintettel  kell 
lenni  az  ellenfél  állására  és  arra,  hogy  magatartása  esetleg 
egy  kényszerhelyzet  folyománya,  mely  elnézést  érdemel.  Ilyen 
volt  Pitt  helyzete  III.  György  ellenszenvével  a  katholikusok 
emanczipáczióját  illetőleg,  holott  ő  maga  is  ezen  üdvös  reform 
mellett  foglalt  állást,  azt  létesíteni  akarta.  Fox  ezen  mulasz- 
tásért folytonosan  támadta,  de  midőn  később  miniszter  lett, 
királyának  határozott  ellenszegülése  folytán  ő  is  engedni  volt 
kénytelen.2 

Messze  vezetne,  ha  a  közélet  ethikájának  nagy  kér- 
déseit a  magok  teljességében  tárgyalnám.  A  miket  itt  elő- 
adtam, az  csak  könnyed  érintése  volt  e  fontos  tárgynak, 
a  mennyiben  azt  az  átnézet  mozzanata  követeli.  Végelem- 
zésben, mint  arra  már  hivatkoztam,  az  egész  kérdés  a  közélet 
egészségének  kérdése. 

A  mint  a  társadalmi  tisztességet  maga  a  társadalom 
csinálja  meg  és  saját  jól  felfogott  érdekében  keresztül  is  viszi, 
mert  e  nélkül  a  földi  élet  pokollá  változnék,  úgy  áll  a  poli- 
tikai és  parlamentáris  erkölcsiséggel  is.  Magának  a  nemzetnek, 
a  közvéleménynek  kell  őrködni,  politikusainak,  pártjainak,  az 
általok  használt  fegyvereknek  tisztessége  felett ;  neki  kell  a  ma- 
téria peccans-x  önmagából  kiizzadni,  éppen  ugy,  mint  a  hogy 


1  Annales,  IV.  könyv  33.  fejezet. 

2  Cornwall    Lewis :    The    administrations    of    Great    Britain   from 
1783  to   1830.,  287.  lap. 

ez  egészséges  szervezeteknél  történik.  Az  elmélkedés  állíthat 
fel  tételeket  és  elméleteket,  de  ez  mind  csak  írott  malaszt,  ha 
nincs  ember,  ki  azokat  megtartsa  és  végrehajtsa. 

A  pártosság  nagy  problémáinak  tanulmányozása  maga 
után  vonta,  hogy  támadtak  elméletek,  melyek  szerint  a  pár- 
toknak és  működésöknek  is  megvannak  a  magok  szervi 
törvényeik,  melyeket  a  pártok  természettana,  disciplinájának 
lehetne  elkeresztelni. 

Egy  jeles  német  tudós,  Friedrich  Rohmer  x  ily  alapon 
dolgozta  fel  a  kérdést,  s  műve  még  a  franczia  irodalomban 
is  sok  méltánylást  talált.  Az  egész  igen  szellemes,  habár 
tulajdonképpen  semmi  gyakorlati  értékkel  sem  bir.  O  a  part- 
fejlődéseket az  emberi  életkorral  hozza  párhuzamba,  és  miután 
négy  életkort  lehet  megkülönböztetni,  szintén  négy,  természeti 
törvényeken  alapuló  pártot  állapít  meg.  A  radikált  a  gyermek- 
kor, a  szabadelvűt  az  ifjúság,  a  konzervatívot  az  érett  férfiu- 
ság  és  az  abszolutizmust  pedig  az  öregség  pártjának  tekinti. 
Ezen  osztályozást,  úgy  vélem,  mellőzni  lehet ;  annál  tanul- 
ságosabb a  hírneves  író  és  politikus  Macaulay  2  jellemzése  a  két 
nagy  angol  pártot,  a  konzervatív  és  szabadelvű,  vagy  ha  a  tör- 
téneti elnevezést  veszszük,  a  tory  és  whig  pártot  illetőleg. 

Macaulay  midőn  e  két  angol  párt  lélektanát  ösmer- 
teti,  szintén  az  emberi  természetből  indul  ki,  mely  hatását 
minden  éghajlat  alatt  és  a  történet  mindegyik  korszakában 
érvényesíti. 

Azon  lélektani  indok,  mely  a  konzervatív  és  haladó 
pártképződéseknek  magvát  alkotja,  mely  egyiknél  a  meg- 
szokás, a  másiknál  az  újság  ingere  által  befolyásoltatik,  a 
vérmérséklet,  a  felfogás  az  érdekeknek  azon  egymásrahatá- 
sában találja  magyarázatát,  mely  magával  az  emberi  társa- 
dalommal vele  született.  Ezt  a  különbséget  észlelhetjük  a  poli- 
tikán kivül  az  irodalom,  tudomány  terén,  általában  minden 
foglalkozási  körben. 

Mindezen  kategóriákban,  sőt  a  világ  minden  részében 
találkozunk    oly  egyénekkel,    a  kik  ragaszkodnak    a  régihez, 

'   Die  Lehre  von  den  politischen  Partéién. 

'  History  of  England,  I.  kötet  90.  lap.  Tauchnitz  edition. 

ahhoz,  a  mit  szüleik  örökének  tekintenek,  és  a  kik  minden 
változástól  fáznak,  még  ha  annak  czélszerüségét  be  is  látják. 
Ezzel  ellentétben  egy  másik  nagy  csoport  létezik,  mely  azzal,. 
a  mivel  bir,  sohasem  elégszik  meg,  mely  minduntalan  válto- 
zatosságot keres,  tele  vérmes  reményekkel  annak  üdvös  hatása 
iránt.  Természetes,  hogy  ezen  különbségeknek  megvannak 
a  maguk  árnyalatai  és  fokozatai.  Az  egyiknek  szélén  áll 
a  megkövesedett  ósdiság  és  maradiság,  míg  a  másikén  a 
kipkedő-kapkodó  újítási  viszketeg,  hogy  azután  a  tovább- 
nyuló  lépcsőzetben  a  közbenső  fokok  mind  közelebb-közelebb 
jöjjenek  egymáshoz,  elérve  a  közepes  átlagot,  mely  tulaj- 
donképp a  nemzet  nagy  zömét  tartalmazza.  Ennek  volna 
azután  a  feladata  a  helyzet  exigencziái  szerint  hol  az  egyik- 
hez, hol  a  másikhoz  hajolni  és  a  mérleg  serpenyőjét  is 
a  szerint  irányítani. 

Egész  általánosságban  véve  a  dolgot,  e  meghatározás 
úgy  lélektanilag  mint  politikailag  helyes.  Politikailag  egysze- 
rűen már  azért  is  helyes,  mert  hiszen  minden  akczió,  mely 
a  közélet  terén  mozog,  a  létezőnek  fenntartása  vagy  változ- 
tatása körül,  mely  a  tengely  szerepét  játszsza,  forog.  A  néze- 
tek és  cselekvések  tusája  csakugyan  a  maradás  vagy  haladás 
jelszavai  alatt  vivatik.  Azonban  a  történet  arra  tanít  ben- 
nünket, hogy  még  az  angol  pártoknak  osztályozását  sem 
vagyunk  képesek  ezen  az  alapon  szabatosan  keresztülvinni, 
mert  ebből  a  czélból  más  mozzanatokat  is  fel  kell  ölelnünk ; 
annál  kevésbbé  más  nemzetekét,  a  hol  a  fejlődés  nem  ment 
azon  szabatossággal  és  folytonossággal,  mint  a  képviseleti 
rendszer  klasszikus  hazájában.  Éppen  azért  a  kérdés  átérté- 
sére  nézve  egyes  történeti  példák  felemlítése  okvetlenül  szük- 
séges, mert  csak  így  vagyunk  képesek  politikai  értékű  követ- 
kezéseket levonni. 

Elébb  azonban  két  körülményre  kell  rámutatnom.  Be 
kell  ugyanis  vallani,  hogy  a  politikai  problémák  lényege  idők 
folytán  keveset  változott.  A  nélkül,  hogy  a  politikai  és  törté- 
neti életet  az  elméleti  sémák  Procrustes-ágyába  akarnám  szo- 
rítani, mégis  be  kell  vallani,    hogy  a  politikai  rendszereknél 1 

1  Lásd  erre  vonatkozólag  Roscher :  Politik,  6.  lap. 

még  ma  is  Aristoteles  meghatározását  és  beosztását  vagyunk 
kénytelenek  fenntartani.  Éppen  igy  tapasztalni  fogjuk,  hogy 
a    hajdankor    pártmozgalmai    —    ceteris  paribus  ugyan- 

azon kérdések  körül  forognak,  melyek  ma  is  a  kontroverziák 
központját  képezik.  A  dolognak  megvan  a  maga  természe- 
tes magyarázata.  A  pártcsoportosulások  az  emberi  érdekek- 
nek folyományai.  Ezek  az  érdekek  az  embernek  természe- 
téből, szükségeiből  erednek.  És  mert  ez  nem  változik,  úgy 
az  ebből  folyó  érdekek  lényegileg  ma  is  azok,  mint  a  haj- 
dankorban.  Hatalmi,  közgazdasági,  társadalmi  kérdések  ma 
éppen  úgy  uralják  az  elméket,  mint  elébb,  valamint  ma 
is  csak  arról  van  szó,  hogy  a  hatalom  egyesek,  kevesek 
vagy  tömegek  által  gyakoroltassék,  más  szóval,  hogy  az 
uralkodó  rendszer  monarkhia,  arisztokráczia  vagy  demokrá- 
czia  legyen-e. 

A  formák,  a  külsőségek,  a  czafrang  változott,  de  a 
lényeg  mindig  egy  és  ugyanaz  maradt.  Ezt  a  körülményt 
azonban  inkább  elméleti  értékűnek  tekintem,  miután  ebből 
gyakorlati   következményeket  levonni    csakugyan  nem   lehet. 

Ellenben  gyakorlati  természetűnek  vehetjük  azt  a  meg- 
figyelést, hogy  valamennyi  eddig  létezett  párt  a  nemzeti  élet 
és  nemzeti  jellem  kifolyásának  vehető,  ezeknek  erényei  s  hibái, 
előnyei  s  hátrányai  egyaránt  tükröződnek  vissza  összes  mű- 
ködésökben.  Az  az  ösmert  és  sokat  idézett  tétel:  » minden 
nemzetnek  olyanok  a  pártjai,  a  milyeneket  megérdemel «, 
ebben  az  esetben  is  a  szegnek  fejére  talál.  A  minek  politikai 
tanulsága  oda  lyukad  ki,  hogy  a  nemzeteknek,  mint  egyes 
egyéneknek,  jó  tulajdonságaikat  ápolni,  hiányaikat  és  fogyat- 
kozásaikat pedig  orvosolni  kell. 

Fel  kell  említenem,  hogy  tudomásom  szerint  azon 
anyaggal,  a  mit  a  pártmozgalmak  és  küzdelmek  egyetemes 
történetének  lehet  nevezni,  egyetlen  iró  foglalkozott  szamba- 
vehető  módon,  t.  i.  Wachsmuth.1  Ez  egy  igazán  hangya- 
szorgalommal és  óriási  tudással  irt  munka.  Fájdalom,  a  poli- 
tikai méltatást  hiába  keressük  benne,  ezt  az  olvasónak  magá- 

1  Geschichte  der  politíschen  Parteiungen  altér  und  neuer  Zeit, 
IV  kötet. 

nak  kell  megalkotnia.  A  tudós  szerző  művét  világtörténeti 
panorámának  minősítette.  Éppen  azért  talán  nem  lesz  érdek- 
telen, ha  az  ő  összeállítása  szerint  ide  igtatom  a  pártcsoporto- 
sulásoknak átnézetét,  a  mint  azok  a  hajdan-,  közép-  és  ujabb- 
kor eseményei  által  egész   1848-ig  előidéztettek. 

I.  Kelet  népeinek  hajdankora.  A  bálványimádás  uralma 
alatt  az  arisztokratikus,  papi  és  katonai  elemek  felvergődése, 
melyek  kasztszerü  zárkozottságot  öltenek  magokra.  Ez  képezi 
a  pártoskodás  anyagát,  melyhez  egyeduralmi  törekvések  csatla- 
koznak. A  keleti  despotiákban,  Babylon,  Assyria,  Egyiptom, 
Persiában,  a  nép  mint  tényező  nem  létezik,  udvari  ármányok, 
esetleg  egyik  népfaj  felsősége,  fejedelmeik  vagy  nagyjaik  által 
képviselve,  szerepelnek  leginkább  a  küzdelmekben  A  zsidó- 
ságnál nem  találunk  sem  kasztokat,  sem  kényuralmat,  a  küz- 
delem itten  főleg  vallási  jellegű,  egyrészt  monotheismus  és 
bálványimádás,  másrészt  az  egyházi  és  világi  hatalmak  között. 

II.  A  görög  hajdankor  csak  csekély  mértékben  egye- 
zik a  keletivel.  Az  arisztokráczia  és  papság  részben  egyesül 
vagy  szétválik.  Ellentétek  az  arisztokrácziában  egyes  kiváló 
egyének  és  a  többség  között,  valamint  a  születési  és  pénz- 
arisztokráczia  között.  Politikai  elméletek  feltűnése.  Egyes 
kiváló  egyének  demokrácziai  hajlamai.  A  demokrácziának 
felülkerekedése  és  elfogadása.  Idegen  befolyás  és  uralom  meg- 
szilárdulása. 

III.  Róma  a  császárságig.  Az  alapvetés-  és  fejlődésnek 
a  görögtől  elütő  irányzata.  Az  alkatelemekben  rejlő  ellentét. 
Patricziusok  és  kliensek,  a  plebs  a  királyok  által  támogatva. 
A  köztársaság,  patricziusok  és  plebejusok  küzdelme.  Az  arisz- 
tokrácziának  j óravalósága  sokáig  megvédi  az  oligarchikus 
törekvésektől.  Végre  is  elfajul,  úgy  mint  a  demokráczia, 
kettőjük  közt  egyes  nagyravágyó  egyének   kerekednek  felül. 

IV.  A  római  és  byzanczi  császárság.  Pártok  képződése 
a  trón  betöltése  körül.  A  praetorianusok  és  tartományi  csapa- 
tok szereplése.  Magoknak  a  tartományoknak,  végre  az  úgy- 
nevezett barbároknak  befolyása.  Ellentét  a  pogányság  és 
kereszténység  között,  mely  pártokká  szilárdul  Nagy  Konstan- 
tin alatt  és  után.  A  vallási  dogmák  szerinti  alakulások. 
Homousion  és  Homoiousion. 

V.  Pártosság  a  muzulmánoknál.  Szoros  összeköttetés 
a  hitelvek  és  dynasztikus  érdekek  között.  Trónbitorlók,  kik 
prófétai  jelleget  vesznek  fel.  Végelemzésben  a  fegyver  hatalma 
az,  a  mi  dönt. 

VI.  A  középkori  államok  alakulása  Európában.  Ellen- 
tétek, melyek  a  faji  és  vallási  különféleségekből  erednek. 

VII.  A  hűbériség  és  pápaság  küzdelmei.  Az  elvi  mozza- 
natok és  álláspontok  teljes  hiánya  a  hűbéri  államok  között. 
A  hűbériség  és  lovagkornak  túltengése  és  elfajulása.  Az  ural- 
kodóházak gyengesége.  A  pápaság  és  a  világi  hatalom  ver- 
seny gése. 

VIII.  A  városi  polgárság  küzdelme  a  hűbériséggel  és 
egymás  között.  A  városok  szereplése,  részint  teljes,  részint 
félfüggetlenséggel.  Pártvillongások  a  várurak  és  polgárság, 
a  városban  az  egyes  czéhek,  a  vagyonosok  és  a  tömeg 
között.  Olaszország,  Németország  és  Németalföld  előtérben 
mozognak.  Viszont  Svájczban  és  Frieslandban  parasztok  és 
urak  között. 

IX.  A  reformáczió.  A  pápai  mindenhatóság  kihívja  az 
ellenzéket,  mely  szakadást  idéz  elő  egyrészt  a  katholikusok 
és  protestánsok  között,  továbbá  ez  utóbbiaknál  a  különböző 
hitujítók  között.  Demagógszerü  törekvések,  világi  és  egyházi 
jelleggel,  a  viszályt  kiélesítik.  Különösen  éles  lesz  az  ellentét 
Anglia,  Svájcz,  Franczia-  és  Németországban,  mely  a  har- 
minczéves  háborúban  vérbe  borítja  fél  Európát. 

X.  Az  önkényuralom  felülkerekedése.  Az  alkotmányos 
élet  elhalása.  Anglia  és  Magyarország  kivételt  tesz.  A  pár- 
toskodás  elfajulása  a  két  quasi  monarkhiában,  Svéd-  és  Len- 
gyelországban, mint  Svájcz  és  Németalföld  köztársaságaiban. 

XI.  A  franczia  forradalom  korszaka.  A  bölcsészek  mint 
a  világi  és  egyházi  önkény  és  kiváltságok  megtámadói.  Esz- 
ményi ábrándok  és  demagóg  lázongások  a  történeti  jog 
elfajulásai  ellen.  A  forradalmi  tényezők  küzdelme  egymás 
ellen.  Napóleon  felülkerekedése,  annak  hatása  más  államok 
közéletére. 

XII.  A  restauráczió  évei.  Az  önkényuralom  és  alkot- 
mányosság, forradalom  és  reform.  Konzervatívok  és  szabad- 
elvűek   küzdelme.    A    nemzetiségi    és    társadalmi    törekvések. 

A  szoczializmus  és  kommunizmus  feltűnése.  Az  1848-ik  év 
mozgalmai.  A  reakczió  győzelme. 

Az  említett  munka  ezen  időpontnál  végződik.  Nem 
lehet  feladatom  jeles  munkáját  mintegy  folytatva  az  ezután 
következő  pártmozgalmak  ecsetelésébe  bocsátkozni,  melyekről 
úgy  sem  tudnék  végleges  Ítéletet  mondani,  miután  az  azóta 
szereplő  nemzetek  pártmozgalmai  befejezve  nincsenek  és  éppen 
azért  az  ítélkezés  számára  kellő   szilárd    alappal  nem  birnak. 

De  a  míg  ebben  az  irányban  a  tartózkodás  követel- 
ménye az,  a  mi  elő  van  irva,  addig  a  már  befejezett  küz- 
delmek a  politikai  méltatás  számára  nem  egy  tanulságos 
példát  nyújtanak.  Ennél  az  oknál  fogva  a  különféle  nemzetek 
pártosságainak  történetéből,  úgy  a  hajdan-  mint  az  újkor- 
ból néhány  jellegzetes  mozzanatot  szándékozom  felemlíteni, 
melyek  különösen  alkalmasak  arra,  hogy  a  mit  a  pártosság 
bölcseletének  lehet  nevezni,    becses  anyagot  szolgáltathatnak. 

IV. 

A  pártoknak,  mint  ilyeneknek,  feltűnését  vissza  lehet 
vezetni  egész  odáig,  a  hol  a  történeti  élet  kezdetét  hite- 
lesen megállapíthatjuk.  A  szent-írásban,  Mózesnek  4-ik  köny- 
vében találkozunk  azzal,  a  mit  az  első  párt-  vagy  ellen- 
zéki akcziónak  lehet  tekinteni.  Ott  ugyanis  megösmerkedünk 
egy  egész  ellenzéki  triumvirátussal,  Korah,  Dáthan,  Abiron 
és  társaikkal,  a  kik  Mózessel  szemben  ellenzéket  képeztek  és 
a  kiket  az  Úr  haragja  a  föld  által  elnyeletett.  A  mely  katasz- 
trófában, úgy  vélem,  nem  tisztán  égi,  de  földi  hatalmasságok 
is  működtek  közre.  Kuriózum  gyanánt  azt  is  fel  lehet  emlí- 
teni, miszerint  ezen  drámai  jelenetről  nemcsak  a  biblia,  de 
a  mi  »Corpus  Juris«-unk  is  megemlékezik.  Ugyanis  Wer- 
bőczy » Hármas  könyvé«-nek  legeslegutolsó  fejezetében  fog- 
laltatik egy  zsidó  esküminta,  törvényszéki  használatra.  Ebben 
az  esküt  tevő  kijelenti,  hogy  ha  azon  állítása,  a  mire  hitet 
tett,  nem  volna  igaz,  ám  érje  hasonló  büntetés,  mint  a  bibliá- 
ban említetteket. 

Ennek  az  ellenzéki  akcziónak  kapcsán,  mely  úgy  is 
ellene  irányult,    nem  lesz  érdektelen  pár  szóval    Mózes  nagy 

alakjáról  szólni,  mely  Michelangelói 1  egyik  legremekebb  alko- 
tása, a  szent  Péter  temploma  számára  készült  szobor  készí- 
tésére lelkesítette.  Személyisége  nemcsak  vallási,  de  politikai 
szempontból  is  nagy  fontossággal  és  érdekességgel  bir. 

A  mi  személyét  illeti,  melyet  kétségtelenül  a  mondák  és 
hitregék  köde  sok  tekintetben  elhomályosít,  annak  létezését 
a  zsidók  legújabb  történetirója,  Renan,2  nem  tagadja  ugyan, 
de  egyetlen  tényét  sem  tekinti  tulajdonképpen  hitelesnek,  úgy 
hogy  az  egész  nála  délibábként  foszlik  szét.  Politikai  szem- 
pontból azonban  exisztencziájához  kétség  nem  férhet. 

Oly  tények  keresztülvitele,  mint  az  Egyiptomból  való 
kibontakozás,  az  úgynevzett  exodus,  a  nemzetnek  törvényes 
és  politikai  szervezése,  egy  uj  vallásnak  megalapítása  csakis 
egy,  még  pedig  hozzá  rendkívüli  egyéniségnek  lehetett  a  műve. 
Hozzá  kell  tenni,  hogy  annál  rendkivülibb,  mert  hiszen  a  rábe- 
szélés egyik  hatalmas  eszközével,  az  ékesszólással  nem  ren- 
delkezett ;  mint  maga  mondja,  akadozó  és  késedelmes  nyelvű 
ember  volt.3 

De  bármivel  hatott  is,  mégis  egy  igazi  nagy  ember 
bírhatott  egyedül  azon  képességgel  a  tömegeket  annyira 
fegyelmezni  és  mozgásba  hozni,  egyrészt,  hogy  a  vállalat 
koczkázatát  magokra  vegyék,  majd  az  uj  rendszer  életbelépte- 
tését és  megvalósítását,  habár  ellenzékkel,  eltűrjék,  sőt  támo- 
gassák. Magának  Mohametnek  példája,  kinek  személyisége 
pedig  a  történet  egész  világosságában  mozog,  nem  hagy 
kétséget  arra  nézve,  hogy  egyes  ember  képes  ily  természetű 
és  horderejű  munkát  végrehajtani.  E  munka  részben  egy 
nemzetnek  küzdelmét  képezi  az  idegen  járomból  való  kisza- 
badulás czéljából,  valamint  a  jogos  tulajdonának  tekintett  ős 
hazának  visszavivása.  Tehát  mind  oly  természetű  mozza- 
natok, melyeket  a  szabadság  barátai  a  megfelelő  méltány- 
lással szoktak  kisérni,  a  mint  hogy  Mózes  neve  jelzővé  vál- 
tozott, mely  a  népek  szabadulásának  és  újjászületésének  vezé- 
reire szokott  alkalmaztatni,  éppen  úgy,  mint  az  »igéret  földe« 
a  keresett  és  megtalált  hazat  jelképezi. 

>  Grimm:  Das  Lében  Michelangelos,   II.  kötet  95.  lap. 

■  Histoire  du  pcuplc  d'Israel,  I.  kötet  159.  lap. 

■  Lásd   O -szövetség,  Mózes  V-ik  könyve   4-ik  rész. 

Másrészt  alkotása,  az  államformák  szempontjából  egy, 
immár  letűnt,  de  annál  érdekesebb  példányt,  a  tiszta  theo- 
krácziát  képviseli,  mely  az  istenséget  tekinti  az  állam  fejé- 
nek, a  mint  ebben  az  esetben  Izrael  istene,  Jehova  volt  az 
államfő,  kivel  a  zsidó  nép  örökös  frigykötésre  lépett,  melyet 
a  frigyláda,  a  bizonyság  szekrénye  képviselt.1 

Ha  már  benne  vagyok,  pár  szót  kivánok  a  szent-irás- 
ról,  illetve  az  ó-testamentomról  vagy  szövetségről  politikai 
szempontból  szólni,  mely  e  néhány  futólagos  észrevételt  kiegé- 
szítendi. 

Renan 2  a  legnagyobb  magasztalással  ir  e  munkának 
ismeretlen  szerzőiről,  kiket  egészen  elsőrangú  szellemi  hat- 
ványoknak tekint,  úgy  mély  bölcseleti  felfogásuk,  valamint 
megragadó  irályuk  miatt,  melyre  vonatkozólag  elég  a  teremtést 
leiró  fenséges  bevezető  sorokra  utalni.  A  politikai  részét  a 
dolognak  azonban  a  történeti  előadásnak  azon  merész  és 
magasztos  tartalmában  találjuk,  melylyel  a  szerzők  nemze- 
tüknek életfolyamatát  összeköttetésbe  hozták  magának  a  világ- 
nak eredetével  és  onnantól  kezdve  meg  nem  szakított  foly- 
tonosságban vezetik  le  a  hitelesen  megállapítható  eseményekig. 

A  mint  az  előadástól,  úgy  az  államformának  gondola- 
tától a  rendkivüliséget  és  magasztosságot  megtagadni  nem 
lehet,  habár  politikai  szempontból  annak  fogyatkozásai  szembe- 
ötlők, a  mint  következményei  ebben  az  irányban  be  is  álltak. 
Finom  éllel  jegyzi  meg  Bluntschli,3  hogy  Aristoteles  minden 
valószínűség  szerint  azért  nem  vette  fel  az  általa  is  jól  ösmert 
theokrácziát  a  nagy  művében  felsorolt  egészséges  államfor- 
mák közé,  mert  annak  politikai  értéket  nem  tulajdonított. 

Magától  értetődik,  hogy  ezen  rendszernek  fogyatkozásai 
mihamarább  ottan  is  feltűntek.  Ebből  származott  a  törekvés 
a  világi  hatalom  megállapítására,  mely  Saul  személyében 
meg  is  történt.  Ezen  törekvés  az  ó-testamentomban 4  követ- 
kezőképpen jut  kifejezésre :  legyen  egy  király  felettünk,  hogy 


1  Lásd  Mózes  Il-ik  könyve  25-ik  rész. 

8  Idézett  munka,  II.  kötet  X.,  XI.,  XII.  és  XIII.  fejezetek. 

3  Deutsche  Staatslehre  für  Gebildete,  79.  lap. 

4  Lásd  Sámuel  I.  könvve. 

mi  is  olyképpen  legyünk,  mint  a  többi  pogányok.  Ez  legyen 
a  mi  biránk  és  vezessen  ha  harczba  megyünk. 

Tudvalevőleg  Saulnak  is  támadt  ellenzéke  Dávid  sze- 
mélyében, ki  is  az  elégedetleneket  maga  köré  gyűjté  Odullom 
barlangjában,  innen  kezdte  támadását,  mely  később  a  feje- 
delmi széket  szerezte  meg  számára.1    - 

Ezen  odullomi  barlang  Anglia  parlamentáris  életében  is 
szerepet  játszott,  mert  egy  frondeur  szereplésnek  czégér  gya- 
nánt szolgált.  Az  1 866-iki  reformbill  alkalmával  a  whigeknek 
több  tehetséges  tagja,  Róbert  Lowe  vezérlete  alatt  kivonult 
pártjából,  mert  annak  javaslatát  túlságos  szabadelvűnek  találta. 
Ezen  ötletből  tartott  beszédei 2  a  legjobbak,  melyek  konzer- 
vatív szempontból  a  szavazatjog  kiterjesztése  ellen  mondattak 
és  melyek  a  demokráczia  veszélyeit  és  hátrányait  tartalmaz- 
ták. Különösen  kiválnak  formai  szépségök  által,  úgyannyira, 
hogy  érdemesek  arra  még  ma  is,  hogy  elolvastassanak. 

A  radikal-párt  részéről  a  nagyhirü  Bright,  egyike  a  leg- 
jobb szónokoknak,  kiket  életemben  hallottam,  vette  fel- a  kez- 
tyüt  és  őt,  valamint  társait  az  odullomi  barlang  lakóinak 
keresztelte  el,    mely  gúnynév  rajtok  meg  is  maradt.8 

Nem  lehet  hallgatással  mellőzni  a  prófétákat  sem,  Israel 
életének  ezen  nemcsak  vallásos,  de  politikai  különlegességét. 
Renan  4  des  fougeux  publicistes-nék,  tűzvérü  publiczistáknak 
nevezi  őket,  a  mi  éppen  azt  bizonyítja,  hogy  szerepök  nem- 
csak a  tiszta  hitnek  megóvása-  és  szilárdításából  állott.  Az 
egész  intézmény  a  theokrácziának  volt  folyománya,  a  mint 
hogy  a  politikai  exigencziák  itt  is  utat  törtek  maguknak  és 
megoldást  nyertek.  A  Jehovával  való  összeköttetésből  szár- 
mazott az,  hogy  kellett  létezni  oly  sugalmazott  egyéneknek, 
kik  az  ő  akaratát  népökkel  közlik,  mely  akarat  államfői 
minőségénél  fogva  természetesen  világi  jelleggel  is  birt.  Az 
ó-tcstamentom    telve    van    működésökkel,    mely   a  viszonyok 

1  Lásd  királyok  I.  könyve  XXII.  rész,  —  továbbá  Renan  idézett 
munka,  I.  kötet  XVI.  fejezet,  hol  az  egész  versenygés  érdekesen  le 
van  irva. 

1  Speeches  and   Letters  on  Reform,  by  Róbert   Lowe. 

'■'  Speeches  by  John   Bright,  II.   kötet    144.   lap. 

*  Idézett  munka  bevezetése. 

szerint    hol    a  fejedelmet    támogató,    hol  ellenzéki    volt,    még 
pedig  ugyancsak  éles  természetű. 

A  theokráczia  eredendő  fogyatkozása  azonban  minden 
erőteljes  állami  és  nemzeti  szervezkedést  kizárt.  Hiába  csinál- 
tak királyságot,  a  dinasztikus  érzés  nem  fejlődhetett  ki  a 
maga  teljességében.  Salamon  halála  után  bekövetkezett  a  nem- 
zetnek Juda  és  Izraelre  való  kettéválása,  mely  később  azután 
a  babyloni  fogság,  majd  a  szerteszéjjel  való  széledésnek  az 
úgynevezett  diasporának  volt  szülője.  Ezeknek  egyes  fázisai 
azonban  már  más  eszmekörben  mozognak,  mint  a  melyet 
itten  felvetettem. 

Renan  előbb  idézett  munkájának  bevezetésében  a  zsidó 
mellett  a  görög  és  római  nemzet  történetének  nyújtja  oda 
a  bölcsészeti  érdeklődés  pálmáját.  Ezt  a  három  népet  tekinti 
a  polgárosodás  —  még  modern  értelemben  véve  is  a  dol- 
got —  alapvető  tényezőjének.  Közöttük  azután  ebből  a  szem- 
pontból az  első  helyet  Hellásznak  itéli  oda.  Alig  lesz  erre 
nézetkülönbség  a  művelt  emberek  között.  Az  én  szerény 
ismereteim  alapján  is,  melyet,  fájdalom,  a  görög  nyelv  nem 
tudása  folytán  csakis  másodkézből  szereztem,  rendkivüli 
volt  a  hatás,  melyet  éreztem,  midőn  e  csodás  világnak  képe 
előttem  feltárult.  Leirhatlan  és  kimondhatlan  báj  és  varázs 
ömlik  el  egész  életén,  melyet  a  természet  összes  adományai 
és  az  emberi  tehetség  gazdag  és  változatos  megnyilatkozásai 
oly  fényessé,  sőt  vonzóvá  tettek.  A  derült  kék  ég,  mely 
e  kies  földrésznek  hegyormai,  árnyas  berkei,  örökzöld  ligetei 
felett  elterült,  és  melyeket  a  hitregék  kedves  és  gyakran  paj- 
zán alakjai  benépesítettek,  egy  ingatag,  bár  szeretetreméltó, 
tehetséges,  szellemes  népnek  volt  otthona,  mely,  ha  isteneiből 
embereket  csinált,  viszont  oly  kiváló  egyéneket  nemzett,  kiket 
méltán  lehetett  félisteneknek  tekinteni. 

A  polgárisodás  bárminő  fokát  érje  is  el  az  emberiség, 
de  mindig  gyönyörrel  fogja  szemlélni  és  élvezni  azokat  a 
remekeket,  melyeket  a  görög  szellem  alkotott,  valamint  ifjudad 
vonzódással  fog  visszatérni  azon  érdekes  eseményekhez  és 
mozzanatokhoz,  melyekben  e  csodálatos  nép  különleges  egyé- 
nisége kifejezésre  jutott. 

Bárminő  fokra  emelkedjék  is  az  emberiség  alkotó  ereje, 
szebbet  nem  fog  látni  soha,  mint  a  Parthenont  vagy  a  Mii  ói 
Venust,  magasztosabbat  nem  olvasni,  mint  az  Iliászt  vagy 
Plató  bölcseletét,  az  eszmének  és  ideális  világ  teremtőjének 
halhatatlan  termékét.  Mit  nem  adnánk  érte,  ha  jelen  lehetnénk 
az  Isthmus  játékain,  hol  a  testi  erőnek,  a  szinjátékokon,  hol 
a  szellemi  és  költői  képzelemnek  oly  mesterműveit  adták  elő, 
mint  Sophokles,  Aischylos  tragoediái.  Minő  érdekes  ellenmon- 
dást találunk  a  jövendőnek  kutatásaiban,  mely  Pythia  templo- 
mában túlvilági  tudalmat  keres  és  a  homlokzatra  oda  irja 
ama  mély  jelentőségű  szavakat,  az  emberi  értelem  egyik 
végső  következményét,  az  ösmerd  meg  tenmagadat  intelmét. 
Vagy  az  Areopagnak  ítélkezésében,  mely  halállal  bünteti 
Sokratest,  és  elvakítva  Phryne  szépségétől,  melyet  védője 
Hyperides  dévaj  furfangjával  a  maga  egész  mezetlen  pom- 
pájában feltár  a  tisztes  bíróság  előtt,  egyszerűen  felmenti  azt. 
Minő  varázszsal  kellett  ottan  bírni  a  költészetnek,  a  hol  az 
egyik  költő,  Terpander,1  lantjával  megszünteti  a  pártviszályt, 
míg  a  másik,  Tyrtaeus,  a  vert  sereget  győztessé  teszi.2 

Különösen  a  politikának,  valamint  ennek  korlátoltabb 
területe,  melyet  parlamentáris  életnek  nevezünk,  művelője  az 
épületes  tanulságok  kiapadhatlan  forrásaira  bukkan  ott.  A  mű- 
szavak egész  sorozata :  maga  a  politika,  a  hegemónia,  ennek 
ellentéte,  az  isonomia,  mi  a  paritást  jelenti,  rhetorika,  arisz- 
tokráczia,  demokráczia,  demagóg,  tyrannis  stb.  bizonyítja  a 
közélet  fejlettségét,  a  formák  változatosságát,  melyre  a  nem- 
zeti életműködésnek  tüneményszerű  gazdagsága  következtében 
szükség  volt,    hogy  megnyilvánulásai    kifejezhetők    legyenek. 

A  mint  már  említettem,  Aristotelesnek  magának  műve 
tanúsítja  a  gazdagságot  és  változatosságot,  mely  a  fejlődés 
tartalmát  képezte.  De  főleg  a  tényleges  viszonyok,  mint  pél- 
dául Fülöp  és  Nagy  Sándor  Macedóniája  az  egyeduralomra 
vonatkozólag  épp  oly  jellegzetességgel  bírnak,  mint  Spárta 
az  arisztokrácziára,  vagy  Athén  a  demokrácziára,  az  achaiai 
szövetség  pedi^  a  szövetségi  politikai  összeköttetésekre  nézve. 


•  Curtius:  Griechische  Geschichte,  í.  kötet   189.  lap. 
■  U.  ott,  192.  le 

Sőt  még  a  kvóta  kérdésére  is  találunk  előzetes  esetet, 
a  mennyiben  az  attikai  tengeri  szövetségnél  Aristides  volt 
az,  ki  a  résztvevők  járulékát  megállapította.1 

A  formák  jellegzetességéhez  járul  az  egyéneknek,  a  sze- 
mélyiségeknek kidomborodása.  Ott  találjuk  a  nagy  törvény- 
hozókat, Solont,  Lykurgot,  Pythagorast,  hozzá  a  merev  kon- 
zervativizmust Drako  intézve ny ében,  mely  büntetéssel  sújtja 
azt,  ki  újítani  akar,  viszont  a  haladás  követelményének  meg- 
nyilatkozását a  Solonéban,  ki  elrendeli,  hogyr  törvényeit  éven- 
kint  vizsgálják  át. 

Leonidas  a  hősi  önfeláldozás,  Aristides  az  igazság,  The- 
mistokles  a  szellemes  leleményesség,  Perikies  a  tartalmas  állam- 
férfiuság,  Pausanias  a  merész  becsvágy,  Alkibiades  a  láng- 
eszű könnyelműség,  Lysander  a  kíméletlen  erély,  Demosthenes 
a  szónokok  mintaképe,  élni  fognak  mindörökké,  mint  para- 
digmái a  jelzett  tulajdonoknak.  Nem  utolsó  mozzanat,  hogy 
a  görögök  két  nagy  pragmatikus  történetíróval  is  ajándé- 
kozták meg  a  világot,  Thukydidessel  és  Polybiossal,  a  kik 
a  magok  részéről  a  politikai  megfigyelés  terén  oly  magasan 
állanak  és  kiket  idézni  oly  jól  esik  nekem. 

A  mit  a  politikának  területén,  szűkebb  értelemben 
pártosságnak  nevezünk,  az  is  kiveszi  a  maga  osztályrészét 
Hellasz  hagyatékából.  Alig  lehet  kétség  az  iránt,  hogy  a 
hetaeriák  intézménye  megfelelt  annak,  a  mit  mostanság  párt- 
csoportosulásnak nevezünk.2  Nem  igen  volt  politikai  közület 
a  világon,  a  hol  a  mit  a  pártküzdelem  egyik  leghatásosabb 
erjesztőjének  tekintünk,  t.  i.  a  jelentékeny  személyiségeknek 
egymássali  versengése,  oly  méretben  létezett  volna,  mint 
Athénben.  Ennek  története  tele  van  azon  nagy  páros  vias- 
kodásokkal,  melyeknek  egyes  mozzanatai  közhelyekké  váltak. 

Themistokles  és  Aristides,  Kimon  és  Perikies,  Kleón 
és  Nikias,  Demosthenes  és  Aeschines  páros  viaskodásai  nem- 
csak az  ifjúság  érdeklődésének,  de  az  érett  politikus  elmél- 
kedésének folyvást  megújuló  tárgyai.  Úgy  vélem,  nem  tévedek, 
midőn  azt  mondom,  hogy  egész  a  múlt  századnak  majdnem 


1   Comelius  Nepos :  Aristides,  3-ik  fejezet. 

3  Curiius:  Griechische  Geschichte,  II.  kötet  15.  lap. 

a  végéig  az  athéni  demokráczia  képezte  a  tipust,  mely  ezen 
hatalmas  tényezőnek  megítélésére  és  méltatására  szolgált.  Az 
ostrakismus  intézménye,  melyet  Roscher  J  szellemesen  minisz- 
terválságnak nevez,  és  mely  Athénnek  majdnem  minden  nagy 
fiára  alkalmaztatott,  képezte  a  legfőbb  próbát  a  demokrácziá- 
nak  állítólagos  irigységét  és  a  nagy  emberektől  való  idegen- 
kedését illetőleg.  Hányszor  lett  felhozva  ezen  czélból  azon 
mozzanat,  melyet  a  jó  Cornelius  Nepos  leir,  midőn  Aristides 
kérdezi  az  illető  polgárt,  ki  cserép  táblájával  ellene  szavazott, 
hogy  mi  kifogása  van  Aristides  ellen,  mire  az  a  legnagyobb 
lelki  nyugalommal  felel,  hogy  ő  ugyan  nem  is  ösmeri,  de  nem 
szereti,  hogy  az  illetőt  folyvást    » igazságos «-nak   nevezgetik. 

Éppen  így  vagyunk  a  közvélemény  korlátlan  uralma 
előnyei  és  hátrányainak  mérlegelése  szempontjából,  melyet 
a  peloponnézi  háború  egyik  megható  drámai  jelenete  tüntet 
fel.2  Az  elfoglalt  Mytiléne  város,  lakóival  együtt,  az  összes 
polgárság  gyűlése  által  elpusztításra  és  halálra  Ítéltetett. 
A  hajó  el  is  indult,  mely  az  Ítéletet  végrehajtás  czéljából 
Kihirdetendő  volt.  A  következő  napon  megbánták  a  szörnyű 
határozatot,  melyet  első  felhevülésükben  hoztak.  Ismét  gyű- 
lést tartottak,  a  végzést  megváltoztatták  és  leggyorsabb  járású 
hajójukat  küldték  az  első  után,  mely  szédületes  gyorsasággal 
evezve,  éppen  jókor  érkezett,  hogy  a  kiszentencziázott  város 
lakóit  megmentse. 

Szintén  Thukydides 8  pragmatikus  történetének  egyik 
legmélyebb  értelmű  része,  melyben  a  pártoskodás  elfajulá- 
sait egész  Görögország  területén  leirja,  mint  a  mely  a  nem- 
zet romlását  előidézte.  Ezen  elfajulás  egyik  jelensége  a  kife- 
jezések és  szavak  természetes  értelmét  is  megváltoztatta. 
Őrületes  koczkázat  bátorságnak  tekintetett,  míg  az  óvatosság- 
gyávaságnak  bélyegeztetett,  a  fontolgatás  mint  a  férfiatlan- 
ság  bizonyítéka  tűnt  fel,  ellenben  férfias  magaviseletünek  az, 
a  kit  a  szenvedély  önkivüliségig  ragadt  el.  A  ki  ócsárolni  és 
becsmérelni  tudott,    az  a  megbízhatóság    hírét   szerezte  meg, 

1  Politik,  361.  lap. 

2  Thukydides :  Ill-ik  könyv,  .'ÍO.,  40.   fejezet. 
:i  Ill-ik   könyv,   82-80.   fejezetei. 

•.thyÁkos:  A   magyar  államiság  fejlődése,  kii/.delmci.  III.  (> 

a  ki  ellene  mondott,  az  meggyanusíttatott.  A  ki  a  másikat 
lefőzte,  az  okosnak  tekintetett,  még  okosabbnak  az,  ki  jó  eleve 
megérezte  a  pecsenyeszagot.  A  pártközösség  kötelékei  szoro- 
sabban fűződtek  a  vérségieknél,  mert  ezek  haszonhajtóbbak 
voltak.  Ezek  a  szövetkezések  nem  a  közjó  szempontjából 
keletkeztek,  hanem  azért,  hogy  az  illető  felek  és  hivek  érde- 
keinek kedveztek ;  a  fogadalom,  mely  e  kötelékeket  egybe- 
tartotta, nem  az  isteni  törvényeken  nyugodott,  hanem  a  czin- 
kosságok  öntudatának  erején  és  félelmén. 

Thukydides  tudvalevőleg  történetét  befejezni  nem  tudta 
és  ennek  következtében  a  sülyedésnek  későbbi  folyamatát 
nem  ő  irta  meg.  Azon  jelentékeny  történetírók,  a  kik  később 
ezen  érdekes  és  tanulságos  kérdéssel  foglalkoztak,  felvették 
a  fonalat  és  tovább  fűzték  azt.  Elég  hivatkozni  Curtiusra,1 
a  ki  elmondja,  hogy  Athént  nem  ellenfelei  győzték  le,  hanem 
saját  hibája  folytán  bukott  el.  A  pártoskodás  megnyitotta 
ellenségeinek  az  utat  és  így  győzetett  le.  Az  eredendő  fogyat- 
kozás éppen  ottan  mutatkozott,  hogy  a  legyőzött  párt  min- 
dig kész  volt  idegen  segélyre  hivatkozni.  A  persa  udvar 
állandó  menedékhelye  lett  a  legyőzött  politikusoknak,  kik 
onnan  szőtték  a  végzetes  hálót,  mely  a  nemzeti  független- 
séget fojtogatta.  Demosthenes  nagy  egyénisége  sem  volt 
képes  a  romlást  feltartani,  neki  is  állandó  küzdelmet  kellett 
vivnia  a  makedóniai  párttal,  mely  végre  elbuktatta.  Az  idegen 
befolyás  és  uralom  állandósult  mint  a  pártoskodásnak  ultiina 
ratiója.  A  kiélt  szervezet  életerejét  nem  birta  összeszedni  és 
a  hirneves  mondás  Graecia  capta  victorem  coepit,  a  legyő- 
zött Görögország  a  győztest  legyőzte,  csakis  a  görög  mű- 
veltségre és  irodalomra,  nem  pedig  az  állami  erő  megnyilat- 
kozására vonatkozott. 

Már  a  jó  Cornelius  Nepos  előtt  -  feltűnt  a  különbség 
a  római,  valamint  a  görög  szokások  és  erkölcsök  között.  Poli- 
tikai tekintetben  e  különbségek  kifejezésre  jutnak  az  igazi 
államérzés  teljes  hiányában  a  másodiknál,  annak  erőteljes  meg- 
nyilatkozásában az  elsőnél.  Míg  a  görögnél  az  egyéni  és  par- 

1  Idézett  munka,  II.  kötet   732.  lap. 

2  Lásd  munkájának  élőbeszédét. 

tikularis  túltengés  az  intézmények  szilárd  képződését  lehetet- 
lenné tette,  a  rómaiaknál  az  államiság  egész  fanatizmusával 
találkozunk,  mely  egy  példátlan  állami  és  kormányzati  min- 
denhatóságot kovácsolt  össze,  nemcsak  az  egyéni  akaratot, 
de  még  a  különféleséget,  mondhatni  a  szinezésig  és  árnya- 
latokig, megsemmisítve. 

Gyönyörűen  irja  le  Mommsen,1  miszerint  daczára  annak, 
hogy  Róma  politikusai  és  hadvezérei  szülővárosuk  számára 
megszerezték  a  világuralmat,  rólok  semmi  egyéni  vonást  nem 
jegyzett  fel  a  történet  és  azon  óriási  alkotás  építőmesterei 
nyomtalanul  tűntek  el  az  utókor   szemei  előtt. 

A  fegyelem,  az  alárendeltség  mozzanata  az,  a  mi  náluk 
uralkodik,  melynek  iskolája  a  család,  forrása  az  atyai  ha- 
talom, patria  potestas,  mely  vasvesszővel  kezeli  azt,  kezé- 
ben tartva  a  családtagok  életét  és  vagyonát,  éppen  oly  kor- 
látlanul rendelkezve  e  felett,  mint  az  állam  maga,  melyet 
kicsinyben  képvisel.2 

Livius  történetében  egy  csomó  példáját  találjuk  azon 
kegyetlen  elbánásnak,  melyben  az  atyák  teljesen  megembere- 
sedett  fiaikat  részeltették. 

így  egyik  consullal,  Spurius  Cassiussal  megtörtént  az, 
hogy  hivatalának  letelte  után  édes  atyja  által  kivégeztetett, 
azon  okból,  mert  oly  törvényt  alkottatott,  melyet  az  öreg 
ellenzett.  ?> 

Csakis  ennek  a  megrögzött  fegyelmi  érzésnek,  közszel- 
lemnek, valamint  az  állameszme  hatalmának  lehet  köszönni, 
hogy  Róma  képtelen  alkotmánya  mellett  nemcsak  hogy  nem 
ment  tönkre,  de  nap  nap  után  haladt  és  tért  foglalt.  Elég 
utalni,  hogy,  a  mi  a  törvényhozási  és  kormányzati  funkczió- 
kat  illeti,  arra  nézve  az  illetékes  tényezők  között  valóságos 
khaosz  uralkodott.  Róma  népe  különféle  szervezetének :  tri- 
busok,  centuriák,  comitiák,  senatusnak,  mindnek  volt  a  poli- 
tika csinálásába  beleszólása.  A  végrehajtás  kettős  közegekre 
volt  bizva ;  a  consuli,  a  praetori,  aedilisi  állás  mind  két  ember 


1  köinische   Geschichte,  I.   kötet  457.   lap. 

2  Iherinjf:  Gei»t  des  römischen  Rechts,   I.  kötet   181.   lap. 
Livius  11-ik  könyve,  41.  fejezet. 

által  volt  betöltve,  kik  közösen  működtek.  Még  a  háborúban 
is  egyik  nap  az  egyik,  a  másik  nap  a  másik  consul  parancs- 
nokolt, mi  a  cannaei  irtóztató  vereséget  előidézte.  Hozzá  még 
a  néptribunok  intézménye  bele  vitte  a  negácziót  az  állam- 
szervezetbe, miután  ezeknek  közbelépése  —  intercessio  — 
minden  hozott  végzést  megakaszthatott.1 

Rómának  pártküzkedelmei  mindenki  előtt  ösmeretesek.- 
Oly  szerencsések  vagyunk  a  római  pártok  jellemzését  nem 
kisebb  embertől,  mint  Cicerótól  birni.3 

A  két  párt  nála  optimates  és  populares  név  alatt  sze- 
repel, melyek  elseje  a  főranguakat,  másodika  a  népet  foglalja 
magában.  Rokonszenve  az  arisztokrácziához  vonzza,  melyről 
egy  igen  tetszetős  képet  rajzol.  Optimatok,  tehát  a  legjobbak 
ők,  azok,  qui  hitegri  sünt  et  sani,  et  bene  de  rebus  dome- 
sticis  constituti.  A  köz-  és  magánügyekben  ép  és  jellemes 
viselkedést  tanúsítanak.  Életczéljok,  az  otium  cum  dignitate, 
még  nyugalmukat  is  méltósággal  betölteni,  ennek  alapja : 
»religiones,  auspicia,  potestas  magistratum,  senatus  auctoritas, 
leges,  mos  majorum,  judicia,  jurisdictio,  fides,  provinciáé, 
socii,  imperii  laus,  res  militaris,  aerarium«.  A  vallás,  az  égi 
jelekre  való  tekintet,  a  senatus  tekintélye,  a  tisztviselők 
hatalma,  törvény,  ősi  szokás,  jóhiszeműség,  az  állam,  a  tar- 
tományok, a  szövetségesek  gondozása,  a  hadsereg  és  kincs- 
tárnak karban  tartása.  Tudja  nagyon  jól,  hogy  ezeket  támad- 
ják, hogy  a  támadás  rendesen  erélyesebb  mint  a  védelem, 
a  minek  az  lesz  a  következése,  hogy  se  otium,  se  dignitas 
nem  őrizhető  többé  meg. 

Ezek  a  küzdelmek  a  történet  közhelyei  közé  tartoz- 
nak. Róma  nagyságának  alapját  az  vetette  meg  és  politikai 
igazi  fölénye  abban  nyilatkozik  meg  más  népek  felett,  hogy 
ezen  küzdelmekből  a  közszellem  és  állami  eszme  megerősödve 
került  ki,  és  az  államérdek  mindig  győzedelmeskedett  a  párt- 
szenvedély felett.  Az  a  politikai  fölény,  melyet  Róma  Karthágó 


1  Lásd  az  egész  anyagot  Mommsen  :  Abriss  des  römischen  Staats- 
rechtes. 

2  Mispoulet :  La  vie  parlementaire  á  Romé. 

3  Oratio  pro  Sextio. 

felett  gyakorolt  és  melynek  a  végleges  győzelmet  köszönheté, 
a  pártok  magatartásában  is  megnyilatkozott. 

Rómában  soha  sem  volt  a  küzdelem  oly  erős  az  arisz- 
tokráczia  és  demokráczia  között,  mint  a  Hannibállal  vivott 
élethalálharczban.  A  patricziusoknak  soha  sem  volt  annyira 
igazuk,  mint  a  mikor  a  tehetetlen,  buta  demagóg  Varrónak 
megválasztását  ellenezték.  És  daczára  annak,  hogy  a  can- 
naei  csatavesztést  leginkább  az  ő  esztelen  vezérletének  lehe- 
tett köszönni,  az  egész  ellenpárt,  Fabius  Cunctatorral  az 
élén,  elébe  vonul  és  üdvözli  őt,  hogy  nem  esett  kétségbe 
Róma  jövője  felett.  Ellenben  ugyanakkor  Karthágóban  még 
ezen  győzelem  sem  képes  Hannibál  politikai  ellenfelét,  Han- 
not  arra  reá  birni,  hogy  ellenzékével  felhagyjon  és  ellenfelét 
támogassa,  a  mi  tényleg  a  hadjárat  végleges  elvesztésé- 
hez vezetett.  Livius  megkapó  történetének  egyik  eseményét 
sem  ruházta  fel  annyi  páthosszal,1  mint  a  mikor  Hannibál 
tizenhét  év  után  elhagyja  Olaszországot,  a  hol  nem  tudták 
legyőzni  és  kitör  gyászos  végzete  ellen,  melynek  folytán 
nem  ellenségei,  de  honfitársai  azok,  kik  az  ő  és  hazája  rom- 
lását előidézték. 

Ellenben  másrészt  a  Gracchusok  után  nem  lehet  többé 
kétség  az  iránt,  hogy  daczára  a  hatalmas  és  szilárd  politikai 
szervezetnek,  az  még  sem  lesz  képes  a  végletekig  vitt  feszí- 
tésnek ellenállani.  Jól  mondja  Sallustius: 2  »Quae  res  plerumque 
magnas  civitates  pessum  dedit,  dum  alteri  alteros  vincere, 
•quovis  modo  et  victos  acerbius  ulcisci  volunt.«  Sok  nagy 
álladalom  azért  jutott  bajba,  mert  egyik  párt  a  másikat  min- 
den áron  le  akarta  gyűrni  és  mindenek  felett  a  legyőzőiteken 
boszuját  kívánta  kitölteni. 

Messze  vezetne,  ha  azon  indokokat  mind  felsorolni 
akarnám,  melyek  ezen  elfajulást  előidézték  és  melyek  azzal, 
a  mit  a  pártosság  pragmatikájának  lehet  nevezni,  összeköt- 
tetésben vannak.  Csak  néhány  jelszóban  foglalom  őket  össze, 
melyek  útmutatás  gyanánt  szolgálhatnak  azok  számára,  kik 
a  kérdéssel  behatóbban  akarnak  foglalkozni.  A  kiugró  pontot 


1   Lásd   XXV.  könyv,  XX.   fejezet. 
'  Bellufll  Jugurthinum,   42.  fejezet. 

azon  igen  jelentős  mozzanat  képezi,  hogy  a  római  szervezet 
a  megfelelő  képességgel  nem  bírt  a  világuralom  által  alkotott 
helyzet  exigencziáinak  megfelelni.  Már  az  értelmes  Polybios 
is  észrevette  azt,1  hogy  Karthágó  és  Macedónia  legyőzése 
után  bekövetkezett  a  világ  feletti  uralom,  melynek  folytán  az 
egész  Orbis  terrarum  kincsei  oda  özönlöttek  és  a  régi 
egyszerű  erkölcsök  megromlottak.  Ezzel  járt  a  katonai  szer- 
vezet kiterjesztése,  mely  a  militarizmus  minden  kinövését 
méhében  hordta.  Marius,  Sulla,  Pompejus,  Caesar  nemcsak 
pártvezérek  voltak,  de  jelentékeny  haderő  felett  rendelkeztek, 
a  harcz  nem  a  fórumon,  de  a  csatamezőn  vívódott,  nem  a  pol- 
gárok szavazata,  de  a  légiók  súlya  döntött.  Azonkivül  a  tör- 
vényhozási és  kormányzati  intézmények,  melyek  magának 
Rómának  és  Italiának  uralmára  elégségesek  voltak,  nem  bír- 
tak elegendő  ruganyossággal  arra,  hogy  három  világrész 
dolgait  intézzék.  Az  egyedüli  megoldás,  a  mint  ezt  Mommsen 
felemlíti,  a  képviseleti  rendszernek  behozatala  a  kormányzottak 
összességére  nézve,  kivül  állott  az  akkori  politikai  felfogáson 
Éppen  ilyformán  állott  a  dolog  az  államélet  alkatelemeinek 
és  nedvrendszerének  pótlása  és  felfrissítésével,  a  kiélt  szervezet 
megtagadta  a  szolgálatot. 

Az  életerő  kiszáradása  a  hatalmas  intézményeket  üresr 
tartalom  nélküli  vázakká  sorvasztotta  össze.  Mint  Tacitus 
mondja,  a  nevek  megvoltak,  de  a  tartalom  megváltozott,  és 
a  senatusban,  melyben  a  köztársaság  alatt  a  legnagyobb 
függetlenség  nyilatkozott  meg,  történt  az,  hogy  az  egyik 
senator  imígyen  szólt  Tiberiushoz  : 2  » mondd  Caesar,  miképpen 
gondolkozol,  ha  megtetted,  tudom,  hogy  hová  szavazzak, 
ha  pedig  utoljára  maradsz,  félek,  hogy  nézetem  a  tiedtől 
eltér  —  Quo  loco  censebis  Caesar?  Sí  primus,  habebo  quod 
sequar,  si  post  omnes,  vereor  ne  imprudens,  dissentiam«. 

így  ment  a  sülyedés  fokról  fokra,  mely  azután  Byzancz- 
ban,  az  impérium  ezen  paródiájában,  kifejezésre  jutott  a  cir- 
cusok  pártjaiban,  melyek  ama  nagy  kérdések  helyett,  melyek 
a  római  történet  fénykorában  az  embereket  mozgásba  hozták,. 


1  Lásd  XXXII.  könyv   11.  fejezet. 

2  Tacitus:  Annales,  I.  könyv  74.  fejezet. 

a  versenyző  kocsisok  feletti  vitában  adták  ki  mérgüket,  nem 
egyszer  vérbe  borítva  a  várost.1 

Azon  czélból  tekintve  a  dolgokat,  melyre  nézve  a  jelen 
sorok  vonatkoznak,  a  közép-  és  újkor  párt  villongásaival  nem 
szükséges  foglalkoznom.  A  guelfek  és  ghibellinek,  a  pápai 
és  császári  hatalmasságok,  valamint  a  reformáczió  véres  küz- 
delmei, daczára  annak,  hogy  az  illető  országok  beléletét  is 
mozgásba  hozták,  nem  annyira  párttusák,  mint  inkább  nem- 
zetközi fegyveres  mérkőzéseknek  tekinthetők,  melyek  az 
illető  fejedelmek  hatalmi  politikájának  voltak  folyományai.  Ha 
Richelieu  és  Gustav  Adolf  beavatkoztak  Németországnak 
felekezeti  viszályaiba,  az  külpolitikájuknak  volt  folyománya. 
Viszont  az  a  felekezet,  mely  őket  igénybe  vette,  idegen  érde- 
kek uszályhordozója  lett.  Ezeknek  előadása  nem  a  pártok, 
de  a  diplomáczia  történetének  anyagát  képezi. 

Az  ujabb  korban  csakis  két  nemzet  az,  melynek  párt- 
mozgalmaira egy  futólagos  pillantást  kivánok  vetni,  habár 
ez  utóbbival  fontosságukat  leszállítani  nem  akarom.  A  fran- 
czia  és  angol  pártokról  van  szó,  melyeknek  tanulmányo- 
zása egyebek  között  a  legélesebb  módon  tünteti  ki  az  ellen- 
tétet, a  két  nemzet  politikai  élete  és  annak  nyilvánulásai, 
vagy  ha  úgy  akarjuk,  egy  teljesen  normális  és  ismét  ab- 
normis  közélet  között. 


A  kiindulási  pont  itt  a  franczia  forradalom,  mely  min- 
den szempontból,  de  különösen  a  pártosságok  lélektanának 
szempontjából  egyike  a  legtanulságosabb  jelenségeknek.  A  mint 
a  franczia  nemzet  azon  aránylag  rövid  korszak  alatt,  melyet 
szorosabb  értelemben  a  forradalom  korszakának  nevezhetünk, 
annyit  élt  és  tapasztalt,  mint  különben  egész  exisztencziájá- 
nak  időtartama  alatt,  éppen  úgy  a  pártok  életének  összes 
megnyilatkozásai  és  vonatkozásai  ez  éveknek  eseményeiben, 
mintegy  varázstükörben,  hozzá  hatványozott  és  összegezett 
kiadásukban  szemlélhetők.  A  mi  csak  egy  nemzet  politikai 
életfolyamatában  fontos  és  életbevágó  probléma  felszínre  kerül- 

1  Lásd  erre  vonatkozólag  dibbOH :  The  declinc  and  fali  of  the 
Román   Empire,  IV.   kötet  40.   fejezet. 

het,  a  mi  csak  a  szenvedélyeket  felkorbácsoló  ellentét  létez- 
hetik, hozzá  a  legnagyobb  szabású  szellemi  képességek  fel- 
tűnése- és  térfoglalásával :  az  mind  megtalálja  a  maga  helyét 
c  rendkívüli  időszakban.  Megtalálja  a  maga  helyét,  főleg  és 
első  sorban,  magában  a  pártok  működésében,  mely  a  forra- 
dalom három  nagy  törvényhozó  testületében,  kezdve  az  alkot- 
mányozó  nemzetgyűlésen  —  Assemblée  nationale  consti- 
tuante,  —  fotytatva  a  törvényhozón  —  Assemblée  législa- 
tive,  —  végezve  a  hires  és  hírhedt  konventen  —  Convention 
nationale  —  mind  más-más  árnyalatban  jut  kifejezésre,  mint 
a  történeti  eseményeknek  forrása. 

A  Constituante  nagy  harczai,  melyekben  Mirabeau 
hatalmas  egyénisége  uralkodik  a  szellemeken,  tudvalevőleg 
általánosságban  szólva  azon  kérdés  felett  folytak,  hogy  a 
szabadság  és  rend  összhangja  a  történeti  és  tapasztalati 
alapon,  vagy  pedig  elvont  elméletek  irányításával  rendeztes- 
sék.1 Ennek  utódja,  a  törvényhozó  testület,  melyben  ismét 
Danton  nem  kevésbbé  hatalmas  személyisége  érvényesül,  ezen 
kísérlet  teljes  fiaszkóját,  valamint  a  királyság  haláltusáját 
mutatja  be.  Míg  végre  a  konventben,  melyet  leginkább 
Robespierre  sok  tekintetben  problematikus  alakja  tölt  be,  a 
rémuralom  véres  és  idegfeszítő  jelenetei  még  egy  hosszú 
század  lefolyása  után  is  borzadály t  keltenek  az  emberben. 

A  franczia  forradalom  története  par  excellence  parla- 
mentáris történet,  a  pártosságok  története.  Ezzel  csak  azt 
akarom  mondani,  hogy  a  forradalom  legfontosabb  esemé- 
nyei parlamentáris  viták  és  ténykedések,  valamint  az  illető 
pártok  és  vezéreiknek  működése  által  befolyásoltattak  és  haj- 
tattak végre. 

Nem  volt  idáig  a  világon  törvényhozó  testület,  mely 
azon  az  utón,  melyet  a  legszorosabb  értelemben  parlamen- 
tárisnak lehet  nevezni,  oly  nagy  fontosságú  kérdések  felett 
döntött  volna,  mint  a  franczia  törvényhozás,  még  pedig  rövid 
tiz  év  alatt.  Ezen  tíz  év  tudnivalóképp  1 789-ben  az  országos 
rend,    États  généraux,    —    kik  azután   egy  merész  elhatáro- 

1  Lásd  erre  vonatkozólag  Duvergier  de  Haurannc  nagy  művét : 
Histoire  parlementaire  de  la  Francé,  I.  kötet  45.  lap. 

zással  alkotmányozó  nemzetgyűléssé  alakultak,  —  összegyű- 
lésétől az  1799.  november  10-ikéig  —  a  franczia  forradalmi 
naptár  szerint  ezt  a  napot  Brumaire  18-ikának  nevezték  — 
és  a  Napóleon  által  végrehajtott  államcsinyig  tartott. 

Elég  utalni  azon  körülményre,  hogy  XVI.  Lajos  halálos 
Ítélete  a  konvent  által  egyszerű  szavazással,  még  pedig  cse- 
kély többséggel  —  387,  334  ellen  x  —  lett  kimondva,  vala- 
mint úgy  a  királyság  mint  az  istenség  egyszerű  határozatok 
által  törültetett  el. 

Kiterjedt  ezen  életbevágó  fontosság  a  parlament  min- 
den tényezőjének  szereplésére.  Hol  volt  valaha  parlamentáris 
bizottság,  melynek  ténykedései  oly  végzetes  és  messzeható 
következésekkel  jártak,  mint  a  hogy  az  például  az  úgyneve- 
zett jóléti  bizottság  —  Comité  du  salut  public  —  végzései- 
vel és  jelentéseivel  történt? 

így  volt  ez  a  pártokkal  magokkal,  valamint  az  egyes 
pártok  minden  jelentősebb  mozzanataival  is.  A  pártvacsorák 
bizonyára  igen  kedélyes  és  ártatlan  természetű  dolgok,  de 
milyen  más  természetű  volt  a  Girondisták  utolsó  vacsorája 
a  kivégeztetésük  előtti  éjszakán,  a  Conciergerie  rémes  bör- 
tönében, a  hol  szózatos  ajkaikról  megkapó  páthoszszal  zen- 
gett fel  a  Marseillaise,  és  a  franczia  forradalom  talán  leg- 
nagyobb szónoka,  Vergniaud,  utolsó,  a  velőkig  ható  pohár- 
köszöntését tartotta.2 

Oly  természetű  pártküzdelmek,  melyeknél  a  szavazás 
kimenetele  nemcsak  az  egész  közjogi,  politikai  és  társadalmi 
rend  felett,  és  így  közvetve  milliók  exisztencziája  felett  dön- 
tött, de  döntött  egyeseknél  élet  és  halál,  a  diktatúra  és  vér- 
padra jutás  között,  összegezett  és  kiélesedett  erejében,  párat- 
lanul áll  a  történetben.  Az  alternatíváknak  ezen  kétségbeejtő 
élessége  egész  intézvényes  és  a  forradalom  alatt  állandó  jel- 
leget öltött.  Nemcsak  a  királyi  család,  nemcsak  a  szerencsét- 
len áldozatok  ezrei,  hanem  a  parlamentáris  nagyságok  magok 
is  a  rémuralom  Molochjának  á.ldozatául  esnek,  mely  mint 
Satum us    saját  gyermekeit  emészti  fel.    Danton,  Robespierre, 


1    Thiers  :   Histoire   de   la  Révolution   francaise,   XIX.   fejezet. 
8  Lamartine:  Histoire  des  Girondins  VII.  kötet  40.   lap. 

a  Girondisták,  mind,  mind  átélték  és  szenvedték  Róma  tör- 
ténetének azon  mozzanatát,  mely  a  tarpeji  sziklának  a  Capi- 
tolijiim  melletti  fekvéséből  származott.  Itten  a  tények  ékes- 
szólása beszél  olyannyira,  hogy  a  Thermidor  9-ki  vagyis 
július  27-ki  ülés,  midőn  Robespierre  mint  fogoly  hagyta  oda 
a  konvent  háborgó  termét,  melybe  mint  a  helyzet  ura  fen- 
héjazó  magatartással  lépett  be,  se  Sardou  mesteri  technikájával 
színpadra  hozva,  se  Lamartine  szines  irálya  által  leirva  nem 
tesz  az  olvasóra  oly  megrázó  hatást,  mint  ahogy  az  a  Moni- 
teur  sárgult  lapjainak  áttanulmányozása  után  bekövetkezik, 
melyektől  megválni  alig  tudtam. 

Napóleon  császár  Robespierre  bukására  és  jellemének 
elbírálására  vonatkozólag  azt  a  kijelentést  tette,  hogy  az 
ő  ügye  Ítélettel  elláttatott  ugyan,  a  nélkül  hogy  tulajdon- 
képpen tárgy  altatott  volna.  —  Ce  fut  un  procés  jugé,  mais 
non  piáidé.1  A  franczia  forradalomnak  ítélettel  ellátására  vo- 
natkozólag ezt  mondani  alig  lehet.  A  tárgyalás  megvolt, 
de  végleges  ítélet  nem  hozatott.  Különösen  mindeddig  annak 
lélektani  és  politikai  elbirálása  meg  nem  ejtetett,  legalább 
nem  oly  módon,  mely  az  elfogulatlan  emberben  megnyugvást 
keltene.  Nem  még  azon  kiváló  politikusok  részéről  sem,  kik 
történetét  megirták,  a  minek  legfőbb  oka  abban  rejlik,  hogy 
nem  annyira  birákként,  hanem  mint  ügyvédek  dolgoztak, 
a  történeti  előadást  arra  akarták  felhasználni,  hogy  politiká- 
juk számára  propagandát  csináljanak.  A  történeti  előadás 
mindannyiuknál  a  szélsőségek  között  mozog,  feltétlen  ma- 
gasztalás vagy  elitélés  az  a  konklúzió,  mire  kilyukadnak, 
így  van  ez  e  kor  legutóbbi  nagy  történetirója,  Taine  művé- 
vel is,  habár  nem  lehet  tagadni,  hogy  azon  óriási  részletezés 
és  adatgyűjtés,  mely ly el  dolgozott,  a  nagy  megrázkódásnak 
lélektani  oldalára  így  is  meglepő  világot  vetett  és  megkönnyí- 
tette a  gondolkozó  olvasó  helyes  konklúzióit.  De  még  sem  lát- 
juk belőle,  miért  kellett  azon  nemes  törekvéseknek,  melyek 
a  franczia  nemzetet  hevítették,  oly  gyászos  hajótöréssel  vég- 
ződni és  oly  rémületes  jelenetekre  vezetni.  Természetesen  nem 
tekinthetem  feladatomnak,    sem  a  megfelelő  képességgel  nem 

1  Lásd  Mémorial  de  Saint-Hélene,    I.  kötet  191.  lap. 

birok  ezen  hézagot  pótolni,  csak  néhány  futólagos  megjegy- 
zést kívánok  erre  vonatkozólag  koczkáztatni,  főleg  nem 
tévesztve  szem  elől  azokat,  melyek  szorosabb  értelemben 
tárgyamnak,  a  pártok  kérdésének   megoldására  vonatkoznak. 

Abban  a  korszakban,  melyről  irok,  a  mit  a  forradalom 
pragmatikájának  lehet  nevezni,  a  publiczisztikának  legked- 
vesebb thémája  volt.  A  mint  általában  az  egész  politikai  fel- 
fogás nézeteit,  sőt  érveit  a  forradalom  eseményei  és  példáinak 
tárházából  vette.  így  a  franczia  forradalom  első  fázisának 
egyik  legkiválóbb  államférfia,  Mounier,  a  ki  a  nemzetgyűlés- 
nek elnöke  volt  és  a  ki  fel-  mint  lefelé  egyenlő  önállóságot 
tanúsított,  egy  munkát  irt,1  melyet  Gentz  németre  is  fordított 
és  melyben  azt  igyekszik  bebizonyítani,  hogy  ha  XVI.  Lajos 
más  ember  lett  volna  és  a  kellő  erélyt  ki  tudta  volna  fej- 
teni, valamint  ha  az  angol  kaptára  szabott  intézményeket 
behozzák,  az  események  más  irányt  vesznek. 

Ezen  felfogás  már  akkoron  megczáfoltatott.  Különösen 
az  angolok,  első  sorban  a  nagy  tekintélyű  folyóirat,  az  » Edin- 
burgh Revie\v«  részéről,-  a  mint  ma  már  senki  sem  fog 
kételkedni  abban,  hogy  oly  természetű  földindulás  a  leg- 
mélyrehatóbb  erőknek  folyománya,  mely  ha  egyszer  meg- 
mozdul, éppen  úgy  mint  a  hógörgeteg,  feltartóztathatlan. 

Az  indokok  közt  első  sorban  magának  az  illető  nem- 
zetnek egyéniségét  és  jellembeli  sajátosságait  találhatjuk  meg. 
Az  újításnak  vonzereje,  melyet  Caesar  már  a  gallusoknál  is 
észlelt,  a  szenvedélyesség,  gyulékonyság,  a  szeszélyes  válto- 
zékonyság szerepeltek  nálok  éppen  úgy,  mint  a  franczia  elmé- 
nek logikai  sajátossága,  mely  mindig  a  végső  következésekig 
szokott  hatolni,  a  kilőtt  puskagolyó  módjára.  Ezen  tulajdon- 
ság mindjárt  az  első  alkotmány  készítésénél  észlelhető  volt. 
Például  a  fejedelem  vétójának  kérdése  soha  sem  adott  volna 
oly  szenvedélyes  kitörésekre  és  vitákra  okot,  —  igazában  ez 
volt  az  első  szeg  a  királyság  koporsójába,  —  ha  nem  vontak 
volna  le  belőle  oly  következéseket,  melyek  kétségtelenül  meg 


1  Recherches    sur    les    causes    qui    ont    empeché    les    Francai s  de 
devenir  libres. 

2  Lásd  Brougham:  Historical  Sketches,  II.  kötet  5.  lap. 

is  felelnek  az  okoskodás  követelményeinek,  de  melyek  az 
életben  aligha  szoktak  beválni.  Egy  tekintet  Angliára  elég- 
séges lett  volna  őket  meggyőzni,  hogy  a  vétónak  mozzanata 
sem  az  alkotmánynak  válságai,  sem  pedig  rendes  időszakban 
fontossággal  nem  birt.  Éppen  úgy  nem  szerepelt  a  Stuartok 
támadásában,  mint  az  őket  követő  uralkodóház  politikájában. 
Ha  egy  uralkodó  erősnek  érzi  magát  és  szembe  száll  nem- 
zetével, akkor  nem  fog  a  negáczió  terén,  a  mit  a  vető  kép- 
visel, megmaradni,  hanem  átmegy  a  pozitív  követelésekre ;  ha 
pedig  gyenge,  akkor  a  vétót  úgy  sem  használhatja. 

A  fő  hiba  azonban  a  politikai  és  parlamentáris  szer- 
vezet gyengeségében  állott,  mely  azon  óriási  rázkódásokat, 
melyeknek  kitéve  volt,  nem  birta  meg  és  tulajdonképpen 
darabokra  tört.  Az  ancien  régime  intézményei  és  hatalmi 
tényezői :  királyság,  egyház,  nemesség,  teljesen  lejárták  mago- 
kat, és  nemcsak  hogy  a  dolgok  uj  rendjével  ellentétbe  helyez- 
kedtek, de  a  jövő  épülete  számára  megfelelő  anyagot  szol- 
gáltatni képesek  csakugyan  nem  voltak. 

A  tabula  rasa  már  ennek  folytán  is  természetszerű- 
leg kinálkozott.  A  kíméletlen  rombolás  politikájának  alapjai 
mélyebbre  nyúltak,  t.  i.  a  XVIII-ik  század  bölcselői,  az  enczi- 
klopedisták,  különösen  Rousseau  tanaira  vezethetők  vissza, 
kik  abból  indultak  ki,  hogy  az  emberek  természeti  állapotban 
jók  voltak,  csakhogy  a  fennálló  intézmények  rontották  meg 
őket,  melyeket  tehát  gyökereikkel  együtt  meg  kell  szüntetni, 
visszatérve  a  kezdetleges  állapotokra.  Nem  kell  felejteni,  hogy 
a  jakobinus  triumvirátus :  Robespierre,  St-Just  és  Couthon 
folytonosan  az  erények  apotheozisát  hirdették  és  a  közvéle- 
mény a  megfelelő  hiszékenységgel  remélte  a  paradicsomi  álla- 
potok visszatértét  és  megszilárdulását.  Teljes  jóhiszeműséggel 
vették  be  valamelyik  alkotmányukba  a  jogi  biztosítékok  közé 
a  következő  pontot : 

»A  franczia  köztársaság  megbecsüli  a  loyalitást,  a  nemes 
bátorságot,  a  gyermeki  kegyeletet  és  a  boldogtalanságot,  és 
alkotmányát  az  emberiség  összes  erényeinek  védpaizsa  alá 
helyezi. « 

Ez  okoknál  fogva  a  régi  Francziaországgal  való  leszá- 
molás a  legradikálisabb  módon  megtörtént.  A  dolog  annyira 

ment,  hogy  a  franczia  nemzetgyűlés  egyebek  közt  elrendelte, 
hogy  mindazon  okiratok,  melyek  a  párizsi  s  vidéki  levéltárak- 
ban találhatók  és  melyek  az  egyes  nemesi  családok  leszár- 
mazására, rangjuk-  és  birtokaiknak  jogczimére  vonatkoz- 
nak, és  ez  által  az  egyenlőség  nagy  eszméjével  ellenkeznek, 
valamint  az  emberi  gyarló  hiúságnak  tömjéneznek,  nyilvá- 
nosan elégettessenek.  Ezen  általános  auto-da-fénál  természe- 
tesen számtalan  becses  adat,  mely  a  nemzet  történetére  vonat- 
kozott, megsemmisült.1  A  franczia  nemzet  tehát  exisztencziáját 
ketté  vágta,  a  múlt  és  jelen  között  oly  tátongó  mélységet 
ásva,  melyre  sem  elébb,  sem  utóbb  példa  nem  létezett.  Az 
egész  közjogi,  politikai,  társadalmi,  közgazdasági  rend,  min- 
den intézmény,  törvényhozás,  törvénykezés,  kormányzat,  köz- 
igazgatás, a  területi  beosztás,  a  százados  elnevezésekkel  egye- 
temben, hozzá  még  az  időszámítás,  a  naptár  is  eltűnt  a  föld 
szinéről  és  uj  formát  és  tartalmat  nyert. 

Azonkívül  arra  is  rá  kell  mutatni,  hogy  az  ellentét 
már  önmagában  véve  is  a  régi  és  uj  Francziaország  között 
óriássá  nőtt.  Már  Tocqueville  kimutatta,2  hogy  ámbár  egész 
Európában  akkor  hasonló  természetű  hűbéri  intézmények, 
kiváltságok,  szolgáltatások,  robot,  dézsma  állottak  fenn :  ezek 
sehol  sem  voltak  oly  gyűlöletesek  mint  Francziaországban. 
Igaz,  hogy  az  emlékezetes  1789.  aug.  4-diki  éjjeli  ülésben, 
melyet  a  kiváltságok  Bertalan-éjének  neveztek,  egymásután 
keltek  fel  az  uralkodó  osztályok,  papság  és  nemesség  képvi- 
selői s  lerakták  kiváltságaikat  a  haza  oltárára.  De  a  legrövi- 
debb idő  alatt  nem  lehetett  kétség  az  iránt,  hogy  a  király, 
az  udvar  és  a  többi  kiváltságosok  az  idegen  hatalmak  segélyé- 
vel vissza  akarják  a  régi  rendet  állítani,  a  mi  az  őrültség- 
gel határos  szenvedélyességét  és  izgatottságot  keltett,  mely 
a  jogosult  önvédelem  álláspontjának  képzeletében  pusztít*  >tta 
és  ölte  ellenfeleit. 

Soha,  a  mióta  a  világ  áll,  a  hatalom-  és  tulajdonnak 
oly  óriási  és  tömeges  kisajátítása  nem  történt.  Mondhatni, 
egész  Francziaország,  a  csúcstól   le  a  talapzatig,  a  tróntól  le 


1    t'Jialeaubriand  :   Etudes  et  discours  historiques,    lí).   lap. 
1  [/ancien  régime  et  la  révolution,  '•*>'>■  lap. 

az  utolsó  kunyhóig,  minden  talpalatnyi  földig  gazdát  cserélt. 
És  a  mint  az  ancien  régimen  emberei,  a  kik  pedig  a  leg- 
szentebb jog,  az  isteni  jog  czimén  igényt  tartottak  igazaikra, 
elvesztették  azokat ;  úgy  örökükbe,  viszont  ezzel  ellentétben 
a  legelső  jog,  az  emberi  jog  czimén,  olyanok  léptek,  kik 
különben  ezeknek  megszerzésére  még  csak  nem  is  álmod- 
hattak. Danton,  ki  jó  darabig  diktátori  hatalmat  gyakorolt  és 
ki  általános  elismerés  szerint  Mirabeauval  együtt  az  egész 
forradalom  egyetlen  államférfiának  tekinthető,  az  ancien  régime 
alatt  még  ügyvédségig  sem  vihette.1  így  volt  a  dolog  Saint- 
Justtel,  ki,  mint  arra  elébb  utaltam,  Robespierre-rel  együtt 
mindenható  volt,  és  daczára  annak,  hogy  a  nemességhez  tar- 
tozott, még  a  testőrségbe  sem  tudott  bejutni.2 

A  Bourbonok  visszatérte  után  X.  Károly  és  Napóleon 
egyik  legjobb  hadvezére,  Macdonald  között  egy  érdekes  pár- 
beszéd folyt  le.  A  király  azt  kérdezi  tőle,  hogy  újra  kez- 
dené-e a  forradalmat,  mire  ez  teljes  nyíltsággal  azt  felelte : 
igen,  mert  az  ancien  régime  alatt  legfölebb  kapitányságig  vitte 
volna,  de  így  tábornagy,  herczeg,  uradalmak  tulajdonosa  lőn.8 

Természetesen,  hogy  ezek  és  a  számtalan  apró  embe- 
rek, kik  a  papság  és  nemesség  óriási  uradalmait  megvásá- 
rolták, készek  voltak  a  végletekig  menni,  éppen  úgy,  mint 
az  ancien  régime  emberei,  kik  az  egész  forradalomban  mást 
mint  jogfosztást  és  rablást  nem  láttak.  Hogy  minő  óriási 
gyűlölség  volt  a  konvent  embereiben  a  Bourbonok  iránt,  arra 
nézve  Ouinet  beszél  el  egy  jó  dolgot.4  Ugyanis  egyike  ezek- 
nek érezve  halálát,  meghagyja  inasának,  hogy  ha  ismét  kiűzik 
a  Bourbonokat,  kopogtassa  meg  sirját  és  adja  tudtára  holt- 
testének az  örömhirt. 

Visszatérve  a  forradalom  embereire,  győzelmüknek  má- 
morában közöttük  is  az  ellentétek  folytán  beállott  a  szakadás 
a  polgárság  és  azon  töredék  között,  melyet  a  párizsi  mob 
és  annak  vezérei,  a  commune  és  a  jakobinusok  klubbja  kép- 


1  Taine :  Les  origines  de  la  Francé  contemporaine,  III.  kötet  174.  1. 

2  U.  ott,  245.  lap. 

3  Rousset :  Souvenirs  du  maréchal  Macdonald,  415.  lap. 

4  La  révolution,  II.  kötet  573.  lap. 

viselt.  Ez  volt  azon  harcz,  mely  egyrészt  a  Girondisták  mint 
a  szolgaság,  másrészt  Robespierre  mint  a  demagógia  képvi- 
selője között  folyt,  és  mely  a  kisebbségnek  kitűnő  szervezete 
és  erőszakoskodása  következtében  az  elsőknek  vereségével 
végződött.  Taineé  az  érdem,  a  ki  kimutatta,  hogy  majdnem 
az  egész  idő  alatt,  még  a  törvényhozó  testületekben  is, 
a  többségek  folyvást  terrorizáltatták  és  leszavaztatták  magu- 
kat. Parlamentáris  szempontból  nagyon  tanulságos,  miképpen 
jöttek  ezek  az  állapotok  létre. 

Rá  kell  itt  mindjárt  mutatni  azon  körülményre,  hogy 
az  udvar  és  kamarilla  mindent  elkövetett  a  határozottan 
monarkhikus,  bár  alkotmányos  elemek  kompromittálására. 
Eléggé  ösmeretes  ebben  az  irányban  Mirabeau  legjobb  szán- 
dékú igyekezetének  meghiúsulása.  Az  országgyűlésen  azon- 
ban az  udvari  és  konzervátiv  párt  bosszúból,  hogy  képtelen 
követeléseik  nem  teljesíttettek,  nem  a  mérsékelt  alkotmányos 
párttal    szavaztak,    de    Robespierre-rel    és   a    radikálisokkal.1 

Valóságosan  utaztak  arra,  hogy  az  alkotmány  a  kép- 
telenségek halmazata  legyen,  hogy  mihamarább  megbukjék 
és  a  régi  jó  világ  visszatérjen.  Ezen  eljárás  vitte  azután 
a  legjóravalóbb  embereket,  mint  Mounier-t,  Bergasse-t,  Lally- 
Tolendalt  arra,  hogy  az  országgyűlést  odahagyják,  és  két- 
ségbeesve Francziaország  jövője  felett,  kivándoroljanak,  a  mely 
szomorú  tényt  szigorú  elbírálás  tárgyává  kell  tenni,  miután 
végre  is  a  politikusnak  épp  annyi  kötelességérzettel  kell  birni 
mint  a  katonának,  és  szükség  esetén  a  vesztett  állomáson 
végig  ki  kell  tartani.  A  dolog  azonban  a  közügy  végtelen 
kárára  megtörtént  és  később  ismétlődött  is.  Jött  azután 
ugyancsak  az  első  nemzetgyűlésnek  azon  igazán  eszelős 
határozata,  melynek  következtében  kimondotta,  hogy  a  jövő 
országgyűlésre  egyetlen  egy  tagja  sem  választandó  meg. 
A  baj  különben  is  az  volt,  hogy  miután  1 70  éven  át  ország- 
gyűlés nem  tartatott,  az  emberek  politikai,  parlamentáris  jár- 
tassággal nem  birtak  és  minduntalan  oly  szarvashibákéit  követ- 
tek el,  melyeken  egy  kis  tapasztalattal  segíteni  lehetett  volna. 
Erre   azután  rádupláztak    azzal,    hogy  az  alkotmány    végre- 

'   huvcrKier   idézett   munkája,   I.   kötjít   51.   lap. 

hajtása  csupa  ujoncz  emberekre  bízatott.  Még  a  konventben 
is  .i  mérsékelt  elemek  jelentéken}-  többségben  voltak,  de, 
fájdalom,  ezek  nem  birtak  a  megfelelő  politikai  bátorsággal 
helyt  állani.  Igaz,  hogy  a  szükséges  parlamentáris  intézmények, 
melyek  a  tanácskozás  szabadságát  biztosítják,  sem  a  papíron, 
sem  a  valóságban  nem  léteztek. 

Házszabályokról,  tanácskozási  rendről  szó  sem  volt. 
A  nagy  angol  elmélkedő  Bentham,  kiről  már  emlékeztem, 
mindjárt  rájött  arra,  hogy  egy  sok  száz  tagból  álló,  minden 
parlamentáris  előkészültség  nélküli  testület  korlátlansága  minő 
veszélyeket  rejt  magában,  úgy  hogy  nem  az  értelem  és 
higgadtság,  de  az  oktalanság  és  féktelenség  fog  uralkodni. 
Első  munkáját *  tulajdonképp  a  franczia  nemzetgyűlés  számára 
irta ;  ez  egy  egész  házszabály  és  tanácskozási  rend  tervezetét 
foglalta  magában. 

Fájdalom,  ez  nem  fogadtatott  el ;  nemcsak  hogy  a  tagok 
egymás  között  nem  ösmertek  semmi  tekintélyt,  de  azonkívül 
a  karzatokat  minduntalan  ellepte  a  felbujtatott  csőcselék, 
beavatkozva  a  tárgyalásokba,  életveszélyes  fenyegetésekkel 
nyomást  gyakorolva  az  emberekre.  Különösen  kitűnt  ez  a 
király  elitélésénél,  mely  a  karzat  részéről  a  többségtől  halállal 
való  fenyegetésekkel  csikartatott  ki.2  A  tárgyalásoknál  a  meg- 
lepetések egymást  érték,  a  legéletbevágóbb  indítványok  elő- 
zetes bejelentés  nélkül  tétettek  le  a  ház  asztalára,  a  sürgősség- 
rajok  nézve  kimondatott  és  majdnem  vita  nélkül  elfogad- 
tattak.3 Tulajdonképp  egészen  igaza  volt  egy  jakobinusnak, 
mikor  azután  később,  a  rémuralom  megszűnte  után  a  szemre- 
hányások megkezdődtek,  hogy  magát  védelmezve  azt  mondta : 
ne  tegyünk  egymásnak  szemrehányást,  mert  hibás  mindenki, 
még  az  elnök  csengetyüje  is,  mert  nem  szólott  akkor  és  elég 
erővel,  a  mikor  kellett  volna.4  A  mely  felfogás  egy  más  alka- 
lommal azon  indítványban  jutott  kifejezésre,  hogy  leghelyesebb 
lesz  az  általános  feledést  elhatározni.5 

1  Essay  on  political  tactics.  London,   1791. 

2  Thiers,  idézett  munka,  XIX.  fejezet. 

8  Taine,  idézett  munka,  II.  kötet   113.  lap. 

4  Taine,  ugyanott,  III.  kötet  233.  lap. 

5  Thureau-Dangiyi ;  Royalistes  et  républicains  30.  lap. 

Nagy  mértékben  szerepelt  az  embereknél  a  hiúság,  a 
becsvágy,  az  irigység  is,  melyet  általánosan  a  demokráczia 
betegségének  szoktak  nevezni.  Ez  senkinél  nem  volt  jobban 
kifejezve  mint  Robespierrenél.  Mikor  Dantonnal  meghason- 
lott, ez  utóbbi  találóan  azt  mondotta,  hogy  mindaddig,  míg 
az  emberek  így  fognak  szólni  Robespierre  és  Danton,  addig 
élete  biztosságban  van,  de  ha  neveiket  megfordított  sorrend- 
ben említik  és  Robespierre  rájön,  hogy  ő  csak  második  és 
vetélytársa  jutott  az  első  helyre,  akkor  napjai  megszámlál- 
vák.  Fájdalom,  úgy  is  történt.1 

A  forradalom  vívmányainak,  a  hatalom  birtokának 
biztosítása ;  annak,  a  mit  zsinórmértéknek  lehet  nevezni,  teljes 
hiánya,  hozzá  egy  vérpárákkal  és  villamossággal  telt  levegő 
képezte  indokát  a  rémuralomnak,  melynek  személyes  nyitját 
ki  is  mondotta  később  a  jakobinusok  egyik  különben  hitvány 
vezére,  Barére,  ki  felett  Macaulay 2  tartott  egy  rettenetes 
istenítéletet,  mondván :  kénytelenek  voltunk  ölni  és  pusztítani, 
mert  ha  ezt  nem  teszszük,  akkor  minmagunk  pusztulunk  el.3 

Nem  szükséges  ezen  eszméket  tovább  fűzni,  mindenki 
tudja,  hogy  az  1 789-ki  akczió  milyen  szomorú,  sőt  csúfos  véget 
ért.  Az  a  czél,  mely  hirdetve  lett :  az  emberiség  elveszett 
jogosítványait  megtalálni,  —  retrouver  les  titres  perdus  de 
rhumanité 4  —  nemcsak  hogy  el  nem  éretett,  de  úgy  a  rend 
mint  a  szabadság  lábbal  tiportatott.  A  pártok,  mint  az  alkot- 
mány, teljesen  lejárták  magokat,  mindenki  békét,  nyugalmat 
akart,  várta  a  szabadítót,  az  urat.  Az  el  is  érkezett,  a  forra- 
dalom bölcselője,  a  formulák  nagy  mestere,  Sieyés  abbé  mon- 
dotta ki  a  következő  nagy  horderejű  szavakat :  most  már 
urunk  és  gazdánk  van.  Napóleon  mindent  tud  és  akar  és 
keresztül  is  viszi.  »Nous  avons  un  maitre,  Bonaparte  sait 
tout,  veut  tout,  peut  tout.«5 

Napóleon  kétségtelenül  a  világnak  nemcsak  legnagyobb 
hadvezére,    de    az    állami    építőmestereknek    is    egyik    legna- 

1  Brougham  :  Historical  sketches,  I.  kötet  47.  lap. 
-'  liiographical   Essays. 
•   Taine  idézett  munka,  240.   lap. 
'  Dnvertfier,  idézett  munka,  I.  kötet  68.   lap. 
■  Roseher:  Politik,  609.  lap. 
B  BthyÁkoe:  A  államiság  fejlődése,  küzdelmei,  in.  7 

gyobbika.  Az  uj  Francziaországnak  állami,  nemzeti,  kormány- 
zati egységét  ő  építette  fel ;  katonai,  közigazgatási,  pénzügyi, 
oktatásügyi  intézményei  bámulatosak  és  következetesek.  Az 
egész  szerkezet  csodálatraméltó  egyöntetűséggel  lett  meg- 
alkotva. A  lakóház,  melyet  a  francziák  számára  emelt,  biztos, 
szilárd  alapokon  állt,  kényelmes,  tiszta  és  lakályos  volt,  csak 
egy  hiányzott  belőle,  a  szabad  levegő,  a  szabadság  és  önkor- 
mányzat nagy  mozzanata. 

Bukása  után  jött  a  kísérlet  ezt  az  alkotmányos  monar- 
khia  alapján  létesíteni.  A  dolog  nem  sikerült,  daczára  annak, 
hogy  a  fejedelem,  XVIII.  Lajos,  nem  közönséges  képességgel 
birt,  és  át  volt  hatva  azon  törekvéstől,  a  kör  négyszögítésé- 
hez  hasonló  feladatot  tejesíteni,  melyet  akkoron  úgy  fejeztek 
ki :  királyivá  tenni  a  nemzetet,  nemzetivé  az  uralkodóházat 
—  nationaliser  la  dynastie,  royaliser  la  nation.  —  Az 
ellentétek  kiegyenlíthetlenek  maradtak,  különösen  szerepeltek 
a  régi  rend  hivei,  kik  királyiabbak  voltak  mint  a  király,  kik 
egy  oly  reakcziós  jellegű  országgyűlést  hoztak  össze,  melyet 
maga  a  fejedelem  chambre  mtrouvable-nsk  nevezett,  vagyis 
oly  testületnek,  melynek  párját,  hasonmását  találni  nem  lehet. 
Egy  egész  csomó  közjogi  párt  létezett :  a  legitimista,  bona- 
partista  és  köztársasági,  kik  között  a  kiegyenlítést  nem  lehetett 
megejteni  és  közös  alapra  állani  nem  tudtak.  Soha  Franczia- 
ország  annyi  tehetséges  és  jóakaratú  minisztériumot  nem 
számlált.  Nem  kevesebb  mint  három  kormány  egymásután 
kísérletté  meg  hiába  a  közvetítés  áldásos  művét.  Mind  a  két 
Bourbon,  XVIII.  Lajos  és  X.  Károly  alatt  állandóan  szerepelt 
ama  végzetes  párttaktika,  hogy  a  szélső  jobb,  vagyis  a  túlsó 
ancien  régimének  pártja,  csak  hogy  a  vele  egy  alapon  álló,  de 
mérsékelt  szabadelvű  középpártot  megbuktassa,  folyvást  a 
radikálisokkal  szavazott.  A  taktikának  volt  is  sikere,  a  kon- 
zervatív reakczió  győzött,  de  győzelme  a  Pyrrhuséhoz  volt 
hasonló,  a  legitim  királyságnak  trónjába  került.1 

A  Lajos  Fülöp  uralkodása  mit  sem  segített  az  állapo- 
tokon,   őt    úgy    mint    elődjét    a    konzervatív    tulhajtás   elleni 

J  Lásd  erre  vonatkozólag  Thureau-Dangin  két  munkáját :  Républi- 
cains  et  royalistes,  —  Le  parti  libéral  sous  la  Restauration. 

visszahatás  buktatta  meg.  Igaz,  hogy  felhozhatta  a  radikális 
féktelenséget,  mely  ellene  irányult.  Merényletek  a  király  sze- 
mélye ellen  gyors  egymásutánban  követték  egymást.  Tökéle- 
tesen igaza  volt  Guizotnak,1  hogy  az  anarkhia,  a  subverziv 
tényezők  ellen  kell  küzdenie.  A  mi  sokkal  rosszabb  volt, 
újonnan  ismétlődött,  hogy  a  szélső  pártok  ellene  szövetkez- 
tek, így  a  bonapartisták  és  köztársaságiak.-  De  Lajos  Fülöp 
és  kormánya  is  túllőttek  a  czélon,  mert  behozták  a  parla- 
mentáris rendszer  torzképét  s  meghonosították  a  bourgeoisie 
kebelében  a  korrupcziót. 

Lesz  alkalmam  talán  később  Lajos  Fülöp  bukásáról, 
mely  nálunk  az  1848-ki  nagy  változásoknak  közvetett  elő- 
idézője volt,  szólani,  itt  csak  annyit  említek  meg,  hogy  azon 
különféle  kormányrendszerek,  melyek  Francziaországban  egy- 
mást azóta  követték :  köztársaság,  császárság,  majd  ismét 
köztársaság,  egészséges  parlamentáris  viszonyokat  még  máig 
sem  hoztak  létre.  A  közel  jövő  bizonytalansága,  az  egész- 
séges alap  hiánya  folytán,  lidércznyomásként  nehezedik  a 
kedélyekre  országszerte. 

A  miket  itten  előadtam,  nem  indok  nélkül  mondattak  el. 
Megvannak  ennek  tanulságai  a  képviseleti  és  parlamentáris 
rendszer,  valamint  a  politikai  pártok  egészséges  működésé- 
nek szempontjából,  melyre  vonatkozólag  néhány  mozzanatot 
még  ki  akarok  emelni.  A  mondandók  míg  egyrészt  rámutat- 
nak a  franczia  képviseleti  rendszernek  száz  éven  át  megújuló 
hajótörésének  indokaira,  másrészt  hasznos  útmutató  gyanánt 
fognak  szolgálni  úgy  egy  alkotmányos  nemzet,  mint  a  poli- 
tikai pártok  helyes  magatartása  czéljából.  Ha  a  történteknek 
gyökérszálait  felkeressük,  akkor  a  fiaszko  alapvető  indoka 
gyanánt  a  franczia  közszellemnek  azon  eredendő  fogyatkozása 
tekintendő,  a  mit  az  önkormányzati  érzék  teljes  hiányának 
nevezhetünk,  mely  a  politikai  tevékenységet  nemcsak  jognak, 
de  kötelességnek  tekinti  ;  ily  módon  a  közdolgokban  való 
folytonos    részvét    és  tevékenység    által    orvosolja   a  hibákat, 


1  Histoire  parlementaire   de   la   Francé,   V.   kötet   .S82.   lap. 

2  Thureau-Dantfin :    Histoire  de   la  monarchie    de  Juillet,    í.   kötet 
160.   lap. 

javítja  sorsát.  Ezt  az  eredményt,  az  üdvöt  és  boldogulást 
általában  önmagától  és  nem  kormányától  várja.  Ezen  szellem 
kezdettől  fogva  hiányzott  ez  oly  rokonszenves  nemzetnél,  és 
ezért  az  alkotmányos  intézmények,  a  köztársaság,  vagyis 
a  rómaiaknak  helyes  meghatározása  alapján  a  közügy,  res 
pitblica,  üres  és  tartalom  nélküli  vázzá  sorvadt  össze,  mely 
nem  élt  és  nem  működött.  Állandó  szójárássá  vált,  hogy  léte- 
zik köztársaság  köztársasági  emberek  nélkül :  une  répablique 
sans  répablicains. 

A  franczia  közfelfogásra  jellemző  világot  vet,  hogy 
midőn  az  alkotmányozó  nemzetgyűlés  megcsinálta  hires  meg- 
határozását az  emberi  jogoknak  —  Déclaration  des  droits 
de  Vhomme,  —  többen  ajánlották,  hogy  a  jogoknak  meg- 
felelőleg  a  kötelességeknek  felsorolását  is  igtassák  törvénybe, 
de  ez  indítvány  el  nem  fogadtatott.1  Tudvalevő,  hogy  a  fran- 
czia forradalom  kezdetén  az  önkormányzati  tevékenység  szá- 
mára tág  tér  lett  kihasítva.  A  városoknak  és  községeknek 
megadatott  a  jog  saját  akaratuk  szerint  berendezkedni  —  se 
municipaliser  a  leur  maniere,  —  s  még  a  birói  tisztségek 
is  választással  töltettek  be.  Akkoron  hatalmas  lüktetéssel  indult 
meg  a  helyhatósági  élet,  hiszen  a  halhatatlan  Marseillaise 
is  ilynemű  mozgalomra  vezethető  vissza.2  Mikor  azonban 
a  periféria  ellenzéket  csinált  a  konvent  és  a  jakobinusok 
zsarnokságának,  akkor  a  végletekig  vitt  állami,  nemzeti  egy- 
ség és  központosítás  lett  a  jelszó,  a  vidék  mozgalma  vérbe 
fojtatott  és  az  egyéni  szabad  mozgás  békóba  veretett.  — 
Tényleg  már  Napóleon  előtt,  ki  azt  csak  rendszerbe  öntötte, 
létezett  az  a  kormányzati  mindenhatóság,  mely  Franczia- 
országot  annyi  bajba  sodorta.  Onnan  származik  a  közigaz- 
gatás gyámkodása  —  la  tutelle  administrative,3  —  a  minek 
folytán  a  községek  kiskorúaknak  tekintettek.  A  dolog  ma  is 
annyira  megy,  hogy  a  megyei  tanács  —  Conseil  général  — 
még  arra  sincsen  jogosítva,    hogy  politikai  óhajokat  fejezzen 


1  Duvergier  idézett  munka,  I.  kötet  63.  lap. 

2  Ennek  igen  festői   leirása  olvasható  Carlyle. :  French  Revolution, 
II.  kötet  344.  lap.  Tauchnitz  edition. 

3  Bloch :    Dictionnaire  de    l'administration  franeaise,  a  czim   alatt. 

ki  —  émettre  des  voeux  politiques.1  —  A  franczia  forrada- 
lomnak lehet  köszönni  a  hivatalnoki  önkény  egy  példátlan 
védelmét.  Érdemes  ezt  Tocqueville  2  előadásában  megolvasni : 
»A  franczia  köztársaság  VlII-ik  évében  egy  alkotmány  készült, 
melynek  75-ik  §.  következő  intézkedést  tartalmazta:  »A  köz- 
tisztviselők, a  miniszterek  kivételével,  hivatalos  ténykedéseik 
közben  elkövetett  sérelmeikért  csakis  a  Conseil  d'Etat  enge- 
delmével fogathatnak  kereset  alá.«  Ezen  intézkedés  túlélte 
a  forradalmat  és  az  alkotmányos  monarkhiák  idejében  is 
fennmaradt.  A  legjobb  igyekezet  mellett  sem  voltam  képes 
ezt  angol  és  amerikai  embereknek  megmagyarázni.  Mindig 
azt  hitték,  hogy  az  államtanács  egy  nagy  törvényszék,  mely 
politikai  esetekben  bíráskodik.  De  mikor  azt  mondtam,  hogy 
e  testület  nem  bíróság,  hanem  egy  közigazgatási  hatóság, 
mely  a  kormánytól  függ,  oly  módon,  hogy  ha  például  egy 
miniszter  kiadja  a  préfetnek  a  rendeletet,  hogy  valakit  jogai- 
ban sértsen  meg,  egyben  pedig  meghagyja  a  Conseil  d'État- 
nak,  hogy  ezért  az  illetőnek  bántódása  ne  legyen :  akkor 
szavaimnak  nem  akartak  sehogy  sem  hitelt  adni,  hogy  ily 
égbekiáltó  igazságtalanság  fenntartható  legyen. «  Fenn  is 
maradt  majdnem  száz  éven  keresztül,  és  ha  a  jelenlegi  köz- 
társaság hosszú  küzdelmek  és  vajúdások  után  el  is  törölte, 
a  rombolás,  melyet  Francziaország  közélete  egészségén  vég- 
hez vitt,  még  ezután  is  jó  sokáig  lesz  érezhető. 

Tökéletesen  igaza  volt  Kossuthnak,  —  mely  eszme  nála 
a  Széchenyi-féle  polémiában  és  azóta  egy  nagy  beszédében  az 
országgyűlésen,  midőn  1848-ban  a  megyék  mellett  sikra  szál- 
lott/5 megjelenik,  —  midőn  rámutatott  azon  tényre,  hogy  ha 
Francziaországnak  a  megyéhez  hasonló  intézménye  lett  volna, 
bizonyára  nem  egy  forradalma  marad  el,  melyeket  mindig 
Párizs  diktált  rá  az  országra.  A  pártok  lélektanára  vonat- 
kozólag ennél  a  kérdésnél  az  az  érdekes,  hogy  bár  Fran- 
cziaországnak minden  pártja,  midőn  ellenzék  volt,  feljajdult 
a   kormány  tulhatalma,  a  féktelcnségig  fokozott  központosítás 


1  Cabantous-Licj^eois  :   Droit  administratif,  310.   lap. 

2  Ocuvres  completes,   I.   kötet   144.   lap. 

■   Horváth:  Huszonöt  év,   II.   kötet  629.   lap. 

miatt,  mikor  oda  jutott,  ellenfeleivel  egy  hajóban  evezett,  s  a 
közigazgatási  nyomást  ugyan  busásan  alkalmazta.  Az  ellen- 
zékkel szemben  az  élesre  fent  fegyver  legczélirányosabbnak 
mutatkozott. 

Természetes,  hogy  a  hiba  nem  annyira  az  intézmények- 
ben, mint  általában  mindig  és  mindenütt  az  emberekben  volt. 
Különösen  az  emberek,  illetve  a  többség  közönye,  nyugalom- 
és  kényelemszeretetében,  mely,  kezdve  a  nagy  forradalom 
rázkódásaitól  le  napjainkig,  mindig  eltűrte  az  erőszakoskodó 
kisebbség  parancsait,  csak  azért,  hogy  pillanatnyi  kellemetlen- 
ségtől meneküljön.  Francziaország  története  ebben  az  irányban 
különösen  intelmül  szolgálhat  minden  más  nemzet  számára, 
hogy  igazai-  és  érdekeiért  sikra  szálljon,  mert  a  mulasztás  oly 
végzetes  következményekkel  jár,  melyeket  utóbb  a  legnagyobb- 
áldozatkészség  és  hősies  magatartás  sem  tud  jóvá  tenni. 

Szintén  nagy  szerencsétlenség  számba  ment  a  történet- 
tel, a  hagyományokkal  való  teljes  szakítás,  mely  tényt  már 
elébb  is  említettem  és  mely  irán3^zat,  fájdalom,  még  ma  is 
különféle  alakban  minduntalan  észlelhető.  Egy  alkalommal  egy 
jeles  franczia  katonához  azt  a  kérdést  intéztem,  hogy  miért 
nincs  az  nálok,  mint  más  hadseregeknél,  hogy  az  ezredek 
egyes  nagy  vezéreik  nevét  viselik.  Ő  azt  válaszolta,  hogy 
ez  már  azért  is  lehetetlenség,  mert  egy  köztársasági  ember 
a  császári  tábornokok  kitüntetése  ellen  lenne  és  megfordítva. 
A  múlttal  való  szakításnak,  ennek  a  merész  vállalkozásnak 
veszélyeit  már  akkor  felösmerte  az  általam  többszörösen  idé- 
zett angol  államférfiú,  Bürke.  Azon  művében,  melyet  a  franczia 
állapotokról  irt,1  igen  szépen  mutatta  ő  ki  azt,  hogy  minden 
nemzedék  az  elébbiektől  egy  bizonyos  hagyatékot  vesz  átr 
mely  szokások,  tapasztalatok,  nézetek,  eszmék  és  szabványok- 
ból áll.  Ezen  hagyaték  egy  nagy  szellemi  és  politikai  tőkét,. 
a  közvagyonnak  álladékát  képezi,  mely  tehát  a  jövő  számára 
rendkívüli  előnyt  képvisel.  Az  a  politikus,  a  ki  ezt  eldobja 
magától,  hasonlít  az  olyan  kereskedőhöz,  a  ki  tőkéjét  kútba 
dobja  és  üzletét  e  nélkül  akarja  megkezdeni.2  Lehet  ez  eljárás 

1  Bürke:  Works,   II.  kötet  277.  lap. 
9  Ugyanott,  309.  lap. 

következményeit  a  súly  teher  nélküli  hajónak  sorsához  hason- 
lítani, mely  a  szél  és  hullámok  által  irányt  vesztve,  ide  és 
tova  dobatik.  A  szélsőségek  közt  való  hányattatás,  a  biztos 
középút  hiánya  természetes  folyománya  volt  a  hagyomá- 
nyok intelme  és  tartaléka  megszűnésének.  Semmi  sem  képes 
az  emberi  okvetetlenkedések  számára  olyannyira  féket  képezni, 
mint  a  múlt  tanulságai,  tapasztalatai  iránt  való  tisztelet  és  tekin- 
tet, a  kegyelet  az  ősök  példája  és  emléke  iránt.  Biztosra  lehet 
venni,  hogy  az  emberek  kilencz  tizedrésze  ragaszkodik  szoká- 
saihoz, a  múltban  kipróbált  formák-  és  életrendhez,  mely  exisz- 
tencziáját  az  ingadozásoktól  megóvja.  De  a  hol  ez  mind  a 
sutba  dobódik,  ott  minden  kísérletezés,  mely  be  nem  válik, 
a  mi  rendesen  vele  is  jár,  csak  ösztönül  szolgál  arra,  hogy 
uj  kísérletek  tétessenek.  Az  egész  közéletet  kipkedés-kapko- 
dás,  örökös  nyughatatlanság  és  láz  fogja  el,  melyet  azután 
közöny  és  csüggedés  vált  fel,  mikor  minden  uj  remény  csak 
uj  csalódást  hozott. 


Már  elébb  érintettem  azt  az  óriási  ellentétet,  mety  a  két 
nagy  nemzet,  a  franczia  és  angolnak  közélete  és  ezeknek 
nyilvánulásai  között  létezik.  Míg  az  egyiknél  a  fejlődés  ugrán- 
dozó és  rendellenes,  a  másiknál  ugyanaz  egy  rendes  és 
egyenletes  folyamatnak  benyomását  teszi.  Az  egyik  teljesen 
szakít  múltjával,  a  másiknál  a  történeti  kegyelet  a  mérvadó, 
mely  a  külsőségeknek  egész  a  nevetségességig  menő  fenn- 
tartásában is  nyilatkozik ;  míg  az  egyik  a  fenekestül  való 
felfordulásnak  válságaiból  nem  tud  kibontakozni,  addig  a  má- 
siknál a  mai  nap  a  tegnapinak  munkáját  köti  egybe  a  hol- 
napnak programmjával. 

A  pártok  jellemzésére  szűkebb  értelemben,  és  a  köz- 
életre vonatkozólag  tágabb  értelemben,  elégséges  azon  egy 
mozzanatnak  kiemelése,  hogy,  míg  Francziaországban  még 
ma  is  hajba  kapnak  az  emberek  egymással ,  ha  a  forradalom- 
ról szó  esik,  Angliában  kivétel  nélkül  minden  párt  az  1688-ki 
forradalmat,  mely  a  Stuartokat  végleg  száműzte,  dicsőséges 
forradalomnak  —  glorions  revolution  —  nevezi.  Ösmeretes, 
miszerint  a  whig    és    tory,    bármilyen  ellentétes  állást   foglalt 

is  különben  el,  ---  tudvalevőleg  az  illető  két  párt  keletke- 
is  a  Stuartok  politikájának  pro  és  kontrájára  vezethető 
viasza,  -  egyesült  egymással  az  önkény  elleni  támadásban, 
az  alkotmány  védelmében.  Stuart  Jakabnak  a  tróntól  való 
megfosztása,  egy  uj  uralkodóval  való  helyettesítése,  a  nagy 
közjogi  és  politikai  biztosítékok  megalkotása  a  két  párt  közös 
akcziójának  eredménye.1  Mindez  Macaulaynál  körülményesen 
és  hiven  le  van  irva. 

Innentől  kezdődik  Angliának  parlamentáris  kormánya, 
a  mi  par  excellence  pártkormány,  a  pártoknak  a  kormányon 
való  váltakozásának  ténye  és  rendszere.  Miképpen  jött  ez 
eredmény  létre,  minő  mozzanatok  azok,  melyek  ebben  az 
irányban  figyelmünket  felköltik?  Az  első  körülmény,  a  mi 
feltűnik,  magoknak  a  pártoknak  állandósága.  A  mint  ezelőtt 
kétszáz  évvel  létezett  whig  és  tory,  vagy  másképpen  libe- 
rális és  konzervatív,  úgy  van  a  dolog  jelenben  is.  Treitschke  - 
azt  irja,  hogy  a  politikai  pártoknak  természetüknél  fogva 
rövid  az  élettartamuk,  és  ha  programmjukat  teljesítették,  meg 
kell  szünniök,  ki  kell  mulniok.  Az  angol  pártok  története 
ennek  ellenkezőjét  bizonyítja. 

Igaz,  hogy  a  magyarázat  önként  kínálkozik,  oly  módon, 
hogy  ha  e  két  párt  állandóan  fennállott,  annak  egyszerű 
oka  a  közélet  azon  állandó  szükségében,  a  maradás  és  hala- 
dás elvének  küzdelmében  és  az  elvbarátoknak  az  ezen  szén,  - 
pontok  alatti  sorakozásában  található.  Természetszerűleg  kel- 
lett mindig  konzervatív  és  reformpártnak  létezni ;  így  van 
a  dolog  Angliában  is.  A  tory  ragaszkodik  a  fennálló  intéz- 
ményekhez és  védelmezi  azokat,  a  whig  a  fejlődés  zászlóját 
tartja  kezében,  az  ő  szeme  a  jövőre  van  függesztve,  mert 
ellenfele  a  történeti  hagyományokra  tekint.  így  nyeri  azután 
a  közélet  a  két  pártnak  kombinált  működése  által  a  Janus- 
arczot,  a  képességet  előre  és  hátra  tekinteni,  ily  módon  a  tör- 
téneti folytonosság  követelményét  a  múltra,  jövőre  egyaránt 
soha  szem  elől  nem  tévesztve.  Kétségtelen,  hogy  ezen  állításban 


1  Lásd   erre   vonatkozólag   History    of   England-jának    III.  kötetét. 
Tauchnitz  edition. 

2  Politik,  I.  kötet   148.  lap. 

van  némi  igazság,  csak  hogy  nem  az  egész  igazság,  egysze- 
rűen azért,  mert  a  haladás  és  állandóság  kettős  mozzanata 
nem  meríti  ki  azon  problémák  összegét,  mely  egy  nemzet 
élettevékenysége  számára  kitűzve  van  és  melyet  a  politikai 
pártoknak  meg  is  kell  oldaniok.  így  van  ez  Angliában  is, 
és  az  említett  két  fogalmi  terület  méretei  nem  képeznek  elég 
tágas  keretet  arra  nézve,  hogy  a  nemzet  egész  életének  gaz- 
dag tartalma  beléjök  férjen  és  az  illető  pártok  programm- 
ját  és  alapgondolatát  illetőleg  egyedüli  megismertető  jel  gya- 
nánt szolgáljon. 

Mindezen  okoknál  fogva  a  két  nagy  angol  pártot  az 
említetten  kivül  más  szempontok,  más  kérdések  is  vezérelték, 
irányították  úgy  kiindulási  pontjuknál,  mint  történetük  egész 
folyamatában.1  A  mely  mozzanat  teljesen  elégséges  annak 
beigazolására,  hogy  az  angol  pártok  fejlődésében  ama  két 
tényezőt,  a  szilárdságot  egyrészt,  a  ruganyosságot  másrészt 
feltalálhatjuk  melyeknek  kombinácziója  csakugyan  fehér  holló 
számba  megy.  Az  alább  elmondandók  ez  állításom  igazságát 
illetőleg  mi  kétséget  sem  fognak  fennhagyni. 

Az  irányzatot  illetőleg  Gneist,  a  ki  a  politikai  dogmák 
fejlődésére  is  oly  nagy  súlyt  fektet,  a  whigeket  az  alkotmány, 
a  torykat  a  kormányzat  pártjának  nevezi.2 

A  mi  azt  teszi,  hogy  az  elsőnek  hajlamai  a  szabadabb 
mozgás  lehetősége,  a  másikéi  ellenben  a  rend  megszilárdítása 
felé  vonzódtak.  Tudjuk  azt  is  nagyon  jól,  hogy  az  egyházi 
kérdések  mily  nagy  tért  foglaltak  el  törekvéseik  történetében. 
A  tory  párt  az  állam  és  egyház  közötti  kapcsolat  mellett  fog- 
lalt állást,  hivei  nagy  részét  az  anglikán  egyház  követőiből 
toborozta.  A  whig  párt  a  kettőnek  a  szétválasztását  kívánta, 
tagjai  az  úgynevezett  dissenterek  soraiból  kerültek  ki. 

A  közgazdasági  és  társadalmi  különbözetek  szintén  kife- 
jezésre jutottak  mindkettőnek  alkatelemei  között.  A  tory 
volt  az  agrárius,  a  birtokos,  az  ingatlan  vagyon  képviselője, 
míg   a  whig  a   tőkének,   az    ingó   vagyonnak,   a  kereskedő. 


1  Lásd  erre  vonatkozólag  Wingrove  Cook:  History  of  Party.  From 
the  Reign  of  Charles  II.  to  the  passíng  of  the  Reform  bili,  III.  kötet. 
•  Verwaltungsrecht,  I.  kötet  f>2f).  lap. 

iparűző  osztálynak  volt  az  embere,  s  a  merkantilizmus,  az  úgy- 
nevezeti manchester-doktrinát  irta  zászlójára.  Ezt  a  kérdést 
nagyon  érdekesen  fejtegeti  egy  jeles  német  iró,1  ki  egyebek 
között  Gneistnak  sok  tévedését  helyreigazítja.  A  külpolitikai 
kérdések  és  szövetségek  nem  egyszer  szintén  éles  válaszfalat 
képeztek  közöttük.  A  jelen  időszaknak  még  élénk  emlékeze- 
ben  lehet  az  a  szenvedelmes  keresztes  hadjárat,  melyet  Glad- 
stone  Disraelinak  (lord  Beaconsfield)  Törökországgal  rokon- 
szenvező magatartása  miatt  megindított,  és  mely  az  utóbbi- 
nak bukását  vonta  maga  után.  De  még  nagyobb  tévedés 
lenne  azt  gondolni,  hogy  a  két  nagy  párt  azon  politikai 
gondolatot,  mely  létezésének  és  fennállásának  mintegy  jog- 
czimét  alkotta,  a  történet  egész  folyamán  következetesen  vitte 
keresztül  és  hozzá  törik-szakad  ragaszkodott.  Éppen  ezen 
történeti  folyamatnak  figyelmes  szemlélete  megtanít  bennün- 
ket arra,  hogy  a  tory  nem  volt  mindig  konzervatív,  a  whig 
pedig  nem  mindig  a  szabadelvű  haladás  embere.  Nem  a  poli- 
tikai dogma,  hanem  a  helyzet  következményei,  egyszóval 
azon  irány,  melyet  opportunitásnak  nevezünk,  volt  maguk- 
tartásánál a  mérvadó.  A  whig-párti  lord  Palmerston  a  leg- 
konzervativebb  minisztere  volt  Angliának,  ki  is  pártjának 
legfőbb  programmpontjának  keresztülvitelét,  a  szavazatjog 
kiterjesztését,  következetesen  megakadályozta.  Ellenben  a  két 
tory,  Peel  Róbert  és  Disraeli,  mint  arra  már  hivatkoztam  is, 
a  legéletbevágóbb  reformokat  valósították  meg.  Peel  Róbert 
esete  annál  érdekesebb,  mert  az  ő  vezérlete  alatt  cserélte  fel 
a  párt  a  tory  nevet  a  konzervativvel,  mint  a  mely  politikai 
feladatának  és  krédójának  jobban  megfelelt. 

Ugyanily  szerepcserét  állapít  meg  Macaulay 2  1760-ra 
nézve.  Ezt  érdemes  az  ő  képes  leírásában  visszaadni.  Elmondja, 
hogy  Dante  halhatlan  költeményében,  a  »Divina  Comedia«-ban7 
leir  egy  csodálatra  méltó  küzdelmet  egy  emberi  alak  és  egy 
kígyó  között.  A  két  ellenfél,  miután  egymást  jól  megtépték, 
egymásra  bámészkodva  megállapodtak.  Hirtelenébe  egy  felhő 
borult  reájuk,  és  mikor  az  eloszlott,  egy  csodálatos  metamor- 

1  Redlich :  Englische  Lokalverwaltung,  64.  lap. 

2  Critical  und  historical  Essays,  V.  kötet  164.  1.  Tauchnitz  edition. 

fózis  következett  be.  Ugyanis  úgy  tűnt  fel,  mint  ha  egyik 
a  másiknak  alakját  öltöné  magára.  A  kigyó  farka  különvált 
lábakká  változott,  az  ember  két  lába  pedig  egy  taggá  forrott 
össze.  A  kigyó  felső  testéből  karok  nyúltak  ki,  az  embernél 
pedig  ezek  egyszerre  csak  eltűntek.  Ily  módon  azután  köl- 
csönösen átváltozva  egymásba,  tovább  folytatták  a  harczot. 
Ugyanez  történt  meg  az  angol  pártokkal  is  III.  György  ural- 
kodásának kezdetén. 

Sőt  arra  is  volt,  még  pedig  többször,  eset,  hogy  mindkét 
pártnál  teljes  programmcsere  történt.  Egy  jeles  angol  történet- 
író, lord  Mahon,1  kimutatja,  hogy  a  vvhigeknek  a  XVIII.  szá- 
zad elején  az  volt  a  programmjuk,  a  mi  a  toryké  1830  táján 
és  megfordítva. 

Úgy  vélem,  e  helyen  szólhatok  azon  érdekes  kísérlet- 
ről, mely  ezen  tapasztalatok  hatása  alatt  1852-ben  történt, 
mikor  a  régi  pártszervezetekkel  és  keretekkel  szakítani  akar- 
tak. Akkor  egy  koaliczió  jött  létre,  melyben  Disraeli  és  a 
vezetése  alatti  párt  kivételével  a  parlament  különféle  töredé- 
keinek legkiválóbb  emberei  foglaltak  helyet:  Russel,  Palmer- 
ston,  Gladstone,  a  miért  ezt  a  kormányt  a  talentumok  minisz- 
tériumának nevezték.  A  miniszterelnök,  Aberdeen  lord,  egy 
programmbeszédet  mondott,  mely  arra  lyukadt  ki,  hogy  Anglia 
megunta  a  régi  pártokat  és  programmjaikat,  melyeknek  reális 
tartalmuk  nincs.  Röviden  szólva,  a  helyzet  a  két  irányzat 
között  úgy  áll,  hogy  Angliában  csak  oly  kormány  lehet,  mely 
szabadelvű  és  konzervatív  egyaránt.  Ennek  az  exigencziának 
kivan  eleget  tenni.  Az  egésznek  kudarcz  lett  a  vége,  legkö- 
zelebb ismét  visszatértek  a  régi  rendre,  a  két  pártnak  rend- 
szeres küzdelmére  és  váltakozására,  mely  Disraeli  és  Glad- 
stone küzdelme  által  lett  nevezetessé. 

Ezen  időben  látott  napvilágot  Bucher  Lothar 2  mun- 
kája, a  ki  azt  bizonyítgatta,  hogy  a  pártrendszer  lejárta 
magát.  Ez  egy  tehetséges  1848-diki  német  szabadsághős  volt, 
ki  Londonba  menekült  és  ott  irodalommal  foglalkozott.  Később 


1  The  history    of   England  írom   1713  to  1783,   I.  kötet  424.  lap. 
Tauchnitz  edition. 

2  Der  Parlamentarismus  wie  er  ist. 

azután  Bismark  herczegnek  lett  publiczistikai  jobb  keze.  Műve 
egy  pamflet  a  parlamentarizmus  és  a  pártrendszer  ellen,  mely 
aHban  az  időben  sok  port   vert  fel,    de  ma  értékkel  nem  bir. 

Sokkal  tartalmasabb  ennél  lord  Brougham  kirohanása.1 
mely  meglehetős  kíméletlenséggel  jellemzi  az  angol  pártokat. 
Azt  mondja,  hogy  az  angol  pártok  története  semmi  más, 
mint  egyes  kiváló  egyéniségek  és  a  nagy  arisztokrata  csa- 
ládok és  összeköttetések  kapaszkodása  és  veszekedése  a  ha- 
talom elnyeréséért.  Mi  sem  volna  tévesebb,  mint  elvi  szem- 
pontokat keresni  ezen  küzdelmek  mögött.  A  mozgató  erő 
mindig  a  hatalmi  érdek  volt,  a  sóvárgás  a  miniszteri  székek 
után.  A  kérdések  elbírálásánál,  valamint  az  állásfoglalásnál 
mindig  az  határozott,  hogy  a  párt  ellenzéken  volt-e  vagy 
a  kormány  gyeplőjét  tartotta  kezei  között.  Egyik  esetben 
lefelé,  a  másik  esetben  felfelé  kaczérkodott. 

A  XVIII-dik  század  egyik  legnagyobb  irója,  Johnson 
Sámuel 2  is  úgy  jellemezte  őket,  hogy  a  whig  semmi  egyéb 
mint  egy  oly  tory,  ki  ellenzékben  van,  a  tory  ellenben  az 
a  whig,  ki  az  ugorkafára  feljutott.  Sőt  a  nagy  költő,  Moore 
Tamás,  verset  is  csinált  erre  ilyképpen : 

Your  whigs  when  in  office  a  short  year  or  two 
By  a  lusus  naturae  all  turn  intő  tories. 

Ha  Moore  igazságos  lett  volna,  azt  kellett  vala  találnia, 
hogy  ha  a  whig  politikus  a  kormányon  volt,  tory  elveket  han- 
goztat, viszont  megfordítva,  mikor  a  konzervativek  ellenzékbe 
jutottak,  liberális  politikát  csináltak,  a  mi  elég  jól  ütött  ki  és 
a  rendszer  sikerének  egyik  kulcsát  képezte. 

Az  egésznek  megvan  a  maga  természetes  és  hefyes 
magyarázata.  A  kormányzattal  járnak  bizonyos  konkrét  köve- 
telmények, mezeket  a  miniszterpadon  a  legradikálisabb  ember 
sem  hagyhat  figyelem  nélkül,  viszont  az  ellenzéknek,  illetve 
az  ellenőrzésnek  szintén  megvannak  a  maga  követelményei, 
melyeket  a  felsőségnek,  a  hatalmi  erélynek  fanatikusai  sem 
téveszthetnek  szem  előtt.  A  különbség  az  angol  és  franczia 
közélet  között    abban  is  nyilatkozott  meg,    a  mire  már  utal- 

1  Historical  Sketches,   I.  kötet   108.  lap. 

2  Lásd  ennek  jellemrajzát    Macaulay  Essayi  közt. 

tam  is,  hogy  míg  a  franczia  ellenzék,  mikor  kormányra  jutott, 
ellenfeleivel  szemben  az  egész  államhatalmat  mozgósította ; 
ilyen  eset  Angliában  soha  sem  történt.  A  mi  a  f ő :  a  válasz- 
tásoknál kormány  és  ellenzék  al  pari  állottak,  egyenlő  fegyve- 
rekkel küzdöttek,  a  közvélemény  akaratát  nem  presszionálták. 

Az  ellentét  ezen  felül  abban-  is  megnyilatkozik,  hogy 
Angliában  közjogi  pártok  aránylag  kevés  ideig  léteztek ;  ez 
a  felfogás  nem  ment  át  a  nemzet  húsába  és  vérébe.  III.  György 
trónra  lépése,  tehát  1760  óta  a  közjog  nagy  alapelvei  kérdés 
alá  nem  vétettek.  Nemcsak,  hanem  mindkét  párt,  még  pedig 
kedvező  irányban,  egy  lépéssel  tovább  ment,  a  mi  a  közélet 
fejlődésének  zavartalan  folytonosságát  még  inkább  biztosí- 
totta. Ez  pedig  abban  állott,  hogy  bármennyire  éles  is  volt 
a  küzdelem  valamely  reform  keresztülvitele  miatt,  mihelyt 
az  a  királyi  szentesítést  megkapta,  a  kérdés  be  volt  fejezve, 
az  többé  napirendre  nem  került.  A  meghozott  törvény  min- 
denki által  elfogadott  és  tiszteletben  tartott  jogalappá  vált. 
Mindezen  tekintetek  nem  zárják  ki  a  küzdelem  élességét  és 
szenvedélyességét.  De  a  különbség  a  franczia  és  angol  álla- 
potok között  abban  is  megnyilatkozik,  hogy  az  angol  parla- 
mentáris harcz  irtóháboruvá  soha  sem  lesz.  Itt  is  a  pártok- 
nak százados  hagyományai  enyhítőleg  hatnak.  Akármilyen 
súlyos  volt  a  vereség,  melyet  a  legyőzött  fél  szenvedett, 
fájók  és  sajgók  a  sebek,  melyekből  vérezett,  reménytelen 
a  helyzet,  melybe  jutott,  a  tapasztalat  megtanította  őket,  hogy 
a  diadalnak  egyszer  üt  az  utolsó  órája  és  a  legyőzöttek 
győztesekké  válnak,  miután  már  annyiszor  fordult  a  koczka. 

Míg  tehát  egy  jobb  jövő  reménye  folytán  a  vert  had 
nem  nyúl  a  kétségbeesés  eszközeihez,  a  győzőnek  is  erős 
oka  van  a  méltányosság  és  ildomosság  követelményeit  szem 
elől  nem  téveszteni.  A  »hodie  mihi,  cras  tibi«  (ma  nekem, 
holnap  neked)   bölcs  tétele  érezteti  csillapító  hatását. 

De  a  mi  igazán  érdekes  és  tanulságos  körülményt  képez, 
az  azon  mozzanat,  hogy  ha  az  említett  szigorú  bírálatok 
igazak  volnának  is,  ezek  csak  arra  szolgálnak,  hogy  meg- 
erősítsék azon  tételt,  hogy  az  angol  pártok  története  kiváló- 
képpen alkalmas  magának  a  képviseleti  rendszernek  fölényét 
feltüntetni,    még     pedig     valamennyi    többi    rendszerek    felett. 

A  dolog  lényege  abban  áll,  hogy  minden  rendszerek  között 
ez  az  egyedüli,  mely  az  emberi  hibákat  és  kinövéseket  a 
közügy  érdekében  hasznosítani  tudja.  A  ki  a  politikai  tör- 
ténetet ismeri,  minden  lépten-nyomon  tapasztalhatja,  hogy  pél- 
dául hiúság,  önzés,  irigység,  mint  vezető  indokok,  mennyi 
bajt  okoztak,  hány  esetben  rontották  meg  a  legtehetségesebb 
emberek  pályafutását  s  vitték  hajótörés  elé  a  legjobban  meg- 
indult vállalkozásokat.  A  képviseleti  rendszernek  előnye  abban 
áll,  hogy  ezen  kártékony  indokok  mintegy  természetes  orvos- 
lásukat találják  a  pártok  egymásközti  versenygésében,  mi  a 
parlamentáris  rendszernek  folyománya.  Ez  által  ellensúlyozta- 
tik  azon  máskülönben  bomlasztó  hatás,  mely  ezen  biztosí- 
tékok nélkül  végzetes  következményekkel  járna.  Lehet  ezen 
tételre  vonatkozólag  a  történetből  eléggé  ösmeretes  és  kézzel- 
fogható példákat  felhozni ;  a  franczia  forradalom  folyamata, 
mint  éppen  imént  láttuk,  eléggé  tanulságos  ebben  az  irányban. 

Az  említett  bomlasztó  hatással  ellentétben  a  személyes 
versengés  küzdelmei  a  parlamentáris  rendszer  proczedurái 
mellett  minő  más  kimenetelre  lyukadnak  ki.  Erre  vonatkozó- 
lag csak  saját  tudomásom  szerint  két  igen  tanulságos  eset 
létezik.  Az  egyik  a  Walpole-Pulteney  eset.  Ez  abból  állott, 
hogy  az  első,  mint  Anglia  miniszterelnöke,  nem  tűrt  tehet- 
séges embert  maga  mellett.  Pulteney  pedig  az  volt,  bizonyos 
tekintetben  sokkal  tehetségesebb  mint  főnöke.  Nem  lelvén  hon- 
ját a  hazában,  átment  az  ellenzékre  és  talán  a  legnagyobb 
ellenzéki  vezér  lett,  kit  Anglia  története  felmutat.1 

Éppen  úgy  állott  a  dolog  Peel  és  Disraelival.  Disraeli  a 
tory  pártnak  volt  tagja  és  hiven  szolgálta  Peelt.  Ez  azonban 
csodálatos  ellenszenvvel  viseltetett  iránta,  folytonosan  mel- 
lőzte, úgy  annyira,  hogy  az  első  alkalommal,  midőn  közöttök 
nézetkülönbség  merült  fel,  szétváltak,  hog3T  mint  ellenfelek 
találkozzanak.  Mindkét  esetben  azon  körülmény,  hogy  szer- 
vezett pártok  állanak  egymással  szemben,  megadta  az  alkal- 
mat az  ellentéteket  férfias  küzdelemben  lebonyolítani  és  azokat 
kiegyenlíteni. 

Méltán  lehet  kérdezni,  mi  haszna  van  mindebből  a  köz- 

1  Macaiüay :  Essays,  II.  kötet  228.  lap.  Tauchnitz    kiadás. 

érdeknek?  Miképpen  történhetik  az,  ha  ezen  versengéseknek 
nem  tiszteletre  méltó  indokok,  mondjuk  irigység,  sértett  hiúság 
képezik  a  fő  rugóját,  hogy  az  ország  dolga  ez  által  mégis 
előmozdíttassék.  A  válasz  egyszerű  és  könnyen  beigazolható, 
mihelyt  az  ilyen  inczidenseket  beillesztjük  a  pártok  küzdel- 
mének és  versengésének  keretébe-  és  ez  által  azon  hatások 
és  következmények  uralma  alá  helyezzük,  melyek  éppen  ezen 
mérkőzésekből  természetszerűleg  folynak. 

Ha  ugyanis  szemben  állanak  egymással  kormánypárt 
és  ellenzék,  az  ellenzéknek  természetes  feladata  az  ellenőrzés, 
a  hibák  felderítése  egyrészt,  másrészt  a  közvéleménynek  meg- 
nyerése oly  óhajok  és  érdekek  istápolása  által,  melyek  hivatva 
vannak  a  mutatkozó  nagy  nemzeti  szükségek  kielégítésére. 
Akármi  indok  vezeti  az  illető  politikust,  nemes  vagy  nem- 
telen :  másképpen  zöld  ágra  nem  juthat,  mint  ha  vagy  az 
egyik,  vagy  a  másik  utat  követi.  Ha  a  legfeketébb  irigység 
vezérli  is  lépteit,  csak  úgy  van  nyert  pere,  hogy  ha  sikerült 
neki  a  kormánynak  egy  nagy  visszaélését  megtorlani,  egy 
létező  sebet  feltárni,  annak  orvoslását  követelni,  vagy  egy  uj, 
termékeny  eszmét  odadobni  az  ország  közvéleményébe.  De 
hogy  ebben  az  esetben  főnyertes  mégis  a  közérdek,  azt 
gondolom  bizonyítgatni  felesleges.  Viszont  ha  ily  módon  a 
hatalomra  került  és  azt  önző  czéljaira  akarja  kihasználni, 
azok,  kiket  megbuktatott,  ügyelni  fognak  arra,  hogy  ez  ne 
sikerüljön,  hogy  a  kölcsönt  kamatostól  visszafizessék.  Nem 
akarom  ezzel  állítani,  hogy  a  dolognak  minden  adott  esetben 
jó  vége  van.  Fájdalom,  az  emberi  hibák  és  fogyatkozások 
a  parlamentáris  életben  is  temérdek  bajt  okoztak,  de  nagy- 
ban és  egészben  mégis  az  egyedüli  rendszer  az,  mely  ily 
módon  az  egyik  roszszal  a  másik  rossznak  hatását  ellen- 
súlyozza, sőt  azokat  egy  bizonyos  fokig  értékesíti  is.  Azon 
művelet  ez,  melyet  a  németek  elég  találóan  úgy  fejeznek  ki : 
az  ördögöt  Belzebubbal  kiűzni. 

I  la  már  most  a  képviseleti  rendszer  lényegét  és  erejét 
abban  találjuk,  hogy  az  egy  nemzet  akaratát  a  legjobban 
fejezi  ki,  úgy  azt  is  be  kell  (ismernünk,  hogy  a  szabad  ver- 
seny, a  küzdelem  nagy  mozzanata  az,  a  mi  ezen  rendszer 
keretében    a    vis  molrix-oX,    a  legfőbb   rugót   alkotja,    annak 

minden  kellékeivel,  előnyeivel  és  hátrányaival ;  ki  kell  emelni, 
hogy  az  előnyöket,  a  hátrányokat  nagy  mérvben  túlhalad- 
ják. A  lényeges  előnyt  úgy  is  lehet  formulázni,  hogy  itten 
a  kontradiktorius  eljárás  az,  a  mi  az  eszmékre,  az  elvekre, 
az  intézkedésekre  alkalmaztatik,  hogy  a  győzzön  a  mi  jobb 
egészséges  gondolatának  alapján  a  legerősebb  emberek,  a  leg- 
helyesebb elvek  maradjanak  felül  és  kormányozzák  az  országot. 
Döntő  fontossággal  bir  azon  mozzanat,  hogy  a  jó  kormányzat 
egyik  legfőbb  biztosítéka  a  kritika  és  ellenőrzés,  ez  által  nem- 
csak testületi  szervezést  nyer,  de  az  ország  kormányzatának 
mintegy  hivatalos  alkateleme  lesz,  a  felelősség  keresztülvitelét 
legtágabb  értelemben  alkalmazva.  Az  az  ösmert  angol  politikai 
terminus  technikus  »ő  Felségének  hű  ellenzéke «  ezen  körül- 
ményt dynastikus  vonatkozásában  és  jelentőségében  fejezi  ki. 
Fel  is  van  jegyezve  azon  tény,  hogy  midőn  I.  Sándor  czár 
Angliában  járt  és  magának  ezen  szólamnak  jelentőségét,  vala- 
mint az  ellenzék  feladatát  és  hivatását  megmagyaráztatta, 
olyannyira  elösmerte  annak  helyességét,  miszerint  tervbe  vette 
annak  Oroszországban  való  létesítését.  Természetesen  nem  lehe- 
tett belőle  semmi,  miután  az  alap,  a  képviseleti  szabad  rend- 
szer, nem  létezett.  De  minden  esetre  elismerés,  az  intézmény 
közhasznú  voltának  bizonyítéka  gyanánt,  elegendő  súlylyal  bir. 

Az  ellentét,  mely  ezen  két  ország  és  rendszer  közt 
létezik,  angol  politikai  íróknál  különösen  ki  szokott  emel- 
tetni 1  azon  czélból,  miszerint  kimutassák  annak  előnyét  az 
abszolút  kormány  forma  felett  akkor,  mikor  személy-  és  rend- 
szerváltozások szüksége  bekövetkezett.  Míg  ezen  művelet 
Angliában  minden  nehézség  és  rázkódás  nélkül  vitetik  keresz- 
tül, éppen  Sándor  apjával,  Pál  császárral  történt  az  meg, 
hogy  legyilkoltatott,  mert  az  adott  viszonyok  között  más- 
képpen a  szükséges  politikai  fordulat  keresztülvihető  nem 
volt.  Miután  ezen  borzalmas  műveletek  többszörösen  előfor- 
dultak, keletkezett  az  orosz  rendszernek  azon  meghatáro- 
zása :  önkényuralom  mérsékelve  a  gyilkosságok  által. 

Lehet  ezen  előnynek  mélyebb  és  tartalmasabb  értelmet 
adni,  mely  a  szervi  élet  nagy  gondolatából  származik.  Az  anyag- 

1  Grey  :    Parii amentary  Government,  29.  lap. 

csere,  a  vér  felfrissítésének  nagy  mozzanata  az,  a  mi  itten 
a  közéletre  alkalmaztatik,  illetve  annak  exigencziái  a  törvény- 
hozás és  kormányzat  terén  kifejezésre  hozatnak  és  biztosít- 
tatnak. Mindenki  tudja,  hogy  az  államéletnek,  vagy  ha  úgy 
akarjuk,  a  legmagasabb  szinvonalon  álló  kormányzatnak  egyik 
legnagyobb  és  legnehezebb  problémája  a  szükséges  refor- 
moknak megfelelő  módon  való  keresztülvitele.  Francziaország 
válságainak  egyik  indoka  kétségtelenül  arra  vezethető  vissza, 
hogy  a  szükséges  reformok  nem  a  kellő  időben  vitettek 
keresztül.  Mennyiben  változott  volna  meg  az  események  folya- 
mata, az  túl  esik  a  politikai  meghatározás  körén,  de  hogy 
XVI.  Lajos,  valamint  X.  Károly  és  Lajos  Fülöp  engedmé- 
nyeikkel megkéstek,  az  iránt  kétség  nem  foroghat  fenn.  Az 
angol  parlamentáris  szervezet,  szabad  sajtójával,  népgy ülései- 
vel, a  közvélemény  erőteljes  részvétével  különösen  csodála- 
tos eredményt  ért  el  abban  az  irányban,  hogy,  míg  egyrészt 
intézményeinek  átalakításában  el  nem  késett,  másrészt  soha 
sem  ült  fel  a  hangzatos  jelszavaknak,  a  mesterkélt  mozga- 
lomnak és  az  értelmes  konzervatív  felfogáshoz  nem  lett  hűte- 
len.  Mindezekre  példákat  lehet  idézni.  így  történt  ez  a  negy- 
venes években,  az  úgynevezett  chartista  mozgalomnál.1  Ezen 
mozgalom  az  angol  alkotmányt  radikál  értelemben  akarta 
átalakítani.  Kezdetben  roppant  népszerű  volt,  utóbb  azonban 
egyszerre  csak  elenyészett.  Éppen  így  volt  a  nyolczvanas 
években  az  irlandi  Home  rule-lal,  mely  elérte  azt,  hogy  az 
alsóházban  többséget  szerzett  magának,  de  azt  a  következő 
választásoknál  a  közvélemény  nem  hagyta  helyben. 

Ellenben  ha  a  kérdés  a  vitatkozás  és  tárgyalás  minden 
képzelhető  malmában  kiőröltetett,  ha  a  per  a  közvélemény 
minden  fórumán  kedvező  elintézést  nyert,  mint  ahogy  ez 
minden  nagy  reformkérdésnél  történt,  akkor  a  közvélemény 
valamennyi  tényezőjének  közös  működése  alapján  el  lehet 
mondani,  hogy  a  törvény  alkotásában  a  nemzet  kollektív 
értelmisége  részt  vett.    Ily  módon  éretik  cl,    hogy  a  törvény 


1  Lásd  erre    vonatkozólag  Molesworth :   The  history  of   England 

frorn   the  year    1830,   II.   kötet   III.   fejezet. 

Beöthy  Ákos :  A  magyar  államiság  fejlődése,  küzdelmei.  III.  s 

a  nemzet    akaratának    hamisítatlan    és  átszűrődött    kifolyása. 
mely  egészen  átmegy  annak  húsába  és  vérébe. 

Ennek  a  proczedurának  befolyása  kiterjed  nemcsak  az 
intézmények,  de  a  vezető  emberek  értékére  nézve  is.  Nem 
kell  elfelejteni,  hogy  a  kormányzat  személyi  vonatkozásai 
sikerének  kulcsa  tényleg  abban  áll,  hogy  a  legjóravalóbb  és 
legképesebb  egyéneket  alkalmazza.  Az  angolok  ezt  úgy  feje- 
zik ki:  the  rigkt  man  in  the  right  place,  vagyis  az  arra 
való  embert  a  megfelelő  állásba  helyezni,  mely  képesség  a 
kormányzati  rendszerek   jóságának  egyik  fő  ismérvét  képezi. 

Mar  pedig  senki  sem  fogja  tagadásba  venni,  hogy 
mégis  csak  más  kaliberű  emberek  azok,  a  kik  előmenetelüket 
nem  udvari  kegynek  vagy  ármánynak,  hanem  saját  jellemük- 
és  tehetségüknek  köszönik,  melyek  a  kontradiktorius  eljárás 
kereszttüzében  megtisztulva  imponáló  erővel  állnak  Isten,  világ 
előtt.  Azt  a  tényt  pedig  csakugyan  nem  lehet  tagadni,  hogy 
ezen  rendszer  leginkább  alkalmas  arra,  hogy  a  közélet  em- 
bereiben a  nemes  becsvágyat  a  végletekig  fokozza  s  annak 
minden  erejét  a  lehetőség  határáig  feszítse ;  a  mi  azt  jelenti, 
hogy  a  közvélemény  szellemi  összeműködése  mellett  a  leg- 
tehetségesebb emberek  teljesítési  képességének  maximuma  az, 
a  mi  az  ügyek  elintézésének  szolgálatában  áll.  Erről  az  angol 
parlament  azon  ülései  tesznek  tanúságot,  midőn  ott  a  pártok- 
nak oly  mérkőzése  esik  meg,  mely  a  kormány  sorsára  be- 
folyást gyakorol.  Ezen  ülések  olyan  izgalmakat  keltenek  az 
emberekben,  mintha  egy  döntő  véres  csatának  megkapó  jele- 
netei vonulnának  el  szemei  előtt.  Rendesen  úgy  történik,  hogy 
heteken  keresztül  folyik  a  vita  a  parlament  kebelében,  mind- 
egyik párt  minden  szónokát  a  tűzbe  vitte,  végre  elérkezett 
az  utolsó  nap,  illetve  éjjel,  miután  tudvalevőleg  a  parlament 
ülései  az  esti  órákra  esnek  és  nem  egyszer  hajnalig  tartanak. 
Erre  vonatkozólag  jegyezte  fel  a  történet,  hogy  midőn  Pitt 
egy  fényes  szónaklatot  tartott  a  rabszolgaság  ellen,  a  kelő 
nap  sugarai  behatoltak  az  ülésterembe  és  mintegy  dicsfény- 
től övezve  állott  ottan  az  örök  igazság  szószólójaként.1 

Visszatérve  azon  határozó  ülésekre,  mikor  is  a  kérdés 

1  Lásd  Lord  Rosebery :  Pitt,  98.  lap. 

felett  szavazással  kell  dönteni  ós  melyet  a  pártvezérek  össze- 
gező szónoklata  szokott  megelőzni,  mely  végelemzésben  két 
lángeszű  embernek  szellemi  tornája,  páros  viaskodása.  Való- 
jában két  évszázadon  keresztül  Walpole  és  Pulteney,  a  két 
Pitt  és  Fox,  atya  mint  fiu,  Peel  és  Canning,  Russel  és  Pal- 
merston,  Gladstone  és  Disraeli  állottak  szemben  egymással, 
küzdve  a  győzelem  és  dicsőség  koszorújáért.  Mindenki  tudja, 
hogy  ennek  kimenetelétől  éppen  úgy  függ  az  ország  sorsa, 
mint  a  mikor  Sedan-  vagy  Waterloonál  dőlt  el  a  koczka. 
A  parlament  környéke  meg  van  rakva  sűrű  tömegekkel,  a 
karzatok  a  rogyásig  megtelnek,  az  ülésteremben  magában  is 
ember  ember  hátán  szorong,  miután  az  különben  sem  elég- 
tág  valamennyi  parlamenti  tag  befogadására.  A  két  párt  körül- 
belül egyenlő  erőben  van,  két  ellenséges  csatarendként  állnak 
szembe,  a  ház  asztalától  a  középen  szétválasztva.  Végre  elér- 
kezett a  pillanat,  midőn  a  vezérek  egymásután  szólásra  jelent- 
keznek. Feszült  nyelemmel,  visszafojtott  lélekzettel  hallgatja 
mindenki  az  érveknek  erejét,  a  szónoklat  gazdag  pompáját. 
Ily  szerencsében  részesültem  én  is,  midőn  a  hatvanas  években 
alkalmam  volt  Gladstonet  és  Disraelit,  mind  a  kettőt  erejének 
teljében,  egy  hatalmas  mérkőzésben  egymással  szemben  állva 
hallhatni.  Mind  a  kettő  kiváló  volt  a  maga  nemében,  igazán 
szónokok  Isten  kegyelméből.  Az,  a  mi  a  nagy  szónokot  teszi, 
az  égő  szenvedély,  ez  mindkettőnél  szemmel  volt  látható,  sőt 
hallgatóikra  is  ráragadt.  Gladstone  gyönyörű  érczes  hanggal 
birt,  a  pathoszig  emelkedő  érzelem- skálával,  az  egész  ember 
csupa  élet  volt.  Az,  a  ki  őt  megfigyelte,  érezte,  hogy  beszéde 
legbensőbb  érzésének  volt  a  kifejezése.  Gördülékeny  mondatai 
csodás  gyorsasággal  folytak  ajkairól.  Azt  a  benyomást  tette, 
miszerint  nála  az  eszmék  oly  gyorsan  szülemlenek,  hogy 
nyelve  alig  képes  őket  követni.  Olyannyira  kész  szónok  volt, 
hogy,  mint  maga  mondotta,  ha  valaha  tétovázott,  az  soha 
sem  rögtönzéseiben,  a  replikánál  történt,  csakis  az  exposéknál. 
Disraelinél  a  mi  leginkább  feltűnt,  az  a  szellemiség  kinyo- 
mata,  mely  arczán,  sőt  egész  egyéniségén  elömlött.  Mondhatni 
mindenben  ellentéte  Gladstone-nak,  és  mintegy  utazni  is  lát- 
szott arra,  hogy  ez  lehetőleg  észrevehető  is  legyen.  Benne 
is  tombol   az  indulat,  csakhogy  mindent  elkövet,    hogy   ural- 

kodjék  rajta.  Az  értelemnek  lohasztó  hatása  nála  a  szenve- 
dély tüzét  lehűti,  megdermeszti,  úgy  hogy  annak  szikrái 
mintegy  jégvirágokká  válnak.  Nyugodtan,  majdnem  fagyosan 
beszél,  hangja  kissé  tompa,  színtelen,  de  segített  rajta  a 
Demosthenes-féle  gimnasztika,  a  minek  következtében  a  kiej- 
tés oly  tiszta  és  szabatos,  hogy  minden  szavát,  még  ha  hal- 
kan beszél  is,  könnyen  meg  lehet  érteni.  Az  előadás  a  leg- 
nagyobb biztossággal  és  könnyűséggel  folyik,  mintha  egy 
ezermester  állana  előttünk,  ki  csak  úgy  labdázik  eszméinek 
fénygolyóival. 

Az  egész  két  Titán  szellemi  versenyének  benyomását 
tette,  kik  a  legmagasabb  díjért,  nemzetük  bizalma-  és  vezér- 
leteért küzdöttek.  A  hallgatóság  el  van  bűvölve  és  szavaik 
után  minden  lépten-nyomon  kitör  a  lelkesedés,  melyet  meg- 
szakít az  ellenpárt  tiltakozó  moraja.  így  ment  ez  akkoron 
és  így  megy  ez  folytonosan  óráról  órára  fokozódó  hatással 
és  izgalommal.  Azokat  a  tüntetéseket  és  ovácziókat,  a  mikben 
a  pártok  vezéreiket  részesítik,  másutt  nem  látni  sehol,  mi 
annál  csodálatosabb,  ha  számba  veszszük  az  angol  nép  ílegmás 
természetét.  Itt  nyilatkozik  meg  különösen  azon  viszony  ben- 
sősége,  mely  a  pártszervezetnek  legbecsesebb  tényezője.  Mikor 
azután  a  szavazás  eldöntötte  a  kérdést,  mikor  a  győzelem 
egyrészt,  a  vereség  másrészt  konstatálva  van,  akkor  olyan 
tombolás  támadt,  melyet  leirni  nem  lehet.  A  zaj  a  terem- 
ből kihat  a  folyosókra,  onnan  az  utczára,  visszhangozva 
a  lelkes,  ujjongó  tömegtől.  Úgy  tűnik  elő  —  mint  ahogy 
közjogilag  úgy  is  vétetik,  —  mintha  az  egész  angol  nemzet 
a  tárgyalásokon  jelen  lenne.1 

A  ki  ezt  nem  látta,  az  a  szabad  intézmények  műkö- 
déséről, azon  delejes  vonzerőről  —  mely  annak  legbecsesebb 
alkotó  elemét  képezi  —  kellő  fogalommal  nem  birhat.  De  ha 
bír,  lehetetlenség  hogy  reá  ne  jöjjön  azon  mozzanatra,  a  mit 
a  rendszer  életelvének,  kiugró  pontjának  lehet  nevezni,  tudni- 
illik a  küzdelem,  még  pedig  teljesen  egyenlő  fegyverekkel 
való  küzdelem,  a  szabad  verseny  jótékony,  edző,  nemesítő 
hatásának  méltánylására. 

1  May :  Constitutional  History,  I.  kötet.   429.  lap. 

Nem  túlzás  azt  mondani,  hogy  a  parlamentáris  rend- 
szer par  excellence  a  férfiuság,  a  férfias  erények  rendszere. 
És  miután  a  folytonos  küzdelem  képezi  életelvét,  természet- 
szerűleg azon  erényeket  fejleszti,  melyek  a  hadviselés  követ- 
kezményei gyanánt  jelentkeznek  és  melyeknek  ethikai  nagy 
jelentőségét  elvitatni  nem  lehet.  Imént  szóltam  azon  viszony 
bensőségéről,  mely  a  pártszervezetnek  legbecsesebb  tényezője. 
Azon  eszményi  viszony,  mely  Hannibál,  Caesar,  Napóleon 
és  katonái  között  létezett,  nem  áll  mögötte  annak,  mely  a 
leadert,  a  parlamentáris  vezért,  hiveihez  köti.  Szépen  irja  ezt 
le  Disraeli  nagy  vetélytársát,  Peel  Róbertet  illetőleg.1  Ő  maga 
egyszer  úgy  nyilatkozott,  hogy  bár  három  fejedelmet  szol- 
gált és  többször  volt  miniszterelnök,  mégis  mindennél  büsz- 
kébb arra,  hogy  a  tory  pártnak,  Anglia  gentlemenjeinek  élén 
állhat.  És  ha  ő  büszke  volt  híveire,  ezek  is  büszkék  voltak 
arra,  hogy  követhetik,  hogy  alatta  szolgálhatnak.  Pedig  oly 
emberek  voltak,  kiknek  vonzalmát,  becsülését  megnyerni  csak- 
ugyan érdemes  is  volt.  Anglia  lordjai  és  gentryjének  virága, 
birva  vagyonnal,  állással,  becsületes,  tisztességes,  nemes 
érzésű  emberek,  a  kik  mindazt,  a  mivel  rendelkeztek,  készek 
voltak  érte  áldozatul  hozni,  miután  bizalmuk  és  lelkesedésök 
iránta  határtalan  volt.  Híven  állottak  mellette  a  legnehezebb 
körülmények  között  és  nem  tágítottak  mellőle  mindaddig, 
mig  fel  nem  emelték  a  legmagasabb  polczra,  melyet  angol  alatt- 
való elfoglalhat. 

Azon  hősiességet  és  odaadást  illetőleg,  mely  ezen  érzel- 
meknek folyománya,  magának  Disraelinek  életéből  is  lehet 
egy  érdekes  mozzanatot  felemlíteni.  Ő  tudvalevőleg  igen  sze- 
rény sorsból  küzdötte  fel  magát,  éppen  Peel  Róberttel  szem- 
ben és  utána,  az  említett  tory  pártnak  élére.  Nem  nehéz  kita- 
lálni, miszerint  ezen  emelkedés  nem  volt  könnyű  dolog,  és 
hogy  óriási  nehézségekkel  kellett  küzdenie,  mely  küzdelmek 
között  szerető  neje  igazában  élettársa,  segítsége  és  istápja 
volt.  Egy  alkalommal  egy  fontos  ülésre  kellett  mennie  és 
beszédet  mondani,  melynek  sikerétől  nemcsak  pártjának,  de 
magának    is  sorsa    függött.    Feleségével  kocsira  ült,    hogy  a 

1  Lord  George  Bentinck,  29H.   lap. 

parlamentbe  hajtassanak.  Midőn  a  kocsi  ajtóját  becsukták, 
Disraelinének  ujja  az  ajtó  közé  szorult,  a  mi  tudvalevőleg 
egyike  a  legsajgóbb  fájdalmaknak.  A  szenvedő  nő  sikoltani 
akart,  de  eszébe  jutott,  hogyha  férje  megtudja  a  bajt,  talán 
annyira  szivére  veszi,  hogy  nem  fogná  tudni  feladatát  meg- 
felelően megoldani.  Leküzdötte  fájdalmát  és  csak  mikor  fér- 
jétől elvált,  vitette  magát  haza,  hogy  a  szükséges  műtétet 
végrehajtassa.  A  diadal  azonban  közbe  be  is  következett,  és 
hősies  magatartása  busás  jutalmat  nyert. 

Számtalan  példát  és  bizonyítékot  lehetne  felhozni  arra, 
hogy  Angliának  közélete  milyen  becses  tartalommal  bir.  A  leg- 
főbb bizonyítékot  mégis  annak  teljes  sikere  szolgáltatja.  Nem- 
csak az  országnak  óriási  hatalma  és  fejlődése,  de  a  mi  fődolog, 
magának  a  közélet  színvonalának  emelkedése,  politikai  és 
erkölcsi  faj  súlyának  fokozása  az,  a  mi  minden  ellenérvelést 
legyőz.  Ha  ma  ott  vagyunk,  hogy  az  egész  művelt  világ 
a  parlamentáris  intézmények  behozatalában  keresi  úgy  a  sza- 
badság mint  a  rend,  tehát  a  jó  kormányzat  legfőbb  biztosíté- 
kát, akkor  méltán  lehet  ezen  intézményeket  azon  mérték  gya- 
nánt elfogadni,  mely  a  politikai  alkotmányok  működésének, 
értékének  próbaköve  gyanánt  szolgálhat. 

Azon  tisztelt  olvasóim,  kik  kegyesek  voltak  ezen  mun- 
kának első  kötetét  figyelmükre  méltatni,  emlékezhetnek,  hogy 
minő  súlyt  fektettem  arra,  hogy  a  magyar  és  angol  alkot- 
mány közti  párhuzamosságot  kiemeljem.  Nagy  súlyt  fektettem 
azon  jelentős  politikai  és  történeti  tényre,  miszerint  a  magyar 
állam  közjogi  és  politikai  alapvetése  egészségesebb  volt  az 
angolnál,  a  mennyiben  az  a  nemzeti  akaratnak  és  nem  a  feje- 
delmi ténykedésnek  folyományaként  jelentkezett.  Kimutattam 
azon  sajátszerű  metamorfózist,  mely  abból  állott,  miszerint 
a  XVII-ik  század  végén,  majdnem  ugyanazon  évben,  1687-ben 
nálunk,  1688-ban  Angliában,  mikor  mi  a  választási  elvről 
lemondtunk  és  az  aranybulla  ellenállási  záradékát  eltöröltük, 
Angliában  II.  Jakabnak  detronizácziója  s  a  leányágnak  trónra 
meghívása  által  az  ellenállási  jog  s  a  szabad  választás  elve 
érvényesült.  A  továbbfejlődés  olyannyira  ezen  irányban  tör- 
tént, hogy  a  dolog  lényegét  illetőleg  méltán  lehet  azt  mon- 
dani, hogy  Anglia  ma  nem  monarkhia,  de  köztársaság.  A  dolog 

lényege  pedig  tudvalevőleg  a  szuverén  hatalom  birtokában, 
a  törvényhozó  és  kormányzati  jogosítványok  gyakorlatában 
rejlik.  Már  pedig  a  szuverén  hatalom,  vagyis  a  törvényhozó 
és  kormányzati  jogosítványok,  csak  névleg  van  a  koroná- 
nak kezében,  igazában  más  tényezők  rendelkeznek  felette. 
Az  igazi  szuverén  az  angol  választók  összege,1  mely  a  tör- 
vényhozási és  kormányzati  hatalmat  átruházza  a  képviselő- 
házra, illetve  annak  bizottságára,  a  kabinetre,  mely  mindaddig, 
míg  a  parlament,  vagyis  végelemzésben  a  választók  többsé- 
gének, bizalmát  birja,  ezen  kettős  hatalmat  csak  a  természeti 
törvények  által  korlátolva  gyakorolja.  Gyakorolja  pedig  a  nél- 
kül, hogy  a  korona  minden  igyekezete  daczára,  mely  külö- 
nösen III.  György  hosszú,  1760 — 1820-ig  tartó  uralkodása 
alatt  nem  egy  válságot  okozott,  képes  lett  volna  ezeken 
a  viszonyokon  változtatni.  Nincsen  a  koronának  olyan  lényeges 
felségjoga,  mely  a  parlament  akaratával  szemben  érvényesít- 
hető lenne.  A  koronának  vétójoga  1707  óta  nem  gyakorol- 
tatott.2 Nemcsak  hogy  Viktória  királyné  nem  volt  képes  két 
rokonszenves  és  bizalmát  teljesen  biró  miniszterét,  Melbournet 
1841-ben  és  Beaconsfieldet  1879-ben  a  kormány  rúdján  meg- 
tartani, de  bele  kellett  abba  is  nyugodnia,  hogy  legkedvesebb 
udvarhölgyét  elbocsássa,  miután  Peel  Róbert  azt  találta,  hogy 
ez  politikájának  nehézségeket  okozhat. :i  A  búr  háború  alatt 
általánosan  ösmeretes  volt,  hogy  az  összes  nemzet  által  bál- 
ványozott királyné  mennyire  ellene  van  ezen  embertelen  és 
igazságtalan  hadjáratnak,  de  kénytelen  volt  kormánya  előtt 
meghajolni  és  tűrni  a  vérontást,  melynek  minden  cseppje  szi- 
vének sajgó  fájdalmat  okozott. 

Az  angol  alkotmány  szelleme  abban  jut  kifejezésre,  hogy 
az  állam  súlypontja  az  alsóházban  van,  tehát  abban  a  ténye- 
zőben, mely  a  nemzeti  közvélemény  és  akarat  kifejezése. 
Ennek  a  nagy  ténynek,  oly  konzervatív  államférfi  mint  Peel 
Róbert  kifejezést  is  adott.1   Es  mert  ez  így  van,  mert  a  nem- 

'  Dicey :  The   law  of  the  Constitution,    353.   lap. 
2  Todd :  History    of  the    Parliamentary  Government    of   England, 
I.  kötet  5.  lap. 

8  Ugyanott,  I.  kötet  111.  lap. 
*  Ugyanott,  I.  kötet   1  VI.  lap. 

zeti  közvélemény  és  akarat  az,  a  mi  végső  fokon  a  politika 
irányát,  valamint  a  hatalom  letéteményeseinek  kiválasztását 
illetőleg  dönt,  azért  mondja  az  angol  alkotmány  egy  másik 
kitűnő  magyarázója,1  hogy  Angliában  az  áliam  feje  tényleg 
csak  úgy  választás  által  kerül  ki  az  urnából,  mint  az  észak- 
amerikai Egyesült-Államokban.  Egy  szóval  a  népszuverénség 
uralma  az,  melyet  a  magyar  nemzet  géniusza  az  állam  uralmi 
és  hatalmi  szerkezetén,  a  választási  elvnek  a  csúcstól  egész 
le  a  talapzatig  következetes  keresztülvitelével  nemcsak  kife- 
jezésre jutott,  de  érvényre  is  emeltetett. 

V. 

Kinek  nem  cseng  fülébe  Vörösmartynak  hatalmas  balla- 
dájában Salamon  király  átka : 

Átok  reád,  magyarok  hazája  ! 
Átok  reád,  te  büszke  pártos  nép ! 
Ingadozzék  fejed  koronája, 
S  mint  az  éjfél,  legyen  oly  sötét. 

Tényleg  a  magyar  ember  és  a  pártoskodás  egymástól 
elválaszthatlannak  tekintettek,  ama  hagyományos  felfogásban, 
mely  nagyrészt  történetiróink  előadása  nyomán  képződött, 
kik  igen  tiszteletreméltó  hazafias  szempontból  tekintették  ama 
viszályokat,  melyek  egy  közös  anyának  gyermekeit  egymással 
szembe  állították.  A  nélkül,  hogy  ezen  tiszteletreméltó  érzése- 
ket gáncsolni  akarnám,  mégis  a  politikai  méltatás  követelmé- 
nyeinek eleget  kivánok  abban  tenni,  mikor  azt  mondom,  hogy 
azon  sokat  neheztelt  villongásokban  nem  volt  semmi  rend- 
ellenes és  egészségtelen ;  hogy  azok  a  történeti  fejlődésnek 
és  a  politikai  érzéknek  voltak  megnyilatkozásai  és  folyomá- 
nyai, a  miből  az  országra  különös  hátrányok,  nagyban  és 
egészben  véve  a  dolgot,  nem  származtak. 

Nem  tekinthetem  feladatomnak  végigmenni  párttusáink 
történetén  a  mag}Tar  állam  keletkezése  óta,  miután  ezt  lénye- 
gében az  első  kötetben  már  megtettem.  Csak  egy-két  mozza- 

1  Bagehol ;  The  English  Constitution,   12.  lap. 

natot  fogok  megemlíteni,  melyek  állításaimat  a  pártok  termé- 
szettanát illetőleg  meg  fogják  világítani,  valamint  eme  korszak 
pártmozgalmainak  megértését  megkönnyítendik. 

Hazánk  története  bizonyítja  azt,  hogy  a  pártképződések 
a  nemzet  életviszonyainak  összegéből  kerülnek  ki,  mint  folyo- 
mányai azon  kérdések-  és  problémáknak,  melyeket  a  nemzet 
története  megoldás  végett  felvet.  Szent  Istvánnak  küzdelme 
Koppány  vezérrel,  Vathának  és  társainak  felkelése,  csak  egyes 
mozzanatai  ama  nagy  reformakcziónak,  melyet  a  nemzet  érde- 
kében keresztülvinni  kellett  és  melyet  méltán  történetünk  első 
pártküzdelme  gyanánt  tekinthetünk. 

Az  Árpád-házi  és  vegyes  királyok  korszakában  állandó 
jelenségnek  tekinthetjük  az  oligarkhia  küzdelmét  a  közép- 
nemességgel. Dózsa  György  felkelése  a  szocziális  ellentéteket, 
a  pártképződéseknek  egyik  leghatalmasabb  emeltyűjét,  fáj- 
dalom, legélesebb  formájukban  juttatja  kifejezésre.  A  szeren- 
csétlen II.  Lajos  uralkodása  szintén  emlékezetes  marad  párt- 
harczaival,  melyek,  ha  végzetesen  fejlődtek,  mint  láttuk,  indo- 
kukat az  ő  egyéni  elégtelenségében  találták.-  Említésre  méltó, 
hogy  a  Bajza  által  szerkesztett  » Ellenőr «,  ellenzéki  zsebkönyv, 
melyről  még  többet  fogok  mondani,  egy  jól  irt  czikkében 
a  hazai  pártokról,  mint  ilyet  felemlíti  a  kalandosokat,  kik 
tudvalevőleg  éppen  e  boldogtalan  király  alatt  a  korona  hatal- 
mának növelésére  törekedtek,1  habár  különben  történeti  fej- 
tegetésekbe nem  bocsátkozik. 

A  Habsburg-uralomnak  századai  különösen  alkalmasak 
arra,  hogy  a  pártélet  bölcselete  számára  kellő  anyagot  szol- 
gáltassanak. Az  egész  időszak  alatt  az  Ausztriához  és  a  feje- 
delmi házhoz  való  viszony  uralkodott  a  politikai  helyzeten, 
képezte  bázisát  azon  nagy  nézeteltérések  és  pártszétválások- 
nak, melyek  a  nemzetet  ellenséges  táborokba  osztották  szét. 
A  mint  a  két  ellen-palatinus,  Báthory  és  Werbőczy,  Ferdinánd 
és  Zápolya  körül  csoportosultak  híveikkel  egyetemben,  úgy 
később  a  kurucz  és  labancz  elnevezés  oly  kiáltó  ellentéteket 
takart,  melyek  az  Ausztriához  való  viszony  fontosságánál 
fogva  még  ma  sem  vesztették  el  értelmeiket  és  jelentőségöket. 

1    Idézett  munka,   269.   lap. 

Ezen  mozzanat  a  szatmári  béke  időpontjához  vezet  ben- 
nünket, mely  egyelőre  ezeknek  az  ellentéteknek  véget  vetett 
és 'mely  alkalmat  nyújt,  hogy  azt  a  párhuzamot,  melyet  rövi- 
den a  XVIII-ik  századra  nézve  hazánk  és  Anglia  között  von- 
tam, tovább  fűzzem,  hogy  rámutassak  ismét  arra,  miről  már 
másszor  is  szóltam,    t.  i.  a  fejlődésnek    különböző    irányaira. 

A  kép,  melyet  az  angol  viszonyokkal  ellentétben  a  szat- 
mári békekötés  után  a  mi  közállapotaink  feltüntetnek,  a  lehető 
legkedvezőtlenebb.  Az  állam  életének  azon  eltörpítése  és  elcse- 
nevészedése,  melyet  az  egész  vonalon  észleltünk,  kiterjed  a 
szoros  értelemben  vett  közéletre,  az  alkotmány  fejlődésére ; 
különösen  azon  vonatkozásoknál  történt  ez,  melyekből  a  pár- 
tok alakulása  és  működése  táplálkozni  szokott.  Munkám  első 
részében  már  hivatkoztam  Grünwald  Bélának  azon  találó 
megjegyzésére,  hogy  az  általa  vázolt  korszakban  a  megyék- 
ben, vagyis  azon  tényezőkben,  melyekben  a  nemzet  politikai 
tevékenysége  állandóan  működött,  politikai  pártok  nem  létez- 
tek. Nem  pedig  egyszerűen  azért,  mert  nem  merültek  fel  oly 
kérdések,  melyeknek  megoldása  azon  nézeteltéréseket  létre 
hozza,  mezeknek  exponenseit  a  pártok  képezik.  Miképpen 
lehetett  volna  szó  haladó  vagy  maradó  pártokról,  miután 
a  nemzet  egész  élete  a  megállapodás,  a  pangás  nyomásának 
volt  kitéve.  A  mely  pangásba  a  nemzet  azért  is  bele  nyugo- 
dott, mert  a  XVI.  és  XVII-ik  század  óriási  izgalmai  és  vér- 
vesztesége után  nyugalomra  és  erőgyűjtésre  volt  szüksége. 
Azt  az  akcziót,  a  mit  reformakcziónak  lehet  nevezni,  a  korona, 
az  erre  illetékes  tényező  soha  sem  kezdeményezte.  A  meny- 
nyiben ez  megtörtént,  mint  József  császár  alatt,  annyiban  lát- 
tuk, hogy  nem  is  volt  benne  köszönet.  A  viszonyok  mostoha- 
sága  folytán  a  nemzet  maga  sem  volt  az  erre  való  kondi- 
czióban,  és  ha  meg  is  volt  benne  a  képesség,  mint  a  hogy 
ezt  az  1791-iki  országgyűlés  bizottságainak  reformmunkálatai 
bizonyítják,  a  dolog,  mint  tudjuk,  még  országgyűlési  tár- 
gyalásig sem  érlelődött.  Csak  egy  irányban  jutottak  az  ellen- 
tétek kifejezésre,  ez  éppen  a  százados  küzdelemnek  a  magyar 
alkotmány  és  osztrák  önkény  között  volt  folyománya,  de 
ennek  folyamata  oly  jelleggel  birt,  mely  állandó  pártok  szer- 
vezésére nem  mutatkozott  alkalmatosnak. 

Mikor  ezen  ellentétek  a  legnagyobb  élességgel  tűntek 
fel,  mint  az  1791-iki  országgyűlésen,  akkor  az  az  ország- 
gyűlés majdnem  egyértelmű  volt  a  nemzeti  álláspont  érvé- 
nyesítésében. 

Mikor  pedig  az  ellentétek  legalább  ideig-óráig  elsimul- 
tak, akkor  a  tárgyalás  más  alapon  történt,  mint  a  mely 
a  pártevolucziók  kifejtését  szokta  létesíteni.  A  kormány  elő- 
terjesztéseinek keresztülvitele,  melyek,  mint  tudjuk,  rendesen 
pénzbeli  és  katonai  követelésekből  állottak,  ha  nehézségek  jöt- 
tek közbe,  azoknak  elsimítása  nem  igazi  parlamentáris  esz- 
közökkel történt.  Viszont  másrészről  az  ellenzék  czélzatainak 
megakadályozását  a  főrendi  negáczió  a  legnagyobb  kénye- 
lemmel hajtotta  végre. 

Mindennek  daczára,  mint  illető  helyen  kiemeltetett,  úgy 
az  1807-iki  mint  az  1811-iki  országgyűlésen  találkoztunk 
oly  mozzanatokkal,  a  melyek  a  pártképződéseknek  kezdeteit 
tüntetik  föl.  Az  1825  utáni  korszak,  mint  láttuk,  mindinkább 
ezen  irányba  terelte  a  viszonyokat,  mely  viszonyokból  ter- 
mészetszerűleg fejlődtek  a  kérdések,  képződtek  a  problémák, 
melyek  pártcsoportosulásokra  és  elkülönítésekre  adnak  alkalmat. 

A  kérdéseket  és  problémákat  nem  szükséges  tárgyalnom, 
ezek  már  részben  elmondattak  és  részben  még  elmondandók 
lesznek.  Itt  csak  annyinak  van  helye,  a  mennyi  a  pártalaku- 
lások tényével  összeköttetésben  van.  Erre  nézve  a  követke- 
zőket kell  figyelemre  méltatni. 

Azok  az  ellentétek,  melyek  a  kuruczság-  és  labancz- 
ságból  származtak,  habár  némileg  háttérbe  szorultak  is,  még 
mindig  léteztek.  Egyszerűen  a  hamu  alatt  elrejtett  parázsnak 
voltak  tekinthetők,  melyek  az  első  alkalommal  ismét  lobot  is 
vetettek.  Továbbá  az  idealizmus  vagy  realizmus,  megállapodás 
vagy  reform,  idegen  befolyás  vagy  nemzeti  függetlenség  vol- 
tak azon  eszmék,  melyek  a  pártok  mozgalmában  leginkább 
szerepelni  kezdtek  és  a  küzdelmekben  jelszavakká  váltak. 
Kezdetben  a  képződések  és  küzdelmek,  a  mint  az  fejletlen 
viszonyoknál  lenni  szokott,  még  nélkülözik  azon  éles  kidom- 
borodást,  mely  a  szabadság  és  állandóság  ismérvét  alkotja, 
és  ily  módon  a  pontos  körvonalozást  lehetővé  teszi.  A  mit 
a    pártok    legfőbb    ismérvének    tekinthetünk,    a     szervezetet, 

programmot,  lobogót  és  vezérletet,  kellő  módon  szabatosítva 
nem  léteztek.  A  mennyiben  ellenzéki  vagy  udvari  pártokat 
említettem,  az  némileg  a  fogalomnak  erőltetése  volt,  a  kife- 
jezés könnyebbsége  szempontjából.  Igaz,  hogy  léteztek  irány- 
zatok és  törekvések,  de  ezek  csak  esetről  esetre  nyilatkoztak, 
állandó  tartalommal  nem  birtak,  a  formai  kikerekítést  még 
nem  érték  el. 

Kölcsey,  Wesselényi,  Deák  kétségtelenül  vezettek,  vagy 
legalább  irányt  adtak,  de  mindez  nem  volt  rendszeresítve. 
Annál  kevésbbé  esett  ez  meg  a  párthivek  magatartásával, 
mely  a  megyéknek  összefüggés  nélküli  működése,  változékony 
utasításai  folytán  semmi  biztos  támpontot  nem  nyújthatott. 
A  minek  következtében  a  leglelkesebb  ellenzéki  férfiak  fáztak 
az  országos  pártszervezkedésektől  és  programmoktól,  mert 
a  mit  egyik  megyében  könnyedén  keresztül  lehetett  vinni, 
azt  egy  másik  megyében  még  csak  megkísérteni  is  dőreség 
volt.1  A  közélet  tehát  éppen  azon  tényezőkkel  nem  rendel- 
kezett, melyek  a  pártakcziók  legfőbb  rugóit  alkotják  és  melyek, 
mint  látni  fogjuk,  a  negyvenes  években  mind  megszereztettek. 

A  kormánypártnál,  magában  értetődik,  más  szempont- 
ból véve  az  egészet,  a  dolgok  még  rosszabbul  állottak.  Ha 
valaha  volt  értelme  ennek  a  kifejezésnek  » szavazó  gép«,  úgy 
ez  az  egész  idő  alatt  méltán  volt  azokra  alkalmazható,  a  kik 
a  személynök  gárdáját  képezték,  miután,  mint  már  elmonda- 
tott, a  kormány  ügye  az  ő  gondjaira  volt  bizva.  Abban, 
a  mit  előbb  felhoztam  az  öreg  Baloghot  illetőleg,  ki  a  sza- 
vazásnál mindig  a  személynököt  nézte  és  következetesen  ellene 
is  szavazott,  a  helyzet  szignaturáját  lehetett  találni ;  mert 
a  kormánypártnál  tényleg  jelszó  volt:  a  személynök  szerint 
voksolni.  A  felsőházról  nem  is  kell  szólnom,  mert  ott  a  viszo- 
nyokra egész  jól  volt  alkalmazható  az  egy  akol  és  egy  pász- 
tor minősítő  jelző. 

Természetes,  hogy  ez  az  állapot  nem  volt  sokáig  fenn- 
tartható, és  a  mit  a  felsőházban  konzervatív  szervezkedésnek 
neveztem,  egyik  legfeltűnőbb  mozzanata  éppen  abból  állott, 
hogy  annak  tagjai,  ellentétben  az  elébbi  némasággal,  a  parla- 

1  Bajza:  Ellenőr,  274.  lap. 

menti  vitatkozás  terére  léptek.  Hangsúlyozni  kell,  mint  a  hogy 
ez  más  téren  is  történt,  hogy  ezen  fejlődés  a  viszonyok  ter- 
mészetében és  erejében  rejlett.  Rejlett  mindenekelőtt  azon 
bámulatos  haladásban,  melyet  ezen  korszak  feltüntet,  külö- 
nösen a  mi  a  közélet  szellemi  színvonalának  emelkedését 
jelenti.  A  mint  a  nemzet  előtt  tágult  a  láthatár,  a  mint  a  mű- 
velődés, még  pedig  nemzeti  irányban  is,  haladt,  a  mint  az 
ujabb  nemzedék  mind  kiválóbb  egyéneket  számlált,  a  mint 
a  közvélemény  nemcsak  hogy  többet  követelt  az  intéző 
egyénektől,  de  törekvéseiket  megfelelően  jutalmazta  is,  akként 
hatoltak  be  ezen  áramlatok  azon  körökbe,  melyek  odáig  a 
nemzeti  behatásoknak  nem  igen  engedtek.  A  változott  idők- 
nek, még  pedig  a  kedvező  értelemben  változott  időknek,  jelen- 
sége volt  az,  hogy  a  főrendi  ifjúság  nem  az  udvari  felfogást 
tekinté  egyedül  zsinórmértékként,  de  a  nemzetét  is ;  nem 
a  német,  de  a  magyar  nyelvet  kultiválta,  előmenetelét  nem 
tisztán  kormánykegynek,  de  saját  érdemeinek  és  tehetségé- 
nek akarta  köszönni.  És  a  mi  a  fődolog  volt,  nem  pusztán 
a  hagyományos  osztrák  politika  szolgálatába  állott,  hanem 
az  országos  szempontoknak  is  meg  akarta  adni  a  maga  ille- 
tőségét. Az  a  nagy  szervi  összeköttetés  a  törvényhozás  és 
véghajtó  hatalom,  a  kormányzati  és  nemzeti  érdekek  között, 
mely  a  képviseleti  parlamentáris  rendszernek  sarkalatos  tételét 
képezi,  az  volt  azon  egészséges  alapgondolat,  mely  ezen 
akcziónak  hátterét  alkotta. 

De  ehhez  járultak  még  más  mozzanatok  is,  melyek 
a  monarkhiai  különleges  és  az  általános  európai  viszonyok- 
ból folytak.  Ezen  utóbbiak  szoros  összeköttetésben  vannak 
a  konzervatív  jelzővel,  mely  a  párt  hivatalos  czimét  alkotta, 
valamint  azon  politikai  irányzattal,  mely  ennek  czége  alatt 
zöld  ágra  kívánt  vergődni  és  azért  itt  lesz  megemlítendő. 
Általánosan  ösmert  dolog,  hogy  ama  korszak,  mely  a  bécsi 
kongresszustól  egész  1848-ig  tartott,  Európa  majdnem  min- 
den államában  a  konzervatív  ós  liberális  irányzatok  feltűnése 
és  küzdelmének  korszaka  volt.  A  haladás  vagy  megállapodás, 
a  szabadság  vagy  rend  uralma  volt  azon  nagy  probléma, 
mely  a  fejedelmeknek  és  minisztereknek  egyrészt,  másrészt 
a  közvéleménynek  gondolkodását  igénybe  vette. 

Természetes,  hogy  minden  államban  más  mozzanat 
képezte  a  problémának  tartalmát,  de  az  egyik  vezérelv,  mint 
a  niásik,  elég  bő  takarót  képviselt  arra  nézve,  hogy  az  árnya- 
latok sokféleségét  befödje. 

Ezen  két  felfogás  közül  mindegyiknek  megvolt  a  saját 
gyakorlati,  valamint  elméleti  háttere,  melyre  azért  mutatok  rá, 
mert  ámbár  e  művelet  ma  inkább  politikai  irodalomtörténeti 
fontossággal  bir,  de  mégis  megérdemli,  főleg  ez  oly  gyorsan 
élő  világban,  hogy  felemlíttessék  már  azért  is,  hogy  megtud- 
juk, miszerint  annak  a  hatalmas  nemzedéknek  egy  része  poli- 
tikai hitvallását  mely  forrásokból  merítette. 

Itt  a  franczia  forradalomra  kell  visszatérni  és  azon  sok 
tekintetben  jogosult  visszahatásra,  mely  az  ellen  szárma- 
zott. Oly  határozottan  szabadelvű  iró  és  politikus,  mint  lord 
Brougham,  már  elébb  is  idézett  művében  1  különösen  figyel- 
mezteti a  közvéleményt  a  demagógok  és  felforgatók  tanaival 
szemben,  hogy  megfelelő  óvatossággal  viseltessenek,  lépre  ne 
menjenek.  Említettem  Burket  is,  kinek  műve  a  franczia  for- 
radalomról az  alkotmányos  konzervatív  felfogás  krédójának 
tekinthető,  mely  ennek  óriási  súlyt  és  tartalmat  kölcsönzött. 
Természetes,  hogy  Francziaország  volt  az,  mely  a  poli- 
tikai műveknek  oroszlánrészét  szolgáltatta.  Ezeknek  élén  egy 
triumvirátus  állott,  Bonald,2    de  Maistre 3    és  Chateaubriand.4 

Ezen  három  jelentékeny  egyéniségnek  akkori  befolyását 
és  későbbi  megítélését  illetőleg  már  az  is  rendkívüli  fontos- 
sággal birt,  hogy  mindegyik  a  forradalom  alatt  nézeteiért 
üldöztetett  és  jellemesen  viselkedett.  Műveiknek  tartalma, 
melyek  nagy  szellemi  felsőséget  és  irodalmi  művészetet  kép- 
viseltek, oda  lyukadt  ki,  hogy  az  emberiség  a  reformáczió 
óta  téves  utakon  járt,  és  azért  vissza  kell  térni  azon  intéz- 
ményekhez, melyek  akkoron  uralkodtak.5 

1  Historical  Sketches,  II.  kötet   15.  lap. 

2  Théorie  du  pouvir  politique  et  religieux. 

*  Considérations  sur  la  Révolution    francaise. 

4  Génié  du  Christianisme.  Essai  sur  les  révolutions  anciennes  et 
modernes. 

5  Lásd  ezen  irányzatra  vonatkozólag  Bluntschli :  Az  általános 
államjog  és  politika  története,  magyarra  fordítva  Acsád}r  Ignácz  által, 
II.  kötet  XIV.  fejezet. 

De  Maistre  például  a  nemesség  intézményének  fentartá- 

sát  azzal  indokolja,  hogy  az  államban  szükség  van  oly  ténye- 
zőre, mely  becsesebb  mint  a  pénz.  Valamennyi  az  egyház  és 
vallás  helyreállítását  hangoztatta.  Chateaubriand  megtámadja 
azt  a  politikát,  mely  bántja  a  vallást  és  azt  gyengíti,  mert  ez 
által  az  erkölcsiségnek  palládiuma  támadtatik  meg.  A  vallás 
a  gyengéknek  egyedüli  vigasza,  még  ha  képzelődés  is,  fel- 
emeli  őket.  De  Maistre  a  pápaságnak  lesz  szószólója.  O  a  csal- 
hatatlanságnak első  politikai  apostola,  a  pápát  úgy  tekinti,  mint 
az  állami  és  nemzetközi  kontroverziák  legfőbb  bíráját. 

Ezek  bölcseleti  és  költői  alapon  dolgoztak,  a  mi  Cha- 
teaubriand rendkívüli  költői  tehetségének  megfelelt,  a  ki  azután 
annyira  ment,  hogy  a  nemzetet  nem  is  akarta  a  dolgok  alanti- 
ságához  oda  lánczolni,  hanem  álmodozásokkal  kívánta  az 
igazsághoz  és  dicsőséghez  vezetni.1 

Sokkal  pozitivebb  és  elsőrangú  publiczistikai  talentum 
volt  Mailet  du  Pan.2  Ő  is  az  üldözések  ürömpoharát  fenékig 
volt  kénytelen  kiüríteni.  Nálánál  jobban  abban  e  korban 
a  franczia  forradalom  valódi  természetét  senki  sem  fogta  fel ; 
ő  az  alkotmányos  monarkhiában  angol  mintára,  természetesen 
erős  konzervatív  színezettel,  a  királyi  hatalomnak  túlsúlyával, 
látta  a  sikeres  megoldás  lehetőségét. 

A  mit  a  forradalom  tanai  megkontrázásának  rendszeres 
és  tudományos  alapon  lehet  tekinteni,  az  egy  svájczi  tudós- 
tól, Hallertól  3  származott,  ki  az  osztrák  monarkhiában  már 
azért  is  persona  grata  volt,  mert  hazájából  a  franczia  forra- 
dalom által  kiűzve,  osztrák  szolgálatban  állott,  Károly  főher- 
ezug  seregében  volt  alkalmazva.  Munkája  nagy  történeti  és 
politikai  szerkezettel  ellátva,  egyszerű  tagadása  volt  a  jog- 
államnak, a  modern  világnézletnek,  a  középkori  patrimoniális 
rendi  felfogásnak,  mely  az  állami  viszonyokat  magánjogi  ala- 
pon rendezi,  lett  a  hirdetője.1 

■  Mazadc :  L'opposition  royaliste,   150.  lap. 

2  Sayoiis  :  Memoires  ct  correspondance   de   Mailét   du   Pan. 

"•  kestauration  der  Staatswissenschaft  oder  Theorie  des  natürlich 
geselligen  Zustandes  der  Chimára  des  kiinstlich  bürgerlichen  entgegen- 
etzt,  IV.  kötet. 

4  Mohi  Róbert  :  (ieschichte  und  Literatur  der  Staatswissenschal'ten, 
II.   kötet    ">2Í>.   lap. 

Sokkal  nagyobb  és  közvetlenebb  hatást  gyakorolt  külö- 
nösen a  konzervatív  jeunesse  dorrée-ra  Gentz.1  Ő  tudvalevő- 
leg Metternich  bizalmas  embere  és  pennája  lett,  a  ki  külö- 
nösen a  Napóleon  elleni  tollharczot  rendkívüli  erélylyel  és 
szellemességgel  vezette.  Engem,  mint  fiatal  embert,  Szécsen 
Antal  figyelmeztetett  munkáinak  azon  részére,  melyek  a  kon- 
zervatív államférfi  feladatairól  szólnak. 

Mikor  Deákot  jellemeztem,  idéztem  azt  a  szép  részletét 
egyik  levelének,  a  hol  a  haladás  és  állandóság  erőinek  egyen- 
súlyáról szól.  Ebben  a  részletben  mindenekfölött  azt  tekinti 
az  államférfi  legszebb  feladatának,  hogy  ezt  az  összhangot 
létrehozza  és  fenntartsa.  Ezen  gondolat  különböző  fordula- 
tokban vörös  fonalként  ismétlődik  nála.  Egy  másik  dolgoza- 
tában hasonlóképp  ily  értelemben  nyilatkozik.  Azt  mondja  ott, 
hogy  » forradalmi  és  szenvedélyektől  izzó  korszakokban,  midőn 
az  ujjítás  láza  mindenkit  megragad,  vagy  ellenkezőleg,  midőn 
sötét  idők  következnek  be,  melyekben  a  szellemi  élet  elho- 
mályosul és  az  egyensúlyt  veszély  fenyegeti,  akkor  minden 
művelt  embernek  egyoldalúvá  kell  válnia  és  azt  az  akcziót 
támogatnia,  mely  a  megzavart  összhangot  helyreállítja.  Ha 
tehát  az  igazságtól  való  irtózás,  butaság,  tudatlanság  az 
emberi  szellemet  elnyomják,  akkor  a  kultúrának  ezen  nagy 
kincseiért,  ha  szükséges,  vértanuságig  kell  emelkedni.  Ha 
azonban,  mint  a  jelen  században,  a  rombolás  démona  ragadta 
meg  a  tömegeket,  akkor  egész  a  konokságig  óhitűvé  kell 
válni.  Úgy  vélem,  hogy  nekem  —  már  t.  i.  Gentznek  — 
ezen  feladat  jutott  hivatás  gyanánt «. 

Egy  másik  alkalommal  imígyen  okoskodik :  »A  világ- 
történet semmi  más,  mint  az  ónak  átmenete  az  újba.  A  dol- 
goknak örökös  körfutamában  minden,  a  mi  létezik,  önmagától 
enyészik  el.  A  gyümölcs,  mely  megérett,  önmagától  válik  el 
a  fától,  melyen  termett.  Ha  azonban  azt  akarjuk,  hogy  ezen 
körfutam  minden  létezőnek  időelőtti  vesztét  ne  okozza,  tehát 
annak  is,  a  mi  jó  és  életképes,  akkor  szükség  van  azon 
számosak  mellett,  kik  az  újításért  buzognak,  még  olyanokra 
is,  kik  a  létezőt,  mértéket  tartva  és  czéltudattal,  fenn  akarják 

1  Mohi,  idézett  munka,  II.  488.  lap. 

tartani,  és  kik  elég  bátorsággal  birnak  arra,  hogy  ha  az 
áradó  hullámot  nem  is  képesek  feltartóztatni,  legalább  med- 
rébe kívánják  szorítani,  hogy  az  teljesen  féket  vesztve  ne 
romboljon  és  pusztítson.  A  franczia  forradalom  pusztító  ha- 
talma pályámnak  kezdetén  talált,  és  azt  a  funkcziót  mérte 
reám,  hogy  őrt  álljak  a  gáton  és  védjem  azt,  a  mit  sokan 
elavultnak  és  haszontalannak  tartanak. « 

Ha  így  gondolkoztak  az  elmélet  emberei,  mennyivel 
inkább  kellett  a  gyakorlati  politikusoknak  akcziójukat  ezeken 
a  csapásokon  irányítani.  Tényleg  a  legkiválóbb  politikusai 
az  akkori  korszaknak  a  konzervatív  lobogó  alatt  vezérelték 
államuk  hajóját.  Első  sorban  Metternich,  Európának  a  kor- 
mányosa, ki  ezt  uton-utfélen  hangoztatta  és  proklamálta.1 

Oroszország  is  jónak  látta  erre  vonatkozólag  az  európai 
közvéleményt  felvilágosítani.  Ez  egy  névtelen  munkában  tör- 
tént, mely  »Die  Pentarchie«  nevet  viselt,  a  mi  az  öt  európai 
nagyhatalom :  Ausztria,  Anglia,  Franczia-,  Porosz-  és  Orosz- 
ország szövetségét  jelentette  a  jó  ügy  érdekében.  A  könyv 
az  orosz  diplomáczia  művének  tekintetett,  habár  annak  szer- 
zője   egy    Goldmann  nevű  tehetséges  zsidó  volt.2 

Azt  lehetne  mondani,  hogy  az  említett  államok  abszolút 
rendszer  alatt  állottak,  ezeknél  tehát  természetes  volt  a  statu 
quo-nak  fenntartása.  Annál  nagyobb  hatást  idézett  elő,  még 
szabadelvű  körökben  is,  hogy  a  két  alkotmányos  államnak, 
Francziaország-  és  Angliának,  vezető  miniszterei  szintén  ezen 
politikának  voltak  hivei,  azt  urbi  et  orbi  hirdették  is.  Fran- 
cziaországban  Guizot,  kinek  nagy  tehetségei,  egyéniségének 
integritása,  korrekt,  alkotmányos  érzelmei  általános  elösmerést 
vivtak  ki,  kormányát  és  politikáját  konzervativnek  nevezte.3 
így  történt  Angliában  is.  Mint  már  említem,  Peel  Róbert  volt 
az,  a  ki  a  tory  nevet  a  konzervatív  jelzővel  felcserélte,1  a 
minek   megvolt    az  európai    általános    helyzetet,    viszonyokat 


1   Lásd  egyebek  között:  Handschriftlicher  Nachlass,  V.  kötet  381.  1. 
■   Treitschke :  Deutsche  Geschichte,  IV.  kötet  540.  lap. 

3  Guizot :   Histoire  parlcmentaire  de  la  Francé,  V.  kötet  478.  lap. 

4  Molesworth  :     The    History    of    Bngland    írom    the    year     1830., 
II.  kötet  19.  lap. 

■thyÁko.s:  A  magyar  államiság  fejlődése,  küzdelmei,  in.  9 

illetőleg  az  a  magyarázata,  hogy  Anglia  kereskedelmi  és 
ipari  fölényének  emelkedése  éppen  az  adott  viszonyoknak 
volt  folyománya,  azt  tehát  fenn  kellett  tartani. 

Ehhez  járult  a  kormányzati  hatálynak  nagy  gondolata, 
mely  annak  nemesebb  és  jótékonyabb  funkczióinak  felfogá- 
sából származott.  Magában  értetődik,  hogy  ezen  mozzanatok- 
nak nagy  befolyást  kellett  a  főrendi  ifjúság  tanult  és  gondol- 
kodó tagjaira  gyakorolni,  kiket  hajlamaik  és  összeköttetéseik 
különben  is  a  bécsi,  illetve  kormánykörökhöz  fűzték.  És  a  kik 
magokat  született  kanczellárok,  ország  zászlósai  és  főispánok- 
nak tekintették,  azzal  a  különbséggel,  a  mire  már  elébb  is 
hivatkoztam,  hogy  ezeket  az  állásokat  inkább  a  szellem  ereje, 
mintsem  a  protekczió  kedvezménye  folytán  akarták  megsze- 
rezni, de  minden  esetre  méltóan  betölteni. 

De  ezenkivül  még  más  fontos  indokok  is  léteztek,  hogy 
a  kormányképes  emberek  az  osztrák  hatalmasságoknak  ked- 
vében járjanak.  Oly  fontos  indokok,  mefyek  az  esetleges  becs- 
vágy és  felfelé  való  törekvés  mellett  is  tárgyilagos  súlyoknál 
fogva  sokat  nyomtak  akkor,  mit  még  ma  is  be  kell  ösmerni. 
Mint  a  hogy  e  kötetnek  első  részében  megírtam,  Ausztria, 
vagy  ha  úgy  akarjuk,  a  bécsi  kormány  nemcsak  nálunk,  de 
egész  Európában  nagyhatalomnak  tartatott  és  nagy  varázs- 
zsal  birt.  Sőt  az  ország  szegénysége  miatt  egy  oly  tisztán 
belügyi  közhasznú  vállalat,  mint  a  Tiszavölgy  rendezése,  nem 
indulhatott  meg  a  kormány  segélyezése  nélkül.  Ezen  állapo- 
tokkal, fájdalom,  számolni,  sőt  azokat  bizonyos  pontig  hono- 
rálni kellett.  Tárgyi  tekintetben  úgy,  hogy  a  hagyományos 
osztrák  politika  szekerét  kellett  tolni.  Szemééi  tekintetben 
úgy,  hogy  Lajos  főherczeg,  Kolovvrat,  Kübeck,  Sedlnitzky 
előítéleteit  meg  kellett  nyugtatni. 

Abban  reménykedtek,  hogy  ezeket  a  jó  ügynek  meg- 
nyervén, az  átalakulást  könnyedén  keresztül  vihetik.  A  kez- 
deményezés meg  is  történt,  hogy  mily  sikerrel,  azt  meg  fog- 
juk látni.  De  annyi  bizonyos,  hogy  nem  abban  az  értelemben 
vették  a  konzervatív  politikát,  melyben  John  Stuart  Mill  1 
azt  legbutább  pártnak   —    the  stupidest   party  —    nevezte, 

1  On  representative  Government,  90.  lap. 

hanem  igenis  abban,  hogy  az  alkotmány  átalakítását  nyu- 
godtan, békésen,  válság,  ugrándozás,  zökkenés  nélkül  vigyék 
keresztül.  Jól  emlékezem,  a  párt  vezető  emberei  sokat  beszél- 
tek velem  e  felfogásokról.  Szerették  idézni  a  non  datur  sal- 
tns  in  natura  —  nincs  ugrás  a  természetben,  —  továbbá 
egy  szellemes  franczia  axiómát :  ralentir  le  progres  ponr 
qti'il  inarche,  melynek  értelmét  ez  a  fordítás:  » lassítani  a  ha- 
ladást, hogy  fenn  ne  akadjon «,  a  marcher  szónak  kettős 
értelme  miatt  —  mely  egyrészt  a  megállással  szemben  hala- 
dást, a  szaladással  szemben  lépésben  való  menetelést  jelent  — 
vissza  nem  adhatja.  Ezért  nevezték  magokat  fontolva  hala- 
dóknak, vagy  konzervativ  reformereknek,  habár  az  ellenzék 
erre  némi  éllel  azt  mondotta,  hogy  az  fából  készült  vas 
karika.1  Igaz,  hogy  voltak  elménczek,  kik  azt  találták,  hogy 
van  a  dologban  valami  igaz,  miután  a  pesti  fiakkeresek  ezt 
bizonyítják. 

Ki  kell  mindjárt  emelni,  hogy  az  események  az  ellen- 
zéki kritikának  adtak  igazat.  Ha  a  régi  Magyarország  és  a 
hagyományos  osztrák  politika  között  az  összhangot  meg- 
találni nem  lehetett,  annál  kevésbbé  oly  törekvés  között,  mely, 
bármennyire  óvatosan  és  kímélettel  történt  volna  is  az  eljárás, 
mégis  a  modern  világ  fejlődésének  kivánt  kaput  nyitni,  vala- 
mint a  nemzeti  erőt  fokozni.  Ezen  hamis  helyzetnek  eredendő 
fogyatkozása  eredményezte,  hogy  az  egész  konzervativ  akczió 
egyoldalú  jelleget  öltött  magára,  a  minek  folytán  nem  annyira 
a  nemzeti,  mint  inkább  a  hatalmi  követelményeknek  tett  ele- 
get. Ennek  meg  ismét  azon  nemleges  eredmény  lett  a  vége, 
hogy  a  közvetítés  nagy  művét,  mely  egy  középpártnak  raison 
d'étre-je  lett  volna,  nem  tudta  keresztülvinni.  Nemcsak  hogy 
nem  tudta,  de  a  későbbi  fejlemények  folytán  az  ellentét  a 
nemzet  és  kormány  között  folyvást  élesebb  lett,  a  mi  vég- 
elemzésben mind  a  békés  kiegyenlítést  tette  lehetetlenné.  Ezen 
élesség  megnehezítette  ezen  párt  és  embereinek  tárgyilagos 
és  méltányos  elbírálását,  mely  nehézség  később  még  az  által 
is  fokozódott,  mert  a  konzervativ  ügy  és  akczió  vesztett  ügy 


1  Lásd  Somssich  előadását  Kónyi :  Deák  Ferencz  beszédei,  [I.  kötet 
7-dik  lap.  Bajza:  Ellenőr,  288.  lap. 

lett  és  elbukott,  azonkívül  jóformán  az  egész  irodalom  és 
így  a  történetírás  is  legalább  számottevő  részében  az  ellenfél 
kezeiben  volt. 

A  mi  azonban  igen  lényegesnek  tekinthető,  a  vezető 
emberek  intencziói  tisztaságának  megállapítását  illetőleg,  és 
azért  arra  itten,  bár  csak  röviden,  rá  is  mutatok,  az  az  ön- 
kényuralom alatti  viselkedésök.  A  Bach-kormány  elleni  akczió 
legerősebb  tényezőjét  bennök  birta.  Természetes,  hogy  ez  is 
az  ellenszenvet  busásan  viszonozta,  a  mi  konkrét  tényekben 
is  kifejezést  talált.1  Ha  mindezen  mozzanatokat  számba  vesz- 
szük,  akkor  be  kell  látnunk,  hogy  a  hiba  nem  annyira  az 
emberekben,  mint  a  viszonyokban  rejlett.  És  éppen  ezen  indo- 
koknál fogva,  e  meghiúsult  törekvésektől  nem  szabad  a  mél- 
tánylatot  teljesen  megtagadni. 

Mint  annyiszor  a  politikai  egyéniségek  mérlegelésénél 
élesen  kell  különböztetni  az  egyéni  czélzatok  és  az  eljárás 
tárgyilagos  értéke  között.  Ebből  folyólag  be  kell  ösmerni  az 
egyéni  jóravalóság  és  fényes  szellemi  tehetségek  nyilvánulását, 
a  mint  hogy  viszont  ezzel  ellentétben  az  elkövetett  hibákra 
is  a  maga  során  rá  kell  mutatnom.  Hogy  ez  az  egyedüli 
korrekt  eljárás,  főleg  mikor  mindaz,  a  mi  történt,  aránylag 
a  régmúltnak  birodalmába  tartozik,  bizonyítja  azon  körül- 
mény, hogy  eme  kettős  követelménynek  senki  jobban  nem 
áldozott,  mint  maga  Kossuth,  a  ki  pedig  ezen  törekvésekkel 
ab  ovo  leginkább  szembe  szállott,  azokat  hosszú  és  végleges 
mérkőzésben  tényleg  le  is  győzte. 

VI. 

Az,  a  ki  ezen  törekvéseket  legnemesebben  és  legmél- 
tóbban képviselte  és  a  ki  a  konzervatív  reformirányzatra 
vonatkozólag  apaságra  méltán  igényt  tarthat,  az,  mint  tudva 
van,  Dessewffy  Aurél.2  Az  ő  jellemzésével  kívánom  bevezetni 

1  Lásd  erre  vonatkozólag  :  »Drei  Jahre  Verfassungstreit«  czimű 
névtelen  munkát,  mely  1864-ben  jelent  meg  és  ezen  korszakra  nézve  sok 
becses  adatot  tartalmaz. 

2  Lásd  jól  irt  jellemrajzát  Deák  Farkastól  a  »Magyar  Helikon- 
ban, Ferenczy  Józseftől :  Dessewffy  Aurél  összes  műveiben,  Csengery 
Antaltól  :  A  magyar  szónokok  könyvében. 

azon  arczképcsarnokot,  mely  a  konzervatív  párt  nevezetes- 
ségeit foglalja  magában.  A  politikáról  és  programmról  később 
szólok.  Ez  felel  meg  a  tények  egj'másutánjának  is,  miután 
ezen  mozzanatok  tényleg  később  keletkeztek.  Dessewffy  Aurél, 
mint  arra  már  hivatkoztam,  Emil  és  Marczell  fivéreivel,  a  nagy 
hirű,  érdemes  Dessewffy  Józsefnek  fia  volt.  Röviden  meg  kell 
anyjáról,  Sztáray  Eleonáról  is  emlékeznem,  a  ki  a  magyar 
feleségnek  és  anyának  mintaképe  volt.  Nagy  szépségű,  erényes, 
művelt  és  erélyes  asszony  volt,  családjának  őrangyala,  ki 
mindent  elkövetett,  hogy  övéit  boldogítsa,  házát  rendben 
tartsa  és  gyermekeit  azzá  nevelje,  a  mikké  lettek,  diszei 
nevöknek,  büszkesége  nemzetüknek. 

Tényleg  a  három  testvér  vetélkedett  egymással  tehetség- 
ben, tudásban.  Marczell  kortársai  előtt  sem  volt  igen  ösme- 
retes,  miután  a  politika  terén,  főleg  ideges,  zárkózott  termé- 
szete folytán,  nem  működött  és  irodalmi  munkássága  is  csak 
egy  munkára  szorítkozott,  mely  bölcseleti  tartalommal  birt 
és  németül  jelent  meg.1  Én  még  ösmertem  őt  és  azon  benyo- 
mást szereztem  róla,  mely  kiváló  egyének  kíséretében  jár. 
Emil  ösmertebb  volt,  róla  még  leszen  szó.  Mind  a  három 
testvérnél  azon  érdekes  vonással  találkozunk,  hogy  apjukkal 
szemben  ellentétes  irányzatot  képviseltek.  Míg  apjuk  határo- 
zottan ellenzéki  és  szabadelvű  volt,  három  fia  kormányember- 
nek tartotta  magát  és  konzervatív  nézeteknek  hódolt.  Ezen 
irányzat  legélesebben  domborodott  ki  Aurélnál,  ki  egyike  a 
legvonzóbb,  legnemesebb  egyéniségeknek,  kiket  hazánk  nyil- 
vános élete  felmutathat.  Sőt  úgy  vélem,  azonkívül  is  jókora 
földet  be  lehetne  járni,  míg  hasonló,  gazdagon  megáldott 
egyéniségre  akadunk.  Mint  ember,  alapvonását  megtalálhatjuk 
Terentius  e  mondásában :  Homo  sum,  nihil  humani  a  me 
alienam  puto,  valamint  Göthének  is  gyakran  idézett  tételében : 
Des  Lebens  höchster  Zweck  ist  das  Lében  selbst.  Az  em- 
beri érzéseknek  —  még  pedig  azokat  a  legtágabb  értelem- 
ben véve  —  volt  megtestesülése.  Mindenek  fölött  élni  akart. 
Az  élet  könnyű  mint  komoly  oldala  iránt  egyaránt  érzékkel 
viseltetett,    éppen  úgy  akart    élvezni,    mint  tanulni,    dolgozni. 

1   Czitne  :   Beitra^e  zu  einer  Doctriíl  des  mcnschheitlichcn  Friedcns. 

Nem  igen  tudok  Foxon  kivül  jelentékeny  egyéniséget,  kinek 
élete  mindkét  irányban  oly  gazdag  és  változatos  lett  volna. 
Kártyázott,  adósságokat  csinált,  falka  után  vadászott,  udvarolt, 
dolgozott,  irt,  szónokolt,  kodifikált,  hivataloskodott,  párbajo- 
zott, mondhatni  egyenlő  szenvedélylyel  és  kitartással.  Termé- 
zetes,  hogy  ezen  ellentéteknek  akként  hódolt,  hogy  a  neme- 
sebb irányok  és  törekvések  mindig  megtartották  fölényüket. 
Éppen  úgy  mint  Foxnál,  nála  is  a  szeretetreméltóság 
volt  azon  vonás,  mely  különösen  kidomborodott.  Kedvencze 
volt  a  nőknek  és  férfiaknak  egyaránt.  Barátjainak  eszmény- 
képe, ellenfelei  nemcsak  becsülésének,  de  rokonszenvének  tár- 
gya. Fel  van  róla  jegyezve,  hogy  éppen  olyan  otthonos  és 
szívesen  látott  volt  Széchenyi  vendéglátó  asztalánál,  mint 
Deák  pipázója,  Eötvös  kandallója,  Szalay  László  Íróasztala, 
végre  a  Csiga  vendéglő  füstös  helyiségében,  hol  Vörösmarty- 
val, Bajzával  és  Toldyval  barátkozott,  évődött,  vitatkozott. 
Ha  ezen  ritka  eredményt  el  tudta  érni,  az  az  ész-  és  kedély- 
béli  tulajdonok  azon  csodálatos  összhangjából  származott, 
mely  halandónak  ritkán  adatik  meg  és  melyet  azon  titáni 
korszak  emberei  között  jóformán  csak  nála  és  Eötvösnél 
lehetett  találni.  Szellemi  élete  oly  gazdag,  oly  szikrázó  volt, 
hogy  a  legkisebb  érintésre  lobbot  vetett  és  éppen  ezért  az 
eszmecsere,  a  szellemes  vitatkozás  volt  életeleme.  A  főrangú 
úrnő  boudoir-jában,  a  nemzeti  kaszinó  társalgójában,  a  külön- 
féle gyűlésteremben,  baráti  eg\Tüttlétben,  kisebb  vagy  nagyobb 
körben,  megtalálta  az  igazi  hangot,  folytonosan  ragyogtatta 
szellemének  sugárzó  fényét.  A  hallgatásba  életet  hozott,  min- 
den képzelhető  thema  fejtegetésénél  serkentő  erjesztőt  képe- 
zett, mert  minden  kérdést  uj  oldalról  világított  meg.  Mindez 
a  legnagyobb  jóhiszeműséggel  és  lovagiassággal  történt,  mely 
a  harcznak  legádázabb  hevében  soha  sem  sértett,  soha  sem 
bántott.  Az  eszmesurlódás  értékét  fokozta  nagy  terjedelmű 
tudása.  Ez  onnan  származott,  mert  éppoly  alapos  klasszikái 
mint  modern  képzettséggel  bírt.  Különösen  segítette  azon 
körülmény,  hogy  úgy  a  holt  mint  az  élő  nyelveknek  egy- 
aránt mestere  volt.  Hogy  a  magyar  nyelvet  szóval,  írásban 
miként  kezelte,  arról  nyilvános  pályája  tanúskodik.  A  kül- 
földi nyelvek  ismeretére  vonatkozólag  fel  van   jegyezve  róla. 

hogy  egyik  országgyűlésről  Ferencz  császár  számára  német, 
egy  nagykövet  számára  franczia  nyelven  irott  jelentéseket 
tett,  az  angol  nyelvben  pedig  oly  otthonos  volt,  hogy  azon 
hírneves  folyóiratba,  az  » Edinburgh  Revie\v«-ba  is  irt.  Sokat 
tett  az  is,  hogy  keresztülment  azon  életiskolán,  melyre  a  ma- 
gyar politikusnak  szüksége  volt.  Egész  valója  a  nemzeti  élet 
talajában  gyökeredzett. 

Igaz,  hogy  főúri  sarjadék  volt,  de  jól  tudta  azt,  hogy 
a  főúri  rend  a  populus  Werbőczianus  fájának  volt  terméke, 
tehát  ugyanazon  törzsök  kettős  hajtásainak  egyike,  mely  nem 
felejti  el  az  eredetnek  közösségét,  valamint  azt  sem,  hogy 
mindketten  ugyanazon  életfeltételeknek  köszönik  exisztencziá- 
jukat.  A  középnemességnek  fészkében,  Zemplén-  és  Szabolcs- 
megyében született  és  nőtt  fel.  Még  mint  gyermek  eljárt  aty- 
jával a  megyei  gyűlésekre,  később  is,  a  hol  valami  főispáni 
beiktatás  vagy  neves  választás  volt,  részt  vett  benne,  épúgy 
mint  minden  fontosabb  alkalomban.  El  is  dicsekszik,  hogy 
pályájának  kezdetén  Zemplénben  az  ékesszavu  Kossuthtal 
mérkőzött  meg  és  később  is  egészen  felvidítja,  ha  a  megyei 
gyűlésen  jelen  lehet  és  kidisputálja  magát.  Minden  törekvése 
az,  hogy  a  követek  táblájára  bejusson,  több  izben  is  próbál- 
kozik, habár  sikertelenül.  Ösmerte  jól  az  országot  és  annak 
társadalmát.  Beutazta  azt  és  mindenütt  megfordult  azon  házak- 
nál, melyek  az  illető  vidéknek  nevezetességei  voltak.  Éppen 
azért  tisztában  volt  azzal,  hogy  a  magyar  közélet  súlypontja 
hol  fekszik.  E  tekintetben,  igaz,  részben  szerencsésebb  viszo- 
nyainál fogva,  kedvezően  elütött  konzervatív  barátjaitól,  kik 
minden  nagy  tehetségök  és  igyekezetök  mellett  nem  voltak 
képesek  a  mágnási  kizárólagosságot  levetkőzni  és  tevékeny- 
ségeik számára  a  kellő  tért  megtalálni,  mely  a  megyei  élet- 
tel és  a  középosztályokkal  való  mentől  közvetlenebb  érint- 
kezésben állott. 

Működésének  súlyát  jelentékenyen  fokozta  azon  nagy- 
mérvű sokoldalúság  és  munkaképesség,  melylyel  birt.  Életé- 
nek utolsó  szakában  majdnem  emberfeletti  munkát  végzett. 
Dolgozott  a  büntetőtörvény  és  eljárás  bizottságában,  az  aka- 
démiában, hivatalában  a  helytartótanácsnál,  szerkesztette  a 
Világ«-Ot,  egy  pestmegyei   ülést  sem   mulasztott  el. 

Elénk  leírását  bírjuk  annak,1  mint  jelent  ottan  meg, 
nagy  táskájával  hóna  alatt,  mely  meg  van  rakva  iratokkal. 
A  "vita  már  folyik,  szomszédjától  tudja  meg,  hogy  miről  van 
szó.  Még  több  szónok  van  feljegyezve,  közöttük  jelentéktele- 
nek, ily  módon  van  még  ideje  dolga  után  látni.  Elintéz  tehát 
elébb  néhány  aktát,  közte  apró  leveleket  küldöz  a  terembe 
párthíveihez,  őket  utasítással  látva  el.  Végre  rá  kerül  a  sor, 
felpattan  hetyéről,  megtörli  magas  homlokát  és  megkezdi  elő- 
adását tiszta  logikával,  tetszetős  folyékonysággal.  A  ki  vele 
nem  is  ért  egyet,  még  az  is  csodálattal  szemléli  a  szellem 
hatalmát,  mely  minden  szavában  megnyilatkozik.  Ez  a  sok- 
oldalúság kifejezésre  jutott  hírlapírói  pályáján,  éppen  úgy, 
mint  egy  bizonyos  pontig  érzéke  a  modern  világ  követel- 
ményei iránt,  tetézve  a  viaskodási  kedvvel,  mely  lényének 
igazi  megvalósulása  volt.  A  mely  pillanatban  Kossuth  lapját 
megindította,  abban  a  pillanatban  Dessewffy  rájött  arra,  hogy 
a  harczot  első  sorban  ezen  a  téren  kell  felvennie.  Fel  is  vette 
úgy,  hogy  nem  igen  maradt  alatta  nagy  vetélytársának.  Mind 
a  kettőnél  csodálni  kell  a  lángész  könnyűséget  az  érvek 
kieszelésében  és  csoportosításában,  a  kifejezések  szerencsés 
voltát  illetőleg.  Habár  nem  igen  lehet  nagyobb  ellentétet  kép- 
zelni annál,  mely  kettőjöknek  irályában,  modorában,  felfogá- 
sában található.  Buffon  már  idézett  mondatát  reá  éppen  úgy 
lehet  alkalmazni,  mint  Kossuthra,  mindkét  esetben  irataikban, 
akár  egy  varázstükörben,  lehet  az  illető  egyéniségeket  szem- 
lélni. Még  pedig  oly  módon,  hogy  konstatálnunk  kell,  az  írás 
szavai  szerint,  hogy  nagy  vala  a  közbevetés,  mely  őket  szét- 
választá.  Mint  mondottam,  Kossuth,  minden  kultusza  mellett, 
melylyel  az  ősi  alkotmány  iránt  viseltetik,  mint  láttuk,  modern 
ember,  a  demokráczia,  a  nép  embere.  Annak  számára  ir. 
Azaz  tulajdonképpen  beszél,  mert  mikor  ir,  akkor  is  szónokol. 
Szónokol  pedig  olyformán,  hogy  gazdag  fantáziája  virágos 
kertté  varázsolja  azt,  a  mit  Bismarck  nyomdafestéknek  neve- 
zett, vagy  ha  kell  egy  lávatengert  önt  belé. 

Dessewffy  minden  populáris  és  reform  hajlamai  alatt 
a  feudális  vonást  nem  tudja  elrejteni.    Ezt  a  vádat  tulajdon- 

1  Csengery  Antal  Összegyűjtött  munkái,  II.  kötet  139.  lap. 

képpen  Kossuth  hangoztatta  egyik  vezérczikkében  ellene  és 
ő  maga  nem  is  vonta  tagadásba.1  Irályára  ezt  nem  lehet 
alkalmazni,  legfelebb  annyit,  hogy  benne  megnyilatkozik  az 
arisztokrata.  Ezt  úgy  kell  érteni,  hogy  nemcsak  a  születés- 
nek, de  a  szellemnek  is  kiválasztottja,  híven  megtartva  annak 
szabványait.  Irmodorán  veres  fonalként  húzódik  keresztül  az 
előkelőség,  a  finom  ízléstől  áthatott  természetesség,  egyszerű- 
ség. Kerüli  a  piperét,  a  szóvirágot,  a  dagályt,  mindezek  dero- 
gálnak neki.  Egyszerű  akar  lenni,  mert  ez  a  jó  társaság  és 
az  izlés  folyománya,  a  melyben  olyannyira  ösmerik  egymás 
értékét,  hogy  semmi  pose-olásra  nincsen  szükség.  A  hatást, 
melyet  előidézett,  úgy  lehet  minősíteni,  hogy  nem  annyira 
meggyőzi,  mint  saját  színvonalára  emeli  az  olvasót.  Ez 
a  színvonal  természetesen  igen  magas  régiókban  fekszik. 
Hozzá  kristálytiszta  érvelése  ezen  magaslatot  világossággal 
vette  körül,  mely  annyira  megvesztegeti,  sőt  némileg  meg- 
vakítja az  olvasót,  hogy  a  téves  kiindulási  pontokat  nem  is 
kutatja,  észre  sem  veszi.  Úgy  látszik,  hogy  ebben  az  irány- 
ban a  kiváló  német  publiczista  Gentz,  a  ki  az  akkori  konzer- 
vatizmus  irodalmi  tanárának  tekinthető,  volt  mintája.  Ennek 
exponáló  képessége,  úgy  mint  világos  irmodora  nyilatkozik 
meg  azon  gyönyörű,  habár  nem  a  dolgok  mélyére  ható  pár- 
huzamban, melyet  Széchenyi  és  Kossuth  kormányzati  rend- 
szere között  vont.  Valamint  az  sem  irt  soha  szebbet,  mint 
például  ennek  kapcsán  a  nyilvánosságra  vonatkozó  tételt.2 

Ebben  fénykörnek  mondja  a  nyilvánosságot,  mely  fel- 
világosító kútfő  a  megyei  és  központi  hatalom  részére,  és 
mely  legyen  is  ellenőrje  mindkettőnek.  Találja  benne  élet- 
nedvét a  közszellem,  viruljon  belőle  a  kötelesség  érzete,  de 
ne  feledjük,  hogy  mindezek  csak  segítő  és  nem  elhatározó 
erők.  Még  pedig  azért,  mert  nem  mindig  oly  sokoldalú  ered- 
ményt ér  el  a  nyilvánosság,  mint  ahogy  ellenfelei  hiszik. 
Csapásai  ellen  a  szokás  eltompítja  a  közvéleményt  és  minden 
esetre,  ha  felfedezéseit  cselekvés  nem  követheti,  ha  az  igét 
tetté  átváltoztatni  nem    lehet  vagy    szabad,    akkor  az  áradás 


»  X.  Y.  Z.  könyv,   125.  lap. 
jranott,  78.  lap. 

meglesz  szóban  és  Írásban,  de  a  polgári  társaság  nagy  haszna 
nélkül  szét  is  folyik. 

De  az  ellentét  közöttük  más  irányban  is  megnyilatkozik. 
Nem  akarok  itten  idealizmus  és  realizmus  közötti  küzdelem- 
ről szólni,  mert  ez  mind  a  kettőt  illetőleg  téves  fogalmakat 
hozhatna  létre.  Hanem  inkább  azon  ellentétről  lehet  szólni, 
a  mely  egy  kijózanodott  világfi  kételyei  és  egy  lelkes,  inkább 
tapasztalatlan  egyén  optimizmusa  között  létezik.  Ennél  az 
indoknál  fogva  Dessewffy  a  lelkesedést  és  az  enthuziasmust, 
a  tanácsadó  törvényhozás  és  az  országos  dolgok  körében 
roppant  veszélyes  dolognak  tartja.1  Természetes,  hogy  ily  mó- 
don a  mi  az  egyiknél  a  szabad  mozgás,  másiknál  a  kormány- 
zati hatály  kultuszában  nyilatkozik.  Mindannyiszor,  midőn  a 
szabadelvű  párt  önkormányzati  utón  akart  operálni,  operálni 
pedig  a  kormánypárt  kerékkötő  alakú  szereplése  folytán, 
szembe  találja  magát  Dessewffy  óvó,  intő,  feddő  szózatával. 
Elmondja  2  nekik :  naponkint  tovább  kívántok  menni  a  jogok 
terjesztésében ;  ámde  ellensúlyt  ezen  lépésekkel  szemben,  szo- 
rosabb rend  és  fenyíték  által,  adni  nem  akartok.  Haladtok 
újítási  pályátokon,  lebontjátok  a  közfalakat,  egyes  hurkokon 
oldotok,  kisiklotok  az  egyes  gyürűzetek  szorongásaiból  és 
nem  veszitek  észre,  hogy  ezen  működés,  ha  csak  uj  kezes- 
ségek a  rendnek  nem  adatnak,  ha  csak  uj  kapcsok  nem  lép- 
nek a  társadalmi  szerkezetbe :  nem  haladás,  hanem  csak  a 
dezorganizáczió  szomorú  jele.  Munkátok  végzetes  előfutója 
egy  siralmas  tabula  rasának.  Rendszeretekben  hibázik  minden 
tiszta  fogalom,  nem  csupán  a  korona  szükséges  hatásáról 
a  monarkhiában,  de  általában  minden  bármi  néven  nevezendő 
főhatalom  természetes  és  szükséges  hivatásáról. 

Ezen  egy  pont  elégséges  arra,  hogy  kimutassa  kiindu- 
lási pontjainak  helytelenségét,  a  premisszáknak  téves  voltát, 
mely  Dessewffy  egész  felfogásának,  sőt  országlási  rendszerének 
eredendő  fogyatkozását  alkotta.  Miképpen  lehetett  a  hatalom 
gyengítéséről  szólni,  midőn  a  szabadelvűek  még  odáig  sem 
tudták  vinni  a  dolgot,  hogy  felelős  legyen.  Egy  oly  ország- 


1  X.  Y.  Z.  könyv,   12.  lap. 

2  Ugyanott,  76.  lap. 

ban,  a  hol  a  czenzura  miatt  a  sajtó  sem  volt  szabad,  hol 
a  városokban  is  a  népgyűlések  ismeretlenek  voltak,  hol,  ha 
megtörtént,  hogy  néhány  tüzes  ellenzéki  szónok  megy  egy  ülés- 
ről megyegy ülésre  járt,  Dessewffy  feljajdul,1  hogy  a  köz- 
dolgokat törvényes  és  alkotmányos  hatóságok  helyett  egyes 
visszaélők  és  a  vak  sors  fogják  intézni,  ott  inkább  a  vérke- 
ringésnek egy  oly  alákötésétől  lehetett  félni,  mely  a  XVIII-ik 
század  nagy  részének  pangására  emlékeztet.  És  mikor  ő  a  sza- 
bad föld  iránti  mozgalmat 2  egy  elérhetlen  ábrándnak  tekinti, 
akkor  a  létező  válaszfalak  nem  —  a  mint  kellene  —  elhor- 
datnának, de  olyannyira  megerősíttetnek  és  körül  básty áztat- 
nak, hogy  a  szükséges  bontási  művelet  csakis  forradalmi 
erőszakkal  eszközölhető.  Mint  ahogy  az  minden  oly  ország- 
nak átka,  sorsa  lesz,  a  hol  a  konzervatív  felfogás  a  refor- 
mok megakadályozásában  találja  hivatását.  A  gyakorlatban 
az  nem  tesz  különbséget,  hogy  a  reformok  tényleges  meg- 
akadályozása nem  meggyőződésből,  de  a  kellő  utak  és  mó- 
dok megtévesztéséből  származik. 

Még  egy  tételét  kívánom  idézni  Dessewffynek,  hogy 
itt  is  kimutassam  okoskodásának  említett  benső  fogyatkozását. 
Ez  az  agitátoroknak  jellemzése,  mely  azért  nevezetes,  mert 
48  előtt  ezt  minduntalan  Kossuthra  alkalmazták,  ezzel  akkoron 
őt  kisebbíteni,  értékét,  jelentőségét  csökkenteni  akarták.  A  vá- 
dat először  Széchenyi  hangoztatta,  ki  is  a  » Kelet  népé « -ben  3 
látta  Kossuthot  azon  vészes  lejtőn,  mely  Mirabeautól  egész 
Robespierreig  vezet.  A  Politikai  programmtöredékekben 4  már 
ez  általánosíttatik  és  az  ország  közhangulatára  alkalmaztatik, 
melyen  egy  ellenzéki  zsarnok  frakczió  uralkodik.  Ennek  követ- 
keztében violentiai  kótyavetye  áll  be  a  szónokok  és  sze- 
replők között.  Mirabeau  csakhamar  pecsovics  lett,  Camille 
Desmoulinshez  mérve,  ez  pedig  Dantonhoz  állítva  lesz  azzá ; 
de  végre  ő  sem  kerüli  el  Robespierrehez  hasonlítva  ezen 
minősítést,  míg  berekesztésül  a  forradalmi  hagymáz  szabad- 
ság-tévelygéseit    az    önkény    zsarnok'    keze    ketté    nem    töri. 

1  Idézett  munka,   119.  lap. 

2  Ugyanott,  '.'>H.  lap. 
i:.   ott,    108.   lap. 

*    C.    ott,   36.    lap 

Ezen  egész  tévelygésre  a  pecsétet  Dessewffy  nyomta  reá. 
ő  volt  az,  ki  megvesztegető,  tartalmas  szoflzmáival  megálla- 
pította az  izgatók  működésének  végzetes  sorsát,  mely  azon 
időknek  politikai  dogmájává  vált. 

Mellesleg  felemlítve,  a  pikáns  része  a  dolognak  abból 
állott,  hogy  ő  tulajdonképpen  Széchenyi  agitácziójából  indult 
ki,  mel)T  azután  a  Kossuthéhoz  vezetett,  habár  becsüli  Szé- 
chenyinél a  sacrifizio  del  intelletto-t,  melylyel  múltját  némi- 
leg dezavuálja. 

Ezután  jön  az  elmélet,  melynél  egész  általánosságban 
azon  felfogásból  indul  ki,  miszerint  államférfi  számára  nincs 
nagyobb  szerencsétlenség,  mint  hogyha  izgatás  utján  alul- 
ról felfelé  akar  nézetei  számára  érvényt  szerezni.  Ebből  az 
okból  kénytelen  az  állami  rend  ellen  kikelni,  vágyakat  ébresz- 
teni, szenvedélyt,  lelkesedést,  jó  és  rossz  indulatokat  a  maga 
érdekébe  bevonni.  De  a  különbség  óriási  az  anyagi  és  szel- 
lemi világ  között,  abban  tudományos  szabatossággal  lehet 
kiszámítani  az  erők  hatását,  melyek  használtatnak.  A  gőz- 
mozdonyban például  egy  bizonyos  mennyiségű  kőszénnek  és 
viznek  szintén  egy  tudvalevő  és  ösmert  hatás  felel  meg ; 
a  mag,  melyet  őszkor  elvetünk,  tavaszkor  ki  is  kel.  Ámde 
ott,  hol  eszmék  és  indulatok  forognak  fenn,  ott  ily  tudomá- 
nyos bizonyosság  túl  fekszik  a  gyarló  ember  láthatárán. 
Innen  van,  hogy  a  felhevülés,  melyet  az  agitátor  ébreszt, 
más  irányt  vehet,  tovább  terjedhet,  mint  a  mennyire  akarta, 
általában  oly  tisztátalan  elemek  vegyülnek  bele,  melyek  az 
egész  működést  denaturálják.  Nincs  az  a  bölcs,  a  ki  a  poli- 
tikában a  biztosítási  szelepet  kitalálta  volna.  Az  izgatók  tehát 
csakhamar  elsodorva  találják  magokat  az  eszmék  által,  melye- 
ket felébresztettek,  felemésztve  saját  tanítványaiktól,  mint  Ame- 
rikában a  vadak,  kik  saját  szülőiket  agyonverik. 

Éppen  azért,  bárminő  tetszetős  színben  is  tűnik  fel 
Kossuth  előtt  saját  helyzete,  ne  biztassa  magát  szebb  jöven- 
dővel, őreá,  mint  minden  izgatóra,  el  fog  következni  az  idő- 
pont, midőn  fejére  nő  a  gondolat,  mikor  fagyosan  forduland 

el  tőle  a  sokaság,  mely  most  tömjénez  neki,  hacsak 

de  ezt  az  alternatívát  nem  fejezi  ki,  mert  Kossuthot  becsü- 
letes agitátornak  tartja. 

Ezen  finom  és  szellemes  okoskodás  azon  hibában  leled- 
zik, a  mit  a  logikában  petitio  principii-nek  nevezünk,  tudni 
illik,  hogy  egy  állítást,  mely  még  be  nem  bizonyíttatott,  két- 
ségbe nem  vonható  igazság  gyanánt  veszünk.  Azon  állítás, 
hogy  a  politikában  a  biztosítási  szelepet  nem  találták  fel,  így 
axioma-szerüleg  odaállítva  természetesen  minden  izgatást,  még 
a  legjogosabbat  is,  kizár,  miután  az  agitátor  önmagában  féket 
nem  találva  menthetetlenül  elsodortatik.  Szabad  államban 
semminemű  korlátozásra  nincsen  szükség,  mert  a  biztosítási 
szelepet  egyszerűen  a  diszkusszió  képezi,  mely  a  sajtóban, 
népgyűléseken,  a  parlamentben  módját  tudja  ejteni  annak, 
hogy  a  gőzmozdony  se  helytelen  irányt  ne  vegyen,  se  szét 
ne  robbanjon.  Természetes,  ha  a  közélet  minden  mozgalmát 
a  franczia  forradalom  egyoldalú  kaptájára  húzzák  az  embe- 
rek, akkor  van  ezen  következtetésnek  értelme.  De  a  tapasz- 
talt politikusnak  azt  is  tudnia  kell,  hogy  mitől  sem  kell  inkább 
óvakodnia,  mint  az  elhamarkodott  általánosítástól,  mint  attól, 
hogy  egyes  kivételek  állandó  szabályokká  alkottassanak.  Des- 
sewffy  idejében  már  Angliának  példája  igen  tanulságos  volt 
abban  a  tekintetben,  hogy  a  legnagyobb  mérvű  izgatások 
sikerét  és  azonkívül  későbbi  kellő  korlátozását  feltüntesse. 
Nem  igen  volt  bel-  és  külterjesebb  izgatás,  mint  a  katholikusok 
emanczipácziója  és  a  szavazatjog  kiterjesztése  tárgyában.  Ez 
utóbbi  oly  erővel  működött,  hogy  Anglia  a  forradalom  szé- 
lére jutott.  És  mi  történt?  Egyszerűen  az,  hogy  törvények 
hozattak,  melyek  a  bajokat  orvosolták,  úgy  hogy  az  izgatás, 
daczára  bizonyos  kísérletezéseknek,  mégis  megszűnt,  mert 
egy  politikailag  képzett  nemzetet  sem  a  demagógok  kapasz- 
kodási  viszketegével,  sem  csillámló  délibábokkal  mozgósítani 
nem  lehet.  Az  állandó  politikai  gyakorlat  megtanította  az 
angolokat  arra,  hogy  meg  tudják  állapítani,  hogy  a  haladás 
utján  veszély  nélkül  meddig  haladjanak  és  mikor  alkalmazzák 
azt  a  kerékkötőt,  a  mit  a  konzervatív  iránynak  felülkereke- 
dése szokott  eszközölni.  Minderről  pedig  Dessewffynek  köz- 
vetlen tudomása  volt.  Első  nap,  hogy  Londonba  jött,1  hallotta 

1  Ferenczy  József:   Dessewffv  Aurél  külföldi   utazása.   A     Hazánk< 
folyóirat,  I.  kötet  154.  lap. 

az  agitátorok  fejedelmét,  a  nagy  O'Connelt,  kiről  elmondja, 
hogy  egyike  a  leghatalmasabb  egyéneknek,  kiket  valaha 
látott,  uralkodik  a  népen,  mely  őt  imádja.  Az  a  nézete,  hogy 
Széchenyi,  Wesselényi,  Deák  és  Klauzál  tanulhatnak  tőle. 
Meg  is  ösmerkedett  vele,  együtt  ebédeltek.  De  azt  is  tapasztal- 
hatta, hogy  míg  izgatása  a  katholikus  emanczipácziónál  ellenáll- 
hatlan  volt,  az  egész  megakadt,  mihelyt  később  túllőtt  a  czélon. 
De  ha  Dessewffy  jövendőmondása  be  is  következik, 
ha  Kossuthnak  fejére  nőtt  volna  is  a  gondolat,  még  akkor  is 
fel  kellett  tételezni  azon  lehetőséget,  hogy  a  konzervatív  és 
a  szabadelvű  párt  higgadtabb  elemei  kezet  fognak  a  kerék- 
kötő lassítási  műveletének  keresztülvitelére.  Természetes,  hogy 
a  jövendőt  senki  sem  tudja,  de  mikor,  mint  ebben  az  eset- 
ben, csakis  érvelésről  van  szó,  itt  a  valószínűség  szabályai 
szerint  kell  eljárni.  A  valószínűség  pedig  a  mellett  szól,  hogy 
egy  politikailag  oly  érett  nemzet,  minő  a  magyar,  éppen  úgy 
fog  óvakodni  a  teljes  felfordulástól,  mint  a  viszonyok  meg- 
kövesülésétől,  a  mi  menthetetlenül  bekövetkezik,  ha  azt,  a  mit 
Dessewffy  izgatásnak  nevezett,  és  a  mi  tulajdonképp  semmi 
más  nem  volt  mint  egészséges  életműködés,  ab  ovo  kizárjuk. 
Dessewffy  egész  okoskodásának  bírálata  egyszerűen  oda 
lyukad  ki,  hogy  premisszáinak  téves  volta  minduntalan  kide- 
rül. Valamint  kiderül  a  helyzetnek  teljes  félreösmerése.  Mert 
ha  nálunk  48  előtt  baj  volt,  az  nem  abban  állott,  hogy  a 
tüzes  paripa  gazdáját  elragadta,  hanem  inkább  abban,  hogy. 
egy  akkori  elméncz  szavai  szerint,  a  konzervativek  doktrí- 
nája, a  fontolva  haladás,  olyannyira  uralkodott  a  helyzeten, 
hogy  a  bérkocsisok  is  csiga  módjára  vánszorogtak.  így  tör- 
tént azután,  hogy,  sub  titulo  izgatás  elleni  küzdelem,  oly 
halaszthatlan  reform,  mint  a  közteherviselés,  a  konzervatív 
ellenakczió  folytán  megbukott.  Tulajdonképpen  senki  élesebb 
verdiktet  ezen  eljárás  felett  nem  mondott,  mint  ő  maga.1 
Szerinte  mikor  valamely  országban  egy  makacs  arisztokrá- 
czia  féltékenyen  őrzi  elszigetelt  állását,  merőben  ellenszegül 
minden  javításnak,  gátol  minden  előmenetelt,  igazait  a  nemzeti 
tespedés  örökítésére  használja,  vagy  pedig  a  kormány  visszaél 

1  Lásd  idézett  munka.   11.  lap. 

az  alkotmány  formával,  hogy  annak  szellemét  elfojtsa:  akkor 
igenis  megfogható  a  nemzet  elkeseredése  ....  A  baj  ezen 
helyes  meghatározásnál  csak  abban  állott,  hogy,  míg  máskor 
dialektikájának  ereje  folytán  helytelen  előzményekből  helyesen 
következtetett,  itt  az  előzmény  volt  helyes,  s  a  következtetés, 
az  alkalmazás  téves.  Szemeire  az  elfogultság  fátyola  borult 
és  nem  látta  be,  hogy  ezen  leirás  úgy  viszonylik  pártjának 
magatartásához,  mint  egyik  tojás  a  másikhoz. 

Politikai  krédójának  sarktételét  az  képezte,  hogy  a  kor- 
mánynak embere.1  Mint  ilyen  kárhoztat  minden  olyan  elvet 
és  működést,  mely  a  törvényes  és  hathatós  kormányzást  lehe- 
tetlenné tesz.  Az  a  meggyőződése,  hogy  hatályos  és  nem 
névleges  kormányra  van  a  nemzeteknek  szükségük,  hogy 
boldoguljanak.  Államférfiak  álljanak  az  országok  élén  és  nem 
prókátorok ;  csak  így  lehetnek  nagyok  és  erősek.  Ezen  néze- 
teket azért  vallja,  mert  mindenek  előtt  magyar  ember,  fia 
azon  hazának,  melynek  boldogságát  és  alkotmányos  kifej  lését 
mindenek  fölé  helyezi. 

Ezen  tételek  szépen  hangzanak  és  bárki  által  alá  is 
irhatok.  De  aligha  képeznek  kormányzati  programmot,  aligha 
adnak  útmutatást  arra  nézve,  hogy  azoknak  irója  miképpen 
gondolkozik  a  kormány  helyzetéről,  annak  teendőiről,  vala- 
mint azon  összhangról,  melynek  a  különféle  alkotmányos 
tényezők  között  létezni  kell.  Ezen  hézag  már  akkoron  is  fel- 
tűnt. Ki  lett  emelve,  hogyha  Dessewffy  felrója  Széchenyinek 
azt,  hogy  cselekvési  rendszere  homályban  marad  a  törvény- 
hatóságokkal, Kossuthnak  pedig  azt,  hogy  a  megyei  hatás- 
kör nincs  korlátozva  a  kormány-  és  koronával  szemben,  úgy 
ezen  homály  nála  is  fennállott.  Igaz,  hogy  ez  fordított  érte- 
lemben történt,  a  mennyiben  a  kormány  jogkörét  az  ország- 
gyűlést és  megyét  illetőleg  ő  sem  volt  képes  meghatározni.  - 
A  mint  hihetőleg  kedve  sem  volt  reá,  mert  a  hatalommal 
szemben  nem  volt  a  törvényes  korlátok  embere. 

Említettem  már  elébb  azon  dolgozatot,  melyet  egy 
kormányzati    programmnak   lehetne  tekinteni.    Ezen    dolgozat 


1  X.  V.  Z.  könyv,  170.  lap. 

2  Csengcry,  idézett  munka,    107.   lap. 

» Elmélkedés  a  megnyíló  országgyűlés  alatt«  czimét  viseli  és 
1839.  január  1-ről  van  keltezve.1  Ezen  dolgozat  sok  helyes 
eszmét  tartalmaz,  habár  később  némelyektől,  legalább  a  gya- 
korlati alkalmazásban,  Dessewffy  el  is  tért,  —  például  mind- 
járt abban,  hogy  ezen  dolgozatában  nem-nemeseket  is  akart 
a  megyegyűlésen  szavazattal  felruházni,  később  pedig  elle- 
nezte. A  kérdés  tehát  ebben  az  irányban  azon  fordult  meg, 
hogy  lehet-e  és  ki  fogja  ez  eszméket  életbe  léptetni.  Dessewffy 
abban  reménykedett,  hogy  ez  az  ő  hivatása  lesz.2  Úgy  lát- 
szik, biztos  kilátása  volt,  hogy  a  kanczellárságot  elnyeri.  Ha 
ez  meg  is  történt  volna,  az  egész  a  személyes  kormány- 
zatra, nem  pedig  az  intézvényes  biztosítékok  kezdeménye- 
zésére lyukadt  volna  ki.  Ezen  személyes  kormányzat  pedig, 
tekintve  az  osztrák  hagyományos  politikát  s  a  rendi  viszo- 
nyok hatását,  melyekből  kivezető  utat  találni  nem  tudott, 
lényegében  mégis  feudális,  patriarkhális,  patrimoniális  színe- 
zettel bírt  volna.  Ezt  helyesen  következtette  nemcsak  Kossuth 
a  feudális  vonás  felemlítésével,  de  Kemény  Zsigmond  is.3 
Ő  igen  szépen  megmagyarázta,  hogy  Dessewffy  nézetei  az 
I.  Jakab  angol  király  által  hirdetett  coeca  obedientia  —  vak 
engedelmesség  —  elméletére  lyukadnak  ki,  mely  a  patriar- 
khális temészetü  felsőséggel  szemben  az  alattvalónak  egyedüli 
kötelessége.  Tényleg  azon  kettős  szincsillám  daczára,  melyet 
egyénisége  és  lángszellemének  varázsa  maga  körül  áraszt, 
ezen  mozzanatot  lehet  tevékenységének  és  irányzatának  sum- 
mája gyanánt  tekinteni. 

Tudvalevő,  hogy  a  publiczisztika  terén  némi  elterjedés- 
nek örvendett,  sőt  ma  is  örvend  azon  nézet,  hogy  bizonyára 
siker  koronázta  volna  fáradozásait,  és  hogy  az  ő  vezérlete 
alatt  az  alkotmány  békés  átalakítása  meg  is  történik.  A  fel- 
hozott indokoknál  fogva,  minden  elösmerés  mellett  is,  melylyel 
nagy  tehetségeinek  adózom,  valamint  teljesen  átérezve  azon 
veszteséget,  melyet  korai  halála  okozott,  ezen  nézetet  ma- 
gaménak nem  vallhatom.  Azokból,  miket  idáig  az  akkori  hely- 


1  Ferenczy :  Dessewffy  Aurél  összes  művei,  201.  lap. 

2  Horváth  Mihály  :  Huszonöt  év,  II.  kötet  68.  lap. 

3  Csengery :  Magyar  államférfiak,  483.  lap. 

zetre  vonatkozólag  mondottam,  természetszerűleg  folyik  azon 
felfogás,  hogy  személyiségére,  mint  működésére  a  hamis  és 
félszeg  helyzetek  átka  nehezedett,  melynek  súlya  törekvéseit 
agyonnyomta  volna.  A  mit  ő  akart,  az  felfelé  sok,  lefelé 
kevés  volt.  Az  ő  vezetése  alatt  is  oda  fajultak  volna  a  viszo- 
nyok, a  hova  tényleg  jutottak,  t.  i.  hogy  nem  benső,  de  külső 
behatások  oldották  meg  a  csomót,  melyet  a  ki  nem  egyen- 
líthető ellentétek  alaposan  összebogoztak. 

Dessewffy  végzetének  megvan  a  maga  megható  tragi- 
kuma. Gyenge  testi  szervezete  nem  birta  meg  azon  örökös 
lázt,  mely  életmódjának  folyománya  volt.  Az  1842.  év  elején 
ágyba  kellett  feküdnie.  Ekkor  jött  január  végén  a  pestmegyei 
közgyűlés,  melyen  nagy  csatát  vártak  a  honorácziorok  szava- 
zata ügyében,  mely  ellen  Dessewffy  kikelt.  Gyávaságnak 
tartotta  el  nem  menni.  Erős  összetűzése  volt  Kossuthtal  és 
izgatottan  oda  hagyta  a  gyűlést.  Ezen  felhevülés  annyira 
súlyosította  a  bajt,  hogy  az  erőt  vett  rajta  és  kevés  napok 
multán  elhalálozott.  Ama  vesztett  ügynek,  melyet  annyi  buz- 
galommal és  tehetséggel  szolgált,  balsorsa  nyilatkozott  meg 
gyászos  kimenetelében.  Annak  is  napjai  meg  voltak  számlálva 
és  azon  tényező,  a  honorácziorok  által  képviselt  uj  Magyar- 
ország, vívta  ki  felette  diadalát,  mely  ellen  Dessewffy  hősileg 
utolsó  csatáját  vívta. 

Koporsóját  az  egész  ország  gyásza  kisérte.  Természetes, 
hogy  a  legszebb  búcsúztató  politikai  ellenfelei  részéről  jött. 
A  Vörösmartyé  imígy  hangzott : 

Dijzattan  ha  jeles,  meg  nem  büntetve  ha  vétkes, 
Elve,  temetve  talány,    hagytad  el  a  honi  tért. 

Nem  veszténk-e  nagyot  ?  kérdjük  most  újra  magunkban 
S  a  szent  nemzetiség  angyala  súgja  :  igen. 

Kossuth1  a  következőket  irta:  »Mély  megilletődéssel 
s  a  legőszintébb  bánattal  jelentem  gróf  Dessewffy  Aurél 
halálát.  Mennyi  ész,  mennyi  akarat,  mennyi  tettvágy,  mily 
lángoló  érzelem,  mennyi  remény  és  mi  fényes  jövendő  voltak 
e  névhez  csatolva !   Es  ime  néhány  napi   láz  után  vége  min- 

'      i'csti    Hírlap*,    1842.   február   10-ki   szám. 
I  öthyÁkos:  A  magyar  államiság  fejlődése,  küzdelmei,  in.  ]u 

dennek.  Ily  férfiú  sírjánál  jeges  kezekkel  ragadja  meg  az  em- 
ber kebelét  a  semmiségnek  érzete,  és  a  merész  lélek  szárnya- 
szegetten törpül  el  a  mulandóság  mutató  ujja  előtt.  Énnékem 
gróf  Dessewffy  Aurél  politikai  ellenem  volt,  de  éppen  mivel  az 
volt,  mély  tiszteletem,  melylyel  értelmi  felsőségének  hódoltam, 
nem  elfogultságból  eredett.  És  mert  így  tiszteltem  életemben, 
mert  őt  szeretni  enmagamban  ösztönt  éreztem,  annak  sír- 
jánál mély  bánattal  mondom  :  legyen  áldott  emlékezete. « 

Egy  másik  jelentékeny  ellenfele,  Szalay  László,  ki  szin- 
tén többszörösen  megmérkőzött  vele,  nem  kevesebb  magasz- 
talással  szólt  tehetségeiről,  megemlékezik  azon  működéséről, 
melyet  pártjának  élén  játszott.1  Szerinte  Dessewffy  az  volt, 
a  mi  Fülöp  fia  a  makedónoknak.  Utána  a  Ptolemeusok  jöt- 
tek. Dividerant  vestimenta  ejus.  Felosztották  egymás  között 
a  birodalmat.  Az  egyiknek  a  megye  jutott,  és  ha  nem  hason- 
lított hozzá  a  dialektikában,  hasonlított  legalább  abban,  hogy 
hasonlóképpen  leszavazták ;  a  másiknak  a  publiczisztika  .... 
és  így  tovább.  Ezen  kis  odavetett  megjegyzésben  minden 
esetre  annyi  igaz,  hogy  Dessewffy  halála  után  elvtársai  job- 
ban előtérbe  léptek,  valamint  hogy  közöttük  egy  neme  a 
munkafelosztásnak  történt,  mely  már  azért  is  szükséges  volt, 
miután  azon  hivatás,  mely  Aurélnak  kora  halála  miatt  osz- 
tályrészül nem  juthatott,  a  kanczellárság,  barátai  közül  kettő 
számára  megnyílt.  Az  erdélyi  kanczellárságra  Jósika  Sámuel, 
a  magyarra  Apponyi  György  hivattak  meg.  Igaz,  hogy  ez 
későbben  történt,  csak  az  1844-diki  országgyűlés  végével, 
melyet  még  utóbb  ismertetni  kívánok.  De  ezen  kinevezés 
indoka  egyéniségűkben  és  korábbi  szereplősökben  keresendő, 
mely  szoros  összeköttetésben  áll  a  konzervatív  párt  alakulá- 
sával. Ennél  az  oknál  fogva  itt  tartom  helyénvalónak,  hogy 
róluk  megemlékezzem.  Hozzá  kell  tennem  azt.  hogy  Jósika 
kivételével  eme  konzervatív  nagyságokat  mind  személyesen 
ösm ertem,  velők  bizalmas,  mondhatnám  baráti  viszonyban 
állottam,  a  mondandók  tehát  a  közvetlen  benyomásokra  is 
támaszkodnak.  Ezen  jellemzéseknél  is  kénytelen  vagyok  ké- 
sőbbi mozzanatokra   kiterjeszkedni.    Ennek    oka    főleg  abban 

1   >Pesti  Hírlap*,   1845.   február  2-iki  szám. 

rejlik,  mert  éppen  a  48  utáni  események  nagy  részben  hozzá- 
járulnak ahhoz,  hogy  ezen  jelentékeny  egyéniségeknek  sze- 
replése megértessék  és  igazoltassék.  Igazoltassék  a  már  hiva- 
talt intencziók  tisztaságát  illetőleg,  melyet  mindig  külön  kell 
választani  a  követett  politika  tartalmának  mérlegelésétől. 

Jósikát,  ismétlem,  nem  ösmertem,  azonkívül  nyilvános 
szereplése  sem  domborodik  ki  eléggé  arra  nézve,  hogy  voná- 
sainak erőteljessége  az  embert  megragadhassa.  Szerepelt  ugyan 
a  magyar  országgyűlésen,  hol  fel  is  tűnt  szónoki  képessége 
által,  de  tevékenységének  oroszlánrésze  mégis  Erdélyre  és 
a  bécsi  kormánytanácsra  esik,  mikről  kevesebbet  tudunk. 
Férfiasan  délczeg,  eszes  és  igen  művelt  ember  volt,  ki  kül- 
földön is  általános  feltűnést  okozott.1  Barátjai  őt  tartották 
maguk  között  a  legtehetségesebbnek  és  igazi  államférfiúi 
képességnek.2  Különösen  ő  képviselte  az  asztalkörben  a  vas- 
akaratot, az  erélyt.  Maga  is  tudott  róla,  még  pedig  ezt  oly 
módon  nyilvánította,  hogy  emberére  akadt :  egy  akkor  egész 
ösmeretlen  egyénben,  kivel  Marienbadban  megösmerkedett, 
s  kinek  nagy  jövőjét  előre  látta  és  megjósolta.  Ez  ösmeretlen 
Bismarck  volt,  a  mi  emberösmeretének  nem  megvetendő  bizo- 
nyítéka gyanánt  tekinthető.3  Horváth  Mihály4  kiemeli,  hogy 
jelleme  nem  nélkülözte  a  ravaszságot,  hogy  mindig  a  hatalom 
növelésére  gondolt  és  csak  akkor  volt  kész  az  ellenzéknek 
engedni,  mikor  már  másképp  nem  lehetett.  Alig  is  lehet  kétség, 
hogy  azon  hatalmaskodási  irány,  mely  különösen  a  47 '48-iki 
országgyűlés  előtt  a  helyzetet  a  végső  feszítésig  vitte,  leg- 
nagyobbrészt neki  köszönhető.  Az  is  ösmeretes,  hogy  ő  dol- 
gozott leginkább  a  48-iki  engedmények  ellen,  a  miért  Kossuth 
az  országgyűlésen  igen  élesen  megtámadta.5  Később  is  része 
volt  a  reakczió  megindításában,  természetesen  azon  remény- 
ben, hogy  azon  alkotmányos  önállás,  melyet  az  ország  1847-ig 
bírt,  tiszteletben  fog  tartatni.  Midőn  látta  azt,  hogy  ki  lett 
játszva,    ádáz    düh    fogta    el    és    Olmützben    a    mindenható 

1  Wirkner :  Élményeim,  229.  lap. 

2  Thallóczy  Lajos  :   Gróf   Szécsen  Antal,   4K.   lap. 
:f    Wirkner :  Élményeim,  229.  lap. 

*  Huszonöt  év,  I.  kötet  562.  lap. 

Horváth,   idézett   munka,   II.   kótet    653.    lap. 

10* 

Schwarzenberg  Félixnek  szemébe  vágta,  hogy  ti  Magyar- 
országgal úgy  akartok  bánni  mint  Csehországgal,  de  jusson 
eszetekbe,  hogy  a  fehérhegy i  csatát  még  nem  nyertétek  meg.1 
Schwarzenberg  Félix,  ki  különben  szerette,  nagy  tulajdonait 
el  is  ösmerte,  mindent  elkövetett,  hogy  a  dolgok  uj  rendjé- 
nek megn3^erje,  miniszterséggel  is  megkínálta.  A  viszony  úgy 
szakadt  meg  közöttük,  hogy  midőn  ez  látogatóba  ment  hozzá, 
véleményt  kérni  az  iránt,  hogy  az  osztrák  polgári  törvény- 
könyvet behozzák-e  az  országba,  Jósika  oly  ingerült  lett, 
hogy  Schwarzenberg  elbeszélése  szerint  kicsiny  hijja,  hogy 
ki  nem  dobta  az  ablakon.2  Haláláig,  mely  1860-ban  követ- 
kezett be,  rendkívüli  tevékenységet  fejtett  ki  az  alkotmány 
helyreállítása  érdekében.  Ez  alatt  történt  meg  vele,  hogy 
egyik  meghitt  barátja,  Dessewffy  Emil,  konstatálja,  hogy  úgy 
a  fejedelem,  mint  a  nemzeti  közvélemény  bizonyos  előítéletet 
táplálnak  iránta.3  Ez  volt  életének  mintegy  utolsó  akkordja, 
mert  a  tevékenységi  tér  megnyíltát  nem  érte  meg. 

Kanczellártársa  Apponyi  György  volt.  Schiller  ösmert 
mondása  Wallensteinről :  »Von  der  Partheien  Hass  und 
Gunst  verwirrt  schwankt  sein  Bild  in  der  Geschichte«,  rá 
is  alkalmazható. 

A  pártoknak  rokon-  és  ellenszenve  a  történeti  nyomozás 
számára  az  ő  egyéniségének  körvonalait  elhomályosították, 
ingadozókká  tették.  Erre  vonatkozólag  némileg  saját  tapasz- 
talatomból is  szólhatok.  Oly  körben  nőttem  fel,  mely  az 
adminisztrátori  rendszer  egész  súlyát  érezte  és  mely  annak 
szerzője  iránt  nem  éppen  barátságos  érzelmeket  táplált.  Évek 
multán  —  igaz  hogy  már  akkor,  mikor  a  közbejött  vihar 
úgy  eltüntette  az  emlékeket  mint  a  sivatag  szele  a  homok- 
pusztán vándorlóknak  lépteit  —  volt  alkalmam  vele  meg- 
ösmerkedni.  Be  kell  vallanom,  hogy  az  első  benyomás  a  lehető 
legkedvezőbb  volt,  mely  hosszú  érintkezéseink  alatt  mind- 
végig meg  is  maradt.  Olyan  külsővel  bírt,  mely  méltán  fel- 
költötte  a    figyelmet.    Sasszerü    arczéllel,    karcsú,    ruganyos 


1  Hübner :  Ein  Jahr  aus  meinem  Lében,   1848 — 1849. 

8    Wirkner,  idézett  munka,  233.  lap. 

s  Kónyi  Manó  :  Deák  beszédei,   II.  kötet  227.  és  228.  lap. 

termettel  birt.  Egész  lényén  nyugodt  egyszerűség  és  felsőség 
honolt,  a  melyet  nemcsak  az  állás,  de  egyszersmind  az  erő 
öntudata  ad.  Mindez  párosult  nála  a  nagyvilági  ember  szere- 
tetreméltóságával és  lebilincselő  modorával.  Egy  szóval,  egész 
valója,  külseje-  s  belsejénél  fogva  kormányzásra,  parancsolásra 
termett  ember  volt.  Társai  között  őt  lehet  annak  tekinteni, 
a  ki  par  excellence  a  kormányzati  eszmét  képviselte.  Ennek 
meghatározásánál  az  ancien  régime  kormányzati  és  társadalmi 
rendjéből  kell  kiindulni,  a  mennyiben  ezen  rendszer  a  tekin- 
télynek és  az  arisztokrácziának  volt  a  rendszere,  a  hol  a  kor- 
mányzati magas  állások  mintegy  örök  jogon  apáról  fiúra 
szálltak.  A  család,  mint  azt  Nagy  Ivánban  olvashatjuk,1  a 
honfoglaló  108  nemzetségnek  egyikéből,  a  Pech  nemzetségből 
származik.  E  munka  I.  kötetében  szólottam  Apponyi  Pálról, 
a  bécsi  békekötés  egyik  főemberéről,  majd  Apponyi  Antalról, 
ki  József  császár  törvénytelen  rendeleteivel  szemben  ellenzéket 
csinált.  Mindkettőnél  feltűnik  azon  közös  vonás,  melyet  majd- 
nem valamennyinél  találunk  :  egyaránt  hiven  akarták  szolgálni 
a  királyt  és  nemzetet.  Az  utóbbi  századok  alatt  a  család 
majdnem  minden  tagja  előkelő  helyet  töltött  be  a  kormány- 
székeknél, a  hadseregben  és  a  diplomacziánál. 

György  is  nem  a  megyénél,  de  a  királyi  kinevezéstől 
függő  kormányszékeknél  kezdte  és  folytatta  pályáját.  Ki  kell 
ezt  mindjárt  emelni  főleg  azon  szempontból,  mert  ez  bizonyos 
egyoldalúságot  vont  maga  után,  mely  a  konzervativek  nép- 
szerüséghiányának  egyik  alkateleme  volt.  A  milyen  szerepet 
játszott  akkor  a  megye,  a  mennyire  megkövetelték  a  megyei 
elemek  a  velők  való  érintkezést,  annyira  rövidséget  kellett 
szenvedni  azon  politikusnak,  ki  a  nemzet  kormányát  vezette, 
ha  ezen  a  téren  ösmeretlen  volt  és  nemcsak  az  összekötte- 
tést, de  még  a  kellő  érintkezést  sem  tudta  létrehozni.  A  hiva- 
talos curriculum  majdnem  minden  ágazatában,  azaz  hely- 
tartótanács, királyi  tábla,  kanczellária  szolgált  és  mindenütt 
kitűnt  képességei  által,  éppen  úgy  mint  a  felsőházban,  a  hol- 
mim említem,  azok  közé  tartozott,  kik  azt  kiragadták  egy 
szavazógép  alantiságából.  Családjának  tradicziói,  pályafutásá- 

1  Magyarország  családai,  I.  kötet  57.  lap. 

nak  jellege  megerősítette  benne  a  rend  és  tekintély  kultuszát. 
melyet  állása  és  a  kormányzat  számára  megőrizni,  sőt  fokozni 
akart.  Hangsúlyozni  kell  ezen  szempontból  állásának  öntuda- 
tát, mely  az  akkori  idők  felfogása  szerint  például  oly  tények- 
ben jelentkezik,  hogy  a  renitens  Pestmegye  küldöttségét, 
melyet  Batthányi  Lajos  vezetett,  hivatalosan  el  sem  akarta 
fogadni.  Széchenyi  Istvánt,  midőn  az  mint  Mosonmegyének 
követe  követtársaival  nála  tisztelkedik,  természetesen  fogadja, 
de  nagyúri  méltósággal.  Igaz,  hogy  ezt  a  nádori  udvarral 
szemben  is  gyakorolja,  a  hol  őt  szerfelett  büszkének  és  ön- 
állónak tekintik.1 

Ha  irányában  méltányosak  akarunk  lenni,  úgy  ennél  a 
mozzanatnál,  a  tekintély  mozzanatánál,  mely  az  ancien  régime 
világnézlete  alapján  nemcsak  külsőségekben,  de  politikai  intéz- 
kedésekben is  mutatkozik,  nem  kell  elfelejteni  a  következőket. 

Nem  kell  nevezetesen  elfelejteni  azt  a  nyerseséget,  mely 
az  akkori  társadalmat,  természetesen  annak  ellenzéki  részét  is, 
valamint  a  közéletnek  számtalan  nyilvánulásait  jellemezte  és 
mely  különösen  a  kormányközegekkel  szemben  minduntalan 
kifejezésre  jutott. 

Nem  tekinthető  túlzásnak  Széchenyi  azon  állítása,2  mely- 
ben panaszkodik  az  ellenzék  több  tagjának  betyár  viselete, 
kupak  negédje  felett,  mely  nemzeti  életünk  szebb  kifejtését 
olyannyira  nehezíti  és  azt  kompromittálja.  Hogy  az  elvadulás 
tünetei  mind  a  két  oldalon  jelentkeztek,  azt  Kossuth  első 
czikkei  egyikéből,  a  » Nemzeti  veszély « -bői,  megállapíthatjuk. 
Érthető  volt  tehát  a  kormány  embereinél  a  törekvés,  ezen 
a  téren  felvenni  a  harczot  a  külső  fellépés  megfelelő  eszkö- 
zeinek használásával,  éppen  úgy  mint  a  politikai  téren  meg- 
szüntetni a  kormány  azon  visszás  helyzetét,  melyet  Des- 
sewíty  Aurél  a  benevolus  spectator  szerepének  nevezett. 
Különösen  a  megyékkel  szemben,  melyeket  viszont  Eötvös 
József3  ugyanannyi  kis  köztársaságnak  keresztelt  el.  Tény- 
leg az   1843-diki  országgyűlési  megnyitó  beszéd  első  sorban 


1  Széchenyi  naplói,  400.  lap. 

•  Politikai  programmtöredék,   40.  lap. 

8  Reform,  143.  lap. 

a  tekintély  helyreállításának  szükségét  hangoztatta.1  Sőt  az 
országgyűlésen  is  fordultak  elő  oly  jelenségek,  a  melyek 
a  kormányzati  tekintély  megóvását  —  különösen  az  illető 
körök  szempontjából  —  indokoltnak  tüntették  fel.  Ez,  a  miről 
különben  már  ezen  kötet  előbbi  részében  szóltam,  az  ifjú- 
ságnak lelkes,  de  a  kormány  és  pártja  irányában  meglehetős 
kellemetlen  viselkedése.  Ha  ezen  viselkedés  nem  is  ment 
annyira,  hogy  a  » Kelet  népe«  tanúsága  szerint  konventi 
jeleneteket  idézzen  elő ;  de  odáig  eljutott,  hogy  az  úgyneve- 
zett pecsovicsokat  lehurrogassa,  nekik  macskazenéket  adjon, 
mely  viselkedést  Kossuth  is  kénytelen  volt  rosszalni.2  Des- 
sewffy  Aurél 3  hivatkozik  Deáknak  1839.  június  22-én  tartott 
beszédére,  melyben  a  karzatokat  megrótta.  Ezen  pont  a  Kónyi- 
féle  gyűjteményben  nincs  benne,  a  miből  az  következik,  hogy 
az  akkor  történt  feljegyzés  nem  volt  egészen  szabatos.  Ter- 
mészetes, ha  ellenzéki  emberek  így  gondolkoztak,  akkor  a 
kormány  részéről  jogosultnak  tűnt  fel  minden  olyan  akczió, 
a  mi  az  állami  rend  tiszteletben  tartása  mellett  látszott  meg- 
indulni. Igaz,  hogy  az  orvosszerek  más  irányban  a  közvéle- 
mény akaratának  érvényesülésében  állottak,  a  melyek,  fáj- 
dalom, nem  alkalmaztattak.  De  ha  ez  áll  is,  másrészt  az  is 
áll,  hogy  a  politikailag  visszás  helyzetek  mindig  onnan  szok- 
tak keletkezni,  hogy  a  pártok  egyoldalulag  fogják  fel  azt. 
és  ennek  következtében  bajosan  vehetnek  részt  a  kiegyenlítés 
keresztülvitelében.  Ezen  politikai  igazság  itt  is  érvényesült  és 
ezért  mindegyik  párt  magatartásának  elbírálásánál  reá  is  ki 
kell  terjeszkedni. 

Ezen  szempont  figyelembe  vétele  mellett  a  másik  moz- 
zanat, melyet  Apponyi  méltatásánál  mellőzni  nem  szabad,  az 
azon  tulajdonsága,  hogy  a  mi  volt,  az  egészen  és  következete- 
sen volt  és  maradt.  Állását,  helyzetét  a  maga  egészében  fogta 
fel,  annak  levonta  minden  következményeit  minden  irányban, 
felfelé  úgy,  mint  lefelé. 


1   »Pesti   Hirlap«,   1843.  május  28-iki  szám. 

a  Felelet,   11.  lap. 

•  X.  Y.  Z.  könyv,  56.  lap. 

A  nagy  angol,  még  ma  is  ösmeretlen  publiczistának, 
ki  Június  álnév  alatt  irta  halhatatlan  czikkeit,  van  egy  gyak- 
ran idézett  passusa,  melyet  egyebek  között  Szalay  Széchenyire 
is  alkalmazott,1  mely  egy  angol  lordnak  viszonyát  a  koroná- 
val és  nemzettel  szemben  körvonalozza.  Úgy  irja  le  őt,  mint 
kiben  a  nemzet  védőre  talál,  a  korona  pedig  egyénisége-  és 
őszinteségében  megbízhatik.  így  fogta  fel  Apponyi  is  állását. 
Erre  vonatkozólag  két  esetet  kívánok  felemlíteni,  a  melyek 
nem  igen  jutottak  köztudomásra,  pedig  megérdemlik  a  fel- 
jegyzést, nemcsak  Apponyi  egyéniségének  kidomborítása,  de 
saját  tárgyilagos  jelentősége  szemponjából  is.  Az  utált  emlékű 
Bach-rendszerből  az  átmenetet  az  alkotmányos  időszakra  az 
úgynevezett  megerősített  birodalmi  tanács  kezdeményezte.  Ez 
a  solferinoi  csata  után  lett  életbe  léptetve  s  csupa  kinevezett 
tagokból  állott.  A  magyarok  közül  heten  hivattak  meg :  Szö- 
gyénin  kivül,  ki  elébb  is  benn  volt,  Majláth  György,  Bar- 
kóczy,  Eötvös,  Toperczer  váradi  polgármester,  Vay  Miklós, 
Somssich  és  Apponyi  György.  Ezek  közül  Vay,  Eötvös  és 
Somssich  nem  fogadták  el  a  meghívást  és  leköszöntek.  A  töb- 
biek bennmaradtak,  kikhez  később  Szécsen  Antal,  Andrássy 
György  és  Korizmics  püspök  járultak.2  Közjogi  fenntartással 
foglalták  el  állásukat,  azon  reményben,  hogy  hazájuknak 
használni  fognak,  hogy  előkészíthetik  a  törvényes  állapotokra 
való  keresztülhidalását  a  tátongó  örvénynek,  mely  művelet 
nem  volt  egészen  könnyű  dolog. 

Nem  szükséges  ezen  testület  különben  igen  érdekes  és 
tanulságos  tárgyalásaira  kiterjeszkedni,  melyekben  Apponyi, 
Szécsen  és  Majláth  vitték  a  szót.  A  Bach-rendszernek  nem 
volt  nehéz  a  kegyelemdöfést  megadni,  de  annál  kétségbe- 
esettebb volt  a  harcz  az  osztrák  czentralistákkal  szemben, 
kik  az  alkotmányos  formák  czége  alatt  a  teljes  beolvasztást 
akarták  keresztülvinni.  A  magyar  konzervatív  felfogás  ezzel 
szemben  győzedelmeskedett,  mely  a  történeti  jog  respektálá- 
sát irta  zászlójába  és  mely  egy  nagy  többség  által  elfogadott 
munkálatban  jutott  kifejezésre.  Ezzel  szemben  állott  a  kisebb- 

1  Cscngery :  Államférfiak,  418.  lap. 

2  Drei  Jahre  Verfassungsstreit,  44.  lap. 

ség  központosító  tervezete.  Mindkét  munkálat  a  fejedelem  elé 
terjesztetett  s  így  az  ő  kezeiben  volt  immár  a  jövő  irány- 
zata felett  való  döntés.  Nehéz  és  kétes  napok  voltak  ezek,  az 
1860-iki  év  forró  nyarának  napjai.  Az  a  néhány  magyar 
politikus  érthető  feszültséggel  és  izgalommal  tekintett  a  dön- 
tés elé.  Ezen  napok  egyikének  alkcmyán  Apponyi  a  schön- 
brunni  park  árnyas  fasorait  kereste  fel  a  tikkasztó  hőség 
ellen  üdülést  keresve.  A  kastély  udvarán  egyszer  csak  meg- 
pillantja a  császári  fogatot,  miből  azon  következést  vonta  le, 
hogy  a  fejedelem  akkor  ottan  tartózkodott  és  esetleg  meg- 
közelíthető. Egy  gondolat  villant  meg  agyában,  ezt  az  alkal- 
mat, melyet  talán  a  gondviselés  nyújtott,  megragadni,  azon 
czélból,  hogy  a  kedvező  megoldás  érdekében  a  lehetőt  meg- 
tegye. Daczára  annak,  hogy  az  idő,  sőt  még  sétaöltözete 
sem  volt  alkalmas  arra,  hogy  az  uralkodó  szine  elé  járuljon, 
mégis  bejelenteti  magát  a  fejedelemnek,  kihallgatást  kérve. 
A  kihallgatás  megadatott  és  habár  csak  pár  perezre  tervez- 
tetett, mégis  órákig  tartott.  Ebben  a  kihallgatásban  Apponyi 
a  helyzet  fontossága  és  az  ügy  igazságának  érzetével  kitárta 
a  fejedelem  előtt  mindazt,  a  mi  szivén  feküdt,  a  mit  a  trón 
és  hazája  érdekében  elmondandónak  vélt.  Ezen  kihallgatásnak 
eredménye  volt  az  októberi  diploma,  melyet  természetesen  a 
magyar  közjog  szempontjából  nemcsak  bírálni,  de  megdön- 
teni kellett.  De  másrészt,  ha  az  ember  igazságos  akar  lenni, 
nem  zárkózhatik  el  azon  óriási  haladás  elől,  mely  a  Bach- 
rendszer  alatti  állapotokkal  szemben  kifejezésre  jutott,  a  mikor 
még  a  legcsekélyebb  figyelmeztetés  a  bekövetkező  veszélyekre 
vonatkozólag  magas  helyről  azt  a  fenyegetést  vonta  maga 
után,  hogy  az  illetők  fejeikkel  játszanak.1 

Ezen  említett  jelenet  előadása  különben  nem  azon  indok- 
ból történt,  hogy  az  eljárás  politikai  része  hangsúlyoztassék, 
hanem  inkább  hogy  Apponyi  egyénisége  és  annak  alkotó 
elemei  kiemeltessenek.  Az,  a  mi  az  igazi  grand  seigneur-t 
leginkább  megkülönbözteti,  a  függetlenség  le-  és  felfelé,  ezen 
lépésben  éppen  úgy  megnyilatkozik,  mint  azon  másik  még 
fontosabb    cselekvésben,    hogy  midőn    mint  királyi    bizton  az 

1  Lé    I     Drei  Jahre,   10.  hip. 

emlékezetes  1861.  országgyűlésen  nem  azt  a  megnyitó  beszé- 
dei mondta  el,  melyet  neki  Bécsből  leküldték,  de  azt,  melyet 
rfiaga  készített  és  melyet  azon  igen  súlyos  viszonyok  közt 
a  közvetítés  szempontjából  czélszerűnek  tartott. 

Éppen  így  vagyunk  Apponyi  személyiségének  másik  nagy 
gondolatával,  a  kormányzat  gondolatával.  Itt  is  megállapíthat- 
juk, hogy  annak  minden  következéseit  levonta.  Nemcsak  azon 
következését,  hogy  a  hatalmat  tiszteltté  és  hatályossá  tegye, 
de  hogy  azt  a  közérdekre  nézve  hasznosítsa  is.  Nem  kell  azt 
gondolni,  hogy  az  ancien  régime  rendszerében  ezen  eszme 
teljesen  idegen  és  helyén  kivüli  volt.  A  XVIII-ik  században 
egy  egész  sora  a  jelentékeny  minisztereknek  képviselte  ezt 
a  felfogást.  Elég  Turgot  nevét  említenem,  ki,  ha  helyén  meg- 
marad, talán  megóvja  Francziaországot  a  forradalom  veszélyei- 
től. A  XIX.  század  kezdetén  Stein  és  Hardenberg  oly  módon 
képviselték  azt,  mely  méltán  kihívja  a  dicséretet.  Emlékeztem 
Metternichről  is,  kinek  állandó  tétele  volt,  hogy  a  monarkhia 
nincsen  kormányozva.  A  magyar  kormány  fér  fiáknál,  kik 
Apponyit  megelőzték,  ezen  felfogás  tulajdonképpen  ierra  in- 
cognita  volt.  József  nádorban  megvolt  az  arra  való  képesség, 
de  őt  hátráltatta  az  udvar  gyanúja.  Reviczky,  miként  láttuk, 
más  tésztából  volt  gyúrva  mint  elődjei  és  utódja,  de  egész 
tevékenysége  a  viszonyoknál  fogva  sem  volt  képes  a  negatív 
térből  kibontakozni.  Csakis  Apponyinál  találjuk  nemcsak  a 
megfelelő  felfogást,  de  az  öntudatos  akaratot  is  a  reform 
ügyét  kézbe  venni  és  dűlőre  vinni.  Azon  eszközök,  melyekkel, 
különben  a  parlamentáris  követelménynek  hódolva,  a  követek 
tábláján  rendszere  számára  többséget  akart  szerezni,  később 
fognak  megbiráltatni.  De  hogy  a  reform  nála  nem  volt  üres 
beszéd,  tanúsítják  az  1847-ki  kormányelőterjesztések,  melyekre 
maga  Horváth  Mihály  l  is  beösmeri,  miszerint  bennök  mind- 
azon fontos  kérdések,  melyek  a  nemzet  életében  előfordultak, 
kifejezésre  is  jutottak  és  megoldás  elé  vitettek.  Ezen  ország- 
gyűlés tudvalevőleg  Apponyi  bukását  pecsételte  meg.  A  sors 
egy  erősebb  ellenféllel,  Kossuthtal  hozta  össze,  kit  hozzá  a 
nemzeti    közvélemény  támogatott   és  kinek  egy   külesemény, 

1  Huszonöt  év,  II.  kötet  504.  lap. 

a  februári  forradalom,  segélyére  jött.  Később,  a  hatvanas 
években,  ismét  felvette  a  tevékenység  fonalát.  Itt  egy  másik, 
szintén  erősebb  emberrel,  Deákkal  állott  szemben,  kinek  poli- 
tikáját hasonlóan  egy  külesemény,  a  königgrátzi  csata,  moz- 
dította elő  és  érvényre  is  juttatta,  még  pedig  honunk  érdeké- 
ben. Bizonyára  mindezekben  a  történetnek  örök  törvényei 
nyilatkoztak  meg.  De  mindamellett  nem  volna  igazságos  vele 
szemben  egyszerűen  azon  tételt  hangoztatni,  hogy  végre  is 
magára  vessen  a  politikus,  ha  az  események,  melyeknek  eléje 
vetette  magát,  napirendre  térnek  felette,  esetleg  el  is  gázol- 
ják. Nem  volna  igazságos,  mert  hiszen  hazánk  történetének 
későbbi  szakában  voltak  vezérlő  kormányférfiak,  a  kik  azt 
az  eszmét,  melyet  Apponyi  magáénak  vallott,  tudniillik  a 
korona  és  nemzet  közti  közvetítés  eszméjét  —  habár  keve- 
sebb jogczimmel,  de  magokra  nézve  több  külső  sikerrel  — 
képviselték,  még  pedig  egyáltalában  nem  az  ország  előnyére. 
Emberi  számítás  szerint  jogosan  feltételezhette  ő  is,  hogy 
kedvező  szelek  fogják  hajóját  irányítani.  Erre  vonatkozólag 
Szemere  közöl  egy  érdekes  adatot.  Az  1847-ki  országgyűlé- 
sen Apponyi  neki  azt  mondta,  hogy  igaz  ugyan,  miszerint 
idáig  a  nemzeti  ügy  szolgálatában  keveset  tehetett.  Ez  onnan 
van,  mert  az  országgyűlés  nem  támogatta  és  így  felfelé  nem 
állott  elég  erősen.  Ha  azonban  sikerülni  fog  az  egész  nem- 
zet bizalmát  megnyernie,  meg  fogják  érni,  hogy  ezen  alapon 
mennyi  eredményt  lesz  képes  felmutatni.1 

Ez  nem  történt  meg  és  éppen  azért  az  elfogulatlan  utó- 
kornak meg  kell  állapítani,  hogy  a  sors  irányában  annyiban 
nem  volt  bőkezű,  a  mennyiben  nem  adta  meg  neki  a  teljes 
alkalmat  képességeinek  kifejtésére.  Úgy  vélem,  nem  tévedek, 
ha  azt  mondom,  hogy  egyéniségének  részrehajlatlan  méltatása 
valószínűvé  teszi  azon  következtetést,  hogy  ha  pályafutásá- 
nak kezdete  a  hatalom  érdekeinek  kedvezett  is,  a  viszonyok 
fejlődése  megérlelte  volna  benne  azon  egészséges  felfogást, 
hogy  éppen  ezen  tényezőnek    érdeke  követeli  a  kormányzati 


1  Szemere:  Gráf  Ludvvig  Batthyány,  Arthur  Görgey,  Ludvvig  Kos- 
suth. Politische  Oharakterskizzen  aus  dem  ungarischcn  Freiheitskample 
Hamburg,   1852.,  II.  kötet  35.  lap. 

akcziónak  egy  oly  korrektúráját,  mely  a  nemzeti  közérzülettel 
az  összhangot  létesíti.  Mert  annyi  bizonyos,  miszerint  a  későbbi 
alkotmányos  korszak  kormányférfiainak  eredendő  bűne,  tudni- 
illik a  hatalomhoz  való  görcsös  ragaszkodás,  a  felfelé  való 
meghunyászkodás  nála  csakugyan  feltalálható  nem  volt.  És 
éppen  azért,  mert  egész  pályája  ezen  felfogás  mellett  bizonyít, 
ezen  következtetés  jogosult  és  teljes  valószínűséggel  bir. 

Szécsen  Antal  l  volt  a  pártnak  diplomatája.  Ezen  meg- 
határozást nem  abban  az  értelemben  kell  venni,  mintha  a 
konzervatív  akczióban  a  politikai  tevékenységnek  ezen  szak- 
mája lett  volna  az  ő  osztályrésze.  De  úgy  kell  érteni,  hogy 
a  nagy  nemzetközi  szempontok  és  vonatkozások  voltak  azok, 
melyek  országlási  felfogása  számára  az  alapot  és  kiindulási 
pontot  képezték.  Politikai  krédójának  alfáját  a  monarchikus 
álláspont,  a  dynasztikus  érzés  alkotta.  Az  nála  még  elméle- 
tileg sem  lehetett  kérdés  tárgya,  hogy  az  egyeduralom  a  lehető 
legtökéletesebb  államforma.  Ennek  jogczime,  az  isteni  jog,  a 
legitimitás  azon  elméletéből  állott,  melyet  a  bécsi  kongresz- 
szuson  Talleyrand  hozott  forgalomba,  és  mely  hivatva  lett 
volna  az  emberiséget  a  forradalom  vészeitől  megmenteni, 
a  polgári  rend  békés  kikötőjébe  vezetni.  Ezen  elmélet,  mint 
a  hogy  azt  a  diplomácziának  ezen  nagymestere  az  ő  felvilá- 
gosodott elméjével  formulázta,  nem  tekinthető  puszta  vissza- 
esésnek a  középkori  patriarkhális,  patrimoniális  tévelygésekbe, 
melyekről  éppen  elébb  szóltam.  Hanem  ellenkezőleg  a  tör- 
téneti jog  érvényesülésére  törekedett,  azon  elvont  soi-disant 
természetjogi  révedezésekkel  szemben,  melyek  tudvalevőleg 
főként  Rousseautól  származnak  és  melyek  alapján  Robes- 
pierre  és  czimborasága  a  franczia  forradalom  politikai  és  tár- 
sadalmi rendszerét  akarták  felépíteni,  de  oly  módon,  hogy 
csak  rombolni  tudtak.  A  jakobinusoknak  a  szabadság,  egyenlő- 
ség és  testvériség  nevében  elkövetett  irtózatosságai  ellen  a  jog- 
szerűség és  a  törvények  uralmát  akarta  megállapítani.  Nagyon 
érdekesen  és  tanulságosan  jut  a  franczia  forradalom  elfajulá- 

1  Lásd  szépen  irt  jellemrajzát  Thallóczy  Lajostól.  Különlenyomat 
a  » Századokéból. 

sainak  ezen  meghatározása  Szécsennek  l  egy  röpiratában  kife- 
jezésre, melyet  1850-ben  irt.  Mint  szintén  a  legitimitásnak 
kérdése,  természetesen  a  különböző  viszonyok  által  igényelt 
módosításokkal,  a  kellő  méltatásban  részesült  Somssich  Pál 
munkájában,2  a  hol  ez  érdemes  politikus,  ugyancsak  azon 
években,  az  önkényuralom  ellen  a  legitimitás  nevében  tilta- 
kozott és  kimutatta  azon  csorbát,  melyet  rajta  ütni  fog. 

Ezen  doktrína  Szécsennél  az  uralkodóház  iránti  leg- 
nagyobb kegyelettel  és  odaadással,  találkozott.  A  kultusz, 
melylyel  az  uralkodóház  irányában  viseltetett,  teljesen  hasonló 
volt  azon  érzéshez,  melyet  a  franczia  legitimisták  a  Bour- 
bon-dinasztia iránt  éreztek,  mely  nem  egyszer  a  legnagyobb 
hősiességre  és  áldozatkészségre  ösztönzött  és  például  a  Ven- 
dée  küzdelmeiben,  melyet  maga  Napóleon  óriások  harczának 
nevezett,  világtörténeti  nevezetességre  tett  szert.  Fel  van  róla 
jegyezve,3  hogy  mint  serdülő  ifjú,  még  Ferencz  császár  éle- 
tében meghivatott,  többi  mágnáspajtásaival  együtt,  a  bécsi 
Burgba  egy  úgynevezett  Adolescenten-bálra  és  fogékony  keb- 
lére mély  benyomást  tett  az  ősz  császár  tisztes  külseje,  atyai 
leereszkedése.  Magam  emlékezem,  hogy  nem  egyszer,  midőn 
róla  és  Ferdinándról  beszélt,  olyannyira  elfogta  az  érzés,  hogy 
szemei  könnybe  lábadtak. 

Említettem  mágnáspajtásait.  Ezek  nemcsak  magyarok 
voltak,  de  az  osztrák  arisztokrácziának  legelső  családjaiból 
kerültek  ki.  Ezekkel  később  is,  halála  órájáig,  a  legbensőbb 
viszonyban  állott.  Ennek  meg  volt  a  maga  politikai  jelentő- 
sége, a  szolidaritás  azon  kapcsánál  fogva,  mely  a  mostan 
vázolt  korszakban  a  Lajthán  inneni  és  túli  főrendi  világot 
egybekötötte.  Nemcsak  azon  értelemben,  hogy  ezen  két  ország- 
rend a  trónnak  legfőbb  támasza  és  oszlopa,  hanem  mert  az 
arisztokráczia  az,  mely  a  birodalmi  egységnek  hivatott  kép- 
viselője. Nem  lehet  tagadásba  venni,  hogy  Szécsen  politikai 
sarktételét  a  birodalomnak  azon  konczepeziója  képezte,  mely 
,-i    Metternich    nevével  elválaszthatatlan    összeköttetésben  van. 


1   Politísche  Fragen  der  (iegenwart,  I.  fejezet. 
'l   has   legitimé   Rccht  Ungarns   und   seines   Königs. 
Tkallóczy  idézett  munkája,  15.  lap. 

A  magyar  politikusok  között  Szécsent  kell  olyannak  tekin- 
tenünk, ki  a  Metternich  igazi  tanítványa  és  követője  jelzőre 
igényt  tarthat.  Ennek  a  viszonynak  lehet  nála  azon  szem- 
pont felépítését  köszönni,  melyet  európai  szempontnak  nevez- 
hetünk, és  mely  szempont  Szécsen  országlási  rendszerében 
a  központi  eszmét  képezi,  mely  körül  logikai  rendben  a  töb- 
biek csoportosulnak. 

Szécsen  ugyanis  az  európai  konczertnek,  vagyis  az  öt 
európai  nagyhatalmasság :  Ausztria,  Anglia,  Franczia-,  Orosz- 
és  Poroszország  által,  melyeket  »Pentarchiá«-nak  neveztek,1 
megállapított  nagy  nemzetközi  rendnek  volt  embere.  Úgy  vette 
ezen  európai  rendet,  mint  a  melynek  a  monarkhia  képezi 
a  tengelyét  és  éppen  azért  minden  belpolitikai  kérdést  is  ezen 
szempontból  tekintett.  Nem  jelentette  ezen  felfogás  nála  sem 
Magyarország  beolvadását  a  birodalomba,  sem  az  abszolu- 
tizmust. Magyarország  számára  fenn  akarta  tartani  azt  az 
autonómiát,  melyet  birt,  meg  az  alkotmány  azon  mértékét, 
melyet,  mint  előadatott,  Metternich  is  szükségesnek  látott,  sőt 
a  czélszerű  módosítások-  és  javításoktól  sem  idegenkedett. 

De  miután  meg  volt  győződve  arról,  hogy  léteznek  nagy 
európai  érdekek,  melyekkel  az  osztrák  monarkhia  sorsa  egybe 
van  kötve,  miután  másrészt  arról  is  meg  volt  győződve,  hogy 
hazánk  megmaradása  csakis  ezen  kettős  követelményhez  való 
ragaszkodás,  t.  i.  az  általános  európai  rend  és  a  monarkhia 
nagyhatalmi  állása  által  eszközölhető,  természetesnek  kell 
találni,  hogy  ezen  két  mozzanatnak  elsőséget  adott  minden 
más  érdek  felett. 

Mai  ösmereteinkkel  nem  nehéz  ezen  felfogás  tévedéseit  ki- 
mutatni. Nemcsak  azon  alapon,  hogy  a  Metternich  által  fenntar- 
tott európai  rend  összeomlott,  de  főleg  azon,  hogy  ezen  kon- 
czertbe  minden  európai  állam  saját  egyéniségének  exigencziáival 
lép  be  és  követeli  azok  elösmerését.  Az  államok  nemzetközi 
helyzetére   nézve   nem   az   általános   európai    követelmények, 


1  Lásd  erre  vonatkozólag  Metternich :  Ausgewáhlte  Schriften,  I.  k. 
219.  lap.,  továbbá  a  már  említett  »Die  Pentarchiec  czimű  munkát,  mely 
1839-ben  az  orosz  kormány  meg-bizásából  Íratott,  Treitschke :  Deutsche 
Geschichte,  IV.  kötet  540.  lap. 

de  saját  gyarapodásának  életfeltételei  a  mérvadók.  A  mi  pedig 
Magyarország  helyzetét  a  monarkhiával  szemben  illeti,  erre 
való  nézve  mindig  saját  jóléte  és  politikai  súlya  az,  a  mi 
határozó  s  a  döntő  természetű  mozzanatot  képezi.  És  ha 
meg  lehet  állapítani  azon  politikai  tényt,  mely  azóta  kétség- 
telenné lett,  hogy  t.  i.  hazánk  feláldozása  a  birodalmi  egység 
molochjának  azt  a  katasztrófáktól  meg  nem  mentette ;  ha 
másrészt  bizonyos  az,  hogy  Magyarország  állami  megszilár- 
dulása a  kettős  monarkhia  erejének  oszlopa:  akkor  kétség- 
telen, hogy  az  osztrák  régime  legsikeresebb  tipusa,  a  Met- 
ternich-féle  rendszer,  szintén  csak  egy  lánczszem  volt  a  bal- 
végzetű kísérletek  hosszú  sorában. 

Viszont  azonban  a  tárgyilagos  Ítélkezés  követelményei- 
nek tartozunk  annak  beösmerésével,  hogy  akkor,  mikor  Szé- 
csen  országlási  rendszerét  kiépítette,  ezen  kérdések  nem  voltak 
annyira  tisztázva  mint  jelenleg,  valamint  a  külső  sikernek 
hatalmas  érve  is  mellette  nyilatkozott. 

Imént  említettem  a  történeti  jogot.  Szécsen  politikai 
krédójának  második  sarktételét  éppen  ezen  követelmény  tisz- 
teletben tartása  képezte.  A  megerősített  birodalmi  tanácsban, 
melyről  elébb  szóltam  és  melynél  a  fővezéri  szerepet  ő  ját- 
szotta, tőle  származott  az  úgynevezett  történeti  politikai  sze- 
mélyiségek elmélete,  melyet  oly  módon  kívánt  a  monarkhiára 
alkalmazni,  hogy  annak  egyes  tartományait,  például  Cseh- 
országot, Tirolt  és  ezeknek  partikuláris  érdekeit  nem  akarta 
a  merev   osztrák    központosítás    Procrustes-ágyába    szorítani. 

Sikra  szállott  tehát  a  központosítási  fanatizmus  ellen, 
a  melynél  azon  ösmert  lélektani  tünet,  a  szélsőségek  érint- 
kezése, újonnan  megnyilatkozott.  Tudvalevő  ugyanis,  hogy 
Stadion,  a  ki  1848.  év  végén  Schwarzenberggel  miniszter 
lett  és  a  kire  a  birodalom  berendezése  bizva  volt,  a  franczia 
forradalom  egységesítő  és  nivelláló  irányzatától  áthatva,  a  biro- 
dalmat departementekre  akarta  osztani.  Ezzel  szemben  állította 
fel  Szécsen  elméletét  olyképpen,  hogy  a  különféle  országok 
történet-politikai  individualitása  tulajdonképpen  a  monarkhia 
egyes  részeinek  nemzeti,  történeti  és  politikai  fejlődésének 
egybefoglalása.  Ez  a  fogalom  az,  melynél  fogva  csak  magyar 
királyság  létezik   és  nem  dunai,    t;iszai  vagy  kárpáti    kerület, 

valamint    hogy    nincs    troppaui    vagy  salzburgi    departement, 
hanem  két  ország,  Salzburg  és  Szilézia. 

A  magyar  alkotmány  és  kormányzati  szervezet  kontem- 
plácziója  is  ezen  szempontból  történt.  Úgy  vette  azt  az  ő 
48  előtti  formája-  és  tartalmában,  mint  a  melynek  lényeges 
részeit  az  ország  érdekében  fenn  kell  tartani.  A  mennyiben 
pedig  átalakításra  szükség  van,  annak  ugyancsak  csínján, 
lehető  kímélettel,  főleg  nem  rögtönözve  kell  történni,  mert 
az  ő  hitvallása  is  volt :  non  datur  saltus  in  natura,  nincs 
ugrás  a  természetben.  Itt  sem  vette  figyelembe,  hogy  a  nem- 
zet akkori  alkotmánya  nem  a  szabad  fejlődés  eredménye, 
hanem  hogy  azon  lidércznyomás  folyománya,  mely  a  mo- 
hácsi vész  után  reá  nehezedett.  Nem  vette  észre,  hogy  azon 
öltöny,  melyet  a  nemzetre  Bécsből  szabtak,  szűkké  vált  immár 
a  fejlődés  és  növés  számára  és  hogy  ha  idejében  nem  tágít- 
tatik,  akkor  a  duzzadó  erő  a  foszladozó  öltéseket  s  a  szö- 
vetet szétrepeszti. 

Szécsen  Antal  nagy  tehetségekkel  megáldott  ember  volt. 
Kiváló  módon  meg  volt  áldva  a  kifejezés  képességével,  szó- 
ban és  írásban  egyaránt.  Irodalmi  munkássága,  melynek  idejét 
életének  későbbi  korszakában  szentelte,  általános  elösmerésben 
részesült  és  maradandó  értékkel  bir.  Szólási  tehetsége,  debat- 
teri  minősítvénye  olyan  volt,  hogy  ámbár  nélkülözte  a  tet- 
szetősség varázsát,  mégis  képes  volt  a  legmagasabb  igények- 
nek megfelelni.  Nagy  nyelvismereteinél  fogva  bizonyára  akár 
a  német,  akár  az  angol  és  franczia  parlamentben  az  elsők 
közé  tartozott  volna.  A  megerősített  birodalmi  tanácsban, 
mint  már  említem,  ő  volt  az,  ki  a  legjobb  osztrák  szónoko- 
kat, mint  például  a  hírneves  költőt,  gróf  Auersperget,  ki 
Anastasius  Grün  álnév  alatt  irt,  elhomályosította.  Mikor  1870- 
ban  Londonba  küldetett,  hogy  a  monarkhiát  egy  a  Fekete  ten- 
gert illető  diplomácziai  értekezleten  képviselje,  nem  egyszer 
rögtönözve  oly  nagyszabású  beszédeket  tartott,  melyek  úgy 
tartalmuk,  mint  formájuk  által  általános  csodálkozást  keltettek. 

Ösmeretei  a  politikai  irodalom  terén  oly  nagyméretűek 
voltak,  hogy  e  tekintetben  csakis  Eötvös  versenyezhetett  vele, 
ki  azonban    túl  is  szárnyalta  őt.    Habár  ezzel  szemben    Szé- 

csennek  előnye  Eötvös  fölött  abban  állott,  hogy  ennek  műkö- 
dése sokoldalúbb  levén,  nem  lehetett  oly  konczentrált. 

Szécsen  felszólalásai  azért  voltak  oly  igen  becsesek, 
mert  egész  tudása  bennök  megnyilatkozott.  Az,  a  mit  kompre- 
henziv  felfogásnak,  pragmatikus  tudásnak  nevezünk,  képezte 
azon  nagy  keretet,  melybe  előadása  "beilleszkedett.  A  történeti 
fejlődés  követelményei,  más  országok  intézményei  és  az  azok- 
ból merített  tapasztalatok,  elsőrangú  helyet  foglalnak  el  tar- 
talmas érvelésében.  Ezek  képezik  azon  háttért,  melyből  az 
kiemelkedik.  Igen  becses  ebben  az  irányban  az  a  beszéde,  melyet 
1866.  április  16-án  a  kiegyezést  megelőzőleg  tartott.1  A  beszéd 
főleg  azért  becses,  mert  a  kérdések  fontosságánál  fogva  alkal- 
mat ad  Szécsen  észjárásának  minőségét  megösmerni.  Néhány 
pontjának  felemlítése  talán  tárgyilagos  érdekkel  bir.  A  jog- 
folytonosság elvének  kiemelése  mellett,  mely  akkoron  Deák 
politikájának  alapján  az  egész  helyzetet  uralta,  Szécsen  külö- 
nösen hangoztatta  a  kiegyezés  politikai  jellegét,  jelesen  azt  a 
mozzanatot,  hogy  ezen  kiegyezéstől  függ  az  egész  monarkhia 
fenn-  és  együttmaradása,  ezt  a  szempontot  tehát  figyelmen 
kívül  hagyni  nem  szabad. 

Helyes  történeti  felfogást  találunk  azon  megfigyelésben, 
hogy  a  törekvés  a  monarkhia  területén  egy  hatalmas  birodal- 
mat alkotni  nemcsak  az  uralkodóház,  de  minden  jelentékeny 
történeti  személyiség  politikája  volt,  még  pedig  hosszú  szá- 
zadok folyamán.  így  cseh  Ottokár  és  Hunyadi  Mátyás,  kik 
pedig  a  Habsburgok  ellen  síkra  szállottak,  tulajdonképpen  egy 
politikai  eszmét  szolgáltak. 

A  parlamentáris  rendszer  természetét  és  előfeltételeit 
illetőleg  hasonlóképpen  nem  egy  tartalmas  tételt  hangozta- 
tott. Ilyen  az,  hogy  a  parlamentáris  rendszer  százados  fej- 
lődés eredménye,  melyet  irott  szabványokkal  dekretálni  nem 
lehet.  Igen  szépen  hozta  fel  a  hirneves  politikai  bölcselő, 
Sieyés,  mondva  csinált  alkotmányának  példáját,  mely  a  fran- 
czia  forradalom  rövid  életű  alkotmányai  közt  teljes  fiasco-t 
csinált,    pedig  nem  czélozott  mást,  mint  azon  intézkedéseket, 

1  Toldy  István  :  A  magyar  politikai  szónoklat  kézikönyve,  II.  kötet 

70  clik   lap. 

ithyAkos:  A  magyar  államilag  fejlődése,  küzdelmei.  III.  \[ 

melyek  közvetett  hatásukban  az  angol  rendszer  lényegét  alkot- 
ják, egyenes  és  közvetlen  utón  életbe  léptetni.  Észrevette  a  parla- 
mentáris rendszer  elfogadása  és  meghonosításának  veszélyeit, 
a  többség  ellensúly  nélküli  diktatúráját,  a  kormány  felelőssé- 
gének fikczióvá  való  sül  védését,  mely  a  többség  által  támo- 
gatva, tetszés  szerint  sértheti  és  lábbal  tapodhatja  a  törvényt. 

Úgy  vélem,  e  szemelvények  elégségesek  arra,  hogy  fel- 
tüntessem azt,  a  mit  Szécsen  politikai  észjárása  minőségének 
neveztem.  Végezetül  még  azon  állítását  kívánom  hozzátenni, 
melyet  ugyanekkor  a  közélet  sikereinek  legfőbb  tényezőjéről 
mondott,  t.  i.  hogy  a  tiszta  álláspontokat  és  határozott  meg- 
győződéseket tekinti  azoknak  forrása  gyanánt.  Ezek  a  ténye- 
zők, melyek  felett  oly  nagy  mértékben  rendelkezett,  nem  hoz- 
ták meg  számára  az  óhajtott  eredményeket.  Hogy  nem  hozták 
meg  a  siker  tényleges  biztosítékát,  a  közvélemény  támogatá- 
sát, azt  természetesnek  kell  találni.  Valamennyi  elvbarátja 
között  talán  Szécsen  volt  legkevésbbé  arravaló  ember,  hogy 
a  nép  kegyét  megnyerje.  Annál  csodálatosabb,  hogy,  a  mi 
szintén  nagy  következményeket  vonhatott  volna  maga  után, 
a  felülről  való  felkarolás  és  a  megfelelő  polczra  való  állítás 
hasonlóképpen  nem  szerepel  Szécsen  pályafutásának  mozza- 
natai között.  Nem  legalább  abban  az  irányban,  a  mely  érde- 
meinek megfelelt  volna.  Úgy  vélem,  hogy  a  monarkhia  kül- 
ügyeinek vezetése  képezte  nemes  becsvágyának  tárgyát  és 
bizonyára  ezen  fontos  állást  a  legnagyobb  díszszel  és  méltán 
töltötte  volna  be.  Mi  volt  annak  oka,  hogy  mellőztetett,  arra 
nézve  választ  nem  tudok  adni.  De  a  dolog  megtörtént  és  a 
maga  jelentőségében  ki  is  egészíti  azon  tapasztalatok  összegét, 
melyeket  a  konzervativek  kivétel  nélkül  szereztek  és  melyek 
oly  sajátszerüen  illusztrálják  azon  állapotot,  mit  Széchenyi 
István  »két  pad  közötti  helyzetnek «  nevezett.  Ez  a  tanulság 
intelmül  szolgálhat  későbbi  időkre  is. 

Még  most  is  előttem  látom  Dessewffy  Emilt,  a  mint  az 
ötvenes  évek  végén  • —  midőn  mintegy  sejtelemszerüleg  érez- 
tük, hogy  az  önkén}'  rémes  éjszakájának  vége  és  hogy  a 
szürkületből  kezd  immár  a  hajnal  pirja  kibontakozni  —  egyik 
akadémiai  nag}^gy ülésen  elnökölt.  Finom,  szellemes  arcz,  haja 
régi  módi  szerint  úgy  fésülve,  hogy  fején  egy  kis  búbot  esi- 

nált.  Kissé  monoton,  de  elég  kellemes  hangon  mondotta  el 
nagy  jelentőségű  beszédét.  Különösen  két  dolgot  hangsúlyo- 
zott, melyek  általános  figyelmet  keltettek,  főleg  azért,  mert 
mindenki  mélyebb  értelmet  tulajdonított  azoknak.  Az  egyik  az, 
midőn  bejelentette,  hogy  az  akadémia  is  a  házépítők  sorába 
lépett,  mostani  fényes  palotájának  alapvetésével,  mert  ebben 
sejtettük  a  közel  jövő  teendőjét,  az  uj  életre  ébredő  alkot- 
mány és  állam  alapvetését.  A  másik  az  a  tősgyökeres  magyar 
kifejezése  volt :  nem  tágítani  fogvtig  hivatásunk  teljesítésében. 
Ebből  szintén  megértettük,  hogy  az  nemcsak  az  irodalmi,  de 
az  összes  nemzeti  tevékenységnek  szólt.  Ennek  az  intelemnek 
hangoztatására  különösen  is  hivatva  volt,  mert  kétségtelenül 
következetes  erély,  lankadatlan  munkásság  jellemezte  Aurél- 
nek  ezen  öccsét,  ki  annak  ragyogását  komoly  tartalmassággal 
pótolta.  O  volt  a  konzervativeknek  pénzügyére,  publiczistája, 
sőt  bizonyos  tekintetben  mindenese,  ezt  a  kissé  köznapi  meg- 
határozást legjobb  és  szellemibb  értelemben  véve.  Éppen  úgy, 
mint  Aurél,  egész  passzióval  jelent  meg  a  megyegyűlésen. 
Nemcsak  Szabolcsban,  de  Pesten  is,  minden  nagy  kérdésben 
ott  találjuk  nevét,  a  mint  az  ellenzék  vezérférfiaival  szemben 
kiáll  a  síkra.  Bátyjának  korai  halála  után  átveszi  a  » Világ « 
szerkesztését,  mely  nevét  » Budapesti  Hiradó«-ra  változtatta 
és  melynek  azon  nehéz  feladat  jutott,  hogy  a  » Pesti  Hirlap« 
hatalmas  gárdájával  megküzdjön.  Valóban  elsőrangú  pénz- 
ügyi kapaczitás  volt,  nemcsak  elméleti,  de  gyakorlati  tekin- 
tetben. Még  1841-ben  jelent  meg  » Alföldi  levelek«  czimü 
munkája,  melyet  Deák  Ferencznek  ajánlott.  Ebben  felölelte 
az  összes  közgazdasági  kérdéseket,  az  urbért,  közmunkákat, 
közlekedési  eszközöket,  bankokat,  a  földhitelt,  a  házi  adót. 
Ó  is  szükségét  látja  a  nemesség  megadóztatásának,  külö- 
nösen kiemelte  a  közvetett  adók  fontosságát,  mely  tér  akkor 
egészen  parlagon  hevert.  Kossuth  is 1  dicsérettel  halmozza 
el  munkáját  és  a  magáénak  vallja  azon  programmot,  melyet 
tartalmaz. 

Éppen  úgy  helyén  volt  ottan,  a  hol  az  elmélet   tételeit 
az  élet    valóságaira  kellett    alkalmazni.    Ellentétben    fivérével, 

1   ►Pesti  Hirlapc,   1842.  április  28.  szám. 

kitűnő  gazda  volt,  vagyonát  rendbe  hozta,  mint  a  hogy  azt 
tette  az  akadémia  pénzügyeivel,  melynek  palotáját  felépítette ; 
mint  ahogy  mostoha  viszonyok  között  alkotta  és  szervezte 
a  magyar  földhitelintézetet.  Országos  csapás  volt,  hogy  a 
67-ki  kiegyezés  előtt  elhalálozott.  Bizonyára  az  ő  szakavatott 
tanácsai  mellett  az  akkori  pénzügyi  rendezkedés  nem  történt 
volna  oly  igazi  kontár  módon  meg,  mint  ahogy  az  nagy 
hátrányunkra  a  törvénykönyvbe  beigtattatott. 

Nem  volna  helyes  Dessewffynek  az  önkényuralom  alatt 
kifejtett  munkásságát  hallgatással  mellőzni.  A  munkának 
oroszlánrésze  neki  jutott,  fizikai  és  szellemi  tekintetben  ő  volt 
az,  ki  legtöbbet  tett.  Kónyi  Manó  igazán  hangyaszorgalom- 
mal összeállított  nagy  művében,  mely  nemcsak  Deák  életére, 
de  az  egész  kor  történetére  nézve  elsőrangú  forrásmunká- 
nak tekinthető,  számtalan  becses  adatot  és  okmányt  közöl, 
mely  némileg  fogalmat  ad  arról,  a  mit  ez  ernyesztő  és  csüg- 
gesztő korszakban  véghez  vitt  és  teljesített.1  Valóságos  » per- 
petuum mobile «  volt,  folytonosan  útban,  Sárospatak,  —  mely 
az  ellenzéki  »Fronde«  főhadiszállását  képezte  —  Pest,  Bécs 
és  az  ország  többi  részei  között,  a  szerint,  a  mint  értekezni, 
rábeszélni,  emlékiratokat,  tervezeteket  kidolgozni,  átnyújtani,, 
felvilágosító  megjegyzésekkel  kisérni  kellett.  Mihelyt  egy  kis 
rés  kínálkozott,  mihelyt  a  helyzet  egy  vagy  más  árnyalata 
jelentkezett,  vagy  egy  ujabb  szereplő  lépett  a  bécsi  Paprika 
Jancsi  bódé  színpadára,  Dessewffy  azonnal  kész  volt  a  maga 
fogalmazványaival.  Kezdve  az  emlékiratokon,  melyek  kritikát, 
sérelmeket,  óhajokat  tartalmaznak,  egész  a  fejedelmi  diplomáig, 
vagy  egy  részletesen  kidolgozott  államcsíny  tervezetéig,  mely 
az  átmenetet  létesítette  volna,  minden  képzelhető  variatiója 
az  államiratoknak,  ezermesteri  gyorsasággal  fogamzott  meg 
termékeny  és  leleményes  agyvelejében.  Van  ezen  emlékiratok 
közt  egy,2  melyet  1859-ben  adott  át  Rechberg  akkori  külügy- 
miniszternek s  melyet  remekműnek  kell  mondani.  A  hatalmon 
levő  rendszer  s  annak  főemberei,  Schwarzenberg  Felixen 
kezdve,  oly  megsemmisítő  kritikában  részesülnek,  melyet  sem 

1  Lásd  idézett  munka,  II.  kötet  198  —  271.  lap. 

2  U.  ott,    II.  kötet  202.  lap. 

akkor,  de  azóta  sem  múlt  felül  semmi.  A  maga  egészében 
kell  olvasni,  miután  nem  egy  oly  vonatkozást  és  megfigyelést 
tartalmaz,  a  mely  ma  sem  vesztette  el  értékét.  Hogy  szóki- 
mondás és  bátorság  szempontjából  mit  produkált,  elég  arra 
utalni,  mikor  egy  rövid  párhuzamot  vont  az  alkotmányos  és 
az  elnyomott  Magyarország  között.  Hivatkozott  ugyanis  arra, 
hogy  1809-ben  az  ország  ellenállott  Napóleon  császár  fel- 
hívásának és  hű  maradt  az  uralkodóházhoz,  mely  nálunk 
menhelyet  is  talált.  Most  pedig,  50  év  után,  ott  vagyunk, 
—  így  folytatja  —  hogy,  ha  az  ország  hangulatának  tiszta 
képét  akarnók  vázolni,  ezt  leghívebben  úgy  tehetnők,  ha 
jobbra  és  balra  III.  Napóleon  császárt  és  II.  Sándor  orosz 
czárt  rajzolnók,  közvetlenül  előttük  pedig  Magyarországot^ 
mely  térden  állva  és  összekulcsolt  kezekkel  könyörög  hozzá- 
jok,  hogy  ám  tessék  az  országot  meghódítani. 

Említettem  már  előbb  korai  halálát,  mely  közvetlen  a 
kiegyezés  előtt  következett  be  és  azon  veszteséget,  mely 
abból  származott,  hogy  annak  pénzügyi  megállapodásába  be 
nem  folyhatott.  Ez  a  veszteség  politikai  tekintetben  is  nagy 
volt,  nemcsak  azért,  mert  oly  kiváló  egyéniség  az  akkori  kép- 
viselőház politikai  súlyát  fokozta  volna,  de  különösen  azért, 
mert  többi  konzervatív  barátjai  közt  ő  volt  az,  a  ki  azon 
közvetítési  kísérletben,  az  októberi  diplomában,  nem  volt  érde- 
kelve és  így  átmenetet  képezhetett  volna  közöttük  és  Deák 
között,  a  mi  kétségtelenül  a  közügynek  csak  javára  szolgált 
volna ;  mert  azt  a  nagy  politikai  és  szellemi  tőkét,  melyet 
képviseltek,  csakugyan  értékesíthetik  vala. 

Föl  kell  még  említeni  Szögyényi  Lászlót,  az  ország 
egyik  elsőrangú  kormányzati  tehetségét,  ki  finom,  megnyerő 
modorával,  engesztelő  természetével,  a  békés  megoldások  utait 
egyengette.  Ott  volt  az  akkoron  még  ifjabb  Majláth  György, 
a  nagytekintélyű  országbíró,  idősebb  György,  fia,  ki  általáno- 
san feltűnt  erélyes  férfiusága,  tömör,  tartalmas  ékesszólása 
által,  melyben  még  politikai  ellenfelei  is  korát  meghaladó 
államférfiúi  felfogást  találtak.1  Nem  különben  Somsich  Pál, 
a  klasszikus  hajdankorra   emlékeztető    behízelgő  ékesszólásá- 

1  Kovács:  Az  1843-ki  országgyűlés  naplója,  III.  kötet  143.  lap, 

val,    kit  egyedül  tartottak   képesnek    Kossuthtal  szemben  fel- 
venni a  keztyüt. 

Ezek  voltak  a  vezérek  és  a  vezérkar.  Kétségkívül  szel- 
lemi képességeiknél  fogva  alkalmasak  arra,  hogy  a  hadjáratot,. 
ha  nem  is  győzelmessé,  de  minden  esetre  kétessé  tegyék,, 
annyival  inkább,  mert  hiszen  a  kormány  befolyás  és  a  pénzerő 
—  a  mit  Montecucculi  a  háború  első  kellékének  tekintett  — 
minden  esetre  inkább  rendelkezésökre  állott  mint  ellenfeleik- 
nek. Ha  ezen  emlékezetes  mérkőzés  mégis  rosszul  végződött, 
úgy  a  hiba  a  viszonyok  hatalma  mellett  a  seregben,  valamint 
a  stratégia-  és  taktikában  keresendő. 

A  dolog  úgy  is  volt.  Nem  lehet  azt  mondani,  hogy  nem 
lett  volna  konzervatív  tábor,  de  katonai  érték  és  megbíz- 
hatóság szempontjából  nem  igen  vitték  többre,  mint  Falstaff 
halhatatlanná  vált  csapatja.  Igen  jellemző,  hogy  Széchenyi 
ugyanakkor,  mikor  kormányhivatalt  vállalt,  mikor  kézzel- 
lábbal magyarázta,  hogy  a  kormányt  támogatni  kell,  éppen 
olyan  határozottan  kijelentette,  hogy  a  konzervatív  párthoz 
nem  tartozhatik.1  Erősen  elitéli,2  mert  bűnösnek  tekinti,  ezen 
párt  egyik  alkotó  elemét,  a  megcsontosodott  konzervativeket,. 
ez  »antediluviánus  exemplarokat«,  kik  a  világ  kerekeit  meg 
akarják  akasztani. 

Jöttek,  mint  legnagyobb  kontingens,  azután  a  hiva- 
talnokok,3 a  kik  már  az  által,  hogy  hivatalt  vállaltak,  nép- 
szerűtlenekké lettek  és  lehetőleg  kétszínűén  viselkedtek,  mert 
például  tömegesen  léptek  be  a  védegyletbe.  Szereplésüket  kép- 
mutatás jellemezte,  felfelé  adták  az  alázatosokat,  lefelé  ját- 
szották a  szegénység  vértanúit.4  Közéjök  tartoztak  a  renegá- 
tok, kik  különösen  az  adminisztrátori  rendszert  oly  gyűlöltté 
tették.  Végre  ez  úgynevezett  bocskoros  nemesség,  mely  a 
megvesztegetés  ördögének  áldozva,  sötét  lapokat  irt  bele  a 
választások  krónikájába.5  Az  összegező  ítélet  abban  jut  kifeje- 

1  Lásd  Politikai  programmtöredék  munkája  előszavát. 

2  U.  ott,   161.  lap. 

3  Stefan  Victor,  Erzherzog  von  Oesterreich,  195.  lap. 
*  Széchenyi  naplói,  463.  lap. 

5  Kemény  Zsigmond  becses  czikksorozata  :  »A  korteskedés  és  ellen- 
szerei*, a  »Pesti  Hirlap«  1847-diki  folyamában,  május  6.  és  következő- 
számok. 

zésre,  hogy  Széchenyi  kimondja,  hogy  az  egész  kompániának 
sok  az  alja,1  éppen  úgy,  mint  ahogy  Apponyi 2  panaszkodik 
pártjának  selejtes  elemei  miatt,  melyeket,  mihelyt  többségre  jut, 
ki  is  szándékozik  rostálni.  A  stratégiáról  úgy  mint  a  taktiká- 
ról később  lesz  alkalmam  szólni. 

VII. 

Ha  már  most  a  konzervatív  párt  helyzetével  szemben 
az  akkori  szabadelvű  pártét  teszszük  megfigyelés  tárgyává, 
ott  egészen  ellentétes  állapotot  találunk,  a  melynek  egyik 
legfontosabb  mozzanata  abban  jut  kifejezésre,  hogy  majdnem 
az  egész  nemzet  az,  mely  annak  zászlaját  követi.  Mielőtt  erről 
szólunk,  előbb  valamit  kell  mondanom  a  » szabadelvű «  név- 
jelzőről, mert  ennek,  úgy  mint  a  » konzervatív «  névnek  is, 
megvan  a  megfelelő  jelentősége.  A  » liberalizmus «  mint  jelző 
és  a  » liberális  párt«  elnevezése  hozzánk  külföldről  importál- 
tatott. A  kifejezés  maga,  mint  tudjuk,  deák  eredetű  és  a  derék 
Pariz  Pápay  Dictionáriumában,  —  mely  akkor  az  egyedüli 
magyar-latin  szótár  volt,  —  » tisztes,  adakozó,  bőkezű  embert « 
jelent.  Ebben  az  értelemben  használták,  sőt  használják  az 
angolok,  francziák,  sőt  spanyolok  még  ma  is.3  A  liberalizmus 
fogalmának  meghatározásánál  különösen  hangsúlyozza  a  néz- 
pontok  magasságát,  az  érzelmek  nemességét.  Ugyancsak  ezen 
forrás  szerint,  a  kifejezés  ilyen  értelemben  először  Chateau- 
briandnál  fordul  elő  a  Génié  du  Christianisme  hírneves 
munkájában.  —  Természetes,  ha  a  kifejezést  ezen  tág,  tulaj- 
donképpen inkább  lélektani  értelemben  veszszük,  akkor  a 
fogalom  oly  régi,  mint  az  emberiség  maga,  mert  nem  létez- 
hetett oly  primitív  műveltségi  fokozat,  melynél  az  emberi 
kebel  tárházában  ilyetén  érzelmek  ne  fakadtak  volna.  Az 
emberiség  nem  lett  volna  képes  az  anyagiság  alantas  réte- 
geiből fölemelkedni ;  —  nem  az  előítélet,  babona  sivár  ténye- 
zőivel megbirkózni,  melyek  soha  sem  voltak  oly  hatalmasok 


1  Naplói,  500.  lap, 
■  U.  ott,  498.  lap. 
8  Lásd  Block:  Dictionnaire  generál  de  la  Politique,  11.  kötet  189.  1. 

mint  az  emberiség  őskorában.  Sőt  talán  így  van  a  dolog 
szűkebb,  vagyis  politikai  értelemben  is.  Maga  Deák  Ferencz  1 
mondotta  azt,  hogy  a  küzdelem  a  szabadságért,  vagyis  az 
önkény  ellen,  oly  régi,  mint  az  emberiség  maga. 

Nem  igen  létezett  az  emberiségnek  oly  primitív  korszaka, 
melyben  ne  találkoztak  volna  egyes  elszánt  férfiak,  kik  a 
hatalmaskodás  ellen  síkra  szállottak.  De  azért  az  elnevezés  mint 
pártjelző  ujabb  keletű.  A  napóleoni  háborúk  után,  a  spanyol 
alkotmányos  tusákban  kezdett  szerepelni,  és  innen  indult 
európai  körútjára.  Az  ellenzéket  liberálisoknak  nevezték, 
megkülönböztetve  az  udvari  párttól,  a  servilesektől.2  Tulaj- 
donképpen ezen  párt  a  franczia  Constituante  1789-iki  elveit 
akarta  megvalósítani.  Ezen  mozzanat  is  hozzájárult  ahhoz, 
hogy  a  franczia  publiczisták  az  említett  országgyűlés  által 
meghatározott  és  már  hivatolt  emberi  jogok  deklaráczióját,3 
melyet  általánosan  az  egyéni  szabadság  és  jogosítványok 
magna  chartájának  szoktak  tekinteni,  úgy  tüntetik  fel,  mint 
a  szabadelvüség  nemcsak  franczia,  de  általános  európai  érte- 
lemben vett  programmját.  Az  idézett  jeles  iró4  azt  mondja 
továbbá,  hogy  ezen  párt  különösen  azon  országokban  is 
kezdett  alakulni,  melyekben  a  szabadság  ügye  még  nem 
érvényesült,  a  mi  a  nagykorúságra  való  törekvést,  a  kor- 
mányzati gyámkodás  alóli  felszabadulást  jelentette.  A  XlX-ik 
század  első  felében  az  európai  szárazföldön  csakugyan  min- 
denütt tűntek  fel  irányzatok,  melyek  a  korlátlan  hatalom  tűi- 
feszítésével  és  a  középkori  elzárkózottsággal  szemben  a  sza- 
badságnak utat  akartak  nyitni.  Politikai,  lelkiösmereti,  köz- 
gazdasági szabadság,  egyszóval  az  egyénnek  szabadsága,  ez 
volt  azon  bűvös  jelszó,  mely  Spanyol-  és  Olaszország  narancs- 
erdőitől kezdve  az  Északi  tenger  zordon  partvidékéig  minden 
nemesen  érző  keblet  mozgásba  hozott. 

Ezen  eszmék  ereje  volt  az,  mely  1848-ban  azon  hatalmas 
fölindulást  hozta  létre,  melynek  folytán  rendszerek  buktak, 
trónok  ingadoztak,  sőt  el  is  tűntek  a  föld  színéről. 

1  Kónyi :  Deák  beszédei,  II.  kötet  315.  lap. 

2  Lásd  Bautngarten  :  Geschichte  Spaniens,  T.  kötet  529.  lap. 

3  Lásd  egyebek  közt  Laboulaye :  Le  Parti  libéral,  290.  lap. 

4  U.  ott,  4.  lap. 

Elébb,  midőn  a  konzervatív  pártról  szóltam,  rá  kellett 
politikájának  európai  hátterére  is  mutatnom.  Ezt  kivánom 
cselekedni  a  szabadelvű  pártot  illetőleg  is,  miután  itt  hasonló- 
képpen egy  neme  a  külhatásnak  észlelhető.  A  dolog  előadá- 
somnak ezen  pontján  annyival  fontosabb,  mert  míg  a  konzer- 
vativeknél  e  külső  hatás  eljárásuknak  igazolása  gyanánt 
hozatott  általam  fel,  a  szabadelvű  pártnál  ezen  mozzanat 
összeköttetésbe  lép  a  reformmunkának  tartalmával,  természe- 
tesen világot  is  vetve  azon  mozzanatra,  hogy  az  említett 
tartalom  mennyiben  képvisel  idegen  importot,  mennyiben 
tekinthető  eredetinek. 

Ki  kell  mindjárt  mondanom,  összhangzón  egy  elébbi  téte- 
lemmel, hogy  e  befolyás  inkább  közvetett,  mintsem  egyenes 
természetű  volt.  Igaz,  hogy  kimutatta  azon  szolidaritást,  mely 
az  európai  nagy  áramlatok  és  a  nemzeti  törekvések  között 
létezett,  melynek  nagy  jelentősége  előtt  szemet  hunyni  nem 
lehetett.  De  más  oldalról,  ha  meg  is  történt  az,  hogy  bizonyos 
eszmék  és  gondolatok  átültettettek  a  hazai  földbe,  sőt  egyes 
intézkedés  és  intézmény  példa  gyanánt  szolgáltak  a  hazai 
politikusok  előtt,  még  sem  lehet  kétség  az  iránt,  a  mint  már 
arra  hivatkoztam  is  és  később  is  be  fog  igazoltatni,  hogy 
reformalkotásait  nagyban  és  egészben,  különösen  a  lényeget 
tekintve,  nemzetünk  saját  képére  teremtette ;  valamint  oly  em- 
berekkel is  rendelkezett,  kik  a  magok  lábán  állottak,  saját 
fejőkkel  gondolkoztak  és  a  külföld  szellemtelen  majmolására 
szorulva  nem  voltak. 

Mindennek  daczára  eme  tisztán  szellemi  hatásokkal 
foglalkoznom  kell.  Jobban  megértjük  a  kort,  az  embereket. 
A  kort,  ha  ösmerjük  az  eszmeáramlatokat,  melyek  környez- 
ték ;  az  embereket,  ha  tudjuk,  mivel  táplálkoztak. 

Jobban  megértjük  az  eseményeket,  hiszen  nálok  is 
befolyást  gyakorolt  a  keret,  mely  körfutamuknak  határait 
képezte.  A  mondandók  ez  áramlatoknak  tartalmát  a  legfel  ü- 
letesebben  érintik,  miután  e  tartalom  oly  gazdag,  hogy  róla 
kötetekei  lehetne  irni,  a  mint  hogy  írtak  is.  Az  a  futólagos, 
mondjuk,  bibliografikus  jellegű  vázlat,  melyet  itt,  épúgy  mint 
elébb  a  konzervatív  irányra  nézve  nyújtottam,  inkább  útba- 
igazítás gyanánt    szolgál  azok  számára,    kik  e  kérdést  beha- 

tóbban  kívánják  tanulmányozni,  a  mit  az  meg  is  érdemel. 
Részben  ki  is  egészíti  azokat,  a  miket  a  sajtóviszonyok- 
ról  mondottam,  a  kettő  együtt  az  informácziót  megfele- 
lőbbé teszi. 

Kezdem  a  dolgot  Angliával.  Említettem  Burke-ot  és 
művét  a  franczia  forradalomról,  mely  egy  nemét  a  konzer- 
vatív krédónak  képezte.  De  fellépése  megtalálta  ellenlábasait, 
kik  a  franczia  nagy  mozgalom  egészséges  gondolatának  védel- 
mére keltek.  Irodalmi  téren  ott  volt  Mackintosh :  Vindiciae  Gal- 
licae  művében,  mely  méltó  népszerűségre  tett  szert.  De  ezen 
hatáson  túltett  kebel-  és  politikai  barátjának,  Foxnak,  Anglia 
egyik  legelső  szónokának  magatartása,  ki  is  Francziaország- 
nak  tüneményes  átalakulásában  az  emberiség  egyik  legnagyobb 
és  legörvendetesebb  cselekményét  látta.1 

Ennek  a  magatartásnak  következtében  közöttük  a  barát- 
ság megszakadt,  a  mi  a  parlamentben  egy  drámai  jelenetre 
adott  alkalmat,  mely  nem  egy  embert  könnyekre  indított.2 
Fox  politikája  azonban  kisebbségben  maradt.  Anglia  nemcsak 
hogy  háborút  izent  Francziaországnak,  de  a  reakczió  szele 
végigsüvöltött  a  szigetország  szabadelvű  intézményein,  mely- 
nek, igaz,  csak  ideig-óráig,  nem  egy  esett  áldozatul,  például 
a  Habeas  corpus  törvény,  a  sajtó-  és  gyülekezési  szabadság. 
Vissza  kellett  mindent  hódítani  és  azon  évek,  melyekben 
a  48-as  nemzedék  felnőtt,  látták  Angliában  a  liberalizmus 
sikerült  küzdelmét,  mely  ezen  jogosítványokat  kiszabadította 
bilincseikből,  sőt  azonkívül  mindinkább  tért  foglalt.  A  mint 
e  küzdelmek  folytán  a  toryk  felvették  a  konzervatív  nevet, 
úgy  történt  a  whigeknek  szabadelvű  elkeresztelése  is. 

Ha  ezen  küzdelmekről  szólok,  nem  lehet  lord  Brougham 
nevét  hallgatással  mellőznöm,  ki  az  1830-diki  reformbillnek 
egyik  értelmi  szerzője  volt.  Ez  vetett  véget  a  hűbéri  Angliá- 
nak és  nyitott  utat  a  demokrácziának.  Szalay  László  felfogta 
nagy  jelentőségét  és  azért  idézett  munkájában 3  helyt  adott 
neki    úgy    mint    szónoknak  és  írónak,    ki  a  szabadelvű    esz- 


1  Pauli:  Geschichte  Englands,  II.  kötet  73.  lap. 

£  Szalay  László  :  Államférfiak  és  szónokok  könyve,  53.  lap. 

3  Lásd  :  Államférfiak  és  szónokok  könyvében  az  életrajzot. 

mákért  küzdött  hiven  és  ernyedetlenül.  Munkáira  1  ő  tett  engem 
figyelmessé. 

Ezek  közül  különösen  az  első,  ha  nem  is  felel  meg  a 
rendszeresség  követelményeinek,  mint  a  hogy  ez  angol  mun- 
káknál rendesen  történni  szokott,  mégis  nagy  tudással  és,  a 
mi  a  fődolog,  a  politikus  gyakorlati  felfogásával  van  irva. 
Nem  szürke  elmélet  az,  hanem  Göthe  szerint  az  élet  arany 
fája  sarjadzik  belőle. 

Igen  erős  a  történeti  része,  a  különféle  államformákat : 
monarkhiát,  arisztokrácziát,  demokrácziát  azon  pozitiv  képző- 
dések alapján  ismerteti,  melyek  tényleg  léteztek  és  működtek. 
Egészen  úgy  vagyunk  könyvével,  mintha  az  alkotmányok  egy 
nagy  tárházába  lépnénk  be  és  egy  szakértő  megmagyrázná 
midnegyiknek  hiányait,  valamint  jó  tulajdonságait,  hogy  közöt- 
tük választhassunk.  Helyes  megfigyelést  tanúsít  például  azon 
tétele,  hogy  a  hol  teljes  népuralom  van,  ott  mindig  demokrá- 
cziáról  beszél,  miután  a  köztársaság  kifejezés  a  fogalmat  nem 
adja  vissza  tisztán.  Ösmeretes,  hogy  Spárta  arisztokratikus 
jelleggel  birt,  viszont  Lengyelországnak  királya  volt,  mégis 
köztársaságnak  hivatott. 

A  végleges  konklúzió  a  korlátolt  vagy  a  vegyes  kor- 
mányforma mellett  foglal  állást,  melyben  egyeduralmi,  arisz- 
tokrata és  demokrata  elemek  vegyülnek.  A  hajdankor  nagy- 
tekintélyei is :  Aristoteles,  Polybios,  Cicero  az  ilyen  alkot- 
mányt tartják  a  legjobbnak,  mint  szintén  Tacitus  is,  ki  azon- 
ban bizonyos  skepsissel  tekintette  a  dolgot,  mondván :  »e  kor- 
mányformát könnyebb  dicsérni,  mint  megvalósítani «.- 

Kettős  előny  származik  belőle.  Egyrészt  az  államélet 
többoldalúsága,  másrészt  a  különféle  hatalmi  tényezők  köl- 
csönös ellensúlyozása,  mi  a  korlátlan  hatalom  fékezése   volt. 

Ennek  az  eszménynek  az  angol  alkotmány  leginkább 
megfelelt,  melynek  szervezetét  és  működését  Brougham  úgy 
irja  le,  mint  az  a  múlt  század  első  felében  szemei  előtt  állott. 
A  reakczió  korszakában  irva  munkáját,  természetes,  hogy 
a  szabadsági   biztosítékok    kiemelésére    helyezte  a  hangsúlyt. 


1  Political  Philosophy  III.  kötet,  továbbá  The  British  Constitution. 

1   Annales,   IV.   könyv   33.   fejezet. 


—      172     — 

Nagy  szerepet  játszottak  ezek  között  a  sajtó-,  a  gyülekezési 
szabadság,  valamint  az  esküdtszék.  A  szankczióra  nézve 
égészen  az  aranybulla  ellenállási  záradékának  álláspontjára 
helyezkedett,  'ezt  tekinti  szabadságuk  zárkövének.  Eredeti 
jelenség,  hogy  ezt  az  angol  alkotmányról  irt  művében  fejte- 
geti, mely  magának  Viktória  királynénak  volt  ajánlva. 

Annak  a  korszaknak  legfontosabb  kérdését  képezte  a 
rendiségből  való  átmenet  a  képviseleti  alkotmányra.  Brougham 
a  képviselet  krédóját,  elvontan  a  kormányhozi  viszonytól, 
—  Canons  of  r epresentative  system  —  a  következőkben  álla- 
pítja meg.  A  képviselő  közjogilag  és  politikailag  nem  kerüle- 
tét, de  az  országot  képviseli ;  utasítások  által  nem  köthető 
meg,  vissza  nem  is  hívható.  A  képviselőnek  és  képviseletnek 
függetlenségét  nemcsak  felfelé,  de  lefelé  is  meg  kell  őriznie. 
Nyomást  rajok  gyakorolni  nem  szabad  ;  habár  a  közvélemény 
óhajait  nyilváníthatja  és  az  eljárást  bírálhatja. 

A  választás  egyenes,  közvetlen  legyen,  minden  állam- 
polgárnak kell  az  aktiv  és  passiv  választási  jogosítványt  birnia, 
csakis  a  törvényes  korlátok  —  kór,  lelki  betegség  és  nem 
feddhetlen  előélet  —  jöhetnek  tekintetbe.  Úgy  kell  a  képvise- 
letet berendezni,  hogy  a  társadalom  minden  nagy  érdekköre 
kifejezésre  jusson.  Megfelelő  rendszabályok  alkalmaztassanak 
a  választók  függetlenségének  biztosítására,  ugy  a  vesztegetés, 
mint  illetéktelen  befolyás  ellen. 

Ezek  a  tételek  ma  közhelyszámba  jönnek,  de  éppen 
ezen  körülmény  bizonyítja  fontosságukat  akkor,  midőn  fel- 
állíttattak. 

Midőn  Broughammal  foglalkozom,  az  Edinburgh  Review- 
nek  is  kell  néhány  sort  szentelnem,  annyival  inkább,  miután 
az  idén  tölti  be  alapításának  századik  évfordulóját,  melyek- 
ből majdnem  ötven  éven  át  én  is  szerény  olvasója  valék. 
Elébb  már  több  izben  említem  e  nagybecsű  folyóiratot,  mely- 
nek Brougham  egyik  oszlopa  volt.  E  fol\róirat  a  reakczió 
legsötétebb  éveiben  alakult,  és  igazán  világító  tornyot  képezett 
a  tévelygő  hajósok  számára.  A  római  perjog  ösmert  tétele  : 
Judex  damnatur,  cum  nocens  ábsolvitur  (a  birót  elitéljük, 
ha  a  bűnös  felmentetik)  volt  jelszava,  melyet  különösen  a  föld 
hatalmasaival   szemben  gyakorolt,   védve  az  üldözött  ügyet, 

sújtva  az  önkénykedőt.  Mindez  igazán  birói  nyugalommal  és 
komolysággal  történt,  valamint  azzal  a  szellemi  felsőséggel, 
mely  a  biró  ítélkezésének  súlyt  kölcsönöz. 

E  folyóirat  nálunk  is  el  volt  terjedve.  Említettem,  hogy 
Dessewffy  Aurél  is  irt  bele,  valamint  erre  a  mintára  Eötvös, 
Trefort  és  Szalay  csinálták  meg  a  Budapesti  Szemlét,  még 
a  külsőségre  is  figyeltek,  a  kék  és  sárga  kötést  alkalmazva, 
mely  az  angol  liberálisok  szine  volt. 

Azon  híres  írói  csoport  között,  kik  az  angol  kiadványt 
támogatták  és  a  liberalizmus  zászlaját  lobogtatták,  legnagyobb 
népszerűségnek  és  olvasottságnak  örvendett  Macaulay.  Úgy 
nálunk  is,  mint  mondhatni  az  egész  világon,  fényes  szónoki 
és  irói  tulajdonságok  őt  tették  ismeretessé.  E  mellett  törhetlen 
hűség  és  bizalom  jellemezte  működését,  mely  a  legkedvezőt- 
lenebb viszonyok  közt  is  lelket  és  bátorságot  öntött  az  em- 
berekbe. Anglia  a  szabadság  klasszikus  hazája  és  szerinte 
e  nagy  hivatáshoz  hűtlen  nem  lehet.  Ebből  kifolyólag  azt 
a  szünetet,  mely  a  fejlődés  menetében  a  konzervatív  vissza- 
hatás által  állott  be,  hasonlítja  a  tenger  őrületéhez  dagály 
idejében.  A  ki  ezt  rövid  ideig  szemléli,  látja,  hogy  a  hullá- 
mok előre  és  hátra  is  mennek,  de  a  ki  huzamosabban  figyel 
reá,  az  előtt  az  előremenetel  kétségtelen.1 

Meg  is  mondja  választóinak  1839-ben  Edinburghban,2 
hogy,  bár  győzelmesnek  látja  a  konzervatív  reakcziót,  ő  meg- 
marad pártja  mellett  most,  mikor  az  vereséget  szenved,  mint 
tette  akkor,  mikor  győzedelmeskedett.  Ennek  a  pártnak  lehet 
köszönni  Anglia  minden  nagy  reformját,  úgy  a  polgári  mint 
lelkiösmereti  szabadság  terén.  A  XVII-dik  században  ez  állí- 
totta talpra  a  parlamentet,  a  XlX-ben  megtisztította  azt  a 
visszaélésektől.  Elete  végnapjáig  hű  fog  az  elvekhez  maradni, 
melyeket  ha  az  elfogultság  felhői  el  is  homályosítanak,  a  hal- 
hatatlan igazság  fényénél  fogva;  mely  bennök  ragyog,  mégis 
keresztültörnek  rajta. 

Jóslati  képesség  nyilatkozott  meg  e  szavakban.  Az  esz- 
méknek ereje  éppen  abban  jutott  kifejezésre,  hogy  a  konzer- 

'   I  ritical   and  historical   Essays,   II.  kötet  30.  lap. 
peeches,  88.  lap. 

vativ  párt,  illetve  annak  vezére,  Peel  Róbert,  mint  ahogy  erre 
más  összeköttetésben  hivatkoztam  is,  kinek  politikai  nagy 
fölényével  sem  Macaulay,  minden  tehetsége  daczára,  sem  mi- 
nisztertársai nem  bírtak,  kénytelen  volt  a  szabadelvű  reformo- 
kat keresztülvinni,  elébb  a  lelkiösmeret  szabadságát  a  katho- 
likusok  emanczipácziójával,  utóbb  a  kereskedelmi  szabadságot 
a  gabonavámok  eltörlésével.  Egy  szóval  az  egész  vonalon 
nem  a  korlátozás,  de  a  szabad  mozgás  politikája  győzedel- 
meskedett, a  mi  összeműködött  arra,  hogy  a  fejlődés  és  hala- 
dás ügyének  csinált  propagandát,  mint  a  melynek  olyan  a 
hatalma,  hogy  ellenfelei  nemcsak  meghajtják  előtte  a  lobogót, 
de  követik  is. 

Jól  mondja  Csengery  Antal,1  hogy  ezen  években  Európa 
szivében,  Francziaországban  volt  a  harcz  leghevesebb  a  reak- 
czió  ellen  és  a  liberalizmus  mellett.  Tényleg  az  indítékok,  úgy 
nálunk  mint  a  kontinens  többi  országaiban,  inkább  Franczia- 
országból  érkeztek  mintsem  Angliából.  —  Magok  az  ango- 
lok beösmerték,2  hogy  ez  azért  is  történt,  mert  a  francziák 
a  jogegyenlőségnek  és  demokrácziának  érvényesülését  írták 
a  zászlóra. 

Talán  sehol  sem  volt  a  rajongás  a  franczia  állapotokért 
oly  erős,  mint  Németországban.  Egy  oly  sovinista  német  iró, 
mint  Treitschke,3  sajnálattal  vallja  be,  hogy  Napóleonnak  ott 
mennyire  bálványozták  bukása  után  az  emlékét.  Úgy  tekin- 
tették mint  a  demokráczia  felkent  bajnokát,  ki  ellen  a  szent 
szövetség  alakult.  Fokozódott  a  francziaság  kultusza,  midőn, 
mint  már  említem,  a  restauráczió  korszakában  Francziaország- 
ban helyreállott  az  alkotmán}'.  A  franczia  szószék  és  iroda- 
lom káprázatos  hatása,  mely  szingazdag  hátterével  olyannyira 
elütött  a  német  Polizeistaat  szürke  egyhangúsága  és  koporsó- 
szagától, valóságos  Mekkát  csinált  Párizsból  a  szabad  szó 
és  mozgás  hivei  számára.  Oly  tehetséges  emberek,  mint  Börne, 
Heine,  oda  is  tették  át  lakásukat.4 

1  Deák  emlékezete,  22.  lap. 

2  Lásd:  Edinburgh  Review   1846.  áprilisi  füzet,  453.  lap. 
8  Historische  und  politische  Aufsátze,  II.  kötet   107.  lap. 

4  Lásd  erre  vonatkozólag  Schmidt  Julián  :  Geschichte  der  deutschen 
Literatur,  III.  kötet  209.  lap. 

A  franczia  sajtó  viszony  oknál  szóltam  ennek  nagy  hatá- 
sáról. Még  inkább  állott  ez  az  irodalomra  nézve,  részben 
mert  területe  sokoldalúbb,  részben  mert  külországokba  a  köny- 
vek mégis  inkább  eljutottak  mint  a  hírlapok,  miután  ezeket 
a  rendőrség  nem  tartotta  oly  veszedelmeseknek.  Különösen 
állott  a  hatás  kedvezménye  az  Írókra  nézve,  mert  ha,  mint 
elébb  állítottam,  Francziaországban  a  hírlapírók  politikusokká 
váltak,  az  irói  hirnév  biztos  ut  volt  a  miniszteri  bársony- 
székbe. Thiers,  Guizot,  Rémusat,  Cousin,  Villemain  tárczáikat 
főleg  amaz  előkelő  állásnak  köszönhetik,  melyet  az  irói  Par- 
nassuson  elfoglaltak. 

Áttérve  a  szadadelvüségre  és  annak  tanaira,  meg  lehet 
állapítani,  hogy  a  mit  a  felvilágosodott  közvélemény  mond- 
hatni a  kerekvilágon  szellemi  táplálékot  elfogyasztott,  az  leg- 
nagyobbrészt Francziaországból  származott.  Tökéletesen  igaza 
volt  Csengerynek,1  hogy  nálunk  is,  úgy  mint  ott,  a  hol  néme- 
tül olvastak,  ha  más  nem,  a  jó  Allgemeine  Zeitung  elhozta 
az  alkotmányosság  elméletét,  melyet  egy  Royer-Collard  és 
Benjámin  Constant  hirdetett.  Jól  emlékszem,  hogy  midőn  a 
felejthetlen  emlékű  Eötvös  Józsefhez  kérdést  intéztem  abból 
a  czélból,  hogy  a  szorosabb  értelemben  vett  politikai  anyag- 
nak megösmerésére  nézve  mit  kellene  olvasnom,  ő  nekem 
különösen  három  munkát  ajánlott.  Ma  is  birtokomban  vannak 
e  művek  akkori  kiadásukban.  Az  első  Cherbuliez :  »Théorie 
des  garanties  constitutionnelles«,  a  másik  Constant  Benjámin 
már  elébb  idézett  könyve  és  végre  Tocqueville :  »De  la 
Démocratie  en  Amérique«  oly  nagy  hirre  vergődött  műve. 
Cherbuliez- vei  nem  foglalkozott  a  magyar  publiczisztika,  de 
Constantról  és  munkálódásairól  Szalay  írt  egy  kimerítő  tanul- 
mányt,2 míg  Tocquevillet  Fábián  Gábor  fordította  magyarra. 

Akkor  az  ő  eszméik  ujdonságszámba  mentek.  Cherbu- 
Jiez  kritikája  az  isteni  jog,  a  legitimitás  a  Rousseau-féle  Con- 
trat  social,  valamint  Bentham  utilitariánus,  haszonelvi  rend- 
szere —  mely,  mint  említem,  Széchenyit  is  hívei  közé  szám- 
lálta —  ellen   van  intézve.   Kimutatja,  hogy  a  fejedelmeknek 


'   Oeák  emlékezete,   23.    lap. 

2   Lásd  :   Államférfiak  és  szónokok    könyve. 

isteni  joga  theokratikus  ízzel  bir,  mely,  mint  tudva  van,  Kelet 
népeinek  kezdetleges  államformája  volt.  —  Igaz,  hogy  e  mel- 
fett  fel  szokták  hozni  szent  Pál  apostol  levelét  a  rómaiakhoz, 
melyben  elmondta,  hogy  minden  hatalom  Istentől  származik 
es  annak  minden  halandó  lény  alá  van  vetve.  A  ki  tehát 
a  hatalommal  szembe  száll,  az  isteni  rendelettel  ellenkezik, 
a  miért  is  magára  vonja  az  Istenség  haragját.  Ezzel  szem- 
ben Cherbuliez  megállapítja,  hogy  az  emberiség  magasabb 
rendeltetésének  megtagadása  lenne,  ha  tőle  követelnék,  hogy 
közönyös  legyen  az  államforma  iránt,  mely  alatt  él  és  hogy 
az  egyes  ember  ne  járuljon  hozzá,  hogy  kormányzata  is 
tökéletesebb  legyen  és  a  fejlődő  szükségekhez  alkalmazkodjék, 
mely  törekvés  a  szellemiséget  is  fokozza,  miután  ennek  a 
polgárisodással  párhuzamosan  kell  emelkednie.  A  keresztény 
vallás  isteni  származásának  tagadása  lenne,  ha  a  polgárisodás 
helyét  elfoglalná,  ha  az  emberiség  lelki  szükségeinek  nem 
tudna  teljes  mértékben  eleget  tenni. 

A  legitimitás  forrásait  visszavezeti  a  középkor,  a  hűbéri- 
ség korszakára  és  tanaira,  mikor  a  fejedelem  úgy  tekintetett, 
mint  országának  földesura,  vagyis  mikor  a  közjogi  jelleggel 
biró  jogosítványok,  illetve  a  felségjogok  a  magánjogi  tulaj- 
donok tartalmával  birtak.  Ez  volt  azon  felfogás,  mely  ellen, 
mint  ahogy  arra  hivatkoztam,  Deák  is  polemizált,  mondván, 
hogy  hazánk  nem  az  uralkodóház  dominiuma,  vagyis  inkább 
majorsága,  melylyel  kénye-kedve  szerint  rendelkezhetik.  Az 
állampolgári  kötelezettségek  ennek  a  rendszernek  keretében 
a  hűbéri  szolgáltatások:  dézsma,  robot  természetével  birtak, 
—  maga  az  ország  a  magánjogi  forgalom  tárgyát  képezte, 
el  lehetett  adni,  vele  végrendelkezni,  éppen  mint  a  majorsággal. 

Bentham  haszonelvi  rendszerét  illetőleg  kiemeli,  hog5r 
az  ellentétben  áll  az  igazság  és  erkölcsösség  elvével,  mely 
a  történelmi  viszonyokat  nemcsak  a  költészet  szinével  diszíti 
fel,  de  az  embereket  is  jobbakká,  nemesebbekké  teszi.  Az 
emberiség  nem  lehet  el  ezen  hatalmas  tényezők  nélkül,  melyek 
annak  lelkiösmeretét  képviselik,  melyek  a  gyengét  mégis,  úgy 
a  hogy,  az  erősebb  ellen  megoltalmazzák.  Ha  Benthammal 
szemben  magasabb  légkörbe  emelkedett,  viszont  Rousseau 
Contrat  socialjának   révedezéseit  leszállította  a  földre,  az  élő 

cselekvő  valóság  területére.  Mert  bármily  egészséges  jogczíme 
van  is  felfogásának,  hogy  a  kormány  és  kormányzott  közötti 
viszony  kötésen,  szerződésen,  ebből  folyólag  kölcsönösségen 
és  viszonylagosságon  alapul,  azon  tény  elől  nem  lehetett  elzár- 
kózni, hogy  ily  kötés  a  vérszerződés  kivételével,  melyről, 
fajdalom,  Európa  irodalma  tudomást  nem  vesz,  sehol  nem 
jött  létre.  És  a  mennyiben  például  egy  oly  intézmény,  mint 
XVIII.  Lajos  alkotmánya,  az  úgynevezett  és  már  hivatok 
Charte,  ezt  pótolni  akarta,  állandónak  nem  bizonyult. 

Annak  a  rendszernek,  mely  a  felvilágosodott  abszolutiz- 
mus czím  alatt  ösmeretes,  az  volt  a  jelszava  »Rien  par  le 
peuple  tottt  pour  le  peuple«,  vagyis :  semmit  a  nép  által, 
mindent  azonban  a  népért.  Az  önkormányzatnak  rendszere 
a  nép  részvétét  teszi  alapgondolattá,  vagyis  »par  le  peuple, 
pour  le  peuple «,  mely  a  kormányra  befolyást  gyakorolt,  főleg 
az  által,  hogy  kormányzóit  maga  választja  meg.  A  jó  kor- 
mányzatnak nyitja  abból  áll,  hogy  oly  emberek  találtassanak, 
kik  a  megfelelő  erkölcsi  és  értelmi  minősítvényt  birják.  Cher- 
buliez  tényleg,  mint  úttörő,  ezt  az  egész  anyagot  behatóan 
és  részletesen  öleli  fel.  —  Ma  természetesen  ezen  kérdés  úgy 
elméletileg  mint  gyakorlatilag  teljesen  ki  van  dolgozva,  az 
akkori  viszonyok  között  kevésbbé  volt  az.  És  habár  nálunk 
a  választások  a  közélet  egész  területén  szerepeltek  és  nagy 
befolyást  gyakoroltak  az  ország  sorsára,  mégis  jótékony  hatást 
gyakorolt  az,  ha  a  kérdés  rendszeresen,  magasabb  szempont- 
ból tárgyaltatott. 

Constant  művét  a  hatvanas  évek  elején  Laboulaye  adta 
újonnan  ki.  Ő  maga  is  pályafutásának  évei  alatt  a  fran- 
czia  publiczisztikának  elsőrangú  csillaga  volt.  Azt  mondja 
róla,  hogy  munkája  a  szabadságnak  lesz  a  kézikönyve,  —  le 
mamiéi  de  la  liberté.  —  A  mint  hogy  róla  Bluntschli  is 
nagy  elösmeréssel  nyilatkozik.1  Előre  kell  bocsátani,  hogy  az 
egész  nem  rendszeres  dolgozat,  nem  a  politikai  anyagnak 
a  maga  egészében  való  felölelése.  Igazi  publiczisztikai  termék, 
egyes  kérdéseknek  alkalmi  folyóiratokban  megjelent  tárgyalása, 

'  Lásd  Államjog  és  politika  története.  Magyarul  Acsády  fordításá- 
ban,  II.   kötet   221.   lap. 

Beöthy  Ákos    A  magyar  államiság  fejlődése,  küzdelmei.  III.  \2 

de  azért  mégis  megvan  bennök  a  vezéreszme,  az  összefüg- 
gés, és  oly  magaslaton  van  tartva,  mely  tartós  életet  bizto- 
sított számára. 

Constant  a  forradalom,  a  császárság,  a  restauráczió 
korszakában  élt,  és  azon  kornak  alig  volt  fontosabb  problé- 
mája, melylyel  ne  foglalkozott  volna.  Egész  ember  volt,  helyt 
állott  politikai  pályafutásában  felfelé  mint  lefelé.  A  rémuralom 
alatt  éppen  úgy  menekülni  kellett  neki,  mint  a  Bourbon-reak- 
czió  korszakában  ki  volt  téve  minden  koczkázatnak.  Teljes 
joggal  mondhatta  magáról,1  hogy  negyven  éven  át  volt  a 
szabadságnak  katonája,  még  pedig  a  politikai  és  lelkiösmereti- 
nek  egyiránt.  A  szabadság  alatt  az  egyénnek,  jogi  értelemben 
a  személyiségnek,  érvényesülését  érti,  egyrészt  a  korlátlan 
hatalommal  szemben,  mely  önkénykedik,  másrészt  a  tömegek 
irányában,  melyekben  tisztán  megvan  a  törekvés  a  kisebb- 
ségek eltiprására.  Szépen  magyarázza  meg,  hogy  a  jognak 
erkölcsi  kellékei  alapján  a  korlátlan  hatalomnak  nincsen  igazi 
joga,  miután  jogot  kötelezettség  nélkül  képzelni  nem  lehet. 
Annak  csak  hatalma  van,  melynek  határa  csak  addig  tart, 
míg  a  megfelelő  erővel  rendelkezik. 

Alkotmányos  államban  a  többség  igenis  joggal  követel- 
heti, hogy  akaratát  érvényesítse,  de  az  egyéni  jogkört  tisz- 
telnie kell,  míg  az  a  mások  jogait  nem  sérti.  Valamint  nem 
állhatja  útját  annak,  hogy  a  kisebbség  többséggé  ne  akarjon 
lenni,  és  ha  a  közvélemény  a  maga  rendé  szerint  feléje  for- 
dul, hogy  azzá  ne  is  váljék. 

Constantnak  egyik  legszebb  formulája  az  alkotmányos- 
ságról úgy  hangzik,  hogy  az  a  hatalomnak  összhangja  —  har- 
monie  des  pouvoirs.  —  Ez  némileg  ellentétben  van  másik 
hirneves  honfitársa  Montesquieu  2  meghatározásaival  az  angol 
alkotmányra  vonatkozólag.  Montesquieu  tudvalevőleg  a  három 
hatalom :  törvényhozási,  kormányzati  és  birói,  szétválasztásá- 
ban, illetve  megosztásában  látta  a  szabadság  biztosítékát.  Con- 
stant nem  ment  annyira,  hogy  ezt  tagadásba  vegye,  a  mint 
ez  ma    általánosan   történik,    de  mégis  oly  módon   javította, 

1  Lásd  Mélanges  politiques  et  litteraires.  Bevezetés. 

2  Esprit  des  lois,.  XI.  könyv  VI.   fejezet. 

hogy  tétele  megállhasson,  ha  a  tényleges  viszonyokra  alkal- 
mazzuk. A  mi  nála  a  fő,  okoskodása  oly  tartalmas,  igaz  és 
magasra  szárnyaló,  hogy  azt  rövid  kivonatban  közlöm. 

Szerinte  az  említett  három  hatalmi  tényező,  törvény- 
hozás, végrehajtás,  bíráskodás,  az  alkotmány  szerkezetének 
három  oly  kerekét  képezik,  melyeknek  egymásba  illeszkedve 
kell  működniök.  Ha  esetleg  összezavarodnak  és  egymásnak 
útjába  állanak,  akkor  kell  lenni  egy  oly  tényezőnek,  mely 
rajtok  kívül  és  felettök  áll,  és  mely  az  összhangot  létrehozza. 
Ez  a  fejedelmi  hatalom,  melynek  feladata  az  egyensúlyt 
helyreállítani  és  mely  erre  való  nézve  mindegyikkel  szembe 
jogosítva  és  képesítve  van.  Az  angol  alkotmány  működését 
hozza  fel  példa  gyanánt  állításának  igazolására. 

Az  angol  alkotmány  lényege  abban  található  meg,  hogy 
nem  lehet  törvényt  alkotni  parlament  nélkül,  nem  lehet  kor- 
mányzati ténykedést  eszközölni  miniszteri  ellenjegyzés  nél- 
kül ;  ítélkezni  pedig  az  ország  rendes  birái  szoktak. 

Ebben  áll  a  három  hatalom  tevékenysége.  Ha  pedig 
bármelyik  túlhág  hatáskörén,  a  korona  következőképpen  szo- 
rítja azt  vissza  határai  közé.  A  törvényhozás  túlkapásaival 
szemben  gyakorolja  a  feloszlatás  jogát ;  a  minisztert,  ha  rosz- 
szul  végzi  dolgait,  egyszerűen  elbocsátja,  a  birói  tévedéseket 
pedig  megkorrigálja  a  kegyelmezés  alkalmazásával. 

A  gyakorlati  megoldás  a  parlamentáris  rendszerben, 
vagyis  a  törvényhozói  és  kormányzati  hatalom  azon  össze- 
olvadásában található,  melyet  a  kabinet  képvisel.  Ez  mind 
a  két  funkcziót  teljesíti  és  egyszersmind  bírja  a  fejedelem  és 
a  parlament  bizalmát. 

Ennek  eszköze  a  politikai  felelősség,  mely  különbözik 
a  büntetőjogitól  és  abban  jut  kifejezésre,  hogy,  ha  a  kor- 
mán}' méltatlan  a  parlament  bizalmára,  akkor  a  többség 
ellene  fordul,  helyét  ott  hagyja  és  azt  más  foglalja  el. 

Constant  egészen  át  volt  hatva  a  felelősség  keresztül- 
vitelének szükségétől,  még  pedig  az  egész  vonalon.  Ezt  ki 
akarja  terjeszteni  a  hivatalnokok  egész  összegére.  Említettem 
már  elébb  a  franczia  köztársasági  alkotmány  által  létesített 
helytelen    rendelkezést,    hogy    a  tisztviselőt    csakis   a  (  onseil 

12' 

d'État  engedelmével  vonathatik  hatalmi  túllépés    —  exces  de 
pouvoir  —  folytán  kereset  alá. 

Mikor  Napóleon  visszajött  Elbáról  és  alkotmányosan 
akart  kormányozni,  Constant-t  bizta  meg  az  alkotmány  elké- 
szítésével. Egyike  az  első  intézkedéseknek,  melyet  Constant 
javasolt,  éppen  az  említett  törvény  módosítását  czélozta,  a  mi 
azonban  Napóleon  bukása  után  abba  maradt,  bár  ösmerve 
őt  és  az  erélyes  kormányzatról  való  nézeteit,  alig  hihető, 
hogy  ezen  szabadsági  biztosítékot  életbe  léptette  volna.  Ez 
azonban  természetesen  Constant  érdemét,  felfogásának  igazán 
szabadelvű   voltát  nem  csökkenti. 

A  harmadik  nagy  elmélkedőt,  Tocquevillet,  kire  már 
többször  hivatkoztam,  talán  magasabb  minősítés  illet  meg, 
mint  hogy  egy  politikai  irányzatnak  lenne  mestere.  Rá  minden 
esetre  lehetett  alkalmazni  azt,  a  mit  Széchenyi  maga  számára 
követelt :  nemzetének  ordináriusa,  vagyis  kezelő  orvosa  lenni. 
Tényleg  hazájának  kóros  állapotait  úgy  ismerte,  mint  senki  más. 

Gneist 1  azzal  tisztelte  meg  őt,  hogy  számára  egy  egész 
exposét  csinált,  melyben  ugyanezen  állapotoknak  genezisét 
irta  meg.  De  erről  nem  kívánok  szólni,  hanem  igenis  a  demo- 
krácziára  vonatkozó  felfogásáról,  mert  ez  általános  hatást 
csinált,  és  nálunk  is,  a  rendi  világ  hazájában,  mintegy  szö- 
vétneket gyújtott,  mely  magyar  elvrokonai  segélyével  az  elfo- 
gultság homályát  világította  meg,  úgy  hogy  könnyebben  volt 
tűrhető,  míg  a  tisztult  felfogás  koránya  mégis  csak  elérkezett. 

Tocquevillet,  ki  1830  táján  járt  Amerikában,  meglepte 
a  társadalmi  viszonyok  egyenlősége  és  egyformasága.  Ezen 
mozzanat  képezte  azt  a  tengelyt,  mely  körül  a  nemzet  élete 
forgott.  Francziaországra  tekintve,  ugyanezen  jelenségekkel 
találkozott,  és  miután  hazája  ezen  a  téren  némileg  elől  járt 
a  kontinens  többi  államai  előtt,  biztosra  lehetett  venni,  hogy 
a  nem  messze  jövő  mindenütt  fel  fogja  vetni  a  demokratikus 
egyenlőség  kérdését.  A  közfelfogást  úgy  jellemzi,  hog}'  azt 
egyik  ideiglenes  tünetnek  tekinti,  mely  magát  kitombolva  eltű- 
nik,   míg  a  másikat  az   ellenállhatlan    és    állandó    természetű 

1  Die  heutige  englische  Communalverfassung,  1860-dik  évi  kiadás, 
864.   lap. 

mozgalmak  kategóriájába  sorozza,  melynek  győzelme  hama- 
rább bekövetkezik  mintsem  a  kétkedők  képzelik.  Teljes  mér- 
tékben igaza  volt:  az  1848-iki  év  minden  jóslatának  teljesü- 
lését meghozta. 

A  mi  Tocquevillet  különösen  becsessé  tette  Eötvös  előtt, 
az  éppen  a  központosításra  vonatkozó  nézeteiből  származott. 
Természetesen  idézi  is,1  nagy  súlyt  merítve  abból,  hogy  a 
szabadelvüség  és  a  demokráczia  oly  kiváló  képviselője  is 
részben  osztozik  felfogásában.  Részben  mondom,  mert  Tocque- 
ville  két  központosítást  ismer,  a  politikait  és  közigazgatásit, 
melyek  között  élesen  különböztet.  Az  első  a  törvényhozásra 
és  az  általános  érdekekre  vonatkozik ;  ezt  jogosultnak  tartja, 
a  mint  ezt  Anglia  példája  is  bizonyítja.  Nem  úgy  a  köz- 
igazgatásit, melyre  nézve  a  helyi  érdekek  ellátását  illetőleg 
az  önkormányzatot  kívánja  tágas  méretekben  alkalmazni. 

Az  érdekes  az,  hogy  e  nézeteket  Eötvös  utóbb  teljesen 
magáénak  vallotta,  csakhogy  ez  nem  a  már  hivatolt  czikkek- 
ben  történt,  melyekben  a  czentralista  álláspontot  majdnem  a 
végletekig  vitte,  hanem  későbbi  nagy  művében.2 

A  mit  Tocquevilleról  mondok,  nem  volna  teljes,  ha  róla 
röviden  mint  politikusról  nem  szólnék.  Az  irónak  működését 
ez  teszi  igazán  értékessé,  mert  nézetei  cselekvéseiben  testesül- 
tek, valósultak  meg.  De  némileg  reánk  nézve  is  érdekes  a 
dolog,  mert  hiszen,  mint  ahogy  Eötvös  és  a  czentralisták 
tanainak  ismertetésénél  kimutattam,3  Lajos  Fülöp  uralkodása 
és  azon  állapotok  között,  melyek  nálunk  1875  óta  keletkez- 
tek, szoros  párhuzamosság  létezik.  Ennek  az  egészségtelen 
rendszernek  egyik  ostora  Tocqueville  volt.  Mint  képviselő  is 
folytonosan  küzdött  ellene  nemcsak,  hanem  a  kikerül  hetién 
bukást  meg  is  jósolta  előre. 

Legfontosabb  beszédét  1848.  január  27-ikén  tartotta 
a  franczia  kamarában,  akkor,  mikor  a  kormány  és  rendszere, 
melyet  támadott  és  jellemezett,  hatalmának  tetőpontján  állott. 


1  Lásd  :   Reform,    147.   lap. 

2  A    XlX-dik    század    uralkodó    eszméinek     befolyása    az  államra, 
II.   kötet,  ötödik  könyv. 

'■'  Lásd:  Uj  Magyarország,   1.  kötet   169.  lap. 

Konstatálja  e  beszédben  a  kormány  példátlan  hatalmát,  melyet 
magának  meg  nem  engedett  eszközökkel  szerzett.  Ezt  a  ha- 
talmat oly  módon  szerezték  meg,  hogy  a  nemzet  nemtelen 
ösztöneire  hivatkoztak,  különösen  az  önzésre  és  más  erkölcsi 
sötét  oldalaira. 

Oly  emberekre  támaszkodtak,  kik  nem  tisztességes  utón. 
és  nem  tisztességes  eszközökkel  dolgoztak,  és  a  kik  azért 
lettek  a  kormánynak  szegődöttjei,  hogy  ily  eredményekre 
utazhassanak. 

Az  egész  közélet  telítve  van  ezen  felfogásokkal.  A  kép- 
viselő úgy  tekinti  mandátumát,  mint  üzletet,  melyet  ki  kell 
aknázni,  a  választó  szintén  trafikál  szavazatával,  hogy  neki 
is  jusson  a  zsákmányból. 

Mindenki  érzi  a  helyzet  bizonytalanságát,  tarthatatlan- 
ságát. A  levegő  fülledt,  mindenki  érzi  a  közelgő  vihar  ideg- 
rázó szellőit,  villamos  szagát.  Mindenki  érzi  a  közelgő  forra- 
dalmat, habár  nem  is  tudja,  hogy  honnan  és  mikor  kél  és  kit 
fog  elseperni 

Négy  hétre  ezen  jóslat  után  a  forradalom  kitört  Párizs- 
ban, és  három  rövid  nap  alatt  nemcsak  a  kormányt  s  biztos 
többségét,  mely  Tocquevillet  kinevette,  de  a  fejedelmet  és 
uralkodóházát  is  elseperte. 

Áttérek  most  a  franczia  történetírók  csoportjára,  kiknél' 
hasonlóképpen  találunk  megszívlelésre  méltó  mozzanatokat,, 
habár  ezek  mindegjdkére  munkám  ökonómiája  folytán  nem 
terjeszkedhetem  ki. 

Ha  igaz  az,  hogy  a  történet  az  életnek  mestere,  meny- 
nyire inkább  az  a  közélet  embereire  nézve.  Nem  kisebb  em- 
ber mint  John  Stuart  Mill *  a  negyvenes  évek  elején  kiállí- 
totta a  franczia  történetírás-  és  kutatásnak  a  bizonyítványt,, 
hogy  felülmúlja  úgy  a  németet  mint  az  angolt  is  ama  tulaj- 
donokban, melyek  a  történet  tanulmányozását  az  olvasóra 
nézve  vonzóvá  és  tanulságossá  teszik.  Különösen  kiemeli,  hogy 
a  franczia  történetírás  új  ösvényeket  keres.  Határozottan  áll 
ez  azokra  nézve,  melyek  a  szabadelvű  irányzatok  térfogla- 
lásához vezetnek. 

1  Dissertations  and  Discussions,  IT.  kötet   121.  lap. 

Ezen  a  téren  első  helyen  áll  Guizot.  Beösmeri  azt  Sza- 
lay  1  is,  azt  mondván  róla,  hogy  minden  idők  és  nemzetek 
első  állambölcselői  közé  tartozik.  Igaz,  hogy  elébb  úgy  mutat- 
tam be  mint  konzervatív  minisztert,  azonban  nem  kell  elfelej- 
teni, hogy  ő  a  konzervatív  politikát  angol  értelemben,  tehát 
alkotmányos  szellemben  fogta  fel.  Azonkívül  pályájának  kezde- 
tén ellenzéki  és  szabadelvű  volt,  különösen  történeti  műveiben, 
melyeknek  elseje  az  angol  forradalom  történetét  tárgyalja. - 
Megállapítja  ottan  az  angol  forradalom  sikereit.  Magasztalás- 
sal  szól  szerzőiről,  kik  oly  módon  létesítették  az  alkotmányos 
monarkhiát,  mint  utódaik  az  amerikai  köztársaságot.  A  Stuar- 
tok zsarnokságával  szemben  az  ellenállás  jogosult  volt,  az 
adott  viszonyok  között  a  parlament  nem  tehetett  mást,  mint 
hogy  a  hatalmat  magához  ragadja.  —  És  habár  nagy  rokon- 
szenvvel beszél  I.  Károly  hősies  magatartásáról  elitélése  alatt 
és  a  vérpadon,  mégis  beösmeri,  hogy  a  Stuartok  felfogása 
az  isteni  jogról  nem  a  modern  világba  való  volt. 

Nagyban  és  egészben  történeti  munkái  a  szabad  intéz- 
mények- és  szellemnek  magasztalását  foglalják  magokban. 
Valójában  bölcseleti  magaslatra  emelkedett  mesterművében,3 
hol  egyebek  között  elmondja,  hogy  a  középkorban  a  barbá- 
roknak nevezett  népek  hozták  be  az  európai  társadalomba  a 
szabadság  eszméjét,  a  mely  ösmeretlen  volt  az  antik  világban. 
Elmondja,  hogy  ámbár  a  vadonnak  eme  fiai  zordak,  sőt 
kegyetlenek  voltak,  mégis  volt  nálok  olyan  vonás,  a  mi  az 
embernek  nemesebb  tulajdonságaiból  fakad.  Kiemeli,  hogy  az 
ilyen  egyén  tisztán  csak  önmagára  számít,  ilyképpen  szabad 
folyást  enged  képességeinek,  szárnyaló  vágyainak,  a  mi  végre 
is  a  tökéletesedés  emeltyűjévé  válik. 

Mikor  Deákot  jellemeztem,  említettem  kifogásait  La- 
martine  Histoire  des  Girondins-ját  illetőleg,  mely  a  franczia 
forradalom  és  férfiainak  apológiáját  tartartalmazta.  Ez  volt 
azon  kor  történetiróinak,  Thiers,  Mignet,  Louis  Blanc-nak 
határozott  irányzata.  Ük  munkáik  által  nagy  mérvben  hozzá- 


1  Államférfiak  és  szónokok  könyve,  315.  lap. 
9  Histoire  de  la  Kévolution  d'Angleterre. 

■   Histoire  de  la  Civilisation  en  Kurope,  64.  lap. 

járultak  annak,  a  mit  a  nagy  forradalom  legendájának  lehet 
nevezni,  képződéséhez.  Kétségtelen,  hogy  felfogásaikban  volt 
sok  túlzás,  palástolás  és  oly  atroczitásoknak  szépítése,  melye- 
ket menteni  alig  lehet.  De  nem  kell  felejteni  másrészt  azt 
sem,  hogy  az  értelmet  megvesztegető  elbeszélői  tehetség,  a 
szabadság  szelleme,  gyűlölet  az  önkényuralom  ellen  jellemezte 
műveiket,  és  hogy  a  szent  szövetség  korában  Írattak,  mikor 
Európa  nagyhatalmasságai,  élükön  Ausztriával,  minden  alkot- 
mányos mozgalom  elnyomására  szövetkeztek.  Maga  Franczia- 
ország  is  vállalkozott  eme  szomorú  szerepre,  hogy  Spanyol- 
országban seregével  elnyomja  az  alkotmányt,  a  minek  követ- 
keztében megtörtént  az  a  hallatlan  eset,  hogy  nem  egy 
lánglelkü  szabadságbarát,  közöttök  a  már  említett  Carrel  Ar- 
mand  is,  a  spanyol  seregben  saját  honfitársai  ellen  fegyvert 
fogott.  Derekas  dolog  volt  ez  ártalmas  rendszer  elleni  küz- 
delmet ajánlatossá  tenni. 

A  czél,  metyet  magok  elé  tűztek,  a  forradalomnak,  mint 
végelemzésében  egy  nagy  szabadsági  akcziónak,  a  közvéle- 
mény előtt  népszerűvé  tétele.  Ez  nekik  sikerült  is.  Mignet, 
kinek  munkája  a  Bajza  által  kiadott  történeti  könyvtárban, 
Gaálnak,  a  Peleskei  nótárius  színdarab  Írójának  fordításában 
megjelent,  a  franczia  forradalmat  nem  önmagában,  nem  iso- 
láltan  tekinti,  hanem  mint  az  események  lánczolatában  az 
utolsó  lánczszemet,  mely  bizonj^os  végzetszerűséggel  jelent- 
kezik, mint  Francziaország  történetének  sajátossága,  mely- 
ben a  királyság  által  eszközölt  mindent-nivellálásnak  eszméje 
uralkodik,  úgyannyira,  hogy  végre  egyedül  maradt  a  forra- 
dalommal szembesítve.  Igaz,  hogy  útjából  minden  akadályt 
elhárított,  de  ennek  folytán  esetleges  támaszát  is  elvesztette. 
Mert  támaszkodni  csak  arra  lehet,  a  mi  ellenáll.  —  Oh  ne 
s'appuie  que  sur  ce  qui  résiste.  —  Az  ellensúly  hiánya 
már  századokon  keresztül  volt  érezhető  és  elfajulásokat  oko- 
zott. A  középkorban  megvolt  a  törekvés  az  egyéni  függet- 
lenségre, ez  okozta  a  hűbéri  világ  anarkhiáját,  ezután  jött  a 
nyugalom  és  rend  utáni  vágyódás,  a  mi  éppen  úgy  az  önkény- 
uralomra vezetett,  mint  ahogy  a  szabadság  túlhajtása  okozta 
a  forradalmat.  Az  eseményekben  rejlő  erő  az,  a  mi  dolgozik, 
és  nem  az  emberi  akarat.    így   azután   az  egész  forradalom 

egy  természeti  katasztrófa  jellemével  bir,  mely  mint  az  égi 
háború,  tisztító,  tehát  jótékony  hatást  gyakorolt. 

Thiers  másképpen  látott  a  dologhoz,  őt  a  kérdés  tanul- 
mányozásánál az  ragadta  meg,  hogy  a  franczia  forradalom 
az  egész  Európa  szövetsége  felett  győzelmet  aratott.  Oly 
nagyjelentőségű  tény  és  eredmény  volt  ez,  mely  a  politikust 
a  történeti  indokok  kutatására  serkenti.  Maga  elmondta,  hogy 
különösen  az  érdekelte,  hogy  miképpen  történhetett  annyi 
embernek,  pénznek  és  az  összes  felszerelési  anyagnak  moz- 
gásba hozatala.  Egyszóval  a  gyakorlati  államférfi  nyilatkozott 
meg  nála  irodalmi  működésében  is.  A  közigazgatásnak,  a 
pénz-  és  hadügynek  működése  éppen  úgy,  sőt  talán  jobban 
vonzotta  őt,  mint  a  forradalom  drámai  része.  Munkájának 
ezen  mondhatni  technikai  részletei  nagy  szakszerűséggel  van- 
nak kidolgozva.  Jól  emlékszem,  hogy  boldogult  édes  atyám, 
ki  a  napóleoni  háborúk  utolsó  éveiben  részt  vett,  csodál- 
kozással említette,  hogy  Thiers  az  illető  ütközeteket  minő 
hűséggel,  részletességgel  és  helyes  katonai  felfogással  irta 
le.  Az  egész  csatának  képe  tisztán  állott  az  olvasó  előtt, 
főleg  a  döntő  természetű  mozzanatok  meghatározása.  Szalay 
László  is  kiemeli  Thiersről  írt  tanulmányában  tevékenységének 
ezen  oldalát. 

A  legtanulságosabb  nála  éppen  az  volt,  hogy  megmu- 
tatta :  egy  öntudatra  ébredt  nemzet  minő  óriási  erőkifejtésre 
képes  és  mi  módon  kell  azt  létesíteni,  a  nélkül  hogy  egy 
kész  kormányzati  szerkezet  állana  rendelkezésre.  Nem  akarom 
azt  mondani,  miután  pozitív  tudomásom  nincsen  róla,  hogy 
a  mi  1848-iki  vezérembereink  elhatározására,  az  önkényura- 
lom által  odadobott  keztyü  felvételére  Thiers  leirásai  befolyást 
gyakoroltak,  de  hogy  munkájának  bölcselete  erre  lyukadt  ki, 
az  kétségtelen. 

Louis  Blanc,  a  ki  szoczialista  politikus  és  úttörő  volt 
ebben  az  irányban,  eme  nézetek  szempontjából  irta  történetét. 
A  keret  nagyobbá  vált  kezei  között  és  a  kiindulási  pont 
elébbre  lett  téve.  A  reformáczióban,  a  szabad  vizsgálódásban, 
Luther  és  Calvin  fellépésében  látja  az  indokokat,  melyek  a 
politikai  és  társadalmi  emanczipáczióhoz  vezettek.  Százados 
szenvedések,    küzdelmek    és  nemes    törekvések    előzték    meg 

a  nagy  átalakulást.  Nemcsak  a  franczia,  de  minden  nemzet 
részt  vett  előkészítésében  és  mindegyiknek  jövendője  kétséges 
volt.  Arra  helyezi  a  hangsúlyt,  hogy  a  testvériség  nagy  elve, 
melyet  a  forradalom  proklamált,  elmerült  a  reakczió  zivatará- 
ban, de  feltűnt  újra  az  idealisták  törekvéseiben.  —  És  habár 
e  törekvések  egyelőre  csak  mintegy  sejtelemszerüleg  nyilat- 
koznak a  népek  keblében,  de  később  oly  plasztikai  erőt  fog- 
nak kifejteni,  mint  a  hogy  a  levegőben  röpködő  párákból 
alakul  a  mindent  elseprő  felhőszakadás. 

Kétségtelen,  hogy  a  történészek  politikai  irányzatokat 
és  czélzatokat  követtek  műveikben ;  —  de  még  ott  is,  a  hol 
azokat  mellőzték,  találkozunk  oly  mozzanatokkal,  melyek  a 
reform  és  újítás  nagy  gondolatának  voltak  előmozdítói,  és 
ebben  a  tekintetben  a  haladás  és  fejlődés  ügyeinek  tettek 
szolgálatot.  Ali  ez  különösen  ama  két  kiváló  történeti  mun- 
kára nézve,  melyekről  már  művem  első  kötetében  dicsérőleg 
szóltam.  Thierry  1  a  történetírás  reformjának  lobogóját  tűzte 
ki  munkájában,  keresve  magának  a  népéletnek  megnyilatko- 
zását, krónikákban,  mondákban,  a  lantosok  énekeiben,  egy- 
szóval oly  területre  helyezve  át  a  kutatást,  a  hol  csakugyan 
a  történetnek  nagy  mozgató  erői  szülemlenek. 

Ezen  mozgató  erők  kutatásában  egy  lépéssel  tovább 
ment  Michelet.2  Történelmi  munkájának  egyik  kötetében,  a 
munka  nincs  kezemnél  s  nem  idézhetem,  a  legnagyobb  lel- 
kesedéssel beszél  rólunk,  elkeresztelve  bennünket  a  lovagias- 
ság nemzetének,  melynek  egész  Európa  hálával  tartozik,  mit 
még  idáig  nem  rótt  le.  —  O  tulajdonképpen  a  híres  olasz 
bölcsész,  Vico  Giambattista  tanítványa,  kinek  munkáit  ki  is 
adta,  és  kinek  nézete  oda  hegyeződött  ki,  hogy  a  történet- 
nek mint  a  természetnek  megvannak  a  maga  törvényei,  hogy 
a  nemzetek  fejlődése  az  egyéni  élet  rendjét  követi,  egyszó- 
val azon  tan,  melyet  Buckle  fejtegetett,  de  kora  halála  miatt 
be  nem  fejezett.  Különben  a  népélet  benső  mozgalmaiban 
keresi  ama  történeti  erők  nyitját,  melyek  sorsát  határozzák. 
A  nagy   embereket  a  tömegek    képviselőjének    tekinti,    előtte 

1  Histoire  de  la  conquéte  d'Angleterre  par  les  Xormands,  2  kötet. 

2  Histoire  de  Francé,   17  kötet. 

azok  kultusza  ösmeretlen.  Ellentétben  a  nagy  angol  Íróval,  Car- 
lyle-lel,  mondhatni  pongyolában  állítja  őket  oda,  azon  franczia 
szólam  alapján:  hogy  »senki  sem  nagy  komornyikja  előtt «. 
Minő  részrehajlatlansággal  jár  el,  bizonyítja  az,  hogy  a  fran- 
cziák  kedvelt  királyát,  IV.  Henriket  megrója  magánéletének 
feslettsége  miatt.  Kimutatja,  minő  kártékony  hatása  volt  utó- 
daira, kik  jó  tulajdonait  nem  örökölhették,  de  utánozták  kicsa- 
pongásait.  Nem  kegyelmez  Richelieunek,  a  francziák  Bismarck- 
jának sem.  Szemére  hányja  a  nagyhatalmi  viszketegét,  mely 
behozta  a  militarizmust,  elkereszteli  őt  a  kétségbeesés  kény- 
urának —  le  dictateur  du  désespoir.  —  Fájdalom,  e  sorokat 
csakis  emlékezetből,  régibb  benyomásaim  után  írom,  éppen 
azért  nagyobb  részletekbe  nem  bocsátkozhatom.  A  határozó 
és  döntő  természetű  mozzanat  Michelet  elbírálásánál  ama  nagy 
elkölcsi  felfogásban  nyilatkozik,  mely  Schiller  szerint  a  tör- 
ténetet itélő  bírósággá  teszi.  Hiszen  ő  mondja  »Die  Welt- 
gesckichte  ist  das  Weltgerickt ! '«  Kevés  történetírónál  dom- 
borodott ki  ez  annyira  mint  nála,  és  a  kik  őt  olvasták,  pedig 
abban  a  korban  sokan  tevék  azt,  műveiből  a  legnemesebb 
ethikai  indítékokat  merítették.  —  Ha  a  francziák  a  történet- 
írás terén  nagyot  produkáltak,  még  inkább  kiváltak  az  iro- 
dalomtörténet mivelésében. 

Itt  is  természetesen  csakis  azon  jelenségekről  szólok, 
melyek  a  felállított  tételre  vonatkoznak.  —  Meg  lehet  emlé- 
kezni  Sainte-Beuveről,  kiről  Thureau-Dangin 1  azt  mondja, 
hogy  annak  a  nemzedéknek,  mely  a  világot  erkölcsileg  és  szel- 
lemileg akarta  felfrissíteni,  kolomposa,  szócsöve  volt.  —  Nem- 
csak számtalan  munkát  írt,  de  különösen  nagy  hatást  ért  el 
kisebb  tanulmányai,  valamint  tárczaczikkei  által,  melyeket  egy 
olvasott  lap,  a  »Constitutionnel«  számára  írt  és  összegyűjtve, 
kötetben  is  megjelentek,2  melyekben  a  jelentékeny  egyéniségeket 
jellemezte  finom  és  tetszetős  franczia  esprit-ve\.  Mestere  azon 
rövid,  találó  megjegyzéseknek,  melyeket  a  franczia  »apercu« 
névvel  fejez  ki  és  melyek  a  figyelmet  oly  könnyen  meg- 
ragadják. Nem  igen  volt    jelentékeny  franczia  ember,  férfi  és 


1  Histoirc  de  la  monarchie  de  Juillet,  I.  kötet  348.   lap. 
1   <  'auseries  du   Lundi.   J'ortraits  contemporains. 

asszony,  kit  meg  nem  örökített  volna,  a  közélet  embereit  első 
sorban.  Tényleg  egy  nagy  arczképcsarnokon  vezeti  az  olvasót 
keresztül,  melyben  a  nagy  nemzet  hirességeit  színről  színre 
láthatja.  A  képek  csakis  néhány  odavetett  vonásból  állanak, 
de  jobban  megmaradnak  emlékeinkben  mint  számtalan  hosszú 
részletekben  terjengő  dolgozat.  A  komoly  és  lelkiösmeretes 
Szalay  *  is  átveszi  azon  jellemzést,  melyet  Guizotról  és  Thiers- 
ről  mint  történetírókról  alkotott. 

Meg  lehet  emlékezni  Nisardról  is.  Nagy  munkájában 2 
két  szép  gondolat  ragadta  meg  figyelmemet.  Az  egyik,  mely- 
ben egy  nemzet  irodalmát  egy  önálló  nagy  folyamnak  tekinti, 
még  pedig  úgy,  hogy  az  beolvad  az  összes  emberi  iro- 
dalomba, mely  a  tenger  egységével  és  hatalmasságával  áll 
előttünk.  A  másik,  midőn  a  lángészt  mint  jóravaló  embert 
jellemzi,  ki  a  valóságot  és  igazságot  megtalálta.  —  L'homme 
de  génié  riest  qti'tin  homme  de  bien  qui  a  le  don  de  trou- 
ver  la  vérité. 

A  harmadik,  kit  tulajdonképpen  első  helyen  kellett  volna 
említenem,  Villemain.  Főmunkájában,3  mely,  éppen  úgy  mint 
Guizot  könyve,  akadémiai  felolvasásokból  származott,  abból 
a  nagy  szervi  összeköttetésből  indult  ki,  mely  a  szellemi  élet 
és  a  közélet  között  létezett.  Francziaország  XVÍII-ik  század- 
beli irodalma,  mely  a  XVII-ik  századénak  utódja  volt,  hatá- 
rozottan bizonyítja  ezt. 

A  XIV.  Lajos  Francziaországa  a  fejedelmi  túlhatalom, 
a  hódítási  viszketeg  és  a  vallási  türelmetlenség  állama  volt, 
habár  oly  fényes  irodalmat  produkált,  mely  az  Augustus  csá- 
szár uralkodása  irodalmi  aranykorának  párja  volt.  —  Fran- 
cziaország közélete  és  erkölcsei  a  Roi-Soleil  utódjai  alatt 
ugyanazt  a  sülyedést  tüntetik  fel,  mint  a  császári  Róma, 
csakhogy,  míg  ottan  a  sülyedés  a  megsemmisülés  örvényé- 
hez vezetett,  Francziaország  megemberelte  magát ;  és  válsá- 
gok, szenvedések  árán  ismét  felküzdötte  magát  a  nemzeti  lét 
magaslatára.    A  XVIII-ik  század    nagyszabású    irodalma  volt 


1  Államférfiak  és  szónokok  könyve,  436.  lap. 

2  Histoire  de  la  littérature  francaise. 

3  Histoire  de  la  littérature  francaise  au  XVIII-iéme  siécle,  4  kötet. 

ennek  első  tünete,  melyet  a  politikai  feltámadás  követett 
az  a  visszahatás,  mely  politikailag  a  nagy  forradalomban 
nyilatkozott  és  szellemi  téren  észlelhető  volt  az  irodalmi 
tevékenység  egész  vonalán,  főleg  azon  nagy  szellemek  ter- 
mékeiben, kik  a  közfelfogás  szerint  tényleg  a  nagy  átala- 
kulás előmunkásai  voltak.1 

Villemain  nem  mint  politikus,  hanem  mint  műítész 
kezelte  a  kérdést,  de  ő  is  arra  az  eredményre  lyukadt  ki. 
így,  szerinte,  Voltaire  a  bigottériával  szemben  átcsap  a  skep- 
sisbe  és  vallási  közönybe,  Montesquieu  a  fejedelmi  túlhatalom 
ellen  a  hatalmak  megoszlását,  Rousseau  a  népszuverénséget 
hirdeti.  Szépen  kimutatja  a  mély  felfogású  szerző  a  szabad 
államok  intézményeinek  hatását  e  nagy  szellemekre.  Voltaire,. 
Montesquieu  Angliából  merítek  tapasztalataikat,  Rousseaut 
a  svájczi  köztársaság  példája  oktatja. 

Villemain  munkájának,  különösen  a  politikusra  nézver 
talán  legbecsesebb  része,  a  hol  a  szónoklatról  és  szónokokról 
értekezik.  A  szónoklatot  magát  —  magna  illa  et  oratoria 
eloquentia  —  mint  a  hogy  Rómában  nevezték,  elsőrangú 
szellemi  terméknek  tekinti,  melynek  átértése  és  tanulmányo- 
zása az  említett  disciplinának  körébe  tartozik.  Megkülönböz- 
teti a  rhetoríkának  sablonszerű  mivoltát,  melyet  osztályo- 
zások és  szabványok  gépies  pereczei  közé  szorítanak,  annak 
az  őserőnek  kifejezései-  és  kitöréseitől,  mely  önmaga  alkotja 
törvényeit.  Az  emberi  érzelmek-  és  szenvedélyeknek,  valamint 
a  nemzeti  és  egyéni  különlegességek  megnyilatkozásának  biro- 
dalma oly  óriási  méretű,  melyet  a  regulának  szűk  keretei  be 
nem  fogadnak.  Mint  a  hogy  a  nagy  természetet  önmagában, 
működésében  és  jelenségeiben  kell  megfigyelni,  úgy  a  szónok- 
latot is  a  nagy  szónokoknak  nyilatkozványai,  élete,  műkö- 
dése és  az  őket  beárnyaló  környezetnek  —  a  milieunék  — 
számbavételével  érthetjük  meg  leginkább. 

így  megy  végig  Athén,  Róma  és  különösen  Anglia 
nagy  szónokain,  hogy  honfitársaival  a  szabad  intézmények- 
nek   és   szószéknek    becsét    és   jelentőségét    megkedveltesse. 

1  Lásd  erre  vonatkozólag  Blanc  I, .mis  :  Histoire  de  la  Révolution 

francai  se,   I.   kŐtet,   a  hol   e   befolyás  részletesen    ki    van   tüntetve. 

A  legjobb  akarat  mellett  sem  vagyok  képes  e  ragyogó  jel- 
lemzéseket még  csak  futólagosan  is  visszaadni,  mert  az  érté- 
küket csökkentené,  de  messze  is  ragadna  tárgyamtól.  Nem 
tehetek  mást,  mint  az  érdeklődők  figyelmét  rajok  irányítani. 
Okulás  és  gyönyör  kiséri  majd  az  elolvasást. 

Annak,  a  mit  szellemi  behatás-  és  befolyásnak  lehet 
nevezni,  oroszlánrésze  Németországból  jött  hozzánk.  Német- 
országnak közélete  alig  volt,  a  mi  volt,  az  is  csak  úgy 
tengődött. 

A  délnémet  államokban  létezett  némi  rendi  élet,  vol- 
tak országgyűlések,  a  szabadelvű  irányzat  fel  is  ütötte  ott 
a  fejét.  Abban  az  időben  a  délnémet  liberalizmus  politikai 
fogalom  volt,  melyet  felülről  a  czéhbeli  államférfiak  és  büro- 
kraták lenéztek,  a  közvélemény  pedig  helyesléssel  kisért.  De 
ennek  kerete  aránylag  szűk  volt,  a  politikai  doktrinák  egész 
területére  nem  terjedhetett  ki.  —  Ezek  tehát  csakis  az  egye- 
temeken, még  pedig  tisztán  akadémikus  jelleggel  birva,  jelent- 
kezhettek azoknál  a  kiváló  szellemeknél,  kiknek  Németország 
minden  időben  bőviben  volt. 

A  tanok,  melyeket  e  kiváló  szellemek  hirdettek,  előadá- 
saikban, irodalmi  műveikben  láttak  napvilágot.  —  Ezek  kül- 
földön is  becsben  tartattak.  Nagy  elterjedésnek  örvendettek, 
különösen  nálunk,  a  hol  a  politikusok  java  része  csakis  a 
német  nyelvet  birta,  hozzá  a  kitűnőségekkel  is  ösmeretség- 
ben  állott.  Erre  vonatkozólag  elég  arra  hivatkozni,  a  mit 
Csengery  1  mond  Deákról.  Azt  mondja,  hogy  rá  nézve  a  német 
irodalom  azon  közeg  volt,  melynek  utján  az  ujabb  kor  esz- 
méivel megösmerkedett  és  hogy  baráti  viszon3rban  állott 
Mittermaierrel,  Rotteck-  és  Welckerrel  stb. 

Ha  az  ember  Rotteckről  szól,  világtörténete  -  ötlik 
eszébe.  A  munka  nagy  népszerűségnek  örvendett,  más  nyel- 
vekre is  le  lett  fordítva.  —  Nékem  is,  mikor  felcseperedtem, 
kedvencz  olvasmányaim  közé  tartozott  és  leírhatatlan  lel- 
kesedést   keltett    bennem.    A    szabad    eszmék    apotheozisát 


1  Lásd  idézett  munka,    24.  lap. 

3  Allgemeine  Geschichte    vura  Anfang    der  historischen  Kenntnisse 
bis  auf  unsere  Zeit.   —  Für  denkende  Geschichtsfreunde,  9  kötet. 

képezte,  melyek  a  történet  tanúsága  szerint  benső  értékök- 
nél fogva  végre  is  érvényesülnek.  Az  egésznek  bölcselete 
arra  a  végeredményre  jut,  hogy  azok  a  nemzetek,  melyek 
hívek  a  szabadsághoz,  végre  is  boldogulnak.  Az  előadás  vonzó 
modorban  van  tartva  és  meleg  érzés,  sőt  lelkesedés  hatja  át. 

Igaz,  hogy  a  történetírás  ma]  követelményeinek  nem 
felel  meg,  de  akkor  nagy  szolgálatot  teljesített,  miután  az 
olvasóközönség  belőle  bizalmat  és  bátorságot  merített,  kitar- 
tani oly  felfogás  mellett,  mely  kellemetlenséget,  sőt  üldözést 
hozott  hívei  számára.  A  jövőbe  vetett  remény,  a  győzelem 
magasító  öntudata,  melyet  annyi  század  eseményei  bizonyít- 
gattak, sokat  lendített  az  ellenzék  ügyén.  Senki  sem  foghatja 
tagadásba  venni,  hogy,  mikor  a  közvéleménynek  egy  oly 
hatalmas  és  mintegy  terméskővé  szilárdult  rendszerrel  van 
dolga,  mint  az  akkori  kormányhatalom,  melyet  még  hozzá 
az  isteni  jog,  vagyis  a  földöntuliság  varázsa  vesz  körül,  hogy 
akkor  megnyugtató  és  biztató  dolog,  ha  jön  valaki,  a  ki  a 
világtörténet  példáiból  kitanítja  őt,  hogy  van  egy  nagy  erő, 
mely  mindezeknél  magasabban  áll  és  egyszer  fejökre  is  nő : 
az  embernek  önrendelkezése. 

Kónyi *  munkájában  olvassuk,  hogy  Ferencz  József  feje- 
delem az  1865-iki  országgyűlés  vitáira  nézve  azt  a  megjegy- 
zést tette,  hogy  bennök  a  Rotteck  és  Welcker-féle  Staats- 
lexikon  szelleme  túlságosan  kisértett.  E  megjegyzés  helyességét 
nem  szükséges  tagadásba  venni,  megfelel  az  a  történeti  való- 
ságnak, még  pedig,  a  mi  a  fődolog,  csakis  dicséretes  értelemben. 

Először  is  tudni  kell,  hogy  az  említett  munka,2  mint 
a  hogy  olvasható,  Németország  első  publiczistái  által  megírva, 
korszakalkotó  és  úttörő  munka  volt.  Nemcsak  hogy  ily  ter- 
mészetű, a  jogi  és  •  államtudományokra  vonatkozó  nem  léte- 
zett, hanem  azért,  mert  tudományos  alaposság,  szakszerű  jár- 
tasság, összefüggő,  egységes,  az  alkotmányosságot,  jogállamot 
és  szabadelvüséget  képviselő  felfogás  hatotta  az  egészet  át. 


1   Oeák  Ferencz   beszédei.   III.   kötet   438.   lap. 
Teljes  czíme   így   hangzik  :    Staatslexikon   oder    ICncyklopadie   der 
Staatswissenschaften,   in   Verbindung   mit    vielen   der  angesehensten    Publi- 
cisten  Deutschlands,  tierausgegeben   von  Rotteck  und  Welcker,    15  kötet. 

Eötvös   József 1    elkeresztelte   a   Staatslexicont    állam- 

férfiaink  bibliájának,  különösen  kiemelve  azt,  hogy  mindent, 
'a  mi  csak  a  megyei,  illetve  helyhatósági  rendszer  magasz- 
talására, a  kormányzati  gyámkodás  tagadására,  lényegeset 
összeírtak,  ott  meg  lehetett  találni. 

0,  a  ki  az  európai  államtudományokban  annyira  ösmerős 
volt,  mint  az  országban  senki,  és  a  művelt  nagyvilágban  kevés 
ember,  bizonyos  piedestálról  tekintett  az  ily  természetű  mun- 
kákra, melyek  másodkézből  és  kivonatosan  nyújtják  a  táplá- 
lékot az  éhezők  számára. 

De  nem  kell  felejteni,  hogy  abban  az  időben  még  sokkal 
kevésbbé  mint  mostanság  volt  az  embereknek  módjukban 
a  forrásokat  felkeresni.  Szükség  volt  tehát  rövidebb,  könnyeb- 
ben hozzáférhető  eszközökre,  melyek  a  napirendre  tűzött 
problémákra  vonatkozólag  megnyugtató  tájékozást  nyújthas- 
sanak. Erre  a  kérdésre  nézve  már  egyszer  megfelelt  Bajza,1 
mikor  az  úgynevezett  Conservations-Lexicon-féle  pörben  azok 
védelmére  kelt.  Ő  az  ilyen  munkát  egy  Ariadne-fonalának 
nevezi,  mely  bennünket  az  emberi  ismeretek  fej  szédítő  soka- 
sága között  híven  vezérel  és  a  gyakori  bukdosástól  megőriz. 
Jó  eldöntésül  szolgál  és  rövid  ismereteket  nyújt  ezen  körül- 
ményeinkben. Benne  mind  a  tudományokkal  foglalatoskodó, 
mind  pedig  a  műkedvelő  tanácsadót  és  barátot  fog  találni. 
Szóval  ez  az  ismereteknek  minden  szükségeit  pótló  segéd- 
könyv. Fejledező  irodalomban  hatalmas  pótléka  a  tudományok 
azon  ágainak,  melyekben  még  kimerítő  munkák  nem  létez- 
nek. Tanulttá,  tudóssá  senki  sem  válhatik  általa,  a  mi  végre 
az  ily  műnek  nem  is  a  czélja,  de  az  ösmeretek  barátjának 
felette  nehéz  nélküle  ellennie.  Ezt  a  szolgálatot,  egyszóval 
kifejezve,  a  Staatslexicon  megcselekedte;  és  a  mit  modern 
világnézletnek  nevezhetünk,  szembeállítva  a  középkorival, 
továbbá  a  mit  a  nemzetek  és  állampolgárok  önrendelkezési 
joga  érvényesülésének  lehetett  tekinteni,  az  atyáskodó  és 
rendőri  hatalom  túlkapásai  ellen,  az  ott  a  maga  fegyvereit  a 
küzdelem  számára  megtalálta.  Azon  mozzanat,  mely  a  publi- 


1  Reform,   141.  lap. 

2  Badics  Ferencz  :  Bajza  összegyűjtött  munkái,  IV.  kötet  243.  lap. 

czisztikai  vitatkozás  terén  egyike  a  legfontosabb  követelmé- 
nyeknek, a  kérdés  helyes  felállítása,  továbbá  a  tudományos 
elméleti  alapnak  megvetése,  végre  a  történeti  gyakorlati  pél- 
dák felhasználása:  az  e  gyűjteményben  mind  feltalálható 
volt.  Növelte  az  egésznek  értékét,  hogy  mindez  oly  tekin- 
télyek részéről  történt,  kiknek  illetékességéhez  szó  nem  fér- 
hetett, mert  a  legtudományosabb  nemzetnek  legtudósabb  kép- 
viselői voltak.  Éppen  ez  adta  meg  az  egésznek  igazi  jelen- 
tőségét. —  Nem  kell  ugyanis  elfelejteni,  hogy  József  császár 
és  a  bérelt  osztrák  pennák,  Grossing,  Gustermann,  mint 
a  hogy  már  erről  emlékeztem  vala,  a  magyar  alkotmányt  a 
haladással,  a  polgáriasodással  ellentétben  álló  barbár  ósdiság- 
nak tekintették. 

És  ime  egyszerre  csak  előállanak  a  művelt  világ  leg- 
első szellemei,  kik  a  kultúrának  felkent  papjaiként  tekinthetők 
és  vastag  foliánsokban  hirdetnek  oly  igéket,  melyeket  a  bécsi 
czivilizátorok  a  porlepte  vármegyei  irattárakba  szerettek  volna 
végleg  elzárni,  hogy  soha  onnan  elő  ne  kerüljenek. 

Imént  említem  a  jogállam  kifejezést.  Kedvesen  hangzó 
szólam  ez,  hiszen  a  jogérzet  az  emberi  kebel  egyik  legne- 
mesebb szüleményének  megvalósulását  és  biztosítását  jelenti. 
Kötelességszerüleg  ki  kell  emelni,  hogy  a  formula  mint  a  tar- 
talom megállapítása  a  német  tudomány  vívmányaihoz  tar- 
tozott, ennek  örök  dicsőségét  képezi. 

A  formula  egyszerűen  abból  állott,1  hogy  az  állam 
a  jogszerűséget  tekintse  exisztencziája  alapvető  tételének,  még 
pedig  úgy,  hogy  életének  minden  nyilvánulása  a  jog  meg- 
testesülésének, a  törvénynek  oltalma  alatt  álljon,  mely  a  jogo- 
sítványokat, ügy  mint  a  kötelezettségeket  egyensúlyba  hozza. 
Az  elmélet  kiindulási  pontja  vissza  volt  vezethető  a  nagyhírű 
Kantnak  műveire.2 

Fejtegetései  tulajdonképpen  a  képviseleti  államra  angol 
értelemben  lyukadtak  ki,  míg  az  állam  eredetét  nem  ugyan 
tényleg,  de  elméletileg  egy  kölcsönös  szerződésre  vezeti  vissza. 

1  Bahr:  Dcr  Rechtstaat,  2.  lap. 
Lásd  ennek  kifejtését  Hlunlschli :  Az  általános  államjog  és   poli- 
tika  törtenete.   Magyarul   Acsády   fordítása,    íí.   kötet  6.   lap. 

Beöthy  Ákos:  A   magyar  államiság  fejlődése,  küzdelmei,  ni.  13 

másik  jelentékeny  német  író,  Mohi  Róbert,1  így  össze- 
gezi annak  követelményeit:  » Szabatos  megállapítása  az  állam 
jogainak  polgáraival  szemben,  éppen  úgy  megállapítása  az 
állampolgárok  igényeinek  a  felsőség  irányában,  mint  ezeknek 
legfőbb  biztosítéka,  a  nemzetnek  képviselete,  mely  az  állam- 
hatalom letéteményesével  a  törvényhozásban  osztozik,  a  végre- 
hajtást ellenőrzi. 

Nem  szükséges  ismételnem,  melyek  voltak  akkoron  azon 
államok,  melyekben  a  jogállam  megvalósult,  meg  főleg  annak 
nagy  elve :  a  jogegyenlőség. 

Hogy  nálunk  az  irányzatnak  nagy  hatást  kellett  ;iz 
elmékre  gyakorolni,  az  kézen  fekszik.  A  vérszerződés,  a  koro- 
názási hitlevél,  mint  mely  a  fejedelem  és  nemzet  közötti,  idő- 
szakonkint  megújuló  frigykötésekben  jelentkezik,  a  jogállam- 
ban éppen  úgy  ösmeretes  volt,  mint  ahogy  természetszerűleg 
folyt  a  jogegyenlőség  keresztülvitele  mint  folyománya  Wer- 
bőczy többszörösen  idézett  és  a  nemesi  szabadságot  biztosító 
sarktételének,  mely  a  nemzetnek  az  alkotmány  sánczai  közé 
bevételében  találta  megvalósítását. 

Kossuth  egyik  legerősebb  érve  a  czentralisták  ellen, 
mint  arról  már  egyszer  szóltam,  a  kormányzati  mindenható- 
ságtól, az  úgynevezett  Vielregiererei-tól,  való  irtózás  volt. 
Ennek  a  betegségnek  hazájaként  Ausztria  és  Németország 
tekintetett.  —  De  másrészt  a  német  irodalom  produkált  oly 
munkát,  mely  az  egyéni  szabadságnak  a  legtágabb  értelem- 
ben akart  utat  nyitni.  Ez  Humboldt  Vilmos  ily  czimű  dolgo- 
zata :  »Ideen  zu  einem  Versuch  die  Grenzen  der  Wirksamkeit 
des  Staates  zu  bestimmen.«  Róla  meg  kell  jegyezni  annyit, 
hogy  Humboldt  Sándornak,  a  világhírű  Kosmos  írójának  test- 
vére volt,  de  nem  állott  szellemi  képességben  alatta.  Állam- 
férfi, diplomata,  miniszter,  Poroszország  újjászületésének,  Stein- 
nel  és  Hardenberggel,  egyik  alkotójaként  áll  az  utókor  előtt. 
Ösmerte  a  bürokráczia,  a  rendőrállam  minden  hátrányát,  és 
ezzel  szemben  az  egyéni  szabad  mozgás  erélyes  kezdemé- 
nyezésére helyezi  a  hangsúlyt,  az  állami  és  kormányzati  tevé- 
kenységet csakis  a  minimumra  akarja  szorítani. 

1  Geschichte  und  Literatur  der  Staatswissenschaften,  I.  kötet  268.  1. 

Lehet  szólni,  kiről  munkám  első  kötetében  többször  em- 
lékeztem, még  Gervinusról  is.  Róla  egy  kedvezőtlen  bírálója  l 
beösmeri,  hogy  annak  idejében  oly  befolyást  gyakorolt  a  művelt 
német  közvéleményre,  mint  senki  más.  Egyik  nagy  munkáját  - 
azzal  végezte  be,  hogy  figyelmezteti  honfitársait,  miszerint  bár- 
mily becses  és  fontos  az  irodalmi  és  tudományos  tevékeny- 
ség, mégis  inkább  a  politikára,  a  közéletre  vessék  magokat ; 
mert  ez  egy  nagy  nemzet  tagjai  számára  a  legméltóbb  pálya. 

Jellemes,  bátor  ember  volt.  Midőn  1837-ben  Hannover- 
ban  az  alkotmányt  államcsíny  következtében  felfüggesztették, 
ő,  mint  a  göttingai  egyetem  tanára,  hat  más  társával  együtt 
tiltakozott  ellene,  a  miért  őket  állásuktól  megfosztották.  Egész 
Németországban  szájról  szájra  járt  a  vers,  melyen  látszott, 
hogy  nem  egy  Schiller  írta : 

»Man  stellte  die  Frage, 

Wollt  ihr  meineidig  sein  ? 

Da  schüttelten  die  sieben 

Das  Haupt,  und  sprachen  Xein.«  3 

Ezen  derék  legények  egyike  Dahlmann  volt.  Pályafutása 
már  azért  is  érdekes,  mert  rajta  egy  politikai  Pálfordulása 
esett  meg,  konzervatívból  lett  szabadelvű. 

Fel  van  róla  jegyezve,  miszerint  azt  a  kijelentést  tette, 
hogy  a  fentartás  fontosabb  mint  a  javítás,  mert  hiszen  az 
első  a  másodiknak  feltétele.  —  Mikor  egyszer  valami  felke- 
lésről volt  szó  és  a  résztvevőket  a  szabadság  vértanúiként 
idézték,  tiltakozott  ellene,  hogy  a  kik  a  fennálló  rendet  támad- 
ják, úgy  állíttassanak  oda,  mint  a  kik  dicséretes  dolgot  csele- 
kesznek. De  a  tapasztalatok  őt  is  más  és  jobb  útra  térítették. 

Ezeknek  során  írta  meg  két  nagy  művét,  az  angol  és 
franczia  forradalom  történetét,  melyet  nem  kisebb  ember  mint 
Bajza  fordított  magyarra. 

Az  előbbinél  főleg  az  alkotmányos  ellenállás  mozzanata 
domborodik  ki,  a  mit  érdekesen  illusztrál  az  a  körülmény  is 


1   Hillebrand:  Zeiten,  Völker  und  Menschen,    II.  kötet  206.   lap. 
;schichte  der  deutschen   Dichtüflg,   ö   kötet. 
Treitschke:  Historisch-politische  Aufsátze,  II.  kötet  398.  lap. 

13* 

hogy  a  nagy  angol  hazafi  Hampden  Jánosnak,  ki  a  törvény- 
telen adó  fizetését  bátran  megtagadta,  arczképe  ott  ékeskedik 
kön v vének  elején.  Ezt  a  kérdést  különben  azon  munkában 
is  tárgyalta,  melyet  a  politikáról  írt.1 

Nagy  tárgyilagossággal  írt  eme  kényes  problémáról. 
Lényegében  azt  az  állást  foglalja  el,  melyet  a  magyar  közjog 
megállapított.  —  Elveti  a  fegyveres  fölkelést,  mint  ahogy  el 
lett  törülve  az  arany  bullának  ellenállási  záradéka,  de  helyesli 
a  passiv  ellenállást,  mint  ahogy  az  Ferencz  császár  alatt  tör- 
tént. Nagyon  szépen  magyarázza  meg,  hogy  ha  egy  nemzet 
alkotmányának,  törvényeinek  megsértését  hallgatással  eltűrni 
kénytelen,  akkor  minden  alkotmány  egyszerűen  hazugsággá 
válik.  A  munka  maga,  melynek,  fájdalom,  csak  első  kötete 
jelent  meg,  igen  szépen  van  tartva. 

Nem  professzor,  de  politikus  beszél  belőle,  már  a  czím- 
lapon  meg  van  jelölve  a  gyakorlati  irány,  mely  tételeit  az 
adott  viszonyok  alapjára  és  mértékére  vezeti  vissza.  —  Az  a 
nézete,  hogy  az  emberi  dolgokat  meg  kell  mindenekfelett 
érteni,  sem  bánkódni,  sem  örvendezni  nem  szükséges  felettök. 
Ily  módon  azután  az  alkotmányt  nem  elvont  elméletekből 
állítja  össze,  de  mint  egy  történeti  folyamatot  mutatja  be, 
mint  a  nemzetben  rejlő  erők  exponensét. 

A  középosztály  politikai  mérvadó  szerepét  hangsúlyozza. 
Konstatálja,2  hogy  majdnem  az  egész  világon  a  folyvást  ter- 
jedő és  egyöntetű  középosztály  képezi  a  lakosság  magvát.  — 
A  középosztály  odáig  jutott,  hogy  a  papság  ösmeretét  és  a 
nemesség  vagyonát  és  fegyverviselési  képességét  egyesíti  ma- 
gában, tehát  azon  tényezőket  birja,  melyek  eldöntötték  a  világ 
sorsát.  —  A  kormánynak  rája  kell  figyelni,  az  állam  súly- 
pontja benne  található,  a  nemzet  egész  testét  az  ő  mozgalma 
irányítja.  Ebbe  a  kategóriába  tartozik  Zacharia  von  Lingen- 
thal  heidelbergi  tanár  3  nagy  munkája,  mely  egyike  a  legszel- 
lemesebb és  érdekesebb  dolgoknak,  melyek  általában  léteznek. 

Nagy  ambiczióval  írta   meg  e  munkát.   Macchiavelli  és 


1  Politik,   195.  lap. 

2  Lásd  idézett  munka,  236.  lap. 

8  Vierzig  Bücher  vom  Staate,  VII.  kötet. 

Montesquieu  lebegtek  ebben  szeme  előtt.  Ha  nem  is  érte 
el  azok  mélységét,  de  volt  benne  eredetiség,  széles  latkor  és 
bő  ismeretek. 

Az  államot  mint  természeti  jelenséget  fogta  fel  és  az 
államtant  a  természeti  tudományokkal  hozza  összeköttetésbe. 
Mellette  azonban  az  államnak  jogi,-  közigazgatási,  közgazda- 
sági oldalát  is  bevonja  elmélkedése  körébe,  még  pedig  teljes 
illetékességgel.  Reánk  nézve  különösebb  érdekkel  azért  bir, 
mert  a  sokat  vitatott  reál-  és  personálunió  elnevezés  és  meg- 
határozás tőle  származik.1  Az  utóbbi  ösmérve  abból  áll,  hogy 
az  összeköttetés  tisztán  csak  a  fejedelem  személyén  fordul 
meg  és  annak  eltűnése  folytán  a  szövetség  megszűnik.  Míg 
a  reális  szövetség  intézvényes  jellegű.  Közjogű  közösséget 
állapít  meg,  mely  a  személyes  kapcsolat  tartamán  is  túlterjed. 

Midőn  Széchenyi  életét  és  működését  ismertettem,  szól- 
tam a  nagy  német  jogtudós,  Savignynak  munkáiról,  ki  a  jog- 
irodalom terén,  a  franczia  forradalom  úgynevezett  természet- 
jogi révedezéseivel  szemben,  egy  nemét  az  ellenforradalom- 
nak hozta  létre,  a  mennyiben  a  jogfejlődést  történeti  alapokra 
vezette  vissza.  Igazában  ő  is  azon  nagy  történeti  iskolához 
tartozott,  melynek  Dahlman  is  híve  volt.  De  míg  ez  utóbbi, 
valamint  Niebuhr,  Rómának  hírneves  történésze,  inkább  a 
történetet  művelték,  addig  Savigny  meg  Eichhorn  a  jogtudo- 
mány terén  tündököltek. 

Nem  szükséges  magyarázni,  hogy  a  jognak  történeti 
alapon  való  fejlődése  alkotmányunknak  egyik  különlegessége 
volt.  Elég  ebben  az  irányban  Werbőczy  Hármaskönyvére 
utalni,  melyről  már  annyit  irtam.  A  fejlődés  az  anyagi  téren, 
minden  viszontagság  daczára,  egészséges  is  volt,  nem  egészen 
így  az  alaki  téren,  a  perjog  és  birósági  szervezetet  illetőleg. 
Itt  nagyon  érezhető  volt  az  esküdtbíróság  hiánya,  habár  egy 
bizonyos  pontig  pótolta  azon  körülmény,  hogy  az  elsőfokú 
bíróságok  választás  utján  töltettek  be. 

A  modern  jogi  felfogás  alapján  esküdtszék,  szóbeliség,  nyil- 
vánosság a  jogszolgáltatásnak  oly  sarkalatos  jellegű  biztosítékait 
képezik,  melyekről  szólni  egyszerűen  közhely  számba  tartozik. 

1  Lásd  :  Zur  Schleswig-Holsteinischen  Frage,  29.  lap. 

Akkoron  az  óhajtandó  és  nem  könnyen  keresztülvihető 
reformok  közé  tartoztak,  melyeknek  legmelegebb  szószólója 
Mittermaier  l  Volt,  kit  Németország  egyik  legelső  kriminalis- 
i .íjának  tartottak  és  a  ki  kimutatta,  hogy  ezek  egy  egészséges 
jogi  öntudat  fejlesztésére  nélkülözhetlenek. 

Pulszkytól 2  tudjuk,  hogy,  midőn  a  már  említett  orszá- 
gos bizottság  büntető  kódexét  készítette,  minden  fontos  kér- 
dést eléje  terjesztettek,  hogy  vélekedését  megösmerjék,  a  mi 
azután  kellő  méltatásban  részesült.  Eme  javaslatban  benne 
is  volt  az  esküdtbiróság  intézménye,  csakhogy  oly  módosí- 
tással, hogy  tagjai  egyedül  a  megyei  táblabirákból  vétesse- 
nek. Ezek  száma  az  országban  több  ezerre  rúgott,3  hozzá 
minden  esetre  feladatuk  magaslatán  állottak.  Maga  az  eszme 
Deáktól  származott,4  ki  ebben  a  jogszolgáltatás  biztosítékát 
látta  és  a  ki  ennél  a  kérdésnél  is  megmutatta,  hogy  idegen 
intézményeket  miképpen  kell  a  hazai  földbe  átültetni. 

A  mondottakban  ig\rekeztem  vázolni  azt,  mit  a  hazai 
reformpárt  elnevezése,  elmélete,  programmja  külföldi  hátte- 
rének tekinthetünk,  a  későbbieknek  tartva  fenn  annak  igazo- 
lását, hogy  a  nemzet  a  nagy  reformművet  tulajdonképpen 
saját  képére  teremtette. 

A  mi  már  most  a  szabadelvű  jelző  használatát  illeti, 
úgy  tudom,  hogy  a  kifejezés  politikai  vonatkozásban  először 
Wesselényinél 5  fordul  elő,  a  ki  egy  fejezetet  szentel  azon 
állítás  megczáfolásának,  hogy  polgári  alkotmányunk  nem  lenne 
elég  szabadelvű.  Nagyobb  elterjedést  adott  a  jelzőnek  Kossuth.0 
Akkori  magatartását  jellemző  módon  azon  feltételhez  kötötte, 
hogy  a  szabadelvű  kifejlés  békés,  alkotnwryos  utón,  még 
pedig  a  közállamiság  fennálló  formái  között  történjék.  A  sza- 
badelvű szó,  illetve  jelző  a  magyar  nyelvben  rendesen  szűkebb, 


1  Lásd  munkáját  :    Die    Mündlichkeit,  das  Anklageprincip,  Oeffent- 
lichkeit  und  das  Geschworenegericht. 

2  Eletem  és  korom,  I.  kötet   197.  lap. 

3  Lásd  Eötvös:  Reform,   140.  lap. 

*  Pulszky  idézett  munka,  I.  kötet  223.  lap. 

5  Balitéletek,   162.  lap. 

6  Pesti  Hirlap,   1841.  október   16-iki  szám. 

így  politikai  értelemben  vétetik  és  ebben  az  értelemben  csak- 
ugyan nem  volt  uj  fogalom. 

Ha  alatta  a  szabadságszeretetet  értjük,  akkor  e  fogalom 
oly  régi,  mint  a  nemzet  története  és  alkotmánya.  E  munka 
első  kötetében  kifejtetett,  hogy  a  szabadság  gondolata  kez- 
dettől fogva  a  magyar  alkotmány  és  nemzeti  politika  sark- 
tétele volt,  melyhez  való  ragaszkodásunk  velünk  jött  az 
őshazából.  És  habár  idők  folytán,  mint  a  mostoha  és 
sanyarú  viszonyok  következménye,  melyért  a  nemzetet  fele- 
lőssé tenni  csakugyan  nem  lehetett,  az  alkotmány  szerkezete 
nem  tágult,  de  szűkebb  lett,  és  számosabban  voltak  azok, 
kik  kivül  maradtak,  mint  a  bent  lévők,  azért  annak  az  alkot- 
mánynak becsét  és  tartalmát,  éppen  a  szabadság  szempont- 
jából, elvitatni  nem  lehetett,  a  mit  azután  az  alkotmány  kere- 
tének későbbi  sikeres  tágítása  be  is  igazolt. 

Gyönyörűen  adott  ennek  a  gondolatnak  Wesselényi 
kifejezést,1  mondván,  hogyha  hazánk  lakosai  egy  részének  pol- 
gári helyzetét  nem  is  lehet  olyannak  elösmerni,  a  milyennek 
lennie  kellene  és  az  időknek  lelke  megkívánja :  ez  nem  lehet 
ok  a  másik  részt  hibásnak  és  részvétet  meg  nem  érdemlő- 
nek tekinteni.  Ha  a  társasági  létei  tengerének  habjai  között, 
melyeket  a  hatalom  és  önkény  szélvészei  okoztak,  egy  rész 
még  hajótörést  nem  szenvedett,  vagy  veszélyes  úszás  után 
mentő  ladikra  kapott,  azért  hogy  a  másik  rész  még  a  habok- 
kal úszva  küzd,  parancsolja-e  az  okosság,  kivánja-e  az  erkölcs, 
hogy  a  lételét  fenntartó  hajót  magától  eltaszítva  és  azt  a 
hullámoknj  bizva  bele  ugorjék  a  sötét  tenger  mélységébe, 
hogy  együtt  fuldokoljék  azokkal,  úgy  hogy  sem  magán,  sem 
amazokon  nem  segíthet  ?  —  Nem  helyesebb-e  észszel  kormá- 
nyozni  azon  hajót  és  mindinkább  erősíteni  azt,  hogy  képes 
legyen  a  még  a  hullámokkal  vergődők  felvételére? 

Ugyanazon  gondolat  volt  ez,  mely  már  az  elébbi  szá- 
zadban —  mint  ahogy  arra  az  első  kötetben  reá  is  mutat- 
tam —  Hajnóczy  politikáját  jellemezte,  és  alig  lehet  kétség 
az  iránt,  hogy,  ha  akkoron  e  törekvések  vissza  nem  fojtatnak, 
a  szabadelvű  és  eszményi  irányzatok  egy  fél  századdal  elébb 

1   Lásd   idézett  munka,    16*).   lap. 

kezdik  meg  hazánkban  hódító  hadjáratukat.  —  Ebben  az 
esetben  tényleg  teljesült  az  ösmert  közmondás  :  »a  mi  halad,  az 
öl  nem  marad «,  mert  a  szabadéi vüség  tartalmát  képező  eszmék 
varázsa  majdnem  az  egész  nemzetet    egy  táborba  szólította. 

E  hangulatot  jól  jellemzi  Kemény  Zsigmond,1  midőn 
Széchenyi  életrajzában  felemlíti  azon  ellentétet,  mely  a  » Pesti 
Hirlap«  szárnyrakelése  folytán  közte  és  az  országos  köz- 
vélemény között  támadt.  Előadja  ottan,  hogy  az  ellenzék 
a  megyegyülések  nagyobb  részén  uralkodott  a  másik  párt 
felett.  Még  ott  is,  a  hol  esetleg  kisebbségben  volt,  a  többség- 
emberei  nézeteiket  mintegy  szégyelni  kezdték  és  alázatos 
arczaikkal  engedelmet  látszottak  kérni  azon  vakmerőségért, 
hogy  többségben  voltak.  Ezen  kivül  a  nővilágban  lovagiasabb- 
és  érzetdúsabbnak  találtatván  a  jelszavak,  melyek  az  ellenzéki 
zászlókat  diszíték,  lassankint  az  ellenzékiek  váltak  a  divat 
embereivé,  és  a  ki  más  nézeteket  vallott,  majdnem  oly  kelle- 
metlenül érezte  magát  a  szalonokban,  mint  a  régi  parókás 
világban  azon  szerencsétlen  ifjú,  ki  e  nélkül  csúszott  be  és 
türetett  el  a  szocietásban,  a  hol  csak  jó  családok  szoktak 
egybegyűlni.  Ily  körülmények  között  egészen  természetes 
vala,  hogy  a  közvélemény  azonosult  az  ellenzékkel. 

Vörösmartynak  talán  egyik  legszebb  költeménye  az 
» Elhagyott  anya«,  mely  tudvalevőleg  a  következő  megrázó 
sorokkal   végződik : 


'&' 


>E  bús  an}ra  képe,  te  képed,  oh  hon, 
Márvártysziv  átka  van  lányaidon. « 

Ezen  sötét  rajz,  Istennek  hála,  nem  felelt  meg  teljesen 
a  valóságnak,  hanem  igenis  az,  melyet  Kernén}7  Zsigmond 
elébb  idézett  szavaiból  alkothatunk.  Megerősíti  ezen  felfogást 
Horváth  Mihály  2  is  e  korszak  történetében,  a  hol  méltó  ma- 
gasztalással  említi  Batthyány  Lajosnét,  Zichy  Antóniát  és  ennek 
nővérét,  Karolinát,  Károlyi  György  nejét,  mint  a  kik  az  ellen- 
zéki akczió  legbuzgóbb  előharczosai  voltak.  Példájuk  csak- 
hamar ragadós  lett,  a  mágnásnők  közül  mind  többen  csatla- 

1  Tanulmányai,  I.  kötet  355.  lap. 

8  Huszonöt  év  története,  I.  kötet  574.  lap. 

koztak  hozzájuk,  a  mi  azután  kiterjedt  a  többi  osztályokra. 
A  védegyleti  mozgalom  legbuzgóbb  apostolait  a  nővilágban 
találta.  Ok  voltak  azok,  kik  a  hiúság  csábításaira  nem  hall- 
gatva, még  a  tánczvigalmakban  is  a  drága  külföldi  ruhák 
helyett  az  egyszerű  honi  kelméket  öltötték  magokra. 

Hogy  a  fiatalság  ezen  táborba  tartozott,  azt  magya- 
rázni felesleges.  De  úgy  állott  a  dolog  a  jóravaló  éltesebb 
elemekkel  is,  a  táblabírói  világ  színével,  javával.  Ez  követ- 
kezménye volt  ezen  osztály  jóra  valóságának,  azon  igazi  uri 
felfogásnak,  mely  sajátjuknak  tekinthető.  Nagy  mérvben  elő- 
mozdította a  kedvező  eredményt  a  megyei  szerkezet  jellege, 
melyre  már  utaltam  és  melynek  folytán  az  illető  megyének 
vezérfér  fiai  jöttek  fel  az  országgyűlésre,  kik  ha  eredetileg 
nem  is  voltak  szabadelvűek,  az  érintkezés  azzá  tette  őket,  úgy 
hogy  utasításaikat  is  lépten-nyomon  ily  irányban  módosították. 

vSőt  még  a  kisnemesség  is  erős  kontingenst  szolgálta- 
tott a  derék  had  számára.  Igaz,  hogy  rajok  a  kormány  leg- 
inkább hathatott,  részint  vesztegetéssel,  részint  a  »  nem  ad  ózunk « 
jelszó  közibük  való  dobásával,  mely  különben  sokaknál  inkább 
a  kiváltságos  elem  büszkeségéből,  mintsem  anyagi  érdekből 
származott.  De  itt  is  utat  tört  a  józanság.  Erre  vonatkozó- 
lag épületes  dolog  megolvasni  egy  biharmegyei  álmosdi  köz- 
nemes, Potrágyi  János  beszédét  az  adó  elvállalása  mellett. 
Ugyancsak  ekkor  támadt  a  kisnemesség  körében  ezen  nóta  : 

»A  követünk  éljen  ! 
Adót  aránylag  viseljen 
Püspök,  gróf  és  nemes, 
Ig3'  lesz  hazánkra  érdemes. 
Mátyás  király  szép  világú 
Visszajön  és  igazsága. «  ' 

A  városok  polgársága  hasonlóképpen  a  szabadelvű  esz- 
mék győzedelmeitől  várta  azt,  hogy  akkori  dicstelen  helyze- 
téből kiemelkedjék,  szabaduljon  a  hatósági  gyámkodástól  és 
igazi  önkormányzatot  kapjon.  A  kisebbségben  lévő  felekeze- 
tek éppen  ilyen  helyzetben  voltak.  Az  uralkodó  vallásból 
származó  egyenetlenségek    megszüntetése    a  szabadelvű   párt 

1   Lásd  :    Pesti   Hírlap,    1843.   május   7-iki  szám. 

küzdelmeinek  egyik  végczélja  volt,  a  mit  a  katholikus  egy- 
ház tagjainak  felvilágosodott  része  melegen  támogatott.  Elég 
etíben  az  irányban  Lonovics  csanádi  püspökre,  Wurda  győri 
kanonokra,  a  szabad  egyház  és  állam  bajnokára,  Horváth 
Mihály  történetíróra  és  Czuczor  Gergely  költőre  hivatkozni.  — 
Az  irodalmi  fellendülés,  mely  az  ellenzék  térfoglalásával  pár- 
huzamosan haladt,  már  a  jellemében  rejlő  törekvéseinél  fogva 
ennek  ügyét  szolgálta. 

Ezen  fellendülés  különösen  megnyilatkozott  az  olvasó 
közönség  gyarapodásában.  Míg  például  alig  egy  évtized  előtt 
a  legjelesebb  irodalmi  műveket  csak  úgy  lehetett  terjeszteni, 
hogy  az  író  vidékre  ösmerőseihez  tiz-húsz  példányt  küldött, 
melylyel  azok  házalni  jártak,1  addig  Szemere  » Külföldi  uta- 
zása«  rövid  idő  alatt  1200  példányban  teljesen  elfogyott.2 
Éppen  így  volt  a  dolog  Bajza  » Világtörténeté « -vei,  mely  szin- 
tén 1000  példányban  kelt  el.3 

Ha  már  erről  a  tárgyról  szólok,  azt  is  felemlíthetem, 
hogy  Vörösmarty  munkáinak  nyolcz  évi  kiadásaért  2600  frt 
tiszteletdíjat  nyert  Kilián  könyvkereskedőtől.4  Ennek  az  iro- 
dalmi fellendülésnek  a  politikához  való  viszonylata  egyike  az 
érdekesebb  és  tanulságosabb  jelenségeknek,  valamint  az  is, 
hogy  majdnem  az  egész  irói  kar,  a  költők  pedig  kivétel  nél- 
kül mind.  az  ellenzékhez  tartoztak.  Ezt  Gyulai 5  is  konstatálja. 

Párhuzamosság  volt  a  két  törekvés  között.  A  költészet 
éppen  úgy  akarta  magát  emanczipálni  az  idegen  formák  bilin- 
cseiből és  a  nemzeti  jelleget  magára  ölteni,  mint  ahogy  a  nem- 
zet politikája  szintén  ezen  kettős  czélt  tűzte  maga  elé.  Volt  még 
egy  más  indok  is.  Mert  hiszen  minden  tényező  között  éppen 
az  irodalom  volt  az,  mely  az  önkénykedő  osztrák  rendszer 
nyűgét,  a  czenzurát,  legjobban  érezte.  A  költő  szép  hasonlata 
a  járomba  fogott  Pegazusról,  találóan  jellemzi  ezen  sanyarú 
állapotot.    Ebben    az    irányban    mi  sem  tanulságosabb,    mint 

1  Lásd  Gyulai  Pál  :  Vörösmart}'  életrajza,  Vörösmarty  munkáinak 
bevezetése  gyanánt,  82.  lap. 

■  Lásd:  Pesti  Hírlap,   1841.  évf.  37.  szám. 
3  Badics :  Bajza  munkái,   I.  kötet. 
*  Gyulai  :   idézett  munka,  211.  lap. 
5  U.  ott,    183.  lap. 

hogy  a  48-iki  márcziusi  napokban  a  mit  legelső  vívmánynak 
lehetett  nevezni,  az  éppen  a  sajtó  szabadsága  volt.  Azon 
számtalan  ragyogó  név  között  különösen  három  volt,  mely 
az  ellenzék  akcziójával  legközvetlenebb  összeköttetésben  állott. 
Összeköttetésben  már  egész  általánosságban  a  költészet  hatal- 
mánál fogva,  mely  hivatásuk  volt.  »Ha  költő  nevet  csak  az 
érdemel  —  mondja  Kölcsey,  —  ki  nemesebb  érzelmeket  hor- 
doz keblében,  ki  a  természetre,  az  emberi  szenvedélyekre 
vizsgáló  tekintetet  vetett,  ki  a  való  életet  magas  szempontból 
vette  föl,  és  dalát  a  szépnek  és  jónak,  valamint  az  örök 
dicsőségnek  szentelé,  hogy  általa  minden  ifjú  kebel  szent 
lángra  gyuladjon:  valljátok  meg  akkor,  a  költő  bizonyos 
jótevője  az  emberiségnek,  és  nevét  hála  és  tisztelet  érzelmei 
közt  kell  emlegetnünk. « 

De  ezen  általános  hatás  mellett,  mely  a  költészet  ter- 
mészetéből folyt,  ott  volt  azon  különleges  is,  mely  abból 
-zármazott,  hogy  az  illetők  szívvel  és  lélekkel  szolgálták  az 
ellenzék  ügyét  közvetlen    részvetők  által  is. 

Abban  a  néhány  sorban,  melyet  működésök  méltatásának 
-zentelek,  természetesen  nem  irodalmi,  de  politikai  nézpontok 
vezéreltek,  miután  e  működés  egyik  alkatelemét  képezi  annak 
a  pártakcziónak,  melynek  ecsetelése  e  pillanatban  foglalkoztat. 

Az  első,  kiről  szólni  kívánok,  Vörösmarty  Mihály,  bizo- 
nyára különben  is,  de  kivált  politikai  hatását  és  értékét 
tekintve  a  nemzetnek  Petőfivel  együtt  első  költője.  Boldog 
gyermekéveimnek  egyik  legszebb  emléke  fűződik  hozzá.  Midőn 
a  negyvenes  években  Deákkal  együtt  Wesselényit  megláto- 
gatták, hazatértökben  boldogult  szüleimet  is  felkeresték  bir- 
tokukon. Akkori  szokás  szerint,  egy-egy  csemetét  ültettek 
a  kertbe,  melyek  azóta,  az  elkobzás  viszontagságai  daczára, 
nagy  terebélyes  fákká  nőttek  és  ma  is  élnek  és  virulnak, 
mint  a  megfelelő  kegyelet  tárgyai.  Éppen  úgy  jelen  voltam 
1855.  szeptember  22-dikén  a  gyászoló  közönség  közt,  mely 
a  váczi-utczai  Kappel-ház  udvarát  és  tornáczait  ellepte,  mid<">n 
általános  zokogás  közt  hűlt  tetemei  utolsó  utjokra  indultak. 
Mindkét  esetben  mellette  láttam  Deákot,  kihez  egész  életén 
a  legmelegebb  barát-a^  csatolta.  Ő,  éppen  úgy,  mint  Deák 
Fcrencz.    a    régi     Magyarország     legnemesebb    alakjai    köze 

tartozott.  Ha  Deák  a  táblabírák  államférfia  volt,  Vörösmarty 
ennek  az  osztálynak  költőjeként  tekinthető.  Abból  a  talajból 
rfőtt  ki,  abban  a  légkörben  nevelkedett,  abból  szívta  magába 
világnézlelét,  hazaszeretetét,  politikai  és  történeti  bölcseletét. 
Ha  finoman  akarunk  árnyalni,  úgy  azt  mondhatjuk,  hogy 
nála,  úgy  mint  Deáknál,  a  passzív  jelleg  a  túlnyomó,  a  minek 
megfelel  költészetének  sötét  alaphangja.  » Zalán  futása «-ban 
maga  is  elmondja,  hogy : 

»A  tehetetlen  kór  jött  el,  puhaságra  serényebb 
Gyermekek  álltak  elő  az  erősebb  jámbor  apáktól  ! 
Engem  is  a  nyugalom   napján  ily  év  hoza  fényre, 
Már  késő  unokát «   .... 

Majd  odább : 

»Romlatlan  vala  nemzetem  is,  szilaj  ép  erejében, 

Fél  Európának  hajdan  megrázta  határit. 

Szűkre  szorult  ma  és  keveset  nem  birva   —   hanyatlik. 

S  a  puhaság  fertőjében  megemészti  hatalmát 

....    Hova  lettünk,  nemzetem  ?« 

Ez  képezi  indokait,  hogy  a  régi  dicsőség  lantosa  lesz 
és  annak  keresésére  indul.  Kétségtelen,  hogy  azon  rezignált 
hazaszeretet  nyilatkozott  meg  nála,  melyet  Deák  Ferencznél 
is  észleltünk.  Gyönyörű  költeményei:  »Az  elhagyott  anya«, 
»A  magyar  költő «,  »Uri  hölgy «  mind  ez  alaphangon  vannak 
tartva.  Éppen  úgy  áll  a  dolog  a  » Keserű  pohár «-ral  is,  hol 
azonban  megembereli  magát  és  azt  az  okos  tanácsot  adja, 
hogy  merészet  és  nagyot  kell  gondolni,  mert  » nincs  veszve 
bármi  sors  alatt,  ki  el  nem  csüggedett «. 

A  költő  állását  és  képességeit  illetőleg  két  nagy  tekin- 
tély szavai  jutnak  eszembe,  melyeket  azért  idézek,  mert  a  mit 
Vörösmartynál  ki  akarok  emelni,  azt  kellő  világításba  helye- 
zik. Az  egyik  Schiller,1  ki  VII.  Károly  franczia  királyival 
azt  mondatja : 

»Es  soll  der  Sánger  mit  dem  König  gehen, 
Sie  beidé  wohnen  auf  der  Menschheit  Höhen.« 

1  Jungfrau  von  Orleans  czimű  drámájában  I.  felvonás  VII.  jelenet. 

A  mi  bizonyára  azt  a  nagy  szellemi  magaslatot  is  jelenti, 
melyről  a  dolgok  és  események  egyetemes  átnézete  lehetséges. 
A  másik  Shakespeare,1  a  ki  szerint  »the  poets  eve  in  a 
fine  frenzy  rolling «,  a  mi  azt  teszi,  hogy  :  »a  költő  szeme 
nemes  őrjöngés  tüzében  ragyog «.  E  meghatározás,  mely,  gon- 
dolom, Horácznál  is  előfordul,  amabilis  insania  néven,  mely 
állítás  tehát  két   klasszikus  tanú  alapján  teljes  próbát  képez. 

Az  egésznek  magyarázata  ama  hajdankori  felfogásban 
található,  mely  bizonyos  fogyatkozásokat  éppen  ellentétes  tulaj- 
donságokkal ruház  fel,  mint  a  világtalant  látnoki,  az  elme- 
beteget divinatorius  képességgel,  vagyis  azzal  a  képességgel, 
hogy  behatoljon  a  nemzetek  sorsát  intéző  erőknek  elzárt  rej- 
tekeibe, azokat  világosságra  hozza,  így  a  jövendőt  feltárva 
kortársai  előtt.  Vörösmartynak  vannak  olyan  alkotásai,  melyek- 
ben eme  tulajdonságok  és  képességek  megnyilatkoznak.  A  mi 
már  önmagában  is  elég  jelentőségének  megállapítására.  Meg- 
nyilatkozik az  egyetemes  átnézetnek  képessége,  vagyis  a  nem- 
zet életének  mint  egésznek,  hozzá  a  multat  és  jelent  egybe- 
vetve, szemlélete.  A  minek  következtében  megírja  a  nemzet 
exisztencziájának  feltételeit,  törvényeit,  ha  úgy  akarjuk,  le  is 
tudja  vonni  a  következményeket,  a  mi  a  jövőbe  vetendő  pil- 
lantást teszi  lehetővé.  Ez  azon  képesség,  a  mit  a  hajdankor- 
ban  divinatiónak  neveztek,  »praesagium  rerum  futurarum«, 
a  jövendő  dolgoknak  előre  jóslása.  Ebbe  a  kategóriába  tar- 
tozik a  » Szózat «,  a  » Fóti  dal«,  melyeknek  politikai  jelentő- 
ségükről néhány  szóban  szólnom  kell,  bármily  koczkáztatott 
vállalatnak  tűnjék  is  fel :  fogyatékos  prózában  elmondani  ez 
elsőrangú  költészetet.  Eljárásomnak  indoka  leginkább  abban 
keresendő,  hogy  e  rendkívüli  műnek  közhely  természetű  jel- 
lege annak  tartalmát  majd  hogy  nem  elpárologtatta. 

A  » Szózat «  hatása  és  jelentősége  abban  rejlik,  hogy 
a  magyar  nemzet  történetének  egész  bölcselete,  exisztencziá- 
jának egész  létoka,  jogczimc  megolvasható  benne.  Jó  lélekkel 
el  lehet  mondani,  hogy  a  nemzet  történetének  nincs  olyan 
fontos  eseménye,  oly  nagy  alakja,  melynek  és  kinek  mélta- 
tása, nincs  öröme  és  keserve,  reménye  és  aggodalma,  —  egy 

'   Midsummernight's  dre;im   5.    felvonás  I.  jelenet. 

szóval  a  mi  csak  a  nemzet  érdek-  és  érzelemvilágához  tar- 
tozik', —  a  mi  e  nagyszabású  elmeszüleményben  a  maga 
helyét  meg  ne  találja,  hacsak  az  olvasó  egy  kis  fáradságot 
vesz  magának,  hogy  annak  keresésére  induljon.  Vörösmarty 
arra  utalja  nemzetét,  hogy  hónához  rendületlenül  hű  legyen 
és  ragaszkodjék,  miután  a  nagy  világon  azon  kivül  nincsen 
hely  számára.  Ezt  mondja,  mikor  például  Kölcsey  némileg 
ellentétben  azt  állítja,  hogy  a  hazát  nem  az  élettelen  térségek 
és  halmok,  hanem  az  emberek  teszik ;  hogy  a  nemzet  magá- 
val hordotta  a  magyar  hazát,  mely  vele  volt  a  Donnak  úgy 
mint  a  Tisza-  és  Dunának  partjain.  De  a  két  tételben  nincs 
ellentmondás,  a  magyar  haza  azért  létezik  a  Kárpát  bérczei 
alatt,  az  Alföld  rónáin,  mert  a  miénk,  mert  itt  vagyunk,  mert 
apáink  vére  itten  folyt,  mert  egy  ezredév  e  drága  földhöz 
annyi  szent  nevet  csatolt.  Ezért,  meg  mert  többé  nem  a  nép- 
vándorlások korában  vagyunk,  kell  itt  maradnunk,  élnünk,  sőt 
meg  is  halnunk,  hogy  Attila  örökét  megtartsuk.  A  nemzet 
igazsága  azonban  felkent  költője  szerint  ennél  tovább  megy, 
illetve  többet  igényel.  Végre  is  az  egyszerű  lehetetlenség, 
hogy  ész,  erő  és  szent  akarat  folyton  és  folyton  sorvadozza- 
nak egy  átok  súlya  alatt,  valamint  hogy  annyi  sziv  hiában 
ontott  legyen  vért,  és  keservben  annyi  hű  kebel  hónáért 
meg  is  szakadt. 

Ezen  emlékek  hatása  alatt  a  nemzet  bátran  oda  kiált 
a  népek  nagy  hazájához,  az  egész  világhoz,  vagyis  oda  áll 
e  népek  és  világok  urának  ítélőszéke  elé,  felvetve  a  kérdést, 
mely  a  kételyeknek  véget  vet,  az  élet  és  halál  kérdését. 
A  minek  jönni  kell,  az  egy  jobb  kor,  mely  után  buzgó  imád- 
ság epedez  százezerek  ajakán,  de  ha  a  nagyszerű  halál  lenne 
is  számára  a  sors  könyvében  megjelölve,  még  akkor  is  a  népek 
millióinak  bánata  fogja  a  sirt  körülállani,  mert  ily  nemzet 
jobb  sorsra  volt  érdemes. 

A  » Szózat «-nak  belbecse  éles  világítást  nyer,  ha  más 
nemzetek  ilyeténféle  termékeivel  szembeállíttatik  és  összeha- 
sonlíttatik.  Értem  az  angol  »Rule  Brittaniá«-t,  a  franczia  » Mar- 
seillaise «-t  és  a  német  »Wacht  am  Rhein«-t.  Thomson  dala, 
melynek  refrainje  mindannyiszor  ismétli,  hogy  Brittania  mind- 
örökké uralkodjék  a  hullámok  felett,   a  britt  nemzet  életének 

csak  egy  mozzanatát,  a  tengeri  fennhatóságát  örökíti  meg, 
és  csak  az  által  lett  nemzeti  dal,  mert  matrózai  a  hajók  indu- 
lásakor kezdték  énekelni  és  úgy  terjedt  tovább.  Rougetde 
Tlsle  » Marseillaise «-e  szintén  a  konkrét  alkalom,  a  pillanat  szü- 
löttje, a  forradalom  csatadala,  akár  mint  a  Rákóczy-  vagy 
a  Kossuth-nóta.  Éppen  úgy  van '  a  dolog  Schneckenburger 
»Wacht  am  Rhein«-jával,  mely  lényegében  a  német  »Marseil- 
laise«-nek  tekinthető.  Hiszen  fordított  értelemben  azt  a  szolgá- 
latot tette  a  németeknek  1870-ben  a  franczia  háború  ötleté- 
ből, mint  hírneves  elődjének  dala  honfitársainak  Poroszország 
és  Ausztria  koalicziója  ellen.  Rendkívüli  hatásukat  mindenkinek 
be  kell  ösmerni,  mint  tartalmuknak  egyoldalú  jellegét,  miután 
bennök  a  nemzetéletnek  csak  egy  vonatkozása  jut  kifejezésre, 
és  tulajdonkép  csakis  oly  természetű  alkalomkor  használ- 
hatók, mely  ilyetén  analógiákat  képvisel.  —  Ezzel  szemben 
újonnan  hivatkoznom  kell  a  » Szózat «  egyetemes  jellegére, 
mely  a  nemzetélet  összes  vonatkozásait  magában  foglalja  és 
éppen  azért  minden  időnek  és  minden  alkalomnak  szól.  —  Ha 
például  Széchenyi  azt  mondotta,  hogy  hivatásunk  nem  cse- 
kélyebb mint  az  emberiséget  egy  uj  nemzeti  személyiséggel 
megajándékozni,  akkor  a  » Szózat «  annak  demonstráczióját 
képezi,  hogy  igenis  helyt  foglalhatunk  az  urnák  asztalánál, 
mint  az  európai  népcsalád  egyenjogú  és  rangú  tagja. 

A  mit  a  nemzet  tett  és  alkotott,  annak  bölcselete  mind 
benn  foglaltatik  e  zengzetes  mondatokban.  A  honfoglalás,  a 
magyar  hazának  egy  évezreden  keresztül  való  magatartása, 
alkotmányunk  politikai  értéke,  a  szabadsághoz  való  hűség 
és  ragaszkodás,  a  véres  küzdelmek,  az  államférfiak,  katonák 
és  vértanuk  szolgálatai  és  áldozatai,  a  magyar  népnek  dere- 
kassága,  jóravalósága  teszik  e  halhatatlan  alkotás  hátterét, 
hogy  tanúságot  tegyenek,  Isten  és  világ  előtt,  a  kaján  és 
irigy  ellenségekkel  szemben.  Éppen  ez  bizonyítja  a  »Szózat«- 
nak  egyetemleges  jelentőséget,  hogy  midőn  a  kaján  ellenség, 
nem  önereje,  de  muszka  segítséggel  rajtunk  diadalmaskodott, 
a  »  Szózat «  lett  a  nemzetnek  vigasza,  reménye,  mondhatni 
^zent  éneke,  melyet  csakis  elrejtve  a  hatalom  előtt,  mint  a 
katakombák   isteni  tisztelete  alkalmával   az  első  keresztények, 

énekelgettünk  és  szavalgattunk,  bizalmat  és  hitet  merítve 
ihletre  buzdító  szavaiból. 

Kemény  Zsigmond  1  a  másik,  közkincsünkké  vált  »Fóti 
dalt«  egy  merész  és  szeszélyes  dithyrambnak  nevezi,  mely 
az  akkori  magyar  táblabírónak  egész  érzés-  és  nézletkörét 
átkarolta  és  az  embereket  valóságosan  felvillanyozta.  Hozzá 
teszi,  hogy  a  költemény  csak  addig  fog  varázszsal  bírni, 
míg  a  szellem,  melynek  teljes  érvényű  kinyomata,  a  viszon- 
tagságok és  az  uj  kor  irányzata  miatt  át  nem  fog  alakulni. 
Ez  Ítélet  már  maga  elégséges  a  mű  értéke  és  Vörösmarty 
jelentősége  és  politikai  hatása  megállapítására,  de  kénytelen 
vagyok  kimondani,  hogy  én  e  költeményt  is  oly  egyetemes 
természetűnek  tekintem,  melynek  a  magyar  emberre  mindig 
meglesz  a  hatása,  mert  oly  húrokat  penget,  melyek  szive 
mélyéig  szoktak  hatolni. 

Ezen  mozzanat  annál  érdekesebb,  mert  alig  volt  valaha 
szellemi  termék,  mely  annyira  magán  viselte  volna  a  helyi 
viszonyoknak,  a  franczia  coulear  locale-nak,  a  pillanatnak 
—  a  franczia  actualité-nek  nevezi  —  jellegét,  mint  éppen 
e  költemény. 

Igaz,  hogy  e  két  mozzanat  sziv-  és  lélekemelő  jelentő- 
séggel birt  s  alkalmas  arra,  hogy  ihletet  és  lendületet  vará- 
zsoljon a  költő  szavaiba.  De  abban  rejlik  a  költő  felsősége, 
hogy  mindennek  daczára  oly  nagy  méretekben  dolgozott. 
Tudvalevő,  hogy  a  »Fóti  dal«  az  ottani  szüret  ötletéből 
keletkezett.  A  község  maga  gróf  Károlyi  Istvánnak  tulajdona 
volt,  annak  a  lelkes  főúrnak,  ki  mindenütt  ott  volt,  a  hol  az 
áldozatkészség  terén  elől  kellett  járni.  Kevéssel  azelőtt  szabad 
község  lett  Fótból,  mely  magát  megváltotta  és  ily  módon  az 
1848-ik  nagy  reform  egy  részét  kicsiben  megvalósította. 

A  kies  falu  akkoron  a  fővárosi  embernek,  a  Széchenyi 
által  oly  sokat  ócsárolt  pesti  por  és  sár  után,  kedvelt  kirán- 
dulási, sőt,  ha  úgy  akarjuk,  zarándoklási  helye  volt.  A  köz- 
pontot a  derék  Fáy  Andrásnak,  sőt  magának  Vörösmartynak 
szőllői  képezték,  igazi  Tusculanumok  voltak  azok,  hova  az  uj 
Magyarország  legelső  képviselői  üdülni  jártak.    Szüret  alkal- 

1  Tanulmányai,  II.  kötet  373.  lap. 

mával  történt  a  hírneves  költeménynek  pohárköszöntő  alak- 
jában való  elszavalása,  tehát  akkor,  mikor  a  magyar  ember 
anyagi  és  lelki  életének  legkellemesebb  pillanatai  érkeztek  el, 
alkalmasak  még  a  borút  is  derűvel  váltani  fel. 

Ennek  a  hangulatnak  kifejezése  az  örökifjú  versezet, 
mely  a  jó  bor,  a  kedélyes  lakoma,  az  édes  szerelem  dicsőíté- 
séből indul  ki.  Csakhogy  mindez  tulajdonképpen  nem  anyagi 
értelemben  történik,  hanem  megnemesítve,  az  ég  felé  szállva, 
mint  a  hogy  azt  a  habzó  pohárnak  gyöngye  teszi,  míg  az  ellen- 
tét, a  hitvány  göröngy,  a  gyáva  földön  marad.  Elmondja,  hogy 
a  magyar  ember  búsult  sok  századig,  ideje,  hogy  felébredjen 
és  íeg\*en  is  hazájáért  valamit,  ne  csak  érette  egy  nagyot 
igyék.  Jön  a  gyakran  önállóan  idézett  pont  a  legelső  magyar 
emberről,  a  királyról,  míg  végre  a  következő  hangulatos,  sőt 
lelkes  szavakban  állítja  fel  nemzete  számára  a  programmot, 
mely  igazán  örök  időkre  szól. 

Például  eme  versszakok,  melyeket,  úgy  vélem,  kommen- 
tálni nem  szükséges,  miután  magok  eléggé  világosan  beszélnek : 

Minden  ember  legyen  ember  Legyen  minden  óhajtásunk 

És  magyar,  Szent  ima, 

A  kit  e  fold  hord  s  egével  Férfi  keblünk  szent  hazánknak 

Betakar.  Temploma, 

Egymást  értve,  boldogítva  És  üritsük  a  hazáért 

Ily  egy  nép  E  pohárt, 

Bármi   vészszel   bizton,  bátran  Egy  pohár  bor  a  hazáért 

Szembe  lép.  Meg  nem  árt. 

Érje  áldás  és  szerencse 

Mindenütt, 
A  hol  eddig  véremésztő 

Seb  feküdt. 
Arcza,  mely  az  ősi  bútól 

Halovány, 
Felderüljön,  mint  a  napfény 

Vész  után. 

Annyi  tény,  hogy  versei,  illetve  ez  eszmék  a  legnagyobb 
inertekben  buzdító,  lelkesítő  hatást  gyakoroltak  különösen  arra 
a  pártra,  melyhez    Vörösmarty   tartozott.    Mert   hogy   szívvel, 

iliy  Ákos:  A  magyar  államiság  fejlődései  küzdelmei,  in.  i  | 

lélekké!  párt-  és  ellenzéki  ember  volt,  az  bizonyos.  Maga 
mondotta  egyszer,1  hogy  jóravaló  embernek  párthoz  kell  tar- 
toznia. Igaz,  hogy  a  pártküzdelmekben  nem  igen  vett  tevé- 
kéin' részt,  a  minek  indoka,  egyebek  közt,  talán  abban  is 
található,  hogy  semmi  szónoki  képességgel  sem  dicsekedhetett. 

Különben  is  tartózkodó  és  békességes  természettel  birt, 
a  vitatkozást,  dulakodást  nem  igen  szerette.  Jellemző,  hogy 
költeményei  között  egy  sincs  politikai  természetű  abban  az 
értelemben,  mely  a  politikát  a  napi  kérdések  szin-  és  küzd- 
terévé  teszi.  Egy  verse  Deákhoz,  egy  a  zalamegyeiekhez,  ez 
körülbelül  egész  politikai  termelése.  Ebben  is  arra  inti  a  me- 
gyei torzsalkodókat,  hogy  béküljenek  ki  és  egyesüljenek.  Min- 
den törekvése  abból  állott,  hogy  a  mennyiben  meghasonlások 
támadtak  az  ellenzéki  táborban,  azokat  kiegyenlítse. 

Nem  kell  azonban  azt  gondolni,  hogy  a  maga  részéről 
hozzá  nem  járult  volna  az  ellenzéki  ügy  előmozdításához. 
A  mint  szokták  mondani :  működő  tag  volt,  közvetve  a  tár- 
sadalmi téren,  a  minek  szintén  megvolt  a  maga  értéke  és 
jelentősége.  A  jelentőség  abban  is  nyilatkozott,  hogy  ez  össze- 
köttetésben volt  a  viszonyok  fejlődésével.  A  mit  úgy  kell 
érteni,  hogy  a  szellem  munkásainak,  a  nemzeti  ügy  par  excel- 
lence  képviselőinek  köre  mindinkább  tágult  és  így  működésük 
mind  nagyobb  hullámokat  vert. 

Kezdetben  a  kör  befogadására  magánházak  elégségesek 
voltak,  egyebek  között  Kulcsár  István,  Vitkovics  Mihály,  Kis- 
faludy Károly  vendégszerető  házai  voltak  a  gyülhelyek,  a  hol 
a  közös  akczió  megbeszéltetett.  Később  mind  többen-többen 
jöttek ;  szaporodván  az  irók  száma,  a  magánlakás  nem  volt 
elégséges  az  asztalkör  befogadására,  mely  azután  a  Csiga 
vendéglőbe  tette  át  főhadiszállását.  Ez  a  most  már  eltűnt 
Sebestyén-téren  volt,  benne  boldogult  atyámmal  1847-ben  én 
is  megfordultam.  Pulszky  2  írja,  hogy  ez  volt  akkor  Pesten  a 
legmulatságosabb  társaság.  írók  és  színészek  jártak  leginkább 
oda,  Vörösmarty  ülvén  az  asztalfőn,  mondjuk  az  elnöki  szék- 
ben. Ebből  a  társaságból  nőtt  ki  a  két  ellenzéki  kör,  a  Pesti 

1  Pulszky:  Életem  és  korom,  I.  kötet   182.  lap, 

2  Eletem  és  korom,  I.  kötet  212.  lap. 

és  Nemzeti  kör,  mely  utóbbinak  szintén  Vörösmarty  volt 
egyik  elnöke.  Ott  csinált  a  maga  módja  szerint  az  ellenzéki 
ügy  számára  propagandát,  melynek  egy  lélekemelő  mozza- 
natáról később  emlékezem  meg,  mikor  az  említett  akczió 
folyamatát  fogom  ösmertetni. 

Az  1 848-iki  események  alatt  -  és  után  Vörösmarty  hű 
maradt  magához.  Semmi  hivatalos  állást  nem  fogadott  el,  de 
a  képviselőház  tagjai  között  foglalt  helyet,  melynek  bár  hall- 
gató, de  önérzetes  és  kötelességtudó  tagja  maradt,  véges- 
végig. A  katasztrófa  gyászba  bontotta  szivét,  mit  fokozott 
azon  rejtett  szemrehányás,  hogy  a  Szózat  sötét  jóslata  tel- 
jesült. Erősen  tiltakozott  ellene.  Gyermekeinek  a  verset  azon 
strófa  kihagyásával  kellett  megtanulnia.1  Lantja  is  elnémult. 
Csak  egy-két  verset  írt,  köztök  a  Vén  czigányt,  mely  velőket 
rázó  páthoszszal  adja  vissza  irtóztató  keservét. 

Az  a  szép  viszony,  mely  Dámon  és  Phyntiast,  Orestes  és 
Pyladest  egy  befűzte,  állott  fenn  Vörösmarty  és  Bajza  között. 
Sógorok,  kebelbarátok,  fegyvertársak  voltak,  együtt  munkál- 
kodtak és  küzdöttek.  Ha  Bajza  nem  is  tekinthető  oly  egészen 
elsőrangú  tehetségnek  mint  Vörösmart}7,  de  közel  járt  hozzá, 
sokoldalúbb  volt.  Költeményei  közül  nem  egy  van,  mely  igen 
magas  színvonalon  áll  és  megragadja  a  figyelmet.  Az  Apo- 
theozis,  a  Vezér  búcsúja,  az  Isten  hozzád,  a  Rab  költő, 
átmentek  a  köztudatba,  egyes  megható  részleteik  minduntalan 
idéztetnek.  Elsőrangú  műítész,  essayista,  tehetséges  történetíró 
volt.  A  műitészetnek  ő  volt  megalapítója,  melyet  valódi  hata- 
lommá tett  és  melyben  azóta  sem  szárnyalták  túl.  Tanulmá- 
nyai széles  ismeretkört,  sokoldalúságot  tüntetnek  föl :  Corio- 
lán,  Catilina  a  hajdankort,  Eudoxia  császárné  a  középkort, 
a  Whig  és  tory  párt,  valamint  Chatham  jellemrajza  az  angol 
viszonyok,  Thurzó,  Bethlen  Gábor,  Koháry  István,  Hunyadi, 
Zrínyi  élete  a  hazai  történet,  a  pápák  világi  uralma  feletti 
tanulmánya  politikai,  valamint  majdnem  minden  jelentékeny 
külföldi  irónak  és  költőnek  jellemzése  világirodalmi  (isme- 
reteit helyezte  a  legelőnyösebb  világításba,  nem  is  szólva  esz- 
tétikai   dolgozatairól,    mely    téren    elsőrangú  szakember    volt. 

1   Gyulai:  Vörösmarty  életrajza,   17í».  lap. 

Mély  erkölcsi  érzés  jutott  irataiban,  különösen  a  kritikai  ter^ 
mészetüekben,  kifejezésre.  Úgy  fogta  fel  hivatását,  hogy  azok- 
ban  az  irodalmi  lelkiösmeret  szózatának  kell  megnyilatkozni. 
Minek  jelentőségét  fokozta  az,  hogy  egyszerűen  úttörő  volt 
ebben  az  irányban.  Kiderült  ez  mindjárt  első  polémiájában, 
az  úgynevezett  Conversations-Lexicon-féle  perben,1  mely  ezen 
vállalat  szerkesztője,  Döbrentey  és  közötte  folyt. 

Ezért  rontott  neki  Döbrenteynek,  mondván,  hogy  talán 
azt  reményiette,  hogy  ha  a  méltóság  és  tekintély  aegise  alá 
vonul  s  tőle  koldul  menedéket,  pártfogást :  megszabadítja 
magát.  Azt  hitte  talán,  hogy  Bajza  a  polgári  világ  mágnását 
a  tudományok  világában  is  mágnásnak  fogja  ösmerni,  és 
mihelyt  fellép,  azonnal  előtte  leborul.  Megtanulta  ő  a  társa- 
dalmi élet  viszonyait  tisztelni,  tudja,  hogy  minden  osztálynak 
és  rangnak  mivel  tartozik ;  de  e  kötelékek  csakis  a  polgári 
állapotokra  vonatkoznak.  Ha  az  irói  respublicába  lépünk,  ott 
a  társadalmi  eszményeknek  vége  szakad.  Ott  nem  érdem, 
nem  születés,  nem  hivatal,  ott  egyedül  a  szellemi  felsőség, 
a  tartalmas  érvelés  adnak  elsőséget,  és  ő  csakis  ezek  előtt 
fog  meghajlani. 

A  polémia  számára  egész  fegyvertár  állott  rendelkezé- 
sére :  az  aczélpenge,  a  vítőr,  ha  kell,  a  furkósbot.  Polémiáinak 
száma  szép  összegre  rúgott,  mi  harczias  természetét  nyil- 
vánvalóvá tette.  Tényleg  ez  volt  életeleme.  El  is  keresztelték 
gladiátornak,2  fagyos  szivü  embernek.  Nála  is  szerepelt  a 
Széchenyi-féle  ész  és  sziv  közötti  kontroverzia,  csakhogy  ő 
az  utóbbi  mellett  harczolt.  Világtörténete  bevezetésében  igen 
szépen  megmagyarázta  a  döntő  természetű  szempontot  annak 
megírásánál.  Szerinte  a  történet,  hacsak  az  észhez  szól,  félig 
teljesíti  hivatását.  Annak  a  kedélyre  is  kell  hatni,  az  akaratot 
és  erkölcsi  erőt  edzeni,  szeretetet  lehelni  az  erény,  gyűlöletet 
a  vétek  iránt,  lelkesedést  szülni  a  nagy  tettek  elkövetésére. 

Bajza  egyéniségét  mi  sem  jellemzi  jobban,  mint  az,  hogy 
miképpen  jutott  a  politikai  küzdelembe.  Egész  munkálkodása 
kezdettől  fogva  minden  volt,  csak  politikai  jellegű  nem.  Körül- 


1  Badics  Ferencz  :  Bajza  összegyűjtött  munkái,  III.  kötet  243.  lap. 

2  U.  ott,  I.  kötet  105.  lap. 

belül  két  évtizeden  keresztül  működött,  távol  tartva  magát 
minden  politikai  lépéstől.  De  midőn,  mint  látni  fogjuk,  köz- 
vetlenül az  1849-iki  választás  előtt  a  két  párt  között  az  élet- 
halálharcz  megkezdődött  és  a  szabadelvüségre  válságos  idők 
jártak,  ő  elvállalta  a  hivatalos  orgánum,  az  Ellenőr  zseb- 
könyv szerkesztését,  ezzel  oda  állott  az  első  csatasorba,  a  hol 
természetesen  legszenvedélyesebb  a  viadal,  legnagyobb  a  kocz- 
kázat.  Magáról  az  Ellenőr  tartalmáról  később  lesz  szó.  Itt 
csak  Bajza  irányzatát,  magatartását  jellemzem. 

A  munka,  mint  említem,  Lipcsében  nyomatott ;  ez  főleg 
a  miatt  történt,  mert  nemcsak  a  magyar  helytartótanács 
sajtóosztálya  vizsgálta  felül  az  irodalmi  műveket,  de  azok 
Bécsbe  is  küldettek  az  osztrák  rendőrség  Ítélőszéke  elé.  Kese- 
rűen panaszolja  Bajza,  hogy  mi  balgák  magyar  független- 
ségről álmodunk,  holott  az  összbirodalmi  érdek  a  mérvadó. 
A  minél  az  a  sajnálatos,  hogy  azt  az  érdeket  nemcsak  az 
osztrák  hatalom  Argus-szeme  őrzi,  hanem  találkozik  magyar 
ember  is,  ki  nem  tud  féltében  aludni,  nehogy  abban  a  drága- 
látos nenyuljhozzám  virágban  hiba  essék. 

A  zsebkönyvben  Bajzának  is  volt  egy  czikke  a  magyar 
nyelv-  és  nemzetiségről,  mely  abban  az  időben  a  legjelesebb 
munkálat  volt  e  fontos  kérdésben.  Elmondja,  hogy  az  emberi 
kebelben  egy  hatalmas  érzés  van  oltva :  az  ösztönszerű  von- 
zódás azon  földhöz  és  tájhoz,  melyen  született  és  neveltetett. 
Ez  érzés,  mely  mindenkit  saját  fészkéhez  és  rokonához  füz, 
lesz  oka  azon  elváltságoknak,  melyekből  családok,  népek  és 
nemzetek  alakulnak,  melyeknek  különböző  volta  az  emberi 
szellem  és  a  föld  fizikai  alakulata,  változatossága  és  sokféle- 
ségéből származik.  Ebből  származnak  a  népek  sajátságai, 
különlegességei,  melyeknek  legfontosabbika  a  nyelv  és  nem- 
zetiség, mit  minden  nemzetnek  önállósága  legfőbb  biztosí- 
téka gyanánt  kell  fenntartani. 

Különösen  meg  kell  őrizni  a  nyelvet  a  maga  tiszta- 
ságában, meg  kell  őrizni  az  elfajulástól  és  elkorcsosulástól. 
Ex  az  elfajulás  az  idegen  nemzetek  nyelvének  használatából 
is  származik.  Nem  a  tudásban,  hanem  az  idegen  nyelv  és 
beszéd  használatában  van  a  baj.  Hiszen  minket  magyarokat 
a  német    csevegésnek    szeretete    az    elnemzetlenedés  örvénye 

felé  ragadt.  Nekünk  a  magyar  nyelvet  az  élet  nyelvévé  kell 
tennünk,  azaz  oly  nyelvvé,  mely  társalgásunknak,  egymás 
közötti  legbizalmasabb  eszmecserénknek,  szivünk  legbensőbb 
érzelmei  legmelegebb  ömledezésének  egyedüli  tolmácsa  legyen. 

Elpanaszolja,  hogy  a  két  Kisfaludy  testvér  német  nyel- 
ven beszéltek,  leveleztek  egymással.  így  áll  a  dolog  Széchenyi 
Istvánnal  is. 

Nagy  szerencsétlenségnek  tartja  a  franczia  és  német 
nevelőnők  alkalmazását,  kik  valójában  öldöklő  angyalai  a 
magyar  életnek.  Hasztalan  teszszük  a  magyar  nyelvet  az 
állam  nyelvévé,  ha  a  magyar  társadalom  nem  csinál  mellette 
elegendőképpen  propagandát,  mert  nemzetiségünk  igazi  véd- 
bástyája  nem  a  paragrafusokban,  de  önkebleinkben  található. 

Az  a  kötelességérzet,  mely  vele  az  Ellenőr  szerkesz- 
tését elvállaltatta,  működött  nála,  midőn  hasonló  minőségben 
a  Kossuth  Hírlapjának  élére  állott.  Nem  szükséges  életrajzot 
adni,  elég  annyit  mondani,  hogy  a  szabadságharcz  óriási 
fáradalmai,  izgalmai,  hozzá  az  elveszett  haza  feletti  fájdalom 
megtörték  testét,  meg  főleg  szellemét,  melyre  sötét  éjszaka 
borult.  Gyermekkoromban  nem  egyszer  láttam  bolyongani 
a  főváros  utczáin.  Fájdalmas  részvéttel  tekintettem  fénytelen 
szemeire,  feldúlt  vonásaira,  melyekben  visszatükröződött  azon 
óriási  veszteség,  melyet  mindannyian  szenvedtünk. 

A  harmadik,  kiről  szólani  kivánok,  utoljára,  bár  nem 
utolsóként  —  last  but  not  least,  Shakespeare  szerint,  —  az 
Petőfi  Sándor.  A  mi  nála  általános  vonatkozásban  feltűnik, 
az  azon  körülmény,  mit  már  többszörösen  a  nemzeti  erő  és 
fejlődés  kreszczendójának  neveztem,  vagyis  az  állami  és  nem- 
zeti erősödésnek  a  legnagyobb  mértékben  való  térfoglalása 
és  fokozása.  Három  mozzanatban  észlelhető  az  nála.  Első 
sorban  mint  a  nemzet  beolvasztó  képességének  bizonylata, 
mely  az  idegen  elemeket  felszivja,  saját  képére  átgyúrja  és 
a  nemzeti  akczió  leghatásosabb  emeltyűjévé  teszi.  A  másik, 
hogy  míg  Bajzában  és  Vörösmarty ban  a  populus  Werbő- 
czyanus  képviselőivel  találkozunk,  Petőfiben  a  nemzetéletnek 
egy  uj  és  hatalmas  tényezője,  a  népnek,  még  pedig  a  tős- 
gyökeres magyarnak  érzelemvilága  az,  mely  kifejezésre  jut 
és  elfoglalja  helyét  ama  nyilvánulások  közt,  melyek  éppen  az 

élet  pezsgő  és  zajló  voltának  ismérvei  között  jelentkeznek. 
A  harmadik  azon  különbség,  mely  —  mint  már  említem  — 
a  Kossuth  felléptét  elválasztja  az  elébbi  korszak  férfiainak 
magatartásától,  t.  i.  az  átmenet  az  erélyesebb  fellépésre,  az 
offenzívára. 

Míg  az  elébbi  évek  költőinek  hangját  a  bánatos  meg- 
adás jellemzi,  addig  Petőfi  dalai  hatalmas  lelkének  villám- 
lásaivá válnak ;  ha  hazáján  végigtekint,  szive  tombol,  karja 
feszül,  egy  szóval  a  költészete  úgy  hangzik,  mint  a  tárogató. 
Elődjei  csak  kivételesen  foglalkoznak  politikával,  az  ő  versei- 
ben minden  fontosabb  napi  kérdés  visszhangjával  találkozunk. 

Petőfi  csakugyan  Isten  kegyelméből  való  költő,  megvaló- 
sítva a  régi  derék  közmondást :  poéta  nascitur.  A  lirai  költők 
fejedelmei  közé  tartozik  az  egész  világirodalom  nagy  területén. 
Nem  érzem  magamat  illetékesnek  arra,  hogy  az  esztétika  ama 
nagy,  sarkalatos  kérdéséhez  hozzászóljak :  hogy  vájjon  a  köl- 
tői válfajok,  a  dráma,  az  eposz  és  a  lira  között  a  rangsorozati 
elsőséget  miképpen  kell  megállapítani.  Azt  a  nézetet  vallom, 
melyet  egy  kitűnő  német  műítész,  Rümelin  x  kifejezett,  hogy 
t.  i.  azon  rangfokozat,  mely  a  drámát  az  első,  az  eposzt  a  máso- 
dik és  a  lirai  költeményt  a  harmadik  helyre  sorozza,  egy  egé- 
szen önkényes  és  mesterkélt  ítélkezés  jellegével  bír.  Shakespeare 
és  Homér  nagysága  nem  onnan  származik,  hogy  a  legma- 
gasabbnak minősített  válfajokat  mívelték,  hanem  rendkívüli 
költői  tehetségökben,  mely  őket  akkor  is  első  helyre  illesztette 
volna,  ha  az  úgynevezett  alantasabb  műfajokban  dolgoznak. 

Tökéletesen  igaza  van  abban  Rümelinnek,  hogy  a  lirai 
költemények  között  akárhány  van,  mely  az  emberre  felejt- 
hetlen  benyomást  tesz.  Tennyson,  Poe  Edgár,  Longfellow, 
Lamartine,  Mussct,  Heine  versei  ebben  az  irányban  fényes 
bizonyíték  gyanánt  szolgálnak. 

Valamint  tapasztaljuk,  hogy  a  zeneművekben  az  opera, 
szonáta,  szimfónia  mellett  az  egyszerű  dalnak  is  megvan  a 
maga  becse,  úgy  vagyunk  a  költészet  terén  is.  Ott  szintén 
az  egyszerű  dal,  mint  például  a  Heinéé,  mely  a  zord  északon 
álmodozó    fenyőről,    meg  a  messze    délvidéken  búsongó  pál- 

1  Shukcspcíirc-Studien,  240.   lap. 


-     216     - 

máról  énekel,  vagy  Göthének  Mignon-éneke  ohr  alkotásoknak 
tekinthetők,  melyek  élni  fognak  mindörökké  térben  és  időben 
egyaránt,  üdítőleg  hatva  a  kedélyre.  Az  ily  természetű  dalok- 
nak volt  mestere  Petőfi.  Az  ő  apró  dalai,  hogy  néhányat 
említsek :  az  Ereszkedik  le  a  felhő,  Szegény  juhászlegény, 
Hull  a  levél  a  virágról,  Lennék  én  folyóvíz,  nem  is  szólva 
a  többiről,  melyek  ezekkel  együtt  majd  mind  népdalokká  vál- 
tak, szájról  szájra  jártak,  az  emberi  kebelnek  legeslegbensőbb 
érzelmeire  hatnak,  abban  kitörölhetlen  nyomokat  hagyva. 

Leiró  költeményei :  a  Tisza,  Kutyakaparó,  Falun,  A  csárda 
romjai,  eszébe  juttatják  az  embernek  a  nagy  német  földrajz- 
tudós, Ritter  Károlynak x  elméletét,  melyben  a  világrészeket 
és  országokat  mint  földrajzi  egyéniségeket  mutatja  be.  Ezek 
az  által,  hogy  a  rajtok  lakók  sorsára  befolynak,  mintegy  meg- 
elevenednek, így  áll  a  dolog  Petőfi  utólérhetlen  leírásaival 
is.  Mintegy  lelket,  életet  önt  a  lelketlen  tárgyakba,  megszó- 
laltatja őket. 

Ebben  az  irányban  a  Csárda  romjainak  adtam  az  első- 
séget, mely,  mint  hangulatteljes  leirás,  messze  földön  párat- 
lanul áll.  Szebben  irni  és  ecsetelni  csakugyan  nem  lehet. 
A  pusztának,  mint  a  szabadság  képének  odaállítása,  a  törté- 
neti elmélkedés,  mely  általánosságban  nemzetünk  végzetéhez, 
valamint  a  helység  feldulásához  fűződik,  a  templom  romjai- 
nak csárdává  való  átalakítása,  a  miben  nincsen  Isten  ellen 
való  vétek,  mert  ott  is  lehet  az  ő  kedvére  élni : 

» Láttam  a  csárdában  tisztább  lelkeket  már, 
Mint  kiket  mindennap  lát  térdelni  oltár. « 

Minő  élénken  vannak  a  csárda  lakói  és  vendégei  meg- 
rajzolva, az  üveges  zsidó,  a  betyár,  a  pajkos  deák,  a  kacz- 
kiás  csaplárné,  kik  azonban  már  mind  régen  a  sírban  porla- 
doznak. Hogy  állítja  oda  a  pusztulás  művét,  a  bedőlt  kutat, 
a  vén  mogorva  sassal  az  ágas  tetején,  a  délibábnak,  mint 
a  puszták  tündérszép  leányának  jellemzése,  kinek  szeretője 
a  nap,  az  égnek  fia.    A  költemény  a  legmagasztosabb  költői 


1  Peschel :    Abhandlungen  über  Erde-  und  Völkerkunde,    377.  lap. 

képzelem-  és  ihletnek  szülötte,  egyaránt  felejthetlen  arra  nézve, 
ki  ehhez  hasonló  tájképet  látott,  valamint  arra  nézve,  ki  elé 
e  festői  képet  először  a  költő  ecsete  oda  varázsolta. 

Költészetének  kiugró  pontját  az  képezi,  hogy  ez  ihlet 
nála  egészen  különleges  valami,  magyar  szivből  származott 
és  magyar  emberhez  szólott.  Akármennyire  fitymálta  is  akkor 
a  »bon  ton«  nevében  Petőfi  népies  jellegét  és  keresetlen,  néha 
pongyola  kifejezéseit  egy  szalonirodalmár,  Petrichevich  Hor- 
váth Lázár,  a  Honderű  szerkesztője,  kit  a  szalonokban  nagy 
irónak,  az  iróvilágban  a  szalonok  arszlánjának  tartottak,  púpos 
termete  daczára:  a  közvélemény  másképpen  itélt.  Sőt  ha  az 
is  megtörtént,  hogy  oly  illetékes  birák,  mint  Bajza  és  Toldy 
annak  túlzásait  meg  is  kritizálták,  rmásrészt  nem  kevésbbé 
illetékes  egyéniségek,  mint  Vörösmarty  és  Eötvös,  másképpen 
gondolkoztak  róla.  Vörösmarty  ujjongott  Petőfi  felett,  Eötvös 
pedig  kiállította  számára  a  bizonyítványt,  hogy  költészete 
minden  ízében  magyar.1 

Jelentősége,  politikai  jelentősége  éppen  ebben  szerepelt. 
A  magyar  népet  és  földet,  vagy  hogy  másképpen  fejezzem 
ki  magam,  a  hazát  és  nemzetet  oly  megragadó  vonásokkal 
tudta  rajzolni,  olyannyira  közel  vitte  mindegyik  olvasója  szi- 
véhez, hogy  a  haza-  és  faj  szeretet,  e  nagy  dolgoknak  forrásai 
általa  határozottan  emelkedtek  erejükben,  mindent  átható  vol- 
tukban. Igaz,  hogy  Petőfi  nem  bírt  sem  közjogi  és  történeti 
ösmeretekkel,  melyeket  Bajza  és  Vörösmarty  oly  módon  sze- 
reztek meg,  hogy  a  közélet  emberei  számára  előírt  elméleti 
és  gyakorlati  curriculumot  megfutották. 

De  igazi  magyar  lelkülete,  költői,  látnók  tekintete  meg- 
mutatták neki  a  nemzet  politikai  igazságait,  elvezették  arra 
az  útra,  mely  a  czél  felé  vezet,  hogy  ő  is  ez  útmutatók 
közé  állhasson.  Ha  nem  is  írta  a  Szózatot,  mégis  versei  tele 
vannak  oly  eszmékkel,  melyek  bizonyítják,  hogy  teljesen 
átértette  hazájának  helyzetét,  látta,  hogy  hol  a  baj,  hol  az 
orvoslás.  Nemcsak,  hanem  a  mit  a  megoldások  kiugró  pont- 
jának lehet  nevezni,  az  nála  oly  határozottan  domborodik  ki, 
mint  talán  senkinél,  a  hivatott  politikusoknál  sem. 

1   Lásd:    Pesti    llirlap,    1847.   május    14-iki   szám. 

Ott  van  például  költeménye  a  Hazáról.  Ebben  meg- 
ragadóan  dicsőíti  a  múlt  nagyságát,  a  hazának  őseit,  a  földet 
rázó  viharokat,  melyek  a  porba  omlott  Európa  homlokán 
tomboltak.  Azután  folytatja: 

Oh,  nag}r  volt  hajdan  a  magyar, 
Nagy  volt  hatalma,  birtoka, 
Magyar  tenger  vizében  hunyt  el 
Észak,  kelet  és  dél  hulló  csillaga. 

De  rég  elhervadt  a  babér 
A  magyaroknak  homlokán, 
Hazám  oly  rég  voltál  te  nagy,  hogy 
Nagyságod  híre  csak  mese  talán. 

Már  rég  nem  sirtam,  s  ime  most 
Pillámon   egy  kömry  rengedez, 
Magyar  nép,  vájjon  hajnalodnak 
Vagy  alkonyodnak  harmatcseppje  ez  ? 

Magyar  dicsőség,   mi  valál, 
Hulló  csillag,  mely  tündöklött, 
Aztán  lehullott  a  magasból 
És  mindörökre  elnyelé  a  föld  ? 

Vagy  üstökös  vagy,    oh  magyar 
Dicsőség  !  mely  jött  s  távozék, 
Hogy  századok  multával  újra 
Lássák  fényét  a  népek,  s  rettegjék  ? 

Annak  a  nemzedéknek  hangulatát,  minden  nemesre  fogé- 
kony keblét,  a  hazaszeretetnek  lobogó  lángját  kell  magunk 
elé  állítani,  hogy  megértsük,  hogy  az  ily  tartalmú  költemények 
minő  czélzatokat  érleltek  meg  az  emberekben.  E  czélzatok 
megvalósításának  eszközeire  rá  is  mutat  a  költő.  Megmondja 
nekik,  hogy : 

Ha  férfi  vagy  légy  férfi 
S  ne  szád  hirdesse  ezt, 
Minden  Demosthenesnél 
Szebben  beszél  a  tett. 

A  következő  versszak  bizonyítja,  hogy  az  ország  hely- 
zetét,   annak    exigencziáit    teljes    mértékben    felfogja.   Szintén 

egyik  megkapó  költeményében,  Erdélyben,  a  következő  mély- 
értelmü  szavakra  akadunk : 

A  század  viselős, 

Születni  fognak  nagyszerű  napok, 

Elethalálnak  vészes  napjai. 

Fogjunk  kezet,  hogy  rettegni  ne  kelljen 

Az  eljövendő  óriásokat. 

Tartsuk  meg  a  szép,  a  szent  kézfogást, 

Tartsuk  meg  azt,  oh,  édes  nemzetem  ! 

Ki  legelőször  nj'ujtja  ki  kezét. 

Azé  legyen  a  hála  és  dicsőség. 

Ezen  jóslat  és  óhajtás  éppen  úgy  teljesült  meg  mint 
a  másik,  mely  az  annyiszor  idézett:  »Egy  gondolat  bánt 
engemet « -ben  helyt  foglal  és  mely  a  segesvári  gyásznap  sorsát 
előre  megénekelve,  a  jövendő  fátyolát  fellebbentette : 

»Ott  essem  el  én, 

A  harcz  mezején, 

Ott  folyjon  az  ifjú  vér  ki  szivemből, 

S  ha  ajkam  örömteli   végszava  zendül, 

Hadd  nyelje  el  azt  az  aczéli   zörej, 

A  trombita  hangja,   az  ágyúdörej, 

S  holttestemen  át 

Fújó  paripák 

Száguldjanak  a  kivívott  diadalra, 

S  ott  hagyjanak  engem  összetiporva 


Az  eltiprás  megtörtént,  fájdalom,  azonban  diadal  nélkül, 
mint  a  hogy  csontjait  sem  tudtuk  összeszedni.  De  ha  ezek  el 
is  rejtőztek  a  kegyelet  adójának  lerovása  előtt,  a  mi  benne 
isteni  volt,  szellemének  kincsei,  a  dicső  példa  piros  vérével 
pecsételni  meg  elveit,  érzelmeit :  az  megmaradt  mint  áldásos 
hagyatéka.  Adja  Isten,  hogy  mindezek  éppen  úgy  lelkesítse- 
nek bennünket  azon  nagy  vívmányok  megtartására,  mint 
ahogy  lelkesítek  kortársait  azoknak  kivívására. 

VIII. 


Áttérek  most  az  ellenzék  vezérférfiainak  jellemzésére. 

A  Jőve  princípium,  —  kezdem  a  dolgot  Batthyány 
Lajossal,  hazánk  első  kormányelnökével,  a  szabadság  egyik- 
vér  tanújával.  Már  elébb  emlékeztem  róla,  mondván,  hogy  az 
1840-iki  országgyűlésen  ő  volt  a  főrendi  ellenzék  kezdemé- 
nyezője, vezére,  a  mint  később  az  országos  ellenzék  hivatalos 
vezérévé  vált,  habár  annak  igazi  feje  és  szelleme  mégis  csak 
Kossuth  volt. 

Családja  az  ország  ősrégi  nemzetségeiből  ered,  habár 
arra  nézve  megoszlanak  a  vélem  ények,  hogy  a  Rátold  vagy 
Örs  nemzetség-e  az,    melynek  törzséből    származtak  hajtásai. 

A  mohácsi  vésznél,  mint  már  megirtam,  Batthyány 
Ferencz  horvát  bán  a  seregnek  bal  szárnyát  vezette.  Később 
a  család  egyes  tagjai  nemcsak  kanczellári,  tábornoki  hivata- 
lokat töltöttek  be,  de  Forgách-  és  Eszterház}Tékkal  egyetem- 
ben azon  dicsőségben  is  részesültek,  hogy  a  legmagasabb 
egyházi  és  világi  méltóságokat,  a  primási  és  nádorispáni  állást 
érték  el.  Lajosról  tudjuk  azt,  hogy  ifjúsága  könnyelmű  és 
elhagyatott  volt.  Annál  nagyobb  érdemszámba  jön,  hogy  ily 
kevéssé  biztató  kezdet  után  megemberelte  magát  és  egy  nagy 
tisztulási  folyamaton  keresztül  úgy  élt  és  halt,  hogy  nemzete 
áldja  emlékezetét.  Atyja  korán  elhalt,  anyja  pedig,  ki  igen 
szép  és  élvvágyó  volt,  nem  gondolt  vele.  Csak  kedvteléseinek 
és  a  pazarlásnak  élt,  oly  módon,  hogy  az  óriási  vagyont 
teljes  elkallódás  fenyegette.  Lajos  katona  lett  és  azt  a  léha 
és  ledér  életet  élte,  mi  akkor  a  katonaság  főrangú  tagjainál 
szokásban  volt. 

Jól  mondja  Horváth  Mihály,1  hogy  az  osztrák  tisztikar 
akkoron  nem  volt  azon  testület,  mely  a  kebelében  levő  ifjak- 
nak bármire  nézve  is  komolyabb  irányt  adhatott  volna.  A  paj- 
zán, hiú,  kéj  vadászó  szellem,  melyet  tivornyák,  szerelmi  kalan- 
dok, a  polgári  rend  megvetése  és  tényleges  sértésekkel   járó 

1  Huszonöt  év  története,  I.  kötet.  569.  lap. 

kihágások,  hiúság,  fényűzés,  játék,  a  henye  élet  minden  egyéb 
hibáival  együtt,  volt  e  testület  kirivó  sajátsága.  Egyideig 
Batthyány  is  úszott  az  árral,  játszott,  fényt  űzött,  pazarolt. 
Egy  szemtanú  beszéli,  hogy  gyönyörű  istállója  volt,  pajtásai 
számára  szabad  asztalt  tartott,  melyet  egy  hires  franczia 
szakács  látott  el,  az  alatta  álló  legénységet  saját  költségén 
ruházta  fel.  Egy  alkalommal,  egy  nyilvános  bálon  minden 
ételt  és  italt  megvásárolt,  és  mikor  nagy  volt  a  szörnyüködés 
a  vendégseregben,  hogy  nem  lehet  étel  t-italt  kapni,  ő  volt  az, 
ki  az  egész  társaságot  meghitta  és  traktálta.1  De  ezen  zajos 
és  mégis  üres  élet  nem  volt  képes  bensőjét  kitölteni,  mely 
nagy  eszmékért  hevült  és  melynek  fejlődésre  képes,  egészséges 
magja  volt.  Haza  ment,  letette  a  jogi  vizsgát,  megházasodott, 
rendbe  szedte  birtokát,  mely  helyesen  kezelve  az  ország  leg- 
gazdagabb mágnásai  sorába  emelte.  Rávetette  magát  a  poli- 
tikára, csakhogy  nem  a  hivatalos,  de  a  szabad  működés  terét 
kereste  fel.  Nem  az  udvar  kegyének  kívánta  állását  köszönni, 
de  a  nemzet  vállain  akart  emelkedni. 

Kevés  ideig  foglalkozott  a  közügyekkel  és  már  is  rájött 
Széchenyi  nézeteinek  és  eljárásának  fogyatkozásaira  és  ezzel 
ellentétes  irányban  kezdett  dolgozni.  Ezen  ellenlábasság  egészen 
alkalmas  arra,  hogy  Széchenyi  tévelygéseit  kellő  világításba 
helyezze.  Széchenyi  a  kormányra,  Batthyány  az  ellenzék  felé 
fordította  szemeit.  Nem  a  közgazdaság,  de  a  politika  vonzotta 
őt.  Mindenekfelett  érezte  a  pártalakítás,  a  politikai  programm 
szükségét.  A  mit  Széchenyi  egész  élete  folyamán  keresztül 
nem  volt  képes  megcselekedni,  t.  i.  a  pártalakítást  és  programm- 
készítést,  azt  Batthyány  Lajos  mindjárt  első  fellépése  alkal- 
mából véghez  vitte. 

Ez,  mint  említem,  az  1839 — 40-iki  országgyűlésen  tör- 
tént. Maga  köré  gyűjtötte  a  főrendiház  ifjabb  és  függetlenebb 
elemeit,  kötelékbe  fogta  őket.  Velők  együtt  megállapította 
maguktartásának  irányelveit,  még  pedig  kellő  szabatossággal 
pontozatokba  szedve.  A  programmpontozatok  megfeleltek  azon 
elveknek    és    nézeteknek,    melyeket  a  velők  szoros  összeköt- 

1  L;ísel  Szemére,  Batthyány,  Kossuth,  Görgey,  5.  lap,  német  nyel- 
ven  irva. 

tetésben  álló  alsóházi  ellenzék  hangoztatott.1  Ennek  lényeges 
pontjai  hasonlóképpen  arra  szolgálnak,  hogy  feltüntessék  az 
eílentótet  a  két  nagy  gróf  között. 

Rövid  kivonatban  közlöm  őket.  Igaz,  hogy  Batthyány, 
úgy  mint  Széchenyi  is,  óhajtotta  a  mágnásság  túlsúlyát,  de 
ezt  nem  végezel,  hanem  eszköz  gyanánt  akarta  tekintetni, 
minden  rend,  vallás  és  vélemény  felszabadítására.  A  politikai 
jogoknak  kiterjesztését  osztály-  és  valláskülönbség  nélkül, 
a  személyes  kiváltság  megszüntetését  tűzte  maga  elé,  éppen 
úgy  mint  a  polgári  társaság  jövedelmének  czélszerü  felosz- 
tását. Tagadta  azon  bal  Ítéletet,  hogy  a  tudomány  nem  min- 
den embernek  való,  ezért  a  világosságot  még  a  czigány 
kunyhójába  is  be  kell  vinni.  A  hitel  kedvéért  az  ősiségét, 
a  birtokkötöttséget,  a  hitbizományokat  eltörlendőknek  véle- 
ményezte. Az  volt  a  nézete,  hogy  a  kereskedelem  szabadsága 
megkívánja  a  vámsorompók  lebontását.  A  vesztegetést  min- 
den hazafiság  rákfenéjének  tekintvén,  arra  kell  igyekezni, 
hogy  a  politikai  hitehagyás  a  magánéletben  is  a  kellő  meg- 
torlással találkozzék.  Különösen  súlyt  helyezett  arra,  hogy 
a  nőnemben  a  hazaszeretet  gondosan  ápoltassék,  valamint 
hogy  a  gyermekek  úgy  neveltessenek,  hogy  majdan  politikai 
feladatuknak  megfelelhessenek. 

Természetesen  Széchenyi  Batthyány  felett  egészen  két- 
ségbeesett. Zokon  vette  neki  a  Kossuthtal  való  benső  viszonyát, 
par  force  azt  találta  benne,  hogy  mindez  népszerüséghajhászat 
és  hogy  a  romlás  istenének  esett  martalékul.2 

Aligha  tévedek,  ha  azt  állítom,  hogy  Széchenyinek  sze- 
mélyes érzelmein  kivül  az  is  rosszul  esett,  hogy  látnia  kel- 
lett a  viszonyok  óriási  átváltozását.  A  mit  különben  politikai 
szempontból  is  ki  kell  emelni.  Míg  ugyanis  a  XVII.  és  XVIII-ik 
század  mozgalmaiban  a  mágnásság  kezeiben  volt  a  vezetés, 
most  a  súlypont  és  a  gyeplő  a  középosztály  kezeibe  jutott. 
Ez  lett  az  országban  intéző  hatalommá.  Nem  a  nemesség 
volt  az  többé,  melynek  szüksége  volt  a  főurakra,  de  meg- 
fordítva.   A    minek    ismét    Széchenyi 3   abban    ad    kifejezést, 

1  Horváth  Mihály  :  Huszonöt  év,  I.  kötet  573.  lap. 

2  Lásd  Naplói,  404.  és  457.  lap. 

3  U.  ott,  404.  lap. 

hogy  Batthyánynak  emelkedése  végett  szüksége  volt  Kossuth 
támogatására. 

A  mi  azonban  Széchenyi  felfogásának  személyes  élét 
illeti,  annak  tévedését  Batthyány  egész  élete,  úgy  mint  gyá- 
szos halála  bizonyítja.  Létezett  is  Kossuth  és  közötte  benső 
kapocs,  mert  mind  a  kettő  bizott  nemzetében,  ügyének  igaz- 
ságában, annak  végleges  diadalában.  Ugyancsak  Széchenyi- 
től x  tudjuk,  hogy  1844.  április  havában  együtt  voltak,  Deák 
és  ő,  Ikervárott  Batthyánynál.  A  két  előbbi  pessimista  han- 
gulatot, azonban  ez  utóbbi  ellenkező  felfogást  tanúsított. 
Igaz,  hozzátette,  hogy  ha  csalódnék,  nem  lenne  képes  többé 
a  közügyekkel  foglalkozni. 

Nagyon  kurucz  ember  volt,  a  harcz  tüzében  kész  a 
végletekig  menni.  » Izgatókra,  vérebekre  van  szükség,  melyek 
folyvást  a  kormány  nyakán  csüngjenek «,  mondotta  egykoron.- 
Még  akkor  is,  mikor  a  harcz  szenvedelmei  nem  is  ragadták 
el,  még  akkor  is  el  volt  telve  az  ősi  magyar  büszkeséggel 
és  önérzettel,  mely  hajolni  és  bókolni  nem  tudott.  Vasmegyé- 
ben egy  alkalommal  beválasztották  egy  küldöttségbe,  melynek 
István  főherczeget  kellett  üdvözölnie.  Megtagadta,  mert  ő  senki- 
nél sem  tisztelkedik.3  Önérzet  szempontjából  ki  is  állotta  a  tüz- 
próbát,  mert  én  annak  tekintem,  ha  ennek  gyakorlata  az  ille- 
tőre nézve  nagy  károsodással  jár.  Erre  vonatkozólag  Sze- 
mere 4  beszél  el  egy  érdekes  adatot.  Egy  pere  volt,  melyben 
a  döntés  a  kanczellárián  állott,  mely  akkoron  némely  kérdé- 
sekre nézve  joghatósággal  birt.  Ügyvédje  utján  értésére  adták, 
hogy  feltétlenül  megnyeri  a  pert,  ha  személyesen  megbeszéli 
ügyét  a  kanczellárral.  Erre  Batthyány  azonnal  visszavonta 
keresetét  és  a  vitás  összeget,  mely  56,000  forintra  rúgott, 
szó  nélkül  kifizette. 

Kuruczságára  vonatkozólag  elég  érdekes  vonásnak  lehet 
tekinteni,  mit  Zichy  Jenő  barátomtól  tudok,  kinek  azt  Met- 
ternich herczeg  személyesen  mondotta  el,  hogy  t.  i.  míg 
Kossuthot    oly    embernek    tartotta,    kivel     lehet    beszélni,    ez 

1  Naplói,  460.  lap. 

2  Csengery  összegyűjtött  munkái,  II.  kötet  4<><s.  lap. 

■  Lásd:  Stephan  Viktor  Erzherzog  von  Oesterreich,  187.  lap. 
1    U.   ott,    10.    lap. 

Batthyányval,  szélsőségekre  hajló  természete  miatt,  lehetetlen. 
Szinte  olyanoktól  hallottam,  kik  az  ülésben  jelen  voltak, 
v,  midőn  Kossuth  egy  alkalommal  az  országgyűlésen  fel- 
hozta —  a  mi  akkor  óriási  feltűnést  keltett,  később  pedig 
minden  áron  vastag  tapintatlanságot  láttak  benne,  —  hogy 
t.  i.  olyan  az  események  hatalma,  miszerint  az  1848-diki 
márcziusi  napokban,  Bécsben  ő,  az  egyszerű  polgár,  az  ural- 
kodóház sorsát  kezében  tartotta,  ezt  senki  sem  helyeselte 
jobban  mint  Batthyány  maga.  Ezen  időkben  kész  volt  a  vég- 
letekre. Wirkner  x  leir  egy  heves  jelenetet,  a  mikor  a  kon- 
zervativek  egyikét  akasztófával  fenyegette  meg.  Az  udvari 
körök  viszonozták  ezen  érzelmeket.  Mint  Pulszkytól 2  tudjuk, 
előre  ki  volt  szemelve  az  első  áldozatnak,  mihelyt  a  moz- 
galmak erőszakos  elnyomása  szükségesnek  mutatkozik. 

Ez  mind  az  akkori  viszonyoknak  volt  a  folyománya. 
Annál  értékesebbé  teszi  magatartását,  hogy  1848-ban,  minisz- 
terelnök korában,  mindent  elkövetett  a  békés  kiegyenlítés 
végett.  Maga  volt  a  türelem,  az  engedékenység.  Azt  a  külön- 
ben helyes  kormányzati  elvet  képviselte,  mely,  fájdalom,  akkor 
nem  vált  be,  hogy  míg  a  kivívásban  szabad  a  legádázabban 
rontani  az  ellenségre,  nyert  csata  után  a  legnagyobb  mér- 
sékletet és  óvatosságot  kell  tanúsítani. 

Deáknak  úgy  mint  Eötvösnek  igen  jó  véleményük  volt 
róla.  Gyakran  emlegették  szép,  büszke  alakját,  sas  tekintetét, 
nagyúri  modorát,  éles  felfogását.  Ők  mondották  nekem,  hogy 
különösen  nagy  mérvben  birta  azt  a  tulajdonságot,  mely  az 
ügyek  élén  nélkülözhetlen,  a  férfiasságot,  a  jellemerőt.  Két- 
ségtelen, hogy  ezen  tulajdonainál  fogva  az  események  mene- 
tére nagymérvű  befolyást  gyakorolt.  Egyike  az  uj  Magyar- 
ország építőmestereinek,  mely  czim  a  vértanusággal  megszen- 
teltté lőn.  A  nemzet  hálaimájában  az  első  helyek  egyike  illeti  meg. 

Azon  nagyszabású  egyéniségek  között,  kikkel  dolgom 
volt  és  kikkel  itten  foglalkozni  bátorkodom,  alig  volt  valaki, 
a  ki  fellépésében  annyira  magán  viselte  a  lángész,  a  nemes 
idealizmus  bélyegét,  mint  Eötvös  József. 


1  Élményeim,  208.  lap. 

2  Eletem  és  korom,  II.  kötet   18.   lap. 

Említem  már  egyszer  Széchenyinek  vallásos  felfogását, 
mely  igen  gyakran  az  isteni  közvetítés  művét  vélte  látni 
egyes  eseményeknél.  Eötvös  is  hitt  ebben.  Többször  hallottam 
tőle  idézni  Linné  egy  mondását :  Numen  ad  est,  az  isteni  erő 
jelentkezik.  Őbenne  volt  valami,  a  mi  a  nagy  embereket 
Isten  választottjaiként  tünteti  fel.  Lelkes,  nemes  ragyogástól 
világló  tekintete,  derült  mosolya  mintha  fényt  árasztott  volna 
maga  körül.  Elég  volt  neki  felszólalni,  elég  belépni  egy  helyi- 
ségbe, hogy  a  komor  hangulat,  a  borús  felhők  eloszoljanak. 
A  ki  vele  érintkezett,  a  ki  hallotta  beszéjni,  olvasta  iratait, 
megfigyelte  cselekvéseit,  más  benyomást  nem  szerzett  belőlük 
mint  erős  hitet  az  emberiség  és  a  magyar  nemzet  jobb  jövő- 
jében, mint  azt  a  meggyőződést,  hogy  csakis  az  eszményiség 
kultusza  képezi  a  legbiztosabb  kalauzt,  egyedek  és  nemze- 
tek számára. 

Az  az  érdekes  politikai  chassé-croisé,  mely  Angliában 
atyák  és  fiak  között  olyképpen  történt,  hogy  a  szabadelvű 
idősbb  Pittnek  fia  konzervatív,  valamint  ezzel  ellentétben  a 
konzervatív  idősb  Foxnak  fia  viszont  szabadelvű  lett,  nálunk 
is  megtalálta  a  maga  hasonmását.  Emlékeztem  már  a  Des- 
sewffy éknél  az  egyik  analógiáról,  ennek  ellenlábasa  Eötvösben 
jelentkezett.  Az  ő  atyja  a  már  említett  aulikus  Eötvös  Ignácz 
tárnokmester  és  előbbi  királyi  biztos  volt,  ki  Ferencz  császár 
alatt  többi  társaival  együtt  annyi  megtámadásban  részesült. 
Működését  ő  is  a  hivatalos  pályán  kezdte,  melyre  annyival 
inkább  utalva  volt,  mert  az  ősi  nagy  vagyon,  az  atyai  hely- 
telen kezelés  miatt,  csődbe  jutott  és  a  nagy  vagyonból,  bár 
a  megtartásnak  legalább  egy  bizonyos  fokig  a  jogi  alkalma 
létezett,  finom  érzéke  miatt  számára  jóformán  semmi  sem 
maradt.  Azonban  mindennek  daczára  ott  hagyta  a  hivatalnoki 
pályát,  mert  ez  nagy  tehetsége  számára  korlátokat  képezett, 
főleg  abban  az  irányban,  mely  politikai  nézeteinek  szabadelvű 
fejlődésére  vonatkozott.  Otthagyta  a  biztos  cxisztencziát,  mun- 
kásságának gyümölcseire  bizva  a  jövendőt. 

Ez  a  munkásság  oly  sokoldalú  ós  minőségű  volt,  mely 
még  a  világirodalomban  is  ritkítja  párját.  Irt  verseket,  melyek 
költészetünk  igaz  gyöngyei  közé  tartoznak.  A  Búcsú,  a  Vár 
és  kunyhó,   a  Zászlótartó  kiállják  a  versenyt  bármelyik  nemzet 

Beöthy  Ákos:  A  magyar  államiság  feljodése,  küzdelmei.  111.  i  5 

legelső  termékeivel.  Színdarabja :  Éljen  az  egyenlőség,  ezen 
a  téren  nem  közönséges  tehetséget  árul  el.  Regényeiből  mind- 
egyik  egy  másik  válfajt  képvisel  és  mindegyik  nagy  hatást 
ért  el.  A  Karthausi,  melyről  oly  jól  írta  egy  akkori  bírálója, 
a  derék  Papp  Endre,  a  közérzületnek  adva  kifejezést,  hogy 
az  a  bánatnak  könyve,  századunk  életirása,  társadalmunk 
jajkiáltása.  Korunknak  egész  szenvedését,  a  műveltségnek 
kétségbeesését  képviseli  az,  melynek  fáj  a  fennálló  világ. 
A  Falu  jegyzője  pedig  a  viszonyoknak  és  embereknek  oly 
találó  rajzát  szolgáltatja,  mely  Jókai  legsikerültebb  részletei- 
vel párhuzamba  tehető.  Mint  irányregény,  némely  túlzásait 
és  elhamarkodott  általánosításait  leszámítva,  a  legszebb  törek- 
vésekből származó  czélzatait  éppen  oly  biztosan  érte  el,  mint 
Disraeli  Sybilje  vagy  Conningsbyje.  » Magyarország  151 4-ben « 
pedig  egy  igazi  történeti  korrajz,  melyben  például  a  szegény 
Dobzse  László  alakja  oly  művészi  ecsettel  van  rajzolva,  hogy 
Mommsen  Caesarja,  Macaulay  II.  Károlya,  Thierry  Becket 
Tamásához,  melyeket  én  a  legjobb  jellemrajzoknak  ismerek, 
valójában  igen  közel  jár. 

A  szakirodalom  terén  fellépett  a  fogházjavítás  tárgyá- 
ban, mely  tudvalevőleg  egész  irodalmat  teremtett.  A  Pesti 
Hírlap  állandó  munkatársa  volt;  a  már  említett  » Reform « 
czimü  munkája  itt  közzétett  czikkei  egy  részének  gyűjtemé- 
nyéből áll,  alkalmi  iratai,  melyek  felváltva  magyar  és  német 
nyelven  jelentek  meg,  mindannyiszor    eseményszámba  jöttek. 

Nagy  állambölcseleti  munkája :  »A  XlX-ik  század  ural- 
kodó eszméinek  befolyása  az  államra «,  mely  német  kiadás- 
ban is  megjelent,  az  európai  irodalomban  általános  mélta- 
tásban részesült.  Az  a  kiváló  franczia  tudós,  Laboulaye,1 
kiről  már  elébb  emlékeztem,  könyvét  fölébe  helyezi  John 
Stuart  Mill  a  Szabadságról  czimü  hires  művének.  Azt  mondja, 
hogy  Eötvös  a  szabadság  nagy  gondolatát  jobban  össze 
tudja  egyeztetni  az  állam  feladatával  és  az  európai  viszo- 
nyokkal, mint  a  nagy  angol  elmélkedő.  Más  szavakkal  kife- 
jezve, látszik,  hogy  Eötvösnél  nemcsak  a  bölcsész,  de  a  gya- 
korlati államférfi  is  beleszól  a  problémák  megoldásába. 

1  L'État  et  ses  limites,  69.  lap. 


—      227     — 

Mint  szónok,  kezdettől  fogva  a  legelsők  közé  tartozott. 
Fel  van  róla  jegyezve,1  hogy  az  1843-diki  országgyűlésen 
egy  alkalommal  a  főrendiház  ülésezése  alatt  künn  az  utczán 
valami  zaj  és  tüntetés  volt.  A  főrendek  nagy  része  kíváncsi- 
ságból kifelé  tolongott  szemlélni  a  pikáns  természetű  látványt. 
József  nádorispán,  ki  ezen  minőségben  elnökölt,  meg  akarta 
akadályozni  a  zavart,  mely  ebből  származott,  magához  kéreti 
Eötvöst  s  rábírja,  hogy  beszéljen.  Egészen  jól  számított, 
mihelyt  ez  utóbbi  szólásra  jelentkezett,  mindenki  visszafor- 
dult őt  hallani.  Magam  is  fültanuja  voltam  egy  beszédének, 
melyet  1868-ban  az  államadósság  átvállalása  tárgyában  tar- 
tott. Ezt  a  kényes  és  nehéz  kérdést  oly  szépen  kezelte,  hogy 
valósággal  elragadta  a  hallgatóit. 

Tele  volt  humorral  és  szellemességgel.  Erre  vonatko- 
zólag két  mozzanatot  kívánok  felemlíteni,  melyek  tudtommal 
nem  jelentek  meg  sehol,  pedig  érdemesek  arra,  hogy  fel- 
jegyeztessenek. A  negyvenes  években  utazni  volt.  Angliából 
jött  Párizsba.  Egy  franczia  ösmerőse  kérdi  tőle,  milyennek 
találta  azt.  »L'Angletere  est  sublime.«  (Anglia  felséges  ország.) 
A  francziát  bántotta  a  dicséret  és  azon  ismert  példaszóval 
felelt:  »Du  sublime  au  ridicule  il  n'y  a  qu'un  pas.«  (A  fen- 
ségest a  nevetségestől  csak  egy  lépés  választja  el.)  »Oui,  le 
pas  de  Calais«,  monda  Eötvös.  Fájdalom,  ezen  szójáték  a  mi 
nyelvünkön  visszaadhatlan,  a  mennyiben  a  franczia  pas  szó 
nemcsak  lépést  jelent,  de  azon  tengerszorost  is,  mely  a  két 
államot  egymástól  elválasztja,  a  Pas  szóval  jelölik. 

A  másik  Mommsennel  történt.  Ezen  nagyhírű  történetíró 
az  ötvenes  években,  tehát  a  Bach-korszak  tetőpontján,  hazánkba 
jött,  a  múzeumban  levő  római  régiségek  tanulmányozása 
czéljából.  Eötvös  meghitta  őt  magához  ebédre.  A  jó  magyar 
borok  kedélyes  hangulatba  hozták  a  nagy  tudóst,  elkezdett 
politizálni,  egészben  helyeselve  a  németesítő  politikát,  szólva 
a  németség  missziójáról  a  Kelet  felé,  az  uralomról  a  F'ekete 
tenger  felett.  Eötvös  visszavágott  rá,  mondva :  »az  egyedüli 
Fekete  tenger,  mely  felett  a  németség  uralmát  elösmeri,  az 
a  kalamáris    tartalma*.    Eme  replika    mai    napság,    Bismarck 

1   Csengery,  összegyűjtött  munkái,   II.  kötet    161.   lap. 

óriási  sikerei  után,  nem  látszik  oly  csattanósnak,  mint  akkor, 
mikor  német  egységről  szó  sem  volt  és  magok  a  németek 
abban  a  nézetben  voltak,  hogy  legfeljebb  a  tudomány  és 
irodalom  területe  az,  mely  számukra  babérokat  terem. 

Eötvös  József  az  az  ember  volt,  ki  főleg  szellemi  tekin- 
tetben egyéniségének  bélyegét  korára  rá  is  sütötte.  Két  irányba 
történt  ez.  Az  egyik  azon  általános  természetű  mozzanatban 
fejezhető  ki,  hogy  ő  eleven  kapcsot  képezett  hazánk  értel- 
misége és  a  nagy  európai  áramlatok  között,  a  mi  főleg  azért 
birt  fontossággal,  mert  abban  az  időben  történt,  mikor  még 
nálunk  aggódó  kérdés  tárgyát  képezte,  vájjon  képesek  leszünk-e 
a  haladó  világ  életközösségébe  belépni,  képesek  leszünk-e  oly 
szellemi  hatványokat  előállítani,  melyek  nemzeti  létünket  az 
úgynevezett  európai  szinvonalra  emelik. 

Nemcsak  a  külföld  figyelmét  fordította  reánk,  de  a  nem- 
zetet magát  is  önérzetesebbé,  vállalkozóbbá  tette,  hogy  a  reform 
nagy  művét,  mely  a  keleti  elmaradottságból  a  műveltebb  Nyu- 
gat fejlődésébe  sodorja  bele,  bátor  szívvel  valósítsa  meg,  illetve 
dobja  magát  bele  és  uszszék  az  áradattal.  —  A  másik  moz- 
zanat a  parlamentáris  kormány  eszméjének  publiczistikai  utón 
való  előkészítése,  melyben  neki  oroszlánrésze  volt.  Igaz,  hogy 
a  kezdeményezés  érdeme  a  Szalay  Lászlóé,  miután  az  elvet 
először  ő  proklamálta  a  » Pesti  Hírlap  «-ban,  azt  a  központo- 
sítás közlönyévé  téve.  Igaz  továbbá,  hogy  a  megvalósítás 
a  Kossuth  műve,  de  azért  a  siker  előkészítésében  az  oroszlán- 
rész mégis  őt  illeti.  Elég  erre  vonatkozólag  a  Reform  czimü 
könyvét  elolvasni.  Látni  fogjuk  ott,  hogy  a  kérdést  ő  állította 
fel  közjogi  és  politikai  nagy  összefüggésében.  Az  elméletnek 
s  a  külföldi  és  hazai  viszonyoknak  teljes  ösmerete  nyilat- 
kozik meg  benne.  Oly  munka  volt,  mely  a  közvéleményt 
egészen  kitanította  úgy,  hogy  mikor  a  dolog  megérett,  más 
megoldásról  többé  szó  sem  lehetett.  Annál  dicséretesebb  maga- 
tartása, hogy  1846-ban,  nehogy  az  ellenzék  egységét  meg- 
bontsa, a  kérdés  vitatásától  elállott. 

Tehetségei  a  legnagyobb  önzetlenséggel  párosultak,  a 
hiúságtól,  a  szereplési  viszketegtől  teljesen  mentes  ember  volt. 
Éppen  ugy  alárendelte  magát  Kossuthnak  a  negyvenes,  mint 
Deáknak    a    hatvanas    években.    Annyiban    szerencsés    volt, 

a  mennyiben  a  kiegyezést  éppen  úgy  megérte,  mint  a  parla- 
menti rendszer  életbe  léptetését.  Mindkettőnek  érdekében  első- 
rangú tevékenységet  fejtett  ki,  és  mindkét  esetben  hazánk 
szellemi  életének  kormányzata,  a  közoktatási  tárcza  az  ő 
szakavatott  kezeire  bízatott.  Fájdalom,  hogy  mindez  múlé- 
kony örömszámba  jött,  mert  először  a  katasztrófa,  másod- 
szor kora  halála  szakította  félbe  üdvös  működését. 

A  vigasztaló  mindebben  az,  hogy  még  sem  élt  hiába. 
Az  intézmények,  melyeknek  alapjait  ő  vetette  meg,  még  fenn- 
él lanak,  és  habár  nem  is  indultak  oly  fejlődésnek,  mint  az  ő 
művészi  kezei  alatt,  mégis  csak  az  ő  nevét  dicsérik,  valamint 
egy  jobb  jövő  számára  fenn  vannak  tartva,  mert  elébb-utóbb 
a  nemzetnek  mégis  meg  kell  győződnie  arról,  hogy  ha  élni 
és  virulni  akar,  az  csak  úgy  lehet,  ha  az  Eötvös  és  társai 
által  nyitott  csapáson  halad. 

Eötvös  József  személye-  és  működésétől  Szalay  László 
egyénisége  és  munkálkodása  elválaszthatlan.  Ez  maga  már 
elegendő  lenne,  hogy  emlékének  áldozzak.  Ehhez  járul  még 
azon  körülmény,  hogy  Szalay  önmagában  véve  is  számos 
kiváló  tulajdonságokkal  rendelkezett,  melyek  ismét  oly  önálló 
természetes  tevékenységben  nyilatkoztak,  hogy  azokat  hall- 
gatással mellőzni  alig  lehet.  A  gyermek  bölcsője  nem  azon 
nemesi  kastélyban  vagy  kúriában  ringott,  melyeknek  lakói- 
ból a  vezető  alakok  kerültek  ki.  Nemes  családból  származott, 
miután  atyja  helytartósági  titkár  volt,  de  ily  módon  inkább 
a  városi  és  polgári  környezet  és  légkör  volt  az,  melyből  egész 
életére  kiható  benyomásai  származtak.  Nagy  tehetségei  mái- 
tanuló  ifjú  korában  feltűntek,  tanárainak  büszkesége  volt. 
Ezek  között  reá  legnagyobb  hatást  a  honszeretet  apostola, 
Horvát  István  tett,  kinek  érdemeiről  maga  Deák  l  is  az  ország- 
gyűlésen megemlékezett. 

Eötvössel    együtt    jártak  iskolába.    Hozzá   egész  életén 
keresztül  a  legnemesebb  barátság  kötelékei  csatolták.  Eötvös 
maga  beszéltééi,  hogy  mikor  az  1830-iki  franczia  forradalom 
híre    megjött,    melytől    a    Vörösmarty    »tehetetlen    korának 
újjászületését  várták,  Szalayval  egész    zsebpénzök  felhaszná- 

1  Kónyi :  Deák  beszédei,  I.  kötet  185.  lap. 

lásával  egy  üveg  pezsgőt  vettek  és  kivitték  a  Margit-szigetre. 
Ennek'  ormán,  hol  a  szellők  fuvallata  mintegy  az  uj  élet 
lehel  letét  rejté  magában,  megitták  a  hajnalhasadás  áldomását. 

Mint  mondám,  nagy  tehetségű  ember  volt,  habár  mun- 
kálkodása sem  mennyiség,  sem  minőség  dolgában  Eötvöst 
nem  érte  utói.  Politikai,  irodalmi  működése  korlátoltabb,  de 
összpontosultabb  jelleggel,  azonban  mély  tartalommal  birt. 
Ezt  a  működését  tárgyába  való  belemélyedés,  komolyság  és 
lelkiösmeretesség  jellemezték.  Egész  lénye  és  valója  vissza  is 
tükrözte  lényegének  ezen  sajátságait.  Kissé  fátyolozott  tekin- 
tetéből, mélabús  hangjából  egy  jobb  világnak  szózatát  vélte 
az  ember  hallani.  Hallottam  őt  az  1861-iki  országgyűlésen 
szólni.  Azon  sok  kiváló  szónok  között,  kik  a  külső  siker 
minden  kellékeivel  rendelkeztek,  hozzá  az  akkori  helyzetből 
származó,  a  szenvedély  villamosságával  eltelt  levegőben  a  hall- 
gatót némi  aggály  fogta  el,  miképpen  fog  itt  az  ő  személye 
és  beszéde  érvényesülni,  mely  a  hatás  eszközeivel  alig  ren- 
delkezett. De  a  mint  szólni  kezdett,  egyszerre  oly  ünnepélyes 
csend  lett,  akár  egy  templomban,  úgy  adta  elő  nézetét,  mely 
választékosság  és  alaposság  dolgában  majdnem  egyedül  állott. 

Politikájának  alapgondolata  a  modern  állam,  a  jog- 
állam volt ;  ehhez  nagy  előtanulmányokat  tett,  úgy  a  hazai, 
mint  külföldi  kútfők  köréből.  Kortársai  nem  igen  értették 
meg.  Kossuth,  kit  a  » Pesti  Hirlap«  szerkesztésében  felváltott. 
mint  becsületes  tudóst,  de  idegen  embert  mutatta  be. 

Őt  magát  doktrinernek,  lapját  ily  szelleműnek  nevezték.. 
Igen  szépen  válaszolt  reá.  Örvendett,  ha  ilyennek  vették.  » Dok- 
triner lap,  mely  felsőbb  elvek  világosságában  látja  a  tényeket, 
mely  nem  tárgyhoz  enyvezi,  hanem  egyiket  a  másikból  fej- 
leszteni akarja.  Doktriner  lap,  azaz  nem  az  expediensek  lapja, 
hanem  olyan,  mely  nem  kiált  hozsannát  a  bevégzett  tények- 
nek csak  azért,  mert  sikerültek.  És  a  hatalmasok  paripái  alá 
nem  hint  virágokat,  tudván,  hogy  a  diadalmi  menet  még 
nem  az  Urnák  napja.  Doktriner  lap,  azaz  nem  barátja  az 
oly  intézményeknek,  melyeket  csak  önmagokkal  mérhetni, 
nem  pedig  az  emberi  és  polgári  jogok  mértékével  és  nem 
a  minden  idők  és  népek  közéletéből  elvont  állambölcselet 
nehezékével. «    Egy  más  alkalommal  ennek  erősítése  gyanánt 

idézi  Verulami  Baco  mondatát:  >degitimae  inquisitionis  verő 
norma  est,  ut  nihil  veniat  in  practicam,  cujus  non  fit  etiam 
doctrina  aliqua  ex  theoria«.  A  helyes  kutatásnak  az  képezi 
a  szabályát,  hogy  csak  azt  lehet  a  gyakorlatba  átvinni,  mit 
az  elmélet  megerősített.1 

Történeti  és  politikai  tanulmányainak  egyik  maradandó 
alkotása  az  Államférfiak  és  szónokok  könyve.  Ezzel  a  magyar 
olvasóközönségnek  egy  egész  sorozatát  mutatta  be  a  legelső 
franczia,  angol  és  amerikai  jelentőségeknek.  A  munka  oly  bő 
tárgyismerettel  van  irva,  az  adatoknak  oly  bő  tárházát  szol- 
gáltatja, hogy  ezen  anyagra  nézve  majdnem  egészen  feles- 
legessé teszi  a  külföldi  művek  használatát. 

A  jogállam  iránti  erős  érzéke  tette  őt  nálunk  a  kodifi- 
káczió  legelső  bajnokává.  A  kifejezés  Benthamtól 2  származik, 
általában  aránylag  ujabb  keletű  dolog.  A  fennálló  törvényes 
állapot  összefoglalását  és  Írásban  történt  szabatos  kifejezését 
jelenti.  Azt  a  műveletet,  melyet  Werbőczy  lángesze  véghez 
vitt,  mely  a  Code  Napóleonban  az  imperátor  tündöklő  tetteinek 
koszorújában  a  legmaradandóbbnak  és  legáldásosabbnak  bizo- 
nyult. Ezen  a  téren  Szalay  már  mint  fiatal  ember  nagy  remé- 
nyekre jogosított  és  ennek  fotytán  lett,  mint  már  említem,  a 
büntetőjogi  javaslat  jegyzője  és  mint  ilyen  Deák  Ferencz  jobb 
kezévé,  ki  őt  benső  barátságára  méltatta.  A  nagy  közönség- 
számára  a  legtanulságosabb  kommentárt  ő  irta  hozzá,"'  mely 
a   ■»  Pesti  Hirlap«-ban  megjelent  czikkeket  tartalmazza. 

Ezen  kommentárban  ama  hatalmas  alkotásnak  érdemeit 
kellő  világításba  helyezte,  míg  annak  minden  sora  a  törvény- 
tudást  árulja  el. 

Szóltam  elébb  a  modern  államról,  mint  Szalay  programm- 
jának  másik  tartó  oszlopáról.  Mennyire  vett  részt  ennek  kiépí- 
tésűben, legjobban  bizonyítja  szereplése  a  városok  kérdésében. 

A  városok  kérdése,  a  mint  az  országgyűlések  egymás- 
után következtek,  mindinkább  akutabb  jelleget  öltött  magára. 
Az  a  kettős    anakronizmus,    melyről    már    emlékeztem,    egy- 


1    Pesti    Hirlap,    1845.  január    lő.   és  július   25-iki    számai. 

1   Holtzendorff :  Kncyklopádie  der  Rechtwissenschaft,  389.  lap. 

3  Szalay  László  :   Publiczisztikai   dolgozatok,  II.  kötet  90.   lap. 

reszt  hogy  a  képviselőket  nem  a  polgárok  egyeteme,  de  az 
lylag  kevés  tagból  álló  tanács  —  mety  ismét  önmagát 
szítette  ki  —  választotta,  másrészt,  hogy  az  országgyű- 
lésen az  összes  városoknak  csak  egy  szavazatjuk  volt,  mind- 
inkább elviselhetlenné  vált.  Minden  országgyűlés  a  városok 
tiltakozásával  kezdődött,  állásuk  mostoha,  sőt  szégyenítő  volta 
miatt.  Az  1843-iki  országgyűlésen,  melyről  mindjárt  lesz  szó, 
Szalay  Korpona  városát  képviselte  és  ebben  a  tárgyban  fel 
is  szólalt.  Felszólalása  egészen  uj  világot  vetett  a  kérdésre, 
oly  magas  szempontból,  oly  nagyszabású  keretben  adta  elő 
a  dolgot.  A  rendi  és  a  képviseleti  alkotmány,  vagy  ha  úgy 
akarjuk,  a  XlX-ik  század  a  még  mindig  kisértő  középkorral 
látszott  perben  állani,  a  mint  Szalay  a  helyzetet  szakavatottat! 
figyelmes  hallgatói  előtt  feltárta.  Hazánk  akkori  állapotát  pár- 
huzamba állította  a  Francziaországéval,  közvetlenül  a  forra- 
dalom előtt.  De  itt  mindjárt  kiemeli,  hogy  nálunk  nem  tart 
azon  túlzásoktól,  metyek  a  franczia  forradalomnak  oly  vég- 
zetes irányt  adtak.  Nem  pedig  először,  mert  a  magyar  a  leg- 
nagyobb odaadással  viseltetik  koronás  feje  iránt,  másodszor, 
mert  a  nemzet  századokon  keresztül  alkotmányt  élvezett  és 
éppen  azért  nem  lehet  kitéve  azon  bomlási  fogantatnak,  melyet 
a  hosszú  önkényuralom  előidézett.  A  döntő  természetű  moz- 
zanatot abban  találja,  hogy  a  polgári  rend,  melyet  Franczia- 
országban  »Tiers  État«-nak  neveztek,  nálunk  mint  fejlődő  osz- 
tály, mely  műipara,  szorgalma  és  értelmisége  folytán  magas 
fokra  hágott,  számot  tevő  uj  elemként  a  törvényhozásba  befo- 
gadtassék.  De  ezen  művelet  által  nem  azt  kivánja  elérni,  hogy 
a  rőfnek  és  mérőserpenyőnek  —  melyek  különben  önma- 
gukban igen  tisztességes  dolgok  —  túlnyomó  befolyás  bizto- 
síttassák. Nem  is  azt,  hogy  egy  olyan  tényező  teremtessék, 
mely  a  kormány  sakkjátékában  egy  uj  pionnak  felállítását 
jelentse ;  hanem  olyan,  mely  előkészítse  az  egész  nemzet- 
nek az  alkotmány  jótéteményeiben  való  részesítését.  Mely 
reform  az  első  lánczszemét  alkotná  azon  reformsorozatnak, 
mely  bennünket  egy  nagy,  életrevaló  egészszé  olvaszszon  össze. 
Szalaynak  irálya  is  magas  színvonalon  állott,  nemcsak, 
hanem  az  Írástudók  között  neki  lehetne  az  első  dijat  adni. 
Eötvös   például,    nehogy    költői   hajlamait    hányják    szemére, 

publiczisztikai  dolgozataiban  olyannyira  került  minden  lendü- 
letet, hogy  majdnem  egyhangú  lett.  Kemény  regényírói  képes- 
ségének ellenben  oly  szabad  tért  engedett,  hogy  különben 
mesteri  tanulmányai  ennek  előnyeit  mint  hátrányait  egyesítik 
magukban.  Szalaynak  különlegessége  a  választékosság.  Czik- 
keinek  ügy  tartalma  mint  formája  elárulja  a  nagy  tudású  és 
izlésü  embert,  a  ki  ezen  tulajdonait  irataiban  is  kifejezésre 
hozza.  A  franczia  akadémikusokhoz  illő  irály  volt  az  övé. 
Értett  azon  művészethez,  hogy  tárgyával  nem  szoros  össze- 
köttetésben levő  mozzanatokat  abba  belevegyítsen,  melyek  az 
olvasót  váratlanságuk  miatt  meglepik,  de  a  megértést  az 
analógiák  vagy  ellentétek  szerencsés  felhasználása  által  meg- 
könnyítik. Hasonlóképp  kifejezései,  fordulatai  nem  minden- 
naposak voltak.  Látszott  minden  sorából,  hogy  azokat  nem 
rázza  ki  ujjaiból  azon  játszi  könnyűséggel,  melyet  Dessewffy- 
nél  és  Kossuthnál  tapasztaltunk.  Gonddal  és  igyekezettel  állítja 
össze  a  nélkül  hogy  valaha  az  erőltetés  nyomait  viselnék 
magukon.  Elég  például  azt  a  czikkét  olvasni,  melylyel  Gans 
Eduárd  világhírű  művét  az  örökösödési  jogról  ajánlja  olva- 
sóinak, hogy  kiválóságaival  megösmerkedjenek.  Ennek  ötletéből 
bemutat  egy  franczia  jogtudóst,  Lerminiert,  valamint  a  német 
professzorokat,  kik  őt  látogatják  és  a  kik,  a  merre  csak  jár- 
nak, magukkal  viszik  általánosító,  schematizáló  rendszeröket. 
Ily  módon  tér  azután  tárgyára. 

Azon  hatalmas  nemzedéknek  egyik  legérdekesebb  és 
legtanulságosabb  alakja  Szemere  Bertalan.  Már  maga  azon 
körülmény,  hogy  az  első  48-iki  minisztériumban  annyi  jogo- 
sított egyén  között  ő  nyerte  el  a  belügyminiszteri  tárczát, 
valamint  hogy  később  a  függetlenségi  nyilatkozat  után  minisz- 
terelnök lett,  érdemessé  teszi  arra,  hogy  előzményeivel  az 
utókor  foglalkozzék.  Szemerét  úgy  lehet  jellemezni,  hogy  ő 
par  excellence  az  volt,  a  mit  az  angolok  »self  made  man«- 
nek  neveznek,  t.  i.  olyan  ember,  ki  mindent  magának  köszön- 
het. Az  ut,  melyen  haladt,  egészen  elütött  attól,  melyen  azon 
időkben  a  vezérlő  egyéniségek  alispánságra  és  követségre 
tettek  szert.  Rendesen  az  illetők  nagy  képességeik  mellett 
vagyonos  emberek  voltak,  kik  összeköttetéseiknél  fogva  külö- 
nös fáradság  nélkül   jutottak   befolvásos  állásokra,   melyeket 

különben  a  legnagyobb  diszszel  töltöttek  be,  megyéjük  és  a 
közös  haza  szolgálatában.  A  »bene  possessionatus«,  a  »po- 
ttor  nobilitas«,  vagyon  és  előkelő  származás  voltak  a  meg- 
lelek") útlevelek,  éppen  úgy,  mint  a  hogy  ez  sokáig  Rómában 
és  Angliában  volt,  melyeket  történetük  egy  szakában  méltán 
lehet  arisztokratikus  mintaállamoknak  tekinteni. 

Szemerénél  egyik  első  feltétel :  a  származás  előkelősége 
megvolt.  Már  Béla  király  Névtelen  jegyzőjében  megolvas- 
ható, hogy  családja  a  hét  vezér  egyikétől,  Hubától  származik. 
De  ha  ebben  az  irányban  a  legelső  oligarcha  családok  iva- 
dékait túlszárnyalhatja,  vagyon  dolgában  annál  rosszabbul 
állott.  Ő  maga  ennek  indokát  úgy  adta  elő,  hogy  a  család, 
mint  a  fa,  azért  szegény,  mert  régi.1  Az  egésznek  az  volt 
a  nyitja,  hogy  ősei  mindig  a  nemzeti  párttal  tartottak,  mely- 
nek osztályrésze  a  sanyaruság  lett,  ellentétben  a  labancz 
uraknak   boldogulásával. 

A  család  oly  szegénységgel  küzködött,  hogy  a  meleg 
étel  ritkaság  számba  jött,  a  rendes  eledel  kenyér  és  gyümölcs 
volt.  Jó  sokáig  még  téli  felöltőre  sem  telt,  úgy  hogy  Ber- 
talan éveken  keresztül  egy  szál  kapuiban  ült  a  hideg  hall- 
gató-teremben dideregve.  Ennek  minden  esetre  megvolt  az 
az  előnye,  hogy  rendkivül  edzett  emberré  lőn  és  mértékletes 
életrendét  miniszter  korában  is  megtartotta.  De  ezen  kedve- 
zőtlen viszonyok  nem  voltak  képesek  kedélye  derültségét, 
életvidorságát  csökkenteni,  habár  szegénységével  járó  büszke- 
sége gyakran  tartózkodóvá,  sőt  zárkózottá  tevék ;  nem  munka- 
kedvét és  tanulási  képességét,  mely  nagy  tehetségeivel  páro- 
sulva, az  iskolában,  a  juratériában,  a  vármegyéjében,  az 
országgyűlésen  mihamar  a  vezető  emberek  sorába  emelte. 
Emelkedése,  szereplése  vármegyéjében  is  egészen  elütött  a 
szokásos  kaptától  és  tanulságos  világításba  helyezi  környe- 
zetét. Főleg  abban  az  értelemben,  hogy  látni  lehet,  miszerint 
a  régi  Magyarország  nem  volt  szűkében  azon  tényezőknek, 
melyeket  a  kulturállamok  ismérve  gyanánt  szoktak  felállítani. 

1  Lásd  az  adatokat  illetőleg  élet-  és  jellemrajzát  Csengery  Antal 
összegyűjtött  munkainak  Il-ik  kötetében. 

Emelkedését  Szemére  nem  a  protekcziónak,  nem  a  kö- 
zönséges értelemben  vett  korteskedésnek,  nem  is  a  népszerű- 
ség hajhászatának  köszöni,  sőt  ellenkezőleg  mindent  elkövetett, 
hogy  ezen  hatalmas  tényezőkkel  hadi  lábon  álljon.  Bevégezve 
iskoláit,  a  joggyakornokságot,  rokonaitól  anyagilag  támogatva 
külföldi  útra  indult.  Ezen  vállalkozásánál  nagy  mérvben  segé- 
lyére vált,  hogy  az  idegen  nyelveket  ösmerte.  Ugyanis  köl- 
csön kért  szótárak-  és  nyelvtanokból  egymásután  a  német, 
angol,  olasz  és  franczia  nyelvet  elsajátította,  kezdve  azzal, 
hogy  mindegyikből  vagy  hatezer  szót  kivülről  megtanult. 
Ezen  utazásának  eredménye  kétkötetes  külföldi  utazása,  mely 
azon  időben  páratlan  anyagi  és  erkölcsi  sikert  ért  el.  Anyagit, 
mert  a  legrövidebb  idő  alatt  belőle  1200  példány  elkelt,  míg 
másrészt  azon  törekvő  elemeknek,  melyeket  » fiatal  Magyar- 
ország«  gyűjtőnév    alatt  lehetett    összefoglalni,   mintegy  tan- 

» 

könyve  lett. 

Ezen  elemek  sorakoztak  körülötte  megyéjében  is.  Oda 
dobták  az  ósdiság,  a  maradiság,  a  régi  kor  előítéleteit.  Nem 
igen  volt  vármegye,  melynek  fiatalságában  nemesebb  és  jobb 
szellem  uralkodott  volna,  mint  Borsodban,  Szemere  várme- 
gyéjében. Ezen  ifjúságnak  lelkes  támogatása,  mely  a  derék 
köznemességet  is  felvillanyozta,  tette  Szemerét  szolgabiróvá, 
majd  alispánná  és  országgyűlési  követté.  Mint  közigazgatási 
tisztviselő  elébb  járása,  később  megyéje  élén  úgy  járt  el, 
mint  a  hogy  az  a  kormányzat  magasabb,  modern  felfogásának 
megfelel.  A  törvény  lelkiösmeretes  végrehajtása,  a  rend  sze- 
retete, a  kormányzottak  anyagi  és  szellemi  érdekeinek  gon- 
dozása, ezek  voltak  azon  vezérlő  szempontok,  melyek  Sze- 
mere hivataloskodását  jellemezték.  Az  1845-iki  országgyűlésen 
jelent  meg  először,  mint  a  fiatal  gárda  legtehetségesebb  tagja, 
ki  úgy  szónoklatával,  mint  írásbeli  munkálatával  —  jegyző- 
könyvek-, izenetek-,  törvényjavaslatokból  álltak  azok  —  az 
egész  ország  figyelmét  magára  vonta  és  előkészítette  felfelé 
törekvő  pályáját,  melynek  egyes  mozzanataival  lesz  még 
módunk  foglalkozni. 

Meg  kell  emlékeznem  Csányi  Lászlóról  is.  Nem  állott 
azon  a  szellemi  magaslaton,  mint  azok,  kikről  szóltam,  nem  is 
játszott  nevezetes    szerepet,    ha    mégis   szólok  róla,    az  azért 

van,  mert  oly  egyéniségnek  tekinthető,  kire  méltán  illik  az 
antik  római  jellem  jelzője.  Zalamegyei  ember  volt,  Deák  Fe- 
fencz  legjobb  barátja,  a  megyei  pártküzdelmek  vezetője, 
melyeknél  öntudatos  erélyt,  hajthatlan  bátorságot  tanúsított. 
Deák  szokott  róla  egy  vonást  elbeszélni,  melyet  Pulszky  *  is 
feljegyzett  és  mely  méltatására  egészen  elegendő. 

Csányi  ugyanis  egy  alkalommal  kocsisát  valami  fegyel- 
metlenségért  keményen  megbüntette.  Ez  elbeszélte  hozzátar- 
tozóinak, hogy  gazdáját  bosszúból  meg  fogja  ölni.  Másnap 
reggel  Csányi  befogatott,  kocsisának  hallatára  olyan  rende- 
letet tett,  hogy  hetekre  elutazik,  jelentékeny  összeg  pénzt  vett 
magához,  még  egy  baltát  is  feltétetett  a  szekérre.  Elhajtatott 
a  Bakony ba  és  miután  annak  mélyébe  jutottak,  megállíttatta 
a  kocsit,  a  kocsissal  együtt  leszálfott,  kinek  még  a  baltát  is 
kezébe  adta.  Ekkor  azt  mondta  neki,  hogy  ha  bosszút  akar 
rajta  állani,  ám  tegye  meg,  balta  van^a  kezében,  míg  ő  fegy- 
vertelen. Ha  msgölte,  elmenekülhet  büntetlenül,  pénz,  kocsi 
és  ló  rendelkezésére  áll,  és  mire  a  dolog  kitudódik,  rég  más 
országba  jutott.  A  kocsis  megijedt,  térdre  rogyott,  bocsánatot 
kért.  Csányi    megadta    neki  és  ő  leghívebb    szolgája  maradt. 

Azt  a  halálmegvetést,  melyet  ekkor  tanúsított,  a  szabad- 
ságharcz  alatt  és  után  is  tanúsította.  Bátran  menekülhetett 
volna  a  katasztrófa  után,  de  miután  családtalan,  öreg,  törődött 
ember  volt,  nem  tartotta  érdemesnek  élete  megmentéséért  csak 
egy  lépést  is  tenni.  Honn  maradt,  elfogták,  vasra  verték,  ki  is 
végezték  s  ezt  mind  stoikus  m'ugalommal  elszenvedte  a  vér- 
tanuk dicsőséges  koszorújában  foglalva  el  helyét. 

Úgy  vélem,  hogy  ez  arczképcsarnok  csonka  lenne,  ha 
boldogult  édes  atyámról  nem  emlékezném  meg.  A  miket  róla 
előadni  szándékozom,  azok  nem  személyes  nézeteim  és  tapasz- 
talataim. Nem  is  igen  állott  módomban  ilyeneket  szerezni, 
mert  már  tiz  éves  koromban  elvesztettem  őt.  E  szerint  ecse- 
telésemben csakis  arra  vagyok  utalva,  a  miket  mások  róla 
feljegyeztek.  De  ha  ezeket  számba  veszem,  oly  érdekes  egészet 
alkotnak,  hogy  mellőzése  hézagot  képezne  ama  nevezetes 
időszak    vázlatának    teljességét    illetőleg.    A    maga    nemében 

1  F21etem  és  korom,   I.  kötet  221.  lap. 

korszakának  és  nemzedékének  egyik  jelentékeny  képviselője 
volt,  nagy  benyomást  tett  kortársaira  a  bel-  mint  külföldön 
egyaránt,  valamint  nyomokat  hagyott  maga  után  a  politikai 
események  terén. 

Egyike  hallgatóinak,  ki  nap-nap  után  tanuja  volt  sze- 
replésének, következőképpen  jellemzi  őt.1  Az  oroszlán  bátor- 
ságú Beöthy  Ödön,  Biharmegye  követe,  a  ki  nemcsak  fejének 
külalkatára  nézve  hasonlított  Bismarckhoz,  hanem  vas  jelle- 
mére, óriási  tehetségére,  nyers  modorára  nézve  is  párhuzamba 
tehető  a  hírneves  kanczellárral,  habár,  mivel  félig  végzett 
iskolai  tanulmányai  után  katonának  csapott  fel,  országunknak, 
az- ifjúság  elnevezése  szerint,  csak  kis  káplárja  maradt.  Mind- 
azonáltal természetes  nagy  eszével,  tündöklő  ékesszólásával, 
szabad,  sziporkázó  szellemével,  katonai  pontosságával,  rend- 
szeretetével, nemes  lelkületével,  megyéjében  és  az  ország- 
gyűlésen nagy  hatással  működött  és  nem  csekély  elösme- 
rést  aratott. 

Springer 2  kiemeli  róla,  hogy  szigorú  jellemességében 
soha  sem  ingadozott,  bátorságát  semmi  veszély  vagy  fenye- 
getés nem  volt  képes  megrendíteni.  Nem  kisebb  magaszta- 
lással  ir  róla  a  már  idézett  angol  írónő,  Miss  Pardoe.3  Ter- 
mészetes, hogy  az  angol  nőnél  az  a  körülmény,  hogy  a  pro- 
testánsokat pártolta,  igen  kedvező  hangulatot  teremtett.  Leirja 
azon  tüntetéseket,  melyekben  részesítették,  midőn  az  ország- 
gyűlésen megjelent.  Az  országgyűlési  ifjúság  diadalmenetben 
vitte  fel  az  országházba,  melynek  falai  visszhangzottak  a  har- 
sogó éljenektől.  Az  első,  ki  ottan  üdvözölte,  Széchenyi  volt, 
ki  melegen  ölelte  keblére.  Ő  is  kiemeli  rettenthetlen  bátor- 
ságát, előadásának  megkapó  voltát. 

Azt  irja  róla,  hogy  bár  arcza  nem  szép,  de  tele  erővel 
ú^  egészséggel,  valamint  az  elszántság  és  dacz  kifejezésével, 
melyet  jól  esik  szemlélni.  Beszédmodorából  erély,  őszinteség, 
meggyőződés  sugárzanak  ki.  Nem  kíméli  ellenfelét,  nem  ked- 


1    Kovács  Lajos:   Az   184.'}  —  44-iki   országgyűlés    kerületi   üléseinek 
naplója,   1.  kötet  42.  lap. 

Geschíchte   Osterrcichs,   II.   kötet  59.    lap. 
::  The  city  of  the  Magyars,  I.  kötet. 

veskedik  \'cle  szemben,  hanem  egyenesen  nekiront,  éppen 
úgy,  mint  ahogy  nem  fél  a  csiklandós  kérdésektől,  hanem 
azoknak  elevenére  tapint.  Valóságos  ostora  a  kormánynak. 
melylyel  szemben  jelszava:  nem  kérni,  de  követelni.  Hasonló 
kedvező  hatást  tett  egy  német  költőre,  ki  azt  irta  róla:  »Lát- 
talak  lelkes  oroszlán  és  az  isteni  Szikrát  láttam  szemedből 
fényt  lövelni.  Dörgő  szavad  haliám  s  láttam  emelve  a  szi- 
veket körülötted  átmelegedni. «  í  Általánosan  elfogadott  véle- 
mény szerint,  kora  nagy  szónokainak  egyik  legnagyobbika 
volt.  Mint  a  hogy  Csengerv 2  irja  róla,  hallani  kellett  őt, 
leirni  lehetetlen  volt,  mert  e  lángész  gyors  röptű,  sebesen 
rohanó  szónoklatát  még  gyorsíró  is  alig  volt  képes  követni. 
Szónoklata  tele  volt  költői  képekkel,  erős  érveléssel,  melyeket 
felváltott  a  humor  derűje,  a  gúny  éles  fegyvere,  melylyel 
az  önkényt,  a  hatalmaskodókat  támadta.  Védelmezni  a  gyön- 
gét, az  elnyomottat,  hevülni  a  szabadságért :  ezek  voltak  azon 
rugók,  melyek  szólásra  ösztönözték. 

Különösen  a  lelkiösmereti  szabadság  volt  az,  mely  a 
küzdőtérre  szólította.  így  lett,  mint  katholikus,  szószólója  a 
nem-katholikusok  jogainak  úgy  mint  sérelmeinek.  Innen  szár- 
mazik, mint  Csengerv  3  mondja,  a  katholikus  klérus  hosszas, 
szenvedélyes  harcza  ellene.  Egy  alkalommal  60,000  forinttal 
kínálták  meg,  ha  indítványát  nem  teszi  meg.4  A  vallási  kér- 
désben tanúsított  magatartásából  származik  vitája  Lajcsákkal, 
a  hitbuzgó  váradi  püspökkel,  mely  azon  időben  nagy  port 
vert  fel  még  Németországban  is. 

Nemcsak  a  követi  pályán  működött,  de  megyéjében  az 
alispáni  állást  is  betöltötte.  Csengery,  ki  közvetlen  szemléletből 
látta  működését,  erről  a  legnagyobb  magasztalással  ír.  Alispán- 
sága  a  megyei  kormányzat  példányképe  volt.  Mindenre  kiter- 
jesztette figyelmét.  Megmutatta,  hogy  az  egyéniség  értéke 
gyakran  pótolja  a 'rendszer  hiányait  is.  Alatta  a  közigazgatás 
élénkebb,  jótékonyabb,  a  jogszolgáltatás  gyorsabb,  pontosabb, 


1  Horváth  Mihály  :  Huszonöt  év,  I.  kötet  290.  lap. 

-  Összegyűjtött  munkái,  II.  kötet  38.  lap. 

3  U.  ott,    26.  lap. 

4  Springer;  u.  ott.  II.  kötet  59.   lap. 

részrehajlatlanabb  lett.  Még  ellenfelei  is  keresték  bíráskodását. 
Különösen  szivén  feküdt  a  nép  jóléte  s  takarékmagtárak  fel- 
állítása, segélyezés  kiváló  helyet  foglal  el  igazgatásában.  Azon 
időben  nagy  kérdés  volt  a  jobbágytelken  lakó  nemesség  meg- 
adóztatása, melyet  a  törvényhozás  elrendelt,  azonban  a  leg- 
több megyében  népszerűtlen  volta  miatt  nem  akarták  végre- 
hajtani. Ő  végrehajtotta  azt,  fegyvert  adva  ellenei  kezébe, 
melyet  ki  is  használtak  ellene  az  országgyűlési  választások 
alkalmával. 

Biharmegyei  pályafutása  elválaszthatatlan  összeköttetés- 
ben volt  azon  szenvedélyes  küzdelemtől,  mely  közte  és  az 
ottani  kormánypárt  feje,  a  főispáni  helytartó,  Tisza  Lajos  közt 
folyt.  Volt  eset,  hogy  élete  is  veszéiyben  forgott,  a  mennyi-* 
ben  a  megye  termébe  a  gyűlés  alkalmából  egy  szolgabíró 
vezetése  alatt  betörtek  a  vármegye  hajdúi  és  menthetlenül 
elpusztítják,  ha  egy  derék  tiszthelyettes,  Piskovich  Ernő  nem 
segít  neki  a  halálos  csapásokat  felfogni.  A  díszkard,  melylyel 
Piskovichot  bátor  cselekedetéért  Győr-  és  Mosonmegyék  meg- 
ajándékozták, ma  is  birtokomban  van.  Nem  lehet  feladatom 
ezen  harcz  felett,  mely  politikai  és  személyes  természetű  volt, 
ítéletet  mondani,  de  az  fel  van  jegyezve,  hogy  pár  hóval  ezen 
ülés  előtt,  melynek  leírása  Horváth  Mihály,  Csengery  Antal 
munkáiban  és  a  »Pesti  Hirlap«  1846.  január  havi  számaiban 
megolvasható,  nyilvános  ülésben  ellenfelének  azon  ajánlatot 
tette,  hogy  lépjenek  vissza  mind  a  ketten  a  közpályáról, 
így  visszaadva  a  megyének  a  nyugalmat,1  a  mi  azonban  el 
nem  fogadtatott. 

Buzgalma,  kötelességérzete  a  legnagyobb  szerénységgel 
párosult.  Még  életében  Bihar  vármegye  arczképét  le  akarta 
festetni  a  gy ülésterem  számára,  mit  azonban  visszautasított. - 
Éppen  így  visszautasított  egy  miniszteri  tárczát,  melylyel 
1848-ban  megkínálták.  Kossuthnak  erre  vonatkozó  levele  bir- 
tokomban van. 

Mennyiben  áll  Csengery  azon  véleménye,  hogy  ámbár 
nagy  volt  mint    szónok,   de  éppen  ezért  államférfi  nem  lehc- 

1    Pesti    Hírlap,    1845.   augusztus   21-iki    szám. 
'"n^ery,  idézett   munka,   'í\).   lap. 

tett:  ex  oly  kérdés,  melynek  vitatásába  nem  bocsátkozom. 
Általános  érdekkel  ezen  kérdésnek  szellőztetése  nem  is  igen 
bírhat.  Annyi  azonban  bizonyos,  hogy  azt  a  feladatot,  melyet 
magara  vállalt,  vagy  mely  a  viszonyok  folytán  rá  nehezedett, 
a  legnagyobb  buzgalommal  és  kötelességérzettel  teljesítette, 
nem  törődve  azzal,  hogy  annak  következményei  magára  és 
övéire  nézve  hátrányosakká  válhatnának.  Azt  az  egyet  tudom, 
hogy  szerény  pályafutásomon  mint  elérhetlen  példánykép  állott 
előttem,  bátorítva  becsületes  törekvéseimben,  valamint  útját 
állva  annak,  hogy  nemtelen    ösztönöknek    engedelmeskedjem. 

Tacitus  Agricola  életét,  kihez  rokoni  kötelékek  csatol- 
ták, a  következő  fenséges  szavakkal  rekeszti  be:  »Quidquid 
ex  Agricola  amavimus,  quidquid  mirati  sumus  manet,  man- 
surumque  est  in  animis  hominum,  in  aeternitate  temporum, 
in  forma  rerum.  Nam  multos  veterum  velut  inglorios  et  igno- 
biles  oblivio  obruit,  Agricola  posteritati  narratus  et  traditus 
superstes  erit.«  Mindaz,  a  mit  Agricolában  szerettünk,  a  mi 
tiszteletünknek  tárgya  volt,  fennmarad  az  embereknek  lelké- 
ben, az  időknek  végtelenségében  és  a  hírneves  dolgok  köze- 
pette. És  míg  a  feledés  fátyola  sokakat,  kik  dicstelenül  éltek, 
örökre  eltakar,  addig  Agricola  emléke  gondozva  és  ápolva 
mindörökké  élni  fog. 

Szólnom  kellene  még  Klauzálról,  kit  Miss  Pardoe  vir 
consilii  plenus-nak  nevezett,  az  ő  mélabús,  megindító  ékes- 
szólásáról, melyben  nemzetünk  egész  keserve  megnyilatkozott. 
Szentkirályi  Móriczról,  a  kiváló  dialektikusról  és  parlamentáris 
debatterről,  kinek  éles  bonczoló  tehetsége  a  vitákat  oly  való- 
ságosakká tette.  Továbbá  az  ifjú  gárdáról :  Ghiczy  Kálmán- 
ról, komoly  tartalmasságával,  mely  még  ha  nem  is  volt  igaza, 
súlyánál  fogva  imponáló  volt.  Pulszky  Ferenczről  angol  humora 
s  nagy  encziklopedikus  ismereteivel.  Pázmándy  Dénesről,  ki 
nagynevű  atyját  túlhaladta,  kinél  a  hazai  közjog  ismerete 
nagy  európai  színvonallal  párosult.  Vukovics  Sebőról  fenkölt 
eszményiségével,  ki  az  alvidéken  a  magyar  állameszmének 
oszlopa.  A  délczeg,  dúsgazdag  Csernovics  Péterről,  az  ipeki 
pátriárka  utódáról,  ki  mint  képviselő  sardanapali  életet  élt, 
de  ki  éppen  oly  bőkezűen  áldozott  hazai  czélokra.  Perczel 
Móriczról,  kit  szenvedély essége  a  csatatéren  úgy  mint  a  poli- 

tikában  túlhajtásokra  ragadt  és  a  kit  kortársai  kellő  módon 
méltányolni  nem  tudtak. 

A  főrendiházban  is  mindjobban  festett  a  dolog.  Ott  volt 
Batthyány  Kázmér,  a  jelentékeny  vagyonú  mágnás,  lovagias 
egyéniség,  ki  nem  sokára  a  védegylet  élére  állt.  Ott  Károlyi 
György,  korának  egyik  legszebb  embere,  a  megtestesült  köte- 
lességérzet, Batthyány  Lajos  sógora,  kinek  gyönyörű  palotája 
Pesten  a  társadalmi  élet  központját  képezte  és  ki  szívvel-lélek- 
kel ellenzéki  ember  volt.  Ott  Teleki  László,  a  »Kegyencz« 
szerzője,  mely  mű  szépirodalmi  tehetséget  árult  el,  ki  mindjárt 
kész  volt  a  vitát  fegyveres  kézzel  elintézni  és  kinek  gyászos 
vége  bizonyítja,  mily  fenkölt,  becsületes  érzés  lakozott  benne. 
Szintén  meg  kell  emlékezni  a  derék  Zay  Károlyról,  a  pán- 
szlávok  ostoráról,  meg  Andrássy  Gyuláról,  Széchenyi  ked- 
venczéről,  kinek,  kora  ifjúsága  daczára,  mindenki  első  sze- 
repet jósolt. 

Meg  kell  emlékezni  a  kiváló  publiczisztikai  törzskarról, 
kik  csakis  irodalmi  téren  működhettek.  Első  sorban  Csen- 
gery  Antal,  a  » Pesti  Hirlap«  szerkesztője,  ki  később,  a  hat- 
vanas években  Deák  jobb  keze  lett,  a  lelkiösmeretes  szaba- 
tosság és  gondosság  képviselőjét,  mely  nagy  tudással  párosult, 
valamint  szerkesztőtársa,  Kemény  Zsigmond,  ki  feltűnt  hall- 
gatag természetével,  kissé  pongyola  megjelenésével ;  róla  szólt 
a  kortesnóta: 

Nem    divatos  a  kabátja, 
Deák  Ferencz  a  barátja  ; 

de  a  kit  méltán  lehet  az  első  magyar  essayistának  tekinteni. 
Ott  volt  Trefort  Ágoston,  Eötvös  József  sógora  és  fegyver- 
társa, kit  francziás  esprit  és  alapos  közgazdasági  tudás  jel- 
lemzett, Lukács  Móricz  előkelő  és  választékos  egyéniségével, 
mely  iratain  is  meglátszott.  Irinyi  József,  a  modern  zsurna- 
listának  —  jobb  értelemben  véve  azt  —  külső  és  belső  kellé- 
keivel. Szalon-ember  volt,  párbajozott,  a  szellemes  cseve- 
gésnek épp  oly  szakavatott  mi  velője,  mint  a  komoly  vezér- 
czikknek.  Pákh  Albert,  Pálffy  Albert,  Frankenburg  Adolf,  kik 
kisebb    szerepeket    töltöttek    be,    ele    kiegészítették    a  keretet. 

Beöthy  Ákos:  A  magyar  államiság  íejlődúse,  küzdelmei.  III.  <« 

Ha  ezeket  terjedelmesebben  méltatni  nem  tudom,  annak 
oka  leginkább  abban  keresendő,  hogy  akkori  nyilvános  sze- 
replésük nem  nyújtott  számomra  elegendő  támpontokat  a  rész- 
letezésre. De  a  nagy  szerep,  melyet  később  majdnem  mind- 
egyikük játszott,  mutatja,  hogy  mi  lakozott  bennök  és  hogy 
pártjok  szellemi  tőkéjét  gyarapították,  hozzájárulva  annak  az 
óriási  fölénynek  képződéséhez,  mely  a  szabadelvű  pártot  a 
kormánypárt  fölé  helyezte.  Mert  az  a  néhány  kitűnőség,  ki 
a  kormánypártban  igazán  rari  nantes  in  gurgite  vasto 
lubiczkolt,  nem  volt  képes  ellensúlyozni  azt  a  túlerőt,  melyet 
az  ellenzék  minősége-  és  mennyiségével  felmutatott  és  mely, 
hogy  a  hasonlatnál  maradjak,  az  egész  áramlatot  ellepte, 
illetve  annak  élén  igazi  uszómesteri  virtuozitással  szelve  a 
habokat,  haladt  a  kitűzött  czél  felé. 

IX. 

Emlékeztem  azon  békés  hangulatról,  mely  az  1839-iki 
országgyűlés  végén  létrejött.  A  legközelebbi  események  meg- 
mutatták, hog\r  ezen  kibékülés  semmi  más  nem  volt,  mint 
az  illúzió  hímzett  fátyola,  mely  rövid  időn  belül  foszlányokra' 
szakadozva,  az  ellentéteket  még  élesebben  állította  szembe 
egymással.  Maga  az  egész  kibékülés  már  ab  ovo  nem  lehe- 
tett semmi  más,  mint  a  mit  a  franczia  úgy  nevez  un  marché 
de  dupes,  vagyis  oly  üzlet,  mely  becsapással,  lefőzéssel  jár. 

A  hogy  a  dolog  történt,  a  kormány  még  attól  is  meg- 
szabadult, hogy  törvénytelen  eljárása  az  ifjakkal  és  Kossuthtal 
szemben  megrovassék.  A  jogtalanul  elitélteknek  későn  meg- 
adott kiszabadulása  árán  kerülte  ki  a  megtorlást,  mely  különben 
is  az  adott  viszonyok  közt  csakis  elvi  jelentőséggel  bírhatott. 
A  nemzet  mindezért  semmi  ellenszolgáltatásban  nem  részesült. 

Igen  szépen  hangzott  az,  a  hogy  Széchenyi  Kossuthnak 
már  a  » Kelet  népé « -ben  replikázott,  és  mely  eszme  később 
is  veres  fonalként  húzódik  keresztül  eszmemenetében,  hogy 
az  agitáczió  szüksége  megszűnt.  Mert  hiszen  el  van  döntve, 
hogy  haladnunk  kell,  miután  a  királyi  székhez  közel  álló 
egyéniségek  lépnek   a  mozgalom  élére.1  Láttuk  és  még  látni 

1  Kelet  népe,  46.  lap. 

fogjuk,  hogy  ezen  kedvező  fordulat  még  nála  sem  követ- 
kezett be,  annál  kevésbbé  a  királyi  székhez  közel  álló  egyé- 
niségeknél. Nála,  igaz,  nem  az  akaraton  múlt,  de  már  Lajos 
főherczegnél  és  embereinél  igen,  olyannyira,  hogy  midőn 
később,  mint  arra  majdan  visszatérek,  a  kormány  maga  akar 
a  reformmozgalom  élére  állani,  a  -dolgok  még  rosszabbra 
fordulnak,  a  helyzet  még  inkább  kiélesedik. 

Ez  annál  szomorúbb  volt,  mert  hiszen  konstatálni  kell, 
hogy  a  reformakczió  a  lehető  legszerényebb  alakban  és  mére- 
tekben indult  meg.  Már  említettem  Kossuth  tartózkodását  az 
újságírás  terén,  még  sokkal  nagyobb  mértékben  történt  ez 
nála  a  politikai  akczió  körében,  úgy  a  vezetői  követelménye- 
ket mint  azok  tartalmát  illetőleg.  Ő  ebben  annyira  ment,  hogy 
bár  czikkei  képezték  a  delejtűt,  mely  a  közvélemény  gondol- 
kozását irányította,  még  formulázott  programmot  sem  adott, 
sőt  annak  adásától  elvbarátait  is  tartóztatta.  Az  egész  abból 
származott,  mert  félt  ama  látszattól,  mintha  magát  feltolni 
akarná,  másrészt  a  szabadelvű  párt  megoszlásától  tartott. 
Hiszen  még  később  is,  mikor  a  kérdés  már  az  ellenzéknek 
körmére  égett,  1847-ben,  is  igen  csiklandóssá  vált  a  nézetek 
egyeztetése,  annyival  inkább  még  akkor,  mikor  az  ellenzék 
tevőleges  fellépése  teljesen  uj donságszámba  ment.  Mennyire 
igaza  volt,  azt  a  házi  adó  ügye,  melyre  mindjárt  rátérek, 
bizonyítani  fogja. 

A  publiczisztikai  irodalomban  ezen  kor  irányzatait  ille- 
tőleg azon  felfogással  találkozunk,  mely  egy  bizonyos  pontig 
igaz  is,  hogy  a  negyvenes  években  a  szabadelvüség  folya- 
mata, egyesülve  bár,  de  kettős  áramlatot  tüntet  fel,  egyiket, 
mely  határozottan  honi  eredetűnek  tekinthető,  míg  a  másik 
inkább  a  külföldi  forrásokból  táplálkozik.  Alig  lehet  kétség 
az  iránt,  hogy  Kossuth,  Deák,  Klauzál,  Beöthy  Ödön  az 
elsőhöz,  Eötvös,  Szalay  László,  Trefort,  Pázmándy,  Szemere, 
Pulszky,  Csengery,  Kemény  Zsigmond  az  utóbbihoz  tartoz- 
tak. A  különbség  inkább  elméleti  jellegű  volt,  míg  gyakor- 
latban egy  részüknél,  mint  már  kifejtetett,  a  megyerendszer 
é^  központosítás  közötti  kontroverziák  firmája  alatt  jutott 
kifejezésre,  mely  a  szabadelvüség  lényegét  egyiknél  sem  érin- 
tette   és   mely    tulajdonképpen    arra    volt    visszavihető,    hogy 

Ki- 

a  végczélt  mindenik  más  utón  kereste.  A  mint  tudjuk  is, 
hogy  a  kiegyezés  utáni  korszakban  egy  művelt  politikus, 
Grünwald  Béla,  a  központosításban  látta  a  szabadság  leg- 
főbb biztosítékát. 

A  mi  azonban  a  reform  lényegét  illeti,  arra  nézve  mind- 
két áramlatnál  azon  feltűnő  jelenségre  bukkanunk,  hogy  sza- 
badelvüségük  inkább  az  emberi  mint  a  politikai,  inkább  magán- 
jogi mint  közjogi  téren  mozgott.  Az  örökváltság,  a  közös 
teherviselés,  az  egyénnek,  a  munkának,  a  lelkiösmeret  és 
gondolat  szabadsága,  ezek  voltak  azon  kérdések,  melyek  a 
szabadelvű  irány  akcziójának  oroszlánrészét  alkották. 

Ezen  kérdésre  vonatkozólag  elég  érdekes  világot  vet 
az  ösmeretes  szatmári  XII  pont  tartalma.  Szatmármegye 
ugyanis  1840-ben  egy  bizottságot  küldött  ki,  mely  a  követ- 
kező országgyűlésre  programmot  lett  volna  kidolgozandó. 
Ezen  bizottságnak  éltető  lelke  Kovács  Lajos  volt.  Őt  később 
Széchenyi  István  maga  mellé  vette  és  ezen  benyomások  alap- 
ján irta  meg  munkáját  Széchenyiről,  melyről  már  emlékeztem. 
Ezen  bizottság  egy  XII  pontból  álló  programmot  dolgozott 
ki,  mely  később  általános  elterjedést  nyert  és  a  szabadelvű 
párt  programmjának  tekintetett.  Ezen  okmány  azért  is  érde- 
kes, mert  megmutatja,  mely  kérdések  voltak  napirenden  és 
melyekről  nem  tétetett  említés.  A  pontok  a  következők  voltak : 
I.  Ősiség  eltörlése.  II.  Telekkönyv  behozatala,  földhitelintézettel 
egyetemben.  Ili.  Kötelező  örökváltsága  a  jobbágyföldeknek. 
IV.  Czéhek  eltörlése,  egyedáruságok  megszüntetése.  V.  Bir- 
hatási  és  hivatalképességnek  kiterjesztése  az  ország  minden 
lakosára.  VI.  Mátyás  király  1486-ik  64.  törvényének  felélesz- 
tése, mely  a  papság  és  nemesség  adózását  rendeli  el.  VII.  Nép- 
nevelés. VIII.  Sajtószabadság.  IX.  A  városok  felszabadítása, 
rendezése.  X.  Polgári  és  büntető  törvénykönyv  behozatala, 
az  esküdtszéki  intézmén}7  felállításával.  XI.  A  közigazgatás 
szétválasztása  a  törvénykezéstől.  XII.  Népképviselet. 

Látjuk  ebből,  hogy  sem  a  kormány  felelőssége,  sem  a 
költségvetés  és  zárszámadások  előterjesztése,  sem  pedig  a  had- 
ügy, külügy,  pénzrendszer,  jegykibocsátási  bank,  valamint 
vám-  és  kereskedelempolitikai  kérdések  nem  figuráinak  a  pon- 
tozatok  között.    Tehát  egyetlen    olyan    mozzanat  sem,    mely 

az  országnak  igazi  függetlenítését  vonta  volna  maga  után, 
az  osztrák  kormány  zsibbasztó  és  gyámkodó  befolyása  alól. 
Ismét  hangsúlyozni  kívánom,  hogy  mindez  nem  azért  tör- 
tént, mintha  nem  lettek  volna  tisztában  azzal,  hogy  a  hatalmi 
súlypontot  intézvényes  proczedurával  kell  visszaszerezni, 
hanem  egyszerűen  azért,  mert,  mint -már  hasonlóképpen  emlí- 
tem, nem  igen  biztak  az  ország  erejében,  hogy  sikerre  szá- 
míthassanak. Ha  később  azután  mégis  dűlőre  jutottak,  ha  a 
kormány  ez  alkalommal,  mint  annyiszor,  a  Sibylla  könyvei- 
nek történetét  ismételni  volt  kénytelen,  az  éppen  a  helyzetnek 
olyatén  alakulásából  származott,  hogy  egyrészt  a  hagyo- 
mányos osztrák  rendszer  mint  kártyavár  összeomlott,  más- 
részt pedig  a  nemzet  erejének  tudatára  ébredett. 

Tényleg  a  reformakczió  kezdete  abból  állott,  hogy  a 
hivatolt  kérdések  összegéből  csakis  egy,  t.  i.  a  házi  adónak 
a  kiváltságos  osztályokra  való  kiterjesztése,  illetve  ez  által 
a  közös  teherviselés  nagy  mozzanata  került  napirendre.  Ennek 
helyes  megoldása  lett  volna  véget  vetendő  azon  sajnálatos 
és  szégyenletes  állapotnak,  hogy  t.  i.  a  nemesség,  mely  min- 
den jogot  birtokolt,  adómentes,  a  jobbágyság  pedig,  mely 
semmi  politikai  és  polgári  jogosítványnyal  sem  birt,  adóköte- 
lezettséget viselt.  A  dolog,  mint  tudjuk,  nem  volt  mindig  így, 
a  nemzeti  királyok  korszakában  több  olyan  törvényt  lehet 
felmutatni,  mely  a  nemességnek  katonakötelezettsége  mellett 
egyszersmind  adózási  tartozását  is  megállapította. 

Eötvös  József  azon  czikkekben,  melyek  később  össze- 
gyűjtve megjelentek,1  felsorolja  mindazon  régi  törvényeket  az 
1 486  :  LXIV-től  az  1687  :  XH-dik  törvény czikkelyig,  melyek 
erre  nézve  bizonyságul  szolgálnak.  A  maga  részéről  is  köte- 
le-bégének tartja,  úgy  mint  azt  én  is  tevém,  Il-ik  Ulászló  és 
11.  Lajos  büszke  zászlósait,  kik  egyenetlenségeik  és  gőgös 
felfuvalkodásuk  által  vészt  hoztak  a  hazára,  megvédelmezni 
azon  vád  ellen,  mintha  a  hazáért  mitsem  akartak  volna 
áldozni.  Meg  is  irja  róluk,  hogy  ha  visszatérnének  hazájuk 
földjére,  hihetőleg  gyalázatot  mondanának  azon  utódokra,  kik 
a  nemesség  tehermentességét  követelnék.  Talán    tisztelt  olva- 

1   Reform,  80.  és  következő  lap. 

sóim  cml élvezni  fognak  még,  hogy  ezen  munka  első  köteté- 
ben előadtam,  hogy  az  1715  :  VlII-ik  t.-czikk  által  behozott 
állandó  katonaság  intézménye  lőn  kezdete  azon  természet- 
ellenes állapotnak,  melynek  folytán  úgy  a  pénz-  mint  a  véradó 
a  nyomorult  adózó  nép,  a  »misera  contribuens  plebs«  nya- 
kába akasztatott.  Akkor  lett  kimondva  azon  alapelv :  onus 
non  inhaeret  fundo,  a  mi  azt  jelentette,  hogy  az  adóteher 
nem  az  ingatlant  terheli,  hanem  a  jobbágy  személyét,  termé- 
szetesen azon  haszonélvezet  fejében,  melyet  a  keze  alatt  levő 
föld  jövedelméből  húzott. 

Ennek  az  adónak  két  fajtája  divatozott,  a  hadi  és  házi 
adó,  contribtiüo  bellica  és  domestica.  Az  első  az  ország- 
gyűlésen szavaztatott  meg  mint  segítség,  subsidium  a  katona- 
ság fenntartására.  A  megszavazás  nem  foglaltatott  törvénybe, 
a  mi  azon  indok  alapján  történt,  hogy  az  országgyűlés  nem 
vállal  szavatosságot  az  egész  összeg  behajtásáért,  hanem  csak 
a  mennyiben  az  befolyik.  Míg  ellenben  a  törvényből  a  végre- 
hajtás kötelezettsége  az  egész  összegre  nézve  folyt. 

Az  egész  csak  önámitás  volt,  mert  a  megszavazott 
mennyiség  mindig  be  is  hajtatott.  Ily  módon  a  hátrány 
fennállott,  de  a  törvénybe  iktatás  előnye  nélkül.  Ilyen  előny 
lett  volna  például  a  kormány  számadási  kötelezettsége,  mely 
a  pénzkezeléstől  elválaszthatlan. 

A  másik,  a  házi  adó,  a  megyék  által  szavaztatott  meg. 
Ebből  fizettettek  az  országgyűlési  követek,  megyei  tisztvise- 
lők, építkezések,  hidak,  utak  stb.  A  szabad  királyi  városok 
hatósága  polgáraik  felett,  kik  szintén  adókötelesek  voltak, 
ebben  az  irányban  épségben  maradt. 

Az  adóalapot  az  úgynevezett  porta  képezte,  melyről 
már  az  előző  kötetben  szintén  szóltam,  és  mely  eredetileg 
egy  udvarház  kapuját  jelentette.  Az  országgyűlés  volt  az, 
mely  a  porták  számát  meghatározta,  vagyis  melyik  megyére 
mennyi  porta  esik.  Magyarországnak  1848-ig  6210,  Horvát- 
országnak 138  portája  volt.  Egy  portának  adóösszege  kitett 
692  frt  06  krt,  minek  folytán  az  összes  hadi  adó  4.395,000 
forintra,  a  házi  adó  pedig,  habár  bizonyos  hullámzásnak  volt 
kitéve,  hasonlóképp  ennyire  rúgott. 

Ezeket  tájékoztatásul  előrebocsátva,   áttérek  annak  elő- 

adására,  hogy  az  akczió  ebben  az  irányban  miként  indult 
meg.  Megindult  a  publiczistika  terén,  tulajdonképpen  a  »Hir- 
nök«  1839-iki  folyamában,  még  pedig  Dessewffy  Emil  részé- 
ről, a  mit  Kossuth  is  elösmert.1  Ez  azonban  kiáltó  szó  maradt 
a  pusztában  mindaddig,  míg  Kossuth  a  » Pesti  Hirlap«-ban  az 
akcziót  meg  nem  kezdette  és  a  maga  módja  szerint  dűlőre 
nem  vitte.  Ebben  az  esetben,  mint  valamennyiben,  megmu- 
tatta, hogy  milyen  másképpen  festett  minden  egyes  kérdés 
kezelése,  ha  az  ő,  meg  ha  más  ember  kezeibe  volt  az  letéve. 

A  mi  annál  élesebb  világításba  helyezi  úgy  képességei- 
nek mint  taktikjának  szerencsés  jellegét,  mert  hiszen  már 
elébb  is  említettem,  hogy  a  kényes  és  csiklandós  kérdések 
tárgyalásához  mennyi  tapintat-  és  elővigyázattal  nyúlt,  és 
ezek  között  említettem  az  adó  kérdését  is.  Ennél  a  kérdésnél 
megvárta  azt,  hogy  az  oly  egyének  részéről  kezdeményeztes- 
sék,  kik  az  adó  behozatala  által  nagyobb  mértékben  érintetnek, 
vagyis,  hogy  a  tehetősebb  földirtokosok  közül  akadjon  valaki, 
a  ki  a  reform  szükségét  felemlítse.  Tényleg  akadt  is  egy  derék 
mágnás,  Sztáray  Albert,  a  ki  az  1841-dik  év  folyamában  a 
»Hirnök«  újság  » Századunk «  nevű  mellékletén  Szózat  czim 
alatt  felhívást  bocsátott  közre,  melyben  a  házi  adónak  a  nemes- 
ség által  való  viselését  követelte.  A  nemességnek  a  beligaz- 
gatási  költségektől  való  adómentességét  abnormis  állapotnak, 
az  örök  igazsággal  ellenkezőnek  tekintette.  Meg  kell  itt  meg- 
említenem, hogy  egész  48-ig  leginkább  csak  a  házi  adóban 
való  részvételről  volt  szó,  mert  miután  fennállott  a  nemes- 
ségnek saját  költségén  való  felkelési  kötelezettsége,  ez  úgy 
vétetett,  mintha  általa  a  védelmi  kötelességnek  eleget  tevén, 
sem  a  katonáskodáshoz,  sem  annak  pénzbeli  szükségéhez  nem 
tartozik  járulni. 

Erre  vonatkozólag  fel  kell  említeni,  hogy  a  Napoleon- 
féle  háborúk  alatt  négy  izbcn  működött  nemes  felkelő  sereg, 
úgymint  1797.,  1800.,  1805.  és  1809-ben.  Legnagyobb  áldo- 
zatot hozott  a  nemesség  1809-ben,  midőn  a  sereg  létszáma 
50,000  főre    rúgott  és  költségei    28  milliót    tettek  ki.2    A  mi 


1    Lásd  :    Ellenőr,   475.   lap. 
Fényes:  Magyarország  statisztikája,  II.  kötet  149.  lap. 

minden  esetre  nem  megvetendő  tényező  volt,  főleg  ha  tekin- 
tetbe veszszük,  hogy  az  ellenzék  mindig  követelte,  hogy  fegy- 
verben gyakoroltassák,  a  mibe  azonban  a  kormány  —  ő  tudta 
jól,  hogy  miért  —  soha  bele  nem  egyezett. 

Visszatérve  már  most  Kossuth  működésére,  ez  azonnal 
meg  is  indult,  mihelyt  a  kérdés  ily  módon  felvettetett.  Ő  akként 
járt  el,  miszerint  újságában  1  az  egész  házi  adó  problémáját 
alapos  fejtegetés  tárgyává  tette.  Előadta  adórendszerünk  ere- 
detét, annak  fejlődését,  a  nemesi  és  jobbágyi  földbirtok  közti 
különbséget,  az  onus  non  inhaeret  fundo  keletkezését,  vala- 
mint azt,  hogy  a  házi  adó  ujabban  hozatván  be,  a  régibb  tör- 
vények arra  nem   alkalmazhatók. 

Legerősebb  érveit  azonban  a  közmorál  szempontjából 
vette.  » Jól  rendezett  államban  —  így  ir  —  az  adótóli 
mentesség  polgári  lealacsonyítás.  Ki  az,  ki  Angliában,  Franczia- 
országban,  a  szabad  Amerikában  adót  nem  fizet?  A  rab- 
szolga, a  cseléd,  a  koldus,  kinek  semmije  sincs.  Ki  az,  a  ki 
nálunk  adót  nem  fizet  ?  Nem  kell  megnevezni,  mindenki  tudja 
kiről  van  szó.  Valójában  arczpirító  párhuzam.  És  melyik 
részen  van  a  jog  fölemelt  fővel  nézni  fel  oda,  a  hol  Astraea 
mérlegében  a  népek  sorsa  megméretik? 

» Amott  az  állam  a  szolgától,  a  koldustól  adót  nem  kivan, 
mert  nem  adott  neki  semmit,  nekünk  az  édes  hon  anyatejé- 
nek tejszínét  adta  és  mi  éppen  ez  oknál  fogva  nem  adózunk. 
Ha  az  ember  egy  szabad  angollal  beszél  és  meg  akarja  neki 
ma.gy arázni  a  nem-adózás  bölcseletét,  ő  hitetlenül  rázza  fejét, 
széttekint  e  hazában  és  imígyen  válaszol:  » Boldog  Isten,  mint 
hever  e  földön  parlagon  annyi  rejtett  kincs,  mi  minden  nincs 
itt,  a  minek  lenni  kellene,  és  ti  azt  mondjátok,  hogy  magasztos 
honszeretet  dagasztja  keblét  minden  magyarnak  és  mégis  e  hőn 
szeretett  hazának  javára,  díszére  évenkint  egy-kétszázezer  font 
sterlinget  adózni  nem  akartok,  a  míg  nyomorult  pórnépetek 
milliókat  áldoz «  . . .  Valójában  lesütött  fővel  kell  állanunk«  .  .  . 

Az  embert  álmélkodás  és  megdöbbenés  fogja  el,  hogy 
ily  természetű  nyilatkozatokat  lelkiösmeretlen  izgatásnak  lehe- 
tett nevezni,  melyből    a    rombolás  szelleme    beszél.    Valamint 

1  Pesti  Hirlap,   1841-ik  évfolyam  75.,  76.,  77.,  78.  számai. 


-     249     — 

bizonyára  az  illetőnél  a  megrovás  érzete  is  nyilatkozik  meg, 
olvasva  Kossuth  ellen  azt  a  vádat  is,  hogy  könnyű  a  más 
bőrére  nagylelküsködni,  miután  neki  megfelelő  vagyona  nincs. 
Ebből  az  egy  konkrét  példából  is  lehet  látni,  hogy  azon  vádak 
mennyi  alappal  birtak  és  mennyire  megtévedtek  azok,  kik  ezt 
jó  sokáig  utána  mondogatták.  Ez  máltai  egészben  egy  nemét 
a  kedvezőtlen  hangulatnak  teremtették,  mely  bizonyos  pontig 
a  publiczisztikában  ma  is  képviselve  van. 

Az  a  hatásuk  megvolt,  hogy  az  ellenzék,  támogatva 
azon  érdemes  egyénektől,  kik  már  a  közös  teherviselésnek 
elébb  is  szószólói  voltak,  a  közteher  viselését  a  küzdelem  egyik 
jelszavává  tette. 

Hozzá  kell  tenni,  hogy  a  törekvések  nemcsak  akadé- 
mikus jelleggel  birtak,  hanem  a  cselekvés  terére  is  átmentek, 
a  mennyiben  találkoztak  többen,  a  kik  önként  vállalkoztak  az 
adófizetésben  való  részvételre.  így  maga  Kossuth,  Bezerédj 
István  Tolnában,  Rosty  Albert  Pestmegyében,  valamint  Deák 
kétszáz  társával  Zalában.  A  mit  Széchenyi  István,  mint  min- 
dent, a  mi  Kossuthtól  jött,  megtámadott  és  a  pisztoly  idő 
előtti  elsütésének  keresztelt  el.1 

Természetes,  hogy  ezen  egyes  jelenségek,  bármily  lélek- 
emelő hatást  gyakoroltak  is,  önmagukban  véve  politikai  követ- 
kezményekkel nem  bírhattak.  A  siker  súlypontja  a  megyék- 
ben volt  található,  a  melyeknek  magatartása,  főleg  az  utasítás 
folytán,  volt  hivatva  határozni  az  országgyűlés  felfogására 
nézve,  mint  a  hogy  Kossuth  maga  is  igen  helyesen  úgy  állította 
oda  a  dolgot,  hogy  ha  majd  annak  ideje  bekövetkezik  és  ezen 
szó  házi  adó  szőnyegre  kerül,  fogja  majd  eldönteni,  vájjon 
a  szabadelvüségben  férfias  viselkedést  fognak-e  tanúsítani. 

A  megyékben  meg  is  kezdődött  a  propaganda  a  köz- 
teherviselés elfogadtatása  czéljából.  Fényes  sikerrel  történt  ez 
például  Biharban,  melyről  már  tettem  említést,  nemkülönben 
Borsodban  Szemére  és  Palóczy  buzgólkodása  folytán.  Nem- 
csak magában  vévé,  de  egy  nagy  programm  keretébe  beillesztve 
ment  annak  elve  először  keresztül  Szatmármegyében,  a  miről 
már  emlékeztem. 

1  Hirlapi  czikkei,  II.  kötet  450.  lap. 

Az  uj  Magyarország  emberei  átadhatták  magukat  azon 
kedves  érzésnek,  hogy  képesek  megtalálni  azon  szabatos  for- 
mát, mely  tevékenységűket  összefoglalva,  a  kijelölt  czél  felé 
való  irányítást  eszközlendi.  Ámde  ez  édes  ábrándozásokból 
mihamarább  felriasztattak,  a  reakczió  nagy  erővel  ütötte  fel 
fejét,  mindent  elkövetett,  még  pedig  sikeresen,  azon  czélból, 
hogy  a  vármegyékben  az  üdvös  reform  ügyét  megbuktassa 
és  megakadályozza  azt,  hogy  az  utasítások  többsége  ebben 
az  értelemben  hangozzék. 

Alig  lehet  kétség  az  iránt,  hogy  ezen  műveletekben, 
melyeknek  egy-két  részletét  fel  is  kell  sorolnom,  a  kormány 
keze  benne  volt.  Horváth  Mihály,1  a  ki  ezen  korszakot  keresz- 
tülélte és  a  ki  összeköttetéseinél  fogva  teljesen  tájékozva 
volt,  nemcsak  adatok,  de  az  akkori  közvetlen  benyomások 
alapján  határozottan  konstatálja,  hogy  mindenütt  meg  lehet 
állapítani  a  fennforgó  üzelmeknél  az  udvari  befolyást.  Az  illető 
kolomposok  végzetes  műveletükben  minden  eszközzel  támo- 
gattattak,  előmenetelben  és  kitüntetésekben  részesültek. 

Az  egésznek  meg  is  volt  a  maga  indoka.  A  mint  a  sza- 
badelvű párt  belátta  azt,  hogy  ha  egyszer  a  közteherviselés 
keresztülvitetik,  akkor  magától  fog  jönni,  hogy  a  megszava- 
zott adó  hováfordítása  is  országgyűlési  elbírálás  és  ellenőrzés 
tárgyát  képezze,  úgy  másrészt  a  kormány  attól  tartott,  hogy 
a  mint  ezen  beleszólás  megindul,  az  hógörgeteg  módjára  nőni 
fog.  Még  pedig  oly  módon,  hogy  nemcsak  a  házi  és  hadi, 
hanem  a  többi  közjövedelmek  is:  államjószágok,  bányák, 
egyedáruságok,  harminczadok  is  alá  fognak  vettetni  a  tör- 
vényhozás fennhatóságának,  és  az  addig  szabad  gazdálkodás 
megszűnik. 

Az  eszközt,  melyet  a  védelemre  felhasználtak,  az  úgy- 
nevezett bocskoros  köznemességben  találták  meg.  Ugyanis  ezt 
részint  vesztegetéssel,  részint  hiúságukra  való  hivatkozással, 
hogy  t.  i.  az  adózás  által  a  parasztemberhez  hasonló  lealázó 
helyzetbe  jutnak,  hajszolták  bele  a  mozgalomba.  Ezen  köz- 
nemesség volt  az,  mehTet  a  konzervativek  nagy  tömegekben 
bevittek    a    megyegyülésekre,    hogy  ott  nem    egyedül  a  sza- 

1  Huszonöt  év,  II.  kötet   140.  lap. 

badelvü  pártot,  hanem  magát  az  értelmiséget  nemcsak  lesza- 
vazzák, de  le  is  dorongolják.  A  kortestömegek  bunkós  botok- 
kal felfegyverkezve  jelentek  meg.  Innen  származott  Andrássy 
Károly  röpke  szava  »bunkokráczia«.  A  mikor  azután  látták 
azt,  hogy  nemhogy  érvekkel,  de  még  szóval  se  birják,  meg- 
kezdődött a  verekedés,  az  ellenpártnak  a  helyszínéről  való 
kiverése.  Ezen  visszaélések  mindinkább  nagyobb  méretek- 
ben jelentkeztek,  úgyannyira,  hogy,  a  mint  Kossuth  magát 
kifejezte,  egy  általános  nemzeti  veszély  jellegét  öltötték  ma- 
gukra. Különösen  hangsúlyozni  kell,  hogy  akármennyire 
támadta  is  Széchenyi  Kossuthot  azért,  hogy  a  tömegekkel 
kaczérkodik,  népszerűséget  hajhász,  senki  ezen  visszaéléseket 
élesebben  nem  ostorozta  mint  éppen  ő. 

Álljon  mutatvány  gyanánt  egyik  czikkéből  néhány  sor, 
mely  imígyen  szól:  » Szerinte  egy  hang  hallatszik  végig  Kár- 
pátoktól Adriáig,  hogy  a  dolog  így  nem  maradhat,  ezt  tűrni 
nem  lehet,  nem  szabad.  De  mi  történjék  a  vészes  vihar  elle- 
nében ?  Mindenekelőtt  emelkedjék  fel  a  törvény  szent  erejének 
mindenható  ostorával  és,  a  köznemzeti  méltatlankodás  által 
támogatottan,  sújtson  minden  vétkest  kérlelhetlen  szigorral. 
Másik  az,  hogy  a  megyegyülések  szabadságának  megóvására 
sikeres  törvényt  kell  alkotni.  Ha  ki  elég  erős  jogérzettel  bir 
egyszerre  felemelkedni  a  gyökeres  orvoslat  magas  szempont- 
jára, az  valószínűleg  egyet  fog  velem  érteni,  hogy  ezen  bajok 
csak  az  által  lesznek  sikeresen  orvosolva,  ha,  Széchenyi  István 
szavaival  élve,  féligmeddig  feudális,  féligmeddig  arisztokratikus 
alkotmányunk  képviseleti  rendszerré  átalakíttatik.  De  ha  ily 
gyökeres  eljárásra  akár  erőben,  akár  akaratban  még  meg 
nem  értünk  volna,  némi  enyhítő  lépésekre  nem  hiányzik  a 
tehetség.-  Ilyeneknek  tekintette  a  honorácziorok  szavazatát, 
a  már  szabad  községek  képviseletét.1 

Ugyancsak  ez  évben  jelent  meg  Kemény  Zsigmond- 
nak egy  dolgozata  »Korteskedés  és  annak  ellenszerei «,  mely 
>nlókép  a  képviseleti  rendszer  behozatalában  keresi  a  mon- 
dott bajokra  nézve  az  ellenszert.  Önmagában  véve  is  elég- 
jellemző  adat  azon    korszak  nemes   felfogására    nézve,    hogy 

'  Lásd  Pesti  Hírlap,  1848.  év  július    23-iki  szám. 

nem  a  jogok  megszorításában,  de  azok  kiterjesztésében  kereste 
az  üdvösséget. 

A  házi  adó  elleni  reakczionárius  hadjárat  kezdete  már 
184 l-re  tehető.  A  mit  az  első  lövésnek  lehet  nevezni,  Fehér- 
megyében történt.  Ott  azon  év  októberi  gyűlésén  a  házi  adó 
megbukott.1  Ennek  a  mozgalomnak  élén  a  mágnások  állottak. 
Az  1848-dik  évben  Csepel  szigetén  oly  szomorú  véget  ért 
Zichy  Ödön  volt  a  reakczió  vezére.  Előbb  a  szabadelvűek- 
hez tartozott,  hanem  állítólag  azért  hagyta  őket  cserben,  mert 
nem  tarthatta  helyesnek,  hogy  oly  egyének  állanak  a  moz- 
galom élén,  kik  nem  birnak  kellő  vagyonnal.  Az  egész  moz- 
galmat a  vagyontalanok  harczának  nevezte  a  birtokosság 
ellen.  Minden  valószínűség  szerint  érvelése  csak  ürügy  volt  az 
udvar  pártjára  állhatni,  mely  a  mondott  indokokból  a  mozga- 
lom ellen  foglalt  állást.  Tény,  hogy  Zichy  legközelebb  admi- 
nisztrátorrá neveztetett  ki  és  attól  fogva  a  legádázabb  kon- 
zervativek  között  foglalt   helyet. 

A  második  megye,  hol  a  házi  adó  szintén  hajótörést 
szenvedett,  Szatmármegye  volt.  Itt  az  akczió  abban  az  alakban 
történt,  hogy  a  szatmári  XII  pontnak,  mely  ugyanannak  az 
évnek  márczius  havában  tartott  közgyűlésében  elfogadtatott, 
az  adóra  vonatkozó  része  újonnan  tárgyaltatván,  vissza- 
vonatott.2 Még  pedig  nem  a  mágnásság,  hanem  az  ósdi  és 
megcsökönyösödött  pecsovics  gentry  egyik  képviselője,  Uray 
Bálint  lett  a  reakczió  eszköze.  O  már  Kölcsey  idejeben  ismertté 
tette  nevét  minden  reform  elleni  fanatikus  küzdelme  által. 
Döntő  természetű  befolyással  birt  a  köznemesség  felett,  mely 
Tyúkod  és  Csenger  községében  nagy  számmal  lakozott  és 
különösen  ösmeretes  volt  duhajkodó,  verekedő  hajlamai  által. 
Ezek  fütykösökkel,  ólmos  botokkal  jelentek  meg  a  gyűlésen, 
a  hol  egy  hatalmas  verekedést  rögtönözve  a  szabadelvű  pártot 
a  szó  valódi  értelmében  le  is  verték. 

A  legsajnálatosabb  jelenet  Zalában,  Deák  Ferencz  vár- 
megyéjében játszódott  le.  A  haza  bölcse,  kit  a  megyebeli  értel- 
miség szinejava    támogatott,    nem  volt  képes  az  osztó  igaz- 

1  Pesti  Hírlap,   1841.  év  október  23-iki  szám. 

2  Lásd  Pesti  Hírlap,   1841.  deczember  28-iki  szám. 

ság  következményeinek  érvényt  szerezni.  Az  ottani  többség 
egj  véresszájú  demagógtól,  Forintos  Györgytől  vezetve,  mely 
műveletnél  jelentékeny  pénzösszeg  is  szerepelt,  leszavazta 
a  házi  adó  kérdését,  melyhez  Deák  Ferencz  képviselőségét 
kötötte.  Ez  volt  a  kormány  hálája  Deák  fáradozásáért,  melylyel 
az  1839-iki  országgyűlésen  a  Treuga  Dei-t  kormány  és  nem- 
zet között  létrehozta.  Igaz,  hogy  azután  az  ottani  szabadelvű 
párt,  főleg  Csányi  Lászlótól  vezetve,  tromfra  tromffal  felelt, 
a  mennyiben  a  kormánypártot  saját  fegyvereivel,  azaz  költe- 
kezéssel és  verekedéssel  győzte  le  és  a  közadózást  utasításul 
adta  megválasztott  követének.  Ösmeretes  az  is,  hogy  Deák 
nem  akarva  választását  oly  üzelmeknek  köszönni,  melyeket 
a  legszigorúbban  elítélendőknek  tartott,  a  megválasztást  nem 
fogadta  el.  Annyi  tény,  hogy  a  zalai  események  nem  sokat 
lendíthettek  a  reform  ügyén,  miután  az  1845-diki  ország- 
gyűlésre 52  megye  közül  csak  19  adta  annak  elfogadását 
utasítás  gyanánt.  Látni  fogjuk,  hogy  csakis  a  48-iki  tör- 
vényhozásnak volt  fentartva  a  százados  igazságtalanságnak 
véget  vetni. 

Ennél  a  kérdésnél  nem  lehet  Széchenyi  István  magatar- 
tását és  megoldási  módozatát  figyelmen  kivül  hagyni.  Tanul- 
ságos adat  gyanánt  szolgál  az  ő  taktikájának,  a  Kossuthhoz  való 
viszonyának,  valamint  mindkettő  befolyásának  megértésére. 
Horváth  Mihály 1  megírja,  hogy  mihelyt  a  házi  adó  ügye 
kezdett  a  vármegyékben  rosszul  állani,  Széchenyi,  a  Kossuth 
elleni  gyűlölettől  elragadtatva,  elkövette  rajta  azt  az  igazság- 
talanságot, hogy  a  bukásért  őt  tette  felelőssé  állítólagos  túl- 
hajtásai  és  barátjainak  erőszakoskodó  felszólalásai  folytán. 
Azonban  be  kell  ösmerni,  hogy,  ha  ezt  az  igazságtalan  vádat 
hangoztatta  is,  nem  maradt  a  meddő  rekriminácziók  terén, 
hanem  a  maga  módja  szerint  segíteni  akart  rajta.  A  segítség 
egy  általános  telekadó  képében  volt  kontemplálva,  melyet 
mindenkinek,  nemesnek  és  nem-nemesnek  egyaránt  kellett  volna 
viselnie.  Ő  holdanként  két  garast  vett  fel  fizetendő  adó  gya- 
nánt, mi  ma  20  fillérnek  felel  meg.  Ebből  évenkint  ötmillió 
forint    hozadékot    reménylett,    melyre   egy  százmillió  forintos 

1  Idézett  munka,  II.  kötet    153.  lap. 


-      254     - 

kölcsönt    akart    felvenni    oly  czélból,    hogy    az  gyümölcsöző 

beruházásokra  fordíttassék.  Belátta  azonban,  hogy  a  dolog 
Kossuth  támogatása  nélkül  meg  nem  indulhat ;  azért  nyíltan 
és  határozottan  kérdést  intézett  hozzá,  hogy  hajlandó-e  tervét 
istápolni,  miután  ellenkező  esetben  hozzá  sem  fog.  Kossuth,1 
bár  többrendbeli  kifogása  volt  ellene,  készséggel  engedett  és 
pártolta  azt  a  »Hirlap«-ban,  a  megyegyűlésen.  Bele  is  öntötte 
azon  politikai  tartalmat,  melyre  az  adott  viszonyok  között 
szükség  volt,  vagyis  nemcsak  anyagi,  de  szellemi  alapot  is 
akart  számára  teremteni.  Azon  felfogásból  indult  ki,  hogy 
közadó  utján  előteremtve  az  országos  beruházásokra  szük- 
séges pénzösszeget,  még  azt  is  ki  kell  eszközölni,  hogy  a 
nemesség  az  adómentesség  lealacsonyító  kiváltságáról  ne  csak 
mondjon  le,  hanem  egyszersmind  ezen  lemondás  első  lépés 
legyen  arra,  hogy  a  különböző  néposztályok  között  érdek- 
egyesítést hozzon  létre.  Más  szavakkal,  a  nemesség  a  közös 
haza  közös  terheinek  állandó  együttviselésével  magához  fel- 
emelje azt  az  osztályt,  melyet  odáig  misera  contribuens 
plebsnek  neveztek,  részben  gúnyoltak. 

Erre  vonatkozólag  egyebek  között  azt  akarta,  hogy 
a  kölcsön  jótéteményeiben  a  jobbágy  is  részesüljön,  főleg 
abból  a  czélból,  hogy  az  örökváltság  számára  kölcsönben  is 
részesíttessék. 

Kossuth  közbenjárásának  meg  is  volt  a  maga  hatása. 
Ez  azonban  mitsem  használt.  Mint  Kossuth  a  már  hivatolt 
czikkben 2  különösen  hangsúlyozta,  a  telekdíj  terve  meg- 
bukott. Még  csak  országgyűlési  tárgyalásra  sem  került  a 
dolog.  A  mi  ott  szőnyegre  került,  az  minden  volt  inkább, 
csak  Széchenyi  terve  nem.  Abból  Széchenyinek  leglényegesebb 
követelményei  kimaradtak,  a  mi  pedig  megmaradt,  az  is  meg- 
bukott. Nem  lehet  elzárkózni  azon  szomorú  tapasztalat  elől, 
hogy  neki  nem  volt  elegendő  befolyása  sem  a  kormányra, 
sem  a  felsőházra,  hogy  olyat  létesítsen,  miből  az  országra 
nézve  valamityen  eredmény  várható  lett  volna.  Mire  külön- 
ben az  országgyűlés  tárgyalásánál  még  visszatérek. 

1  Lásd  Pesti  Hirlap,   1843.  év  decz.    17.  és  köv.  számait. 

2  Lásd  :  Ellenőr,  508.  lap. 

Messze  vezetne,  ha  mindazon  kérdéseket,  melyek  a  köz- 
véleményt foglalkoztatták,  e  helyen  méltatnám.  Lesz  olyan, 
melyre  talán  más  vonatkozásban  még  visszatérhetek.  Egész 
általánosságban  csak  annyit  lehet  mondani,  hogy  a  közszel- 
lem fejlődése  nap  nap  után  rohamosabb  léptekkel  haladt.  Mind- 
inkább szaporodott  a  kérdések  száma,  melyek  az  emberek 
figyelmét  felköltötték.  A  szellemi  mozgalmak  azonban  nem- 
csak külterjesen,  de  belterjesen  is  tágultak,  a  mennyiben  mind- 
inkább több  és  több  szakértelem,  és  a  mit  európai  nézpontok 
érvényesülésének  lehet  nevezni,  vegyült  bele  a  vitába. 

És  a  mint  szaporodott  a  kérdések  száma  és  a  mint 
magasabbak  lettek  a  nézpontok,  melyekből  a  kérdések  tekin- 
tettek és  ezek  mind  jobban  behatoltak  a  közvélemény  gon- 
dolkodzásába,  úgy  az  eltérés  medre,  mely  a  nemzetet  kor- 
mányától elválasztotta,  szélesebb  és  mélyebb  lett,  mi  végre 
is  az  áthidalhatás  lehetőségét  kizárta.  A  történet  ebben  az 
irányban  kevés  tanulságosabb  korszakot  tud  felmutatni  azon 
nagy  politikai  igazság  megértésére,  melyet  már  Tocqueville 
a  franczia  forradalomról  írt  kitűnő,  de  fájdalom,  be  nem  feje- 
zett munkájában  *  kiemelt,  hogy  ha  egy  rendszerből  az  élet- 
erő kihalt,  minden  engedmény,  minden  reformtörekvés  csak 
fokozza  és  élesíti  az  ellentéteket.  Igen  egyszerűen  azért,  mert 
az  engedmények  bizonyítják,  hogy  már  önmaga  se  bizik 
hatalmában  és  így  imponálni  nem  tud,  míg  másrészt  czél- 
zatai  a  közvélemény  által  túlszárnyaltatnak  és  ezek  megvaló- 
sításának legnagyobb  akadálya  gyanánt  tekintetnek. 

Ez  természetesen  a  reformkérdésekre  vonatkozik,  melyek- 
kel később  lesz  dolgunk.  De  nem  vonatkozik  azon  két  kér- 
désre, melyekről  szólni  kívánok  és  melyek  ebben  az  időben 
először  tűntek  fel,  fokozva  a  bonyodalmakat,  hogy  azután 
a  szabadságharcz  alatt  a  lehető  legvégzetesebb  befolyást 
gyakorolják. 

1  [/ancien  régime  et  la  révolution. 

X. 


Az  első  volt  a  nemzetiségi  kérdés.  Ez  egyszerre  két 
helyen  ütötte  fel  fejét.  Hazánk  északi  részén,  hol  a  pánszlá- 
vizmus, majd  déli  részén,  hol  az  illyrizmus  czimét  viselte. 
Ez  utóbbihoz  hozzájárult  Horvátország  történeti  és  politikai 
partikularizmusa,  mely  mindinkább  fenyegető  mérveket  öltött 
magára,  hogy  azután  1 848-ban,  mint  Kossuth  monda,  egy  hor- 
vát Vendée,  mindkét  részre  hátrányos  szereplésével  végződjék. 

A  magyar  államférfiak  között  Eötvös  József  volt  az 
első,  sőt  idáig  az  utolsó,  ki  a  nemzetiségi  kérdést  nagysza- 
bású tanulmány  tárgyává  tette.  A  mely  művek  azóta  meg- 
jelentek, a  monográfiák  körében  mozognak,  miután  hiányzik 
belőlök  a  nézpontok  magassága,  úgymint  általános  volta. 
Bölcseleti  munkájában  1  úgy  tünteti  fel  a  nemzetiségi  eszmét, 
mint  mely  a  szabadság  és  egyenlőség  követelményeivel  ellen- 
tétben áll.  Számos  történeti  példákkal  igazolja,  hogy  a  nem- 
zetiség elvének  felállítása  hatalmi  szempontokból  történik  és 
oly  eszközökkel  dolgozott,  melyek  a  szabad  államoknak  élet- 
elvével ellentétben  állanak. 

Nag}^  elégtétel  gyanánt  szolgálhat  Eötvösnek,  hogy  egy 
ujabb  jeles  író,  Springer 2  szóról  szóra  ugyanolyan  konklú- 
ziókra lyukad  ki,  mondván,  hogy  a  nemzetiségi  kérdés  Ausz- 
triában hatalmi  kérdés.  Eötvös  különben  már  akkor  belátta 
e  probléma  fontosságát,  éppen  a  lajthántuli  tartományokra 
nézve,  minek  következtében  a  szabadságharcz  lezajlása  után 
egy  hasonlóképpen  feltűnést  keltő  röpirata  jelent  meg,3  mely 
ezen  problémát,  viszonyítva  Ausztria  és  részben  hazánk  hely- 
zetéhez, tárgyalja.  A  czím  és  tartalom  megértéséhez  annyit 
kell  tudni,  hogy  a  halva  született  és  fejedelmi  oktrojálás  által 
létrejött  osztrák  1849.  márczius  4-iki  alkotmány,  mely  hazán- 

1  A  XlX-dik  század  uralkodó  eszméinek  befolyása  az  államra, 
I.  kötet  49.  lap. 

2  Der  Kampf  der  österreichischen  Nationen  ura  den  Staat,  I.  kötet, 
bevezetés. 

3  Über  die  Gleichberechtigung  der  Xationalitáten  in  Osterreich. 
Wien,   185.  lap. 

kat  Ausztriába  akarta  olvasztani,  a  nemzetiségek  egyenjogú- 
ságát proklamálta  ugyanezen  alkotmány  alapvető  tétele  gya- 
nánt.1 Ezen  tétel  éppen  olyan  hazugság  volt,  mint  az  alkot- 
mányosság czégére  és  csakis  arra  szolgált,  hogy  a  szabadság- 
harca alatt  a  különféle  nemzetiségeket  ellenünk  felhecczelje. 
Az  utóbbi  az  önkényuralomhoz,  az  elébbi  az  osztrákosítás- 
hoz  vezetett.  Eötvös  szerint  a  nemzetiségi  kérdés  alapgondo- 
latát az  képezi,  hogy  az  illető  nemzet  magát  különbnek 
tekinti  a  többinél,  mert  mintegy  születésénél  fogva  több  tehet- 
ség- és  képességgel  van  felruházva,  mely  észleletre  nézve  a 
történetből  számtalan  példát  lehet  idézni.  Az  elv  gyakorlati 
alkalmazásában  mások  feletti  uralomvágyra  lyukad  ki.2  Nem 
zárkózhatott  el  azon  következménye  elől  sem  az  elv  merev 
keresztülvitelének,  hogy  az  az  akkori  állapotok  teljes  felfor- 
gatására fog  vezetni,  úgy  Ausztria  mint  Német-  és  Olasz- 
országban. Talán  nem  szükséges  magyarázni,  hogy  az  ese- 
mények mennyire  igazat  adtak  felfogásának.  Arra  nézve, 
hogy  a  röviden  vázolni  czélzott  mozgalmakat  jobban  meg- 
lehessen érteni,  néhány  általános  természetű  észrevételt  kell 
előre  bocsátani.  A  nemzetiségi  kérdésre  azt  lehet  mondani, 
hogy  az  par  excellence  a  nyelv  közösségének  és  ezen  közös- 
ség következményei-  és  követelményeinek  kérdése  az  államok 
életében  és  azok  működésében.  Annak  a  mértéknek  megálla- 
pítása, mely  a  nyelvnek  igényeit  és  jogosultságát,  még  pedig 
ezen  körben,  meghatározza,  képezi  tulajdonképpeni  tartalmát. 
Élesen  külön  kell  választani  a  kulturális  és  politikai  követ- 
kezményeket és  igényeket,  ha  helyes  megállapodásra  akarunk 
jutni.  Mindannyian  tudjuk  azt,  hogy  holt  nyelvek,  például 
a  görög  és  latin,  minő  nagy  befolyást  gyakoroltak  az  embe- 
riség szellemi  képességeinek  kifejtésére.  Sőt  azt  is  tudjuk, 
hogy  a  franczia  nyelv,  mint  a  nemzetközi  érintkezések  és 
a  diplomáczia  hivatalos  nyelve,  minő  általános  elterjedésnek 
örvend,   a  nélkül  hogy  ezen  tényekből  politikai  következések 

vonathatnának  le. 

• 

1  Lásd  Kolmer :  Parlament  und  Verfassung  in  Oesterreich,  I.  kötet 

9-dik    lap. 

1   Lásd    u.   Ott,    17.    lap. 

thy  Ákos:  A  magyar  államiság  fejlődése,  küzdelmei*  [II,  17 

A  nyelv  kérdésének  politikai  jelentősége  és  működése 
ott  kezdődik,  a  hol  az  mint  az  államiság  és  nemzeti  egyé- 
niség  alapvető  tényezője  kezd  szerepelni.  Ha  az  államokat  és 
nemzeteket  szerves  élőlényeknek  tekintjük,  és  pedig  már  a 
közjogi  és  nemzetközi  vonatkozások  szempontjából  is  kény- 
telenek vagyunk  őket  ilyenekként  elösmerni,  akkor  kétség- 
telen, hogy  minden  állami  és  nemzeti  személyiségeknek  testtel 
és  lélekkel  kell  birnia.  Az  állami  testület,  az  állami  polgárok 
összege  képezik  azon  tényezőket,  melyeket  nem  tisztán  elmé- 
leti, de  gyakorlati  szempontból  is  az  állam  teste  gyanánt  álla- 
píthatunk meg.  Viszont  más  oldalról  azon  felfogások  és  érzel- 
mek összegét,  melyek  egy  nemzet  fiaiban  ezen  a  két  téren 
keletkeznek,  a  közösséget,  mely  ily  módon  létrejön,  méltán 
nevezhetjük  az  illető  nemzet  lelke  megnyilatkozványainak. 
méltán  tekinthetjük  azon  ösmérvnek  és  bizonyítéknak,  mely 
a  lélek  létezését,  jelenvalóságát  kétségtelenné  teszi.  A  tudo- 
mány is  foglalkozik  ezen  kérdéssel,  ujabb  időben  nem  igen 
van  annak  érdekesebb  ösmeretköre,  mint  az,  mely  a  nemze- 
tek lélektanának  neveztetik  s  mely  az  illető  nemzet  életének 
benső  tartalmát  és  különféleségeit  akarja  tudományosan  mi- 
velni  és  az  emberiség  közkincsévé  tenni. 

Méltán  lehet  különféleségről  szólni,  mert  hiszen  az  egyes 
nemzetek  közötti  eltérés  sehol  sem  mutatkozik  inkább,  mint 
azon  a  téren,  melyet  a  léleknek  működése  tölt  be.  (Ha  pél- 
dául ama  három  nagy  kulturnemzetet  veszszük :  az  angolt, 
németet  és  francziát,  melyeknek  mindegyike  nemcsak  politikai 
nagyhatalmasság,  hanem  a  polgárisodás  élén  is  áll,  akkor 
lehetetlen,  hogy  észre  ne  vegyük  azon  ellentéteket,  melyeket 
életnyilvánulásaikban  tapasztalhatunk.  Mindegyiknél  egészen 
sajátságos  világnézletet  észlelünk,  irodalmuk  is  egészen  más 
jelleggel  bir,  alig  van  az  életnek  olyan  problémája,  melylyel 
szemben  ugyanazon  felfogást  tanúsítanák.  Rokon-  és  ellen- 
szenvük nem  egy  irányban  nyilatkozik,  örömük  és  bánatuk 
különböző  forrásból  fakad.  Mindegyik  politikai  és  társadalmi 
intézményeit  más-más  szellem  hatja  át. 

Hogy  ezen  közösségnek  a  nyelv  azonossága  hatalmas 
eszköze,  az  magyarázatra  nem  szorul.  Azon  tényező,  mely 
a  nagy  tömegeket  leginkább  mozgásba    tudja  hozni,  az  írott 

és  a  kimondott  szó  hatása:  irásilag  fokozódik,  ha  az  anya- 
nyelven érintkezik  a  szivek-  és  elmékkel.  Például  mindenki 
tudja,  hogy  ámbár  Homér,  Dante,  Calderon,  Shakespeare, 
Göthe,  Schiller,  Petőfi  világirodalmi  jelentőségre  tettek  szert, 
valódi  nagyságukat  mégis  csak  honfitársaik  értették  meg  leg- 
jobban, hatásuk  azokra  megkétszereződött.  Kossuth,  Demo- 
sthenes,  Gambetta  szónoklata,  mint  egyénisége  soha  sem  tudott 
volna  csodákat  művelni,  ha  nem  a  legteljesebb  közvetlenség- 
eszközeivel  rendelkezik. 

Már  a  hajdankorban  is  észlelhetünk  egyes  igen  tanul- 
ságos jelenségeket  ebben  az  irányban.  Curtius  x  szépen  ma- 
gyarázza meg,  hogy  ámbár  a  görögök  teljesen  képtelenek 
voltak  állami  és  nemzeti  egységet  alkotni,  csodálatosan  szép 
nyelvüknek  hatása  mégis  egy  bizonyos  benső  közösséget 
hozott  létre  közöttük,  mely  a  más  népfajoknak  lenézése,  bar- 
bároknak való  minősítése  által  még  élesebb  kifejezést  nyert, 
így  állott  a  dolog  a  rómaiaknál  is.  Sőt  az  izraelitáknak  a 
népfajokkal  szemben  gyakorolt  elkülönülése,  habár  az  rész- 
ben a  monotheizmusra  és  faji  érzékre  vezethető  vissza,  bizo- 
nyára erős  tápot  nyert  a  nyelvbeli  közösségnek  azon  monu- 
mentális alkotása  által,    mely  a  Talmud  név  alatt  ösmeretes. 

A  középkorban  a  viszonyok  megváltoznak.  Azzal  az 
érdekes  jelenséggel  találkozunk,  miszerint  a  nemzetiségi  és 
nyelvi  érzek  ott  működik  legkevésbbé,  a  hol  a  dolog  termé- 
zete  szerint  arra  leginkább  szükség  lenne,  a  hódító  nemze- 
teknél, a  leigázott  népek  között.  A  góthok  Spanyolország- 
ban elvesztik  nyelvöket  és  beolvadnak  a  legyőzöttek  közé. 
Ez  történik  a  longobárdokkal  Olaszországban,  ugyancsak  a 
hatalmas  normanokkai  előbb  Franczia-,  később  Olaszország- 
ban. De  ha  ezen  különleges  viszonyoktól  eltekintünk  is,  akkor 
is  megállapíthatjuk,  hogy  a  viszonyok  egyáltalában  nem  ked- 
veztek a  nemzetiségi  eszmék  terjedése  és  kifejlésének.  Az 
irodalomnak  és  tudományoknak  nyelve  a  latin  volt  és  azon 
egyes  nagy  szellemek,  kik  anyanyelvükön  írtak,  nem  voltak 
képesek  azon  jégkérget  áttörni,  mely  ama  holt  nyelvet  a  szel- 
lemi működés  körébe  bevonta.  Ennek  következtében  minden 

1  Griechische  Oeschichte,  [.  kötet  18.  lap. 

országban  a  képzett  és  tanult  elemek  között  egyrészt,  más- 
a  nagy  tömeg  között  nem  volt  meg  a  szükséges  nyelv- 
beli kapcsolat,  melyet  a  rendi  szerkezet  elszigetelő  természete 
is  nehezített.  A  keresztény  egyház  határozottan  univerzális 
irányban  működött  és  a  connubium,  az  egy  beházasodás, 
melyet  létesít,  nagy  mérvben  hozzájárult  a  faji  különbségek 
eltüntetésére.  Eötvös x  e  tekintetben  annyira  megy,  hogy 
általában  tagadja,  miszerint  Európában  tiszta  fajok  létezze- 
nek. Az  érintkezések  gyakorisága,  mely  a  népvándorlásokkal 
veszi  kezdetét,  sokat  tett  ahhoz,  hogy  az  emberek  lehetőleg 
egymáshoz  szokjanak  és  levetkőzzék  azt  az  idegenséget,  mely 
a  hajdankori  népeket  majdnem  khinai  fallal  vette  körül. 
A  középkor  egyik  különleges  intézménye,  a  lovagság,  mely 
a  nemesség  szülőjévé  vált,  egy  általános  nemzetközi  össze- 
köttetést —  confraternitásnak  is  lehetne  nevezni  —  hozott 
létre  annak  tagjai  között.  Egy  franczia  és  egy  német  lovag 
sokkal  közelebb  állottak  egymáshoz,  mint  a  pór  és  nemes, 
daczára  annak,  hogy  mindketten  egy  hazának  voltak  is  szü- 
löttei és  egy  nyelvet  beszéltek.  A  faj  szeretetre  nézve  igen 
jellemző  módon  hazánk  e  tekintetben  is  kivételt  tett. 

Igaz,  hogy  ezzel  ellentétben  már  a  XVI-ik  században 
megkezdődik  ama  nagy  történeti  folyamat,  a  nagyobb  államok 
és  nemzetek  alakulása ;  ez  azon  tényező,  melyet  korunkban 
a  nemzetiségi  eszme  képvisel  nagy  mértékben.  Ámde  mégis 
jó  sokáig  az,  a  mit  nemzeti  öntudatnak  lehet  tekinteni,  nálok 
nem  fejlődött  ki.  A  magyarázat  nagyon  egyszerű,  az  illető 
uralkodóházak,  melyek  ugyan  később  a  nemzeti  és  állami 
egység  leghatalmasabb  oszlopaivá  váltak,  kezdetben  tisztán 
patrimonialis,  vagy  szorosan  magánjogi  jellegű  családi  poli- 
tikát űztek,  a  hol  a  terjeszkedési  törekvések  megvalósításánál 
más  szempontok  voltak  mérvadók,  mint  azok,  melyek  a  nem- 
zetiségi elv  folyományaiként  jelentkeznek.  Alkalmam  volt 
utalni  arra,  hogy  a  Habsburgház  akcziója  ezen  a  téren 
mennyire  a  végletekbe  ment.  A  XVIII-ik  században  azonban 
már  több  uralkodóház  politikájában  —  a  Bourbon,  Hohen- 
zollern  és  Romanow  uralkodóházat  értem  ezek  alatt  —  ész- 

1  Lásd  idézett  munka,  Bevezetés. 

lelünk  jelenségeket,  melyek  a  birtoktestek  tagosítási  és  kiegé- 
szítési műveleteihez  hasonlóan  tekintettel  vannak  a  szerze- 
ményeknél a  homogeneitásra,  különösen  arra,  hogy  a  fejlődés 
belterjesen  történjék. 

Annak  a  tényezőnek,  melyet  állami,  nemzeti  öntudat 
képződésének,  vagy  ha  úgy  akarjuk,  a  nemzetek  lelke  nem 
annyira  alakulásának,  mint  inkább  megnyilatkozásának  mond- 
hatunk, az  első  hatalmas  lökést  a  franczia  forradalom  adta 
meg.  Francziaországban  az  ancien  régime  elleni  visszahatás 
volt  az,  mely  a  nemzeti  eszmét  legjobban  mozdította  elő. 
Ezen  visszahatás  három  irályban  működött.  Az  irányzatok 
egyenkint  hozzájárultak  a  nemzet  testi-lelki  képződéséhez, 
hozzá  éles  demarkaczionális  vonalat  is  húzva  más^  nemze- 
tekkel szemben. 

Az  ancien  régime  hatalmasságaival :  királyság,  papság, 
nemességgel  szemben  egész  természetessé  vált  a  franczia 
nemzetre,  a  peuple  frangais-rsi  való  hivatkozás.  Az  ország- 
nak szétszaggatottsága,  a  különféle  tartományok  és  kormány- 
zóságok, p.  o.  Bretagne,  Normandia,  Languedoc,  melyek  a 
rendi  kiváltságoknak  fészkei  voltak,  ellenhatás  gyanánt  az  osz- 
tatlan és  egységes  állami  területre  vagy  köztársaságra  veze- 
tett. Egész  Európa  támadása  pedig,  mely  a  g3^űlölt  régi  ren- 
det helyre  akarta  állítani,  a  nemzeti  érzésnek  oly  vulkanikus 
kitörését  vonta  maga  után,  mely  a  támadást  nemcsak  győ- 
zelmesen visszaverte,  hanem  rendes  mederbe  terelte  s  a  többi 
tényezőkkel  egybefolyva,  a  nemzeti  egységnek  oly  intézvé- 
nyes  szabatosságát  létesítette,  mely  nagyszerűségében,  követ- 
kezetességében nagy  hatást  gyakorolt  a  XlX-dik  század 
törekvéseire.  Olyannyira,  hogy  Napóleon  hódító  hadjárataival 
szemben  a  visszahatás  határozottan  nemzeti  alapon  indult  meg. 
így  volt  ez  Spanyolországban,  a  hol  az  imperátor  először 
kezdte  érezni,  hogy  minő  iszonyú  hatalom  létezik  a  nemzeti 
érzésben,  így  Oroszországban,  sőt  Németországban  is,  a  lml 
például  a  bölcselő  Kichte  ütött  a  megindult  akcziónál  a  szeg 
fejére  egyetemi. előadásai  által,  melyeknek  czíme :  » Reden  an 
die  deutschc  Nation*  volt  és  melyek  kétségtelenül  nagy 
mérvben  fokozták  ;izt  ;iz  egységre  való  törekvést,  mely  nem 
állott   meg  mindaddig,  míg  csak  politikai  tény  nem  lett  belőle. 

Éppen  úgy,    mint  ahogy  hasonló  folyamatot  Olaszországban 
is  észleltünk. 

Mindezek  után  tehát  a  politikai  elmélkedés  számára  a 
nemzetiségi  probléma  úgy  és  akként  van  feltéve,  hogy  vájjon 
az  egynyelvüség  egyedül  képezi  azon  benső  kapcsolatot,  mely 
egy  állam  polgárainak  felfogásában  és  érzelmeiben  azon  közös- 
séget létrehozza,  melyet  méltán  nevezhetünk  az  illető  nemzet 
lelkének  vagy  szellemének.  Vagyis,  hogy  egészséges  állami 
képződésről  csakis  ott  lehet  szó,  a  hol  annak  tartalmát  ugyan- 
egy nemzetiség  vagy  nyelvűség  képezi.  Ha  a  kérdést  ily 
módon  teszszük  fel,  akkor  a  válasz  tagadólag  fog  hangzani. 
A  történet  megtanít  bennünket,  hogy  léteztek  és  léteznek  szi- 
lárd állami  szervezetek,  melyeknél  sem  a  nyelvi  szempont, 
sem  a  nemzetiségi  elv  szerepet  nem  játszott.  Sőt  még  Német- 
es Olaszország  egységesítésénél  is  a  nemzeti  közösség  érzete 
mellett  bizonyára  a  történeti  emlékek  nagy  mértékben  szere- 
peltek. Az  olaszokat  a  római  impérium  hagyományai,  a  néme- 
teket Nagy  Károly  és  Barbarossa  tüneményes  alakjai  ragad- 
ták meg,  és  ezek  nagy  mérvben  hozzájárultak  ahhoz,  hogy 
törekvéseik  nagyobb  sulyerővel  bírjanak.  Nagyon  tanulsá- 
gosak ebben  az  értelemben  egy  másik  nagy  bölcselő,  John 
Stuart  Mill  fejtegetései,  ki  egyik  jelentős  művében,1  a  nemze- 
tiségi kérdésre  vonatkozólag,  a  következő  összefoglaló  meg- 
jegyzést teszi.  Az  ő  meghatározása  úgy  hangzik,  hogy  az 
emberiség  egy  része  akkor  képez  egy  nemzetiséget,  ha  őket 
benső  kapocs  gyanánt  szolgáló  rokonszerv  köti  össze,  mely 
vonzerő  másokkal  szemben  hiányzik.  Ennek  sugallata  eszközli 
azt,  hogy  mindannyian  egy  közös  kormányhatalom  felsősége 
alatt  akarnak  élni.  Természetes,  hogy  ezen  vonzerő  különböző 
forrásokból  eredhet.  Gyakran  az  eredet  és  faji  közösség,  majd 
a  nyelv  és  vallás  azonossága.  A  legerősebb  kapocs,  melyet 
politikainak  lehet  nevezni,  t.  i.  a  történeti  élet  közössége,  az 
együtt  átélt  jó  és  rossz  idők  emléke,  mely  a  hasonló  jelennek 
és  jövőnek  mintegy  zálogát  alkotja. 

Ezen  politikai  mint  történeti  kapcsolatot  illetőleg  bizo- 
nyára   Svájcz   képezi  a  legérdekesebb    példát.    Tudjuk,  hogy 


1  On  representative  Government,  XXI.  fejezet. 

azt  három  nemzetiség  lakozza,  franczia,  olasz  ós  német.  Mi 
sem  lenne  tehát  természetesebb,  mint  hogy  a  kis  köztársaság 
három  részre  szakadjon  ós  mindegyik  nemzetiség  ahhoz  a 
nagy  és  hatalmas  nemzethez  csatlakozzék,  melylyel  közös 
nyelvet  beszél.  Igen  előmozdítaná  ezen  folyamatot  azon  erős 
cantonális  és  partikuláris  szellem,  mely  mint  intézvóny  a  kis 
köztársaságnak  egy  különlegességét  képezi  és  sarkalatos  ellen- 
tétben van  azon  központosító  irányzattal,  melyet  mai  napság 
egy  szilárd  és  erős  állami  és  nemzeti  szervezet  conditio  sine 
qua  non-jának  tekintünk. 

És  mit  látunk  ?  Ők  svájcziaknak  érzik  magokat  és  azok 
is  akarnak  maradni.  Genfnek  nem  jut  eszébe  Franczia-,  Bern- 
nek Német-  és  Tessinnek  Olaszországhoz  csatlakozni.  Az 
érzelmek  és  felfogások  közösségét  létrehozta  a  történeti  élet, 
valamint  a  politikai  törekvések  közössége.  A  Teli-monda, 
Winkelried  hőstette,  a  burgundi  és  osztrák  uralom  ellen  foly- 
tatott harczok  emléke  egyrészt,  másrészt  a  köztársasági  sza- 
badság czélzata  alkotják  a  nemzeti  szellemnek  vagy  léleknek 
azon  erejét,  mely  túlsúlyra  vergődik  az  egynyelvüség  csábí- 
tásaival szemben. 

Viszont  elég  az  Anglia  és  Irland  közötti  viszonyra 
utalni,  a  hol  az  egynyelvüség  nem  képes  elrejteni  azon  mélyre 
menő  gyűlöletet,  melyet  faji,  történeti,  gazdasági,  politikai 
ellentétek  hoztak  létre.  Amerikának  és  Angliának  kölcsönös 
helyzete  hasonlóképpen  alkalmat  ad  a  nemzetiségi  problémának 
bonyolódott  voltát  megvilágítani.  E  két  nagy  nemzet  közt 
megvan  nemcsak  a  nyelv,  hanem  a  lakosság  származásának 
közössége,  sőt  az  intézmények  alapvetése  is  közös  forrásra 
vezethető  vissza.  Ámde  a  Taine  által  milieii  —  környezet- 
nek —  keresztelt  tényezők  eltérő  hatása,  a  történeti  fejlődés 
különválása  mindkét  nagy  nemzetnél  az  érzelmek-,  felfogások-, 
\  ilagnózlet-  es  intézményekben  oly  ellentétet  hozott  létre,  mely 
nem  lehet  élesebb  a  kétféle  nyelvet  beszélő  népek  között  sem. 
Nem  igen  emlékezem,  hogy  találtam  volna  angol  és  amerikai 
embert,  kik  egymással  rokonszenvezzenek. 

Az  egész  kérdés  kiugró  pontjára  vonatkozólag,  Úgy 
vélem,  bajos  általános  szabályt  felállítani.  A  punctum  salicus 
ugyanis  abban   áll,  hogy  a  mi  általában  az  állami   vagy  nem- 

zcti  öntudatot,  vagyis  azon  benső  összetartó  kapcsot  illeti, 
melyben  az  igazi  politikai  erő  kulcsa  rejlik,  hogy  ez  a  nyelvi 
vágy  politikai  érzés  által  kovácsoltatik-e  szilárdabbá  ?  Erre 
csak  annyit  lehet  konstatálni,  hogy  ez  oly  probléma,  melyre 
eddigelé  kielégítő  választ  nem  adott  senki  sem.  Az  összeha- 
sonlító államtannak  leend  feladata  kutatásait  erre  a  térre  kiter- 
jeszteni, megvizsgálni  a  fentebb  említett  államok  intézményeit, 
valamint  beléletét  és  szövétneket  gyújtani  azon  éjszaka  számára, 
melyben  idáig  bukdácsolni  vagyunk  kénytelenek.  Kétségtelen 
tény,  hogy  nálunk  azon  mozzanat,  melyet  a  magyar  nyelv 
és  nemzet  kérdésének  lehet  nevezni,  igen  érdekes  és  épületes 
fejlődési  történetet  mutat  fel.  Volt  alkalmam  az  előző  kötetben 
szólni  a  magj^ar  állami  és  nemzeti  szervezet  szilárdságáról. 
A  történet  ösmeretében  rejlő  összes  bizonyítékok  megállapítják, 
hogy  a  honfoglaló  ősök  első  felléptétől  kezdve  a  történet  egész 
folyamán  keresztül  oly  erőteljes  nemzeti  öntudat  nyilatkozott 
meg  közöttünk,  mely  ritkítja  párját.  A  szittya  származás  lélek- 
emelő érzete,  melyből  a  szittya  virtus  buzdító  szózata  hang- 
zott feléjök,  továbbá  hogy  magokat  a  világverő  Etele  király 
utódainak  tekintették  és  hogy  mint  ilyenek  örökjogon  vették 
birtokba  a  magyar  földet :  mindezen  mozzanatok  kifejtették 
jó  eleve  azon  különleges  jelleget,  mely  nem  egyedül  saját 
önérzetében,  hanem  a  más  nemzetektől  való  eltérésben  találja 
legfeltűnőbb  ismérvét.  És  ámbár  minden  jelenség  arra  mutat, 
hogy  a  magyar  nyelv  használata  általános  volt,  valamint  az, 
hogy  mag3'rar  voltukra  büszkék  is  voltak,  őseink  életében 
elsőrangú  erjesztő  szerepét  játszotta :  mégis  a  politikai  nemzet 
és  a  nyelvi  nemzet  fogalma  nem  fedték  teljesen  egymást. 
A  populus  Werbőczianus  intézménye,  mely  egész  1848-ig  a 
hivatalos  magyar  nemzetet  foglalta  magában,  a  magyar  nyelv 
tudását  és  a  magyar  leszármazást  nem  tekintette  minősítés 
követelménye  gyanánt.  A  mint  hogy  Fényes  *  művéből  tud- 
juk, hog}^  a  nemességben  58  ezer  szláv,  21  ezer  oláh  és 
német  található. 

Szent  István  király   törvénye  határozottan  az  egynyel- 
vüség  ellen  foglalt  állást  és  egész   1836-ig  a  törvények  kizá- 

1  Statisztikája,  I.  kötet  64.  lap. 

rólagosan  latin  nyelven  szerkesztettek,  a  dikaszteriumok  ezen 
a  nyelven  hivataloskodtak.  Azt  a  szilárd  kapcsot,  mely  a 
nemzeti  szervezet  tagjait  egymáshoz  szorította,  nem  a  nyelvi, 
de  a  politikai  közösség  alkotta.  A  mint  hogy  a  kiváltságos 
osztályoknál  a  politikai  egybeolvadás  teljes  és  tökéletes  volt, 
mire  nézve  hivatkozhatom  arra,  a  mit  az  első  kötetben  a 
XVIII-ik  századot  illetőleg  elmondtam. 

Habár  kétségtelen,  hogy  éppen  ezeket,  mint  látni  fogjuk, 
a  nyelvi  közösség  bűvereje  napról  napra  jobban  a  magyar- 
sághoz kötötte,  annyi  minden  esetre  tény,  hogy  olyan  irány- 
zatnak, melyet  nemzetiségi  kényszer-propagandának  lehetne 
nevezni,  akár  abban  az  értelemben,  hogy  a  magyar  nyelv 
más  nemzetiségre  ráerőszakoltassék,  vagy  hogy  ez  nyelvének 
kifejtésében  megakadályoztassák,  nem  találhatjuk  nyomát  azon 
idők  krónikájában.  Bajza  czikkén  kívül  nem  is  tudok  ennél 
jelentékenyebb  nyilatkozatot  a  nyelvi  akczió  érdekében.  Egy 
oly  elfogulatlan  és  tárgyilagos  történetíró,  mint  Springer,1 
beösmeri,  hogy  Pulszky  Ferencznek  igaza  volt  akkor,  midőn 
azon  vitában,  mel3Tet  a  pánszlávokkal  folytatott,  azt  állította, 
hogy  az  ujabb  nyelvi  törvényhozás  által  a  nemzetiségek 
addig  élvezet  jogai  nem  csorbíttattak.  Csak  az  történt,  hogy 
a  holt  deák  nyelv  helyett  a  magyar  tétetett,  mely  nemcsak 
a  relatív  többségnek,  de  a  művelt  és  vagyonos  osztályoknak 
is  anyanyelve  volt.  A  szlávoknak  nincs  okuk  panaszkodni, 
sem  nem  nyertek,  sem  nem  vesztettek ;  a  családba,  az  iskolába 
a  magyar  nyelv  be  sem  hatolt.  És  ha  azon  időszakban,  melyet 
vázolok,  a  magyar  nyelv  nagy  haladást  tett  és  kezdett  na- 
gyobb és  nagyobb  követelésekkel  fellépni,  annak  indoka  egy- 
szerűen abban  állott,  hogy  tényleg  egy  holt  nyelv  uralma 
többé  nem  volt  fentartható,  valamint  hogy  anyanyelvünk 
meg  is  szerezte  magának  a  helyettesítő  képességet.  Hogy 
pedig  egy  oly  jellegű  államnál,  mint  a  magyar,  egy  egységes 
állami  nyelvnek  szüksége  fennforgott,  azt  éppen  magának  a 
latin  nyelvnek  példája  bizonyította. 

Minden  körülmények  között  nagy  fontossággal  bir  a 
különféle  nemzetisegek  számarányának  kérdése,  valamint  azon 

1  'icschichtc  Österreichs,  II.  kötet  ^<>.  lap. 

tanulságok,  melyek  ebből  folynak.  Fényes  Elek  '  a  magyar 
ajkú  lakosságot  4.800,000-re  teszi,  míg  az  összes  szláv  tör- 
4.300,000-et  tesznek  ki.  A  politikai  jogokkal  biró  osztály- 
nál, vagyis  a  nemességnél,  az  arány  egész  másképpen  fest, 
mert  az  ő  számítása  szerint,  mely  a  végösszegre  nézve  más- 
képpen üt  ki  mint  a  Wirkneré,  460,000  magyarra  csak  -S0,000 
idegen  ajkú  esik.  Fényes  nagy  önérzettel  hangsúlyozza,  hogy 
a  magyarság  száma  túlhaladja  a  svédet,  a  dánt,  a  hollandit  és 
a  portugallit,  kik  pedig  koronként  szerepet  játszottak  Európa 
történetében.  A  határozó  mozzanat  éppen  abban  állott,  hogy 
a  török  hódoltság  és  a  szabadságharezok  vérvesztesége  után 
es  a  XVIJI-dik  századbeli  uralkodók  anti-magyar  politikája 
daczára  a  helyzet  a  többi  nemzetiségekkel  ily  kedvező  lett. 
Különösen  kedvező  lett,  mint  arra  hivatkozás  is  történt, 
szellemi  tekintetben,  mely  jelenség  előtt  szemet  hunyni  nem 
lehetett.  És  hogy  az  egész  mesterséges  és  erőltetett  eszköz- 
nek volt  eredménye,  az  utána  jövő  Bach-rendszer  évei  leg- 
jobban bizonyítják,  mikor  az  egész  országban,  de  különösen 
a  fővárosban,  mely  az  osztrákosításnak  főhadiszállása  volt, 
a  magyarság    nap-nap   után    szemmel  láthatólag    tért  foglalt. 

A  többi  nemzetiségekkel  szemben  különösen  erős  érvet 
hozott  fel  Lukács  Móricz 2  az  »Allgemeine  Zeitung «-ban, 
a  hol  kimutatja,  hogy  a  többi  nemzetiségek,  még  a  németek  is, 
kik  t.  i.  itt  laknak,  a  magyar  mellett  számba  vehető  irodalmi 
tevékenységet  nem  fejtenek  ki,  szellemi  élettel  nem  bírnak. 

Mindezek  után  a  tanulságokat  röviden  két  mozzanat- 
ban lehet  összefoglalni.  Az  egyik  az,  hogy  a  magyar  nemzet 
éppen  ezen  években  tudatára  ébredt  annak,  hogy,  ha  állami 
és  nemzeti  hivatását  teljesíteni  akarja,  a  politikai  nemzetiség 
kérdését  össze  kell  kapcsolni  a  nyelvi  nemzetiségével,  egy- 
szerűen azért,  mert  politikai  és  kulturális  hivatását  csakis 
államiságának  nemzeti  jellegével,  valamint  egy  fejlettebb  nem- 
zeti élet  nyilvánulásaival  képes  teljesíteni. 

A  másik  mozzanat  abban  jutott  kifejezésre,  hogy  daczára 
annak,    hogy  ebben  az  irányban  az  államhatalom  részéről  e 

1  Idézett  munka,  I.  kötet  63.  lap. 

2  Gyulai  Pál  :   Lukács  Móricz  munkái,  II.  kötet  61.  lap. 

mozgalom  csak  akadályokkal  találkozott,  az  mind  nagyobb 
tért  kezdett  foglalni,  saját  súlya  vitte  előre  és  csinált  sza- 
mára propagandát.  Az  állami  akczió  hiánya  olyannyira  léte- 
zett, hog}'  mikor  az  anti-magyar  üzelmek  megkezdődtek,  a 
magyar  nyelv  még  diplomatikus  jelleggel  sem  birt.  A  vissza- 
hatást nem  is  a  ma  úgynevezett  .sovinizmus  elleni  védelem 
idézte  elő,  hanem  külső  behatások,  a  magyarság  elleni  indo- 
kolatlan gyűlölet  és  ködös  természetű  révedezések. 

A  mi  pedig  ez  ellenünk  irányzott  hajszának  komoly 
háttér  gyanánt  szolgált,  az  az  osztrák  kormánytól  került  ki. 
Egy  osztrák  iró,  Gumplovicz,1  következőképpen  jellemzi  ebben 
az  irányban  a  helyzetet.  Az  osztrák  kormány  a  legnagyobb 
gyanúperrel  tekintett  a  magyar  nemzeti  öntudat  növekvésére 
és  kész  volt  ellene  a  nem-magyar  ajkú  nemzetiségeket  kiját- 
szani. Míg  az  örökös  tartományokban  az  egységes  kormány- 
zati nyelv  érdekében  minden  intézkedés  megtörtént,  Magyar- 
országban a  magyarizálás  ellen  az  általa  különben  olyannyira 
gyűlölt  nemzeti  törekvésekkel  szövetkezett. 

Ama  derék,  francziából  magyarrá  vált,  de  Gerando,2 
kinek  művéről  már  többszörösen  emlékeztem,  és  ki  az  akkori 
viszonyokat  személyes  szemlélet  alapján  alapossággal  és  tár- 
gyilagossággal jellemezte,  a  kérdés  ezen  oldaláról  ilyképpen 
nyilatkozik. 

Ő  azzal  vádolja  az  osztrák  kormányt,  hogy  századokon 
át  mindig  szította  a  viszálykodást  hazánkban.  A  XVII-ik  szá- 
zadban magok  a  római  pápák  nem  egyszer  figyelmeztették 
a  bécsi  államférfiakat,  miszerint  azon  machiavellizmus,  mely- 
lyel  a  vallásfelekezeteket  egymásra  uszították,  a  szelek  veté- 
séhez hasonlít,  melynek  vége  az  lesz,  hogy  vihart  fog  aratni. 
A  XlX-dik  században  a  régi  divide  et  impera  taktika  uj 
kiadásban  jelentkezett,  a  mennyiben  a  nemzetiségeket  hasz- 
nálta fel  arra  a  czélra,  mi  tényleg  sikerült  is.  Sikerült,  habár 
mi,  főleg  későbbi  tapasztalatok  alapján,  hozzá  tehetjük,  hogy 
a  bűnhődés  sem  maradt  el,  főkép  Ausztriában,  a  hol  tényleg 


2  Das  Recht  der  Nationalitáten  und  Sprachen  in  Österreich-Ungarn, 
34-dik  lap. 

1  De  l'esprit  public  en  Hongrie,  358.  lap. 

a  czentrifugal  szétmállás  ellen  kell  küzdeni,  mely  ma  már 
beláthatlan  következményekkel  fenyeget. 

Azt  mondottam  elébb,  hogy  a  nemzetiségi  mozgalom 
külbehatásokra  vihető  vissza.  Úgy  is  van,  ezen  mozgalom 
megindulása  határozottan  az  orosz  izgatás  műve  volt,  mely 
különösen  a  felvidék  tót  ajkú  lakossága  közt  szította  a  tüzet. 
Az  ágostai  egyház  papságának  egy  része,  a  pesti  pap  és 
hitszónok  Kollárral  az  élén,  egész  tűzzel  bele  ment  a  moz- 
galomba, még  Németországban  is  feltűnést  keltve.  Kollár  jelen- 
tékeny irói  képességgel  birt  prózában  és  költészetben  egy- 
aránt. Első  műve  egy  német  nyelvű  röpirat  volt,  mely  az 
összes  szlávoknak  irodalmi  egyesülését  czélozta.  Ezt  azután 
később  természetesen  a  politikai  egység  követte  volna.  Azon- 
kívül írt  egy  lendületes  költeményt  is,  a  Slávy  Dcerát,  mely 
a  szláv  nagyzási  hóbort  apotheozisát  képviseli.  Azt  írja  név- 
szerint,  hogy  napkelettől  napnyugotig  terjed  Szláviának  uralma. 
Konstantinápolytól  Pétervárig,  Uraitól  Athos  hegyig,  Balaton 
tavától  az  Azovi  tengerig,  Kamtsatka-  és  Japánig  minden  a 
szlávoké.  Különösen  kijut  a  magyaroknak,  Árpádnak  úgy 
mint  Dugonicsnak.  A  selmeczi  csizmadiák,  kik  a  vend  csiz- 
madiát nem  akarták  czéhökbe  befogadni,  éppen  úgy  lehor- 
datnak mint  egy  Schwartz  Jankó  nevű  ökörmezei  iskolás 
gyerek,  ki  a  tótokat  kicsúfolta.  Kijut  tehát  mindenkinek,  nagy- 
nak, kicsinynek  egyaránt. 

Még  a  szegény  leng3Teleknek  sem  kegyelmez  meg.  Ez 
tisztán  azért  van,  mert  az  oroszszal  ellenkeznek,  azzal  az 
oroszszal,  kinek  fejedelme,  Miklós  czár,  oly  atyailag  bánik 
alattvalóival.  Mikor  a  Kollár  által  rajzolt  paradicsomba,  a  hol 
Slava  istenasszony  trónol,  a  hős  lengyel  amazon,  Plater  grófnő, 
bebocsáttatást  kér,  egyszerűen  visszautasíttatik,  mert  az  orosz 
testvér  ellen  harczolt. 

Kollárnak  társai  is  akadtak :  Stur,  Hodzsa  és  Hurbán 
személyében,  kik  egyelőre  megelégedtek  volna  Szvatopluk 
birodalmának  helyreállításával.  Az  egész  mozgalom  az  által 
is  tápot  nyert,  mert  ezen  időben  történt  meg  a  közeli  Cseh- 
országban a  cseh  nemzetiség  és  irodalom  újjászületése,  mely- 
nek hullámverése  a  Kárpátokon  átcsapott.  A  bekövetkezett 
eszmecserében  a    hussziták    harczaira   is,    melyek    Giskra   és 

martalóczainak  betörései  által  a  felvidék  emlékeibe  is  be  vol- 
tak vésve,  történt  hivatkozás,  a  mi  annyival  inkább  hatott, 
mert  a  tótok  nagy  része  hű  maradt  az  evangélikus  valláshoz 
és  nem  katholizált.  Csakhogy  ezen  szellemidézés  folytán  azon 
furcsaság  esett  meg,  hogy  hazánk  tót  nyelvű  fiai  kezdték 
magokat  különb  legényeknek  tartani  a  cseheknél,  úgy  hogy 
a  propagandának  ezen  része  nagyobb  eredményeket  nem  is 
tudott  felmutatni. 

Jobban  sikerült  ennél  a  másik  oldala  a  működésnek, 
mely  a  magyarság  megrágalmazásából,  valamint  azon  panasz- 
ból állott,  hogy  a  tótság  teljesen  elnyomatik,  nemzetisége, 
vallása  üldöztetik.  Ezen  épületes  dolgok  röpiratokban,  hirlapi 
czikkekben  bocsáttattak  világgá  és,  mint  a  hogy  az  a  rágalom 
természetével  jár,  némi  hitelre  találtak  is.  Egy  feudális  cseh 
mágnás,  gróf  Thun  Leó,  ki  később  Bach  alatt  kultuszminisz- 
ter volt  és  mint  ilyen  az  osztrákosítás  előharczosává  vált, 
szinte  beállott  ezen  valótlanságok  terjesztői  közé.1  Végre  vagy 
kétszáz  pap  egy  felségfolyamodványt  is  terjesztett  fel  Bécsbe, 
mely  ottan  Kolowratnak  és  azon  elemeknek,  kik  mindjárt 
készek  voltak  a  magyar  államiság  ellen  sikra  szállani,  párt- 
fogását meg  is  nyerte.  így  azután  a  nem-magyar  ajkúak 
felbujtása  mind  nagyobb  mérvben  kezdett  terjedni,  annyival 
inkább,  miután  ez  a  délszlávok,  sőt  mint  látandjuk,  magyar 
részről  is  közvetett  segítségben  részesült. 

XI. 

A  délszlávoknál  a  mozgalom  kezdeményezése  szintén 
irodalmi  térre  vezethető  vissza,  a  Kollár  révedezéséhez  hasonló 
holdkóros  szinezettel.  A  mozgalom  kezdeményezője  egy  Gáj 
Lajos  nevezetű  irodalmár  volt,  ki  német  egyetemeken  tanult, 
melyeknek  akkori  elvont  irányzata  előmozdította  nála  azokat 
a  ködös  fantazmagóriákat,  melyeknek  szolgálatába  állott.  Ő  a 
délszlávok  csatlakozását  tervezte,  melynek  illyrizmus  nevet 
adott,  mint  a  hogy  magát  ;i  horvát  nyelvet  illyr  nyelvnek 
nevezték,  ily   módon  ;t.  nyelvre  is  alkalmazva  azon  neveserét, 

1  Die  Stellung  der  Slovaken  in  Ungarn. 

melyet  Horvátországnál  tapasztalunk.  A  czifrája  a  dolognak 
azonban  abban  állott,  hogy  a  nevet  tulajdonképpen  Napóleon 
szár  intézkedéseiből  merítették,  ki  a  Ferencz  császártól 
elfoglalt  déli  tartományokat,  melyekhez  Horvátország  egy 
része  tartozott,  Illyriának  keresztelte  el. 

Az  ő  rendszeréhez  tartozott  a  római  impérium  nomen- 
claturáját  éleszteni  fel,  mely  az  említett  vidékeket  Illyriának 
czimezte  volt. 

Gáj  eszméinek  terjesztése  egy  újság  utján  történt,  mely 
» Danika  Illyrika«  nevet  viselt  és  még  Ferencz  császár  életé- 
ben indult  meg.  Ezen  újságban  olyan  fordulatokkal  találko- 
zunk, hogy  t.  i.  a  magyarok  a  szláv  tengernek  áradatában 
egy  szigetet  képeznek.  Gáj  különösen  hangsúlyozta,  hogy  ezt 
a  tengert  nem  ő  alkotta,  éppen  úgy  mint  nem  korbácsolta 
fel,  de  azért  a  magyarok  vigyázzanak,  nehogy  a  habok  fejük 
felett  összecsapva,  őket  el  ne  nyeljék.1  Ha  tekintetbe  vesz- 
szük,  hogy  Ferencz  császár  az  irodalomnak,  különösen  a  saj- 
tónak, mily  ellensége  volt,  és  hogy  éppen  neki  lehetett  a  lap- 
nak kiadását  köszönni,  sőt  azt  elő  is  segítette,2  akkor  nem 
nehéz  kitalálni,  hogy  az  akczió  éle  ki  ellen  irányult.  Gájnak 
biztatása  még  jobban  kitűnt  Ferdinánd  alatt,  mert  ettől  egy 
gyémánt  gyűrűt  kapott  ajándékba.3  Vele  még  találkozunk, 
mikor  az   1848-iki  törvények  ellen  a  reakczió  megindult. 

Minden  elfogulatlan  ember  előtt  a  szeg  már  akkor  ki 
is  ütötte  a  fejét  a  zsákból.  Az  egész  illyrizmus  csak  köpeny 
volt,  hogy  a  magyar  állami  és  nemzeti  eszme  ellen  fordul- 
janak, hogy  a  magyarság  elleni  gyűlölet  fokoztassék.  Ez 
utóbbira  vonatkozólag  elég  utalni  arra,  a  mit  az  oly  higgadt 
és  tárgyilagos  felfogású  Szentkirályi  Móricz,  Pestmegye  kö- 
vete, az  1843-iki  országgyűlésen  előhozott,  hogy  t.  i.  uszít- 
ják a  horvátokat  a  magyarság  ellen,  melyet  fel  akarnak  kon- 
czolni,  elpusztítani.4  Ebből  látható,  hogy  a  magyar  állami  és 


1  Helfert :  Geschichte  Österreichs,  II.  kötet   171.  lap. 

2  Springer,  idézett  munka,  II.  kötet  33.  lap. 

3  Helfert,  idézett  munka,  II.  kötet   173.  lap. 

4  Kovács  :    Az    1843-diki    országgyűlés    kerületi    üléseinek  naplói. 
I.  kötet  408.  lap. 

nemzeti  eszme  ellen  a  horvát  partik ularizmus  szolgáltatta  a 
fegyvert.  A  mi  pedig  ezen  horvát  partikularizmust  illeti,  mely 
a  nemzetiségi  kérdést  nálunk  egy  másik  problémával  toldotta 
meg,  az  közjogi  és  politikai  révedezésekre  és  szárnypróbálga- 
tásokra vezethető  vissza.  Mely  révedezések,  fájdalom,  1867-ben 
nemzetünk  megbocsáthatlan  nagylelkűsége  folytán  vérré  és 
hússá,  vagyis  testté  váltak. 

A  horvátok  által  felállított  követelések  közt  első  helyen 
állott  az  ország  jogviszonyát  képviselő  czimezés  kérdése. 
Eleinte  a  horvátok  alávetett  részeknek  nevezték  magokat. 
Szalay 1  közöl  egy  okmányt  1 492-ből,  mely  a  bécsi  titkos 
levéltárban  őriztetik  és  mely  nem  kevesebb  mint  63  aláírással 
és  pecséttel  van  ellátva,  közöttük  a  horvát  bán,  zászlós  urak, 
főnemesek.  Ebben  elösmerik,  hogy  Dalmáczia,  Horvát-  és 
Tótország  a  szent  koronának  és  Magyarországnak  van  alá- 
vetve —  ejusdem  coronae  atque  regno  subjecti  sumus.  — 
Később  már  kapcsolt  részek,  utóbb  pedig  társországként 
—  regnum  socium  —  akarnak  szerepelni.2  Erre  vonatkozólag 
mondotta  Kossuth  az  1847.  november  27-iki  országgyűlési 
beszédében,  hogy  a  horvátoknál  bizonyos  paritási  szenvelgés 
foglal  helyet,  melyet  semmivel  sem  lehet  igazolni.  Maga 
Horvátország  elnevezése,  annak  helyhatósági  jogosítványai 
előránczigáltattak,  hogy  ezen  merész  következtetéseknek 
támaszul  szolgáljanak. 

Siker  nélkül,  mint  látni  fogjuk,  a  tárgyilagos  felfogás 
szempontjából,  de  fájdalom,  annyiban  sikerrel,  a  mennyiben 
eme  fikcziók  hozzájárultak  egy  szenvedélylyel  telített  hangulat 
fokozásához,  mely  nap-nap  után  mind  erősebb  hullámokat 
vert  és  mely  a  bécsi  kamaril Iának    malmára  hajtotta  a  vizet. 

A  névhasználatot  illetőleg  ki  kell  emelni,  hogy  a  mai 
Horvát-,  mint  Tótország  ezen  elnevezéshez  egy  névcsere 
folytán  jutottak,  melyre  különben  jogszerűen  igényt  nem 
tarthattak.  A  szoros  értelemben  vett  Horvátország,  mely 
1848   előtt  tulajdonképpen  három    vármegye:    Zágráb,  Körö.^ 


1    A    horváth    kcrdL-shcx,  93.    lap. 

1  Kovács:    Az    1843-diki    országgyűlés  kerületi    üléseinek    naplói, 
I.   kötet   355.   lap. 

és  Varasából  állott,  egész  a  XVIII-ik  századig  a  sziavon  vár- 
megyék  nevét  viselte.1  Ellenben  az  a  második  három  vár- 
megye: Pozsega,  Verőcze  és  Szerem,  melyet  ma  Tótországnak 
hívnak,  egyszerűen  magyarországi  vármegyék  voltak,  a  dráván- 
túli kerület.-  Az  úgynevezett  horvát  megyék  már  a  honfog- 
laláskor lettek  birtokba  véve,  az  országba  bekebelezve,  a  mint 
ezt  a  Névtelen  jegyző  is  bizony ítja.  A  mi  tehát  azt  jelentette, 
hogy  szoros  értelemben  kapcsolt  részeknek  nem  tekintettek, 
tartományi  autonómiával  nem  birtak,  a  mint  ez  a  magyar 
állam  jellegének  szigorú  egységi  követelményeinek  nem  is 
felelt  meg. 

Az  a  Horvátország,  mely  Zvonimirt  uralta  és  melyet 
1088-ban  Szent  László  meghódított,  még  pedig  magoknak  a 
horvát  főuraknak  meghivása  következtében,  hogy  a  pártos- 
kodásoknak  vége  szakadjon,  még  a  török  kiűzése  után  is 
nagyobbára  török  birtok  maradt.  Ez  tényleg  hazánkhoz  hűbéri 
viszonyban  állott  és  némi  partikuláris  kedvezményekkel  birt. 
Különösen  sajátlagos  jelleggel  birt  belkormányzata,  a  mennyi- 
ben ott  a  megyei  intézmény  gyökeret  verni  nem  tudott. 

Ezen  igen  lényeges  körülmény  által  különbözött  az 
elébb  említett  országrésztől,  mert  ebben  a  megyei  szerkezet 
intézvényes  erővel  birt.  Ezt  azon  oknál  fogva  kell  különösen 
hangsúlyozni,  mert  a  megyei  intézmény  meghonosítása  mindig 
a  magyar  államiság  követelményének  tekintetik.  Amennyiben 
a  politikai  asszimiláczió  egyik  igen  tanulságos  tünete,  t.  i.  hogy 
a  magyar  nemzet  nemcsak  fegyverrel,  de  intézményeivel  is 
hódított.  Az  állam  egysége  maga  után  vonta  az  intézmények 
egységét. 

A  török  hódoltság  következtében  a  keresztény  ország- 
lakók közül  átjöttek  a  szia  von  vármegyékbe,  melyek  azután 
lassacskán  ezen  czímet  kezdték  felvenni.  Az  1791  :  LIII.  t.-cz. 
mintegy  törvényesítette  az  elkeresztelést,  Horvátország  czímét 
először  alkalmazva.  Az  illető  törvénynek  ugyanis  a  czíme  úgy 
szól :  de  contributione  Regni  Croatiae  et  trium  Sclavoniae 
comitatuum  in  Diéta  Regni  Hungáriáé  pertractanda. 


1  Werbőczy :  Hármas  könyv,  III.  rész  III.  czim. 

2  Kónyi :  Deák  beszédei,  I.  kötet  396.   lap. 

Itt  tehát  a  czimezés  a  tatalis  névcserének  megtelel, 
a  mennyiben  Várasd-,  Körös-,  Zágrábmegyék  Horvátország- 
nak neveztetnek,  de  a  törvényezikk  az  ezen  czimzésből  véleN 
mezett  »társország«  követelményt  meghazudtolja,  a  mennyi- 
ben felettök  a  magyar  országgyűlés  fennhatósága  éppen  a 
legfontosabb  kérdésben,  az  adóéban  elösmertetik.  Pozsega, 
Verőcze ,  Szerem  itt  sziavon  vármegyéknek  neveztetnek. 
Becsúszott  tehát  ez  alkalommal  a  Corpus  Jurisba  azon  téves 
nomenclatura.  Egy  derék  horvát  iró,  Gyurikovics  1  szerint  leg- 
inkább az  ott  állomásozó  katonai  parancsnokságok  tudatlansága 
hozta  a  téves  elnevezést  használatba.  Innen  keletkezett  azután 
ez  utóbbi  megyékre  nézve  a  Tótország  elnevezése.  Ezen 
elnevezés  azonban  törvényhozási  szankeziót  nem  nyert,  miután 
az  1832 — 36-diki  úrbéri  törvényezikkekben,  különösen  az 
Y-ikben,  mely  a  jobbágytelekről  szól,  eme  három  megye  a 
magyarországi  vármegyék  közé  soroztafott,  az  úrbéri  ren- 
dezés hatálya  reá  is  kiterjesztetett. 

Jól  összegezi  a  helyzetet  dr.  Gosztonyi  Mihály,2  mond- 
ván, hogy  az  1868  :  XXX.  t.-czikk  meghozatala  előtt  már 
a  XVIII-dik  század  kezdetén  alakulóban  volt  azon  tényleges 
állapot,  mely  szerint  Szlavónia  Horvátországnak,  ellenben  a 
három  megye :  Verőcze-,  Pozsega-,  Szerémmegyéből  álló  terü- 
let Szlavóniának  neveztetett  és  e  névcserével  együtt  a  vele 
járó  jogok  is  területet  cseréltek.  Ámde  ezen  csere,  a  mint  ezt 
a  magyar  alkotmánytörténet  fényesen  igazolja,  semmi  tör- 
vényes alappal  nem  birt.:; 

Xagyon  szépen  hozta  fel  Szemere  Bertalan4  az  1843. 
augusztus  1  2-iki  ülésen  a  törvényes  álláspont  védelmére,  hogy 

1  Verőcze-,  Szerem-,  Pozsegavármegyék,  továbbá  a  gradiskai, 
bródi,  péterváradi  határőrző  ezredek  vidékei  Magyarország  elválaszt- 
hatlan  részei  ;   továbbá  :    De   situ  et  ambitu  Slavoniae,   Croatiae. 

2  Horvát-,  Sziavon-  és  Dalmátországok  autonóm  alkotmánya,  5.  1. 
Lásd  még  ezen  kérdésre    vonatkozólag  főleg   Pcsly  Frigyes  :   Az 

eltűnt  régi  magyar  vármegyék  [I.  kötet,  különösen  145-  221.  lap;  Sz<tLiv 
László  :  A  horvát  kérdéshez  ;  Palu^yay  Imre  :  A  kapcsolt  részek  viszo- 
nyai Magyarországhoz  ;  báró  Jeszenszky  Béla  :  A  társországok  közjogi 
viszonya  a   magyar  államhoz. 

*   To/dy  István  :   A  magyar  politikai   szónoklat  kézikönyve,   II.  kötet 

lik   lap. 

Beöthy  Ákos :  A  magyar  államiság  fejlődése,  küzdelmei.  III.  ]H 

a  horvátok  által  birt  told  teljesen  egy  testet  képez  Magyar- 
országgal, úgy  hogy  a  Kárpátoktól  egész  az  Adriai  tenger 
;  senki  sem  fog  egy  országos  határdombot  találhatni. 
Annyira  áll  ez,  hogy  a  történet  folyamán  számos  határjárás 
és  igazítás  történt  Lengyelország,  Stiria,  Ausztria,  sőt  még 
Erdélyivel  szemben  is,  de  ilyen  művelet  Horvátországgal  soha 
sem  szükségeltetett.  Tényleg  a  soi-disant  Horvátország  köz- 
jogi állásában  nem  található  olyan  intéz  vényes  mozzanat,  mely 
a  partikularizmusnak  törvényes  támpontot  nyújthat  vala. 

Erdélynek  ebben  az  irányban  egészen  más  volt  a  hely- 
zete. A  Királyhágón  túli  országrész  ugyanis  úgy  törvényhozá- 
silag,  mint  kormányzatilag  egészen  külön  volt  választva  és 
mindenben  egy  teljesen  önálló  közjogi  és  politikai  személyiség 
jellegével  birt.  Olyan  természetű  jogosítványokra  a  horvátok 
sem  tételes  törvények,  sem  pedig  az  eleven  állandó  joggya- 
korlat alapján  hivatkozni  képesek  nem  voltak.  Ők  magok 
jogosítványaikat  municzipális  jogosítványoknak  nevezték.1  Ezen 
czímet  használták  az  országgyűlésen  is,  mikor  álláspontjukat 
a  legélesebben  vitatták. 

Már  maga  ezen  elnevezés  kizárja  a  magyar  állam  ható- 
sága alól  való  mentességet,  a  közjogi  paritást.  Tényleg  mikor 
a  nyelvviszályok  kezdődtek,  az  1843-diki  országgyűlésen,  a 
horvát  követeket  többszörösen  felszólította  az  alsó  táblán 
Szemere  Bertalan  már  elébb  idézett  beszédében,  Erdődy 
váradi  főispán  és  Eötvös  József  pedig  a  főrendek  tábláján 
hogy  igazolják  állításaikat.  Álljanak  elé  igazaikkal,  mutassák 
fel  a  pacta  conventa-kat,  melyek  őket  a  magyar  törvény- 
hozástól függetlenítik.  Ennek  a  felhívásnak  eleget  tenni  nem 
voltak  képesek.  Legfontosabb  intézményük  a  tartomány  gyűlés 
volt.  Ezen  tartománygyülést  tekintették  autonóm  állásuk  leg- 
főbb erősségének. 

Ámde  mint  az  elnevezés :  generális  congregatio  mutatja, 
ezen  testület 2  azt  a  szerepet  játszotta,  melyet  a  török  hódolt- 


1  Kassevich  :  De  municipalibus   juribus  et  statutis  Regnorum  Dal- 
matiae  et  Croatiae. 

2  Kuliuljevich  :  Jura  Regni  Croatiae  Pars  II.  Articuli  Dietarum  seu 
Generalium  Congregationum  Regni  Croatiae,  280.  lap  és  folytatva. 

ság  alatt  a  magyar  megyéknek  közös  gyűlései.  Említettem 
az  első  kötetben  például  a  felvidéki  13  vármegye  közös  gyű- 
léseit, melyek  a  XVII-ik  század  egész  folyamatában  állandó 
jelleggel  bírtak.  A  mint  ebből  nem  következett  azon  tény, 
hogy  mint  külön  országrész  vagy  tartomány  alakuljanak,  úgy 
az  illető  hat  megye,  t.  i.  a  három  horvátnak  nevezett  Zágráb, 
Körös,  Várasd,  valamint  a  sziavonnak  nevezett  Pozsega,  Verő- 
cze,  Szerem  ilynemű  ülései,  melyek  tulajdonképpen  a  török 
veszély  ellen  szükséges  intézkedésekre  vezethetők  vissza,  szin- 
tén nem  vontak  magok  után  számottevő  partikuláris  jogkép- 
zést, mint  a  hogy  az  a  következőkből  még  jobban  kitűnik. 

A  gyűlésekre  a  meghívás,  valamint  annak  eg}^behivása 
a  horvát  bán  hatásköréhez  tartozott.1  Minden  nemes  ember- 
nek joga  volt  ott  szavazni,  a  mi  természetesen  a  távolabbi 
megyékre  hátrányos  volt,  mint  a  hogy  azt  egyszer  Verőcze- 
megyének  követe  éppen  egy  horvát  követtel  szemben  fel  is 
említette.2  Mindebből  már  önként  következik,  hogy  ezen  tar- 
tománygyülések  egészen  a  megyei  gyűlések  hatáskörével  bír- 
tak és  szivonalán  állottak,  magasabb  igényekkel  nem  is  lép- 
hettek fel.  Ezen  minőségből  kifolyólag  az  említett  testület 
legfontosabb  jogosítványa  az  országgyűlésre  való  követkül- 
dési jogból  állott.  De  itt  azon  sajátszerű  esettel  találkozunk, 
hogy  a  három  említett  horvát  megye :  Várasd,  Körös,  Zágráb 
egy  nemével  a  csonkított  képviseletnek  birt,  a  mennyiben  két 
követet  küldött  az  alsó,  egyet  pedig  a  felső  táblára.  Ily  módon 
a  törvényhozásban  csakis  három  személy  által  volt  képviselve, 
holott,  miután  minden  megye  két  követet  küldött  az  ország- 
gyűlésre, hatra  tarthatott  volna  igényt.  Mint  a  hogy  ez  Pozsega, 
Szerem  és  Verőczével  meg  is  történt,  melyek  a  szabályalko- 
tási és  közigazgatási  szempontból  ott  ugyan  résztvettek,  de 
külön  követküldési  joggal  bírtak.  Az  első,  kinek  ezen  anakro- 
nizmus feltűnt,  a  lángeszű  Hajnóczi 8  volt.  0  azt  kívánta,  hogy 


1    liaulik  zágrábi   püspök   beszcde  a   főrendiház    XlII-ik   ülésen, 
lásd   Pesti   Hírlap    18-K5.  július   2-iki   szám. 

'■   KÓnyi:  Deák  beszédei,  I.  kötet  569.   lap. 
'■'•  De  ComitÜS  regni    Hungáriáé,   65.   lap 

az  illeti"'  megyék  magok  válaszszák  követeiket  és  hogy  szűn- 
jenek meg  magokat  Horvátország  képviselőinek  tekinteni. 

A  másik  fontos  jogosítvány  a  statutáris  jogból  állott. 
Ebben  már,  mint  említem,  Pozsega,  Szerem  és  Verőcze  is 
részt  vettek.  De  ezen  jogosítvány  sem  alakilag,  sem  lénye- 
gileg nem  lépte  át  azon  határt,  mely  a  megyéknek  ezen  a 
téren  kijutott,  mely  tér  különben,  mint  a  hogy  az  az  előbbiek- 
ben kifejtetett,  részben  a  török  hódoltság,  részben  az  osztrák 
uralom  elleni  visszahatás  folytán  elegendő  terjedelemmel  birt. 
De  éppen  a  most  vázolt  korszakban  egyáltalában  nem  érte 
el  a  magyar  megyék  által  gyakorolt  jogviszonyokat,  melyek- 
ről az  előbbi  kötetben  szóltam. 

A  statútum  elnevezés  maga  jellemzi,  hogy  itt  nem  állami, 
de  törvényhatósági  jogkörről  van  szó.  Az  1715-iki  120-dik 
t.-czikk,  mely  ezen  kérdést  rendezi,  világosan  statútumokról 
intézkedik,  kiemelve,  hogy  érvényességükhöz  a  végrehajtó 
hatalom  megerősítése  kívántatik.  Ugyanazon  jogviszony  tehát, 
mely  a  megyei  szabályrendeleteknél  jelentkezik,  melyekre 
vonatkozólag  már  Werbőczy  állapította  meg  azon  jogtételt, 
hogy  azok  az  ország  törvényeivel  ellentétbe  nem  jöhetnek, 
így  is  volt,  és  a  mennyiben  kivétel  történt,  mint  például,  hogy 
a  reformált  hitfelekezet  hivei  Horvátországban  le  nem  tele- 
pedhettek, ingatlant  nem  szerezhettek,  ez  mindig  az  ország- 
gyűlés helybenhagyásával  történt,  mint  ahogy  ezt  az  1791.  évi 
XXVI.  t.-czikk  14.  §-ának  rendelkezései  igazolják.  Igaz,  hogy 
mindennek  daczára  a  horvátok  arra  a  tarthatatlan  álláspontra 
helyezkedtek,  hogy  azon  statútumok,  melyek  fejedelmi  meg- 
erősítést nyertek,  az  országgyűlésen  érvényességöket  illetőleg 
még  vita  tárgyává  sem  tétethetnek.1  Oly  felfogás,  mefynek 
közjogi  képtelenségét  valójában  még  vitatni  is  felesleges. 
Hasonlóképpen  állott  a  dolog  azon  kedvezményt  illetőleg, 
hogy  a  horvát  megyék  az  országra  kivetett  adónak  csak 
felét  tartoztak  fizetni.  Ezt  egy  jó  horvát  krónikás  így  irja 
le :  jus  aequale  Hangaris  est  mthi  taxa  minor.2  Ez  a  török 
pusztítások    számlájára  íratott,    de  még    később  is  fennállott, 

1  Kovács,  idézett  munka,  I.  kötet   183.  lap. 

2  Szalay,  idézett  munka,    1.  lap. 


-      277      - 

úgyannyira,  hogy  1848  előtt  Horvátország  alig  fizetett  vala- 
mivel több  adót,  mint  Mosonymegye.1 

Ennek  a  partikuláris  jogképződésnek  hiányos  voltát  a 
mondottakon  kivül  még  azon  körülmény  is  bizonyítja,  hogy 
igazi  értelemben  vett  tartományi  kormányzat  és  hatóság  nem 
alakult.  A  horvát  bán  egyszerűen  méltóságnak  tekinthető. 

Számba  vehető  kormányzati  hatalmat  nem  is  képviselt. 
Cziráky  2  szerint  a  báni  hatalom  eredetileg,  mint  a  hogy  az 
akkori  viszonyok  természetében  rejlett  jelentékeny  volt.  A  távol- 
ság, mely  eme  határszéli  részek  és  az  anyaország  közt  létezett, 
szükségessé  tette,  hogy  a  korona  képviselete  megfelelő  jog- 
körrel ruháztassék  fel.  De  később  lesülyedt,  sőt  még  be  is 
szüntettetett.  Az  1608  :  XI.  t.-czikk  ugyan  helyreállította,  de 
azon  hatalmat,  melyet  a  nemzeti  királyok  alatt  gyakorolt, 
soha  többé  vissza  nem  nyerte. 

Bárminő  indokból  származott  is  e  hatáskör  devalvá- 
cziója,  az  által  még  élesebben  domborodik  ki,  hogy  az  osztrák 
tartományokban  egészen  eltérő  állapotok  voltak  találhatók. 
Ott  ugyanis  a  helytartók,  igen  reális  politikai  hatalmat  gya- 
koroltak, mely  hatalom  mint  arra  már  az  előző  kötetben 
hivatkozás  történt,  gyakran  megkontrázta  a  bécsi  kormány 
intézkedéseit.  A  horvát  túlzók  kívánsága  éppen  arra  fyukadt 
ki,  hogy  a  bán  ilyetén  hatáskörrel  ruháztassék  fel,  valamint 
hogy  egy  horvát  helytartótanács  szerveztessék.  De  ez  még 
az  akkori  bécsi  kormánynak  is  sok  volt  egy  kissé  a  jóból, 
és  így  a  kívánság  nem  teljesíttetvén,  a  teljes  kormányzati  és 
közigazgatási  függés  a  magyar  királyi  kormányszékekkel, 
vagyis  a  magyar  királyi  helytartótanácscsal  és  kanczelláriával 
szemben  fenntartatott.  Igaz,  hogy  jogszolgáltatás  terén  másod- 
tokban a  báni  tábla  Zágrábban  ítélkezett,  de  ettől  is  a  felébb- 
vitel  a  magyar  királyi  kúriához  történt,  az  1723  :  XXVII.  és 
1807  :  IX.  t.-cz.  23.  §-sa  értelmében.  Egy  szóval  teljes  a  függés, 
törvényhozási,  birói,  kormányzati  szempontból,  nem  egyen- 
jogúság, de  alárendeltség,  nem  coordinatio,  de  subordinatio. 


1  Fényes:  Magyarország  statisztikája,  III.  kötet  14.1.  —   Kossuth 
Irataim   az  emigráczióból,   II.   kötet   139.    lap. 

1  i  tus  Juris  publici  Hungáriáé,  37.  £. 

A  személves  kérdést  illetőleg  fel  kell  említeni,  hogy 
már  az  1439  :  XXVI.  t.-cz.,  valamint  az  1492  :  VIII.  t.-czikk 
világosan  kikötik,  hogy  a  bán  magyar  születésű  legyen.  Nem- 
csak, hanem  magok  a  horvátok  követelték  ezt,  mert  a  magok 
közül  való  bánnak  nem  akartak  engedelmeskedni.1 

Az  anyaország  és  Horvátország  viszonyának  szigna- 
turáját  tehát  a  magyar  állami  fennhatóság  fejezi  ki.  A  törvény- 
hozási fennhatóságot  a  magyar  országgyűlés,  a  politikait  a 
kanczellária,  a  közigazgatásit  a  helytartótanács,  a  pénzügyit 
a  kamara,  a  jogszolgáltatásit  pedig  a  magyar  királyi  Kúria 
gyakorolta.  Az  autonómia,  melylyel  a  horvátok  birtak,  lényegé- 
ben a  magyar  törvényhatóságok  autonómiája  némileg  szinezett 
kiadása  gyanánt  tekinthető.  És  a  mint  ezek  a  magyar  koroná- 
nak épségét  és  egységét  nem  csorbították,  úgy  ez  a  drávántúli 
képződésekkel  sem  történt  meg.  Egyik  úgy,  mint  másik,  az 
elmúlt  századok  sanyarú  viszonyainak  volt  eredménye,  a  miből 
az  következik,  hogy  az  inditék  megszűnvén,  az  okozatnak  is 
el  kellett  enyésznie.  A  kérdés  kiugró  pontját  érintette  Szemere 
már  említett  beszédjében,  mondván,  hogy  ha  a  törvényhozás- 
nak tetszett,  háborúk  közepette,  részben  a  körülményektől 
erőszakolva,  sokat  engedni  a  megyéknek  és  a  részeknek  is. 
minő  isteni  avagy  földi  hatalom  gátolhatja  abban,  hogy  ere- 
deti és  őt  megillető  jogaiba  visszahelyeztessék  ? 

Erdélyben,  a  Királyhágón  túl,  mely  tényleg  és  jogilag, 
a  Habsburg  uralkodóházbeli  közös  uralkodók  daczára,  önálló 
politikai  életet  élt,  már  ekkoron  megindult  azon  nagy  áramlat, 
mely  az  unióhoz  vezetett.  Ennélfogva  mi  sem  lett  volna  ter- 
mészetesebb, mint  hogy  a  Dráván  túl  is  oly  irányzat  kereked- 
jék felül,  mely  a  zord  idők  által  előidézett  elhomályosítást 
tisztázza,  a  testvéri  kötelékeket  szorosabbra  fűzze.  Annyival 
inkább  lehetett  ezen  üdvös  eredményt  reményleni,  mert  a  ma- 
gyar közvélemény  részéről  mi  sem  történt,  hogy  a  horvátok 
képzelt  jogaikban  háborgattassanak.  Már  előbb  említettem, 
hogy  nem  kisebb  ember  mint  Kossuth,  még  pedig  a  mozgal- 
mak legelején,  kész  is  volt  Horvátországgal  szemben  a  leg- 
messzebb menő  engedményeket  tenni.  A  miben  bizonyára  az 

1  Sz'úgyény-Marich  László  emlékiratai,    I.  kötet  66.  lap. 


-     279     - 

egész  közvélemény  követi,  ha  a  horvátok  ezen  eljárást 
viszonoznák.  A  történet  folyamatában  több  rendbeli  lélek- 
emelő példát  lehet  felmutatni,  hogy  a  magyar  államiság  érzete 
melegen  buzgott  Horvátország  fiaiban.  Tudva  levő,  hogy  a 
Napóleonnal  folytatott  szerencsétlen  háborúk  folytán  Dalmá- 
czia  és  Horvátország  egy  része  Francziaország  kezébe  került. 
Mikor  az  imperátor  leveretése  után  visszaszereztettek,  egyik 
sem  lett  hazánkhoz  csatolva.  A  horvátok  ezt  igen  zokon  vet- 
ték és  egy  1814-ben  tartott  közös  gyűlésükön  folyamodványt 
intéztek  Ferencz  császárhoz,  hogy  ők  a  magyar  alkotmány 
alatt  akarnak  élni  és  halni.1  Figyelemre  méltó,  hogy  itt  Hor- 
vátország kifejezés  nem  használtatik,  csakis  a  megyékről  téte- 
tik említés,  melyeknek  részei  elszakíttattak.  A  magyar  érzelem 
éppen  a  mostan  vázolt  időkben  sokaknál  megnyilatkozott. 
A  » Pesti  Hirlap«  minden  vármegyében  levelezőkkel  birt  és 
ezen  vármegyék  élete  nem  egy  oly  tünetet  mutatott  fel,  mely 
jó  reménységgel  biztatott.  A  magyar  nyelv  iránt  is  sok  haj- 
landóság mutatkozott.  Az  1843.  év  augusztus  18-án  tartott 
főrendiházi  ülésben  Lonovics  püspök  előadta,  hogy  a  horvá- 
tok különösen  1825.  év  táján  nagy  buzgalommal  tanultak 
magyarul.2  De  szükségét  látták  hatósági  intézkedéseknek  is. 
Az  1827-iki  tartomány  gyűlés  oly  értelmű  határozatot  hozott, 
illetve  szabályrendeletet  alkotott,  hogy  a  rendek  szükségesnek 
és  hasznosnak  ismerik,  hogy  a  kapcsolt  részek  ifjúsága  a  ma- 
gyar nyelvet  megtanulja  már  azért  is,  mert  a  magyar  ország- 
gyűlésen úgy  a  közös  dolgok,  mint  a  kapcsolt  részeket  külö- 
nösen érdeklők  hathatósan  csakis  magyarul  tudó  egyének 
által  mozdíthatók  elő,  fenntartván,  hogy  a  királyi  megerősítést 
nyert  municzipális  statútumok  értelmében  saját  kebelökben 
a  közügyek  nem  más,  mint  latin  nyelven  tárgyaltassanak. 
Az  18o0-diki  országgyűlésre  úgy  Zágráb-,  mint  Varasdmegye 
követjeinek  utasításul  adták,  hogy  a  magyar  nyelvet  Horvát- 
országban terjeszteni  kell.3 

Mikor  később  a  magyar  nyelv  diplomatikus   használata 


1   Pesly  Frigyes:  Die  Entstchung  Croatiens,  71.   lap. 
-  Lásd:  Pesti   Hírlap  tudósítását  az  ülésről. 
■  Lásd  :   Ellenőr,  252.  lap. 

elrendeltetett,  Zágrábban  egy  kaszinó  alakult,  mely  a  magyar 
nyelv  terjesztését  tűzte  ki  czélul.  Mindegyik  vármegyében  volt 
tekintélyes  magyar  párt.  Legerősebben  volt  ez  képviselve  a 
szentiványi  .motochai,  szávamelléki,  medveczki,  beregi,  puschaui, 
sehibliczai  nemességnél.1  Hozzájuk  tartozott  azután  a  túrme- 
zei szabad  kerület,  hazafias  grófjuk,  Josipovich  Antallal  élükön. 
Sőt  maga  Zágrábmegye  korrekt  érzelmeinek  tündöklő  bizonyí- 
téka gyanánt  szolgál  azon  fennkölt  szellemű  körlevél,  melyet 
1846.  év  február  20-án  Pestmegyéhez  intézett.  Ezen  okirat 
azért  rendkivüli  fontosságú,  mert  az  eredményeket  pragma- 
tice  adja  elő,  másrészt  pedig  Horvátország  vezérvármegyé- 
jének hangulatát  oly  kedvező  világításba  helyezi,  hogy  ezt 
az  utókor  számára  érdemes  feleleveníteni.  Közlöm  azt  lehető- 
leg terjedelmes  kivonatban  De  Gerando  után,  ki  elég  politikai 
belátással  birt  ezen  okmány  fontosságának  felösmerésére.2 

Zágrábmegyének  rendéi  kötelességüknek  tartják,  hogy 
barátjaik-  és  testvéreiknek  előadják  azon  súlyos  bajokat,  me- 
lyekben megyéjök  és  országuk  szenved.  Hiszen  alkotmányunk 
sarktétele,  hogy  azon  honfiak,  kik  egy  közös  hazának  gyer- 
mekei, egy  fejedelem,  egy  törvény  alatt  élnek,  a  vész  nap- 
jaiban eg3'mást  kölcsönösen  segítsék.  Tenniök  kell  ezt  saját 
jól  felfogott  érdekükben,  mert  az  a  tűz,  mely  a  védő  fedél 
egyik  részét  támadja  meg,  később  az  egész  épületre  kiterjed. 
Hivatkoznak  továbbá,  hogy  a  magyar  és  a  horvát  nyolezszáz 
év  óta  egyesítvék,  együtt  viseltek  bánatot  és  örömöt,  oly 
annyira  egyeknek  tekinthetők,  hogy  névleg  is  alig  különböz- 
nek. Közösen  alkotják  a  törvényt  és  élvezik  jótéteményeit. 
Fájdalom,  léteznek  oly  rosszlelkü  egyének,  kik  a  történet 
folyamában  eme  testvéri  egyetértést  meg  akarták  zavarni  és 
most  is  léteznek  ilyenek. 

Itt  azután  a  körlevél  elősorolja  Gáj  Lajos  működését 
és  annak  egyes  tényeit,  mint  melyek  a  viszály  sárkányfogait 
vetették  el  közöttük,  a  minek  folytán  a  horvátok  nagj'  része 
tőle  el  is  fordult.  A  dolognak  ezzel  vége  is  lett  volna,  ha 
Zágrábmegye  főispáni  székén  nem  eg}^  ily  párti  ember,  Zdencsay 

1  Pesti  Hírlap,   1844.  november  26.  szám. 

2  Idézett  munka,  342.  lap. 

áll,  ki   törvénytelen   eljárása   által    Zágrábmegyét   egy   törpe 

kisebbségnek  játsszsza  a  kezére.  Ez  az  1843-diki  vármegyei 
tiszt  választásnál  történt,  mikor  is  a  védtelen  nemességet  fel- 
fegyverzett és  felbérelt  szerezsánok  rohanták  meg  és  elverték. 
Ilyenképpen  a  zágrábmegyei  tisztikar  mind  illyrpártiakkal  töl- 
tetett be.  A  panasz  ezen  törvénytelenség  ellen  fel  is  ment,  de 
az  udvari  kanczelláriánál,  hol  az  illyrpárti  Bedekovich  alkan- 
czellár  befolyás  döntő  volt,  a  sérelem  nem  orvosoltatott. 

Erre  elérkezett  a  tartomány  gyűlés  ideje,  mely  a  köve- 
teket választotta  az  országgyűlésre,  valamint  az  utasításokat 
megállapította.  A  zágrábmegyei,  valamint  a  túrmezei  nemes- 
ség, okulva  a  tapasztalaton,  fütykösökkel,  bunkós  botokkal 
felszerelve  jelent  meg  a  színhelyen  és  a  szerezsánokat  isten- 
igazában eldöngette  és  elverte.  A  többség  kétségtelenül  a  ma- 
gyar párté  volt,  azonban  a  gyűlés  elhalasztatott,  később  meg- 
tartatott, de  olyképpen,  hogy  csak  azok  szavazhattak,  kiket 
a  bán  különlegesen  meghívott.  Az  összes  magyar  érzelmű, 
politikailag  jogosultak,  első  sorban  a  túrmezeiek,  ilyképpen 
szavazotjoguktól  megfosztattak  és  az  illyr  párt  itt  is  többségbe 
jutott  és  ilyen  érzelmű  követek  küldettek  fel  az  országgyűlésre, 
kiknek  gazdálkodásáról  később  lesz  szó. 

Mindezeket  körülményesen  előadva,  kéri  Zágráb  Pest- 
megyét, hogy  jöjjön  segélyére  és  torolja  meg  a  törvénytelensé- 
geket. Pestmegye,  sőt  a  többi  megyék  is  magukévá  tevék 
a  jogsérelmeket,  de  orvoslást  nyújtani  képesek  nem  voltak. 
A  hivatalos  körök,  mint  még  látni    fogjuk,  némák    maradtak 

nemzeti  egység  szent  ügye  helyrepótolhatatlan  veszte- 
séget szenvedett.  Fájdalom,  erkölcsi  tekintetben  ennél  még 
nagyobb  csapás  is  ért  bennünket.  Ugyanis  nem  kisebb  ember 
mint  Széchenyi  István,  mindjárt  a  nemzetiségi  mozgalmak 
kezdetén,  állást  foglalt  a  magyarság  ellen.  Az  akadémiának 
1842-ik  évben  tartott  nagygyűlésén  követte  el  ezen  végzetes 
hibát.  0  a  különböző  helyeken  támadt  államellenes  üzelmeket 
zen  jogos  visszahatásnak  tekintette  azon  túlzónak  hirde- 
tett irány  ellen,  melyre  ráfogta,  hogy  a  magyar  nyelvet  a 
többi  nemzetisegekre  rá  akarja  erőszakolni.  Szokása  szerint 
sötét  jóslatokba  bocsátkozik  és  a  magyar  nemzet  végpusztu- 
lását    látja   abban,   a  mit   egyszerűen  az    öntudatra   ébredés 

számlájára  lehetett  irni.  »0h  nagy  Isten,«  így  kiált  fel  » távol 
-van-e  még  tőlünk  azon  gyászidő  és  nemzeti  életünk  mértéke  nem 
borul-e  e  szerint  szaporábban  reánk,  mint  gondolnók,  mikor 
csak  testületünk,  a  tudós  társaság,  fogja  talán  ereklye  gya- 
nánt, vagy  inkább  bágyadtan  pislogó  lámpaként  őrizni  ezen 
nyelvet,  melyet  legdrágább  kincsének,  nemzeti  függetlensége 
alapjának  elismert  ugyan  a  magyar,  de  forró  vérétől  hajtva, 
bálványitól  elszédítve,  nemcsak  őrizni  nem  birt,  hanem  saját 
lábaival  tiport  el. 

Közbevetőleg  meg  kell  jegyezni,  hogy  Széchenyi  ezen 
fellépése  is  olybá  vétetik,  melyet  jós  szemének  előrelátása 
sugalmazott,  miután  a  mit  megjövendölt,  egy  évtized  alatt 
be  is  következett.1 

Ma  talán  másképpen  ítélünk  róla.  És  ha  el  is  ösmerjük 
rendkívüli  érdemét,  intenczióinak  tisztaságát,  ebben  is  újabb 
bizonyítékát  találjuk  annak,  hogy  a  nemzet  politikai  vezetésére 
teljesen  képtelen  volt.  Méltán  kiálthatott  fel  így  Wesselényi : 
» Szerencsétlen  haza,  boldogtalan  nemzet !«  azon  levelében, 
melyet  Gráfenbergből  irt.2  Ezen  levelében  Wesselényi,  mint  az 
akadémia  igazgató  tagja,  ünnepélyesen  óvást  tesz  a  Széchenyi 
által  kifejezett  nézetek  ellen.  Tagadásba  veszi,  mintha  neki 
joga  volna  az  akadémia  elnöki  székéről  így  beszélni  és  ez 
által  magát  a  tudós  társaságot  belevonva  a  vitába,  néze- 
teinek szavatosává  tenni.  És  bár  helyteleníti,  ha  a  magyar 
nyelv  másokra  ráerőszakoltatik,  de  még  inkább  helyteleníti 
a  magyarellenes  mozgalmakat,  valamint  azon  eljárást,  mely, 
tudva  vagy  nem  tudva,  ezen  mozgalmakat  pártolja  vagy 
előmozdítja.  Ezen  levélhez  Kossuth  egy  utóiratot  írt,  melyben 
csatlakozik  Wesselényi  nézeteihez.  Ugyanily  nézetben  voltak 
nemcsak  az  ellenzék,  de  a  kormánypárt  főemberei  is. 

Széchenyi  érezte  szükségét,  hogy  ezen  megérdemlett 
kifakadásra  válaszoljon.  A  » Jelenkor «  czimü  lapban  válaszolt 
egy  egész  czikksorozatban,  melyről  már  előbb  emlékeztem. 
A  vége  természetesen  támadás  volt  Kossuth  ellen.  Nem  úgy 
tekinti,  mint  egyes  embert,  kivel  ily  minőségben  semmi  dolga, 

1  Falk  :  Széchenyi  István  és  kora,   143.  lap. 

2  Pesti  Hirlap,   1842.   decz.    18-iki  szám. 

hanem  mint  egyik  vezérét  egy  iskolának,  egy  pártnak,  mely 
jóllehet  még  bölesőben  van,  már  is  mutatja  tisztán  mily  veszé- 
lyessé, sőt  nem  átalja  kimondani,  mily  átokká  válhatnának, 
oly  kevéssé  kiképezett,  indulatos  közönségünket,  továbbá  a 
körülmények  által  annyira  összebonyolódott  álladalmunkat 
tekintve,  ha  talán  erősebbre  nőne  és  elvégre  vérszemet  kapna. 
Széchenyi  akadémiai  beszédében 1  egy  megható  képet 
rajzolt  egy  magános  sziklacsúcson  ülő  büszke  sasról.  Ezt 
a  magyar  nemzetre  értette,  de  általában  úgy  fogták  fel,  hogy 
tulajdonképpen  őrá  vonatkozott  az.  Es  annyi  bizonyos,  hogy 
rá  vonatkoztatva,  megdöbbentő  igazságot  is  tartalmazott. 
Széchenyi  ugyanis  szelleme  szárnyalásának  magas  röpte,  feje- 
delmi egyénisége  folytán  sas  is  volt,  és  oda  jutott,  hogy  teljesen 
izoláltnak  volt  tekinthető.  Mint  a  hogy  Zichy  Antal  életének 
eme  korszakára  az  » elhagyott «  jelzőt  alkalmazza  is,  ez  képez- 
vén annak  legtalálóbb  szignaturáját.  Ez  csak  elviselhető  lett 
volna,  de  fellépése  a  közügyre  sokkal  súlyosabb  következmé- 
nyekkel járt.  A  nemzetiségi  izgatók  Turócz-Szent-Mártonban, 
Zágrábban  és  Szebenben  lelkesedéssel  üdvözölték  őt,  valamint 
a  főrendiház  későbbi  magatartása  is  hátrányos  befolyást  gya- 
korolt. Mikor  ugyanis  ott  a  horvát  üzelmek  szóba  kerültek, 
ezeket  ismét  a  nemzeti  túlzások  számlájára  irta.2  Ennek  meg- 
értésére át  kell  térni  az  1843-iki  országgyűlés  ösmertetésére, 
melyre  vonatkozólag  már  rámutattam  azon  előzetes  mozza- 
natokra, melyek  ez  országgyűlés  eseményeinek  kellő  méltatá- 
sára szükségesek.  Említettem  előbb,  hogy  ezen  országgyűlés 
a  negyvenes  évek  mozgalmainak  második  stádiumát  képvi- 
seli, hogy  Széchenyi  kifejezését  használjam,  még  pedig  oly 
módon,  hogy  a  remények  meghiúsulásának  jelzőjét  lehetne 
rá  alkalmazni.  Már  magában  ezen  jelzőben  bennfogialtatik 
annak  magyarázata,  hogy  ezen  országgyűlés  befolyásának 
nagy  mérvben  hozzá  kellett  járulni  az  ellentétek  azon  kielé- 
gítéséhez, mely  az  összeütközés  bekövetkeztét  kikerülhetet- 
lenné  tette. 


1  Beszédei,  II.  kötet  258.  lap. 
■  Széchenyi  beszédei,  2X2.  lap. 

Ezen  országgyűlésnek  —  mely  tulajdonképpen  a  régi  rend- 
szer utolsó  törvényhozásának  tekinthető,  miután  a  következő 
már  a  dolgok  uj  rendjét  alkotta  meg  —  közvetlen  előzményei- 
és  egész  befolyásában  nem  volt  oly  mozzanata,  melyben 
az  említett  ellentét  a  magyar  és  osztrák  rendszer  között 
nem  tűnt  volna  fel  a  maga  egész  merevségében.  A  magyar- 
közélet  színvonala  nap-nap  után  emelkedik,  élénkebb,  pezs- 
gőbb lesz,  mig  másrészt  az  osztrák  egy  teljesen  elhaló  rend- 
szer mutat,  melynek  kóros  tünetei  mindinkább  jelentkeznek. 
Az  a  hippokratikus  vonás :  sem  erélyesen  ellenállani,  sem  kellő 
időben  engedni,  vonul  végig  a  kormány  működésén,  mint 
egyéniségének  arczulatán. 

A  választások  maguk  egészen  parlamentáris  jelleggel 
birnak.  Mint  már  említem,  a  választás  az  adózás  kérdése  felett 
volt  döntendő.  Ez  képezte  a  jelszót,  mely  alatt  a  küzdők  ölre 
mentek  és  igazán  véres  csatákat  vivtak.  Azt  is  említettem,  hogy 
a  kormány  pressziójának  lehetett  köszönni,  hogy  ezen  kérdés 
megbukott,  amennyiben  52  megye  közül  csajt  19,  igaz,  hogy 
köztük  a  legnagyobbak  és  legtekintélyesebbek,  Pest,  Bihar, 
Borsod,  Zala  stb.  fogadta  el  utasításában  annak  elvállalását, 
mi  tehát  a  reformok  keresztülvitelére  épenséggel  semmi  kilá- 
tással sem  kecsegtetett,  és,  mint  látni  fogjuk,  az  események 
ezt  teljesen  igazolták  is. 

Emítettem  már  Deák  vonakodását,  hogy  a  reá  esett 
választást  elfogadja.  Én  magam  is  elösmerem,  hogy  igaza  volt 
,abban,  hogy  megválasztását  első  izben  azért  utasította  vissza, 
mert  politikáját  leszavazták,  másodízben,  mert  embervér  folyt  és 
vesztegetés  történt.  De  egészen  figyelmen  kivül  hagyják,  hogy 
őt  Pestmegyében  is  meg  akarták  választani,  mit  hasonlóképpen 
visszautasított.1  Alig  lehet  kétség  az  iránt,  hogy  ő  erős  itélő- 
tehetségénél  fogva  hamar  belátta,  hogy  az  entente  cordiale  kor- 
mány és  nemzet  között  csak  a  délibáb  játéka,  hogy  a  nem- 
zet a    békés    kikötő    helyett    ismét    a    viharos    tengerre    lesz 

1  Pesti  Hiiiap,   1843.  ápril   17-iki  szám. 

kidobva  és  nem  érezte  magában  az  erőt  a  kormányrudat 
kezébe  venni.  Tényleg,  a  hogy  a  dolgok  állottak.  ő  sem  tehe- 
tett semmit.  Éppen  azért  tévesnek  kell  tartanom  azt  a  felfo- 
gást, hogy  ha  ő  jelen  van  az  országgyűlésen,  az  események 
más  irányt  vesznek.  Az  ancien  régime  megbuktatására  egy 
katasztrófára  volt  szükség,  békés  eszközök  arra  elégségesek 
nem  voltak.  Wirkner,1  kivel  Deák  az  1839-iki  országgyűlésen 
többszörösen  érintkezett  és  ki  részben  közvetítette  a  kibékü- 
lést, egész  sötétnek  látta  már  ez  időkben  a  helyzetet.  Konsta- 
tálja, hogy  tulajdonképpen  két  kormány  van,  mely  az  ország 
ügyeit  intézi :  magyar  és  osztrák.  Minden  fontosabb  kér- 
désben azoknak  a  szava  dönt,  kik  az  ügyeket  az  önkény- 
uralom szemüvegén  nézik  és  kik  ellene  vannak  minden  olyan 
engedménynek,  mely  az  alkotmányt  erősítené. 

Éppen  olyan  kedvezőtlenek  Metternich  benyomásai.  Igaz, 
hogy  olvasható  egy  levele,  melyet  a  porosz  királyhoz  intézett,2 
melyben  azt  irja,  hogy  sohase  törődjék  az  országgyűlés  lármá- 
jával, mely  mögött  nem  rejlik  semmi ;  az  országnak  át  kell  ala- 
kulnia, és  ha  Isten  úgy  akarja,  az  meg  is  fog  történni,  még  pedig 
a  legegyszerűbb  módon.  A  kanczellár  biztatása  azonban  mégis 
nagyon  Beschwichtigungs-Hofrath  ízzel  birt.  A  valóságban  egé- 
szen másképpen  látta  a  magyar  állapotokat,  melyeknek  komoly 
és  veszedelmes  volta  elől  nem  zárkózhatik  el.  A  nyelvkérdés 
fenyegető  jelenségei  alkalmából,  melyeket  mindjárt  bővebben 
fogok  elbeszélni,  előterjesztést  intéz  József  főherczeghez.3 
Ebben  beösmeri,  hogy  az  országban  minden  fenekestől  fel 
van  forgatva,  egyetlenegy  intézmény  sincs  már  a  maga  helyén. 
Az  elemek  forrongása  forradalmi  természetű.  Más  megoldás 
nincs,  mint  a  helyzetet  a  maga  egészében  felfogni,  a  dolgokat 
a  magok  természetes  helyére  visszahelyezni  és  így  a  fejlődést 
rendes  mederbe  terelni.  A  dolog,  mint  látni  fogjuk,  nem 
sikerűit,  nem  még  később  sem,  midőn  pedig  a  teendőket  illető- 
leg egy  igazán  nagyszabású  programmot  formulázott,  melyet 
a  maga  helyéti  'ismertetni  fogok. 


1  Klmcnyeim,    143.   lap. 

J  Nach^elasscne  Papiere,  IV.  kötet  677.  lap. 

';   Idézett  munka,   VI.   kötet   673.    lap. 

Ezen  országgyűlés  megítélésére  vonatkozólag  már  ked- 
íbb  helyzetben  vagyunk  mint  elődjeinél.  Mindinkább  kez- 
dünk a  fogyatékos  értesültség  félhomályából  a  nyilváno- 
teljesebb  világa  felé  közeledni.  Igaz,  hogy  az  országgyűlési 
újság  kérdését,  mely  a  beszédeket  czenzori  felülvizsgálat 
nélkül  közölte  volna  és  melyet  az  alsó  tábla  mindjárt  az 
országgyűlés  elején  kezdeményezett,  a  főrendiház  meghiúsí- 
totta. Mindennek  daczára  az  elébbi  országgyűlések  tárgyalá- 
sainál sokkal  alaposabb  informáczióink  vannak  és  így  a  kép, 
melyet  róla  birunk,  hivebb  és  szabatosabb.  A  »Pesi  Hirlap« 
részletes  és  kimerítő  tudósításokat  közölt,  melyeket  nem  kisebb 
ember  mint  Szalay  László  irt,  miben  nagy  segítségére  volt, 
hogy  már  akkor  minden  táblán  gyorsírók  voltak  alkalmazva. 
A  követek  neveinek  kitétele  még  mindig  tiltva  van.  De  az 
ember  mégis  megállapíthatja  a  szónokok  azonosságát,  úgy 
hogy  ebben  az  irányban  nem  szenvedünk  hátramaradást. 
Ujabb  időben  két  igen  becses  munkával  gazdagodtunk.  Az 
egyik  Kovács  Ferenczé,1  mely  a  megfelelő  alapossággal  és 
részletességgel  egészíti  ki  ösmereteinket.  A  másik  Lukács 
Móricz  már  előbb  említett  czikksorozata  az  »Allgemeine« 
számára,  mely  inkább  pragmatikus  jelleggel  birt. 

A  pártok  arányát  illetőleg  úgy  állottak  a  dolgok,  hogy 
az  alsó  táblán  az  ellenzék,  a  felső  táblán  a  kormánypárt 
volt  ura  a  helyzetnek.  Igaz,  hogy  az  alsó  táblán,  mint  már 
említem,  az  adókérdésben  az  ellenzéki  utasítások  kisebbség- 
ben maradtak,  de  a  többiekre  nézve  túlsúlyban  volt  a  sza- 
badelvű felfogás.  Az  alsóházban  a  hatalmas  ellenzéki  tábort 
Klauzál,  Beöthy  és  Szentkirályi  vezették,  egy  egész  csomó 
fiatal  tehetség  által  támogatva,  névszerint  a  következők :  Sze- 
mere Bertalan,  Pázmándy  Dénes,  Perczel  Mór,  Lónya\T  Meny- 
hért, Ghiczy  Kálmán,  Vukovics  Sebő,  kik  ekkor  tűntek  fel 
első  izben  a  közélet  színpadán. 

A  kormánypárt  vezetése,  úgy  mint  az  előbbi  időkben, 
a  személy  nőknek  jutott  osztályrészül  Szigethi.  Szerencs}'  Ist- 
ván volt  az,  ki  e  nehéz  tisztet    viselte.    Hosszú  idő  után  az 


1  Az   1843  — 44-dik    évi    országgyűlés    kerületi    üléseinek    naplójV , 
VI  kötet. 

első  ember,  ki  az  elnöki  széket,  mely,  mint  maga  monda, 
nem  volt  rózsákkal  párnázva.,  meg  is  ülte  emberül.  Arczké- 
péről  kedélyes  gömbölyű  táblabírói  alak  ötlik  szemünkbe. 
Nagy  ügyismerettel,  gyors  felfogással  és  leleményességgel 
birt,  jóizü  humorral  fűszerezve.  Különösen  bálványa  volt  az 
országgyűlési  ifjúságnak,  melylyel  szemben  a  szigort  jóindu- 
lattal tudta  párosítani.  Degré  ^  írja,  hog}^  egy  alkalommal 
nagy  utczai  tüntetés  és  zavargás  volt,  melyet  az  ifjúság  ren- 
dezett. Kirukkolt  a  katonaság  és  a  tiszt  szuronyszegezve 
rohamot  akart  vezényeltetni.  Szerencsy  megjelenik,  oda  lép 
a  tiszthez  s  így  szólítja  meg:  » Tiszt  ur,  vonuljon  vissza  a 
katonasággal,  az  ifjak  közt  a  rendet  majd  helyreállítom  én. 
Az  nem  akart  engedni,  Szerencsy  megnevezi  magát,  hogy 
ő  a  személynök,  a  követi  tábla  elnöke  és  az  országgyűlési, 
ifjúság  főnöke,  és  felelőssé  teszi  őt  a  történendőkért.  A  tiszt 
el  is  vonul,  Szerencsy  pedig  oda  áll  a  háborgó  tenger  elé 
s  így  szól :  »Adta  kölykei,  most  lóduljatok.  Még  nem  tudom, 
ki  van  itt,  de  öt  perez  múlva  jövök  a  névsorolvasással « 
Tényleg  pár  perez  múlva  a  tér  üres  volt. 

Egy  másik  igen  jó  dolgot  jegyzett  fel  róla  Pulszky 
Ferencz.2  Neki  ugyanis  egy  alkalommal  a  következő  tanácsot 
adta:  » Öcsém,  maga  okos  ember,  azt  tanácsolom,  ne  mutassa 
azt,  különben  semmire  sem  viszi.  Én  mindig  úgy  jártam  el, 
hogy  valahányszor  valami  okosat  mondtam,  mindjárt  rá 
dupláztam  két  ostobasággal,  hogy  ne  nehezteljenek  rám,  mert 
minden  ember  gyűlöli  azt,  kit  okosabbnak  tartanak  nálánál. « 

Ez  hihetőleg,  ha  megtörtént  is,  pályája  kezdetére  tehető, 
mert  személynöki  minőségében  mindig  okosan  beszélt.  Soha 
sem  vesztette  el  fejét,  jól  tartotta  magát,  habár  mindig  a 
rövidebbet  húzta,  egyik  vereséget  a  másik  után  szenvedte, 
nem  annyira  saját  hibája  mint  azon  álláspont  tarthatatlan  volta 
miatt,  melyet  hivatalos  állásában  el  kellett  foglalnia.  Hacsak 
száját  felnyitja,  hogy  a  kormány  felfogását  védelmezze,  egy- 
másután kelnek  fel  utána  az  ellenzék  vezérszónokai  s  a  meg- 
felelő elbánásban  részesitik  őt.  Nincs  az  az  ártatlan  megjegy- 

1    Visszaemlékezéseim,   I-   kötet   <>4.   lap. 
4  Életem  és  korom,  I.  kötet  217.  lap. 

zése,  a  miért  meg  nem  leczkézik.  Egyszer  a  deák  nyelvről 
szólva  azt  találja  mondani,  hogy  ő  arra  bizonyos  kegyelettel 
tekint,  mint  egy  jó  öreg  cselédre,  a  ki  az  embernek  szolgá- 
latot tett,  habár  a  természet  rendje  szerint  meg  is  kellett 
halnia.  Mindjárt  utána  feláll  egy  ellenzéki  szónok,  hogy  ő  a 
kegyeletet  feleslegesnek  találja,  mert  számunkra  a  deák  nyelv 
csak  egy  mankó  volt,  melyet  addig  használtunk,  míg  a  saját 
lábunkon  nem  tudtunk  járni.  Az  egész  nem  ellenzéki  visz- 
ketegből  történik,  de  folyománya  volt  állása  és  helyzete 
kétértelműségének,  mely  sehogy  sem  illett  bele  az  akkori 
viszonyok  keretébe.  A  viszonyok  túlnőttek  a  fején.  Somssich, 
Zsedényi,  Majláth  a  kormánypárt  részéről  segédkeznek  neki, 
a  nélkül  hogy  legkisebb  eredményt  tudnának  felmutatni. 

A  felsőházban  fordított  a  világ,  ott  a  konzervativek 
vannak  többségben.  Apponyi,  Szécsen,  Dessewffy  Emil,  Jósika 
állnak  az  élükön,  fiatal  szenvedélylyel  és  tűzzel  hirdetve  az 
uj  dogmát,  mely  gyakorlati  eredményében  oda  lyukad  ki, 
hogy  minden  reformot  megakadályoz.  Széchenyi  István  mind- 
járt az  első  értekezleten,  mely  Keglevich  Gábornál  tartatik, 
kormány  emberének  vallja  magát  és  hatályos  intézkedéseket 
követel  az  országgyűlési  ifjúság  megfékezésére,  melyet  a  kor- 
mánypárt ostorának  tekintenek.1 

Későbben,  egy  másik  beszédében  meg  is  magyarázza 
a  dolgot,  mert  az  ifjúság  az  ellenzéki  követeknek  fényes 
fáklyászenét,  a  kormánypártiaknak  pedig  macskamuzsikát 
csinál,  ily  módon  akarva  czenzurázni  az  országgyűlést. 

Az  ellenzék  élén  Batthyány  Lajos  és  Kázmér,  Eötvös, 
Teleki  László,  Zay  Károly  állanak,  bár  kisebbségben,  de 
érezve,  hogy  övék  a  jövő,  és  hogy  mögöttük  a  nemzet  áll. 
Ezen  öntudatban  rejlett  az  ellenzék  fölénye,  melynek  azon- 
kívül a  helyzet  egész  alakulása  kedvezett.  Mert  mihelyt  a  kor- 
mány arra  az  álláspontra  volt  kénytelen  helyezkedni,  hogy 
az  országot  reformálja,  ezen  reformokat  saját  jól  felfogott 
érdekében  létesítenie  kellett.  Ámde  ebben  az  irányban  a  dol- 
gok rá  nézve  úgy  állottak,  hogy  akár  sikerül  a  reform  műve, 
akár  nem,  mindkét  esetben  az  ellenzék  malmára  fogja  hajtani 

1  Széchenyi  István  beszédei,    268.  lap. 

a  vizet.  A  siker  esetére,  mert  minden  haladás  a  nemzet  erejét 
fokozza,   a  balsiker  pedig  a  kormányt  még   jobban  lejáratja. 

A  balsiker  egyszerűen  azért  vált  kikerülhetlenné,  mert 
a  kormánynál  a  reform  keresztülvitelének  minden  tényezője 
hiányzott.  Nemcsak  hogy  nem  volt  általános  programmja,  de 
egy  kérdés  megoldására  nézve  sem  tudta,  hogy  tulajdon- 
képpen mit  akar.  Mindegyik  reform  tárgyalásánál  tapasztalni 
fogjuk  a  folytonos  ingadozást ;  ha  kénytelen  engedményeket 
tenni,  azokat  a  legrövidebb  idő  alatt  vagy  részben,  vagy 
egészben  visszaszívja.  Éppen  úgy  mint  a  negácziót  meghát- 
rálás váltja  fel.  Nem  volt  meg  továbbá  az  összeköttetés  a 
törvényhozással,  de  még  saját  pártjával  sem. 

Maga  Metternich 1  beösmeri,  hogy  a  kiknek  tulajdon- 
képpen vezetni  kellett  volna,  a  főrendeknél  a  nádorispán,  az  alsó 
táblán  a  személy nök,  soha  sem  voltak  kellőképpen  tájékozva 
a  kormány  czélzatait  illetőleg.  A  viszonyok  itt  is  a  kormány 
fejére  nőttek,  másképpen  nem  lehetett  kibontakoznia,  mint 
úgy,  ha  a  parlamentáris  rendszerre  átmegy  és  a  nemzet 
élére  áll.  Ez  már  magában  véve  is  a  régi  rend  bukását 
jelentette,  a  minek  keresztülvitelére  a  dolog  természete  sze- 
rint hiányzott  úgy  az  akarat  mint  a  képesség.  Mindebből 
egy  egész  csomó  félszeg  intézkedés  és  helyzet  származott, 
a  mi  a  kormányra  a  kétszinüség  jellegét  sütötte  rá  és  így 
iránta  minden  bizalom  megszűnt. 

A  még  deák  nyelven  szerkesztett  kegyelmes  királyi 
előadások,  melyek  az  országgyűlés  munkaprogrammját  képezik 
vala,  egy  csomó  helyes  intézkedés  foganatosítására  szólították 
fel  a  rendek  figyelmét.  Ilyenek  voltak :  a  választási  vissza- 
élések szabályozása,  a  városok  rendezése,  az  ipar  és  hitel 
ügyének  emelése. 

Nagy  elégtételt  szolgáltattak  ezek  Kossuthnak,  külö- 
nösen Széchenyivel  szemben.  Kifejezést  is  adott  megelégedé- 
sének a  -Pesti  Hirlap«-ban2  a  következőképpen:  »Az  ügy, 
melyért  annyi  bel  viszontagságok  és  megtámadások  közt  tör- 
hetlen    hűséggel    annyi    hű    kebel    küzdött,    a    haladás    ügye 

1  Idézett  munka,   VII.   kötet    15.   lap. 

2  Lásd    1843.  június  8-iki  szám. 

thy  Ákos :  A  magyar  államiság  fejlődése,  küzdelmei,  ni.  |<> 


-      290      - 

diadalának  küszöbén  áll.  És  míg  reánk  gúnyt  szórtak,  midőn 
a  kor  igényeiről  említést  tettünk,  addig  a  trón  zsámolyáról 
figyelmeztetve  lettünk,  hogy  az  idő  int  és  a  körülmény  szük- 
ségeivel meg  kell  alkudnunk.  Míg  egy  nag3^érdemű  gróf  azt 
veti  szemünkre,  hogy  minden  kérdést  kompromittálunk  és 
elvbarátainkkal  zátonyra  jutunk,  addig  mi  vigasztalódva  mu- 
tatjuk fel  a  megyék  utasításait,  a  választottak  becses  névsorát, 
és  míg  erre  azt  feleli,  hogy  gyarló  számvetéseinkből  a  kor- 
mányt kifelejtettük,  addig  a  kegyelmes  királyi  előadások 
országgyűlési  tárgyalások  gyanánt  tűzik  ki  nagy  részét  azon 
tárgyaknak,  melyeknek  korkérdésekké  alakulásához  csekély 
erőnkkel  mi  is  járulunk. « 

Az  események  azonban  Beöthy  Ödönnek  adtak  igazat, 
ki  mindjárt  az  első  ülések  egyikén 1  azt  mondotta,  hogy 
bár  elösmeri  ő  is,  miszerint  a  királyi  előadások  szépek  és 
igen  jók,  de  várják  be  a  végét,  mert  csak  lementével  kell 
a  napot  dicsérni. 

Az  eddigi  tapasztalat  azt  mutatta,  hogy  a  királyi  elő- 
adások mindig  jól  festettek.  Hiszen  kedvező  hangulatra  volt 
szükség,  miután  a  kormánynak  folyvást  pénz  és  katona  kel- 
lett, mert  odafenn  az  országot  egy  nagy  medenczének  tekin- 
tik, melyből  a  végtelenig  lehet *  merítni.  De  mikor  a  kormány 
szükségeit  teljesítették,  az  Ígéret  irott  malaszt  maradt. 

Az  ellenzék  érzi  erejét  és  el  van  határozva  annak  érvényt 
szerezni.  Előbbi  időkben  az  országos  ülések  nyitották  meg  a 
tanácskozások  sorozatát,  most  már  kerületi  üléssel  kezdődik 
az,  hogy  a  szemétynöki  befolyáson  mindjárt  túltegyék  magukat. 

Ez  volt  azon  ülés,  mely  egészen  Deák  méltatásának 
volt  szentelve  és  melyben  az  egész  hazának  fájdalma  a  vesz- 
teség felett  őserővel  tört  ki. 

Nagyon  szépen  adott  kifejezést  Beöthy  Ödön  a  nemzeti 
közérzületnek,  mondván:  » Valamint  Francziaország  hadsere- 
gében Latour  d'Auvergne,  a  legvitézebb  gránátos,  neve  még 
halála  után  is  ezredében  minden  lajstromozás  alkalmával  fel- 
olvastatott, valamint  a  német  császárok  megkoronázása  alkal- 
mából mindig  kérdés  intéztetett,  hogy  nincs-e  a  Dalberg  csa- 

1  Kovács,  idézett  munka,  I.  kötet  413.  lap. 

Iádnak  valamelyik  tagja  jelen,  úgy  mi  is  szivszakadva  és 
méltán  kérdhetjük  törvényhozó  testületünk  első  ülésében,  hogy 
vájjon  Deák  jelen  van-e  ?« 

Még  egy  másik  sakkhúzás   történt  a  személy  nők  ellen. 

Ez  a  követek  megbízó  leveleinek  bemutatására  vonat- 
kozott, mely  odáig  százados  gyakorlat  alapján  a  személynök- 
nél  történt,  ki  ezen  bemutatás  szerint  készítette  el  a  követi 
tábla  hiteles  névsorát.  Azonban  a  legelső  kerületi  ülések 
egyikében  Klauzál  erre  vonatkozólag  egy  indítványt  tett. 
Ennek  indoka  és  tartalma  oda  irányult,  hogy  azt  a  tábla 
sem  illendőnek,  sem  czélszerünek  nem  tartja,  hogy  csak  a 
személynök  nyerjen  értesülést  tagjairól,  hanem  erre  vonat- 
kozólag kiküld  saját  kebeléből  egy  választmányt,  mely  az 
ebbeli  teendőket  elvégezze. 

Ezen  indítván}'  nemcsak  a  kerületi,  de  az  országos 
ülésben  is,  daczára  a  személynök  heves  ellenzésének,  ki  ter- 
mészetesen saját  jog-  és  hatásköre  csonkítatlan  fenntartása 
mellett  buzgólkodott,  el  is  fogadtatott. 

A  hangulat  mindennek  daczára  a  legnagyobb  mérték- 
ben békülékeny  volt.  A  válaszfeliratot,  mely,  mint  Deák  jel- 
lemzésénél említettem,  az  ő  tollából  került  ki,  Klauzál  indít- 
ványozta. Azon  mozzanat,  mely  az  előbbi  országgyűlések 
kezdetét  olyannyira  megrontotta,  t.  i.  a  sérelmek  és  királyi 
előadások  közötti  versengés  az  elsőség  felett,  ez  alkalommal 
nem  szerepelt.  Klauzál  világosan  kimondotta,1  hogy  a  válasz- 
feliratba csak  is  azon  sérelmeket  veszik  fel,  melyekhez  a  főrendi 
tábla  hozzájárul.  A  mi  tehát  azt  jelentette,  hogy  a  dolgok 
élőkre  nem  állíttatnak.  Kijelentette  továbbá,  hogy  az  ország- 
gyűlés azonnal  hozzá  fog  a  munkához  és  meg  is  válasz- 
tották a  választmányokat,  melyekhez  a  fontosabb  kérdések 
utaltattak. 

A  békés  hangulatot  azonban  mihamarább  megzavarta 
egy  sérelmes  eset,  mely  mögött  világosan  lehetett  látni  az 
udvar  ellenséges  indulatát,  és  melynek  egyes  mozzanatainál 
a  későbbi  végzetes  események  mintegy  előre  vetették  sötét 
árnyékukat.    Ez  a  kérdés  a  horvát    kérdés  volt,  mely   kettős 

1    KOVÍÍCS,    idézett    munka.    I.    kötet   242.    lap. 

alakban  jelent  meg  az  országgyűlés  szine  előtt :  mint  a  túr- 
mezei sérelem,  valamint  a  magyar  nyelv  országgyűlési  hasz- 
nálata képében. 

A  túrmezei  sérelmet  az  illető  kerület  grófja,  a  derék 
Josipovich  Antal,  ki  ezen  minőségben  az  alsó  táblának  tagja 
volt,  hozta  mindjárt  a  legelső  ülések  egyikében  napirendre. 
Ő  ugyanis  tiltakozott  a  két  horvát  követ  megjelenése  ellen, 
mint  a  kiket  Horvátország  követeinek  elösmerni  nem  lehetr 
miután  a  horvát  tartománygyülés  a  bán  hibája  miatt  nem 
törvényes  módon  tartatott  meg,  a  magyar  érzelmű,  szava- 
zásra jogosított  nemesség  kizárása  miatt.  Az  országgyűlés- 
nek magának  ezen  kérdésben,  melyet  igazolási  kérdésnek 
tekintettek,  mint  a  hogy  azt  már  említem,  hatósága  nem  volt, 
miután  a  választás  törvényességének  megvizsgálása  akkoron 
nem  tartozott  illetékessége  alá,  a  mint  ezt  József  nádorispán 
is  kiemelni  volt  kénytelen.1  Azonban  a  sérelem  elkövetésében 
senki  sem  kételkedett,  azonkívül  belejátszott  az  illyr  üzelmek 
kérdése  is,  melylyel  odáig  a  törvényhozás  nem  foglalkozha- 
tott. A  határozat  mindennek  daczára  igen  mérsékelt  és  loyalis 
jelleggel  birt,  a  tábla  nem  is  ment  tovább,  mint  hog}^  egy 
feliratban  megkérte  a  koronát,  vizsgáltassa  meg  az  ügyet 
és  a  felmerüiendőkhöz  képest  utasítsa  a  horvát  bánt,  gróf 
Haliért,  hogy  uj  gyűlést,  még  pedig  a  törvénynek  megfele- 
lően, hívjon  egybe.  A  felirat  felment  a  főrendekhez  és  ott 
hosszú,  rendkívül  szenvedélyes  vitát  idézett  elő,  úgyannyira, 
hogy  József  nádorispán  kimondotta,  hogy  képtelen  lesz  elnöki 
tisztét  teljesíteni.  A  szenvedélyes  kitörések  folytán  párbaj  volt 
Teleki  László  és  a  horvát  bán,  gróf  Haller  között.  A  vitának 
fénypontját  Eötvös  beszéde  képezte,  a  ki  közjogi  tartalmas- 
ságánál fogva  e  napon  Deák  színvonalára  emelkedett.  Egy 
másik  érdekes  inczidens  az  Erdődy  Károly  varasdi  főispán 
és  Haulik  zágrábi  püspök  közötti  küzdelem.  Erdődy  magyar 
érzelmű  beszédet  tartott  deák  nyelven,  Haulik  magyarul 
beszélt  pánszláv  érzelmeket  hirdetve.  Ebből  azonban  egy 
másik  igen  jelentékeny  mozzanat  keletkezett. 


1  Lásd  :  Pesti  Hirlap,   1843.  július  6-iki  szám. 

A  mint  ugyanis  Haulik  hitvallását  befejezte,  a  nádor- 
ispán azonnal  rendre  utasította  azon  emlékezetes  szavak  kísé- 
retében, hogy  hazánk  minden  lakosa,  bárminő  nyelvet  beszél- 
jen is,  miután  a  magyar  alkotmány  jótéteményeiben  részesül, 
köteles  magát  magyarnak  tekinteni.  Szent  István  kormánya 
alatt  nincs  illyr  nemzet,  itt  csak  az  -egységes,  osztatlan  ma- 
gyar nemzetről  lehet  szó.1  Ez  azonban  mit  sem  használt, 
a  felirat  a  főrendiházban  elbukott  és  a  jogsérelem  meg  nem 
-orvosoltatott.  A  panasz  süket  fülekre  talált. 

Ezen  tárgyalásokból  nőtt  ki  a  másik  sérelem.  Ugyanis 
a  két  horvát  követ,  névszerint  Ossegovich  és  Klobucharich, 
kijelentették,  hogy  az  országos  ülésben  nem  fognak  magyarul, 
hanem  csak  deákul  szólni.  A  dolog  annál  sérelmesebb  volt, 
mert  mind  a  kettő  jól  tudott  magyarul,  a  kerületi  ülésekben 
beszéltek  is  ezen  a  nyelven.  Eljárásukat  azzal  indokolták, 
hogy  ez  utóbbi  üléseknek  nincs  diplomatikus  jellegük  és  \gy 
■a  magyar  szó  jogfeladást  nem  vonhat  maga  után.  Különben 
hivatkoztak  utasításukra,  mely  a  magyar  nyelv  használatát 
nekik  egyszerűen  eltiltja.  Mindebből  meglátszott  az  udvari 
reakczió  kezének  nyoma,  mely  a  magyar  nyelv  térfoglalását 
minden  áron  meg  akarta  akadályozni.  Annyival  világosabban 
festett  az  egész,  mert  hiszen  arról  szó  sem  volt,  hogy  a  hor- 
vátokra saját  autonóm  életökben  és  hivatalos  ténykedésükben 
a  magyar  nyelv  ráerőszakoltassék.  Nem  is  a  horvát,  csak 
a  deák  nyelv  képezte  a  vita  tárgyát.  Tisztán  és  egyedül 
a  magyar  országgyűlés  tárgyalásának  nyelve  forgott  sző- 
nyegen és  itt  méltán  lehetett  hivatkozni  arra,  hogy  az,  mint 
szuverén  testület,  maga  állapítja  meg  ügykezelésének  nyelvét. 

A  kérdés  oly  nagy  port  vert  fel,  hozzá  az  akkori  viszo- 
nyokat, sőt  a  későbbi  eseményeket  annyira  tanulságos  vilá- 
gításba helyezi,  hogy  némi  részletességgel  kell  annak  folya- 
matát  visszaadnom. 

Az  első  jelenet  az  1843.  június  20-iki  országgyűlésen 
játszódott  le,  midőn  a  túrmezei  gróf,  mint  fentebb  előhoztam, 
az  említett  két  horvát  követet  nem  akarta  törvényesen  meg- 
választottaknak   elösmerni.    A    vitát    a    személynök    nyitotta 


1  Lásd:  Pesti  Hírlap,  1S4.'J.  július  2-iki  szám. 

meg  egy  igen  szép  beszéddel,  melyben  a  két  ellenséges  hor- 
vátországi párt  képviselőit,  a  kik  a  közös  haza  nagy  család- 
jának gyűlésében  jelen  vannak,  arra  intette,  hogy  béküljenek 
ki  egymással,  legalább  itt  az  öregebb  atyafiak  és  testvérek 
között,  ha  erre  otthon  nem  voltak  képesek.  Felejtsék  el  az 
érdemes  követek  a  közhaza  javának  előmozdítása  czéljából 
sérelmeiket  és  nyújtsanak  testvéri  jobbot  egymásnak.  Ezen 
nagy  tetszéssel  fogadott  szavak  után  emelkedett  fel  szólásra 
Ossegovich,  az  egyik  horvát  követ,  deák  megszólítással : 
»Excellentissime  Domine «  illetvén  az  elnököt.  De  nem  foly- 
tathatta, miután  minden  oldalról  felhangzott  a  kiáltás:  » ma- 
gyarul beszéljen !«  Többen  fel  is  szólaltak  ily  értelemben. 
Általános  helyesléssel  találkozott  Klauzál,  ki  komolyan,  hig- 
gadtan figyelmeztette  a  horvátokat  eljárásuk  helytelenségére, 
mely  semmi  más  mint  ingerkedés  és  gyermekes  dacz,  és 
melyet  az  országgyűlés  nem  tűrhet  és  tűrni  nem  fog.  Tekintve 
azonban  azt,  hogy  utasításuk  ügy  hangzik,  hogy  csak  deákul 
beszélhetnek,  arra  kéri  a  rendeket,  hogy  miután  az  érdemes 
követ  már  megkezdte  beszédjét,  azt  folytathassa  és  be  is 
fejezhesse.  Abban  a  reményben  történik  a  kedvezmény,  hogy 
ezen  kísérlet  többé  ismétlődni  nem  fog.  Mind  a  két  követ 
ilyeténképpen  élt  is  azon  jogával,  hogy  deákul  beszéljen,  de 
úgy  a  tűrmezei,  mint  a  magyar  nyelv  kérdésében  semmi 
közeledést  nem  tanúsítottak,  a  minek  az  lett  a  vége,  hogy 
határozat  hozatott,  melynek  értelmében  a  horvátok  belkor- 
mányzatuk  és  autonómiájuk  körében  tetszés  szerint  használ- 
hatnak bárminő  nyelvet,  ámde  ezzel  ellentétben  az  országos 
tanácskozásokban  és  előadásokban  más  nyelv  ne  használ- 
tassák mint  a  magyar.  A  horvát  kérdés  még  második  nap 
is  tárgyaltatott,  a  horvátok  nem  zavarták  a  vizet,  egyelőre  bele 
látszottak  törődni  a  dologba. 

Ezzel  végződött  az  első  fázis  és  következett  a  második. 
Ennek  kezdete  a  horvát  megyék  gyűléseire  esik.  A  magyar- 
ellenes párt,  az  országgyűlés,  különösen  a  főrendek  magatar- 
tása folytán  vérszemet  kapva  s  az  udvari  köröktől  bátorítva 
a  legféktelenebb  gyűlöletben  tört  ki  minden  ellen,  a  mi  magyar. 

Hangsúlyozni  kell  az  udvari  körök  izgatását,  mefy  a 
hivatalnokok    és  a  papság    magatartásában  jutott  kifejezésre. 

A  papság  magatartásának  fő  rugója  azon  aggályból  szár- 
mazott, hogy  a  magyar  közszellem,  a  szabadelvű  haladás 
terjedése  véget  vet  azon  vízözön  előtti  különlegességnek, 
melyről  a  horvát  viszonyok  ösmertetésénél  szóltam,  hogy 
t.  i.  a  protestánsok  a  Dráván  túl  se  le  ne  telepedhessenek, 
se  ingatlant  ne  bírhassanak. 

A  gyűlölet  kitörése  különösen  Josipovich  ellen  irányult, 
ki  bátor  férfiassággal  az  üzelmeket  az  országgyűlésen  lelep- 
lezte. Indítvány  tétetett,  hogy  hazaárulónak  nyilváníttassék, 
birtokai  elkoboztassanak.  Természetes,  hogy  a  követek  szá- 
mára megujíttatott  az  utasítás,  hogy  valahogy  ne  tágítsanak 
és  magyarul  semmi  esetre  se  beszéljenek.  Az  udvar  magyar- 
ellenes politikájára  a  pecsétet  egy  királyi  leirat  ütötte  rá, 
mely  október  12-dikéről  keltezve  az  országgyűléshez  volt 
intézve.  Ebben  a  korona,  főleg  az  illyr  érzelmű  Bedekovich 
alkanczellár  sugallatára,  a  leghatározottabban  a  horvátok  mel- 
lett és  a  magyar  nyelv  ellen  foglalt  állást.  Nem  ismerte  el 
az  alsó  táblának  azon  jogát,  hogy  tanácskozási  nyelvét  ille- 
tőleg határozatot  hozhasson.  Ezt  csakis  törvény  által  vélte 
szabályozhatónak  és  miután  az  akkoráig  nem  történt,  a  létező 
gyakorlatot  fenntartani  követeli,  a  miből  természetszerűleg 
az  folyt,  hogy  a  horvát  követek  deákul  is  szólhatnak. 

Ezen  leiratot  még  a  kormánypárt  is,  melyhez  vagy 
húsz  megye,  a  káptalanok  és  városi  követek  tartoztak,  sérel- 
mesnek tekintette.  Hajlandók  voltak  azonban  engedni  és  a 
magyar  nyelvet  kötelezővé  tevő  végzést  megváltoztatni.  Az 
ellenzék,  mely  31  vármegyét  számlált  és  így  többségben  volt, 
késznek  nyilatkozott  a  horvátoknak  annyiban  engedményeket 
tenni,  hogy  azok  felváltva  magyarul  vagy  horvátul  szóljanak. 
Ez  utóbbiak  azonban  érezve,  hogy  minő  hatalom  van  mögöt- 
tük, nem  engedtek  és  így  oda  élesedett  ki  a  helyzet,  mint 
a  hogy  azt  a  borsodi  követek  jelentésükben  formulázták,  hogy 
annak  vagy  törni  vagy  szakadni  kellett.1 

A  királyi  leirat  először  a  kerületi  ülésen  vétetett  fel  ós 
négy  napig  tartó  vitában,  melyben  a  királyi  városok  követei 
mélységesen    hallgattak,    a   káptalanok    követei    a   kormány 

1   Kovács,  idézett  munka,  III.  kötet    I  I.   lap, 

álláspontjára  helyezkedtek,  de  melyben  minden  jelentékem* 
megyei  követ  részt  vett,  abban  történt  a  megállapodás,  hogy 
a  rendek  határozatuk  mellett  megmaradnak,  a  magyar  nyelv 
kötelező  erejét  fenntartják  és  a  királyhoz  egy  oly  előterjesz- 
tést tesznek,  melyben  arra  kérik,  hogy  még  az  országgyűlés 
folyama  alatt  a  honi  nyelvet  és  nemzetiséget  törvény  által 
biztosítsa. 

így  ment  át  az  ügy  deczember  1-én  az  országos  ülésbe, 
a  hol  a  csatának  vívódni  kellett.  Ott  ugyanis  a  személynök 
elnökölt,  ki  bizonyára  kész  volt  mindent  elkövetni,  a  nemzeti 
akarat  meghiúsítására,  továbbá  a  horvát  követek  azt  választot- 
ták ki  akcziójuk  porondjává,  mely  akczió  czélzatosan  kereste 
a  botrányt,  miután  kilátásba  helyeztetett  az  országgyűlés 
esetleges  feloszlatása,  mi  a  reformok  beláthatlan  hosszú  időre 
való  elhalasztását  jelentette.  Az  ülés  külső  és  belső  képe 
egyaránt  visszatükrözte  a  helyzet  komolyságát.  Minden  tudó- 
sítás egyetért  abban,  hogy  ehhez  fogható  izgalmas  ülések 
sem  előbb,  sem  utóbb  nem  igen  tartattak  az  országházban. 
A  terem,  a  karzatok,  sőt  még  az  ablakközök  is  zsúfolásig 
megteltek  közönséggel,  úgy  hogy  a  követek  csak  nagynehezen 
tudtak  helyökre  jutni.  Az  egész  országgyűlési  ifjúság  talpon 
volt,  és  bár  el  voltak  telve  háborgó  indulattal,  mégis  példás 
nyugalommal  és  mérséklettel  viselték  magukat,  mit  a  kormány- 
körök is  elösmertek. 

A  vita  egész  folyamatából  kitűnik,  hogy  a  követi  kar 
belátott  a  dolgok  mélyébe.  Nemcsak  a  jelen  legtitkosabb  rej- 
tekei tárulnak  fel  előtte,  de  a  közel  jövőnek  sötét  képe  is 
mutatkozott.  Egészen  úgy  hangzott,  mintha  hallották  volna 
a  bekövetkező  események  nehéz  vas  lépteit.  Az  alkotmány 
felfüggesztése,  a  szuronyok  százezrei,  a  bekövetkezhető  orosz 
beavatkozás,  az  északi  áradat  mindent  elborító  hullámverése 
éppen  úgy  szerepeltek  a  vitában,  mint  a  fenyegetés,  hogy 
eljön  majd  a  kormányra  nézve  az  elszámolás  napja,  midőn 
nem  a  pár  százezer  főből  álló  nemesség,  de  a  nép  milliói 
fognak  elégtételt  kérni  a  kiállott  szenvedésekért.  Egészen  úgy 
ment  a  dolog,  mintha  egy  varázstükörben  az  1848 — 49-iki 
történendőket  előre  látó  szemekkel  szemlélték  volna. 

A  személynök,  habár  a  horvát  követeknek  folytonosan 
a  lelkökre  beszélt,  hogy  engedjenek,  a  leghatározottabban  a 
rendek  ellen  foglalt  állást,  mindegyre  magyarázván,  hogy  a 
magyar  nyelv  kizárólagosságát  kimondó  végzés  törvénytelen 
és  megváltoztatandó.  Klobucharich  és  Ossegovich  mindjárt 
utána  felállottak  s  bele  kezdtek  a  deák:  dikczióba.  Orkánszerüleg 
tört  ki  a  vihar  és  tombolt  az  egész  ülésen  keresztül,  foly- 
tonosan megújulva,  a  mint  a  horvátok  kisérletöket  ismételték. 
Még  egyszer  kerületi  ülés  kéretett,  melyben  a  személynök 
eljárását,  mint  a  ki  magát  a  követi  karnak  fölébe  helyezte, 
megrótták,  valamint  kijelentették,  hogy  a  horvátok  felszóla- 
lását erőszakkal  nem  fogják  megakadátyozni,  de  ezek  nem 
mondottaknak  tekintendők  és  az  országgyűlési  naplóban  helyt 
nem  foglalhatnak.  Ezen  határozat,  szokás  szerint,  átment  az 
országos  ülésbe  és  ott  végzés  erejére  emeltetett. 

Annak,  a  mit  horvát  sikernek  lehetett  nevezni,  legma- 
gasabb foka  ezzel  el  volt  érve,  következett  a  visszaesés,  oly 
módon,  mint  a  hogy  a  dagály  után  az  apálynak  kell  jönnie. 
Alig  lehet  kétség  az  iránt,  hogy  ebben  József  nádorispánnak 
jelentékeny  része  volt,  ki  megértette  a  bécsi  kormánj'embe- 
rekkel,  hogy  a  hurkot  tovább  feszíteni  nem  lehet  és  a  magyar 
nyelv  számára  a  törvényes  biztosítékot  a  maga  teljességében 
meg  kell  szerezni.  Ezen  magatartás  jutalma  volt  azon  indít- 
vány, melyet  a  deczember  9-diki  országos  ülésben  Beöthy 
Ödön  tett  és  mely  közhelyesléssel  elfogadtatott.  Arról  volt 
szó,  hogy  az  ország  nádorának  hajlott  korára  való  tekin- 
tettel, mely  megnehezíti  a  magyar  nyelv  oly  elsajátítását, 
hogy  az  országgyűlésen  ezen  a  nyelven  elnököljön,  enged- 
tessék meg  továbbra  is  a  deák  nyelv  használata. 

Tényleg  a  törvény  —  1844  :  II-dik  törvényczikk  —  a 
magyar  nyelv  kizárólagos  diplomácziai  használatáról  keresztül 
ment  és  szentesítést  is  nyert.  Horvátországra  nézve  a  ren- 
delkezés abból  állott,  hogy  annak  törvényhatóságai  és  itcló- 
^zékei  minden  magyar  hatósággal  magyarul  tartoznak  érint- 
kezni. Minden  köz-  és  magánügyben  azonban,  a  mennyiben 
azok  csak  Horvátország  kebelében  folynak  le,  úgy  mint  a 
törvényhatóságok  és  bíróságok  tanácskozásaiban,  a  latin  nyelv 
használata  meghagyatik.  Ki  kell  itt  emelni,  hogy  a  horvátok- 

nak  maguknak  sem  terjedt  odáig  az  óhajtásuk,  hogy  anya- 
nyelvük használata  mondassék  ki.  A  vita  folytonosan  a  deák 
és  a  magyar  nyelv  használata  körül  forgott. 

A  jogegyenlőség  elve  is  diadalt  aratott  a  létrehozott 
örvények  között.  Ki  lett  mondva  a  nem-nemeseknek  hivatal- 
képessége  az  V-ik  törvényczikkben.  Valamint  a  IV-ikben  meg 
lett  szüntetve,  a  mit  akkoron  incapacitas  possessorii-nek 
neveztek,  t.  i.  hogy  ingatlant  csakis  nemes  bírhatott.  Ezen 
két  törvény  bevezetését  képezte  az  1 848-iki  nagy  reformok- 
nak. Batthyány  Lajos  nézete  szerint  a  legfontosabb  törvények 
közé  tartozott,  melyek  száz  év  óta  hozattak  és  bizonyára 
nem  kis  dicsőségére  válik  oly  testületnek,  mely  tisztán  a  kivált- 
ságosak tagjait  foglalta  magában. 

Éppen  így  volt  a  dolog  a  lelkiösmereti  szabadság  nagy 
vívmányával  is,  melyről  a  Ill-ik  törvényczikk  intézkedik.  Ezen 
törvényczikk  nem  hiába  hivatkozik  a  bécsi  és  linczi  béke- 
kötésekre, valamint  az  1791  :  XXVI.  tör  vény  czikkekre.  Nem 
hiába  hivatkozik,  mert  ugyanazon  szellemnek,  ugyanazon 
politikai  bölcseségnek  folyománya:  a  szabadság  szelleméé, 
mely  a  polgári  és  lelkiösmereti  szabadságot  ikertestvéreknek 
tekinti,  azon  politikai  bölcseségnek,  mely  felekezeti  túlzásoktól 
távol  tudta  magát  tartani,  mely  Erdélyben  már  a  XVII-dik 
században  a  vallások  közti  jogegyenlőséget  kimondta  és  meg- 
valósította. Ez  volt  azon  bölcseség,  melynek  kiváló  képviselői- 
ként bemutattam  a  protestáns  Bethlen  Gábort  és  a  katholikus 
Zrínyi  Miklóst.  És  a  mint  a  bécsi  és  linczi  békekötés  a  biblia- 
olvasó erdélyi  nagyfej  edelemnek  alkotása  volt,  mely  a  kisebb- 
ségben levő  katholikusoknak  megadta  a  jogegyenlőséget :  úgy 
az  1791  :  XXVI.  törvényczikk,  mely  az  illetékes  protestáns 
irók  szerint 1  annyi  szabadságot  és  önkormányzatot  adott 
ezen  vallásfelekezetnek,  melylyel  még  protestáns  államokban 
sem  birtak,  legnagyobb  részt  a  katholikus  Zichy  Károlynak, 
Örményinek,  Batthyány  Józsefnek  műve  volt.  Éppen  úgy 
állott  a  dolog  a  később  bekövetkezett  sérelmek  orvoslásával. 
Itt  is,  a  mint  már  elmondtam,  a  katholikus  Beöthy  Ödön 
állott  ki  a  síkra  és  ragadta  magával  a  követek  tábláját,  mint 

1  Kovács  Albert  :   Egyházjogtan,  I.  kötet  694.  lap. 

később  szintén  a  katholikus  Dessewffy  Aurél,  Széchenyi  István, 
Eötvös  József  és  Batthyány  Lajos  voltak  azok,  kik  a  főrendi- 
ház ellenállását  megtörték,  úgy  hogy  Beöthy  Ödön  jóslata 
a  leányzóról,  mely  nem  halt  meg,  csak  aluszik,  és  a  jobb  jövő 
hajnalhasadása  alkalmával  felébred,  teljesült.1 

Ebben  az  irányban  az  említett  törvény czikk  nagy  hala- 
dást jelentett,  a  mennyiben  azon  vitás  kérdések,  melyek  odáig 
a  felekezetek  közt  a  viszály  Eris-almáját  képezték,  olyképpen 
intéztettek  el,  hogy  tisztességes  modus  vivendit  alkottak. 
Keresztülment  a  katholikus  vallásról  a  protestánsra  való 
áttérés  teljes  szabadsága.  Kimondatott,  hogy  a  vegyes  házas- 
ságokat protestáns  lelkész  előtt  is  meg  lehet  kötni.  A  mi 
pedig  a  vegyes  házasságból  születendő  gyermekek  vallását 
illeti,  erre  nézve  a  szülék  elhatározási  szabadsága  biztosítta- 
tott. A  reversalisokat  pedig  érvényteleneknek  mondották  ki. 

Néhány  kisebb  fontosságú  törvény  mellett  ezek  voltak 
azon  jelentősebb  vívmányok,  melyek  a  »Corpus  Juris«-ban, 
hozzá  egyedül  magyar  nyelven  szövegezve,  beigtattattak. 
Nagy  eredmény  gyanánt  tűntek  ezek  fel,  ha  az  előbbi  álla- 
potokkal szembeállítjuk,  csekélynek,  ha  azon  tárgyakhoz 
mérjük,  melyeket  az  alsó  tábla  elintézett,  de  a  főrendiház 
visszautasított. 

A  főrendiház  konzervatív'  többségének  kezét  csakugyan 
nem  lehetett  szerencsésnek  mondani.  Széchenyi  István  is  nem 
egyszer  megrótta  azon  szellemet,  mely  ott  uralkodott  s  meg- 
jósolta, hogy  e  szellem  kizárólagos  uralmából  veszély  háramlik 
a  nemzetre.  József  nádorispán  nem  mehetett  annyira,  hogy 
megrója  őket,  de  magaviselete  által  elég  feltűnően  éreztette 
haragját.-  Az  ellenzék  egyik  tüzes  ifjú  tagja,  Pálffy  József, 
azzal  támadt  reájok,  hogy  csak  játékot  űznek  az  alkotmá- 
nyosságból. Örökös  tagadások  által  meg  akarják  semmisíteni 
a  nemzet  képviseletét,  hogy  annak  kivánatai  ne  juthassanak 
a  trón  zsámolya  elé.  Kénytelennek  érzi  magát  kimondani, 
hogy  a  főrendi  tábla  a  nemzeti  haladás  akadálya  és  ő  a 
maga  részéről  örömmel  nyújtana  segédkezet  annak  eltörlésére. 


1    Lásd   e   munka  Jl-ik  részében,   300.   lap. 

printer:  Geschichte  Ocsterreichs,  II.  kötet   102.   lap. 

Természetes,  hogy  az  ottani  ellenzék  többi  tagjai  sem  marad- 
iak el  mögötte  az  elitélő  kijelentésekben,  melyek  a  hanglétra 
különféle  módozataiban  hangzottak  el  ajkaikról,  egész  odáig, 
hogy  az  ülést  mintegy  testületileg  hagyták  oda,  hogy  ily- 
képpen  tiltakozzanak  a  főrendek  reakcziós  felfogása  ellen. 

Ezen  mozzanat  a  büntető  törvénykönyv  tárgyalásánál 
adta  magát  elő,  melynek  szabadelvű,  egységes  alapgondolata 
különösen  szálka  volt  a  felső  kamra  szemében.  A  halálos 
büntetés  eltörlése,  az  esküdtszék  behozatala,  a  politikai  bűn- 
tények elbirálása,  az  illetékességnek  a  hadseregre  való  kiter- 
jesztése, mindezek  otyan  intézkedések  voltak,  melyeket  az 
udvari  és  középkori  nézetek  békóit  viselő  többség  magáénak 
vallani  nem  tudott. 

A  támadás  azonban  nem  annyira  egyenes  mint  inkább 
közvetett,  vagyis  burkolt  alakban  intéztetett.  Az  elfogadás 
ugyanis  a  börtönrendszer  megállapításától  tétetett  függővé, 
melynek  gyakorlati  keresztülvitele  a  szükséges  helyiségek  fel- 
építéséhez volt  kötve.  A  mi  nemcsak  időbe  került,  de  a  hozzá 
való  pénz  sem  létezett.  Ily  módon  azután  a  megoldás  a 
bizonytalan  jövő  esélyeinek  lett  kitéve  és  ezen  kiváló  alkotás 
törvényes  véglegesítése  abbanmaradt. 

A  másik  fontos  kérdés,  mely  kútba  esett,  a  városok 
rendezése  volt.  Többszörösen  említem  a  városok  hátrányos 
helyzetét,  úgy  a  törvényhozás  mint  a  kormányzat  tekinteté- 
ben a  megyékkel  szemben.  Említettem,  hogy  a  49  szabad 
királya  városnak  az  országgyűlésen  csak  egy  szavazata  volt. 
Hogy  a  követek  nem  a  polgárok  összességének,  hanem  a 
klikkszerü  tanácsnak  voltak  küldöttei.  Valamint  arra  is  rámu- 
tattam, hogy  egészen  a  kormány  kényétől  függtek,  helyható- 
sági önkormányzatuk  csak  üres  váz  volt.  Az  alsó  tábla 
aránylag  elég  helyes  és  szabadelvű  rendezést  fogadott  el, 
melyet  Szentkirályi  dolgozott  ki.  A  városok  ennek  alapján 
egészen  önálló  helyhatóságokká  alakultak  át,  melyekkel  szem- 
ben a  kormám-  csak  is  azon  általános  főfelügyeleti  jogot 
—  jus  supremae  inspectionis  —  gyakorolhatta,  mely  a 
megyék  tekintetében  is  megillette.  A  tisztikart  és  a  követeket 
a  polgárság  egyeteme  választotta  volna,  és  az  országgyűlésen 
pedig  egy  helyett   16  szavazatot  nyertek  volna.    A  kormány 

azonban  semmi  szin  alatt  nem  akarta  őket  markából  kieresz- 
teni és  erre  nézve  mindegyik  számára  egy  főfelügyelői  állást 
akart  rendszeresíteni,  mely  ezen  befolyást  gyakorolta  volna. 
Egy  értelmes  városi  követ,  Szumrák,  Beszterczebánya  kép- 
viselője, következőképpen  fejtette  ki  aggályait.1  Szerinte  e 
biztosok  központjai  lesznek  minden,  izgatásnak,  korteskedés- 
nek,  uralkodási  vágynak,  sőt  önkénynek  is.  A  polgárok  látván, 
hogy  csak  azok  remélhetnek  előmenetelt,  kik  a  főfelügyelő 
kedvében  járnak,  csapatonkint  fognak  hódolni  a  legaljasabb 
szolgaságnak.  Nem  fog  a  városokban  többé  független  és 
szabad  szellemű  polgár  találkozni,  a  polgári  erény  és  erköl- 
csiség kihal,  a  felügyelői  önkény  intéz  el  mindent,  a  pol- 
gárok eszközökké  és  bábokká  aljasulnak.  A  polgárságban, 
fájdalom,  nincs  meg  azon  büszke  jellemszilárdság  és  biztos 
öntudat,  mi  megvan  a  nemességben,  ők  a  felügyelőknek  ellen- 
szegülni nem  mernek,  és  ha  akad  is  egy-két  független  egyén, 
a  felügyelőknek  százféle  módjuk  lesz  őket  üldözni  és  elret- 
tenteni. Ezután  nagyobb  lesz  a  függés  mint  előbb  és  így  az 
országgyűlési  követek  a  kormány  kezében  gépekké  lesznek, 
úgy  hogy  a  törvényhozás  kénytelen  lesz  szavazatukat  ismét 
megnyirbálni. 

Ha  a  városi  követek  úgy  fogták  fel  a  helyzetet,  eí 
lehet  képzelni,  hogy  a  megyék  képviselői  minő  szemmel  tekin- 
tették a  mesterkedést.  Nem  is  engedtek,  és  ezen  a  szirten 
szenvedett  hajótörést  az  oly  régen  óhajtott  reform,  hogy 
azután  1848-ban  a  többiekkel  együtt  gyökeres  és  alapos 
megoldást  nyerjen. 

Sajátszerű  sorsa  volt  a*  közös  teherviselés  kérdésének. 
Mind  a  két  tábla  teljesen  egy  értelmen  volt  annak  keresztül- 
vitelére nézve.  A  főrendeknél  a  konzervativek  vezérszónoka, 
Szócsen  Antal  tette  meg  az  indítványt.  Széchenyi  is  a  leg- 
melegebben pártolta.2  Ekkor  történt  meg  az,  hogy  teljes 
magyar  díszben,  feltéve  összes  rendjeleit,  melyek  legnagyobb 
részét  a  csatatéren,  ellenség  előtt  szerezte,  jelent  meg  az 
ülésben  és  szólalt  fel  az  indítvány  mellett.  Mindennek  daczára 


1    Kovács,  idézett  munka,    IV.  kötet  488.   lap. 
■  Beszédei,  419.  lap. 

a  platonikus  kijelentésen  túl  nem  ment  a  dolog  és  a  tettleges 
~  foganatosítás  a  jövő  országgyűlésre  maradt.  Fájdalom,  ismét 
a  főrendek  miatt,  kiknek  eljárását  másnak  mint  a  legridegebb 
és  legszükkeblübb  önzésnek  tekinteni  nem  lehetett.  Arról  volt 
szó,  hogy  mekkora  legyen  az  összeg,  melyet  ily  módon  a 
nemesség  fizessen  és  mi  czélra  fordíttassék.  Az  alsó  tábla  abban 
állapodott  meg,  hogy  az  adómennyiség  évenkint  2.500,000 
forintra  rúgjon,  hogy  ebből  egy  országos  alap  alkottassék, 
melyből  a  szükséges  reformok  és  beruházások  fedeztessenek. 
Az  összeg  túlságosnak  csakugyan  nem  volt  tekinthető,  de 
a  főrendeket  nem  lehetett  többre  mint  évi  egy  millió  átvé- 
telére rábírni.  Ez  azon  sajátszerű  érveléssel  történt,  hogy 
a  nemességet  csak  lassankint  kell  az  adófizetésre  rászoktatni. 
Ezen  furcsa  felfogásnak  Szécsen  Antal  azzal  az  okoskodással 
kelt  védelmére,  hogy  a  felső  táblának  az  a  hivatása,  hogy 
egyrészt  az  előhaladás  lobogóját  feltartván  s  másrészt  a 
kelleténél  nagyobb  előhaladást  mérsékelvén,  bizonyságot  adjon 
az  országnak,  hogy  annak  közjava  előmozdításában  a  méltó- 
ságos főrendi  tábla  egyik  leghatalmasabb  tényező. 

Az  adott  viszonyok  közt  ezen  devalváczió  egyértelmű 
volt  a  dolog  bukásával.  Ez  volt  az  alsó  tábla  felfogása, 
melynek,  a  legnagyobb  méltatlankodás  hangján,  Beöthy  Ödön 
adott  kifejezést.1  Rámutatott  arra,  hogy  miután  elérkezett  az 
országgyűlés  bezárásának  ideje,  a  dolgon  többé  segíteni  nem 
lehet.  Azzal  a  csekély  összeggel,  a  mit  a  főrendek  ajánlottak, 
eredményeket  felmutatni  nem  lehet  és  így  annak  lesznek 
kitéve,  hogy  a  közös  adózás  elve  kompromittáltam!  fog.  Alkot- 
mányos nehézségek  is  forognak  fenn ;  mert  ő  nem  ösmerheti 
el  a  főrendek  azon  jogát,  hogy  a  követek  táblája  által  —  mely 
az  adózó  népet  van  hivatva  képviselni  —  megszavazott 
tételeken  bármely  irányban  változtatást  eszközölhessenek.  Az 
ajánlatot  a  maga  egészében  kell  vagy  elfogadni  vagy  vissza- 
vetni. Ő  és  elvbarátai  a  legnehezebb  viszonyok  közt  küzdöttek 
a  közös  teherviselés  életbeléptetéseért,  melytől  dús  aratást 
reménylettek.  Ki  kell  mondania,  még  pedig  vérző  szívvel, 
hogy  nem   azért  csatáztak,  a  mit  a  főrendek  neki  juttatnak. 

1  Kovács,  idézett  munka,  VI.  kötet  443.  lap. 

A  mit  a  legnagyobb  fáradsággal  építettek,  azt  a  főrendek 
zsugorisága  izzé-porrá  töri.  így  állván  a  dolgok,  inkább  semmit 
se  adnak.  ítéljen  az  ország  kettőjök  között.  Ugyanily  érte- 
lemben szólt  Klauzál  is,  és  a  tábla  hozzájok  csatlakozott. 

Az  anyagi  érdekek  gondozása  nagy  szerepet  játszott 
a  tanácskozásokban.  Ezek  közé  tartozott  egy  földhitelintézet 
felállítása,  melyre  a  tőkeszegény  és  elmaradt  országnak  oly 
nagy  szüksége  volt,  mint  akár  egy  falat  kenyérre.  Mind  a  két 
tábla  egyet  értett  a  kivitel  módozataira  nézve,  de  a  kormány 
csak  úgy  akart  hozzájárulni,  ha  az  igazgató  általa  nevez- 
tetik ki.  Mindenből  kilátszott,  hogy  ily  módon  az  intézet  a 
korteskedés  eszközévé  fog  sülyedni  és  a  hatalmi  befolyás 
érvényesítésére  szolgáland.  Oly  konzervatív  és  higgadt  ember, 
mint  Ghiczy  Kálmán,  állott  az  ellenzék  élére.1  Szerinte  az 
intézet  bukjék  el  inkább,  mintsem  egy  kinevezett  hivatalnok 
önkényére  bizassék,  hogy  ki  kapjon  kölcsönt,  ki  nem  és  hogy 
az  kegyelmezés  czimen  gyakorolja  ezen  életbevágó  jogot. 
Tekintve  az  ország  földbirtokos  osztályának  nyomasztó  pénz- 
viszonyait, az  a  maga  egészében  ki  lenne  szolgáltatva  a  poli- 
tikai czélzatoknak,  és  választania  kellene  meggyőződése  és 
exisztencziája  között.  Ily  értelemben  szólt  Klauzál  is.  Szük- 
ségét látta,  hogy  konstatálja  a  középosztály  általános  elsze- 
gényedését. De  ha  tagjainak  nagy  részét  adósság  terheli  is, 
szegénysége  mellett  is  azonban  a  nemzet  alkotmányát  meg- 
semmisíteni nem  engedi.  Az  alsó  tábla  megmaradt  eredeti 
álláspontja  mellett  s  egy  erőteljes  feliratban  kifejezést  is  adott 
ennek,  de  ez  már  csak  irott  malaszt  maradt,  miután  az  ellen- 
tétet kiegyenlíteni  nem  lehetett,  a  mihez  hozzájárult  még  az 
országgyűlés  szétoszlatása. 

Nem  érdektelen  Szögyényinek,  ki  akkoron  a  kanczel- 
lária  előkelő  hivatalnoka  volt,  kommentárját  hozzáadni  a  tör- 
téntekhez.- 0  elmondja,  hogy  mily  nagy  fáradságba  került 
az  osztrák  kormányférfiakkal,  különösen  a  financziák  élén 
álló  Kübeck  báróval,  azon  törvényjavaslat  elfogadtatása,  mely 
egy  magyar  földhitelintézet   felállítását  czélozta.    Ennek  foly- 

1   Kovács,  idézett  munka,   II.  kötet    371.   lap. 

1  SzŐgyényi'Marich  László  :  Emlékiratai,  I.  kötet  24.  lap. 

tán  a  magyar  kormány  tagjai  a  nemzet  elösmerésére  számí- 
tottak, midőn  végre  is  ezt  az  eredményt  elérték.  Mily  nagy 
volt  tehát  csodálkozásuk,  midőn  az  országgyűlési  ellenzék 
a  vívmányt  azon  alaptalan  gyanúból  kiindulva  nem  fogadta 
el,  mert  attól  félt,  hogy  a  kormány  nevezvén  ki  a  bank 
hivatalnokait,  ezzel  vesztegetések  és  a  kormány  híveinek  jog- 
talan segélyezése  szándékoltatik,  a  mi  pedig  soha  senkinek 
esze  ágában  nem  volt.  így  tehát  az  ország  leghőbb  kivánata 
kizárólag  az  ellenzék  bizalmatlansága  miatt  nem  teljesült. 
Senki  sem  örült  ennek  jobban  mint  Kübeck,  ki  azt  gondol- 
ván magában,  hogy  többet  ugyan  rajta  nem  kapnak,  a  bécsi 
bankot  és  az  állampapírokat  most  már  féltett  vetélytársaiktól, 
a  magyar  jelzáloglevelektől  megmentve  látta.1 

Hogy  Szögyényinek  intencziói  ebben  a  kérdésben  jók 
voltak,  ahhoz  kétség  nem  fér.  De  hogy  az  ellenzék  bizalmat- 
lansága teljesen  indokoltnak  tekinthető,  azt  az  országgyűlés 
egész  folyamata  bizonyította,  valamint  a  későbbi  kormán}' 
magatartása  is,  mely  tényleg  minden  kormányzati  hatalmat 
és  befolyást  az  ellenzék  leverésére  használt  fel.  Általában 
a  kétértelmű  helyzetek  átka  éppen  abban  rejlik,  hogy  még 
a  legtisztább  szándék  is  gyanúperrel  fogadtatik.  Az  orvosság 
éppen  a  helyzet  teljes  tisztázásában  állott,  mi  azonban  nem 
következett  be. 

A  krizis  —  vagy  ha  úgy  akarjuk :  a  szakítás  —  még 
pedig  egész  erővel  a  vámkérdésben  következett  be.  A  dolog 
kellő  megértésére  nézve  a  később  felemlítendő  védegylet- 
tel együtt  néhány  felvilágosító  észrevételt  kell  előre  bocsá- 
tanom. Még  azt  is  hozzá  kell  tennem,  hogy  bizonyos  pontig 
aktuális  vonatkozással  is  birt  a  kérdés.  Az  aktualitás  nem- 
csak tágabb  értelemben  jelentkezik,  a  mennyiben  a  kereske- 
delempolitikai érdekek  mostanság  a  legnagyobb  fontossággal 
birnak,  de  szűkebb  értelemben  is,  miután  akkoron  hazánk 
önálló  vámterületet  alkotott  és  az  Ausztria  részéről  való 
kizsákmányolás  tűrhetetlennek  tekintetett.  Ezen  kizsákmá- 
nyolás  ellen    az  orvosságot  az  ellenzék    tagjai,    mint  például 

1  Lásd  különben  Kübeck  érdekes  előterjesztését  ez  ügyben,  idézett 
munka,   119.  lap. 

a  »Pesti  Hirlap«  gárdája,  a  vámszövetségben  vélték  feltalál- 
hatni, éppen  úgy,  mint  a  hogy  jelenleg  az  önálló  vámterület- 
ben keresnek  sokan  oltalmat  a  kétségbevonhatlan  gazdasági 
hátrányokkal  szemben.  A  mi  azon  érdekes  politikai  tanul- 
sághoz vezet,  hogy  nem  mindig  az  intézmények  azok,  melyek 
feltétlen  biztosítékot  nyújtanak,  hanem  azok  keresztülvitele, 
egészben  való  működése,  az  embereknek,  kik  a  végrehajtást 
eszközlik,  minősége  és  eljárása  képezik  a  döntő  természetű 
mozzanatokat.  A  már  többször  idézett  1827-iki  országgyűlés 
kereskedelmi  bizottságának  munkálata  *  a  monarkhia  két  álla- 
mának vámpolitikai  helyzetét  abban  állapítja  meg :  általános 
elv  az,  hogy  Magyarország  és  Erdély  a  külfölddel  szemben 
az  örököstartományokkal  együtt  ugyanazon  vámegyesület  alá 
tartozik,  de  ezektől  külön  vámvonal  által  választatik  el.  Ezen 
viszonyból  természet  szerint  kellett  volna  azon  állapotnak 
folynia,  hogy  a  törvényhozás  mindenkivel,  úgy  Ausztriával 
szemben,  az  ország  érdekeit  megvédelmezi  és  olyan  vám- 
politikát folytat  és  tarifát  állapít  meg,  mely  azoknak  leg- 
jobban megfelel. 

Ez  azonban  nem  történt  meg.  Azon  ürügy  alatt,  hogy  a 
vámokból,  az  úgynevezett  harminczadokból,  a  nagyobb  királyi 
haszonvételek  jogosítványának  —  jura  regalia  major  a  — 
czimén,  a  jövedelem  a  koronát  illette  meg,  a  kormány  egészen 
önhatalmilag  állapította  meg  a  vámtarifát,  még  pedig  egy- 
oldalúan Ausztria  érdekében.  A  dolog  lényege  abból  állott, 
hogy  az  osztrák  iparczikkek  majdnem  vámmentesen  jöttek 
be  az  országba  és  agyonnyomták  a  magyar  ipart.  A  magyar 
nyerstermények,  a  mennyiben  Ausztria  is  termelte  azokat,  szin- 
tén magas  vámokkal  sújtattak,  nehogy  az  osztrák  gazdáknak 
versenyt  csináljanak.  Ha  pedig  ez  nem  történt  meg,  akkor 
a  külföldre  való  kivitel  lőn  megszorítva,  hogy  az  osztrák 
gyáripar  olcsóbban  jusson  hozzájok.  Az  egészből  két  irány- 
ban származott  hátrány  a  magyar  közgazdaságra.  Először 
abban  az  irányban,  hogy  a  magyar  fogyasztó  kénytelen  volt 
méregdrága  áron  a  rossz  osztrák  iparczikkeket  megvásárolni, 

'  Opinio  excelsae  Regnicolaris  Deputationis  circa  objecta  commer- 
cialium  relata,  7.  lap. 

Beöthy  Ákos:  A  magyar  államiság  fejlődése,  küzdelmei.  III.  20 

másrészt  olyképpen,  hogy  a  magyar  termelő  megfelelő  piaczot 
találni  nem  volt  képes.  így  tényleg  az  ország  saját  zsírjába 
fúlt.  Osztrák  irók,  kik  e  kérdéssel  foglalkoznak,  most  már 
legalább  beösmerik,  hogy  az  országnak  teljes  joga  volt  panasz- 
kodni a  mostoha  elbánás  miatt.1 

Akkor  azonban  az  osztrák  kormány  egyszerűen  nem 
akart  az  osztó  igazság  álláspontjára  helyezkedni.  Ballagi  - 
becses  munkájában  közli  az  osztrák  udvari  kamara  elnöké- 
nek, Eichhoffnak  emlékiratát,  melyet  1840-ben  József  nádor- 
ispánhoz intézett,  s  azon  kifogásokat  tartalmazza,  melyeknek 
értelmében  a  nemzet  sérelmeinek  orvoslása  megtagadtatott. 
Ezen  kifogások  elseje  arra  vonatkozott,  hogy  a  vámpolitika 
és  a  vámtarifa  megállapítása  kizárólagos  fejedelmi  jognak 
tekintetett.  Ezen  kérdésben  már  azért  sem  lehet  engedni,  mert 
ha  az  országgyűlés  ezen  anyagot  intézkedései  körébe  bevonná, 
számadásra  is  kötelezhetné  a  kormányt  és  így  alkalom  nyílnék 
a  rendek  számára  a  folytonos  ujjhuzásra.  A  vámpolitika  és 
tariffa  osztrák  érdekeket  is  érint  és  már  ezért  sem  tartoz- 
hatik  a  magyar  országgyűlés  elbírálása  alá.  Ha  az  osztrákok 
bizonyos  kedvezményekben  részesülnek  is,  ez  onnan  ered, 
mert  ők  súlyos  adókkal  vannak  terhelve.  Ámds  tudvalevő, 
hogy  ezek  az  adónemek  Magyarországban  nem  léteznek  és 
miután  ilyformán  a  magyar  termelés  adómentesen  dolgozik, 
az  osztrák  közgazdaság  a  versenyt  nem  lenne  képes  kiállani. 
Lényegében  ugyanilyen  következtetésekre  lyukad  ki  utóda, 
Kübeck,  ki,  mint  láttuk,  ezen  törvényhozás  folyama  alatt 
volt  kamaraelnök  és  ki  azután  az  országgyűlés  bezárása 
után  egy  terjedelmes  emlékiratot  dolgozott  ki,  melyben  azon- 
kívül a  vámközösség  esélyeit  fejtegette,  a  mi  később,  mint 
majd  meglátjuk,  az  Apponyi-kormány  programmpontjai  közé 
felvétetett.3 

Ily  természetű  indokolások  képezték  az  osztrák  non 
possumus  hátterét,   a  minek  folytán  a  vámkérdés  a  törvény- 


1  Beér:    Die    österreichische    Handelspolitik  im  XlX-ten    Jahrhun- 
dert,  45.   lap. 

2  Millenáris  történet,  IX.  kötet  548.   lap. 

3  Lásd  ez  emlékirat  tartalmát  Sz'ögyényi  idézett  munkájában,   128.  1. 

hozás  napirendjéről  le  nem  került  s  valóságos  tengeri  kígyóvá 
vált.  A  mostan  hivatott  országgyűlés  első  dolgának  tekin- 
tette egy  választmányt  kiküldeni  a  kérdés  tanulmányozása 
és  a  teendők  megállapítása  czéljából.  A  bizottság  előadójává 
Ghiczy  Kálmán  választatott,  ki  is  a  rábízott  feladatnak  teljes 
mértékben  megfelelt.  Minő  előrelátást  tanúsított,  bizonyítja 
azon  körülmény,  hogy  megjósolta,  mikép  a  német  Zoli  vérein 
Poroszország  politikai  hegemóniáját  állapítja  meg.1  Három 
törvényjavaslatot  terjesztett  be,  mely  a  szükséges  intézkedé- 
seket tartalmazta.  Az  első  szólott  a  külfölddel,  a  másik  az 
Ausztriával  való,  a  harmadik  pedig  az  átmeneti  kereskedésről. 
Az  alapgondolat,  mely  ezeket  áthatotta,  a  viszonosság  moz- 
zanatából állott,  valamint  követeltetett,  hogy  a  vámpolitika  és 
a  vámtételek  az  országgyűlés  által  határoztassanak  meg. 

Az  egésznek  indokolása  egy  felirati  javaslatba  foglal- 
tatott, melynek  czimét  a  harminczadok  országgyűlési  tárgya- 
lásának követelménye  képezte,  a  miben  tulajdonképpen  az 
egész  kérdés  kiugró  pontja  rejlett.2  Kifejtetett  itt,  hogy  a  rend- 
szer, mely  követtetik,  kiszívja  az  ország  éltető  erejét.  Ausztria 
érdekei  uralkodnak  a  mi  közgazdaságunk  felett.  A  magyar 
országgyűlés  beleszólását  elkobozták,  az  osztrák  kincstár 
fenhatósága  állapíttatott  meg.  A  baj  százados  eredetű,  az 
ősök  javítani  akartak  a  sanyarú  állapotokon,  de,  fájdalom, 
siker  nélkül.  Romlott  a  dolog  Mária  Terézia  és  József  alatt 
és  nem  javult  az  utóbbi  vámszabályok  által.  A  magyar  kivitel 
megnehezíttetik,  az  osztrák  behozatal  ellenben  megkönnyítetik. 
A  vita  folyamán  ezen  állítás  a  vámtételekből  teljesen  igazol- 
tatott. Sőt  még  azt  is  kimutatták,  hogy  ha  a  magyar  ipar 
az  osztrákkal  szemben  a  legkisebb  oltalomban  részesülne, 
legalább  is  évenkinti  12  millióval  javulna  az  ország  keres- 
kedelmi mérlege. 

A  bizottság  az  országra  nézve  a  bajok  orvoslását  a 
véd  vámrendszerben  látta  s  egészen  elfogadta  List  felfogását, 
melyet  mindjárt  ismertetni  fogok.  Igen  szépen  fejti  ki,  hogy 
a  pragmatika    szankczió    nem    csorbította  az  ország    függet- 

1    Kovács,   idézett   munka,   V.   kötet  133.   lap. 

'-'   Lásd  :   Pesti    Hírlap,    1844.   augusztus  22-iki   szám. 

lenségét,  csak  az  egyesség  és  az  egyetértés  kötelékeivel  csa- 
tolta a  két  államot  egymáshoz.  Feltétlenül  hangsűlyoztatott, 
hogy  ezen  kapcsolatból  nem  következik,  hogy  jólétét  más 
ország  jólétének  rendelte  alá  és  így  nem  egyezhetik  bele, 
hogy  ezen  ürügy  alapján  jóléte,  sőt  fennállása  veszélyeztessék. 
Mindennek  daczára  azonban  a  rendek  a  legnagyobb  óvatos- 
ság- és  alapossággal  akarnak  eljárni  és  mielőtt  az  idézett 
törvényjavaslatokat  felterjesztik,  adatokat  és  felvilágosításo- 
kat kértek. 

A  kormánynak  az  is  egyik  megszokott  fogása  volt, 
hogy  vagy  nem  válaszolt  a  hozzá  intézett  felterjesztésekre, 
vagy  ha  igen,  oly  későn,  hogy  az  országgyűlés  kifogyott  az 
időből.  Ez  történt  a  jelen  esetben  is.  Mikor  már  a  berekesztés 
határnapja  meg  volt  állapítva  november  10-ikére,  7-én  érkezett 
hozzá  a  deák  nyelven  irott,  semmitmondó  válasz,  mely  ada- 
tokat nem  szolgáltatott  és  a  jövőre  utalta  a  teljesítést.  Az 
ingerültség,  mely  különben  is  annyi  szép  remény  meghiúsu- 
lása folytán  eléggé  fokozva  volt,  a  tetőpontra  hágott.  Klauzál 
volt,  ki  a  közérzületnek  kifejezést  adott  és  egy  határozatot 
indítványozott,  melyet  a  tábla  egyértelműséggel  magáévá  is 
tett.  Ebben  ki  lett  jelentve,  hogy  a  rendek  a  kormány  válaszát 
a  legnagyobb  nehezteléssel  fogadták.  Kényszerítve  vannak 
a  tárgy  levételére  és  miután  a  panaszos  kifakadásokat  gyáva 
siránkozásoknak  tekintik,  többet  felírni  nem  fognak.  Kijelen- 
tik, hogy  a  kormány  vám-  és  kereskedelmi  politikáját  törvény- 
telennek tekintik,  melynek  egyedüli  czélja  gátolni  a  magyar 
műipar  kifejlődését.  Ily  kedvezőtlen  helyzetben  az  alsó  tábla 
polgártársainak  szilárd  és  állhatatos  kitarásában  keres  mene- 
déket. Hogy  ez  elérhető  legyen,  az  országos  védegyletet, 
mely  akkoron  alakult,  a  törvény  paizsa  alá  helyezik.  Ennek 
az  képezi  feladatát,  hogy  az  országot  anyagilag  felszabadítsa : 
olyképpen,  hogy  a  védvámokat  a  polgárok  küszöbeinél  állít- 
ják fel  s  hogy  a  magyar  ipart  az  osztrák  verseny  ellen  meg- 
oltalmazzák. 

Ezen  keserű  hangok  képezték  végző  akkordját  azon 
országgyűlésnek,  mely  legalább  szokásos  lefolyásában,  vala- 
mint, lényegileg  véve,  eredménytelenségében  az  ancien  régimé- 
nek utolsó  országgyűlése  volt.  A  mi  ezen  országgyűlés  műkő- 

dését  kiválóképpen  jellemezte,  a  mi  sikertelenségét  kidombo- 
rítja, az  a  megfeszített  munkásság  nagy  mozzanatából  állott. 
Tizennyolcz  hónapig  tartott  élete,  ezen  idő  alatt  340  kerületi, 
274  országos  ülésben  tanácskozott,  összesen  104  tárgy  képezte 
tanácskozásának  tárgyát,  mely  törvényjavaslatok-,  felirások- 
és  határozatokban  jutott  kifejezésre,  a.  melyek  a  nemzet  éle- 
tének összes  vonatkozásait  felölelték.  Ezen  tárgyak  közül 
csakis  néhány  nyert  törvényhozási  megoldást,  a  többi  mind 
függőben  maradt,  velők  együtt  a  hozzájok  kötött  remények 
füstbe  mentek.  Általános  volt  az  elégedetlenség,  kölcsönös 
a  panasz  és  szemrehányás  kormány  és  nemzet,  szabadelvű 
és  kormánypárt  között.  Egy  dolog  bizonyosnak  látszott,  még 
pedig  az,  hogy  a  régi  rendszer  nemcsak  minden  irányban 
túlélte  magát,  de  még  az  ügyeknek  törvényhozási  utón  való 
lebonyolítását  is  lehetetlenné  tette.  Úgyannyira,  hogy  maga 
ezen  körülmény  is  a  reformműnek  ki  nem  kerülhető  voltát 
bizonyította.  Lesz  alkalom  erre  vonatkozólag  klasszikus  tanu- 
ként Metternichet  idézni,  álljon  odáig  két  kijelentés  ellen- 
zéki részről.  Az  utolsó  ülések  egyikén  1  Szentkirályi  kereken 
kimondta,  hogy  a  miniszteri  felelősséget  tekinti  minden  reform 
kulcsának.  Míg  a  kormány  nem  felelős,  nem  léphet  az  fel 
vezérként  a  haladás  pályáján,  a  nélkül  pedig  minden  működés 
kétes  és  bizonytalan.  Követjelentésében  is  2  ezt  hangsúlyozza, 
még  azt  is  kiemeli,  hogy  ennek  hatáskörét  a  közösügyek 
kivételével  kell  megállapítani. 

Ugyancsak  ebben  az  értelemben  nyilatkozott  Eötvös 
József  azon  búcsúztatóban,  melyben  a  lefolyt  országgyűlést 
részesítette.3  Ebben  azt  mondja,  ha  egyébiránt  a  törvény- 
hozás a  várakozásnak  meg  nem  felelt  egészen,  ha  a  tárgyak, 
melyeknek  bevégzése  majdnem  biztosnak  látszott,  eldöntet- 
lenül  maradtak :  úgy  ennek  oka  nem  a  véletlenben,  minek 
nemzetek  életére  vajmi  csekély  a  hatása,  sem  egyes  embe- 
rekben nem  keresendő.  Az  indok  mélyebben  fekszik,  jelesen 
azon  bizalmatlanságban,    mely  létezni  fog  mindaddig,    míg  a 


1   Kovács,  idézett  munka,  VI.  kötet  408.   lap. 
-'  Pesti   Hirlap,   1844.  decz.    19-iki   szám. 
';  Pesti   Hirlap,   1844.  nov.   21-iki   szám 

bajnak  gyökérszálai  nem  vágatnak  el.  Fekszik  abban,  hogy 
a  követi  utasítások  következtében  egy  törvényhozás  helyett 
52  törvényhozást  birunk  és  hogy  nincs  olyan  hely,  hol  a 
nemzetnek  központosított  érzete  szabadon  nyilatkozzék,  hol 
erdekei  valóságosan  képviseltessenek.  Felelős  kormány,  tör- 
vényhozási összpontosítás,  ezek  képezik  a  nemzetnek  leg- 
nagyobb szükségét. 

Kossuth  is  ezen  nézethez  csatlakozott.  Ugyanis  Pest- 
megyének  közgyűlésén  indítványt  tett  egy  a  kormányhoz 
intézendő  feliratra  nézve,  mely  elfogadtatott,  a  többi  megyék- 
nek megküldetett  és  általános  visszhangra  talált.  Ebben  kimon- 
datik,  hogy  nemcsak  Magyarország,  hanem  az  egész  monarkhia 
érdeke  azt  kivánja,  hogy  az  országban  mind  anyagi,  mind 
szellemi,  még  pedig  valódi  reformok  léptettessenek  életbe. 
Sajnosán  kénytelenek  tapasztalni,  hogy  daczára  annak,  hogy 
a  követi  tábla  oly  megfeszített  munkássággal  dolgozott,  a  kor- 
mánypárt magatartása  folytán  a  reformok  javarésze  meg- 
hiúsult. Ők  hódoló  hűséggel  viseltetnek  az  uralkodóház  iránt, 
de  a  törvények  szellemében  jogszerűen  kívánják,  hogy  az 
alkotmányos  elvek  valahára  a  kormányban  is  uralomra  jussa- 
nak, mi  végre  a  népképviseletet  óhajtják  életbe  léptetni. 

A  kormányzat  felelőssége,  a  parlamentáris  rendszer 
megalkotása  mindinkább  tért  kezd  hódítani.  Ezen  eszme  az, 
mely  az  elméknek  kavargásából  mindjobban  kijegeczesedik, 
mint  az  uj  Magyarország  gondolatvilágának  központja. 


NEGYEDIK  KÖNYV. 

AZ  ELLENTÉTEK  KIÉLESEDÉSE.  A  KORMÁNY  A 
REFORM  ÜGYÉT  A  HATALMI  TÉRRE  JÁTSZSZA 
AT.  ANNAK  HATÁSA,  VALAMINT  AZ  ELLENZÉKI 
VISSZAHATÁS.  A  KÜZDELEM  ÉLET-HALÁL- 
TUSA VA  FAJUL. 

A  VÉDEGYLETI  MOZGALOM  KEZDETÉTŐL  AZ 
I847-KI  ORSZÁGGYŰLÉS  MEGNYÍLTÁIG. 


ÖSSZEGEZÉS. 

I.  Széchenyi  véleméivye  az  ellentétek  kidomborodásáról.  A  kiélesedés 
gazdasági  téren  következik  be.  Kossuth  közgazdasági  nézetei.  Ellen- 
tét közte  és  Széchenyi  között  ezeket  illetőleg.  Kossuth  először  Smith 
Ádámnak  és  a  szabad  kereskedésnek  híve,  később  List  Frigyes  és 
a  védvámos  rendszerhez  csatlakozik.  A  közgazdasági  elméletek  futó- 
lagos ismertetése.  A  merkantil  iskola  és  annak  tételei.  A  kereske- 
delmi mérleg  tana.  Az  1827-iki  választmány  helyes  nézetei  ebben 
a  kérdésben.  A  fiziokraták.  A  »laissez  fairé,  laissez  passer«  elmé- 
lete. Smith  Ádám  és  munkája.  Az  ellenhatás,  melyet  List  Frigyes 
előidéz.  A  nemzeteknek  gazdasági  személyisége  és  azoknak  háztar- 
tása. A  termelési  erők  rendszere.  Az  indokok,  melyek  Kossuthot 
List  követőjévé  teszik.  Azoknak  politikai  háttere.  Kossuth  közgaz- 
dasági iratai.  A  Heti  lap.  A  >Tengerre  magyar «  czimű  czikk.  Az 
Ausztriához  való  közgazdasági  viszony  fejtegetése.  Önálló  vag}*- 
közös  vámterületek.  Kossuth  nézetei  a  helyzet  magaslatán  állanak. 
Gyakorlati  tevékenysége  az  anyagi  téren.  Iparegyesület.  Iparműtár- 
kiállítás. Gyáralapító  kereskedelmi  társaság. 

II.  A  védegyleti  akczió  megindítása.  Kossuthot  helyezik  annak  élére, 
mint  egyedül  alkalmas  embert  a  siker  elérésére.  A  védegyletnek 
nemcsak  az  képezte  a  jelentőségét,  hogy  az  osztrákkal  szembe 
magyar  ipart  akart  teremteni  és  azt  megvédeni,  hanem  az  kapcsot 
képezett  a  rendi  társadalom  különféle  osztályai  között.  A  női  közönség 
lelkes  támogatása.  Az  akczió  mind  nagyobb  arányokat  ölt  magára. 
A  kormány  és  pártja  ellene  foglal  állást.  A  Deák  és  Széchenyi 
közti  polémia.  Deák  a  védegylet  mellett  nyilatkozik.  Szentgróton  tar- 
tott beszéde.  Helyes  közgazdasági  nézetei,  melyek  e  beszédben  kife- 
jezésre jutnak.  Ezzel  ellentétben  Széchenyi  síkra  száll  a  védegylet 
ellen.  Czikkei  a  »Jelenkor«-ban.  Az  ellentmondások,  melyekbe  előbb 
vallott  nézeteivel  szemben  keveredik.  Czikkeinek  kedvezőtlen  hatása 
saját  személyére  vonatkozólag.  Külföldi  kedvező  vélemények  a  véd- 
egyletről. Maga  List  Frigyes  is  propagandát  csinál  mellette.  De 
Gerando  kedvező  véleménye.  A  védegylet  hatása  a  közszellem  és 
a  nemzeti  öntudat  fokozására.  A  helyzet  kormány  és  nemzet  között 
mind   élesebb   lesz. 

III.  Metternich  közbelépése.  Belátja  a  helyzet  tarthatatlanságát,  a  reformok 
kikerülhetlen  voltát.    Emlékirata,    melyet  e  tárgyban    készít.    Annak 

becse  és  tartalma.  Magáévá  teszi  a  magyar  ellenzék  álláspontját. 
Azt  találja,  hogy  az  ország  a  forradalom  előcsarnokában  van. 
A  szükséges  átalakítást  nem  hatalmi  szóval,  de  az  alkotmány  alap- 
ján kell  eszközölni  a  korona  kezdeményezésével.  A  képviseleti  rend- 
szer behozatala  mellett  foglal  állást.  Hangoztatja  a  kormánynak 
vezető,  tehát  parlamentáris  szerepét.  Legyen  az  képviselve  az  ország- 
gyűlésen. Terjessze  elő  a  javaslatokat.  Rendelkezzék  biztos  több- 
séggel. Eletének  alkonyán  mint  becsületes  ember  kötelességének 
tartja  az  igazat  megmondani.  József  nádorispán  is  csatlakozik 
Metternich  véleményéhez.  Majláth-  és  Czirákynak  nézetei  a  hely- 
zet komolyságáról. 
IV.  A  keresztülvitelnél  a  reform  meghiusíttatik,  a  mi  leginkább  Lajos 
főherczegnek  tulajdonítható.  A  személy  változások.  Apponyi  és  Jósika 
kanczellársága.  Széchenyi  helytartótanácsos  lesz.  A  kormányzati 
akcziónál  elkövetett  hibák.  A  programm  hiánya.  Mindamellett  a  kor- 
mány czélzatainak  aggasztó  volta.  Az  összbirodalmi  szempont. 
A  dohányegyedáruság.  Az  adminisztrátori  rendszer  és  a  horvát- 
országi sérelem.  A  törekvés  hatalmi  eszközökkel  többséget  csinálni. 
A  kormánypárti  alakulás.  A  gyülde  vagyis  kormánypárti  klubb. 
A  kormánypárt  programmja.  Annak  kihivó,  tapintatlan  tartalma  és 
hangja.  A  bírálat,  melyben  a  »Pesti  Hirlap«-  és  Kossuthtól  részesül. 
Az  ellentétek  kiélesedése  mind  erősebb  lesz.  Széchenyi  Politikai 
programmtöredékei.  Annak  helytelen  irányzata,  mely  olajat  önt 
a  tűzre. 
V.  Az  ellenzék  felveszi  a  keztyűt.  A  megyei  g3^ülések  tiltakozása  az 
adminisztrátori  önkénykedés  ellen.  Deák  Ferencz  a  tiltakozások 
élén.  A  zalai  körlevél  mint  a  sérelmek  összefoglalása.  Az  ellenzéki 
szervezkedés  egyes  mozzanatai.  Az  ellenzéki  programm,  mely  Deák- 
nak műve.  Tartalmának  jelentősége  és  méltatása. 

VI.  Az  ellenzéki  vezérlet  kérdése.  Deák  visszavonul,  a  vezérletet  nem 
veszi  át.  A  közvélemény  tisztában  van  azzal,  hogy  más  vezér,  mint 
Kossuth,  nem  lehetséges.  Pestmegyében  való  felléptetése.  Az  ellen- 
zéki utasítás,  mint  a  nemzet  törekvéseinek  foglalatja.  Széchenyi 
elhatározza  magát,  hogy  követ  lesz  és  Kossuthtal  megmérkőzik. 
Sopronban  elbukik,  Mosonyban  megválasztják.  Nem  csatlakozik  egy 
párthoz  sem.  Az  ebből  származó  kétértelmű  helyzet.  A  választások 
eredménye.  Kossuth  megválasztatása. 

VII.  István  főherczegnek  a  pestmegyei  főispáni  székbe  való  iktatása. 
A  kedvező  benyomás,  melyet  úgy  ő  mint  Ferencz  József  főherczeg 
előidéznek.  A  magasan  szárnyaló  remények,  melyek  e  tényhez  fűződ- 
tek. A  sors  kegyetlen  játéka  ebben  az  irányban.  István  főherczeg 
mint  a  kikerülhetlen  összeütközés  bizonyítéka,  áldozata.  Eme  tétel 
előzetes  igazolása,    mely  a  helyzet  egyik  szignaturáját  képezi. 

VIII.  Kossuth  Lajos  politikai  jellemzése  és  méltatása.  A  mostoha  elbánás, 
metyben  a  hazai  publiczistikától  részesül.  Csengery,  Kemény,  Szemere 

kedvezőtlen  véleményei  működéséről.  Kossuth  származása  és  csa- 
ládja. Magánéletének  erényei.  Közpályájának  jellege.  Annak  rend- 
kívüli eredményei.  A  48-iki  reformok  előkészítése,  keresztülvitele, 
fegyverrel  való  megoltalmazása.  Kossuth  kiváló  tulajdonságai,  melyek 
által  az  eredményeket  elérte.  Pályafutásának  eredetisége,  különleges 
volta.  Nagy  szónoki  képességei.  Tacitus  meghatározása  a  szónoklat 
lényegét  illetőleg,  mely  reá  is  alkalmazható.  Hatásának  igazi  titka 
személyiségének  hatalma  és  varázsában  áll,  valamint  azon  össz- 
hangban, mely  közötte  és  nemzetének  értelem-  és  érzelemvilága 
között  létezett.  Szellemi,  érzelmi,  cselekvési  képességének  egyen- 
súlya. Jellem-  és  akaratereje,  valamint  bátorsága.  Idealizmusa  és 
szivnemessége.  Működésének  tartalma,  valamint  ellenségeivel  való 
bánásmódja  bizonyítják  ezt.  Az  állítólagos  hibák,  mezeket  felhoztak 
ellene,  nincsenek  igazolva.  Nem  volt  népszerüséghajhászó.  Hiúság 
nem  vezette.  Forradalmi  hajlamai  nem  voltak.  Politikájában  mér- 
séklet merészséggel  párosult.  Deák  kedvező  véleménye.  Hontalan- 
ságának magasztos  példája.  A  nemzet  kegyelete.  Annak  jelentősége 
a  jövőre  nézve. 


I. 


Ama  forrongást,  mely  a  nemzeti  élet  lüktetésének  gyor- 
sabb tempója  folytán  következett  be,  az  előbb  felsorolt  álta- 
lános indokok  mellett  két  uj  mozzanat  hozta  létre :  az  egyik 
a  védegylet,  a  másik  az  adminisztrátori  rendszer  kérdése. 
Ezen  két  kérdés  mindegyike  a  nemzeti  kormányzat  diadalának 
és  az  aulikus  rendszer  bukásának  szükségét  tolta  mindinkább 
előtérbe,  de  ezzel  együtt  ellenállhatlan  erővel  sodorta  a  viszo- 
nyokat a  válság  elé. 

Ezen  felfogás  helyességének  beigazolására  magát  Szé- 
chenyi Istvánt  idézhetjük,  ki  miután,  ha  nem  is  szerencsés 
tapintattal,  de  mindent  elkövetett,  hogy  az  összecsapás  kike- 
rültessék, ez  irányban  kifogástalan  tanúnak  tekinthető.  Évek 
multán  a  döblingi  tébolydában  sokat  beszélgetett  Fáikkal 1 
arról  a  helyzetről,  mely  Apponyi  kanczellárrá  kineveztetése 
folytán  alakult,    mire   vonatkozólag  a  következőket  adta  elő. 

Szerinte  már  akkortájban,  kormány  és  közvélemény  közt 
az  ellentétek  oly  élénkké  váltak,  és  a  bizalmatlanság  úgy  a 
bécsi  mint  a  magyar  ellenzéki  körökben  oly  mély  gyökeret 
vert,  hogy  maga  Apponyi,  minden  jóakarata  és  tapintata 
daczára,  sem  volt  képes  az  összeütközést  meggátolni. 

Az  udvarnál  azt  hitték,  hogy  az  által,  hogy  a  merev 
rcakczióval  szakítottak,  elérték  azt  a  határt,  melyet  saját  jól 
felfogott  érdekökben  átlépni  már  nem  volt  szabad.  Ezentúl 
minden  közeledést  a  nemzeti  érdekek  felé  úgy  vettek,  mint 
Ferencz  császár  hírhedt  szójárása-  és  kritikájának,  a  totus 
mundas  stultizat-féle  dőreségek  irányában  való  megbocsát- 
hatlan    engedményt.    Ellenben    a    nemzetnek    ezen    soi-disant 

1  Falk:  Széchenyi  és  kora,  212.  lap. 

vívmányok  nem  voltak  elégségesek  és  így  a  kormány  lejá- 
ratása biztosra  volt  vehető. 

A  viszonyoknak  eme  zajlása  mind  magasabbra  emelte 
Kossuthot,  mint  az  egyedüli  embert,  ki  a  válságot  képes  is 
volt  megoldani. 

Visszatérve  már  most  a  védegyleti  mozgalomra,  nem 
lehet  figyelmen  kivül  hagyni  azt  a  körülményt,  hogy  ezen 
egész  mozgalom  a  Széchenyi  és  Kossuth  közötti  kontrover- 
ziára  vet  igen  tanulságos  világot.  Ezen  tanulság  egyrészt 
azon  tisztán  tárgyilagos  mozzanatban  jut  kifejezésre,  hogy 
a  hetyzet  kiélesítése  anyagi  kérdések  folytán  következett  be, 
tehát  azon  a  téren  mozgott,  melyet  maga  Széchenyi  jelölt  ki 
nemzete  számára  mint  olyat,  mely  az  összeütközést  nem 
fogja  maga  után  vonni,  sőt  a  kormány  támogatását  is  kilá- 
tásba helyezte. 

A  másik  körülmény  Kossuth  személyiségének  sokoldalu- 
ságát  tüntette  fel,  a  mennyiben  megmutatta,  hogy  nála  az 
anyagi  és  szellemi  tevékenység  párhuzamosan  halad,  és  hogy 
az  eszményiség  kultusza  mellett  érzékkel  birt  a  gyakorlati 
élet  követelményei  iránt  is. 

A  mint  nemzetének  életét  meg  akarta  tölteni  eszményi 
tartalommal,  úgy  meg  akarta  számára  szerezni  a  szilárd 
anyagi  exisztencziának  biztos  alapvetését.  Tudvalevő,  hogy  az 
anyagi  érdekek  művelése  képezte  nagy  vetélytársa,  Széchenyi 
tevékenységének  legsajátosabb  területét.  Kossuth  itt  konkur- 
rencziát  csinált  neki,  még  pedig  teljes  sikerrel,  mert  a  nemzet 
e  kérdésben  is  őrá  és  nem  vetélytársára  hallgatott.  Az  a 
nag}r  különbség,  mely  egyéniségöket,  taktikájokat  egymástól 
szétválasztotta,  ezen  a  téren  is  kifejezésre  jutott  és  az  elfo- 
gulatlan birálat  Kossuthnak  fogja  juttatni  az  elsőséget  úgy 
egyénisége  rátermettségét,  mint  felfogása  felsőségét  illetőleg. 
Igaz,  hogy  Kossuth  ezen  működése  nem  tud  oly  szemmel 
látható,  kézzel  fogható  eredményeket  felmutatni,  mint  például 
a  Lánczhid  vagy  a  Dunagőzhajózás ;  igaz,  hogy  politikai 
eredményei  egészen  elborították  közgazdasági  tevékenységé- 
nek szerén}'ebb  nyomdokait,  de  a  mit  tett,  valamint  a  hogy 
azt  megcselekedte,  egyéniségének  bélyegét  viseli  magán. 

Az  ellentétek,  melyek  őket  egymástól  elválasztották,  itt 

is  észlelhetők.  Mint  már  kiemeltem,  Széchenyi  a  politikai  kér- 
déseket az  anyagiaktól  el  akarta  választani.  Azonkívül  mind 
a  két  téren  akcziója  számára  a  felsőségi  engedélyt,  sőt  párt- 
fogolást  vélte  megszerezhetni.  Hozzá,  mint  Dessewffy  Aurél 
mondta,  inkább  en  petit  coniité  és  nem  a  nagy  közönséggel 
dolgozott.  Kossuth  ellenben  látta  a  két  kérdés  közötti  össze- 
függést, rájött  arra  is,  hogy  az  osztrák  államférfiak  soha  sem 
fognak  az  ország  gazdasági  felszabadulásába  beleegyezni, 
hogy  az  egész  küzdelem  nélkül  nem  fog  menni,  a  mire  kész  és 
képes  volt  a  tömegeket  mozgásba  hozni,  melyeknek  hatalmát, 
még  pedig  teljes  joggal,  ellenállhatatlannak  tekintette. 

.  Széchenyi  Magyarország  gazdasági  problémáját  egy- 
szerűen a  hitel  kérdésének  tekintette.  Kossuth  egészen  tisz- 
tában volt  az  ország  gazdasági  életének  szervi  fogyatékossá- 
gával, t.  i.  az  egyoldalúsággal.  Az  orvosságot  a  sokoldalúság- 
ban, a  pragmatikus  jellegben,  a  helyes  arányok  kifejtésében 
kereste.  Cselekvő  működése  arra  volt  irányítva,  hogy  ipart 
és  kereskedelmet  teremtsen. 

Széchenyi  vállalataiban  a  nagy  tőkére  és  a  kormány- 
zati segélyre  helyezte  a  hangsúlyt,  Kossuth  az  egyleti  és 
társulati  tevékenységben,  a  kisemberek  csoportosításában  látta 
az  üdvöt. 

Széchenyi  volt,  az  kétségtelen,  ki  ezen  eszméket  először 
hangoztatta,  csak  hogy  azok  alkalmazását  maga  nem  tudta 
számottevő  módon  keresztülvinni,  nem  oly  módon,  mint  sze- 
rencsésebb vetélytársa.  így  volt  a  dolog  szellemi  téren  is. 
Széchenyi,  kétségtelen,  sok  helyes  eszmét  pendített  meg,  de 
a  mint  tovább  haladt  pályafutásában,  azok  megoldásától 
elriadt.  Majdnem  minden  nézetét  visszaszívta.  Pályafutásának 
délpontján  a  helytartótanács  egyik  alárendelt  osztályának 
élére  állott,  programmja  a  közlekedési  eszközök  kifejtésére 
zsugorodott  össze.  Kossuth  tevékenységének  minden  pontján 
látva  a  szerves  összefüggést  a  nemzetélet  politikai  és  gaz- 
dasági vonatkozásaiban,  működésének  méreteit  is  ehhez  szabta. 
A  mint  tovább  haladt,  a  láthatár  mindinkább  tágult  előtte, 
keresztül  is  vitte  a  nemzet    újjászületését    mindkét    irányban. 

Ezen  ellentét  az  elméleti  felfogásra  és  előképzettségre 
vonatkozólag  is  észlelhető  és  megállapítható.  Midőn  Széchenyit 

jellemeztem,  kiemeltem,  hogy  kivéve  Smith  Ádámot  és  Ben- 
thamot,  kinek  hatása  pályafutásának  kezdetén  szembetűnő, 
alig  van  rá  példa,  hogy  műveiből  meg  lehetne  állapítani,  hogy 
közgazdasági  téren  alapos  elméleti  ismeretekkel  birt  volna, 
vagy  a  külföldi  ilynemű  viszonyokat  illetőleg  a  kellő  tájé- 
kozást magának  megszerezte  és  azt  feldolgozta  volna,  már 
t.  i.  azon  teljességben,  a  mely  számot  is  tesz.  Egészen  más- 
képpen állott  a  dolog  Kossuthnál.  Már  a  » Pesti  Hirlap«-ban 
irt  czikkeiből  kitűnik,  hogy  minden  jelentékenyebb  nemzet- 
gazdászati  írót  áttanulmányozott,  valamint  a  német  és  angol 
viszonyokban,  úgy  a  Zollverein  mint  az  angol  gabonavámok 
eltörlése  feletti  vitákban  egészen  otthonossá  lett.  Ő  volt  az  első 
magyar  politikus,  ki  egy  határozott  közgazdasági  irányt  kép- 
viselt, t.  i.  a  List  Frigyes  által  tudományos  jelleggel  fel- 
ruházott védvámrendszert. 

Csengery  Antal J  a  legnagyobb  mértékben  igazságtalan 
támadásában,  melyet  ellene  intézett.  Különösen  megrója  nála 
az  eredetiség  hiányát  és  bizonyíték  gyanánt  éppen  azt  hozza 
fel,  hogy  ebben  a  kérdésben  is  más  embertől  kölcsönözte 
nézeteit.  Bismarck  herczeg  ugyanígy  cselekedett,  ki  List 
tanai  alapján  véd  vámos  lett,  mint  szintén  Pitt  is,  ki  viszont 
Smith  Ádám  tanait  ültette  át  politikai  akcziójába.  Sőt  nála 
az  az  érdekes  eset  történt,  hogy  mikor  Smithtel  összejött  és 
neki  előadta,  hogy  nézeteit  miképpen  értelmezi  és  akarja 
megvalósítani,  ez  egészen  elcsudálkozva  beszélte  el,  hog3T 
nemcsak  nem  tartotta  lehetségesnek,  hogy  valaki  ily  jól  fogja 
fel  munkájának  czélzatát,  de  maga  is  csak  most  jött  rá 
igazában  rendszerének  valódi  jelentőségére.2 

És  ezen  logikai  egymásután  meg  is  felel  a  dolgok  ter- 
mészetének. Az  elméleti  és  gyakorlati  élet  közötti  viszonyt 
illetőleg  az  eljárás  alig  lehet  más,  mint  hogy  elébb  az  elmélet 
emberei  kifőzik  és  megrostálják  a  problémákat  és  mikor  azok 
megoldása  bizonyos  megállapodásra  jutott,  a  politikusokra 
vár   a   feladat    az  elmélet  eredményeit  intézményekben  meg- 


1  Összegyűjtött  munkái,  II.  kötet  399.  lap. 

2  Lord  Makón:    William    Pitt    et  son    temps,    IV.  kötet   404.  lap. 
Franczia  fordítás. 

testesíteni.  Az  államférfi  eljárásának  megítélése  nem  is  az  ere- 
detiségre való  törekvésen  fordul  meg,  hanem  azon  a  mozza- 
naton:  indokolt,  helyes  volt-e  az  irány,  mit  az  illető  képviselt, 
megfelelt-e  az  ország  érdekei-  és  szükségeinek  és  minő  ügyes- 
séggel tudta  azokat  megvalósítani. 

Kossuth  először  Smith  Ádámnak  s  a  szabad  keres- 
kedelemnek volt  hive,  egyik  czikkében  *  ezt  határozottan  ki  is 
jelenti.  A  mint  megösmerkedik  Üsttel,  ennek  művei-  és  tevé- 
kenységével, megtörténik  nála  a  Pál-fordulása,2  egyszerűen 
azért,  mert  hazájának  viszonyai  természetszerűleg  utalták 
azon  irányzatra,  melyet  List  kezdeményezett  és  kelendővé  tett. 
■  Hogy  a  dolgot  megérthetőbbé  tegyem,  nem  lesz  feles- 
leges a  különféle  mérvadó  közgazdasági  elméletek  tartalmát 
illetőleg  néhány  tájékoztató  észrevételt  koczkáztatni.  Előadásom 
fonalán  ki  fog  derülni  ezen  kitérés  czélszerüsége. 

Eléggé  ösmeretes,  hogy  a  társadalmi  és  politikai  tudo- 
mányok közt  a  közgazdaság  az  ujabbak  közé  tartozik.  Egy 
szellemes  franczia  iró,  Blanqui,3  be  akarta  bizonyítani,  hogy 
ezen  tudomány  elég  régi  keletű  és  hogy  a  klasszikus  hajdan- 
korban  már  találunk  jelenségeket,  melyekből  látni  lehet,  hogy 
az  anyagi  élet  törvényei,  úgy  egyeseket  mint  nemzeteket 
illetőleg,  nem  voltak  teljesen  ösmeretlenek.  Egy  másik  jelen- 
tékeny német  tudós,  Dühring,4  ezen  tételt  tagadásba  veszi. 
Szerinte  a  hajdankor  egyetlen  egy  közgazdasági  igazságot 
sem  volt  képes  felállítani,  habár  kétségtelen,  hogy  egyes 
fontosabb  közgazdasági  tünetek,  melyek  úgy  a  magánosok, 
mint  a  nemzetek  háztartásában  jelentkeztek,  megfigyelés  tár- 
gyát képezték. 

Általánosan  elfogadott  tétel,  hogy  az  első  közgazdasági 
elmélet  az  ujabb  kornak  szülötte  és  a  tudományban  merkan- 
tilista rendszer  gyanánt  ösmeretes.  Tudvalevő,  hogy  e  rend- 
szer nem  a  bölcselők  és  gondolkodók  agyában  szülemlett 
meg,  hanem  a  gyakorlati  élet  ösmeretei  és  tapasztalatai  nyi- 


1   Lásd  Pesti  Hírlap,   1841.  évi   ''>7.  szám. 

('.  ott,   1842.  évi   120.  szám. 
8  Histoire   de   l'économie  politique,   I.   kötet   I.   fejezet. 
*  Kritische  Geschichte  der  Nationalökonomie  und  des  Sozialismus. 

lyÁkoi:  A  magyar  államiság  fejlődése,  küzdelmei.  III.  21 

tották  meg  az  utat  számára.  A  mint  a  középkor  megszűn- 
tével a  nemzetközi  összeköttetés  sűrűbb  lett,  a  mint  a  keres- 
kedelmi forgalom  mind  nagyobb  méreteket  öltött  magára, 
bizonyos  eredmények  és  következmények  mutatkoztak,  melyek- 
nek tanúságai  elől  nem  lehetett  elzárkózni. 

Ezen  tanulság  pedig  egyszerűen  abból  állott,  hogy  a 
nemzetközi,  vagy  külkereskedés,  az  azt  mivelők  számára 
óriási  hasznot  hajtott,  mely  haszon  érezpénzben,  tőkében 
állott,  úgy  hogy  azon  nemzetek,  melyek  ezt  a  foglalkozást 
sikerrel  űzték,  mint  p.  o.  az  angolok  és  hollandok,  egyszerre 
csak  meg  vagy  onosodtak  és  az  anyagi  fejlődés  terén  óriási 
előmenetelt  tettek.  Hozzájárult  ehhez  azon  körülmény  is,  hogy 
Amerika  rendkívüli  hozadéku  érezbányáknak  volt  hazája, 
melyekből  azután  valóságos  arany-  és  ezüsteső  hullott  világ- 
részünkre, éreztetve  termékenyítő  és  így  vagyonosító  hatását. 

Kézen  feküdt  mindezekből  az  a  következtetés,  hogy  a 
nemes  érczeket  kell  tekinteni  a  gazdasági  summám  bonum- 
nak,  vagyis  tulajdonképpen  az  egyedüli  igazi  vagyonnak.  Az 
országban  levő  érezpénzmennyiség  növelése  lett  ilyenformán 
a  mindenekfelett  elérendő  végezel,  ennek  gyarapodása  szeren- 
csének, megcsappanása  szerencsétlenségnek  vétetett.  És  miután 
a  kereskedelmi  külforgalom  volt  az,  mely  ezen  eredményeket 
leginkább  előidézte,  ez  tekintetett  a  közgazdasági  tevékenység 
legfontosabb  ágazatának,  melynek  sikeres  mívelése  elsőrangú 
nemzeti  feladattá  vált.  Igen  jellemző,  hogy  az  elsők,  kik  ezen 
kérdésről  irtak  —  főleg  Angliában  a  XVII-dik  században 
támadt  ezen    irodalom  —  a  kereskedői   karból   származtak.1 

Ők  állították  fel  a  kereskedelmi  mérleg  tanát,  mely  általá- 
ban a  súly  mértéket  képező  mérleg  két  csészéjének  egymáshoz 
való  viszonyát  alkalmazta  a  külforgalom  eredményeire.  Ked- 
vezőnek, vagyis  cselekvőnek  vétetett  a  mérleg  abban  az  eset- 
ben, ha  a  kivitel  meghaladta  a  bevételt  és  így  ennek  folytán 
az  illető  ország  az  egyenleget  készpénzben  kapta  meg,  vala- 
mint   megfordítva   a    szenvedő     állapot,    vagyis   a   behozatal 


1  Dr.  Josef  Grunzel :    Der  internationale   Wirthschaftsverkehr  und 
seine  Bilanz,  7.  lap. 

feleslegének  pénzzel  való  kielégítése,  kedvezőtlen  következte- 
téseket vont  maga  után. 

Közbevetőleg  felemlítem,  hogy  ezen  felfogás  az,  mely 
a  jelenkor  vám-  és  kereskedelempolitikai  tárgyalásainál,  a  cse- 
lekvő és  szenvedő  kereskedés  kifejezés  alatt,  oly  sokszor 
használtatik  és  nem  egy  balfogalomnak  képezi  forrását. 

Ösmeretes,  hogy  a  merkantil  rendszer  a  XVII.  és 
XVIII-ik  században  uralta  a  politikát  és  az  államférfiúi  műkö- 
désnek megmásíthatlan  krédóját  képezte.  Az  állami  politika 
legfőbb  törekvése  a  kedvező  kereskedelmi  mérleg  elérésére 
volt  irányítva.  A  kivitel  fokozása,  a  behozatal  korlátozása, 
az  érczpénznek  minden  áron  az  országban  való  megtartása, 
még  kiviteli  tilalmak  által  is  megszorítva :  ez  volt  azon  törekvés, 
mely  vörös  fonalként  húzódik  keresztül  az  egyes  államok 
közgazdasági  történetén. 

Az  emberek  fejéből  nem  lehetett  kiverni,  hogy  az  egész 
kereskedés  nyereséget  csak  akkor  ad,  ha  az  egyik  fél  a  mási- 
kat megrövidíti.  Valamennyi  kereskedelmi  szerződés,  mely 
ezen  századokban  köttetett,  magán  viseli  a  merkantil  jelleget. 
Az  említett  szerződéseknek  lényege  azon  előnyökben  állott, 
melyeket  egyik  állam  a  másik  felett  elérni  képes  volt. 

Angliának  különlegességei  közé  tartozott  az  ilyen  szer- 
ződések kötése.  Példa  erre  az  úgynevezett  Methuen-szerződés, 
melyet  1703-ban  Portugalliával  kötött  és  mely  az  utóbbit 
teljesen  kiszivattyúzta.1  A  XVII.  és  XVIII.  századok  háborúi 
a  wesztfáli  békekötéstől  a  franczia  forradalomig  nagyobbára 
anyagi  érdekekből  vívódott  és  a  kereskedelmi  fenhatóság 
elérését  czélozták. 

Talán  nem  egészen  érdektelen  annak  a  felemlítése,  hogy 
a  már  többszörösen  említett  1 827-iki  választmány  munkálata 
a  kereskedelmi  mérleg  kérdésének  minő  nagy  fontosságot 
tulajdonít.  A  választmány  ugyanis  hazánk  külforgalmi  keres- 
kedésének anyagát  1810-tól  1828-ig  úgy  Ausztriával  mint 
a  többi  külföldi  országokkal  feldolgozta  és  megállapította, 
hogy  a  mérleg  az  elsővel  általánosságban  cselekvő,  a  többi- 
vel ellenben  szenvedő  természettel  birt. 

i 
1  Roschcr :  System  Jer  Volkswirthschaft,  III.  kötet  193.  lap. 

21  " 

De  némi  önérzettel  azt  is  ki  kell  emelni,  hogy  a  tőről 
metszett  táblabírói  észjárás  rátalált  a  szög  fejére  és  felösmerte 
azon  alap  fogyatékos  és  ingatag  voltát.  Ők  is  észrevették 
azon  jelenségeket,  melyek  fonalán  ma  már  a  közgazdasági 
elmélet  a  kereskedelmi  mérleg  tanát  egyszerűen  a  lomtárba 
dobta.  A  maguk  ép  és  egészséges  felfogásával  rájöttek  a 
statisztikai  kimutatásoknak  nem  egészen  megbízható  voltára, 
a  forgalom  tárgyát  képező  ki-  vagy  beviteli  czikkek  értéké- 
nek megállapításánál.  De  nemcsak,  hanem  egész  helyes  köz- 
gazdasági, a  kérdés  lényegét  érintő  felfogás  nyilatkozik  azon 
magyarázatban,  mely ly el  a  kimutatások  eredményeit  kisérik. 
Ugyanis  elmondják,1  hogy  egy  országra  nem  képez  minden 
kivitel  nyereséget,  nem  minden  behozatal  veszteséget.  Hang- 
súlyozzák, hogy  más  értéket  képvisel  a  forgalmi  czikk  a  vevő, 
mást  az  eladó  kezében,  mást  a  termelés,  mást  ismét  a  fogyasz- 
tás színhelyén.  Végre  is  a  kereskedelmi  forgalom  a  nemzetek 
kölcsönös  szükségeinek  kiegyenlítését  czélozza  és  mindkét 
félre  nyereséges  lehet :  » Omne  denique  Commercium  inter 
nationes,  mutuis  necessitatibus  et  commoditatibus  definitur 
atque  certum  esse  videtur,  ut  commercia  eo  ipso  utrique 
parti  lucrosa  esse.« 

A  kegyelemdöfést  a  kereskedelmi  mérleg  elméletének 
Smith  Ádám 2  adta  meg.  Ő,  mint  látni  fogjuk,  kimutatta 
a  forgalmi  szabadság  nagy  előnyeit,  valamint  kimutatta,  hogy 
egy  nemzet  anyagi  gyarapodása  nem  a  kivitelnek  a  beho- 
zatal feletti  túlsúlyából,  hanem  a  termelésnek  a  fogyasztás 
feletti  feleslegéből  származik.  Ha  egy  nemzet  évenkint  jelen- 
tékeny összegeket  takarít  meg,  el  tudja  viselni  kereskedésé- 
nek szenvedő  voltát ;  ha  pedig  jövedelméből  ki  nem  jön,  ha 
tőkevagyonát  emészti  fel,  akkor  az  Eldoradónak  minden 
kincse  sem  segít  rajta,  úgy  mint  nem  Spanyolországon  az 
amerikai  érezbányák  összes  hozadéka,  miután  ennek  daczára 
évről  évre  szegényebb  lett. 

Tudvalevő,  hogy  a  merkantilistákkal  szemben  az  első 
elméleti  visszahatás  az  úgynevezett  fiziokrata  iskola  részéről 


1  Idézett  munka,  6.  lap. 

2  Wealth  of  Nations,  388.  lap. 

származott,  mely  a  XVÍII-dik  században  Francziaországban 
keletkezett.  Ez  viszont  a  vagyont  a  földben  kereste.  Nem  a 
kereskedést,  de  a  mezei  gazdaságot  tekintette  a  legfontosabb 
gazdasági  érdeknek.  Ha  a  merkantil  rendszer  a  kormányzati 
tevékenység  szféráját  mindinkább  kijebb  terjesztette,  ez  utóbbi 
annak  beavatkozásáról  mit  sem  akart  tudni.  A  mostani  idők- 
ben oly  sokat  hangoztatott :  »laissez  fairé,  laissez  passer« 
jelszó  egy  fiziokratától,  Gournaytól  származik.1  A  mi  ezen 
rendszert  kiválóképpen  kedvessé  tette,  az  a  természet  szeretete 
volt,  mely  a  XVIII.  század  mesterkélt,  czikornyás  légkörében 
valóságos  jótétemény  számba  ment  és  nem  egy  oly  mozza- 
natot tartalmazott,  mely  maiglan  is  értékkel  bir.  De  még  sem 
birta  a  jelentőséget  megszerezni,  mely  utódja,  Smith  Ádám 
tanainak  jutott,  kit  az  egész  művelt  világ  méltán  a  közgaz- 
dasági tudomány  alapítójának  tekint. 

Smith  Ádám  munkájának  érdeme  abban  áll,  hogy  ő  nem 
egy  közgazdasági  ágnak  csinált  propagandát,  nem  egy  kor- 
szak jelenségeit  figyelte  meg,  nem  egy  nemzet  gazdasági 
igényeit  tartotta  szem  előtt,  hanem  annak  érezte  szükségét, 
hogy  a  közgazdasági  élet  egész  területét  fel  kell  ölelni,  vala- 
mint meg  kell  állapítani  annak  törvényeit,  melyek  minden 
időkre  és  minden  nemzetre  szólnak.  Természetesen  nem  jelenti 
ez  azt,  hogy  a  mit  irt,  a  szentírás  tekintélyével  ruházható 
fel ;  művének  meg  vannak  a  maga  tévedései  és  fogyatkozásai, 
melyeket  azóta  a  tudomány  czáfolt,  pótolt  és  javított  is.  De, 
hogy  munkája  az  alapvetés  jellegével  birt,  hogy  a  nemzet- 
gazdaságot a  tudomány  színvonalára  ő  emelte,  hogy  annak 
nem  egy  törvényét  véglegesen  meg  is  állapította,  az  iránt 
kétség  nem  foroghat  fenn. 

Smith  Ádám  azon  tételből  indult  ki,  hogy  egy  nemzet 
vagyonát,  illetve  jövedelmét  mindig  az  illető  lefolyt  év  mun- 
kájának eredménye  vagy  értéke  alkotja.  Ebből  folyólag  tekin- 
tette a  munkát  a  vagyonbeli  érték  forrásának,  a  nemzeti 
vagyonosodás  legfőbb  rugójának.  Különösen  kiemelte  a  munka- 
megosztás nagy  jelentőségét,  erre  hozta  fel  a  tűcsinálás  pél- 
dáját, melynél    azon  körülmény,    hogy  egyetlenegy  tű  gyári 

1   Diihrintf,  idézett  munka,   112.  lap. 

készítése  annyi  embert  foglalkoztat,  oly  rendkívüli  eredményt 
ér  el.  Az  eredmény  éppen  abban  áll,  hogy  a  tű  minden 
egyes  részletének  készítésénél  több  ember  munkája  vétetik 
igénybe,  s  ez  által  jóval  több  tű  készül,  mintha  az  egészet 
egy  ember  csinálná  meg. 

A  munka  termékeny  voltára  legfőbb  eszköz  a  szabad- 
ság. A  munka  csak  akkor  lesz  igazán  eredményes,  ha  annak 
megválasztása  és  üzése  az  emberekre  magokra  bizatik,  ha 
a  hatóság  mentől  kevésbbé  avatkozik  bele,  avagy  szabályozza 
és  korlátozza  azt.  Ez  áll  a  közgazdasági  tevékenység  főbb 
ágaira  nézve,  a  mezei  gazdaságra,  műiparra  és  kereskede- 
lemre nézve  is,  melyek  mindegyike  a  természet  bölcs  beren- 
dezése alapján  megtalálja  saját  gyarapodásának  útját,  fel- 
tételeit. Ezek  a  természeti  törvények  döntenek  az  anyagi 
tevékenység  terén  is,  a  kormányok  tehát  ebbe  ne  avatkozza- 
nak, jót  úgy  sem  tehetnek,  ha  pedig  a  közbelépés  még  is 
megtörténik,  az  mindig  az  egyesek  vagy  a  közösség  kárára 
van.  Mert  végre  is  minden  egyes  embernek  saját  jól  felfogott 
érdeke,  munkáját  és  tőkéjét  a  legjobban  értékesíteni,  a  köz- 
jólét leginkább  növekszik  az  által,  ha  az  illető  ezen  tényezők 
felett  szabadon  rendelkezik.  Hozzá  járul  a  szabad  verseny, 
mely  minden  munkáskezet  úgy  az  anyagi,  mint  szellemi  téren 
a  legnagyobb  erőfeszítésre  serkent,  különösen  pedig  arra, 
hogy  munkáját  mentől  értékesebbé  tegye. 

Tényleg  a  szabad  verseny  volt  azon  rugó,  mely  a 
technikus  haladás  terén  oly  hatalmas  szolgálatokat  tett.  Az 
állam  feladata  ilyformán  nem  szorítkozik  többre  mint  a  vagyon- 
os személybátorságot  biztosítani,  valamint  az  anyagi  és  szel- 
lemi jólét  ama  feltételeit  megszerezni,  melyek  a  magántevé- 
kenység határait  átlépik. 

Ezen  felfogásból  származik  a  kereskedés  szabadsága, 
melyet  Smith  a  legnemesebb  rendszernek  tekint :  Free  trade 
the  most  generous  of  systems.1 

Mert  éppen  úgy  mint  az  egyes  egyének,  hasonlóképpen 
a  nemzetek  és  országok  különféleképpen  alkalmasak  arra, 
hogy  a  szükségelt  közgazdasági    czikkeket  előállítsák,  minek 

1  Idézett  munka,  532.  lap. 

folytán  ezek  között  is  egy  neme  a  munkamegosztásnak  jön 
létre.  Ennek  a  munkamegosztásnak  lehet  köszönni,  hogy 
mindegyik  azt  a  tevékenységet  fogja  folytatni,  melyre  leg- 
alkalmasabb és  mely  legjobban  fizet. 

Valamint  az  egyes  háztartások  nem  képesek  minden 
szükségletüket  otthon  előállítani,  hanem  kénytelenek  másutt 
vásárolni,  a  hol  ezt  legelőnyösebben"  tehetik,  éppen  úgy  mind- 
egyik nemzet  azt  a  közgazdasági  tevékenységet  folytassa, 
melyre  rátermett  és  mely  viszonyaihoz  mért.  Egyéb  szük- 
ségletét szerezze  be  ott,   hol  az  legolcsóbban  megszerezhető. 

Ez  dióhéjba  szorítva  Smith  elméletének  azon  része,  mely 
az  általam  tárgyalt  kérdéssel  összefüggésben  van. 

Kétségtelen,  hogy  ezen  rendszer  az  egyoldalúság  hibájá- 
ban szenved.  Egyrészt  csak  az  egyes  egyént,  másrészt  pedig 
a  világgazdaságot  veszi,  de  azon  igen  jelentékeny  tényezőt, 
az  államot  és  nemzetet,  ennek  háztartását,  valamint  gyarapo- 
dása és  fejlődése  követelményeit  teljesen  kifelejtette  a  számí- 
tásból. Ezen  hézagot  töltötte  be  a  nagy  német  nemzetgazda, 
List  Frigyes,  szintén  korszakalkotó  munkájával,1  mely  nagy 
fordulatot  idézett  elő  az  elméletben  és  mélyre  ható  gyakorlati 
következményekkel  járt. 

Különösen  konstatálni  kell,  hogy  ha  a  szabad  keres- 
kedelmi iskola  Smith  Ádámra  esküszik,  a  védvámrendszer 
hivei  mai  napság  sem  tudnak  más  érvekkel  előhozakodni, 
mint  melyeket  List  kigondolt,  habár  természetesen  mindegyik 
nagy  bölcselő  rendszere  nem  tisztán  a  vám-  és  kereskedelmi 
politika  kereteire  zsugorodott  össze,  hanem  a  közgazdasági 
élet  egészéből  indult  ki,  melynek  egyik  alkatelemét  a  for- 
galmi vonatkozások  alkotják. 

List  Frigyes  kiinduló  pontja  a  nemzeti  és  állami  sze- 
mélyiség mozzanata  volt.  Ennek  tartalmát  azon  politikai  gon- 
dolat képezte,  hogy  a  világ  egyetemes  gazdaságában  államok 
és  nemzetek  léteznek,  ezek  exisztencziájának  meg  vannak 
a  maga  anyagi  feltételei,  törvényei,  melyek  be  vagy  be  nem 
tartása  életbevágó   következményekkel   jár,    a  vagyonosodást 


1    íJas  nationale    System    der    politischen    Ökonomie.    Gesammelte 
Schrií'ten,  Ili.  kötet.    Akkor  Sárváry  fordításában    magyarul  is  megjelent. 

szegényedést  illetőleg.  És  habár  beösmerte  azt,  hogy  egyes 
országok  fizikai  viszonyai  nem  teszik  lehetővé  minden  köz- 
gazdasági ágazatnak  művelését,  mint  a  hogy  elég  erre  vonat- 
kozólag a  forró  zóna  termékeire  utalni,  valamint  egyes  nem- 
zetek sincsenek  egyformán  megáldva  a  különféle  gazdasági 
képességekkel ;  de  mégis  ebben  a  tekintetben  lehetőnek  tar- 
totta a  kormányzati  akczió  nevelő,  fejlesztő  hatását.  Ő  abban 
látta  az  állami  politika  feladatát,  hogy  az  saját  országát  kira- 
gadja egyoldalúságából,  hogy  a  különféle  gazdasági  tényezők : 
földmívelés,  iparosság  és  kereskedés  arányosan  virágozzanak 
abban.  Ennek  alapját  az  egy  nemzetben  létező  termelési* 
erőkben  és  azok  gazdag  változatosságában  találta,  a  miből 
folyólag  rendszerét  a  termelési  erők  rendszerének  nevezte 
—  System  der  produciiven  Krafte.  —  Azon  hitben  élt,  hogy 
ezen  erők  az  illető  nemzetekben  gyakran  szunnyadoznak,  de 
az  okos  és  czéltudatos  tevékenység  felébresztheti  és  szép 
kifejtésre  hozhatja  őket  annyival  inkább,  mert  hiszen  úgy 
Anglia  mint  Francziaország,  melyek  az  ő  korában  az  anyagi 
fejlettség  terén  az  első  helyet  foglalták  el,  javarészt  felsőségi 
intézkedések  és  rendszabályok  által  emelkedtek. 

Azt  a  politikát  tartotta  helyesnek,  mely  például  egy  föld- 
mívelő  országban  az  ipari  képességet  létrehozza  és  fejleszti. 
Azokat  az  áldozatokat,  melyek  ezen  czélra  hozattak,  éppen 
oly  üdvöseknek  tartotta,  mint  azon  kiadásokat,  melyeket  az 
ifjúság  kiképzésére  fordítanak  és  melyek  később  dúsan  kama- 
toznak. A  védvámokat  látta  ezen  czélra  szolgáló  eszköznek 
olyformán,  hogy  ezek  a  kezdetleges  ipart  az  erősebb  külföldi 
versenyektől  megoltalmazva  megtanítsák  saját  lábán  állani  és 
fokozatos  gyarapodás  által  oda  emelik,  hogy  azután  a  szabad 
versenyt  kiállja.  Ő  is  elvben  a  szabad  kereskedést  vallotta  az 
egyedül  helyes  vámpolitikai  rendszernek.  A  véd  vám  csak 
kisegítő  eszköz  volt  a  termelési  kiadások  kiegyenlítésére.  Ezen 
kiegyenlítés  képezte  a  védvám  mértékét.  A  mennyiben  pél- 
dául Anglia  előrehaladottabb  közgazdasági  viszonyai  folytán 
olcsóbban  állította  elő  kiviteli  czikkeit,  annyiban  kellett  a  véd- 
vámnak  Németországban  emelkedni,  hogy  ilyképpen  sikerrel 
állja  ki  a  versenyt  saját  hazájában.  Az  előállítási  költségek- 
nek ezen  kiegyenlítő    mozzanata   képezi  egyedüli  feladatát  a 

védvámnak;  mihelyt  a  megerősödés  megtörtént,  feleslegessé 
vált  és  eltörlendő.  Érdekesen  jellemzi  List  felfogását  azon 
körülmény,  hogy  míg  az  angol  gyáripar  felsősége  ellen  véde- 
kezett, félszázad  multán  viszont  az  angolok  panaszkodtak 
a  német  ipar  túlsúlya  felett,  melylyel  szemben  saját  orszá- 
gukban nem  képesek  többé  a  versenyt  kiállani,  hanem  szin- 
tén védvámokkal  kell  védekezniük. 

List  Frigyes  nemcsak  elmélkedő,  de  a  tett  embere  is 
volt,  hozzá  eltelve  lángoló  német  hazafiassággal.  Német- 
ország egységének  apostolai  közé  tartozott.  0  volt  a  német 
Zollvereinnak  egyik  alkotója,  mely  a  gazdasági  egység  útján 
a  politikai  egységhez  vezetett.  Az  intézkedés  lényegét  azon 
körülmény  képezte,  hogy  az  akkor  létező  számtalan  kis  és 
nagy  német  fejedelemségek  között  a  vámsorompók  lehullot- 
tak. Ily  módon  a  nagy  német  birodalom  területén  létrejött 
a  teljes  forgalmi  szabadság,  míg  a  külfölddel  szemben  véd- 
vámokkal védekeztek,  a  mi  maga  után  vonta  a  nagy  érdek- 
közösséget befelé,  kifelé  pedig  az  elzárkózás  folytán  a  nem- 
zeti egyéniség  kidomborodását.  List  nálunk  is  járt,  megösmer- 
kedett  Kossuthtal  és  a  vezető  egyéniségekkel,  rendkívüli 
módon  megszerette  hazánkat,  minek  kifejezést  is  adott,  mint 
a  hogy  azt  előbb  már  idéztem. 

Nem  nehéz  kitalálni  azon  indokokat,  melyek  az  ellenzék 
vezérférfiait,  kevesek  kivételével,  különösen  pedig  Kossuthot, 
List  Frigyes  híveivé  tevék,  úgy  tágabb  értelemben  a  közgaz- 
daság nemzeti  felfogásának  mint  szűkebb  értelemben  a  véd- 
vámrendszernek.  Kossuth  1  a  szeg  fejére  ütött,  midőn  Smith 
Ádámnak  szemére  hányja,  hogy  elmélete  kozmopolita  színe- 
zetű, míg  a  másik  a  nemzeti  állam  apotheozisa.  Hozzájárult 
az  Ausztriához  való  viszony,  a  beolvadástól,  a  reál-uniótól 
való  irtózás,  melyre  vonatkozólag  kiderült  a  védvámrendszer 
politikai  haszna  és  jelentősége.  A  mint  Németországban  belát- 
ták az  emberek,  hogy  a  gazdasági  elkülönítés  megszűnte 
a  szorosabb  politikai  csatlakozást  vonja  maga  után,  úgy 
nálunk  mihamarább  rájöttek  a  gondolkodó  politikusok,  hogy 
azon  vámsorompó,  mely  hazánkat  az  örökös  tartományoktól 

1  Pesti  Hírlap,   1842.  évi  120-ik  szám. 

elválasztja,  egyik  lényeges  biztosítéka  a  halhatatlan  1791.  évi 
X.  törvényczikk  azon  tételének,  mely  szerint  Magyarország 
független  állam  és  más  országnak  vagy  nemzetnek  alávetve 
nincs.  Ha  az  1844-iki  országgyűlésen  az  ellenzék  vezérférfiai 
keresztülvitték  és  kimondták  a  védvámrendszer  szükségét  és 
fentartását,  első  sorban  ezen  fontos  politikai  szempont  irá- 
nyította eljárásukat. 

A  másik  szempontot  a  közgazdasági  helyzet  szolgál- 
tatta. Ha  a  védvámokat  megfelelő  eszköznek  lehetett  tekin- 
teni azon  czélra,  hogy  iparosságot  teremtsen,  hogy  egy  gyen- 
gébb ipart,  egy  erősebb-,  fejlettebbnek  versenyétől  megoltal- 
mazza, azt  talpra  állítsa,  mindinkább  fokozza  és  erősítse : 
akkor  az  osztrák  ipar  túlsúlyával  szemben  ez  volt  hasonló- 
képpen az  egyedül  helyes  vámpolitikai  rendszer.  Kossuth  tel- 
jesen átértette  a  dolgot  és  a  tanulságos  éppen  az,  miképpen 
adott  irányt  a  közvéleménynek,  miből  állott  tevékenysége. 
Az  irányítás  czikkekben,  beszédekben  történt,  mire  vonat- 
kozólag csak  annyinak  ösmertetésére  szorítkozom,  a  mennyi 
szükséges,  hogy  működésének  jellege  felösmerhető  és  az  egész 
mozgalom  jelentősége  felfogható  legyen. 

Éppen  ezért  nem  terjeszkedem  ki  azon  czikkeire,  melyek 
a  német  Zollvereinhoz  való  csatlakozás  kérdését  tárgyalják, 
melyek  még  német  fordításban  is  megjelentek.1 

Ezt  a  csatlakozást  ő  politikai  indokokból  öngyilkosság- 
nak nevezte,  mely  magatartása  tényleg  nálunk  minden  ily 
törekvésnek  a  nyakát  törte ;  csak  is  arról  kivánok  röviden 
szólani,  a  mi  a  szoros  értelemben  vett  közgazdasági  fel- 
fogásra vonatkozik. 

Csengery  Antal  már  előbb  idézett  tanulmányaiban  fel- 
említi, hogy  Kossuth  gazdasági  akczióját  nagy  mérvben 
befolyásolták  Pejacsevics  János,  Szabó  Pál,  Valero,  a  kik 
a  magok  nemében  kitűnő  szakemberek  voltak.  Kossuth  ebből 
nem  is  csinált  titkot.  Egy  igen  becses  czikksorozatban,  mely 
a  » Pesti  Hirlap«-ban  2 :  »A  műipar  akadályai  és  ellenszerei « 
czím  alatt    megjelent,    felhasználja    Valér  ónak,    ki  a  gyáripar 


1  Ungarns  Anschluss  an  den  deutschen  Zollverein. 

2  Lásd  az  1843.  évi  októberi  számokat. 

terén    működött,    véleményét,    melyet    az    az    Országgyűlés 

kereskedelmi  választmányának  beadott.  Csak  hogy  ezen  tisz- 
tán szakértői  vélemény  az  ő  kezei  közt  egy  nagy  közgaz- 
dasági programmá  változik  át ;  ennek  hátterét  azon  politikai 
keretek  körvonalai  alkotják,  metyek  1848-ban  intézményes 
valósággá  váltak.  Kiemeli  Magyarország  gazdaságának  egy- 
oldalúságát, konstatálja,  hogy  az  ország  milyen  kitűnő  nyers- 
terményekkel bir,  melyek  olcsón  kivitetnek,  hogy  mint  ipar- 
czikkek  drágán  visszavásároltassanak.  Tudomást  vesz  róla, 
hogy  az  osztrák  gyáripar  mennyit  köszönhet  a  kormányzati 
intézkedéseknek,  miből  kitűnik  a  különbség  Lajthán  innen  és 
túl  között.  Kiemeli  a  szövetkezés  és  egyesülés  fontosságát. 
Mindent  el  kell  követni,  hogy  részvénytársulatok  alakuljanak, 
különösen  a  fonó-  és  szövőipar  terén.  Látja  a  nehézségeket, 
melyek  a  nemzetben  és  intézményekben  rejlenek.  A  szor- 
galom és  vállalkozási  kedv,  főleg  pedig  a  polgári  osztály 
hiánya,  melynek  az  is  akadálya,  hogy  más  mint  nemes  ember 
földbirtokot  nem  birhat  és  így  ipartelepeket  felállítani  alig 
lehet.  A  jogszolgáltatás  lassúsága  és  költséges  volta  sem 
bátorít.  így  sorra  veszi  a  dolgokat,  míg  végre  kilyukadt  az 
1848-iki  reformok  hangoztatására. 

Mikor  a  » Pesti  Hirlap«-tól  elvált,  megalkotta  a  » Heti- 
lap «-ot,  mely  azonban  —  lucus  a  non  lucendo  —  hetenkint 
nem  egyszer,  de  kétszer  jelent  meg.  Ez  tisztán  közgazda- 
sági lap  volt,  mely  az  idevágó  kérdések  egész  anyagát  fel- 
ölelte és  minden  jelenséget,  akár  a  bel-,  akár  a  külföldön 
tűntek  legyen  azok  fel,  szakszerű  megvitatás  tárgyává  tett. 
A  lap  magas  színvonalon  állott  és  ma  is  élvezettel  olvasható. 
Tartalmának  oroszlánrészét  Kossuth  vezérczikkei  képezik, 
melyek  az  előbb  említett  közgazdasági  programm  minden 
követelményeinek,  tágabb  keretben  mozogva,  eleget  tesznek. 
Nem  lehet  szemet  hunyni  a  haladás  előtt,  melyet  egyénisége, 
működése  ezen  a  téren  tett.  Míg  előbb  csak  egyes  közgaz- 
dasági tételeket  hangoztatott,  most  már  közöttök  létrejött  az 
összefüggés,  a  szerves  összeköttetés.  Míg  előbb  figyelme  csakis 
egyes  jelenségekre  szorítkozott,  immár  az  anyagi  élet  egésze 
az,  melybe  éles  tekintete  behatolt.  Míg  előbb  tevékenysége 
inkább    részletkérdésekkel     foglalkozott,    most    megkapta    az 

általános  jelleget,  a  nemzet  közgazdasági  tevékenységének 
minden  mozzanata  bevonatott  akcziójának  tartalmába,  mely- 
nek részleteibe  ereszkednem  itt  nem  lehet. 

Azzal  kezdi,  hogy  felveti  a  kérdést :  az  ország  véd- 
vámos  vagy  szabadkereskedelmi  politikát  kövessen-e  ? *  Ezen 
kérdéssel  szemben  természetszerűleg  konstatálja  mindenek 
előtt,  hogy  oly  közgazdasági  elmélet  vagy  törvény,  mely 
minden  korszakra,  nemzetre  vagy  életviszonyokra  alkalmaz- 
ható lenne,  nem  létezik.  Minden  nemzetnek  saját  gyakorlati 
viszonyaiból  kell  közgazdasági  rendjét  megállapítani.  Ezzel 
éppen  úgy  kell  birnia  mint  saját  törvényeivel. 

Különösen  birnia  kell  abban  az  esetben,  hogy  ha  oty 
állapotba  jutott,  mely  minden  viszonyok  közt  rossznak  bizo- 
nyult. Ilyen  állapot  az,  midőn  a  nemzettől  az  kívántatik,  hogy 
a  mije  van,  ne  adhassa  el  annak,  a  ki  azt  legjobban  meg- 
veszi, a  mije  pedig  nincs,  ne  vehesse  ott,  a  hol  az  leg- 
olcsóbb. Ezen  állapot  orvoslására  egy  szabad  nemzet  két 
közgazdasági  elmélet  között  választhat.  Egyik  az :  otthon 
dolgozni,  munka  és  szorgalom  által  fedezni  saját  szükségeit, 
és  ily  módon  saját  erejét  annyira  kifejteni,  hogy  idegen 
vetélkedőkkel  is  kiállhassa  a  versenyt.  Ez  a  védvámrendszer. 
A  másik  a  szabad  kereskedelmi  rendszer,  melynek  lényege : 
az  árúczikkeket  ott  vásárolni,  hol  legolcsóbbak,  eladni  ellen- 
ben, hol  a  portékát  legjobban  lehet  értékesíteni.  Reá  bizza  a 
kormány  embereire  a  választást  a  kettő  között,  azzal  a  kikö- 
téssel, hogy  a  mit  tesznek,  tegyék  egészen  és  teljes  követ- 
kezetességgel, ne  oly  módon  mint  eddig.  Ők  ugyan  ellene 
vannak  a  védvámrendszernek,  de  a  mit  akarnak,  az  nem 
teljes  forgalmi  szabadság,  úgy  hogy  ezen  állapotnak  mindig 
a  nemzet  iszsza  meg  a  levét. 

Működésének  központját  a  magyar  ipar  megterem- 
tése képezte.2  Az  ipari  haladást  úgy  tekinti  mint  Európa 
népeinek  ez  idő  szerinti  vezéreszméjét,  melynek  megvalósí- 
tása minden  államnak  legfőbb  törekvése.  Ez  nem  jelenti  a 
földmívelési    érdekek    elhanyagolását,    sőt    ellenkezőleg   azon 

1  Hetilap,   1846.  január  15-iki  szám. 

2  Lásd  u.  ott,   1846.  január  2-iki  számot. 


—     333     -• 

fokozottabb  ápolását.  Felhívja  a  » Magyar  gazda «  czimű 
lapot,  hogy  fogjon  a  » Hetilap «-pal  kezet,  miután  az  iparos 
népesség  szaporítása  neveli  a  nyerstermények  keresletét,  hozzá 
a  fogyasztók  száma  is  növekedik.  Kötelességének  ismeri  a 
földmívelés  érdekeinek  előmozdítását,  még  pedig  oly  módon, 
hogy  az  ország  nyersterményei  számára  piaczot  teremtsen, 
és  pedig  a  tenger,  Fiume  felé.  Ellátogat  oda  és  ez  útjának 
hatása  alatt  születik  meg  a  röpke  szóvá  vált  •»  Tengerre 
magyar '«  czimű  hírneves  czikk.1 

Elmondja  ebben,  hogy  ha  a  magyar  ember  és  hazafi 
az  Adriai  tenger  tükrére  néz,  lehetetlen,  hogy  szivében  min- 
den érverés  erős  cselekvési  akarattá  ne  feszüljön.  Mert  ennek 
a  kornak  és  hideg  önzésben  lelkileg  elmállott  törpe  fajának 
lelkesítőre  van  szüksége ;  tengerhez  magyar,  homokod  porá- 
ból, fekete  sárodnak  fészkéből  tengerhez  magyar,  melynek 
viharában,  a  britt  költőnek  érczszava  szerint,  Istennek  képe 
tükrözi  magát,  melynek  azúr  homlokára  ránczot  nem  irtak 
végtelen  idők,  mely  ma  is  olyan,  mint  a  minőnek  látta  a 
teremtés  első  hajnala,  melynek  hullámverésén  tízezer  hajóhad 
sem  hagyván  nyomokat,  azért  tova  hömpölyög  az,  míg  e 
földnek  vizenyős  sarába  minden  hitvány  nyúl  képes  nyomokat 
hagyni.  Kit  az  örökkévalóság  emez  arczképének  szemlélete 
nem  gyújt  lelkesedésre,  ki  itten  sem  képes  egy  cseppjét  merí- 
teni azon  férfias  határozottságnak,  mely  embereket  titánokká 
feszít,  az  magát  bízvást  eltemetheti,  mert  neki  az  élet  többé 
nem  való. 

A  közgazdasági  helyzet  kiugrópontját  az  Ausztriához 
való  viszony  képezte.  Meg  kellett  tehát  ezen  kérdést  is  vitatni, 
a  mi  oly  tárgyilagossággal  és  előrelátással  történt,  hogy 
értékét  még  mai  napság  sem  vesztette  el.2 

A  kérdés  évek  során  mind  aktuálisabbá  vált  és  mind- 
inkább kiderült  a  létező  állapot  tarthatatlansága.  A  konzerva- 
tivek,  Dessewffy  Emiltel  élükön,  vámegységet  akartak.  Viszont 
a  » Pesti  Hirlap«  czentralista  hívei  a  vámszövetség  mellett 
törtek  lándzsát.  Indokolásuk  lényegét  azon  érv  képezte,  hogy 


1   Hetilap,    1840.  január   27-iki   szám. 

-'   Lásd   u.   ott,    1846.  évi   41.   ós  öl-iki   számait. 

azon  állás,  melybe  az  örökös  tartományokkal  szemben  jutot- 
tunk, kizárja  annak  lehetőségét,  hogy  iparuk  túlsúlya  ellen 
védvámokkal  oltalmazzuk  meg  magunkat,  a  mi  tulajdon- 
képpen a  legtermészetesebb  eljárás  lenne.  Ki  van  zárva  pedig 
a  lehetőség  a  miatt,  mert  nem  lehet  feltételezni,  hogy  a  közös 
fejedelem  az  osztrák  ipar  érdekeit  feláldozza.  így  tehát  nincs 
más  megoldás,  mint  vámszövetségben  keresni  menedéket,  mely 
legalább  nyersterményeink  számára  szabad  forgalmat  biztosít.1 

Kossuth  ezt  a  nézetet,  egész  helyesen,  a  bevallott  gyen- 
geség politikájának    nevezte,    mely  férfias    elhatározásra  kép- 
telen. Ő  ezzel  szemben   folytonosan  hangoztatta  a  gazdasági 
önállás,  a  szabad    rendelkezés    nagy  mozzanatát,    a  mit  mai 
napság  az  autonóm  vámtarifa  politikájának  szoktak  nevezni 
Különösen    tisztában  volt   a    vámegység    veszélyét    illetőleg 
mely  a  monarkhia  két  állama  közt  az  anyagi,  gazdasági  egy- 
séget megteremtvén,   a  beolvadás  számára  tág  kapukat  nyit 
Bevallja  azt   is,  hogy  az  osztrák  kormányoknak  I.  Ferdinánd 
óta,  saját  jól  felfogott  érdekében,  arra  kellett  volna  törekednie, 
hogy  lehulljanak  a  vámsorompók,  és  mi  sem  bizonyítja  job- 
ban rövidlátásukat  egyrészt,  zsugori  kapzsiságukat  másrészt, 
mint  hogy  azon  anyagi  haszonért,  mit  nekik  a  közbenső  vám- 
vonal hozott,  lemondtak  azon  politikai  czélzat  eléréséről,  mely 
különben  legforróbb  vágyakodásuk  volt. 

Ausztriának  anyagi  haszna  a  kettős  vámvonal  hatásá- 
ból származott.  Az  egyik  vámvonal  a  külső,  mely  mind  a  két 
államból  a  külföld  jobb  és  olcsóbb  gyártmányát  kitiltja,  tehát 
Ausztria  műiparát  hazánk  piaczán  a  külföld  versenye  ellen 
védi.  Másik  a  közbenső,  mely  az  említett  műipart  a  kelet- 
kező magyarral  szemben  oltalmazza  meg.  Ezen  állapotokból, 
melyeket  mindenki  tarthatatlanoknak  tekint,  ki  lehet  bonta- 
kozni úgy  a  védvám-,  mint  a  szabad  kereskedelmi  rendszer 
alapján.  Lehet  átmenni  a  szabad  kereskedésre,  de  ennek  az 
a  következése,  hogy  Ausztria  felhagyjon  majdnem  tilalmi 
rendszerével  és  alkalmat  adjon  a  magyar  és  osztrák  fogyasz- 
tónak   szükséglete   számára   a  legolcsóbb    piaczot    felkeresni, 

1  Lásd  Pesti  Hirlap,  1845.  május  3.,  10-iki  számait,  minden  való- 
színűség szerint  Trefort  tollából. 

vagyis  megnyitni  a  monarkhiát  a  nyugat-európai  bevitelnek. 
Lehet  a  védvámrendszert  fentartani,  de  azon  módosítással, 
hogy  a  magyar  ipar  megalakulását  az  osztrák  túlsúly  ellen 
lehetővé  tegye.  Mindegyik  rendszernek  megvan  tehát  a  maga 
logikája,  melyet  el  kell  fogadni  és  teljes  következéseit  le  is 
vonni.  Csak  annak  nem  szabad  történni,  hogy  a  két  rend- 
szernek oly  együttes  kombinácziója  vétessék,  melynek  min- 
den előnyét  Ausztria,  minden  hátrányát  hazánk  viseli. 

A  vámszövetségre  vonatkozólag  nyiltan  kimondja,  hogy 
ennek  elengedhetlen  feltétele,  miszerint  Magyarország  a  közös 
vámtarifa  alakulására  oly  módon  nyerjen  befolyást,  mint  a 
német  Zollverein  egyes  államai,  melyeknek  azonkívül  a  kilé- 
pésük is  biztosítva  van.  Erre  nézve  pedig  a  létező  állapotok 
mi  biztosítékot  sem  nyújtanak,  úgyannyira,  hogy  a  közbenső 
vámvonal  eltávolíttatván,  a  külső  pedig  jelenlegi  állapotában 
fentartatván,  Ausztria  hazánkban  feltétlen  monopóliumot  nyer. 
Senki  sem  fogja  tagadni,  hogy  Kossuth  itt,  mondhatni  pró- 
fétai előrelátással,  megjósolta  azon  bajokat,  melyek  az  1867 
óta  létrejött  vámszövetségből  származtak.  Ezen  érvelés  fonalán 
teljesen  a  falhoz  szorítja  Dessewffyt,  azt  a  kérdést  intézve 
hozzá,  hogy  a  vámközösség  alkalmából  miképpen  képzeli 
magának  az  országgyűlés  befolyását  a  politikára  és  tarifákra. 
A  minek  folytán  megtörtént  azon  elég  különös  eset,  hogy  az 
interpelláczióra  válasz  nem  adatott,  minden  valószínűség  sze- 
rint azért,  mert  erre  nézve  a  jövőről  magoknak  tiszta  képet 
alkotni  nem  birtak,  vagy  —  a  mi  sokkal  valószínűbb  — 
a  kényes  kérdéshez  nyúlni  nem  mertek.  A  szeget  fején  találja 
Springer,1  vagyis  a  Kossuth  felfogásának  teljes  jogosultságát 
elösmeri,  kifejtvén,  miszerint  az  Ausztriával  való  vámszövetség 
ellen  komoly  indokok  harczoltak.  A  vámok  megállapítása  az 
országgyűlés  jogköréhez  tartozott.  Ha  már  most  létre  jön  a 
vámközösség,  akkor  az  országgyűlés  megszűnt  volna  egyedül 
illetékes  tényező  lenni,  miután  egy  közös  vámparlamentről 
szó  nem  lehetett.  De  különben  is  az  önálló  vámterület  fen- 
tartása  mellett  komoly  politikai  indokok  szóltak.  Azon  idők- 
ben  ugyanis    sok    szó  esett    arról,  hogy    Ausztria  belépjen  a 

1  Ocschichtc  Österreichs,  II.  kötet.    95.  lap. 

német  Zollvereinba.  Ha  pedig  ez  megtörténik,  akkor  Magyar- 
politikai ("mállását  csakugyan  komoly  veszély  fenye- 
gette volna.  A  mire  különben  Kossuth  már  a  » Pesti  Hirlap« 
hasábjain  rá  is  mutatott.  A  nemzeti  vámpolitika  fentartása 
tehát  teljes  összhangban  állott  a  magyar  nemzet  természetes 
törekvéseivel. 

Ebből  állott  Kossuth  tevékenységének  elméleti  része, 
mely  a  szellemek  irányítására  vonatkozott.  Nézzük  már  most 
a  gyakorlatit,  mely  az  igét  hússá  és  vérré  akarta  átváltoz- 
tatni. Az  a  tér,  mely  előtte,  az  egyszerű,  igénytelen  magán- 
ember előtt,  nyitva  állott,  az  egyesületi,  szövetkezeti  tér  volt, 
mely  odáig  majdnem  teljesen  parlagon  hevert.  Ezen  terület 
is  azonban  lassacskán  kezdte  érezni  az  új  idők  termékenyítő 
hatását  és  az  egyleti  élet  zsengéi  szintén  nyilni  kezdettek. 
Szóltam  előbb  a  takarékpénztárak  keletkezéséről,  továbbá  a 
harminczas  években  megalakul  a  gazdasági  egyesület,  mely 
József  nádorispán  védnöksége  alatt  mind  nagyobb  méretek- 
ben kezd  dolgozni,  részint  a  központi  egyesület  térfoglalása, 
részint  a  vidékiek  szaporítása  folytán.  Ugyancsak  1841-ben 
tekintélyes  pesti  kereskedők  összeállanak,  megcsinálják  a  keres- 
kedelmi bankot  két  millió  alaptőkével,  hogy  magukat  a  bécsi 
bank  kezei  közül  emanczipálják.  Helyes  és  jótékony  hatású 
dolgok  voltak  ezek,  kétségtelen,  de  nagyobb  arányokat  nem 
öltöttek  magukra,  mintegy  az  öntudatosság,  a  lélek  hiányzott 
belőlök.  Ezt  megadta  Kossuthnak  agitátori  tevékenysége. 
Erre  vonatkozólag  a  » Pesti  Hirlap«  egyik  védegyleti  köz- 
gyűlés ötletéből 1  beösmeri  rendíthetlen  buzgalmát,  szűnni 
nem  tudó  erélyét,  mely  az  óriási  akadályok  daczára  győze- 
delmeskedik minden  akadályon.  Az  első  vállalat,  melyet  kez- 
deményezett, az  iparegyesület  volt.  Ennek  alapítására  for- 
dította azt  a  8000  forintot,  melyet  fogsága  alatt  családjának 
gyűjtöttek.  Mindent  elkövetett  arra  nézve,  hogy  Széchenyi 
Istvánt  megnyerje  az  ügynek,  de  ez  ebben  is  ujjhúzást  látott 
Ausztriával  és  nem  ment  bele,2  habár  tényleg  az  egész  idő 
alatt  Kossuth  a  politikát  teljesen  kizárta  az  egylet  működé- 
séből, a  mint  az  el  is  ösmertetett. 

1  Lásd   1846.  augusztus  27-iki  számot. 

2  Széchenyi  István  naplói,  406.  lap. 

Ez  annál  dicséretesebbnek  tekinthető,  mert  Széchenyi 
helyett  a  legkuruezabb  mágnás,  Batthyány  Lajos  állt  az  egy- 
let élére,  ki  is  erélyét,  népszerűségét  és  befolyását  tisztán 
a  tárgyilagos  czélok  elérésének  szentelte.  Tényleg  ezen  czél- 
zatokat  egész  terjedelmökben  fel  is  ölelték.  A  mi  csak  az 
iparosságot,  az  iparosok  jólétét,  fejlődését,  színvonaluknak 
emelését  illette,  az  mind  foganatba  vétetett  és  sikerrel  végre- 
hajtatott. A  tanonezok  számára  iskolák  állíttattak  fel,  a  fel- 
nőttek számára  ingyen  előadások  rendeztettek,  melyekben 
természeti,  technikai,  mathematikai  tantárgyakat  adtak  elő. 
Felállíttatott  az  iparműtár,  melynek  czélja  volt  az  ipar  és 
kereskedés  közt  közvetíteni,  az  iparczikkek  számára  kelendő- 
séget biztosítani,  másrészt  a  kereskedőt  oda  vezetni,  a  hol 
a  hazai  források  léteznek. 

Kossuth,  mint  a  hogy  mondani  szokták,  ebben  az  irány- 
ban lázas  tevékenységet  fejtett  ki.  A  » Hetilap «  egyes  számai 
erre  vonatkozólag  számtalan  becses  adatot  tartalmaznak, 
miután  az  ország  minden  részeivel  összeköttetésbe  lépett,  a 
hol  az  iparosság  valami  jelenségéről  tudomást  szerzett,  mely 
értesítések  azután  a  lapban  nyilvánosságra  hozattak.  Több- 
rendbeli iparműkiállítást  rendezett  és  folyvást  növekedő  ered- 
ményeket mutatott  fel ;  szemmel  látható,  kézzel  fogható  volt 
a  haladás  egyiktől  a  másikig.  így  a  » Pesti  Hirlap«  x  áradozó 
szavakban  adja  elő  egyiknek  megnyíltát,  a  hol  maga  Kossuth 
kalauzolta  az  ünneplő  közönséget,  élénk  előadásban  mutatva 
rá  az  ipari  képesség  gyarapodására.  És  habár  Széchenyi 2 
gunyoros  modorban  mondja,  hogy  Kossuth,  a  haza  dísze, 
a  nemzet  hasznára  kereskedő  és  gyáros  lett,  úgy  ez  a  tény- 
leges valóságnak  meg  is  felelt. 

Tanulságos  világításba  helyezi  az  iparegyesület,  illetve 
Kossuth  akcziójának  sikerét  egy  másik  vállalat  bukása,  mely 
valamivel  későbben  keletkezett  és  a  siker  minden  képzelhető 
feltételével  rendelkezett.  Ez  a  gyáralapító  társaság,  melynek 
czélja  a  gyáripar  előmozdítása,  különösen  az  erre  szükséges 
pénzerő   előteremtése   volt  és  melynek    létesítéséhez    mindkét 

1   1840.   augusztus   13-iki  szám. 

-  Politikai  programmtöredék,  104.  lap. 

Beöthy  Ákos:  A  magyar  államiság  fejlődése,  küzdelmei.  III.  22 

párt,  a  konzervatív,  valamint  a  szabadelvű,  hozzájárult.  Az 
egyletben  részt  vettek  Kossuth,  Batthyány,  Teleki  mellett 
Széchenyi,  Dessewffy  Emil,  a  tárnokmester  Keglevich  Gábor 
is,  ki  nagy  társadalmi  befolyással  birt,  és  a  kinek  a  konzer- 
vatív akcziónál  a  külső  dísznek  képviselése  volt  feladata. 

Az  országos  ellenzék  tisztán  tárgyilagos  indokokból 
a  társulat  igazgatását  Kossuthra  akarta  bizni,  kinek  fényes 
működése  az  iparegyesület  terén  kedvező  kilátásokkal  biz- 
tatott, és  kire  még  ellensége  sem  foghatta  rá,  hogy  közgaz- 
gasági  működését  politikai  czélokra  használja  fel.  A  kormány- 
párt azonban  ebbe  semmi  szín  alatt  nem  akart  beleegyezni 
és  mindenféle  gyanúsításokkal  illette  őt.  Kossuth  kilépett  a 
választmányból,  a  közgyűlésen  a  legnagyobb  méltatlankodással 
utasítva  vissza  a  ráfogást.1  Daczára  annak,  hogy  Deák  is 
közbe  lépett,  a  veszteséget  pótolni  nem  lehetett  és  a  társaság 
szép  csendesen  kimúlt. 

A  sorrendben  a  harmadik  tényező  volt  a  kereskedelmi 
társaság.  A  kézműipar  és  gyáripar  mellett  meg  kellett  alkotni 
a  magyar  kereskedelmet,  mely  nemcsak  ezek  forgalmát  köz- 
vetíti, de  azonkívül  a  hazai  nyerstermények  számára  piaezokat 
keres.  Kossuth  egészen  tisztában  volt  azzal,  hogy  a  nemzet- 
nek leginkább  önerejére  kell  támaszkodnia,  a  mi  ebben  az 
esetben  főleg  abból  állott,  hogy  utat  kell  magának  nyitni 
a  tenger,  még  pedig  Fiume  felé,  miután  Ausztria  úgy  Bécsen 
mint  Trieszten  keresztül  csak  akadályokat  fog  a  magyar 
kivitel  elé  gördíteni.  Ez  volt  czélzata  a  » Tengerre  magyar « 
czimű  idézett  czikkének,  melynek  érdekében,  mint  már  említem, 
Fiúméban  is  járt.  Az  egész  praktikuma  egy  vasútra  lyukadt 
ki,  mely  felhasználva  a  dunai  hajózást,  egyelőre  Vukovártól 
Fiúméig  lett  volna  építendő  és  melynek  megvalósítására  min- 
den előkészület  megtörtént.  Rendelkezve  tehát  a  kellő  közle- 
kedési eszközzel,  a  tengerentúli  forgalom  megindítására  is 
csak  az  egyesületi  eszmét  kellett  mozgásba  hozni.  Ennek 
mintája  azon  külföldi  társaságokban  volt  feltalálható,  melyek 
hasonlóképpen  a  forgalom  élénkítése  érdekében  keletkeztek 
és    nagy    virágzásnak    indultak.    így    alakult    a   kereskedelmi 

1  Pesti  Hirlap,   1846.  ápril  20-iki  szám. 

társaság,  melynél  a  pénz  előteremtése,  az  egylet  megalkotása, 
az  igazgatás  Kossuth  feladata  lőn,  míg  technikai  vezetése 
egy  trieszti  kereskedő,  Szabó  Pál  kezeibe  volt  letéve.  Fáj- 
dalom, ez  minden  ügyessége  és  leleményessége  daczára  egy 
szédelgő  egyén  volt,  ki,  miután  nem  tudta  azon  tetszetős 
és  káprázatos  ígéreteket  beváltani,  melyekkel  a  közönségnek, 
sőt  magának  Kossuthnak  is  port  hintett  a  szemeibe,  egy  szép 
nap  a  társulat  pénzével  megszökött. 

Vukovics  x  felemlíti,  hogy  ezután  rendkívüli  tárgyava- 
tottsággal és  kitartással  ő  vette  az  ügyek  rendezését  kézbe,  és 
a  társaságot  a  bukástól  meg  is  mentette.  Ment  volna  továbbra 
is  a  dolog,  hogy  ha  a  később  közbejött  fontosabb  események 
a  nemzet  tevékenységét  más  irányba  nem  terelik. 

II. 

Nagyobb  mozgalmat  idézett  elő,  nagyobb  arányokat 
öltött  magára  a  védegylet,  mely  egy  nagy,  országos  akczió 
minden  ismérvével  rendelkezett  és  az  egész  közvéleményt 
felkavarta.  Fontossága,  jelentősége  nem  annyira  közvetlen 
hatásában,  mint  inkább  abban  jelentkezett,  hogy  egyrészt 
megmutatta  a  befolyást,  melyet  Kossuth  az  elmék  és  szivek 
felett  ezen  a  téren  is  gyakorolt,  másrészt  a  közszellem  fokozódó 
térfoglalásának  kétségbe  nem  vonható  bizonyítékát  szolgáltatta. 

Vukovics  Sebő 2  így  adja  elő  a  mozgalom  eredetét. 
Mikor  a  kormány  visszautasította  az  országgyűlés  ama  kivá- 
natát,  hogy  a  vámügy  megoldására  szükséges  adatokat  közölje 
és  az  örökös  tartományokkal  való  eg3^ezkedés  végett  osztrák 
bizottságot  nevezzen  ki,  ezen  visszautasítás  a  képviselőházi 
szélsőbal  tagjait  arra  ösztönözte,  hogy  rögtön  cselekedjenek. 
Elhatározták,  hogy  a  haza  lebilincselt  anyagi  állapotának  fel- 
szabadításához hozzá  fognak,  valamint  a  legnagyobb  mérvű 
izgatást  kezdeményezik.  Ennek  az  izgatásnak  lett  eredménye 
a  védegylet.  Az  indítványozó  Kossuth  Lajos,  ki  akkor  lelépve 
a  hirlapirói  pályáról,  az  ország  középpontján,   Pesten,  az  egye- 

1  Emlékiratai,  4ö.  lap. 

2  Emlékiratai   a  bujdosás  és  számkivetés  idejéből,   3.    lap. 

2'2* 

sületi  téren  működött.  Pozsonyba  hivták  fel  és  az  ügy  veze- 
tését kezébe  tették.  Az  izgatás  az  ő  vezetése  alapján  meg  is 
indult,  még  pedig  a  legnagyobb  méretekben.  O'Connel  óta 
oryat  a  világ  nem  látott. 

A  védegylet  eszméjének  csirája  már  az  első  iparmű- 
kiállításon keletkezett.  Mikor  ugyanis  mindenki  saját  szemei- 
vel meggyőződhetett,  hogy  a  hazai  ipar  képes  azt  előállítani, 
a  mire  az  emberek  nagyobb  részének  szüksége  van,  meg- 
pendült az  eszme,  sőt  ily  irányban  több  társulat  is  keletkezett, 
melyek  tagjai  arra  kötelezték  magukat,  hogy  csak  is  hazai 
iparczikkeket  vásárolnak,  csak  is  honi  kelméket  viselnek.  A  dolog 
mintegy  a  levegőben  volt  és  mihelyt  kiderült,  hogy  az  ország- 
gyűlés mit  sem  képes  a  hazai  ipar  érdekében  tenni,  termé- 
szetesnek látszott  az  a  társadalmi  tevékenység  terére  átvinni. 
A  nagy  szót  a  már  előbb  említett  országgyűlési  vitában  a 
november  7-iki  leirat  felett,  Szentkirályi  Móricz  mondotta  ki 
abban,  hogy  ha  a  kormány  megakadályoz  bennünket  az 
osztrák  ipar  túlhatalmassága  elleni  jogosult  törekvéseinkben,, 
állítsuk  fel  tehát  saját    házaink  küszöbe  előtt  a  védvámokat. 

Az  akczió  csakhamar  meg  is  indult.  Az  országgyűlés 
bezárta  után  Pestmegye  gy üléstermében  fejtette  ki  Kossuth 
programmját.  A  terem  zsúfolásig  megtelt,  a  karzatokat  díszes 
hölgyközönség  lepte  el.  Másfél  óráig  tartott  a  beszéd,  mehr 
leírhatatlan  lelkesedést  idézett  elő.1  A  törvényhatóságokat  is 
bevitte  a  propagandába.  Az  egész  idő  alatt  az  ő  hatalmas 
szelleme  az,  mely  a  hullámok  felett  lebeg,  ő  önt  életet  az 
egylet  tevékenységébe.  A  védegylet  1844.  október  6-án  alakult 
meg.  Elnök  Batthyány  Kázmér,  alelnök  Teleki  László,  igaz- 
gató Kossuth  lett.  A  választmányba  bejöttek  az  ország  ieg- 
ösmertebb  emberei :  Deák,  Klauzál,  Beöthy,  Vörösmarty,  Wes- 
selényi, Fáy  András  stb.  Tag  mindenki  lehetett,  ki  hat  évre 
becsületszavával  kötelezte  magát,  hogy  minden  szükségletét, 
a  mennyiben  az  a  hazai  ipartól  telik,  honi  készítményekből 
fogja  kielégíteni  és  az  egyesület  czéljai  elérésére  húsz  kraj- 
czárt  áldoz,  a  mi  mostani  érték  szerint  egy  forint  harmad- 
részét teszi  ki. 

1  Pest  Hírlap,   1844. 

A  dolognak  azonban  mélyebb  jelentősége  volt,  mint 
ipar,  vámpolitika  vagy  közgazdaság.  Kossuth  az  adózási  kér- 
dést is  abból  a  szempontból  fogta  fel,  hogy  a  közadózás 
nagy  gondolata  egy  benső  kapcsot  fog  képezni  az  ország- 
különböző  osztálya  között,  szintúgy  a  védegylet  is  arra  töre- 
kedett, a  haza  minden  fiát  egy  nagy  -  érdekközösség  körébe 
bevonni.  Ennek  kifejezést  adott  az  egyesület  elnöke,  ki  is 
mindjárt  az  első  ülésen  elmondotta,  hogy  míg  más  egye- 
sület csak  egyes  csoportok  érdekeit  mozdítja  elő,  az  ipar- 
védegylet kiegyenlíti  az  osztályok,  vallások  és  nemzetiségek 
közötti  különbségeket  és  súrlódásokat.  Ugyanazon  nagy  czél 
felé  való  törekvésben  egyesíti  a  földesurat  és  a  jobbágyot, 
a  mágnást  és  a  nemes  embert,  a  földmívelőt,  az  iparost  és 
kereskedőt,  a  magyart,  a  németet,  szlávot  és  oláhot.  Lehet-e 
tehát  kételkedni  sikerén? 

A  sikerhez  nagy  mértékben  hozzájárult  ezen  a  téren  is, 
mint  a  szabadelvű  haladás  terén,  az  ország  asszonyai-  és 
leányainak  meleg  érdeklődése,  melynél  ama  két  nemes  mág- 
násnő,  Batthyány  Lajosné  és  Károlyi  Györgyné  járt  jó  pél- 
dával elől,  kiket  a  főváros  szine-java  nagyszerű  fáklyás- 
zenével tisztelt  meg.1 

Azok  között,  kik  a  zsurnalisztika  terén  szellemi  fegy- 
verekkel küzdenek,  találjuk  Madách  Imrét,  »Az  ember  tragé- 
dia*-ja  halhatatlan  szerzőjét.  Timon  álnév  alatt  ír.2  Ezen  név 
alatt  egy  nagy  feltűnést  keltő  czikkével  találkozunk  a  » Pesti 
Hírlap «-ban.3  Polemizál  Dessewffy  Emillel,  ki  attól  fél,  hogy 
a  védegylet  a  kereskedői  osztályt  fogja  károsítani.  Ezt  taga- 
dásba veszi,  kimutatván,  hogy  a  hazai  iparnak  a  kereske- 
delemre éppen  úgy  szüksége  van  mint  a  külföldinek,  míg  ez 
utóbbinak  pártolása  tiszta  nyereség  számba  jön.  Bele  viszi 
a  polémiába  azt  a  gondolatot,  hogy  a  mint  az  az  ember 
érzi  igazán  magát,  ki  saját  lábán  tud  állani,  éppen  úgy 
a  nemzeteknek  is  kulturális  önállóságra  kell  törekedni.  Azt 
is  kiemeli,    hogy  milyen  anyagi    veszteség  az  országnak,  ha 


1  Pesti   Hirlap,   1844.  november  21-iki   szám. 

2  Lásd   u.  ott,   1810.  június  .Viki   szám  763.   lap. 
:;    1844.   november    1 7-iki   szám. 

nyersterményeit  olcsón  adja  el  és  iparczikkek  képében  drágán 
vásárolja  meg. 

A  tevékenység  és  pártolás  mindenfelé  megindult  a  leg- 
nagyobb arányokban.  Vidéken  egyik  fiók  a  másik  után  kelet- 
kezik s  nemsokára  az  egész  ország  be  van  hálózva  a  véd- 
egylet telepeivel. 

A  » Hetilap «,  mely  a  mozgalom  legfőbb  közlönye,  foly- 
tonosan tudósítja  a  közönséget  a  haladásról,  melyben  az 
ügynek  terjedése  kifejezésre  jut,  még  a  legegyszerűbb  köz- 
ségekben is.  így  például  a  lap  1846.  június  12-iki  számában 
olvasunk  a  bogárdi  osztályról,  mely  bár  kicsi,  de  erős  mint 
a  bors  és  mely,  miután  azt  találja,  hogy  a  faluban  lakó 
kereskedők  nem  igen  buzgólkodnak  a  honi  czikkek  elárusí- 
tásánál,  maga  nyit  szövetkezeti  raktárt.  A  bicskeiről  azt  jelen- 
tik, hogy  az  szép  gyarapodásnak  indult,  a  gyáralapító  tár- 
sulat részvényese  lett,  pártolja  az  iparműtárt,  pénzfeleslegét 
a  központ  rendelkezésére  bocsátja.  Megküldi  a  vidék  leírását, 
tüziszer,  napszám,  élelem,  közlekedési  és  építési  szerek  tekin- 
tetében, valamint  a  nála  található  mesteremberek  számát  és 
sorjegyzékét  is  beterjeszti. 

A  bugyi  osztály  tagjai  legnagyobb  részt  az  adózó 
népből  kerültek  ki.  Bár  ők  a  jogélvezetek  dolgában  mostoha 
gyermekei  a  hazának,  mégis  a  honszeretet  szent  sugalmának 
követésében  keresik  boldogságukat.  Földmívelő  nép  levén, 
iparczikkekre  nem  igen  van  szükségök,  de  járandóságukat 
megfizetik,  kölcsönös  lelkesedést  ébresztenek,  a  gyengék 
felett  őrködnek. 

Az  akczió  jelentőségét  legjobban  bizonyítja  azon  elemek- 
nek magatartása,  melyek  a  nemzeti  felfogással  nem  rokon- 
szenveznek. A  magyar  kormánypárti  sajtó  kivétel  nélkül  ellene 
foglal  állást.  Éppen  úgy  az  osztrák  lapok  is,  valamint  az  »Augs- 
burger  Allgemeine  Zeitung «,  melynek  hasábjain  az  osztrák 
hivatalnoki  karnak  egyik  legképzettebb  tagja  és  neves  közgaz- 
dasági iró,  Hock  Károly,  intézi  a  támadást.  Kübeck,  az  osztrák 
udvari  kamara  elnöke,  sőt  Metternich  is  egy  emlékiratában  1 

1  Beér :  Die  österreichische  Handelspolitik  im  XlX-ten  Jahrhundert, 
570-dik  lap. 

nagyon  komolynak  látja  a  dolog  hátteret ;  a  kikerülhetlen 
összeütközés,  vagyis  forradalom  szelét  érzi  annak  működésé- 
ben. Fel  is  szólítják  József  nádorispánt,  mint  a  helytartótanács 
elnökét,  hogy  tegyen  ellene  valamit.  Ez  azonban  kifejti,  hogy 
az  egylet  működésében  a  törvényes  korlátokat  nem  lépte  át 
és  így  a  fellépésre  jogczím  nincs,  legfelebb  annyi,  hogy  a 
közvéleményt  fel  kell  az  esetleges  hátrányok  és  veszélyek 
iránt  világosítani.1 

Az  egész  védegyleti  mozgalomnak  ránk  nézve  talán 
egyik  legérdekesebb  és  tanulságosabb  mozzanata  azon  páros 
viaskodás,  mely  Deák  Ferencz  és  Széchenyi  István  között 
folyt.  Ezen  mozzanat  nemcsak  magára  a  védegyletre  vet 
megfelelő  világot,  de  mind  a  két  nagy  ember  szellemi  érté- 
kére és  politikai  magatartására  vonatkozólag  becses  adatokat- 
foglal magában  olyképpen,  hogy  néhány  sorban  a  kontro- 
verziára  ki  kell  terjeszkednem. 

Mielőtt  nyilvánosan  fellépne,  Deák  egy  Kossuthhoz  irt 
magánlevélben  fejti  ki  nézeteit.  Ebben  egész  egyénisége  meg- 
nyilatkozott.2 

Kiindul  abból,  hogy  párhuzamot  von  az  amerikai  véd- 
egylettel, mely  a  XVIII.  században  Anglia  gyarmatügyi  poli- 
tikája ellen  alakult.  Attól  fél,  hogy  nálunk  hiányozni  fog  a 
lelkesedés,  állhatatosság,  tűrni  tudás.  De  ha  már  az  első 
lépés  megtörtént,  az  eszmét  hanyagság,  hidegség  vagy  külön- 
ködés  miatt  elejteni  nem  szabad.  Nála  a  pesszimizmus  a 
hanyagságnak  nem  lehet  soha  kútforrása.  Tud  ő  remény 
nélkül  is  küzdeni ;  az  elhatározottság,  mely  nála  kötelesség- 
érzeten alapul,  nem  kisebb  mint  azoknál,  kiket  a  lelkesedés 
tüze  melegít.  Félreteszi  tehát  kételyeit  és  az  ügyet  ügy  pár- 
tolja, mint  a  hogy  az  megindíttatott.  Az  eszme  szép  és  tör- 
vényszerű, baj  csak  abból  származhatik,  ha  az  egész  akczió 
részvétlenség  miatt  elalszik. 

Ü  a  védegyletet  az  utolsó  töltésnek  tekinti,  melyet 
a  nemzet,  az  ipara  és  kereskedelme  függetlenné  emelkedéseért 
vívandó  csatában,  a  puska  csövébe  ereszt.  Ha  pedig  ez  csö- 

1    Ballagi:   Millenáris  történet,   IX.   kötet,  614.   lap. 
Kónyi,  idézett  munka,  I.  kötet  583.  lap. 

tortokot  mond,  akkor  Ausztria  és  a  külföld  gyáváknak  fog 
bennünket  mondani.  Azért  tehát  mindazoknak,  kik  a  nemzet 
gyalázatát  és  sülyedését  gátolni  akarják,  mindent  el  kell 
követniük  a  siker  érdekében. 

A  maga  részéről  igéretét  beváltotta.  Zalamegyében  Szent- 
gróth  mezővárosában  szintén  fiókvédegylet  alakult,  melyben 
az  egész  mozgalom  érdekében  egy  nagyszabású  programm- 
beszédet  mondott.  Ezen  beszédnek  nemcsak  tartalma  és  irány- 
zata az,  a  mi  úgy  akkor  mint  még  ma  is  fontossággal  bir, 
de  különösen  azon  jellegzetes  mozzanata,  hogy  Deák,  ki  a 
közgazdasági  téren  sem  elméletileg,  sem  gyakorlatilag  nem 
működött,  a  szükséges  előismereteket  nem  szerezte  meg, 
saját  egészséges  észjárásával  hogy  rá  tudott  a  szeg  fejére 
ütni,  minő  maradandó  igazságokat  állított  fel. 

Deák  abból  indul  ki,  hogy  ipar  és  szorgalom  boldo- 
gítják a  népeket,  és  tagadásba  nem  lehet  venni,  hogy  ezen 
a  téren  hátra  vagyunk.  Bizonyára  egyik  oka  ezen  hátra- 
maradásnak a  múlt  idők  mostohasága,  mikor  a  magyar  ember 
nemcsak  saját  tűzhelyéért,  de  egész  Európáért  harczolt,  mely- 
nek népei  a  béke  áldásait  élvezve  a  kultúra  terén  előre  mentek. 
Minden  korszaknak  megvannak  saját  kötelességei,  a  mieink 
mostanság  a  békés  foglalkozás  terén  teremnek,  mert  nemcsak 
harczok  zivatarai  sodorják  el  a  nemzeteket,  hanem  a  lassú 
sorvadás,  az  emésztés,  mely  az  elszegényedésből  származik. 
Az  ország  szegénységét  nem  kell  bizonyítgatni,  ösmeri  azt 
mindenki,  szembetűnő  főleg  a  családok  eladósodása.  Külö- 
nösen nagy  szerepet  játszott  ennél  a  fényűzés,  azon  körül- 
mény, hogy  ilyen  természetű  czikkekért  mennyi  pénz  ván- 
dorolt ki  az  országból,  a  mi  azután,  közgazdasági  viszonyaink 
különleges  alakulata  folytán,  az  országba  többé  vissza  nem  jött. 

Sikra  száll  a  fényűzés  ellen,  mely  nálunk  különösen  a 
felhozott  indokoknál  fogva  hátrányos,  valamint  a  hazai  ipar 
pártolása  mellett,  mire  nézve  elmondja  mindazon  érveket, 
melyek  azóta  mintegy  közhelyekké  váltak.  Természetesen 
hangsúlyozza  az  egyesülés,  tömörülés  szükségét,  melyre 
vonatkozólag  a  védegyletben  a  társadalmat  szétbontó  min- 
den választófal  ledült.  Gróf,  kereskedő,  kézműves  és  jobbágy, 
konzervatív,    szabadelvű  itt  egymás  mellett    állnak  a  sorban, 

munkálkodva  s  egymást  kölcsönösen  istápolva.  Egykor  egy 
francziától  azt  kérdezték,  ki  verte  meg  Marengónál  az  ellen- 
séget. Én  —  monda  —  és  még  70,000  franczia.  (Közbevetőleg 
mondva :  itt  a  számban  tévedés  van.  Marengónál  28,500  fran- 
czia harczolt  28,000  osztrák  x  ellen.) 

Védelme  alá  veszi  a  védegyletet^  különösen  azon  ráfogás 
ellen,  mintha  politikai  vagy  elszakadási  czélzatok  rejtőzköd- 
nének mögötte.  Másrészt  azonban  szigorúan  megrója  azokat, 
kik  erőszakkal,  vagy  a  társadalmi  illem  megsértésével  akarják 
az  ügyet  előbbre  vinni.  Beszéde  végén  lelkes  szavakat  intéz 
főleg  a  nemzet  leányaihoz,  hogy  a  gyenge  csemetét  forró 
keblökre    öleljék  és  csüggedni    nem  tudó    kitartással  ápolják. 

Azt  kellett  volna  hinni,  hogy  Széchenyi,  kinek  egész 
politikája  azon  tengely  körül  forgott,  hogy  a  nemzet  anyagi 
téren  működjék  és  igyekezzék  gazdagodni,  mert,  ösmert 
hasonlata  szerint,  a  telt  zsák  megáll,  míg  az  üres  összeesik : 
örömmel  fog  üdvözölni  egy  oly  mozgalmat,  mely  végre  is 
egészen  jogosult  alapon  állva  nem  czélozott  mást,  mint  hogy 
a  nemzet  gazdasági  hátramaradását  megszüntesse.  Tegyük 
hozzá :  oly  eszközök  igénybevételével,  melyeknek  czélszerü- 
ségét  senki  inkább  nem  hangoztatta  mint  éppen  ő,  miután 
az  egyesületi  eszmének  első  apostola  volt.  Azonban  éppen 
ennél  a  kérdésnél  derült  ki  kiindulási  pontjának  tévedése, 
a  miről  már  jellemzésénél  szóltam,  t.  i.  nem  látta  be,  hogy 
Ausztria  a  gazdasági  emanczipácziót  épp  oly  kevéssé  fogja 
tűrni,  mint  a  politikait ;  másrészt  azon  hamis  helyzet,  melybe 
jutnia  kellett,  ha  a  reformok  mértékét  a  kormány  engedélyétől 
teszi  függővé.  Ennek  eredménye  természetesen  az  ösmert 
» nesze  semmi,  fogd  meg  jól«  közmondásra  lyukad  ki. 

Széchenyi  ilyformán  a  védegyleti  kérdésben  a  bécsi 
kormánykörök  felfogásának  lett  visszhangja.  Tovább  haladva 
ama  végzetes  lejtőn,  melyre  képzelgései,  rémlátásai  sodorták, 
állást  foglalt  ellene,  még  pedig  akként,  hogy  Deák  beszédére 
egy  a  » Jelenkor «-ban  megjelent  hosszú,  tizennégy  czikket 
tartalmazó  sorozatban  válaszolt. - 


1   líerndt :  Die  Zahl  im   Kriege,  49.   lap. 
-'  Lásd  :   Hírlapi   czikkci  íl-ik  kötetet. 

Ki  kell  mondani,  hogy  ezen  czikkek  tartalma  tisztán 
saját  felfogásának  szempontjából  sem  kielégítő  és  a  közvéle- 
mény benne  irányítást,  tájékoztatást  csakugyan  nem  talált. 
Elég  utalni  arra,  hogy  Széchenyi  a  legfontosabb  kérdésekre 
nézve,  minők :  önálló  vagy  közös  vámterület,  szabad  keres- 
kedés vagy  védvám,  nem  nyilatkozik,  a  közvéleményt  teljesen 
homályban  hagyja,  a  mint  általában  bajos  is  lenne  megálla- 
pítani, hogy  ezekre  nézve  megállapodott  nézetekkel  birt-e. 

Czikkei  áradoznak  a  Deákot  magasztaló  dicséretektől, 
sőt  tovább  megy,  fel  is  szólítja  a  vezérségre,  miután  benne 
összpontosul  minden  tehetség,  a  komoly  és  számba  vehető 
emberek  minden  erénye. 

Hangsúlyozza,  hogy  senki  nálánál  Deák  keblének  tiszta- 
ságát, elmebeli  nagy  tehetségeit  őszintébben  nem  méltányolja. 
Igen  magasra  állítja  Deák  kicsinosodott  agyvelejét.  De  azért 
csalhatatlannak  nem  tartja.  Különösen  nem  oly  kérdésekben, 
melyeket  nem  egyoldalú  magyar,  de  közbirodalmi  szempontból 
kell  megítélni. 

Ennek  folytán  Deák  politikájának  alapzatát  hézagosnak 
tekinti,  a  mire  építeni  mit  sem  lehet.  Ha  Deák  többet  is  tud, 
mélyebben  és  messzebbre  lát,  ő,  miután  12  évvel  idősebb, 
régebben  és  több  oldalról  tekinti  az  eseményeket.  Ennek  oka 
abban  is  rejlik,  hogy  ő  jól  ismeri  a  külföldet,  a  mit  Deák 
nem  mondhat  magáról. 

Annyira  megy,  hogy  el  sem  akarja  hinni,  miszerint 
a  szentgróthi  beszédet  Deák  mondotta  volna ;  mert  hiszen 
az  tévtanoktól  és  álokoskodásoktól  hemzseg.  Az  általa  elfog- 
lalt álláspont  egy  bizonyos  hagymázos  fascinatió  követ- 
kezménye. Mind  azon  lovagol,  a  mit  minden  alkalommal 
egész  az  unalomig  hirdet,  hogy  a  kormánytól  jót  lehet  várni, 
mert  az  felhagyott  beolvasztási  czéljaival.  Ilyenformán,  ha  az 
nem  tud  boldogulni,  az  ellenzékben  és  akadékoskodásában 
van  a  hiba.  A  védegyletet  egyszerűen  méregnek  tartja.  Ha 
sikerül,  osztrák  részről  visszatorlásra,  sőt  szakításra  vezet ; 
ha  nem,  úgy  kompromittálja  az  országot. 

Nem  gondol  vele,  hogy  minduntalan  meghazudtolja 
maga-magát.  Ő,  a  ki  a  » Hitel « -ben  égető  szükségnek  tartotta 
a  váltó  behozatalát,   most,  hogy  Deák  érvére  az  elszegénye- 

dést  illetőleg  válaszoljon,  azt  nem  a  kedvezőtlen  mérlegnek, 
de  a  váltó  intézmény  behozatalának  tulajdonítja,  melyet  való- 
ságos salto  mortalénak  keresztel  el.1 

Ő,  a  telivér  arisztokrata,  a  hitbizományok  embere,  oda 
jut,  hogy  a  Deák  által  konstatált  eladósodás  és  annak  veszélyei- 
vel szemben,  a  szélső  demokráczia,  mint  a  legridegebb  kapi- 
talizmus és  kozmopolitizmus  tanait  hangoztatja.2  Azt  válaszolja 
ugyanis,  hogy  nem  lát  benne  szerencsétlenséget,  ha  a  mágnás 
családok  birtokai  adósság  miatt  más  kézbe  mennek  át,  a  föld 
azért  mégis  megmarad,  sőt  esetleg  jobban  is  értékesíttetik. 

A  végén  még  egyszer  aposztrofálja  a  haza  bölcsét. 
» Barátom,  Deák,  ismétlem:  ön  az,  kiben  minden  tehetség 
összpontosul  és  ily  módon  oly  pártnak  tudhat  élére  állani, 
mely  hazánkat  minden  bajából,  temérdek  önmegtagadás, 
munka  és  állhatatossággal  ugyan,  de  végre  biztosan  kive- 
zetheti. Mennyiségileg  talán  fog  ön  tisztelőkben  veszíteni,  de 
a  minőség  azt  kipótolandja.  Ön  azon  egyedüli  személyiség, 
ki  a  kedélyeket  részint  buzdítva,  részint  csillapítva,  a  mostanság 
szétágazó  hazai  erőket  oly  vágásba  hozhatja,  mely  üdvösség- 
hez vezet,  mert  hiszen  ön  minden  irányban  bizalmat  gerjeszt, 
a  mi  oly  isteni  adomány,  melyet  a  haza  javára  ki  kell  hasz- 
nálnia. És  most  Isten  áldja  önt,  és  ha  ezen  eszméktől  nem 
idegen,  legyen  meggyőződve,  hogy  hivebb  és  elszántabb 
apródja  nálamnál  nem  lehet. « 

Szó  szerint  közlöm,  habár  kissé  rövidítve,  ez  ünnepélyes 
felhívást,  főleg  azon  szempontból,  hogy  teljes  jóhiszeműségét 
ez  alkalommal  is  éppen  úgy  hangsúlyozhassam,  mint  hogy 
rámutassak  sarkalatos  tévedéseire,  melyek  igazolják  felfogásom 
helyességét,  ebben  az  esetben  is  tényekkel  mutatva  ki,  hogy 
a  politikai  vezérletre  jogczime  csakugyan  nem  volt. 

Nem  is  lehet  csodálkozni  azon,  hogy  ily  eljárás  mellett 
nézeteivel  zöld  ágra  jutni  nem  tudott.  Az  ő  egész  elmélete, 
még  ha  a  szubjektív  vonatkozásoktól  el  is  tekintünk,  t.  i.  hol 
csillapítani,  hol  buzdítani,  egyszer  ellenzékeskedni,  egyszer 
kormányt  támogatni :    oly  ugrándozó,   ötletszerű  magatartást 


1  Lásd  :   Hírlapi  czikkek,  II.  kötet  ;">75.  lap. 

2  Ugyanott,  XIV.  czikk  572.  lap. 

vont  maga  után,  melyet  oly  egyenes,  egészséges  észjárású 
közvélemény,  mint  a  milyen  akkor  a  hazai  volt,  be  nem 
tudott  venni.  Nemcsak  hogy  az  történt  meg  vele,  a  mi  poli- 
tikusnak legnagyobb  szerencsétlensége,  hogy  folytonosan  félre- 
értetett, de  csakugyan  népszerűsége  teljesen  eltűnt,  minden 
cselekedete  annak  koporsójába  egyik  szeget  a  másik  után 
ütötte  be,  a  mi  indulatosságát  csak  fokozta.1  Ennek  tető- 
pontját azonban  még  mindig  nem  érte  el. 

A  kormány  taktikájához  az  is  tartozott,  a  védegyleti 
mozgalomnak  veszett  hirét  költeni.  Urbi  et  orbi,  Ausztriában 
mint  külföldön,  minden  sugalmazott  penna  hirdette,  hogy 
a  védegyleti  mozgalom  fiaszkóval  végződik,  szomorú  és  szé- 
gyenítő  bukásnak  néz  eléje. 

A  bagoly-huhogatás  azonban  legalább  Németországban 
hitelre  nem  talált.  A  védegyletnek  hatalmas  szószólója  akadt 
List  Frigyes  személyében,  ki  a  magyar  vállalatot  saját  gyer- 
mekének tekintette  és  azt  szárnyai  alá  vette.  Hirlapi  orgánuma, 
a  »Zollvereinsblatt«-ban  irt  róla  egy  meleg  hangon  tartott  czik- 
ket,  melyet  a  » Hetilap «  át  is  vett.2  A  czikk  tulajdonképpen 
egy  ebéd  leirását  tartalmazza,  melyet  tiszteletére  Batthyány 
Kázmér  adott  és  melyben  a  legkiválóbb  politikai  személyiségek 
vettek  részt.  Pohárköszöntőkben  nem  volt  hiány.  List  is  fel- 
szólalt, még  pedig  nagy  arányú  beszédet  mondott,  melyben 
a  védegyletre  és  több  rokon  kérdésekre  is  kiterjeszkedett. 

Mint  minden  alkalommal,  úgy  ekkor  is  német  hazafi 
minőségében  legnagyobb  rokonszenvét  tanúsítja  a  nemes 
magyar  nemzet  iránt,  mely  saját  hazájában  az  őt  megillető 
vezérszerepet  átveszi,  mert  arra  egyedül  hivatott.  Üdvözli 
a  védegyleti  mozgalmat,  mely  nem  izolált  tünet,  de  maga 
után  vonja  a  politikai  reformok  egész  sorozatát,  mert  polgári 
osztály,  valamint  a  földnek  és  munkának  szabadsága  nélkül 
virágzó  gyáripart  teremteni  nem  lehet. 

Tagadja,  hogy  a  védegylet  az  Ausztriával  való  kap- 
csolat megbontását  vonná  maga  után,  miután  a  két  állam 
a   viszonyos    egymásra    szorulás    erős    kötelékével,  sőt    még 


1  Pulszky :  Életem  és  korom,  I.  kötet  254.  lap. 

2  Lásd  1846.  márczius  17-iki  szám. 

inkább  a  kölcsönös  egymásnak  használás  crőscbb  lánczával 
elválaszthatlanul  össze  van  csatolva.  Ezt  politikai  tüntetések 
meg  nem  bonthatják,  annyival  kevésbbé,  miután  ez  magyar 
részről  nem  is  czéloztatik.  Közgazdasági  szempontból  véve 
a  dolgot,  nem  hiszi,  hogy  Magyarország  műipari  fejlődése 
hátrányos  volna  Ausztriára  nézve,  miután  azon  versenynek, 
mely  hazánk  fejlődéséből  származik,  amazt  is  emelnie  kell. 
A  fogyasztási  képesség  szaporultával  természetesen  az  illető 
piaczok  felvételi  képessége  is  növekedik.  Éppen  ezért  a  kor- 
mánynak pártolni  kellene  a  védegylet  ügyét.  Erdeke  azt 
kivánná,  hogy  a  nemzeti  párttal  kezet  fogva  haladjon.  Poharat 
emelt  a  védegylet  sikeréért  és  a  magyar  és  német  nemzet 
közötti  testvéries  érzelmekéért. 

De  Gerandónak  is  volt  alkalma  a  védegyletről  nyilat- 
kozni, melyet  teljes  kifejlésében  látott  és  megfigyelt.1  Ő  a 
védegylet  czélját  abban  látta,  hogy  a  magyar  nemzet  meg- 
unta azt  az  állapotot,  hogy  az  osztrák  közgazdaság-  és 
iparnak  robotoljon  és  ettől  mentesülni  akart.  Mikor  a  dolog 
megkezdődött  és  a  védegylet  emberei  számot  vetettek  a  hely- 
zettel, belátták,  hogy  az  ország  ipar  dolgában  csakugyan 
nagyon  hátra  van.  A  magyar  társadalom,  mely  a  jobb  és 
finomabb  osztrák  czikkekhez  volt  szokva,  eleinte  nélkülözé- 
seknek tette  ki  magát,  csakhogy  a  mozgalom  sikerüljön.  Az 
ország  első  mágnásai  szerencséjöknek  tartották  az  ünnepélye- 
ken durva  gácsi  posztóruhában  megjelenni,  éppen  úgy,  mint 
a  főrangú  nők  is  oly  kelméket  öltöttek  magukra,  melyek  alig 
különböztek  az  alsó  néposztályok  viseletétől.  A  legrövidebb 
idő  alatt  fényes  eredmények  érettek  el.  Gyárak  keletkeztek, 
melyek  gyártmányai  mind  jobbak  lettek  és  nagy  kelendő- 
ségnek örvendettek.  Különösen  nagy  volt  az  eredmény  a 
közszellem  fokozására  nézve.  A  nemzet  megtanulta  ebből, 
hogy  mire  képes,  ha  akarata  erős  és  elhatározásához  hű 
marad.  De  felkeltetett,  még  pedig  nagy  mértékben,  a  külföld 
figyelme  is.  A  hogy  a  jól  értesült  szerző  irja,  franczia  és 
angol  tőkepénzesek  hazánkra  fordították  figyelmöket,  hol  meg- 
találták mindazt,  a  mi  Ausztriában  hiányzott.  Ő  nem  tartotta 

1   De  l'esprit  public  en  Hongrie,  441.  lap. 

lehetetlennek,  hogy  az  ország  legközelebb  kereskedelmi  szer- 
ződéseket fog  a  külállamokkal  kötni  és  a  gazdasági  önállás 
olyannyira  erősödni  fog,  hogy  az  politikai  tekintetben  is  meg- 
fogja teremni  gyümölcseit. 

A  szellemes  franczia  tényleg  rájött  arra,  a  mit  a  véd- 
egyleti mozgalom  kiugró  pontjának  lehetett  tekinteni.  Ez  pedig 
azon  nagy  tanulságban  rejlett,  hogy  mit  lehet  elérni,  ha  czél- 
tudatos  akarat  vezérli  egy  lelkes  közvélemény  lépteit. 

A  leczkének  meg  is  volt  a  hatása  úgy  Kossuthra  mint 
a  közvéleményre  nézve.  Mindketten  meg  tanulták  ösmerni, 
hogy  mi  lakozik  bennök.  Kossuth  tényleg  egyik  szigorlatot  a 
másik  után  a  legnagyobb  sikerrel  tette  le.  Először  a  képesítőt, 
mint  újságíró  a  szellemi  irányítás  terén,  továbbá  a  második 
szigorlatot,  melyben  a  nemzeti  erők  mozgósításában  való 
jártassága  tűnik  ki.  Hátra  volt  még  a  harmadik :  a  politikai 
vezetés  a  törvényhozás  kebelében. 

És  ez  annál  nagyobb  fontossággal  birt,  mert  hiszen  a 
nemzet  életének  nem  létezett  olyan  területe,  melyen  ne  kel- 
lett volna  fájdalommal  konstatálni  azt  a  nap  nap  után 
nagyobbodó  szakadást,  mely  a  nemzet  és  kormánya  között 
tátongott.  Ebben  a  tekintetben  a  védegyleti  mozgalom  revelá- 
czió  számba  ment,  miután  kisült,  hogy  a  Széchenyi  által 
neutrálisnak  tekintett  anyagi  kérdések  is  éppen  olyan  mos- 
toha elbánásban  részesültek  a  mérvadó  körök  részéről,  mint 
a  politikai  reformok  kényes  és  csiklandós  problémái.  Kossuth 
azon  két  tétele,  hogy  a  nemzet  nem  kegyelmet  kér,  de  jogot 
követel,  valamint  nemcsak  a  nélkületek,  de  az  ellenetek  való 
akczió :  lett  a  közvéleménynek  mind  inkább  hangoztatott 
jelmondata. 

A  mi  azután  a  húrokat  egészen  a  szétpattanásig  feszí- 
tette és  a  helyzetet  mind  élesebbé  és  válságosabbá  tette,  az 
abban  jelentkezett,  hogy  az  ellenzék  legeszményibb  termé- 
szetű akcziója  is  szemben  találta  magát  a  kormányzat  tisztán 
hatalmi  jellegű  ellenakcziójával,  mely  voltaképpen  a  reform 
czége  alatt  az  ellenzéki  törekvésekre  akart  halálos  csapást 
mérni.  A  dolognak  különleges  voita  abban  jelentkezett,  hogy 
mind  a  két  akczió  a  helyzet  tarthatlanságából  indult  ki.  Sőt 
ezen  különlegesség    egész  a  pikantériáig  fokozódott  az  által, 

hogy  a  mit  Kossuthnál  rombolási  czélzatnak  tekintettek,  az 
egészen  al  pari  állott  Metternich  kanczellárról  is,  mert  annál 
lesújtóbb  bírálatot  Kossuth  sem  szolgáltathatott.  Éppen  úgy 
nem  szolgáltatta,  mint  a  hogy  a  parlamentáris  rendszer  beho- 
zatalának szükségét  az  adott  viszonyok  között  jobban  meg- 
indokolni nem  lehet,  mint  a  hogy  azt  ő  cselekedte.  Több- 
szörösen hivatkoztam  már  Metternich  nézeteire,  munkálataira. 
Itt  az  ideje,  hogy  azokat  tüzetesen  ösmertessem.  Annyival 
inkább,  mert  ezen  munkálat  nagy  befolyást  gyakorolt  azon 
kormányzati  akczióra,  melynek  első  ténye  az  adminisztrátori 
rendszer  életbeléptetése  volt.  Ez  volt  egyszersmind  a  harczi 
riadó,  mely  az  ellenzéket  élet-halálharczra  hivta  fel. 


III. 


Metternich  munkálatának,  melyet  most  ösmertetni  fogok, 
értékéről  úgy  Szögyényi,1  mint  István  főherczeg 2  a  leg- 
nagyobb elösmeréssel  nyilatkozik.  Dicséri  felfogásának  tár- 
gyilagosságát, helyességét,  a  viszonyok  ösmeretét,  valamint 
azon  előrelátást,  melyet  a  későbbi  események  igazoltak. 

A  mi  művének  genezisét  illeti,  alig  lehet  kétség  az  iránt, 
hogy  Dessewffy  Aurél  informáczióinak  valamint  behatásának 
sokat  köszönhetett.  Ösmeretes,  hogy  Metternich  és  Dessewffy 
között  szoros  összeköttetés  állott  fenn,  és  hogy  az  ősz,  tapasz- 
talt államférfi  a  fiatal,  lángeszű  magyar  politikus  iránt  a  leg- 
nagyobb rokonszenvet  érezte,  őt  nagy  dolgokra  szánta. 
Kovács  Lajos,3  ki,  mint  már  említem,  Széchenyinek  legmeg- 
hittebb embere  volt  és  \gy  alapos  értesüléssel  bírt  mindenről, 
beszél  egy  emlékiratról,  melyet  Dessewffy  a  kanczellárnak 
átadott.  Ferenczy  József4  lelkiösmeretes  művében,  melyet  az 
előbbinek  szentelt,  közöl  egy  dolgozatot,  mely  ilynemű  jel- 
leggel bír  és  melyet  kormányzati  programmnak  lehet  tekin- 
teni. De  bár  ez  sok  helyes  dolgot  tartalmaz,  mégis  nélkülözi 

1  Emlékiratai,  26.  lap. 

-'  Stefan  Viktor  Erzherzog  von  Osterreich,   189.  lap. 

( iv'Á  Széchenyi    István   közéletének   három   utolsó   éve,   66.   lap. 
*  Gróf  Dessewffy  Aurél  összes  művei,   201.  lap. 

azon  pragmatikus  felfogást,  mely  Metternichnek  azonnal  köz- 
lendő nézeteiben  kifejezésre  talált.  És  ennek  megvolt  a  maga 
természetes  magyarázata.  A  kormányférfiak  és  azoknak  ni  vei 
nem  birtak  azon  magas  látkörrel,  melyből  Metternich  tekin- 
tette az  ügyeket.  Viszont  a  magyar  ellenzék  tagjai  sem  sze- 
rezhettek meg  magoknak  a  gyakorlati  kormányzat  terén  oly 
alapos  ösmereteket,  mint  egy  olyan  vezérlő  miniszter,  a  ki 
egész  életén  keresztül  állami  szolgálatban  állott  és  minden 
nagy  európai  kérdés  elintézésében  vagy  befolyt  vagy  annak 
közvetlen  szemlélője  volt.  De  bármint  legyen  is,  annyi  bizonyos, 
hogy  azon  tény  előtt  szemet  hunyni  nem  lehet,  hogy  azon 
egyén,  kit  a  XlX-dik  század  egyetlen  osztrák  államférfiának 
lehet  tekinteni  és  a  ki,  mint  mondani  szokták,  az  összbiro- 
dalom,  valamint  a  kormányzat  szempontjából  tekinti  a  meg- 
oldandó problémákat,  ugyanazon  következtetésekre  jutott 
mint  a  magyar  ellenzék  tagjai,  a  kik  viszont  a  magyar 
államiság  és  szabadelvű  haladás  álláspontján  állanak.  A  mi 
egyszerűen  azt  jelentette,  hogy  az  összhangot  a  kettő  között 
megtalálni  nem  tartozott  a  politikai  lehetetlenségek  közé. 

Azon  okmányok,  melyek  Metternich  nézeteit  tartal- 
mazzák, három  darabból  állanak.  Az  első  a  nyelvkérdésre 
vonatkozik,1  mely  1843.  november  havában  Íratott.  A  másik 
egész  általánosságban  a  magyar  állapotokra  vonatkozik  2  és 
1844.  év  végén  keletkezett.  És  végre  egy  emlékirat  József 
nádorispánhoz  1844.  május  9-ről,  mely  az  imént  említett  ira- 
tokban nem  foglaltatik,  de  megolvasható  Horváthnál,3  kinek 
kezeibe  a  48-iki  események  folytán  jutott.  Azért  hagyom  ezt 
utoljára,  mert  míg  az  előbbi  általánosságban  mozog,  az  utóbbi 
mintegy  a  gyakorlati  alkalmazást  tartalmazza.  A  nyelvkér- 
désre vonatkozó  iratot  nem  szükséges  külön  ismertetni,  miután 
annak  lényeges  részei  a  másik  kettőben  úgy  is  bennfog- 
laltatnak. 

Metternich  azon  konstatáláson  kezdi,  hogy  Magyar- 
ország  már  a  forradalom  előcsarnokába  jutott.  A  régi    rend 


1  Metternich :  Nachgelassene  Papiere,  VI.  kötet  473.  lap. 

2  Idézett  munka,  VII.  kötet  51.  lap. 
2  Huszonöt  év,  II.  kötet  27.  lap. 

összeomlófélben  van,  az  uj  még  nem  lépett  életbe.  Az  átala- 
kítás szüksége  áthatotta  magát  a  koronát  is,  és  igen  helyesen 
arra  határozta  magát,  hogy  ez  az  alkotmány  alapján  és  nem 
hatalmi  szóval  fog  történni.  És  ez  helyes  is,  hazánkban  az 
alkotmány  meg  nem  hamisított  felfogásából  kell  kiindulni. 
A  korona  jogai  azok,  melyek  érvényesítendők,  még  pedig  az 
arra  alkalmas  eszközök  felhasználásával. 

Találkoznak  oly  egyének,  kik  attól  tartanak,  hogy  az 
alkotmány  erőteljesebb  életműködése  ezt  képviseleti  jelleggel 
fogja  felruházni,  míg  a  magyar  ellenzék  éppen  ezen  átala- 
kulásra törekszik.  Mindkét  felfogás  téves,  mert  Magyarország 
alkotmánya  már  is  bir  ezen  jelleggel,  a  mi  megvan,  annak 
nem  szükséges  jönnie.  Metternich  itt  igen  helyesen  külön- 
böztet meg  rendi  és  képviseleti  alkotmányok  között.  Rendi 
alkotmányok  voltak  például  Németországban,  a  hol  a  ren- 
deknek igen  korlátolt  jogosítványaik  voltak.  Egész  más  ter- 
mészetű a  magyar  alkotmány,  melynek  analógiája  az  angollal 
feltűnő,  a  hol  az  egész  törvényhozási  matéria  meg  van  osztva 
korona  és  nemzet  között,  habár  a  korona  igen  jelentékeny 
felségjogokkal  bir  és  szuverénsége  alapvető  természetű. 

Hiu  kísérlet  lenne  ezek  szerint  a  kormány  részéről  a 
képviseleti  rendszer  behozatala  ellen  küzdeni,  hanem  igen  is 
meg  kell  akadályozni  azt,  hogy  a  demagógia  legyen  azon 
tényező,  mely  tért  foglaljon  és  felülkerekedjék.  A  képvise- 
leti rendszer  egyik  követelménye  a  formák  biztossága,  szi- 
lárdsága. Ez  azonban  Magyarországon  nem  létezik,  különösen 
az  országgyűlés  tárgyalási  rendje  az,  mely  folytonos  inga- 
dozásoknak van  alávetve.  A  főbaj  az,  hogy  a  kormány  nem 
tud  vezetni  és  mindkét  országrészszel,  Erdélyivel  úgy  mint 
Magyarországgal  szemben  a  negáczió  álláspontján  áll.  Ez 
pedig  téves  álláspont,  melylyel  szakítani  kell ;  rá  kell  lépni 
a  kormánynak  és  koronának  a  vezetés  és  pozitív  irányítás 
területére.  Hogy  miképpen  történjék  ez,  azt  fejtegeti  azon 
előterjesztés,  melyet  a  nádorispánhoz  intézett  és  melynek 
főbb  pontjait  a  következőképpen  adom  vissza. 

Ezen  előterjesztésben  Metternich  mindenekelőtt  konsta- 
tálja, hogy  az  ország  viszonyait  fel  kell  éleszteni.  A  köz- 
állapotokat a  megállapodottságból,  a  pangásból  ki  kell  ragadni, 

Beöthy  Ákos:  A   magyar  államiság  fejlődése, 'küzdelmei.  III.  23 

mely  okvetetlenül  a  hátramaradással  egyértelmű.  Régi  igazság, 
hogy  a  ki  nem  megy  előre,  az  visszamarad.  A  hátramaradás 
oka  pedig,  hogy  a  török  hódoltság  után  sem  állott  a  kor- 
mányzat feladatának  magaslatán.  A  mióta  ő  befolyt  az  ügyek 
intézésébe,  mindig  nógatta  az  illetékes  tényezőket,  hogy  végre 
tegyenek  már  valamit  a  fejlődés  érdekében.  Nem  annyira 
Ferencz  császáron  múlt  a  dolog,  hanem  azon,  hogy  meg- 
felelő egyéneket  nem  kaptak. 

A  főhiba  azonban  mégis  a  rendszerben  állott,  mert  itt 
két  elem  állott  egymással  harczban,  a  magyar  alkotmányos 
és  a  német  kénytiralmi.  Ennek  következtében  a  kormány 
elvesztette  erkölcsi  erejét,  a  mi  természetesen  a  nyilvános  élet 
megbénításához  vezet.  Ezen  bénításhoz  hozzájárul  a  hatalmi 
tényezőkben  az  összhang  hiánya.  A  korona  akcziójában 
formaságok  által  gátoltatik.  Különben  is  minden  ország- 
gyűlés egy-egy  oly  eszközt  ragadt  el  a  koronától,  mely  a 
kormányképességhez  szükséges  volt.  Azonkívül  a  felső  tábla 
az  alsó  tábla  által,  ez  viszont  a  megyék  által  van  korlátozva. 
A  helyzet  olyan,  hogy  az  teljesen  ki  van  zárva,  miszerint 
a  kormány  az  alsóházban  többséget  szerezzen,  már  pedig 
képviseleti  rendszer  mellett  egy  kormány  fenn  nem  állhat, 
ha  megbízható  többsége  nincs. 

Itt  segélyre  van  szükség,  melynek  pedig  felülről  kell 
jönnie.  Ha  pedig  az  onnan  nem  jön,  akkor  az  országnak 
nincs  más  útja  mint  a  forradalom.  A  segély  eszközei  közül 
első  helyre  sorozza  azt,  hogy  a  kormány  az  alsó  táblán 
többséget  szerezzen.  Erre  minden  esetre  azzal  kell  törekedni, 
hogy  a  megyék  vezérlete  más  kezekbe  jöjjön.  Természetes, 
hogy  a  többség  maga  nem  elegendő,  hanem  azt  irányítani, 
vezetni  is  kell  tudni.  Ez  idáig  nem  történt  és  azért  két  irány- 
ban van  reformra  szükség,  felhasználásával  azon  tapasztala- 
toknak, melyek  minden  képviseleti  rendszerrel  biró  országban 
—  legyen  az  köztársaság  vagy  monarkhia  —  beváltak. 

Az  egyik  reform  abból  állana,  hogy  a  száraz,  csupasz 
királyi  előadások  helyett,  melyek  a  teendőket  egyszerűen  fel- 
sorolják, a  király  teljesen  kész  törvényjavaslatokat  terjeszszen 
az  országgyűlés  elé.  Az  országgyűlés  ezeket  megvitatja,  elfo- 
gadja, módosítja  vagy  visszaveti,  a  mint  az  az  ösmert  parla- 

mentáris  eljárás  folyománya.  Mindegyik  tábla  külön  bizott- 
ságokat küldene  ki,  és  itt  jelentkeznék  a  reform  másik  része, 
hogy  t.  i.  a  kormány  biztosok  által  képviseltetné  magát,  kiknek 
feladata  lenne  a  törvényjavaslatokat  védeni,  magyarázni,  nem- 
csak az  illető  bizottsági,  de  egyszersmind  az  országos  ülé- 
sekben is. 

Ezekben  látja  a  mentséget,  melyet  hosszú  pályájának 
tanulságai  és  tapasztalatai  gyanánt,  annak  alkonyán  mint 
végső  kötelességet  teljesít.  Meg  kell  mondania  az  igazat  azok- 
nak, kik  a  hatalom  oly  eszközeivel  rendelkeznek,  melyek  neki 
osztályrészül  nem  jutottak. 

Tökéletesen  igaza  van  az  érdemes  Horváth  Mihálynak 
abban,  midőn  azt  mondja,  hogy  ezen  levélhez  nem  kell  kom- 
mentár. Valamint  hogy  nem  létezett  kormány  az  egész  művelt 
Európában,  mely  ha  csak  bizalmas  levélben  is  ily  vallomásokat 
tett  volna  a  maga  eljárásáról.  A  mulasztások  és  vétkes  cse- 
lekvések minő  összegének  kellett  felhalmozódni,  hogy  egy 
vezető  miniszter  maga  is  beösmerje,  hogy  az  ország  előtt  nincs 
más  menekvés,  ha  segély  nem  jön,  mint  a  forradalom  útja. 

Nagyon  érdekes  kiegészítés  gyanánt  szolgál  ehhez  Wirk- 
ner  véleménye.  Wirkner  ugyanis,  ki,  igaz,  nem  birt  valami 
magas  állással  és  látkörrel,  de  értelmes  egyéniségnek  tekint- 
hető, a  mint  hogy  közeli  szemléletből  úgy  is  ösmerte  a  viszo- 
nyokat mint  kevés  ember,  hasonlóképpen  szerkesztett  egy 
emlékiratot  Metternich  számára,  melyben  elmondja  a  bajok 
keletkeztet.1  Ő  a  bajok  forrását  hármas  indokból  származ- 
tatja. A  köznemesség  fellépését  és  a  közügyekben  való  rész- 
vétét a  vármegyékben,  az  alsó  táblán  a  személyenkinti  sza- 
vazás behozatalát  és  hogy  a  főrendeknél  Széchenyi  elkezdett 
magyarul  beszélni.  Az  ezen  tényekből  kifolyó  következmé- 
nyek lassankint  minden  tényezőt,  országgyűlést,  kormányt, 
megyét  állásukból  kiforgattak,  úgy  hogy  egyik  sem  működik 
czélszerüen. 

József  nádorispán  2  egy  válaszban,  melyet  a  kanczellár- 
hoz  intézett,  csatlakozik  ennek  nézetéhez,  sőt  azokat  meg  is 

1  Élményeim,  142.  lap. 
Horváth,  II.  kötet  281.  lap. 

toldja  néhány  életrevaló  eszmével,  melyek  határozottan  ellen- 
zéki szellemben  voltak  tartva.  Azt  követeli  egyebek  között, 
hogy  az  országgyűlés  elé  terjesztendő  törvényjavaslatok  oly 
egyénekre  bizassanak,  kik  az  alkotmányban  jártasak,  az  ország 
viszonyainak  és  szellemének,  sőt  még  előítéleteinek  ösmere- 
tével  birnak.  Azon  törvényjavaslatok  tartalma  pedig  olynemű 
legyen,  hogy  az  országnak  bizalmát  a  kormány  atyai  szán- 
déka iránt  öregbítse. 

Majláth  György,  az  országbíró,  ki  az  országnak  egyik 
legnagyobb  közjogi  és  kormányzati  tekintélye  volt,  szintén 
dolgozott  ki  egy  nagyszabású  munkálatot,1  melyről  már 
előbb  tettem  említést.  Ebben  sorra  veszi  az  ország  egész 
kormányzati  szerkezetét  és  kimutatja  mindegyiknek  fogyat- 
kozásait. Különösen  sokat  foglalkozik  a  megyei  rendszer 
hiányaival  s  azok  orvoslási  módozataival,  mivel  főleg  a  kor- 
mánybefolyás és  ellenőrzés  követelményeinek  kíván  eleget 
tenni.  Azon  intézkedéseknek,  melyek  az  adminisztrátori  rend- 
szer firmája  alatt  lőnek  ösmeretesek,  képe  főbb  vonásaiban 
már  itt  látható. 

A  nagytudományu  volt  országbíró,  Cziráky  Antal  Mózes 
is  tett  reá  észrevételeket,  melyek  azonban,  fájdalom,  nem  hozat- 
tak nyilvánosságra.  Szögyényi 2  idéz  belőle  egy  jellemző  rész- 
letet, mely  így  hangzik:  »Ha  árviz  fenyegeti  a  mezőt,  még 
annak  megindulása  előtt  töltésekről  kell  gondoskodni.  Ha  ma 
nem  gondolunk  vele,  holnap  már  elkésünk.  Magyarországot 
izgatott  szenvedélyek,  a  demokrata  láz  korbácsolta  pártszen- 
vedély vad  vize  mossa  alá.  Lázadnak  a  tekintély  ellen  és 
minden  módon  a  királyi  jogok  megszorítására  és  gyengíté- 
sére törekszenek.  Venit  summa  dies  et  ineluctabile  tempus. 
Közel  az  ítéletnek  napja  és  üt  a  kikerülhetlen  óra.  Az  erős, 
bölcs  kormánynak,  addig  míg  ráér,  teljes  erővel  kell  jogai 
védelmére  gondolni. « 

Nem  hihető,  hogy  az  udvari  körök,  Lajos  főherczeg  a  la 
tété,  így  fogták  fel  a  helyzetet.  Ők  tisztán  tatarozási  műve- 
letnek tekintették  a  dolgot,  úgy  hogy  ilyeténképpen  az  egész 

1  Részletei  Ballagindl :  Millenáris  történet,  IX.  kötet   626.  lap. 

2  Emlékirataim,   26.  lap. 


-     357      - 

egy  bizonyos  benső  ellentmondásban  leiedzett,  mely  annak 
kivitelét  akkor,  megítélését  pedig  jelenleg  annyira  megnehe- 
zíti. Egyszerűen  azért,  mert  a  jelzett  dualizmus  hatása  kon- 
krét és  egymásnak  ellentmondó  következményekben  jelent- 
kezett. Csakis  ezen  ellentmondás  folytán  jöhetett  létre  azon 
csodálatos  jelenség,  hogy  akkor,  mikor  a  kormány,  éppen  úgy 
mint  a  szabadelvű  közvélemény,  reformálni  kívánja  az  alkot- 
mányt, mikor  amaz  ezen  a  téren  versenyre  kél  az  utóbbival, 
akkor  ezen  két  tényező  nem  egy  utón  halad,  nem  egy  czélra 
törekszik.  Kossuth  hires  meghatározása,  hogy  t.  i.  a  konzer- 
vativek  is  haladni  akarnak,  meg  mi  is ;  csakhogy  a  kiindu- 
lási pontot  Pozsonyból,  az  országgyűlés  színhelyéről  véve, 
ők  Bécs,  mi  pedig  Pest  felé,  ily  módon  nem  képezi  teljesen 
a  helyzet  szignaturáját.  Ennek  csak  egy  oly  meghatározás, 
illetve  kép  felel  meg,  mely  a  kormány  és  a  nemzet  akczióját 
két  vasúti  vonat  vágtatásához  hasonlítja.  Csakhogy  ezek  nem 
párhuzamosan,  de  egymással  szembe  rohannak,  még  pedig 
szédületes  gyorsasággal  haladva.  A  néző  közönség  visszafoj- 
tott lélekzettel  tekint  reájok,  várva,  hogy  a  kikerülhetlen 
összeütközés  mikor  fog  bekövetkezni.  Ez  menthetetlenül  be 
is  következik.  Mint  látni  fogjuk,  az  1847-iki  országgyűlésen 
már  a  kormánykörök  nem  láttak  más  megoldást,  mint  az 
országgyűlés  feloszlatását,  azaz  tulajdonképpen  az  államcsínyt, 
ha  egy  váratlan  földindulásszerű  esemény,  az  egész  létező 
alapot  szétrobbantva,  nem  teremt  uj  viszonyokat,  és  még  így 
is  kevés  idő  múlva  fokozott  erővel  fog  megtörténni  az  össze- 
ütközés. 


IV. 


Átolvasva  az  írottakat,  önkéntelenül  eszembe  jutott  a 
történelem  egyik  atyamesterének,  Rankenak  egy  mély  értelmű 
mondása,  melyet  hol  irt  meg,  arra  már  nem  emlékezem,  de 
azért  jelentőségénél  fogva  megmaradt  emlékezetemben. 

Azt  mondja  egy  helyt,  hogy  nem  mindig  vakság  vagy 
tudatlanság  az,  a  mi  az  embereket  és  nemzeteket  megrontja. 
Megtörténik  nem  egyszer,  hogy  látják  a  romlást,  mely  előttök 
áll,  de  van  bennök  egy  bizonyos  ösztönszerű  hajtó  erő,  mely 

tovább  üzi  őket  a  megindult  lejtőn,  míg  csak  a  végzetes 
ponthoz  el  nem  érkeznek. 

Ha  azon  helyes  felfogások  és  törekvések,  melyeket  az 
előbbi  fejezetben  vázoltam,  ily  szomorú  véget  értek,  az  két- 
ségtelen ily  természetű  indokra  vezethető  vissza,  melyben 
Ferencz  császár  szelleme,  Lajos  főherczeg  személyében  képvi- 
selve, kisértett.  Tény,  hogy  a  keresztülvitel  módozatai  egészen 
ellenkező  eredményt  értek  el  mint  az,  mely  Metternich  szemei 
előtt  lebegett.  Ezekről  kell  tehát  szólnom,  melyek  nem  egy 
figyelemreméltó  jelenséget  fognak  feltüntetni. 

A  személyes  részre  vonatkozólag  egy  igen  illetékes 
egyéniség,  Szögyényi 1  elmondja,  hogy  az  egész  kormány- 
zati gépezetnek  —  kanczellária,  helytartótanács  és  főispáni 
kar,  in  capite  et  membris  —  uj  erőkkel  való  helyettesítése 
elodázhatlan  szükségként  mutatkozott.  Teljesen  tarthatlanná 
vált  a  főkanczellár,  Majláth  Antal  állása,  ki,  a  mint  Szögyényi 
igen  jellemzőn  előadja,2  a  pessimizmus  egy  nemével  nézte 
a  közdolgok  menetét  és  úgy  a  központi  kormány  tetteit, 
mint  az  ország  magatartását  gunyoros  modorban  keserű 
élczekkel  szerette  ostorozni,  de  semmit  sem  tett  a  czél  érde- 
kében. A  kormány  tevékenyebb  barátainak  unszolása  csak 
szánakozó  mosolyt  csalt  ajkaira. 

A  vége  az  lett,  hogy  menesztetett,  habár  bizonyos  kimé- 
lettel,  a  mennyiben  előzetesen  helyét  Apponyi  György  csak  is 
alkanczellári  minőségben  foglalta  el,  míg  Jósika  hasonló  állás- 
ban az  erdélyi  kanczelláriának  állott  élére. 

Metternichné,  ki  férjének  legtitkosabb  gondolatát  ösmerte 
és  a  ki  a  maga  módja  szerint  meleg  érdekkel  és  résztvéttel 
viseltetett  nemzete  sorsa  iránt,  elmondja  naplójában,3  hogy 
Apponyi  és  Jósika  kinevezése  számtalan  nehézséggel  járt  és 
hogy  mennyire  elütött  a  bevett  szokásoktól,  melyeknek,  illetve 
az  úgynevezett  »Zopf«-nak  annyiban  eleget  kellett  tennir 
a  mennyiben  számukra  a  kanczellária  vezetésének  formai 
jellege  meg  nem  adatott.    Oly  mozzanat,   mely  Wirkner  sze- 

1  Emlékirataim,  25.  lap. 

2  Idézett  munka,   17.  lap. 

8  Hinterlassene  Schriften,  VII.  kötet   17.  lap. 

szerint  már  azért  is  hátrányokkal  járt,  mert  ab  ovo  számukra 
a  szükséges  tekintélyt  nem  adta  meg  és  alkalmat  adott  a  kor- 
mánypárt egyes  makacskodó  elemeinek  az  ellenzékiségre,  mit 
természetesen  a  menesztett  Majláth  Antal  embereivel  élesztett 
is.  Az  interregnum  megszűntével  Szögyény  lépett  az  alkan- 
czellári  állásra,  melyet  a  maga  részéről  nagy  értei mességgel 
és  tapintattal  töltött  be. 

A  személyváltozások  egyik  legfontosabbika  Széchenyi 
Istvánnak  helytartanácsossá  való  kinevezéséből  állott.  Az  ő 
számára  ott  egy  külön  közlekedési  osztályt  szerveztek.  Ez 
utóbbi  kinevezés  annyiban  birt  politikai  jelentőséggel,  a  mennyi- 
ben, mint  ő  maga  már  régebben  állítá,  teljesen  a  kormány 
táborába  ment  át,1  azonban  függetlenségének  teljes  megóvása 
mellett.2  Az  eredmény  az  volt,  a  mint  később  meglátjuk,  hogy 
a  legnagyobb  szenvedélyességgel  csinált  propagandát  az  ellen- 
zék ellen  és  mindent  elkövetett,  hogy  a  kormány  szekerét  a 
hínárból  kihúzza,  a  mi  azonban  a  teljes  megfeneklést  meg- 
akadályozni nem  volt  képes. 

Áttérek  már  most  arra,  a  mit  az  akczió  tárgyilagos 
részének  lehet  nevezni.  Az  első,  mit  meg  kell  vizsgálni,  a 
stratégia  követelménye,  mely  a  programm  kérdésével  van 
összeköttetésben.  Itt  mindjárt  konstatálni  lehet,  hogy  ily  ter- 
mészetű munkálat  nem  adatott  ki,  napvilágot  nem  látott. 
Mint  Kossuth  irja  Wesselényihez  intézett  egyik  levelében,3 
a  kormányon  levő  urak  mit  sem  speczifikáltak.  A  legnagyobb 
baj  ebben  az  esetben  az  volt,  hogy  a  mit  e  programmban 
jónak  és  üdvösnek  lehetett  tartani,  az  elhallgattatott,  csak  az 
jutott  napvilágra,  a  mi  méltó  aggályokat  okozott.  Úgy  hogy 
ezen  körülmény  is  a  többiekkel  hozzájárult  a  lehető  legked- 
vezőtlenebb hangulat  előidézéséhez. 

Azt  hiszem,  nem  tévedek,  mikor  azt  mondom,  hogy  ha 
ebből  a  szempontból  kiindulva  például  közzététetik  Metter- 
nich emlékirata,  valamint  azon  törvényjavaslatok  tartalma, 
melyek  tényleg  a  kormány    által  az   1847-iki  országgyűlésre 


1  Falk  :  Széchenyi  és  kora,   156.  lap. 

•'  Lásd  :   Naplói,  467.  lap, 

■  Századunk   folyóirat,    1902.  januári   szám. 

benyujtattak,  továbbá  ha  azon  taktikai  hibák  elmaradnak, 
melyek  bekövetkeztek  és  melyeket  később  fogok  ösm értetni, 
akkor  talán  lecsillapult  volna  a  közvélemény  azon  ádáz  haragja, 
mely  az  Apponyi  kormány  kinevezése  után  kitört  és  kresz- 
czendo  ment,  úgy  hogy  annak  nyilvánulásait  már  csak  egy 
hajszál  választotta  el  a  forradalomtól. 

Habár  így  sem  kell  elfelejteni  azt  a  körülményt,  hogy, 
éppen  az  emiitett  hagyományos  udvari  politika  iránti  tekin- 
tetből, sok  volt  a  kormány  czélzataiban  olyan,  a  mi  a  köz- 
vélemény legerélyesebb  tiltakozását  vonta  maga  után. 

Wirkner 1  nem  is  veszi  tagadásba,  hogy  a  kormány 
czélzataiban  az  összmonarkhiára  való  tekintet  elsőrangú 
követelmény  gyanánt  szerepelt,  még  pedig  a  kötelékek  szo- 
rosabbra fűzése  által.  Ezen  szorosabbra  fűzés,  igaz,  csakis 
a  közgazdasági  firma  alatt  szerepelt,  a  vámsorompók  ledön- 
tése és  egy  közös  vámterület  alakulása  által,  melynek  poli- 
tikai hátterével  azonban,  mint  láttuk,  az  ellenzék  teljesen 
tisztába  jött. 

Hozzájárult  még  a  dohányegyedáruság  behozatala,  mely 
egyike  lett  a  leghatalmasabb  izgató  eszközöknek,  miután  ez 
a  közvélemény  előtt,  különösen  az  akkori  időben,  gyűlöletes 
intézmény  volt.  Elképzelhetjük,  hogy  a  büszke  táblabiróvilág 
miképpen  tekintett  a  finánczok  látogatása  elé.  Ez  úgy  figuráit 
mint  a  vámsorompók  megszüntetésének  ára,  illetve  azokért 
kárpótlás,  miután  a  kincstár  belőlök  jelentékeny  jövedelmet 
húzott.  Talán  némi  érdekkel  bir  annak  is  a  megemlítése, 
hogy  Dessewffy  Emil  azonkívül  egy  fináncztervet 2  dolgozott 
ki,  mely  a  bevételek  fokozására  czélzott  és  mely  szintén  a 
kormány  czége  alá  volt  sorozható.  Ennek  alkatelemeit  képez- 
ték: egy  neme  a  fejadónak,  melyet  mindenkinek,  nemesnek, 
nem-nemesnek  kellett  fizetnie.  Szerepelt  a  földadó  is,  azonban 
csak  is  húsz  holdon  felül.  A  só  árának  felemelése.  Törvény- 
kezési illeték,  valamint  egy  indirekt  adónemnek  behozatala, 
melynek  tárgya  később  lett  volna  megállapítandó.  Ez  nem 
lett  volna   baj,    csakhogy    mindez  a  költségvetési   jog   figye- 


1  Élményeim,  182.  lap. 

2  Budapesti  Hiradó,   1847.  júniusi  számai. 

lembevétele  nélkül  történt,  melynek  szükségét  az  ellenzék, 
így  Trefort  is  a  » Pesti  Hírlap  «-ban  hangoztatta. 

Különösen  hangsúlyoz  tátott  a  kormány  erejének  és  befo- 
lyásának fokozása,  főleg  a  megyékkel  szemben.  Ebből  foly  az 
alsó  táblán  egy  biztos  többségnek  szervezése,  miután  a  főrendi- 
ház   ebben  az  irányban  mi  kívánni  valót  sem  hagyott  fenn. 

Mielőtt  rátérnék  a  taktikára,  vagyis  azon  eszközöknek 
felsorolására  és  méltatására,  melyekkel  az  Apponyi-kormány 
politikáját  keresztül  akarta  vinni,  valamint  magának  ez  akczió- 
nak  különféle  fázisait,  hatás  és  ellenhatás  dolgában,  ösmer- 
tetném,  egy  rövid  felvilágosító  észrevételt  kívánok  közbe- 
szúrni, melynél  a  politikai  aktualitásra  való  utalás  éppen  ezen 
szempontból  történik. 

Bizonyára  örvendetesen  jellemző  úgy  Apponyira,  mint 
politikájára,  hogy  Horváth  Mihály,  ki  pedig  még  később  is 
az  akkori  felkorbácsolt  szenvedélyek  befolyása  alatt  állott, 
nem  vonta  kétségbe  sem  hazafias,  sem  alkotmányos  érzel- 
meit. Mai  tudásunk  megerősíti  felfogását,  mert  ez  megérteti 
velünk  a  viszonyoknak  hatalmát,  mely  magatartását  irányí- 
totta. A  ki  ugyanis  a  helyzetet  a  maga  egészében  elfogulat- 
lanul vizsgálja,  abban,  mit  az  ő  programmjának  lehet  nevezni, 
meg  fogja  találni  az  analógiát  közte  és  egy  későbbi  uralkodó 
rendszer  között,  tekintetbe  véve  természetesen  azon  különb- 
séget, a  mit  a  személyiségek  politikai  jelleme  létrehozott.  Az 
összbirodalmi  érdekek  hangsúlyozása,  a  kormányzati  túl- 
hatalom,  a  választások  befolyásolása,  a  rideg  magatartás  az 
ellenzékkel  szemben,  nem  oly  jelenségek-e  mindezek,  melyeket 
őalatta  az  ellenzék  éppen  úgy  felpanaszolt,  mint  a  kiegyezés 
után.  A  politikai  tanulság,  mely  mindebben  különösen  meg- 
nyilatkozik, a  hagyományos  osztrák  politikában,  a  kormány- 
képesség ezen  conditio  sine  qua  non-jának  hatása  és  eszkö- 
zeiben található,  melyre  vonatkozólag  az  1848  előtti  és  utáni 
korszak  csak  annyiban  tett  különbséget,  a  mennyiben  akkoron 
egyrészt  a  visszahatás  erősebb  volt,  másrészt  a  rendi  szer- 
vezet kormányférfiai  jogosan  hozhattak  fel  mentő  okokat  eljá- 
rásuk mellett,  míg  utóbb  a  parlamentáris  rendszer  alapgon- 
dolata és  követelményei  ezeket  kizárták.  Elég  utalni  azon 
egy  körülményre,  hogy  az  ancien  régime  emberei  nem  hivat- 

kozhattak  a  parlament  támogatására,  a  mi  a  képviseleti  rend- 
szer folyománya  és  így  az  ellenállásra  szilárd  alappal  nem 
rendelkeztek. 

De  a  mint  az  utókor  képes  megtalálni  a  kellő  hangu- 
latot a  tárgyilagos  ítélkezés  foganatosítására,  úgy  nem  lehet 
csodálkozni  azon,  hogy  a  kortársak  erre  képesek  nem  voltak. 
Ez  pedig  annak  a  mozzanatnak  számlájára  Írandó,  melyet 
taktikának  nevezhetünk. 

Ennél  a  mozzanatnál  ki  kell  mindenek  előtt  emelni  a 
kormány  embereinek  egy  alapvető  tévedését.  Nem  látták  be 
azt,  hogy  egész  feladatuk  a  közvetítés  természetével  bírt  és 
ennek  folytán  erre  a  térre  kellett  volna  lépniök  annyival 
inkább,  miután  oly  emberrel  állottak  szemben  mint  Deák 
Ferencz,  kinek  nemcsak  személyisége,  de  már  az  előbbi 
országgyűlésen  való  szereplése  erre  nézve  annyi  kedvező  elő- 
jelt  nyújtott.  E  helyett  a  kormány,  bár  nem  is  volt  parlamen- 
táris, mégis  hatalmi  szóval  többséget  akart  magának  szerezni. 

Igaz,  hogy  ez  a  parlamentáris  eszme  térfoglalását  jelen- 
tette, azonban  csakugyan  a  helyzet  félreösmeréséből  szár- 
mazott, miután  nem  vették  észre,  hogy  az  adott  viszonyok 
közt  az  egyedül  helyes  eljárás  nem  az  ellenzék  legyőzése, 
leverése,  de  annak  meggyőzése,  kapaczitácziója  volt,  a  mi 
csakugyan  nem  tartozott  a  lehetetlenségek  közé.  Nem  vették 
észre,  hogy  mihelyt  a  kormány  pártkormány  lesz,  az  ellenzék 
is  vele  szembe  erre  az  álláspontra  fog  helyezkedni,  a  mint  ez 
azután  az  adminisztrátori  kérdésben  meg  is  történt,  a  helyzet 
teljesen  élére  állíttatván.  A  kormány  tehát  többséget  akart, 
melynek  kulcsa  a  megyékben  volt  található.  Ezek  tudva- 
levőleg a  felsőség  hatása  alól  magokat  teljesen  emanczipálták. 
A  kormány  ott  csak  egy  közeggel  rendelkezett :  ez  a  főispán 
volt.  Az  a  hatáskör,  melylyel  nálunk  az  államhatalom  ere- 
detileg rendelkezett  és  mely  hivatva  volt  a  kormán}7  állás- 
pontjának érvényesítésére,  lassacskán  elkallódott  és  százados 
jogfejlődés  alapján  átháramlott  a  megyére.  A  főispánság  egy- 
szerű méltósággá  vált,  melyet  nagy  urak,  országos  főhiva- 
talnokok töltöttek  be,  kik  nem  laktak  a  megyében,  csak  is 
a  beiktatás  vagy  tisztújítás  alkalmával  jöttek  oda,  mely 
alkalommal  nagy  ünneplések  tárgyai  voltak.  Funkcziójuk  mind- 

össze  abból  állott,  hogy  kimondották  a  választások  eredmé- 
nyét vagy  azon  végzéseket,  melyeket  a  vármegye  közönsége, 
tőlük  nem  befolyásolva,  teljesen  függetlenül  hozott. 

A  főispáni  intézményes  hatáskör  úgy,  a  hogy  az  jelenben 
ösmeretes  és  szemeink  előtt  működik,  ujabb  kiadása  és  találó 
másolata  az  adminisztrátori  rendszernek.  Ez  az  elnevezés 
onnan  származott,  hogy  sokan  a  főispánok  közül  nem  akar- 
tak kötélnek  állani,  másrészt  pedig  országos  állásuknál  fogva 
elmozdítani  még  sem  igen  lehetvén  őket,  főispáni  helyetteseket 
kaptak  a  megyék  (ez  intézkedés  kivételképpen  előbb  is  megesett), 
kik  a  reájok  ruházott  teendőket  ellátták.  A  kinevezés  meg- 
lehetős nagy  mértékben  történt,  mindjárt  kezdetben  harmincz 
megyefőnökség  töltetett  be  ilyformán.  A  tömeges  kinevezés, 
mint  a  hogy  ma  szokták  mondani,  óriási  szenzácziót  csinált. 
Ennek  Széchenyi  ily  módon  adott  kifejezést:  hogyha  az 
ember  a  mezőn  egy  nyulat  lát,  nem  tűnik  fel,  de  ha  egy- 
szerre harmincz    ötlik    szemébe,    bizony    elcsodálkozik  rajta.1 

A  végezel  természetesen,  mint  előbb  mondtam,  az  volt, 
hogy  a  kormány  az  országgyűlésen  többséget  szerezzen. 
Ebből  a  czélból  folyt  a  megye  kormányzata  és  hatósága 
kézrekerítésének  szüksége.  Az  uj  közegnek  erre  a  czélra  kel- 
lett minden  törekvését  összpontosítani,  állandóan  a  megyében 
kellett  lakni  és  az  ügyek  vezetését  kézbe  venni :  a  megye- 
gyüléseken,  sőt  a  törvényszéken  elnökölni,  az  alispán  helyett 
az  iratokat,  levelezéseket  átvenni,  a  megye  pecsétje  felett 
rendelkezni,  a  kormányzatot  vezetni,  felügyelni,  körutazásokat 
tenni,  társadalmilag  is  hatni,  nyilt  házat  tartani,  a  kipróbált 
eszközökkel  híveket  toborzani  s  ily  módon  az  egész  ellen- 
zéket kiakolbolítani.  Ez  volt  azon  feladat,  mely  az  adminisz- 
trátoroknak osztályrészül  jutott.  Különben  egyes  főispánok 
is  részt  vettek  a  hajszában.  Horváth  2  említi,  hogy  volt  olyan, 
ki  eldicsekedett,  hogy  kész  a  zsebébe  nyúlni  és  így  három 
megyének  a  voksát  tartja  a  markában. 

A  viszonyt,  mely  őket  a  kormányhoz  fűzte,  fizetésök 
és  annak  származási  helye  legjobban  elárulta.  Míg  a  főispán- 

1  Fiáth:  Életem,  II.  kötet  70.  lap. 

2  Idézett  munka,  II.  kötet  452.  lap. 

nak  díjazása  kétezer  forintra  rúgott,  melyet  a  megyei  pénz- 
tárból húzott,  addig  a  főispáni  helyettesek  ennek  háromszo- 
rosát kapták,  még  pedig  nem  a  megyei,  de  állami  pénztárból. 
Oly  körülmény,  mely  még  Deák  megrovását  is  maga  után 
vonta,  miután  ennek  következtében  a  kormánytól  való  teljes 
függés  lett  ez  állás  feltűnő  jellemvonása.  Társadalmi  tekintetben 
is  hátrányossá  vált  rajok  nézve  a  helyzet.  Somsich,1  a  ki 
tudvalevőleg  az  1847-iki  országgyűlésen  a  konzervatív  párt 
egyik  vezére  volt,  maga  beösmerte,  hogy  az  illetők  a  közép- 
osztályból kiestek,  a  felsőbbe  azonban  bejutni  nem  tudtak. 

Az  uj  adminisztrátorok  tevékenysége,  kik  között  a  honti 
és  biharmegyei  különösen  szomorú  hirnévre  tettek  szert,  abba 
a  kategóriába  tartozik,  a  mely  mai  napság  a  választási  atro- 
czitások,  basáskodások  neve  alatt  szokott  felpanaszoltatni. 
Valóságos  szatíra  számba  ment,  hogy  őket  József  nádorispán 
egy  deákul  irott  előterjesztésében  moderátoroknak  nevezi.2 
Velők  szemben  a  panaszkodás,  a  sérelem  általános  volt.  Az 
ingerültség  ellenök  folyton  nőtt,  ennek  egyes  részleteire  később 
még  visszatérek. 

Szintén  ebbe  a  kategóriába  tartozott  a  kormán}7  horvát- 
országi eljárása,  mely  az  ottani  helyzetet,  különösen  magyar 
szempontból,  még  jobban  elmérgesítette  és  mely  a  horvátországi 
szavazatokat  a  kormány  számára  biztosította,  a  mennyiben 
az  illyr  párt  magát  konzervatívnak  nevezte  és  a  kormány 
zászlajára  esküdött.  Az  eljárás  lényegét  az  képezte,  hogy  a 
horvát  tartománygyülés  azon  rendezését,  mely  a  magyar 
érzelmű  köznemességet  abból  kizárta,  véglegesítették.  Az 
eljárás  annyira  nem  volt  törvényes,  hogy  Jozipovich  a  47-iki 
országgyűlésen  kijelentette,  hogy  az  ily  módon  választott 
követeket  törvényeseknek  el  nem  ösmerheti.  Minden  esetre  ily- 
formán  a  magyar  állami  és  nemzeti  egység  szent  ügye  helyre- 
pótolhatlan  veszteséget  szenvedett,  a  mi  később  még  sokkal 
végzetesebb  fordulatot  vett. 

Az  akczió  egyik  legfontosabb  és  nevezetesebb  mozza- 
nata a  konzervatív-  vagy  kormánypártnak,  még  pedig,  hogy 

1  Kónyi :  Deák  beszédei,  II.  kötet  9.  lap. 

2  Szogyény :  Emlékiratai,  I.  kötet   170.  lap. 

István  főherczeg  l  kifejezését  használjam,  klubszerű  alaku- 
lásából és  szervezkedéséből  állott. 

Ezen  klubszerű  alakulás  egy  politikai  társaskör,  az 
úgynevezett  Gyülde  alapításából  állott,  mely  a  konzervatív 
elvbarátok  számára  központot  képezett  volna  és  azonkívül 
hivatva  volt  a  párt  czélzatai  számára  propagandát  csinálni, 
különösen  a  fővárosi  ifjúság  között.  Ez  azonban  sehogy  sem 
sikerült.  Jól  írja  Degré  Alajos,2  a  ki  ennek  a  fővárosi  ifjúság- 
nak egyik  kolomposa  volt,  hogy  a  klub  fényes  termei  csak 
úgy  kongtak  az  ürességtől,  daczára  annak,  hogy  nagynevű 
alapítói  mindent  elkövettek  arra,  hogy  a  fiatalságot  oda  verbu- 
válják, kedveskedtek,  nyájaskodtak  velők,  vendégelték  őket  stb. 

Nagyon  jellemző  erre  vonatkozólag  Petőfi  lángoló  köl- 
teménye »A  gyülde  ifjaihoz «.    Egy-két  strófát  idézek  belőle: 

A  honnak  egy  igaz  zászlója  van, 
Ezt  mi  álljuk  körül, 
S  ti  elhagyatok  a  hon  zászlóját, 
Elhagyhatátok  azt,  oh  ifjak,  hűtlenül. 

Szégyen,  gyalázat,  hát  az  oroszlán 
Rókák  fészkéhez  tér  ? 
Silány  rongyot  hogy  cserélhettetek 
A  haza  szentséges,  dicső  zászlójáér'  ? 

Nem  jó  idők  ...  a  féreg  eddig  a 

Vén  fákat  rágta  csak, 

Ti  ifjak  vagytok,  ifjú  csemeték 

És  a  férgek  már  is  belétek  hulltanak. 

A  férges  fát  mi  várja  ?  Rothadás, 

Ti  hát  rothadjatok  .... 

Minket  levágnak,  tűzre  tesznek  tán, 

De  lelkünk  lesz  a  láng,  mely  égbe  szállni  fog  ! 

El  lehet  gondolni,  hogy  az  ily  költeménynek  minő  volt 
a  hatása  a  közvéleményre :  az  hogy  az  emberek  tartózkodtak 
oly  egyletet  támogatni,  melyre  a  rothadás  bélyegét  rásütöt- 
tek. Tényleg  az  egész  egylet  a  legrövidebb  idő  alatt  vég- 
elgyengülésben kimúlt. 

1  Idézett  munka,   193.  lap. 

2  Visszaemlékezéseim,  I.  kötet   120.  lap. 

Az  akczió  másik  része  az  országos  szervezkedésre 
vonatkozott,  melynek  alapját  egy  konzervatív  programm 
kibocsátása  alkotta.  Oly  valami,  a  mi  közéletünkben  akkorig 
ösmeretlen  jelenség  volt.  Kétségtelenül  örvendetes  újítás,  főleg 
ha  tekintetbe  veszszük,  hogy  kitől  származott.  Ez  csakis  az 
alaki  mozzanatra  szorítkozott,  mert  az  anyagi  sok  kívánni 
valót  hagyott  hátra.  A  vezérszerepet  itt  Szécsen  Antal,  Vay 
Miklós,  Dessewffy  Emil,  Majláth  György,  Somsich  Pál  vitték 
és  egy  programmot  dolgoztak  ki,  mely  a  pártnak  1846.  évi 
november  12-én  tartott  gyűlésén  beterjesztetett  és  elfogad- 
tatott. Ezen  programmnak,  melyet  Horváthnál  in  extenso  lehet 
megolvasni,  lényege  a  következőkben  fejezhető  ki. 

A  kiindulási  pont  abból  állott,  hogy  egy  alkotmányos 
nemzet  annak  alapfeltételét  nem  nélkülözheti,  mely  abból  áll, 
hogy  az  ugyanazon  nézetet  vallók  egy  párttá  tömörüljenek, 
mely  elveit  nyíltan  kimondja  és  azokért  férfiasan  küzd.  Ezen 
küzdelemben  szemben  találja  magát  az  ellenzékkel,  melytől 
egy  óriási  űr  választja  el,  mert  az  ellenzék  törvénytelennek 
tartja,  a  mit  ők  törvényesnek,  károsnak,  a  mit  ők  üdvösnek, 
ellenszenvvel  viseltetik  a  kormány  iránt,  mely  az  ő  bizal- 
mokat  birja. 

Kötelességüknek  tartják  az  ellenzéknek  hadat  izenni  és 
azt  leszavazni.  A  párt  felveszi  a  konzervatív  nevet,  habár 
teljesen  azonosítja  magát  a  kormánynyal.  Ezután  következnek 
a  reformokat  illetőleg  általános  természetű  frázisok,  gondosan 
kerülve  oly  szabatos  meghatározásokat,  melyek  a  reformok 
kielégítő  megoldását  helyezték  kilátásba.  Fájdalom,  a  hangoz- 
tatott reformok  elmosódott  körvonalakban  lettek  odaállítva. 
A  mi  azok  között  oly  égető  fontosságú  volt,  mint  a  jog- 
egyenlőség, örökváltság,  közös  teherviselés,  az  fel  sem  említ- 
tetett. Éppen  oly  kevéssé  volt  szó  a  kormányfelelősség-,  vala- 
mint a  parlamentáris  rendszerről.  Itt  tehát  az  az  egyoldalú 
felfogás  jutott  kifejezésre,  hogy  míg  a  konzervativek  a  kor- 
mánypártiság előnyeit  mintegy  leszámították,  annak  hátrányait, 
a  bukást,  a  kisebbségbe  kerülést,  tehát  az  ellenzéknek  esetleges 
kormányra  jutását  egyszerűen  mellőzték,  arról  tudomást  nem 
vettek.  Ámbár,  ha  méltányosak  akarunk  lenni,  nem  hallgat- 
hatjuk el,  hogy  ennek  elfogadására  a  legmagasabb  körökben 

édes-kevés  kilátás  mutatkozott.  De  éppen  azért  kellett  volna 
ildomosán  és  méltányosan  eljárni,  nem  pedig  oly  elbizakodott, 
kihivó  hangon,  mint  a  hogy  az  történt. 

Az  egész  nem  szült  jó  vért.  A  » Pesti  Hirlap«  egy 
hosszú  czikksorozatban  Teendőink  czím  alatt  erősen  meg- 
bírálta a  nyilatkozványt  és  különösen  joggal  emelte  ki,  hogy 
mily  kevés  kilátás  lehet  üdvös  reform  tevékenységre,  mikor  a 
párt  zömét  éppen  azon  elemek  képezték,  melyek  elébb  min- 
den reformot  leszavaztak.  A  későbbi  nádorispán,  István  főher- 
czeg  l  maga  is  tapintatlannak  és  kihívónak  találta  az  eljárást, 
annyival  inkább,  miután  a  nem  több  mint  200  tagot  szám- 
láló gyűlés  nagyobbára  tisztviselőkből  állott. 

Élesebben  és  drasztikusabban  ír  erről  Kossuth 2  ezen 
czím  alatt  »A  magyar  politikai  pártok  értelmezése «.  Igaz, 
hogy  ezen  czikk  Deregnyői  álnév  alatt  jelent  meg,  minő 
okból,  nem  tudom,  de  hogy  azt  más  mint  Kossuth  nem 
írhatta,  azt  minden  sora  bizonyítja. 

A  mi  a  konzervatív  alakuló  gyűlés  tárgyát  és  a  résztvevők 
számát  illeti,  azt  így  adja  elő,  megbízható  adatok  alapján. 
Szerinte  a  gyűlésre  a  kegy-  és  hivatalosztó  méltóságos,  nagy- 
ságos, excellencziás  nevek  maszlagával  elküldték  a  meghívó- 
kat. És  jőve  mind,  a  kinek  lába  vala.  És  j övének  vala  még 
az  aljegyzők  a  legtávolabb  vidékekről,  a  falusi  káplánokkal 
együtt.  Összeszedték  a  czenzor-kollegiumot,  a  helytartótanács 
és  kamara  egész  tisztikarát,  a  tárnokmestertől  a  legutolsó 
konczipistáig,  és  valának  százhuszonötén.  Annyi  verbung  után 
biz'  Isten,  sovány  eredmény. 

Élénk  színekkel  rajzolja  ezután  az  ország  közállapotát, 
összefoglalva  mindama  mozzanatokat,  melyek  az  ancien  régime 
bünlajstromát  képezik. 

Ennek  a  rendszernek  uralma  alatt  a  nemzetnek  meg- 
kel lett  érnie  azt,  hogy  a  nép  érdekében  emelt  mérsékelt  szel- 
lemű felszólalás  börtönnel  büntettetett.  Megtámadtatott  a 
megyék  követválasztási  joga,  meg  a  salvus  conductus,  mely 
a  követet    védeni    van    hivatva.    Terrorizmus    gyakoroltatott 


1  Stefan  Viktor  Erzherzog  von  Österreich,   195.  lap. 
-  Ellenőr,  zsebkönyv. 

az  ébredő  nemzeti  szellem  ellen.  A  közvetett  adók  feletti 
intézkedési  joga  az  országgyűlésnek  elkoboztatott.  A  kor- 
mány a  vallásszabadságot,  ha  most  már  nem  sérti  is  meg 
egyenesen,  de  nyugtalanítja  untalan.  A  királyi  városok  min- 
den helyhatósági  önállásból  kivetkőzvék.  A  helytartótanács 
egyszerűen  a  bécsi  kabinet  postájává  alacsonyíttatott.  Horvát- 
országban a  magyar  nemzet  elleni  lázongás  folytonosan  szít- 
tatik,  a  magyarbarátok  üldöztetnek,  a  pártos  illyr  hősök  leg- 
magasabb kitüntetésekben  részesülnek.  A  mint  Horvátországban 
a  fennálló  tartománygyülési  rendszer  hatalmi  csapással  megvál- 
tozik, úgy  ősi  megyei  szerkezetünk  a  főispáni  helyettesek  garáz- 
dálkodásával önállásában  meginog. 

A  szellemi  téren  a  népnevelés  körüli  hatalom  a  nem- 
zettől elvétetett,  a  lélekgyilkoló  czenzura  nemcsak  rendszerbe 
öntetett,  de,  a  mi  ennél  sokkal  rosszabb,  titokban  adott  uta- 
sítások által  félelmetes  hatalommá  növekedett.  Látni  kellett 
a  nemzetnek  azt  is,  hogy  a  kik  a  legégetőbb  reformkérdések 
békés  győzelmét  embervérbe  fojtották,  elösmerésben,  sőt  jutal- 
makban részesültek.  A  hazai  műipar  előmozdítására  czélzó 
törekvést  megbénították,  ellenben  a  kártékony  dohánymono- 
poliumot  a  nemzet  nyakába  akarják  varrni.  Hazánk  érdekei  az 
osztrák  érdekeknek  mindenben  alárendeltetnek,  szóval  tapasz- 
talnunk kellett,  hogy  az  ország  területi  épsége,  az  alkotmány, 
a  nemzetiség,  az  ország  önállása,  a  törvényhozó  hatalom,  a 
kormányszékek,  a  megyék,  városok,  az  egész  ország  jogszerű 
állásában  nap  nap  után  ujabban  sérelmeket  szenved,  és  hogy 
csordultig  teljék  meg  a  pohár,  a  jobb  jövőnek  még  csak 
reményét  is  elveszik  tőlünk,  a  mennyiben  a  kormányhatalom 
éppen  azon  töredék  kezébe  kerül,  mely  még  a  királyi  előter- 
jesztések egy  részét  is  megbuktatta  s  a  nemzetet  még  abban 
is  megakadályozta,  hogy  fejlődésének  előmozdítását  illetőleg 
az  uralkodóval  tárgyalásokba  bocsátkozzék.  Minő  állapot  az, 
mikor  a  nemzettel  és  királyi  szóval  való  daczolásnak  a  kor- 
mánypártra való  jutás  lesz  a  jutalma. 

Mindezeknél  fogva  a  nemzet  kormányától  jót  nem  várhat ; 
annál  kevésbbé  a  konzervatív  párttól.  Mit  lehet  azoktól  várni, 
a  kik  magokat  teljesen  azonosítják  a  fennálló  rendszerrel  ?  És 
mi  értelme  lehet  a  konzervatizmusnak  más  mint  a  kiváltságos 

középkori  zagyvalék  fentartása,  és  a  reformnak  mint  a  létező 
állapotnak  erősítése.  Lehet-e  komolyan  szó  reformról  oly 
pártnál,  mely  minden  reformtörekvését  az  ellenzéknek  le  fogja 
szavazni. « 

Úgy  vélem,  nem  szükséges  a  hatalmasan  írt  czikknek 
okoskodását  tovább  idézni,  miután  úgy  is  fogunk  még  vele 
találkozni.  így  is  lehet  látni  a  hatást,  melyet  a  kormánypárti 
riadó  az  ellenzék  soraiban  előidézett.  Méltán  lehet  mondani, 
hogy  az  egyszerűen  olajat  öntött  a  tűzre. 

Az  általános  hangulat  jellemzése  czéljából  klasszikus 
tanú  gyanánt  Eötvös  Józsefet  lehet  idézni.  A  klasszikusság, 
személyes  értékének  megállapítása  mellett,  abban  található, 
hogy  ő  az  idézendőket  a  nagy  nemzeti  hajótörés  után  írta. 
Bizonyára  dolgozatát  akkoron  semmi  politikai  czélzat  nem 
vezérelte.  Hozzá  a  két  nagy  országos  pártot  illetőleg  a  tár- 
gyilagosság minden  kellékeivel  rendelkezett,  sőt  nagy  oka 
volt  a  konzervativeket  kímélni,  miután  velők  egy  csatarendben 
harczolt.  Az  idézendők  azon  könyvében  láttak  napvilágot, 
melyről  munkám  ezen  részének  kezdetén  szóltam  és  melynek 
nagy  jelentőségét  a  történeti  méltatás  szempontjából  tekintve 
kicsinyelni  nem  lehet.1 

Eötvös  szerint  tehát  a  helyzet  ismérveit  közvetlenül 
az  1848-diki  nagy  átalakulás  előtt  a  következő  mozzanatok 
képezték. 

Alkotmányos  szempontból  tekintve  a  dolgokat,  teljes 
volt  az  ellentét  a  törvény  és  tényleges  állapotok  között. 
A  kormány  és  annak  közegei  általános  gyűlöletnek  tárgyát 
képezték.  Az  életnek  minden  jelentős  vonatkozásai  kérdé- 
sesekké váltak.  A  pártok  között  végre  a  legnagyobb  elke- 
seredés uralkodik,  olyannyira,  hogy  csakis  egymás  leverése 
látszik  a  legfontosabb  czéljoknak.  Annyi  bizonyos,  hogy  soha 
az  ingerültség  és  elkeseredés  a  pártok  között  oly  magas 
hullámokat  nem  vert,  a  társaséletre  is  kiterjedve.  Egyik  pár- 
baj a  másikat  érte,  még  a  zsurnalisztika  is  erre  a  térre  vitte 
át  a  polémiát,  mint  a  hogy  az  Irinyi  a  » Pesti  Hirlap«  és 
Vida  a  »Budapesti  Híradó*  munkatársa  között  történt.  A  mit 

1   Ijíc  Garantien  der  Macht  und  Kinheit  Österrcichs,  34.  lap. 
Beöthy  Ákof:  A  magyar  államiság  fejlődése,  küzdelmei.  III.  24 

azért  kell  felemlítenem,  mert  akkoron  szokatlan  volt  a  hírlapi 
polémiát  ily  módon  befejezni. 

Fiáth  ]  beszéli,  hogy  egy  alkalommal  valami  nyilvános 
helyen  megkínálja  Kossuth  nővérét,  Meszlényi  Rudolfnét  szék- 
kel, de  ez  tőle,  a  konzervatív  pártitól,  az  udvariasságot  nem 
fogadja  el.  Kinevezik  őt  a  helytartósághoz  tanácsosnak,  a  mi 
más  alkalommal  kitüntetés  számba  ment  és  hallania  kell  azt 
a  megrovást,  hogy  a  kormányt  szolgálni  gyalázat. 

Ez  történik  Széchenyi  Istvánnal  is.  Fel  van  jegyezve 
a  következő  kedves  adoma.  Midőn  helytartótanácsosi  minő- 
ségében vezeti  a  Tisza-szabályozást  és  Beöthy  Ödönt  mint 
kollegát  üdvözli,  ez  sértődve  utasítja  vissza  a  czimezést.  Mire 
Széchenyi  megnyugtatja,  hogy  ez  nem  a  politikai  magatartásra 
vonatkozik,  de  arra,  hogy  mind  a  ketten  Tiszát  reguláznak. 

Körülbelül  erre  lyukad  ki  Deák  figyelmeztetése.2  Azt 
mondja  ugyanis,  hogy  esetleg  ő  és  a  vele  egy  nézetben  levők 
megszerzik  a  kormánynak  a  többséget  és  nem  tudják  meg- 
akadályozni, hogy  az  nagy  hatalmát  rosszra  ne  használja. 
Mire  maga  Széchenyi  bevallja,  hogy  bizony  koczkajátékot 
űznek.  Ilyen  az  a  másik  jellemző  vonás,  melyet  hasonló- 
képpen maga  beszél  el,3  hogy  egy  kedves  honi  hölgy  attól 
tartván,  hogy  hivatalba  lépése  folytán  vagy  hazáját  vagy  a 
kormányt  lesz  kénytelen  megcsalni,  azért  az  Isten  irgalmára 
arra  kéri,  hogy  legalább  a  haza  szent  ügyét  ne  rövidítse  meg. 

Különösen  zokon  vette  az  egészet  régi  kebelbarátja, 
Wesselényi.  Mint  Keménynél  olvassuk,4  ki  akkor  őt  Zsibón 
meglátogatta,  a  hova  a  világtalan,  sorsüldözött  ember  vissza- 
vonult, habár  a  politikai  események  iránt  még  mindig  a  leg- 
élénkebb érdeklődést  tanúsította.  Kossuth  magasztalása  és 
Széchenyi  gyűlölete  volt  azon  két  sarkpont,  mely  körül  egész 
exisztencziájának  tengelye  forgott.  Annyira  ragadtatá  magát, 
hogy  szenvedélyes  kitörések  között  azt  mondta  vendégének : 
» Száradjon  el  a  kéz,  mely  bármi  körülmények  között  Széchenyi 
mellett  csak  egy  sort  fog  is  irni.« 

1  Idézett  munka,  II.  kötet  8.  lap. 

2  Széchenyi  naplói,  472.  lap. 

3  Politikai  programmtöredék,   166.  lap. 

*  Magyar  szónokok  és  államférfiak.   177.  lap. 

A  Programmtüredékek  felemlítése  Széchenyi  ezen  köny- 
vének elemzéséhez  vezet  bennünket.  Ebben  a  legfontosabb 
mozzanatot  azon  körülmény  képezi,  hogy  közvetett  értelemben 
ez  is  a  konzervatív  akczió  egyik  alkateleme  volt,  habár  ezt 
Széchenyi,  mint  látni  fogjuk,  tagadta  is.  A  munka,  mint 
általánosan  ösmeretes,  Kossuth  politikai  lejáratására,  sőt  meg- 
semmisítésére volt  irányítva,  a  mi  természetesen  azon  kormány 
malmára  hajtotta  volna  a  vizet,  melynek  végre  Széchenyi  is 
tagja  volt. 

Ilyképpen  tehát  a  munka  több  irányban  perdöntő  bizo- 
nyítékot képez.  Azt  képezi  nemcsak  a  Széchenyi  contra  Kossuth- 
féle  peres  folyamatban,  hanem  a  többiben  is,  azokban,  melyek 
Széchenyi  István  politikai  programmja  és  saját  személyisé- 
gének minősítésére  vonatkoznak.  Minden  esetre  sajátszerű 
világításba  helyezi  felfogását,  hogy  akkor,  mikor  kormány- 
hivatalt vállalt  és  folytonosan  hangoztatta,  hogy  a  kormánytól 
csak  jót  lehet  várni,  hivatalosan  annak  programmjával  egy- 
általában nem  azonosította  magát,  habár  másrészt,  legalább 
negatív  irányban,  teljes  erővel  mellette  dolgozott.  Fájdalommal 
kell  mondanom,  oly  módon,  melyet  a  politikai  ildom  és  mél- 
tányosság legelemibb  követelményeivel  összeegyeztetni  nem 
lehet.  Elég  utalni  azon  ellentmondásra,  hogy  éppen  ő,  a  ki 
untalan  gáncsolta  Kossuthot,  hogy  csakis  a  szenvedélyekre 
hivatkozik  és  ily  módon  zavar  elé  viszi  a  nemzetet :  rontott 
ez  utóbbinak,  eddig  még  nála  sem  tapasztalt  élesség-  és 
kíméletlenséggel. 

Az  egész  könyvben,  daczára  nevének  és  hivatalos  jog- 
czimének,  egyetlen  egy  programmszerű  tárgyilagos  mozzanat 
sincsen.  Annak  foglalatja  egyszerűen  a  Széchenyi  által  a 
» Kelet  népé « -ben  megkezdett  személyes  kontroverzia  végirata, 
illetve  vádirata,  melyben  ellenfelét  világos  lazítással  vádolja, 
ráadásul  ki  is  szentencziázza,  úgy  hogy  igazán  nem  marad 
számára  más  hátra,  mint  a  hóhér  kötele,  a  mi,  mint  látni 
fogjuk,  közvetve    szintén    szerepel  ezen    boldogtalan  vitában. 

Méltán  lehet  kérdeni,  mi  által  zúdította  Kossuth  a  fer- 
geteget  nyakába ;  mivel  érdemelte  meg  e  megrohanást,  mely, 
mint  Horváth  Mihály  találóan  megjegyzi,  még  politikai  jel- 
lemét is  teljesen  tönkre  akarta  silányítani.  Röviden  már  szóltam 

24* 

a  dologról,  midőn  Széchenyit  jellemeztem,  itt  még  annyit  keli 
hozzá  tennem,  a  mennyi  a  konkrét  helyzet  alakulására  befolyt. 
Említettem  azt  is,  hogy  Kossuthnak  a  közteherviselés  érde- 
kében irott  czikkei  okozták  ezt.  Széchenyi  maga  elmondja, 
hogy  azon  két  czikk,  melyet  Kossuth  a  » Hetilap «  1846-iki 
100.  és  103-ik  számában  »Adó  és  adózunk «  czim  alatt  írt, 
kényszerítették  a  támadásra.  Már  maga  azon  körülmény,  hogy 
a  sajtó-czenzura  fennállott  és  ez  mindennek,  mi  az  izgatás 
színét  magán  viselte,  a  legnagyobb  buzgalommal  útját  állotta, 
biztosítékot  képezett,  hogy  bujtogató  iratok  világot  ne  lássa- 
nak. Határozottan  ki  kell  mondani,  hogy  a  czikkeknek  semmi 
ilyen  czélzatuk  nem  volt,  sőt  ellenkezőleg ! 

Kossuth  az  úrbéri  viszonyok  rendezésének  szükségéből 
indult  ki,  melyet  a  teendők  legfőbbikének  tekintett.  Világosan 
kimondotta,  hogy  ezt  magánjogi  utón,  vagyis  földesúr  és  job- 
bágy közötti  szabad  egyezkedés  utján  megoldani  nem  lehet, 
csak  is  közjogi  rendezés  az,  mi  czélhoz  vezet,  még  pedig  oty 
formán,  hogy  az  állam  veszi  a  dolgot  kezébe  *  és  keresztül 
viszi  kárpótlás  utján,  általános  országos  megváltás  képében. 
A  megoldásnak  azt  a  módját  ajánlotta,  mely  nemcsak  nálunk, 
de  Ausztriában  is  foganatba  vétetett.  így  ment  azután  át  az 
adózás  kérdésére,  melynél  a  közös  teherviselés  elvállalása,  az 
adómentesség  igazságtalan  kiváltságának  megszüntetése  képezi 
a  földbirtokos  nemesség  kármentesítésének  feltételét. 

Nagyon  szépen  fejti  ki,  hogy  a  fontolva  haladás  elve 
szerint  az  adómenteseket  csak  lassacskán  lehet  az  adófize- 
téshez szoktatni.  Megbukott  azzal,  hogy  úgy  a  házi  adót 
mint  a  telekdijat  leszavazták.  A  viszonyok  fejlődtek,  a  helyzet 
érlelődött  közben,  ma  már  nem  lehet  másképpen  segíteni, 
mint  ha  minden  adó  közösen  viseltetik,  mi  ha  meg  nem 
történik,  a  lehető  legnagyobb  veszélyeknek  lesz  a  nemzet 
kitéve.  Egy  szóval  a  Sybilla  könyveinek  tanulságos  példáját 
állítja  oda  intelem  gyanánt. 

Idézi  egyik  legkonzervativebb  politikusnak,  Nagy  Pálnak 
beszédeit,  melyek  az  állapotok  tarthatatlanságát  magyarázzák. 
Annyira  nem  akar  mindebből  tőkét  csinálni  az  ellenzék  szá- 

-  Lásd  Hetilap,  60.  szám. 

mára,  hogy  kijelenti,  miszerint,  ha  a  kormány  a  kérdés  meg- 
oldását kézbe  veszi,  szívvel-lélekkel  támogatja  azt. 

Ez  volt  dióhéjba  szorítva  a  két  czikknek  veleje.  Lássuk 
immár  Széchenyi  replikáját,  melynek  kiadását  a  jó  öreg 
Rezeda,  a  sajtóczenzor,  még  pedig  a  saját  érdekében,  hibáz- 
tatta és  arról  Széchenyit  le  is  beszélte.1 

A  munka  azért  viseli  a  czimét,  mert  miután  mindkét 
párt,  a  konzervatív  mint  a  szabadelvű,  programmot  adott,  ő  is 
kíván  ezzel  szolgálni,  éppen  a  miatt,  mert  egy  párthoz  sem 
tartozik.  Habár  követeli  is  magának  a  »becsületes  progressista, 
ernyedetlen  reformer*  titulust.2 

Különösen  hangsúlyozza,  hogy  természeténél  és  haj- 
landóságánál fogva  soha  sem  volt  ellenzéki  ember,  mert  a 
negáczió  nem  volt  annyira  ínyére  mint  az  alkotás.3  Tagadja 
azt,  hogy  az  ellenzék  pozitív  alkotásra  képes  lenne,  a  mit 
azzal  a  példával  akar  bizonyítani,  hogy  valaki  nem  lehet  Peel 
Róbert  és  Lord  Russel  egy  személyben,4  kik  közül  az  első 
a  kormány,  a  másik  pedig  az  ellenzék  vezére  volt,  a  mi  oly- 
annyira nem  talált,  hogy  mindkét  kiváló  államférfi  éppen 
ellenzéki  minőségükben  hangoztatott  oty  reformokat,  melyek 
később  meg  is  valósultak. 

Igaz,  annyit  beösmer,  hogy  azt  az  eredményt,  hogy  be 
nem  lettünk  olvasztva,  mégis  az  ellenzéknek  köszönhetjük.5 
De  mindjárt  hozzáteszi,  hogy  nem  kell  azonban  felejteni, 
miszerint  azóta  fordult  a  világ.  Jelenben  a  dolgok  úgy  álla- 
nak, hogy  az  ellenzékiség  nemcsak  hasznot  nem  hajt,  de  az 
alkotmányt  és  nemzetet  a  legnagyobb  bajokba  sodorja.6  Hol 
gyümölcstelen  kurucz  szellemről,  hol  betyár  viseletről,  kupak 
negédről  beszél,  mi  azon  tarthatatlan  ellenzéki  állapot  folyo- 
mánya volt,  mely  minden  jogczimét  elvesztette,  miután  a  kor- 
mány felhagyott  az  alkomány  és  nemzetiség  elleni  támadással.7 

1  Naplói,  497.  lap. 

2  Lásd  a  Bevezetést. 

8  Idézett  munka,  26.  lap. 

4  U.  ott,  33.  lap. 

6  LJ.  ott,  16.  lap. 
•  U.  ott,  10.  lap. 

7  U.   ott,  41.   lap. 

Figyelmezteti  a  nemzetet,  hogy  az  uralkodóháznak  pénz 
cs  katona  van  kezei  között,  éppen  azért  a  kuruczkodás 
Heister-féle  eredményeket  idéz  elő,  a  mi  azért  lenne  kimond- 
hatatlanul szomorú,  mert  vesztünk  nem  lenne  oly  nagyszerű, 
mint  azt  Vörösmarty  oly  édes-keserüen  elzengte ;  de  egysze- 
rűen nevetséges,  közhahotát  előidéző.1  Kijut  a  nemzet  múlt- 
jának is.  Azt  nem  vonja  tagadásba,  hogy  kitűnő  férfiak  és 
kivált  vitéz  emberek  híjával  soha  sem  volt  a  haza,  de  oly 
polgári  erény,  mely  hódító  varázszsal  birt,  nagy  ritkán  jelenik 
meg  nemzeti  évrajzaink  unalmas  lapjain.  Éppen  azért  fenn- 
maradásunkat csak  is  a  szerencsés  véletlennek,  nem  pedig 
elődeink  nagy  eszének  vagy  kitűnő  erényeinek  köszönhetjük. 2 

Áttér  azután  Kossuth  ügynevezett  izgatására,  mely  Hóra 
és  Kloska-féle  jeleneteket  fog  felidézni.3  Ez  abból  származik, 
mert  az  úrbéri  megváltás  eszméje  a  legmagasabbra  fogja 
csigázni  a  jobbágyok  birtokszerzési  vágyát,  ellenben  az  adó- 
kényszer a  nemességben  a  legerősebb  ellenhatást  vonja  maga 
után.  Az  elsőt  pozitív,  a  másikat  negatív  hatásnak  keresztelt 
el.  Az  utóbbinál  a  kérdés  megítélését  illetőleg  saját  magából 
indul  ki,  és  miután  nála  a  presszió  fejességet,  megbicsakolást 
szokott  előidézni,  Kossuth  izgatása  hasonló  következmények- 
kel fog  járni  a  kiváltságosoknál  is. 

Ily  módon  ezen  két  eszme,  mely  talán  önállóan  fel- 
említve nem  csinálna  bajt,  párosával  oda  dobva  a  legnagyobb 
veszélyt  hozza  létre,  hasonlatosan  azon  szerek  vagy  vegytani 
elemekhez,  melyek  magokban  egészen  ártatlanok,  de  más 
szerrel  vegyítve  a  legnagyobb  erjedést  idézik  elő,  esetleg 
méreggé  változnak. 

így  állván  a  dolog,  kötelességének  tartja  az  egész  nemzet 
előtt  kitárni,  hogy  Kossuth  politikája  nem  áldást,  de  átkot 
hoz  a  hazára,  ha  tovább  is  járja  a  nélkületek,  sőt  ellenetek- 
féle  villi-tánczot,  izgatva,  minden  nemzetiséget  a  magyar  nem- 
zet ellen,  égő  kanóczot  dobva  a  szántóvető  lakára.  Figyel- 
mezteti   Kossuthot,    gondolja    meg    a   kiábrándulás    szörnyű 


1  Idézett  munka,  28.  lap. 

2  U.  ott,  57.  lap. 

3  U.  ott,   120.  lap. 

érzetét,  ha  majdan  rá  fog  arra  jönni,  hogy  mikor  állam- 
bölcsességgel hitte  magát  elteltnek,  csak  önhittség  és  kép- 
zelgés vett  rajta  erőt.  Vagy  midőn  próféta  messiásként  vélt 
szerepelhetni,  semmit  sem  látott  előre,  de  zugprókátor  mód- 
jára csak  felizgatta  a  nemzetet  és  bajt  hozott  nyakára.  Sza- 
badság terjesztése  helyett  szolgaságba  juttatja  a  hazát,  mely- 
nek intézményeit  nem  rendezte,  csak  összezavarta.  Csalatkozni 
fog  azon  révedezésében  is,  hogy  legalább  kötelességét  teljesí- 
tette, mert  idétlenségek  elkövetése  korántsem  kötelességtelje- 
sítés. Hiába  hozakodik  elő  szándékának  tisztaságával,  mert 
egy  feldúlt  nemzetnek  romjaiból  fogja  hallani,  hogy  a  pokol 
útja  jó  szándékkal  van  kövezve. 

Mindezeknél  fogva  arra  szólítja  fel,  térjen  le  izgatásai- 
nak veszélyes  lejtőjéről,  mondjon  le  a  politikai  vezérségről, 
melyre  egyáltalán  nem  való  és  esetleg  utilizáltassa  magát 
más  arra  való  ember  által. 

Kétségtelen,  hogy  a  műnek  azon  része,  mely  különben 
többszörösen  in  extenso  idéztetett,  rendkívüli  ékesszólással  és 
drámai  erővel  van  irva  és  a  legtisztább  honszerelemnek  volt 
folyománya.  De  újonnan  hangsúlyozni  kell,  hogy  sem  poli- 
tikai tanulságokat,  annál  kevésbbé  megoldásokat  nem  tartal- 
mazott. Hogy  azon  fenséges  páthosz  az  események  jóslatszerű 
sejtelme  gyanánt  nem  tekinthető,  arra  nézve  elég  utalni  arra, 
a  miről  már  Széchenyi  jellemzésénél  szóltam.  T.  i.  a  mit 
Széchenyi  látni  vélt,  az  a  szocziális  forradalom  lett  volna, 
a  bellum  nihil  habentium  contra  habentes.  A  mi  pedig  bekö- 
vetkezett, az  a  kamarilla  műve  volt,  melyre  vonatkozólag 
Széchenyi  sem  volt  más  nézetben  mint  Kossuth  vagy  Deák 
és  azt  halhatatlan  Blick-jében  oly  irtóztató  vesszőfutásban 
részesítette,  melynek  párja  a  világirodalomban  nincs.  Ha  mégis 
a  világosi  vész  után  a  látnoki  ihlet  művének  tekintették,  abba 
egyszerűen  azon  czélzat  vegyült,  hogy  a  szerencsétlenségért 
Kossuthban  bűnbakot  keressenek.  Mely  művelet  a  józan 
magyar  felfogásban  talajra  már  akkor  sem  talált,  később 
pedig  nem  lett  akadálya  azon  kegyeletteljes  hódolatnak,  mely- 
nek varázsfénye  Kossuth  halántékát  övezi. 

Az  egész  tehát  személyes  gyűlölködésre  lyukadt  ki, 
melyre    Kossuth    nem    is  válaszolt.    Nemcsak    nem   válaszolt, 

de  mi  több,  a  Programmtöredékeket  el  sem  olvasta.1  Metsző 
gúnynyal  és  éllel  ad  erről  számot  a  következő  sorokban : 
Feleslegesnek  tartja,  —  úgymond  —  hogy  arra  időt  vesz- 
tegessen, miután  sokkal  inkább  van  szerencsétlensége  ő  kegyel- 
mességét ismerni,  valamint  uj  helyzete  és  állásának  követel- 
ményeit, hogy  ne  tudná,  hogy  a  mit  ő  excellencziájának  irni 
méltóztatik,  tartalma  következő  öt  dologból  áll :  1 .  Magasz- 
talása enmagának,  valamint  bizonyos  elmefuttatás  a  felett, 
hogy  a  háládatlan,  ostoba,  vak  nemzet  nem  tánczol  az  ő 
fütyülése  szerint.  2.  Zagyva  szóhalmaz  minden  dologról, 
melyet  Isten  teremtett,  de  omni  re  scibili  et  de  quibusdant 
aliis,  csak  arról  semmi,  miről  a  czím  szerint  szólani  kel- 
lene. 3.  Bizalomszavazás  a  kormánynak,  melynek  egyik 
tagja,  tehát  önmagának  is.  4.  Az  ellenzék  leszólása,  meg 
hogy  megfőzi  számára  a  kitoló  kását.  5.  Gúny,  gyanúsítás 
meg  denuncziálás  ellene. 

Azt  hiszi,  hogy  ezekben  jól  eltalálta  Széchenyi  ész- 
járását és  azért  a  félhivatalos  bölcsesség  legújabb  töredéké- 
ből mit  sem  kér.  Ha  jól  találta  el,  egy  kakast  fog  áldozni 
Aesculapnak,  miután  ő  excellencziája  oly  igen  beteg  és  csak- 
ugyan szüksége  van  orvosi  ápolásra. 

Ennek  a  meglehetősen  lenéző  eljárásnak  meg  is  volt 
a  maga  indoka.  Vájjon  az-e,  a  mit  Széchenyi  egyszer  így 
fejezett  ki :  il  connait  sa  force  (ismeri  önerejét) :  nem  álla- 
pítható meg.  De  az  megállapítható,  hogy  Kossuth  minden 
előzékenysége  falra  hányt  borsó  volt  Széchenyivel  szemben. 
A  » Kelet  népe«  utáni  lojális  magatartás,  a  telekadóban  nyúj- 
tott segély  mind  nem  voltak  képesek  Akhillesz  haragját  lecsil- 
lapítani, úgy  hogy  végre  ő  is  »a  milyen  a  mosdó,  olyan  a 
törülköző «  álláspontjára  helyezkedett. 

De  bele  játszott  még  egy  körülmény,  mely  tényleg 
Kossuth  ingerültségét  méltán  fokozhatta.  Mert  ugyan  mit  yála- 
szolhatott  volna  például  az  utilizálásra  vonatkozólag,  miután 
ezt  illelőleg  kettőjök  közt  a  következő  eset  történt,  melyet 
Wesselényihez  írt  már  idézett  levelében  igy  ad  elő:  » Széchenyi 
múlt  év  őszén  suchte  sich  mir  zu  náhern,  ertheilte  mir  gute 

J  Ellenőr,  530.  lap. 

Rathschláge  és  kedvencz  utilizálási  eszméinek  fonalán  hizel- 
gések  között  magamnak  elmondá,  hogy  Lajos  főherczegnek 
azt  tanácsolta,  hogy  engem  vagy  utilizálni  kell  vagy  fel- 
akasztatni. Azaz,  miután  én  eladó  nem  vagyok,  tehát  auf- 
hángen.  Úgy-e  furcsa  vakmerőség  kell  hozzá  ilyesmit  az 
embernek  olyformán  a  szemébe  mondani,  mintha  valami 
hízelgőt  szólna. « 

Az  egész  ország  tudta,  hogy  Kossuth  a  maga  részéről 
Széchenyivel  szemben  mindent  megtett,  legalább  egy  tisztes- 
séges modus  vivendi  helyreállítására.  A  felelet  mindannyiszor 
ujabb  és  vérig  sértő  gyanúsítás  és  támadás  volt.  Miután  a 
visszatorlás  álláspontjára  nem  akart  helyezkedni,  legjobb  volt 
a  hallgatás,  közöttük  a  kapaczitáczió  lehetetlenné  vált.  Az 
eseményeknek  kellett  az  utolsó  szót  kimondaniok.  Azoknak 
fonalát  kell  tehát  itt  felvennünk,  még  pedig  oly  módon,  hogy 
átmegyünk  az  ellenzék,  illetve  reformpárt  ellenakcziójának 
ismertetésére,  mely  a  maga  részéről  szintén  hozzá  járult  a 
huroknak  a  szétpattanásig  való  feszítéséhez. 

V. 

Az  ellenzéki  akcziót,  mint  már  említem,  az  adminisz- 
trátori rendszer  elleni  visszahatás  erőteljesebbé,  szenvedélye- 
sebbé tette.  A  sikeres  és  hatályos  fellépésben,  mint  elébb 
mondva  volt,  a  védegyletnek  is  annyiban  lőn  része,  a  mennyi- 
ben az  egész  mozgalom  országos  jelleget  nyert  és  egy  konkrét 
czélra  törekvő  általános  szervezet  alakult.  Az  ellenzék  ily 
módon  abba  a  helyzetbe  jutott,  hogy  tudta  azt,  kikre  szá- 
míthat, megösmerte  erejét,  látta  működésének  sikerét ;  a  szer- 
szám —  mondhatni  —  készen  állott,  csak  kipróbálni  kellett. 
A  megyék  voltak  a  mozgalom  színhelyei.  Gyüléstermeikben 
ismét  megujultak  azon  jelenetek,  melyeket  a  húszas  években 
a  gyűlölt  királyi  biztosok  idéztek  fel.  Volt  olyan  megye,  hol 
a  királyi  leiratokat  összetépték.  Biharban,  hol  az  adminisz- 
trátor, a  ki  daczára  annak,  hogy  az  ellenzék  nagy  többség 
felett  rendelkezett,  a  tisztujításnál  egy  ellenzéki  embert  sem 
jelölt  és  a  következő  ülésen  ellene  a  perbefogatási  indítvány 
megtétetett,  másképpen  segíteni  nem  tudott  magán,  mint  hogy 

a  gyűlést  fegyveres  emberekkel  szétverette.  Ez  volt  ama 
gyűlés,  melyről  máre  mlékeztem.  Hontban  szintén  többségben 
volt  az  ellenzék,  ott  meg  az  adminisztrátor  más  megyéből 
hozott  szavazatokkal  szavaztatta  le  azt.  Mindkét  megye  egy- 
részt a  királyhoz  fotyamodott,  habár  orvoslást  nem  talált, 
másrészt  a  vármegyéket  kereste  fel  körleveleivel,  együttes 
akczióra  szólítva  fel  őket,  hogy  a  sérelmek  megtoroltassanak. 

A  többi  adminisztrátornak  azonban  nincs  m  eg  a  kellő 
bátorsága  ily  kétségbeesett  eszközökhöz  folyamodni.  Mind- 
amellett általánosan  ellenszenvvel  és  határozott  ellenzéki  maga- 
tartással találkoznak.  Ez  kifejezésre  jut  különösen  akkor,  mikor 
a  törvényszékeken  elnökölni  akarnak.  Az  első  eset  Szabolcs- 
megyében adja  magát  elő.  Itt  a  megye  világosan  meghagyta 
bíróinak,  hogy  azon  esetben,  ha  ez  megesnék,  oszoljanak 
szét  és  ne  tartsanak  ülést.  A  dolog  úgy  is  történik  nemcsak 
ott,  de  több  más  megyében  is.  Egyszóval  a  visszahatás  mind 
erősebb  s  erősebb  lesz. 

A  hol  a  visszahatás  legerősebb  és  az  adminisztrátor 
legkevésbbé  tud  boldogulni,  az  Pestmegye.  József  nádor- 
ispán, a  ki  különben  sem  barátja  a  túlhajtásoknak,  és  a  bihari 
és  honti  kinevezésről  le  is  beszéli  a  kormányt,1  a  garázdál- 
kodást nem  is  engedné  meg.  Helyettesének,  Prónay  Albertnek, 
ki  békeszerető  természeténél  fogva  erre  nem  is  volt  hajlandó, 
később  ki  is  tették  a  szűrét  s  az  erélyesebb  Földváryt  ültették 
helyébe,  de  ez  sem  tudott  zöld  ágra  jutni. 

Azonkivül  a  megyének  központi  fekvése  s  azon  körül- 
mény, hogy  a  konzervatív  pártot  oly  emberek  irányítják 
mint  Széchenyi,  Dessewffy  Emil,  végre  az  ellenzék  ereje, 
Kossuthtal  az  élén,  mindvégig  megakadályozzák  ezt.  Tényleg 
a  mondottak  folytán  Pest  az  ellenzék  vezérmegyéje  lett, 
melynek  eljárása  mindenütt  mintául  szolgált.  Ezen  szereplés 
a  negyvenes  évek  folyamán  mind  inkább  határozottabb  kör- 
vonalakat öltött,  míg  végre  a  48-as  országgyűlést  közvet- 
lenül megelőző  években  oly  plasztikus  jelleggel  nyilatkozott 
meg,  különösen  a  mi  Kossuth  döntő  természetű  befolyását 
az  egész  közvéleményre  illeti,  hogy  erre  nézve  kételyek  alig 

1  Ballagi:  Millenáris  történet,  IX.  kötet  632.  lap. 

támadhatnak.  Az  említett  jelenség  főleg  az  ellenzéki  akczió 
azon  nyilvánulásaiban  észlelhető,  melyek  a  vármegyei  konkrét 
intézkedések  tárgyát  képezték,  azaz  egyrészt  a  sérelmek  elleni 
fellépés,  másrészt  az  utasítások  készítése.  Ily  módon  tehát 
a  reformok  terén  való  kezdeményezés,  vagyis  az  útmutatás  az 
egész  vonalon,  Kossuth  tiszte  volt,  ki  félelmetes  szónoklatával 
legjobban  ostorozta  az  adminisztrátorokat,  kiket  az  osztrák 
mintára  Kreishauptmannoknak  nevezett  el,  mely  elnevezés, 
mint  Csengery  1  tanúsítja,  valóban  iszonyú  hatást  ért  el.  Kimu- 
tatta, hogy  ezen  a  kormánytól  függő  és  tetszés  szerint  elmoz- 
dítható beamterek  minő  nagy  hatalommal  rendelkeznek.  A  tör- 
vényszékeken a  magánosok  felett  Ítélnek,  kezökben  tartják 
a  tisztviselők  kijelölési  jogát,  továbbá  a  demoralizáczió  min- 
den eszközeivel  hathatnak  az  alsó  nemességre,  azonkívül 
még  az  utasítások  felett  is  rendelkezhetnek,  főleg  az  ország- 
gyűlés tartama  alatt,  mikor  a  megye  követei  távol  vannak. 
Ily  módon  a  vármegye  a  kormánytól  függő  testület  lesz, 
nem  független,  önálló  tényező.  Erélyesen  támogatta  őt  Eötvös, 
kinek  felszólalása  azért  volt  nagy  jelentőségű,  mert  mint  czen- 
tralista  nem  tartozott  a  megyei  autonómia  barátai  közé,  inkább 
az  erélyes  kormányhatalomnak  volt  az  embere.  Ennek  ő  maga 
kifejezést  is  adott,  mondván,  hogy  ugyan  nem  tartja  a  megye- 
rendszert az  alkotmány  legfőbb  biztosítékának,  de  miután  jelen- 
ben csak  ezzel  birunk,  azt  meg  kell  oltalmazni. 

Ha  Kossuth  az  adminisztrátorokat  Kreishauptmannok- 
nak, ő  viszont  proconsuloknak  tekinti,  kiknek  kezei  között  a 
megye  önkormányzati  jogai  teljesen  el  fognak  kallódni.  Éppen 
azért  szilárdabb  biztosítékokról  kell  gondoskodni,  ez  pedig 
felelős  kormány  és  népképviselet.  Ebben  az  értelemben  lett 
a  végzés  kimondva,  mely  a  többi  megyéknek  elküldetett. 

A  horvát  állapotok,  az  ottan  elkövetett  sérelmek  képez- 
ték a  másik  tárgyat,  mely  Pestmegye,  illetve  ismét  Kossuth 
fellépését  maga  után  vonta.  Itt  egy  feliratban  állapodtak  meg, 
melyet  a  Felséghez  egy  küldöttség  lett  volna  felviendő  és 
átadandó.  Ezen  küldöttség  tagjai  között  Batthyány  Lajos, 
Kossuth,  Szentkirályi,  ki  első  alispán  volt,  neveit  olvashatjuk. 

1  összegyűjtött  munkái,  II.  kötet  402.  lap. 

A  bécsi  kormánykörök  azon  nem  éppen  szerencsés 
elhatározásra  jutottak,  hogy  a  küldöttséget  nem  lehet  a  trón 
zsámolya  elé  bocsátani.  A  helyzet  feszültségét  legjobban  jel- 
lemzi azon  körülmény,  hogy  akkor  általán  el  volt  terjedve 
a  hir,  miszerint  a  küldöttség  az  angol  követ  közbenjárását 
fogja  igénybe  venni,  mint  a  hogy  ez  a  szatmári  békekötés 
alkalmával  történt.  A  kormány  ebben  az  esetben  el  is  volt 
határozva  őket  elfogatni,  a  mivel  meg  is  fenyegették  őket. 
Odáig  nem  jutott  a  dolog,  de  annyit  mégis  megtettek,  hogy 
memorandumot  nyújtottak  át,  kéz  alatt,  úgy  Lajos  mint 
Ferencz  Károly  főherczegnek,  melyben  figyelmeztetik  őket 
ama  nagy  veszélyekre,  melyek  az  uralkodóházat  érhetik,  ha 
rendszerváltozás  nem  történik.  Az  emlékirat  később  nagy 
dorgálás  kíséretében  Pestmegyének  visszaküldetett. 

Nagyon  találó  erre  vonatkozólag  Pulszky  x  megjegyzése, 
kinek  az  említett  műveletben  része  volt.  Ő  ugyanis  azt  mondja, 
hogy  ha  a  két  főherczeg  olvasta  is  az  emlékiratot,  ennek 
érvei  ugyanazon  sorsban  részesültek,  mint  a  próféták  szava 
a  bibliai  időkben,  t.  i.  elhangzottak  a  pusztában ;  mert  hát 
rendesen  homályba  borul  azoknak  esze,  kiknek  veszte  el  van 
határozva. 

Az  ellenzék  fellépésére  a  pecsétet  Deák  Ferencz  ütötte 
rá.  A  feladat  oly  természetű  volt,  mely,  mint  tudjuk,  egyéni- 
ségének, vérmérsékletének  leginkább  megfelelt.  Az  ország  jogai- 
nak megóvása,  a  rajtok  ejtett  sérelem  orvoslása,  első  sorban  az 
ő  hivatása  volt,  mint  a  nemzet  jogérzete  és  öntudata  képvise- 
lője és  letéteményesének.  Mint  a  hogy  tudni  és  várni  lehetett, 
kötelességének  meg  is  felelt  hozzá  méltó  módon.  Felszólalásai, 
melyekben  részint  Pestmegye  indítványaihoz  hozzájárult,  részint 
önálló  lépéseket  javasolt,  Zalamegye  gyüléstermében  történtek 
és  Kónyinál 2  egész  terjedelmükben  megolvashatok.  Itt  csak 
néhány  pontnak  kiemelésére  kell  szorítkoznom. 

Az  első  kérdés,  melyre  vonatkozólag  nyilatkozott,  az 
adminisztrátori  volt.  Bírálatának  közjogi  részleteit  nem  szük- 
séges ismételni,  miután  lényegük  megfelel  a  már    idézettnek, 


1  Életem  és  korom,  I.  kötet  288.  lap. 

2  Idézett  munka,  I.  kötet  545  —  587.  lap. 


—     381     — 

habár  természetesen  Deák  előadása  a  pragmatika  követel  me- 
nyeinek legjobban  megfelelt.  De  két  politikai  tétel  volt  beszé- 
dében, mely  érdekét,  fontosságát  ma  sem  vesztette  el.  Az 
egyik  azon  körülményre  vonatkozott,  hogy  figyelmezteti  a 
kormányt,  miszerint  azt  a  hatalmat,  melyet  ilyformán  a  nem- 
zet rovására  az  ellenzék  meggyöngítésével  megszerzett,  nem 
lesz  képes  annak  javára  értékesíteni,  tekintve  azon  akadályokat, 
melyek  idáig  is  minden  közhasznú  működését  gátolták. 

A  másik  az  ellenzéknek  szólott.  Nem  tartja  helyesnek, 
hogy  az  ellenzék  a  kormány  minden  lépését  csak  azért 
helytelenítse,  mert  a  kormánytól  jön.  De  másrészt  szigorúan 
őrködjék  a  törvények  sértetlen  megtartása  fölött.  Minden 
hibát  és  hiányt  kutasson  fel  és  rójon  meg  pártérdek  és  mel- 
lékes tekintet  nélkül,  törvény,  igazság  és  lelkiösmeretes  meg- 
győződése szerint,  félelmet,  csüggedést,  önhaszonkeresést  ne 
ösmerjen,  védelmezze  mindannyiszor  az  alkotmányos  szabad- 
ságnak és  törvényes  rendnek  egyesült  érdekeit.  Ez  az  ellen- 
zék nemes  feladata,  melyet  teljesítenie  kell  a  legnehezebb 
viszonyok  között  is,  habár  többséget  nem  nyerne,  habár 
harsány  kiáltozások  biztató  hangja  nem  támogatná  is.  Ezt 
a  feladatot  teljesíteni  kell,  bármily  csekély  számra  olvad  is  le 
az  ellenzék.  Még  ha  tíz  emberből  áll,  akkor  is  működjék, 
legyen  fcsüggedetlenül  vigyázó  és  becsületes,  hasznos  szol- 
gálatot fog  tenni  a  hazának,  habár  hatása  csekélyebb  lesz 
is.  Az  egyedüli  mentséget  a  nemzet  szilárd  és  becsületes 
jellemében  keresi. 

A  másik  kérdés,  melyről  nyilatkozik,  az  összes  sérel- 
mek összefoglalása.  Ez  körlevél  alakjában  a  többi  megyékhez 
elküldetett  és  lényegét  azon  mozzanat  alkotta,  hogy  miután 
minden  lépés,  melyet  idáig  tettek,  sikertelen  maradt,  a  törvény- 
hozás elé  kell  a  panaszokkal  járulni,  mely  czélra  az  utasítá- 
soknak kell  ily  értelemben  hangozniok. 

A  megyegyüléseken  kifejtett  tevékenységen  kivül,  súly 
fektettetett  az  ellenzék  szervezésére,  egységesítésére  és  tömörí- 
tésére. Itt  több  rendbeli  jelentékeny  lépés  történt.  Az  első  ama 
testvérbarcz  megszüntetése,  illetve  felfüggesztése,  mely  az 
ellenzék  két  árnyalata:  a  czentralisták  és  municzipálisták 
között  dúlt.  Ennek  a  kontroverziának    lényegéről    szóltam  a 

jelen  kötet  első  részében,  hol  a  megyei  intézményt  tárgyaltam. 
Valamint  azt  is  felhoztam,  hogy  mikor  Kossuth  a  » Pesti 
Hirlap«  szerkesztésétől  visszalépett,  e  lap  lett  a  czentralisták 
közlönye,  mely  iránynak  Eötvös  József  volt  a  legkiválóbb  kép- 
viselője. A  mily  érdekes  és  becses  volt  különben  az  eszme- 
csere és  vitatkozás  e  fontos  kérdés  felett,  épp  annyira  hát- 
rányossá vált  a  kormány  hadjárata  folytán  a  megyék  ellen. 
Batthyány  Lajos  vállalta  magára  a  közvetítést,  még  pedig  teljes 
sikerrel,  miután  a  »Hirlap«  szerkesztősége  az  1846-ik  év  első 
számában  kijelentette,  hogy  a  kérdés  további  tárgyalásával 
felhagy  és  azt  jobb  időkre  halasztja. 

Említettem  elébb  a  konzervatív  párt  klubbszerű  alaku- 
lását, melyet  István  főherczeg  megrótt.  Valamint  arról  is 
szóltam,  hogy,  bár  siker  nélkül,  a  konzervatív  kolomposok 
arra  törekedtek,  hogy  az  ifjúságból  magok  közé  ujonczokat 
verbuváljanak. 

Csakugyan,  rajok  nézve,  erélyesebb  fellépésük  esetére, 
égető  szükség  volt,  hogy  ebbe  a  tömör  falanxba  éket  üssenek, 
miután  első  sorban  az  ifjúság  volt  az,  mely  úgy  a  fővárosban 
mint  az  egész  országban  az  ellenzéknek  legfőbb  erősségét 
képezte.  Nemcsak  mert  részvetők  által  mintegy  a  jövő  biz- 
tosítottnak látszott,  de  azért  is,  mert  hiszen  mentől  erősebb 
volt  a  küzdelem,  annál  nagyobb  szolgálatot  tettek  az  ellen- 
zéki akcziónak.  Az  ifjúság  volt  az  ellenzék  visszhangzó  hát- 
tere, lelkes  kortese,  mely  kitűnően  értett  hozzá  hangulatot 
és  propagandát  csinálni  azon   ügy   számára,   melyet   istápolt. 

Ezen  jelenség  már  önmagában  véve  is  felette  érdekes  és 
tanulságos,  úgy  hogy,  ha  már  előhozakodtam  vele,  még  egy- 
két szót  ejtek  róla.  Fényesen  feltüntette  ez  a  viszonyoknak 
felmenő  skáláját.  Az  előbbi  kötetben  szóltam  az  országgyűlési 
ifjúságról  és  annak  szerepléséről,  mely  a  harminczas  években 
megindult.  A  negyvenes  években  e  fejlődés  nagyobb  mére- 
teket öltött.  Kiterjedt  az  egész  országra  és  már  az  iskolákban 
kezdődött.  A  gimnáziumok  felsőbb  osztályai  és  az  akadémiák 
növendékei  a  legnagyobb  buzgalommal  látogatták  a  megye- 
gyüléseket,  leírták  az  ottani  beszédeket,  azokat  barátaiknak 
szerte   küldözgették,    úgy  hogy  belőlök   mindegyiknek  egész 

gyűjteménye  volt.  Degré  Alajos  1  érdekes  munkájában  nagyon 
vonzó  képét  találjuk  az  akkori  ifjúsági  mozgalmaknak.  Meg- 
olvashatjuk ott,  hogy  Kossuth  czikkeit,  válaszát  Széchenyi- 
nek majdnem  könyv  nélkül  tudták.  Hogy  in  partibus  milyen 
bámulat  és  irigység  tárgya  volt  az  olyan  ember,  ki  Pestről 
jött  és  ott  egyik-másik  országos  nevezetességet  szinről  szinre 
láthatta.  Szintén  meg  van  irva,  hogy  milyen  bánat  fogta  el 
a  fogékony  kebleket,  mikor  megolvasták,  hogy  egy  zalamegyei 
ülésen  Deák  Ferencz  bátyjával,  Antallal  összedisputált,  s  félő 
volt,  hogy  ezen  viszály  az  ellenzék  szent  ügyének  ártani  fog. 

A  közdolgok  irányában  való  érdeklődés  különféle  for- 
mákban nyilatkozott.  Deák  Ferencz  többször  beszélte  el  nekem, 
hogy  annyi  levelet  kapott  politikai  kérdésekben  szerte  az 
országból,  különösen  a  fiatalságtól,  hogy  teljesen  képtelen  volt 
rajok  válaszolni.  Egy  alkalommal  beállított  hozzá  Kehidárá 
egy  fiatal  ember,  ki  gyalogszerrel  jött  a  Tiszamentéről,  kérve 
őt,  mondja  meg  neki,  kinek  van  igaza,  Széchenyinek-e  vagy 
Kossuthnak.  Alig  birta  tartóztatni,  hogy  pihenje  ki  magát  és 
maradjon  ott  hálásra,  mert  a  mint  Deák  nézetét  meghallotta, 
mindjárt  vissza  akart  fordulni. 

Az  ifjúsági  exisztencziának  koronája  a  jurátusság,  a 
joggyakornokság  volt  Pesten.  Minden  számottevő  fiatal  ember 
ott  vizsgázott,  ott  gyakornokoskodott.  Számuk  igen  nagy 
volt  és  folytonosan  szaporodott,  a  mi  onnan  eredt,  mert, 
mint  Degré  2  mondja,  még  azok  is,  kik  az  ügyvédi  vizsgát 
már  letették,  mint  jurátusok  tovább  ott  maradtak.  Úgy  érez- 
ték, hogy  maradniok  kell,  mert  volt  valami  a  levegőben,  mi 
kötelességökké  tette  a  készenlétbe  helyezkedést  a  nagy  esemé- 
nyek előestéjén,  mikor  a  végzetes  koczkarázás  megkezdődik. 

Azonkívül  közülök  sokan  a  fiatal  irói  gárda  tagjai 
voltak,  vagy  azzal  szoros  összeköttetésben  éltek.  Jókai,  Petőfi, 
Lisznyai,  Vasvári,  Irinyi,  Lauka  Gusztáv  már  akkor  kezdtek 
feltűnni  és  emelték  az  ifjúsági  irányzat  és  mozgalmak  szel- 
lemi tartalmát.  Nagyon  szép  vonásnak  tekinthetjük  az  egyet- 
értést, mely  őket  egymáshoz  fűzte ;  torzsalkodásra,    párbajo- 

1   Visszaemlékezéseim,  I.  kötet  42.  lap. 
1  Idézett  munka,  I.  kötet   1  44.  lap. 

zásra  eset  nem  volt.  Kifelé  pedig  teljes  volt  a  szolidaritás 
úgyannyira,  hogy  midőn  egyszer  egyiket  közülök  bántal- 
mazták, az  egész  ifjúság  a  dolgot  magáévá  tette  és  tényleg 
őt  kellett  az  illető  sértőnek  megkövetni. 

A  főhadiszállást  egy  uri-utczai  kávéházban,  a  »  Pilvax  «- 
ban  ütötték  fel.  Itt  állapíttatott  meg  az  akcziók  haditerve, 
mely  leginkább  tüntetésekből  állott,  macska-  és  fáklyászenék 
játszották  a  főszerepet.  Ezek  a  dolgok  akkor  sokkal  nagyobb 
jelentőségűek  voltak  mint  mostanság,  az  egész  korszak  és 
nemzedék  fogékonyabb  volt  minden  iránt  mint  jelenleg  és 
így  hatásuk  is  mélyebb  nyomokat  hagyott. 

Széchenyi  maga  egy  alkalommal x  kifakadt  az  ifjúság 
ellen,  mely  a  macska-  és  fáklyászenékkel  mintegy  czenzurázni 
akarja  az  országgyűlést.  Kétségtelen,  hogy  az  egésznek  ez 
volt  a  jelentősége  és  a  közönségre  ilyen  hatást  is  tett.  O  maga 
is  csak  a  személynöknek,  a  királyi  tábla  elnökének,  Szerencsy- 
nek  köszönhette,  hogy  az  ellene  kontemplált  tüntetés  elmaradt.2 

Nem  kerülte  ki  végzetét  az  adminisztrátorok  egyik  leg- 
eli enszenvesebbike.3  Ez  katonai  segítséget  kért  a  tüntetők  ellen 
és  azt  meg  is  nyerte.  Ugy  látszik  azonban,  az  utasítás  nem 
volt  elég  világos,  a  mennyiben  csakis  rendetlenség  és  ablak- 
beverés  ellen  szólt.  Mikor  a  tömeg  a  kirukkolt  katonaság  elé 
ért,  a  parancsnok  azt  a  kérdést  intézte  a  vezetőkhöz,  hogy 
mit  akarnak  csinálni.  Mikor  ezek  megígérték,  hogy  az  egész 
csak  fütyülésből  és  nyávogásból  fog  állani,  és  kárt  se  ember- 
ben, se  az  ablakokban  nem  fognak  okozni,  az  engedély  a 
macskazenére  megadatott,  mely  ily  módon  katonai  asszisz- 
tenczia  mellett  végre  is  hajtatott. 

Viszont  ezzel  ellentétben  a  legnagyobb  és  örvendetes 
esemény  számba  ment,  ha  egy  jelest  fáklyászenével  akartak 
megtisztelni.  Itt  azután  dikcziózni  kellett,  még  pedig  emberül. 
Verseny  Íratott  ki,  a  beszédeket  megbírálták  és  a  legjobbnak 
ítélték  oda  a  felköszöntés  funkczióját.  Degré  a  legnagyobb 
önérzettel  beszéli  el,  hogy  egy  alkalommal,  midőn  a  megtisz- 


1  Falk :  Széchenyi  és  kora,  172.  lap. 

2  Degré,  idézett  munka,  63.  lap. 

3  Lásd  ugyanott,   140.  lap. 

teltetés  Kossuthnak  szólt,  ő  nyerte  el  a  megbízatást,  az  ő 
beszédje  ítéltetett  leginkább  arravalónak,  melyet  azután  a  szo- 
kott módon  el  is  szavalt. 

Ha  az  ifjúságé  volt  az  utcza  és  kávéház,  az  idősebb 
elemek  a  gyűlés-  és  társaskörök  termeiben  csinálták  a  poli- 
tikát. Jellemző  a  főváros  hangulatára,  hogy  míg  kormány- 
párti kör  egy  sem  tudott  boldogulni,  addig  ellenzéki  kör 
kettő  állott  fenn  és  virágzott.  A  két  ellenzéki  kör  a  Pesti  és 
Nemzeti  volt,  mely  utóbbinak,  a  hogy  Vörösmarty  jellemzé- 
sénél említettem,  egyik  elnöke  éppen  ő  volt.  Tehát  nem  ala- 
kulásra, de  inkább  tömörítésre  volt  szükség.  Erre  vonatko- 
zólag a  szükséges  lépések  meg  is  történtek,  melyek  közül 
az  egyik  egy  érdekes  jelenetre  szolgáltatott  alkalmat.1 

A  két  kör  ugyanis  közvacsorára  egyesült.  A  lelkes 
pohárköszöntők  egymást  érték,  végre  felállott  Vörösmarty, 
hogy  legújabb  költeményét  elszavalja.  A  költemény  czíme 
Országháza  volt,  mely  az  akkori  szomorú  állapot  visszhang- 
jának tekinthető.  Végszavai  következőképpen  hangzanak : 

>Neve  :  szolgálj  és  ne  láss  bért, 
Neve  :  adj  pénzt  és  ne  tudd  mért, 
Neve  :  halj  meg  más  javáért, 
Neve  szégyen,  neve  átok, 
Azzá  lett  magyar  hazátok. « 

A  hatás  oly  elemi  erővel  tört  ki  utána,  hogy  nem  hagj^- 
tak  neki  békét,  míg  csak  ismét  el  nem  szavalta. 

A  tudósítás  szerint  több  ily  estély  következett,  míg 
végre  a  két  kör  Ellenzéki  kör  név  alatt  egyesült  azon  czél- 
ból,  hogy  a  maga  részéről  is  tevékenyen  hozzájáruljon  a 
fenyegetett  szabadelvüség  megvédéséhez. 

A  maga  nemében  igen  okos  gondolatjok  támadt,  t.  i 
egy  ellenzéki  zsebkönyv  kiadása,  mely  az  eszmék  terjeszté- 
sére befolyást  gyakoroljon.  Az  egész  vállalkozást  fényes  siker 
követte.  A  szerkesztéssel  Bajza  lett  megbízva,  ki  képes  volt 
az  ellenzék  legkiválóbb  íróit  maga  körül  csoportosítani.  A  zseb- 
könyv » Ellenőr*  czímet  viselt  és  czenzurai  akadályok  miatt 
Lipcsében  jelent  meg,  oly  gazdag  és  választékos  tartalommal, 

1    l'csti   Hírlap,   1846.  évi    19-ik  s/ám. 
■  thyÁkos:  A  magyar  államiság  iejlödcsc,  küzdelmei.  III.  25 

melyre  odáig  példa  nem  volt.  írtak  bele  költeményeket  Garay, 
Petőfi,  Vörösmarty.  Kisfaludy  Sándor  egy  igen  becses  czik- 
kel  van  képviselve,  az  1809-iki  nemesi  felkelő  seregről,  mely 
a  legnagyobb  mértékben  fájlaltatja  velünk,  hogy  ily  tárgyú 
ezélba  vett  történeti  munkáját  meg  nem  Írhatta.  Szemere, 
Kossuth,  Tóth  Lőrincz,  Bajza  mind  küldtek  be  dolgozatokat, 
melyek  az  akkori  viszonyok  ösmerete  szempontjából  rend- 
kívül becsesek.  A  piece  de  résistance  az  ellenzéki  prograrnm 
volt,  mely  válaszul  készült  a  kormánypárti  riadóra. 

Tudni  kell  ugyanis,  hogy  az  említett  ellenzéki  körök 
és  kávéház  képezték  az  ellenzék  gyülekező  és  tábor-helyeit, 
melyeknek  tagjai  a  szélrózsa  minden  irányából  mindannyiszor 
megjelentek,  mikor  annak  szüksége  mutatkozott.  A  mint  a 
politikai  élet  élénkebb  lett,  a  mint  a  vezetés  mindinkább  köz- 
pontosult, a  négy  pesti  országos  vásár  természetes  alkalom 
gyanánt  kínálkozott,  hogy  az  elvbarátok  az  ország  minden 
részéből  összeseregeijenek,  eszmecsere  és  tanácskozás  szem- 
pontjából. Ily  módon  azután  az  egész  ellenzéki  tábor  miha- 
marább megnyerte  az  országos  szervezés  jeltegét,  mely  termé- 
szetesen a  konzervatív  hasonló  mozgalmakat  külterjedelemben 
és  belső  súlyban  csakhamar  túlszárnyalta.  Bizonyította  ezt  a 
párt  összejövetelének  látogatottsága,  mert  ha  egy  konzer- 
vatív gyűlés  200  tagot  számlált,  az  ellenzéki  sokadalom  leg- 
alább hatszor  annyi  résztvevővel  dicsekedhetett.1 

Nagy  fontossággal  birt  a  pártszervezkedésre  nézve  a 
prograrnm  kérdése.  Nemcsak,  mert  már  a  konzervativek  a 
magokét  közzé  tették  és  így  mögöttük  elmaradni  nem  lehe- 
tett, de  különben  is  a  viszonyok  ebben  az  irányban  annyira 
fejlődtek,  hogy  zászlót  kellett  bontani  és  a  megfelelő  jelsza- 
vakkal ellátni. 

A  dolognak  megvoltak  a  maga  nehézségei,  úgy  dologi 
mint  személyi  tekintetben.  A  tárgyi  nehézséget  részint  az 
elvi  különbözetek,  részint  a  helyi,  megyei  viszonyok  és 
sajátságok  alkották.  A  személyi  kérdések  hasonlóképpen  sok 
tapintatot  igényeltek,  úgy  az  emberek  jelentősége,  mint  a 
fegyelem  szokatlansága  miatt.   Scyllák  mint  Charibdisek  sze- 

1  Erzherzog  Stefan,   195.  lap. 

rencsésen  elkerültettek,  a  miben  nagy  érdeme  volt  Deáknak, 
ki  a  programm  szerkesztését  magára  vállalta  és  feladatá- 
nak általános  megelégedésre  eleget  is  tett  oly  módon,  hogy 
Kemény 1  szerint  benne  minden  töredék  és  árnyalat  meg- 
találta, mi  leginkább  szivén  feküdt. 

A  nagy  jelentőségű  okmány  kinyomatását  a  czenzura 
megtiltotta.  Ez  » Ellenzéki  nyilatkozat «  czimet  viselte  és  Kónyi- 
nál 2  megolvasható. 

Kiindul  az  ellenzék  ellenőrzési  feladatából,  melyet  a  kor- 
mány iránt  gyakorolni  kötelessége.  De  ellentétben  a  konzervativ 
programmal,  mely  az  ellenzék  leszavazását  első  feladatának 
tekinti,  igéri  a  lojális  támogatást,  ha  a  kormány  helyes  úton 
halad.  Fájdalmasan  konstatálja,  hogy  a  kormány  nem  parla- 
mentáris, nem  a  nemzeti  akarat  kifolyása,  sőt  idegen  behatás 
alatt  áll ;  ki  kell  jelentenie,  hogy  a  tényleges  kormány  és  az 
előbbi  között  különbséget  nem  tud  tenni,  miután  azok  a 
súlyos  sérelmek,  melyek  elébb  elkövettettek,  nemcsak  hogy 
orvoslást  nem  nyertek,  de  megtetéztettek.  Ezeket  a  sérelmeket 
fel  is  sorolja.  Úgy  vélekedem,  hogy  részletezésűk  felesleges. 
Hogy  ily  sérelmek  megeshetnek,  az  a  létező  biztosítékok 
fogyatékos  voltát  bizonyítja,  melyeket  e  szerint  ki  kell  egészí- 
teni, növelni  és  szilárdítani.  Ilyennek  tekinti  a  kormány  fele- 
lősségét, mely  alkotmányunkban  nem  ösmeretlen,  annak  szel- 
lemével teljesen  összhangzik,  tehát  mihamarább  életbe  kell 
léptetni.  Hasonlóképpen  szükségesnek  mutatkozik  a  sajtó- 
szabadság behozatala. 

Természetesen  hely  jut  a  reformoknak  is,  melyek  egyen- 
ként felsoroltatnak,  mint  a  hogy  azok  tényleg  az  1848-diki 
törvényekben  meg  is  valósíttattak.  Az  Ausztriához  való 
viszony  is  megfelelő  helyet  foglal  el  a  programm  keretében. 
A  kiindulási  pontot  képezi  a  pragmatika  szankczió  összhangja 
a  halhatatlan  1791  :  X.  törvényczikkel.  Nem  akarja  az  ellen- 
zék Magyarország  érdekét  az  összmonarkhia  biztos  fennállása 
érdekeivel  ellentétbe  helyezni,  de  másrészt  az  sem  a  törvény- 
nyel, sem  az  igazsággal  és  méltányossággal  nem  fér  össze,  hogy 

• 

1  Porradalom  után,  32.  lap. 

1  Idézett  munka,  I.  kötet  617.  lap. 

a  hon  érdekei  az  örökös  tartományoknak  feláldoztassanak, 
mint  a  hogy  az  a  vám-  és  kereskedelmi  kérdéseknél  történik. 

Igen  helyesen  emeli  ki  Deák,  hogy  a  közös  monarkhia 
összetartása  nem  feltételeztetik  a  kormányzati  rendszer  egy- 
ségétől, mely  az  önkényuralom  behozatala  által  a  Lajthán 
túl  az  alkotmányos  állapotoknak  véget  vetett.  Kifejezi  azon 
meggyőződést,  hogy  ha  Ausztriában  alkotmányosság  lenne, 
a  két  állam  érdekei  egymással  könnyebben  lennének  össze- 
egyeztethetők. 

Az  elősoroltak  képezik  a  hírneves  okmány  lényegét, 
mely  tulajdonképpen  jelentőségét,  aktualitását  még  ma  sem 
vesztette  el,  és  az  volt  feladata,  hogy  a  közelgő  küzdelemben 
a  zászlót  képezze,  mely  az  ellenzék  ügyét  győzelemre  vezesse. 

A  kérdés  már  most  első  sorban  az  volt,  ki  lesz  a  párt 
vezére,  ki  fogja  annak  sorsát  intézni  ama  nehéz  küzdelemben, 
mely  előtt  állott.  A  helyzet  válságos  volta  oly  természetű 
volt,  mely  előtt  szemet  hunyni  csakugyan  nem  lehetett,  a 
mi  nemcsak  minden  erő  összefoglalására,  de  oly  módon  való 
felhasználására  kényszerített,  mely  odáig  ismeretlen  volt.  Az 
a  különbség,  mely  portyázások  és  előcsatározások,  meg  egy 
döntő  természetű  véres  csata  között  tehető,  körülbelül  megfelel 
a  helyzetben  előállott  változásnak.  Valamint  azon  különbség, 
mely  a  XVIII-ik  század  mesterkélt,  kimért,  időszakhoz  kötött 
stratégiáját  úgy  mint  taktikáját  elválasztotta  a  Napóleon  által 
kezdeményezett  kíméletlen,  soha  sem  lankadó  és  az  ellenség- 
nek pihenést  nem  engedő  offenzívától,  lett  a  helyzet  exigen- 
cziája,  vagyis  azon  követelmény,  melyet  az  ellenzéknek  vezé- 
reitől várnia  kellett. 


VI. 


Mint  említem,  az  Apponyi-kormány  a  kérdést  a  hatalmi 
térre  játszotta  át  és  így  biztosra  lehetett  venni,  hogy  a  küz- 
delem, mely  a  bekövetkezendő  választások  megindulásával 
és  később  a  törvényhozásban  kivívandó  volt,  az  ellenzékre 
nézve  élet-halálharcz  lesz.  Nem  lehetett  kétség  az  iránt,  hogy  a 
nevezett  kormány  oly  eszközökkel  rendelkezett,  melyek  minő- 
ségileg s  mennyiségileg    jóval  túlhaladták  azokat,   melyekkel 

az  előbbeni  választásoknál  meg  kellett  birkózni.  Az  a  körül- 
mény, hogy  a  kormány  a  reformokat  maga  akarja  keresztül- 
vinni, hogy  annak  élén  egy  tehetséges,  nagyra  törekvő  ember 
áll,  ki  hozzá  szervezett  s  viaskodási  kedvvel  eltelt  párttal  s  a 
megyékben  mindenütt  a  befolyásnak  jóval  fokozottabb  esz- 
közeivel rendelkezett :  mindezen  mozzanatok  az  ellenzékre 
nézve  a  legkétesebb  helyzetek  egyikét  teremtették  meg. 

A  hogy  a  dolgok  megindultak  és  az  ellenzéki  akczió 
megkezdődött,  mi  sem  lett  volna  természetesebb,  mint  hogy 
a  vezérletet  Deák  vegye  át,  hogy  a  programmot,  melyet  készí- 
tett, maga  hajtsa  végre. 

Ez  azonban  nem  történt  meg  és  azon  sajátszerű  jelen- 
séggel állunk  szemben,  hogy  Deák,  a  mint  művét  elkészítette, 
ismét  letűnt  az  események  színpadáról.  A  politikai  mozgalmak- 
ban nem  vett  részt,  az  országgyűlésre  a  követséget  nem 
fogadta  el.  Egyhangúlag  választották  meg  Zalában,  de  ő 
a  közbizalomnak,  roncsolt  egézségére  való  tekintettel,  nem 
engedett,  habár  később  is  a  zalai  gyűléseken  részt  vett.  Az 
országgyűlés  második  szakában  azonban  fel  kellett  mennie, 
de  akkor  már  a  harcz  sorsa  eldőlt  és  Kossuth  a  győzelmet 
kivívta.  A  félrevonulásnak,  mint  arra  már  utaltam,  indoka 
bizonyára  abban  rejlett,  hogy  vagy  nem  akart  kerékkötő  lenni, 
vagy  nem  bizott  abban,  hogy  a  vezérlet  követelményeinek 
meg  fog  felelni  és  ily  módon  a  felelősséget,  mint  lelkiösmeretes 
ember,  nem  vállalhatta  magára. 

Erre  vonatkozólag  van  egy  későbbi  nyilatkozata,  melyet 
Szögyényinek  tett1  és  melyben  az  embereket  mint  teljesen 
lerészegedetteket  jellemzi,  kikkel  okosan  beszélni  nem  lehet. 
A  dolog  nála  éppen  azon  fordult  meg,  a  mit  már  jellemzé- 
sénél kiemeltem,  hogy  ő  más  helyzetek  embere  volt,  és  a  mint 
annak  bekövetkeztekor  kész  volt  a  vezérletet  átvenni,  úgy 
tartózkodott  attól,  mikor  a  szélvészen  uralkodni  és  a  ferge- 
teget  irányítani  kellett. 

Az  iránt  különben  már  akkor  ellenzéki  körökben  a 
vezéremberek  között  és  az  országos  közvélemény  előtt  véle- 
ménykülönbség nem  létezett  és  nem  létezhetett,  hogy  a  készülő 

1  Emlékiratai,  I.  kötet  64.  lap. 

hadjáratban  Kossuth  működésére  égető  szükség  van,  hogy  az 
országgyűlési  akczióban  az  ő,  offenzívára  olyannyira  alkalmas 
tündöklő  tehetségeit  nélkülözni  nemcsak  hogy  nem  lehet, 
de  a  vezérletre  egyedül  csak  is  ő  van  hivatva.  Jól  mondja 
Vukovics,1  hogy  a  kormánypárt  nem  csalódott,  midőn  azt 
hitte,  hogy  Kossuth,  mint  Pestmegye  követe,  nem  egy  hatóság 
küldötteként,  hanem  mint  egy  országos  néptribun  foglal  helyet 
a  törvényhozásban.  Ez  tehát  mintegy  hivatalos  megpecséte- 
lése  lett  a  » Pesti  Hirlap«  megjelenése  után  létrejött  tényeknek. 

Említettem  már  előbb  ama  dolgozatot,  mely  »A  magyar 
politikai  pártok  értelmezése «  czím  alatt  Deregnyői  aláírással 
az  » Ellenőr « -ben  megjelent.  Ezen  czikk  zárszavában,  melyet 
méltán  lehet  az  ő  választási  manifesztumának  nevezni,  össze- 
gezi a  helyzetet,  szembe  állítja  a  két  párt  törekvéseit  és  pro- 
grammját  egymással,  felhíva  a  nemzetet,  hogy  válaszszon  közöt- 
tök,  miután  most  már  láthatja,  hogy  mi  felett  kell  határoznia. 

Szerinte  a  két  pártban  egyrészt  a  magyar  nemzet  önálló 
érdekei,  másrészt  a  birodalmi  egység  alkotmányellenes  alapján 
emelkedett  osztrák  kormányrendszer  van  megszemélyesítve. 
Amott  van  a  mostani  kormány,  melynek,  a  mi  törvényhozá- 
silag  jó  történt,  nem  érdeme,  a  mi  rossz  történt,  öröklött 
vagy  saját  bűne,  melynek  politikáját  a  Kreishauptmann-rend- 
szer  kísérlete  és  a  párttá  alakult  konzervativek  támogatása  jel- 
lemzi, mely  a  múlt  országgyűlésen  minden  becsületes  reform- 
törekvést meghiúsított  és  mely  be  nem  vallott  czélokra  bizal- 
mat szavaz. 

Ezzel  szemben  ott  van  az  ellenzék  bevallott  czélokkal, 
nyíltan,  őszintén.  Az  az  ellenzék,  melynek  nevéhez  a  nemzet 
megtartott  életének  története,  valamint  törekvéseihez  a  nép 
érdekeiért  vívott  küzdelmek  friss  emlékezete  kapcsolódik.  Mely 
politikai  tényező,  a  mint  vak  bizalmat  senkinek  sem  esküszik, 
gyűlöletet  sem  táplál  senki  iránt  és  mely  a  kormány  irányá- 
ban pártolást  mint  ellenzést  tényeihez  és  nem  személyéhez 
köti  és  mely  úgy  a  nemzet  jogai  felett  őrködni,  mint  reform- 
törekvéseit megvalósítani  igyekszik.  Válaszszon  tehát  a  nemzet 
a  két  párt  között. 

1  Emlékiratai,  8.  lap. 

Amott  van  az  a  párt,  mely  az  ellenzéknek  már  előre 
és  még  azon  esetre  is  hadat  izén,  ha  a  jót  törvényes  úton 
akarná.  Ellenben  itt  az  ellenzék,  mely  a  jót  és  törvényest 
akárkitől  elfogadja,  mely  pártolásához  feltételt  nem  köt,  leg- 
kevésbbé  azt,  hogy  megjutalmaztassék.  Amott  van  a  párt, 
mely  önbelátásáról  lemondva,  reformot  csak  a  kormánytól  vár, 
attól  a  kormánytól,  mely  a  dolog  természete  szerint  inkább 
hatalmát  erősíti  mint  a  szabadsági  biztosítékokat  fokozza  és 
mely  az  ellenzéktől  még  a  reformok  kezdeményezését,  az  ő 
természetes  hivatását  is  megtagadja.  És  itt  van  az  ellenzék, 
mely  azt  tartja,  hogy  mindenki  hivatva  van  a  nemzet  újjá- 
születésében részt  venni,  és  mely  a  reform  tartalmát  a  nem- 
zeti és  alkotmányos  lét  fejlesztésében  látja. 

Amott  van  a  párt,  mely  mindig  és  mindenben  az  össz- 
birodalom  érdekeit  látja  és  ennek  akarja  létünket  feláldozni. 
Itt  van  az  ellenzék,  mely,  igaz,  a  pragmatika  szankcziót  szent- 
nek ösmeri,  de  országunk  érdekeit  az  ausztriai  birodalom 
zagyvaságának  fel  nem  áldozza,  mert  előtte  zsinórmérték 
gyanánt  a  fejedelmi  esküvel  megerősített  1790  :  X.  törvény- 
czikk  áll,  mely  szerint  hazánk  szabad  ország  és  semmi  más 
államnak  vagy  nemzetnek  alárendelve  nincs. 

Válaszszon  a  nemzet  a  két  párt  között.  De  választásában 
meg  ne  feledkezzék  arról,  hogy  önsorsa  forog  koczkán  és 
hogy  az  elszalasztott  pillanatot  mi  sem  adja  vissza  többé. 
A  nemzet  legyen  önmagához  hű,  és  ha  az  lesz,  hatalom- 
csapástól nem  kell  félnie.  A  hatalmaskodásnak  csak  egyesek 
eshetnek  áldozatul,  nemzetek  soha,  még  ha  pillanatnyi  siker 
koronázza  is  törekvéseit.  Riaszszon  bár  Széchenyi  áljóslataival, 
a  terrorizmustól  nem  kell  tartani,  ennek  ostorával  csak  gyáva, 
pipotya  népeken  lehet  uralkodni.  Igaz,  hogy  uj  formákban 
lép  fel  ellenünk  a  beolvasztás  háromszázados  rendszere,  de 
e  rendszer  korhadt,  régi  már,  és  azok  közé  tartozik,  melyek 
megifjodni  képtelenek.  Konzerválni  azt,  a  mit  fentartani  nem 
lehet,  a  mi  az  enyészetnek  van  szánva,  csak  gyávaság  tehetné. 
Ne  hagyja  a  nemzet  magát  gyávaságba  szenderíttetni.  A  mely 
nemzetnek  alkotmánya  van,  az  örökös,  éber  munkára  rendel- 
tetett, mint  a  napszámosnak  verejték  közt  kell  keresnie  min- 
dennapi kenyerét,  és  ha  elalszik,  egy  szép  reggel  alkotmány 

nélkül  fog  felébredni.    Isten  óvja  meg  nemzetemet  ez  elszen- 
deredés  veszélyétől. 

Ily  viszonyok  közt  természetszerűleg  szülemlett  meg  a 
gondolat,  még  pedig  első  sorban  az  ellenzék  mágnás-elemei, 
Batthyány  Lajos  és  Kázmér,  Teleki  László,  Ráday  Gedeon, 
Eötvös  József  agyában,  hogy  Kossuthot  Pest  vármegyében 
a  közelgő  országgyűlésre  követté  kell  választatni.  Tényleg 
annak  összeillése  1847.  nov.  7-ikére  kitüzetett  és  a  válasz- 
tási mozgalom  az  egész  vonalon  megindult. 

A  mozgalmak  első  része  az  utasítások  elkészítése  volt. 
Ki  kell  emelni,  hogy  a  konzervatív  megyék  is  aránylag  oly 
szabad  szellemben  tartották  azokat,  a  mit  pár  év  előtt  elgon- 
dolni is  alig  lehetett.  Az  utasítások  formája  is  annyiban  előnyös 
változást  szenvedett,  a  mennyiben  a  részletezés  és  a  megyei 
érdekek  túlságos  hangsúlyozása  helyett  általános  és  inkább 
kijelentéseket  tartalmazó  nyilatkozatok  láttak  napvilágot.  Az 
utasítások  között  Pest  vármegyéé  kelti  fel  leginkább  a  figyel- 
met. Az  okmány  Kossuth  műve  volt.1  Az  ellenzéki  nyilat- 
kozatot részben  kiegészítette,  részben  mélyebb  tartalommal 
látta  el.2 

Ezen  mélyebb  tartalom  a  közös  haza  minden  polgárá- 
nak érdekegységében  létezik,  mely  a  nemzet  erkölcsi  erejét 
oly  módon  fokozza,  hogy  a  multak  bajait  orvosolva,  a  jövőre 
biztosítékot  képez.  Ezen  érdekegyesítés  pedig  nem  jöhet  létrer 
míg  a  nemes  és  nem-nemesre  nézve  a  büntető  igazságszol- 
gáltatásban különbséget  tesznek,  míg  a  nép  adót  fizet,  a 
nemesség  pedig  annak  terhében  nem  osztozik ;  míg  az  alkot- 
mányból kirekesztett  nép  semmi  politikai  joggal  nem  bir,  és 
végre  míg  a  nép  a  nemességnek  robotoló  szolgája  marad. 
Ezeknek  megszüntetése  az,  mi  az  egész  vonalon  utasításba 
adatik,  s  ennek  folytán  természetesen  mint  egy  önmagától 
jön  létre  a  nemzeti  élet  elveszett  összhangja. 

Bár  szerényen,  de  a  belső  vonatkozások  mellett  a  kül- 
viszonyok  is  érintetnek. 

1  Széchenyi  naplói,  502.  lap. 

2  Lásd  Pesti  Hiiiap   1847.  évi  szeptemberi  számait. 

Itt  fordul  először  elő  a  követelés,  hogy  az  ország 
befolyása  a  külügyek  vezetésére  biztosíttassék,  miután  a  kül- 
politika végeredményében  az  ország  exisztencziája  felett 
határoz.  Felemlíttetik  a  keleti  kérdés,  melynek  bekövetkező 
bonyodalmai  az  országra  nézve  nem  lehetnek  közönyösek. 
Ausztriát  illetőleg  is  helyes  nyomon  jár  az  utasítás,  a  mennyi- 
ben rámutat  a  kölcsönös  féltékenységre  és  örökös  háborús- 
kodásra kormány  és  nemzet  között,  a  mi  onnan  származik, 
mert  a  magyar  kormány  az  örökös  tartományok  érdekeinek 
uszályhordozója.  Hogy  a  kormány  a  nemzet  akaratát  kép- 
viselje, érvényesítse,  és  hogy  ezen  követelménynek  minden 
következményei  levonassanak,  az  természetesen  szintén  helyt 
foglal  a  pontok  között. 

Az  ezen  utasításban  rejlő  programm  egyik  érdekes  és 
tanulságos  részlete  volt  az,  mely  onnan  kimaradt  és  mely 
az  érdekegység  nagy  mozzanatát  az  ország  határain  túl  is 
kívánta  kiterjeszteni.1  Kossuthnak  ugyanis  az  volt  a  nézete, 
hogy  hazánk  legfőbb  bajai  onnan  erednek,  hogy  egy  oly 
országgal  van  kapcsolatban,  melynek  nincs  alkotmánya.  Ily 
módon  a  bécsi  államférfiak,  a  mérvadó  körök,  az  önkény- 
uralom légkörében  nevelkedve,  a  magyar  alkotmányosság 
kényelmetlenségétől  meg  akarnak  menekedni,  a  minek  folytán 
a  magyar  alkotmány  legfőbb  biztosítéka  az  osztrák  alkot- 
mányban benne  található.  E  szerint  tehát  a  magyar  ország- 
gyűlésnek az  a  feladata,  hogy  keresztülvigye,  miszerint  az 
örökös  tartományok  hasonlóképpen  alkotmányt  nyerjenek. 
Ezt  azonban  nyíltan  kimondani  nem  lehetett.  Nemcsak  a  bécsi 
körök,  de  a  magyar  konzervativek  is  ezt  felségsértéssel  határos 
törekvésnek  tekintették.  Még  Széchenyi  is  ebben  a  lajthán- 
túli  tartományok  fellazítását  látta.  A  táblabíró  politikusok 
ellenben  azt  tartották :  seperjen  mindenki  a  saját  háza  előtt, 
mi  közünk  nekünk  az  osztrák  alkotmányossághoz,  gondol- 
junk és  őrködjünk  csak  a  magunké  felett,  ez  is  elég.  Mi 
meg  tudtuk  azt  védeni,  mikor  ők  a  magokét  elvesztették, 
gondoskodjanak  úgy  magokról,  mint  mi  magunkról.  Kiki 
magáért,  az  Úristen  valamennyiünkért.  Ezen  kérdés  tehát  az 

1   Puls zky :  Kletem  és  korom,  II.  kötet  9.  lap. 


-     394     — 

országgyűlés  eszmekörén  túl  esett,  de  Kossuthnak  úgy  mint 
Batthyánynak  egyik  vezérelve  maradt,  melyet  az  ország- 
gyűlés kezdete  óta  beszédeikben,  elébb  leplezve,  szerényen, 
később  nyiltan  és  határozottan  ki  is  mondtak,  a  mi  azután 
a  bécsi  forradalomra  vezetett. 

A  mint  Kossuth  jelöltsége  felszínre  került,  Széchenyi  is 
arra  határozta  magát,  először  életében,  a  követségre  pályázni 
s  félelmes  ellenfelével  a  törvényhozás  porondján  megküzdeni. 
Dicséretes  és  helyes  törekvés  volt  ez  okvetlenül,  nagy  sze- 
mélyiségéhez méltó,  és  ha  sikerül,  a  közérdek  szempontjából 
csak  is  üdvös  és  jótékony. 

Minden  esetre  jellemző,  hogy  sem  Apponyi,  sem  Szö- 
gyényi  ebben  az  irányban  nem  sokat  vártak  tőle.1  Tényleg 
úgy  is  csinálta  dolgát,  hogy  helyzetének  félszegsége,  egyéni- 
ségének politikai  működését  illető  fogyatkozásai  mihamarább 
kiderültek. 

Ő  ugyanis  pártonkívüli  állást  foglalt  el.  A  minek,  tekin- 
tetbe véve  úgy  a  kormány-  mint  az  ellenzékhez  való  viszonyát, 
már  magában  véve  sem  volt  semmi  értelme.  Először  is 
Sopronmegyében,  hol  lakhelye  volt,  lépett  fel  és  itt  meg  kel- 
lett érnie,  hogy  mind  a  két  párt,  a  kormány  úgy  mint  az 
ellenzék,  ellene  fordult.  A  kormánypárt  azt  vette  tőle  zokon, 
hogy  hozzá  nem  csatlakozik,  az  ellenzék,  hogy  Kossuthot 
akarja  ledorongolni,  hogy  Bécsnek  lenne  minisztere.2  Tényleg 
meg  is  bukott  ott,  de  Mosonmegyében  megválasztották,  a  hol 
az  ellenzék  is,  még  pedig  a  központból  jött  világos  utasítás 
szerint,  rá  szavazott.  Beszédében  kiemelte,  hogy  ő  mint  füg- 
getlen és  az  ország  egyik  legvagyonosabb  embere  küzdeni 
fog  a  szédítő  népszerűség,  valamint  a  hatalmasok  kegyének 
keresése  ellen.  Éppen  úgy  állást  foglal  a  túlhajtásokkal  szem- 
ben, mert  nem  a  kormány  czélzatainak  elősegítése  hivták  az 
országgyűlésre.  Hanem  egyszerűen  azon  törekvés,  hogy  a 
pártok  között  állítsa  helyre  az  egyensúlyt  és  minden  honfi- 
erőt  egy  pontban  egyesítsen.3 


1  Szögyény  emlékiratai,  45.  lap. 

2  Lásd  :  Naplói,  508.  lap. 

3  Idézett  munka,  512.  lap. 


—     395     — 

Alig  hogy  Széchenyi  megválasztásának  hire  ment,  Szemere 
nyilt  levelet  intézett  hozzá,1  melyben  üdvözli  őt  és  elmondja, 
hogy  tulajdonképpen  jobb  szeretné,  ha  a  házban  benne  a 
követ  mellett  a  kormány  képviselőjét  is  látná.  Azon  eszme 
volt  ez,  melyet  Metternich  is  hangoztatott  és  melynek  szük- 
ségessége nap  nap  után  jobban  kiderült.  Még  annyira  is  ment 
Szemere,  hogy  Széchenyit  ennek  keresztülvitelére  akarván 
birni,  azt  is  hozzá  tette,  miszerint  nem  akar  ez  által  minisz- 
teri felelősséget  keresztülvinni,  csak  is  a  tárg37alás  folyama- 
tának megkönnyítése  szempontjából  ajánlja  eme  gyakorlati 
módozatot. 

Széchenyi  erre  nem  hederített,  megmaradt  azon  nézete 
mellett,  hogy  közvetíteni  fog,  a  nélkül,  hogy  erre  nézve 
programmot  állított  volna  fel,  tiszta  képpel  birt  volna  a  dolog- 
ról, vagy  számba  vette  volna  a  nehézségeket.  Ezek  pedig 
olyannyira  megvoltak,  hogy  velők  politikailag  Széchenj'inél 
még  sokkal  erősebb  ember  sem  tudott  volna  megbirkózni. 

A  mint  nem  lehetett  kormány  és  nemzet,  úgy  nem 
lehetett  a  pártok  között  közvetíteni.  Deák  programmja  és 
a  konzervatív  manifesztum  között  jelentékeny  hézag  tátongott. 
Ez  utóbbi  párt  összealkotása,  valamint  egész  viselkedése  sem 
volt  nagyon  biztató.  Széchenyi  maga  beösmerte,  hogy  az 
egész  kompániának  sok  az  alja,2  azonkívül  el  voltak  telve 
kihívó  elbizakodással,  melyet  már  előbb  Szögyényi  is  kény- 
telen volt  beösmerni  az  által,  hogy  neki,  mint  a  czenzura 
főnökének,  a  konzervatív  lapok  tapintatlanságai  sokkal  több 
bajt  okoztak  mint  az  ellenzék  nyugodt,  tartalmas  bírálata.3 
De,  mint  látni  fogjuk,  Széchenyi  közvetítési  szereps  nem 
sokáig  tartott,  az  országgyűlésen  teljes  erővel  kezdte  a  kor- 
mány szekerét  tolni. 

A  választások  az  egész  országban  a  legnagyobb  izgalom 
és  elkeseredés  közt  folytak  le.  A  kormánypárt  sok  helyt  a  hal- 
latlan presszió  és  lélekvásárlás  folytán  bizonyos  sikereket  ért 
el.  Az  ellenzék  néhány  kiváló  tagjának  tényleg  le  kellett  mon- 


1  Pesti  Hirlap,    1847.  október  29-ki  szám. 

1   Naplói,  500.  lap. 

*  Idézett  munka,  I.  kötet  35.   lap. 

dania  arról,  hogy  a  törvényhozásban  helyt  foglaljon.  Klauzál 
fel  sem  léphetett  Csongrádban ;  Bezerédy  Tolnában,  Beöthy 
Ödön  Biharban  megbuktak.  Habár  ez  utóbbi  mindannak 
daczára  keresztülvitte,  hogy  megyéjének  utasításai  ellenzéki 
szellemben  fogalmaztattak.  De  az  ellenzék  ezen  részleges 
vereségeit  mind  ellensúlyozta  Kossuth  fényes  megválasztása 
Pestmegyében.  A  kormánypárt  saját  kebeléből  nem  is  állítha- 
tott ellene  jelöltet  és  így  egy  érdemes  ellenzéki  embert,  Ballá 
Endre  megyei  főjegyzőt  választották  ki,  kire  azután  annak 
minden  tiltalkozása  daczára  az  ellenzéki  dissidensek  egy  cso- 
portjával szavaztak  is.  De  a  győzelmet  illetőleg  egy  pillanatra 
sem  lehetett  kétség.  Soha  még  a  főváros  olyan  diadalmenetet 
nem  látott  mint  a  milyennel  a  Kossuth-párt  a  szavazás  szín- 
helyére, a  vármegyeházba  felvonult.  A  megyének  nagyszámú 
nemessége  a  szélrózsa  minden  részéről  sűrű  tömegekben  érke- 
zett. Az  ellenzéki  ifjúság,  irók,  jurátusok  kalauzolták  őket 
a  gyülésezési  helyre,  a  Cálvin-térre,  a  hol  egész  zászlóerdő 
lobogott  és  számtalan  zenekar  helyezkedett  el.  A  menet  élén 
Batthyány  Lajos,  Kázmér,  Ráday  Gedeon,  Teleki  Domokos, 
Podmaniczky  Frigyes  czifra  szűrben,  lobogó  ingujjban,  délczeg 
paripákat  tánczoltatva  haladtak.1 

így  jutottak  a  vármegyeház  elé,  melynek  erkélyéről 
Eötvös  József  beszélt  hozzájuk.  A  szavazás  egyik  érdekes 
inczidense  volt,  hogy  egy  császári  tiszt,  teljes  díszben, 'szinte 
leszavazott  Kossuthra.  A  későbbi  vitéz  honvédezredes,  Koszto- 
lányi Mór  volt  az.  A  választás  megejtetvén,  a  megyének 
egy  régibb  végzése  alapján  Kossuth  fogadalmat  tett,  hogy, 
nem  mint  a  végzés  hangzott,  hat  évig  az  országgyűlés  bere- 
kesztése után,  de  soha  hivatalt  vállalni  nem  fog.  Azon  beszé- 
dek tartalmából,  melyek  akkoron  elhangzottak,  István  főher- 
czeg  életírója  is  feljegyzett  egy  részletet,2  melyet  a  tüzes  ellen- 
zéki Podmaniczky  Frigyes  báró  tartott.  Azt  mondta  ugyanis, 
hogy  a  világtörténet  négy  emlékezetes  napot  ismer,  egyik, 
midőn  a  khaoszból  világosság  támadt.  A  másik,  midőn  Krisztus 
urunk  született.  A  harmadik  a  franczia  forradalom  kezdete, 
a    negyedik,    midőn  Kossuth  megválasztatott.    Ha    az   állítás 

1  Pesti  Hírlap,  1847.  október  21-iki  szám. 

2  Idézett  munka,  211.  lap. 

a  választási  dikcziók  természeténél  fogva  túllőtt  is  a  czélon, 
a  közvélemény  abban  megegyezett,  hogy  az  országra  egy 
uj  korszak  hajnala  virradt  fel.  Megerősíti  eme  felfogást  azon 
érdekes  mozzanat,  hogy  két  nappal  előbb  egy  hivatalos  szem- 
pontból sokkal  fontosabb,  alkalom  adtán  fenséges  ajkakról 
hasonló  kijelentés  hangzott  el.1 


VII. 


1847.  évi  október  hó  16-án  egy  szokatlan  és  rendkívül 
fényes  ünnepélynek  volt  színhelye  Pest  vármegye  ülésterme. 
A  terem  kora  reggel  megtelt  ünneplő  díszbe  öltözött  közön- 
séggel, melynek  jó  része  nem  tartozott  a  gyűlések  rendes 
látogatói  közé.  Egyházi  és  világi  méltóságok,  az  ország  leg- 
főbb hatóságai,  más  vármegyék  küldöttségei  foglaltak  helyt 
az  uj  nemzeti-szinü  posztóval  bevont  patkó  alakú  asztal 
körül,  melynek  közepét  piros  bársony  takaró  díszítette,  vala- 
mint az  elnöki  helyen  hasonlóan  egymás  mellett  két  uj  karos- 
szék pompázott.  Földváry  Gábor,  az  elnöklő  főispáni  helyettes 
egy  kegyelmes  királyi  leiratot  adott  át  a  főjegyzőnek,  mely- 
ben a  megye  közönsége  értesíttetik,  hogy  az  elhalálozott 
József  nádorispán  helyett  fia,  István  neveztetik  ki  Pestmegye 
főispánjának,  kit  Ferencz  József  főherczeg  fog  mint  királyi 
biztos  hivatalába  beiktatni,  mely  örvendetes  és  ünnepélyes 
esemény  még  a  jelen  ülés  folyama  alatt  fog  végbemenni. 

Felszólítja  tehát  a  rendeket  megfelelő  küldöttség  meg- 
választására, mely  a  főherczegeket  meghívja  és  fogadja.  Nem 
kevesebb  mint  négy  küldöttség  választatott.  Egyik  István, 
másik  Ferencz  József  meghívására,  a  harmadik  a  megyeház 
kapujánál  s  a  negyedik  a  gyülésterem  ajtajánál  fogadta  a 
magas  vendégeket,  kik  a  kitörő  öröm  nyilatkozatai  közt 
foglalták  el  helyüket.  Nem  igen  lehetett  vonzóbb  látványt 
képzelni  mint  a  két  főherczeget.  István,  férfi  korának  virágá- 
ban, dús  barna  hajjal  s  hatalmas  kifent  bajuszszal,  a  ragyogó 
magyar  tábornoki    piros    díszruhában.    A  másik   egy  karcsú, 

1  Lásd  a  következők  leírását  a  Pesti  Hírlap  1847.  évi  október 
]'.K  ós   21-iki   számaiban,    valamint    Erzherzog   Steían,   208.  lap. 

17  éves  ifjú,  szőke  fürtökkel,  pehelytelen  állal,  a  császár- 
huszárezred egészen  sötétkék  szinü,  fekete  csákós  egyen- 
ruhájában. A  mint  lecsillapult  az  örömzaj,  Ferencz  József, 
feltéve  csákóját,  átható,  csengő  hangon,  a  legtisztább  magyar 
kiejtéssel,  így  szólt:  »Urunk  királyunk  nevében  beigtatlak 
téged  főispáni  méltóságodba  és  a  karok  és  rendeknek  köte- 
lességévé teszem,  hogy  neked  hivatalos  hatáskörödben  enge- 
delmeskedjenek. Különösen  örvendek  annak,  hogy  ez  a  díszes 
tiszt  alkalmat  nyújtott  nekem,  a  szeretett  Magyarországba  oly 
pillanatban  léphetni,  midőn  ez  —  mint  Felséges  urunk  atyai 
szive  óhajtja  —  egy  boldog  korszak  küszöbén  áll  és  mert 
tanuja  lehetek  annak  a  közszeretetnek,  melyet  Fenséged  dicső 
atyjától  örökölt  és  önmaga  fényes  tulajdonaival  még  inkább 
szilárdított.  Magam  pedig  ünnepelni  fogom  mindig  e  napot, 
melyen  a  magyar  nemzethez  való  élénk  ragaszkodásomnak 
nyilvános  jelét  adhatom. « 

István  főherczeg  köszönő  válaszában  kiemelte,  hogy 
örömmel  hallotta  ajkairól  zengeni  édes  hazánk  nyelvét.  És 
bár  Széchenyi  István *  némi  éllel  említi  meg,  hogy  ha  két 
ifjú  főherczeg  könyv  nélkül  tanul  meg  néhány  magyar  szót, 
már  is  elszédül  a  magyar  nép,  még  is  az  egész  oly  hatást 
tett,  hogy  az  egész  közönségnek,  még  a  nyakas,  kurucz 
Nyáry  Pálnak  is  könyek  jöttek  a  szemeibe. 

Következett  Szentkirályi,  a  megye  alispánjának  üdvözlő 
beszéde,  ki  a  főispánnak  átadta  a  megye  pecsétjét  és  a  levéltár 
kulcsait.  Beszédjének  egyik  pontja  így  hangzott :  » Azon  arany 
álmok  közül,  melyek  most  Fenséged  ifjú  keblét  a  nemzet 
boldogulása  iránt  dagasztják,  hihetőleg  sok  el  fog  enyészni. 
Azon  remények,  melyek  sokunknak  kebelében  egy  boldogabb 
jövendő  iránt  tápláltatnak,  hihetőleg  nem  fognak  teljesülni, 
de  azért  leg3^en  meggyőződve,  hogy  a  kit  e  nemzet  egyszer 
szivébe  fogad,  azt  onnan  többé  misem  ragadja  ki.« 

Mikor  a  beszédek  elhangzottak  és  a  gyűlés  feloszlott, 
mindenki  derült  és  emelkedett  hangulatban  távozott.  Mindenki 
meg  volt  győződve  arról,  hogy  a  nemzet  és  uralkodóháza 
között  a  szeretet  és  bizalom  arany  kapcsa  létesült,  mely  nem 

1  Zichy  Antal  :  Széchenyi  István  életrajza,  II.  kötet  55.  lap. 

is  bomlik  fel  többé  soha.  Mindenki  meg  volt  győződve  arról, 
hogy  a  komor  fellegeket,  melyek  az  utóbbi  időkben  össze- 
tornyosultak, az  uj  korszak  hajnalhasadása  eloszlatta,  és  hogy 
onnantól  kezdve  teljes  lesz  az  összhang  az  uralkodóház  és 
nemzet  között. 

Fájdalom,  a  sors  könyvében  másképpen  volt  megírva. 
Rövid  idő  alatt,  alig  egy  esztendő  leforgása  után,  a  vérmes 
jóslatokat  mind  meghazudtolta  a  komor  valóság.  Ferencz 
József  főherczeg,  a  magyar  király  akkori  képviselője,  Ausztria 
trónjára  lépett  és  gőgös  helytartója  a  magyar  országgyűlés 
küldötteinek,  kik  majdnem  mindannyian  amaz  emlékezetes 
ülésen  jelen  voltak,  mondotta  ama  végzetes  szavakat,  hogy 
» lázadókkal  nem  alkuszik «.  A  szeretett  nádorispán  futva 
hagyta  el  imádott  hónát,  mert  családi  és  hivatalos  köteles- 
ségei ki  nem  egyenlíthető  ellentétbe  jutottak.  Szentkirályi 
dűlt  arczczal  az  egyetem  orvostani  fakultásában  a  boncz- 
teremben  hallgatta  a  tanár  előadását,  ottan  keresve  szóra- 
kozást és  feledést,  miután  karja  nem  volt  elég  erős  e  moz- 
galmas időkben  a  politika  nehéz  fegyverének  viselésére.1 

A  felvetett  thémát  nem  lehet  már  ezen  a  ponton  abba 
hagynom,  erre  nézve  néhány  tényleges  körülményt  még  fel  kell 
hoznom,  egy-két  felvilágosító  megjegyzést  kell  még  hozzá  fűz- 
nöm. A  megjegyzések  azon  rendkívüli  fontosságú  mozzanatra 
vonatkoznak,  mely,  mint  már  említem,  veres  fonalként  húzó- 
dott keresztül  az  előadott  események  szövedékén,  vagyis  a  kike- 
rülhetlen  összeütközés  mozzanatára,  melynek  István  főherczeg 
állása  és  sorsa  egyik  alkatelemét  képezi,  és  mely  kikerülhetlen 
összeütközésben  ezen  nagy  idők  egyik  tanúsága  jelentkezik. 
Ebből  a  szempontból  kellett  már  előbb  is  rámutatnom  azon 
sajnálatos  körülményre,  hogy  a  közvetítés  különféle  tényezői 
nem  válnak  be,  de  felmondják  egymásután  a  szolgálatot. 
Rámutattam  az  Apponyi-kormány  működésénél,  rá  Széchenyi 
fel  lépésénél.  De  a  koronát  minderre  István  főherczeg  esete 
teszi  fel.  0  a  békés  megoldásra  a  szükséges  kellékek  össze- 
gével rendelkezett  és  balsorsa  mintegy  a  kiegyezés  tragédiá- 
jának egy  hatásos  és  részvétet  keltő  jelenetét  alkotja. 

' .entfery  Antal  :  Magyar  szónokok  és  államférfiak,  204.   lap. 

Ezen  kellékek  közt  az  első  helyet  maga  a  nádorispáni 
intézmény  foglalta  el.  Többszörösen  felhoztam  már,  főleg  e 
munka  első  kötetében,  a  nádorispánságnak  ama  sarkalatos 
hivatását,  melyet  a  nagy  Gara  Miklós  kezdeményezett  és 
melyet  Mátyás  1485-ben  törvénybe  igtatott,  t.  i.  hogy  annak 
korona  és  nemzet  között  közvetíteni  kell,  a  félreértéseket  és 
ellentéteket  ki  kell  egyenlítenie.  Arról  is  emlékeztem,  hogy  ezt 
a  feladatot  a  Habsburg-uralom  alatt  senki  több  politikai  böl- 
csességgel és  tapintattal  nem  teljesítette  mint  István  édes  atyja, 
József  nádorispán,  ki  e  miatt  a  nemzettől  nem  egyszer  hálás 
elösmerését  érdemelte  ki.  Ennek  senki  méltóbban  és  nemeseb- 
ben nem  adott  kifejezést  mint  éppen  Kossuth.1 

A  nemzet  tehát  belátta  ezen  tényező,  a  közvetítési 
tényező  intézményesítésének  szükségét,  mely  ilyformán  szá- 
zados gyakorlat  révén  megerősödve  készen  állott,  hogy  adandó 
alkalommal  igénybe  véve  az  alkotmányos  válságnak,  a  bei- 
háborúnak  elejét  vegye. 

És  ha  létezett  a  czélravezető  alkalmas  eszköz,  Istvánban 
fel  voltak  találhatók  a  megfelelő  személyes  tulajdonságok  is, 
annak  az  egy  lényegesnek  kivételével,  hogy  t.  i.  mind  maga- 
sabbra tornyosultak ;  ő  nem  volt  képes  uralkodni  felettök,  de 
azok,  fájdalom,  a  fejére  nőttek.  Igaz,  hogy  ez,  mint  látni  fog- 
juk, a  legvégső  stádiumban  esett  meg,  mikor  Jellachich  betö- 
rése folytán  elnémult  a  bölcs  tanács  hangja  és  az  ágyúk 
dörgése  szólalt  meg.  Ámde  odáig  teljes  mértékben  lehetett 
volna  István  jó  tulajdonainak  érvényesülni  és  a  katasztrófa 
elhárításában.  De  ez  azért  nem  történhetett  meg,  mert  a  végzet 
ellene  dolgozott  a  nemzetnek  és  ez  egyszerűen  erősebb  volt 
a  nádorispán  jóindulatú  törekvéseinél  és  nem  közönséges 
tehetségeinél. 

A  mit  nála  első  sorban  ki  kell  emelni,  az,  hogy  éppen 
oly  hű  tagja  volt  az  uralkodóháznak,  mint  igaz  fia  hazájának 
és  nemzetének.  A  mint  a  legnagyobb  méltatlankodással  utasí- 
totta el  magától  azon  feltevést,  hogy  Lajos  Fülöp  módjára  a 
koronát  fejére  tegye,  éppen  oly  tántoríthatlanul  ragaszkodott  az 
alkotmányhoz,  ahhoz,  hogy  a  nemzet  jogos  óhajai  teljesüljenek. 

1  A  régi  Magyarország,   I.  kötet  825.  lap. 

Nem  közönséges  szellemi  képességekkel  volt  felruházva. 
Mint  valamennyi  ifjú  főherczeg  akkoron,  igen  jó  nevelésben 
részesült,  különösen  abban  az  irányban,  hogy  a  kormányzat 
különféle  ágaival  megösmerkedjék  és  képes  legyen  magas 
állásának  megfelelni.  Már  atyja  készítette  őt  elő,  hogy  halála 
után  a  nádorispánságban  utódja  legyen.  Tényleg  egészen 
tisztában  volt  állásának  exigencziáival,  a  mit  tanúsítanak  azon 
alkudozások,  melyeket  hivatalba  lépése  előtt  a  bécsi  kormány- 
körökkel folytatott  és  melyek  a  már  idézett  munkában  István- 
nak magának  saját  feljegyzései  után  közölvék.  Ezen  alkudo- 
zások közt  hangsúlyozta,  hogy  neki  az  adott  viszonyok  közt 
több  befolyásra  és  fokozottabb  hatáskörre  van  szüksége  mint 
atyjának,  valamint  hogy  ő  nem  lehet  a  kormánypárt  eszköze, 
miután  a  pártok  felett  kell  állania.  Azt  is  hangsúlyozta  és 
figyelmeztette  az  illető  hatalmasokat,  hogy  miután  ő  mint 
nádorispán  az  alkotmányra  esküt  tett,  ezt  kénytelen  a  felül- 
ről jövő  támadások  ellen  is  megtartani.1  Hogy  az  1848-iki 
törvények  keresztülvitelében  oroszlánrésze  volt,  azt  a  későb- 
biekben fogom  előadni. 

Még  egy  mozzanatot  kívánok  felemlíteni,  főleg  annak 
illusztrálására,  hogy  a  sors  minő  kegyetlen  játékot  űzött 
velünk  éppen  azzal,  hogy  az  összeütközés  meggátlására  min- 
den tényező  igazán  busás  mértékben  megvolt  és  az  mégis 
kikerülhetetlenné  vált. 

Ezen  kötet  első  részében  idéztem  Széchenyi  levelét, 
melyet  a  döblingi  tébolydából  hű  emberének,  Tasnernek  irt. 
Ebben  fel  is  van  említve,  hogy  Miklós  czár  szépséges  leánya, 
Olga  nagyherczegnő  szorgalmasan  tanult  magyarul,  mert  arról 
volt  szó,  hogy  Istvánnak  nejévé  lesz.  A  dolog  úgy  is  volt. 
A  már  idézett  munka2  körülményesen  elbeszéli,  hogy  ezt 
maga  Miklós  czár  óhajtotta  és  tulajdonképpen  kezdeményezte, 
a  siker  esetében  pedig  kész  volt  az  ifjú  párt  egy  millió  rubel 
évi  javadalmazásban  részesíteni.  Széchenyi  tudott  a  dologról 
és,  mint  Kovács  Lajos3  irja,  egész  extázisba  jött  felette  s  el 

1  Erzherzog  Stefan,  192.  lap. 

2  Lásd   159.    lap. 

3  Széchenyi   István  közéletének  három    utolsó   éve,    I.  kötet   140.   1. 

BthyÁkos:  A  magyar  államiság  fejlődése,  küzdelmei.  III.  '_mi 

is  követett  mindent  arra,  hogy  megvalósuljon.  A  házassági 
terv,  Miklós  czar  nagy  bosszúságára,  a  bécsi  udvar  ellenállása 
következtében  elmaradt,  miután  ez,  úgy  látszik,  benne  egy 
verseny-dinasztia  alakulásának  kezdetét  látta.  Ösmerve  az 
egyéneket,  ettől  tartani  nem  lehetett,  legfeljebb  az  lett  volna 
belőle,  a  mi  az  uralkodóházra  és  a  nemzetre  egyaránt  áldást- 
hozóvá válhatott  volna,  hogy  t.  i.,  ha  a  házassági  összeköt- 
tetés létrejön,  Miklós  czár  kellő  módon  tájékozva  talán  elállt 
volna  az  intervencziótól,  mely  végelemzésben  egyik  félnek 
sem  vált  javára. 

Ennyit  kívántam  István  szereplése  és  egyéniségének 
jellemzésére  elmondani.  Később  még  találkozunk  vele.  Bere- 
kesztésül bátor  leszek  a  hivatolt  munka  bevezetéséből  egy 
részletet  idézni,  melyben  a  jól  értesült  szerző  István  főherczeg 
rehabilitácziója  érdekében  egy  megjegyzést  tesz,  mely  a  jövendő 
események  helyes  megitélése  szempontjából  felemlítendő. 

István  főherczeg  a  monarkhiában  születésénél  és  állá- 
sánál fogva  az  első  helyek  egyikét  foglalta  el,  a  mint  tulaj- 
donságai során  a  legjobb  emberek  között  foglal  helyet.  Rövid 
két  évet  töltött  az  ügyek  élén,  de  ezen  időszak  megérlelte 
a  dolgok  uj  rendjének  a  régivel  való  küzdelmét  és  a  huszon- 
kilencz  éves  főherczeg  ezen  küzdelmek  között  majdnem  az 
első  helyen  állott.  Róla  el  lehet  mondani,  hogy  csinálta  a  tör- 
ténetet, még  pedig  úgy,  hogy  az  keserű  játékot  űzött  vele. 
A  bécsi  udvar  úgy  tekintette  az  1848-iki  törvényeket,  hogy 
azok  kényszer  folytán  csikartattak  ki  tőle.  A  főherczegnek 
nem  is  bocsátotta  meg  soha,  hogy  azok  kivívásában  része 
volt.  És  mi  történt?  Tizenkilencz  évi  küzdelem  után  kény- 
telenek voltak  ugyanezen  törvényeket  helyreállítani.  Fájdalom, 
a  megrágalmazott  ember  megérte  ugyan  a  fordulatot,  de  már 
nem  örülhetett  a  béke  művének  létrejöttén.  1867.  február 
18-ika  volt  azon  nap,  melyen  a  magyar  képviselőházban  a 
magyar  minisztérium  kinevezése  közzététetett  és  19-én  István 
főherczeg,  az  utolsó  magyar  nádorispán,  egy  jobb  hazába 
költözött. 


-      403     — 


VIII. 


Istvánnak  nádorrá  választása  képezte  tudvalevőleg  az 
1847 — 48-diki  országgyűlés  első  tényét.  A  nádori  esküre 
vonatkozólag  Kossuth  tartott  egy-  közjogi  expozét,  mely  oly 
benyomást  tett,  hogy  mindenki  láthatta,  miszerint  az  ország- 
gyűlés vezérlete  az  ő  kezébe  van  letéve.  Jól  mondja  Zichy 
Antal,1  ki  csakugyan  nem  tartozik  Kossuth  bámulói  közé, 
hogy  mindjárt  az  első  alkalommal  magához  ragadta  nem 
annyira  a  szót  mint  inkább  a  vezetést,  mert  minden  szavá- 
ból kitűnik,  hogy  a  vezér  az,  a  ki  beszél.  A  mit  mond, 
az  nyomatékkal  is  bir,  a  mit  mellőz,  az  egyszerűen  letűnik 
a  törvényhozási  tárgyalások  színpadáról.  Ha  azt  mondja, 
hogy  szavazzunk,  vége  a  vitának ;  ha  szólni  akar,  mindenki 
visszafojtott  lélekzettel  várja  felszólalását.  Igaza  van  Zichynek 
abban,  a  mit  mondott.  Akkor  már  nem  lehetett  kétsége  sen- 
kinek az  iránt,  hogy  az  ország  szeme  rája  van  függesztve ; 
úgy  a  beszédét  ihlettel  hallgatják,  mint  követik  ha  cselekszik. 
Innentől  kezdve  a  nemzetnek  hivatalos  és  választott  vezére, 
nemcsak  az  emberi,  de  mondhatni  isteni  jog  alapján,  mert 
azon  isteni  szikra  lakozik  benne,  mely  tisztán  és  egyedül 
az  emberiség  kiválasztottjainak  szokott  osztályrészül  jutni. 
Hatalmát  senki  sem  érzi  jobban  mint  Széchenyi  István,  nem- 
csak abban,  hogy  kimondja,  miszerint  működését  a  nemzet 
átka  vagy  áldása  fogja  kisérni,2  de  abban  is,  hogy,  a  mint 
majd  meglátjuk,  a  hányszor  kardját  összeméri  vele,  mind- 
annyiszor legyőzve  kénytelen  odahagyni  a  csatatért. 

Elbeszélésem  ezen  pontján,  a  hol  a  nemzet  sorsának 
gyeplőit  hivatalosan  és  ténylegesen  kezébe  vette,  mutatkozik 
leghelyesebbnek  ezen  igazán  rendkívüli  és  korszakalkotó 
személyiség  politikai  jellemzését  megkisérleni.  Foglalkoztam 
idáig  is  működésével,  életéből  egyes  mozzanatokat  ki  is  emel- 
tem, de  összefüggő  és  pragmatikus  méltatására  csak  itt  tér- 
hetek rá,   a  hol  pályafutásának  mintegy  délpontjára  érkezett, 

1  Széchenyi   István  naplói,  522.  lap. 
Lásd  u.  ott,  506.  lap. 

20* 


-      404      — 

a  hol  azután    úgy    korára   mint    nemzetére    személyiségének 
bélyegét  ütötte  rá. 

A  dolog  annyival  inkább  szükséges,  mert  jóformán 
ebben  az  irányban  semmi  sem  történt.  Azok  a  hazai  tör- 
téneti munkák,  melyek  az  akkori  korszak  eseményeit  tár- 
gyalják, még  az  olyan  kimerítő  és  alapos  is  mint  a  Horváthé, 
néhány  futólagos  vonásra  szorítkoznak,  a  nélkül  hogy  össze- 
foglaló képet  nyújtanának. 

Azzal  a  sajátszerű  jelenséggel  találkozunk,  hogy  a 
magyar  történeti  munkákban  még  olyan  terjedelmesebb  jel- 
lemzéssel sem  találkozunk  mint  a  milyen  az  osztrák  Helfert * 
műve.  Ott  Kossuth  jellemrajza  elég  nagy  arányú,  szerzője 
hangyaszorgalommal  össze  is  hordott  egy  egész  csomó  adatot, 
természetesen  főleg  azokat,  melyek  ellenséges  álláspontját 
megvilágítják.  Ecsetelése  ily  módon  olyannyira  színezett  és 
részrehajló,  hogy  inkább  torzképnek  tekinthető. 

Fájdalom,  a  magyar  publiczisztikának  igen  kiváló  kép- 
viselői sem  bántak  el  vele  sokkal  jobban.  így  azután  itt  is 
azon  sajátszerű  és  éppenséggel  nem  épületes  jelenséggel  állunk 
szemben,  hogy  akkor,  mikor  a  nemzet  egész  odaadással  csügg 
az  ő  áldott  emlékén,  mikor  ma  nem  találkozik  számottevő 
ember,  ki  nem  a  legnagyobb  kegyelettel  szólna  róla :  akkor 
a  kortársaitól  származó  iratokban  oly  felfogást  találunk,  mely 
méltó  megütközést  kelt.  Néhány  példával    kívánok   szolgálni. 

Salamon2  Robespierre-féle  ösztönöket  tulajdonít  neki. 
Falk 3  romboló  működését  emlegeti.  Csengery  Antal 4  ezen 
czím  alatt  » Adalék  Kossuth  Lajos  jellemraj zához«  egy  teljesen 
elfogult  és  a  megfelelő  alaposságot  nélkülöző  dolgozatot  nem 
annyira  írt  mint  állított  össze.  Ebben  Kossuthtól  majdnem 
minden  számottevő  képességet  megtagad.  A  dolgozatot  leg- 
jobban úgy  lehet  jellemezni,  hogy  más  írókból  összehord 
idézeteket  és  azokat  Kossuthra  és  helyzetére  alkalmazza,  még 
pedig  úgy,  hogy  legkevésbbé  sem  találnak.  így  egyebek  közt 
felhozta  Guizot   véleményét   az    1688-diki    angol    forradalom 

1  Der  ungarische  Winterfeldzug,  I.  kötet  216.  lap. 

2  Magyarország  1849.  és  1866-ban,  79.  lap. 

3  Szécherryi  István  és  kora,   134.  lap. 

4  Összegyűjtött  munkái,  VI.  kötet  349.  lap. 

kedvező  kimeneteléről,  melyből  Kossuth  okulhatott  volna. 
Holott  az  a  forradalom  tisztán  és  egyedül  külföldi  interven- 
czió  folytán  sikerült,  míg  nálunk  az  osztrák  volt  az,  ki  kívül- 
ről kapott  segítséget.  Párhuzamot  von  közte  és  Lamartine 
között,  ki  bár  nagy  költő,  de  a  politikában  egy  hiu,  képzelgő 
rhetor  volt,  kinek  nevéhez  egyetlen  egy  alkotás  sem  fűző- 
dik, és  a  ki  éppen  az  1848-iki  forradalomban,  melyet  részben 
előidézett  és  fékezni  nem  birt,  letört.  Viszont  ellentétet  állít  fel 
közötte  és  Washington  között,  még  pedig  ez  utóbbi  előnyére. 
Holott  ennek  minden  kiváló  és  valóban  tiszteletre  méltó  tulaj- 
donai mellett  —  tényleg  maga  volt  a  megtestesült  kötelesség- 
érzet —  törvényhozói  működéséről  mit  sem  tudunk.  Általában 
sem  politikusnak,  sem  államférfinak  tekinteni  nem  lehet.  Még 
az  is  megtörtént  vele,  hogy  vitézsége  daczára  majdnem  min- 
dig vereséget  szenvedett,  úgy  hogy  ha  a  franczia  segítség 
nem  jön,  Amerika  ügye  menthetetlenül  elveszett.  Mint  köztár- 
sasági elnök  pedig  fejedelmi  pompát  fejtett  ki.1  Igazában  min- 
den volt,  csak  nem  a  demokrácziának  felkent  bajnoka.2 

Ugyanezt  lehet  mondani  Szemere3  könyvére  is.  Ez  is 
egy  részrehajló,  kuszált,  önmagának  ellentmondó  művet  irt, 
melyben  sem  Kossuth,  sem  az  események  politikai  elbírálását 
illetőleg  kiokoskodni  nem  lehet.  Egyebek  között  megtámadta 
Kossuthot  azért,  mert  koczkáztató  eljárásával  elvesztette  a 
hazát;  mégis  felrója  neki,  hogy  a  horvátoknak,  sőt  az  ural- 
kodóháznak mennyi  engedményt  kivánt  tenni.  Megtámadja 
még  azért  is,  mert  a  végső  napokban  a  hat  millióra  rugó 
arany  és  ezüst  készletet  nem  vitte  ki  magával  Törökországba, 
hanem  elküldé  Görgey  táborába,  ki  akkor  a  teljhatalom  bir- 
tokába jutott  és  kitől  nem  a  meghódolást,  de  a  háború  sikeres 
folytatását  várhatta,4  következőleg  a  nervus  rerum  gerenda- 
rum-re  szüksége  volt.  Nem  nehéz  belátni,  hogy  ez  eljárása, 
az  önzetlenség  mellett,  a  kötelességnek  volt  folyománya  és 
érte  gáncsot  csakugyan  nem  érdemel. 

1  Hopp  :  Bundesstaat  und  Bundeskrieg  in  Nordamcrika,    287.   lap. 
\y.  Onckcn-fcle   gyűjteményben. 

'»  Lásd  még  Henry  Cabot  Logde :  George    Washington,   két  kötet. 

3  Ludwig  Batthyány,  Arthur  Görgey,  Ludwig  Kossuth. 

4  Idézett  munka,  II.  rész   139.  lap. 

Hasonlót  lehet  mondani  Kemény  Zsigmondról  is.  Ő  nem 
irt  ugyan  egyenesen  Kossuthról,  de  » Forradalom  után«  czimű 
pamfletje,  melyet  sokan  különösen  az  1847 — 48-diki  ország- 
gyűlés menetére  nézve  irányadó  munkának  tekintenek,  hasonló- 
képpen egészen  ferde  világításba  helyezi  a  történteket,  úgy 
hogy  a  ki  ezen  munkából  akar  Ítéletet  meríteni  az  események 
vagy  Kossuth  szereplése  felől,  teljesen  hamis  következteté- 
sekre fog  jutni.  Igazolásául  annak,  hogy  milyen  furcsán  bánik 
el  Kossuthtal,  néhány  jelzőt  fogok  felhozni,  melyekkel  őt  illeti. 
Elkereszteli  az  intézmények  Dsingizkhánjának,1  a  tagadás  szel- 
lemének, a  legnagyobb  dezorganizáíó  talentumnak,  mely  valaha 
létezett,2  végre  politikai  charlatannak.3  Sőt,  hogy  Kossuthon 
egyet  üthessen,  List  Frigyest,  a  világ  nemzetgazdáinak  egyik 
legnagyobbikát,  Németország  gazdasági  egységének  megte- 
remtőjét, egyszerűen  német  kalandornak  nevezi,4  a  ki  vele 
nézeteit  elfogadtatta  a  tapasztalat   és    czélszerüség    rovására. 

A  dolog  magyarázatát  némileg  abban  lehet  találni,  hogy 
az  említett  iratok  közül  néhány  közvetlenül  a  szabadságharcz 
szerencsétlen  kimenetele  után  Íratott,  a  mikor  természetes  volt 
a  törekvés,  hogy  Kossuthban  bűnbakot  keressenek.  Magyará- 
zatnak megjárja,  habár  hangsúlyozni  kell,  hogy  mentségnek 
semmi  esetre  nem  elég.  Mert  azok,  a  kik  a  viszonyokat  ösmer- 
ték,  nagyon  jól  tudhatták,  hogy  az  udvar  mindig  hamis  kár- 
tyákkal játszott  és  hogy  a  nemzet  előtt  nem  volt  más  választás,, 
mint  vagy  megküzdeni  életre-halálra,  vagy  a  leggyávábban 
meghunyászkodni  és  járomba  hajtani  a  nyakát,  mint  a  hogy 
az  később  elő  is  fog  adatni. 

A  leggyávább  meghunyászkodás,  mondom,  még  pedig 
Jellachich  zsebrákjai  előtt.  Igen  tanulságos  adatot  olvashatunk 
ebben  az  irányban  Szögyényinél,5  ki  elmondja,  miképpen 
találkozott  Batthyány  Lajos  Székesfehérváron  a  horvát  bánnal 
és  kérte  őt,   hogy   ha    bevonul    a  fővárosba,   azt  és  lakosait 

1  Idézett  munka,   152.  lap. 

2  U.  ott,  58.  lap. 

8  U.  ott,  124.  lap. 

*  U.  ott,  97.  lap. 

B  Emlékiratai,  I.  kötet  93.  lap. 

kímélje  és  jó  indulattal  bánjék  velők,  mert  meg  volt  győződve, 
hogy  a  magyar  sereg  az  első  puskalövésre  szétszalad. 

Ezekután  áttérhetek  annak  a  kísérletnek  megvalósí- 
tására, a  mit  Kossuth  egyénisége  és  működése  pragmatikájá- 
nak lehet  nevezni.  Itt  is  kénytelen  leszek  oly  kontroverziákra 
kiterjeszkedni,  melyek  ma  talán  érthetetleneknek  látszanak. 
Ezekre  azonban  azért  van  szükség,  mert  világot  vetnek  arra, 
hogy  személyét  illetőleg  miképpen  csinálnak  történetet,  hozzá 
minden  esetre  tanulságosak  azoknak,  kik  mélyebbre  akarnak 
hatolni  és  a  forrásokat  kívánják  ösmerni. 

Első  sorban  néhány  életrajzi  adatot  kell  előrebocsá- 
tanom.  Ezek  közé  tartozik,  hogy  Kossuth  régi  törzsökös  csa- 
ládból származik.  A  család  fészkét  Turóczban  találjuk,  de 
később  Zemplénbe  szakadt.  Atyja,  László  az  Andrássy  csa- 
ládnak volt  ügyvédje ;  anyja  Wéber  Sarolta,  kinek  egyik  őse 
a  vallási  üldözések  alatt  vértanúságot  szenvedett.  Volt  sze- 
rencsém őt  ismerhetni,  egyike  volt  azon  tisztes  matrónáknak, 
kik  a  régi  Magyarország  talaján  oly  nagy  számban  termettek. 
Nagyhírű  fia,  Lajos,  Monokon  született  1802-ben.  Ő  maga 
azt  írta,  hogy  nem  április,  nem  a  légmérséki  változékonyság 
hónapjában  látott  napvilágot,  de  minden  valószínűség  szerint 
szeptember  19-én,  de  nem  merné  rá  szavát  adni,  habár  min- 
den valószínűség  szerint  legalább  burkoltan  jelen  volt  az 
eseménynél,  mert  hát  a  magyar  közmondás  szerint  azt  tartotta 
magáról,  hogy  burokban  született.  Tehetségei  korán  kitűntek, 
egyik  tanárja,  a  hires  jogtudós  Kövy,  azt  mondta  róla,  hogy 
országháborító  lesz  belőle,  máskor  meg  ügy  nyilatkozott, 
hogy  a  törvényt   jobban    tudta    mint  az  egész  királyi  tábla. 

Már  az  előző  kötetben  felhoztam,  hogy  családja  anyagi 
javakkal  nem  igen  volt  megáldva  és  hogy  rá  háramlott  a 
feladat  róluk  gondoskodni,  mely  kötelességnek  teljes  mérték- 
ben eleget  is  tett.  Általában  el  lehet  róla  mondani,  hogy  a 
milyen  kifogástan  volt  közéletében,  úgy  állott  a  dolog  magán- 
életével is.  Példás  viselkedésű  gyermeknek,  férjnek  és  atyának 
tekinthetjük,  ki  egészen  övéinek  szentelte  életét.  Elfoglaltatása 
következtében  nem  igen  járhatta  a  társaságokat,  de  ha  emberek 
közé  jutott,  akkor  lebilincselő,  kiválóan  szerény  modora  min- 
denki előtt  kedveltté  tette.  Olyan  politikai  ellenfél  mint  Somssich 

Pál  1  állítja  ki  róla  a  bizonyítványt,  hogy  a  vele  való  együttlét 
egész  csomó  vonzó  és  kellemes  órát  szerzett  mindenkinek. 

Mennyiben  érezte  magát  hivatottnak  nagy  szerepére, 
mikor  támadt  benne  a  gondolat,  hogy  nemzete  sorsára  döntő 
befolyást  gyakoroljon :  oly  kérdés,  melyre  megfelelni  alig  lehet. 
Ő  maga  a  dologról  igen  szépen  és  szerényen  nyilatkozik.2 
Azt  mondja  e  helyen,  hogy  ő,  ki  annyi  beszédet  tartott,  nem 
csak  soha  legkisebb  hajlamot  sem  érzett  a  szónoki  professió 
iránt,  de  irtóztató  megerőltetésébe  került  magát  erre  a  pályára 
elhatározni.  Egész  életén  keresztül  magányt  kedvelő,  hall- 
gatag ember  volt  és  csak  is  a  polgári  kötelesség  érzete  vitte 
arra,  hogy  belekontárkodjék  a  szónoklat  mesterségébe. 

Szemere  Bertalan  már  idézett  munkájában  felvet  egy 
csomó  kérdést.  Hogy  vájjon  Kossuthot  lehet-e  prófétának, 
vezető  államférfinak  minősíteni  és  hogy  a  nagy  szabadság- 
harcz  igazi  hőse  gyanánt  ő  tekinthető-e  vagy  sem.  És  azon 
férfiú,  :ki  vele  együtt  megizzadta  a  közpálya  porondját,  ki 
társa  volt  a  reformok,  mozgalmak  terén,  kollegája  az  1848-iki 
minisztériumban,  valamint  kormányzósága  alatt  miniszterelnök, 
erre  a  kérdésre  határozott  nemmel  válaszol. 

Ezzel  szemben  én  ellenkező  véleményt  táplálok.  Azt 
tartom,  hogy  Kossuthnál  határozottan  három  oly  eredményt 
lehet  konstatálni,  mety  egyesült  kombinácziójában  párját  alig 
találja.  Ennek  következtében  az  1848-ban  létesült  magyar 
állam  egyedüli  építőmesterének  őt  kell  nyilvánítanunk.  A  mint 
nem  lehet  kétség  az  iránt,  hogy  az  1867-iki  kiegyezés  a  maga 
egészében  Deák  nélkül  soha  sem  jön  létre,  úgy  áll  reá  nézve 
a  dolog  a  48-iki  alkotásokat  illetőleg. 

Nézzük  már  most  az  eredményeket.  Eszembe  jut,  hogy, 
midőn  mint  fiatal  ember  Angliában  jártam  és  ott  a  szabad 
kereskedés  apostolának,  Cobden  Rikhárdnak  tiszteletére  men- 
tem, ki,  mellesleg  megjegyezve,  boldogult  édes  atyámnak  jó 
barátja  volt  és  őt,  a  hontalant,  vendégszeretetével  halmozta 
el,  hozzá  azt  a  kérdést  intéztem,  hogy  kit  lehet  a  legnagyobb 
angol  államférfiunak  tekinteni.  Ő  nekem  a  két  Pittet,  atyát  és 

1  Kónyi :  Deák  beszédei,  II.  kötet   12.  lap. 
3  Irataim  az  emigráczióból,  II.  kötet   131.  lap. 

fiút  nevezte  meg.  Indokolásának  veleje  abból  állott,  hogy  az 
atya  a  háborúk  terén,  a  fiu  a  béke  műveiben  ért  el  nagy 
sikereket.  Angol  rövidséggel  kifejezve:  The  father  was  a 
great  war  minister,  the  son  a  great  peace  minister.  Ezt  a 
dicséretet  egybefoglalva  lehet  Kossuthra  alkalmazni,  a  mennyi- 
ben ő  egyaránt  nagy  volt  úgy  a  politikai  mint  a  katonai 
akczió  terén.  Nem  lehet  őtőle  azon  nagy  eredményeket  elvi- 
tatni: először,  hogy  hazájának  közvéleményét  a  reform,  az 
újjáalakulás  nagy  művének  megnyeri.  A  második  az,  hogy 
ezen  átalakulást  törvényhozásilag  keresztülviszi.  A  harmadik 
az,  hogy  semmiből  hadsereget  teremt,  mely  képes  győzelemről 
győzelemre  haladni. 

Nem  kell  elfelejteni,  hogy  a  történet  tanúsága  szerint 
ezen  teljesítmények  egyike  is  elegendő  a  hírnévnek,  melyet 
egy  költő  a  feledés  örök  királyának  nevezett,  megalapítására. 
Az  izgatói  tevékenység  tette  O'Connel,  Parnell,  Gambetta 
nevét  ösmeretessé.  A  sikeres  parlamentáris  vezérlet  Mirabeau 
és  a  nagy  angol  miniszterek  hatalmának  alapját  képezte. 
Deák  nevéhez  az  1867-iki  kodifikáczió  fűződik. 

Demosthenes,  a  nagy  hallgató  Orániai  Vilmos  nagysága 
abban  állott,  hogy  nemzetüket  a  szabadságért  való  harczá- 
ban  méltóan  képviselték.  Danton  és  Carnot  az  által  nyerték 
el  a  győzelem  szervezőinek  érdemes  jelzőjét,  mert  a  nemzeti 
élet  talajából  varázsolták  elő  a  tömeges  és  győzelmes  nép- 
felkelést, a  levée  en  masse-X. 

A  két  első  mozzanatra  vonatkozólag  a  bizonyítékok 
a  jelen  kötet  fonalán  elő  is  fognak  adatni.  A  harmadikra 
a  szabad ságharcz  folyamatának  elemzése  és  méltatása  lesz 
a  mérvadó.  Mégis  nem  lesz  felesleges  Kossuth  jellemzése  teljes- 
ségének szempontjából  a  jeles  és  tanult  Rammingnak,  Haynau 
vezérkari  főnökének  véleményét  idézni.1 

Ez,  különben  névtelenül  megjelent,  de  elég  tárgyilagosan 
írott  munkájában  elmondja,  hogy  Kossuth  még  július  havában 
is,  mikor  már  a  kapcza  oly  igen  szorult,  minő  rendkívüli 
dolgokat  mívelt.  A  seregeket  a  szó  legszorosabb  értelmében 
csak  úgy  a  földből  varázsolta  elő. 

1   Der  Feldzug  in  Ungarn  im  Sommer    1849.   278.  lap. 

A  szabadságharczra  vonatkozólag  az  összefoglaló  ítéle- 
tet megtalálhatjuk  Helfert  munkájában.1  Az  ő  nézete  szerint 
az  1 848 — 49-iki  forradalom  egy  szóval  kifejezve :  Kossuth  .' 
Különösen  hangsúlyozza,  hogy  ezt  az  átkot  vagy  dicsőséget 
senki  tőle  el  nem  vitathatja.  Felhozza  Helfert,  hogy  a  vezető 
újságot  ő  maga  keresztelte  Kossuth  hírlapjának,  a  papírpénz- 
nek neve  Kossuth-bankó  volt,  a  honvéd  egyszerűen  Kossuth 
katonájának  tekintette  magát.  Igaza  is  van,  ő  az,  kitől  min- 
den kiindul,  kihez  minden  visszatér,  a  nemzet  egyetemének 
összefoglalása,  kifejezése !  Csengery  már  idézett  tanulmányá- 
ban felhozta,  hogy  Kossuthban  nem  volt  semmi  eredetiség, 
politikai  és  közgazdasági  krédóját  másoktól  kölcsönözte.  Ha 
ez  állana  is,  tekvékenysége  értékét  éppen  úgy  nem  csökken- 
tette, mint  nem  Bismarck-  és  Cavourét  azon  körülmény,  hogy 
a  német  és  olasz  egység  eszméjének  vagy  nagy  politikai 
gondolatának  nem  ők  voltak  feltalálói.  Nem  csökkentené,  mert 
nagyságuknak  kulcsa  abban  rejlik,  hogy  a  döntő  természetű 
pillanat  megtalálta  mindegyikben  a  maga  emberét,  ki  ural- 
kodni volt  képes  felette  és  megvalósította  azt,  mi  másoknál 
csak  ábrándképnek  tekintetett. 

Az  eredetiség  mozzanata  nála,  mint  minden  korszak- 
alkotó embernél,  működésének  egészen  egyéni,  sut  generis 
jellegében,  hozzá  azon  igazán  nagy  vonásban  található,  mely 
egész  valójában  és  minden  egyes  tényében  észlelhető  volt  és 
mely  lényegesen  elütött  kortársaitól,  vagy  ha  úgy  akarjuk, 
vetélytársaitól,  azoktól,  kik  őt  megelőzték,  vagy  más  nem- 
zetek életében  vele  a  dicsőség  pálmájáért  versenyeztek. 

Kétségtelen,  hogy  kiindulópontja,  egész  pályafutása  lénye- 
gesen elütött  kor-  és  versenytársaiétól.  Láttuk  azt,  hogy  mind- 
azok, kik  az  uj  Magyarország  alapvető  nemzedékéhez  tartoz- 
tak és  vezéregyéniségek  voltak,  körülbelül  egyformán  futották 
meg  a  közpálya  curriculum-áx,  jutottak  hangadó  polczra. 
Nagy  Pál,  Ragályi,  Kölcsey,  Deák,  Beöthy  Ödön,  Szentkirályi, 
Klauzál  stb.  megyéjökben  tűntek  fel,  ott  csináltak  pozicziót 
magoknak,  mely  megyei  állás  azután  az  országgyűlésen 
országossá    fejlődött,    terjeszkedett.    Mindegyik    ugyanazt    a 

1  Winterfeldzug,  II.  kötet  247.  lap. 

politikai  jelleget  képviselte,  ugyanazokkal  az  erőkkel  dol- 
gozott. Kossuth  más  különlegességet  képviselt,  proczedurája 
is  egészen  sajátszerű,  egyéni  volt.  Az  Országgyűlési  Tudó- 
sítások, a  Törvényhatósági  Tudósítások,  a  Pesti  Hirlap,  a  véd- 
egyleti akczió,  egy  szóval  minden  ténykedése  a  táblabírói 
világ  előtt  ösmeretlen  mesgyéken  -haladt,  igaz,  hogy  szere- 
pelt, még  pedig  nagy  sikerrel,  Pestmegyében.  De  nem  kell 
elfelejteni,  hogy  nem  volt  a  megyének  szülötte,  birtoka  sem 
volt,  már  pedig  azon  időkben  minden  megyében  nagy  mér- 
tékben létezett  a  kizárólagos  helyi  érzék,  mely  az  idegenre 
féltékenyen  tekintett.  A  szó  valódi  értelmében  nem  is  volt 
megyei  ember  soha,  a  mit  legjobban  bizonyít  az,  hogy  meg- 
választásánál ellenjelöltje  Ballá  főjegyző  volt,  ki  sok  megye- 
beli embernek  is  bírta  rokonszenvét.  Megyei  működésében  is 
par  excellence  országos  politikát  csinált.  Egész  taktikája  oly 
annyira  elütött  a  megszokottól,  mint  a  hogy  később  az  ország- 
gyűlésen is  más  taktikát  honosított  meg,  uj  modorban  dolgozott. 

Eredetisége  és  jelentőségének  ismérve  abban  nyilatkozott 
meg,  hogy  a  hol  és  a  miben  ő  működik,  az  lesz  mintegy 
a  nemzet  életének  központja,  minden  esetre  a  közvélemény 
általános  érdeklődésének  tárgya.  Ennek  legfőbb  bizonyítéka 
abban  áll,  hogy  annyira  ura  lesz  a  helyzetnek,  hogy  ha 
1847-ben  nem  is  választják  be  az  országgyűlésre,  a  már- 
cziusi  napokban  nem  egyedül  Pestnek  utczái,  mint  az  egész 
ország  közvéleményének  mozgósítása  által  kívülről  is  oly 
hatást,  nyomást  lett  volna  képes  előidézni,  hogy  vele  szá- 
molni kellett  volna.  Erre  vonatkozólag  teljesen  egyetértek 
Zichy  Antallal,  ki  ezt  a  körülményt  elég  nyomatékkal  kiemeli.1 

Kézen  fekszik  az  összehasonlítás  ügy  azokkal,  kik  őt 
megelőzték,  valamint  kortársaival  is.  Az  összehasonlítás  minden 
esetre  az  ő  előnyére  fog  kiütni,  habár,  mint  a  hogy  ezt  idáig 
is  tettem,  ennek  csak   felvilágosító  jelentőséget  kívánok  adni. 

A  küzdelem,  melyet  ő  folytatott,  lényegében  ugyanaz 
volt,  melyet  Bocskay,  Bethlen  Gábor  s  a  Rákócziak  is  vívtak. 
De  ezek  részben  előnyös  állású  oligarkhák,  mindannyian 
pedig    erdélyi    fejedelmek    voltak.    így    tehát    a   limine    oly 

1  Széchenyi  naplói,  518.  lap. 

befolyással  és  hatalmi  forrásokkal  rendelkeztek,  melyeket  a 
szegény  köznemes  zsurnalisztának  mind  önmagának  kellett 
mint  egy  második  Mózesnek  a  sziklából  kifakasztani.  Nem  kell 
elfelejteni  még  azt  sem,  hogy  abban  az  időben  közfelfogás- 
számba ment,  hogy  hazánkban  bárminő  nagyobb  szabású 
akczió  csak  úgy  lehet  sikeres,  ha  annak  az  arisztokráczia 
vagy  legalább  egy  főnemes  áll  az  élén.  Hozzá  még  azt  is 
kell  venni,  hogy  nála,  ellentétben  elődjeivel,  elsősorban  egy 
nagy  reformáló  működést  találunk,  a  mi  tehát  minősítését 
nagyobb  kaliberűvé  teszi.  Szembetűnő  a  fölénye  úgy  elődje, 
Werbőczy,  mint  kortársai,  Széchenyi  és  Deák  felett.  Láttuk, 
hogy  Werbőczy  minden  nagy  tulajdonai  mellett  nem  volt 
képes  a  viszonyokon  uralkodni.  így  volt  a  dolog  Széchenyivel 
is.  Ő  politikai  szempontból  véve  a  dolgokat,  egyetlen  egy 
helyzet  követelményeinek  sem  tudott  megfelelni.  Viszont  Deák 
csak  is  bizonyos  adott  körülmények  közt  volt  képes  sikerrel 
dolgozni.  Ezzel  ellentétben  Kossuth  minden  helyzetnek  embere 
volt,  mindegyiknek  ura  lett  és  nyakára  nőtt. 

Az  ő  százada  Cavourt  és  Bismarckot  ruházta  fel  a 
nagy  államférfiú  minősítvényével.  Egy  uj  Plutarkosznak  kel- 
lene születni,  hogy  e  három  nagy  történeti  alak  között  pár- 
huzamot vonjon.  Minden  esetre  van  annyi  analógia  közöttük, 
hogy  Kossuth  műve,  a  magyar  állami  és  nemzeti  egység,  mint 
az  olasz  és  német,  egyaránt  szilárdul  fog  állani,  igazán  aere 
perennius.  De  ha  ettől  eltekintünk  is,  mily  óriási  különbség 
létezik  ama  viszonyok  és  eszközök  között,  melyek  a  magyar, 
meg  a  német  és  olasz  államférfinak  rendelkezésére  állottak. 
Hiszen  tudjuk  azt  jól,  hogy  mind  a  kettő,  Cavour  és  Bismarck, 
miniszter  volt  s  fejedelmüknek  feltétlen  bizalmát  birta.  Cavourt 
támogatta,  háta  megett  állott  Francziaország.  Bismarck  pedig 
a  kitűnően  szervezett  porosz  állammal  és  hadsereggel  operált, 
hozzá  oly  két  katonai  erővel,  mint  Roon  a  hadügyminiszter, 
ki  elkészítette  a  fegy vert  és  Moltke  a  stratéga,  ki  irányította 
azt,  és  végelemzésben  két  nagy  nemzet  történeti  múltja  és 
törekvése  képezte  működésök  számára  a  talajt.  Állítsuk  ezek 
mellé  Kossuth  állásának  és  helyzetének  eredendő  fogyatkozá- 
sait, a  magyar  primitív  viszonyokat,  és  akkor  bizonyára  meg- 
mérhetjük a  teljesítés  értékét,  mely  előttünk  áll. 

Minő  tulajdonok  által  érte  el  Kossuth  ezen  rendkívüli 
eredményeket  ?  Rávonatkozólag  méltán  lehet  idézni  Livius í 
szép  jellemzését  Catóról:  »In  hoc  viro  tanta  vis  animi  inge- 
niique  fűit,  ut  quocunque  loco  natus  esset,  fortunam  sibi 
ipse  facturus  fuisse  videretur.«  Ebben  a  férfiúban  a  szellem- 
es léleknek  oly  ereje  lakozott,  hogy  bárhol  született  volna, 
a  szerencséjét  megcsinálta  volna.  Ezen  tulajdonok  közül  bizo- 
nyára barát  és  ellenség  egyaránt  a  nagy  és  elsőrangú  szónoki 
képességet  fogja  sorolni.  Azért  említem  ezt  első  helyen,  mert 
úgy  vélem,  erre  nézve  csakugyan  nem  létezik  nézetkülönbség 
sem  jó-,  sem  rosszakarói  között. 

A  mi  nála  példátlan,  az,  hogy  nemcsak  anyanyelvén,  de 
idegen  nyelven  is  hasonló  bámulatra  méltó  hatásokat  tudott  elő- 
idézni. Midőn  1848-ban  Bécsben  megjelentés  a  néphez  szólt, 
azt  annyira  magával  ragadta,  hogy  tényleg  az  uralkodóháznak 
sorsa  tőle  függött.  Angliában  éppen  olyan  tüneményes  sikereket 
ért  el.  Oly  nyugodt  ember  mint  Cobden  Richárd  állította  ki  róla 
a  bizonyítványt,  hogy  beszédjei  logikai  rend  és  világosság  szem- 
pontjából egészen  al  pari  állottak  Peel  Róbert  hírneves  expozéi- 
val.2 Éppen  így  volt  a  dolog  Amerikában.  Iskolai  kézi  könyvek- 
ben 3  meg  van  irva,  hogy  ott  nem  kevesebb,  mint  négyszáz 
beszédet  mondott,  melyek  rendkívüli  szónoki  erejök  és  az  ottani 
viszonyok  teljes  ösmerete  folytán  általános  bámulatot  keltettek. 
Holst  atkotmánytörténeti  munkájában4  kiemeli  a  Kossuth- 
lázt  és  mámort,  mely  az  egész  közvéleményt  megragadta. 
Tacitus  következőképpen  határozza  meg  a  szónoklatok,  a 
szónoki  alkotások  eredményét:5  » Magna  eloquentia,  sicuti 
fiammá,  matéria  alitur,  motibus  excitatur,  et  urendo  clarescit.« 
Az  ékesszólás  olyan  mint  a  tűznek  a  lángja,  anyagra  van 
szüksége,  hogy  táplálkozzék,  mozgalmak  szítják  és  lobogva 
fénylik  és  világosít.  Ezen  helyes  és  klaszikus  rövidségű  meg- 

1  Titi  Livi  ab   űrbe  condita.  Liber  39.  §.  40. 

a  Pulszky  Ferencz  :  Életein  és  korom,  III.  kötet  75.  lap. 

Willard :  Geschichte  der   Vereinigten    Staaten  von  Nordamerika, 
381.  lap. 

*  The  constitutional  and  political  history  of  the  United  States, 
IV.  kötet  87.   lap. 

6   Lásd   de  Oratoribus,  36. 

határozásban  feltalálhatjuk  magának  a  szónoknak  kellékeit, 
alapvető  tulajdonságait.  Mellőzve  természetesen  a  fizikai  elő- 
nyöket, melyeket  meglevőknek  feltételezhetünk,  a  mondottak 
a  következő  tulajdonságokra  vallanak.  Az  első  követelmény 
abból  áll,  hogy  a  szónok  agyveleje  meg  legyen  telve  esz- 
mékkel és  gondolatokkal,  ez  képezi  az  anyagot,  mely  ékes- 
szólását táplálja,  mely  fényes  és  lángoló  szavaiban  kifejezésre 
jut.  Ha  már  most  a  dolog  úgy  fordul,  hogy  nehéz  és  vál- 
ságos viszonyok  és  idők  következnek,  akkor  azok  mozgalmai 
és  küzdelmei  fokozzák,  hatványozzák  képességeit,  minek  folytán 
szavai  még  fényesebbek  és  lángolóbbak  a  szokottnál.  Ennek 
következménye  ama  nagy  ragyogás,  melyet  maga  körül  ter- 
jeszt és  mely  egyrészt  az  egész  helyzetnek,  másrészt  a  köve- 
tendő irányzatnak  megvilágítását  vonja  maga  után.  így  azután 
a  közvélemény  tudja  azt,  hogy  mittevő  legyen,  melyik  utat 
válaszsza.  Ennél  a  kérdésnél  nem  felesleges  kiemelni  a  különb- 
séget az  igazi  nagy  szónok  és  a  frázisgyártó  rhetor  között, 
miután  e  két  fogalom  felcserélése  gyakran  zavart  okoz  és 
éppen  Kossuthot  illetőleg  találkozunk,  még  pedig  nem  egyszer, 
ezen  igazságtalan  ráfogással.  A  különbség  az,  a  mi  a  forma 
és  lényeg,  gondolat  és  frázis,  valóság  és  látszat,  természe- 
tesség és  szinpadiasság,  világosság  és  csillogás,  hangulatkeltés 
és  meggyőződés,  pillanatnyi  és  állandó  hatás,  az  igazi  művész 
és  a  virtuóz  között  létezik.  A  történet  folyamában  találkozunk 
mindkét  válfajjal,  habár  természetesen  az  utóbbiak  viselt  dol- 
gait nem  méltatták  kellő  figyelemre.  A  franczia  forradalom 
különösen  gazdag  volt  ilyen  egyéniségekben,  kiknek  egyikét, 
Bar  ere  Bertrandot,  Macaulay  *  oly  találóan  jellemezte. 

A  regényirók  között  Daudet  volt  az,  ki  Numa  Roume- 
stanban  szintén  ily  alakot  rajzolt,  míg  Sardou  Rabagasát  torz- 
képnek kell  tekintenünk.  Egészen  másképpen  áll  a  dolog  a 
világtörténet  nagy  szónokainál,  kik  minden  esetre  elég  számosan 
vannak  arra,  hogy  bizonyos  általános  természetű  szabályt  vagy 
ösmérveket  állapítsunk  meg,  melyek  a  kategóriába  osztásnál 
felhasználhatók.  így,  hogy  többet  ne  említsek,  Perikies  és 
Demosthenes,  a  francziáknál  Mirabeau  és  Gambetta,  az  angol 

1  Biographical  Essays,  187.  lap.  Tauchnitz  edition. 

államférfiak  és  szónokok  egész  sora,  sőt  még  Bismarck  is, 
kit  ugyan  szónoknak  szoros  értelemben  tekinteni  nem  lehet, 
de  kinek  beszédei  minden  esetre  egészen  elsőrangú  szellemi 
termékek,  mind  alkalmasok  arra,  hogy  minta  gyanánt  szolgál- 
janak, s  a  kellékek  és  tulajdonságok  meghatározásánál  segít- 
ségünkre legyenek. 

Mindezeknél  meg  fogjuk  állapítani  azon  szabályt,  hogy 
nem  tisztán  szónoklatuk,  de  egyéniségök  értéke,  személyiségük 
hatalma  volt  az  mindig,  mely  a  szónoklatban  kifejezésre  jutott. 
Hogy  tulajdonképpen  a  szónoklati  képesség  mellett  egyedül  az 
egyéni  tulajdonságok  azok,  melyek  számottevő  sikereket  idéz- 
nek elő,  legjobban  bizonyítja  azon  körülmény,  hogy  midőn 
az  illető  vezéregyéniségek  nem  kiváló  szónokok  is,  mégis 
megbízhatóságuk  miatt  kiállják  a  versenyt  a  szónoklat  meste- 
reivel. Angliában  két  ilyen  példa  létezik.  Az  egyik  Castlereagh 
esete  Canninggal  szemben.  Az  első  minden  volt,  csak  nem 
jó  szónok,  a  másik  korának  legjobb  szónoka.  És  miután  az 
elsőt  megbízható,  a  másikat  meg  nem  bizható  politikusnak  tar- 
tották, a  többség  nem  hagyta  amazt  el,  daczára,  hogy  vetély- 
társával minden  mérkőzésében  a  rövidebbet  húzta.  így  állott  a 
dolog  Melbourne  és  az  általam  már  többször  idézett  Brougham 
között.  Egy  alkalommal  ez  utóbbi  hatalmas  szónoklatának 
mennyköveit  zúdította  az  előbbire,  kinek  régebben  kollegája 
volt  és  kivel  megférni  nem  tudott.  Melbourne  válasza  a  táma- 
dásra röviden  abból  állott,  a  mi  tényleg  igaz  is  volt,  hogy 
beösmerve  a  támadás  szellemi  hatalmát,  a  parlament  Ítéletére 
bizza,  minő  szarvashibákban  kell  ellenfelének  leledzenie,  hogy 
ennyi  fényes  tulajdonok  mellett  nem  tudja  a  közvélemény 
rokonszenvét  megnyerni,  sem  társait  arra  bírni,  hogy  köves- 
senek el  mindent  arra,  hogy  ily  erőt  magoknak  megnyerjenek. 

Éppen  így  állottak  a  dolgok  Amerika  két  nagy  szónoka, 
Clay  ós  Websterrel,  kikkel  véletlenül  Kossuth  találkozott  és 
szónoklatával  túlszárnyalta  őket.  Mind  a  kettőnek  hatása  és 
népszerűsége  rendkívüli  volt,  azonban  az  amerikai  politikus 
legforróbb  vágyainak  végpontját,  az  elnökséget,  nem  tudták 
elérni,  mert  részben  a  közvélemény,  részben  pártjuk  nem 
tekintette  elég  megbízhatóknak.  Az  emberek  messze  vidékről 
seregeltek  össze,  hogy  Clayl  meghallgassák,  lelkesedjenek  szó- 

noklatán,  a  minek  folytán  az  a  szólam  járta  róla,  hogy  senki 
sem  képes  annyi  embert  maga  köré  csődíteni,  ha  beszél  és 
oly  keveset  megnyerni,  hogy  reá  mint  elnökre  szavazzanak.1 

Természetesen  fokozódni  kell  a  hatásnak,  hogy  ha  a  sze- 
mélyiség kiváló  tulajdonságai  párosulnak  a  szónoklati  képes- 
séggel is,  mi  érthetővé  teszi  azon  igazán  delejes  varázst  és 
vonzerőt,  melyet  az  illető  kortársaira  gyakorol.  De  mindig 
szem  előtt  kell  tartani,  hogy  a  lényeget  mégis  a  személyiség 
belső  értéke  alkotja,  mely  a  hallgatóban  azt  a  meggyőződést 
kelti,  hogy  a  szavak  megett  egy  egész  ember  áll.  Mindazon 
jelentékeny  egyéniségek,  kiket  említettem,  mindig  és  mind- 
annyiszor saját  béltartalmuk  által  érik  el,  hogy  nemzetüknek 
élére  jussanak. 

Hozzájárul  még  az  is,  hogy  kortársaik  saját  húsokból 
való  húsnak,  saját  verőkből  való  vérnek  tekintik  őket,  minek 
folytán  a  megfelelő  tulajdonokkal  a  nemzeti  törekvések  ter- 
mészetszerűleg jutnak  nálok  kifejezésre.  A  nagy  közönség 
azt  mondja  róluk :  »ez  a  mi  emberünk,  ő  tudja  azt,  hogy 
mire  van  szükségünk,  meg  is  szerzi  azt,  mert  legény  a  gáton «. 
Azért  van  ez  úgy,  mert  tulajdonképpen  az  illetők  nem  a  szó- 
nak, de  a  tetteknek  emberei.  A  közvélemény  ezt  nálok  öntu- 
datlanul is  kiérzi.  A  szavak  az  ő  működésökben  azt  a  fel- 
adatot teljesítik,  hogy  a  cselekvésnek  programmját,  beveze- 
tését alkotják.  Akcziójuk  igazi  súlyát  mégis  nagymérvű  cse- 
lekvőképességök  képezi. 

Alig  lehet  kétség  az  iránt,  hogy  mindezen  tényezők 
megtalálhatók  Kosssuthnál.  Rendkivüli  befolyásának  kulcsa 
ebben  rejlik.  Megvoltak  benne  azon  tulajdonságok,  melyek 
a  szó,  meg  azok,  melyek  a  tettek  emberének  kiváltságai. 
Szóltam  előbb  a  szónoki  sikerhez  szükséges  fizikai  tulajdon- 
ságokról. Ezeket  illetőleg  is  kell  egyet-mást  mondanom,  a  mi 
a  vázlat  teljességéhez  tartozik. 

Egy  angol  születésű  osztrák  tiszt,  ki  a  szabadságharcz- 
ban  ellenünk  szolgált,2  a  következőkben  szolgáltatja  személy- 
leirását,  még  pedig    az   osztrák    rendőrség    feljegyzései  után. 

1  Goldwin  Smilh:  The  United  States,    179.  lap. 

2  Adventures  of  the  army  of  the  Emperor  of  Austria  during  the 
laté  hungarian  campain,  299.  lap. 

Ugy  írja  le  mint  ki  középmagasságú,  szikár  termettel  bir, 
arczulata  halovány,  tojásdad  alakú,  haja  barna,  szemei  kékek, 
szemöldöke  sűrű,  sötét,  szája  szép  formájú,  valamint  fogai  is. 
Magatartása  nyugodt  és  méltóságteljes,  mozdulatai  válasz- 
tékosak, hangja  kellemes,  behízelgő,  még  ha  halkan  beszél  is, 
minden  egyes  szava  érthető.  Egy  enthusiastának  benyomását 
teszi,  ábrándos,  álmodozó  egyénisége  alig  árulja  el  a  roppant 
erélyt,  mely  benne  lakozik. 

Csengery  is  úgy  rajzolja  külsejét  mint  kimondhatatlanul 
érdekeset.  Arczát  a  munkánál  átvirrasztott  éjjelek  sápadttá 
teszik.  Csakhogy  e  sápadtság  nem  a  Cassius  halványsága, 
mely  Caesarnak  oly  kellemetlen  volt,  mert  ezt  Kossuthnál 
minduntalan  derült  mosoly  és  tekintet  élénkítette,  férfias  hatá- 
rozottság kifejezésével.  Az  izgatottság  gyakran  kimerítette, 
betegnek  látszott,  mely  állapot  természetesen  annyival  inkább 
lekötötte  a  hallgatóság  rokonszenvét.  A  felhevülés  visszaadta 
a  sápadt  arcznak  az  eleven  szint,  ilyenkor  ki  is  gyuladt  az, 
a  hazafi  lelkesedés  meggyógyította  a  beteget,  erőt  adott  a 
lankadónak.  Egy  fogoly  osztrák  tiszt,  Erbach  gróf,1  így  ir 
Kossuthról : 

A  mily  rossz  véleményem  volt  Kossuth  lelkületéről,  épúg}^ 
képzeltem  magamnak  külsejét.  Csalódás !  Kossuthnak  meg- 
nyerő a  külseje,  jó  modorú  ember,  rendkívül  kellemes,  olva- 
dékony hanggal.  Öltözete  is  választékos,  egész  társalgása 
tapintatot  árult  el. 

A  mi  hangját  illeti,  arról  úgy  beszélnek,  hogy  annál 
alig  lehetett  kellemesebbet  hallani.  Nagy  terjedelmű,  tiszta 
hang  volt  az,  melylyel  mesterileg  tudott  bánni.  Meg  volt  annak 
mindene,  terjedelme,  csengése,  az  érzelmek  egész  skálája  bir- 
tokában volt.  Szózata  hol  bánatosan  szólt,  könnyeket  fakasztva, 
hol  hatalmasan  mint  a  vészharang  zúgása,  mely  után  fegy- 
vert ragadott  a  hallgatóság.  Mikor  beszélt,  minden  egyes 
szótagot  lehetett  hallani,  rendkivüli  biztos  és  folyékony  volt 
előadása,  néha  az  áradat  rohamosságával.  A  mi  a  fődolog, 
mindenki  érezte  nála  nemcsak  a  mély  meggyőződést,  hanem 
szónoklata  az  ihletettség  azon  benyomását    tette,    mely   előtt 

1   llelfcrt,  idézett  munka,  II.  kötet  568.   lap. 
Beöthy  Ákos:  A  magyar  államiság  fejlődése,  küzdelmei.  III.  27 

szétvonul  a  jövendő  fátyola  és  a  szónokot  a  miatt  is  követni 
kell,  mert  maga  az  idő  az,  mely  mellette  működik. 

Csengery  már  elébb  említett  bírálatában  azt  is  találta, 
hogy  beszédeiből  hiányzott  az  eszme  és  tartalom,  különösen 
hogy  kerülte  az  elméleti  fejtegetéseket.  Ezen  kifogás  a  dok- 
trinár  ember  kifogása,  ki  a  szószékből  kathedrát  csinál  és  ki 
elfelejti,  hogy  más  dolog  a  kérdéseket  érteni,  más  a  felnőttek 
oktatására  vállalkozni.  Szellemi  termékeinek  jellegét  illetőleg 
teljesen  elfogadható  az,  a  mit  Kossuth  Dessewffynek  egy 
gáncsoló  megjegyzésére  felelt,  t.  i.  hallgatói-  és  olvasóival 
szemben  nem  járhat  el  másképpen,  mint  hogy  azzal,  a  mit  ir 
és  mond,  csak  is  az  elvek  és  tények  hegyeit  lengeti  végig 
akként,  mint  a  szellő  azt  a  kalászok  arany  tengerével  teszi. 
Azért  helyes  e  felfogás,  mert  az  akkori  közönség  többet  nem 
vett  be,  valamint  hihetőleg  a  jelenlegi  sem. 

Éppen  így  áll  a  dolog  Csengery  azon  másik  tételére 
vonatkozólag,  hogy  Kossuth  csak  nagy  néptribun  volt  és  nem 
birt  az  ő  meghatározása  szerint  a  nagy  parlamenti  szónokok 
kimerítő  ékesszólásával,  hol  a  nyelv  a  tárgyhoz  és  czélhoz 
képest  változatos,  a  gondolatok  nagyszerűek,  a  kifejezés  pedig 
egyszerű.  Úgy  vélem,  e  helyett  saját  érvelésének  szempont- 
jából azt  kellett  volna  mondania,  hogy  Kossuth  csak  a  töme- 
gekre tudott  hatni,  ellenben  arra  már  nem  volt  képes,  hogy 
komolyan ,  szakszerűen  tárgyalja  a  kérdéseket ,  valamint 
műveltebb,  választékosabb  közönséghez  hatással  szólhasson. 
Az  elsőre  vonatkozólag  elég  az  ügynevezett  Partium  beszé- 
dére hivatkozni,  mely  alatt  Kraszna-,  Kővár-  és  Zarándmegyé- 
ket  és  ezeknek  a  szűkebb  értelemben  vett  Magyarországhoz 
való  tartozását  értették.  Ezt  1844  január  havában  mondotta 
az  országgyűlésen,  az  egész  történeti  és  jogi  anyagot  oly 
módon  dolgozva  fel,  mely  közel  járt  Deák  legkiválóbb  elme- 
szüleményeihez. 

1848.  márczius  3-iki  szónoklata,  melyben  a  kormány- 
forma átalakítását,  valamint  június  11-iki  beszéde,  melyben  a 
200,000  katonát  kérte,  azt  a  hatást  érte  el,  hogy  az  ország- 
gyűlésen az  egész  ellenzék  közfelkiáltással  állott  fel  mellette, 
így  azután  ez  utóbbit  azon  találó  fordulattal  végezte:  az 
egész  nemzet  felállott  és  én  leborulok  annak  nagysága  előtt. 

Pulszky 1  közli  azon  ünnepélyes  pohárköszöntőt,  melyet  az 
amerikai  Congressus  banketjén  tartott,  hozzá  Amerika  legjobb 
szónokának,  Websternek,  felelve,  mely  szónoklat  valójában 
fenséges  jellegű  volt  és  kimondhatlan  lelkesedést  idézett  elő. 
Mind  bizonyítékai  annak,  hogy  minden  tárgyat  tudott  kezelni 
s  a  legkényesebb  izlést  ki  tudta  elégíteni.  Szónoki  hatásá- 
nak sokoldaláságára  nézve  felette  becses  adatot  szolgáltat 
Görgey.2  Elmondja,  hogy  a  parndorfi  táborban  az  akkor 
még  császári  hadseregben  népes  tiszti  gyűléseket  tartott  és 
tündöklő  szónoklatának  szemmel  látható  volt  a  hatása.  Nem 
egy  kétkedőt  nyert  meg  a  nemzet  ügyének. 

Elmondhatom  jó  lélekkel,  elég  szónoklatot  olvastam  és 
kellő  gonddal  tanulmányoztam  a  rhetorika  elméletét,  hogy 
egy  bizonyos  képet  tudjak  alkotni  ennek  törvényeiről  és  a 
hatás  titkáról  fogalmam  legyen.  De  rájöttem  arra,  hogy  e 
fáradság  egészen  meddő,  mert  a  szónoklat  lényege  voltakép- 
pen egészen  eg}^éni  dolog,  melyet  schemákba  önteni  alig  lehet. 
Hatásának  kulcsa  pedig  egyrészt  az  élő  szónak,  a  beszéd- 
nek hatalmában,  másrészt  a  hallgatóságban,  annak  kedély- 
es lelkiállapotának  visszhangzó  hátterében  található.  Oly- 
annyira áll  ez,  hogy  a  megfelelő  hatás  mérlegelésének  szem- 
pontjából az  egész  hallgatóság  arczkifejezésére  és  lelkületének 
pillanatnyi  felvételére  volna  szükség,  hogy  idők  multán  annak 
kinyomata  tisztán  és  világosan  állhasson  előttünk. 

Ennek  következtében  az  elmondott  és  feljegyzett  beszéd 
egészen  más  hatást  tesz  az  emberre.  Akárhányszor  tapasz- 
taljuk, hogy  egy  beszédet  elolvasva  nem  értjük  meg,  miképpen 
tehetett  az  oly  nagy  hatást.  Például  ebben  az  irányban  azt  a 
sajátszerű  tényt  hozhatom  fel,  hogy  Demosthenes  és  Cicero 
beszédei  megközelítőleg  sem  tették  rám  azt  a  benyomást  mint 
azok,  melyeket  Thukydides,  Livius  és  Tacitus  hőseiknek  szá- 
jokba adnak.  Az  egész  dolognak  magyarázata  abban  rejlik, 
hogy  egyik  esetben  a  beszéd  tényleg  a  hallgatóságra  volt 
számítva,  az  előadás  által  kellett  hatnia,  ennek  a  következ- 
ménynek   a    szempontjából    lőnek    megfogalmazva.    A  másik 

1  Életem  és  korom,  III.  kötet. 

2  Görgey  István:   1848     1849-ből, ,1.  kötet   19.  lap. 

27* 


-      420      - 

esetben  pedig  az  irodalmi  szabályok  szerint  Írattak,  melyek 
értékük  alapján  be  is  váltak,  miután  olvasás  utján  terjesztetnek 
és  úgy  élveztetnek.  Olyannyira  döntő  természetű  a  szónok- 
lati eredményeknél  a  közvetlenség  mozzanata,  hogy  például 
most  az  1 848  előtti  rhetorika  kelendőséggel  nem  birna,  mások 
lévén  a  viszonyok,  az  emberek.  A  mint  minden  nemzetnek,, 
minden  korszaknak  más  az  ékesszólása,  mire  számtalan  pél- 
dát lehetne  idézni,  különösen  Anglia  történetéből.  Pitt  és  Fox 
korában  más  volt  a  rhetorika  mint  mikor  Peel  és  Brougham 
álltak  szemben  egymással,  és  ismét  más  mint  Gladstone  és 
Disraéli  versenygése  alkamával. 

A  közvetlen  hatás  forrása  tehát  mindig  maga  a  sze- 
mélyiség, különösen  azon  követelmény,  mennyire  tud  az  illető 
honfitársaival  benső  összeköttetésbe  lépni,  mennyire  ösmeri 
észjárásukat  és  szellemvilágukat,  sőt,  ha  kell,  teljesen  tudja 
magát  velők  azonosítani.  Erre  nézve  pedig  Kossuthra  vonat- 
kozólag mindenki  egyetért.  Említettem  már  egyszer,  hogy 
Dessewffy  Aurél,  az  első  komoly  politikus,  kivel  Kossuth 
megütközött,  bevallja,  hogy  mindjárt  fellépésének  legelején  a 
megyei  intézményt,  a  nemzet  életének  ezen  központját,  senki 
úgy  nem  érti  mint  éppen  ő.  Szerinte  Kossuth  a  megyei  élet 
sajátságaiban,  annak  minden  elágazásában  teljesen  behatolt,  az 
intézmény  életnedvét  szivébe  vette  fel  és  ez  az  indoka,  hogy 
azt  oly  remekül  tudta  ábrázolni.1 

Miképpen  történhetett  ez  a  többi  politikusokkal  szemben, 
kik  egész  életöket  a  megyében  töltötték,  holott,  mint  kifejtet- 
tem, Kossuth  nem  is  volt  a  szó  igazi  értelmében  meg3rei 
ember  ?  Egyszerűen  azért,  mert  valamennyi  között  ő  birt 
azon  képességgel,  a  nemzet  életének  mélyébe,  gyökereibe 
hatolni,  hogy  az  említett  életnedvet  magába  szívja,  úgy  hogy 
azután  ő  tudta  legjobban  kifejezésre  juttatni,  a  mit  a  nemzet 
gondolt  és  érzett.  A  lángszellemeknek  csodálatos  sugallata 
az,  a  mi  itt  működik  és  fejti  meg  az  ilyen  rejtélyeket. 

Továbbá  ellenfelei  közül  a  legkomolyabb  történetíró 2 
szinte  kiállítja  róla  azon  bizonyítványt,  hogy  országát,  nem- 


1  X.  Y.  Z.  könyv,   73.   lap. 

9  Helfert,  idézett  munka,  IV.  kötet  241.   lap. 

zetét  nálánál  senki  jobban  nem  fogta  fel,  nem  értette  át. 
A  megértés  kölcsönös  volt,  a  nemzet  éppen  úgy  átértette  őt 
és  ennek  következtében  meg  is  ajándékozta  teljes  bizalmával. 
Nem  csekély  fontosságú  jelenség,  hogy  pályafutásainak  hármas 
fázisában,  mint  izgató,  törvényhozó  és  a  szabadságharcz 
vezérlő  szelleme,  a  közvélemény  sohasem  kételkedett  benne, 
eg3retlen  egyszer  sem  hagyta  cserbe,  egyforma  lelkesedéssel 
és  odaadással  csüggött  rajta  és  ment   utána. 

A  kiváltságos  osztály  éppen  úgy  csüggött  rajta  és  ment 
utána  mint  a  felszabadított  magyar  nép.  A  kiváltságos  osztály 
éppen  úgy  követte  őt,  midőn  megfosztotta  kiváltságaitól,  mint 
a  jobbágy  a  halál  torkába,  habár  tudta,  hogy  a  mit  megnyert, 
többé  tőle  el  nem  veszik.  Igaz,  hogy  ezen  önfeláldozás  az 
illető  osztályok  egészséges  voltát  bizonyítja,  de  azt  is  bizo- 
nyítja, hogy  őket  Kossuth  meg  tudta  győzni  úgy  az  áldo- 
zatok szükségességéről  mint  arról,  hogy  csak  is  ő  van  hivatva 
sorsukat  intézni.  A  minek  jönnie  kell,  azt  csak  is  tőle  várhat- 
ják, egyedül  az  ő  keze  az,  mely  a  jó-  vagy  balszerencsét 
számukra  kimérheti. 

Hatásának  mértékére  nézve  mi  sem  tanulságosabb  mint 
Duschekhez,  későbbi  pénzügyminiszteréhez  való  viszonya. 
A  tanulság  éppen  abban  rejlik,  hogy  nemcsak  a  könnyen 
hevülhető  sokaságot,  melyet  a  fórumon  elbűvölt,  tudta  meg- 
győzni kormányzati  savoir  faireje-ről,  hanem  a  hideg  számok 
emberét,  a  bürokratát,  kivel  négy  fal  között  kellett  a  szak- 
kérdéseket vitatni  és  elintézni.  Érdemes  a  dolgot  Pulszky l 
előadása  után  figyelembe  venni.  Duschek  Horvátországban 
született,  nevelése  német  volt,  a  pénzügyi  hatóságnál,  az 
udvari  kamaránál  szolgált,  később  még  a  titkos  kabinetbe  is 
bejutott.  Éles  ész,  nagy  pénzügyi  tehetség,  minden  ízében 
hivatalnok  volt,  ki,  midőn  őt  Kossuth  minisztériumába  átvette, 
őt  és  a  szabadság  ügyét  épp  oly  lelkiösmeretességgel  és  pon- 
tossággal szolgálta,    mint    Metternichet  és  az  ancien  régimet. 

Ez  az  ember  egészen  el  volt  ragadtatva  Kossuth  sze- 
mélyisége, tehetségei  által,  és  midőn  egy  este  az  neki  mint 
pénzügyminiszter    terveit,     czélzauut    kifejtette,    mire    éppen 

1  Idézett  munka,  II.  kötet  89.  lap. 

Uuscheknek  szakszerű  véleményét  kikérte,  ez  egész  lelkese- 
déssel szólt  oda  Pulszkynak :  »Ha  így  állanak  a  dolgok,  öt 
év  alatt  Magyarországból  paradicsomot  csinálunk.* 

Szellemi  képességeit  természetesen  igen  magasra  kell 
becsülnöm.  Hozzá  kivánom  azonban  mindjárt  tenni,  hogy 
nagyságának  nem  az  képezi  igazi  kulcsát.  Igen  becses  lélek- 
tani igazság  van  abban,  hogy  Göthe  Mefisztót,  Madách  pedig 
Luczifert  oly  rendkivüli  észlelő  tulajdonokkal  ruházzák  fel, 
mert  ezzel  csak  azt  akarják  bizonyítgatni,  hogy  a  szellem 
ereje  önmagában  nagy  történeti  hivatások  teljesítésére  nem 
képesít.  A  jellemnek  és  szívnek  tulajdonai  azok,  a  melyek 
ama  kiváló  alakoknak  legbecsesebb  hozományát  alkották,  kik 
az  emberiség  vagy  nemzetük  sorsára  a  legnagyobb  befolyást 
gyakorolták.  Az  üdvözítő  földi  pályafutásának  hatása  önfel- 
áldozására és  azon  magasztos  érzelmekre  vezethető  vissza, 
melyek  minden  szavában,  minden  tényében  kifejezésre  jutot- 
tak és  melyek  a  megváltás  művét  előkészítek. 

A  magam  részéről,  ha  nagyon  szabatosan  és  pontosan 
kell  mérlegelni,  úgy  Deákot  mint  Eötvöst  értelmileg  és  szel- 
lemileg többre  taksálom  mint  őt.  Deák  mélyebb  és  tartal- 
masabb volt.  Kossuthnak  legkiválóbb  szónoklatai  nem  bír- 
nak azon  értelmi  súlylyal  mint  Deáknak  1861-diki  feliratai 
vagy  kiegyezési  nagy  beszéde,  melyet  minden  tőlem  ismert 
szónoklatok  közt,  benső  értékénél  fogva,  a  legmagasabb 
polczra  kell  helyeznem.  Eötvöst  általánosabb,  magasabb  röptű 
szellemnek  minősítem.  Kossuth  nem  volt  oly  sokoldalú  és  a 
XlX-dik  század  uralkodó  eszméit  sem  irta  volna  meg.  De 
a  miben  valamennyi  kortársait  és  így  őt  túlszárnyalta,  az 
érzelmeinek  bensősége,  jellemereje  és  szilárdsága,  főleg  pedig 
összes  tulajdonainak  összhangja  volt.  Ezek  szerencsésen  egé- 
szítették ki  egymást,  a  legnagyobb  sikereket  érve  el.  Elmé- 
jében volt  annyi  fogékonyság,  hogy  megértse  nemzetének 
baját,  volt  annyi  leleményesség,  hogy  megtalálja  az  orvos- 
ságot. Hozzájárult  szivének  melege,  mely  annyira  hevítette, 
hogy  egész  exisztencziáját  bedobja  a  mérleg  serpenyőjébe, 
míg  férfias  elhatározása  és  cselekvőképessége  a  serpenyőt 
az  ő  oldalára  le  is  nyomta. 

Határozottan    be    lehet   igazolni    azt,    hogy    rendkivüli 

akarat,  jellemerő  és  bátorság  lakozott  benne  és  ezek  által 
lőn  nemcsak  a  szónak,  de  a  tettnek  embere,  illetve  mestere. 
A  szabadságharcz  alatt  állandó  thémája  volt  ellenségeinek 
nála  a  bátorság  hiányát  felróni.  Görgey  táborkarában  rendes 
beszédtárgy  volt  őt  e  miatt  gúnyolni.  Sőt  Szemere  l  is  fel- 
hozza ezt,  különösen  magyarázgatva,  hogy  egyáltalában  nem 
vett  részt  a  szabadságharcz  csatáiban  és  hogy  személyes 
biztonságára  mennyi  figyelmet  fordított,  mely  megjegyzés 
annál  különösebb,  mert  hiszen  tudvalevő,  hogy  1849  végén 
Kossuth  a  sereg  élére  akart  állani.  Mennyire  lett  volna  képes 
egy  csatának  óriási  izgalmai  között  vezérkedni,  a  rohamokat 
oly  tündöklő  bátorsággal  vezetni  mint  Görgey,  Guyon  és 
Damjanich,  azt  természetesen  tudni  nem  lehet ;  de  hogy  a 
politikai  és  erkölcsi,  tehát  a  legnagyobb  kaliberű  bátorságnak 
oly  összege  felett  rendelkezett  mint  kortársai  közül  egyik 
sem,  az  iránt  kétség  nem  lehet.  Az  említett  osztrák  tiszt 
beszéli,2  hogy  kevéssel  elfogatása  előtt  mélázva  tekintgetett 
a  komor  budai  várfalakra  és  midőn  egy  ösmerőse  kérdést 
intézett  hozzá,  hogy  mit  nézeget,  azt  adta  válaszul,  hogy 
meg  kivan  ösmerkedni  legközelebbi  lakhelyével. 

Bizonyára  nem  hiú  dicsekvés  számba  ment,  midőn 
Széchenyinek  azt  válaszolta,3  hogy  eljárása  jogosságának 
érzetében  ezt  a  szót  félelem  nem  ösmeri ;  mert  csakugyan 
a  legnagyobb  bátorságot  tanúsította  már  akkor,  mikor  elég 
sanyarú  fogsága  nem  csökkentette  erélyét,  hogy  a  hatalommal 
szembe  szálljon,  valamint  esetleg  ujabb  szenvedéseknek  tegye 
ki  rmagát.  Ellenzéki  működésében  nap  nap  után  részesült 
fenyegetődzésekben.  Maga  mondja  Wesselényinek,4  hogy  foly- 
tonosan kap  fenyegető  leveleket,  melyekben  értésére  adták, 
hogy  a  kormány  el  akarja  tenni  láb  alól,  és  felesége  állandó 
rettegésben  van  miatta.  Mindezek  mi  benyomást  sem  tesznek 
reá,  akcziójának  súlyát  nem  csökkentik. 

Általában   nem  kell  elfelejteni,    hogy  a  politikai  és  par- 


1  Idézett  munka,  67.  lap. 

2  Idézett  munka,  297.  lap. 

■  Felelet  gróf  Széchenyi  Istvánnak,  50.  lap. 
*  Századok,    1902.  január    16-iki   szám. 

lamentáris  élet  izgalmai  az  aczélidegeket  is  próbára  teszik. 
Bismarck  maga  beösmerte,  hogy  az  iszonyú  izgatottság  foly- 
tán nem  egyszer  siró  görcsöket  kapott.  Ez  vele  egyszer  a 
szószéken  is  megtörtént.1  Megtörtént  az  is  rajta,  hogy  ereje 
teljesen  elhagyta,  úgy  hogy,  ha  véletlen  körülmények  nem 
segítenek    rajta,  feladja  a  játszmát.2 

Ellenkezőleg  Kossuth.  Csengery  3  maga  kénytelen  beös- 
merni,  hogy  nem  egyszer  az  izgatottság  kimerítette  erejét  és 
akkor  összeszedve  magát  felkiáltott:  nem,  csak  azért  sem 
leszek  beteg,  és  folytatta  a  munkát  és  küzdelmet. 

Az  1847 — 48-diki  országgyűlés  eseményei  is  e  mel- 
lett bizonyítanak.  Szereplésének  politikai  oldalát  legközelebb 
fogom  ismertetni  és  méltatni,  itt  csak  annak  lélektani  jelentő- 
ségét kivánom  röviden  érinteni,  a  mennyiben  a  válságok,  sze- 
mélyiségének érvényesülése  és  diadalainak  kábító  hatása  nem- 
csak hogy  munka-  és  akczióképességét  nem  befolyásolták, 
hanem  még  magatartására  nézve  sem  gyakoroltak  számba- 
vehető hatást.  A  milyen  volt  előbb,  olyan  maradt  alatta  és 
utána.  Az  idegfeszítő  izgalmak  daczára  éppen  úgy  tudott 
dolgozni  mint  a  » Pesti  Hirlap«  szerkesztőségében.  És  ámbár 
az  országgyűlés  Pozsonyban  éppen  úgy  kezében  volt  mint 
Bécs  óriási  tömegei,  sem  az  országnak,  sem  magának  nem 
kivánt  többet,  mint  a  hogy  az  Deák  Ferencz  későbbi  eljárá- 
sának megfelelt. 

A  szabadságharcz  emésztő  izgalmai  oly  oroszláni  bátor- 
ságú embereknek,  mint  Széchen3Ti  és  Wesselényi,  megtámad- 
ják idegeit.  Ő  azokkal  nem  törődve  megy  a  maga  utján  és 
mentől  jobban  tornyosult  a  vész  feje  felett,  annál  bátrabb  és 
merészebb  lett. 

Csengery4  előadja,  hogy  az  ő  kedétye  elborult  nemze- 
tének sorsa  felett,  midőn  a  szabadságharcz  végső  napjaiban 
Kossuth  a  szegedi  piaczon  a  lelkesült  nép  ezreinek  hirdette, 
hogy   onnan,    körükből    fog    kiindulni    a    világ    szabadsága. 


1  Lásd  idézett  munka,  413.  lap. 

2  Max  Lenz :  Geschichte  Bismarcks,  43.  lap. 

3  Lásd  u.  ott,  291.  lap. 

4  Összegyűjtött  munkái,  II.  kötet  403.  lap. 

Egészen  elfelejté  hideg  bírálgató  elméjével,  hogy  Kossuthnak 
ily  izzó  szenvedélyekre  volt  szüksége,  hogy  a  szabadság- 
harcznak  általában  sikere  legyen.  Egyrészt  ezt  kellett  figye- 
lembe venni,  másrészt,  hogy  mily  óriási  lelkierőre  vallott  az, 
hogy  akkor,  mikor  az  ügyet  mindenki  elveszettnek  hitte, 
a  nemzetet  a  kétségbeesés  végtusájára  hivta  fel,  még  pedig 
azért,  mert  az  ilyen  kétségbeesés  már  nem  egyszer  vesz- 
tett ügyeket  győzelemre  segít.  Ezen  jelenség  pedig  nem  rög- 
töni mámornak  volt  szülötte,  hanem,  mint  láttuk,  egész  pálya- 
futásán keresztül  kisérte.  A  szabadságharcz  folyama,  a  saját 
és  övéi  exisztencziájáról  való  gondoskodás  egy  pillanatra  sem 
veszi  igénybe  testi  és  lelki  erejét  és  ruganyosságát,  mely 
végestelen  végig  nemcsak  kitart,  de  mindent  elkövet  a  kedvező 
eredmény  előidézésére,  a  szép  angol  szójárás  szerint :  » remény- 
kedve a  remény  ellen «.  Az  is  ide  tartozik,  hogy  az  igazi 
nagy  államférfi  egyik  legfőbb  különlegessége,  az  erkölcsi 
bátorság  ama  követelménye,  hogy  a  felelősséget  még  a  leg- 
végzetesebb elhatározásokkal  szemben  is  magára  venni  nem 
fél,  az  csakugyan  megvolt  Kossuthban  teljes  mértékben,  mint 
egyik  alkateleme  a  vezérletre  való  hivatottságnak.  És  ennek 
tartozéka  gyanánt  szerepelt  még  a  teljesítés  maximuma  is. 

A  vezérletre  való  hivatottság  nála  azon  igen  jelentékeny 
átalakulásban  jelentkezik,  mely  nyilvános  működését  magán- 
viselkedésétől megkülönbözteti.  Említettem  már,  hogy  magán- 
viselkedését a  szerénység  és  igénytelenség  jellemezte.  Midőn 
azonban  mint  a  magyar  nemzet  képviselője  szerepelt,  főleg 
a  jogosulatlan,  fennhéjázó  osztrák  követelések  irányában,  a 
magyar  nemzet  egész  önérzete  és  büszkesége  ébredt  fel  benne 
és  megtiltotta  a  meghunyászkodást.  Nagyon  szépen  fejezi  ezt 
ki  Pulszky,1  midőn  leírja  találkozását  Metternich  herczeggel. 
Elmondja,  hogy  a  mindenható  kanczellár  előtt  ott  állott 
Kossuth,  szép  mint  Praxiteles  karcsú  Hermese,  nem  nagy  úr, 
de  nagy  férfiú,  kiben  összpontosult  nemzetének  nemes  büszke- 
sége és  haragja,  mely  kinőtt  már  az  atyáskodó  önkény  jár- 
szalaga  alól,  mely  a  maga  eszével  akar  gondolkozni  és  a 
maga  utján  keresi  boldogulását,  és  bátran  oda  dobja  a  hatal- 

1  Életem  és  korom,  I.  kötet  230.  lap. 

másoknak  a  keztyűt:  » veletek,  általatok,  ha  akarjátok,  nél- 
kületek ha  kell«. 

A  mi  azonban  nála  ezen  mozzanatot,  vagy  ha  úgy 
akarjuk  jellemvonást,  különösen  becsessé  és  érdekessé  teszi, 
az  az,  hogy  míg  egyéniségében  legalább  is  volt  annyi  vas- 
tartalom mint  a  mennyi  Bismarckban,  a  par  excellence  vas- 
emberben, található  volt,  ezzel  ellentétben  telivér  idealista 
maradt.  Az  volt,  még  pedig  a  maga  teljességében  oly  módon, 
hogy  annak  minden  követelményeit  levonta,  még  pedig  a 
maga  hátrányára. 

Igen  jellemző  ebben  az  irányban  az,  hogy  míg  ő  köz- 
tevékenységében az  anyagi  érdekek  ápolására  oly  nagy  súlyt 
fektetett,  míg  nemzetét  gazdaggá  akarta  tenni :  addig  magán- 
életében a  pénz  és  vagyonosság  kérdése  mi  szerepet  sem 
játszott.  Kemény x  kénytelen  beösmerni,  hogy  tevékenysé- 
gében az  anyagi  önzés  nem  vezette.  Metternich  hivatallal, 
pénzbeli  előnyökkel  kínálta  meg,  mit  visszautasított.  Emlí- 
tettem már  az  előző  kötetben,  hogy  azt  a  8000  frtot,  melyet 
fogsága  alatt  övéi  számára  gyűjtöttek,  közczélra  adta.  Mint 
követ  még  napidíjait  sem  vette  fel.2  Az  országból  50  frttal 
távozott,  még  késő  vénségében  sem  fogadott  el  semmit, 
hanem  dolgozott,  hogy  megélni  tudjon.  Mindennek  daczára 
ebben  az  irányban  is  rágalmazták.  Hogy  milyen  képtelen 
híreket  terjesztettek  róla,  elég  utalni  arra,  a  mit  Metternichné  3 
megír.  Londonban  hallotta,  úgymond,  hogy  Kossuth  magát 
aranyban  fizetteti,  azonban  ő  bankóban  fizet,  és  a  ki  el  nem 
fogadja,  felakasztatja. 

Ezen  idealizmusból  származott  szívének  jósága,  felfogá- 
sának nemessége.  Maga  mondotta  Széchenyinek,  hogy  egy 
legyet  sem  volna  képes  megölni.4  Szemere 5  fel  is  rója,  hogy 
soha  sem  akart  büntetni.  A  magyar  tiszteknek,  kik  az  osz- 
trákoknál   szolgáltak    és    fogságba   estek,    éppen    úgy   meg- 


1  Forradalom  után,   124.  lap. 

2  Széchenyi  naplói,  541.  lap. 

3  Xachgelassene  Papiere,  VIII.  kötet  37.  lap. 

4  Falk,  idézett  munka,  281.  lap. 

5  Lásd  idézett  munka,  II.  rész  75.  lap. 

kegyelmezett,  mint  a  hogy  a  tábornokok  renitencziáját  sem 
fenyítette  kellőképpen. 

Ennél  a  pontnál  első  helyen  említendő  Görgey  irányában 
való  magatartása,  illetve  sokszoros  elnézése,  melyet  érthetővé 
tesz  úgy  Széchenyivel  mint  másokkal  szemben  tanúsított  visel- 
kedése, kik  annyit  ártottak  neki  és  kik  oly  igazságtalanok 
voltak  irányában  és  kikkel  szemben  soha  a  visszatorlás  terére 
sem  közvetve,  sem  közvetlenül  nem  lépett.  Ha  tekintetbe 
veszszük  azt,  hogy  például  Bismarck  és  Richelieu,  hogy  töb- 
beket ne  említsek,  miképpen  tették  el  azokat  láb  alól,  kik 
útjokat  keresztezték ;  ha  még  hozzá  adjuk  azt  is,  hogy  minő 
szenvedélyes  korszakban  élt :  akkor  eljárásának  rugói  iránt 
a  legnagyobb  elösmerést  kell  nyilvánítanunk.  Föl  kell  erre 
nézve  még  említenem,  hogy  midőn  oly  szerencsés  voltam  vele 
lehetni  és  életének  eseményeit  megbeszélni,  soha  nála  semmi 
keserűséget  nem  tapasztaltam,  senkit  sem  illetett  szemrehányá- 
sokkal. Az  antik  bölcseségnek,  a  Stoának  sarkalatos  tétele 
(gondolom  ataraxia  a  neve)  jutott  ilyenkor  eszembe,  mely 
felülemelkedve  a  földi  nyomorúságon,  a  kedély  fenséges  nyu- 
galmában találja  meg  érzelmei  és  egyénisége  összhangját. 

Érzelmeinek  és  gondolkozásának  ezen  fenköltsége  külö- 
nösen abban  jutott  kifejezésre,  hogy  egész  akcziója  alatt 
kényszert  és  önkényt  egyetlen  egyszer  sem  alkalmazott.  Az 
egész  csakis  rábeszélésre,  egyéniségének  vonzerejére  volt  építve. 
Ez  nála  onnan  eredt,  hogy  a  szabadság  jótékony  erejében 
és  az  embereknél  a  nemesebb  tulajdonok  fölényében  való 
törhetlen  hittel,  sőt  meggyőződéssel  birt.  Tanúbizonyságot 
tesz  erről  Somssich,1  kinek,  mikor  a  nagy  fordulat  kedvező 
esélyeire  vonatkozólag  kételyeit  fejezte  ki,  egész  ihlettel  vála- 
szolta, hogy  kicsiny  hitűek  azok,  kik  nem  biznak  a  sza- 
badság varázshatásában,  mert  az  erősebb  köteléket  képez  a 
nemzetiségnél,  a  vallásnál,  a  vér-,  a  baráti  rokonszenvnél,  sőt 
mindezeket  képes   egyesíteni  a  hazafiságban. 

Természetes,  ha  ily  előzményekből  kiindulva,  ama  követ- 
keztetésre kellett  jutnia,  mely  azután  mintegy  országlási  rend- 
szerének alapgondolatává  lett:  egy  szabad  nemzet  politikai  belá- 

1   Kónyi:  Deák  beszédei,  II.  kötet  27.  1. 

tására  többet  építeni  mint  a  kényszerre.  Mikor  az  1847 ,48-iki 
országgyűlésen  a  megyékről  szóló  törvényjavaslatot  tárgyal- 
ták, melyet  ő  dolgozott  ki,1  a  leghatározottabban  nyilatkozott 
a  kormányzati  mindenhatóság  ellen.  Neki  nem  kell  a  közpon- 
tosítás —  monda  ekkoron,  —  neki  oly  szerkezet  kell,  hol  a 
szabadság,  ha  egy  szögletben  elnyomatik,  a  másikban  újra 
felemelkedjék.  A  szabadságnak  nincs  nagyobb  ellensége  mint 
az  úgynevezett  zu  viel  regieren. 

Egész  kormányzata  bizonyíték  a  mellett,  hogy  így 
gondolkozott  és  így  cselekedett.  A  legerősebb  bizonyítékot 
szolgáltatja  az  országgyűlés  együttartása  a  szabadságharcz 
folyamatában. 

Nagyon  jellemző  ezt  illetőleg  Salamon  2  kritikája,  a  ki 
azt  állítja,  hogy  Kossuth  azért  tartotta  együtt  az  ország- 
g3^ülést,  hogy  a  felelősséget  annak  nyakára  hárítsa.  Mintha 
Kossuth  egész  pályafutása  nem  lett  volna  a  legerősebb  bizo- 
nyíték a  mellett,  hogy  legtöbb  esetben  kénytelen  volt  a  saját 
szakállára  dolgozni,  meg  mintha  általában  lehetett  kétség  az 
iránt,  hogy  az  egész  úgynevezett  forradalomért  és  mindenért, 
a  mi  azt  megelőzte,  őt  fogják  nemcsak  felelőssé  tenni,  de 
esetleg  számadásra  vonni.  A  mint  hogy,  ha  kézre  került  volna, 
minden  valószínűség  szerint  Haynau  édeskeveset  hajtott  volna 
arra  a  kifogásra,  hogy  a  mit  tett,  nem  az  ő,  de  az  ország- 
gyűlés ténye,  mefyről  különben  is  az  osztrákok  mint  Kossuth- 
féle  frakczióról  és  frakczióról  irtak. 

Bármiképp  álljon  is  a  dolog,  mégis  nagyon  mellette 
szól  az  összhang  érvényesülése,  mely  nála  az  elmélet  és 
gyakorlat  közt  ezen  a  téren  is  létezett,  t.  i.  a  kényszernek, 
hatalmaskodásnak  kizárása  s  a  rábeszélés  eszközeivel  való 
működés.  Bizonyára  könnyebb  dolga  lett  volna,  ha  ezen  féktől 
szabadul,  miután  ma  már  a  mesék  országába  utalható  az 
úgynevezett  békepárti  gyászvitézek  kifogása,  mintha  Kossuth 
az  országgyűléssel  Debreczenben  olyan  rémuralmat  gyakorolt 
volna,  mint  Robespierre  a  konventtel.  Ellenkezőleg,  fokozódni 
kell  az  elösmerésnek  irányában,  mert  soha  sem  riadt  vissza  a 

1  Horváth  Mihály  :  Huszonöt  év,  II.  kötet  628.  lap. 

2  Magyarország  1849  és   1866-ban,  53.  lap. 

nehézségektől,  egyrészt  hogy  hű  maradjon  önmagához,  más- 
részt hogy  a  törvényesség  számára  a  lehető  legtágasabb  tért 
nyisson.  A  mint  ki  kell  emelni  a  savoir  faire-t,  mely  a  leg- 
nehezebb viszonyok  közt  is  mindig  beválik  és  mely  egészen 
másképp  fest,  mintha  a  gáncsolok  esze  szerint  járt  volna  el. 

Azon  állítólagos  hibák  és  szemrehányások  között,  melyek 
Kossuth  ellen  felhozattak,  mivel  sem  találkozunk  gyakrabban 
mint  a  népszerűséghajhászat  vádjával,  melyért  állítólag  kész 
volt  mindannyiszor  az  ország  érdekeit  feláldozni.  Kemény 1 
Széchenyiről  írt  dolgozatában  különösen  foglalkozik  ezzel  a 
kérdéssel.  Bizonyítása  abból  áll,  hogy  felhozza  Kossuthnak  egy 
tételét,  melyet  Széchenyivel  szemben  állított  fel,  t.  i.  hogy 
azon  politikus,  kinek  népszerűsége  nincs,  az  hasonlít  a  mágnes- 
tűhöz, mely,  igaz,  a  hajónak  irányt  mutat,  ez  azt  soha  útnak 
nem  indíthatja. 

Valójában  Kossuthnak  nagy  oka  volt  népszerűségére 
súlyt  helyezni.  Hatalmának  ez  volt,  tegyük  hozzá,  legnemesebb 
értelemben  forrása.  De  tudott  vele  szembeszállani  nem  egy,  de 
több  alkalommal.  Erősen  szól  e  mellett  azon  válasza,  melyet 
az  1848-iki  márcziusi  napokban  az  országgyűlés  megbízá- 
sából a  fővárosnak  és  Pestmegyének,  tehát  mondhatni  saját 
választó  kerületének,  még  pedig  a  mindenható  alispán  Nyáry 
Pálnak  adott.  Figyelmezteti  őket,  hogy  egyes  törvényhatóságok 
nem  illetékesek  arra,  hogy  az  országgyűlésnek  törvényt  szab- 
janak, de  megfordítva.  A  mit  azután  Nyáry  Pál  nem  felejtett 
el,  illetve  nem  is  bocsátott  meg  neki  soha.2  Lehet  erre  vonat- 
kozólag több  konkrét  példát  is  felhozni,  habár  a  legfőbb  bizo- 
nyítékát mégis  működése  összeségének  elbírálása  szolgáltatja. 

A  hiúság  vádja  képezi  alapját  Kemény  3  híres  párhuza- 
mának Kossuth  és  Deák  parlamenti  vezérlete  s  ennek  jellege 
közt.  Horváth  Mihály  is  majdnem  a  maga  egészében  vette 
ezt  át,  s  mindamellett  tévesnek  kell  kijelentenem.  A  pár- 
huzam lényegét  az  képezi,  hogy  Deák  a  vezérletre  alkalmas 
volt,  Kossuth   pedig  nem.    Deák    szerény  volt  és  tartózkodó, 


1  Tanulmányai,  I.  kötet  244.  lap. 

2  Horváth  Mihály:  Huszonöt  év,  II.  kötet  611.  lap. 
'■'■  Forradalom  után,  109.  lap. 

Kossuth  pedig  előtérbe  lépő,  követelő,  hiúságának  mindent 
feláldozó.  Deák  a  párttanácskozásokban  adott  irányt,  ott  kita- 
nította az  embereket  és  nem  volt  kifogása  ellene,  ha  nyilvános 
ülésekben  azok  tették  meg  az  indítványt,  nekik  kamatozott 
annak  dicsősége.  így  tehát  ő  a  hitelező  szerepét  játszotta,  ellen- 
ben Kossuth  a  kölcsönzőét,  mert  a  legtöbb  esetben  a  mások 
nézeteit,  melyeket  az  előzetes  értekezleteken  előadtak,  elsajá- 
tította s  a  nyilvános  ülésekben  úgy  adta  elő  mint  a  magáéit. 
Ő  tette  meg  az  indítványt,  a  mások  által  kiállított  váltót 
magának  számítolva  le.  Deák  kész  volt  a  rábeszélésnek 
engedni,  engedett  is  gyakran  az  ellennézeteknek,  de  ennek 
daczára  vezérséget,  felsőségét  mindenki  elösmerte,  Kossuth 
önkényeskedett,  mi  pártjában  majdnem  lázadásra  vezetett,  és 
a  népszerűségre  való  hivatkozás,  a  karzatok  tapsainak  nyo- 
mása által  tolta  fel  akaratát  párthiveire.  Politikai  szempontból 
tekintve  a  dolgot,  természetesen  a  túlzásokat  valódi  értékökre 
leszállítva,  nem  nehéz  a  különbségeket  kimag3Tarázni.  Kossuth 
az  akcziónak  volt  embere,  Deák  passzív  természettel  birt, 
minek  folytán  szívesen  engedett  tért  másoknak,  a  miből  hát- 
rány nem  igen  származott,  már  az  idők  különbségénél  fogva 
sem  mikor  a  két  nagy  ember  vezérkedett.  Akkor,  mikor  majd- 
nem az  egész  országgyűlési  működés  lényegét  a  két  tábla 
közötti  üzenetváltások  képezték,  mikor  pozitív  eredményről 
szó  sem  lehetett,  hanem  a  legfőbb  siker  a  törvény  betűinek 
fenntartásából  állott,  akkor  ezen  tisztán  negatív  mozzanat 
elérése  nem  volt  naphoz,  órához  kötve  és  a  legnagyobb  szé- 
lességet lehetett  az  egyéni  különczködéseknek  engedni.  De 
mikor,  mint  az  1847  48-diki  országgyűlésen  a  harcz  javában 
folyt,  mikor  a  reformok  keresztülvitelét  halogatni  többé  nem 
volt  szabad,  akkor  a  legtöbb  esetben  nem  is  jutott  arra  idő 
mindenkit  rábeszélni,  mindenkinek  gyengéjét  kímélni,  vala- 
mint a  vezérlet  exigencziái  megkövetelték  azt,  hogy  a  vezető 
járjon  elől  és  vezessen,  a  kire  különben  is  minden  szem 
rátekintett  s  a  haza  üdvét  tőle  várta.  Az  eljárás  helyességét 
éppen  Deák  működése  a  hatvanas  években  legjobban  tanú- 
sítja. A  vezérséget  kezéhez  ragadta,  az  indítványokat  ő  maga 
tette  és  a  legtöbb  esetben  oly  határozottan  és  önkényesen 
lépett  fel,    hogy    semmi    ellenmondást  nem  tűrt.    Egyszerűen 

azért,  mert  periculum  fűit  in  mora,  halasztásból  veszély  szár- 
mazott. A  szabadságharcz  lezajlása  után  a  nagyravágyás 
vádját  összeköttetésbe  hozták  a  felesége  egyéniségével  és 
befolyásával,  kit  minden  áron  ebben  az  irányban  férje  rossz 
szelleme  gyanánt  akartak  feltüntetni.  A  jó  öreg  Mészáros  is 
úgy  beszél  róla  mint  a  drágalátos  Trézsi  ténsasszonyról. 
Horváth  Mihály  zokon  vette  például  azt,  hogy  midőn  Pest 
felszabadulása  után  Debreczenből  oda  érkezett  és  diadallal 
fogadták,  bevonulásakor  hintójában  neje  és  gyermekei,  kik 
vele  utaztak,  helyt  foglaltak,  a  mi  természetes  volt  s  magya- 
rázatot nem  is  igényel.  Annyira  mentek  a  rémmesék,  hogy 
azt  is  az  ő  számlájára  írták,  hogy  Görgeyvel  Budavárát  bevé- 
tette, csakhogy  a  királyi  palotában  lakhassák,  holott  Görgey  x 
maga  teljes  nyiltsággal  beösmerte,  hogy  ezen  fegyvertény 
tisztán  saját  elhatározására  vezethető  vissza. 

A  leglelkiösmeretesebb  kutatás  után  határozottan  állít- 
hatom, hogy  Kossuthnénak  semmi  olyan  tényét  nem  tudom, 
mely  akár  férjére,  akár  az  ügyek  menetére  hátrányos  lett  volna. 
Bálványozta  férjét,  büszke  volt  rá  és  ámbár,  mint  minden 
jóravaló  asszony,  óhajtotta  is  annak  nagyságát  és  dicsőségét, 
de  nagyban  és  egészben  azt  lehet  mondani,  hogy  férfias  lelkű 
nő  volt,  ki  a  válságok  és  viszontagságok  között  hiven  kitar- 
tott mellette.  Attól  pedig,  mi  nagyobb  szabású  és  kötelessége, 
sőt  hivatása  teljesítéséhez  tartozott,  nemcsak  hogy  vissza  nem 
tartotta,  hanem  nehéz  pályáján  buzdította,  bátorította  és  ily 
módon  a  nemzet  emlékezetében  őt  is  rész  illeti  meg. 

Azt  tehát  a  történetnek,  ha  igazságos  akar  lenni,  Kossuthot 
illetőleg  be  kell  ösmernie,  hogy  a  nagyravágyás  és  hiúság 
rugója  életében  nem  szerepelt.  Legalább  nem  nagyobb  mérték- 
ben, mint  azoknál,  kiket  az  egyes  nemzetek  jótevőiknek  sorába 
szoktak  helyezni.  Akármennyire  tért  adunk  egy  nagy  ember 
működésében  a  szereplési  viszketegnek,  a  nagyra  vágyásnak, 
melynek  jogosultságát  alig  lehet  tagadni,  ha  az  a  közérdek- 
kel párhuzamosan  halad :  ennek  különleges  értelmében  való 
hatása  megszűnik  ott,  hol  az  egyéni  koczkázat,  sőt  veszély 
befolyása  kezdődik.    Eljárása  mérlegelésénél  nem   kell  elfelej- 

1  Mein  Lében   und   Wirken  in   Ungarn,  II.   kotel  59.   lap. 


—     432      — 

teni  azt,  hogy  Kossuthnak  egyáltalában  nem  volt  szüksége 
az  izgatói  és  forradalmán  pályára  lépni,  hogy  ambicziója  tel- 
jesüljön. Nem  kell  elfelejteni  azt,  hogy  sokoldalú  képességénél 
fogva  bárminő  helyzetben  a  kedvező  eredmény  számára  biz- 
tosítva volt,  sőt  ahhoz,  mint  mondani  szokták,  jóval  olcsóbban 
juthatott  volna.  Már  elébb  emeltem  ki,  hogy  attól  a  percztől 
fogva,  midőn  Pozsonyban  az  1832.  országgyűlésen  a  nagy 
szinpadra  fellépett,  úgy  intézte  a  dolgát,  hogy  bármihez  fogott, 
az  sikerült  neki,  és  a  hiúság  és  nagyravágyás  kielégítésére 
elég  út  kínálkozott  neki. 

Egyáltalában  a  dolgok  rá  nézve  minden  irányban  úgy 
állottak,  hogy  nem  volt  szükség  renegáttá  válnia  a  miatt, 
hogy  a  Széchenyitől  oly  sűrűn  hangoztatott  utilizálás  esz- 
közét használhassa,  minek  folytán,  ha  nem  is  a  formai,  de  a 
tényleges  vezetés  minden  esetre  osztályrésze  lett  volna.  A  hogy 
a  viszonyok  a  negyvenes  években  festettek,  könnyebb  lett 
volna  a  sora,  ha  Széchenyivel  szövetkezik,  mintsem  szembe- 
száll az  ő  ádáz  támadásaival,  nem  is  szólva  azon  koczkáza- 
tokról,  melyeknek  már  akkor  nemcsak  ő,  de  minden  neves 
ellenzéki  ember  ki  volt  téve.  Wirknernél 1  meg  lehet  olvasni, 
hogy  a  kormánypárton  akkoron  milyen  czélzatok  kezdtek 
felszinre  vergődni. 

Salamon  Ferencz  egy  tanulmányt  irt,  mely  »A  közös 
ügyek  és  a  forradalom «  czím  alatt  a  » Budapesti  Szemle « -ben 
jelent  meg.  Ezen  munka  tévedéseivel  később  lesz  alkalmam 
tüzetesebben  foglalkozni,  mikor  a  48-iki  törvényeket  fogom 
méltatni.  Maga  a  czím,  mely  a  szabadságharczot  forra- 
dalomnak nevezi,  jellemzi  irányzatát.  Ebből  folyólag  már  a 
törvények  meghozatalánál  is  folytonosan  úgy  beszél  Kossuthról 
mint  forradalmi  vezérről  és  jogászról.  Állításai  alaptalanságát 
ki  fogom  a  maga  helyén  mutatni.  Itt  csak  Kossuthra  vonat- 
kozólag konstatálni  kívánom,  hogy  Kossuth  nem  volt  forra- 
dalmi ember,  nem  is  czélzott  azzá  lenni.  Ilyenek  általában  a 
magyar  közélet  talajában  nem  termettek,  nem  is  teremhettek, 
a  mennyiben  természetesen  a  józan  ész  mozzanata  számba 
vehető,  a  mit  talán  Kossuthnak  legádázabb  ellensége  sem  fog 

1  Élményeim,  206.  lap. 

tőle  megtagadni.  Eletének  végszakában,  mikor  semmi  indok 
nem  létezett,  hogy  az  igazságot  titkolja,  hangsúlyozta,  hogy 
mást  nem  akart  mint  reformot,  és  esze  ágában  sem  volt 
nemzetét  a  forradalom  karjaiba  dobni.1 

Nemcsak  hogy  forradalmi  hajlamai  nem  voltak,  de  mint 
minden  akkori  magyar  emberben,  nála  is  létezett  a  király- 
hűség, a  szent  koronának  varázsa  iránti  hódolat.  Elmondja, 
hogy  őt  mint  a  többieket  minő  meghatottság  fogta  el,  midőn 
Bécsben  a  márcziusi  események  izgalmas  napjaiban  tanúi  vol- 
tak a  szegény  Ferdinánd  gyámoltalanságának.2 

Eljárásának  korrektséget  illetőleg  határozottan  nyilat- 
kozott politikai  ellenfele,  Somssich.3  Ő  elmondja,  hogy  Kossuth 
sokkal  jobb  szerette  volna  az  átalakulásnak  békés  úton  való 
keresztülvitelét.  Szemere 4  is  a  monarkhia  hivének  tekinti, 
nemcsak,  hanem  még  azt  is  szemére  veti,  hogy  az  uralkodó- 
házat még  akkor  is  dicsérte,  mikor  1848-ban  már  majdnem 
állást  foglalt  ellenünk. 

Kemény 5  felrója  neki  azt  is,  hogy  felfelé  haladó  pálya- 
futásán mind  koczkáztatóbb  és  merészebb  lett  és  valóságosan 
szerencsejátékot  űzött  a  politikával.  Szintén  így  hangzott 
Széchenyi 6  panasza  is,  a  ki  nagy  sikereinek  mámorában 
kétségbeesetten  panaszolta  el,  hogy  Kossuth  tízszer  tette  fel 
a  haza  sorsát  egy  kártyára,  meg  is  nyerte  a  játékot,  de 
végre  mégis  el  fog  veszteni  mindent. 

Egész  általánosságban  szólva,  koczkáztatások  nélkül 
nagy  eredményeket  elérni  nem  lehet.  Bismarck  is  azt  csele- 
kedte. Fel  van  róla  jegyezve,7  hogy  mikor  királyát  neki  vitte 
a  parlamenttel  való  összeütközésnek,  ez  hivatkozott  a  veszé- 
lyekre, melyek  ebből  származnak.  Rámutatott  a  helyre,  hol 
felállítják  a  vérpadot,  melyen  elébb  a  miniszter,  utóbb  a  király 
feje  fog  a  porba  hullni.  Mire  Bismarck  arra  hivatkozott,  hogy 

1  Irataim  az  emigráczióból,  II.  kötet   169.  lap. 
a  U.  ott,  265.  lap. 

3  Kónyi :  Deák  Ferencz  beszédei,  II.  kötet   12.  lap. 

4  Batthyány,  Görgey,  Kossuth,  II.  kötet   107.  lap. 
■  Porradalom  után,  120.  lap. 

•  Idézett  munka,  253.  lap. 

1  Lenz :  Geschichte  Bismarcks,   151.  lap. 

B«6thy  Ákos :  A  magyar  államiság  feljödése,  küzdelmei.  111.  28 

nem  lehet  dicsőbb  dolog  mint  az  isteni  jog  királyságának 
vértanuja  lenni ;  nincs  választás,  kapitulálni  nem  lehet,  a  becsü- 
letért még  az  élet  veszélyeztetéseért  is  meg  kell  küzdeni. 

Az  is  fel  van  róla  jegyezve,  hogy  mikor  hazáját  az 
Ausztriával  való  háborúnak  szintén  neki  vitte,  maga  beszélte 
az  angol  követnek,  hogy  ha  a  csata  rossz  fordulatot  talál 
venni,  egy  lovasroham  élén  fog  elpusztulni.1 

Mi  képezte,  mindezek  daczára,  Bismarcknak  nem 
annyira  mentségét  mint  igazolását?  Nem  tisztán  a  siker, 
melyet  elért,  mert  hiszen  mindenki  tudja,  hogy  a  hol  az  ágyuk 
szólalnak  meg,  ott  a  szerencsének,  a  véletlennek  is  jelentékeny 
szerepe  van.  Hanem  igenis  a  bizalom,  melyet  maga  és  nem- 
zete iránt  erezett  és  azon  tudat,  hogy  a  mi  emberileg  a  siker 
elérésére  szükséges,  az  mindkét  részről  meg  fog  történni.  Ez 
a  döntő  mozzanat  és  hogy  ebben  nem  csalódott,  képezi  az 
államférfiúi  nagyság  egyik  jelentékeny  tényezőjét. 

Éppen  így  áll  a  dolog  Kossuthra  nézve.  Neki  is  igaz- 
ságot kell  abban  az  irányban  szolgáltatni,  hogy  a  mit  tőle 
és  nemzetétől  várni  lehetett,  annak  mindketten  megfeleltek, 
ebben  az  irányban  magát  csakugyan  nem  számította  el. 
Csakhogy  jelentékeny  különbség  van  mégis  az  ő  és  Bismarck 
eljárása  között.  Míg  Bismarck  határozottan  el  volt  szánva 
törésre  vinni  a  dolgot,  hogy  a  százados  küzdelem  a  Habsburg 
és  Hohenzollern-ház  között  az  ő  vezérlete  alatt  jusson  dűlőre, 
Kossuth  a  békés  megoldás  embere  volt  olyannyira,  hogy 
nála  nem  frázis,  de  komoly  valóság  számba  ment  azon  sok- 
szor idézett  tétel:  »a  politika  az  exigencziák  tudománya «. 
A  Partium-féle  beszédnek  azon  szép  hasonlata:  » kiveti  a 
reménynek  horgonyát  a  bizalom  kötelén «,  azon  mérsékletes 
magatartásban  nyilatkozott,  melyet  konkrét  példákban  kiemel- 
tem már,  a  hol  a  » Pesti  Hirlap«  megjelenéséről  szóltam,  és 
milyeneket  később  is  szándékszom  idézni. 

Lesz  alkalmunk  meggyőződni  arról,  hogy  minden  hatá- 
rozottsága mellett,  melylyel  az  ország  jogainak  érvényesü- 
lését követelte,  minden  elszántsága  mellett,  melylyel  fegyvert 

6  Klein-Hattingen :  Bismarck  und  seine  Welt.  Grundlegung  einer 
psychologischen  Biografie,  I.  kötet  332.  lap. 

fogatott,  soha  sem  vesztette  el  addig,  míg  a  békés  kiegyen- 
lítésben reménykedni  lehetett,  a  mérséklet  és  politikai  józanság 
zsinórmértékét.  A  bekövetkezett  törésnek  indoka  tisztán  és 
egyedül  az  udvari  reakczió  volt,  mely  elérkezettnek  hitte  az 
időt  a  gőgös  magyarokkal  leszámolni.  Ebben  az  irányban 
Schwarzenberg  Félix  és  Bach  teljesen  egy  húron  pendültek 
Lobkovitzczal  és  Hocherrel. 

Erre  a  kérdésre  vonatkozólag  még  többet  fogok  mon- 
dani, mikor  ennek  a  kötetnek  végén  az  1848-iki  törvények 
által  teremtett  nemzet  összegezését  fogom  megkisérleni.  Itt, 
úgy  vélem,   elég  ennyi  is. 

Kossuth  igazi  államférfiúi  nagysága,  mély  politikai  belá- 
tása különösen  abban  is  jut  kifejezésre,  hogy  míg  egyrészt, 
a  mennyiben  az  a  józan  ész  szerint  feltételezhető  volt,  soha 
sem  vágta  ketté  az  egyezkedés  fonalát  s  kész  volt  a  békés 
kiegyenlítésre,  másrészt  kellő  vigyázattal  volt  abban  az  irán}r- 
ban  is,  hogy  az  események  készületlenül  ne  találják  a  nem- 
zetet és  ne  kelljen  védtelenül  a  mészárszékre  hurczoltatni 
Ebben  az  irányban,  fájdalom,  Batthyány  végestelen  végig 
csalképekben  ringatta  magát,  hiszen  még  a  miatt  is  volt  kel- 
lemetlensége Kossuthtal,  hogy  ez  a  külföldről  fegyvereket 
hozatott.  Bár  csak  többet  hozathatott  volna,  hogy  valamennyi 
honvéd  számára  kijut  vala  belőlök. 

Meg  kell  állapítani,  hogy  ama  bölcs  franczia  tételnek 
gouverner  cest  prévoir,  a  kormányzás  titka  az  előrelátás 
képességéből  áll,  valamennyi  akkori  magyar  politikus  között 
egyedül  ő  tett  eleget.  Maga  beszélte  nekem,  hogy  nem  volt 
pár  hétig  miniszter,  a  mikor  már  tisztán  látta,  hogy,  ha  nem- 
zetének legszentebb  érdekeit  és  igazait  feladni  nem  akarja, 
az  udvar  és  Ausztria    követeléseinek   nem  lehet  eleget  tenni. 

Ehhez  azonban  hozzá  kell  még  azt  a  tekintetet  fűzni, 
hogy  éppen  a  kikerül  hetién  összeütközés  esélyeivel  való  fog- 
lalkozásnak kellett  benne  megérlelnie  ama  meggyőződést,  hogy 
politikáját  siker  fogja  koronázni.  Az  esélyek  mérlegelése,  a 
mennyiben  ilyen  proczed urának  alapja  lehet,  neki  adott  igazat. 
Igaza  volt  mindenek  felett  abban,  hogy  miután  a  rendszer 
tarthatatlanná  vált,  azzal  mihamarább  leszámolt.  Igaza  volt, 
hogy  fél  rendszabályok  nem   elégségesek  és  gyökeres    válto- 

28* 

zásokra  és  reformokra  van  szüksége.  A  mennyiben  a  küzdelem 
megindulásánál  annak  esélyeit  mérlegelni  kellett,  nem  szabad 
elfelejteni,  hogy  az  elébbi  mérkőzések  példái,  akár  a  passzív, 
akár  a  tényleges  ellenállás  egyes  esetét  vette  zsinórmérték 
gyanánt,  azok  mind  neki  adtak  igazat.  Az  orosz  segélyt 
számításba  venni  csakugyan  nem  lehetett,  és  a  maga  helyén 
ki  is  fog  mutattatni,  hogy  a  dolgok  még  akkor  sem  álltak 
reménytelenül.  A  kedvezőbb  eredmények  elérése  nem  tartozott 
a  lehetetlenségek  közé,  ha  a  hadsereg  vezetői,  elsősorban 
Görgey,  másodsorban  Bem,  feladatuk  magaslatán  állanak,  a 
mi,  fájdalom,  nem  valósult  meg.  Igen  jellemző,  hogy  Pal- 
merston,1  a  jól  értesült  angol  külügyminiszter,  abban  a  nézet- 
ben volt,  hogy  az  osztrák  és  orosz  seregeket  pocsékká  verik. 

Sőt  még  az  1867-iki  kiegyezés  is  az  ő  igazolását  képezi. 
A  nemzet  soha  sem  lett  volna  képes  a  világosi  katasztrófa 
után  azokat  az  aránylag  nagy  eredményeket  elérni,  ha  azon 
politikai  tőke,  melyet  a  nemzet  számára  gyűjtött,  nem  kama- 
tozott volna.  Mint  a  hogy  Pulszky 2  szépen  kifejezi,  a  magyar 
név  akkor  támadt  fel  Európában,  mikor  otthon  eltemették. 

Úgy  vélem,  előadtam  mindent,  a  minek  hangsúlyozása 
e  helyen  Kossuth  jellemzése  és  méltatása  szempontjából  szük- 
ségesnek mutatkozik.  Még  néhány  összegező  mozzanatot 
kell  kiemelnem.  Abból  indulok  ki,  a  mit  Deák  jellemzésénél 
felemlítettem,  hogy  Kossuth  a  magyar  nemzet  törekvéseinek 
politikai  vonatkozásait  képviselte,  nemcsak,  de  ezeket  végre 
is  hajtotta.  Ezen  végrehajtás  jutott  kifejezésre  működésének 
hármas  rekordjában,  mint  már  említem,  t.  i.  a  reformok  elő- 
készítésében, megalkotásában  és  fegyverrel  való  megoltalma- 
zásában.  Ennek  az  eredménynek  kellő  méltatása  ama  körül- 
ménynek kidomborodásában  áll,  hogy  nemzetünk,  a  mint  a 
mohácsi  vész  u\án  állami  és  nemzeti  függetlenségének  poli- 
tikai tartalmában  megrövidült,  százados  törekvések  és  küz- 
delmek árán  nem  volt  képes  integritásának  helyreállítására 
Ezen  helyreállítás  Kossuth  műve  volt,  melyre  vonatkozólag 
a  történetírás  verdiktjének  igenlő  értelemben  kell  nyilatkoznia. 


1  Metternich:  Nachgelassene  Papiere,  VIII.  kötet  61.  lap. 

2  Eletem  és  korom,  II.  kötet  2.  lap. 

Igen  jellemzően  nyilatkozott  erre  nézve  a  legilletékesebb 
bíró,  Deák  Ferencz,  még  pedig  oly  alkalommal,  mely  már  önma- 
gában véve  nyilatkozatát  perdöntő   jelentőséggel  ruházta  fel. 

Nagy  beszédében,  melyet  az  1867-iki  kiegyezés  mellett 
tartott,1  következőképpen  szólt: 

» Hazánk  történetének  legfontosabb  korszakát  képezi 
azon  átalakulás,  mely  1848-ban  tétetett,  mert  e  nélkül  a 
korszak  igényei  és  a  fejlődő  eszmék  hatalma  alkotmányun- 
kat rég  elsöprőitek  volna.  Ha  akkor  az  országgyűlés,  ragasz- 
kodva ősi  arisztokrata  természetű  intézményeihez,  szabaddá 
nem  teszi  a  népet  és  a  földet,  nem  osztozik  a  néppel  jogok- 
ban és  terhekben,  ha  szélesebb  alapra  nem  fekteti  az  alkot- 
mányt, a  ránk  következett  évek  súlyát  el  nem  birjuk  és 
összeroskadtunk  volna  a  szenvedések  alatt,  a  nélkül  hogy 
a  művelt  világ  szánalma  és  részvéte  kisérné  végsüly édesün- 
ket. Ezen  átalakulást  össze  fogja  a  történelem  kötni  azon 
férfiú  nevével,  ki  azt  1848-ban  megindította  és  ernyedetlen 
erélyével  keresztül  is  vitte.  Daczára  a  bekövetkezett  esemé- 
nyeknek, művének  ezen  része  fenmaradt  és  fenn  fog  maradni ; 
míg  nemzetünk  él  és  országunk  áll,  ahhoz  mindig  a  nemzet 
hálája  lesz  csatolva. « 

Igaz,  hogy  ezen  beszédben,  habár  csak  hallgatagon, 
Deák  egy  nemét  a  különböztetésnek  teszi,  a  mennyiben  Kossuth 
működése  csupán  szocziális  természetű  részének  biztosítja 
a  halhatatlanságot.  De  ha  másrészt  tekintetbe  veszszük,  hogy 
Deák  krédója  a  teljes  jogfolytonosság  volt,  hogy  az  1848-iki 
törvényeknek  a  magok  egészében  való  elösmerését  és  helyre- 
állítását követelte,  és  hogy  ezért  kész  volt  a  dolgokat  törésre 
vinni,  akkor  mindezekben  Kossuth  államférfiúi  minősítését  és 
eljárásának  korrektségét  illetőleg  oly  kedvező  itélet  foglaltatik, 
melynél  többet  kívánni  alig  lehet. 

Éppen  úgy  a  legnagyobb  magasztalással  kell  említeni 
magatartását  és  viselkedését  a  kiegyezés  előtt  és  után.  Külö- 
nösen életének  végszakában  nyilatkozik  meg  nála  teljes  mér- 
tékben történeti  egyénisége  és  működésének  egész  öntudata, 
valamint  jellemének  méltósága,  lelkiösmerete,  honszerelme,  a 

1  Kónyi,  idézett  munka,  IV.  kötet   442.  lap. 

hiúság-  és  nagyravágyástól  való  mentessége,  köz-  és  magán- 
életének erényei. 

Történeti  szereplésének  öntudata  nyilatkozik  elveinek 
vaskövetkezetességében  s  abban,  hogy  magát  a  nemzeti  önállás 
és  függetlenség  nagy  eszméje  képviselőjének,  a  nemzeti  lelki- 
ismeret letéteményesének  tekintette,  kinek  példája  tündökölve 
áll  nemzete  számára  az  évek  végtelenségében.  Lelkiösmerete, 
honszerelme  nyilatkozik  meg  abban,  hogy  Ausztria  válságai 
között  soha  hazája  ügyét  koczkára  nem  tette,  és  ha  nem 
is  helyeselte  a  kiegyezést,  nem  zavarta  soha  sem  meg  annak 
megszilárdulását.  Ha  hiu  és  nagyravágyó  lett  volna,  módjá- 
ban állott  visszajönni  és  nincs  olyan,  egyéniségének  varázs- 
hatalmát ismerő  ember,  a  ki  tagadásba  vonhatná,  hogy  oly 
hatalommá  vált  volna,  mely  szereplési  viszketegét  teljes  mér- 
tékben ki  tudta  volna  elégíteni.  Honfitársainak  ezrei,  kik  a 
szent  aggastyánhoz  elzarándokoltak,  kik  saját  szemeikkel  lát- 
ták életét,  valamint  az  egész  magyar  közvélemény,  mely 
annak  minden  mozzanatát  illetőleg  tájékozva  volt,  jól  tudják 
azt,  hogy  hontalanságának  napjai  minő  nemesen,  fenségesen 
folytak  le,  mennyire  feleltek  meg  azon  utólérhetlen  eszmény- 
képnek, melyet  a  hála  és  kegyelet  róla  rajzolt  és  megalkotott. 

Csakis  porlandó  tetemei  kerültek  vissza  a  haza  áldott 
földébe.  Midőn  feledhetlen  végtisztessége  alkalmával  ott  állot- 
tam ravatala  mellett,  eszembe  jutottak  azon  magasztos  sza- 
vak, melyekkel  József  nádorispánt  Pestvármegye  gyűlésén 
elbúcsúztatta.  Elmondá  róla,  hogy  élete  utolsó  perczeiben  a 
budai  királyi  várlak  erkélyére  viteté  magát,  hogy  onnan  Pestet 
még  egyszer  lássa.  És  ha  e  végbucsú  pillanatában  előtte  a 
főváros  képe  elvonult,  minő  volt  akkor,  midőn  először  meg- 
látta és  minő  akkor,  midőn  haldokló,  megtöredező  szemei 
előtt  tűnt  fel  annak  viruló  képe:  lehetetlen,  hogy  e  pilla- 
natban át  nem  rezgett  lelkén  ama  gondolat,  hogy  benne 
a  magyar  nemzet  képét  szemléli,  minő  volt  akkor,  midőn 
működni  kezdett  és  minő  most,  midőn  sírba  száll. 

Eszembe  jutottak  mindezek.  Mert  ha  vallásunk  magasz- 
tos tanai  szerint  szelleme  megláthatta  ama  fenséges  látományt, 
mely  szemeink  előtt  elvonult,  akkor  életének  összegezése, 
valamint  annak  bölcselete  olyképpen  jutott  kifejezésre,   hogy 

belőle  meg  kellett  érteni,  miszerint  nem  élt  hiába.  A  Múzeum 
lépcsőiről,  honnan  a  szomorú  menet  elindult,  szavalta  el  Petőfi 
a  » Talpra  magyar  «-t,  mely  a  nemzetet  körülötte  sorakoztatta. 
A  Kerepesi-uton  haladtunk  végig,  azon  az  utczán,  melyen  a 
fényes  isaszegi  csata  után,  mikor  a  gőgös  ellenség  vad  hátrá- 
lásban hagyta  oda  a  fővárost,  vonultak  be,  kézről-kézre  adva, 
virágokkal,  csókokkal  elárasztva  Aulich  huszárjai,  az  ő  had- 
seregének előcsapatai,  melyet  semmiből  varázsolt  elé. 

Az  utczák  és  paloták  hosszú  sora,  melyeken  végig  halad- 
tunk, Szent  István  birodalmának  székvárosa  volt,  azon  országé, 
melyet  állammá  ő  minősített.  Ott  állottunk,  a  nemzet  százezrei 
Dévénytől  Vöröstoronyig  minden  megyének,  minden  néposz- 
tálynak képviselői.  Különösen  a  föld  népe,  melyet  emberré  ő 
tett,  sűrű  tömegekben,  beláthatlan  sorokban,  omló  könnyek 
között  énekelte  a  » Hazádnak  rendületlenül «  nemzeti  hymnust, 
felváltva  a  Kossuth-nótával.  A  hivatalos  Magyarország  távol- 
léte pedig  csak  annál  jobban  bizonyította,  hogy  a  nemzetnek, 
az  egész  magyar  népnek  hamisítatlan  kegyelete  az,  a  mi 
megnyilatkozik.  Mert  valamennyi  nagy  embere  közt  ő  volt 
az  egyedüli,  kit  igazán  szeretett  és  ki  azt  meg  is  érdemelte. 
Felette  is  állt  mindenkinek,  mint  a  magyarságnak  legteljesebb 
megtestesülése.  Felette  állott  mindenkinek,  mert  nemzetét  nem- 
csak a  csillagokig  akarta  emelni,  de  érdemesnek  és  képesnek 
is  hitte  erre.  Ezt  népe  ki  is  érezte  és  azért  mutatta  ki  kegye- 
letét iránta  úgy,  mint  senki  más  iránt  versenytársai  közül, 
múltban  és  jövőben  egyaránt. 

Az  a  kivételes  állás,  melyet  elfoglalt  Széchenyivel  és 
Deákkal  szemben,  mikor  együtt  versenyeztek  a  nemzet  vezér- 
letéért, fenn  fog  állani  a  jövőre  is.  Fenn  fog  állani  a  kegye- 
let teljességében,  a  hagyaték  óriási  mértékeiben.  Kétség- 
telen, hogy  úgy  Széchenyi  mint  Deák  mindörökké  a  nemzet 
kegyeletének  tárgyai  fognak  maradni.  De  ez  a  kegyelet  nem 
fog  nőni,  nem  általános  természetű,  és  inkább  a  reflexiónak, 
a  meggondolásnak  folyománya.  Kossuth  kultusza,  mint  látjuk, 
folyvást  emelkedik,  a  szeretetnek  egész  melege  nyilatkozik 
meg  benne,  és  oly  általános  természettel  bir,  mely  összekötő 
aranykapcsot  képez  a  nemzet  minden  osztálya  és  rétegei 
között.   És  így  vagyunk  azzal,  a  mit  Kossuth  politikai  hagya- 

tékának  lehet  nevezni.  Az  1791-ik  évi  halhatatlan  X-ik  t.-czikk 
azon  tétele,  hogy  Magyarország  szabad  ország,  mely  semmi 
más  országnak  vagy  nemzetnek  nincs  alárendelve,  egyszóval 
állami  és  nemzeti  függetlenségünk  nagy  gondolata,  mindig  az 
ő  nevéhez,  az  ő  működéséhez  fűződik  elválaszthatlanul.  Belőle 
meríti  az  ifjú  a  lelkesedést,  az  eszmények  kultuszát,  belőle  a 
férfiú  az  elhatározást,  a  kitartást  a  küzdelemre,  mely  a  nem- 
zetek életének  örök  törvénye.  Tőle  tanulja  meg  a  politikus 
a  haladás  nagy  exigencziáinak  tiszteletét,  mint  a  szerzett  jogok 
védelmét.  A  mi  pedig  a  magyar  népet  illeti,  az  tőle  veszi  a 
serkentést,  a  buzdítást  a  munkára,  melyet  szabaddá  ő  tett, 
éppen  úgy  mint  a  földet,  melyet  az  Isten  áldásának  arany 
kalászai  lepnek  el.  És  mikor  ennek  a  népnek  ismét  harczra 
kell  kelni  az  áldott  magyar  földért,  pro  aris  et  focis,  oltá- 
raiért, házi  tűzhelyeiért,  a  Kossuth-nóta  hangjai  mellett  fog 
ismét  kivonulni,  lelkesülve  az  ő  honvédjeinek,  azoknak  a  név- 
telen félisteneknek  vitézségén  és  odakiáltva  az  ellenségnek : 
»Ne  bántsd  a  magyart  /« 


ÖTÖDIK  KÖNYV. 

KOSSUTH  GYŐZELME  AZ  EGÉSZ  VONALON. 

AZ  1848-IKI  TÖRVÉNYEK  ALKOTÁSA. 

A  NEMZET  BEVITELE  AZ  ALKOTMÁNY  SÁNCZAIBA. 

A  HATALMI  SÚLYPONT  VISSZASZERZÉSE. 

AZ  1847-KI  ORSZÁGGYŰLÉS  MEGNYÍLTÁTÓL 
ANNAK  BEZÁRÁSÁIG. 


ÖSSZEGEZÉS. 

I.  Az  1848-iki  országgyűlés  jelentősége.  Az  adatok  terjedelme,  melyek- 
nek alapján  ez  országgyűlés  tevékenységéről  képet  alkothatunk. 
A  fejlődés  a  tiszta  parlamentáris  jelleg  felé.  Tagjainak  jelentékeny- 
sége,  úgy  a  kormánypárton  mint  az  ellenzéken.  A  kormánypárt 
benső  gyengesége,  az  ellenzék  ereje.  Széchenyi  állásának  nehéz- 
ségei. Kossuth  felsősége,  túlsúlya.  Az  országgyűlés  megnyitása. 
A  királyi  előadások.  A  dynasztikus  érzés,  mely  mindenfelé  megnyilat- 
kozik. Kossuth  akcziója  és  felülkerekedésének  mozzanatai.  A  válasz- 
felirati  vita  és  tárgyalás.  Annak  levétele  a  napirendről.  A  reformok  : 
közös  teherviselés,  örökváltság.  Az  adminisztrátori  kérdés.  Ennek 
döntő  fontossága  különösen  Apponyi  állását  illetőleg.  Az  ellenzéki 
cselszövény  Kossuth  ellen,  mely  meghiúsul.  A  kérdés  tárgyalása. 
Az  ingerültség  fokozása,  az  ellenzék  mindinkább  tért  hódít.  Széchenyi 
közlekedési  programmja.  A  téves  világítás,  melyben  az  részesült. 
A  külpolitikai  bonyodalmak  kezdete. 

II.  Ausztria  helyzetének  nehézségei  kint  mint  bent.  A  bonyodalmak 
Galicziában,  Csehországban,  a  lombard-velenczei  királyságban.  Ez 
utóbbi  összeköttetésbe  lép  az  olasz  egységi  törekvésekkel,  melyek- 
nek élén  részben  az  uj  pápa,  IX.  Pius,  nemkülönben  a  szardíniái 
király,  Károly  Albert  áll.  Az  osztrák  rendszer  jellege  az  olasz  tar- 
tományokban. Németországban  is  kezd  a  láthatár  beborulni.  A  porosz 
király  :  IV.  Frigyes  Vilmos.  Ingadozó  politikája,  mely  az  Ausztriával 
való  összetűzés  anyagát  szolgáltatja.  Francziaország  válsága.  Az 
ott  kiütött  forradalom  előzményei.  A  franczia  viszonyokban  rejlő 
tanulságok.  Lajos  Fülöp  uralkodása  és  kormányzatának  jellege.  Az 
ebből  származó  ellenhatás,  mely  Lajos  Fülöpnek  trónjába  kerül. 

III.  A  párizsi  események  hatása  Bécsben  első  sorban  pénzügyi  téren 
mutatkozik.  A  félelem  az  államtönk  miatt  általános.  Ez  különösen 
abban  nyilatkozik,  hogy  a  bank  nem  lesz  képes  bankjegyeit  bevál- 
tani. A  győri  piacz  aggodalmai.  Balogh  Kornél  győri  követ  indít- 
ványa márczius  3-án  a  bank  állására  vonatkozólag.  Kossuth  meg- 
ragadja az  alkalmat,  ellentétben  Széchenyivel,  hogy  követelje  a 
reformokat  az  egész  vonalon.  Ebben  az  értelemben  felirást  indít- 
ványoz, mely  egyhangúlag  elfogadtatik.  Az  indítvány  átmegy  a 
főrendekhez,  ott  azonban  nem  tárgyalható,  miután  a  nádorispán  és 
a  többi   főméltóságok  Bécsbe  hivattak.    A  bécsi  kormánykörök  inga- 

dozása.  Az  országgyűlés  feloszlatásának  kérdése,  mely  felfogás 
kisebbségben  marad.  A  felirat  tárgyalása  a  főrendeknél.  István 
főherczeg  indítván}rára  egyhangúlag  elfogadtatik,  miután  ő  annak 
sikeréhez  állását  kötötte.  Egy  fényes  küldöttség  viszi  a  feliratot 
Bécsbe. 

IV.  Kossuth  beszédének  hatása  Bécsben.  A  mozgalom,  mely  ennek  alap- 
ján megindul,  követeli  a  reformokat,  míg  a  hazánk  iránti  rokon- 
szenv benne  kifejezésre  jut.  Az  osztrák  tartománygyüléshez,  majd 
a  császárhoz  intézett  kérvények  e  tárgyban.  A  mozgalom  nagyobb 
hullámokat  vet,  egész  Bécs  talpon  áll.  Metternich  leköszönése. 
A  magyar  küldöttség  Kossuthtal  élén  Bécsbe  érkezik.  Ünnepélyes 
fogadtatása.  0  lesz  a  helyzet  ura.  Az  udvar  gyengesége  és  elha- 
gyatottsága, minek  folytán  az  engedmények  terére  kénytelen  lépni. 
Beleegyezik  a  magyar  minisztérium  kinevezésébe.  A  márczius  17-iki 
leirat,  mint  ennek  megerősítése.  Batthyány  Lajos  miniszterelnök. 
A  pesti  eseménj'ek  és  mozgalmak,  melyeknél  a  városnak  az  ország 
szivét  jelző  fővárosi  jellege  először  észlelhető. 

V.  A  reakczió  első  jelenségei.  Az  úgynevezett  kamarilla.  Ennek  tényezői. 
Windischgrátz.  A  császárné  és  Zsófia  főherczegné.  A  horvátok. 
Jellasich  bánná  való  kinevezése.  Ez  utóbbinak  rövid  jellemzése.  Az 
osztrák  kormány.  A  mag}rar  minisztérium  kérdése.  A  törekvés  annak 
hatáskörét  megnyirbálni.  A  márczius  29-iki  ily  értelmű  leirat.  Ezzel 
szemben  az  országgyűlés  ellenállása,  mely  végre  is  győz.  A  döntő 
tanácskozás  Bécsben.  Wirkner  találó  összegezése.  Az  ancien  régime 
bukása.  Annak  tanulságai  és  eredményei.  Az  uralkodóház  tévesztett 
politikája. 

VI.  Az  országgyűlés  működésének  folytatása  és  befejezése.  Az  uj  és 
kedvező  márczius  31-iki  leirat.  A  királyi  óhajok  a  pénz-  és  hadügy 
terén,  melyek  teljesülnek.  Kossuth  beszéde  abban  a  kérdésben.  Beszé- 
.  dének  loyális  irányzata.  Tiltakozása  a  forradalmi  irányzat  ellen. 
A  minisztérium  kinevezése.  Annak  tagjai.  Az  1848-diki  törvények. 
Kossuth  érdemei  azoknak  meghozatalában.  A  fejedelmi  szentesítés. 
Az  országgyűlés  befejezése.  A  nemzet  visszaszerzi  az  elvesztett 
hatalmi  súlypontot  és  ura  lesz  sorsának. 
VII.  Az  1848-iki  alkotások  pragmatikája.  A  kifogások,  melyek  azoknak 
érvényessége  ellen  osztrák  részről  felhozattak.  Bach  emlékirata 
1848-ból.  Lustkandl  munkája.  Deák  győzelmes,  replikája.  Az  alap- 
törvények kérdése.  A  magyar  és  angol  alkotmány  ilyeneket,  alaki 
szempontból  véve  a  dolgot,  nem  ösmert.  Ruganyos  és  merev  alkot- 
mányok. A  48-iki  törvényeknek  az  állami  fejlődés  folyamatába  való 
beillesztése.  A  hatalmi  súlypont  elvesztése  a  mohácsi  vész  után. 
Annak  egyes  mozzanatai.  Az  in  integrum  restitutio  művelete  az 
egész  vonalon.  Az  államélet  megbomlott  egyensúlyának  helyreáll- 
ítása. Jogállam.  Népképviselet,  a  demokráczia  érvényesülése.  Par- 
lamentáris   kormán}'  és  felelősség.   Ennek  ösmertetése.    Párhuzam  a 


-     445     - 

magyar  és  angol  rendszer  között.  A  48-iki  törvények  nem  képvisel- 
tek uj  elveket  a  magyar  alkotmányban.  Ennek  bizonyítása.  A  tapintat 
és  méltányosság,  melyet  a  magya  törvényhozók  a  48-iki  törvények 
hozatalánál  tanúsítottak.  Uralkodóház,  mágnásság,  nemzetiségek 
mint  ennek  bizonyítékai.  Szécsen  nyilatkozata  erre  vonatkozólag. 
Kemény  és  Salamon  bírálata.  Ez  utóbbié  lényegében  az  osztrák 
czentralisták  bírálatával  azonos.  A  Jkésőbbi  bonyodalmak  a  48-diki 
törvények  meg  nem  tartásából  származtak.  Deák  és  Csengery  véle- 
ménye. Kossuth  politikája  nem  hogy  az  Ausztriával  való  törésre, 
de  ellenkezőleg  a  kiegyenlítésre  czélzott.  Ha  a  békés  fejlődés  meg 
nem  zavartatik,  e  politika  úgy  hazánk  mint  Ausztria  boldogságá- 
nak vetette  volna  meg  az  alapját.  Zárszó. 


I. 


Bátran  ki  lehet  mondani,  hogy  az  1847 — 48-iki  ország- 
gyűlés a  magyar  történet  legnagyobb  országgyűlése.  Leg- 
nagyobb, ha  hatásának  méreteit,  ha  szereplő  egyéniségeinek 
és  alkotásainak  értékét  veszszük. 

Schiller  szép  mondásának :  »Die  Weltgeschichte  ist  das 
Weltgericht«  bizonyára  az  az  értelme,  hogy  a  történeti 
események  alkotják  meg  azt  a  verdiktet,  mely  az  illető  iro- 
dalomnak mint  utolsó  fórumnak  Ítélkezéseként  minősíthető. 
A  később  bekövetkezett  események  az  említett  nézetet  jog- 
erőssé tették.  A  perjog  követelménye:  »ex  actis  et  probatis«, 
a  tények  és  bizonyítékokból  állítani  össze  az  ítéletet,  a  jelen 
esetben  azért  könnyen  teljesíthető,  mert  ezen  anyag  sokkal 
jobban  rendelkezésünkre  áll  mint  az  előző  országgyűléseknél. 
A  fejlődés  ama  kreszczendója,  melyet  ezen  korszak  történeté- 
nek egyik  jellegzetes  vonása  gyanánt  kellett  megállapítanunk, 
az  értesülés  teljességét  illetőleg  itt  ismét  fokozódik,  ha  a  dol- 
gokat az  elébbi,  még  az  1843-iki  állapotokkal  is  egybevetjük. 
Azt  lehet  mondani,  hogy  a  mennyiben  az  értesülés  követel- 
ményei bizonyos  alkatelemekből  állanak,  bizonyos  feltételektől 
függnek,  ezeknek  mindegyikére  feltűnő  haladást  vagy  ellen- 
tétet észlelünk. 

Mindezeknek  az  az  eredménye,  hogy  végre  valahára 
teljesen  kibontakoztunk  a  tájékozatlanság  félhomályából  és 
a  teljes  világosság  fénykörében  mozoghatunk.  Magoknak  a 
hírlapoknak  tudósításai  mi  kívánni  valót  sem  hagynak  hátra. 
A  konzervatív  » Budapesti  Híradó «,  Dessewffy  Emil  vezérlete 
alatt,  egyszerűen  a  csatatérre,  Pozsonyba  helyezte  át  főhadi- 
szállását. A  -Pesti  Hírlap-  ezt  ugyan  nem  tette,  de  mind- 
amellett  kitűnően  volt  informálva,   úgy   a   beszédekről    mint 

tárgyalásokról  hű  és  kimerítő  tudósítást  ad,  melyek  az  előb- 
biektől mindjárt  abban  különböznek,  hogy  a  szónokok  meg- 
nevezvék  és  nem  úgy  mint  előbb,  bizonyos  meghatározások, 
például  » kárpáti «,  » központi «,  »nagy  megye  követe «  stb.  alá 
rejtőzködnek. 

A  nyilvános  tárgyalások  szabatos  leirása  és  ösmerete 
azonban  nem  mindig  elégséges  a  történeti  események  és 
működő  személyiségek  kellő  átértésére.  Ezen  átértés  egyik 
feltétele,  a  benső  indokok  és  rugók  figyelembe  vétele  és  mél- 
tatása, szintén  szükséges,  a  mi  az  úgynevezett  kulissza 
megetti  események  felderítését  követeli.  Ezen  országgyűlés 
belső  történetére  nézve  is  elődjeinél  jóval  kedvezőbb  hely- 
zetben vagyunk.  Sokan,  ha  nem  is  mind,  még  pedig  a  leg- 
illetékesebb egyének  közül,  hűségesen  megírták  mindazt,  a  mit 
tudtak.  Szögyényi  Emlékiratai,  Széchenyi  Naplói,  Wirkner 
Élményei,  Kovács  Lajos  munkája,  Kemény  Forradalom  utánja, 
Somssich  becses  közlése,  melyet  Kónyi  számára  megirt,  nem 
is  szólva  másokról,  mind  első  rangú  forrásmunkák  azon  czél- 
ból,  hogy  tájékozva  legyünk.  Ide  kell  még  sorolni  két  osztrák 
munkát,  a  Hartigét  és  Ficquelmontét,  melyek  később  a  magok 
helyén  idéztetni  fognak,  és  melyek  azért  becsesek,  mert  a  bécsi 
eseményekre,  a  mennyiben  hazánk  közügyeibe  belejátszottak, 
feltétlenül  megbízható  értesülést  nyújtanak.  Ugyanis  mind  a 
kettő  a  válság  napjaiban  miniszter  volt  és  azokban  a  tanács- 
kozásokban, melyekben  hazánk  sorsa  felett  történt  a  koczka- 
rázás,  személyesen  résztvettek. 

Általában  feltűnő  a  haladás  minden  irányban,  úgy  az 
eljárás  és  működés  parlamentáris  jellegét  mint  a  törvényhozás 
tagjainak  magas  szinvonalat  illetőleg. 

Határozottan  lehet  állítani,  hogy  az  országgyűlés  mind- 
inkább parlamentté  kezdett  átváltozni,  képes  volt  kibontakozni 
azon  kötelékek  nyűgéből  és  jármából,  melyekkel  az  osztrák 
udvari  befolyás  körülvette  és  melyek  akcziójának  szabadságát 
jelentékenyen  korlátolták.  Volt  alkalmam  említeni  és  több- 
szörösen rámutatni  a  hátrányokra,  melyek  abból  származtak, 
hogy  a  törvényhozás  mindkét  házának  elnöki  székén  a  kor- 
mány embere  állott.  Kétségtelen,  hogy  József  nádorispán 
aránylag  eléggé  alkotmányos  ember  volt,  de  azért  mégis  az 

elnökséget  túlságos  beavatkozással,  sőt  szigorral  kezelte,  a  mi 
a  vita  szabadságát  meglehetősen  feszélyezte  és  így  a  reformok 
érvényesülését  akadályozta.  Nagy  mérvben  elősegítették  ezt 
meggyökeresedett  tekintélye,  az  előzetes  esetek  ösmerete, 
mely  mindannyiszor  tudott  gyámkodásai  számára  kádencziát 
találni,  valamint  magának  a  testületnek  hajlékony  magatar- 
tása. István  főherczeg  alatt  kedvezőbben  alakultak  a  dolgok. 
Egy  emlékiratban,  melyet  a  nádorispánság  elvállalása  előtt 
a  kormánynak  átadott,1  kifejtette,  hogy  neki  a  pártok  felett 
kell  állani,  hogy  az  egyenes  eljárásnak  embere,  ellensége 
annak  az  eljárásnak,  mely  a  törvényt  fogásokkal  kijátszsza. 
Ebből  a  szempontból  tekintette  a  felsőtáblai  elnöklést  is.  Külö- 
nösen kerülni  akarta  a  vita  befolyásolását  s  azt,  hogy  a  vég- 
zést a  többség  akarata  szerint  és  annak  szellemében  kimondja, 
habár  természetesen  a  tanácskozás  rendjét  és  méltóságát  fenn 
kell  tartania. 

így  is  járt  el,  s  bátran  lehet  állítani,  hogy  a  viszonyok 
kedvező  lebonyolítására  üdvös  befolyást  gyakorolt. 

Még  inkább  állott  ez  a  személynöki  állás  jellegére  nézve. 
Egyik  országgyűlésről  a  másikra  mindinkább  sülyedt  ennek 
befolyása,  sőt  tekintélye  is.  Kimutattam  már  előbb,  hogy  a 
kerületi  ülések  fontossága  fokozatosan  egyre  emelkedett,  csak 
azért,  hogy  a  tábla  ezekben  a  személynök  elnöklése  alól 
megmenekülhetett.  A  mint  végig  nézünk  1825  óta  a  személy- 
nökök  hosszú  során :  Szögyényi,  Majláth,  Mérey,  Somssich, 
mindinkább  kitűnik,  hogy  régi  dicsőségök  nap-nap  után  hal- 
ványul és  befolyásuk  csökken.  Az  1843-diki  országgyűlésen 
láttuk,  hogy  Szerencsy  minden  ügyessége  mellett  alig  tudja 
magát  tartani  és  egyik  vereséget  a  másik  után  szenvedi. 
István  főherczeg  annyira  belátja  azt,  hogy  a  személynöknek 
csinján  kell  bánni  a  rendekkel,  hogy  megakadályozza  az 
erélyes,  bátor  Ürményi  József  személynökké  kinevezését,2 
hanem  a  sima,  békülékeny  Zárka  Jánost  nevezteti  ki.  Ennek 
c-zube  se  jut  ujjat  húzni  az  ellenzékkel.  Ha  az  országos 
ülésben  a  kerület  ellenzéki  végzése  ellen  felszólal,  az  csak 
pour  Vhonneur  du  drapeau    történik,    de    oly  szerényen  és 

1   Idézett  munka,    106.   lap. 
I'.   ott,    100.    lap. 

thy  Ákos:  A  magyar  államiság  fejlődése,  küzdelmei.  III.  29 

alázatosan  teszi,  mintha  még  azért  is  engedelmet  kérne,  hogy 
élni  bátorkodik. 

Fel  kell  említenem  az  érdeklődés  fokozását,  elsősorban 
magánál  a  hallgatóságnál.  Ez  alatt  az  országgyűlési  ifjúságot 
kell  érteni,  mely,  mint  tudjuk,  némileg  alkateleme  volt  az 
országgyűlésnek  és  helyt  is  foglalt  a  teremben,  éljenezve, 
tapsolva  az  ellenzéknek,  lezúgva  a  kormánypártot.  A  kon-, 
zervativek  sokat  panaszkodtak  ezen  úgynevezett  terrorizmus 
miatt.  Széchenyinek  első  dolga  ez  ellen  felszólalni  és  köve- 
telni, hogy  korlátokkal  különítsék  el  a  követektől  és  rend- 
szabályozzák őket.  Ezt  ma  mindenki  természetesnek  fogja 
találni.  De  ne  feledjük,  hogy  a  dolognak  voltaképpen  két 
oldala  volt.  Mert  ha  helyteleníteni  kell  is  a  zajos  tüntetéseket, 
melyeknek  a  tanácskozási  terem  színhelye  volt,  mégis  kon- 
statálni lehet,  hogy  az  akkori  viszonyok  között,  különösen 
Pozsony  német,  meglehetős  filiszter  izű  polgárságával  nem 
volt  alkalmas  konventi  jelenetek  előidézésére,  és  így  a  zajongás 
más  következményekkel  nem  járt.  Senkinek  még  a  haja  szála 
se  görbült  meg.  Másrészt  azonban  tekintetbe  kell  venni,  hogy 
az  ellenzék  minő  iszonyú  nyomással  állott  szemben,  szabad 
sajtó  nem  volt,  a  közvélemény  támogatására  a  csatornák 
hiányoztak,  úgy  hogy  az  ifjúság  lelkes  magatartása  nagyban 
és  egészben  inkább  üdvös  hatással  volt,  előmozdította  a  nem- 
zeti ügy  győzelmét. 

Ki  kell  még  itt  emelni  a  haladás  és  fejlődés  ama  másik 
mozzanatát,  hogy  ezen  törvényhozás  annyi  tehetséges  embert 
számlált  tagjai  között,  mikép  az  1789-diki  franczia  Consti- 
tuante-tal  s  az  angol  parlament  legfényesebb  gyülekezetével 
versenyezhetett.  Deák  és  Beöthy  Ödön,  kik  eleinte  nem  vol- 
tak jelen,  a  márcziusi  napokban  már  feljöttek  és  a  reformok 
keresztülvitelének  nagy  munkájában  részt  is  vettek.  De  nél- 
külök  is  hatalmas  volt  az  ellenzék,  úgy  számban  mint  tehet- 
ségben. A  felsőházban  Batthyány  Lajos  és  Kázmér,  Teleki 
László,  később  Eötvös  József,  ki  eleinte  neheztelésből  félre- 
vonult, állottak  az  élén  egy  folyvást  erősödő  kisebbségnek, 
mely  nap  nap  után  öntudatosabban  lépett  fel.  Az  alsóház- 
ban csak  egy-két  szavazaton  fordult  meg  eleinte  a  dolog, 
később  pedig  határozott  többségre  jutott  az  ellenzék.  Kossuth 

mellett  ott  voltak  Szentkirályi,  Szemere,  Pázmándy,  mindhár- 
man kiváló  parlamenti  erők,  a  szabolcsi  Bónis,  egy  egyenes 
lelkű,  szókimondó,  félelmet  nem  ösmerő,  tőről  metszett  ész- 
járású ember,  a  gömöri  Szentiványi  Károly,  a  zempléni  Lónyay 
Gábor,  mindketten  elösmert  megyei  tekintélyek,  végre  a  fiatal, 
nagy  reményekre  jogosító  Andrássy  Gyula,  Széchenyi  ked- 
vencze,  ki  azonban  politikailag  nem  neki,  de  szívvel,  lélekkel 
Kossuthnak  volt  követője.  A  kormánynak  kevés  oly  engesz- 
telhetlen  ellenfele  volt  mint  éppen  ő.  Egy  nagy  feltűnést  keltő 
czikkben  1  konstatálja,  hogy  a  kormány  és  nemzet  közt  nincs 
bizalom,  a  minek  folytán  a  pártok  engesztelhetlensége  követ- 
kezett be,  mi  minden  haladást  megakadályoz.  A  kormány 
múltja  nem  kelthet  bizalmat,  jogainkat  nem  alkalmazza,  a 
reformokat  ellenzi,  a  jövőre  nézve  egyedül  Ígérgetni  tud. 

A  kormánypárt  elég  jól  volt  képviselve  a  főrendiházban. 
Apponyi,  Szécsen,  Dessewffy  Emil,  Majláth  György,  az  ország- 
bíró, Szerencsy,  a  volt  személynök,  mint  főpohárnokmester, 
vezérekként,  mögöttük  a  főpapok,  méltóságok  és  mágnások 
zárt  sorai.  Természetes,  hogy,  így  festvén  a  helyzet,  azon 
hitben  éltek,  hogy  kezökben  tartják  annak  kulcsát.  Mint  látni 
fogjuk,  ezen  vérmes  reményeket  illetőleg,  még  pedig  a  leg- 
rövidebb idő  alatt,  keserű  csalódás  érte  őket.  Az  alsóház- 
ban is  egészen  másképpen  léptek  fel  mint  az  előbbi  ország- 
gyűlésen. Most  már  nem  a  személynök,  hanem  két  nagy- 
tehetségű követ  áll  a  kormánypárt  élén.  Somssich  Pál  baranyai 
és  Babarczy  Antal  csongrádi  követ,  ki  Klauzált  fosztotta  meg 
állásától,  habár  az  utasításokat  a  reformoknak  elég  kedvező 
értelemben  állapította  meg. 

Somssich  Pált  magam  is  hallottam  1861-ben  szólni.  Őt 
tekintették  a  klasszikus  szónoklat  nagymesterének.  Valójában 
csodálatosan  behízelgő  beszédmodora  volt,  olyannyira,  hogy, 
habár  az  ülés  végén,  egy  teljesen  kifáradt  házban  szólalt  fel, 
azonnal  úgy  le  tudta  kötni  a  figyelmet,  hogy  egész  élvezettel 
hallgattuk  finom,  gördülékeny  előadását,  melyben  természe- 
tesen a  Tacitustol  vett  obligát  idézés  el  nem  maradhatott. 

Az  1843-iki  országgyűlésen  ellenzéki  volt.  Onnan  csapott 

1   Pc^ti    Hírlap,    \K'U>.   évi   október   8-iki   szám. 

át  a  kormánypártra,  állítólag  az  ellenzék  túlzásai  miatt.1  De 
ezen  chassé-croisé  oly  szeretetreméltó  módon  történt,  hogy 
tőle  zokon  nem  vették. 

Az  ő  feladata  lett  volna  Kossuthtal  megmérkőzni.  Ez 
azonban  neki  kevésbbé  sikerült  mint  Babarczynak,  ki,  bár 
ezúttal  először  jött  az  országgyűlésre,  —  mint  Jupiter  fejé- 
ből Minerva  —  azonnal  kész  és  elsőrangú  parlamentáris  erő- 
nek mutatkozott.  Kossuth  maga  is  beösmerte,  hogy  őt  a 
Gondviselés  az  ész-  és  értelemnek  szép  adományaival  áldotta 
meg,  habár  minduntalan  dialektikai  mesterfogásokra  ragadtatta 
magát.2  Szenvedélyes,  bátor  ember,  elsőrangú  debatter  —  vitat- 
kozó, —  igazi  parlamenti  viador.  Neki  harcz  az  életeleme, 
annak  öldöklő  tüzében  érzi  csak  jól  magát.  Nem  kerüli,  de 
előidézi  a  viharokat,  melyeknek  közeledtét  sirályként  hirdeti. 
A  legnagyobb  gyönyörrel  szállott  szembe  Kossuthtal,  ennek 
leghatalmasabb  beszédei  után  emelkedett  rögtönözve  szólásra, 
czáfolva  őt,  bátran  neki  rontott.  A  hallgatóság  zúgása,  pissze- 
gése minduntalan  félbeszakítja,  de  ő  összefont  karokkal,  n}'u- 
godtan  várja  be  a  vihar  végét  és  filippikáját  újra  kezdi.  Csüg- 
gedést, vereséget  nem  ösmer,  helyt  áll  férfiasan  végestelen 
végig.  Mikor  a  játszma  teljesen  elveszett,  a  minisztérium  ki 
volt  nevezve  és  a  nemzetőrségi  törvényt  tárgyalták,  néhány 
konzervatív  szellemű  helyes  észrevételt  tett.  Ezért  minden 
oldalról  megtámadják.  Önérzettel  válaszolja,  hogy  ha  ellen- 
felei a  kivívott  szabadság  és  önkormányzat  diadalának  örven- 
denek, engedjenek  meg  neki  is  annyi  szabadságot,  hogy  szi- 
lárd meggyőződését  szabad  polgárhoz  illőleg  kimondhassa, 
a  nélkül,  hogy  hazafiatlan  czélzatokkal  vádolják.3 

Szögyényi4  azt  írja,  hogy,  midőn  a  kormánynak  nem- 
csak a  főrendi,  de  a  követi  táblán  is  többsége  volt,  és  a  han- 
gulat, mint  azt  mindjárt  meglátjuk,  a  megnyitáskor  elég  jól 
festett,  Apponyinak  látszólag  csakugyan  volt  oka  bizakodni, 
hogy  a  megoldás  ránézve  kedvező  lesz.  Ő  éppen  úgy  elszá- 
mította magát  ebben  az  irányban,  mint  a  tapasztalt  Wirkner 

1  Kónyi :  Deák  beszédei,    II.  kötet  5.  lap. 

2  Pesti  Hirlap,  1848.  évi  február  18-iki  szám. 

3  U.  ott,  1848.  évi  márczius  27-iki  szám. 

4  Emlékirataim,  I.  kötet,  45.  lap. 

is,  a  ki  több  országgyűlésen  egyebet  sem  csinált,  mint  a  köve- 
teket az  udvar  részére  megnyerni,  és  a  kit  ezek  és  az  ország- 
gyűlés lélektanát  illetőleg  elsőrangú  szaktekintélynek  tartottak. 
Ez  utóbbi  azt  hitte,  hogy  a  követek  egy  részének  megynyeré- 
sével,  néhány  megye  utasításának  megváltoztatásával,  esetleg 
az  országgyűlés  feloszlatásával  segít  a  bajon.  Számlálgatja 
Pozsony  helyőrségét,mely  három  zászlóalj  gyalogság,  egy 
ezred  lovas  és  tizenkét  ágyúból x  állott,  és  abban  a  hitben  él, 
hogy  miután  ezek  ott  esetleg  el  tudnak  bánni  az  ellenzéki 
elemekkel,  minden  rendbe  jöhet.  Úgy  látszik,  nem  ösmerte 
fel  az  idők  jeleit,  nem  azt  az  óriási  változást,  melyen  a  köz- 
vélemény keresztülment  és  melyet  röviden  másképpen  formu- 
lázni nem  lehet,  mint  hogy  az  emberek  kinőttek  a  gyámság 
alól,  saját  fejőkkel  akartak  gondolkozni  és  saját  lábokon 
megállani. 

Erre  vonatkozólag  nem  szükséges  többet  mondani,  mint 
a  mi  már  az  előzőkben  felsoroltatott.  Ezen  hangulat  vissza- 
tükröződött a  pártok  és  vezető  egyéniségek  magatartásában, 
mire  nézve  kell  még  előzetesen,  vagyis  mielőtt  az  ország- 
gyűlés eseménydús  tárgyalásainak  menetét  vázolnám,  néhány 
tájékoztató  megjegyzést  tennem.  Nem  hinném,  hogy  volt 
valaha  politikai  hadjárat,  a  melynek  sorsa  olyannyira  el  volt 
előre  döntve  az  erkölcsi  fölénynek  amaz  óriási  túlsúlya  foly- 
tán, mely  a  nemzeti  ügynek   szolgálatában  állott. 

A  mi  magát  a  kormánypártot  illeti,  ki  kell  mondani, 
hogy  minden  fegyelem  daczára  nem  létezett  a  kellő  egyön- 
tetűség, a  nélkülözhetlen  összefüggés  közötte  és  a  kormány 
között.  Az  aulikus  és  dikaszteriális  rendszer  hagyományai, 
a  kölcsönös  bizalmatlanság,  a  hivatalos  nagyképűség  lidércz- 
nyomásként  nehezedtek  a  párt  beléletére,  melynél  különben 
is  hiányzott  a  meggyőződés  éltető  ereje.  Úgy  hogy  minden 
tényező  összejátszott  az  erélyes  működés  megakadályozására. 
Egyszóval,  azon  ellentét,  melyet  már  említettem,  hogy  nem 
parlamentáris  proczedurával  és  tényezőkkel  kellett  egy  lénye- 
gében parlamentáris  természetű  akcziót  vezetni,  a  siker  lehető- 
ségét jó  előre  tönkre  tette. 

1   Klményeim,  204.   lap. 

Somssich  *  elpanaszolja,  hogy  oly  fontos  okmány  tar- 
talmát illetőleg,  mint  az  adminisztrátorok  tárgyában  való  leirat, 
sem  ő,  sem  Babarczy  beavatva  nem  voltak.  Leveleikre,  kérde- 
zősködéseikre  Bécsből  nem  egyszer  még  válasz  sem  érkezett. 

Hozzájárult  azután  még  a  párt  gyengesége,  ellenállási 
képességének  hiánya.  Miután  nem  volt  igazi  parlamentáris 
párt,  az  ország  talajában  gyökerekkel  nem  is  birt,  tisztán 
a  hatalomra  támaszkodott.  Ezen  szervi  gyengeség,  a  mint 
a  vihar  megkezdődött,  nap  nap  után  kézzelfoghatóbb  lesz. 
Igazolja  ez  István  főherczeg  életirójának  panaszát,2  hogy  a 
konzervativek  viselkedése  nem  volt  hozzájok  méltó.  Éles 
ellentétben  állott  ez  azon  hatalmi  elbizakodással,  melyet  a 
párt  minduntalan  tanúsított,  és  mely  a  közvetítést  az  előbbi 
esetben  lehetetlenné,  később  feleslegessé  tette.  Rendesen  az 
oly  kormányrendszer  átka  ez,  mely  nem  a  közvéleményre, 
nem  a  saját  belső  erejére,  hanem  tisztán  a  hatalmi  kényszerre 
támaszkodik  és  mely,  mihelyt  ezen  támasztól  megfosztatik, 
gyenge  nádszálként  összetörik. 

Ez  a  másik  mozzanathoz  vezet  bennünket,  t.  i.  Széchenyi 
István  teljes  fiaszkójához,  melyet  elsősorban  a  közvetítési 
eszme  dolgában  szenvedett.  Ő  ezen  szerepét  egészen  komolyan 
vette,  eleinte  el  is  járt  mind  a  két  párt  értekezleteire,3  azon- 
ban később  felhagyott  vele  és  egészen  a  kormánypárt  mal- 
mára hajtotta  a  vizet,  míg  az  események  hullámai  rendszerét 
és  taktikáját  el  nem  seperték. 

Erre  vonatkozólag  kell  még  pár  szót  szólnom,  és  pedig 
azért  kell  ezen  mozzanatra,  bár  igen  röviden  kiterjeszkednem, 
mert  csakugyan  magasabb  értelme  van  a  dolognak,  a  mennyi- 
ben Széchenyi  egész  életének  tragikuma  valósul  meg  ez  ország- 
gyűlés eseménydús  töténetében.  Ezen  pár  hó  alatt  nagy 
egyéniségének  fogyatkozásai,  főleg  a  Hamletszerü  vonás,  mely 
képtelenné  tette  őt  arra,  hogy  nemzetének  élére  állva  annak 
sorsát  intézze :  napnál  világosabban  derülnek  ki.  Azok  a  szálak, 
melyek    egyénisége   és   működése    alkatelemeiből    képződtek, 


1  Kónyi:  Deák  beszédei,  II.  kötet   10.  lap. 

9  Idézett  munka,  237.  lap. 

8  Pulszky :  Életem  és  korom,  II.  kötet  12.  lap. 

valamennyien  egy  végzetes  gordiusi  csomóba  bonyolódnak 
össze,  melyből  végre  is  nem  volt  más  menekvés  mint  a 
döblingi  öngyilkos  fegyer.  Néhány  jelenséget  itt  fel  kell 
sorolnom,  melyek  az  országgyűlési  tevékenységre  vonatkoz- 
nak és  az  említett  fiaszkó  magyarázatát  adják. 

Az  a  kedvező  benyomás,  melyet  a  követi  tábla  pezsgő, 
lüktető  belélete,  valamint  vitáinak  magas  színvonala  rá  gya- 
korolt, tette  azt  bizonyára,  hogy  az  ülések  legelején  oda 
nyilatkozik,  hogy  soha  az  ország  állapotát  oly  rózsás  szín- 
ben nem  látta  mint  akkor.1  Sőt  még  azt  is  beösmeri,  hogy 
Kossuth  felirati  javaslatánál,  melyet  mindjárt  bővebben  ele- 
mezek, méltányosabbat  nem  látott.  De  mindez  nem  aka- 
dályozza meg  ellenséges  magatartását,  nem  azon  taktikát, 
hogy  még  a  legszükségesebb  reformok  keresztülvitelét  is  oly 
hosszú  pórázra  ne  eressze,  mely  g3^akorlatilag  a  megakadályo- 
zással egyértelművé  válik.  Jellemzésénél  szóltam  azon  meta- 
morfózisról, melyet  Kemény  és  Grünvvald  is  észleltek  és  mely 
a  reform  barátjából  annak  ellenévé  változtatta  őt :  az  itt  a 
leghatározottabban  nyilatkozik  meg. 

Az  adó  kérdésében  2  figyelmezteti  a  rendeket,  hogy  a 
legnagyobb  óvatossággal  kell  eljárni.  így  van  a  dolog  az 
ősiséggel  is.3  Míg  elébb  egy  évtizeddel  a  »Stadium«-ban  egy 
sommás  törvényjavaslattal  az  egészet  egy  tollvonással  akarja 
megoldani,  most  nagyon  sok  meggondolni  valót  lát  a  dolog- 
ban. Ha  Deák  szentgróti  levelére  egész  merkantil  elveket 
hangoztat  és  azt  mondja :  egész  mindegy  az,  hogy  a  birtok 
bárkinek  kezébe  is  jut,  most  egyszerre  aggályai  támadnak, 
hogy  az  ősiség  eltörlése  biztosítékok  nélkül  veszélyezteti  a 
magyar  nemzetiséget.  Különösen  lelkökre  köté  az  erélyes 
reform  embereinek,  hogy,  ha  a  birtokot  mobilizáljuk,  az 
idegen  kézre  kerül.  Természetes,  hogy  ily  előzmények  után 
érvei  nem  birnak  azon  nyomatékkal,  mely  számukra  meg- 
felelő figyelembevételt  biztosítana. 

Teljesen  képtelen    magát  a  követek    táblájának  hangu- 


1  Széchenyi  István  beszédei,  II.  kötet  548.  lap. 
•  U.  ott,  552.  lap. 
»  U.  ott,  558.  lap. 

latába,  légkörébe  beleélni  s  eltalálni  a  hangot,  melyen  ott 
beszélnie,  a  modort,  melylyel  viselkednie  kell.  Az  érdemes 
Hunkárnak,  a  veszprémmegyei  követnek,  gúnyosan  odaveti, 
hogy  hiszen  együtt  szaladtak  a  győri  csatánál.  Ez  a  leg- 
nagyobb méltatlankodással  rámutat  sebhelyes  arczára,  mond- 
ván, hogy  ő  nem  szaladt,  mert  vérbefagyva  maradt  a  csata- 
téren. A  hallgatóság  kipisszegi  Széchenyit,  a  ki  különben  maga 
elmegy  Hunkárhoz  hibáját  jóvátenni,  a  mit  lelkesen  meg- 
éljeneznek. 

Mikor  az  adó  ügye  szóvá  tétetik,  odaveti  Kossuthnak, 
hogy  az  országban  kétféle  ember  van,  egyik,  ki  csak  lár- 
mázik az  adó  mellett,  a  másik,  ki  valósággal  fizetni  fog.  Zichy 
Antal 1  maga  beösmeri,  hogy  ebből  nag5^  baj  származott,  úgy 
hogy  vissza  is  kellett  a  dolgot  másnap  szívni.  Egyszer 
annyira  elveszti  fejét,  hogy  ő,  ki  folytonosan  azt  hangoz- 
tatta, hogy  Magyarország  nem  volt,  hanem  lesz,  olyképpen 
fakad  ki,  hogy  irigyli  a  lengyelek  sorsát,  mert  azok  a  csata- 
téren dicsőségesen  vesztek  el,  holott  a  mi  exisztencziánk 
nyomorult  tengés.  Kossuth  azonnal  visszavág.  Nem  hiszi, 
úgymond,  hogy  a  magyar  nemzet  annyira  jutott  volna  már, 
hogy  a  szerencsétlen  lengyeleket  irigyelnie  kellene,  nemzetünk- 
nek van  még  veszteni  valója  és  azért  a  nemzet  élni  fog. 

Fokozza  helyzetének  nehézségeit  az,  hogy  le  kell  mon- 
dania arról,  mikép  Kossuthtal  a  parlamentáris  küzdtéren  ver- 
senyezzen. Ő,  a  ki  1825  óta  minden  országgyűlésnek  tagja 
volt,  mindig  tevékeny  részt  vett  a  felső  tábla  tanácskozásai- 
ban, mety  a  negyvenes  években  kiváló  szellemi  erőkkel  ren- 
delkezett és  nagyszabású  viták  színhelye  volt,  Kossuthtal 
szemben,  kinek  ez  első  országgyűlése  volt,  nap  nap  után 
a  rövidebbet  húzta.  A  páros  viaskodás  mindig  az  ő  vere- 
ségével végződik,  mit  tetéz  azon  körülmény,  hogy  minden 
mérkőzésnél  a  hallgatóság  észrevévén  azon  czélzatát,  hogy 
bálványát,  Kossuthot  akarja  lehetetlenné  tenni,  annál  jobban 
pártolja  kedvenczét. 

Más  irányban  sem  találja  el  a  megfelelő  modort,  hogy 
híveket  toborozzon  nézetei  számára. 

1  Naplói,  534.  lap. 

Eléggé  jellemző  erre  vonatkozólag  Szemere  1  egy  nyi- 
latkozata. Elmondja,  hog}'  Széchenyi  jár-kel,  tanácskozik, 
vele  is  beszélt,  csakhogy  teljes  lehetetlenség  ő  reá  számítani. 
Neki  tisztán  személyes,  szubjektív  politikája  van,  mindenkit 
csak  eszköz  gyanánt  tekint,  metyet  ki-  és  felhasználni  akar. 
Csodálatos  dolgokat  beszél  összevissza.  Egyszer  mindent  túl- 
zásnak tekint,  másszor  meg  örvend  a  zavarnak,  mondván, 
így  van  jól,  így  szereti.  Kavarodjanak  össze  mentől  jobban 
a  dolgok. 

Lesz  alkalmam  később  visszatérni  azon  Fronde-ra,  mely 
Kossuth  ellen  keletkezőben  volt,  és  melynek  egy  mozzanata 
Széchenyi  közlekedési  programmjával  is  összeköttetésben  állott. 
Látni  fogjuk,  hogy  ezen  tervek  meghiúsultát  mi  okozta,  vala- 
mint azt  is,  hogy  ezen  kudarcz  nem  képezhetett  kivételt  azon 
általános  szabály  érvényére  nézve,  mely  a  két  nagy  ember 
közötti  viszony  összeségéből  alakult  és  sorsukat  befolyásolta. 

De  a  mi  talán  mindezeknél  jobban  bántotta,  az  a 
Széchenyi  család  fátumának:  a  két  pad  közötti  helyzetnek 
ismétlődése.  Lenn  éppen  úgy  nem  biztak  benne  mint  fenn,  sőt 
a  magas  körök  komolyan  sem  vették.  Metternich  bármeny- 
nyire szerette  és  pártfogolta  őt,  kirohanásait  Stefferliádoknak 
nevezte.2  E  kitétel  magyarázata  azon  rossz  bécsi  szokásban 
rejlik,  hogy  az  embereket  torzított  keresztnevükön  jelölték. 
Széchenyi  ott  »Stefferl«  volt.  Környezete,  főleg  az  arisztokrá- 
czia  hölgyei,  őt  szembe  is  forradalmárnak  nevezte.  Hiába 
védekezett  azzal,  hogy  az  ódon  épületet  tisztogatni,  tatarozni 
kell.  A  visszhang  mindig  az  volt,  hogy  ez  úgy  sem  használ 
semmit,  mert  Kossuth  és  Batthyány  úgy  is  fel  akarják  gyúj- 
tani a  hazát.  Végre  is  ő  az  oka  mindennek,  mert  ő  az  embe- 
reket felkavarta  és  rávezette  a  forradalom  útjára.  Ily  beszé- 
deket kellett  folytonosan  hallania.  Egészen  a  jó  barát  sorsára 
jutott,  kit  tanácsai,  oktatásai  miatt  jobban  gyűlölnek  mint  az 
ellenfelet. 

Mikor  a  krizis  bekövetkezett,  mint  látni  fogjuk,  felaján- 
lotta szolgálatait.    Kész  volt  tejhatalommal  elvállalni  a  főkan- 


1  Csengery :  Összegyűjtött  művei,  II.  kötet  249.  lap. 

2  I'ulszhy,  idézett  munka,  II.  kötet   14.  lap. 

czcllárságot,  lekötve  vagyonát,  családját,  becsületét.  Ez  aján- 
latát felülről  visszautasították  és  ő  keserűen  jegyzi  fel  naplójá- 
ban, hogy  a  maga  részéről  megtett  mindent,  nincs  más  hátra 
mint  kezeit  mosni.1 

Ezzel  szembe  Kossuth  az  első  percztől  kezdve  páratlan 
biztossággal  és  öntudattal  ragadja  a  kormány  rudat  kezébe  és 
vezeti  a  hajót  a  hullámok  legnagyobb  zajlása  közepette  a 
kikötő  felé.  Igazában  minden  helyzet  benne  emberére  talált, 
és  játszva  uralta  az  eseményeket.  Nem  találkozik  oly  nehéz- 
ség, melyet  le  ne  tudna  győzni,  nem  oly  követelmény,  mely 
felett  ne  rendelkeznék. 

Érdemes  felemlíteni  az  elösmerő  véleményeket.  Falk 2 
kénytelen  beösmerni  rendkívüli  önmérsékletét  éppen  úgy,  mint 
azon  győzelmet,  melyet  később  valóban  ügyes  államférfiúi 
taktikája  által  nyert.3  Kemény4  konstatálja  az  ellenzéki  köve- 
telések mérsékelt  voltát,  míg  az  1848-iki  törvények  oly  ered- 
ményeket képviselnek,  melyeket  a  legbátrabbak  is  alig  mertek 
reményleni.  István  főherczeg  életirója 5  kiemeli  beszédjei  erős 
logikáját,  ügyes  dialektikáját.  Halljuk  már  most  Vukovicsot,6 
ki  mindennek  szem-  és  fültanuja  volt.  Ő  is  azzal  kezdi,  hogy 
a  kormánypártot  meglepte  javaslatainak  mérséklete,  nem  egy- 
szer tanúsított  engedékenysége.  Végtelen  munkássága  min- 
denkit tiszteletre  ragadott.  Az  elébbi  országgyűlés  vezetőinek 
felsősége  csak  bizonyos  pontig  terjedt.  A  század  elején  Vay 
József  inkább  csak  a  tanácskozásokban  adott  irányt,  de  a 
nyilvános  vitákban  alig  szerepelt.  Nagy  Pál  hevenyésző  képes- 
ségeivel a  szószék  hőse  volt,  de  keveset  dolgozott.  Deák 
a  maga  méltóságteljes  szavával  csillapítá  a  küzdelmek  szél- 
vészét, hatalma  azonban  leginkább  sziklaerős  itélőtehetségében 
rejlett,  de  az  agitáczió  feladatát  mások  végzik  mellette.  Kossuth 
ellenben  mindezen  tulajdonokat  önmagában  egyesíté.  Ő  volt 
a  mozgató  erő,    mely  a  pártok   közé    a  vita  anyagát  dobta, 

3  Széchenyi  naplói,  547.  lap. 

2  Széchenyi  István  és  kora,  234.  lap. 

3  U.  ott,   239.  lap. 

*  Forradalom  után,  56.  lap. 

6  Lásd  idézett  munka,  221.  lap. 

6  Emlékiratai,  17.  lap. 

ő  volt  az  indítványozó,  még  pedig  úgy  adta  elő  indítványait, 
hogy  mindjárt  kezdetben  a  várakozás  felemeltessék  a  feszült 
figyelem  színvonalára,  ő  volt  az  akadályok  legádázabb 
ostromlója,  minden  nehéz  munkát  ő  végezett  el,  és  mégis 
az  ellentábor  emberei  is  leginkább  vele  szerettek  tárgyalni. 

Egy  szóval  a  mint  politikai  életének  minden  viszonyára 
és  vonatkozására  nézve  mondottam:  mint  zsurnalista,  mint 
megyei  ember,  mint  a  társadalmi  és  közgazdasági  mozgalom 
intézője,  végre  később  mint  kormányzó  vagy  államfő,  úgy 
itt  is  ő  a  született  vezér,  az,  a  ki  első  felléptétől  az  utolsóig 
hű  marad  magához  és  a  hozzá  kötött  várakozásnak  meg  is 
tud  felelni. 

Nagy  mérvben  elősegítette  az  ellenzéki  akczió  sikerét 
azon  kedvező  változás,  mely  az  ellenzék  soraiban,  illetve  annak 
taktikája-  és  magatartására  nézve  létrejött.  Természetesen  elébb 
is  megvolt  a  tömörülés  és  egyetértés  érzete  a  vezető  és  a 
zászló  körül,  erre  nézve  a  magyar  ember  elég  politikai  érzék- 
kel birt.  De  az  egész  csatlakozás  a  legjobb  esetben  ingadozó 
jelleggel  birt.  Különösen  számba  kellett  venni  azon  bizony- 
talanságot, mely  az  utasítások  természetében  rejlett  és  mely- 
nek kormánypárti  értelemben  való  megváltozása  Damokles- 
kardként  függött  az  ellenzéki  ember  feje  felett. 

Élénk  leírását  birjuk  az  elébbi  országgyűlések  ellenzéki 
értekezleteinek  Csengery  Antal 1  klasszikus  művében.  El  van 
mondva,  hogy  a  füsttel  telített  szobában,  hol  ez  értekezleteket 
tartották,  nagy  a  zaj  és  rendetlenség.  A  magyar  ember,  külö- 
nösen az  ellenzéki,  független  akar  lenni,  csak  lelkiösmeretére 
akar  hallgatni  és  ha  meg  is  adja  magát  a  szép  és  okos  szó- 
nak, azt  more  patrio,  saját  tetszése  szerint  akarja  cselekedni. 
Ily  módon  bajos  volt  előre  tervszerüleg  működni,  bajos  volt 
egy  egységes,  zárt  csatarendet  alkotni,  mely  az  egyéni  sza- 
bad mozgás  feláldozásával  jár. 

Mindkét  irányban  kedvező  fordulattal  állunk  szemben, 
mely,  a  mint  Kossuth  varázsa  és  befolyása  nő,  azzal  együtt 
párhuzamosan  halad.  István  főherczeg 2    konstatálja  az  ellen- 

'   Magyar  szónokok  és  államférfiak,  30.  lap. 
1  Lásd   idézett  munka,  218.  lap. 

zék  kitűnő  szervezetét,  minek  következtében  az  imponáló  nyu- 
galommal és  biztossággal  lép  fel.  A  párt  úgy  az  alsó-  mint 
a  felső  táblán,  a  vitában  és  szavazásban  teljesen  egységesen 
járt  el.  Élén  egy  bizottság  állott,  melynek  tagjai  Batthyány, 
Teleki,  Kossuth,  Szentkirályi,  Szemere,  Andrássy  Gyula,  Páz- 
mándy  voltak.  A  később  elmondandóknak  lesz  fenntartva  kimu- 
tatni, hogy  az  egész  rendezés  mennyire  bevált. 

A  királyi  előadások  is  feltüntették  az  idők  kedvező  érte- 
lemben való  változását.  Az  előterjesztésekhez  törvényjavas- 
latok voltak  kapcsolva,  a  mi  az  elébbi  állapottal  szemben 
minden  esetre  annyiban  javulást  képviselt,  mert  ily  módon  a 
kormány  álláspontja  a  függő  kérdéseket  illetőleg  ösmeretes 
volt  és  nem  kellett  a  sötétben  bukdácsolni.  Az  előterjesztések 
tartalma  kiterjedt  a  legfontosabb  reformkérdésekre,  a  városok 
rendezése,  az  ősiség  és  örökváltság,  a  vám-  és  kereskedelmi 
szövetség,  a  közbenső  forgalom  adatai,  közlekedési  eszközök, 
ez  utóbbiakhoz  szükséges  országos  pénztár,  büntetőtörvény- 
könyv mind  szerepeltek  közöttük.  Igaz,  hogy  a  kiindulási  és 
végpontokat  illetőleg  fennállott  az  a  nagy  eltérés,  mely  a 
nemzet  és  a  kormány  felfogása  között  tátongott;  de  mind- 
amellett magában  a  pártok  állásfoglalásában  és  az  álláspon- 
tok formulázásában  meg  lehetett  látni,  hogy  az  események  mint 
kezdenek  a  régi  állapotok  felett  a  napirendre  térni  és  hogy 
a  dolgok  uj  alakulata  áll  a  küszöbön. 

Az  országgyűlés  jellemének  megállapítása  szempontjából 
különösen  ki  kell  emelni  azt,  hogy  annak  talán  egyik  legfel- 
tűnőbb jelensége  a  dinasztiához  való  ragaszkodás  volt,  mely 
jelenségre  főleg  a  későbbi  események  miatt  súlyt  kell  helyezni. 
Soha  a  nemzet  több  szeretetet  és  ragaszkodást  az  uralkodóház 
iránt  nem  érzett  és  nem  is  tanúsított,  soha  a  kölcsönös  bol- 
dogság megállapítása  nem  ment  volna  könnyebben  mint  ezen 
törvényhozás  tartama  alatt.  Még  pedig  kezdve  az  első  szótól 
az  utolsóig,  mely  a  király  ajkairól  elhangzott.  Mintha  az  ural- 
kodóháznak ama  triumvirátusa,  melyet  a  fejedelem,  a  nádor 
s  a  trón  ifjú  örököse  képviseltek,  a  Gondviseléstől  nemcsak 
jó  tulajdonaik,  de  fogyatkozásaik  által  is  arra  lettek  volna 
kiszemelve,  hogy  azon  áldásos  frigykötést,  mely  a  szent 
korona   képében    érvényesül,    személyiségök   által    életerősen 

fentartsák  és  előmozdítsák.  Megemlítettem  már  elébb  ama 
szép  reményeket,  melyek  István  és  Ferencz  József  főhercze- 
gekhez  fűződtek,  a  kedvező  benyomást,  melyet  egész  visel- 
kedésük és  magyar  beszedők  a  közvéleményre  tett.  Mindezen 
kedvező  mozzanatokat  fokozta  Ferdinánd  királynak  az  ország- 
gyűlés megnyitásánál  tanúsított  fellépése  és  eljárása.  Tudva- 
levő, hogy  a  fejedelem  jólelkű,  jószívű,  de  testileg,  lelkileg 
gyöngén  megáldott  ember  volt.  És  csodák  csodája,  mi  tör- 
tént ?  Éppen  ezen  fogyatkozásai  fokozták  irányában  a  ragasz- 
kodást, a  gyöngédséget  azon  nemzet  részéről,  melynek  kép- 
viseletében nemzedékének  legkiválóbb  tagja  jelentkezett  és 
mely  koronás  királyában  a  testi  és  lelki  kiválóságoknak  a 
megtestesülését  kívánta  látni.  Egyéniségének  fejletlen  volta, 
mondhatni  gyermekiessége,  a  nemzetben  azon  tudatot  ébresz- 
tette, hogy  a  védtelennek  gyámola  legyen,  szeretetének  hármas 
vértjével  övezze  körül  és  még  a  szellő  érintésétől  is  meg- 
óvja. Ezen  szeretet  az  imádásig  fokozódott,  midőn  Ferdinánd 
az  emlékezetes  országgyűlést  1847.  november  1 2-én  századok 
óta  először  magyar  nyelven  nyitotta  meg. 

Apponyi  mindent  elkövetett,  hogy  a  törvényhozást  mind- 
járt kezdettől  fogva  kedvezően  hangolja.  Ehhez  tartozott  a 
fejedelem  részéről  a  magyar  nyelv  használata  is,  mi  nem  volt 
egészen  könnyű  dolog,  miután  Ferdinánd  nem  igen  tudott 
magyarul  s  általában  a  szellemi  működés  terén  a  lehető  leg- 
szerényebb követelésekkel  lehetett  vele  szemben  fellépni.  Csak 
pár  szó  betanulásából  állott  az  egész,  a  mi  igen  sok  munkát 
és  fáradságot  igényelt,  de  a  mire  a  jólelkű  fejedelem  a  leg- 
nagyobb buzgalommal  és  kitartással  vállalkozott. 

Elérkezett  a  megnyitás  napja.  A  primási  palotában  ment 
végbe  és  ott  az  országgyűlés  mindkét  táblája  megjelent. 
A  főkanczellár  üdvözlő  beszéde  után  a  király  a  következőket 
mondta:  » Magyarország  egybegyűlt  rendéit  örvendek  itt  lát- 
hatni. Atyai  szándékomat  a  királyi  előadások  mutatják.  Fogad- 
ják bizalommal. «  A  hatás  tényleg  leírhatatlan  volt.  A  szép, 
ősz  tárnokmesternek,  Keglevich  Gábornak,  ki  a  trón  előtt  a 
pallost  tartotta  kezében,  könnyei  csak  úgy  omlottak  tisztes 
arczára,  a  kardcsörtetés,  éljenzés,  tombolás  orkánszerüleg 
zúgott    végig    a    termen.    A    delejes   vonzerő,    mely    a   jelen- 

levőkben  oly  nagy  erővel  megnyilatkozott,  elsősorban  kiter- 
jedt magára  az  uralkodóra  is,  úgyannyira,  hogy  többé  még 
kényszeríteni  sem  lehetett  volna  arra,  hogy  nyilvánosan  más- 
képpen mint  magyarul  szóljon,  a  mi  még  két  izben  történt 
meg.  Egyébről  sem  beszélt  mint  erről;  a  német  főtiszteket, 
kikkel  dolga  volt,  mind  kérdezgeté,  hogy  tudnak-e  magyarul, 
és  ha  azt  felelték,  hogy  nem,  akkor  azt  válaszolta,  hogy  ő 
már  magyarul  szónokolt,  bánja,  hogy  nem  beszél  jól,  miután 
annak  az  emberek  oly  igen  örülnek.1 

Kossuth  maga  is  felirati  nagy  beszédében  következő- 
képpen adott  kifejezést  a  közörömnek:  »Az  első  magyar 
szó,  melyet  a  nemzet  több  század  bánatos  sóvárgása  után 
királyának  ajkairól  hallott  zengeni,  a  következő  volt,  hogy 
előterjesztéseit  fogadjuk  bizalommal.  Lehetetlen,  hogy  kettőz- 
tetett készséggel  ne  adjuk  meg,  mire  a  magyar  király  hű 
magyarjait  szólította  fel,  még  pedig  törhetlen  bizalommal  fel- 
séges személye  és  atyai  szándoka  iránt. « 

Természetes,  hogy  ily  viszonyok  közt  a  nádorispán 
választása  is  a  legnagyobb  lelkesedéssel  ment  végbe.  Min- 
den formaság  mellőzésével,  a  királyi  kijelölést  tartalmazó 
leiratot  fel  sem  bontva,  közfelkiáltással  történt  a  válasz- 
tás,2 valamint  ősi  szokás  szerint  a  négy  főispán  által  való 
háromszoros  vallókra  emelés.  A  főherczeg  már  többszörösen 
hivatolt  életirója3  különösen  kiemeli,  hogy  a  beszéd,  melyet 
István  tartott,  Vörösmart}'  mesteri  költeményében,  a  »Szép 
Ilonká«-ban  előforduló  áldomásra:  » Addig  éljek,  mig  a  hon- 
nak élek«  lyukadt  ki.  Istvánnak  ugyanis  egy  kedvelt  idézete 
volt  ez,   melyet  előszeretettel  használt  és  alkalmazott. 

A  várományos  trónörökös,  Ferencz  József  főherczeg, 
szintén  valóságos  kultusznak  volt  tárgya.  A  díszebéden,  melyen 
mind  a  két  tábla  jelen  volt,  de  melyen  az  uralkodóház  csak 
olyképpen  vett  részt,  hogy  a  főherczeg  annak  folyama  alatt 
a  termen  végig  sétált,  Szentkirályi  következőképpen  köszön- 
tötte őt  fel.4  Elmondta,    hogy  a  mint    déli  fényben    ragyogó 

1  Kovács  Lajos,  idézett  munka,  I.  kötet  229.  lap. 

2  Lásd   1848  :  Il-ik  törvényczikk. 
8  Idézett  munka,  215.  lap. 

4  Pesti  Hirlap,    1847.  évi  november  21-iki  szám. 


-      463     — 

nap  megjelenését  a  hajnali  csillag  előzi  meg,  úgy  a  koronás 
király  történeti  jelentőségű  magyar  beszédét  megelőzte  az 
uralkodóház  egyik  deli  ifjú  tagjának  édes  hazai  nyelvünkön 
való  felszólalása.  Boldog,  hogy  életének  alkonyán  hazánk 
egén  e  két  égi  test  feltűnését  örömteljes  szivvel  szemlélheti. 

De  nemcsak  intra  pocula  nyilatkozott  meg  iránta  a 
hódolat  és  ragaszkodás.  Kossuth  márczius  3-iki  nagy  beszé- 
dében, mely  a  monarkhia  uj  korszakát  nyitotta  meg  és  mely- 
ről későbben  bővebben  lesz  szó,  világosan  kimondta,  hogy 
a  mint  öröknek  kívánja  a  hazát,  úgy  öröknek  kivánja  az 
uralkodóház  fényét,  mely  a  Habsburg-ház  nagyreményű  iva- 
dékára,  Ferencz  József  főherczegre  vár,  ki  első  fellépése  által 
a  nemzet  szeretét  megnyerte. 

Az  országgyűlés  folyama  alatt  mi  sem  változtatta  meg 
a  hangulatot.  Wirkner  x  beszéli,  hogy  éppen  ezen  kritikus  már- 
cziusi  napokban  egyszer  Pozsonyban  a  zajongó  sokaság  köze- 
pette valaki  a  köztársaság  behozataláról  beszélt.  Majd  szét- 
tépték a  boldogtalant.  Ezen  hangulat  kiterjedt  az  országra  is. 

Nagyon  jellemző  dolog  történt  Biharban,  ezen  par  excel- 
lence  ellenzéki  megyében,  a  hol  a  kedélyek  az  adminisztrá- 
tori rendszer  túlkapásai,  különösen  a  legutóbbi  erőszakos 
választás  folytán,  a  legnagyobb  mértékben  ingerülve  voltak. 
Midőn  ugyanis  a  márcziusi  események  hire  oda  eljutott,  az 
alispán,  Sántha,  tanácskozást  hivott  össze,  mely  a  komoly 
idők  felett  volt  értekezendő.  Azonban  nemcsak  a  meghívot- 
tak, de  azonkívül  is  különösen  Nagyváradnak  mondhatni 
egész  közönsége  megjelent,  úgy  hogy  az  értekezlet  népgyü- 
léssé  változott.  Szabadság,  testvériség,  béke  és  rend  volt  a 
jelszó,  mely  alatt  mindannyian  tömörültek,  mely  érzelmek 
egyszerre  csak  önkéntesen  abban  a  lelkes  kiáltásban  jutottak 
kifejezésre:   » Éljen  az  első  magyar  ember,  a  király «.2 

Ily  természetű  volt  a  nyitány.  Lényegileg  más  jelleggel 
birt  az  előadás,  főleg  ha  az  uralkodóház  iránti  hűséget  össze 
nem  zavarjuk  az  udvari  politikával.  Ennek  a  napjai  tényleg 
meg  voltak  számlálva,  mert  itt  csakugyan  Ferencz  császár  rend- 


'  Élményeim,  20.S.  lap. 

.ti  Hírlap,   1848.  cvi  márczius  29-iki  szám. 

szere  olyan  ellenfélre  akadt,  a  milyenre  sem  elébb,  sem  utóbb 
példa  nem  volt.  A  mely  ellenfélre  Széchenyi  sem  tudott  mást 
mondani,  mint  hogy  láthatatlan  hatalmakkal  kell  szövetség- 
ben lennie,  minek  következtében  a  haza  jövőjét  oly  alapra 
állította,  melyet  más,  hangya  természetű  munkások,  kik  közé 
magát  is  sorozza,  vagy  soha  sem,  vagy  talán  nemzedékek  után 
tudták  volna  elérni.1 

Az  egyszerű  igazság  az,  hogy  Kossuth  három  akcziója 
alkotja  a  nagy  politikai  fordulat  tartalmát.  Ezek  elseje  a 
válaszfelirati  vitának  folyamata  és  csattanós  végéből  állott. 
Tudni  kell  ugyanis,  hogy  ez  volt  az  első  vita  az  ország 
parlamentáris  történetében,  mely  jellege,  lefolyása  és  vég- 
kifejlődésében lényegesen  elütött  az  előbbi  országgyűlések  ily 
természetű  tárgyalásától.  Először  történt  meg,  hogy  a  tár- 
gyalás, még  pedig  mind  a  két  oldalról,  a  pártálláspontok 
mérkőzésének  teljes  kifejezése  volt.  Ez  említett  vita  tartal- 
mában, formaságában  a  legnagyobb  követelményeknek  eleget 
tett,  mondhatni  egészen  angol  minta  után  folyt  le.  A  párt- 
álláspontok kidomborításának  szempontjából  nem  kell  elfelej- 
teni, hogy  az  Ausztriához  való  viszony,  az  ország  sérelmei- 
nek orvoslása,  valamint  a  reformok  keresztülvitele,  végre  az 
Apponyi-kormány  helyzete,  az  adminisztrátori  rendszer  kabinet- 
kérdésszerü  természetével  képezték  a  vita  anyagát. 

A  tárgyalást  a  november  22-iki  ülésben  2  Somssich  Pál, 
Baranyamegye  követe,  a  kormánypárt  vezérszónoka  kezdte 
meg.  O  oly  feliratot  indítványozott,  mely  áradozott  volna  a 
hálától  a  miatt,  hogy  az  országgyűlés  magyarul  nyittatott  meg, 
valamint  hogy  a  királyi  előadások  a  nemzet  óhajaival  talál- 
koznak. Ennek  következtében  az  országgyűlés  kész  a  refor- 
mok tárgyalásába  azonnal  belemenni,  de  arra  kéri  a  királyt, 
hogy  a  múlt  törvényhozásról    elmaradt  sérelmeket  orvosolja. 

Utána  Kossuth  emelkedett  fel  szólásra,  ki  azonnal 
kiemelte,  hogy  az  előtte  szóló  nézeteitől  a  válaszfeliratnak 
úgy  területe  mint  feladatának  egész  bölcseletére  nézve  kén}^- 


1  Kovács  Lajos  :  Széchenyi  közéletének  három  utolsó  éve,  II.  kötet 
60-dik  lap. 

2  Pesti  Hirlap,  november  28-iki  szám. 

telén  eltérni.  Ha  Somssich  összhangot  lát  kormány  és  nemzet 
között,  ő  ellentétet  lát,  még  pedig  oly  mélyrehatót,  a  milyen 
csak  létezhetik  az  alkotmányosság  és  kényuralom  között. 

A  királyi  előadások  vannak  hivatva  az  országgyűlés 
működésének  irányt  adni,  míg  a  válaszfelirat  a  nemzet  fel- 
fogását tükrözi  vissza.  Ebből  folyólag  kijelenti,  hogy  az  elő- 
adásokban sok  van,  a  mi  helyes  és  czélszerű,  de  a  megvaló- 
sításnak számos  akadálya  áll  ellen.  Ezen  akadályok  legfőbbike 
pedig,  mely  már  a  múltban  minduntalan  felmerült,  azon  kor- 
mánypolitikában található,  mely  a  monarkhia  közös  viszonyait 
intézi  és  melyeknek  megállapításánál  a  magyar  kormány  a 
megfelelő  befolyás  felett  nem  rendelkezik.  Kijelenti  ragasz- 
kodását a  pragmatika  szankezióhoz,  melyben  úgy  az  ural- 
kodóház mint  Magyarország  jövendőjének  biztosítékát  látja, 
de  e  mellett  nem  szabad  szem  elől  téveszteni  a  halhatatlan 
1790  :  X.  törvény czikket,  mely  az  ország  önállását  biztosítja. 
Ezen  törvény  rendelkezései  nem  tartatnak  be,  a  nemzet  igen 
gyakran  kénytelen  tapasztalni,  hogy  legfontosabb  érdekei 
az  örökös  tartományok  érdekeinek  alárendeltetnek.  Kereken 
tagadja,  hogy  a  két  állam  érdekei  ellentétben  állanak  egy- 
mással. Az  ellentét  másutt  van,  jelesen  az  osztrák  és  magyar 
rendszer  eltérésében.  Az  osztrák  kényuralmi  rendszer  meg- 
változtatta a  szomszéd  tartományokkal  való  érdektalálko- 
zásunk történeti  alakját.  Ezen  változásból  származott  az 
érdekellentét,  nem  pedig  a  szövetségi  viszony,  vagy  pedig 
az  örököstartományok  érdekeinek  szempontjából.  Azon  hitet 
vallja,  hogy  ha  ezen  változás  közbe  nem  jön,  azaz  ha  az 
egyik  állam  életműködése  természetszerű  fejlődésében  meg 
nem  akasztatik,  a  másik  pedig  e  mesterkélt  irányba  nem 
tereltetik :  akkor  az  egy  fejedelmet  törhetlen  hűséggel  uraló 
népek  közt  érdekösszeütközés  nem  jön  létre,  sőt  inkább 
nagyobb  érdekegység,  kölcsönös  bizalom  kötné  őket  egybe. 
Nemzeti  egyéniségeink  megőrzése,  az  alkotmányosság  érzel em- 
rokonító  alapja,  a  polgárosodás  vonzereje  mindegyikünkben 
azon  közös  megnyugvást  hozná  létre,  hogy  az  érdekek  tel- 
jes azonossága  szolgáltatja  a  királyi  szék  növekedő  ereje-  és 
dicsőségére  a  legrendíthetetlenebb  alapot. 

BthyAkos:  A  magyar  államiság  íejlődcse,  küzdelmei.  III.  30 

Az  idegen  önkényuralom  törvényellenes  befolyása  ellen 
alkottatott  meg  az  1790  :  X.  törvényczikk.  Ezen  törvény 
rendelkezéseinek  az  élet,  a  valóság  meg  nem  felel.  És  éppen 
azért  bizalmatlansággal  kell  tekintenünk  a  reformok  ügyére 
is,  mert  ezek  keresztülvitelénél  is  feltűnik  a  nagy  eltérés. 
Míg  ugyanis  a  kormány  csak  saját  hatalmának  növelésére 
gondol,  addig  a  nemzet  azokban  saját  szabadságának  táma- 
szait keresi.  Tény  pedig  az,  hogy  a  létező  törvények  foly- 
tonosan megsértetnek,  minek  folytán  nem  lehet  nagy  biza- 
lommal tekinteni  a  megalkotandó  uj  törvényekre.  Nagy  hiba, 
hogy  nincsen  felelős  parlamentáris  kormány,  melyet  az  ősrégi 
megyei  szerkezettel  összeegyeztethetőnek  vél.  De  ha  nem 
létezik  is  ily  kormány,  mégis  kötelesség  a  kormánytól  tör- 
vényeink szentségeit  számon  kérni.  Ebből  folyólag  előadja 
az  összes  sérelmeket,  melyek  a  kormány  által  ujabb  időben 
elkövettettek  és  Somssichcsal  szemben  oly  felirat  szerkesztését 
javasolja,  mely  mindezeket  magában  foglalja. 

Ezután  következett,  mint  ezen  nap  utolsó  szónoka, 
Széchenyi.  Azon  kijelentéssel  kezdi,  hogy  nem  azért  szól, 
mintha  Kossuthtal  kakasviadalt  kezdene,  de  azért  mégis  igye- 
kezett őt  czáfolni.  Azonban  ez  annyira  nem  sikerült  neki, 
hogy  maga  is  beösmeri,  miszerint  triviális  volt,  sokat  össze- 
zavart és  azt  találta,  hogy  jobb  lett  volna  nem  beszélnie, 
így  e  felszólalása  lett  hattyúdala.1 

A  vita  több  napon  keresztül  tartott.  Másik  fénypont- 
jának Pázmándy  beszédét  tekinthetjük,  ki  az  osztrák  kormány- 
rendszer hatását  az  egész  vonalon  kíméletlen  bírálat  tárgyává 
tette.  Bevonta  a  külpolitikát,  a  pragmatika  szankczió  alapján, 
mely  tartalmánál  fogva  erre  jogot  ad.  Hivatkozott  a  két 
állam  nemzeteinek  szolidaritására,  minek  indokából  idézte  a 
bécsi  békekötést,  valamint  azon  frigyleveleket,  melyeket  e 
munka  első  kötetében  felhoztam,  a  csehek,  osztrákok  és  a 
magyar  nemzet  között. 

Igen  jól  beszélt  Lónyay  Gábor  is,  Zemplén  követe.  Ez 
tiltakozott  az  összbirodalom  egysége  ellen,  mely  azt  jelenti, 
hogy  az  olasz,  német  tartományok,  Galiczia  és  végre  hazánk 

1  Lásd  :  Naplói,  527.  lap. 


—     467      - 

mind  egy  testet  képeznek.  Vagyis,  hogy  a  magyar  állam 
egysége  az  összmonarkhia  egységének  van  alárendelve.  Oda 
mondta  a  konzervativeknek,  hogy  az  ellenzékkel  már  nem 
akarnak  szóba  állani,  hanem  egyszerűen  le  akarják  szavazni. 
De  ez  nem  fog  nekik  sikerülni,  mert  a  nemzet  törhetetlen 
ősereje  diadalmaskodni  fog  az  ilyen-  merényletek  felett. 

Az  ötödik  napon  végre  Széchenyi  egy  közvetítő  indít- 
ványt terjesztett  elő,  melynek  az  volt  legérdekesebb  mozza- 
nata, hogy  jóval  közelebb  állott  Kossuth  mintsem  Somssich 
nézeteihez.  A  mi  egyszerűen  az  ellenzéki  eszmék  térfoglalását 
s  a  kormánypárt  meghátrálását  jelentette,  mely  abban  nyilat- 
kozott, hogy  míg  Somssich  mindarról,  a  mi  az  1844-iki  ország- 
gyűlés befejezése  után  történt  és  így  a  punctum  saliensról, 
az  adminisztrátori  rendszerről  mélységesen  hallgatott,  addig 
Széchenyi  javaslatában  kész  volt  elösmerni,  hogy  az  említette- 
ken túl  is  merültek  fel  oly  tünetek,  melyek  a  nemzetben 
aggodalmakat  ébresztettek.1 

Somssich  indítványát  visszavonta  és  így  a  szavazás 
lényegében  Kossuth  és  Széchenyi  politikája  felett  folyt  és  az 
elébbi  győzelmével  végződött,  a  mennyiben  a  fenti  indítvány 
négy  szótöbbséggel  elfogadtatott.  A  felirat,  melynek  szerkesz- 
tése Szentkirályi  avatott  tollára  bízatott,  ily  értelemben  szólt. 
Jelentős  volt  azon  pont,  mely  Ausztriára  vonatkozott  és  mely- 
nek lényege  abban  állott,  hogy  készek  az  örököstartományok- 
kal való  érdekellentétek  kiegyenlítésére,  az  ország  törvényes 
önállásának  megőrzése  mellett,  annál  inkább  segédkezet  nyúj- 
tani, mert  meg  vannak  győződve,  hogy  a  fenforgó  nehézségek 
nem  a  szövetség  természetéből  folynak. 

A  helyzet  súlypontja  ilyen  módon  a  főrendekhez  helyez- 
tetett át,  és  a  kérdés  azon  fordult  meg,  vájjon  hozzá  fog-e 
az  járulni  az  alsóház  javaslatához,  hogy  ez  a  koronához  fel 
is  legyen  terjeszthető.  A  vita  ott  is  igen  nagy,  odáig  isme- 
retlen arányokban  mozgott,  a  mit  tanúsít  azon  körülmény,  a 
mire  addig  példa  nem  volt,  hogy  egy  álló  hétig  tartott.  A  tár- 
gyak, melyek  felszínre  kerültek,  azonosak  voltak  a  már  fel- 
hozottakkal.  Nagy  szerepet  játszott  az  adminisztrátori  sérelem, 

1   Széchenyi  István   beszédei,   II.  kötet  546.   lap. 

a  melynek  kifestésében  több  országos  méltóság  is  résztvett, 
úgy  hogy  kétség  nem  lehetett  az  iránt,  hogy  a  felirat  elfoga- 
dása az  Apponyi-kormány  bukását  jelenti  vala.  A  főrendi- 
házi többség  azonban  nem  járult  hozzá  a  felirathoz  és  így 
az  visszakerült  a  rendekhez.  Ez  nem  jelentett  semmi  mást, 
mint  hogy  az  üzenetváltások  elkoptatott  eszközéhez  folya- 
modnak, melynek  révén  előbbi  időkben  már  annyi  üdvös 
reformtörekvés  megfeneklett.  A  kormánypárti  taktika  kézen 
feküdt.  Abban  reménykedtek,  hogy  a  régi  módszer  alapján, 
esetleg  az  utasítások  megváltoztatása  által,  sikerülni  fog  a 
különben  sem  nagy  ellenzéki  többséget  megfordítani  és  úgy 
a  vereséget  ki  lehet  kerülni.  Ennek  azonban  Kossuth  egy 
ellenfelei  által  is  lángeszünek  tartott  sakkvonással  elejét  vette. 
Azt  indítványozta  ugyanis,  hogy  az  alsó  tábla  vegye  le  a 
feliratot  a  napirendről,  a  mi  azt  jelentette,  hogy  a  királyi 
leiratra  választ  nem  küldenek.  A  határozat  ilyen  formában 
létre  is  jött 1  s  így  hangzott : 

» Miután  a  karok  és  rendek  meggyőződtek,  hogy  a 
főrendek  tőlök  a  válaszfeliratra  nézve  térben  és  irányban 
eltérnek,  miután  az  ily  felirat  a  törvényhozás  anyagát  úgy 
sem  képezi,  a  tárgyalásnak  sikerét  úgy  sem  látják,  továbbá 
a  sikeretlen  i  zenét  váltások  által  a  keserűség  érzelmeit  fel- 
izgatni különben  sem  akarják :  mindennek  következtében  a 
válaszfeliratnak  felküldését  sürgetni  nem  fogják. « 

A  hosszas  és  éles  vita  folyamán,  mely  ez  indítvány 
felett  megindult,  Kossuth  még  egyszer  felszólalt,  válaszolva 
Somssich-  és  Babarczynak.  Azt  mondta,  hogy  a  tábla  kimondja 
és  beirja  Ítéletét  naplóiba,  mely  ottan  kitörülhetetlenül  meg- 
marad és  melytől  el  nem  áll.  Kossuth  felfogása  tényleg  több- 
ségre jutott,  minek  következtében  az  ülés  szenvedélyes  inge- 
rültségben oszlott  szét.2 

Hogy  Kossuth  mennyire  túljárt  a  kormánypárt  eszén, 
bizonyítja  azon  körülmény,  hogy  a  vita  folyamán  azzal  is 
előhozakodtak,  hogy  ha  még  egyszer  felküldetnék  a  felirat, 
a   főrendek    elfogadnák    azt.    Ez   azonban    mitsem   használt. 


1  Pesti  Hirlap,   1847.  decz.  30-iki  szám. 

2  Pesti  Hirlap,  1848    évi  január  7-iki  szám. 

Az  ancien  régime  elkoptatott  fogásai,  praktice  véget  értek,  s 
az  uj  idők  hatalmas  fuvallata  át  és  átsüvöltött  az  ódon  rend- 
szer rozoga  épületén,  melynek  recsegése-ropogása  a  végnek 
kezdetét  jelentette.  Oly  ember  állott  a  dolgok  élén,  ki  kész 
volt  mottóját  megvalósítani  nemcsak  a  főrendek,  de  a  kor- 
mány ellenében  is:   » Nélkületek,  sőt  ellenetek  is,  ha  kell.« 

Az  uj  idők  beköszöntőjét  mi  sem  bizonyította  jobban, 
mint  a  reformok  keresztülvitelére    vonatkozó  intézkedések. 

A  november  26-iki  gyűlésben  tette  meg  Szemere  indít- 
ványát a  közös  teherviselés  ügyében.  Azzal  kezdte,  hogy 
egyszerűen  fog  szólni,  miután  e  kérdésben  felesleges  a  bővebb 
fejtegetés,  mert  hála  Istennek  és  az  önzéstelen  hazafiság  és 
felvilágosodás  diadalának,  ezen  ügy  nem  pártkérdés  többé, 
de  magának  a  nemzetnek  egyértelmű  közös  akarata.  Ekkor 
mondotta  Kossuth  ama  magasztaló  beszédet  a  magyar  nemes- 
ség kiváló  tulajdonairól,  melyet  már  elébb  idéztem.  Az  adó- 
tehernek  önkéntes,  minden  nyomás  vagy  forradalmi  láztól  való 
elkapatás  nélkül  való  elfogadása  következtében  a  nemesség  a 
történeti  tényeknek  egyik  legmagasztosabbikát  hajtotta  végre. 

Az  urbériség  örökös  megváltását  a  nagyobb  birtoko- 
sok egyike,  Lónyai  Gábor,  az  ősiség  eltörlését  pedig  maga 
Somssich  Pál  indítványozta.  Ez  indítványok  elfogadása  termé- 
szetesen egyelőre  csak  akadémikus  értékkel  birt,  miután  a 
kidolgozás  és  életbeléptetés  országos  választmányokra  bíza- 
tott. Az  egésznek  megvolt  a  maga  nagy  elvi  jelentősége, 
habár  a  gyakorlati  megoldás  sok  nehézséggel  járt.  Hiszen 
maga  Széchenyi  István  is  folyvást  azt  hangoztatta,  hogy  a 
végleges  rendezésnél  sok  a  megfontolni  való. 

Jelentékeny  szerepet  játszott  a  sérelmek  kérdése,  mely 
Kossuthnak  kész  alkalmat  adott  közjogi  ösmereteit,  erős  alkot- 
mányos felfogását  érvényesíteni.  így  volt  a  dolog  a  Partmm 
kérdését  illetőleg,  melyet  egy  nagy  beszédben  fejtett  ki.  így 
Horvátország  viszonyát  illetőleg  is,  melyre  nézve,  mint  az 
ezen  czélra  kiküldött  választmány  előadója  egy  nagy  mun- 
kálatot dolgozott  ki,  mely  azonban,  úgy  látszik,  a  későbbi 
események  folytán  beállott  zavarok  közt  elveszett.1 

1  l'esty :  bie  Entstehung  Croatiens,  75.  lap. 

így  végre  az  adminisztrátori  kérdésre  vonatkozólag, 
A  válaszfelirat  levétele  után  az  alsó  tábla  egy  bizottmányt 
küldött  ki,  mely  az  említett  rendszerben  rejlő  sérelmeket  rész- 
letesen előterjeszsze.  Ennek  a  bizottmánynak  elnöke  Ungmegye 
követe,  Bernáth  Zsigmond,  előadója,  azaz  tulajdonképpeni  lelke 
Kossuth  volt.  Munkálata,  mint  Horváth  J  irja,  tükrét  képezte 
a  magyar  közjognak.  Kifejtve  találjuk  benne  az  ország  alkot- 
mányszerü  kormányzatának  minden  elveit  és  ezekkel  élesen 
szembeállítva  az  adminisztrátori  intézménynek  az  ország  hely- 
hatósági életét  halállal  fenyegető  törvénytelenségeit.  Általános 
felfogás  szerint  a  munkálat  igen  jeles,  nagyhatású  volt  és  mél- 
tán aggodalmakat  keltett  a  kormánypárton  a  jövő  alakulá- 
sát illetőleg. 

Nem  lehetett  elzárkózni  azon  tény  előtt,  hogy  az  admi- 
nisztrátori ügy  felvétele  lesz  az  országgyűlés  nagy  szenzá- 
cziója,  melytől  Apponyi  állása  függött.  Hangsúlyozni  kell,  hogy 
állása  attól  függött,  miután  arra  nézve  senki  sem  ringathatta 
magát  többé  csalódásban,  hogy  a  viszonyok  annyira  érlelődtek, 
hogy  ámbár  hivatalosan  nem  is  létezett  parlamentáris  rend- 
szer, egy  esetleges  vereség  következményei  elől  kitérni  többé 
nem  lehetett.  Vagyis  bizonyos  volt,  hogy  ha  az  alsó  táblán 
az  adminisztrátorok  leszavaztatnak,  akkor  Apponyinak  nem 
marad  más  hátra  mint  lemondani.  Az  ellenzék,  főleg  Kossuth 
és  Batthyány,  erre  törekedtek,  viszont  a  kormánypárt  min- 
dent elkövetett,  hogy  az  ily  természetű  vereség  kikerültessék. 
Ebben  a  törekvésében  váratlan  segítsége  akadt  az  ellenzék 
egy  részének  magatartásában,  melynek  hátterét  tulaj  dóképpen 
a  Kossuthtal  való  versengés  képezte. 

A  versengők  közé  tartoztak  Pestmegyében  Kossuthnak 
követtársa,  Szentkirályi,  Pázmándy,  Lónyay  Menyhért  és  töb- 
ben. A  fő  közöttük  Szentkirályi  volt,  kinél  azonban  a  mellőz- 
tetés  érzése  mellett,  melyet  Kossuth  oldalán  szenvednie  kel- 
lett, a  reformok  keresztülvitelének  óhaja  is  szerepelt.  Főleg  a 
városi  reform,  melyre  vonatkozólag  egy  nagy  törvényjavas- 
lata volt  készen  és  ennek  keresztülvitelét  akarta  biztosítani. 
Ezen  az  alapon  indultak  meg  a  tárgyalások,  még  pedig  nem- 

1  Huszonöt  év,  II.  kötet  549.  lap. 

zsák  a  kormánypárttal  magával,  melyet  Lónyay  Menyhért 
atyja,  Lónyay  János  titkos  tanácsos  és  nagy  befolyású  aulikus, 
valamint  Wirkner  *  közvetítettek,  hanem  azonkívül  a  nádor- 
ispánnal is.2  István  főherczegnek  természetesen  érdekében 
állott  a  dolgoknak  békés  lebonyolítását  előmozdítani,  és  ebben 
az  értelemben  értekezett  az  ellenzék  említett  tagjaival.  Termé- 
szetes, hogy  az  egész  nem  igen  épületes  cselszövény  Kossuth 
háta  megett  főzetett  ki  és  ennek  állását  és  befolyását  veszé- 
lyeztette, a  mi  egyszersmind  az  ellenzék  ügyének  kompromittá- 
lását  is  jelentette. 

A  megállapodás  abban  történt,  hogy  az  országgyűlés- 
hez egy  királyi  leirat  fog  intéztetni,  mely  kijelenti,  hogy  a 
koronának  nem  volt  szándéka  az  ősrégi  megyei  intézményt 
megtámadni.  Ezen  kijelentésbe  az  ellenzék  egyszer  belenyu- 
godván, a  kérdés  levétetik  a  napirendről  és  áttérnék  a  refor- 
mok tárgyalására.  E  megoldás  tényleg  az  Apponyi-kormány- 
nak  a  hínárból  való  szabadulását  jelentette,  másrészt  Kossuth 
kezéből  a  leghatékonyabb  fegyvert  csavarta  volna  ki. 

Daczára  a  nagy  titkolódzásnak,  melylyel  a  tárgyalások 
folytak,  Kossuth  neszét  vette  a  fondorkodásnak.  A  milyen 
határozott  ember  volt,  első  dolgának  tekintette  az  ügyet  a 
párt  elé  vinni,  még  pedig  felvetve  a  kabinetkérdést.  A  párt 
javarésze  melléje  állott.  így  maga  Batthyány,  valamint  az  alsó 
táblán  Andrássy  Gyula,  Szemere,  Szentiványi  és  a  nagy 
többség,  a  mi  elegendő  bizonyíték  arra,  hogy  milyen  nélkü- 
lözhetlennek  tekintették  őt  az  ellenzék  élén.  Ugyanez  történt  a 
pestmegyei  hangadó  egyéniségekkel,  Nyáry  Pál,  Patay,  Ráday- 
val  is,  a  kikkel  való  értekezés,  vagyis  inkább  megpuhításuk 
végett,  Szentkirályi  Pestre  szaladt.  De  ezek  őt  egyszerűen 
cserbe  hagyták  s  mindannyian  Kossuth  pártjára  állottak,  úgy 
hogy  viselkedése,  mint  a  hogy  egy  igazán  klasszikus  tanú, 
Kemény  Zsigmond  irja,3  sem  a  jóknak  tiszteletét,  sem  a  bát- 
rak becsületét  nem  szerezte  meg  számára.  A  többiek,  Szent- 
királyi távozása    után  vezér    nélkül    maradva,    mindenképpen 


1  Lásd  Klményeim,   192.  lap. 
9  Krzherzog  Stefan,  225.  lap. 
*  Forradalom  után,  119.  lap. 

igyekeznek  a  kellemetlen  helyzetből  kibontakozni.  Mint  a  hogy 
Kemény  festőileg  leirja,  a  zavar  a  »frondeur«-ök  közt  iszony n 
volt.  a  névtelen  hősökből  álló  tábor  katonák  nélkül  marad, 
csak  a  sátorhelyek  látszanak  és  a  letarolt  mezők.  Az  az 
állapot  jött  létre,  mint  a  mikor  a  nomád  arabok  felszedik 
sátraikat  és  ott  hagyják  a  tért,  úgy  hogy  az  utas,  ki  alko- 
nyatkor egy  egész  népet  fedezett  fel,  reggel  kietlen  pusztát 
lát  maga  előtt,  melyen  mély  csend  honol,  csak  a  fövényben 
mindenfelé  távozó  emberek  nyomait  észleli,  és  arról  győződik 
meg,  hogy  nem  álmodott,  midőn  kevés  órával  elébb  az  esti 
szél  által  lengetett,  holdsugaras  sátrakat  látott.  Majdnem  így 
végződött  az  esetlen  cselszövény. 

Olyannyira  rosszul  végződött,  hogy  maga  István  főher- 
czeg  is  kénytelen  beösmerni,  hogy  a  szakadárok  által  jégre 
vitetett.1  Ő  a  megállapodás  értelmében  fel  is  utazott  Bécsbe, 
hogy  a  leiratot  kieszközölje,  ettől  a  legjobb  sikert  remélve. 
Ezzel  februárban  visszaérkezvén,  elegyes  ülést  hitt  össze, 
melyen  a  leiratot  átnyújtotta  és  felolvastatta.  Föl  kell  emlí- 
teni, hogy  magának  a  leiratnak  tartalma  olyan  volt,  mely 
teljesen  indokolttá  tette  Kossuth  magatartását.  Mert  a  mi  a 
sérelem  gyakorlati  részét  alkotta,  hogy  nem  kevesebb  mint 
harminczkét  adminisztrátor  garázdálkodott,  arra  nézve  még 
azon  igéret  sem  foglaltatott  a  leiratban,  hogy  oly  gjoílölt 
egyéniségek,  mint  a  honti  és  bihari  megyefőnök,  el  fognak 
mozdíttatni.  Egy  szóval  a  » nesze  semmi,  fogd  meg  jól«  eljá- 
rásnak ujabb  kiadása  czéloztatott.  Természetes,  hogy  ily  előz- 
mények után  az  alsó  táblának  azon  ülése,  melyben  a  leirat 
tárgyalás  és  döntés  alá  került,  ez  országgyűlés  szenvedélyes 
és  emlékezetes  napjainak  talán  legszenvedélyesebbike  volt. 
Még  most  is,  jóval  egy  félszázad  után,  ha  az  ember  a  » Pesti 
Hirlap«  2  sárguló  lapjaira  veti  tekintetét,  azok  megélénkülnek 
az  indulatok  izzó  lángjaitól,  melyek  akkoron  a  követeket  úgy 
mint  a  hallgatóságot  hevítették.  Azt  olvassuk  ott,  hogy  a  ful- 
ladásig tömött  terem  és  a  karzatok  mély,  csendes  figyelme 
között  olvastatott  fel  az  említett  királyi  leirat,  mely  több  napi 


1  Forradalom  után,  217.  lap. 

2  Lásd  az   1848.  évi  február   13-iki  számot. 

tanácskozmányokban  előre  is  tárgyaltatott.  A  tudósítás  sze- 
rint a  feszült  figyelem  és  számos  jelenségekben  mutatkozó 
kedélyingerültség,  mely  különösen  a  belépő  követeknek  párt- 
szinezésök  szerint  zajos  pisszegéssel  vagy  hangos  éljenekkel 
való  fogadásában  nyilvánult,  mindenkivel  előre  sejttették  a 
bekövetkezendő  viharos  ülést  és  egyszersmind  tanusítá  az 
élénk  érdeklődést,  melyet  a  nagy  közönség  a  fenforgó  kérdés 
iránt  erezett.  Az  előzetes  megállapodás  szerint  ellenzéki  részről 
Gömör  követe,  Szentiványi  Károly,  tette  meg  az  indítványt. 
Ez  abból  állott,  hogy  egy  felirat  intéztessék  a  felséghez,  mely- 
ben a  jó  szándékért  kifejeztessék  a  köszönet,  de  egyszersmind 
kimondassék,  hogy  mindaddig  az  aggodalmak  meg  nem  szűn- 
nek, míg  az  úgynevezett  uj  rendszer  minden  következéseivel 
együtt  el  nem  enyészik.  Csakis  ez  adhatja  meg  az  ország- 
gyűlés számára  a  kellő  nyugalmat,  hogy  az  ország  boldog- 
ságát czélzó  nevezetes  munkálatokat  végrehajthassa. 

Ezután  következett  Lónyay  Menyhértnek,  Bereg  köve- 
tének ellenindítványa.  Ő  volt  ugyanis  egyedül  a  dissidensek 
közül,  ki  helyt  állott  és  meg  nem  ugrott.  Az  általa  beter- 
jesztett javaslat  megelégedését  fejezte  ki  a  leirat  kedvező  tar- 
talma fölött,  valamint  késznek  nyilatkozott,  hogy  a  reformok 
tárgyalását  megkezdjék.  Hangsúlyozta,  hogy  a  főrendek  indít- 
ványához hozzájárulnak  és  ilyenképpen  a  reformakczió  sikere 
biztosítva  lesz. 

Ezután  indult  meg  a  vita,  melyben  pro  és  kontra  a 
hangadó  emberek  mindannyian  részt  vettek.  Az  indulatok 
hullámverése  mind  erősebb  lett.  Mikor  Kossuth  után  Babarczy 
következett,  iszonyú  zaj  és  pisszegés  támadt.  Erre  a  harczra 
kész  ember  visszavágott  azzal,  hogy  az  országgyűlési  hall- 
gatóság oda  vitte  a  dolgot,  hogy  a  pisszegés  minden  józan 
gondolkozású  ember  előtt  csak  becsületére  válik  a  nyilat- 
kozónak. O  a  maga  részéről  kijelenti  egyszersmindenkorra, 
hogy  a  lezúgást  megtiszteltetésnek  fogja  venni  és  összefont 
karokkal  folytatta  beszédét. 

De  bármennyire  érdekes  volt  is  a  vita,  emelkedett  és 
önérzetes  a  hatalmas  páthosz  az  ellenzéki  szónokok  beszé- 
deiben, mely  az  embereket  magával  ragadta,  mégis  ez  másod- 
rendű fontosságúvá  lett  a  szavazás  eredménye  mellett ,  mert 

mindenki  úgy  vette  a  dolgot,  mintha  magának  az  alkot- 
mánynak léte  vagy  nem  léte  felett  volt  az  határozandó. 
A  kormánypárt  még  a  történtek  daczára  is  bizott  a  többség 
megnyerésében  és  reménye  egyelőre  valóra  is  vált,  még  pedig 
a  következőképpen.  Huszonhárom  megye  szavazott  a  gömöri, 
tehát  az  ellenzéki  és  ugyanannyi  a  beregi,  tehát  a  kormány- 
párti indítványra.  Szavazás  közben  az  is  megtörtént,  hogy 
Veszprém-  és  Biharmegye  két  követe  egymást  leszavazták, 
elidálták,  mint  a  hogy  az  ily  esetet  akkor  nevezték.  Egyik 
az  ellenzéki,  másik  a  kormánypárti  részre  szavazott.  Drámai 
jellegű  volt  Pappszásznak,  Biharmegye  követének,  ki  a  válasz- 
tásnál Beöthy  Ödönt  kibuktatta,  szavazata.  Ő  ugyanis  meg- 
indult hangon,  könnyes  szemekkel  nyilatkoztatta  ki,  hogy 
Biharnak  szelleme  századok  óta  mindig  alkotmányos  volt, 
hogy  a  demoralizáczió  mételye  ölte  el  a  nemzeteket,  hogy 
neki  nem  kell  rang  vagy  hivatal,  neki  szabadság  és  haza  kell. 

Miután  tehát  az  összes  magyar  megyék  szavazata  tel- 
jesen egyenlően  oszlott  meg,  csakis  a  kapcsolt  rész,  vagyis 
Horvátország,  mely  mindig  egy  szavazatnak  vétetett,  volt  a 
döntő.  E  szavazat  pedig  a  kormány  mellett  hangzott,  a  mi 
tehát  a  beregi  indítványt  egy  szótöbbséggel  határozat  erejére 
emelte.  Mint  a  tudósítás  írja,  a  szavazás  ezen  eredménye 
még  élesebb  és  keserűbb  jelleget  adott  a  vitának. 

Ekkor  Kossuth  kért  szót,  mert  a  haza  és  szabadság 
jövőjét  látja  veszélyben. 

Azt  mondotta,  ám  vessenek  számot  magokkal,  kiknek 
tetszett  a  dolgot  így  élére  állítani.  Kereken  kimondja,  hogy 
a  szavazás  folytán  az  országgyűlésen  többé  béke  nem  lehet, 
hanem  lesz  harcz  az  utolsó  leheletig.  Azon  uraknak,  kiknek 
utasítása  sérelmesnek  bélyegzi  az  adminisztrátori  rendszert, 
tetszett  Beregre  szavazni,  ám  lássák  mit  cselekedtek,  mert 
hiszen  ő  feleletre  nem  vonhatja  őket,  de  azon  figyelmeztetést 
intézi  hozzájok,  hogy  e  szavazással  a  dolog  elütve  nincs. 
A  tábla  ezután  is  csak  úgy  akarja  az  adminisztrátori  rend- 
szer egyes  sérelmeit  felterjeszteni.  Ő  most  már  indítványt 
tesz  arra  nézve,  hogy  azon  bizottmány,  mely  a  sérelmeket 
tárgyazó  munkálatot  kidolgozta,  ezen  munkálatot  terjeszsze 
be  a  rendeknek.    Természetes,    hogy   az    ülés   a    lehető   leg- 

nagyobb  izgatottságban  oszlott    szét,  minek  az  lett  a  követ- 
kezménye, hogy  több  rendbeli  párbaj  vívatott. 

Ámbár  a  közbeeső  vasárnap  miatt  egy  napi  szünet 
állott  be,  a  szenvedélyek  nem  csillapodtak  le,  sőt  a  kérdést 
maguk  sem  tekintették  még  eldöntöttnek,  főleg  nem  a  kor- 
mány felfogásának  megfelelő  értelemben.  A  végletekig  feszí- 
tett hangulat  jellemzésére  fel  lehet  említeni  egy  intermezzót, 
mely  a  következő  február  7-iki  ülésen  történt  és  melyet  a 
» Pesti  Hirlap«  1  következőképpen  ad  elő,  nehogy  az  országban 
szállongó  hirek  folytán  felőle  balvélemény  támadjon. 

Ugyanis  Kossuth  szenvedélyes  beszédének  kellő  közepén, 
midőn  legerősebben  kikelt  a  kormány  eljárása  ellen,  egy- 
szerre csak  puskacsappantyu  hangjához  hasonló  pattanás  hal- 
latszott a  vele  szemben  lévő  karzaton.  A  mély  figyelem  csendjét 
egyszerre  nagy  riadalom  váltotta"  fel.  Az  izgatott  közönség 
egy  része  abban  a  hitben  volt,  hogy  pisztolylövéssel  merény- 
letet akart  valaki  elkövetni.  Általános  lett  az  ingerültség,  sokan 
felugráltak  helyeikről  és  a  kikelt  arczokon  a  harag  és  méltat- 
lankodás tüze  lángolt.  Néhány  percznyi  félbeszakítás  után 
maga  Kossuth,  ki  egy  pillanatra  sem  vesztette  el  lelke  nyu- 
galmát, mosolygva,  tréfás  hangon  nyugtatta  meg  a  házat. 
»Nem  élünk  mi  oly  időket,  midőn  tőrt  szegeznek  a  szószék 
emberei  mellének ;  a  törvényhozónak  még  akkor  sem  szabad 
megijedni,  ha  ágyukat  sütnének  el  mögötte. «  —  Ez  után  uj 
lelkesedéssel  folytatta  filippikáját.  Később  azután  kisült,  hogy 
az  egész  zaj  oka  egy  akkor  divatos  és  durranással  felnyíló 
bonbon  volt,  melylyel  egy  fiatal  mágnás  tréfálkozott. 

És  ennek  a  filippikájának  meg  is  lett  az  eredménye. 
A  hogy  a  viszonyok  állottak,  az  egy  szavazattöbbség  a  felirat 
tárgyalásának  későbbi  stádiumában  kisebbséggé  változott,  úgy 
annyira,  hogy  midőn  a  szöveg  végleges  megállapítására  került 
a  dolog,  mégis  az  ellenzék  felfogása  jutott  benne  kifejezésre. 
Ez  egy  értekezletnek  volt  a  következménye,  melyben  a  szer- 
kezetet Szemere  fogalmazta,  még  pedig  oly  szerencsésen,  hogy 
ahhoz  úgy  Szentiványi  mint  Lónyay  hozzájárultak  s  így 
annak  elfogadása  biztosra  volt  vehető. 

1   Lásd   február    15-iki   szám. 

Babarczy  és  Somssich  nem  engedtek  és  folytatták  a 
harczot,  de  minden  remény  nélkül.  A  vitában,  mely  ekkor 
kifejlett,  Somssich  csak  úgy  tudott  magának  meghallgattatást 
biztosítani,  hogy  oda  fordult  Kossuthhoz  és  felszólította  őt, 
hogy  eszközöljön  ki  számára  csendet,  minek  az  teljes  sikerrel 
eleget  is  tett.  Feleltek  neki  Andrássy  Gyula,  végre  Kossuth, 
ki  egy  expozéban  ismét  felölelte  az  egész  anyagot. 

A  szavazásnál  az  ellenzék  mellett  már  31  megye  sza- 
vazott, úgy  hogy  többé  kétség  nem  lehetett  az  iránt,  hogy 
az  alsó  tábla  többsége  határozottan  kormányellenes  és  nincs 
Apponyi  számára  más  megoldás  mint  az,  mit  egykoron 
Gambetta  javasolt  Mac-Mahon  kormányának:  »se  soumettre 
ou  se  démettre«   (alávetni  magát  vagy  elhagyni  a  helyt). 

Ezen  eszmelánczolat  folyamatában  néhány  szót  kell 
szentelnem  Széchenyi  István  közlekedésügyi  programmjának, 
melyet  az  országgyűlésnek  benyújtott 1  és  mely  egyebek  közt 
arra  is  szolgált  volna,  hogy  az  imént  vázolt  helyzetnek  uj 
fordulatot  adjon.  Elsősorban  azonban  ki  kell  emelni,  hogy 
ezen  programmot  nem  ő,  hanem  Kovács  Lajos  készítette.2 
Kétségtelenül  nagyarányú  konczepczió  volt,  csirája  a  később 
létesített  általános  országos  vasúthálózatnak,  mely  Pestet,  az 
ország  szivét  és  központját,  a  szélrózsa  minden  irányá- 
ban, még  a  legtávolabb  eső  részekkel  is  összekötötte  volna. 
Nem  szükséges  kiemelni,  hogy  nagy  összegű  pénzáldozat  is 
kívántatott  hozzá,  mely  egy  közadakozás  utján  teremtendő 
országos  alap  befolyó  jövedelmeiből  került  volna  ki,  a  mihez 
természetesen  idő  és  a  helyzet  kedvező  alakulása  kívántatott. 

Ezen  komprehenziv  természetű  hálózat  ellentétbe  jutott 
Kossuthnak  vukovár — fiumei  vasut-tervével,  mely  a  Duna- 
hajózást felhasználva  akart  az  ország  terményei  számára 
piaczokat  keresni,  a  » Tengerre  magyar «  szép  gondolatának 
megvalósulása  gyanánt.  Kossuth  terve  szerint  részvényekre 
épített  magánvállalat  lett  volna.  Hamarább  keletkezett,  szeré- 


1  Javaslat  a  közlekedésügy  rendezéséről. 

9  Zichy  Antal  :  Széchenyi  István  életrajza,  II.  kötet  85.  lap.  — 
Kovács  Lajos  :  Széchen\ri  István  közéletének  három  utolsó  éve,  II.  kötet 
20-dik  lap. 

nyebb  méretekkel  birt,  kevesebb  költséggel  is  állíttathatott 
volna  ki,  a  megyék  nagy  részének  támogatását  meg  is  nyerte 
és  kétségtelen,  hogy  az  alsó  tábla  el  is  fogadta  volna.  Hozzá 
Kossuth  anyagilag  is  érdekelve  volt  a  dologban,  miután  a 
társulatnak,  mely  e  czélra  alakult,  igazgatója  volt,  attól  fize- 
tést is  húzott.  Az  ellentét  az  által  nyert  politikai  fontosságot, 
hogy  Széchenyi  tervének  elfogadását  ő  maga  és  Kossuth 
ellenesei  és  irigyei  nemcsak  arra  akarták  kihasználni,  hogy 
e  gyűlölt  vetélytársnak  egy  akcziója  meghiúsuljon,  de  egy- 
szersmind arra  is,  hogy  egész  állása  megrendíttessék,  sőt 
hacsak  lehet,  őt  magát  akarták  lejáratni.  Ugy  vélem,  már 
maga  ez  is  elégséges  az  eljárás  politikai  értékének  minősíté- 
sére. Bizonyára  gyenge  ügy  az,  mely  ily  eszközökkel  kény- 
telen dolgozni. 

Annak  a  fondorlatnak  akart  ez  második  kiadása  lenni, 
mely  éppen  elébb  az  adminisztrátori  kérdésben  oly  csúfos 
kudarczot  vallott.  Kemény,  Kovács  Lajos,  sőt  még  Horváth 
Mihály  is  hosszú  leírását  adják  ennek  az  inczidensnek,  mely 
Széchenyi  felülkerekedését  vonta  volna  maga  után  a  politikai 
vezérletben.  Horváth  Mihály  x  így  adja  elő  a  dolgot : 

»A  vezérszerep  Kossuthnál  kény  uralommá  kezdett  válni 
és  társainak  nagy  része  látszólag  szabadulni  óhajtott  már  a 
minden  lépten  érzett  nyomástól.  Követtársainak  ezen  elide- 
genedése nem  is  maradt  titok  előtte.  Tapasztalta  ezt  több 
alkalommal,  tapasztalta  különösen  az  adminisztrátori  kérdés 
tárgyalásánál.  A  Széchenyi  által  tartott  tanácskozmány okban 
a  közlekedési  rendszert  illetőleg  oly  igen  csökkenni  látta  a 
tekintélyét,  hogy  nem  lehetett  többé  kétség  az  iránt,  miszerint 
a  törvényhozói  karban  más  kezeibe  kerül  a  vezéri  pálcza, 
hacsak  valami  véletlen  esemény  fel  nem  élénkíti  nimbuszának 
elhalványuló  sugarát.  Ez  pedig  mind  abból  következett,  mert 
magának  Kossuthnak  sem  lehetett  kétsége  az  iránt,  hogy 
Széchenyi  nagy  hálózati  terve  többséget  fog  nyerni  az  ő  kis 
vasútja  felett  és  hogy  még  Pestmegye  is  ez  értelemben  módosí- 
tandja  utasítását.  Kz  kikerülhetetlen  leendett  volna,  ha  akkoron 
közbe  nem  lép  a  párizsi  februári   forradalom,  mely  egy  csa- 

1    Huszonöt  év,   II.  kötet  573.   lap. 

pással  megváltoztatta  a  helyzetet  és  melyet  Kossuth  felhasz- 
nált arra,  hogy  egy  nemét  a  parlamentáris  államcsínynek 
hajtsa  végre,  mely  a  végleges  bukástól  megmentette. « 

Kézen  fekszik  azon  alaptalan  és  erőltetett  okoskodás, 
melyből  e  következtetést  levezeti,  és  melyet  azért  is  fel  kellett 
említeni,  hogy  egy  konkrét  példából  kiderüljön,  hogy  a  leg- 
j  óra  valóbb  emberek  ítélete  mennyire  megbizhatlan  úgy  a  poli- 
tikai helyzet  mint  Kossuth  egyénisége  értékének  megítélé- 
sére nézve. 

Lehetett-e  józan  észszel  feltételezni,  hogy  még  azon 
esetre  is,  ha  az  osztrák  kormány  az  összes  vasutakat  az 
országnak  ajándék  gyanánt  ki  is  építteti,  —  a  miről  szó  sem 
lehetett,  mert  hiszen  a  nemzet  saját  pénzén  vitte  volna  ki, 
még  pedig  a  közadózás  utján,  melynek  a  közvélemény  részéről 
való  elfogadása  tényében  minden  érdem  a  Kossuthé,  nem 
pedig  Széchenyié  volt,  —  hogy  még  akkor  is  a  nemzet  egy 
tál  lencséért  lemondott  volna  sérelmeinek  orvoslásáról,  más- 
részt újjászületésének  követelményeiről. 

Méltán  lehet  kérdezni,  még  ha  Széchenyi  terve  elfo- 
gadtatik  is,  megszűnt  volna-e  sérelmes  lenni  az  adminisz- 
trátori rendszer,  melynek  súlyát  a  megyei  önkormányzatot 
bálványozó  közvélemény  oly  nehezen  viselte.  Bizalommal 
tekinthetett-e  a  konzervativek  reformakcziója  elé,  holott  min- 
denkinek élénk  emlékezetében  élt,  hogy  az  1844-iki  ország- 
gyűlés mérsékelt  kivánatainak  teljesültét  is  ezen  párt  aka- 
dályozta meg. 

Lehetett-e  továbbá  a  két  nagy  embernek  előzményei 
után  még  arról  csak  komolyan  szólni  is,  hogy  kettőjök  közül 
melyik  lehet  az  ország  politikai  vezére.  Maga  Széchenyi  sem 
volt  képes,  a  mint  nap  nap  után  közelről  szemlélte  a  dolgok 
folyamatát,  menekülni  Kossuth  varázsától.  Vukovics l  írja, 
hogy  Széchenyi  is  kezdett  Kossuthról  elismeréssel  szólni, 
becsülni  hazafiúi  érdemeit,  mely  eredmény  egyszerűen  követ- 
társi  viszonyából  származott.  Maga  is  rájött,  hogy  Kossuth 
nélkül  mit  sem  képes  elérni,  minek  folytán  éppen  ezen  moz- 
galmas idők  közepette  történt  az  meg  vele,  hogy  Kossuthtal 

1  Emlékirataim,  19.  lap. 

tárgyalásokat  is  folytatott  azon  czélból,  hogy  ez  esetleg  a 
minisztériumban  állást  vállaljon,  mit  azonban  utóbb  határo- 
zottan visszautasított.  Egész  csüggedten  írja  bele  naplójába, 
hogy  a  csata  el  van  veszve  és  hogy  az  ellenzék  fejökre 
nőtt.  Batthyány,  a  rombolás  démona,  Kossuth,  az  enthusiasta, 
kezökben  tartják  az  országot.  Isten  áldását  kéri  minderre, 
miután,  úgy  látszik,  az  ő  szerepe  le  van  játszva.1 

Annak  a  kérdésnek  feszegetése,  hogy  mi  történt  volna, 
ha  a  világesemények  közbe  nem  lépnek,  még  elméleti  értékkel 
sem  bir.  Egyrészt  azért  nem,  mert  az  előadottak  erősen  bizo- 
nyítják, hogy,  ha  pár  év  leforgása  alatt  Kossuth  a  szerény 
zsurnaliszta  állásából  a  nemzet  élére  jutott,  a  hatalmat  később 
is  meg  birta  volna  tartani,  egyszerűen  azért,  mert  az  országi- 
ban ő  volt  a  legerősebb  ember,  kivel  senki  sem  birt.  Más- 
részt azért,  mert  a  nemzet  duzzadó  és  fokozódó  ereje  mellett 
az  alkotmány  megtagadása-  és  kijátszásának  ideje  lejárt.  A  mi 
nem  sikerült  Pálffy  Fidélnek,  nem  sikerülhetett  másnak  sem. 
Végre  pedig  azért  nem,  mert  a  monarkhiának  úgy  kül-  mint 
belpolitikai  helyzete  ugyanazon  bajok-  és  fogyatkozásokban 
leiedzett,  melyek  az  előző  századokban  nem  egyszer  a  teljes 
felbomlás  szélére  juttatták. 

így  is  csoda  számba  ment,  hogy  azon  egész  időszak, 
mely  a  Waterlooi  csatától  egész  1848-ig  terjedt,  elmúlt  a  nél- 
kül, hogy  bonyodalmak  ne  származzanak,  melyek  természet 
szerint  az  ellenzék  malmára  hajtották  volna  a  vizet.  Az  pedig, 
hogy  ez  ki  fogja  használni  a  helyzetet  és  az  előbbi  példák 
módjára  nem  engedi  magát  becsapatni :  valójában  több  mint 
bizonyos  volt. 


1  Széchenyi  naplói,  540.  lap. 


-     480     — 


II. 


A  monarkhia  helyzetének  ezen  eredendő  fogyatkozásai 
tudvalevőleg  több  indokra  voltak  visszavezethetők,  melyeket 
itt  röviden  ismételni  kell. 

Az  egyik  azon  körülmény,  hogy  német  tartományai  és 
olaszországi  birtokainál  fogva  minden  európai  kérdés  közvet- 
lenül érintette  hatalmi  állását;  mihez  még  azon  uj  mozzanat 
is  járult,  hogy  a  keletkező  nemzeti  eszme  mindkét  országban 
elemi  erővel  lépett  fel  és  tette  kérdésessé  a  fennálló  rendszert, 
mely  egyebek  között  éppen  ezen  elv  tagadásából  állott. 

A  másik  körülmény  a  monarkhiának  magának  mecha- 
nikus szervezete,  mely  teljesen  képtelen  volt  annak  alkatele- 
meit egymással  szervi  kapcsolatba  hozni.  Ehhez  járult  kor- 
mányzati szerkezetének  kezdetleges  volta,  minek  folytán  a 
kerékvágásból  való  kizökkenése  elég  volt  arra,  hogy  a  jármű 
felmondja  a   szolgálatot. 

Ezen  mozzanatok  voltak  azok,  melyek  egyszerre  csak 
felszínre  kerültek  és  visszahatottak  a  magyar  országgyűlés  tár- 
gyalásaira, alkalmat  adván  Kossuthnak  egyrészt  a  csomót  meg- 
oldani vagy  kettévágni,  másrészt  a  helyzet  feltétlen  urává  lenni. 

Nézzük  mindenekelőtt  a  nemzetiségi  kérdést,  melynek 
hullámverése  kiterjedt  az  egész  monarkhiára,  miután  nem  léte- 
zett annak  számos  országai  és  népei  között  egyetlen  oly  pont, 
mely  az  izgalmak-  és  veszélyektől  mentes  lett  volna. 

Hiszen  a  monarkhia  országlási  rendszere  a  nemzetiségi 
elvvel,  mely  akkoron,  mondhatni,  hódító  hadjáratát  egész  Euró- 
pában megkezdette,  annak  nemcsak  végső,  de  első  következ- 
ményeivel is  kiegyenlíthetlen  ellentétben  állott,  éppen  úgy  mint 
a  haladásnak  legelemibb  követelményeivel  is,  melynek  órája 
hasonlóképpen  elkövetkezett. 

Az  első  támadás  ebből  a  szempontból  régibb  keletű  volt 
és  a  későbbi  eseményekkel  semmi  összeköttetésben  sem  volt, 
habár  pozitív  és  negatív  irányzatai  rokontermészetüek. 

A  mit  első  támadásnak  lehet  nevezni,  1846-ban  történt, 
Galicziából  indult  ki  és  nem  kevesebbet  czélzott,  mint  az  álla- 

mok  sorából  kitörölt  Lengyelország  helyreállítását.  Metternich  1 
egy  jegyzékében,  melyet  Apponyihoz,  a  párizsi  követhez  inté- 
zett, szemére  veti  a  lengyel  nemességnek  nemzetiségéhez  való 
ragaszkodását,  forradalmi  czélzatait.  Tényleg  az  osztrák  rész- 
ben ily  természetű  mozgalom  indult  meg,  melynek  szálai 
porosz  és  orosz  Lengyelországra  is  kiterjedtek.  Nemcsak  össze- 
esküvés, de  általános  felkelés  terveztetett,  melynek  első  kitö- 
rése puccs  alakjában  történt,  melyet  vagy  ezer  ember  vitt 
véghez,  kik  a  vieliczkai  sóbányákat,  az  ottani  hivatalt  a  pénz- 
tárral együtt  hatalmukba  is  ejtették.  Az  osztrák  katonai  és 
politikai  hatóságok  meglehetősen  fejőket  vesztették,  kivéve 
Benedeket,  ki  akkor  mint  alezredes  ott  helyőrségen  volt  és 
kinek  fényes  pályája  itt  kezdődött,  hogy  később  Königgrátz 
alatt  örökre  félbeszekadjon.  Ő  pár  század  katonát  összeszedve 
bátran  nekiment  a  felkelőknek  és  azokat  szétverte.2  Ez  idáig 
rendben  volt,  de  a  mi  nem  volt  rendben  és  az  osztrák  kor- 
mányt egész  Európa  előtt  pellengérre  állította,  az  volt,  hogy 
a  parasztokat  ráuszították  a  földbirtokos  osztályra,  kik  azután 
hallatlan  kegyetlenségeket  követtek  el  a  nemeseken,  melyekért 
az  osztrák  beamterek  részéről  megfelelő  díjazásban  részesül- 
tek. Legalább  akkor  az  európai  közvéleményben  ez  a  hir  volt 
elterjedve.3 

E  munkának  első  kötetében  foglalkoznom  kellett  Cseh- 
ország gyászos  katasztrófájával,  mely  1620-ban  a  fehérhegyi 
csatában  érte.  Elmondtam,  hogy  az  uralkodóház  nem  keve- 
sebbet czélzott,  mint  a  cseh  nemzetet  és  alkotmányt  teljesen 
kiirtani.  Valamint  reánk  is  hasonló  szomorú  sors  várakozott. 
Elmondtam  azt  is,  hogy  azon  drákói  rendszabályok,  melyek 
akkor  foganatosíttattak,  mindkét  irányban  sikert  látszottak  biz- 
tosítani ennek  az  isteni  és  emberi  jogba  ütköző  merényletnek. 
Közel  két  századon  keresztül  úgy  festett  a  dolog,  mintha  a 
siker  állandó  is  lesz  és  hogy  az  osztrákosítás  úgy  mint  az 
önkényuralom  szilárd  gyökereket  vert  vala  a  teljesen  feldúlt 
talajban.    Azonban   éppen  két    század    leforgása    után    kettős 

1  Xachgelassene  Papiere,  III.  kötet   191.  lap. 

2  Friedjscntf :  Benedeks  Nachgelassene  Papiere,  15.   lap. 

3  Gróf  Scherr-Thoss  Arthur :  Emlékezések  multamra.  Budapesti 
Szemle,  XXVII.  kötet   186.  lap. 

Beöthy  Ákos  :  A  magyar  államiság  fejlődése,  küzdelmei.  J1I.  3[ 

irányban  indult  meg  a  derék  cseh  nép  törekvése,  mely  ma 
már  végső  következméi^eiben  a  fehérhegyi  diadal  eredményeit 
kicsikarta  a  győző  kezeiből.  Megfelelő  önérzettel  mondhatta 
egy  alkalommal  Rieger,  a  csehpárti  vezér,  hogy  ha  Magyar- 
ország kiheverte  Világost,  úgy  ők  kiheverték  a  fehérhegyi  csata- 
vesztést.1 Ennek  egyik  perdöntő  bizonyítéka  abban  van,  hogy 
az  akkori  osztrákosítás  embereinek  utódai,  a  Schwarzenberg, 
Bouquoi,  Gallas,  Martinitz  családok  ma  mind  csehpártiak  és 
az  elszakadt  fonalat  össze-  és  továbbfüzik. 

A  történet  kérlelhetlen  logikája  ebben  az  esetben  is  erő- 
sebb  volt  mint  a  tökéletlen  emberi  törekvés,  minek  folytán  a 
Lajthán  túl  oly  probléma  lőn  felvetve,  melyet  az  osztrák  hiva- 
talos politika  máig  sem  tudott  megoldani  és  mely  magát  az 
egész  alkotmányt,  legalább  életerős  működésében,  veszélyezteti, 
a  mit  különben  csak  mellékesen  kivánok  megjegyezni. 

Eme  törekvések  kézzelfogható  alakban  már  Ferencz  csá- 
szár uralkodása  alatt  ütötték  fel  fejőket.  Igen  hamar,  habár 
csak  lépésről  lépésre  terjedve,  mind  nagyobb  méreteket  öltöt- 
tek és  az  1848-iki  év  elején  szintén  azon  mozzanatok  közé 
tartoztak,  melyek  a  fennálló  rendszer  tarthatatlanságát  napnál 
világosabban  bizonyítgatták.  A  mozgalom  kettős  irányban 
indult  meg,  nemzeti  és  politikai  czélokat  tűzve  maga  elé. 
A  nemzeti  a  cseh  nyelv  és  irodalom  újjászületéséből  és  tér- 
foglalásából állott.  Kezdődött  azzal,  hogy  Königinhof  váro- 
sában régi  iratokat  fedeztek  fel,  melyek  a  hajdankorból  szár- 
mazó cseh  dalokat  és  költeményeket  tartalmaztak  és  a  cseh 
nyelvet  megfelelő  történeti  múlttal  és  irodalmi  háttérrel  látták 
el.  Fokozta  ez  a  nemzeti  önérzetet,  bizonyítva,  hogy  a  cseh 
kultúra  meg  tud  saját  lábain  állani.  Innentúl  megkezdődött 
a  nyelv  mívelése  szóban,  Írásban  egyaránt.  A  nyelv  haszná- 
lata mindinkább  terjedt,  nyilvános  előadások,  szavalatok  tartat- 
tak, társulatok  alakultak,  cseh  sajtó  és  irodalom  keletkezett. 
Schaffarik  a  szláv  régészet  terén  működött,  Palaczkyban  egy 
nagy  történetírói  tehetség  jelentkezett,  a  régi  dicsőség  emlékeit 
elevenítve  meg  a  fogékony  nemzet  előtt.  Természetes,  hogy 
a  múlt  vizsgálata  kiterjedt  a  politikai  és  közjogi  intézmények 

1  Kolmer :  Parlament  und  Verfassung  in  Österreich,  241.  lap. 

tanulmányozására  is.  A  cseh  államjog  körvonalai  kezdtek  a 
feledés  homályából  kibontakozni.  Nagy  súly  helyeztetett  az 
analógiára  a  magyar  és  cseh  viszonyok  között,  hiszen  Fer- 
dinánd mint  cseh  király  szintén  az  V-ik  jelzőt  viselte,  úgy 
mint  nálunk.  Igaz,  hogy  nem  lehetett  szemet  hunyni  az  előtt, 
hogy  a  magyar  közjog  folytonos  és  élő  gyakorlatnak  volt 
tárgya,  míg  a  cseheknél  a  fonál  legalább  két  századon  át 
megszakadt,  valamint  hogy  óriási  volt  a  különbség  Szent 
István  és  a  Venczel-féle  korona  között,  mely  különbség  mind- 
járt abban  jelentkezett,  hogy  István  viselte  e  koronát,  Venczel 
pedig  nem,  hanem  csak  századok  multán  lett  az  koporsójára 
helyezve. 1 

Tényleg  annak  a  koronázásnak,  mely  Ferdinándot  cseh 
királyivá  avatta,  egészen  más  közjogi  jelentősége  volt  mint 
annak,  mely  Pozsonyban  lefolyt,  de  még  sem  lehetett  tagadni, 
hogy  mindezek  nagy  mértékben  hozzájárultak  a  nemzeti  öntu- 
dat fokozásához,  melynek,  úgy  mint  nálunk,  a  hazaszeretet 
és  nemzetiségéhez  való    ragaszkodás  volt  legerősebb  forrása. 

Éppen  így  állott  a  cseh  rendi  országgyűléssel  is.  Ennek 
is  inkább  névleges  mint  valóságos  jogosítványai  voltak.  Mond- 
hatni századokon  keresztül  mit  sem  hallott  az  ember  róluk. 
De  Ferdinánd  uralkodása  alatt  itt  is  kezdtek  a  politikai  ébre- 
dés tünetei  mutatkozni,  melyek  nemcsak  nagyobb  érdeklődést, 
de  a  hatáskör  tágítását  is  vonták  magok  után.  Elősegítette  a 
dolgot  azon  örökös  viszály,  mely  a  cseh  helytartók  és  a  bécsi 
kormány  között  dúlt,  a  mint  erről  már  e  kötet  elején  emlé- 
keztem. Ennek  a  rendi  képviselet  vette  hasznát,  mert  fontos- 
sága, jelentékenysége  nőtt,  hol  a  helytartó,  hol  a  kormány 
játszván  ki  azt  egymás  ellen.2 

A  "Genesis«  czimü  munka  jól  értesült  szerzője  hang- 
súlyozza, hogy  az  ellenzéki  érzés  folyvást  nőtt  és  közel  járt 
a  magyar  országgyűlés  viselkedéséhez.  Az  ellenzéki  han- 
gulat szűkebb  értelemben,  a  politizálás  tágabb  értelemben  a 
nemzeti  érzés  hódításának  területen  mind  nagyobb  arányokat 


1  Beschreibung  der  Krönun^síeieiiichkeiten  clcr  Könige  von  Böhmen 
Wien,    1830. 

2  Lásd  e   részleteket  :  Genesis  82.   lap. 

fejtett  ki.  Vendéglőkben,  kávéházakban  egyre  folyt  a  politizálás 
és  a  cseh  nyelvi  propaganda  terjesztése.  A  hatóságok  és  a  rend- 
őrség, szokás  szerint,  teljesen  tehetetlenek  voltak,  a  régi  esz- 
közök és  módszerek  itt  is  elkoptak,  úgyannyira,  hogy  mikor 
az  1848-ik  év  eseményei  bekövetkeztek,  ezek  Csehországban 
és  Prágában  is  teljes  mértékben  éreztették  pusztitó  hatásukat. 
Helyesen  emeli  ki  Springer,  hogy  a  mint  a  magyar  ország- 
gyűlés márczius  3-án  megkezdte  nagy  akczióját,  ennek  máso- 
dik kiadását  megtaláljuk  a  cseh  tartománygyülésben  alig  egy 
hétre  reá.1 

A  mozgalom  már  előbb  akutabb  jelleget  öltött  azon  tar- 
tományban, melyet  a  monarkhia  szemefényeként  őriztek,  Lom- 
bardia-Velenczében.  Tudvalevő,  hogy  Olaszországot  Metternich 
geográfiai  fogalomnak  keresztelte  el,  a  mi  rá  nézve  a  politikai 
halált  jelentette.  A  dolog  azonban  nem  így  állt.  Keletkezőben 
volt  a  feltámadás,  mit  az  olaszok  zengzetes  nyelvükön  Risor- 
gimento-nak  neveztek,  mely  szó  egy  Cavour  által  szerkesztett 
újságnak  is  czíme  lett.  Macchiavelli  nagy  gondolata  nem  vesz- 
tette el  erejét,  megindult  az  akczió  az  egész  vonalon  a  nem- 
zeti egység  kivivására,  a  szabadulásra  az  idegen,  a  gyűlölt 
osztrák  járom  alul.2  Jelentékeny  politikai  irók,  így  Gioberti, 
Balbo,  Massimo  d'Azeglio  léptek  fel,  az  egység  eszméjét  han- 
goztatva. Egy  másik  tehetséges  fiatal  ember,  a  később  nagy- 
hírű Mazzini,  megalkotta  az  ifjú  Olaszhon  »Giovina  Itália « 
czimű  titkos  társulatot,  mely  előkészítendő  volt  a  talajt  a  forra- 
dalom számára.  Nagy  tápot  nyert  e  mozgalom  az  uj  pápa, 
IX.  Pius  által,  ki  magát  egyrészt  emanczipálta  az  osztrák 
gyámság  alól,  másrészt  az  összes  politikai  elitélteknek  amnesz- 
tiát adott.  Ez  egy  érdekes  elmefuttatásra  adott  alkalmat  Met- 
ternichnek,3 ki  megmagyarázza  a  pápának,  hogy  nem  amnesz- 
tiáról, de  csak  bocsánatról  lehet  szó,  miután  az  első  mintegy 
a  feledés  fátyolát  borítja  a  bűntényre  és  így  annak  jogi  jelen- 
tőségét szünteti  meg,  a  másik  tovább  is  számon  tartja,  habár 

1  Springer,  idézett  munka,  II.  kötet  170.  lap. 

2  Lásd  ezen  mozgalmakra  vonatkozólag  Hermann  Reuchlin :  Ge- 
schichte  Italiens  von  der  Gründung  der  regierenden  Dynastie  bis  zur 
Gegenwart,  I.  kötet. 

3  Idézett  munkája,  VII.  kötet  246.  lap. 

a  bűnösnek  irgalmaz  is.  Ez  a  tény  már  maga  is  népszerűvé 
tette  a  pápát,  a  mihez  még  az  is  járult,  hogy  a»  ő  segélyére 
is  számítottak  az  osztrákok  kiűzésében.  Általános  elterjedést 
nyert  és  nagy  tetszést  aratott  azon  nyilatkozata,  hogy  az 
osztrákok  barbárok  és  nincs  helyök  Olaszország  virányain. 
Minden  hazafit  lelkesedéssel  töltött  el,  hogy  míg  Macchiavelli 
az  olasz  egységnek  legnagyobb  ellensége  gyanánt  a  pápa 
világi  uralmát  tekintette,  akkoron  a  dolog  azt  a  szint  viselte, 
mint  ha  Krisztus  helytartója  fogja  a  százados  álmokat  meg- 
valósítani. Ily  módon  a  mindenfelé  hangzó  »Evviva  Pio  nono« 
az  olasz  irredenta  csatakiáltása  lett,  arczképét  az  emberek 
talizmán  gyanánt  hordták,  a  színházban  dalokat  énekeltek 
tiszteletére.  Schönhals  tábornok,  Radetzky  hadsegéde  tanúsítja 
ezt  egy  művében,1  melyet  a  maga  nemében  klasszikusnak  lehet 
nevezni.  Hogy  ez  áll,  bizonyítja  az,  hogy  akkor  francziára 
lefordították.  Azért  idézem  a  franczia  fordítást,  mert  a  német 
eredetit  nem  tudtam  megszerezni. 

Katonailag  mindenesetre  komolyabb  háttérrel  birt  Piemont 
nagyra  vágyása,  mely  ekkor  kezdte  meg  azon  szerepet  játszani, 
melyet  később  Cavour  annyi  tehetséggel  s  oly  fényes  sikerrel 
befejezett.  A  király,  Károly  Albert  egyelőre  nem  igen  pályázott 
másra  mint  az  osztrák  kézen  levő  két  olasz  tartományra,  az 
úgynevezett  lombard-velenczei  királyságra.  Terveit  előmozdí- 
totta, hogy  Rainer  főherczeggel,  ki  akkor  olasz  alkirály  volt, 
sógorsági  viszonyban  állott.  A  két  család  folytonosan  látogatta 
egymást  és  így  a  viszonyokat  jól  megfigyelhette  és  ösmerte. 
Kincstára  tele  volt,  a  piemonti  hadsereg  az  olaszok  közt 
leginkább  birt  katonai  tulajdonokkal.  Egész  el  volt  telve  az 
ifjú  Olaszország  nézeteivel,  ezeket  hirdette  és  nyilvánosan 
tüntetett  mellettök.  Egyebek  között  egy  emlékérmet  veretett, 
rajta  egy  Sfinx  volt  ábrázolva  oroszlánlábakkal,  mety  tal- 
pával egy  sast  zúz  össze,  s  ez  a  felírás:  » Várom  csillagom 
feltűnését.-  -' 

Mindezen  czélzatokat  nagy  mérvben  előmozdította  azon 
engesztelhetlen  gyűlölség,  melylyel  a  két  tartomány  az  osztrák 


'  Campagnes  d'Italic  en   1848-1849.,   39.  lap. 
1  Souvenirs  du  generál   Della  Rocca,   84.  lap. 

uralom  iránt  viseltetett.  Pillersdorf,1  a  ki  az  olasz  viszonyo- 
kat jól  üsmerte,  kedvező  képet  rajzol  az  ottani  állapotokról, 
azt  bizonyítgatva,  hogy  az  osztrákok  aránylag  nem  igen  szol- 
gáltak rá  arra  a  nagyfokú  ellenszenvre.  Kétségtelen  tény, 
hogy  valamennyi  olasz  tartomány  között,  Nápolyt  s  a  pápai 
tartományt  is  odaértve,  az  osztrák  rész  volt  legjobban  kor- 
mányozva s  anyagilag  virágzó  állapotnak  örvendett.  Az  ola- 
szok egy  csomó  kivételes  kedvezményt  élveztek,  melyekkel 
az  örököstartományok,  sőt  még  hazánk  sem  dicsekedhetett. 
Maga  Ferencz  császár  volt  az,  ki  később  sokat  engedett 
rendszerének  érdes  oldalából.  A  hivataloskodás  olaszul  tör- 
tént, a  katonai  szolgálat  is  rövidebb  volt  mint  a  többi  tar- 
tományokban, az  olasz  tartományok  voltak  az  egyedüliek, 
melyek  a  papirpénzgazdálkodást  nem  ösmerték,  hanem  csakis 
érczpénz  volt  forgalomban.  Különösen  protegálásnak  örvendett 
a  főváros,  Milano,  melynek  élvvágyó,  mulatni  szerető  lakos- 
sága, pompakedvelő  arisztokracziája  —  tudni  kell,  hogy  Párizs 
és  London  kivételével  sehol  annyi  szép  fogatot  nem  lehet 
látni  mint  az  ottani  korzón  —  az  osztrák  udvar  különös 
kegyeiben  állott,  kitüntetésekkel,  javadalmazásokkal  volt  elhal- 
mozva. Eleinte  elég  jól  mentek  a  dolgok,  főleg,  midőn  Fer- 
dinánd, az  egyetlen  az  osztrák  császárok  között,  1838-ban 
a  hires  vaskoronával,  mint  a  hajdani  fejedelmek,  megkoronáz- 
tatta magát.  Metternich,  sőt  maga  Hübner  2  is,  ki  mint  kezdő 
s  nagy  reményekre  jogosító  diplomata  ott  jelen  volt,  egész 
elragadtatással  beszélt  a  felső  körök  szeretetreméltóságáról. 

De  ezen  kedvezmények  és  kedélyes  intermezzok  nem 
voltak  képesek  a  természetes  ellentéteket  áthidalni,  sem  a 
rendőruralomnak,  a  sajtóczenzurának  nyűgét  és  nyomását 
elfelejtetni,  sem  azon  óriási  tapintatlan ságokat  enyhíteni,  melyek 
közül  egy  például  abban  állott,  hogy  a  színházakban,  így  a 
hires  milanói  Scálában  is  a  két  első  zártszéksor  a  tisztikar 
számára  volt  lefoglalva,  kik  hetyke,  kihivó  magaviseletökkel 
lehetőleg  rontották  a  hangulatot.  Tényleg  a  katonaság  és 
czivil,    osztrák    és    olasz   társaság  között  az  elhidegülés  nap 

1  Handschriftlicher  Nachlass,  77.  lap. 

2  Ein  Jahr  meines  Lebens,  26.  lap. 

nap  után  növekedett,  míg  végre  mintegy  khinai  fal  válasz- 
totta el  egymástól. 

A  mint  a  negyvenes  évek  vége  felé  a  nemzeti  moz- 
galom megindult,  az  olasz,  legelőbb  a  milanói  felső  körök 
egész  lelkesedéssel  mentek  abba  bele.  Egyik  tüntetés  a  másikat 
érte,  úgy  hogy  nem  lehetett  kétség-  az  iránt,  miszerint  az 
osztrák  uralom  csakis  a  szuronyokra  támaszkodik.  Az  1848-ik 
év  elején  a  dolgok  annyira  fajultak,  hogy  a  hadsereg  főpa- 
rancsnoka, a  hírneves  Radetzky,  ki  kétségtelenül  a  világ  bár- 
mely hadseregében  számottevő  katonai  tehetség  lett  volna  és 
a  ki,  82  éve  daczára,  kedélyének  frisseségét,  cselekvőképes- 
ségét épen  megőrizte,  egyik  sürgős  kérést  a  másik  után  küldte 
Bécsbe,  erősítéseket  követelve.  A  kérés  teljesült  s  a  legrövi- 
debb idő  alatt  közel  80,000  ember  állott  parancsai  alatt,  a  had- 
sereg szine-java,  melynek  gerinczét  magyar  ezredek  képezték. 

Tényleg  a  mozgalom  1848.  év  elején  határozottabb  és 
fenyegetőbb  alakot  öltött.  Ennek  egyik  mozzanata  abból  állott, 
hogy  kiadatott  a  jelszó,  miszerint  sem  szivarozni,  sem  lutriba 
tenni  nem  szabad.  E  tilalomnak  az  volt  a  czélja,  hogy  miután 
mindkét  czikk  kincstári  jövedelmi  forrást  képezett,  ily  módon 
a  gyűlölt  uralmat  legalább  bevételeinek  egy  részétől  fogják 
megfosztani.  A  tüntetés,  még  pedig  az  egész  királyságra  nézve, 
1848.  újév  napján  megkezdődött.  Eleinte  csak  passzive  ment 
a  dolog,  de  később  átcsapott  a  tényleges  térre,  a  mennyiben, 
ha  valaki  az  utczán  szivarozott,  annak  a  szivart  kiverték  a 
szájából.  Leginkább  rászolgáltak  erre  a  katonák,  elsősorban 
Milanóban,  a  hol  a  helyőrség  legszámosabb,  az  ellenszenv 
legerősebb  volt.  Egyenkint  nem  is  volt  szabad  a  katonáknak 
járniok,  csak  csoportosan.  A  magyar  gránátosok,  eltelve  duhaj - 
kodási  kedvvel,  ősi  virtussal,  ezt  úgy  cselekedték,  hogy  két 
szivart  is  dugtak  a  száj  okba,  mi  azután  véres  verekedésekre 
adott  alkalmat.  A  forrongás  mindinkább  nőtt,  a  nemzeti  moz- 
galom szervezkedett,  várva  az  eseményeket.  így  állottak  az 
ügyek,  mikor  a  párizsi  és  később  a  bécsi  események  meg- 
adták az  alkalmat  s  a  forradalom  kitört,  előbb  Milanóban, 
a  hol  Radetzky  öt  napig  tartó  véres  utczaharcz  után  kény- 
telen volt  csapataival  Veronába  visszahúzódni.  De  csak  azért, 

hogy  onnan  megkezdje  győzelmes  hadjáratát,  mely  azonban 
politikailag  úgy  mint  katonailag  végleges  megoldást  nem  hozott. 

Németországban  is  kezdtek  összetornyosulni  a  viharfelhők. 
Ide  tartozik  ennek  méltatása  is.  Németországot  ugyanis  akkor, 
a  monarkhia  szempontjából,  nem  lehetett  külföldnek  tekinteni, 
miután  az  örököstartományok,  Galiczia  és  Lombard- Velencze 
kivételével,  a  német  szövetség  tagjai  voltak,  a  mint  hogy 
később  1848-ban  azok  a  Frankfurtban  ülésező  német  parla- 
mentben helyt  is  foglaltak.  Említettem  azonkívül  Metternich 
politikájának  azt  a  sarktételét,  hogy  ott  a  status  quo-t  fenn 
kell  tartani,  és  így  egyaránt  ellenezte  akár  az  egységi,  akár 
az  alkotmányos  törekvéseket.  Ebben  az  irányban  nagy  sikerét 
képezte  politikájának  Poroszország  magatartása,  mely  teljesen 
Ausztria  szekerét  tolta.  A  király,  III.  Frigyes  Vilmos,  ugyanaz, 
kiről  az  első  kötetben  szóltam,  midőn  Poroszország  katasz- 
trófáját a  napóleoni  háborúk  alatt  említem,  több  mint  negyven 
évig  uralkodott  és  az  egész  idő  alatt  hive  maradt  az  osztrák 
szövetségnek,  valamint  annak,  a  mit  konzervatív  felfogásnak 
neveztek,  melynek  megtestesüléseként  Metternichet  és  rend- 
szerét tekintették. 

Fia,  IV.  Frigyes  Vilmos,  ki  1840-ben  lépett  a  trónra, 
szintén  nag}^  tisztelője,  sőt  bámulója  volt  Metternichnek,  habár 
német  politikáját  ő  reformálni  kívánta,  mi  újra  felidézte  a  régi 
ellentéteket.  Ha  már  róla  szólok,  pár  vonással  rajzolni  kívánom 
személyiségét,  miután  nem  egy  politikai  tanulság  fűződik  ural- 
kodásához. Ő  azok  közé  tartozik,  kiket  Göthe  problematikus 
egyéniségeknek  tekintett,  mely  kategóriába  Széchenyi  Istvánt 
is  be  kellett  helyeznem.  Nála  is  feltűnt  az  ellentét  a  szellemi 
képesség  és  az  akaraterő,  a  következetesség  közt.  Deák 
Ferencz  ösmerte  őt,  együtt  voltak  az  ötvenes  években  a  cseh 
fürdőkben,  hol  őt  a  király  a  legfeltűnőbb  kitüntetésben  része- 
sítette. Deák  őt  a  legeszesebb  és  legszellemesebb  emberek 
közé  sorozta,  kiket  valaha  látott,  éppen  úgy  mint  a  nagy 
történetíró  Ranke  is  beösmerte  róla,  hogy  szakmájában  mes- 
terének tekinti.1  Mindezek  után  nem  lehet  csodálni,  hogy  nagy 
terveket  forralt,  merész  czélokat  tűzött  maga  elé,  melyek  azon- 

1  Treitschke:  Deutsche  Geschichte,  V.  kötet  12,  lap. 

ban  kitartás  és  erély  hiányában  bukással  végződtek.  Ilyen 
volt  a  német  szövetség  reformja,  melyet  Metternich  alatt  már 
kezdeményezett  és  mely  1850-ben  Ausztriával  szemben  meg- 
hátrálásra vezetett,  hogy  azután  1866-ban  a  kölcsön  busásan 
visszafizettessék. 

Az  egész  tragikomédiának  legnagyobb  tanulsága  abban 
rejlik,  hogy  fivére,  Vilmos,  ki  utána  következett,  vele  ugyan 
szellemileg  nem  mérkőzhetett,  de  férfiasság  és  jellemesség 
tekintetében  túlszárnyalta  őt,  a  csorbát  Königgrátznél  kikö- 
szörülte, a  mi  egyszerűen  a  politikai  képességek  közt  az 
akaraterőnek  felsőségét  bizonyítja  a  szellemesség  felett. 

De  bukás  avagy  siker  volt  bár  tervei  számára  a  jövő 
méhében  elrejtve,  annyi  bizonyos,  hogy  az  úgynevezett 
»entente  cordiale«  a  két  német  nagyhatalom  között  a  statü 
quo  fenntartására  nézve  véget  ért.  Hozzájárult  a  párizsi  for- 
radalom hatása,  mely  a  német  szövetséget  alapjaiban  meg- 
ingatta, mint  a  hogy  a  monarkhiában  is  mindent  fenekestől 
felforgatott. 

Többször  hivatkoztam  már  arra,  hogy  Párizsban  1848. 
év  február  első  napjaiban  egy  rögtön  támadt  forradalmi 
kitörés  nemcsak  a  szilárdnak  látszó  Guizot-féle  kormányt, 
hanem  Lajos  Fülöp  trónját  és  uralkodóházát  elseperte  és  a 
köztársaságot  kiáltotta  ki. 

Ennek  a  trónváltozásnak  több  oly  nagyfontosságú  poli- 
tikai következmény  járt  kíséretében,  hogy  egy  rövid  kitérés 
reá  talán  nem  lesz  felesleges,  annyival  inkább,  miután  elő- 
adásom fonalán  többször  kellett  foglalkoznom  e  nagy  esemény 
előzményeivel.  Midőn  ezen  kötet  harmadik  könyvében  a  fran- 
czia  sajtó-,  párt-  és  irodalmi  viszonyokról  szóltam,  utalnom 
kellett  egyes  mozzanatokra,  melyek  ezen  nagy  történeti  válság 
genesisét  megvilágítják  és  azzal  összeköttetésben  vannak.  Most 
hasonló  rövidséggel  magát  az  eseményt  kívánom  ecsetelni, 
miután  ennek  nagy  fontossága  és  hordereje  mellett  vannak 
oly  természetű  politikai  tanulságai,  melyeket,  ha  már  a  tényt 
magát  fel  kellett  említenem,  figyelmen  kívül  nem  hagyhatok. 

Metternich  jellemzésének  ötletéből  szóltam  arról,  hogy 
o  előre  megjósolta  Lajos  Fülöp  bukását.  Azon  ellentétből 
következtetett  erre,  mely  kiindulási  pontjának  forradalmi  termé- 

szctc  cs  a  monarkhikus  elv  között  létezik.  Szögyényitől * 
tudjuk,  hogy  Metternich  szerint  ezen  eshetőség  közte  és  Lajos 
Fülöp  közt  szóbeszéd  tárgya  volt.  Ez  utóbbi  el  is  volt 
készülve  reá ;  igaz,  hogy  abban  az  illúzióban  élt,  hogy  kevés 
vártatva  vissza  fogják  hivni,  a  mi  azonban  nem  teljesült. 

Tudvalevőleg  maga  Lajos  Fülöp  is  trónját  egy  ily  ter- 
természetü  mozgalomnak  köszönhette,  mely  nagybátyját, 
X.  Károlyt  koronájától  megfosztotta  és  őt  ültette  helyére. 

Nem  érdektelen  az  sem,  hogy  ez  utóbbi  forradalmi 
mozgalom  egy  államcsínynek  volt  következménye,  melyet  a 
Polignac-kormány  kisérlett  meg. 

A  merénylet  pedig  a  franczia  alkotmány  14-dik  §-a 
alapján  történt. 

Ezen  szakasz  megfelel  az  osztrák  alkotmány  szükség- 
paragrafusának, mely  hasonlóképpen  a  végzetes  14-ik  számot 
viseli  és  bizonyos  esetekre  a  koronának  a  törvényhozáson 
kivül  is  diszkreczionális  természetű  hatalmat  ad.2  De  míg 
Ausztriában  emez  intézkedéssel  való  kormányzás  intézvényes 
jellegű  lett,  a  francziák  benne  alkotmánysértést  láttak,  vele 
szemben  a  fegyveres  ellenállás  terére  léptek,  mely  három  napi 
utczai  harcz  után  győzelemmel  végződött.  X.  Károly  leté- 
tetett és  helyét  Lajos  Fülöp  foglalta  el. 

Ezen  győzelem  következményeinek  egy  másik  igen  tanul- 
ságos mozzanata  az  volt,  hogy  a  franczia  mérvadó  körök  az 
1688-iki  angol  forradalom  analógiájából  indultak  ki  és  válla- 
lásuknak szintén  sikert  jósoltak.  Mint  ottan  a  Stuartok  fiága 
helyett  a  nőágat  ültették  a  királyi  székbe,  úgy  Lafayette  és 
Thiers,  ki  akkor  fényes  pályájának  kezdetén  állott,  hasonló 
megoldást  indítványozott  oly  módon,  hogy  a  Bourbonok 
idősebb  ága  helyett  az  ifjabb  Orleans-ág  hivassék  meg  az 
uralkodásra. 

A  formula  az  volt :  a  fejedelem  helyettesítése  dynastia- 
változás  nélkül.3  A  tévedés,  melybe  estek,  abból  állott,  hogy 

1  Emlékiratai,  I.  kötet  49.  lap. 

2  Duvergier  de  Hanrannc :  Histoire  du  Gouvernement  parlemen- 
taire  en  Francé,  X.  kötet  552.  lap.  —  Neisser :  Zur  Geschichte  des  §  14 
des  Grundgesetzes  über  die  Reichsvertretung. 

3  Thureau-Bangin :  Le  Parti  libéral  sous  la  Restauration,    460.  1. 

nem  vették  tekintetbe  azt,  hogy  míg  Angliában  a  történeti 
folytonosság  követelményeinek  teljes  mértékben  elég  lett  téve, 
addig  ennek  összekötő  fonala  Francziaországban  megszakadt. 
Nem  vették  számba,  hogy  míg  Angliában  a  dinasztikus  érzés 
erősen  buzgott  a  nemzet  kebelében,  addig  Francziaországban 
ennek  gyökerei  teljesen  kivesztek.  -A  mennyiben  ily  termé- 
szetű kultuszra  a  forradalom  utáni  franczia  nemzet  képes 
volt,  az  Napóleonban,  az  ő  személyét  környező  varázsban 
összpontosult,  mely  mellett  különösen  Lajos  Fülöp  nyárspol- 
gárias természetű  egyénisége  eltörpült. 

Abban  egészen  igaza  volt  Metternichnek,  hogy,  miután 
Lajos  Fülöp  a  forradalom  szülötte,  a  trónra  őt  ily  mozgalom 
emelte,  az  le  is  teheti.  Népszuverénség  és  hagyományos 
kegyelet  nem  egykönnyen  összeegyeztethető  érdekek. 

Nem  vették  továbbá  észre,  hogy  Angliában  ama  helyet- 
tesítés minden  pártnak,  a  whignek  mint  torynak  egyaránt  volt 
a  műve.  A  parlament  ama  határozata,  mely  Stuart  Jakab 
trónját  üresnek  nyilvánította  és  leányát  és  ennek  férjét  ültette 
helyére,  mind  a  két  párt  kompromisszumából  jött  létre,1  míg 
Francziaországban  élet-halálharcz  folyt  a  pártok  között.  Egyik 
annyira  gyűlölte  a  másikat,  hogy  inkább  kész  volt  mindegyik 
az  egész  alkotmányt  levegőbe  röpíteni,  mintsem  hogy  a  másik 
boldoguljon. 

Tényleg  ezen  ellentétek  Lajos  Fülöp  egész  uralkodása 
alatt  nem  enyésztek  el,  folytonos  válságokat  idéztek  elő  és 
későbbi  bukásának  is   okozói  voltak.2 

Volt  ezenkívül  Thiersnek  egy  másik,  nagy  hirre  ver- 
gődött formulája,  melyet  szintén  a  helyzet  kulcsának  tekin- 
tett és  következőképpen  hangzott :  »Le  roi  regne,  mais  ne 
gouveme  pas«  (a  fejedelem  uralkodik,  de  nem  kormányoz). 
Talán  nem  érdektelen  felemlíteni,  hogy  ezen  tétel  első  fel- 
találója egy  lengyel  politikus  volt  a  XVI-dik  században, 
Zamoisky  gróf,  a  kit  nem  ok  nélkül  hasonlítottak  Perikieshez,3 

1  Macaulay  :  History  of  England,  III.  kötet  437.  lap.  Tauchnitz 
cdition. 

2  Lásd  erre  vonatkozólag  Thureau-Dangin  nagy  művét :  Histoire  de 
la  Monarchie  de  Juillet.  —  Rochou  :  Geschichte  Frankreichs,   1814—1852. 

3  Treilschke:  Politik,  II.  kötet  103.  lap. 

és  a  ki  ezt  III.  Zsigmond  lengyel  király  választásánál  Rege 
sed  non  impera  szavakkal  fejezte  ki. 

Ezen  szabvány  a  politikai  hatalom-  és  befolyásról  oly 
teljes  lemondást  jelentett,  mint  a  mely  az  angol  parlamentáris 
rendszernek  jellemvonása.  Ennek  Francziaor szagba  való  átül- 
tetése egy  bizonyos  pontig  természetes  folyománya  volt  a 
Napoleon-féle  önkényuralomnak,  valamint  azon  talmi  képvise- 
leti rendszernek,  mely  a  Bourbonok  ancien  régime  szinezetű 
kormány  formájából  származott  és  a  mely  a  francziák  nivelláló 
s  egyenlőséget  hajhászó  hajlamaival  minduntalan  összeütközött. 

Lajos  Fülöp  azonban  egyáltalában  nem  érzett  magában 
hajlandóságot  erre  a  szerepre  vállalkozni.  Ő  nagyon  értelmes, 
tanult,  világlátott  ember  volt;  szellemileg  és  gyakorlatilag 
legalább  is  al  pari  állott  az  államférfiak  és  politikusok  azon 
nagy  nemzedékével,  mely,  mint  tudva  van,  a  franczia  kamrák 
tárgyalásait  akkoron  a  világ  csodálatának  tárgyává  tették. 
Ő  nemcsak  uralkodni,  de  kormányozni  is  akart  és  hogy  ezt 
tehesse,  uralkodásának  tizennyolcz  éve  alatt  majdnem  minden 
miniszterét  lejáratta.  A  mint  azután  korosabb  lett,  mind  job- 
ban-jobban  uralkodott,  hozzá  még  kezdte  magát  biztonságban 
érezni,  mindinkább  képzelődővé  vált  s  utóbb  csalhatatlannak 
tekintette  magát,  nem  hajtott  az  okos  szóra,  nyakasán  és 
önkényesen  viselkedett.  Nagyon  jellemző  erre  vonatkozólag 
egyik  fiának  levele,  ki  1847-ben  róla  következőképpen  írt: 
»A  király  hajthatatlan,  senkire  sem  hallgat,  akaratát  minden- 
kire ráerőszakolja.  Nincsenek  többé  miniszterek,  felelősségök 
semmivé  törpült.  Mindenkinek  úgy  kell  tánczolni,  mint  a  hogy 
ő  fütyöl.  A  király  oly  korba  lépett,  a  hol  az  ellennézetre  nem 
igen  adnak  semmit.  Megszokta  a  kormányzatot,  azt  akarja, 
hogy  tudják,  hogy  minden  ő  általa  történik,  tapasztalatai, 
bátorsága  elbizottá  tették,  azt  hiszi,  hogy  képes  a  veszélylyel 
daczolni,    mely  tényleg  létezik  és  katasztrófára  fog  vezetni. « 

Érdekes  a  dologban  az,  hogy  kapott  egy  minisztert, 
a  ki  a  parlamentáris  mindenes  szerepére  vállalkozott,  vagyis 
arra,  hogy  a  fejedelem  személyes  uralmának  ügyvivője,  védel- 
mezője legyen.  Ez,  mint  már  említem,  Guizot  volt,  kinek 
tehetségeihez,  jellemességéhez  kétség  nem  fér.  Minden  való- 
színűség  szerint    teljes    jóhiszeműséggel    és   meggyőződéssel 

oldotta  meg  feladatát  s  szolgálta  öreg  gazdáját.  Fel  lehet 
tételezni,  hogy  a  királyi  hatalom  erősítését,  a  tekintély  helyre- 
állítását, a  szubverziv  tényezők  legyőzését  tekintette  Franczia- 
ország  életérdekének. 

Feladata  a  parlamentben  való  szónoklatból  és  képvise- 
letből állott,  melyet  hét  éven  át  a  -legnagyobb  képességgel 
teljesített  is.1  Ha  csak  a  képességen  fordult  volna  meg  a  dolog, 
nem  is  lett  volna  baj.  De  végre  az  egész  rendszer  olyan 
volt,  mely  a  nemzet  érdekeivel  és  érzelmeivel  folytonosan 
összeütközött. 

Oly  elfogulatlan  és  kiváló  ember  mint  John  Stuart  Mill 2 
konstatálja,  hogy  Lajos  Fülöp  kormányzata  bárminő,  még  oly 
szerény  haladási  törekvéssel  ellentétbe  helyezkedett  és  azt 
megakadályozta.  Jól  mondja,  hogy  minden  kormánynak  fenn 
kell  a  rendet  tartani,  de  ez  lehetetlenség,  ha  a  fejlődés  ter- 
mészetes követelményeinek  elég  téve  nincs.  Ez  ott  megaka- 
dályoztatott, még  pedig  oly  eszközökkel,  melyek  a  vissza- 
hatást magok  után  vonták.  Tökéletes  igazuk  volt  azoknak, 
kik  a  forradalmat  csinálták,  mikor  azt  mondták,  hogy  a  forra- 
dalom nem  annyira  politikai  mint  erkölcsi  jelleggel  birt,  és  a 
franczia  nemzet  felháborodásának  volt  kifejezése  a  korrupczió 
ellen.  Fájdalom,  ennek  használatát  illetőleg  Guizot  kormánya 
hasonmása  volt  az  angol  Walpole-féle  kormánynak.  Míg  ez 
a  két  hírneves  miniszter  egyénileg  a  képzelhető  legtisztes- 
ségesebb emberek  közé  tartozott,  addig  a  lekenyerezést,  sőt 
vesztegetést  igen  nagy  mérvben  űzték.  Ennek  a  korrupcziónak 
fészke  a  kormánypárti  többség  volt.  Annak  tagjai  szavazatuk 
árán  a  kormányprotekczió  és  pártfogás  minden  képzelhető  esz- 
közét megszerezték.  Hivatalok,  kitüntetések,  vállalati  kedvez- 
mények, szállítások  magok  és  barátaik  számára,  segélyezések, 
utak,  iskolák,  helyőrségek  megszerzése  választókerületeik  szá- 
mára napirenden  voltak  s  a  rendes  parlamenti  műveletek  közé 
tartoztak.  Az  egész  oly  nyilvánosan  és  szemérmetlenül  tör- 
tént,   mint  ha  a  kormány   a  protekczióból,    az    államhatalom 


1    Guizot:    Mémoires    pour    Bervir    a    l'histoire    de    mon    temps. 
tbbá  Histoire  parlementairc   de   la  Francé,  5  kötet. 
i  Dissertations  and  Discussions,  II.  kötet  343.  lap. 

kedvezményeiből  egy  nagy  árúcsarnokot  nyitott  volna.  Maga 
Guizot  egykoron  így  szólt  választóihoz:  »Ha  én  nektek  utakat, 
hidakat,  iskolákat  építek,  vájjon  vesztegetésnek  tekinthető-e  ez 
eljárás  ?«  x  Az  egész  az  anyagi  érdekeknek  oly  egyoldalú 
ápolására  lyukadt  ki,  mely  az  aranyborjú  imádásához  vezet. 

Hajtogatták  is  folytonosan,  hogy  kormányzatának  mot- 
tója, melyet  a  nemzethez  intézett,  abból  áll :  »Enrichissez- 
vous,  gazdagodjatok «  ;  szóval  tisztán  az  aranyborjú  imádá- 
sára  csábítja  honfitársait. 

A  többség  függése  a  kormánytól  teljes  volt.  Ez  nem- 
csak oly  módon  történt,  hogy  a  választásoknál  a  kormány- 
befolyás teljes  erővel  dolgozott  a  többség  tagjai  mellett, 
de  úgy  is,  a  hogy  ezt  Thiers,  ki  akkor  az  ellenzék  vezére 
volt,  a  mindenható  kormányelnöknek  szemére  is  lobbantotta, 
hogy  nem  kevesebb  mint  184  kormányhivatalnok  ült  a  kam- 
rában,2 oly  jelenség,  mely  bővebb  magyarázatra  nem  szorul, 
hiszen  ez  maga  a  vérkeringés  felfrissítését  lehetlenné  tette. 

Még  egy  más  körülmény  is  járult  hozzá.  Ez  a  szava- 
zati jog  korlátolt  volta,  annak  a  lehető  legszűkebb  térre  való 
szorítása,  vagyis  a  közvélemény  befolyásának  megnyirbálása 
volt.  Az  előbbi  kötetben  már  utaltam  arra,  hogy  a  szava- 
zatjog akkor  Francziaországban  mily  korlátolt  jelleggel  birt. 
Ez  tényleg  oly  szűkkeblű  volt,  hogy  valaki  még  mint  a  fran- 
czia  tudóstársaság  tagja  sem  birt  választói  jogosultsággal.  Az 
ellenzék  tehát  erre  a  pontra  irányozta  akczióját  és  a  szavazat- 
jog kiterjesztését  követelte.  Az  eszköz,  melyet  erre  kiválasztott, 
elég  ártatlan  volt,  a  mennyiben  bankettek  rendezéséből  állott. 
A  reform  hivei  ugj^anis  nagy  nyilvános  bankettekre  gyűltek 
össze,  hol  azután  hangzatos  pohárköszöntésekben  szidták  a 
kormányt  és  követelték  a  reformot.  Minden  elfogulatlan  ember- 
nek be  kellett  látni,  hogy  az  ily  tüntetések  veszélyes  forradalmi 
jelleggel  nem  birtak  és  hogy  éppen  Francziaországban  a  kor- 
mány inkább  köszönettel  tartozott  az  ellenzéknek,  hogy  vele 
szemben  csakis  az  eszem-iszom  kedélyes  területére  lép.  Guizot 
kormánya,  fájdalom,  ezen  józan  belátással  nem  birt  és  a  ban- 

1  Rochou  :  Geschichte  Frankreichs,  II.  kötet   118.  lap. 

2  Szalay  László  :  Államférfiak  és  szónokok  könyve,  464.  lap. 

ketteket  betiltotta.  Ez  olaj  volt  a  tűzre  és  az  ártatlan  tün- 
tetés forradalmi  mozgalommá  változott,  egyszerűen  azért,  mert 
a  nemzet  kebelében  rejlő  elkeseredés  egyszerre  csak  elemi 
erővel  tört  ki.  Különben  az  egész  mozgalom  a  szokásos 
reczept  szerint  készült :  óriási  tömegek  mozgósítása,  torlaszok, 
utczai  harcz,  a  kormány  részéről  előbb  elbizakodás,  utóbb 
fejvesztés,  úgyannyira,  hogy  Lajos  Fülöp  pár  nap  alatt 
éppúgy  trón  vesztes  és  földönfutó  lett,  mint  elődje,  X.  Károly. 
A  különbség  csak  abban  állott,  hogy  míg  1830-ban  nem 
bántották  a  monarkhiát,  1848-ban  tovább  mentek  és  kikiál- 
tották a  köztársaságot,  mely  esemény  mennykőcsapásként  ütött 
be  az  európai  államrendszer  korhadt  épületébe,  s  azt  a  leg- 
rövidebb idő  alatt  a  földdel  egyenlővé  tette. 

III. 

A  visszahatás  sehol  sem  volt  erősebb  mint  Bécsben. 
Nemcsak  azért,  mert  Metternich,  mint  már  említettem,  egész 
életén  keresztül  a  franczia  forradalom  rémképét  látta  maga 
előtt  és  Lajos  Fülöp,  illetve  Guizot  kormányában  a  konzer- 
vatív Európa  legfőbb  biztosítékát  látta,1  hanem  azért  is,  mert 
egyetlen  egy  kormányzati  rendszer  sem  állott  voltaképpen 
oly  gyenge  lábon,  mint  éppen  az  osztrák.  Az  osztrák  ancien 
régime  tudvalevőleg  egy  egész  csomó  Akhillesz-sarkkal  birt. 
Ezek  között  az  állandó  pénzszükség  és  a  hitelszervezet  gyenge- 
sége volt  a  legszembetűnőbb.  A  visszahatás  tehát  ezen  a  pon- 
ton mutatkozott  leghamarább,  és  ez  adott  közvetve  alkalmat 
Kossuthnak  azon  nagy  parlamentáris  akcziójára,  mely  rend- 
kívüli következésekkel  járt. 

Az  osztrák  kormány  pénzzavara  már  1848.  év  elején 
tetőpontra  hágott.  Olyannyira  benne  volt  a  csávában,  hogy 
Miklós  orosz  czár  késznek  nyilatkozott  őt  egy  nagy  összegű 
kölcsönnel  kisegíteni.  Rainer  főherczeg,  a  ki  az  olasz  alkirály 
tisztét  viselte,  .egyik  levelében  erre  vonatkozólag  következő- 
képpen nyilatkozott :  »Csak  az  kellene  még,  hogy  Miklós  czár 
tőlünk  az  igért  segélyt  megvonja  ós  hadat  izenjen.    Elmond- 

1   Mázad e :  Un  chancelier  d' ancien  régime,  .'5<S8.   lap. 

hamuk  akkor :  Finis  Austriae  és  nem  maradna  más  mint  pol- 
gárkatonának beállani  a  nemzetőrségbe.1*  A  bajt  fokozta  azon 
körülmény,  hogy  a  monarkhia  pénzügyeit  a  legnagyobb 
homály  burkolta,  miután  a  költségvetés  a  hivatalos  titkok  közé 
tartozott  és  abba  beletekinteni  csak  a  legavatottabb  egyének- 
nek lehetett,  ha  ugyan  azok  is  képesek  lettek  volna  a  ház- 
tartás amabilis  konfúziójából  kiokosodni.  A  közvélemény 
ebben  az  irányban  teljesen  tájékozatlan  volt  és  a  dolgot  a 
valóságnál  sokkal  sötétebb  szinben  látta. 

Itt  azután  egy  érdekes  eset  történt,  mely  az  akkori 
osztrák  rendszer  természetére,  mondhatni  lélektanára,  teljes 
világot  vet.  Hartig  szerint  ugyanis  Kübeck,  az  udvari  kamra 
elnöke,  mely  tiszt  a  mostani  pénzügyminiszterségnek  felel  meg, 
észrevette  a  bajt,  segíteni  is  akart  rajta.  Abban  a  nézetben 
volt,  hogy  más  viszonyok  között  az  államháztartás  közzé- 
tétele legjobb  eszköz  lett  volna  a  kedélyek  megnyugtatására. 
De  ettől  azért  tekintett  el,  mert  meg  volt  győződve,  hogy  az 
egésznek  úgy  sem  adnának  hitelt,  hanem  azt  vélnék,  hogy  a 
nyilvánosságra  hozatal  csalárd  szándékkal  történt.2 

Hozzájárult,  hogy  a  Ferencz  császár  alatt  s  a  franczia 
háborúk  után  keresztül  vitt  devalváczió  emléke,  mely,  mint 
munkám  első  kötetében  előadtam,  a  bankjegyek  óriási  elérték- 
telenítését  vonta  maga  után,  kitörölhetlen  nyomokat  hagyott 
maga  után.  Az  államtönk  ijesztő  képe  lebegett  folyvást  az 
emberek  szemei  előtt,  rémülettel  töltve  el  mindenkit.  Nemcsak 
a  bank  pénztárait  ostromolták  meg  azon  czélból,  hogy  a 
bankjegyek  érczpénzre  beváltassanak,  hanem  a  takarékpénz- 
tárakat is.  Mindenki  sietett  a  mi  kis  vagyona  volt,  azt  bizton- 
ságba helyezni,  miután  attól  tartottak,  hogy  a  kormány  a 
készletekre  rá  fogja  tenni  a  kezét.  A  monarkhia  mindkét 
államában  a  kedélyek  a  legnagyobb  mértékben  felizgultak. 
Pesten,  Triesztben,  Prágában,  sőt  a  kisebb  városokban,  hasonló 
jelenségek  mutatkoztak.  így  történt  ez  Győrött  is,  mely  főleg 
gabonával  kereskedett  és  a  bécsi  pénzpiacz  hangulatáról  hiteles 
értesüléssel  birt.  A  győri  kereskedők  keresztülvitték  a  megye 


1  Springer :  Geschichte  Österreichs,  II.  kötet  165.  lap. 
9  Lásd  :  Genesis,   105  lap. 

gyűlésén,  hogy  az  országgyűlési  követ,  a  különben  konzer- 
vatív szellemű  Balogh  Kornél,  utasítással  láttassék  el  a  helyzet 
tisztázására  vonatkozólag. 

Ő  ennek  következtében  márczius  3-ára  be  is  jelentette 
indítványát,  melynek  lényege  a  következőből  állott:  » Tekin- 
tettel azon  pénzbonyadalmakra,  melyeket  a  franczia  forra- 
dalom előidézett  és  melyeknek  a  magánviszonyokra  való  követ- 
kezményei mindenkinek  még  élénk  emlékezetében  állanak, 
figyelmezve  az  ujabb  eseményekre,  melyek  a  pénzügyekre 
már  is  befolyást  gyakorolnak,  lelkében  aggodalom  támadt  a 
forgalomban  lévő  pénzjegyekre  nézve.  Nem  akar  a  tárgy 
felett  hosszas  vitákat,  mert  czélja  a  megnyugtatás.  Azért 
egyszerűen  azt  javasolja,  kéressék  meg  ő  felsége,  hogy  a 
bank  állása,  különösen  a  forgalomban  levő  bankjegyek  fede- 
zetét illetőleg,  a  nemzetet  felvilágosítani  és  megnyugtatni  mél- 
tóztassék. «1  Ezen  indítvány  tárgyában  egy  nagy  konferenczia 
tartatott,  melyen  Széchenyi  is  részt  vett.  O  abban  a  nézetben 
volt,  hogy  a  nemzetnek  a  reformok  feszegetésével  fel  kell 
hagyni  és  a  trón  körül  sorakozni.  Kossuth  ellenkezőleg  azt 
vitatta,  hogy  azokra  soha  oly  szükség  nem  volt  mint  jelenben 
és  azért  ő  az  indítvány  ötletéből  az  ország  közállapotainak 
vizsgálatába  kíván  bocsátkozni.  Léteznek  ugyanis  oly  vég- 
zetes helyzetek,  midőn  nemcsak  reformokat  kell  követelni,  de  a 
veszélyeket  is  meg  kell  előzni.  Az  egész  konferenczia  Andrássy 
Gyula,  Bónis,  Pázmándy  támogatása  folytán  mellette  döntött. 
Széchenyi  magára  maradt  és  haragosan  irja  be  naplójába : 
»Az  ostobaság  el  lesz  követve.  «2 

A  megállapodás  értelmében  a  márczius  3-iki  gyűlésben 
a  győrmegyei  indítvány  elhangzása  után  Kossuth  emelkedett 
fel  szólásra.  Elmondta  hírneves  beszédét  és  ennek  fonalán 
megtette  ellenindítványát,  melynek  hatása  nemcsak  hazánk,  de 
az  örököstartományok  sorsára  is  döntő  természetű  volt.  Mert 
nem  túlzott  azon  állítás,  hogy  szónoklata  a  régi  világrend 
összeomlását  és  egy  uj  világrend  alakulását  vonta  maga  után. 
Mint  Horváth  mondja :    »a  szónokot  a  jövendő  nagy  esemé- 

1  Pesti   Ilirlap,   1848.  márczius  7-iki   szám. 

2  Naplói,   Ő44.   lap. 

Beöthy  Ákos:  A  magyar  államiság  fejlődése,' küzdelmei.  III.  32 

nyék  előérzete  magas  lelkesedéssel  töltötte  el,  mely  delejes 
erővel  ragadt  rá  az  egész  közvéleményre «.  Röviden  bánt  el 
Balogh  indítványával,  mely  egyrészt  annyiban  túlhaladott 
álláspont  volt,  a  mennyiben  a  bank  már  maga  közölt  hiteles 
kimutatásokat,  melyek  fizetésképességét  biztosítottnak  tüntet- 
ték fel.  Másrészt  a  bank  fizetésképessége,  minden  jelentősége 
mellett  is,  csak  részletkérdés,  a  táblának  pedig  az  adott  viszo- 
nyok között  a  helyzet  egészének  vizsgálatába  kell  bocsátkozni. 
Tennie  kell  pedig  e  vizsgálatot  olyképpen,  hogy  a  felelősség 
roppant  érzetének  súlya  alatt  a  törvényhozás  politikáját  azon 
magasságra  emelje,  melyet  az  idő  megkíván.  És  itt  mindjárt 
a  pénzügyi  viszonyok  ötletéből  követelni  kell  a  törvényhozás 
számára  a  költségvetési  jogot,  az  államháztartás  teljességének, 
tehát  a  bevételek  és  kiadások  egész  összegének  megállapítását 
és  számbavételét.  Eg}^  szóval  önállóságát  a  pénzügyek  terén. 
Az  állami  jövedelmek  és  szükségek  nagy  mozzanatánál  jelent- 
kezik elsősorban  a  » semmit  rólunk,  nélkülünk «  elvnek  fon- 
tossága. Ha  felelős  pénzügyi  kormányzatunk  lesz,  kellő  módon 
gondoskodhatunk  a  királyi  szék  díszéről,  hazánk  érdekeinek 
kielégítéséről. 

Ezen  érdekeket  kiegyenlíteni  eddig  nem  lehetett,  az  ország- 
gyűlésen, fájdalom,  a  mozdulatlanság  átka  ül.  Ezen  mozdu- 
latlanság indoka  a  magyar  alkotmány  és  osztrák  önkény- 
uralom közötti  ellentétben  rejlik.  Ez  a  mozdulatlanság  magát  a 
monarkhiát  a  bomlás  szélére  vezeti.  Természetellenes  politikai 
rendszerek,  ha  soká  tartották  is  fenn  magokat  erőben,  nem 
nyernek,  hanem  vesztenek,  és  végre  elkövetkezik  a  pillanat, 
midőn  azokat  tovább  dédelgetni  akarni  veszélyes  lenne,  mert 
hosszú  életök  megérett  arra,  hogy  meghalhassanak.  Tudja 
ő  azt  nagyon  jól,  hogy  elvénhedt  rendszernek,  mint  el  vén- 
hedt embernek,  nehéz  megválni  az  élettől,  de  midőn  az  alap 
hibás,  a  dülés  végzete  kikerülhetlen.  De  ha  rendszer  mulandó 
és  enyészetnek  van  szánva,  a  nép  örök,  a  mint  öröknek 
kívánja  tekinteni  a  szeretett  hazát  és  uralkodóházat. 

Igaz,  hogy  a  múlt  idők  emberei  sirba  szállnak,  de  a 
Habsburgház  nagy  reményű  ivadékára,  Ferencz  József  főher- 
czegre,  ki  első  fellépésével  a  nemzet  szeretetét  megnyerte, 
egy  fényes   trón   öröksége   vár,    mely  erejét  a  szabadságból 

meríti.  Erős  meggyőződése,  hogy  az  uralkodóház  jövője  a  biro- 
dalom különféle  népeinek  egy  sziv-  és  lélekben  való  egyesülé- 
sében található. 

Ezen  egyesülést,  nemzetiségüknek  tiszteletben  tartását, 
csak  az  alkotmányossági  érzelem  rokonító  forrasztéka  teremt- 
heti meg.  Bürokráczia  és  szurony  -  nyomorúságos  kapcsot 
képeznek,  és  míg  a  népek  szeretett  uralkodóházukért  vért  és 
életet  áldoznak,  egy  nyomasztó  kormányrendszerért  még  egy 
verébfiunak  sem  lesz  kedve  meghalni.  Indítványában  ő  az 
uralkodóház  érdekéből  indul  ki,  mely,  Istennek  hála,  hazánk 
érdekeivel  szoros  kapcsolatban  van. 

•  A  mondottak  alapján,  melyek  természetesen  bővebben 
kifejtettek  és  tágabb  keretben  mozogtak,  valamint  ékesszólá- 
sának egész  ragyogása  sugározta  be  előadását,  Kossuth  az 
országgyűlés  teendőinek  czime  alatt  egy  formulázott  felirati 
javaslatot  indítványoz  a  koronához,  melyben  azt  egy  nagy 
törvényhozási  akczió  foganatosítására  hivja  fel,  úgy  a  sérelmek 
megorvoslása,  a  reformok  keresztülvitele,  mint  az  örököstar- 
tományokkal való  érdektalálkozás  szempontjából.  Különösen 
arra  kéri  ő  felségét,  hogy  a  megfelelő  egyéneket,  kik  a  hely- 
tartótanácsi állással  ruháztatnának  fel,  mint  királyi  biztosokat 
küldje  el  az  országgyűlésre,  hogy  ezzel  együttesen  a  szük- 
ségelt intézkedéseket  foganatosítsák. 

Ezen  felirati  javaslat  ugyanazon  gyűlésben  közfelkiál- 
tással elfogadtatott,  a  nélkül  hogy  akár  Széchenyi,  akár  a 
kormánypárt  csak  egy  hanggal  is  ellenezte  volna.  Másnap  az 
országos  ülésben  hasonló  volt  az  eredmény,  azzal  a  különb- 
séggel, hogy  a  személynök,  Zárka  János,  néhány  megjegyzést 
mégis  koczkáztatott.1  Beösmerte,  hogy  vannak  olyan  pilla- 
natok a  nemzetek  életében,  mikor  a  teljes  egyértelműségre 
szükség  van.  Ennek  kész  ő  is  hódolni,  de  mégis  figyelmezteti 
a  rendeket  arra,  hogy  egy  bizonyos  megkülöböztetést  szem 
dől  téveszteni  nem  szabad.  Ezen  megkülönböztetés  az  esz- 
közökre vonatkozik,  melyekkel  a  veszély  elháríttatik  és  ismét 
azokra,  melyek  a  közjogi  intézmények  kiépítésére  vonatkoz- 
nak.   Szerinte    elegendő    lenne    a    feliratban     csakis    az    első 

1  Pesti  Hírlap,  márczius  7-iki  szám. 

mozzanatról  szólni,  míg  a  másodikat  mellőzni  kellene,  nehogy 
úgy  tűnjék  fel  a  dolog,  mint  ha  a  közjogi  engedmények 
kinyerése  áldozatok  árán  történnék  meg.  A  felfogás  lényegé- 
ben megfelelt  Széchenyi  nézeteinek,  de,  éppen  úgy  mint  a 
kerületi  ülésben,  sem  ő,  sem  más  ily  értelemben  fel  nem  szó- 
lalt. A  személynök  szava  mint  kiáltó  szó  a  pusztában  hang- 
zott el.  A  válasz  a  szokásos  dörgedelmes  » maradjon !«  volt, 
vagyis,  hogy  a  kerületi  szerkezet  a  maga  épségében  fentar- 
tatik  és  így  a  felirat  az  országos  gyűlésben  hasonlóképpen 
egyértelmüleg  határozat  erejére  emelkedett  és  a  főrendekhez 
átküldetett. 

A  főrendiház  azonban  több  napig  ülést  nem  tartott. 
Ennek  oka  az  volt,  mert  a  rendkívüli  viszonyok  folytán  a 
nádorispán,  úgy  mint  az  országbíró  és  a  többi  főméltóságok, 
Bécsbe  rendeltettek  a  teendők  felett  tanácskozandók. 

Ezen  helyes  intézkedés,  mint  azóta  egész  hitelesen  tud- 
juk, Szögyényi 1  alkanczellár  műve  volt,  a  ki  ily  módon  az 
akkori  magyar  kormány  fér  fiakat  egy  elhamarkodott  és  vég- 
zetes lépéstől  visszatartotta.  Február  vége  felé  ugyanis,  mikor 
már  nem  lehetett  kétség  az  iránt,  hogy  Kossuth  a  kormány- 
pártnak teljesen  nyakára  nőtt,  Apponyinál  egy  értekezlet  tar- 
tatott, melyen  rajta  kívül  még  részt  vettek  Jósika,  Dessewny 
Emil,  Szécsen  Antal,  Szögyényi  és  Wirkner  és  ott  állapodtak 
meg  abban,  hogy  az  országgyűlést  azonnal  fel  kell  oszlatni. 

Ezzel  ellentétben  Szögyényi  azt  tanácsolta,  hogy  ily 
életbevágó  döntés  előtt  a  magyar  főméltóságokat  Bécsbe  kell 
idézni  s  velők  a  dolgot  megbeszélni.  Fel  is  mentek  a  nádor- 
ispán, Majláth  György  országbíró,  Keglevich  Gábor  tárnok- 
mester, Szécsen  Miklós  kamaraelnök  és  Széchenyi  István. 

Azonközben  már  maga  Apponyi  is  rájött  arra,  hogy 
az  országgyűlést  rögtön  feloszlatni  még  sem  lenne  tanácsos^ 
hanem  egy  leirat  fogalmazványát  terjesztette  a  tanácsko- 
zás elé,  melyben  az  országgyűlés  törvénytelen,  alkotmány- 
ellenes irányzata  miatt  megintetett  és  a  törvényszabta  köte- 
lesség teljesítésére,  jelesen  a  királyi  előadások  tárgyalására 
lett    volna   utasítandó,    valamint    a    rakonczátlan    hallgatóság 

1  Emlékirataim,  50.  lap. 

megfékezésére  is  fel  lett  volna  szólítandó.  Ellenkező  esetben 
következett  volna  az  országgyűlés  feloszlatása,  az  akkori  latin 
szójárás  szerint,  cum  comminatione  dissolvendorum  comi- 
tiorum. 

Ezen  tanácskozásban  tette  meg,  mint  azt  hasonlóképpen 
Szögyényitől *  tudjuk,  még  pedig  általános  meglepetésre,  azt 
az  indítványt,  hogy  miután  a  zavar  Pozsonyban  és  az  ország- 
ban oly  fokra  hágott,  hogy  a  segítség  normális  eszközök- 
kel már  nem  lehetséges,  rendkívüli  eszközökhez  kell  nyúlni. 
Még  pedig,  a  fenyegető  forradalmat  megelőzendő,  küldje  le 
ő  Felsége  őt  azonnal  —  mert  hitele  és  tekintélye  még  nem 
járt  le,  habár  ennek  sem  igér  már  sok  időt  —  mint  királyi 
biztost  az  országgyűlésre  és  adjon  neki  teljhatalmat  a  ren- 
dekkel való  alkudozásra. 

Mint  Széchenyi  maga  is  bevallotta,  ez  indítványt  senki 
sem  pártolta.  Határozatba  ment  a  leirat  kibocsátása,  habár 
Apponyi  maga  ezt  hatálytalannak  tartotta.  Hozzá  kell  tenni, 
hogy  már  ekkor  igen  szenvedő  állapotban  volt,  'kevés  időre 
rá  súlyos  beteg  is  lett,  a  mely  betegség  a  válság  lefolyása 
alatt  folyvást  tartott.  Mikorára  felgyógyult,  az  események 
árja  elsepert  minden  rendszert,  intézményeket,  hatóságokat  és 
embereket  és  így  őt  is.  Szögyényitől  tudjuk,  hogy  a  fejedelem 
a  Sz.-István  rend  nagy  keresztjével  kívánta  egyénisége  és  jel- 
leme iránti  elösmerését  nyilvánítani,  mit  azonban  ő  azon  érve- 
léssel utasított  el,  hogy  királyának  többet  használhat  egyszerű 
visszalépésével,  mint  ha  ez  a  királyi  kegy  látható  jeleivel  tör- 
ténnék. Ezután  teljesen  letűnt  a  cselekvés  színpadáról,  nyil- 
vánosan kijelentve,  hogy  az  uj  rendet  magánkörben  támogatni 
fogja.2  így,  a  mi  a  fő,  nem  esett  bele  azon  végzetes  téve- 
désbe, melyet,  fájdalom,  Jósika  és  Szécsen  Antal  nem  tudtak 
kikerülni,  hogy  egy  követ  fújjanak  a  reakczió  embereivel. 

A  nádorispán  és  a  többi  méltóságok  visszautaztak 
Pozsonyba  és  ott  a  főrendiházi  ülés  márczius  14-ikén  meg- 
tartatott. A  nádor  maga  kérte  az  alsó  tábla  feliratának  egy- 
értelmű elfogadását,  kifejezte  óhaját  az  országgyűlés  eredmé- 


1  Kmlékiratai,  51.   lap. 

2  Pesti  Hírlap,  1848.  ápril  7-iki  szám. 

nyességét  illetőleg,  hangsúlyozta,  hogy  az  alkotmány  fejlődése 
abban  az  irányban  kivánatos,  melyet  az  alsó  tábla  kitűzött. 
Erre  nézve  csak  egy  eszközt  ismert,  jelesen  a  teljes  egyet- 
értést és  összetartást,  mire  nézve  a  főrendeket  hazafias  indu- 
latból fel  is  hivja.1 

Megerősítette  a  dolgot  azzal,  hogy  kijelentette,  miszerint 
állását  köti  a  felirat  kedvező  értelemben  való  elfogadásához. 
Ezt  a  szavát  be  is  váltotta.  Azon  értekezleten,  mely  ebben 
a  tárgyban  Lajos  főherczeg  elnöklete  alatt  tartatott,  követ- 
kezőképpen szólt  ehhez:  » Megvallom,  hogy  ezen  lépésem 
által  talán  hibáztam,  a  miért  öntől,  kedves  nagybátyám,  és 
ő  Felségétől  bocsánatot  kérek,  de  én  másképpen  nem  tehettem, 
most  már  állnom  kell  szavamnak,  egyébként  kész  vagyok 
állásomat  ő  Felsége  rendelkezésére  bocsátani. «  Mire  ez  inge- 
rülten visszavágott,  hogy:  »Te  léssz  az  oka,  ha  Magyar- 
országot elveszítjük. « 2 

Visszatérve  a  feliratra,  egyben  még  arra  nézve  is  tör- 
tént megállapodás,  hogy  azt  mindkét  ház  tagjaiból  álló  fényes 
küldöttség  fogja,  magának  a  nádor  ispánnak  vezetése  alatt, 
Bécsbe  a  trón  zsámolya  elé  juttatni.  Azon  hozzáadással,  hogy 
a  mennyiben  a  Felség  bővebb  tájékozást  kivan,  ezt  Kossuth 
fogja  megadni.3 

Széchenyi  is  csatlakozik  úgy  a  küldöttséghez,  mint  a 
nemzeti  irányzathoz.  Beirja  naplójába:4  »Mostanság  mást 
nem  lehet  tenni,  mint  Batthyányi  és  Kossuthot  támogatni. 
Némuljon  el  minden  gyűlölködés,  személyeskedés.  A  haza 
mindenek  előtt. «  Ki  kell  emelni,  hogy  feltevéséhez  végeslen- 
végig hű  maradt,  igazolva  azt,  a  mire  nézve,  nagy  egyéni- 
ségét ösmerve,  kétség  nem  is  férhetett,  hogy  a  harcz,  a  mit 
Kossuth  ellen,  ha  nem  is  mindig  helyes  fegyverekkel,  foly- 
tatott, nem  kicsinyes,  önző  sugallatnak,  hanem  a  legtisztább 
meggyőződésnek  volt  folyománya. 


1  Pesti  Hirlap  czikkei,  márcz.   17-iki  szám.   —    Stefan  Viktor  Erz- 
herzog  von  Österreich,  236.  lap. 

2  Szögyényi-Marich  László  :  Emlékiratai,  I.  kötet  59.  lap. 
"  Pesti  Hirlap,  1848.  márczius  14-iki  szám. 

4  Idézett  munka,  549.  lap. 

István  főherczeg  életirója  hasonlóképpen  Kossuthot  tekinti 
a  helyzet  urának,  a  nap  hősének.  Mint  a  hogy  magát  kifejezi : 
» Kossuth  ist  der  Löwe  des  Tages.«l  E  fényes  győzelem 
következményeit,  az  egész  monarkhiára  nézve,  vagyis  összes 
vonatkozásaiban,  úgy  a  Lajthán  innen,  mint  túl,  majd  később 
meglátjuk.  Értékét  pedig  lesz  alkalmunk  előadásom  azon 
pontján  megállapítani,  melyen  a  helyes  politikai  méltatás  mér- 
tékének megütését  vizsgáljuk. 

Annyit  azonban  fel  kell  említenem,  hogy  már  a  mon- 
dottak is  igazolják  azon  állítást,  melyet  elébb  koczkáztattam, 
hogy  t.  i.  az  ő  működése  volt  az,  mely  az  országgyűlés 
tevékenységének  igazi  tartalmát  alkotta,  arra  egyéni  jellegé- 
nek egész  gazdagságát  rányomta.  Hangsúlyozni  kell,  hogy, 
ha  a  válaszfelirat  letételénél  a  merész  újítás,  az  adminisztrá- 
tori kérdésnél  a  kegyetlen,  kíméletlen  támadás  és  koczkázat, 
úgy  a  márczius  3-iki  beszédnél  a  mérséklet  és  a  békülékeny- 
ség szelleme  volt,  mely  mindenkit  meglephetett  s  igazolta, 
hogy  mennyi  államférfiúi  belátás  felett  rendelkezett.  Soha  a 
dinasztikus  érzést  a  nemzetivel,  a  szabadság  szeretetét  a  rend 
iránti  tekintettel,  egy  bukott  rendszertől  az  átmenetet  élet- 
erős reformok  felé  több  államférfiúi  tapintattal  összegyeztetni 
nem  lehetett. 

Elég  utalni  azon  egy  körülményre,  hogy  daczára  annak, 
miszerint  a  felelős  minisztérium  szüksége  beigazolást  nyert, 
egyelőre  csakis  a  helytartótanácsnak  az  országgyűlésen  való 
képviseltetése  követeltetett.  Ha  azután  a  dolgok  mégis  messzebb 
mentek,  az  a  bécsi  eseményeknek  volt  folyománya,  melyekben, 
igaz,  Kossuthnak  nagy  része  volt.  A  kiugró  pontot  azonban 
mégis  az  képezte,  hogy  az  egész  rendszer  úgy  összeomlott, 
hogy  akarva  sem  lehetett  belőle  semmit  megmenteni.  Mint 
a  hogy  Széchenyi  mondta  ez  alkalommal  Kovács  Lajosnak.2 
Lajos  főherczeget  oly  tompa  fásultság  fogta  el,  hogy  lát- 
szott, miszerint  benne  és  általa  a  birodalom  jutott  az  aggság 
kimerüléséhez. 


1  Idézett  munka,  238.  lap. 

2  Széchenyi  közéletének  három  utolsó  éve,  II.  kötet  45.  lap. 

IV. 


Kossuth  beszéde  Bécsben  szülte  a  legközvetlenebb  ered- 
ményeket. Pulszky 1  a  beszédet  ott  már  4-dikén  megkapta. 
Azonnal  lefordította  németre  s  közölte  azt  számos  ösmerőseivel. 
Ezek  mind  művelt  emberek  voltak,  meg  tudták  annak  értékét 
becsülni.  Mindjárt  el  is  vitték  azt  az  úgynevezett  Politisch- 
juridische  Lesevereinba,  mely  akkoron  a  bécsi  szabadéi vü- 
ségnek  központja  volt.  Ott  a  későbbi  hírhedt  miniszter,  Bach 
volt  az  ellenzéki  főkolompos.  Onnan  az  szélesebb  körökbe  is 
kiszivárgott,  merészebb  fellépésre  buzdítva  az  embereket.  Ez 
pár  nap  alatt  tényleg  meg  is  történt  s  a  haldokló  rendszer 
megkapta  a  kegyelemdöfést.  A  helyzet  szignaturáját  az  képezte, 
hogy  a  támadások  egész  sorozata  intéztetett  ugyan  az  ő 
firmája  alatt,  de  lényegében  nem  annyira  Metternich  ellen, 
mint  inkább  Ferencz  császár  uralkodási  és  kormányzati  rend- 
szere ellen.  A  hogy  Hartig2  megírja,  kinek  munkája  Metter- 
nich 3  beösmerése  szerint  is  a  következő  időkre  első  rangú 
forrásnak  tekinthető,  az  1848-iki  év  első  hónapjaiban  már 
teljes  erővel  megindultak  a  mozgalmak,  melyeknek  éle  rész- 
ben nemcsak  a  fennálló  rendszer,  de  magának  a  monarkhiá- 
nak  eszméje  ellen  volt  intézve. 

Ezekre  most  ki  nem  terjeszkedve  és  szorosan  a  bécsi 
események  keretében  maradva,  úgy  vélem  nem  járok  el  hely- 
telenül, ha  itt  egy  érdekes  jelenségre  mutatok  reá.  Ezen  jelen- 
ség azon  meleg  rokonszenv  tanúsítása  volt,  mely  különösen 
a  derék  bécsi  polgárság  és  nép  részéről  hazánk  iránt  mutat- 
kozott. A  mindjárt  vázolandó  márcziusi  napokban  nyilatkozott 
meg  először  a  szolidaritás  érzete,  mely  érzet  a  későbbi  októberi 
felkelésben  oly  hatalmas  tüntetésben  jutott  kifejezésre.  A  bécsi 
nép  ugyanis  akkor  nem  akarta  megengedni  az  ottani  hely- 
őrség elvonulását,  melynek  az  volt  rendeltetése,  hogy  a  meg- 
szorult Jellasich  segélyére  siessen.  Tudták  és  érezték  nagyon 

1  Életem  és  korom,  II.  kötet  42.  lap. 

2  Genesis  der  Revolution  in  Österreich,  60.  lap. 

3  Nachgelassene  Papiere,  VIII.  kötet  222.  lap. 

jól,  hogy  ha  hazánkban  az  ősi  alkotmányosság,  ez  az  ezred- 
éves tölgy  elpusztíttatik,  akkor  az  ifjú  szabadságok  zsenge 
hajtásai  meg  nem  maradhatnak. 

A  bécsi  nép  rokonszenves  magatartása  megfelelő  visz- 
hang  volt  azon  testvéries  érzelmekre,  melyek  Kossuth  beszédé- 
ben felhangzottak  és  melyeket  a  magyar  országgyűlés  lelke- 
sedéssel vallott  magáénak.  Az  ellenzéki  irányzat  főhadiszállása 
a  már  említett  Politisch-juridischer  Leseverein  volt,  melyet  a 
későbbi  miniszter  Bach  édes  atyja,  egy  igen  tekintélyes  bécsi 
ügyvéd  alapított  és  így  az  ifjabb  Bach  mintegy  örökjogon 
vezérkedett.  Az  ügyvédek  mellett  tanárok  is  szerepeltek  e  kör- 
ben, kiknek  természetesen  a  tanuló  ifjúságra  volt  befolyásuk, 
melyet  sikerült  a  mozgalomnak  megnyerni.  Az  ellenzékiség- 
ben más  társulatok  és  egyletek  is  részt  vettek,  elsősorban 
az  ipar-  és  kereskedelmi  egyesületek,  sőt  a  pénzvilág  is  bele- 
vegyült az  elégedetlenek  kórusába,  miután  a  politikai  helyzet 
bizonytalansága  az  üzletre  hátrányosan  hatott.  Azon  nagy 
összeköttetésnél  fogva,  melylyel  e  tényezők  birtak,  alig  volt 
a  társadalomnak  oly  osztálya,  melyre  az  ellenzéki  hangulat 
ki  nem  terjedt  volna  és  mind  hangosabban  követelték  a  rend- 
szerváltozást. 

Az  udvar  sem  volt  mentes  ezen  befolyástól,  ott  is  a 
legnagyobb  aggodalommal  tekintettek  a  jövőbe.  Egy  fiatal 
szász  diplomata,  ki  a  negyvenes  években  Bécsben  volt  akkredi- 
tálva és  a  ki  a  legmagasabb  körökben  persona  grata  lévén, 
elég  jól  volt  tájékozva,  gróf  Vitzthun  1  írja,  hogy  azon  hír 
volt  elterjedve,  hogy  a  trónörökös,  Ferencz  József  főherczeg 
édes  anyja,  Zsófia  főherczegnő,  kétségbeesve  a  monarkhia 
jövője  felett,  egy  alkalommal  Lajos  főherczeg  lábai  elé  borult 
és  könyörgött  neki,  hogy  tegyen  valamit,  mert  az  adott 
viszonyok  között  a  monarkhia  bukása  kikerülhetetlen. 

A  mozgalom  elég  szerényen  indult  meg :  kérvényekkel 
kezdődött.  A  könyvkereskedők,  az  iparegyesület,  a  Lese- 
verein, sőt  még  az  egyetemi  hallgatók  is  kérvényeket  fogal- 
maztak, melyek  sajtószabadságot  és  képviseleti  intézmények 
behozatalát  sürgették.   Ezen  kérvények  az  alsó-ausztriai  ren- 

1  Berlin  und  Wien  in  den  Jahren   1845  —  1852.,  72.  lap. 

dek  tartománygyüléséhez  intéztettek,  mely  rendes  évi  ülés- 
szakát márczius  17-ikén  volt  megtartandó.  A  kérvényt  egy 
küldöttségnek  kellett  volna  átadni,  melyhez  azonban,  igaz 
csak  kíséretül,  az  egész  ifjúság,  a  jómódú  polgárok  százai 
csatlakoztak  és  a  tartománygyülés  környékét  és  udvarát 
ellepték.  Míg  a  küldöttség  az  elnöknél,  gróf  Montecuccolinál 
járt,  beszédek  tartattak,  felolvastatott  Kossuth  nagy  beszéde, 
mely  óriási  hatást  idézett  elő.  Ettől  feltüzelve,  azon  hit- 
ben, hogy  társaikat  letartóztatják,  de  még  felingerelve  a  fel- 
vonult katonaság  által  is,  az  ifjúság  és  az  egész  tömeg 
felrohant  a  tanácskozási  terembe.  A  gyűlést,  főleg  az  elnök- 
séget, rémület  fogja  el  s  ennek  hatása  alatt  kijelenti,  hogy 
személyesen  fognak  a  császár  elé  járulni  s  a  kérvényeket 
neki  előterjesztik. 

A  császár  azonban  nemcsak  láthatatlan  volt,  hanem 
senki  sem  tudta,  hogy  ki  az,  a  ki  őt  a  végrehajtó  hatalom, 
a  kormányzati  döntés  letéteményesének  minőségében  képviseli, 
ki  jogosult  nevében  intézkedni.  Mint  Hartig  1  mondja,  e  vál- 
ságos perczben  különösen  kitűnt  az  egész  szervezet  hiányos 
volta.  A  Staatskonferenzben,  mely  a  császárt  helyettesíteni 
szokta,  nem  volt  meg  a  végrehajtás  megfelelő  közege,  a  ki 
hivatva  lett  volna  a  hatóságok  felett  rendelkezni,  parancsolni, 
általában  a  döntő  szót  kimondani. 

A  kérvényt  Lajos  főherczeg  ugyan  átvette  azon  üres 
igéret  kíséretében,  hogy  az  a  körülményekhez  mérten  figye- 
lembe fog  vétetni.  Közben  és  utána  az  események  gyorsított 
és  erőteljesebb  tempóban  kezdtek  haladni.  Mind  nagyobb 
tömegek  verődtek  össze,  az  izgatottság  nőttön  nőtt,  jött  a 
katonaság,  mely  Albrecht  főherczeg  parancsára  bele  lőtt  az 
embertömegbe,  számosan  megsebesültek,  mi  a  forradalmi  lázt 
nem  hogy  lohasztotta  volna,  de  mind  erősebb  kitörésre  indította. 

Most  már  a  polgárság  színe-java  is  a  legnagyobb  elke- 
seredéssel eltelve  megmozdult.  Az  egész  polgárőrség  kivonult 
s  annak  tisztjei  szabad  bejárattal  birván  a  Burgba,  a  tanács, 
a  polgármester,  az  egyetem  rektora  s  más  tekintélyes  egyéni- 
ségek mind  ostrom  alá  vették  az  államkonferencziát. 

1  Genesis,  137.  lap. 

Elsősorban  a  katonaság  elvonulását  kívánták.  —  Az 
egyetem  ősz  rektora  térdre  borult  Lajos  főherczeg  előtt  s 
arra  kérte,  hogy  fegy erezzék  fel  az  egyetemi  hallgatókat, 
kik  a  rendre  ügyeljenek.  Elmondta,  hogy  az  ifjúság  annyira 
fel  van  tüzelve,  hogy  ha  ellene  erőszakot  használnak,  fegy- 
vertelenül fogja  a  katonaságot  megrohanni.  Ekkor  vette  kez- 
detét az  egyetemi  ifjúság  szereplése,  mely  azután  az  1848-iki 
év  folyamában  politikai  hatalommá  nőtte  ki  magát,  kormá- 
nyokat buktatott  és  csinált. 

Követelték  továbbá  Metternich  leköszönését,  kit  min- 
denki bűnbaknak  tekintett,  az  udvar  talán  első  sorban,  mely 
ily  módon  szabadulni  akart  a  mindenható  embertől,  kinek 
hasznát  többé  nem  vehette.  Metternich  le  is  köszönt,  még 
pedig  méltóságteljes  nyugalommal,  mit  barát  úgy  mint  ellen- 
ség egyaránt  beösmerni  volt  kénytelen.  Elhagyatva  minden- 
kitől, az  uralkodóháztól,  melyet  hiven  szolgált,  az  udvaron- 
czoktól,  kik  még  előtte  való  nap  is  csúsztak  előtte,  előbb 
Lajos  főherczeghez  fordult  e  szavakkal :  csak  egy  czélt 
ösmertem  és  ez  a  birodalom  érdekeinek  megóvása,  ha  ezen 
érdek  távozásomat  igényli,  az  azonnal  megtörténik.  Majd  a 
zajongó  környezethez  szólt,  intve  őket,  hogy  ha  a  monarkhiát 
egyszerre  csak  nem  fogják  megtalálni  sehol,  ne  vádolják 
azzal,  mintha  azt  magával  vitte  volna.  Ha  államok  elvesznek, 
az  ok  mindig  csak  bennök  rejlik,   mert  elhagyták  magokat.1 

A  herczegnő  2  önérzettel  beszéli  el,  hogy  Metternich  egy 
pillanatra  sem  vesztette  el  nyugalmát  és  daczára  a  személyét 
környező  veszélyeknek  az  igazak  álmát  aludta.  Másnap  azon- 
ban menekülnie  kellett.  Csak  évek  multán  térhetett  vissza 
és  ekkor  az  elégtétel  egy  nemével  konstatálhatta,  hogy  örö- 
kébe kontárok  ültek. 

Nem  maradt  más  hátra,  mint  az  engedmények  terére 
lépni.  Ki  kell  emelni,  hogy  ebben  nagy  része  volt  Ferdinánd 
jó  szivének,  ki  megakadályozta  azt,  hogy  a  hadsereg  fegy- 
verét használja.  Úgy  látszik  különben,  hogy  egészen  szerelmes 
lett  az    alkotmányosdi  játékba.    Kossuth 3    beszéli,    kinek  ezt 

1  (ienesis,   146.  lap. 

■  Nachgelassene  Papiere,  II.  kötet  532.  lap. 

3  Irataim  az  emigráczióból,  VII.  kötet  265.  lap. 

maga  Ferencz  Károly  főherczeg  mondotta  el,  hogy  a  csá- 
szárra folytonosan  ügyelni  kellett,  nehog}^  valami  meggon- 
dolatlan lépésre  határozza  el  magát.  így  egyszer  a  német 
zászlót  lobogtatva  kiabált  le  a  Burg  ablakaiból :  »Es  lébe 
die  Constitution«,  a  jó  bécsiek  roppant  örömére. 

Ezen  hangulat  folytán  a  katonaság  nagy  része  el  is 
vonult  Bécsből  s  a  rend  fenntartása  az  ujonan  felállított 
nemzetőrségre  bizatott,  mely  tényleg  az  egész  szolgálatot, 
még  pedig  nem  várt  sikerrel,  teljesítette. 

Ezek  az  események  márczius  13.,  14.  és  15-én  történtek. 
Azonközben  a  magyar  argonauták,  mint  a  hog}^  őket  akkor 
nevezték,1  megérkeztek  Bécsbe.  István  főherczeg,  a  tábla  kül- 
döttsége, melyben  a  törvényhozás  kitűnőségei,  a  szerb  pátriárka, 
Rajasics,  továbbá  Batthyány,  Széchenyi,  Kossuth,  Eötvös  s 
a  horvát  követek,  kisérve  az  országgyűlési  ifjúság  háromszáz 
tagjától,  kik  még  fáklyákat  is  vittek  magukkal,  képviselték  a 
magyar  nemzetet  és  annak  testvéri  érzelmeit.  Ezek  az  érzel- 
mek teljes  visszhangra  találtak.  Egész  Bécs  talpon  állott, 
úgy  fogadta  őket  példátlan  ünnepélyességgel  és  kitüntetéssel. 
István  főherczeg  2  mindjárt  észrevette  a  változott  viszonyokat, 
mert  a  vámháznál  a  szokott  finánczőrség  helyett  fegyveres 
egyetemi  hallgatók  álltak  őrt.  De  alig  hogy  beljebb  haladtak  a 
város  felé,  a  főherczeg  lovait  kifogták  és  úgy  vitték  a  Burgba. 
De  mindez  csak  halvány  mása  volt  azon  egetverő  öröm- 
rivalgásnak  és  a  tomboló  lelkesedésnek,  mely  Kossutnak  kiju- 
tott. Az  emberek,  férfiak,  asszonyok  egyaránt,  ölelő  karjaikba 
zárták,  virágoktól  elborítva  jutott  lakására,  a  » Károly  főher- 
czeg* czimü,  most  is  létező  fogadóba,  míg  Széchenyi  az  egész 
testén  remegő  Kossuthnét  vitte  kocsiján.3  A  lelkesült  ünnep- 
lésen kivül  azonban  az  egésznek  sokkal  komolyabb  háttere 
volt.  Ez  pedig  abban  állott,  hogy  a  mint  Kossuth  Pozsony- 
ban a  helyzet  urává  lőn,  úgy  történt  ez  a  császárvárosban 
is.  Ezt  tanúsítja  a  jó  öreg  Mészáros  Lázár,4  sőt  Széchenyi  5 

1  Kossuth:  Irataim  az  emigráczióból,  II.  kötet   186.  lap. 

2  Idézett  munka,   241.  lap. 

3  Lásd  Naplói,  550.  lap. 

*  Emlékiratai,  I.  kötet    41.  lap. 
5  U.  ott,  550.  lap. 

is  kiállítja  számára  a  bizonyítványt,  hogy  csak  egy  szavába 
került  volna  és  a  bécsi  nép  megostromolja  a  Burgot,  mint  a 
franczia  forradalom  alatt  a  párizsiak  a  Bastille-t.  Kossuth  l 
szintén  megemlékezik  a  határtalan  ragaszkodásról,  mely  kör- 
nyékezte. Elmondja,  mint  tartott  szemlét  legalább  50,000 
fegyveres  felett,  kik  csak  intésére-  vártak,  hogy  a  császári 
palotára  rárontsanak,  melyet  mindössze  két  század  lovas  és 
egy  gyalog  zászlóalj  őrzött,  miután,  mint  már  említettem,  a 
katonaságot  Bécsből  elrendelték. 

Ez  neki  természetesen  eszébe  nem  jutott,  miután  egy- 
általában nem  akart  forradalmi  térre  lépni.  De  annál  inkább 
lelkén  feküdt  a  magyar  országgyűlés  kívánságainak  teljesítése, 
melyek  között  első  helyen  a  felelős  kormány  kinevezése  állott, 
mely  az  alkotmányos  reform  sarkpontját  képezte.  A  kormány 
hatáskörének  teljessége  most  már,  a  régi  rendszer  bukása 
folytán,  égető  szükséggé  vált.  A  viszonyok  jellemzésére  igen 
találó  azon  megjegyzése,  hogy  az  udvarnak,  arra,  hogy  a 
nemzetnek  igazságot  szolgáltasson,  nem  volt  elegendő  erköl- 
cse, de  a  rideg  visszautasítás  terére  még  sem  mert  lépni.  Az 
adott  viszonyok  között  leghelyesebbnek  látta  egyedül  felmenni 
a  Burgba  s  kihallgatást  kérni  Ferencz  Károly  főherczegtől, 
ki  akkor  az  ügyeket,  úgy  a  hogy,  intézte.  Ennek  egész  ékes- 
szólásával lelkére  beszélt.  Előadta  és  megmagyarázta  a  nem- 
zet kérelmének  jogos  voltát,  azon  kiszámíthatlan  hasznot,  mely 
az  uralkodóházra  egy  kielégített  Magyarország  magatartásából 
származik.  A  főherczeg,  legalább  látszólag,  jó  szívvel  fogadta 
az  előterjesztést,  csakhogy  hangsúlyozta  a  helyzet  nehézségeit, 
különösen  tekintettel  Bécs  forrongó  állapotára,  mely  mellett 
kivánata  a  presszió  szinét  viseli  magán,  mi  pedig  annak  tel- 
jesítését megnehezíti.  Kossuth  erre  késznek  nyilatkozott  min- 
dent elkerülni,  a  mi  kényszer  számba  jöhetne.  Azon  jellemző 
szavakat  használta,  hogy  kötelességének  fogja  ösmerni  az 
uralkodóház  számára  a  kellő  nyugalmat  megszerezni.  Mely 
igéretét  módjában  volt  azonnal  be  is  váltani.  Szózatos  ajkai 
egyaránt  képesek  voltak  a  hullámokat  lecsillapítani,  csak  úgy 
mint  azokat  felkorbácsolni. 

1   Irataim   az  emigráczióból,  II.   kötet   187.   lap. 

A  kedvező  eredményben,  vagyis  az  úgynevezett  füg- 
getlen felelős  minisztérium  kinevezésében,  igen  nagy  része  volt 
István  főherczegnek,  ki  egész  befolyását,  sőt  állását  kötötte 
hozzá.  Mikor  a  fejedelem  márczius  16-án  az  országgyűlés 
küldöttségét  fogadta,  kijelentette  beleegyezését  a  kormány 
felállításához. 

Ezen  beleegyezés  egy  kegyelmes  királyi  leiratba  foglal- 
tatott, mely  márczius  17-én  István  főherczeg  nádorispánhoz 
intéztetett.  Fel  kell  említeni,  hogy  ezen  leirat  német  fordí- 
tásának lenyomata,  mely  fordítás  azon  tanácskozás  számára 
készült,  mely  Lajos  főherczeg  elnöklete  alatt  tartatott,  meg- 
olvasható Szögyényinél.1  Ő  fordította  és  Jósika  nézte  át  és 
javította.  Ezen  leiratban  a  fejedelem  elmondja,  hogy  tisztán 
atyai  szivének  sugallatát  követve  teljesíti  azon  óhajtásukat, 
melytől  a  magyar  nemzet  boldogsága  és  alkotmányos  fel- 
virágzása függ.  Utal  arra,  hogy  a  nádorispán  a  fejedelem 
távollétében  a  törvények  értelmében  fel  van  hatalmazva  e 
korona  egységének  és  a  birodalmi  kapcsolat  értelmében  az 
országot  kormányozni.  Ennek  következtében  felhatalmazza  a 
nádorispánt  arra,  hogy,  miután  el  van  határozva  az  ország 
hű  karai-  és  rendéinek  azon  kivánatát  teljesíteni,  miszerint  a 
törvény  értelmében  egy  független  felelős  minisztérium  alkot- 
tassák, ennélfogva  ez  az  arra  alkalmas  és  megfelelő  személyeket 
jelölje  ki.  Egyszersmind  hasonlóképpen  egy  oly  törvényjavaslat 
is  terjesztessék  fejedelmi  szentesítés  alá,  mely  a  minisztérium 
hatáskörét  megállapítja,  tekintettel  a  kapcsolatra,  mely  a  prag- 
matika szankczió  értelmében  Magyarország  és  az  örököstarto- 
mányok között  létezik. 

Ezen  felhatalmazás  alapján  a  nádor  ispán  Batthyány 
Lajost  bizta  meg  a  miniszterelnökséggel  és  a  kabinet  alakí- 
tásával. A  küldöttség  re  bene  gesta  visszautazott  Pozsonyba. 
Az  uj  argonauták  tehát  nem  jártak  hiába,  magukkal  hozták 
várva  várt  arany  gyapjút.  István  főherczeg  életirója  2  elmondja 
Kossuth  ottani  fogadtatását,  a  mely  hasonlatos  volt  egy  római 
hadvezér  diadalmenetéhez.    Egy  palota  erkélyéről,  környezve 


1  Emlékiratai,  60.  lap. 

2  Lásd  id.  m.,    242.  lap. 

mágnásvilág  asszonyaitól,  lobogó  fáklyafénynél  mutatta  be 
Batthyány  Lajost,  az  első  magyar  miniszterelnököt.  Kifejezte 
egyben  köszönetét  István  főherczegnek  is,  kinek  érdemeit  a 
lehető  legkedvezőbb  világításba  helyezte. 

Röviden  végezhetek  a  márcziusi  napok  előadásával, 
melyeknek  színhelye  a  főváros  volt.  Röviden,  mert  e  dicső- 
séges napok  eseményei :  a  sajtószabadság  kivi  vasa,  Petőfi 
» Talpra  magyar « -ja,  a  népgyűlés  12  pontja  olyannyira  ösme- 
retesek,  hogy  azoknak  ecsetelése  felesleges,  csakis  a  politikai 
méltatás  az,  minek  itt  pár  szóban  helye  lehet.  Az  első  mozza- 
nat az  volt,  hogy  Budapest  ekkor  mutatkozott  be  először  az 
ország  központja,  szive  minőségében,  és  hogy  létezett  már 
egy  egységes  nemzeti  közvélemény,  melyet  a  kiváltságok 
elválasztó  falai  többé  darabokra  nem  oszthattak.  A  második 
mozzanat  a  mozgalom  teljesen  békés  jellegének  kidombo- 
rodása,  mely  egyrészt  az  alkotmányos  élethez  szokott  köz- 
vélemény fegyelmezettségéből,  másrészt  a  kormányszékek  ellen- 
állási képességének  összeomlásából  származott.  A  harmadik 
mozzanat  az  úgynevezett  jóléti  bizottság  szervezése,  mely 
Klauzál  Gábor,  Csányi  László,  Nyári  Pál,  Rottenbiller,  a  derék 
pesti  polgármester,  valamint  több  más  hangadó  egyéniségből 
állott.  Ezek,  a  nélkül  hogy  meg  lettek  volna  ezzel  bizva,  az 
ügyek  vezetését  rögtön  kézbe  is  vették  és,  bár  semmi  hatalmi 
eszközzel  nem  rendelkeztek,  feltétlen  engedelmességgel  talál- 
koztak. Keresztül  is  vitték  a  rend  fenntartását,  az  egész  moz- 
galomnak a  törvényes  keretekben  való  megmaradását.  Termé- 
szetesen küldöttséget  menesztettek  Pozsonyba,  mely  a  főváros 
óhajaival  a  törvényhozás  szine  elé  járuljon.  Ez  fogadta  is 
őket,  de  Kossuth,  ki  nevében  válaszolt  nekik,  különösen  óva 
intette  őket,  hogy  a  mozgalom  békés  jellege  és  színezete 
megóvassék  és  még  a  látszata  is  kerültessék  annak,  mintha 
az  országgyűlés  szabad  akarata  befolyásoltatnék  és  egyes 
helyhatóságok  neki  törvényt  szabjanak.  Ezt  annál  inkább 
tehette,  mert,  mint  Horváth  Mihály  l  irja,  csak  is  a  Kossuth 
iránti  hódolat,  kinek  nevét  a  hevesebb  vérüek  az  egekig  emel- 
ték, mérsékelte  ott  az  embereket  s  vitte   reá,  hogy  az  ország- 

1  Huszonöt  év  Magyarország  történetéből,  II.  kötet  606.  lap 

gyűléssel  szemben  követelőleg  ne  lépjenek  fel  és  zavart  ne 
okozzanak. 

Annyi  bizonyos,  hogy  azon  óriási  különbség,  mely  az 
Ausztria  és  hazánk  közállapotai  között  létezett,  ez  alkalom- 
mal is  kifejezésre  jutott.  Mielőtt  tovább  mennék  előadásom- 
ban, kénytelen  vagyok  az  osztrák  viszonyoknak  még  néhány 
megjegyzést  szentelni,  miután  következményeik  a  legrövidebb 
idő  alatt  jelentkeztek,  később  pedig  a  katasztrófa  előidézésé- 
ben oroszlánrészük  volt. 

V. 

Pulszky  felemlít  egy  érdekes  inczidenst,  melyben  a  jövő 

ff 

események  mintegy  előre  vetették  már  sötét  árnyékukat.  O  is 
ecseteli  azon  lelkes  fogadtatást,  melyben  a  magyar  küldöttség 
részesült,  az  ovácziókat,  melyeknek  a  magyar  ifjak  tárgyai  vol- 
tak. A  jó  bécsi  nép  nem  tudott  eltelni  látásukkal,  hallásukkal. 
A  hol  az  utczán  egyik  megjelent,  körülfogták,  vállaikra  emel- 
ték, követelték,  hogy  dikcziózzon,  azon  czimen,  hogy  minden 
magyar  született  szónok.  Egyike  ezeknek,  Ecsegi  nevű,  ki  egy 
akkori  nagyon  népszerű  mágnásnak,  Keglevich  Miklósnak  volt 
mérnöke  és  ki  a  császár  arczképét  nyakába  akasztva  hasonló- 
kép összejárta  az  utczákat,  egy  helyt  nem  volt  képes  ellen- 
állani a  számtalan  » halljuk,  halljuk «  buzdításnak,  melyekkel  a 
lelkes  tömeg  kisérte.  Megembereli  tehát  magát,  fölmászik  egy 
fiakker  tetejére  és  következőképpen  beszél  hozzájok,  természe- 
tesen jóizü  magyaros  németséggel :  » Bécsi  atyámfiai,  ti  boldo- 
gok vagytok,  hogy  alkotmányt  kaptatok  és  hogy  Metternichet 
elűztétek,  de  mindez  nem  elég,  mondom  nektek,  hogy  ha  csak 
egy  kályhafütőt  is  meghagytok  azok  közül,  kik  benneteket 
eddig  kormányoztak,  a  kályhalyukon  is  visszabuvik  a  reakczió, 
elveszi  alkotmánytokat  és  megboszulja  magát  rajtatok !« 

Prófétai  jóslat  nyilatkozott  meg  e  szavakban.  Csakhogy 
a  bosszú  tulajdonképpen  nem  a  bécsieket,  de  a  magyarokat 
érte,  nem  is  a  kályhalyukon  jött  az  vissza,  hanem,  bár  kez- 
detben burkolva  és  suttyomban,  de  végre  az  országúton, 
nyilt  és  erőszakos  támadással,  a  szuronyok  százezreinek  képé- 
ben. A  reakcziónak  nemcsak  kályhafűtői,  de  számos  és  hatal- 

mas  tényezők  maradtak  hátra,  kik  el  is  követtek  mindent 
arra  nézve,  hogy  a  mit  egyik  kézzel  adtak,  a  másikkal  előbb 
visszavegyék,  később  pedig  még  idegen  hatalom  segítségétől 
támogatva,  összetörjék.  Konstatálni  kell  itt  mindjárt,  hogy 
azon  tényezők  az  uralkodóház,  az  udvar,  a  katonaság,  az 
osztrák  bürokráczia,  sőt  a  magyar  konzervativeknek  is  egy 
részéből  állott.  Fájdalom,  ez  utóbbiak  teljes  jóhiszeműség- 
gel, bár  egészen  más  felfogásból  mégis  a  reakczió  szolgá- 
latába léptek.  Valamennyien  alkották  meg  azt  a  láthatatlan, 
de  nagyon  is  érezhető  hatalmat,  melyet  kamarillának  nevez- 
tek és  melyre  vonatkozólag  akkoron  csak  sejtelmek  léteztek, 
de  ma  már,  az  azóta  nyilvánosságra  jött  adatok  folytán, 
egész  biztosan  megállapíthatjuk  az  egyéneket  és  tevékeny ségö- 
ket.  Igaz,  hogy  ezen  tevékenység  csak  az  1848-iki  törvények 
szentesítése  és  életbe  léptetése  után  nyert  határozottabb  alakot, 
előadása  tehát  a  későbbi  korszak  történetéhez  tartozik;  de 
már  itt  meg  kell  emlékezni  róla,  részben  azért,  mert  egyes 
tények  már  ekkor  hajtattak  végre,  részben  mert  a  szereplő 
egyének  már  itt  kezdenek  működni,  úgy  hogy  a  figyelmet 
rajok  fel  kell  hívni,  és  a  szükséges  világítással  ellátni. 

A  kamarilla  vagy  a  reakczió  élén,  mint  annak  feje,  lelke 
és  vezére,  a  csehországi  főhadparancsnok,  herczeg  Windisch- 
grátz  állott.  A  márcziusi  napokban  véletlenül  Bécsben  tartóz- 
kodott, és  már  akkoron  diktátor,  illetve  császári  altér  ego 
hatalmával  ruháztatott  fel.1  Ez  azonban  még  a  császári  csa- 
lád tagjai  egy  részénél  is  oly  rossz  vért  szült,  hogy  a  kineve- 
zést vissza  kellett  vonni.  Mindamellett  ő  maradt  a  láthatlan  fej, 
a  ki  mindent  intézett  s  még  a  császári  háznak  is  utasításo- 
kat adott,  míg  azután  1848-ban  az  októberi  bécsi  forradalom 
után  ismét  altér  egová  neveztetvén  ki,  az  ügyek  élére  állott. 

Ő  czélzataiban  az  orosz  segélyre  számított.  Ez  azon  ígé- 
retnek volt  folyománya,  melyet  Miklós  czár  1835-ben  Ferencz 
császárnak  Münchengrátzben  tett,  és  melyről  az  előző  kötetben 
meg  is  emlékeztem.  Odáig,  míg  az  megérkezend,  fő  ütőkártya- 

1  Feldmarschall  Fürst  Windischgrátz.  Eine  Lebensskizze,  104.  1.  — 
Helferl :  Geschichte  Österreichs  vom  Ausgange  des  Wiener  October-Auf- 
standes   1848.,  I.  kötet  71.  lap. 

Beöthy  Ákos  :  A  magyar  államiság  fejlődése,  küzdelmei.  111.  33 

ként  a  hadsereg  tekintetett.  Igaz,  hogy  nemcsak  a  magyar 
csapatok,  de  az  osztrákok  is  az  alkotmányra  eskettettek  fel,1 
de  míg  a  magyaroknál  az  eskü  be  is  vált  és  meg  is  tarta- 
tott, az  osztrákoknál  ezen  biztosíték  hiu  reménynek  bizonyult. 
Nagyon  találóan  jellemzi  a  hadsereg  állapotát  egy  röpirat, 
mely  1850-ben  látott  napvilágot  és  nagy  port  vert  fel.2  Ezen 
röpirat  névtelenül  jelent  meg,  de  tudjuk,  hogy  szerzője  magyar 
ember,  Rabarczy  Imre,  az  előbb  említett  konzervatív  szónok- 
nak fivére,  ki  őrnagyi  rangban  a  császár  hadsegéde  volt. 
Nagy  önérzettel  beszéli  el,3  hogy  Erdélyben  ő  a  maga  részéről 
mindent  elkövetett  a  magyar,  bár  törvényes,  de  kárhozatos 
kormány  rendeleteinek  ellensúlyozására.  A  hadseregben  látja 
a  monarkhia  egyedüli  mentségét,  paizsát  és  támaszát,  mint 
azt  a  tén}7ek  igazolták  is.  De  bár  a  mentség  tőle  jött  is,  azért 
a  hadsereg  jutalmat  nem  követel,  csakis  felfogásának  érvé- 
nyesülését, mely  minden  alkotmányos  és  nemzeti  eszmének 
nyilvánulása  ellen  fordul. 

Ezen  röpiratban  egyebek  között  a  következő  pont  olvas- 
ható : 4  »Két  női  alak  állott  a  veszély  perczében  a  trón  oldalán, 
a  fenségnek  és  nőiességnek  példányképei.  Rólok  el  lehet  mon- 
dani, hogy  a  jótékonyság  virágai  fakadtak  utaikon.  Az  embe- 
riség nyomora  szivökig  hatolt,  de  éppen  úgy  eltöltötte  azt 
ama  nemes  öntudat :  ha  a  becsület  elveszett,  minden  elveszett. 
Ok  is  mindketten  az  erélyes  fellépésnek  voltak  szószólói,  de 
nem  a  hatalom  érdekében,  mert  tudjátok  meg :  e  két  magasz- 
tos lény  önként  mondott  le  a  koronáról. «  Tényleg  a  reakczió 
élén  Windischgrátzen  kivül  az  uralkodóház  két  szép  nőtagját 
találjuk,  kik  mindketten  férfias  erélylyel  és  határozottsággal 
birtak,  és  kik  az  előbb  említett  jelszót  nem  egyszer  hangoz- 
tatták, miután  abból  a  téves  felfogásból  indultak  ki,  hogy 
XVI.  Lajos  szomorú  története  ismétlődni  fog.5  Az  egyik  volt 
a  császárné,  Mária  Anna,  különben  szardíniái  herczegnő,  a 
másik    Zsófia    főherczegnő,    bajor    születésű,    a   legközelebbi 

1  Lásd  Genesis,  221.  lap. 

2  Bekentnisse  eines  Soldaten. 

3  Idézett  munka,  29.  lap. 
*  Lásd  9-ik  lap. 

6  Genesis,  243.  lap. 

trónvárományos,  Ferencz  Károly  főherczeg  neje,  a  későbbi 
császár  és  király,  Ferencz  József  édes  anyja.  Mindkettőre 
nézve  áll  azon  vélemény,  melyet  illó  tempore  Napóleon  csá- 
szár Angouléme  herczegnőről  mondott,  hogy  t.  i.  ő  az  egye- 
düli férfi  a  Burbonok  között.  Zsófia  herczegnő  különösen  bátor, 
eszes  asszony  hírében  állott,  ki  férjét  és  az  egész  udvart  kezé- 
ben tartotta.  Főudvarmestere  Széchenyi  Lajos,  István  testvére, 
volt  és  ennek  utján  tudjuk,  hogy  igen  fontos  államokmányok 
az  ő  kezén  mentek  keresztül,1  a  mi  csak  megerősíti  más 
oldalról  is  szerzett  tudomásunkat  döntő  természetű  befolyását 
illetőleg,  mely  később  a  szabadságharcz  folyamata  alatt,  fáj- 
dalom, hazánk  sorsára  nem  egy  irányban  végzetes  következ- 
ményeket vont  maga  után. 

Mindkét  fejedelmi  hölgynél  azonban  be  kell  azt  ösmer- 
nünk,  hogy  a  legnagyobb  egyéni  önzetlenséggel  és  önmeg- 
tagadással dolgoztak.  A  császárné  abban  az  irányban,  hogy 
Ferdinánd  leköszönjön,  habár  ezzel  ő  megszűnt  egy  uralkodó 
hitvese  lenni,  Zsófia  főherczegnő  az  által,  hogy  fiát  a  trónra 
juttassa  s  így  maga  mondott  le  azon  igényről,  hogy  császárné 
legyen.  Ekkor  még  csak  a  háttérben  működtek,  befolyásuk 
közvetve  nyilatkozott,  de  nem  lehetett  kétség  az  iránt,  hogy 
az  első  alkalomnál  bátor  és  szenvedélyes  egyéniségök  egész 
súlyát  fogják  az  események  serpenyőjébe  bedobni. 

Az  első  jelenség,  melyben  a  reakczió  működése  kife- 
jezésre jutott,  a  nemzetiségeknek,  első  sorban  a  horvát  parti- 
kularistáknak  az  úgynevezett  magyar  elbizakodás  ellen  való 
kijátszása.  Ezen  kárhozatos  eszme  magyar  emberek  agyában 
fogamzott  meg.  Wirkner  és  Jósika  eszelték  ki,2  mihez  Win- 
dischgrátznek  pártfogását  is  megnyerték.3 

Szögyényi 4  azt,  mit  a  dolog  nyélbeütésének  lehet  nevezni, 
a  következőképpen  adja  elő :  »Márczius  21-én  Ferencz  Károly 
főherczegnél,  a  prezumtiv  trónörökösnél,  értekezlet  tartatott, 
melyben  Windischgrátz,  Hartig,  a  Genesis  szerzője,  Jósika  és 

1  Kovács  Lajos,  idézett  munka,    II.  kötet  60.  lap. 

2  Wirkner:  Élményeim,  208.  lap. 

3  Helfert:  Geschichte  Österreichs  vom  Ausgange  des  Wiener  Oktober- 
Aufstandes  1848.,  I.  kötet  71.  lap. 

4  Emlékiratai,  I.   05.   lap. 

33* 

Szögyényi  jelentek  meg.  Az  elnöklést  Lajos  főherczeg  vitte  és 
a  tanácskozást  azzal  nyitotta  meg,  hogy  Jósika  fontos  előter- 
jesztést kivan  tenni. «  Indítványa  abból  állott,  hogy  a  monarkhia 
meg  van  rendülve,  annak  minden  részében  forradalmi  moz- 
galmak törtek  ki,  azonban  Erdély  és  Horvátország  még 
nyugodtak.  Fődolog,  hogy  ott  a  nyugalom  meg  ne  zavar- 
tassék  és  az  uralkodóházhoz  hű  elemek  felhasználtassanak. 
Ezek  közé  tartoznak  Erdélyben  a  székelyek,  kikért  ő  jót  állr 
és  Horvátországban  a  határőrök.  Ezeknek  alkalmas  vezérre 
van  szükségök,  ki  nemzeti  érzelmeiket,  hűségöket,  katonai 
szervezetöket  a  trón  érdekében  mozgósítja.  Ilyennek  lehet 
Jellachich  József  ezredest  tekinteni,  következőleg  őt  kell  a 
Haller  lemondása  folytán  megüresedett  báni  méltóságra  ki- 
nevezni. 

Szögyényi  megkisérlette  ellenészrevételeket  tenni.  Rámu- 
tatott arra,  hogy  a  báni  méltóságra  mindig  előkelő  magyar 
főurakat  és  nem  horvátokat  neveztek  ki.  Figyelmeztette  felébb- 
valóit,  hogy  minő  veszély  rejlik  Jellachich  túlzott  nemzetiségi 
irányzatában,  azt  is  kiemelte,  hogy  mint  ezredesnek  ily  magas 
állásra  jogosultsága  sincsen.  Arra  is  hivatkozott,  hogy  bevett 
szokás  szerint  a  nádorispánt  is  meg  kell  kérdezni.  Ez,  bár 
kelletlenül,  meg  is  történt,  és  daczára  annak,  hogy  István 
főherczeg  ellene  nyilatkozott,  a  kinevezés  mégis  megtörtént,, 
még  pedig  oly  módon,  hogy  az  újdonsült  bán  egy  füst  alatt 
altábornagyi  rangra  emeltetett.  Mindez  lázas  sietséggel  tör- 
tént, úgy  hogy  azt  a  magyar  kormány  már  mint  bevégzett 
tényt  találta. 

Ennek  az  embernek  szomorú  és  nyomorult  szereplése 
az  ezután  következő  korszakra  esik.  Megfelelő  ösmertetése 
bőségesen  igazolni  fogja  az  említett  két  jelző  teljes  jogo- 
sultságát. Szomorú  annyiban,  a  mennyiben  a  polgárháború 
üszkét  ő  dobta  bele  a  még  akkor  kiegyenlíthető  bonyo- 
dalmak közé.  A  testvérharczot  magyar  és  horvát  között  bűnös, 
istentelen  kézzel  ő  kezdeményezte. 

Nyomorult  pedig  azért,  mert  még  meggyőződés  sem 
vezette.  Erre   vonatkozólag    Pulszky *  előtt  tett   azon  nyilat- 

1  Életem  és  korom,  II.  kötet  114.  lap. 

kozata,  hogy  könnyű  Batthyánynak  az  udvarral  szembe  szál- 
lani, mert  meg  tud  élni  a  maga  emberségéből,  míg  ellenben 
ő  annak  kegyére  van  utalva,  a  többi  tényekhez  csatolva 
perdöntő  bizonyítékot  képez  ellene.  Eme  tények  előadása, 
melyek  különben  is  eléggé  ösmeretesek,  későbbre  tartozik  és 
akkor  lesz  helye,  hogy  működését  méltassam.  Mindennek 
daczára  elbeszélésemnek  ezen  pontján,  hol  kinevezése  folytán 
először  a  semmiség  homályából  a  szereplés  világosabb  lég- 
körébe lép,  néhány  vonást  kívánok  rá  vonatkozólag  papirra 
vetni.  Főleg  az  osztó  igazságérzetnek  szózata  az,  mely  erre 
ösztönöz,  Helfert x  magasztalása  után,  melylyel  őt  elhalmozza, 
és  melynél  érdemetlenebbül  soha  senkire  dicséret  nem  pazarol- 
tatott. Helfert  úgy  állítja  ezt  az  embert  oda,  mint  a  monarkhia 
megmentőjét,  mint  egy  rendkívüli  egyéniséget,  ki  mindenkire 
a  hódító  varázs  egy  nemét  gyakorolta.  Előzményei  azonban 
minden  irányban  Helfert  felfogása  ellen  szólnak,  eredete,  pálya- 
futása az  osztrák  rendszer  kedvezőtlen  jelenségeinek  bélyegét 
viselik  magokon.  Apja  az  a  Jellachich  tábornok  volt,  kinek 
szégyenletes  kapitulácziója  alkalmat  adott  a  magyar  huszár- 
ságnak azon  fényes  hadi  tettre,  melyet  e  munka  első  részében 
vázoltam.2  Ő  maga  pályáját  úgy  futotta  meg  mint  a  többi 
osztrák  tisztek ;  egész  működése  abból  állott,  hogy  egyszer 
a  bosnyák  felkelők  csúful  megverték,  továbbá  élte  az  akkori 
tisztikar  szokásos  léha,  semmittevő  életét,  adósságokat  és  rossz 
német  verseket  csinált,  míg  azután,  mint  alkalmas  eszközre 
Jósika  figyelmét  reá  az  aulikus  horvát  Kulmer  báró  3  fel  nem 
hivta.  Életrajzi  adatait  Wurzbachnál  4  olvashatni  meg. 

Nem  lehet  mást  mondani  mint  azt,  hogy  azok  az  esetek, 
melyeket  Helfert  a  nagy  varázsló  igéző  hatalmának  bizonyí- 
téka gyanánt  felhoz,  egyszerűen  nevetséges  benyomást  tesz- 
nek az  emberre. 

így  például  elmondja,  hogy  midőn  1848.  július  havá- 
ban Bécsben  volt,  történt  azon  emlékezetes   találkozás  közte 

1  Geschichte  Österreichs  vom  Ausgange  des  Wiener  October-Auf- 
standes  1848.,   I.  kötet  43.  lap. 

2  Régi  Magyarország,  670.  lap. 

3  Wirkner :  Klményeim,  209.  lap. 

*  Biografisches  Lexikon  des  Kaiserstaates  Österreich,  X.  kötet. 

és  Batthyány  között,  melyről  előbb  szóltam.  Testőrség  gya- 
nánt néhány  szerezsánt  is  vitt  magával.  Ezek  olyan  pandúr- 
félék  voltak,  egyebek  között  vörös  köpenyeget  viseltek  és 
csak  rabolni  és  szaladni  tudtak.  Ezek  közül  tehát  mindig 
két  darab,  megható  gondoskodással  eltelve  a  bálványozott 
vezér  élete  és  biztossága  iránt,  éjjelenkint  még  a  fogadóban 
is,  hol  Jellachich  szállva  volt,  szobájának  küszöbén  aludva 
őrizték  becses  személyét,  kz  érdemes  történetíró  nagy  buz- 
galmában elfelejti,  hogy  ily  természetű  felvigyázást  egy  igazán 
önérzetes,  bátor  ember  megengedni  nem  fog. 

Éppen  ilyen  czélból  hozza  fel  azt  a  másik  szintén 
nevetséges,  bár  komolyabb  természetű  jelenetet,  mely  vala- 
mivel később,  1848  szeptemberében,  mikor  már  zsebrákjaival 
betört  az  országba,  a  Balaton  partján  játszódott  le.  István 
főherczeg  ugyanis  a  » Kisfaludy «  gőzösön  elébe  ment,  hogy 
vele  találkozva  a  békés  kiegyenlítést  megkísértse.  Meghívást 
küldött  hozzá,  hogy  jöjjön  a  gőzösre  az  értekezést  megtar- 
tandó. Ezt  a  meghívást  oly  módon  fogadta  Jellachich,  hogy 
környezetéhez  kérdést  intézett,  elmehet-e  a  találkozóra.  Társai 
körülvették  őt,  azt  kiabálva,  hogy  nem  szabad  mennie,  nem 
szabad  őket  elhagynia.  Tényleg  Jellachich  nem  is  ment  oda 
és  így  az  összejövetel  elmaradt,  a  mely  különben  az  adott 
viszonyok  között  eredményre  alig  vezetett  volna.  De  nem 
ezen  fordul  meg  a  dolog,  hanem  Jellachich  magaviseletének 
méltatásán,  mely  egy  utálatos  komédiánál  másnak  nem 
tekinthető.  Bizonyára  nem  volt  a  katonai  történetben  példa, 
hogy  egy  parancsnok  alárendeltjeihez  ily  természetű  kérdést 
intézett  volna,  hogy  velők  saját  hátát  fedezze.  Valamint  azt 
is  lehet  mondani,  hogy  minden  önérzetes,  bátor  ember  elment 
volna  a  meghívásra,  mert  ha  fel  is  lehetett  tenni,  hogy  esetleg 
letartóztatják,  a  mi  különben  István  főherczeg  egyéniségét 
tekintve,  teljesen  ki  volt  zárva,  az  ily  természetű  aggodalom 
és  félelem  nyilvánítása  oly  lealázó  jellegű  az  illetőre,  hogy 
azt  bárminő  koczkázat  árán  el  kell  kerülnie. 

Mulatságoson  kiegészíti  ezt  a  képet  egy  harmadik  inczi- 
dens,  mely  ugyan  nem  Helfertnél  olvasható,  de  melyet  gróf 
Horváth-Toldy  osztrák  tábornok  emlékirataiban  fedeztem  fel. 
Ez  emlékiratok    még    nem   jelentek  meg,    azokat  fia,  volt  és 

elhunyt  képviselőtársam,  Horváth-Toldy  Lajos  bocsátotta  ren- 
delkezésemre. Ott  meg  van  irva,  hogy  akkor  sokan  voltak 
a  császári  érzelműek  között,  kik  a  lovagias  bán  iránt,  mint 
őt  nevezték,  a  lelkesedés  egy  nemével  viseltettek.  Ezek  közé 
tartozott  gróf  Hompesch  is,  ki  elébb  tiszt  volt  s  később  nyu- 
galomba lépett.  Midőn  azonban  1848-ban  a  háború  kiütött, 
kötelességének  tartotta  kardját  ismét  a  jó  ügy  szolgálatába 
bocsátani.  Annál  a  hódolatnál  fogva  tehát,  melylyel  Jellachich 
iránt  viseltetett,  seregébe  osztatta  be  magát,  még  pedig  tábor- 
karába, közvetlen  közelébe,  azon  czélzattal,  hogy,  ha  kell, 
segélyére  legyen.  A  mulatságos  inczidens  a  hegyesi  csatában 
történt,  a  hol  tudvalevőleg  Guyon  a  bánt  pocsékká  verte. 
A  helyzet .  az  osztrákokra  és  Jellachichra  oly  válságos  lett, 
hogy  tartani  lehetett  attól,  miként  egész  táborkarával  elfog- 
ják. Ekkor  Jellachich  egyszerre  csak  azt  veszi  észre,  hogy 
Hompesch  mindkét  pisztolyának  sárkányát  felhúzza  és  lövésre 
elkészíti.  Jellachich  erre  azt  kérdi  tőle,  hogy  mit  akar  tulaj- 
donképpen. Mire  a  kétségen  kivül  vitéz  férfiú  azt  a  választ 
adta,  hogy  ő  nem  engedheti  azt  meg,  hogy  csúfosan  a  lázadók 
kezeibe  jusson.  Ezt  elkerülendő,  egyik  pisztolylyal  elébb  őt, 
azután  pedig  magát  fogja  agyonlőni.  De  ezen  kissé  sommás 
eljárás  nem  volt  a  nagy  férfiú  inyjére,  a  minek  a  maga 
módja  szerint  kifejezést  is  adott,  a  másik  megoldást  választva, 
mely  a  » szégyen  a  futás,  de  hasznos «  példabeszédben  talál 
kifejezést. 

Az  egész  embert  nem  lehetett  komolyan  venni.  A  mint 
csalódott  benne  a  derék  Hompesch,  úgy  csalódtak  a  szegény 
horvátok  is,  kik  neki  felültek  és  kiknek  számára  jutalom  gya- 
nánt az  lett  kimérve,  a  mit  mi  magyarok  büntetésként  szen- 
vedtünk, vagyis  alkotmányunk  elkobzása  és  az  osztrákosítás. 
Éppen  úgy  nem  volt  komoly  a  mentés  műve  sem,  melyet 
eszközölt.  Az  egész  beütésnek  dicstelen  hátrálás  lett  a  vége, 
mely,  hogy  rá  nézve  katasztrófával  nem  végződött,  csakis 
a  magyar  bárgyuságnak  volt  a  folyománya.  És  a  mennyiben 
muszka  segítséggel  sikerült  is  a  soi-disant  megmentés,  végre 
is  oda  vezetett,  hogy  Solferino  és  Königgrátzre  volt  szükség, 
hogy  a  monarkhia  és  uralkodóház  annak  következményeitől 
és  szabadítóitól   meneküljön. 

Mommsen  mesteri  történetének  egyik  legdrámaibb  jele- 
nete, midőn  uticai  Cato  halálát  leírja,  ki  inkább  öngyilkos 
lesz,  mintsem  a  szabadság  bukását  túlélje.  Mommsen  egy 
Don  Quixotte-nak  rajzolja  őt  és  a  köztársaság  sülyedése  gya- 
nánt tünteti  fel,  hogy  ama  kormányformának,  mely  annyi 
kiváló  férfiút  nevelt,  epilogját  ily  nevetséges  alak  képviselte. 
Si  parva  licet  componere  magnis,  ha  szabad  a  törpeséget 
a  nagysághoz  hasonlítani,  úgy  az  egész  reakczió  szánandó 
voltát  mi  sem  jellemzi  jobban,  mint  az,  hogy  annak  kezde- 
ményezője egy  Paprika  Jancsi-szerü  komédiás  képében  áll  előt- 
tünk. Ha  az  egész  nem  lett  volna  oly  siralmas,  ha  annyi  vér 
és  könny  nem  követte  volna,  egy  bohózatjátékra  csakugyan 
pompás  anyagot  szolgáltatott  volna.  Körülbelül  ebbe  a  kate- 
góriába tartozott  a  másik  tromf,  az  osztrák  minisztérium 
kinevezése,  a  mi  márczius  15-ikén  elhatároztatott  és  21-ikén 
meg  is  történt.  Azért  tartozik  ebbe  a  kategóriába,  mert  ezen 
kormányt  később,  május  havában,  a  bécsi  diákságnak  egy 
küldöttsége  egyszerűen  leköszönésre  kényszerítette,  a  miből 
látni  lehet,  hog}'  milyen  tésztából  volt  gyúrva.1  Hangsúlyozni 
kell,  hogy  eme  testület  az  ancien  régime  embereiből  állott.  — 
Ott  voltak  Kolowrat,  ki  előbb  a  belkormányzat  élén  állott, 
Ficquelmont,  kit  maga  Metternich  2  jelölt  ki  utódjának,  Kübeck, 
a  kamarának  elnöke,  Hartig,  Pillersdorf,  Zanini.  Ezek  is  mind- 
annyian egyik  vagy  másik  minisztériumban  előkelő  állást  fog- 
laltak el.  Különben  ők,  mint  valamennyi  utódjaik,  a  kik  egy- 
mást ezen  évben  követték,  természet  szerint  rossz  szemmel 
nézték  a  magyar  kormányzat  függetlenítését  és  készek  vol- 
tak elkövetni  mindent,  hogy  a  hatalmi  súlypont  továbbra  is 
az  osztrák  kormány  kezeiben  maradjon.  Ez  azt  jelentette, 
hogy  azon  ügyek,  melyeket  birodalmi  ügyeknek  tekintettek, 
mint :  kül-,  had-,  pénzügy,  kereskedelmi  politika,  megmaradjon 
továbbá  is  az  osztrák  kormány  fenhatósága  alatt. 

A  mérvadó  körök  magatartása  ebben  az  irányban  oly 
rendkívüli  fontossággal  birt,  részben  a  legközelebbi  események, 
mint  a  később    bekövetkezendők   alakulására  és  jellemzésére, 


1  Lásd  Genesis,  225.  lap. 

2  Nachgelassene  Papiere,  VIII.  kötet  612.  lap. 

hogy  ezzel  a  szükség  igényelte  terjedelemben  foglalkozni  kell. 
Hozzá  kell  tenni,  hogy  most  már  ebben  az  irányban  első 
rangú  forrásokkal  rendelkezünk,  melyek  nemcsak  hogy  az 
eseményeknek  tiszta  képét  szolgáltatják,  de  még  a  titkos 
rugók-  és  czélzatokra  is  teljes  világot  vetnek.  Ezek  közt 
a  források  közt  első  helyen  állanak  Szögyényinek  Emlék- 
iratai, állása,  képessége  s  azon  bizalomnál  fogva,  melyben 
az  uralkodóház  tagjai  részéről  felruháztatott.  Maga  elbeszéli,1 
hogy  márczius  vége  felé  újra  benyújtotta  lemondását,  de 
minden  siker  nélkül.  Lajos  főherczeg  a  leghizelgőbb  nyilat- 
kozatok kiséretében  arra  kérte  őt,  hogy  a  császári  családot 
ne  hagyja  el.  Őt  tekinti  az  egyedülinek  a  régi  hű  magyarok 
közül,  kivel  bizalmasan  szólhat,  és  miután  keli  valakinek  lenni, 
ki  az  országgyűlési  tárgyakat  ő  felségének  előterjeszsze,  erre 
más  senki  úgy  mint  ő  alkalmatos  nem  lehet. 

Tényleg  részt  is  vett  a  döntő  tanácskozásokon,  melyek- 
nek általános  lefolyását  akként  jellemzi,  hogy  bár  eleinte  meg- 
volt az  elhatározás  a  magyarok  úgynevezett  túlzott  követelé- 
seinek megtagadására,  de  később  azután  erély  és  kitartás 
hiányában  megadtak  mindent.  Igaz,  mindig  azon  ürügy  alatt, 
hogy  ez  megfélemlítés,  fenyegetődzés,  erőszak  által  csikar- 
tatott  ki. 

Wirkner 2  hasonlóképpen  szólva  ezen  eseményekről, 
hozzá  fűzi,  hogy  mindezen  engedményeket  azon  reservatio 
mentálissal  adták,  a  mit  a  későbbi  tapasztalatok  igazoltak 
is,  hogy  az  első  kedvező  alkalmat  felhasználják  az  adott 
fejedelmi  szó  letagadására. 

A  nagy  kérdés  az  1848  :  Ill-ik  törvényczikkel,  mely  a 
független  felelős  magyar  minisztériumról  szólt,  szentesítésekor 
következett  be. 

Márczius  vége  felé  érkezett  fel  Bécsbe  ezen  említett  tör- 
vényjavaslat, mely  nemzetünk  kormányzati  emanczipáczióját 
az  egész  vonalon  keresztül  akarja  vinni.  Mint  imént  említem, 
ez  különösen  a  kül-,  pénz-,  had-  és  kereskedelmi  ügyekre 
vonatkozott,  tehát  azon  tárgyakra,  melyekben  hazánknak  tar- 

1  Idézett  munka,  60.  lap. 
•  Klmcnyeim,   212.   lap. 

tományi  függése  leginkább  kifejezésre  jutott  és  melyeknek 
tartalma  képezte  egyrészt  a  magyar  robotolásnak,  másrészt 
az  osztrák  szabad  gazdálkodásnak  tárgyát. 

Az  elhatározás  úgy  szólt,  hogy  ezt  a  törvényjavaslatot 
nem  kell  elfogadni,  illetve  rajta  oly  természetű  módosítások 
eszközlendők,  melyek  az  osztrák  fenhatóságot  ezekre  a  kér- 
désekre fenntartják,  valamint  a  kanczelláriát  is,  mint  ezen 
fenhatóság  szervét.  Ezekben  a  napokban  keletkezett  István 
főherczegnek  egy  emlékirata,1  mely  az  ország  helyzetéből 
származó  eshetőségeknek  és  azok  megoldására  czélirányos 
eszközöknek  alkalmazásáról  szól.  O  konstatálja,  hogy  az 
ország  helyzete  a  legnagyobb  mértékben  veszélyes  és  a  leg- 
komolyabb aggodalmakra  ad  okot.  A  kormányzati  szerkezet 
teljesen  felmondta  a  szolgálatot,  és.  méltán  lehet  a  forra- 
dalomnak azonnali  kiütésétől  tartani.  Ily  viszonyok  között 
más  megoldás  nincs,  mint  vagy  Batthyányval  és  Deákkal  pak- 
tálni, még  pedig  mihamarább,  míg  nem  késő,  vagy  pedig 
az  országgyűlést  feloszlatni  és,  ha  kell,  vaskézzel  kormányozni, 
míg  a  nyugalom  helyre  nem  áll.  Mely  utóbbinak  keresztül- 
vitelére természetesen  a  megfelelő  fegyveres  erő  alkalmazása 
kívántatik. 

Ezen  eshetőségek  megvitatására  jött  össze  Lajos  főher- 
czeg  elnöklete  alatt  egy  értekezlet  márczius  25-ikén,  mely- 
ben részt  vettek  Ferencz  Károly  főherczeg,  Windischgrátz, 
Kolowrat,  Ficquelmont,  Hartig,  Mayer  kamarai  alelnök,  Jósika 
és  Szögyényi.  Az  első  kérdés,  mely  felvettetett,  az  volt,  léte- 
zik-e elegendő  pénz  és  hadierő  a  mozgalmak  elfojtására?  Az 
illető  miniszterek  ezen  kérdésre  határozott  nemmel  feleltek.2 
Ennek  utána  abban  állapodtak  meg,  hogy  az  illető  törvény- 
javaslatot osztrák  szellemben  kell  módosítani.  Ficquelmont 8 
úgy  adja  elő  a  dolgot,  hogy  a  had-,  kül-  és  pénzügy,  melyek 
a  birodalmi  egységnek  szerveit  képezik,  a  császár  miniszterei 
által,  kik  mindig  az  ő  székhelyén  tartózkodnak,  láttassanak  el. 
Hozzá  kell  tenni,  hogy  nála  az  egész  nem  volt  magyarfalásr 

1  Szögyényi,  idézett  munka,  218.  lap. 

2  U.  ott,  62.  lap. 

3  Lord  Palmerston,  England  und  der  Continent,  I.  kötet  26.  lap. 

nem  az  osztrák  czentralisták  és  bürokraták  álláspontja,  hanem 
inkább  a  Metterniché.  Elösmeréssel  beszél l  a  magyarok  állam- 
alkotási tényéről,  önkornwryzati  képességeiről.  Azt  is  konsta- 
tálja,2 hogy  miután  hazánk  a  birodalom  állagának  majdnem 
felét  teszi  ki,  tartomány  számba  nem  jöhet,  habár  tagadja, 
hogy  a  magyar  nemzet  fajsúlyánál  fogva  jogosítva  lenne 
magának  különállást  követelni,  és  tekintet  nélkül  a  biroda- 
lomra, önös  politikát  követni.  Ezen  felfogásból  kiindulva  kelet- 
kezett a  márczius  29-iki  leirat,  mely  a  magyar  kormánynak 
az  osztráktól  való  függését  akarta  továbbra  is  fenntartani  és 
rendszeresíteni. 

A  leiratnak  már  formája  is  sérelmes  jelleggel  birt,  a 
mennyiben  egészen  a  régi  kanczelláriai  okmányok  módjára 
volt  kiállítva  és  aláírva.  Maga  a  kanczellária  továbbra  is  fenn- 
tartatott volna,  mint  az  ország  legfőbb  politikai  kormányszéke, 
mint  a  birodalmi  egység  közvetítője,  mint  egy  neme  a  gyám- 
hatóságnak a  magyar  minisztérium  felett.  Ennek  a  minisz- 
tériumnak hatásköre  csakis  a  szorosabb  értelemben  vett  bei- 
kormányzati  ügyekre  szorítkozott  volna,  egy  némileg  magasabb 
kaliberű  helytartótanácsként  működnék.  A  pénz-,  kül-  és  had- 
ügy jóformán  teljesen  kivétettek  volna  a  magyar  kormány 
hatósága  alól.  Egyszóval  a  paritás  helyett  alárendeltség,  a 
teljes  államiság  helyett  tartományi  minősítvény  maradt  volna 
mint  a  viszonyok  szignaturája. 

Ezen  leirat  az  országgyűlésen  a  legélesebb  kifakadá- 
sokkal  fogadtatott.  Az  egész  országot  oly  ingerültség  fogta  el, 
hogy  a  legrosszabbtól  lehetett  tartani. 

Nem  maradt  más  hátra,  mint  visszavonulót  fúni.  Ez  oly- 
képpen történt,  hogy  Ferencz  Károly  főherczeg  elnöklete  alatt 
egy  újabb  értekezlet  tartatott,  melyre  sem  Jósikát,  sem  osztrák 
minisztert  nem  hivtak  meg.  Csakis  Szögyényit  és  Bartalt, 
kiről  az  1825-iki  országgyűlés  leírásánál  emlékeztem.  Ez  a 
kanczellária  első  közjogi  tekintélyének  tartatott,  ki  is  a  magyar 
álláspont  jogosultságát  vitatta.  Azonkívül  Batthyány,  Deák, 
Eötvös    és    Széchenyi,    kik    mint    az    országgyűlés    küldöttei 


'  Lásd  idézett  munka,    29.   lap. 
3  U.  ott,  21.  lap. 

Bécsbe  utaztak,  valamint  a  nádorispán.  Kossuth,  mint  látjuk, 
kimaradt,  a  mi  tapintatos  eljárásnak  bizonyítéka. 

Ez  április  2-án  történt  és  természetszerűleg  azzal  vég- 
ződött, hogy  a  magyarok  nem  engedtek,  követelték  a  minisz- 
térium hatáskörének  a  maga  teljességében  való  megerősítését. 
A  főherczegek  hasonlóképp  megmaradtak  a  maguk  merev 
álláspontján.  Értekeztek  még  egyszer  az  aulikus  magyar  urak- 
kal is.  Ekkor  történt  az,  hogy  az  elébbi  országbíró  és  állam- 
tanácsos, Cziráky  még  térdre  is  borult  a  főherczegek  előtt, 
könyörögve,  hogy  ne  utasítsák  vissza  az  ország  kivánatait. 
így  azután  nem  volt  mit  csinálni,  mint  a  keserű  almába  bele 
harapni  és  a  törvényjavaslatot  megerősíteni,  a  mi  a  már- 
czius  31-iki  leiratban  meg  is  történt. 

Ez  lényegében  a  nemzet  óhajainak  teljesítését  tartal- 
mazta, a  mi  tehát  hivatalosan  az  ancien  régime  megszűntét 
és  az  uj  rendszer  elösmerését  jelentette.  —  Wirkner,1  ki 
ezen  folyamatot  egészen  közelről  szemlélte  és  annak  minden 
egyes  mozzanatába  teljesen  be  volt  avatva,  a  következő,  rész- 
ben helyes  összefoglaló  megjegyzést  teszi  rá  vonatkozólag. 
Fájdalommal  konstatálja,  hogy  a  mérvadó  körökben  teljesen 
híjával  voltak  egy  oly  férfiúnak,  a  ki  képes  és  elszánt  lett 
volna  arra,  nem  álnok  fondorlatokkal  dolgozni,  hanem  nyíltan 
és  őszintén  szembe  szállni  az  áradattal,  mikor  még  semmi 
sem  volt  elvesztve. 

A  mi  a  kétszínű  és  álnok  eljárást  illeti,  arra  nézve 
természetesen  egyet  kell  érteni  Wirknerrel,  kit  ennek  meg- 
állapítására klasszikus  tanú  gyanánt  lehet  idézni.  Kétségtelen 
az  is,  hogy  egyenesebb  és  férfiasabb  eljárás  lett  volna  azonnal 
Windischgrátz  és  Jósika  tanácsát  elfogadni,  kikben  nem  hiány- 
zott a  bátorság  az  áradattal  szembeszállni,  mely  különben 
őket  el  is  seperte  volna.  Jósikának  és  a  többi  konzervati- 
veknek  tévedése  éppen  abban  állott,  hog}'  azt  hitték,  miszerint 
az  ő  kormányzatuk,  habár  ideiglenes  kivételes  intézkedések- 
kel is,  de  fenntartható.  Az  esett  meg  valamennyiünkön,  a  mi 
rendesen  értelmes,  józan  eszű  egyénekkel  szokott  történni,  a 
kik  kicsinyes  szempontból  tekintik  az  ügyeket :    általában  az 

1  Élményeim,  212.  lap. 

embereknek  csak  gyenge  oldalát  szemlélik  és  látják,  úgy  hogy 
azután,  mikor  igazán  nagy  idők  következnek  be,  ezek  elle- 
nében is  a  maguk  apró  fogásait  elégségeseknek  tartják.  Eljá- 
rása egészen  megfelelt  annak  a  találó  hasonlatnak,  melyet 
Nagy  Pál  a  Wirkner  által  in  extenso  közölt  hires  úrbéri  beszé- 
dében használt,  hogy  mikor  az  egyszeri  ember  udvarába 
betóduló  áradatnak  egy  czirokseprüvel  ment  neki,  a  másik 
lángokban  álló  házát  egy  veder  vizzel  hitte  olthatni,  a  har- 
madik a  földindulásnak  úgy  vélte  elejét  vehetni,  hogy  majdan 
egy  szeget  ver  bele  s  akkor  az  szilárdabban  fog  állani. 

Mindennek  értéke  különösen  abban  található,  mert  meg- 
erősíti az  ancien  régime  természetére  vonatkozó  elébbi  meg- 
jegyzéseimet. 

Éppen  azon  körülmény,  hogy  az  oly  tehetséges  és 
végre  is  alkotmányos  légkörben  felnőtt  konzervatív  főemberek 
annyira  elvesztették  az  összeköttetést  a  nemzeti  viszonyok 
talajával,  másrészt  a  kellő  zsinórmértéket  a  követendő  eljá- 
rást illetőleg,  képezi  a  legerősebb  bizonyítékot  maga  a  rend- 
szer ellen. 

Méltán  lehet  hangsúlyozni  az  oly  magatartásnak  fogya- 
tékos voltát,  mely  a  legszerényebb  reformóhajokkal  szemben 
a  merev  negáczió  terén  áll,  és  mihelyt  az  erélyesen  hangoz- 
tatik,  a  feltétlen  megadás  mellett  foglal  állást.  Minő  szegény- 
ségi bizonyítvány  foglaltatik  abban,  hogy  a  közvélemény 
erőteljesebb  lüktetése  egyedül  az  államcsinyban  keresi  a  meg- 
felelő féket.  Minő  tévutakon  kellett  egy  magyar  politikusnak 
bolyongani,  ha  honfitársai  ellen  a  nemzetiségekre  hivatkozik. 
És  minő  félreösmerése  a  viszonyoknak,  hogy  Jósika  nem  látta 
be,  hogy  ha  a  szoldateszka  a  megoldásba  bele  vegyül,  akkor 
a  fehérhegyi  csata  után  jött  csehországi  állapotok  második 
kiadása  következend  hazánkra,  mire  vonatkozólag  oly  élesen 
szembeszállott  Schwarzenberg  Félixszel. 

Ha  Ferencz  császár  kormányzati  rendszerének,  —  mert 
ismételni  kell,  hogy  ez  volt  azon  politika,  mely  főleg  Lajos 
főherczeg  égise  alatt  fenntartatott,  —  ily  bénító  hatása  volt 
oly  elemekre,  melyek,  mint  a  magyar  politikusok,  mégis  némi 
ellenálló  képességgel  birtak,  akkor  természetesen  pusztítani  és 
rombolni  kellett  annak  oly  tényezőnél,    mely,    mint  Ausztria, 

tisztán  gépies  szerkezet  volt  és  így  az  ellenállási  képesség 
minden  feltételét  nélkülözte. 

A  kiugró  pont  ennél  a  folyamatnál  abban  található, 
hogy  az  ancien  régime  mint  kártyavár  összeomlott,  védelmére 
senki  sem  kelt,  és  csakis  Metternich  volt  az  egyetlen,  ki  méltó- 
sággal tudott  bukni. 

Érdemes  erre  vonatkozólag  Pillersdorf  nézetét  meg- 
olvasni, ki  a  bürokrácziában  egy  nemét  az  ellenzéknek  képezte 
és  bizonyos  szabadelvű  hirnévvel  dicsekedett.1  Beösmeri,  hogy 
a  forgószél,  mely  a  Szajna  partjain  keletkezett,  Bécsben  is 
katasztrófát  vont  maga  után,  melyet  mi  sem  tartóztatott  fel. 
Voltak  többen  a  régi  rendszer  hivei  között,  kik  e  bukást, 
mint  minden  hozzá  hasonlót,  valami  előre  kieszelt  sötét  fon- 
dorlat vagy  összeesküvés  művének  tulajdonították.  Ha  a  dolog 
így  is  állana,  még  akkor  is  meg  kell  állapítani,  hogy  a  rend- 
szer saját  gyengeségének  lett  áldozata  és  hogy  ennek  álta- 
lános felösmerése   idézte  elő  a  támadást. 

Ezt  a  bukást  tehát  nem  a  sajtó  hatalma,  nem  a  parla- 
menti ellenzék  magaviselete,  nem  is  valami  általános  ter- 
mészetű népmozgalom  hozta  létre,  hanem  egy  oly  erőtlen 
gyülekezet,  mint  az  osztrák  rendek  gyűlése,  mely  a  legtöbb 
esetben  még  kérni  is  alig  mert,  hozzá  az  egyetemi  ifjúság- 
nak inkább  lármás  mint  komoly  tüntetése. 

Eme  bukás  élő  bizonyíték  a  mellett,  hogy  a  hatalom 
emberei  milyen  könnyen  ringatják  magokat  csalódásba  saját 
erejök  méltatását  illetőleg.  Bizonyítja  továbbá  azt  is,  hogy 
mily  helytelen  a  jogosult  ellenzéknek  elnyomása,  minek  folytán 
a  kormány  a  politikai  küzdelem  aczélozó  iskoláját  nélkülözi 
és  a  közvélemény  hangulatáról  biztos  tájékozást  nem  nyerhet, 
úgy  hogy  egy  államnak  közélete  folytonosan  az  önkény- 
uralom és  forradalom    szélsőségei  között  kénytelen  mozogni. 

A  min  Széchenyi  István  2  keservesen  feljajdult,  hogy  a 
két  aggastyán,  Radetzky  és  Metternich  képviseli  a  monarkhia 
egyedüli  reményhorgonyát,  való  igazság  volt,  a  rendszer 
egyetlen   egy  embert  sem   nevelt,   legkevésbbé  olyat,   a  ki  a 


1  Handschriftlicher  Nachlass,   21.  lap. 
9  Naplói,  541.  lap. 

kormányzati  cselekvés  és  az  uj  eszmék  világa  között  érint- 
kezési pontokat  talált  volna.  Még  a  kik  úgy  a  hogy  az  ellen- 
zéket képviselték,  mint  Schmerling  és  Pillersdorf,  azok  is 
bürokraták  voltak,  a  kiknek  szabadelvüsége  az  úgynevezett 
Josefinizmusból  állott,  vagyis  József  császár  volt  előttök  a 
szabadelvüség  netovábbja.1  Megmutatta  a  következés,  hogy 
eme  fából  készült  vaskarika  hány  pénzt  ért  és  miképpen 
láttak  hozzá  a  monarkhia  újjáalakításához.  Éppen  így  állott 
a  dolog  ama  politikai  tőkével  vagy  örökséggel,  mely  a  rend- 
szer után  fenmaradt.  A  római  jogélet  damnosa  hereditas-a., 
a  végzetes  örökség  fogalma  nyert  itt  megvalósulást.  Az  alkotó 
gondolatok  hiánya  egyrészt,  másrészt  a  divide  et  impera 
elvének  következései  amaz  ádáz  viszályban,  mely  Ausztriá- 
ban szemünk  előtt  folyik,  napnál  világosabban  beszél.  Jól 
összegezi  a  helyzetet  Springer,2  mondván,  hogy  bármikép 
gondolkozzék  is  az  ember  Ausztria  életképességéről,  annyi 
bizonyos,  hogy  az  úgynevezett  Altoesterreich  amaz  izgalmas 
napokban,  sorsát  teljesen  megérdemelve,  tönkre  ment.  És  pedig 
olyképp,  hogy  a  mi  azóta  történt,  az  mind  az  akkori  for- 
radalom szülötte. 

De  ennél  még  egy  nem  kevésbbé  súlyos  baj  jelentkezett, 
egyaránt  úgy  közvetett  mint  közvetlen  eredményeinél  fogva. 
Ez  az  uralkodóháznál  volt  tapasztalható,  tehát  annál  a  ténye- 
zőnél, mely  minden  állam,  különösen  a  monarkhia  életében 
az  öntudat  forrását,  a  mozgató  erőt  képviselte  és  így  a  leg- 
fontosabb helyet  foglalta  el,  azonkívül  a  két  állam  kapcsola- 
tának is  egyedüli  szerve  volt.  Nagyon  jellemző  erre  vonatko- 
zólag Ficquelmont  előadása,  a  ki  csakugyan  teljesen  minősítve 
volt  az  állapotok  elevenére  tapintani.  Ő,  éppen  úgy  mint  Met- 
ternich, abból  indult  ki,  hogy  a  monarkhia  nem  volt  vezetve, 
csakis  adminisztrálva. 8 

Ezt  ő  a  [főhatalom  hibás  szervezetére  vezeti  vissza,  a 
szuverénség  azon  interregnumára,  mely  Ferencz  császár  halála 
után    bekövetkezett.    A  fejedelmi    akarat  és  öntudat    hiányos 


1  Pulszky :  Életem  és  korom,  I.  kötet  283.  lap. 

2  Geschichte  Österreichs,  II.  kötet  196.  lap. 

;  Lord  Palmerston,  England  und  der  Continent,    I.   kötet    10.   lap. 

voltát  sem  Lajos  főherczeg,  sem  a  »Staatsconferenz«  nem  vol- 
tak képesek  pótolni  a  korona  iránti  hódolatból.  Ha  mégis  a 
korona  jelenlétét,  vagy  inkább  akczióját  fel  kellett  tüntetni, 
ez  oly  módon  történt,  hogy  annak  közelébe  ne  lehessen  jutni. 
Ferdinánd  császár  ügyefogyottsága  folytán  az  akcziót  átlát- 
hatlan  fátyollal  kellett  körülvenni.  Ámde  a  koronának  élő, 
cselekvő  tevékenységet  kell  kifejteni,  melynek  távollétét  egy 
élettelen  kultusz  még  érezhetőbbé  teszi. 

Ezzel  szembe  minden  körülmények  között  hangsúlyozni 
kell,  hogy  a  bajok  az  izgalmas  márczius  havában  nem 
Ferdinánd  jósága-  és  ügyefogyottságából  származtak.  Sze- 
rencsés volt  az  ő  sugallata,  mikor  az  említett  napokban 
a  bécsi  népre  nem  akart  lövetni,  valamint  akkor,  mikor  mind- 
két államban  a  reformokat  megerősítette.  A  bajokat  egysze- 
rűen az  okozta,  hogy  az  úgynevezett  engedményeket  vissza- 
szívták, meg  azon  eszközök,  melyekkel  az  uralkodóház  és 
annak  bizalmasai  ezen  fogyatkozáson  segíteni  akartak.  Egyik 
végzetesebb  hiba  a  másik  után  követtetett  el.  Ilyen  hiba  volt 
az  uralkodóház  tagjainak  családi  tanácsülése,  mely  a  korona 
hatóságát  akarta  helyettesíteni.1  Éppen  így  állott  a  dolog 
Windischgrátznek  altér  egová  való  kinevezésénél,  a  mi  tehát 
az  összes  fejedelmi  hatalom  letéteményesévé,  egy  harmadik 
személyt,  hozzá  egy  alattvalót  tett.  A  Wallenstein-féle  epizód 
második  kiadása  volt  ez.  Igaz,  hogy  Windischgrátzczel  szem- 
ben nem  is  volt  szükség  az  égeri  gyilkosságra,  miután  tőle 
oly  természetű  becsvágy,  mely  Wallensteint  elragadta,  távol 
állott,  általában  czélzatai  tiszták  és  becsületesek  voltak.  De 
mégis  az  egész  eljárás  kompromittáló  voltát  az  uralkodóház 
szempontjából  tagadni  nem  lehet. 

Ezen  végzetes  politika  tetőpontját  érte  el  Ferdinánd 
leköszönése  és  Ferencz  József  fejedelem  trónralépte  által,  a  mi 
később,  deczember  2-án  következett  be.  Ki  kell  mindjárt  mon- 
dani, hogy  eme  trónváltozásnál  a  baj  nem  a  leköszönésben 
állott,  mert  tulajdonképpen  öreg  hiba  volt  Ferdinándot  egy- 
általában a  trónra  ültetni.  Annyival  inkább  be  kell  ösmerni, 
hogy  éppen    ezen    fontos    események    közt    égető  szükséggé 

1  Genesis,  219.  lap. 

vált  az  ellentétet,  mely  az  uralkodásnak  jogi  és  tén}deges 
része  közt  létezett,  megszüntetni,  az  összhangot  az  egész 
vonalon  létesíteni. 

A  végzetesség  tehát  nem  a  helyettesítésben,  hanem 
abban  a  támadásban  rejlett,  mely  a  magyar  alkotmány  és 
lényegében  a  pragmatika  szankczió-  ellen  intéztetett.  A  prag- 
matika szankczió  lényegét  pedig  azon  összeköttetés  alkotta, 
mely  az  örökösi  jogczim  és  az  ország  törvényeinek  megtar- 
tása között  létezett;  ezek  egymást  feltételezték.  Oly  módon 
feltételezték,  hogy  mindegyik  fejedelem,  ki  a  trónra  jogosított 
volt,  köteleztetett  minden  immár  hozott  és  később  hozandó 
törvényeket  megtartani.  Ez  volt  éppen  az  uralkodásnak  con- 
ditio  sine  qua  non-ja.  Ámde  ezzel  ellentétben  a  trónváltozás 
indokai  között  az  is  szerepelt,  hogy  az  ifjú  fejedelem  az 
elődje  által  szentesített  törvények  megtartására  kötelezve  nincs. 

Ezen  felfogás  még  a  hatvanas  évek  kontroverziáiban 
is  kifejezésre  jutott,  a  mi  alkalmat  adott  Deák  Ferencznek 
1 86 1  -ben  egy  hatalmas  replikára,  mondván  : 

»De  leginkább  megdöbbentő  volt  reánk  azon  alkotmány- 
ellenes elvnek  kimondása,  hogy  Felséged  az  1 848-iki  törvények 
elösmerésére  magát  személyesen  kötelezettnek  nem  tartja. 

»Ha  joga  van  a  fejedelemnek  az  elődje  által  szentesített 
törvényeket  a  maga  személyére  nézve  kötelezőknek  el  nem 
ösmerni,  mi  lesz  akkor  az  alkotott  és  alkotandó  törvényeknek 
biztosítéka  ?  Töröljük  ki  alkotmányunkból  a  kötelezettségeknek 
azon  folytonosságát,  mely  nemzedékről  nemzedékre  száll,  és 
mely  a  fejedelemre  úgy  mint  a  népekre  egyaránt  kiterjed,  és 
minden  alkotmány,  sőt  minden  állam  biztossága  az  események 
játéka  leend.  Ezen  folytonosság  alapja  mind  a  nép  szabad- 
sága, mind  a  fejedelem  koronája  és  örökösödési  jogának.  Ezen 
folytonosságnak  tagadása  megsemmisíti  azon  közvetítő  erőt, 
mely  nélkül  az  érdekek  összeütközésénél  minden  kérdés  csak 
az  önkény  hatalmával,  vagy  a  fegyver  élével  volna  megold- 
ható, és  mely  nélkül  nem  volna  más  eshetőség  mint  absolut 
uralkodás  vagy  forradalom. «  1 

Nem  szükséges  e  fonalat  tovább  fűznöm,   elégséges  ez 

1  Kónyi:  Deák  beszédei,  III.  kötet  183.  lap. 
Beöthy  Ákos :  A  magyar  államiság  fejlődése,  küzdelmei.  III.  34 

annak  az  ellentétnek  jelzésére,  mely  mint  művemnek  egyik 
alapgondolata  veres  fonalként  húzódik  keresztül  az  események 
méltatásán.  Ezen  ellentét  még  jobban  kidomborodik,  ha  az 
érem  másik  lapját,  a  magyar  viszonyokat,  illetve  a  magyar 
országgyűlés  tevékenységét  teszszük  szemlélet  tárgyává. 

VI. 

Az  események  előadását  a  második  márczius  31-iki  leirat 
tartalma  és  tárgyalásának  ösmertetésénél  veszem  újonnan  fel 
Ezen  leirat  a  felküldött  törvényjavaslatnak,  a  későbbi  1848. 
évi  III-dik  t.-czikknek  lényegét  a  maga  egészében  megerősí- 
tette. Voltak  némi  fenntartások,  de  ezek  a  közös  viszonj^ok 
természetéből  folytak  és  jóhiszemüeknek  tekintettek.  A  pénz- 
ügyekre vonatkozólag  például  annak  szüksége  lett  kiemelve, 
hogy  addig  is,  míg  az  összes  monarkhiát  illető  közös  költ- 
ségek aránya  iránt  a  jövő  törvényhozás  királyi  megegyezéssel 
intézkednék,  a  királyi  udvar  fenntartása,  a  közös  diplomáczia, 
közös  katonai  testületek,  mérnökség,  tüzérség  stb.  ellátására 
szükséges  költségekről,  jövendő  beszámítás  mellett,  ideiglenes 
rendelkezés  tétessék. 

A  hadügyi  kormányzatra  nézve  a  leirat  ekként  nyilat- 
kozott :  » Valamint  a  honvédelmi  szerkezet  és  a  hadi  ajánlatok 
körüli  rendelkezés  a  törvényhozás  köréhez,  a  rendes  katona- 
ságnak az  országban  való  elhelyezését  és  béke  idején  alkal- 
mazását pedig  a  királyi  helytartónak,  a  felelős  minisztérium 
utján  gyakorlandó  kormányzatához  tartozandónak  ismerem, 
úgy  viszont  a  hű  karok  és  rendeknek,  királyi  házam  és 
a  pragmatika  szankczióval  szentesített  birodalmi  kapocs  iránti 
ragaszkodásoktól  bizton  várom,  miként  önként  átlátandják, 
hogy  a  magyar  hadseregnek  az  ország  határain  kivüli  alkal- 
mazása, nemkülönben  a  katonai  állásokra  való  kinevezések 
és  a  szükséges  birodalmi  összhangzás  csak  felsőbb  királyi 
elhatározásomtól  függhetnek  és  az  ezekbeni  ellenjegyzés  tehát 
királyi  személyem  körül  leendő    miniszterre  leszen  bízandó. « 

Kossuth  volt,  ki  a  fejedelmi  nyilatkozatra  válaszolt. 
Válasza  rendkívüli  fontossággal  bir  saját  eljárása  és  a  hely- 
zetre vonatkozólag,  és  azért  annak  főbb  pontjait  közölni  kivá- 

nom.  A  pénz-  és  hadügyi  kérdés  taglalásából  indult  ki  és 
adta  elő  a  következőket.  Állásfoglalásában  a  döntő  termé- 
szetű szempontot  az  uralkodóház  iránti  hűségben  találja, 
mely  egyszersmind  Ausztriának  trónján  ül.  Ezen  nagy  tör- 
téneti és  politikai  tény  jogilag  a  pragmatika  szankczióban 
jut  kifejezésre,  melynek  kapcsolata  -bizonyos  közös  intézke- 
déseket tesz  szükségessé.  Lényegében  tehát  Deák  Ferencz 
álláspontját  foglalta  el,  mely  az  1867  :  Xll-dik  törvény  czikk- 
ben  jut  kifejezésre.  És  ha  mindennek  daczára  az  események 
1848-ban  más  fordulatot  vettek  mint  1867-ben,  ennek  csak- 
ugyan nem  Kossuth  egyénisége  vagy  politikája  a  forrása, 
hanem  egyszerűen  az  uralkodóház  magatartása,  mely,  mint 
a  hogy  az  az  eddigieknél  még  jobban  ki  fog  derülni,  az 
1848-iki  törvények  megalkotása  előtt  már  el  volt  határozva 
azoktól  mihamarább  szabadulni.  Álláspontja  következményeit 
szintén  helyesen  vonta  le.  Határozottan  kimondta,  hogy  ha  a 
pragmatika  szankcziónak  kapcsolata  nem  volna,  ha  a  mag}rar 
király  Budán  lakoznék,  akkor  természetesen  csak  mi  magunk 
intézkednénk  az  udvartartás  költségeiről,  miután  nem  akar- 
hatjuk Dobzse  László  korszakának  megismétlését ;  de  mivel 
más  népek  is  vannak  ugyanazon  fejedelem  koronája  alatt, 
természetesen  ezeknek  is  hozzá  kell  járulniok  a  közös  költ- 
ségek fedezéséhez.  Ide  tartoznak  még  a  közös  diplomáczia 
költségei  és  azon  katonai  testületek  ellátása,  melyekre  vonat- 
kozólag a  közös  ellátásban  aránylagos  részt  kell  az  ország- 
nak viselni. 

Ez  nem  is  volt  üres  frázis,  a  mennyiben  az  ország- 
gyűlés április  2-án  három  milliót  szavazott  meg  az  említett 
költségekre.  Tovább  fűzve  gondolatait,  a  mondottak  fogana- 
tosításában az  ország  pénzügyi  függetlenségének  bizonyítékát 
látta.  Az  ország  annyival  inkább  meghozhatja  a  szükséges 
áldozatot,  mert  hiszen  a  többi  jövedelem  az  ország  anyagi 
és  szellemi  jólétének  emelésére  fog  fordíttatni,  mely  ellen 
azután  semmi  erő  sem  győzhet,  mert  megadja  azon  érett- 
séget, mely  a  szabadságot  óhajtja,  mi  a  földön  a  legbecsesebb 
javak  közé  tartozik,  megkülönböztetve  a  szabadosságtól. 

Megnyugvással  fogadja  a  királyi  leirat  azon  pontját, 
mely  a  hadügyről  szól.  Az  országgyűlés  rendelkezési  jogának 

34* 

megóvása  a  hadsereg  kérdésében  teljes  biztosítékot  ad.  Ter- 
mészetesen itt  sem  szabad  megfeledkezni  arról  a  kötelezett- 
ségről, mely  a  pragmatika  szankczióból  folyik. 

Itt  is  tehát  a  Deák  Ferenczével  teljesen  azonos  politi- 
kával találkozunk,  a  kölcsönös  biztosság  együttes  védelme 
állapíttatván  meg  az  1723-iki  törvény  alapgondolata  gyanánt. 

A  nemzet  ezek  szerint  ura  lett  sorsának  és  midőn  ezt 
kimondja,  ne  vegye  tőle  senki  rossz  néven,  vagy  kérkedésnek, 
ha  a  mondandókkal  összefüggésben  és  nagy  dolgoknak  köze- 
pette, saját  csekélységéről  is  megemlékezik.  Egyszerű  polgár- 
nak tekinti  önmagát,  kinek  nincsen  semmi  hatalma,  semmi 
befolyása,  kivéve  mely  azon  igazságban  rejlik,  melyet  Isten 
lelkébe  oltott.  Ámde  a  Gondviselés  csodás  utjai  folytán,  ő,  az 
egyszerű  polgár,  olyan  helyzetbe  jutott,  hogy  keze  döntőleg 
határozott  a  trónnak  sorsa  felett  és  most  is  úgy  áll  a  dolog, 
hogy  ha  azt  mondaná:  »a  leirat  nem  kell«,  polgárvér  folynék. 

Ennél  a  pontnál  egy  pillanatra  meg  kell  állapodni,  miután 
az  utólagosan  oly  magyarázatban  részesült,  mely  a  történeti 
valóságnak  és  igazságnak  nem  felel  meg.  Horváth  Mihály 
Kossuth  fennhéjázó  szelleme  megnyilatkozásának  tekinti  azt, 
mely  rendesen  a  szerénység  szine  alá  szokott  rejtőzni.  Annyi 
bizonyos,  hogy  akkor  senki  e  szavaknak  olyan  jelentőséget 
nem  tulajdonított ;  ezt  olyanoktól  tudom,  kik  jelen  voltak.  Maga 
Batthyány  is  azok  közé  tartozott,  kik  éppen  ezen  szavakat 
zajos  helyesléssel  kisérték.  Nem  láttak  benne  semmi  mást, 
mint  a  tényleges  állapotok  konstatálását,  mint  az  uj  világ- 
rend győzelmét  az  immár  lejárt  és  elkorhadt  felett,  a  mi 
visszahatott  az  uralkodóház  állására  is.  Kossuthot  a  nemzet 
éppen  úgy  bizalmi  embernek  tekintette,  mint  Deákot  1861-ben. 
Deák  is  akkoron  ezen  minőségben  a  fejedelemmel  a  paritás 
alapján  tárgyalt,  de  puissance  á  ptiissance,  mondja  a  diplo- 
máczia,  úgy  történt  ez  Kossuthtal  is.  És  a  mint  1867-ben, 
ha  Deák  nem  akarja,  a  kiegyezés  létre  nem  jön,  úgy  állott 
a  dolog  1848-ban  is,  és  nem  forgott  fenn  semmi  indok  arra, 
hogy  a  gyermeket  ne  a  nevén  nevezzék,  a  helyzetet  nem  a 
megfelelő  éles  világításba  helyezzék.  A  diskréczió  s  a  tapintat 
kétségtelenül  a  közéletnek  is  becsülendő  tulajdonságai  között 
foglalnak  helyet,    de  bizonyára   léteznek  oly  rendkívüli,   vál- 

ságos  körülmények,  a  lét  és  nem  lét  kérdésének  nagy  moz- 
zanatai, mikor  az  igazat  ki  kell  mondani  himezetlenül  és 
magyarán,  nehogy  félreértések  történjenek  és  a  helyzet  elho- 
mályosíttassék. 

Mennyire  helyén  való  volt  Kossuth  álláspontja,  azt 
beszédének  folytatása  bizonyítja,  a  mire  vonatkozólag  elég 
utalni  arra,  hogy  István  főherczeg  életirója  x  is  felemlíti  azt. 
Ugyanis  Kossuth  mindjárt  a  hivatolt  részlet  után  a  leg- 
nagyobb nyomatékkal  teszi  hozzá,  hogy  ha  valaki  oly 
alávaló  lehetne,  keresni  az  alkalmat  a  zavarokra  és  a  pol- 
gárháború szövétnekét  dobná  bele  a  nemzetbe,  az  oly  bűn- 
cselekményt követne  el,  melyet  a  legszigorúbb  büntetés,  a 
pokol  minden  kinja  sem  torolhatna  meg  kellőképpen.  Maga 
részéről  nem  képzelhet  átkosabb,  undokabb  bűnt  mint  ját- 
szani egy  nemzet  nyugalmával.  Nincs  erre  semmi  szükség, 
mert  ha  minden  kedvencz  eszméje  nem  is  valósult  meg,  meg 
van  adva  a  lehetőség  ezt  alkotmányos  utón  kivívni. 

Sajátszerű  gúny  egyrészt,  másrészt  mély  belátás  rejlik 
azon  megjegyzésében,  hogy  ő,  ki  egész  életén  keresztül  a 
szabadságért  küzdött,  sőt  azért  szenvedett  is,  most  egy- 
szerre mérsékeltebbé  lett  azoknál,  kik  még  kevéssel  azelőtt 
-az  ancien  régime-nek  hivei  voltak.  De  éppen  ennél  fogva 
reményli,  hogy  csekély  szavának  lesz  némi  hatása  és  a  nemzet 
meg  fogja  tartani  az  erő  nemes  mérsékletét,  melyben  fek- 
szik a  szabadság  diadala.  Reményli,  hogy  a  magyar  nemzet 
nagy  és  boldog  leend.  Reményli  azt  is,  hogy  az  uralkodó 
be  fogja  váltani  szavát  Ausztria  irányában  is  és  teljesedni 
fog  azon  jövendölése,  mely  a  trón  legerősebb  támaszát  népei- 
nek szeretetében  találja.  Éppen  azért  az  lesz  a  Habsburgház 
második  alapítója,  ki  népeinek  alkotmányt  fog  adni. 

Az  említett  leirat  első  következménye  volt  a  minisztérium 
megerősítése  és  életbeléptetése.  A  dolog  alaki  részét  illetőleg 
annyit  fel  kell  említeni,  hogy  a  minisztérium  kinevezése  volta- 
képpen István  főherczeg  mint  teljhatalmú  királyi  helytartóra 
bizatott  és  Batthyányi  Lajos  tőle  nyerte  a  megbízást  a  minisz- 

1  Idézett  munka,  253.  lap. 

térium  alakítására  és  az  egyes  tárczák  betöltésére.1  A  tár- 
czák  következőképpen  töltettek  be :  Kossuth  pénzügy,  Szemere 
belügy,  Deák  igazságügy,  Eötvös  József  vallás  és  közoktatás, 
Klauzál  közgazdaság,  Mészáros  honvédelem,  herczeg  Eszter- 
házy  Pál  felség  személye  körüli  miniszter.  A  többiek  ösme- 
retesek  lévén  előttünk,  csak  a  két  utolsóra,  kik  odáig  hazánk 
közéletében  nem  szerepeltek,  kell  annyit  mondanom,  hogy 
Mészáros  a  Radetzky  seregében  az  5-ik  huszárezrednek  volt 
ezredese  és  a  szabadságharcz  folyamán  a  személyes  vitézségen 
kivül  igen  kevés  katonai  tulajdon,  de  annál  több  -  jellemesség 
és  személyes  jóravalóság  által  tűnt  ki.  Hivatalos  pályafutása 
alatt  mindent  elkövetett,  hogy  a  hadsereg  szelleme  és  hagyo- 
mányai, valamint  az  alkotmányosság  és  nemzeti  érzés  közt 
közvetítsen,  a  mely  probléma  már  akkor  is  a  kör  nég3^szögí- 
tésével  volt  párhuzamba  tehető.  Neki  sem  sikerült  és  midőn 
a  kettő  között  választania  kellett,  mint  igaz  magyar  ember,, 
az  utóbbit  választotta. 

Eszterházy  Pál  herczeg  ezen  magaslatra  emelkedni  nem 
tudott,  habár  nem  maradt  nagyon  alatta.  Én  még  ösmertem 
őt,  ha  úgy  tetszik,  láttam  egész  pompájában.  Soha  előkelőbb, 
nagyszerűbb  fellépést  és  személyiséget  nem  ösmertem.  Az 
ancien  régime  igazi  grand  seigneur-je  volt,  ki  a  büszke  és 
gazdag  angol  arisztokrácza  közepette,  Ízletes  fényűzése,  elő- 
kelő modora,  szerencsésen  eltalált  költekezése  által  úgy  az 
első  helyet  foglalta  el,  mint  Európa  minden  udvara-  és  sza- 
lonjában. Udvari  és  diplomácziai  működése  mellett  Sopron- 
megye főispánja  volt,  részt  vett  annak  közéletében,  elláto- 
gatott gyűléseire  s  különösen  jó  viszonyban  állott  felsőbükki 
Nagy  Pállal,  ki  reá  a  legjobb  hatást  gyakorolta.  Az  izgalmas 
márcziusi  napokban  minden  befolyását  latba  vetette,  főleg 
Lajos  főherczegnél,  hogy  a  kivánatok  teljesüljenek.  Bejelentés 
nélkül  rontott  be  hozzá  és  mikor  ez  eljárását  az  etikett  szem- 
pontjából kifogásolta,  azt  válaszolta,  hogy  ennek  el  kell 
némulni  ily  válságos  perczekben.  O  volt  az  első,  ki  az  öröm- 
hírt meghozta,    és  Széchenyi    írja,    mint    találkozott    Bécsben 


1  Lásd  István  főherczeg  levelét  Batthyány  Lajoshoz,    Pesti  Hirlap 
márczius   18-iki  szám  1848. 

az  utczán  Kossuthtal  és  a  nép  örömrivalgásai  közt  hogy 
ölelték  meg  egymást.  Valamennyien  nagy  súlyt  fektettek  arra, 
hogy  a  minisztériumban  tárczát  vállaljon.  Összekötő  kapocs- 
nak tekintették  úgy  trón  és  nemzet  mint  a  két  világrend 
között.  Teljes  buzgalommal  meg  is  felelt  nehéz  feladatának, 
de  mikor  az  1848.  év  forró  napjaiban  az  összetűzés  kikerül- 
hetlenné  vált,  miniszterségéről  lemondott.  Igaz,  hogy  nem 
foglalt  a  nemzet  ellen  állást,  de  mellette  sem  nyilatkozott. 

A  mondottak    már  kellő  világításba  helyezik  a  minisz- 
térium politikai  és  egyéni  értékét,  azon  szerencsés  tapintatot, 
mely  annak   kinevezésénél    szerepelt.    Szellemi    képesség  dol- 
gában   egyike   volt   a    legjelentékenyebb    minisztériumoknak, 
melyek  valaha  léteztek.  Az  angol  történetben  többször  fordult 
elő  egy  kabinetre  vonatkozólag  azon  meghatározás  ministry 
of  all  the  talents,  a  tehetségek  kormánya:  ezen  jelző  teljes 
mértékben  illik  az  első  független  felelős  minisztériumra,  mint 
a   hogy   akkor    neveztetett.    Batthyány,    Széchenyi,    Eötvös, 
Kossuth,   Deák,   Klauzál,    Szemere    oly  egyének    voltak,   kik 
minden  országban  a  legelsők  közt  foglalhattak  volna  helyet. 
Politikai  pályafutásukban  nemzetük  élére  jutottak,  annak  köz- 
életéből kerültek    ki,    gyökereik   mélyen   lenyúltak  a  nemzeti 
élet  talajába,  ösmerték  annak  szükségét,  bajait  s  így  egészen 
hivatva   voltak    a  kormányzati    funkcziók    teljesítésére  a  szó 
legmagasabb  értelmében.  De  a  kormány  igazi  jelentősége  nem 
abban  állott.  Állott  azon  összhangban,  az  ellentétek  kiegyen- 
lítésére való  törekvésben,    mely  annak   összeállításánál  szere- 
pelt. Fényes  bizonyíték  az  illetők  hazafiassága  mellett  éppen 
úgy  mint  a  reformmű  egészséges  volta  és  időszerűsége  tekin- 
tetében. A  mint  Eszterházy  és  Mészáros  kifejezésre  juttatták 
azt  a  törekvést,  megtalálni   a  közvetítést    azon    elemek  közt, 
melyek  eddig  szemben  állottak  egymással,  úgy  Kossuthnak  és 
Széchenyinek    egyrészt,    valamint  Eötvösnek   és   Kossuthnak 
másrészt   egy    kabinetben   találkozása,    szinte    a  szerteágazó 
irányzatok    egybefoglalását  jelentette.    De    különben  is  rend- 
kívül szerencsés   volt  az  összeállítás   alkatelemeinek    változa- 
tosságát és  gazdagságát  tekintve.  Ha  Batthyány,  Eszterházy, 
Széchenyi  képviselték  az  arisztokrácziát,  Kossuth  és  Szemere 
par    excellence    a  demokrácziának    voltak  kiválasztottjai.    Ha 

Deák  és  Klauzál  a  tőről  metszett  magyar  táblabírói  felfogás- 
nak exponensei  gyanánt  tekinthetők,  Eötvös  és  Szemere  a 
nyugat-európai  kultúrát  testesítették  meg.  Szemere  és  Eötvös 
éppen  úgy  hivei  voltak  a  központosításnak,  mint  Kossuth  az 
önkormányzatnak,  megyei  rendszernek.  Kossuth  és  Eötvös 
idealizmusa  megtalálta  a  kellő  ellensúlyt  Széchenyi  és  Deák 
realizmusával. 

Egy  szóval  a  kormányzati  minősítvényeknek  nem  volt 
oly  árnyalata,  a  politikai  exigencziáknak  oly  vonatkozása,  mely 
a  kabinetben  meg  ne  találta  volna  a  maga  emberét.  Soha 
egy  ország  nem  rendelkezett  sorsának  intézőiben  több  biz- 
tosítékkal, mint  a  mely  ezen  méltán  hírneves  testületnek  bir- 
tokában állott.  És  ha  mindennek  daczára  az  eredmények 
elmaradtak:  az  osztó  igazságnak  meg  kell  hozni  a  maga 
ítéletét  azok  felett,  kik  áldás  hetyett  átkot  hoztak  a  nemzetre 
osztályrész  gyanánt. 

Horácz  ösmeretes  mondása :  exegi  monumentum  aere 
perennius,  az  ereznél  tartósabb  emlékoszlop  felállítása  méltán 
alkalmazható  úgy  a  kormány  mint  az  országgyűlés  azon 
tevékenységére,  mely  az  1848-iki  halhatatlan  törvények  meg- 
alkotásában nyert  kifejezést. 

A  mi  ezen  tevékenységnél  első  sorban  szembe  ötlik,  az 
az  igazán  ezermesteri  szédítő  gyorsaság,  melylyel  a  tör- 
vények megalkotása  végbe  ment.  Mint  a  hogy  Jupiter  fejéből 
Minerva,  úgy  nem  egészen  három  hét  leforgása  alatt,  körül- 
belül márczius  20-ikától  április  11-ikéig,  a  szentesítés  napjáig, 
azon  óriási  kodifikáczió,  mely  a  régi  Magyarországot  újjá- 
alakította át,  készen  állott.  Készen  állott  pedig  oly  módon, 
hogy  legsarkalatosabb  intézkedései  még  ma  is  fennállanak. 
Kivéve  a  koronának  az  országgyűlés  feloszlatására  vonatkozó 
korlátozását,  továbbá  a  nemzetőrséget  és  István  főherczeg 
királyi  helyettesítő  hatalmát  megállapító  törvényezikkeket, 
melyek  mintegy  ad  hoc  hozattak:  az  1867-diki  helyre- 
állításnál változás  egyikén  sem  vált  szükségessé.  Az  Ausz- 
triával való  kiegyezés  egyszerűen  be  tudott  illeszkedni  azon 
igazán  bámulatos  szerkezetbe,  mely  gőzerővel  dolgozva  jött 
létre.  Valójában  hatalmas  alkotás,  hatalmas  emberek  műve 
áll  előttünk. 

A  mi  már  most  ez  alkotás  eredményének  oroszlánrészét 
illeti,  arra  nézve  méltán  idézhetem  Pulszky  ítéletét.  Azért 
idézem  ezt,  mert  ő  közvetlenül  szemlélte  az  egész  akcziót, 
benne  is  volt,  továbbá  hosszú  évek  multán  irta  meg  azt, 
a  mikor  a  helyes  és  elfogulatlan  politikai  méltatás  minden 
eszközével  rendelkezett.  Ő  erre  vonatkozólag  következőképpen 
összegezi  a  kérdést.1 

Ha  most  kérdjük,  ki  volt  az,  ki  oly  csodákat  mívelt, 
a  ki  elnémította  a  nem-adózók  viharos  lármáját,  a  ki  meg- 
puhította a  főurak  szívós  magatartását,  keresztültört  a  büro- 
kráczia  hálóin,  melyek  eddig  minden  szabadabb  mozgalmat 
megakasztottak,  azt  kapjuk  feleletül,  hogy  a  kor  szelleme, 
az  eszmék  hatalma,  melyek  a  februári  párizsi  forradalom 
következtében  mint  egy  orkán  megingatták  a  trónusokat  és 
elseperték  az  elavult,  korhadt  intézményeket. 

Ezen  felelettel  meg  szoktak  elégedni  azok,  kik  nem 
szeretnek  gondolkozni  és  megelégednek,  ha  egy  szóba,  egy 
fogalomba  kapaszkodnak.  De  ha  megfordítjuk  a  kérdést,  ha 
átgondoljuk,  mi  történik,  ha  Kossuth  megválasztása  Pesten 
nem  sikerül  és  ha  Ballá  lett  volna  a  központi  megye  egyik 
képviselője,  midőn  Párizsban  a  köztársaság  ki  lett  kiáltva, 
meghozattak  volna-e  ama  áldott  törvények,  melyek  nemzeti 
életünk  alapjai  ?  Bizony,  bizony  a  Szentkirályiak,  Pázmándyak, 
Szemerék,  Lónyaiak  és  a  régi  táblabírák  egész  tisztességes 
serege  nem  birt  volna  felemelkedni  az  események  magasz- 
tosságának  színvonalára,  sőt  még  a  bécsi  forradalomból  sem 
meríthettek  volna  elég  bátorságot  a  magyar  alkotmány  meg- 
változtatására, a  hűbériség  bilincseinek  áttörésére.  Őnélküle 
maradt  volna  minden  a  régiben,  és  ha  mégis  a  dolgok  más- 
képpen történtek,  ha  az  1848-iki  törvényekben  egy  oly  zászlót 
nyert,  mely  körül  a  vész  napjaiban  seregelhetett,  ha  az  ur 
asztalához  azon  öntudattal  léphetett,  hogy  méltó  az  európai 
nagy  népcsalád  tagja  lehetni,  az  csak  egy  férfiúnak  az  érdeme : 
»a  Kossutké!* 

A  nagy  mű,  a  nagy  alkotás  harminczegy  törvényczikk- 
ből  állott. 

1   Kletem  és  korom,  II.  kötet  80.  lap. 

Az  első  József  nádorispán  emlékét  iktatta  törvénybe. 
Első  eset  ez  törvényhozásunkban,  mint  talán  unikum  más  tör- 
vénykönyvekben, habár  nagy  politikai  és  közjogi  jelentőségét 
tagadni  nem  lehet,  a  mennyiben  az  érdemesültet  a  nemzet 
mintegy  védszentjei  közé  emeli.  A  második  István  főherczeg- 
nek  nádorispánná  választását  tartalmazta.  Ez  után  gyors  egy- 
másutánban jönnek  a  részben  közjogi,  részben  magánjogi 
természetű  törvények,  melyek  nemzetünk  életét  uj  alapokra 
fektették.  Hogy  a  dolgot  a  külsőségen  kezdjük :  a  XXI-ik  a 
nemzeti  szint  és  czímert  igtatta  be  jogaiba.  A  Ill-ik  a  minisz- 
tériumról, a  IV-dik  az  országgyűlés  évenkinti  tartásáról,  az 
V-ik  a  népképviselet  behozataláról  intézkedik,  tehát  azon  intéz- 
ményekről, melyek  a  parlamentáris  kormány  czége  alatt  ösme- 
retesek.  A  Vl-dik  az  úgynevezett  Partiumról,  vagyis  Kővár, 
Zaránd,  Közép-Szolnok  megyék  visszacsatolásáról  szól,  míg  a 
VH-ik  az  erdélyi  országrészszel  való  uniót  mondja  ki,  tehát  az 
ország  területi  integritásának  helyreállítását  foglalja  magában. 
A  VlII-ik  kimondja  a  közös  teherviselést,  míg  IX.,  X.,  XI., 
XIII.  a  feudális  szolgáltatásoknak  vet  véget,  azaz  az  urbér- 
nek,  robot-  és  dézsmának  éppen  úgy  mint  a  földesúri  ható- 
ságnak, valamint  megállapítja  az  összesítést  és  legelőelkülön- 
zést.  A  XII.  az  úrbéri  kártalanítást  tartalmazta  a  földesurak 
által  szenvedett  veszteségekért,  melyet  a  nemzeti  becsület 
paizsa  alá  helyezett  és  melyet  a  Bach-korszak  a  földteher- 
mentesítés czége  alatt  valósított  meg.  A  XIV.  egy  hitelintézet 
felállítását  tervezte  abból  a  czélból,  hogy  a  veszteségeket 
szenvedett  földbirtokosok  az  átmenet  nehézségeit  könnyebben 
viseljék.  A  XV-ik  az  ősiségét,  a  birtok  családi  jellegű  kötött- 
ségét szüntette  meg.  A  XVI-ik  törvényczikk  a  megyéről,  a 
XXIII.  a  városokról,  a  XXIV.  a  községekről,  a  XXV.  a  Jász- 
kun kerületről,  a  XXVI.  a  Hajdu-kerületről,  a  XXVII.  Fiume 
és  Buccariról,  a  XXVIII.  a  tisztválasztásról,  a  XXIX.  a  köz- 
hivatalnokokról, a  XXX.  a  nádori  tisztségek  megszüntetéséről, 
tehát  az  ország  szorosabb  értelemben  vett  belkormányzatáról 
intézkedik.  Ide  tartozik  a  XXII.,  mely  a  nemzeti  őrsereget,  a 
belbéke  őrzőjét  állítja  fel.  A  XVIII-ik  mondta  ki  a  sajtószabad- 
ságot és  meg  is  állapította  a  sajtóbiróságot  és  sajtótörvényt. 
Ehhez,   vagyis  a  gondolat  szabadságához,  sorakozik  a  lelki- 

ösmeret  szabadságának  biztosítása :  a  XX.  törvényczikk  a 
vallás  dolgában,  mely  a  vallásfelekezetek  viszonosságát  lép- 
tette életbe,  ily  módon  kiirtva  a  nemzet  életéből  a  viszálkodás 
sárkányfogát,  melyet  eredetileg  az  osztrák  kényuralom  vete- 
mény ezett  el. 

A  lelkiösmereti  szabadság  ikertestvére  a  tanszabadság, 
ezt  mondta  ki  a  XIX.  t.-cz.,  mely  azonkívül  a  magyar  egye- 
temet a  közoktatási  miniszter  hatósága  alá  helyezte  s  egyoldalú 
felekezeti  helyett  világi  jelleggel  ruházta  fel.  A  XXXI.  pedig 
a  színházakról  intézkedik,  habár  ez  inkább  rendőri  természetű 
intézkedés,  a  mi  részben  a  czenzura  megszüntetése  folytán 
vált  szükségessé. 

A  szellemi  érdekek  mellett  az  anyagiaknak  is  eleget 
akartak  tenni.  Vasútépítésre  tíz  milliót  utalványozott  a  XXX-ik 
t.-cz.  Általában  Széchenyi  közlekedésügyi  programmja  a  meg- 
valósítás stádiumába  lépett.  Ha  valakinek,  úgy  Széchenyinek 
volt  alkalma  tapasztalnia,  hogy  mit  jelentett  az  idők  változása. 
Míg  előbb,  mint  a  második  kötetben  helyt  foglaló  jellemzé- 
sében, utalnom  kellett  arra,  hogy  Kübeckkel,  az  udvari  kamra 
elnökével  minden  forint  miatt  kellett  veszekednie,  most  Kossuth 
mint  pénzügyér  milliókat  tudott  rendelkezésére  bocsátani. 

Az  1848-iki  törvényeknek  királyi  szentesítéssel  való 
ellátása  a  legnagyobb  ünnepélyességgel  történt.  A  király,  a 
a  királyné,  a  várományos  trónörökösök,  Ferencz  Károly  és 
Ferencz  József  főherczegek  személyesen  érkeztek  Pozsonyba. 
A  két  utóbbinak  jelenléte  különösen  egy  jobb  jövő  záloga 
gyanánt  jelentkezett.  Úgy  tekintetett  mint  szilárd  biztosíték 
a  törvények  megtartására.  Erre  szolgált  Ferencz  Károly  főher- 
czegnek  azon  nyilatkozata,  melyet  az  őt  üdvözlő  küldöttség 
előtt  tett.  Úgy  tartotta,  hogy  minden,  mit  e  nemes  lelkű  nem- 
zet felvirágzására  csak  óhajtani  lehetett,  azon  törvényekben, 
melyeknek  szentesítése  ünnepélyén  részt  venni  különös  szeren- 
cséjének tartotta,  bőven  fellelhető.  Senki  nálánál  a  magyar 
nemzet  dicsőségét  jobban  nem  óhajtotta. 

Április  1 1-én  megtörtént  a  törvények  szentesítése.  A  király, 
környezve  a  nádorispántól  s  az  uj  kormány  tagjaitól  a  terembe 
lépett.  A  királyné  a  karzaton  jelent  meg  a  két  főherczeg  kise- 

rétében.  Batthyány  Lajos  átadta  a  királynak  a  hozott  törvé- 
nyeket, ki  is  következő  szavakkal  erősíté  meg  azokat : 

»Hiv  magyar  nemzetemnek  óhajtom  boldogságát,  mert 
abban  találom  fel  a  magamét  is.  A  mit  tehát  ennek  elérésére 
tőlem  kívánt,  nemcsak  teljesítettem,  hanem  királyi  szavammal 
megerősítve  ezennel  át  is  adom  neked,  kedves  öcsém,  és 
általad  az  egész  nemzetnek,  a  melynek  hűségében  lelki  szivem 
legfőbb  vigasztalását  és  boldogságát  leli. « 

Érdemes  ide  iktatni  István  főherczeg  válaszát,  mely  így 
hangzott :  » Nagyobb  örömmel  nem  tölthette  volna  el  Fölséged 
hív  magyarjait,  mint  hogy  ezen  örökre  emlékezetes  országgyűlés 
berekesztésére  személyesen  megjelenni  méltóztatott.  Egy  bol- 
dogított, háládatos  nép  környezi  itten  Felséged  királyi  székét. 
A  nemzet  szive  soha  forróbb  szeretettel,  több  hűséggel  nem 
viseltetett  fejedelme  iránt,  mint  dobog  most  Felségedért,  ki 
ezen  magasztos  ténye  által  hazánk  ujjáalkotója  lett.  Szegény 
a  nyelv,  hogy  ezért  Felségednek  méltó  köszönetet  mond- 
hasson ;  hálánkat  tetteink  fogják  bizonyítani.  Mert  valamint 
a  magyar  alkotmány  ezen  törvények  által  uj,  életerős  alapra 
lőn  fektetve,  úgy  azon  szent  frigy  is,  mely  a  hazát  Felséged- 
hez és  királyi  házához  köti,  biztosabb  alapot  nyert.  Legyen 
Isten  áldása  Felségeden,  koszorúzza  hir  és  szerencse  Felsé- 
ged fejét,  ezt  óhajtjuk  szivünk  mélyéből.  Végezetül  magun- 
kat és  édes  hazánkat  Felséged  királyi  kegyelmébe  hódolattal 
ajánljuk. « 

A  király  még  az  nap  visszatért  Bécsbe.  Az  ország  rendéi 
pedig  az  utolsó  elegyes  ülést  tartották  meg.  Miután  itt  a 
szentesített  törvényeket  ősi  szokás  szerint  kihirdették,  István 
főherczeg  a  rendektől  elbúcsúzott.  Zárka  János  királyi  sze- 
mélynök  mondott  neki  azoknak  nevében  köszönetet.  A  régi 
Magyarország  utolsó  és  legnagyobb  országgyűlése  ezután 
szétoszlott.  Az  érdemes  Horváth  Mihály,  kinek  munkája  úttörő 
volt  és  megbecsülhetetlen  szolgálatot  tett  a  közvéleménynek, 
a  következő  szavakkal  búcsúztatja  el  az  utolsó  rendi  ország- 
gyűlést: »A  reformok  korszaka,  mely  az  1825-iki  ország- 
gyűléssel nyilt  meg,  végét  érte,  a  politikai  átalakulás,  melyet 
a  nemzet  húsz  éven  át  ernyedetlenül  tervezett,  szorgalmazott 
és  munkált,  ezernyi  akadályok  daczára  is  befejeztetett.  A  jog- 

egyenlőség,  népképviselet,  felelős  parlamenti  kormány  betetőzte 
a  szabad  alkotmány  épületét  és  a  nemzet  biztosított  törvényei 
függetlenségében  önmaga  urává  lett  sorsának. 

VII. 

A  történetírói  méltatás  ekként  be  is  fejezte  feladatát. 
Nem  úgy  a  politikai,  annak  hivatása  ezen  a  ponton  véget 
nem  ért,  sőt  itt  kezdődik  igazában,  habár  természetesen  a 
szabatos  pragmatikának  megfelelő  rövidséggel.  Az  átalakulás 
érdeme,  lényege  éppen  úgy  meghatározandó,  a  mint  az  egész- 
nek be  kell  illeszkedni  a  politikai  fejlődés  nagy  folyamatába  és 
létrehozva  az  összeköttetést  az  előzmények  és  a  következmé- 
nyek között,  a  mi  a  szerves  fejlődés  folytonosságának  eluta- 
síthatlan  követelménye.  Valamint  nem  lehet  mellőzni  egyes 
kontroverzált  mozzanatok  érintését  sem,  melyek  az  1848-diki 
törvények  meghozatalát  követő  válságok  nyomait  viselik 
magukon,  és  melyek  a  politikai  méltatás  nem  felesleges 
tényezői. 

Ezen  mozzanatok  közé  első  helyen  ama  kifogások  tar- 
toznak, melyek  az  1848-iki  törvények  alaki  érvényességére 
vonatkoznak.  Ezek  sorát  megnyitja  az  osztrák  kormány  hír- 
hedt és  Bach  miniszter  által  fogalmazott  emlékirata,  mely  1848. 
év  szeptember  havában,  magának  a  fejedelemnek  ajánlatával, 
a  magyar  kormánynak  megküldetett  és  mely  az  egységes 
Ausztria  hadüzenetét  tartalmazta  az  1848-iki  nagy  eredmé- 
nyek, vagyis  hazánk  emanczipácziója  ellen. 

Ezen  emlékirat  a  pragmatika  szankczió  ötletéből  támadja 
meg  a  magyar  minisztérium  hatáskörét  megállapító  törvényt, 
mint  a  mely  állítólag  jogbitorlásokat  tartalmaz  a  hazánkat 
Ausztriával  közösen  illető  ügyekre  nézve.  Az  egész  hátterét 
azon  felfogás  képezte,  mintha  Ausztriának  beleszólása  lenne 
azon  ügyekbe,  melyeket  akkoron  és  méltán  a  magunk  bel- 
ügyei gyanánt  tekintettünk.  Ezen  felfogással  szemben  Deák 
Ferencz  volt  az,  ki  az  1861.  feliratban  világosan  és  határo- 
zottan kifejtette,  hogy  a  nemzet  a  pragmatika  szankcziót  a 
koronával,  nem  pedig  Ausztria  népeivel  kötötte.  Szerződött 
pusztán    és  egyedül  a  nőági    örökösödésre    vonatkozólag   és 

nem    valami    szorosabb    kapcsolat    felett,    miután  az    említett 
intézményben  kikötötte  magának  közjogi  függetlenségét.1 

Abban  az  irányban  is  nyilatkoztak  kifogások,  mintha  az 
1 848-iki  törvények,  illetve  a  bennök  kifejezett  vívmányok  — 
az  akkori  terminológia  ezen  nem  éppen  szerencsés  kifejezést 
hozta  forgalomba  —  az  uralkodóháztól  kicsikartattak  volna, 
s  ebből  oly  természetű  következtetés  vonatott  le,  mintha  az 
erkölcsileg  nem  is  lenne  betartásukra  kötelezve.  Ezen  mozza- 
natot csak  röviden  érintem  itt,  miután  inkább  a  későbbi  ese- 
mények keretébe  tartozik  és  rá  nézve  különben  is  a  törvények 
meghozatala  és  a  szentesítés  megtörténte  elegendő  czáfolatot 
képez.  Az  említett  egész  anyag  leginkább  feltalálható  a  Deák 
Ferencz  és  Lustkandl  között  folytatott  hirneves  vitatkozásban, 
melyről  már  e  munka  első  kötetében  megemlékeztem.2 

Deák  polémiája  bővebb  és  alaposabb  kifejtése  az  elébb 
elmondottaknak,  csak  két  uj  kifogás  jött  hozzájok,  melyet 
röviden  idézek.  Lustkandl  szintén  felemlíti  az  erőszakot,  azután 
a  rögtönzés  vádját  is  hozta  fel  e  törvények  ellen,  valamint 
az  utasítások  hiányát,  melyek  szerinte  a  törvények  érvényes- 
ségének conditio  sine  que  non-ját  képezték.  A  másik  érv  abból 
állott,  hogy  a  törvények  joghatályához  megkívántatott  az 
örökösödésre  hivatott  jogutódok  megkérdezése,  sőt  beleegye- 
zése, a  mi  ez  esetben  szerinte  nem  történt  meg. 

Deák  Ferencz  erre  felemlítette  a  két  jogutód :  Ferencz 
Károly  és  József  főherczeg  jelenlétét  a  szentesítés  tényénél, 
a  mi  tehát  minden  esetre  beleegyezésöket  jelentette.  Felemlí- 
tette továbbá  azt  is,  hogy,  ha  ezen  tétel  állana,  akkor  a  nem- 
zetnek minden  egyes  törvény  hozatalánál  nem  egyedül  a  feje- 
delemmel magával,  hanem  az  uralkodóháznak  valamennyi, 
I.  Lipóttól  származó  tagjával  kellene  egyezkedni,  miután  ők 
is  esetleg  a  trónra  juthatnak.  Erre  az  elfogadott  felfogás 
szerint  annyival  inkább  szükség  lenne,  miután  tudvalevőleg 
a  törvények  különben  sem  egy-két  évre,  de  rendesen  hosszabb 
időre   alkottatnak.    Ily   módon    tehát  a  törvényhozás   nem  a 


1  Kónyi,  idézett  munka,  III.  kötet  23.  lap. 

2  Dr.    Wenzel    Lustkandl:    Das    ungarisch-österreichische    Staats- 
recht.   —   Deák  Ferencz  :  Adalékok  a  magyar  közjoghoz. 

nemzet  és  a  fejedelem  között  lenne  megosztva,  de  egyrészt 
az  országgyűlés,  másrészt  az  uralkodóháznak  valamennyi. 
I.  Lipóttól  leszármazó  tagjai  között,  a  mi  minden  törvény- 
hozási működést  lehetetlenné  tenne. 

Ezen  pontra  vonatkozólag  Deák  egy  jó  élczet  csinált 
és  ezzel  lefőzte  a  tudákos  német  tanárt.  Ez  ugyanis  a  48-iki 
törvények  képtelenségét  akarván  magyarázni,  az  állította, 
hogy  ezek  az  uralkodói  hatalom  lényegét  megváltoztatták, 
úgy  hogy  a  personal-unio  helyett  ily  természetű  dualitás, 
vagyis  németül  Personen-Dualitát  jött  létre.  Ebből  folyólag 
Deák  a  kifejezést  oly  módon  forgatta,  hogy  ha  állana  Lustkandl 
érvelése  s  így  a  törvények  megváltoztatására  a  fejedelmi  ház 
többi  tagjainak  beleegyezése  kívántatnék :  akkor  igazában 
Personal-Plur alitat  állapíttatnék  meg.1 

Az  utasításokra  vonatkozólag  azt  válaszolta,  hogy  ezek 
tisztán  a  követ  és  küldői  közötti  viszonyra  és  nem  a  tör- 
vényhozás menetére  tartoztak.  Soha  sem  is  volt  arra  eset, 
hogy  egy  törvény  érvénye  azon  alapon  vonatott  volna  két- 
ségbe, mert  az  utasítások  esetleg  nem  tartattak  be.  Ennek 
ötletéből  felhozta  a  pragmatika  szankczió  elfogadását,  vala- 
mint az  örökösödésen  nyugvó  királyság  behozatalát,  melyek 
szintén  utasítások  nélkül  állapíttattak  meg,  a  mint  azt  művem 
első  kötetében  felemlítettem.  Méltán  emelte  ki  az  ellentétet, 
mely  abban  rejlett,  hogy  mikor  az  utasítások  hiánya  kedvező 
volt  az  uralkodóházra,  akkor  nem  támadták  meg,  hanem 
csakis  akkor  kapaszkodtak  bele,  midőn  a  nemzet  előnyére 
ütött  ki.  A  legnagyobb  erővel  tiltakozott  Deák  az  ellen, 
mintha  az  uralkodóházzal  szemben  fizikai  kényszer  alkal- 
maztatott volna.  Kimutatta  a  felfogás  tévességét,  mely  a 
viszonyok  erejét,  az  általános  közvélemény  súlyát  akarja 
erőszaknak  tekinteni.  Kérdezi  Deák  ellenfelétől :  vájjon  melyik 
államférfi  fogja  a  közjogi  törvényeket  jogérvényteleneknek 
tekinteni  csak  azért,  mert  azokat  a  közvélemény  ereje  és 
súlya  hozta  létre?  Ily  tantétel  mellett  az  európai  közjog  és 
az  államszerződések  legnagyobb  része  érvénytelen  lenne,  az 
ujabb  kor  békekötéseitől    kezdve  az   angol    Magna  Chartáig. 

1  Lásd  idézett  munka.    20.  lap. 

Vagy  talán  Lustkandl  ur  —  kérdezi  keserű  gúnynyal  tovább  — 
csak  azon  törvényeket  tartja  erőszak  és  kényszer  nélkül  létre- 
jöttéknek, melyek  a  viszonyok  számbavétele  nélkül,  a  köz- 
vélemény mellőzésével,  vagy  éppen  azok  daczára  alkottattak  ? 
Az  1848-diki  törvények  megalkotása  a  magyar  alkot- 
mány egyik  különlegességét,  illetve  előnyét  helyezi  megfelelő 
világításba,  melyről  itt  hasonlóképpen  meg  kell  emlékeznem. 
A  magyar,  úgy  mint  az  angol  alkotmány  is,  azon  közjogi 
és  politikai  képződések  közé  tartozik,  melyeket  ruganyos  ter- 
mészetüeknek  neveznek  és  melyek  sarkalatos  ellentétben  álla- 
nak az  úgynevezett  merev  alkotmányokkal.  E  találó  meg- 
határozás egy  angol  politikus  fejében  szülemlett  meg,  ki 
egyebek  között  az  amerikai  alkotmányról  írt  egy  nagyon 
becses  tanulmányt.1  Ezen  különlegesség  abban  is  talál  kife- 
jezést, hogy  a  magyar  mint  az  angol  közjog  úgynevezett 
alaptörvényeket  nem  ösmer.  A  dolog  első  sorban  az  alkot- 
mányok történeti  fejlődésével  van  kapcsolatban  és  kifejezésre 
juttatja  azon  különbséget,  mely  a  lassú  és  fokozatos  fejlődés 
s  másfelől  egyetlen  befejezett  cselekvény  által  alkotott  intéz- 
mény között  létezik.  Az  elsők  közé  tartozik,  mint  már  említem, 
az  angol  és  a  magyar,  a  másik  kategóriába  tartozik  vala- 
mennyi ujabb  ösmert  alkotmány.  Ezek  majdnem  mindannyian 
egy  nagy  alkotmány  tör  vény  vagy  oklevél  alakjában  jöttek 
létre.  Tartalmazzák  pedig  a  törvényhozó  és  végrehajtó  hatalom 
szervezését,  az  állampolgárok  jogát,  azok  részvételét  a  tör- 
vényhozásban, valamint  a  kormányzatban.  Ezen  intézmény 
neveztetik  alaptörvénynek  és  ennél  ama  megkülönböztető 
ismérvvel  találkozunk,  hogy  azoknak  megváltoztatása  egészen 
más  feltételekhez  van  kötve  mint  a  többi  törvényeké,  melyek- 
nek rendelkezései  az  államélet  más,  köznapibb  természetű  nyi- 
latkozványaira  vonatkoznak.  Ilyen  alkotmányok,  hogy  többet 
ne  említsek,  például  az  amerikai,  a  belga,  melyek  az  alkot- 
mányváltoztatásra megkövetelik  a  kétharmad  és  nem  az  egy- 
szerű szótöbbséget.  Éppen  így  van  ez  az  osztrák  alkotmány 
amaz  intézkedéseire  nézve,  melyek  a  birodalmi  képviseletet, 
birói  hatalmat,  az  állampolgárok  sarkalatos  jogait  érintik. 

1  Bryce :  The  American  Commonwealth,  I.  kötet  361.  lap. 

Bizonyára  úgy  elméletileg  mint  gyakorlatilag,  egyike 
a  legérdekesebb  kérdéseknek,  hogy  vájjon  a  merev  vagy  a 
ruganyos  alkotmányok  felelnek-e  meg  legjobban  czéljoknak. 
Ha  hitelt  adunk  egy  hírneves  angol  költő,  Popé  gyakran 
idézett  szavainak :  » on  forms  of  government  let  fools  con- 
test,  which  administers  best,  is  the  best«  (dőre  dolog  kor- 
mányformák felett  vitázni,  a  melyik  legtöbb  eredményt  ér  el, 
az  a  legjobb),  akkor  a  kérdést  eldönteni  nem  lehet.  Azért 
nem  lehet,  mert  például  merev  alkotmányok :  a  belga  és  az 
amerikai,  éppen  oly  nagy  sikert  értek  el,  mint  a  ruganyos 
magyar  és  angol.  A  mi  tulajdonképpen  azt  bizonyítja,  hogy 
sok  esetben  a  dolog  nem  a  törvényeken,  de  az  embereken 
fordul  meg. 

Mindennek  daczára,  úgy  vélem,  annak  a  felfogásnak 
kell  igazat  adni,  mely  a  törvények  megváltoztatásának  egy- 
öntetűségét fenntartja.  Vagyis  a  mely  nem  állapít  meg  különb- 
séget a  rendes  és  alaptörvények  hozatala,  illetve  megváltoz- 
tatása tárgyában.  Az  erősebb  érvek  kétségtelenül  eme  vélekedés 
mellett  szólnak.  Ha  ugyanis  egy  bizonyos  eljárás  a  rendes 
törvények  megváltoztatásánál  czélszerü  és  helyes,  az  alap- 
törvényekre is  ki  kell  terjeszteni,  vagy  általában  nem  lehet 
a  változtatás  könnyítését  fenntartani.  Bajos  is  az  állam  szem- 
pontjából megállapítani  a  határvonalat  a  törvényekre  nézve, 
különösen  a  fontosság  szempontjából.  Egyiket  éppen  oly  fon- 
tosnak kell  tekinteni,  mint  a  másikat,  főleg  a  törvény  tiszte- 
lete és  a  jogbiztosságra  való  tekintettel.  Nagy  jelentőséggel 
bir  azon  politikai  mozzanat  is,  hogy  a  törvény  a  létező 
hatalmi  viszonyoknak  megfeleljen,  a  közvélemény  hangulatát 
és  akaratát  juttassa  kifejezésre.  Azon  követelmény,  hogy  a 
törvény  megváltoztatására  például  kétharmad  többség  kíván- 
tatik, tulajdonképpen  a  kisebbséget  teszi  a  törvényhozás  urává. 
Az  egész  eljárás  egy  benső  ellentmondásban  leledzik,  a  mennyi- 
ben tényleg  bizalmatlanságot  fejez  ki  a  törvényhozás  poli- 
tikai itélőtehetsége,  hogy  ne  mondjam,  bölcsessége  irányában, 
melynek  gépies  természetű  óvintézkedésekre  van  szüksége  a 
hevenyészés  és  elhamarkodás  ellen.  Az  alkotmányok  szerke- 
zetében döntő  természetű  szempontnak  szokták  tekinteni  az 
elhamarkodás    elleni    biztosítékok    felállítását.    A    felsőháznak, 

I'  othyÁkos:  A  magyar  államiság  fejlődése,  küzdelmei.  III.  35 

bármily  alakban  legyen  is  az  magállapítva,  legerősebb  oldala 
gyanánt  éppen  ennek  a  hivatásnak  teljesítését  szokták  felhozni. 
Habár  kisült,  hogy  mozgalmas  időkben,  tehát  éppen  akkor, 
mikor  legnagyobb  szükség  lenne  reá,  legkevésbbé  képes  ez 
az  ily  feladatnak  megfelelni.  De  ettől  a  tapasztalati  ténytől 
eltekintve,  a  konzervatív  eszmék  bajnokai  egészen  figj^elmen 
kivül  hagyják  azt,  hogy  az  államéletben  a  késedelmezés  éppen 
annyi,  sőt  tulajdonképpen  sokkal  több  bajt  okoz  mint  a  rög- 
tönzés. Az  1848  előtti  korszak  története  számtalan  példát 
nyújt  arra,  hogy  a  reformok  kellő  időben  való  foganatosítása 
majdnem  minden  európai  államban  az  események  folyamatát 
megváltoztatta.1  Nálunk  is  biztosra  lehetett  venni,  hogy  a 
kormány  és  pártjának  ama  végzetes  taktikája,  melynek  folytán, 
mint  az  elébbi  országgyűléseknél  előadatott,  a  közvélemény 
legmérsékeltebb  kivánata  is  egy  merev  non  possumus-sal  talál- 
kozott, s  ez  nagy  mérvben  hozzájárult  ahhoz,  a  mit  Horváth 
Mihály  az  átalakulás  forradalomszerü  befejezésének  kereszteltel. 

A  törvények  alaki  részének  méltatása  után  átmehetek 
az  anyagi  tartalom  vizsgálatára  és  elemzésére.  Itt  egy  álta- 
lános természetű  megjegyzést  kívánok  előrebocsátani.  Egy 
nemét  képezi  az  a  vezérfonálnak,  mit  a  német  jobban  fejez  ki 
a  leitmotiv  fogalmával,  mely  előadásom  szövedékén  átvonul. 

Többszörösen  volt  alkalmam  hazánk  és  a  szerencsétlen 
lengyel  nemzet  között  összehasonlításokat  eszközölni,  vagy 
az  ellentéteket  kiemelni.  Egy  jeles  történetíró,  Kallinka,2  arról 
beszél,  hogy  a  lengyelek  1791-ben  az  akkori  alkotmány  készí- 
tése által  miként  akartak  üdült  bajaikon  segíteni.  Czélzattal 
idézi  Solonnak  egy  ösmeretes  mondását.  Ez  egyszer  honfi- 
társainak azt  mondta:  » Athéni  polgárok,  ha  nem  tudok  szá- 
motokra jobb  törvényeket  csinálni,  ti  vagytok  az  okai,  mert 
nem  vagytok  képesek  ilyeneket  elviselni. « 

Fájdalom,  nem  is  sikerült  nálok  sem.  A  beteg  szer- 
vezet nem  volt  képes  az  orvosságot  elviselni,  tönkre  ment 
bele,  még  pedig  oly  módon,  hogy  az  alkotmány  tartalma  és 


1  Lásd  ezt  a   kérdést    szépen  fejtegetve    Dicey :    The  Law  of  the 
Constitution,  417.  lap. 

2  Der  vierjáhrige  polnische  Reichstag,  II.  kötet  753.  lap. 

keresztülvitelénél    fogva   önmagában  is  már   oly  visszahatást 
idézett  elő,    mely  azután  a  boldogtalan   nemzetet  sirba  vitte. 

Nálunk  ennek  ellenkezője  történt.  Az  1848-iki  törvény- 
hozás Solonja  oly  sikeresen  csinálta  dolgát,  hogy  nemzetének 
jó  törvényeket  adhatott,  mert  megérdemelte  azt  és  mert  azok 
nem  az  ádáz  visszavonás  bomlasztó  választóvizeként  hatottak, 
hanem  a  benső  egyetértés  és  összetartás  aranykapcsaivá  vál- 
tak, a  minek  folytán,  ha  a  nemzetet  ideig-óráig  el  is  temet- 
ték, feltámadt  az  újra  s  a  sírba  a  győztes  rendszert  dobta  bele. 

Ennek  beigazolására  az  első  kérdés,  a  mi  a  törvények 
tartalmának  vizsgálatánál  felmerül,  ugyanennek  a  tartalomnak 
-az  események,  a  fejlődés  folyamatába  való  beillesztése.  Továbbá 
megállapítása  ama  mozzanatnak,  mennyiben  tett  az  eleget  a 
szervezeti  élet  nagy  exigencziáinak.  Ezen  folyamatnak,  mint 
arról  többszörösen  szóltam,  egyik  szignaturáját  a  nemzet 
küzdelme  képezte  az  elvesztett  hatalmi  súlypont  visszaszer- 
zése czéljából. 

Úgy  adtam  elő  a  dolgot,  hogy  a  veszteség  a  mohácsi 
vésznek,  valamint  az  azt  követő  Habsburg-uralomnak  követ- 
kezéseként jelentkezett.  Mindennek  daczára,  sőt  éppen  ennek 
folytán  az  újjászületés,  a  feltámadás  lehetősége  nem  volt 
kizárva,  miután,  ellentétben  Lengyelország  helyzetével,  nem 
a  szervi  élet  megbomlásának  vagy  a  politikai  erő  kiapadá- 
sának  volt  folyománya.  Említettem,  hogy  az  uralkodóház 
politikája  kivételesen  a  beolvasztásra,  rendesen  pedig  a  magyar 
király  felségjogainak  kisajátítására  törekedett.  Ezen  kisajá- 
títás tulajdonképpen  az  állam  fejének,  vagyis  Werbőczy  sze- 
rint a  szent  korona  hatóságának  lefokozását  jelentette,  mely 
a  szuverén  főhatalomból  hűbéri  alárendeltségre  sülyedt  alá, 
-a  mi  természetesen  a  nemzeti  öntudatot  is  csökkentette.  Éppen 
így  jött  létre  az  ország  testének  eldarabolása  vagy  fizikai 
fajsúlyának  alászállítása,  Erdély  és  a  határőrvidék  elszakí- 
tása folytán. 

Mindez  azonban  még  nem  volt  elég,  mert  a  nemzet 
megbénított  testének  még  benső  egysége  is  megbontatott  két 
részre :  a  kiváltságosokra  és  jogtalanokra  szakadt.  Megzavar- 
tatott tehát  az  egészséges  összhang  a  jogok  és  kötelességek 
között.  A  szabadság  nagy  mozzanata,  mely  odáig  a  nemzet 

35* 

exisztencziájának  életelve  volt,  szűk  körre  szorult  és  meg- 
nyirbáltatott. Az  erőteljes  nemzeti  akarat  érvényesülésének 
szervei  úgy  a  törvényhozás  mint  a  kormányzat  terén  elcse- 
nevészedtek,  kifejlődésükben  hátramaradtak.  A  fejletlen  szer- 
vezet nem  volt  képes  ilyenképpen  lépést  tartani  az  uj  idők 
szükségleteivel,  de  még  a  középkorból  maradt  csekélyebb 
terjedelmű  hatáskörét  sem  tudta  fenntartani. 

Ezen  állapotokkal  szemben,  melyekre  nézve  nem  mond- 
ható túlzásnak  amaz  állítás,  hogy  nem  emberi  lényhez  méltó 
exisztencziát  csináltak  a  nemzet  számára,  a  mi  történt,  rész- 
ben az  eredeti  szervi  gondolat  helyreállítása  volt,  de  rész- 
ben határozottan  fejlesztés  számba  ment.  Az  eredményeket 
röviden  a  következőkben  összegezhetjük.  Mindenek  előtt 
véget  ért,  a  mit  az  államfői  hatalom  lefejezésének  lehetett 
tekinteni,  a  magyar  királyi  felségjogok  ama  kisajátítása,  melyet 
előbb  minden  osztrák  kormány,  legutóbb  pedig  az  úgyne- 
vezett Staatsconfersnz  gyakorolt,  természetesen  a  császári 
hatalom  firmája  alatt. 

A  magyar  királyi  felségjogokra  vonatkozólag  István 
főherczeg  királyi  helytartóvá  tétele  a  magyar  korona  jog- 
körének szuverén  gyakorlatát  állította  helyre. 

Az  osztrák  császár  és  magyar  király  jogi  személyisé- 
gének szétválasztása,  melyet  a  fizikai  személy  azonossága 
minduntalan  összezavart,  de  mely  a  dualizmus-  és  personal- 
uniónak  alapját  képezi,  ebben  az  esetben  fizikai  megvalósu- 
lását is  megtalálta  azon  körülményben,  hogy  a  Lajthán  innen 
és  túl  más  egyéniség  gyakorolta  a  felségjogokat.  Nálunk 
István,  ott  János  főherczegre  ruháztattak.1 

Természetes,  hogy  ennek  következményei  messzebb  ter- 
jedtek, ezek  a  minisztérium  független  jelzőjében  jutottak  kife- 
jezésre ;  a  mi  a  kormányzati  önállás  megszerzését  jelentette. 
Ily  módon  ért  véget  a  magyar  dikaszteriumok,  a  kamara  és 
helytartótanács  amaz  alárendeltsége,  mely  őket  az  osztrák 
kormány  expoziturájává,  a  gyarmati  és  tartományi  függés 
élő  szerveivé  tette. 

Éppen   így   helyreállott  az  ország    területi  épsége.    Az 

1  Lásd  Genesis,  263.  lap. 

úgynevezett  elszakadt  részek,  avulsa  regni,  a  Partium,  Erdély 
s  a  határőrvidék  ismét  a  magyar  állam  fennhatósága  alá 
kerültek.  Nevelték  az  állam  testének  térfogatát,  annak  faj- 
súlyát, szerves  összeköttetésbe  léptek  vele,  bele  jutottak  a 
nemzeti  élet  nagy  vérkeringésébe,  hogy  egy  közös  sorsnak 
osztályosai  legyenek:  mind  oly  követelmények,  melyek  a 
hatalmi  súlypont  elhelyezésénél  döntő  fontossággal  birnak. 

De  ezenkivül  helyre  lőn  ismét  állítva  az  egyensúly  az 
államélet  megbomlott  tartalmában  is,  t.  i.  az  egyensúly  a 
jogok  és  kötelelességek  között,  mely  az  államélet  erkölcsi  és 
politikai  egészségének  conditio  sine  qua  non-ja  és  a  politikai 
súlyerő  benső  kellékeihez  tartozik. 

A  nemesség  kiváltságainak  megszüntetése,  a  közteher- 
viselés, a  többi  néposztályoknak  politikai  jogokkal  való  felru- 
házása, ezek  képezték  azon  műveletet,  a  melyet  az  alkotmány 
sánczaiba  való  bevételnek  neveztek.  A  kiváltságok  választó- 
falainak ledöntése  teremtette  meg  a  jogállamot,  a  nemzeti 
egységet.  Tehát  a  modern  jogi  és  politikai  fejlődés  nagy 
követelményét  valósította  meg,  mely  a  középkori  felfogásoknál 
magasabb  eszmét,  mélyebb  tartalmat  képvisel.  A  törvény  előtti 
egyenlőség  egyrészt,  másrészt  az  embernek,  a  földnek,  a  mun- 
kának, a  gondolatnak,  a  lelkiösmeretnek  szabadsága,  mely 
minden  magyar  embernek  osztályrésze  lőn,  felszabadította  a 
nemzetnek  lebilincselt  nagy  erőit,  szabad  tért  engedve  nekik, 
hogy  az  állami  intézmények  fejlettebb  formáit  honosítsák  meg, 
melyek  elég  ruganyossággal  birnak  ama  szövevényes  élet- 
nyilvánulások  lebonyolítására,  melyek  az  emberi  haladással 
együtt  járnak. 

Különösen  hangsúlyozni  kell,  hogy  a  reformok  egyik 
fő  előnye  azon  körülményben  keresendő,  hogy  az  állami  élet 
keretébe  egy  uj,  hatalmas  elem  vétetett  be.  Ez  nemcsak  erőt 
adott  az  alkotmánynak,  de  megszüntette  annak  egyoldalú  jel- 
legét, úgy  hogy  ezentúl  helyt  foglalt  a  legczélszerübb,  vagyis 
a  vegyes  alkotmányok  között.  Az  ujjon  született  magyar  alkot- 
mány ilyképpen  megfelelt  egy  gúla  szerkezetének.  A  csúcs 
egyeduralmi,  a  derék  arisztokrata,  a  talpazat  demokrata  jel- 
leggel birt.  Egyik  tényező  sem  volt  a  másiktól  oly  élesen 
elhatárolva,    hogy    hatása    ne    terjeszkedhetett    volna    tovább 

annál,  a  mit  hivatalos  zónájának  lehetett  nevezni.  Megvolt 
tehát  az  alkalom  a  szervi  expanzióra,  meg  a  nemes  vetél- 
kedésre, a  közélet  fejlesztő  erjedésére. 

A  korona  az  által,  hogy  a  kormány  parlamentáris  lett, 
mint  par  excellence  a  végrehajtás  szerve,  megkapta  az  össze- 
köttetést a  törvényhozással,  megszerezte  a  befolyás  közvetlen 
eszközeit.  A  kiváltságos  osztályok,  melyek  a  viszonyok  ter- 
mészete szerint  úgy  a  felső-,  mint  az  alsóházban  továbbra  is 
döntő  hatással  birtak,  megtartották  a  vezetést,  de  most  már 
a  népre  támaszkodva,  mely  velők  egyesült.  Míg  ellenben  a 
választó  közönség,  mely  odáig  csak  fizetett  és  hallgatott,, 
bejött  az  alkotmány  keretébe,  vagyis  politikai  tényező  lett. 
melylyel  számolni  kellett  és  mely  akaratát  érvényesíteni  tudta. 

Ezen  uj  elem  részvétének  megállapítása  kettős  irány- 
ban jelentkezett.  Különbség  csak  annyiban  volt,  a  mint  város- 
ról vagy  faluról  volt  szó.  Egyik  esetben  az  ipar,  a  tőke, 
a  kereskedelem,  a  másik  esetben  a  földmívelés  érdekeinek 
szemmeltartásával.  De  mind  a  két  esetben  megtalálva  az 
egyensúlyt  a  reform  és  a  konzervatív  követelmények  oly  gyak- 
ran ellentétes  érdekei  között. 

A  konzervatív  szempont,  valamint  a  szerzett  jogok  iránti 
tekintet  vezette  a  törvényhozást  abban,  hogy  a  szavazatra 
jogosítottak  jogosítványaikat  megtartották.  Különösen  kitűnt 
a  törekvés,  hogy  az  uj  rend  nem  annyira  jogoktól  megfosz- 
tani, mint  inkább  azokkal  felruházni  akart.  A  földmívelés 
érdekei  az  úrbéres  negyedtelek  birtokosai  által  érvényesültek, 
mely  ezenfelül  egy  egészséges,  erőteljes  elemet  képviselt.  Az 
ipar,  tőke  és  kereskedelem,  kellő  befolyásra  tettek  szert  a  városi 
czenzus  különféle  kategóriáiban.  A  reform  által  különösen  az 
értelmiség  hivatott  képviselői,  az  előbbi  honoráczior  osztály : 
orvosok,  ügyvédek,  mérnökök,  művészek,  tanárok,  sebészek,, 
gyógyszerészek,  lelkészek,  segédlelkészek,  községi  jegyzők  és 
tanítók  mind  megnyerték  a  választói  minősítvényt.  Ha  tekin- 
tetbe veszszük  a  törvényalkotás  gyorsaságát,  az  előtanul- 
mányok és  statisztikai  adatok  teljes  hiányát,  akkor  valójában 
csodálnunk  kell  azt  a  helyes  politikai  tapintatot  és  érzéket, 
mely  az  intézkedést  sugalmazta. 

A  változás  kiugró  pontja  azonban  nemcsak  egy  uj 
elemnek  az  alkotmány  sánczaiba  való  bevitele  volt,  hanem 
a  rendiségből,  a  rendi  országgyűlésből  való  átmenetel  a  kép- 
viseleti rendszerre  és  ennek  csúcspontjára,  a  parlamentre.  A  mi 
hasonlóképpen  az  államélet  magasabb  formáját  képviselte.  Az 
érdekes  ebben  az  irányban,  az  eltérés  az  angol  és  a  mi  eljá- 
rásunk között.  Angliában  legalább  hivatalosan  a  demokráczia 
érvényesülése  a  rendiség  keretébe  illeszkedett  bele  és  nem 
jelentette  az  azzal  való  szakítást.  Még  1 865-ben  Disraeli x  azt 
vitatta,  hogy  az  angol  alkotmány,  habár  szélesebb  arányok- 
ban, úgy  rendi  alkotmány  mint  a  Plantagenetek  korában, 
és  hogy  az  alsóház  a  karok  és  rendek  gyülekezete.  Nálunk 
azonban  a  rendek  fogalma  és  intézménye  megszűnt,  helyébe 
az  egységes,  osztatlan  magyar  nemzet  lépett,  melynek  kép- 
viselete a  törvényhozás  két  házában  foglal  helyet,  habár  az 
egyiknél,  a  felsőháznál,  a  történeti  és  kiváltságos  elemek  foly- 
tonossága meg  nem  szakíttatott. 

Ily  módon  tehát  az  alsó  tábla  képviselőházzá  változott. 
A  megyék  és  városok  rendje  helyett  ezeknek  képviselete  volt 
az,  mely  ott  jogosultságot  nyert.  A  városoknál  a  helyzet 
kettős  irányban  módosult.  Egyrészt  abban,  hogy  elébb  a  belső 
tanács  választotta  a  követet,  azonban  utóbb  a  polgárság.  Más- 
részt abban,  hogy  míg  az  alsó  táblán  elébb,  mint  tudjuk,  az 
összes  városok  csak  egy  szavazattal  bírtak,  az  alsóházban 
innentúl  minden  városi  követ,  illetve  képviselő  szavazata  egyen- 
értékű lett  a  megyék  küldötteinek  szavazatával.  A  megyéknél 
az  a  változás  állott  be,  hogy  követküldési  joguk  megszűnt, 
és  a  helyett  mindegyikben  választókerületek  alakultak,  melyek 
ma  is  fennállanak. 

A  képviseleti  rendszer  alapgondolata  abban  is  kifejezést 
talált,  hogy  míg  előbb  a  követ  csakis  annak  a  testületnek, 
megyének  vagy  városnak  volt  megbízottja,  mely  őt  válasz- 
totta, az  uj  rendszer  alapján  tulajdonképpen  az  egész  ország- 
nak és  nemzetnek  vált  képviselőjévé,  mint  a  közérdeknek 
letéteményese  minden  külön  érdek  felett.  Ebből  a  felfogásból 
folyt  azután    az    utasítási   jog    megszűnte,    a  mi,    igaz,  csak 

1  Speeches  on  Parliamcntary  Reform,  364.  lap. 

hallgatagon  történt,  de  nem  kevesebb  hatályt  vont  maga  után, 
mintha  e  változás  expressis  verbis  kimondatott  volna. 

Mikor  az  előző  kötetben  a  megyei  rendszer  sajátságait 
kifejtettem,  az  utasítások  kérdését  is  már  megfelelő  módon 
tárgyaltam  s  így  e  helyen  vele  nem  kell  foglalkoznom. 

Megszűnt  továbbá  a  királyi  táblának  elnöklése  az  alsó- 
házban, és  ezzel  azon  anakronizmus,  hogy  kinevezett  elnök 
vezette  a  tanácskozást.  Elnököt  és  jegyzőket  a  ház  saját 
kebeléből  választott. 

A  mi  a  képviseleti  rendszert  igazán  parlamentárissá 
teszi,  az  a  törvényhozás  és  kormány  közötti  összeköttetésből 
áll.  Ezen  összeköttetés  lényegét  az  képezi,  hogy  a  miniszterek 
a  törvényhozás  tagjai,  annak  tanácskozásaiban  részt  vesznek. 
Az  utóbbira  nézve  a  törvény  világosan  intézkedik,  meghagy- 
ván, hogy  a  miniszter  mindig  szólhat  és  a  ház  köteles  meg- 
hallgatni, a  másikra  nézve  nincs  pozitív  rendelkezés,  de  ez 
mintegy  a  rendszer  természetéből  folyt.  Rendkívüli  fontossággal 
bírt  a  kormány  jogi  felelőssége,  mely  arra  a  czélra  szolgált, 
hogy  a  törvény,  Kossuth  szép  szavai  szerint,  ne  maradjon 
irott  malaszt. 

Ezen  jogi  felelősség  három  alkatelemből  áll.  Az  első 
a  legszorosabb  értelemben  vett  bűnügyi  felelősség,  például 
a  rá  bizott  vagyon,  az  értékek  elsikkasztásáért.  A  másik,  a  mit 
a  törvények  végrehajtásáért  való  felelősségnek  lehet  nevezni. 
Ez  a  törvények  és  alkotmány  meg  nem  tartása  vagy  meg- 
sértése esetére  áll  be.  A  harmadik,  a  mit  a  kormányzati 
felelősség  gyanánt  tekinthetünk  s  mely  a  törvények  végre- 
hajtása, a  közcsend  fenntartása  körüli  mulasztásokból  szár- 
mazik. A  mint  látjuk,  a  törvény  e  jogi  felelősséget  meglehetős 
nagy  méretekben  állapította  meg,  úgyannyira,  hogy  az  aulikus 
kormányrendszer  sértéseivel  és  mulasztásaival  szemben  meg- 
szereztetett a  megtorlásnak  azon  eszköze,  mely  elvben  odáig 
fennállott,  de  szabatos  körülírást  nem  nyert. 

De  nem  a  jogi  felelősség  az,  a  mi  tulajdonképpen  a 
parlamentáris  rendszer  ismérvét  képezi,  hanem  igenis  a  poli- 
tikai. Ennek  lényege  abból  állott,  hogy  a  miniszter  eljárásá- 
nak nemcsak  törvényességéért,  hanem  egyszersmind  annak 
czélszerüségéért  is  felelős.   Igaz,  hogy  itt  a  felelősségre  vonás 

nem  oly  súlyos  természetű  mint  az  előbbi  pontnál,  a  mennyi- 
ben következményként  csakis  az  állás  elvesztését  vonhatja  maga 
után.  A  politikai  felelősség  kiugró  pontját  a  bizalom  kérdése 
teszi,  a  mi  abból  áll,  hogy  a  miniszternek  arra  nézve,  hogy 
hivatalát  megtartsa,  első  sorban  a  parlament  bizalmát  kell 
birnia.  Különböztetést  kell  tenni  a  fejedelem  és  országgyűlés 
között,  oly  módon,  hogy  ha  a  miniszter  a  korona  bizalmát 
birja  is,  de  a  parlamentét  nem,  akkor  helyét  oda  kell  hagynia. 
Anglia  története  ebben  az  irányban  többrendbeli  esetet  mutat 
fel.  Különösen  Viktória  királyné  alatt,  például  Melbourne  és 
Beaconsfield  lordok  esetében,  kik  mindketten  szuverénjök 
bizalmát  teljes  mértékben  birták  és  mégis  kénytelenek  voltak 
a  képviselőház  ellenzéki  magatartásával   szemben  leköszönni. 

Kiemelendő  még  azon  mozzanat  is,  hogy  a  bizalom  kér- 
désének súlypontja  az  alsóházban  található.  Ennek  akara- 
tával szemben  a  felsőház  szavazata  számba  nem  jön.  Pal- 
merston  ellen  bizalmatlansági  szavazat  adatott  be  1864-ben, 
mely  a  felsőházban  többséget  nyert,  de  az  alsóházban  elbukott, 
minek  folytán  ő  mégis  megmaradt  helyén. 

A  különbség  a  jogi  és  politikai  felelősség  között  abban 
található,  hogy  ez  utóbbi  szabatosan  meghatározva  nincs, 
bíróilag  meg  nem  állapítható  és  így  a  törvényszékek  által 
végre  nem  hajtható,  vagyis  a  szükségelt  szankczióval  nem 
rendelkezik.  Az  egész  tehát  nem  annyira  a  jognak,  mint 
inkább  a  politikai  ethikának  kérdése,  melynek  hatálya  bizonyos, 
a  közvélemény  által  elfogadott  megállapodásokból,  egyezmé- 
nyekből áll.  Az  angol  közjog  legújabb  kiváló  magyarázója, 
Dicey  x  éles  különböztetést  tesz  az  alkotmány  törvénye,  vala- 
mint annak  egyezményei  között.  Egy  másik  jeles  angol  tudós, 
Freeman 2  következőképpen  jellemzi  annak,  a  mit  politikai 
felelősségnek  lehet  nevezni,  a  tartalmát. 

»A  mi  közéletünk,  államférfiaink  irányítása  czéljából, 
mostanság  a  politikai  erkölcstannak  egy  egész  rendszerével, 
a  szabványoknak  egész  sorozatával  rendelkezik,  melyet  hasz- 
talan keresünk    alaptörvényeink,    például  a  Magna  charta  és 

1  The  law  of  the  Constitution,  Vlll-ik  fejezet. 
9  Growth  of  the  english  Constitution,    114.  lap. 

a  Petition  oí  Rights  pontozatai  között,  daczára  annak,  hogy 
eme  szabványokat  éppen  olyan  szenteknek  tekintjük,  mint 
sarkalatos  törvényeinket.  Mikor  nálunk  a  közélet  embereinek 
alkotmányos  eljárásáról  beszélnek,  valami  egészen  mást  érte- 
nek, mint  annak  törvényes  jellegét. 

Egy  alkalommal  kimondatott  az  alsóház  határozata 
által,  hogy  miután  a  fennálló  kormány  nem  birja  a  parlament 
bizalmát,  ennek  folytán  hivatalban  maradása  ellentétben  van 
az  alkotmány  szellemével. 

Ezen  tétel  meg  is  felelt  a  hagyományos  felfogásnak, 
habár  a  törvénytárban  bajos  lett  volna  ily  értelmű  törvényre 
hivatkozni.  Az  indítványozó  nem  azt  értette,  hogy  a  kormány 
valami  törvénytelenséget  követett  el,  hanem  egyszerűen  azt, 
hogy  politikája  oly  természetű,  melyet  az  alsóház  nem  tart 
üdvösnek  az  ország  érdekében  és  ennek  folytán,  bizonyos 
elfogadott  megállapodás  értelmében,  mely  erkölcsileg  épúgy 
kötelező,  mint  jogilag  a  törvény,  le  kell  mondania  hivataláról, 
melynek  betöltésére  a  parlament  nem  tartja  többé  méltónak. 

Dicey  1  fel  is  sorol  ily  megállapodásokat.  Például  a  kabinet, 
ha  kisebbségben  maradt,  vagy  leköszön  vagy  feloszlatja  a 
házat.  Ha  többséget  nem  nyert  a  választásoknál,  le  kell 
köszönnie,  miután  másodszor  nem  hivatkozhatik  a  válasz- 
tókra. A  párt,  mely  többségben  van,  jogot  tarthat  arra,  hogy 
a  kormányzattal  megbizassék  és  hogy  legbefolyásosabb  tagja 
legyen  a   kormányelnök  stb. 

Ez  utóbbi  követelménynek  nálunk  az  1 848-iki  kormány 
kinevezése  eleget  tett,  a  mennyiben  annak  tagjai  a  többségben 
levő  párt  kebeléből  kerültek  ki.  Az  események  fejlődése  külön- 
ben már  elébb  is  ebben  az  irányban  történt.  Az  1847 — 48-iki 
országgyűlés  vázolásánál  rámutattam  arra,  hogy  az  Apponyi- 
kormány,  ha  nem  is  birt  parlamentáris  jelleggel,  nem  marad- 
hatott volna  helyén,  ha  az  adminisztrátori  kérdésben  vere- 
séget szenved. 

A  minisztérium  felállításánál  és  szervezésénél  is  észlelünk 
fontos  és  tanulságos  közjogi  mozzanatokat.  Mint  tudjuk,  a 
lehető  legpozitivebb  alapon,  egy  intézvényes  törvény  alakítása 

1  Lásd  idézett  munka,  348.  lap. 

által  hivatott  életbe.  Ezen  intézkedés  lényegesen  eltért  az 
angol  eljárástól,  a  hol  a  kabinetnek,  a  kormánynak  nincs  tör- 
vényes exisztencziája.  Az  angol  közjogban  a  parlamentáris  kor- 
mány terra  incognitát  képez,1  és  erre  vonatkozólag  egy  másik 
jeles  iró,  ki  talán  a  legjobb  munkát  irta  a  parlamentáris  kor- 
mányról,2 azt  mondja,  hogy  annak  az  a  különlegessége,  hogy 
oly  keveset  tudunk  arról,  a  mit  intézvényes  minőségének 
lehet  nevezni.  Ülései  titkosak,  nemcsak  elméletileg,  de  gyakor- 
latilag is.  Tárgyalásairól  jegyzőkönyv  nem  vezettetik.  Még 
magántermészetű  jegyzetek  sem  divatosak.  A  parlament  maga, 
ha  még  oly  ellenzéki  hangulattal  van  is  eltelve,  még  sem 
engedné,  hogy  ily  jegyzetek  csak  fel  is  olvastassanak.  A  kabi- 
net tagjainak  száma  sincsen  pozitiv  szabályokkal  megálla- 
pítva, sem  a  hatáskör,  mely  kormányzati  illetékességöknek 
tartalmát  képezi.  A  viszonyról  a  koronához  s  a  parlament- 
hez hasonlóképpen  nem  találunk  intézkedést  a  Statute  book, 
a  törvénytárban.  Ebből  a  legnagyobb  határozatlanság,  a  leg- 
kényelmesebb ruganyosság  áll  elő,  mely  lehetővé  teszi  a  poli- 
tikai helyzet  minden  képzelhető  exigencziájának  eleget  tenni, 
mely  azonban  másrészt  a  szilárdságnak  minden  kellékét  nél- 
külözi. Oly  intézmény  tehát,  melyet  csakis  az  angol  nemzet 
bámulatra  méltó  politikai  józansága  és  ügyessége  tud  egész- 
ségesen fenntartani. 

Az  indok  főleg  az  angol  közjog  háborítlan,  minden 
idegen  tényező  beavatkozásától  való  mentességben,  tehát  oly 
kedvezményben  található,  mely  nekünk  osztályrészünkül  nem 
jutott.  Ennek  indoka  abban  keresendő,  hogy  az  intézményt 
rögtönözve  kellett,  még  pedig  pozitiv  szabványok  által,  meg- 
állapítani, habár  kétségtelen,  hogy  ezen  reform,  úgy  mint  a 
többi,  uj  elemeket  nem  képviselt  hazánk  közjogában. 

E  munka  előző  kötetében  hivatkoztam  Machiavelli  ösmert 
és  oly  gyakran  idézett  gondolatára  a  ritornar  al  segno-ra 
—  az  alapelvekre  való  visszatérésre,  —  a  mely  művelet  az 
1848-diki    törvényhozás    egyik    jellemvonásának    tekinthető. 


'  Macaulay  :  History  of  England,  I.  kötet  208.  lap.    —    Tauchnitz 
edition. 

9  Walter  Bagehot  :The  English  Constitution,   14.  lap. 

A  magyar  alkotmány  fejlődése  tényleg  egy  hatalmas  tölgy 
növését  tünteti  fel,  mind  a  kettőben  ugyanazon  alkatelemekkel 
találkozunk,  t.  i.  az  ifjú  hajtással  és  csirával. 

Az  1848-iki  törvények  megvalósították  Nagy  Pál  tételét, 
a  szittya  rendtartás  összhangba  hozatalát  az  európai  exigen- 
cziákkal,  még  pedig  olyképpen,  hogy  az  intézmények  fejlő- 
dése azon  alapelvekből  indult  ki,  melyeket  a  honalkotó  elődök 
az  őshazából,  Szittyaországból  magukkal  hoztak. 

Nagy  jelentőségű  volt  ebben  az  irányban  a  nagy  tekin- 
télyű kiváló  jogtudós,  Bartal  György  nyilatkozata,  ki  azon 
koronatanácsban,  melyről  előbb  emlékeztem  és  mely  az  1848-iki 
törvények  megerősítése  felett  folyt,  kimutatta,  hogy  a  magyar 
nemzet,  midőn  1527-ben  Habsburg  Ferdinándot  királyivá 
választotta,  azt  az  1848-iki  törvényekben  lerakott  elvek  és 
feltételek  alapján  tette.1  Hasonlóképpen  Andrássy  Gyula 2  is 
hivatkozott  arra,  hogy  e  törvényekben  alig  van  olyan  dolog, 
mi,  habár  más  formában,  szerződések  és  törvényes  követe- 
lések tárgya  ne  lett  volna.  Majdnem  mindegyik  pontja  lénye- 
gében legalább  régibb  törvényeinkben  feltalálható,  és  mint  min- 
den nemzet  sarkalatos  törvénye,  hosszas  és  minduntalan  meg- 
újuló küzdelmek  tárgya  volt. 

Ugyancsak  Deák  Ferencz 3  a  legnagyobb  határozott- 
sággal jelentette  ki,  hogy  e  törvények  egyetlen  uj  elvet  sem 
hoztak  be  alkotmányunkba,  hanem  annak  alapgondolatát  vagy 
megvalósították,  vagy  pedig  szabatosabban  formulázták. 

És  habár  igaz  az,  hogy  ez  elvek  legnagyobb  része 
csak  1847-ben  nyert  programmszerü  kifejezést,  de  ki  lehet 
mutatni,  hogy  a  nyilvános  vitatkozás  terén  ezek  már  mind- 
annyian szerepeltek,  még  pedig  összeköttetésben  részint  az 
előbbi  törvényekkel,  részint  világos  és  kétségbe  sem  vonható 
hagyományokkal  és  előzetes  esetekkel.  A  mi  például  a  minisz- 
terek büntetőjogi  felelősségét  illeti,  az  igen  egyszerűen  II-dik 
Ulászló  1507-diki  törvényének  a  modern  viszonyokra  való 
alkalmazásából    állott.    Csengery4  irja,    minő    hatást    okozott 

1  Szögyényi :  Emlékiratai,  I.  kötet  58.  lap. 

2  Beszédei,  I.  kötet  119.  lap. 

•  Kónyinál,    III.  kötet  166.  lap. 

4  Magyar  szónokok  és  államférfiak  könyve,  211.   lap. 

az  a  pestmegyei  gyűlésen,  mikor  Eötvös  József  egyszer  a 
miniszteri  felelősségről  szónokolt,  és  Kossuth  erre  azt  vála- 
szolta, hogy  neki  ez  ellen  már  azért  sincs  kifogása,  mert 
hiszen  a  felelősség  benne  van  az  említett  törvényben,  hatályon 
kivül  helyezve  nincs,  egyszerűen  csak  alkalmazni  kell. 

Igazában  még  azon  rendszer,  melyet  parlamentáris 
kormányzatnak  nevezünk,  azon  tény,  hogy  a  kormánynak 
a  parlament  bizalmát  kell  birnia,  sem  tekinthető  idegen  esz- 
mének közéletünkben.  A  választás  elvének  nagy  arányban 
való  érvényesülése,  mely  a  nemzet  politikai  szerkezetét  a 
csúcstól  le  a  talapzatig  áthatotta  s  mely  elébb  még  a  királyt 
is,  később  pedig  a  nádorispánt  éppen  úgy  választotta  mint  a 
legutolsó  megyei  esküdtet :  nem  jelentett  egyebet,  mint  hogy 
a  törvények  végrehajtása  nem  bizható  másra  mint  arra,  a 
ki  állását  a  legközvetlenebbül  polgártársai  bizalmának  köszön- 
heti. A  választási  mozzanat  bizalmi  jellege,  mely  utóbbi  a 
parlamentáris  rendszer  alapja,  magát  a  választást  olyannyira 
felruházza  ezen  jelleggel,  hogy  Dicey,  mint  Bagehot,1  az  angol 
miniszterelnökről  mint  választott  tisztviselőről  beszél. 

Érdekesen  megvilágítja  ezen  mozzanatot  a  parlamen- 
táris rendszer  egy  másik  különlegessége.  Említettem  előbb 
Thiersnek  szálló  igéjét :  »le  roi  regne,  et  ne  gouverne  pas« 
(a  fejedelem  uralkodik  és  nem  kormányoz),  mely  a  parla- 
mentáris rendszer  alapját,  vagy  ha  úgy  akarjuk,  sajátságát 
képezi.  Ezen  sajátság  két  nagy  tényben  talál  megvalósulást. 
Először  abban,  hogy  tulajdonképpen  nem  a  korona  csinálja 
a  politikát,  hanem  ez  a  nemzet  választottjainak  hatalmi  körébe 
esik.  Másik  pedig  az,  hogy  a  hatalmak  szétválasztásának 
azon  elmélete,  mely  Montesquieu  hires  tantételének  sarkpontját 
képezi,  az  illető  hatalmak  egybeolvadásává  változik  át.  Míg 
tudvalevőleg  Montesquieu  a  törvényhozó  hatalom  gyakorlatát 
szétválasztotta  a  végrehajtónak  ügykörétől,  mely  felfogás  az 
amerikai  alkotmányban  a  legnagyobb  szigorral  és  következe- 
tességgel még  ma  is  keresztül  van  vive,  addig  a  parlamen- 
táris rendszer  ezt  a  szétválasztást  nem  ösmeri,  hanem  tényleg 


1  The    Law  of  the  Constitution,  431.  lap.  —   The  English  Consti- 
tution,   14.  lap. 

ugyanazon  szerv,  a  kabinet,  egyesíti  magában  úgy  a  törvény- 
hozó mint  a  végrehajtó  vagy  kormányzati  hatalmat  mind- 
addig, míg  az  alsóház  többségének  bizalmát  birja.1 

Ezen  rendezés  sok  tekintetben  megfelelt  a  régi  magyar 
közjognak.  Volt  már  alkalmam  hivatkozni  Werbőczy  Hár- 
maskönyvének II-dik  rész  harmadik  cz.-re,  hol  a  következő 
jogtétel  foglaltatik :  » Quod  régimen  et  impérium  solum 
apud  principem  est.«  Vagyis  az  uralkodás  és  kormányzat 
a  fejedelem  kezeibe  van  letéve. 

így  oda  állítva  a  dolgot,  egy  bizonyos  ellentmondásra 
lyukad  az  ki.  Parlamentárisnak  látszik  az  egység  a  törvény- 
hozás és  kormányzat  között,  míg  az  intézmény  nem  látszik 
parlamentárisnak  a  koronának  uralkodási  és  kormányzati 
főhatalma  folytán.  Az  egésznek  magyarázata  abban  található, 
hogy  mikor  Werbőczy  tételét  formulázta,  hazánk  választó 
királyság  volt.  A  választási  eljárás  alapján  létrejött  főhatalom, 
vagyis  a  megkoronázott  fejedelem,  mint  a  népszuverénség 
közvetlen  kifolyása,  mint  a  nemzet  legelső  bizalmi  férfia  ter- 
mészetesen egyesíti  önmagában  ama  jogosítványokat,  melyeket 
a  parlamentáris  rendszer  azért  ruház  a  kabinetre,  mert  ezen 
testület  folyománya  a  népszuverénségnek,  a  nemzet  bizal- 
mának közvetlen  letéteményese,  és  mert  eme  funkcziók  egye- 
sítése minden  erőteljes  állami  szervezet  feltétele. 

A  magyar  felfogás  politikai  értékének  megítélésére  nézve 
oly  uralkodóháznak,  vagy  oly  fejedelmeknek  méltatásából  kell 
kiindulni,  mint  az  Árpádok,  vagy  mint  Nagy  Lajos  és  Hunyadi 
Mátyás  voltak.  Igaz,  hogy  Montesquieu  elméletének  értékét 
azzal  erősítgette,  hogy  ellenkező  esetben  bekövetkezik  az 
önkényuralom,  mint  a  hogy  Francziaországban  ez  meg  is 
történt.  De  ennél  a  pontnál  derül  ki  újonnan  a  magyar  nem- 
zet politikai  képességeinek  kiválósága,  mely  a  királyi  hatalom 
teljessége  mellett  megtalálta  az  ellensúlyt  az  országgyűlések 
folytonos  tartásában  és  hatáskörük  épségében. 

Mint  a  hogy  már  kifejtettem,  az  angol  parlamentarizmus 
kifejlődése  a  XVIII-ik  században,    mikor  a  politikai   súlypont 


1    Lásd    erre    vonatkozólag    Bagehot :    The    English    Constitution, 
11.  lap.   —   Earl  of  Grey :  Parliamentar)'-  Government,  4.  lap. 

az  isteni  jog  királyságából  a  parlamentbe  helyeztetett  át, 
semmi  más  nem  volt  mint  a  magyar  alkotmány  elveinek 
diadala.  A  miből  tehát  következik,  hogy  nálunk  a  parlamen- 
táris rendszer  megalkotása  1848-ban  nem  idegen  majmolás 
számba  ment,  hanem  egyszerűen  azon  aranyfonalnak  felvéte- 
léből állott,  mely  a  kedvezőtlen  események  és  behatások 
nyomása  alatt  a  földre  hullott  volt.  A  látszólagos  ellentét 
daczára  itt  is  a  parlamentáris  rendszer  semmi  más  nem  volt, 
mint  visszatérés  a  nemzeti  politika  eredeti  álláspontjára. 

Éppen  így  áll  a  dolog  a  demokráczia  érvényesülésével  is, 
melyet  a  nemzetnek  az  alkotmány  sánczaiba  való  bevitelének 
kereszteltek  el.  Ez  semmi  más  nem  volt,  mint  Szent  István 
magasztos  konczepcziója :  a  szent  korona  intézményének  gya- 
rapítása, fejlesztése.  Ha  ugyanis  a  nemzet  egyeteme  képezte 
a  szent  korona  testét,  ha  a  nemes  ember,  mint  politikai  jogok- 
kal felruházott  egyed,  annak  egyik  tagja  gyanánt  tekintetett, 
akkor  ezen  minőség  minden  állampolgárnak  osztályrésze  lőn, 
akkor  ezen  művelet  a  nemzet  testének  tartalmát  és  súlyát 
növelte.  Igazában  a  demokráczia  érvényesülésének  tekinthető 
a  vérszerződés  két  tétele :  hogy  a  mit  közös  erővel  szereztek, 
közösen  birják,  valamint  hogy  az  ország  tanácsából  a  szabad 
embert  kizárni  nem  lehet.  Továbbá  arra  nézve  sem  igen  lehet 
kétség,  hogy  a  törvényhozás,  a  megye  hatóságában  való 
részvét,  századokon  keresztül  a  legszélesebb  alapon  nyugodott. 
Werbőczy  hires  meghatározása,  a  populusnak  a  nemességgel 
való  azonosítása,  nem  tekinthető  antidemokrata  intézkedésnek, 
hanem  részben  a  középkori,  részben  a  különleges  hazai  viszo- 
nyoknak volt  következménye,  mely  a  török  elleni  küzdelmek 
követelményeiből  folyt. 

Mikor  a  házi  adó  kérdését  tárgyaltam,  hivatkoztam  Eötvös 
József  munkájára,  a  » Reform  «-ra,  melyben  a  történeti  adatok 
világánál  kimutatja,  hogy  a  nemesség  adómentessége  nem  a 
nemzeti  királyok  korszakából  származik.  A  vegyes  királyok 
alatti  büszke  oligarkhák,  a  Bebekek,  Garák  és  Hédervári 
Kontók  megvetéssel  fordultak  volna  el  azon  esztelentől,  ki 
őket  azon  ügyefogyottak  közé  számította  volna,  kiket  Mátyás 
király  egyedül  e  miatt  mentett  fel  az  adófizetéstől. 

Egy  másik  nem  kevésbbé  fontos  kérdésben,  a  nem-neme- 

sek  birtokszerzésében,  hasonlóképpen  kimutatta,  hogy  a  fenn- 
álló korlátozás  nem  országos  törvényekre  és  jogszokásokra 
vezethető  vissza,  hanem  tisztán  a  bíróságok  által  történt 
Ítélkezésekre.1 

Sőt  maga  a  jogegyenlőség  intézménye  sem  volt  semmi 
más,  mint  az  Aranybulla  vagy  a  Hármaskönyv  I.  rész,  kilen- 
czedik  czimének  —  partis  primae,  titulus  nonus,  —  mint 
a  régi  jó  táblabiróvilágban  nevezték,  kiterjesztése  a  nem- 
nemes osztályokra.  Erre  vonatkozólag  egy  jeles  ifjú  közjogi 
iró,  Ferdinándy  Géza,  mint  arra  már  az  első  kötetben  hivat- 
koztam, igen  érdemes  munkát  végzett,2  midőn  tiz  pontba 
foglalta  össze  azon  máig  is  érvényben  álló  intézményeket, 
melyek  az  Aranybulla  jogelveinek  megvalósítását  és  további 
fejlését  képviselik.  Ebben  az  értelemben  neveztem  az  1848-iki 
törvényeket  a  demokráczia  Aranybullájának. 

Az  1848-iki  törvényhozásnak,  azon  modornak  vagy  tak- 
tikának —  hogy  Széchenyi  kifejezését  használjam,  —  mely 
akkor  követtetett,  a  legnagyobb  előnye  azon  kímélet-,  méltá- 
nyosság- és  ildomban  nyilatkozott,  a  mely  a  berendezésben  s 
a  keresztülvitelnél  alkalmaztatott.  Egészen  másképpen  történt 
ez  mint  Lengyelországban  1791-ben,  vagy  Francziaországban 
1789-ben.  Ott  az  alkotmány  és  reformakczió  a  középkori 
rendből  az  újkoréba  akart  átmenni  és  százados  visszaélé- 
seket kivánt  megszüntetni.  A  mint  tudjuk,  a  reformalkotás  és 
annak  keresztülvitele  oly  kevés  eszélylyel  és  kímélettel  történt, 
hogy  mindenütt  a  nemzet  egyetemét  két  táborra  osztotta, 
melyek  egymás  iránt  oly  engesztelhetlen  gyűlölettel  viseltettek, 
hogy  egyikök  kész  volt  idegen  segélyre  hivatkozni.  Nálunk 
a  visszahatás  nem  a  magyar  nemzetből  indult  ki.  Meg  lehet 
általában  állapítani,  hogy  az  egész  vonalon  a  kellő  eszély  és 
méltányosság  uralkodott,  úgy  az  uj  jogokkal  való  felruházás, 
mint  a  szerzetteknek  tiszteletben  tartása  által.  Akármennyit 
beszélnek  is  az  átalakulás  forradalomszerü  kiinduláspontjáról, 
a  proczedura,  mely  követtetett,  csakugyan  nem  volt  forra- 
dalmi természetű.    A  korona  jogkörét  illetőleg  igen   jellemző 

1  Wenzel  Gusztáv  :  Magyar  magánjog  rendszere,  I.  kötet  22.  lap. 

2  Az  Aranybulla,  közjogi  tanulmány,   168.  lap. 

azon  körülmény,  hogy  a  Ill-ik  törvényczikkben  különösen 
be  lett  igtatva  a  fejedelem  személyének  szentsége  és  sérthe- 
tetlensége. 

Az  alkotmányos  gyakorlat  ezen  kiváltságot  vagy  kitün- 
tetést már  elébb  léptette  életbe.  Egyebek  között,  midőn  Kölcsey 
és  Wesselényi  pályafutását  ismertettem,  idéztem  ily  értelmű 
szavaikat,  de  törvényeinkben  ilynemű  intézkedés  világosan 
kimondva  nem  volt.  Ennek  a  fontos  elvnek,  még  pedig  akkor, 
mikor  a  trónok  mindenütt  ingadoztak,  intézvényes  erőre  eme- 
lése eléggé  bizonyítja,  hogy  a  nemzet  minő  érzelmeket  táplált 
királya  és  a  királyi  hatalom  iránt.  Igaz,  hogy  István  főher- 
czegre  fejedelmi  jogok  ruháztattak.  Ez  alkalmat  adott  Kovács 
Lajosnak  1  arra  a  vádra,  hogy  a  korona  egysége  megingat- 
tatok, midőn  a  nádort  fejedelmi  jogosítványokkal  ruházták 
fel,  és  csak  az  ő  akaratán  múlt,  hogy  ne  legyen  két  tör- 
vényes fejedelem.  A  kommentárt  illetőleg  a  hány  szó,  annyi 
tévedés  foglaltatik  e  megjegyzésben.  Az  egész  egyszerűen 
Ferdinánd  lelkiállapotának  volt  folyománya,  a  minek  követ- 
keztében, mint  már  arra  hivatkoztam,  Lajthántúl  János  főher- 
czeg  hasonló  jogosítványokkal  ruháztatott  fel. 

Különben  elébb  is  a  Staatsconferenz  gyakorolta  a  felség- 
jogokat, nem  is  szólva  a  későbbi  állapotokról,  a  mikor  senki 
sem  tudta,  hogy  ki  uralkodik,  s  mikor  a  legellentétesebb 
rendeletek  adattak  ki  a  fejedelem  nevében  és  oly  támadások 
intéztettek  a  királyi  fogadalom  daczára  az  ország  alkotmánya, 
békéje,  állampolgárainak  vagyona  és  élete  ellen,  hogy  a  hagyo- 
mányos jobbágyi  hűség  forradalmi  hangulatba  csapott  át. 

Éppen  úgy  nem  vehető  a  korona  felségjogai  elleni  táma- 
dásnak azon  korlátozás  sem,  mely  az  országgyűlés  feloszlását 
a  költségvetés  megszavazása  előtt  tiltja.  Ez  részben  a  jogosult 
bizalmatlanságnak  volt  folyománya,  és  mennyire  természetes 
volt,  azt  már  Deák  jellemzésénél  előadtam. 

A  kímélet  és  méltányosság  talán  legszebb  példája  a 
mágnásokkal,  illetve  a  főrendiházzal  szemben  gyakoroltatott. 
Daczára  a  főrendiház  súlyos  hibáinak,  daczára  annak  a,  fáj- 
dalom,   nagyon    is   minősíthető  eljárásnak,    melylyel    a    leg- 

1  Széhenyi  közéletének  három  utolsó  éve,   I.  kötet  186.  lap. 
Beöthy  Ákos:  A  magyar  államiság  fejlődése  ■  küzdelmei.  III.  36 

üdvüsebb  reformokat  ellenezte  és  mely  Wesselényit,  Zayt  és 
Pálffy  Józsefet  a  legszenvedélyesebb  kifakadásokra  fakasztotta, 
misem  történt  arra  nézve,  hogy  a  főrendiház  ellenszenves 
elemei  akár  kiküszöböltessenek,  akár  másokkal  helyettesíttes- 
senek  vagy  hatásköre  csökkentessék. 

Igen  tanulságos  szintén  ebben  az  irányban  a  nemzeti- 
ségekkel és  Horvátországgal  való  elbánás.  Ez  főleg  annak 
az  eszményi  irányzatnak  volt  folyománya,  mely  a  jogok 
kiterjesztésében  látta  a  legbiztosabb  eszközt  a  magyar  állam- 
eszme számára  híveket  toborzani.  Nemcsak  hogy  a  nemzetisé- 
gek mindazon  előnyökben  részesültek,  melyeket  a  szabadelvű 
reform  magával  hozott,  de  jelentékeny  politikai  hatalommal 
ruháztattak  fel.  A  választási  törvény  megadta  nekik  a  lehe- 
tőséget a  törvényhozásba  bejutni,  ott  politikájok  számára  pro- 
pagandát csinálni.  Különösen  nagy  dolog  volt  ez  az  oláhokra 
nézve,  kik  előbb  semminemű  jogosítványokkal  nem  bírtak. 
Tényleg  a  márcziusi  napokban  Marosvásárhelyen  az  oláh 
ifjak,  a  később  hírhedt  Janku  vezérlete  alatt,  együtt  ünne- 
peltek a  magyarokkal  és  az  Unió  mellett  nyilatkoztak. 

Pár  hétre  rá  a  kerületi  ülés  Pozsonyban  fogadta  az  újvi- 
déki szerbek  küldöttségét,  kiknek  szónoka,  Kosztics  Sándor, 
szent  ígéretet  tett  nevökben,  hogy  a  szerbek  ezután  hazá- 
jukért, Magyarországért  fognak  élni-halni. 

Horvátország,  vagyis  a  három  megye,  Zágráb,  Körös 
és  Várasd,  valamint  a  határőrvidék  hasonlóan  nagy  előnyöket 
nyert.  Míg  előbb  tudvalevőleg  az  említett  megyék  a  követek 
táblájára  csak  két  követet  küldtek,  a  határőrvidék  egyet 
sem:  az  1848-iki  törvényhozás  nem  kevesebb  mint  26  kép- 
viselővel ajándékozta  meg  őket.  Ez  által,  mint  Szécsen  monda, 
a  nemesség  személyes  szavazata  prókátori  természetű  kérdé- 
sének egy  csapással  vége  lett,  hozzá  szép  számra  szapo- 
rodtak, s  ha  ehhez  adjuk  a  többi  nemzetiségi  követeket  is, 
méltán  lehet  a  magyar  nemzet  nagylelkűségét  hangoztatni. 
Nem  is  szólva  arról,  hogy  az  1848-iki  törvények  sem  Horvát- 
ország úgynevezett  municzipális  jogait  nem  bántotta,  sem 
nyelvi  tekintetben  tőle  semmi  áldozatot  nem  követelt.  Erre 
nézve  elég  felemlíteni  annyit,  hogy  midőn  1848-ban  Jellachich 
Batthyányval  való  egyezkedés  szempontjából  Bécsben  összejött, 

az  előbbi  maga  beösmerte,  hogy  nem  a  horvát  sérelmek  képe- 
zik rá  nézve  a  nehézséget,  hanem  az,  hogy  ő  az  egységes 
Ausztria  hive,  mely  a  dualizmust  nem  tűri  meg. 

A  méltányosság  és  politikai  tapintat  kérdésére  vonat- 
kozólag figyelemre  méltó  Szécsen  Antal *  nyilatkozata,  melyet 
elvtársaihoz  intézett  a  törvények  szentesítése  után.  Itt  egy  rövid 
történeti  visszapillantást  vet  a  konzervativ  párt  addigi  műkö- 
désére. Konstatálja,  hogy  sok  nagy  reformot,  melyek  odáig 
a  pártok  között  vita  és  küzdelem  tárgyát  képezték,  meg- 
oldottak. Saját  felfogásának  igazolását  látja  abban,  hogy  ellen- 
feleik is  az  említett  reformok  megvalósulásában  kételkedtek 
és  hogy  magok  is  békés  forradalomról  beszélnek,  mely  azokat 
keresztülvitte.  Bármint  legyen  is,  a  közhaza  alkotmányos 
formáinak  megváltoztatását  bevégzett  ténynek  kell  tekinteni, 
melyet  magyar  embernek  megtámadni,  gyengíteni  nem  sza- 
bad. Változhatnak  ugyan  a  kormányformák,  de  a  király, 
a  haza  iránti  kötelesség  nem  változik.  A  hozandó  törvény 
iránt  különbözhetnek  a  vélemények,  de  a  hozott  törvénynek 
mindenki  előtt  szentnek  kell  lennie. 

Ezen  különben  hosszabb  nyilatkozat  fontossága  nem- 
csak az  idézett  pozitív  természetű  kijelentésben  állott,  de  főleg 
annak  negatív  részében  is.  Jelesen  abban,  hogy  nem  tud 
egyetlen  egy  mozzanatot  sem  felemlíteni,  melyből  az  1848-iki 
törvények  veszélyes  következményei  iránti  aggályok  merültek 
fel.  Ő,  a  kit  méltán  lehetett  Metternich  tanítványának  tekin- 
teni, ki  ezen  soraiban  is  hangsűlyozza,  hogy  tekintve  hazánk 
földrajzi  fekvését,  valamint  Európa  ezen  részének  politikai 
viszonyát,  Magyarország  megmaradása  az  összbirodalom  ere- 
jétől és  a  monarkhiának  a  külföld  irányában  való  egységétől 
feltételeztetik,  egyetlen  egy  szóval  sem  említi,  hogy  a  dolgok 
uj  rendje  veszélyezteti  ezen  életbevágó  érdekeket. 

Találkoztak  azonban  később  magyar  irók,  kik  szemre- 
hányásokkal álltak  elő  és  abban,  a  mi  1848-ban  történt  vagy 
elmulasztatott,  látták  a  későbbi  viszályok  magvát.  Ezek  között 
politikai  szempontból  a  legilletékesebb  Kemény  Zsigmond.  Vele 
jelenleg  nem  szükséges  foglalkoznom,  egyszerűen  azért,  mert 

'   Thallóczy  Lajos  :  Gróf  Szécsen  Antal,  32.  lap. 

az  ő  szemrehányásai  tulajdonképpen  a  később  történtekre 
vonatkoznak.  Nála  enyhítő  körülmény  gyanánt  újonnan  fel 
kell  hozni  azt,  hogy  munkája  közvetlenül  a  világosi  katasz- 
trófa után  jelent  meg,  a  mikor  a  tárgyilagos  elbírálás  igen 
meg  volt  nehezítve. 

Annál  súlyosabb  neheztelésnek  kell  kifejezést  adni  Salamon 
Ferencz  felett,  ki  1881-dik  évben  egy  tanulmányt  tett  közzé 
»A  közösügyek  és  a  forradalom«  czím  alatt,1  melyről  a  czél- 
zatosság  vádját  elhárítani  képes  nem  vagyok.  Az  egész  munka 
inkább  az  akkori  hivatalos  lap  szerkesztőjére,  ama  később 
lejárt  és  legbuzgóbb  hivei  által  is  megtagadott  irány  kép- 
viselőjére vallott,  mintsem  a  történészre  vagy  a  publiczistára. 
Teljesen  meg  is  világítja  ama  végzetes  irányzatot,  mely  kész 
a  történeti  eseményeket  egészen  ferde  és  hamis  színben  tün- 
tetni fel,  vagy  azért,  hogy  politikai  fegyvert  kovácsoljon, 
vagy  hogy  —  a  mit  különben  nem  Salamonra  kívánok 
érteni  —  esetleg  felsőbb  helyen  tetszésben  részesüljön.  Azon 
végzetes  irányzat  ez,  mely  minden  politikai  erényt  legalább 
is  hibának,  valamint  minden  hibát  erénynek  keresztel,  mely 
a  nemzeti  önérzetet  és  helytállást  vakmerő,  bátor  koczká- 
zatnak,  a  meghátrálást  és  jogok  feladását  politikai  ildomnakr 
az  elvhűséget  és  következéseit  hóbortnak  és  rögeszmének, 
az  alkalmazkodást  és  köpenyforgatást  államférfiúi  tapintatnak 
és  előrelátásnak  kereszteli  el.  Melylyel  szemben  fájdalmunk  e 
nemzet^történetének  magasztosabb  példáiban  keres  vigasztalást. 

A  hagyományos  osztrák  politikával  való  szembeszállás 
képezi  ezen  iskola  előtt  a  főbenjáró  bűnt. 

Ezért  kellett,  úgy  látszik,  Salamonnak,  különben  becses 
művében,  elitélni  Werbőczyt,  mondván,  hogy  Hármaskönyvé- 
vel ő  vesztette  el  a  hazát  és  okozta  a  mohácsi  vészt.2 

Ezért  kellett  továbbá  az  1 848-diki  törvényhozókat  álta- 
lánosságban, Kossuth  működését  különlegesen  oly  elbírálásban 
részesíteni,  mely  felfogásának  téves  volta,  adatainak  megbiz- 
hatlansága,  következtetéseinek  helytelensége  folytán  Lustkandl 
férczművére  emlékeztet. 


1  Budapesti  Szemle,  26.  és  27.  kötet. 

2  Magyarország  a  török  hódítás  korában,  Il-ik  kiadás  62.  lap. 

Ha  vele  foglalkozom,  azért  van,  mert  mint  történetiró- 
nak kétségtelen  érdemei  vannak,  azonkívül  dolgozatát,  leg- 
nagyobb csodálkozásomra,  többszörösen  mint  tekintélyt  idézve 
láttam.  Hogy  mennyiben  van  igazam  vele  szemben,  úgy  vélem, 
•elég  volna  utalni  azon  igazán  képtelen  állítására,  hogy  az 
1848-iki  törvények  tulajdonképpen  József  császár  szellemét 
valósítják  meg,  ki  gyönyörrel  szemléli  vala  munkájának 
gyümölcseit.1 

Méltó  párját  képezi  ennek,  közjogi  tájékozatlanság  szem- 
pontjából, azon  fogalomzavar,  melyet  nála  a  personal-  és  real- 
unió  kérdéseit  illetőleg  tapasztalunk.  Azt  a  viszonyt,  mely 
Ausztria  és  Németország  között  a  szövetség  korában  a 
»Deutscher  Bund«  idejében  létezett,  Salamon  personal-unió- 
nak  nevezi,  holott  ott  éppen  a  személyes  kapcsolat,  a  feje-, 
delmi  személy  közössége  hiányzott.  Viszont  a  Bach-korszak 
Ausztriája  real-uniónak  neveztetik,  mikor  hazánk  de  facto  tel- 
jesen be  volt  olvasztva  és  az  egész  monarkhia  egy  egységes 
birodalom  jellegével  birt. 

A  mi  a  politikai  bírálat  conditio  sine  qua  non-ját  alkotja : 
világos  és  határozott  szempontok  felállítása  és  a  kérdések  ily 
módon  való  kezelése,  nála  teljesen  hiányzik.  Egyebet  sem 
csinál,  mint  elítéli  az  1848-iki  törvényhozást,  úgy  azért,  a  mit 
tett,  mint  azért  is,  a  hogy  cselekedte,  a  nélkül  hogy  csak 
egy  rövidke  utalás  lenne  arra,  hogy  mi  az,  a  mit  tenni  kellett 
volna,  vagy  mennyiben  kellett  volna  másképp  fogni  a  dologhoz. 

Elítéli  a  törvényhozás  rögtönös  és  lázas  tevékenységét. 
Mellőzve  azt  az  igen  jelentős  mozzanatot,  hogy  a  törvények 
teljesen  beváltak,  elfelejti,  hogy  a  berendezés  nem  tűrt  halasz- 
tást és  a  kérdések  fenyegető  erővel  tódultak  előtérbe  és  köve- 
telték a  megoldást.  Maga  idézi  Deáknak  egy  nyilatkozatát, 
mely  szerint  az  1848-diki  törvények  megváltoztatása  nép- 
lázadást idézne  elő,  a  mi  eléggé  bizonyítja,  mily  érdekek 
forogtak  koczkán. 

Kitalálja,  hogy  az  1848-iki  törvényekért  senki  felelőssé- 
get nem  vállalt.  Az  ember  nem  is  érti  ezen  megjegyzés  czél- 
ját  és  indokát.  A  törvények  hozatala  nálunk  1848  előtt  magá- 

1  Budapesti  Szemle,  XXVII.  kötet  28.  lap. 

nak  az  országgyűlésnek  kezdeményezésére  történt,  miután 
parlamentáris  kormány  nem  létezett.  E  tekintetben  ezen  tör- 
vények sem  tehettek  és  tettek  kivételt,  annyival  inkább,  mert 
hozzá  oly  egyértelműséggel  hozattak,  hogy  ezen  tisztán  alaki 
követelmény  az  adott  helyzetben  semmi  fontossággal  sem 
birt.  Anyagi  szempontból  véve  mindenki  tudta,  első  sorban 
Salamon,  hogy  az  említett  törvények  legnagyobb  részt  Kossuth 
alkotásai.  Hiszen  Salamon  maga  is  úgy  beszél  rólok,  hogy 
azokat  Kossuth  egyszerűen  lediktálta.1  A  döntő  természetű 
körülményt  a  felelősség  szempontjából  úgy  Kossuthnak  mint 
az  egész  minisztériumnak  helytállása  képezte,  melyre  nézve 
kétség  alig  lehetett,  már  azért  sem,  mert  hiszen  eme  törvények 
végrehajtását  magokra  vállalták. 

A  kikerülhetlen  átmeneti  intézkedések,  t.  i.  hogy  a 
márcziusi  napokban  Apponyi  leköszönése  után  létezett  kan- 
czellária  kanczellár  nélkül,  valamint  miniszterelnök  minisz- 
térium nélkül  maradt,  szintén  súlyosan  elbíráltatnak,  a  nélkül 
hogy  megtudnók,  hogy  vájjon  mit  kellett  volna  tenni,  miután 
létező  hatóságokat  eltüntetni,  nem  létezőket  egyszerre  —  á 
la  Minerva  születése  —  előteremteni  csakugyan  nem  lehet. 
A  minisztérium  heterogén  összealkotása  is  kihívja  Salamon 
megrovását.  De  itt  is  felejti,  mily  nagy  érdek  volt  abban, 
hogy  az  említett  egyének  az  ügy  számára  megnyerettek, 
valamint  azt  is,  hogy  a  bonyodalmak  nem  abból  származtak. 

Nemcsak  Kossuthot  nevezi  forradalmárnak  és  lázítónak, 
de  a  törvényhozást  is.  Miért?  mert  Pest  városa  küldöttségét 
fogadta,  mely  alkalommal  pedig,  mint  említettem  is,  Kossuth 
alaposan  lehordta  őket,  nehogy  eszökbe  jusson  Paris  sze- 
repét játszani. 

Előhozakodik  azzal,  hogy  Széchenyi  beirta  naplójába 
a  márczius  3-iki  feliratra,  hogy  az  ostobaság  el  van  követve ; 
de  azt  elhallgatja,  hogy  ugyancsak  Széchenyi  azt  is  kijelenti, 
hogy  nincs  más  teendő,  mint  Batthyányi  és  Kossuthot  követni, 
a  mi  teljes  lojalitással  meg  is  történt,  valamint  nem  veszi 
tekintetbe,  a  mire  már  hivatkoztam,  hogy  Széchenyi  poli- 
tikáját sem  alulról,  sem  felülről  nem  támogatták. 

1  Idézett  munka,  27.  lap. 

A  fő  kifogás  mégis  arra  lyukad  ki,  hogy  az  osztrák 
követelményeknek  nem  lett  elég  téve.  Ezek  közt  első  helyen 
állott  az  osztrák  államadósságok  egy  részének  átvétele,  melyek 
fejében  évenkint  tiz  milliót  kellett  volna  az  országnak  fizetni. 
Ezen  ajánlatot  a  minisztérium  a  leghatározottabban  vissza- 
utasította, még  pedig  első  sorban  Deák  és  Széchenyi.  Deák 
erre  nézve  később  így  nyilatkozott. 

»Azt  kívánták  tőlünk,  hogy  vegyünk  részt  a  megegye- 
zésünk nélkül  csinált  adósságok  terhében.  Se  jog,  se  méltá- 
nyosság által  erre  nem  voltunk  kötelezve.  A  bécsi  minisz- 
térium abban  hibázott,  hogy  tőlünk  mint  kötelességet  köve- 
telte, a  mi  részünkről  más  nem  lehetett  mint  engedmény.  Mi 
pedig  abban  hibáztunk,  hogy  egy  formakérdésben  fennakad- 
tunk és  nem  ereszkedtünk  mindjárt  egyezkedésbe. «  l  Az  előa- 
dottak daczára  a  megegyezés  az  államadósságokra  nézve 
nem  tartozott  a  lehetetlenségek  közé.  A  mi  pedig  fődolog, 
a  későbbi  törésnek  indoka  gyanánt  e  magatartást  tekinteni 
csakugyan  nem  lehet.  Erre  vonatkozólag  már  maga  azon 
mozzanat  is  nagy  nyomatékkal  bir,  hogy  az  osztrák  poli- 
tikának, a  hitelezők  jogainak  megvédését  illetőleg  olyanok 
voltak  az  előzményei,  melyekből  ily  természetű  következteté- 
seket levonni  alig  lehetett.  Az  a  politika,  mely  a  múlt  szá- 
zadban kétszer  csinált  államtönköt,  számtalan  családot  juttatva 
koldusbotra,  bizonyára  ilyen  tekintetek  által  nem  igen  vezet- 
tette magát.  Az  egész  olyan  ürügy  volt  mint  a  többi,  melyek- 
nél már  akkor  könnyű  volt  átlátni  a  szitán. 

De  ha  a  dolog  csakugyan  komoly  volt,  akkor  is  a 
magyar  politikusok  nem  vágták  el  teljesen  ebben  a  kérdés- 
ben a  megegyezés  fonalát. 

Maga  Horváth  Mihály 2  beösmeri  Kossuthnak  e  kérdésre 
vonatkozó  békülékeny  magatartását,  és  ha  rosszhiszeműség 
helyett  a  nemzet  jóhiszeműséggel  találkozik,  az  elvállalás 
minden  esetre  megtörténik.  Ezen  mindenki  által  ösmert  tény- 
állás daczára  annál  czifrább  Salamon  magatartása,  ki  a  vissza- 


1   Kónyi :  Deák  beszédei,  II.  kötet  327.  lap. 

1  Magyarország    függetlenségi    harcza    1848— 1849-ben,     I.    kötet 
í>4.   lap.  (ienfi  kiadás. 

utasítással  szemben  vádként  azt  hozza  fel,  hogy  hiszen  az 
1848-iki  törvények  által  a  nemzet  jóval  több  terhet  vállalt 
magára,  így  például  a  vasúthálózat  kiépítését.  Mintha  az  egy- 
értelmű intézkedés  lett  volna :  az  országot  elmaradottságából 
kirántani,  anyagi  és  szellemi  szinvonalat  emelni,  meg  Ausz- 
triáért vérzeni. 

Nem  lehet  mást  mondani,  minthogy  az  osztrák  czen- 
tralisták  kifogása  hangzik  azon  megrovásban,1  hogy  a  48-iki 
törvényhozás  nem  vette  tekintetbe  Ausztriát  mint  alkotmányos 
államot.  Ez  szó  szerint  megfelel  Lustkandl  kifogásának,  mely 
szerint:  »nem  lehet  az  1848-diki  törvényeket  érvényeseknek 
tekinteni,  mert,  ha  Ferdinánd  az  örökös  tartományokban  elébb 
mint  abszolút  fejedelem  intézkedett  is,  1848.  márczius  15-ike 
óta,  miután  a  miniszteri  tanács  Ausztriában  felállíttatott,  a 
magyar  törvények  pedig  ápril  elején  gyártattak,  a  fejedelem 
nem  volt  többé  egyedüli  képviselője  és  törvényhozó  ténye- 
zője a  többi  országoknak «.2 

Közbevetőleg  mondva,  Lustkandl  jobban  ösmerte  az 
osztrák  eseményeket  mint  Salamon,  a  mi  pedig  még  magá- 
ban nem  volna  baj.  Hanem  a  baj  ott  kezdődik,  mikor  ezen 
nem-tudásból  nemcsak  helytelen,  de  igazságtalan  következ- 
tetések vonatnak  le.  Lustkandl  nem  is  beszél  alkotmányról, 
csak  minisztertanácsról,  a  mi  igen  lényeges  különbség.  Úgy 
is  volt:  még  akkor  Ferdinánd  alkotmányt  nem  is  adott 
Ausztriának.  Maga  Hartig  3  kiemeli,  hogy  azon  kiáltványban, 
melyet  Ferdinánd  népeihez  intézett,  még  az  » alkotmány « 
kifejezés  czélzatosan  mellőztetetett,  a  mi  azután  később  zava- 
rokra adott  alkalmat,  melyek  folytán  Ferdinánd  május  havá- 
ban Bécsből  meg  is  szökött.  Uj  minisztérium  alkottatott,  de 
ez,  mint  már    említem,   mind  a  régi  rendszer   híveiből  állott. 

Egy  nem  létező  alkotmányra  tekintettel  lenni  csakugyan 
nem  lehetett,  nem  is  szólva  arról,  hogy  Deák  Ferencz  még 
1861-ben  is  azt  vitatta,  hog}^  mi  nem  Ausztria  népeivel  szer- 
ződtünk, de  az  uralkodóházzal.  A  mint  hogy  az  1867-ik  évi 


1  Budapesti  Szemle,  XXVII.  kötet  219.  lad. 

2  Deák  :  Adalék  a  magyar  közjoghoz,  8.  lap. 
a  Lásd  Genesis,  155.  lap. 

XH-ik  törvény  sem  képez  szerződést  az  örököstartományok- 
kal, hanem  egyszerű  törvény,  olyan  mint  a  többi,  a  mi  azt 
jelenti,  hogy  egy  harmadik  tényező,  a  mint  nem  folyt  be 
annak  alkotásába,  úgy  nem  folyhat  be  a  megváltoztatásba 
sem.  Közjogilag  tehát  az  örököstartományokra  tekintettel  lenni 
nem  lehetett.  Hogy  azonban  e  rideg  közjogi  felfogás  mellett 
Kossuth  a  politikai  összhang  létrehozása  szempontjából  mit 
tett,  arra  mindjárt  rá  fogok  térni. 

Éppen  így  áll  a  dolog  Salamon  kritikájának  alaposságát 
illetőleg  a  hadügyi  kérdésre  nézve.  Ennek  függőben  hagyása 
hasonlóképpen  vádpontként  hozatik  fel  a  magyar  államférfiak 
ellen,  a  mint  hogy  még  az  1867  :  XH-ik  tör  vény  czikk  is  erre 
vonatkozólag  csak  általánosságokban  mozog.  A  védrendszer 
később  állapíttatott  meg.  De  ennek  alaptalanságát  azonkívül 
bizonyítja  az  előbb  idézett  márczius  31-diki  királyi  leirat, 
melyben  a  rendezés  a  későbbi  országgyűlésre  utaltatott. 
A  nélkül,  hogy  Salamon  zavaros  és  az  osztrák  katonai  szer- 
vezet és  politika  dolgában  a  legnagyobb  tájékozatlanságot 
eláruló  nézeteinek  elemzésébe  és  bírálatába  bocsátkoznám, 
mint  a  melyek  a  helyzet  kiugrópontját  úgy  sem  érintik,  csak 
annyit  kell  felemlítenem,  hogy  ezen  kérdést,  a  hadsereg  közös- 
sége vagy  különválasztása  problémáját  illetőleg  nem  szoros 
értelemben  vett  katonai  szempontok  voltak  az  udvari  párt 
előtt  mérvadók,  hanem  azon  körülmény,  hogy  ők  a  had- 
sereget meg  akarták  tartani  a  hagyományos  osztrák  politika 
eszköze  gyanánt,  mint  a  reakczió  fegyverét,  a  mely  minő- 
ségében az  tényleg  szerepelt  is.  Ez  volt  a  viszálynak  Eris- 
almája, nem  pedig  az,  hogy  két  hadügyminiszter  működött. 
Salamon  nem  vesz  tudomást  arról,  hogy  ebben  az  irányban, 
éppen  az  összeütközések  kikerülése  végett,  Ferdinánd  császár 
egyebek  között  1848.  május  7-én  egy  kabinetiratot  intézett 
Latour  osztrák  hadügyminiszterhez,1  melyben  neki  világosan 
meghagyatik,  hogy  a  hadsereg  összes  kormányzatában  való 
összefüggés  szempontjából  a  magyar  csapatoknak  alkalmazá- 


1  Lásd  az  egészet  Breit  százados  jeles  munkájában :  Magyar- 
ország 1848  —  49-iki  függetlenségi  harczának  katonai  története,  I.  kötet 
8-dik  lap. 

sára  nézve  tegye  magát  összeköttetésbe  a  magyar  hadügy- 
miniszterrel, mire  nézve  különben  még  István  főherczeg  nádor- 
ispán is  kapott  utasítást. 

Ha  tehát  összeütközések  származtak,  ezek  nem  a  ver- 
sengés következtében  jöttek  létre,  hanem  igenis  azért,  hogy 
a  kamarillának  éppen  Latour,  a  hadügyminiszter,  volt  egyik 
főeszköze.  Deák 1  maga  beszélte  el  Beustnak,  hogy  midőn 
Latournál  az  osztrák  tábornokok  kétszinü  viselkedése  miatt 
panaszt  emeltek,  ez  azt  felelte:  » töröljék  el  az  urak  az  1848-iki 
törvényeket  és  azonnal  rendbe  jön  minden «. 

Ennek  a  kétszinü  viselkedésnek  az  udvari  kamarilla  volt 
oka,  a  mi  oly  módon  jelentkezett,  hogy  a  hadsereg  tisztikarát 
folytonosan  a  legválságosabb  helyzetbe  hozta,  azon  ellentétes 
parancsok  miatt,  melyekben  a  magyar  és  osztrák  részről 
részesült,  mindegyik  esetben  a  legfőbb  hadúr  czége  alatt. 

Erre  vonatkozólag  a  szabadságharcz  ötletéből  a  maga 
helyén  többet  fogok  mondani.  Itt  csak  két  tényleges  mozza- 
natot akarok  felemlíteni,  mely  már  maga  elégséges  Salamon 
eljárását  kellő  világításba  helyezni. 

A  közös  hadseregnek  egyik  legkiválóbb  és  ösmertebb 
tábornoka,  ki  1848-ban  szintén  ellenünk  harczolt,  egy  alka- 
lommal, még  pedig  nagyobb  társaságban,  következőképpen 
ecsetelte  a  tisztikar  akkori  helyzetét.  Szerinte  őt  csak  azon 
véletlen  mentette  meg  az  akasztófától,  hogy  nem  magyar 
ezredben  szolgált.  Mert  ha  ott  szolgált  volna,  ő  is  leteszi  az 
esküt  az  alkotmányra  mint  többi  bajtársai,  és  mint  azok,  ő  is 
harczolt  volna  érette,  miután  az  esküt  azért  teszik  le,  hogy 
megtartsák,  nem  pedig  hogy  megszegjék. 

Damjanich,  Pöltenberg  legjobb  barátai  közé  tartoztak. 
Pöltenberg  egy  alkalommal  jelentkezett  az  osztrák  hadügy- 
miniszternél, Latournál,  mondván,  hogy  nem  tudja  mint  csele- 
kedjék. A  magyarok  a  ráczokról  mondják  azt,  hogy  rebellisek, 
viszont  ezek  megfordítva  beszélnek.  Latour  válasza  az  volt, 
hogy  a  kapitány  magyar  huszárezredben  szolgál,  a  magyar 
hadügyminiszter   parancsai  alá  tartozik,  végezze   el  a  dolgot 

1  E  beszélgetés  a  Budapesti  Szemle  egy  előbbi  fotyamában  meg 
is  jelent. 

vele.  Pöltenberg  a  szerint  cselekedett,  ment  a  kötelesség  utján, 
mely  a  vérpadra  vitte. 

Egy  másik  osztrák  tábornok,  ki  ujabban  igen  becses 
munkát  írt  az  első  osztrák  dzsidásezrednek  a  szabadság- 
harcz  alatti  működéséről,  melyben  igen  vonzó  modorban  ösmer- 
teti  meg  ezt  velünk,  így  adja  elő  azon  hihetetlen  körülmé- 
nyek magyarázatát,  a  melynek  folytán  a  világhírű  magyar 
huszár  bajtársával,  a  lengyel  dzsidással,  viaskodni  volt  kény- 
telen.1 Rémületes  volt  a  zavar,  mely  akkor  Magyarországon 
uralkodott.  A  magyar  katona,  mikor  azt  látta,  hogy  a  hadügy 
élén  egy  császári  tábornok,  Mészáros,  a  csapatok  élén  meg 
egy  másik  tábornok,  Móga  állott,  míg  Jellachich  állásától 
fejedelmi  parancsra  megfosztatott,  méltán  hihette,  hogy  a  jog 
terén  áll  és  legfőbb  hadurának  engedelmeskedik.  Legfelsőbb 
helyen  a  gyengeség,  az  örökös  paktálás,  a  félelem  a  dolgokat 
igazi  nevükön  nevezni,  hozzá  Kossuth  ragyogó  ékesszólása, 
a  Bécsből  jövő  és  egymásnak  folytonosan  ellentmondó  ren- 
deletek a  fogalmak  zavarát  oly  fokra  csigázták,  hogy  a  derék 
és  gyönyörű  császári  magyar  ezredek  jóhiszemüleg  a  fel- 
keléshez csatlakoztak  és  mikor  végre  meglátták  az  örvényt, 
akkor  már  becsülettel  a  visszatérés  lehetetlen  volt. 

Még  egy  más  dologgal  is  előhozakodik  Salamon,2  melyet 
az  1848-iki  törvények  alkalmazásának  rubrikája  alá  soroz. 
Ez  nemcsak  az  ő  találmánya,  hanem  a  magyar  publiczistika 
egy  részének  állandó  vádja  volt,  különösen  Kossuth  ellen,3 
mely  vád  az  európai  eseményeket  illető  teljes  tudatlanságot 
és  tájékozatlanságot  árulja  el.  E  vád  az  olaszok  elleni  segély 
megtagadására  vonatkozik.  Ezen  állítólagos  megtagadás  úgy 
állíttatik  oda,  mint  az  Ausztriával  való  törés  egyik  indoka. 
Az  egész  ügy  előadása  a  későbbiekre  tartozik.  Itt  elég  annyit 
megemlíteni,  hogy  az  egész  segélykérés  nem  volt  komoly. 
Bizonyítja    ezt  azon    körülmény,    hogy  az  osztrák    kormány 


1  General  der  Cavallerie  Fischer  von    Wcllenborn :  Regiment  Gráf 
Civalart  Uhlanen  in  den  Jahren   1848-1849.  27.  lap. 

2  Lásd  Budapesti  Szemle  XXVII.  kötet  232.  lap. 

"■  Lásd  egyebek  között  Kovács  Lajos  :  Széchenyi  István  közéletének 
három   utolsó  éve,  II.  kötet  XI.   fejezet. 

ugyanakkor,  mikor  az  országgyűléstől  a  segélyt  kérte,  Lombar- 
diát az  olaszoknak  oda  ajánlotta.  Ebből  a  czélból  egy  osztrák 
diplomata,  Hummelauer,  Londonba  küldetett,  az  akkori  külügy- 
miniszterhez, Palmerstonhoz,  hogy  az  egészet  közvetítse.1 

A  keresztülvitelnek  Radetzky  állotta  útját,  ki  a  császári 
parancsnak  nem  engedelmeskedett,  az  olaszokat  két  véres 
csatában  megverte  és  Lombardiát  visszafoglalta.  Ekkor  tette 
Schwarzenberg  Félix  2  azon  szenzaczionális  kijelentést,  hogy 
Ausztriát  tábornokainak  engedetlensége  menti  meg.  Ennek 
következtében  az  olasz  segély  kérdése  különben  is  tárgy- 
talanná vált.  Olyannyira,  hogy  két  jól  informált  államférfi, 
Hartig 3  és  Ficquelmont,4  a  kik  mind  a  ketten  Kossuth  és 
a  magyar  nemzet  állítólagos  egész  bünlajstromát  felsorolták, 
az  olasz   segély  megtagadásáról  egy  árva  szót  sem  szólnak. 

Hogy  az  egész  segélykérés  mennyire  nem  volt  komoly, 
bizonyítja  azon  körülmény,  mely  a  maga  során  bővebben  ki  fog 
fejtetni,  hogy,  a  mint  az  olaszokat  leverték,  azonnal  a  kamarilla 
le  is  vetette  álarczát  és  oly  követelésekkel  állott  elő,  melyek 
nemcsak  az  ország  jogainak  feladását,  de  megbecstelenítését 
is  jelentették.  Éppen  úgy  tévesnek  kell  azon  felfogást  is  minő- 
sítenem, melynek  Horváth  kifejezést  ad,  mintha  a  közös  ügyek 
elintézésének  keresztülvitele,  vagy,  mint  Széchenyi  magát  kife- 
jezte, a  pragmatika  szankczió  újból  való  meghatározása  az 
állapoton  segített  volna.  Ezt  a  körülményt  ebben  az  értelem- 
ben az  1848-iki  törvények  alkotásával  összeköttetésbe  hozni 
nem  lehet,  éppen  úgy  nem,  mint  ama  másikat  sem,  hogy  e 
törvények  meghozatala  azonnal  feltárta  a  veszélyeket,  melyek 
belőlök  támadtak,  mint  a  hogy  az  az  1861.  július  21-diki 
leiratban  felemlíttetett. 

Erre   vonatkozólag   válaszolta    Deák  Ferencz5    Il-ik  fel- 

1  Reuchlin :  Geschichte  Italiens,  VI.  kötet  171.  lap.  —  Hübner  : 
Ein  Jahr  meines  Lebens,  147.  lap.  —  Metternich:  Nachgelassene  Papiere, 
VIII.  kötet  428.  lap.  —  Helfert :  Die  Thronbesteigung  des  Kaisers  Franz 
Josef,   12.  lap. 

3  Helfert,  u.  ott  14.  lap. 

8  Genesis  der  Revolution  in  Österreich. 

*  Lord  Palmerston,  England  und  der  Continent. 

6  Kónyi,  idézett  munka,  III.  kötet  168.  lap. 

iratában  a  következőket :  »A  mi  pedig  a  legmagasabb  királyi 
leiratban  megemlített  rázkódásokat  illeti,  engedje  Felséged  tisz- 
telettel megjegyeznünk,  hogy  azokat  nem  az  1848-diki  tör- 
vények okozták,  hanem  azon  törvényeknek  meg  nem  tartása 
és  azon  akadályok,  melyek  a  törvényeknek  teljes  végrehaj- 
tását gátolták.  Mi  módon  alakultak  azon  akadályok,  azt,  nem 
akarván  a  múlt  idők  fájdalmas  emlékeit  újra  felidézni,  Fel- 
séged iránti  tiszteletből  elhallgatjuk. « 

Az  így  elhallgatott  dologra  nézve  világot  vet  különben 
szintén  Deáknak  egy  másik  nyilatkozata,  egy  Beust  minisz- 
terrel folytatott  beszélgetése  alkalmából.1  Ez  felhozta  neki  az 
1848-iki  törvényekben  rejlő  veszélyeket.  Erre  Deák  lényegileg 
ezt  felelte.  Határozottan  kijelentette,  hogy  nem  a  törvények 
szülték  a  veszélyeket,  hanem  azoknak  ármányai,  a  kik  e  tör- 
vények által  elvesztették  illetéktelen  befolyásukat  kormá- 
nyunkra és  ezt  a  befolyást  vissza  akarták  nyerni.  Állításának 
hiteléül  több  rendbeli  példát  hozott  fel.  A  magyar  minisztérium 
ki  volt  nevezve,  midőn  az  utolsó  napon,  miniszteri  ellen- 
jegyzés nélkül,  Jellachichot  horvát  bánná  tették  meg,  kinek 
magyarellenes  érzelmei  ismeretesek  voltak.  A  magyar  kormány 
mindennek  daczára  megkezdette  vele  a  tárgyalásokat  a  hor- 
vátok kibékítése  tárgyában.  De  ő  megvetéssel  utasította  vissza 
a  jóakaratú  felhívást.  Batthyányval  együtt  ketten  panaszt 
emeltek  Latour  osztrák  hadügyminiszternél,  ki  gúnyosan  azt 
felelte:  » töröljék  el  a  magyarok  az  1848-iki  törvényeket,  mind- 
járt rendet  fognak  csinálni «.  Wessenberg,  az  osztrák  miniszter- 
elnök, elmondotta,  hogy  két  kormány  van :  » egyik  a  nyilvános, 
melynek  ő  is  tagja,  másik  a  titkos,  az  úgynevezett  kamarilla«. 
Később  azután  kézre  került  levelek  megállapították,  hogy 
honnan  szíttatott  a  belviszály  tüze.  Ezekből  kisült,  hogy  a 
legmagasabb  helyekig  nyúltak  vissza  a  reakczio  szálai.  Deák 
olyannak  ösmerte  az  akkori  helyzetet,  melyről  kompromisszió 
nélkül  nyilvánosan  beszélni  nem  is  lehet. 

Csengery  Antal 2  volt  az,  ki  a  szeg  fejére  ütött  következő 
szavaiban,     melyeket    az    akadémiában  Deákot    elparentálva 

1  Konyi,  idézett  munka,  IV.  kötet  146.  lap. 

2  Deák  Ferencz  emlékezete,  71.  lap. 

mondott:  » Tévednek  azok,  a  kik  úgy  vélik,  hogy  a  reakczió, 
mely  hazánk  nem-magyar  ajkú  népességét  lázította  fel,  majd 
támadó  háborút  viselt  hazánk  ellen,  csak  azon  okból  tette 
mindazt,  mert  az  1 848-iki  törvényhozás  nem  intézkedett  azon 
közös  ügyekről,  a  melyek  hazánk  és  a  közös  uralkodó  többi 
országai  között  idők  folytában  kifejlődtek. 

»Az  1 848-iki  törvényhozók  mind  a  törvényekben,  mind 
később  hozott  határozatukban  elösmerték,  hogy  ilyen  közös 
ügyek  léteznek.  Nem  voltak  ugyan  kifejtve  és  körülirva  a 
közös  ügyek,  de  már  a  márcziusi  napokban  kimondotta  az 
országgyűlés,  hogy  szükségesnek  látja  azon  ügyek  költségei- 
nek fedezésére  addig  is,  míg  a  jövő  országgyűlés  azok  iránt 
határozni  fog,  utólagos  kiegyenlítés  fenntartása  mellett,  bizo- 
nyos összegeket  megajánlani.  Ezt  azután  is  ünnepélyes  hatá- 
rozatokban többszörösen  kijelentették  a  nemzet  képviselői  és 
erről  az  egyetértés,  barátság  és  rokonszenv  kifejezése  mellett 
küldöttség  által  is  kívánták  értesíteni  az  osztrák  alkotmányozó 
országgyűlést,  hogy  mindazon  érdektalálkozásokat,  a  melyek 
Magyarország  és  Ausztria  között  fennforognak,  szívesen  készek 
az  alkotmány,  igazság  és  méltányosság  alapján  kiegyenlíteni. 
Mindezen  nyilatkozatok  daczára  folyt  a  háború,  folyt  azon 
hatalom  és  befolyás  visszaszerzése  czéljából,  melyet  a  bécsi 
központi  kormány  közegek  hazánkban  számos  törvény  ellen 
gyakoroltak.  Minthogy  e  hatalom  és  befolyás  gyakorlását 
az  1848-diki  törvén}^ek  lehetetlenné  tették,  azért  intéztetett 
kezdetben  a  támadás  főleg  azon  törvények  ellen.  Utóbb  azon- 
ban már  e  törvények  és  intézmények  megsemmisítése  sem 
tartatott  elégnek  és  Magyarország  alkotmányos  önállásának 
teljes  megszüntetése  és  az  osztrák  tartományokkal  való  egybe- 
olvasztása volt  a  kitűzött  és  nyíltan  bevallott  törekvés. 

»E  törekvés  ellenében  tehát  nemcsak  alkotmányáért,  de 
egész  lételéért  küzdött  a  nemzet  és  ennek  a  ténynek  meg- 
állítása adja  kezünkbe  a  fonalat,  hogy  a  szofizmák  tömkele- 
géből, melyet  publiczistai  értelmetlenség  hordott  össze,  kibon- 
takozhassunk.* 

A  kérdés  ma  ebben  az  irányban  olyannyira  tisztában 
van,  hogy  komoly  vitáról  szó  sem  lehet.  A  legilletékesebb  osz- 
trák irók  munkáiból  meg  lehet  állapítani,  hogy  nem  Kossuth 

és  nem  az  1 848-iki  törvények  okozták  az  összeütközést.  Maga 
Helfert 1  kénytelen  beösmerni,  hogy  az  udvar  nem  megoldani, 
de  kettévágni  akarta  a  magyar  kérdés  csomóját.  A  reakczió- 
nak  nemcsak  Jósika  és  Szécsen,2  de  még  Windischgrátz  is 
nagyon  magyar  érzelmű  volt,3  a  miért  azután  menesztetett  is. 

A  dolog  ellenkezőleg  áll.  Az  .  1 848-diki  törvények  és 
Kossuth  szereplése  méltatásánál  tovább  kell  mennünk  és  a 
hazánk  és  Ausztria  közötti  viszony  alakulását  kell  szemügyre 
vennünk  éppen  e  törvények  és  a  későbbi  események  alapján. 

Az  Ausztriával  való  viszonyt  tekintik  Kossuth  műkö- 
dése Achillesz-sar kának.  Politikájának  ezen  része  ellen  foly- 
nak a  legerősebb  támadások.  Egyszerűen  azért,  mert  úgy 
tartják,  hogy  viselkedésének  feltétlenül  a  két  állam  közötti 
kapcsolat  szétszakítására  kellett  vezetni. 

Ezen  az  állásponton  volt  az  érdemes  Hartig  4  is.  Ez  azért 
bir  különös  fontossággal,  mert  ő,  a  ki  munkáját  1851-ben, 
tehát  a  legsötétebb  reakczió  korszakában  írta,  ellentétben  Bach 
és  a  többi  osztrák  kormányemberekkel  azt  vitatta,  hogy  az 
1 848-iki  törvények  alaki  jogszerűségéhez  kétség  nem  férhet. 
De  erősen  állítgatta,  hogy  igenis  végrehajtásukban  a  korona 
egysége  és  a  pragmatika  szankczió  által  létrejött  kötelékkel 
ellentétben  állanak.  Habár  ennél  a  kérdésnél  annak  a  jogi 
véleménynek  adott  is  kifejezést,  hogy  az  1 848-iki  törvényt 
nem  a  pragmatika  szankczió  alapján  kell  magyarázni. 

Ezen  felfogását  azzal  indokolja,  hogy  a  pragmatika 
szankczió  a  48-diki  törvényekben  nem  említtetik,  csak  is  az 
élőbeszédben  történik  rá  hivatkozás.  Lényegében  ugyanaz  az 
okoskodás,  melynek  az  1861-iki  országgyűlésen  egy  akkori 
tehetséges  követ,  Révész  Imre,  kifejezést  adott,  a  ki  szintén 
azzal  érvelt  a  pragmatika  szankczió  ellen,  hogy  ezen  kifejezést 
a  mi  Corpus  Jurisunk  nem  ösmeri. 

Különben  ezt  csak  közbevetőleg  említettem.  Szavaim- 
nak súlypontja  a  48-iki  törvények  hatására  és  Kossuth  eljá- 


1  Die  Thronbesteigung  des  Kaisers  Franz  Josef,  74.  lap. 
a  Hübner:  Ein  Jahr  meines  Lebens,  325.  lap. 
8  Helfert:  Der  ungarische  Winterfeldzug,  II.  kötet  420.  lap. 
4  Genesis,  300.   lap. 

rásának  elemzésére  vonatkozik,  a  mire  nézve  a  következők 
birnak  fontossággal.  Első  sorban  ki  kell  mondani,  hogy 
Kossuth  döntő  és  alapvető  tényező  volt  arra  nézve,  hogy  az 
ország  és  Ausztria  ügye  abból  a  zsákutczából,  a  melybe 
jutott,  kiszabadulhasson  és  előttök  az  egészséges  politikai 
megoldások  tág  területe  nyíljék  meg.  Az  ügyeknek  egy  igazán 
holt  pontra  való  érkezése  idézte  fel  nálunk,  főleg  a  negyvenes 
években,  az  ellentéteknek  oly  mérvű  kiélesedését,  mely  az 
összeütközést  kikerülhetlenné  tette,  míg  Ausztriára  nézve  nem 
maradt  más  hátra  mint  a  lélek  teljes  elhalása.  A  vízözön 
előtti  osztrák  rendszerre  nézve  bizonyítékra  nincsen  szükség, 
a  magyarra  nézve,  mint  klasszikus  tanukra,  elég  ismételve 
utalni  arra,  hogy  nemcsak  Széchenyi  a  » Politikai  programm- 
töredékek«-ben,  de  még  Metternich *  is  hangsúlyozta,  hogy 
hazánk  1844-ben  a  forradalom  előcsarnokában  áll,  mert  a  régi 
rendszer  kiapadt,  az  uj  még  nem  léphetett  életbe. 

Ezen  katasztrófának  vette  elejét  az  1848-diki  reform. 
De  midőn  Kossuth  és  az  1848-iki  törvényhozók  politikájáról 
és  intencziój ukr ól  L  szólunk,  számukra  méltatás  helyett  jóval 
többet  lehet  követelni. 

Ficquelmont 2  előbb  idézett  munkájában  arról  beszél, 
hogy  a  magyarok  alkotmányos  ösmereteiket  és  tapasztala- 
taikat oly  módon  hasznosíthatták  volna,  hogy  egy  közös 
birodalmi  parlamentbe  belépve,  annak  megszilárdulásához 
hozzájárultak  volna.  Természetesen  így  a  dolog  nem  mehe- 
tett végbe,  de  ment  és  történt  más  alapon.  Tény  ugyanis  az, 
hogy  úgy  Kossuth,  mint  az  1848-diki  kormány  és  törvény- 
hozás hazánk  viszonyait  az  uralkodóházhoz  és  az  örökös- 
tartományokhoz,  valamint  ezek  közjogi  rendjét  egészségesebb 
alapokra  akarták  fektetni.  Véget  akartak  vetni  annak  a  több 
századon  keresztül  tartó  egészségtelen  állapotnak,  mely  az 
uralkodóházat  és  népeit  a  Lajthán  túl  csak  gépies  módon 
enyvezte  egymáshoz,  úgy  hogy  az  első  forró  nap  felolvaszt- 
hatta, valamint  a  vihar  összetörhette. 

Véget   akartak    vetni   ama    sanyarú    helyzetnek,    mely 


1  Nachgelassene  Papiere,  VII.  kötet  51.  lap. 

2  Lord  Palmerston,  England  und  der  Continent,  30.  lap. 

Lustkandl 1  szerint  Ausztria  népeit  oda  juttatta,  hogy  a  kor- 
mányzatnak nem  részei,  hanem  tárgyai  voltak. 

Egy  szóval  Ausztriát,  csak  úgy  mint  magunkat,  a  tel- 
jes önkormányzat  jótéteményeiben  kivánták  részesíteni,  mi  a 
szerves  államformák  egyik  lényeges  alkatelemét  teszi  és  így  a 
gépezetbe  lelket,  életet  kívántak  önteni.  Mielőtt  e  törekvéseket, 
habár  csak  dióhéjba  szorítva  is,  ösmertetném,  rá  kell  mutat- 
nom arra  a  jelentős  mozzanatra,  hogy  már  ama  válságos 
idők  közepette  a  vezető,  alkotó  erő  az  egész  monarkhiára 
nézve  tőlünk  került  ki. 

A  dolog  rendkívüli  fontosságát  nem  kell  magyaráz- 
nom annak  megállapítására  nézve,  hogy  a  monarkhia  súly- 
pontja természetszerűleg  hol  fekszik.  Tudvalevő,  hogy  Savoyai 
Eugénnek  és  Gentznek  is,  a  ki,  mint  már  említem,  Metternich 
bizalmasa  volt,  az  volt  a  nézete,  hogy  e  súlypontot  Budára  kell 
helyezni.  Földrajzilag  nem  is  lehetett  erre  nézve  kétség,  miután 
hazánk,  összefüggő,  tömör  területével,  az  egész  monarkhiának 
gerinczét,  tengelyét  képezi.  Éppen  úgy  nem  katonai  szem- 
pontból, hiszen  a  XVIII.  és  XlX-dik  .század  harczaiban  ez 
volt  a  nagy  tartály,  honnan  a  sereg  harczedzett  elemei  kike- 
rültek. Politikailag  is  így  festett  a  helyzet.  A  mint  az  1867-iki 
évben  a  monarkhia  újjáalakítását  czélzó  osztrák  programm 
teljes  fiaszkót  vallott  és  a  Deákét  kellett  elfogadni,  úgy  állott 
a  dolog  1848-ban  a  kezdeményezést  és  minden  valószínűség 
szerint  a  végleges  rendezést  illetőleg  is,  ha  ennek  folyamata 
lelkiösmeretlenül  meg  nem  zavartatik. 

E  törekvésekre  nézve  különösen  hangsúlyozni  kell,  hogy, 
a  mint  nálunk  az  alkotmány  átalakításánál  a  történeti  nyo- 
mokon indultak,  úgy  állott  a  dolog  az  Ausztriához  való 
viszony  szempontjából  is.  Úgy  vélem,  nem  tévedek,  ha  azt 
mondom,  hogy,  midőn  Kossuth  hazánk  összeköttetését  az 
örököstartományokkal  elmélkedésének  tárgyává  tette,  bizo- 
nyára figyelmét  megragadta  a  Corpus  Juris  törvényei  között 
II.  Ferdinánd  hitlevele  12-ik  pontjának  tartalma,  mely  ekként 
hangzik :  »Quod  confoederationes  cum  Regno  Bohemiae  et  aliis 
vicinis  provinciis  in  suo  vigore  permaneant,  Sua  Majestas  obser- 
vabit  et  per  alios  observari  faciet.«  (Ó  Felsége  a  Csehország- 

terreichischcs  Staatsworterbuch,  I.  kötet.   Centralstcllen. 
Beöthy  Ákos  :  A  magyar  államiság  fejlődése,  küzdelmei.  III.  37 

gal  és  a  szomszéd  tartományokkal  kötött  irigyet  megtartja 
és  másokkal  is  megtartatja.)  Bizonyára  eszébe  jutott,  mint 
ennek  előzménye,  Mátyás  főherczeg  aegise  alatt  Bocskay, 
Illésházy,  az  osztrák  Tschernembl,  a  morva  Zierotin  közös 
akcziója,  mikor  a  szövetséges  osztrák  és  magyar  sereg  Prága 
előtt  megjelent,  hogy  II.  Rudolf  eszelős  önkényuralmának 
véget  vessen  és  az  elrabolt  magyar  koronát  visszahozza, 
mely  esemény  folyamatát  e  munka  első  kötetében  ecseteltem.1 

Ezen  szövetség  a  kölcsönös  szabadság  biztosítására  kötte- 
tett, a  császári  hatalom  túlkapásai  ellen.  Ezt  a  fonalat  később 
Bethlen  Gábor  is  felvette  a  beszterczebányai  országgyűlésen, 
csakhogy  kora  halála  a  befejezést  megakadályozta. 

Élt  e  hagyomány  a  pragmatika  szankczió  megkötésénél 
is.  Az  országgyűlés  a  szerződést  Ausztria  népével  is  meg 
akarta  kötni,  de  III.  Károly  azzal  ütötte  el  a  dolgot,  hogy 
miután  az  örököstartományokat  absolut  hatalmánál  fogva  ő 
képviseli,  az  ő  szava  azokat  is  kötelezi. 

A  magyar  nemzet  és  Ausztria  népei  közötti  solidaritás 
érzete  volt  az,  mely  Kossuth  márczius  3-iki  nagy  beszédét 
áthatotta.  Azon  beszéd  volt  az,  mely  úgy  hazánkban,  mint 
Ausztriában  az  uj  világrend  beköszöntője  lett.  A  mint  hogy 
erre  vonatkozólag  a  bécsi  népnek  úgy  a  márcziusi  mint  októ- 
beri magatartása  minden  kétséget  kizár. 

Legyen  szabad  itt  még  a  szolidaritás  kérdésére  nézve 
annyit  elmondani,  hog}^  midőn  1 848  szeptemberében  a  reakczió 
mind  merészebben  ütötte  fel  fejét,  az  alvidéken  dúlt  a  lázadás 
és  Jellachich  zsebrákjaival  be  is  tört,  Kossuth  a  magyar  ország- 
gyűlésen indítványt  tett,  hogy  a  bécsi  Reichsrathhoz  egy  kül- 
döttség menesztessék.  Ennek  a  küldöttségnek  ki  kellett  volna 
jelentenie,  hogy  készek  vagyunk  esetleges  viszályainkat  velők 
békés  utón  elintézni,  a  mint  kikérjük  támogatásukat  az  önkény- 
uralom ellen  is.  Ez  indítvány  egyhangúlag  elfogadtatott  és 
12  képviselő,  közöttök  Eötvös,  Deák,  Szemere  és  négy  főrend, 
elindultak  reménytelen  útjokra,  mely  tényleg  a  sisyphusi  mun- 
kák sikertelenségével  járt. 

Járt  pedig  azért,    mert  a  bécsi  Reichsrath,    Bachnak  és 

1  Lásd  Régi  Magyarország. 

a  reakcziónak  sugallatára,  a  magyar  országgyűlés  küldöttségét 
nem  fogadta.  A  többség  nem  hajtott  a  derék  prágai  könyv- 
kereskedő, Borrosch  beszédére,  a  ki  azt  mondta,  hogy  a 
magyarok  azért  jönnek,  hogy  a  szabadságnak  utat  nyissanak. 
A  világszellem  az,  mely  az  ő  képökben  a  Reichsrath  kapuin 
zörget  és  ha  bebocsáttatást  nem  nyer,-  az  események  Ausztria 
felett  a  napirendre  fognak  térni. 

A  bécsi  Löhner  figyelmeztette  az  elvakultakat,  hogyha 
a  magyar,  királyi  eskü  által  szentesített,  törvényeken  az 
ármány  és  erőszak  keresztülgázol,  mi  biztosítékkal  fognak 
birni  azok,  melyeket  ők  hoznak?  »Ti  szlávok,  szólt  menny- 
dörögve hozzájok,  azt  mondjátok,  hogy  ti  tartjátok  fenn  a  biro- 
dalmat. Mutassátok  meg,  hogy  szavaitok  nem  hiu  kérkedés 
számba  jönnek.  Mert  ha  Magyarország  egyszer  elbukik,  akkor 
késő  lesz  a  győzelmes  szoldateszkát  feltartóztatni.  És  a  tör- 
ténet oda  fogja  nektek  harsogni,  hogy  megengedtétek  egy 
testvérnemzet  lemészárlását  és  tinektek  is  a  rabszolgaság  lesz 
közös  sorsotok. «  Intő  szózata,  melynek  minden  betűje  teljesült, 
elhangzott.  A  magyar  ajánlat  visszautasíttatott  és  a  polgár- 
háború megkezdődött.1 

Ajánlom  mindenkinek,  a  ki  e  szerény  sorokat  olvassa, 
hogyha  magának  megfelelő  véleményt  akar  alkotni  az  ese- 
mények hordereje  és  a  vezető  egyének  viselkedését  illetőleg, 
hogy  gondolkozzék  a  felett,  mi  történt  volna  akkor,  ha  a 
magyar  nemzet  békejobbja  vissza  nem  utasíttatik  és  a  reakczió 
istentelen  támadása  elmarad. 

Talán  nem  tévedek,  ha  azt  mondom,  hogy  hazánk 
az  1848-diki  minisztérium,  vagyis  Deák,  Kossuth,  Eötvös, 
Széchenyi  vezérlete  alatt  boldog  lehetett  volna.  De  érdemes 
a  kibékülés  eshetőségeinek  figyelembevételét  Ausztria  és  a 
monarkhia  nemzetközi  helyzetére  is  kiterjeszteni.  Nem  bocsát- 
kozom hosszú  fejtegetésekbe,  csak  néhány  rövid  jelszót  dobok 
oda :  úgy  vélem  ezek  is  elégségesek  a  közvélemény  gondol- 
kodásának irányítására. 

Erre    vonatkozólag    nem  lehet  figyelmen   kivül    hagyni 

1  Lásd  ez  ülésnek  leírásút  Springer:  Geschichte  üesterreichs, 
II.   kötet  512.  lap. 

ama  mozzanatot,  hogy  a  mi  Ausztria  alakulását  illeti,  oly 
heterogén  elemek,  mint  Metternich,  Wesselényi,  Szécsen  Antal, 
Eötvös  József  és  a  48-as  évek  egy  kitűnő  osztrák  publi- 
czistája,  dr.  Fischhof  teljesen  egy  nézeten  voltak  és  Ausztria 
íederális  szervezését  látták  szükségesnek.  Nagyon  szépen  for- 
mulázta e  tételt  Fischhof 1  egy  munkájában,  melyben  azt  mon- 
dotta, hogy  Ausztria  egy  monarkhikus  Svájcz,  mint  ez  egy 
köztársasági  Ausztria,  vagyis  hogy  a  különféle  néptörzseknek 
a  szabadság  védpaizsa  alatt  kell  egyesülniök,  széles  önkor- 
mányzati vagy  szövetségi  alapon. 

De  ha  ettől  egészen  el  is  tekintünk,  a  mi  végre  magának 
Ausztriának  belügye,  és  maradunk  tisztán  csak  annál  a  thémá- 
nál,  t.  i.  a  viszonyok  békés  fejlődésének  méltatásánál :  úgy 
nem  igen  lehet  a  legkisebb  kétség  az  iránt,  hogy  magának 
Ausztriának  még  1848-ban  keresztülvitt  alkotmányos  beren- 
dezése és  annak  megszakítás  nélküli  fenntartása  is  kiegyen- 
líthette volna  az  ellentéteket,  melyek  németek  és  szlávok, 
federalis  és  czentralista  irányzatok  között  támadtak.  Igaz,  és 
tagadni  nem  lehet,  hogy  az  ellentétek  már  elébb  is  léteztek  és 
Ausztria  parlamentáris  élete  ez  években  is  azokat  feltüntette, 
kifejezésre  juttatta.  De  a  mi  ez  ellentéteket  már  akkor  kiéle- 
sítette, egyrészt  a  hagyományos  »divide  et  impera«  elv,  vala- 
mint a  bekövetkező  udvari  reakczió  volt,  mely  különösen  a 
szláv  elemre  támaszkodott.  Ennek  a  mételynek  be  nem  oltása 
nagyon,  de  nagyon  megkönnyítette  volna  az  átalakulás  szerves 
folyamatának  háborítatlan  befolyását. 

A  hogy  a  dolgok  akkor  állottak,  még  az  sem  tartozott 
a  lehetetlenségek  közé,  hogy  a  Reichsrath  alkotmánykészítő 
bizottsága  Eötvös  és  Deák  tanácsával  élhessen,  éppen  úgy, 
mint  a  hogy  az  1839-iki  országgyűlés  által  kiküldött  büntető- 
jogi bizottság  ezt  Mittermaierrel  cselekedte.  Ki  tudja,  talán 
az  ő  fellépésük  elejét  vehette  volna  ama  torzsalkodásnak, 
mely  igen  gyakran  a  közvetítés  hiányából  származik  s  mely 
közvetítést  Bismarck  oly  találóan  a  »becsületes  alkusz «  szerep- 
köréhez tartozónak  tekintette. 

A  mi    azonban  kétségtelen,    az  azon  kedvező   fordulat,. 

1  Österreich  und  die  Bürgschaften  seines  Bestandes,  89.  lap. 

mely  a  monarkhia  békés  újjáalakításának  folytán  annak  nem- 
zetközi helyzetében  létrejött  volna.  Maga  azon  tény,  hogy  e 
monarkhia,  mely  a  reakczió  vértje  és  pallosa  volt,  egyszerre 
a  szabadelvű  intézmények  mintaállamává  vált,  óriásilag  emelte 
volna  ennek  európai  állását,  és  rokonszenvet  keltett  volna  ott, 
a  hol  csak  gyűlölet  honolt.  Bekövetkezett  volna-e  akkor  az 
olasz  és  német  egység  keresztülvitele,  mely  Cavour  és  Bismarck 
nevéhez  fűződik,  meddő  kérdés,  melynek  eldöntése  gyakor- 
lati értékkel  azért  nem  bir,  mert  ama  történeti  erők,  melyek 
•e  művet  alkották,  elébb-utóbb  utat  törtek  volna  magoknak. 
De  ha  ezt  be  is  ösmerem,  viszont  azt  sem  lehet  tagadásba 
venni,  hogy  a  monarkhia  nemzetközi  mint  belpolitikai  hely- 
zete szükség  szerint  végleges  alakulásában  más  irányokat 
vesz,  mint  sem  vett  ama  katasztrófa  következtében,  melyet 
az  önkényuralom  felidézett.  Minden  esetre  az  európai  nagy 
kérdések  megoldásába  másképpen  folyt  volna  be,  mint  a  hogy 
az  tényleg  megtörtént,  a  mikor  is  a  reakczió  győzelmének 
tetőpontján  teljesen  izoláltan  állott.1 

Ennek  következtében  meg  kell  a  történeti  elbírálásnak 
állapítani,  hogy  a  monarkhia  egyik  legválságosabb  pillanatá- 
ban, mikor  a  végzet  számára  felvetette  a  lét  vagy  nem  lét 
kérdését,  a  magyar  nemzet  és  választottjai  a  feladat  magas- 
latán állottak  és  képesek  voltak  nemcsak  hazánkra,  de  az  úgy- 
nevezett birodalomra  is  a  legüdvösebb    befolyást  gyakorolni. 

A  gondviselés  és  Ausztria  hagyományos  szerencséje 
megadták  a  kedvező  alkalmat  és  embereket,  hogy  a  boldogság 
utjai  előtte  megnyíljanak.  Azonban  mégis  másképpen  történt. 
Az  uralkodóház  nem  Kossuth  és  Deák,  hanem  egy  lelkiösme- 
retlen,  erőszakos  kéjencz,  Schwarzenberg,  egy  agyvelőlágyu- 
lásban sinlődő,  bürokrata  Stadion,  valamint  egy  minden  szennyes 
munkára  vállalkozó  kapaszkodoncz,  Bachnak  tanácsára  hall- 
gatott. A  balsors,  a  végzet  sötét  hatalmai  betörtek  a  határon 
és  a  monarkhia  útjait  ellepték.  Fata  viam  inveniunt. 

1  Friedjuntf :  Der  Kampf  um  die  Vorherrschaft  in  Deutschland. 
I.   kötet   12.  lap. 

Washington  405 

Waterloo    115 

Webster  415,  419 

Weber  Sarolta  (Kossuthné)  407 

Welcker  190,   191 

Wellington  65 

Wenzel  Gusztáv  560 

Werbőczy  52,    74,    121,   194,   197, 

231,    272,    276,    412,    547,  558, 

559,  564 
Wesselényi     124,     142,     198,     199, 

203,    282,    340,    359,    370,  376, 

423,  424,  561,  562,  580 
Wessenberg  573 


f)í)ll 


Whig  61,  67,   105 

Willard  413 

Winkelried  263 

Windischgrátz  513,  514,  515,  522, 

524,  528,  575 
Wirkner    26,    147,    148,  224,  266, 

285,    355,    358,    360,    432,  448, 

452,    463,    471,    500,    515,  517, 

521,  524,  525 
Wurda  202 
Wurzbach  517 

Záborszky   46 

Zachariá  196 

Zágráb     m.    és    város     271,     273, 

275,    277,    279,    280,    281,  283, 

562 
Zala  m.    236,    249,  252,  284,  344, 

380,    389 
Zamoisky  491 
Zanini  520 
Zápolya  121 
Zaránd  m.  418,  538 


Zárka  449,  499,  540 

Zay  46,  241,  288,  502 

Zdencsay    280 

Zemplén  m.   135,  407,  466 

Zichy  46 

Zichy    Antal    283,    398,    403,  411, 

456,  476 
Zichy  Jenő  223 
Zichy  Antónia,    Batthyány    Lajosné 

200 
Zichy  Karolina,    Károlyi  Györgyné 

200 
Zichy  Károly  298 
Zichy  Ödön  252 
Zierotin  578 
Zollverein  307,  320,  329,  330,  335, 

336 
Zrínyi  Miklós  211,  298 
Zvonimir  272 
Zsedényi  288 
Zsibó  370 

III.  Zsigmond  lengyel  király  492 
Zsófia    főherczegnó'    505,  514,  515 


D3      Beöthy,  Ákos 

933       A  magyar  államiság  fejlődése, 

•1     küzdelmei 
B4 
rész  2 

